r\'  1  ''/^ft 


UNIVERSITY    OF    GUELPH    LIBRARY 


f^t 


3  llflfl  Dllfl7Sll  5 


UNIVERSITY       OF        CUELPH 


The  Library 


RESTRD 
DA  760. M13 
MacKenzie,  Angus 
Eachdraidh  na  H-Alfoa 


Date  due 

GLASCHO: 

G.  MAC-NA-CEARDADH,    62   SRAID   EARRAGHAIDHEIL. 
OBAN,  S.  MUILLEIR;    INBHIRNIS,  I.  NOBLE. 


i  s  e  7. 


95S^7<? 


THE  !  - 

UNiYERSiTY  01  GUfLPH 


AN  ROIMH-RADH. 


Ch  v  b'  ann  air  son  dhaoine  fòghluimt'  a  sgriobhadh  an  Eachd- 
raidh  a  leanas,  ach  air  son  dhaoine  neo-f  hòghluimte.  ^  Cha  'n  'eil 
an  fc-ùghdar  a'  gabhail  air,  aon  chuid  comasan  neo-àbhaisteach  àrd, 
no  eòlas  neo-àbhaisteach  farsuing,  a  thoirt  a  dh'  ionnsuidh  r»a 
h-oibre.  Agus  mar  sin,  cha  ruig  an  leughadair  fòghluimte  leas  a 
ghealltuinn  dha  fèin  gu  'm  faigh  e  mòran  innte  nach  'eil  ri  'fhaot- 
ainn  'an  Eachdraidhibh  Beurla  na  rioghachd,  nach  'eil  tearc  'an 
àireamh.  Ach  cha  ruigear  a  leas,  air  a  shon  sin,  leth-sgeul  sam 
bith  a  ghabhail  air  son  na  h-oidhirp  so  a  thoirt  air  luchd  labhairt 
ar  cànain  a  shoilleireachadh  'an  eòlas  air  nithibh  a  bha,  mar  a 
dh'  fheumas  sgriobhadairean  Beurl'  a  dheanamh,  aig  nach'eil  rùm 
air  fhàgail  gu  sgriobhadh  mu  ni  sam  bith  air  nach  deachaidh  mòran 
a  sgriobhadh  cheana.  'Si  so  a'  cheud  oidhirp  a  thugadh  air 
Eacbdraidh  Alb'  o  thoiseach  gu  deireadh  a  chur  a  niach  'an  seana 
chànain  na  dùthcha.  Agus  mar  sin,  ged  a  bhiodh  mì-fboirfeachd 
timchioll  oirre,  mar  gu  bheil,  'scòir  giùlan  ni's  suairce  le  sin  na 
dheantadh  le  mearachdaibh  an  luchd  seanchais  a  thig  'n  ar  dèigh. 

Bha  tri  nithe  àraidh  air"-an  cumail  's  an  amharc  ann  an  sgriobh- 
adh  na  h-Eachdraidh  so,  a  bha  mar  shnàthainn-riaghailt  air  gach 
mìr  fa  leth  dhi  mar  a  bha  i  'dol  air  aghart.  1.  I  bhi  firinneach. 
2.  I  bhi  goirid.  3.  Uiread  's  a  ghabhadh  deanamh  a  bhi  air  a 
dheinneadh  ìnnte.  A  measg  gach  seanchais  eil'  a  bhiodh  feumaii 
'us  taitneach  'an  Eachdraidh  Ghàelich,  mheasadh  iomchuidh  beag 
no  mòr  a  chur  innte  mu  'n  Fhèinn.  Agus  a  rèir  sin  bha  'm  focal 
sin,  a  tha  na  h-uile  Gàel  cleachdta  rì  'chluinntinn  o  's  cuimhne  leis, 
air  a  chur  sios  mar  thiodal  aon  de  na  caibdeilean,  faisg  air  an 
toiseach.  Ach  an  dèigh  moran  dioghluim  'us  rannsachaidh  a 
a  dheanamh  anns  gach  àit'  'an  saoileadh  neach  a  bhitheadh 
eòlas  air  seanchas  nan  aman  ud  ri  'fhaotainn,  b'  èigin  a'  chuid 
B0  de  *n  ghnothuch  a  leigeadh  seachad.  Agus  mar  is  mò  leughas 
neach,  $m  Ut\  de  sgriobhaidhea^  »au,  Sasunnach  'snm  Gall 


Albannach  mu  thimchioll  na  Fèinne  's  ann  ìs  soilleire  bhios  e  dha, 
gu  bheil  iad  a'  deanamh  na  'surrainn  iad  gus  an  tuilleadh  dorcli- 
adais  'us  troimhe  chèil'  a  chur  air  a'  chuid  ud  de  eachdraidh  ar 
dùthcha;  agus  mur  meas'  an  aon  mu  dheireadh  dliiubh  sin  a 
Bgrìobh  na  càch  uile,  cha'n  fhearr  car.  Ma  shàmhlaichear luchd- 
rannsachaidh  eachdraidli  nan  linnean  ud  ri  muhmtir  'n  an  su^dh' 
ann  am  bàt',  agus  le  gloinneachaibh  amhairc  a'  sealltuinn  air  a' 
ghrunnd  a  tha  fopa,  iomadh  aitheamh  air  doimhne — fear  ag  ràdh 
gur  grnnnd  sligeach  'us  gainmheach  a  th'  ann,  's  fear  eile  gur  e 
th'  ann  grunnd  clachach  no  creagach — 's  e  na  gheibh  iad  de  chòmh- 
nadh  o  na  Sasunnaich  'so  na  Goill  Albannach,  gu  bheil  sgaoth 
dhiubh  sin  a'  tighinn  le'n  cuid  bhàtaichibh  beag'  'us  mòra  gus  na 
h-uile  gluasad  is  urrninn  ind  a  chur  air  a'  mhuir,  agus  an  solus  a 
dhruideadh  a  mach  le  co  ro  lionmhor  's  a  tha  iad.  Cha  bu  mheisd 
leinn  idir  seann  laoch  fhaicinn  a'  togail  a  cliinn,  a'  toirt  air  f<»lbh 
na  gloinn'  o  'shùil,  ag  èiridh  'na  sheasamh,  agns  le  ùghrlarras  'an 
aghaidh  nach  feudtadh  seasamh,  ga  'n  òrduchadh  sud  uil'  air  falbh 
as  an  t-solus. 

A  rèir  na  h-uile  coslnis  cha  'n  'eil  rian  eile  bu  luaith'  a  chuir- 
eadh  'nan  tosd  na  h-uile  connspaid  'us  teagamh  mu  eachdraidh 
Taoibh  tuath  Alba  rè  na  h-ùin'  a  bha  na  Ròmhanaich  an  Ceann  a 
Deas  an  eilein,  na  gu'n  ruigeadh  luchd  rannsachaidh  air  eòlns  co 
mion  nir  a'  Ghàelic,  seana  chainut  na  duthcha,  's  gn 'm  b'urrninn 
iad  a  dhearbhadh  o'n  dòigh  'snn  robh  i  mr  a  labhairt  c'nin,  a  bha 
Oisean  a'  seinn,  agus  c'  uin  abìia  hàrd  sam  bith  eil'  a  dh'fheudar 
ainmeachadh,  roimhesan  no  'na  dhèigh,  a'  seinn. 

Anns  a'  ehòmh-dhùnadh,  dh'  iarrndh  nn  t-iighdnr  a  bhi  'g 
altrnm  an  dòchnis  gu  'n  tòir  mòrnn  de  chàirdean  na  Gàeltnrhd, 
nach  'eil  gu  li-iomlan  'an  urra  ris  a'  Ghhelic,  gnùis  do 'n  oidhirp 
so  air  ar  luchd-dùthcha  'shoillseachndh  'an  eòlns  nir  enchdrnidh  na 
rio.chnchd;  agus  mnr  sin  gu  'n  cuidich  iad  le  bhi  'toirt  o  //ach 
Gnll  'us  coigreach  eile  fàthi  a  bhi  ni  's  fnid'  a'  tilgeadh  mnr  athais 
air  na  Gàeil,  nnch  cùm  iad  suas  litreachadh  'nan  cànain  fèin,  ciod 
sam  bith  eil'  a  chumas  iad  suas. 

Glaschg  an  2iwh  1»  de'n  Mliaigh,  1SG7. 

EACHDRAIDH  NA  H-ALBA. 


CAIBIDEAL  I. 

EACHDRAIDH  NEO-SGRIOBHTA — CIONNUS  A  LEUGHAR  I. 

Cha  'n  'eil  e  comasach  a  dheanamh  a  mach  le  cinnteas  ciod  an 
t-àm  de  eachdraidh  an  t-saoghail  's  an  tàinig  daoine  do  na  h-eil- 
eanaibh  Breatunnach  an  toiseach.  Chaidh,  gu  dearbh,  mòran  a 
sgrìobhadh,  araon  'an  Alba  's  an  Sasunn  o  shean,  le  cuid  a  bha 
'gabhail  orra  'bhi  làn  fhiosrach  air  a'  phuinc  so,  agus  a  chaidh  co 
fada  ri  bhi  ag  innseadh  ainm  a'  cheud  righ,  no  na  ceud  ban-righ 
a  bh'  air  Alba.  Ach  tha  luchd-eachdraidh  ar  là-ne  'faotainn  a 
mach  gu  bheil  cantasan  an  luchd-seanachais  ucl,  le  beagan  criath- 
raidh,  a'  tuiteam  gu  làr,  seadh  nach  feudar  creicleas  sam  bith  a 
thoirt  doibh. 

Gidheadh  cha'n-eil  aobhar  sam  bith  a  chur  an  teagamh,  nach 
kjfcàinig  clann-daoine  gu  maith  moch  gu  bhi  ag  àiteachadh  tir-mòr 
na  Roinn-Eòrpa,  ri  oirthir  na  fairge,  araon  air  an  taobh  sear  's  air 
an  taobh  siar.  Bha  Noah  beò  350  bliadhna  an  dèigh  na  tuile; 
agus  tha  e  coslach  gu'n  robh  an  talamh  air  a  roinn  leis  eadar  a 
chuid  mac  's  an  sliochd  roimh  àm  a  bhàis,  ni  a  tha  Eber,  an  seath- 
amh  pears'  o  Shem,  a'  cur  'an  cuimhne  leis  an  ainm  a  thug  e  air  a 
mhac  fèin,  Peleg,  ged  nach  do  sgaoil  iad  o  chèile  gu  beagan  ùine^ 
an  dèigh  sin,  'n  uair  a  leig  iad  diubh  togail  Bhàbeil.  Chuir' 
sliochd  Iapheit,  an  dèigh  an  sgapaidh  a  bh'  an  sud,  an  aghaidh  air 
eileanaibh  nan  cinneach,  a  rèir  a'  chrannchuir  a  thuit  orra  roimhe 
sucL    Agus  o  nach  robh  leithid  de  ni  is  càbhlach  air  domhan. 

'sna  h-amaibh  ud,  tha  e  furasd'  a  chomh-dhunadh  gu'n  triall- 
adh  iad  air  an  socair  troimh  'n  Asia  Bheag,  ri  cois  na  mara,  'n  am 
buidhnibh  fo  na  cinn-fheadh  na  a  roghnaich  iad  fèin,  gus  an  ruig- 
eadh  iad  an  caolas  ris  an  abrar,  Bosphorus,  eadar  an  Asia  Bheag 
's  an  Roinn-Eòrpa,  a  tha  co  cumhang  'an  cuid  de  àitibh  's  gu  'm 
feudadh  daoine  labhairt  r'a  chèile  o  gach  taobh  dhethair  là  feath- 
ach.  Cha  bhiodh  doirbheadas  sam  bith,  eadhon  aig  a'  cheud  luchd- 
turuis,  ann  am  faighinn  thairis  air  a'  chaolas  so.  Aon  uair  's  gu'n 
f aigheadh  iad  cas  air  tìr  's  an  Roinn-Eòrpa,  dheanadh  iad  an  ath 
sgapadh ;  aon  bhuidheann  a'  dol  an  ear  ri  oirthir  na  Mara  Duibhe, 
's  an  ceann  beagan  ùine  troimh  'n  dùthaich  gu  ceann  na  mara  sear, 
gus  an  ruigeadh  iad  a'  Ghearmailt  'us  Lochlain;  agus  a'  bhuidh- 
eann  eile  a'  leantuinn  rompa  ri  cois  Muir  Meadhon-tire,  troimh 
n  Ghrèig  's  an  Eadailt,  gus  an  ruigeadh  iad  an  Spàinn  's  an 
Fhraing  'an  ùine  nach  biodh  fada;  nah-uile  ceum  ri  cois  na  mara. 
"Nis,  'n  uair  a  bheirear  fainear  cia  co  luath  an  dèigh  Tùr  Bhabeil 
*s  a  tha  luchd  eachdraidh  ag  innseadh  gu'n  robh  rìoghachdan  air 
an  suidheachadh  air  taobh  siar  na  Roinn-Eòrpa,  ri  cois  Muir 
Meadl\on-tìre,  tha  e  sàbhailte  gu  leòir  a  ràdh  gu'n  robh  luchd-àit- 
eachaidh  air  taobh  tuath  na  Spàinn  's  na  Frainge,  mar  a  b'  fhad- 
alaiche  200  bliadhna  an  dèigh  na  h-oibre  ainmeil  a  bha  'n  sud. 
Agus  o  'n  a  tlia  caolas  na  Frainge  co  cumhang  's  gu'n  deanadh 
eithear  glè  shuarrach  e  ann  an  greis  de  là  samhraidh,  cha  bhiodh 
iad  tiifìe  sam  bith  gu'n  tighinn  a  nall  a  dh'fhaicinn  ciod  an  seòrsa 
dùthcha  'bha'n  sud  à  tuath  orra;  agus  mar  sin  sgaoileadh  a'  chuid 
's  a'  chuid  o  cheann  gu  ceann  de'n  eilean,  's  o  thaobh  siar  an  eilein 
tarsuinn  gu  Eirinn.  Nis  ma  tha  'n  co-dhunadh  so  cothromach, 
bheireadh  e  dhuinn  mu'n  cuairt  do  dhà  mhìle  bliadhna  rè  an  robh 
luchd-àiteachaidh  'am  Breatunn,  's  gun  an  t-iomradh  is  lugha,  de 
nàdur  creideasach,  againn  air  cionnas  a  bha  iad  beò  ann,  no  ciod 
&  ghnè  caitheamh  beatha  a  bh'  aca.  Bu  linnean  dorch'  iad  sud 
da  rìreadh, — dorcha  's  na  h-uile  seadh — rè  an  robh  aon  ghinealach 
a  siubhal,  's  ginealach  eile  a'  teachd  an  dèigh  a'  chèile,  mar  fheur 

na  machrach  no  mar  dhuilleacli  nan  craobh,  gun  eadhon  beul-aith- 
ris  fèm  a  bhi  'tilgeadh  uiread  is  gath  soluis  leis  am  faiceamaid 
cionnus  a  bha  ar  sinnsearan  a'  caitheamh  am  beatha,  no  air  an 
riaghladh,  agus  a  rèir  coslais,  nithe  gu  leantuinn  mar  so,  gus  mu 
dheireadh  thall  an  do  smuainich  an  t-Impire  Ròmhanach  air  tigh- 
inn  a  nall  a  dh'fhaicinn  cionnus  a  bha  dol  dòibh. 

2.  Ach  ged  nach'eil  aon  chuid  beul  aithris  no  eachdraidh  sgriobhta 
'toirt  cunntais  sam  bith  mu  cheud  luchd-àiteachaidh  nan  dùth- 
channa  so,  gidheadh  tha  daoin'  eòlasach  a'  f òghlum  ni  eigin  de  'n 
dòigh  bhi-beò  a  bh'aca  le  bhi  cladhach  anns  an  talamh.  Tha  luchd 
siubhail  fad  'us  farsuing,  air  muir  's  air  tìr,  ag  innseadh  an  dòigh 
a  bh'  aig  Innseanach  neo-chàllaichte  cinn  a  tuath  America,  'an 
toiseach  na  linn  so,  mur  'eil  gus  an  là  'n  diugh,  air  gearradh  na 
craoibhe  dheth  am  bheil  e  'dol  a  dheanamh  Canù,  no  feum  sam 
bith  eile  timchioll  air  a  ghnè  ionaid-tàimh  a  th'aige.  Fadaidhidh 
e  teine  ri  bonn  na  craoibhe,  's  an  uair  a  bheir  e  làthrach  innte 
sgrìobaidh  e  'n  sin  air  falbh  le  'thuaigh-chloiche  na  bhios  air  a 
ghualadh  dheth  'n  chraoibh,  's  cuiridh  e  'n  teine  rìs  rithe,  's  bith- 
idh  mar  sin  greis  mu  seach  aige  ga  sgrìobadh  's  ga  losgadh,  gus  an 
tuit  i  le  'cudthrom  fèin.  Gabhaidh  e  'n  rian  ceudna  gu  'gearradh 
's  an  fhad  iomchuidh,  's  anns  na  h-uile  car  eile  a  dh'  fheumar  a 
dheanamh  timchioll  oirre  gus  am  bi  i  ullamh  air  son  an  (ftge 
ghabhail  leatha.  Agus  's  ann  dìreach  mar  so  a  bha  seann  luchd- 
àiteachaidh  Bhreatuinn,  'sna  ceud  lmnibh,  a'  gearradh  an  cuid 
fiodha,  's  a'  deanamh  an  cuid  eithrichean.  Fhuaradh  eithear  beag 
mar  so  o  cheann  tearc  bhliadhnachan  air  taobh  deas  amhuinn 
Chluaidh,  'n  uair  a  bha  iad  a'  cladhaoh  air  son  port  Ghlascho 
fharsuingeachadh.  Tha  i  air  a  cladhach  a  mach  à  aon  mhaide 
daraich,  le  teine  's  le  tuaigh  chloiche,  mar  a  tha  na  comharraidh- 
ean  a  tha  oirre  gus  an  la  n  diugh  a'  dearbhadh.  Fhuaradh  mòran 
eithrichean  eile  cosmhuil  rithe  so  'an  àitibh  eile  de  Alba,  co 
maith  is  timchioll  air  Glascho.  Bha  'n  seana  Bhreatunnach  mar 
an  ceudna  a'  cleachdadh  an  inneil  ud  mar  thuaigh-chatha.  Fhuar- 

adh  o  cheann  ghreis  ciste-laidhe  de  chloich,  air  nach  robh  obair 
ghrinn,  fo  chàrn  mòr  ann  am  monadh,  'an  ceann  a  deas  Alba.  Ànns 
a'  chiste  bha  cnàmhan  duine  de  mheudachd  neo-chumanta.  Bha 
aon  d'a  ghàirdeanan  ach  beag  air  a  sgathadh  o'n  ghualainn.  Bha. 
pronnag  de  chloich  glè  chruaidh  a'  leantuinn  ris  a'  chnàimh 
sgaithte.  Thugadh  am  buille  a  rinn  an  obair  ud  le  tuagh  chloiche.. 
'Nuair  a  sheall  am  fear  a  bhuadhaich  's  a'  chòmhrag  air  a  thuaigh 
chatha  an  dèigh  dol  dachaidh,  chunnaic  e  gu'n  robh  i  gu  maith 
cabach  leis  an  sgealb  a  dh'f  halbh  as  a  faobhar.  Tha  'n  sgealb  ud 
a'  tighinn  an  àird,  an  dèigh  mìltean  bliadhna  dhol  seachad,  a 
dh'innseadh  a  seanachais  fèin.  Tha  mar  an  ceudna  cinn  shaigh- 
dean  a  bha  air  an  gearradh  à  ailbhinn  dheirg  aig  a'  chrann-treabh- 
aidh  'g  an  dùsgadh  suas  'an  ioma'dh  àite  dheth  'n"dùthaich.  Tha 
iad  'an  cuid  de  àitibh  co  lìonmhor  's  gu  bheil  e  soilleir  gu  'n  do 
choinnich  cuid  de  na  treubhan  a'  chèile  gu  còmhrag  air  an  làth- 
raich.  Tha  mar  an  ceudna  cinn  shleaghan,  'us  sgeanan  ailbhinn. 
'g  am  faotainn  's  an  talamh  o  àm  gu  h-àm  'an  caochladh]  àitibh. 
de'n  dùthaich.  Their  seanachaidhean  an  Linn  Chloiche  ris  na 
h-amaibh  ud  'san  robh  ar  sìnnsearan  a'  gnàthachadh  uidheam  'us 
armachd  chloiche.  Nis  cha'n  urrainnear  a  thighinn  ach  gu  aon 
cbo-dhunadh  a  thaobh  an  lòin  a  bha  iad  a'  cleachdadh  'sna 
h-ai^|bh  ud.  Ge  b'e  sam  bith  deargadh  a  dheanadh  an  tuagh. 
no  'n  t-sleagh  a  bha  'n  sud  air  feòil,  cha  deanadh  e  dad  sam  bith 
air  tionndadh  talmhainn  leò,  no  leis  a'  mhaide  dharaich  air  ani 
mò  a  b'  urrainn  e  a  chur  de  f haobhar ;  's  mar  sin  gur  i  cleiteag^ 
giè  bheag  fearainn  a  bhiodh  aig  an  tuathanach  bu  dìchiollaiche 
'n  am  measg,  7s  mar  bu  trice  nach  biodh  iad  a'  strì  ri  fearann  idir, 
ach  gu  h-iomlan  an  urra  ri  measaibh  fiadhaich  nan  craobh,  's  na 
ghlacadh  iad  de  iasg  air  aimhnichibh,  bliochd  'us  buannachd  eile 
an  cuid  sprèidhe,  's  feudaidh  e  bhi,  ni's  mò  na  riù  sud  uile,  eun- 
achd  'us  fiadhach  nam  beann.  Agus  mar  a  bha  mòran  de'n  dùth- 
aich  còmhdaichte  le  coille  o  shliabh  gu  sàl,  's  nach  robh  an  luchd- 
àiteachaidh  ro  lìonmhor,  bhiodh  an  t-sitheann  gu  maith  pailt. 

3.  Ach  ri  ùine  thàinig  na  treubhan  borb  ud,  air  dhòigh  air 
•chor  eigin,  gu  eòlas  fhaotainn  air  miotailtibh  dheth  am  b'  f husadh 
-armachd  a  dheanamh  na  clach  ailbhinn.  Bha  na  miotailtean,  bog 
"us  cruaidh,  tàireil  'us  prlseil,  'am  pailteas  's  an  talamh  fo  'n  cos- 
aibh.  'Sannaira'  chuid  bu  bhuige  dhiubh  a  fhuair  iad  eòlas 
an  toiseach,  stàin  agus  copar,  a  tha  iad  fèin  co  bog  's  nach  dean- 
adh  iad  armachd  [sam  bith.  Ach  an  uair  a  mheasgaichear  le 
chèil'  iad  'ari  tomhas  àraidh,  ni  iad  stuth  ris  an  abrar  pràis,  a  tha 
gu  maith  cruaidh,  's  a  ghabhas  geurachadh.  B'e  'n  ceud  cheum 
aghartais  a  rinn  iad  gu  càllachadh  so  f  haotainn  a  mach,  agus  e 
sgaoileadh  nam  measg.  Le  tuagh  de  'n  mhiotailt  so  dh'fheudadh 
an  seana  Bhreatunnach  dol  do'n  choille,  's  na  thogradh  e  'ghearr- 
adh  de  chraobhan,  'sam  feum  a  thogradh  e  dheanamh  dhiubh. 
Agus  gun  teagamh  bha  bhuil,  araon  air  an  àitibh  còmhnuidh, 
"s  air  an  cuid  fearainn.  ' An  àite  nan  tighean  fo  thalamh  's  an 
robh  iad  a'  còmhnachadh  rè  a'  gheamhraidh  fhad  's  a  mhair  an 
Linn  Chloiche,  tha  iad  a  nis  a'  deanamh  thighean  is  fearr,  's  a 
deanamh  àirneis  tighe,  'us  nithe  eile  ni's  comhfhurtaile.  An  àit' 
a'  chòmhdaich  de  bhian  nam  fiadh,  'us  bheathaichean  eile,  ris  an 
robh  iad  cleachdta  roimhe  sud,  tha  iad  a  nis  a'  deanamh  innealan 
càrdaidh,  sniomh,  'us  figheidh  eudaichean,  's  ged  nach  biodh  iad 
glè  mhìn,  a  bha  comhfhurtail  gu  leòir  'an  coimeas  ris  na  nithibh 
a  bh'  aca  's  na  h-amaibh  a  dh'fhalbh.  Gheibheadh  na  mnathan 
uaisle  nis  pailteas  de  phrìneachan  umha  gus  am  brat  a  cheangal 
umpa,  'an  àite  nam  prìneachan  adhairc  leis  am  biodh  iad  a'  ceangal 
na  tonnaig  mu'n  guailnibh  roimhe  sud.  Aon  uair  's  gu'n  d'fhuairiad 
eòlas  idir  air  na  miotailtibh  bha  iad  a'  deanamh  'aghartais  chabh- 
agaich  ann  a  bhi  'g  iunnsachadh  feum  a  dheanamh  dhiubh.  Feud- 
aidh  e  bhi  gur  ann  o  choigrich  a  f  huair  iad  an  ceud  seòladh  mu 
thimchioll  nam  miotailtean.  Tha  fios  gu'n  robh  luingeas  Thiruis, 
'us  taobh  's  ear  Africa,  a'  ceannach  stàin  'an  ceann  a  deas  Shasuinn, 
-^ireamh  linntean  mu'n  tàinig  coigreach  sam  bith  an  rathad  air  los 
^reatunn  a  cheannsachadh.    Theirear  an  Linn  Phràis  ris  an  ùin'  a 

bha  iad  a'  deanamh  gnothuich  leis  a'  mhiotailt,  mu'n  d'fhuair  iad 
eòlas  air  an  iarrunn  a  leaghadh. 

4.  Cha  'n  fhaod  teagamh  sam  bith  a  bhi  a  thaobh  na  h-aid- 
mheil  a  bha  aig  seann  luchd-àiteachaidh  nan  eileanan  Breatunn- 
ach.  B'  i'n  aidmheil  Dhruidheach  a  bha  na  Ceiltich  Phàganach  uile 
a'  leantuinn  anns  gach  àite  de'n  Roinn-Eòrpa  's  an  robh  iad,  araon 
air  tir-mòr  's  anns  na  h-eileinibh.  Agus  b'  i  sin  an  aidmheil  a  bha 
aca  'an  Alba  mu'n  do  sgaoil  an  creidimh  Criosduidh  ann.  Tha 
cuid  de  luchd-eachdraidh  ag  ràdh  gu'n  robh  na  Druidhioh  air  an 
roinn  'n  an  trì  òrduighibh ;  an  ceud  òrdugh,  na  sagarta ;  an  dara 
òrdugh  na  Feallsanaich,  no  daoine  glice ;  an  treas  òrdugh  na  Barda. 
Ach  's  e  's  coslaiche,  ged  a  bha  àit'  aig  an  dà  òrdugh  so  mu  dheir- 
adh  'n  am  measg,  gu'm  b'  iad  na  sagarta  a  mhàin  na  Druidhich,, 
an  làn  sheadh  an  ainme.  Cha  'n  urrainnear  dad  a  ràdh  le  cinn 
teas  mu  thimchioll  theagasgan  nan  Druidheach  air  son  an  aobhair 
so,  nach  do  chuireadh  focal  diubh  'an  sgrìobhadh  riamh.  Cosmhuil 
ris  na  cinnich  iodhal-aorach  uile  a  bha  'bonntachadh  an  aidmheil 
air  sgeulachdaibh  a  dhealbhadh  gu  h-innleachdach,  bha  iad  a' 
cumail  an  teagasgan  co  dìomhair  'sa  ghabhadh  deanamh.  Cha  'n*. 
fheudadh  neach  air  bith  dad  fhaotainn  a  mach  mu'n  timchioll  ach 
òrdugh  nan  sagartan  a  mhàin  :  seann  sagarta  ga  'n  iunnsachadh  do 
shagartaibh  òg,  a  dh'fheumadh  àireamh  bhliadhnachan  a  thoirt  air 
clo-bhualadh  air  an  cuimhne  na  dreabhlainn  ud  nach  feudadh  iad 
a  chomh-pàirteachadh  ri  neach  sam  bith  nach  biodh  dheth  'n  òr- 
dugh  fein.  Ach  ged  nach  'eil  dad  sgrìobhta  mu  an  teagasgan, 
tha  ni's  leòir  sgrìobhta  mu'n  gnìomharaibh  o  'm  feudar  nàdur  an 
teagasgan  a  bhreithneachadh.  Bha  'n  aidmheil  Dhruidheach,  cos- 
mhuil  ris  gach  aidmheil  a  bha  aig  cinnich  fhiata  an  t-saoghail,  'na 
h-aidmhiel  fhuiltich,  ain-tighearnail.  Bhiodh  iad  ag  iobradh 
dhaoin'  air  an  altairibh  d'  an  diathaibh  brèige.  Bhiodh  iad  a 
deanamh  fiosachd  o'n  dòigh  'an  sruthadh  an  fhuil  as  an  lot  art 
dèigh  an  sgian  a  chur  ann,  agus  o  'n  chràdh-chrith  a  bhiodh  a" 
tighinn  air  an  neach  a  lotadh  gus  am  bàsaicheadh  e.     Mar  ba 

trice,  ged  nach  b'  ann  a  ghnàth,  's  ann  ri  ciontaich,  a  bha  rèir  an 
lagh'  air  an  dìteadh  gu  bàs,  a  bhiodh  iad  a'  buntainn  mar  so.   Cha 
robh  teampuill  idir  ac'  air  son  aoraidh.     Bha  a'  ghnè  aoraidh  a 
bh'  aca  's  an  deas-ghnàthaidhean  air  am  frithealadh  's  an  achadh 
fhosgailte.    Ach  bhiodh  àitean  sonruicht'  ac'  air  son  aoraidh,  anns 
an  robh  buailtean  air  an  deanamh  de  chlachaibh  mòr'  air  an  cur 
nan  seasamh  's  an  talamh.     Bha  cuid  diubh  sin  bu  mhò  na  chèile; 
's  tha  àireamh  mòr  dhiubh  gus  an  diugh,  faisg  air  a  bhi  co  slàn 
's  a  bha  iad  riamh,  air  feadh  eileanaibh  'us  tìr-mòr  na  Gaeltachd 
Mar  bu  trice  's  ann  a  measg  nan  craobhan  daraich  a  bhiodh  an  doir- 
eachan,  far  am  faighteadh  craobhan  daraich.    Bha  'chraobh  dhar- 
aich  'na  h-aon  de'n  cuspairean  aoraidh.     Bha  mòr  ùghdarras  aig 
na  sagartaibh  thairis  air  an  t-sluagh  anns  gach  treubh  fa  leth. 
B'  iad  na  sagarta,  araon  luchd-deanamh  's  luchd-frithealaidh  an 
lagha.     Cha  bhiodh  e  tearuinte  do  dhuine  sam  bith,  àrd  no  ìosal, 
cur  an  aghaidh  am  focail  no  an  reachd-san.    Na'n  iomsgaradh  iad 
duine  o  an  comunn,  bu  co  maith  dha  bhi  marbh  fèin  'sa  bhi  beò. 
B'  eagalach  an  nì  do  dhuin'  eile  teine  no  uisge  a  thoirt  do'n  neach 
d'an  do  thoirmisg  an  sagart  na  nithe  sin,  no  fasgadh  no  caoimh- 
neas  air  bith.     B'  iad  na  sagarta  mar  an  ceudna  luchd-rèiteach- 
aidh  ghnothuichean  eadar  na  treubhan  fa  leth  's  na  rioghachdan 
'an  dèigh  cogaidh.     Bhiodh  an  t-àite  no  an  dreuchd  a  b'  urram- 
aiche  ac'  a  measg  gach  trèibh  no  dùthaich  's  an  robh  iad.     Bha 
iad  ag  aoradh  do  àrd-dhia,  riaghlair  an  t-saoghail.     Fo  'n  ainm 
Bel  blia  iad  ag  aoradh  do'n  ghrèin,  a  bha  'na  dia  iocshlaint  aca, 
a  chionn  gur  h-ann  le  teas  na  grèine  a  tha  na  luibhean  a'  fàs. 
Bha  dia  cogaidh  aca,  's  dia  malairt,  'us  dia  deas-bhriathrachd  'us 
bàrdachd.     Tha  e  coslach  gur  h-ann  's  an  àird  an  ear  a  dh'èirich 
a'  ghnè  aidmheil  so  an  toiseach ;  oir  tha  luchd-eachdraidh  ag  inn- 
seadh  gur  h-e  'm  focal  Greugach,  Drus,  a  tha  'ciallachadh,  craobh- 
dharaich,  freumh  an  ainme,  Drui  no   Druidh.      Anns  an  Uilioc 
bha  iad  a'  faicinn  samhladh  neo-bhàsmhoireachd — bhiodh  ise  fo 
bhlàth  an  uair  a  bhiodh  nàdur  gu  h-iomlan  seargta,  agus  a  thaobh 

coslais  marbh.  Cha  ghearradh  iad  uair  sam  bitb  i  ach  air  an 
t-seathamh  là  de  aois  na  gealaich.  Sgathadh  aon  sagart  'an  tras- 
gan  geal  o'n  chraoibh  i  le  coran  òir,  's  bhiodh  sagartan  eile  a'  cum- 
ail  brat  geal  gus  a  glacadh  co  luath  'sa  thuiteadh  i ;  oir  bha  iad  a' 
smuaineachadh  nam  buineadh  i  idir  do'n  talamh  gu  'n  cailleadh  i 
'feartan.  Bha  mar  an  ceudna  an  ais-innleachd  ris  an  abrar  an 
sgoil-dubh  'n  am  meaeg ;  's  cha  'n  'eil  teagamh  air  bith  nach  robh 
iad  'ga  chleachdadh  cuideachd.  'S  ann  a  chionn  gur  ann  acasan  a 
thòisich  e,  's  gur  iad  bu  trice  a  bha  'g  a  chleachdadh,  a  theirear 
druidheachd  ris  'n  ar  cànain-ne,  's  e  sin  cleasachd  nan  Druidhean. 
Feudaidh  e  bhi  gu'n  do  ghabh  iad  aon  leasan  o'n  diadhachd  fhir- 
innich  dheth  an  d'  rinn  iad  am  feum  fèin,  le  bhi  'teagasg  do  'n 
t-sluagh  gur  sìth  'us  sonas  a  gheibheadh  iad  'an  dèigh  am  bàis. 
'S  an  aimsir  is  ro  shine  rè  na  Linn  Chloiche  bha  treun-laoicha'  chath 
air  an  adhlacadh  le  'n  innealaibh  cogaidh  slàn,  a'  ciallachadh  gu'n 
robh  iad  gu  bhi  'cogadh  's  a'  sealgaireachd  'an  saoghal  nan  spiorad, 
mar  an  so.  Ach  an  dèigh  sin,  rè  na  Linn  Phràis,  thàinig  iad  gu 
bhi  'g  an  adhlacadh  le  'n  armaibh  air  am  briseadh,  a'  ciallachadh 
gu'n  robh  iad  gu  fois  a  ghabhail  tuilleadh.  Ach  cha  'n  urrainn  a 
bhi  againn  ach  barail  co  dhiubh  is  iad  na  sagarta  Druidheach  a 
thug  gus  an  atharrachadh  beachd  so  iad  no  nach  iad,  a  chionn  gu 
bheil  eachdraidh  na  tosd  air  a'  phuinc. 


CAIB.  II. 

TIGHINN  NAN  ROMHANACH. 

Anns  a'  bhliadhna  55  R.  C.  thàinig  an  duine  comharraichte  ud, 
Iulius  Cesar,  Impire  na  Ròimh,  gu  oirthir  a  deas  Bhreatuinn  's  an 
àite  ris  an  abrar  Cent,  le  càbhlach  lionmhor  (ceithir-fichead  long) 
air  bòrd  an  robh  àireamh  mòr  shaighdearan.  Air  feasgar  là 
àraidh,  'am  mìos  meadhonach  an  Fhoghair,  dhlìithaich  e  ris  an 
fhearann;  'smarbha  muinntir  na  tìre  'faicinn  nam  brataichean 
Ròmhanach  a'  snàmh  's  a'  ghaoith  o  chrannaibh  nan  luingeis,  bha 
iad  ag  aithneachadh  nach  bu  shìth  no  càifdeas  a  bh'air  aire  nancoig- 
reach.  Chrioslaich  gach  fear  air  a  chuid  armachd,  's  thug  e  aghaidh 
air  a'  chladach  co  luath  'sa  dheanadh  a  chasan  e ;  's  'nuair  a  bhuail 
an  luingeas  an  sròn  air  tìr  bha  'mol  còmhdaichte  le  saighdearaibh 
Breatunnach,  rùnaichte  nach  faigheadh  na  h-eilthirich  ud  coth- 
rom  an  cas  a  chur  air  tir.  Steall  Cesar  air  am  feadh  fras  chlachan 
mòra  as  na  h-innealaibh  cogaidh  a  bha  na  Ròmhanaich  a'  gnàth- 
thachadh  air  son  briseadlvbhallachan  ann  an  teinne.  Rinn  so 
beagan  sgaoilidh  air  an  fheadhainn  a  bh'air  a'  mhol,  ach  cha  do 
ghabh  iad  eagal  no  teicheadh.  Fadheòidh  leum  fear-iomachair 
brataich  an  deieheamh  legion  do'n  mhuir,  a'  glaodhaich,  "Lean- 
aibh  mi,  a  chompaidhean,  mur  maith  leibh  'ur  bratach  fhaicinn 
air  a  glacadh!"  Air  cluinntinn  so  do  na  saighdearan  cha  chum- 
adh  iad  orra  fèin  ni  b'  fhaide ;  leum  gach  fear  a  mach  dìreach 
roimhe,  's  chum  e  'aghaidh  air  tìr.  Ach  chaidh  na  Breatunnaich 
a  mach  gu'n  leasraidh  g'an  coinneachadh;  bhuail  iad  air  a'  chèile 
'an  sud,  's  chaidh  am  muir  a  dheanamh  dearg  leis  na  dhòirteadh  de 
fhuil  's  a'  clieud  f hàilteachadh  a  rinn  iad  air  a  chèile.  Achle  cuid- 

eachadh  nan  crann-tabhuillair  bòrd  nan  luingeas,  agus  le  lìonmhoir- 
eachd  an  àireamh  a  bh'ann  diubh  (10,000)  fhuair  na  Ròmhanaich 
gu  tìr  tioram ;  chaidh  iad  an  òrdugh,  's  chuir  iad  an  ruaig  air  na 
bha  làthair  de  na  Breatunnaich.  Tha  eachdraidh  ag  innseadh  gu'n 
robh  armàchd  nam  Breatunnach  's  an  àm  ud  co  maith  ri  arm- 
achd  nan  Ròmhanach  fèin.  Tha  e  coslach  gu'n  robh  iad  air  eòlas 
f haotainn-  air  an  iarrunn  greis  roimhe  sud,  oir  bha  armachd  iarr- 
uinn  'an  làimh  na  h-uile  fir,  'us  innealan  eile  de  iarrainn  ri'm 
faicinn  'sgach  àite.  Ach  bha  na  Ròmhanaich  a'  buadhachadh 
orra  'sna  h-uile  blàr  suidhichte  a  chuir  iad  riù,  a  chionn  gu'n 
robh  iad  ni  b'iunnsaichte  'an  cleasaibh  an  airm,  's  nach  robh  na, 
treubhan  Breatunnach  a'  dol  'an  guaillibh  a  chèile  air  son  cur  an 
aghaidh  an  nàmhaid,  ach  gach  aon  fa  leth  dhiubh  ag  oidhirpeach- 
adh  iad  fein  a  dhion  'n  uair  thigeadh  an  nàmhaid  air  am  muin. 
Mar  so  ghabh  na  Ròmhanaich  air  an  aghaidh  gus  an  d'  ràinig  iad' 
faisg  air  an  àit'  an  robh  'chrioch  eadar  Sasunn'us  Alb'  an  dèigh  sud. 
Thog  iad  sreath  dhaingnichean  'an  sin  o  mhuir  gu  muir  tarsuinn 
na  dùthcha.  Bu  mhor-roinn  Ròmhanach  na  bha  deas  air  an 
t-sreith  ud,  air  a  riaghladh  le  uachdaran  Ròmhanach ;  ach  bu  le 
seann  luchd-àiteachaidh  na  tìre  na  bha  tuath  oirre,  ris  an  abradh 
iad  Albion  o  shean,  's  ris  an  abair  na  Gàeil,  Alba,  gus  an  là  an 
diugh. 

2.  Anns  a'  bhliadhna  80  A.  D.  bha  uachdaran  Ròmhanach  ar 
riaghladh  ceann  a  deas  an  eilein  d'am  b'  ainm  Agricola,  a  smain- 
ich  air  an  eilean  gu  h-iomlan  a  thoirt  fo  chìs  do  na  Ròmhanaich. 
Leis  an  rùn  sin  chuir  e  air  a'  bhliadhn'  ud  aghaidh  gu  tuath  air 
ceann  an  airm.  Bha  sin  1 35  bliadhn'  an  dèigh  dhoibh  sealbh  a 
ghabhail  air  ceann  a  deas  an  eilein.  Ghabh  e  air  aghart  le 
cruaidh  iomairt,  gus  an  ceann  thrì  bliadhna,  (trì  càmpichidhean 
mar  tbeireadh  iadsan),  an  do  cheannsaich  e  'n  tìr  gu  iomall  a  deas 
an  àite  de'n  dùthaich  ris  an  abrar  a  nis  a'  Ghàeltachd.  Sud  àit 
is  cuinge  de'n  eilean  gu  h-iomlan.  Cha  'n  'eil  ach  35  mìle  eadar 
ceann  na  Frùi  agus  taobh  amhainn  Chluaidh.     Thog  Agricola 

sreath  dhaingnichean  o  mhuir  gu  muir  an  sud  anns  am  bheil  mu 
36  mìl'  air  fad.  Ghoirteadh  gàradh  Antoniuis  ris,  oir  b'e  sud  ainm 
an  Impir'  a  bh'  ann  'n  uair  a  thogadh  e.  Bha  e  fichead  troidh 
air  àirde,  's  ceithir  traidhe-fichead  air  tiuighead,  's  dìg  leathann, 
dhomhain,  air  a  cladhach  r'a  aghaidh.  Bha  rathad  leathann  air 
son  nan  saighdearaibh  a'  ruith  air  a  thaobh  deas  o  cheann  gu 
ceann;  'sbha  daingnichean  air  an  togail  o  cheann  gu  ceann  deth, 
'an  uidhe  dhà  mhìl'  o  chèile.  Cha  robh  sud  a'  cumail  muinntir 
nam  beann  o  bhi  'n  tràths  's  a  rìs  a'  toirt  ionnsuidh  air  a' 
bhalla,  's  orrasan  a  bha  'ga  dhìonadh. 

3.  Anns  a'  bhliadhna  84  A.D.  rion  Agricola  air  son  buille  thoirt 
do  na  h-Albannaich  air  am  fonn  fèin.  Ghabh  e  'n  t-aiseag  air  ceann 
an  airm  aig  Port  na  ban-righ,  's  thriall  e  troimh  shiorrachd  Fiof  a  gu 
tuath.  Bha  na  h-Albannaich  a  nis  an  dèigh  fhòghlum  air  an  costas, 
gu'm  b'e  aonadh  neart,  's  eas-aonadh  laigse.  Chaidh  an  luchd- 
cogaidh  'an  ceann  a  chèile  'n  an  aon  bhuidhinn  gus  an  nàmhaid 
cumhachdach  ud  a  choinneachadh  a  bha  rùnaicht'  air  an  cur  fo 
chìs.  Fhuair  na  Ròmhanaich  iad  air  an  tarruing  'an  òrdugh  air 
monadh  Ardoich  'an  Siorrachd  Pheirt,  aig  bonn  nam  beanntan 
Grampianach.  Tha  an  Seanachaidh  Ròmhanach,  Tacitus,  ag  ràdh 
gu'n  robh  iad  30,000  'an  àireamh;  agus  na  Ròmhanaich  26,000. 
B'e  Galgacus  ainm  an  àird  Sheanalair  ris  an  d'  earb  na  h-Albann- 
aich  stiùireadh  an  airm  fèin.  Cha  'n  'eil  iomradh  sam  bith  'eil'  air 
an  laoch  so  roimhe  sud  no  na  dhèigh,  ach  tha  e  coslach  gu'm  bu 
duine  stuthail  e,  anns  an  robh  a  leithid  de  dh'earbs'  aca.  Agus  o 
na  tha  Tacitus  ag  ràdh  mu  'thimchioll  's  an  àm  ud  fèin  tha  e 
soilleir  gu'm  bu  duine  misneachail,  geur-shuileach  e.  Thòisich 
am  blàr  gu  maith  tràth  air  an  latha,  's  lean  e  gus  an  do  chuir  an 
oidhche  stad  air.  Tha  na  Ròmhanaich  ag  ràdh  gur  ann  leò  fèin 
a  chaidh,  's  gun  do  thuit  deich  mìle  marbh  mu'n  do  sguir  iad.  So 
an  aon  bhlàr  mòr,  air  am  bhei  iomradh,  a  bh'  eatorra.  Ach  cha 
d'  rinn  sud  an  gnothach  ni  b'  fhusadh  do  na  Bòmhanaich  na  bha 
e  roirahe.     'S  ann  tha  e  coslach  a  dhùisg  sud  suas  spiorad  luchd. 

nam  beann  gus  an  tòrachd  a  thoirt  a  mach  air  son  na  chaill  iad. 
Co  dhiù  b'  èigin  do  Agricola  an  t-sreath  dhaingnichean  ud  ris  an 
do  ghabh  e  uiread  de  shaothair  fhàgail  as  a  dhèigh  goirid  an 
dèigh  sud,  's  a  dhol  air  ais  a  deas  ceud  mìle  a  dh'ionnsuidh  an 
àite  's  an  robh  e  roimhe  sud.  'N  uair  a  theich  e  deas  chuir  e 
'luingeas  timchioll  Alba  gu  beachd  a  ghabhail  air  meudachd  an 
eilein,  's  air  nàdur  an  oirthir.  Ghairm  an  t-Impire  dhachaidh  e  an 
ath  bhìiadhna,  's  bhàsaich  e  's  an  Eadailt'  ochd  bliadhn'  an 
dèigh  sin. 

Thug  na  Ròmhanaich  Caledònaich  mar  ainm  air  luchd-àiteach- 
aidh  Bhreatuinn  a  tuath.  'S  ann  fo'nainmsin  atha'n  luchd-eachd- 
raidh  Ròmhanach  a  ghnàth  a'  labhairt  umpa.  'S  i  barail  sgoileir- 
ean  Gàelach  gur  Coilltich  is  ciall  do'n  fhocal  's  gur  h-ann  o  luchd- 
àkeachaidh  Bhreatuinn  a  deas  a  fhuair  iad  e ;  's  o  nach  b'  urrainn 
iad  a  ràdh  mar  bha  e  's  a'  Ghàelic,  gu'n  do  Laidinich  iad  e  gun 
lar-theangachadh  idir.  Thug  iad  Caledònia  mar  ainm  air  an 
bhaich  aca — 's  e  sin  dùthaich  nan  Coillteach.  Bha  fois  o  chog- 
adh  aig  na  Caledònaich  tuilleadh  ri  linn  Dhomitian  agus  Adrian 
a  lean  e  air  an  righ-chathair.  Ach  an  uair  a  thàinig  Antònius 
Pius  gu  bhi  'na  Impire,  138  A.D.,  chuir  e  uachdaran  d'  am  b'  ainm 
Lollius  Urbicus  os  ceann  Bhreatuinn.  Goirid  an  dèigh  do'n  t-Sean- 
alair  so  gnothuichean  a  chur  air  dòigh  'an  ceann  a  deas  an  eilein, 
chuir  e  'aghaidh  gu  tuath,  agus  thòisich  e  air  togail  ball'  àrd  eadar 
ceann  na  Friù  'us  taobh  amhainn  Chluaidh,  far  an  robh  na  daing- 
nichean  a  thog  Agricola.  Bha  cumhachd  na  Ròimh'  aig  a  h-àirde 
'am  Breatunn  mu'n  àm  so.  'S  i  barail  luchd-eachdraidh  gur  h-ann 
fo  chomannda  Lolliuis  Urbicuis  a  thàinig  an  t-arm  Eòmhanach  an 
toiseach  gu  tuath  co  fada  ri  ceann  a  'sear  Loch  Neis.  Cha  'n  'eil 
a  bheag  sgriobhta  mu  thimchioll  an  turuis  sin,  ach  tha  làthraich- 
ean  nan  raidean  mòr  a  rinn  iad  troimh  'n  dùthaich  gus  an  àit'  ud 
ri'm  faicinn  fathast.  Co  dhiu,  cha  tug  iad  fo  chìs  riamh  aon  de  na 
treubhan  a  bha  tuath  air  ball'  Antoniuis.  'Sa'  bhliadhna  170 
dh'  fhàg  iad  na  bha  tuath  air  a'  bhall'  ud  aig  na  Caledònaich  fèin. 


TIGIIINN  NAN  ROMHANACH.  13 

Ach  'an  àit'  iadsan  a  bhi  riaraichte  le'sin  thòisichiad  a'  cur  dragh 
mòr  air  na  Ròmhanaich  a  deas  air  a  chrìch  ud.  'Àn  dèigh  caoch- 
ladh  ionnsuidhean  fuilteach  anns  an  d'  rinn  iad  mòran  creachaidh 
air  an  duthaich  a  deas,  thainig  an  t-Impire  Ròmhanach,  Seuerus, 
's  a'  bhliadhna  209.  Ghabh  e  roimhe  tre  'n  dùthaich  air  los  na 
Caledònaich  uile  thoirt  fo  chìs,  gus  an  d'  ràinig  e  'n  Caol  Muireach ; 
mar  is  coslaich'  air  na  ròidibh  a  bha  deanta  roimhe  sud,  gun  duine 
beò  ga  choinneachadh,  air  son  stad  a  chur  air  a  thurus.  Bha  na 
Caledònaich  ga  chuairteachadh  fad  an  rathaid,  roimhe  'sas  a 
dhèigh,  ach  iad  a'  ruith  tre'n  choille  gun  bhi  idir  air  am  faicinn, 
a'  gearradh  as  na  h-uile  neach  a  leigeadh  an  deireadh  air,  no  rach- 
adh  a  mach  as  an  t-sreith!  'Nuair  a  ràinig  Seuerus  ceann  a  thurnis 
bha  50,000  dheth  'chuid  saighdearan  air  bàsachadh.  Phill  e  air 
ais  an  deigh  a  thoirt  air  cuid  de  na  treubhan  tuathach  gealltuinn 
gu'n  cumadh  iad  an  t-sith.  Àch  cha  d'  fhairich  'siad  iad  fein  fo 
cheanglaichean  sud  a  dheanamh.  Lean  iad  air  a'  chogadh  's  air  a' 
chreachadh  mar  bha  iad,  's  na  saighdearan  Ròmhanach  a'  feuchainn 
ri  'n  cumail  dhiubh  mar  a  b'  urrainn  iad.  Ach  bha  nis  an  t-àm 
a'  dlùthachadh  's]am  feumadh  na  Ròmhanaich  na  bh'  aca  de 
shaighdearan  air  son  iad  fèin  a  dhionadh  aig  a'  bhaile.  Bha  na 
Gearmailtich'us  fineachan  tuathach  eile  na  Roinn-Eòrpa  a'brisea(:  i 
a  steach  's  a'  gabhail  sealbh  air  a'  chuid  a  b'fhearr  de  'na  mòr-roiiìn- 
ean.  Bha  an  impireachd  air  fàs  co  mòr  's  gu'n  robh  i  'dol  as  a 
chèile  le  'cudthrom  fèin.  Ghairmeadh  air  falbh  a  Breatunn  an 
aon  rau  dheireadh  de  'na  legiona  Romhanach  's  a'  bhliadhna  44(j. 
an  dèigh  dhoibh  ceann  a  deas  an  eilein  a  chumaii  re"  500  bliadhm., 
's  dh'f hàg  iad  na  Breatunnaich  gu .  iad  fèin  a  dhionadh  mar  a 
b'  fhearr  a  b'  urrainn  iad. 

do  luath  'sa  thuig  na  Caledònaich,  no  Coilltich  Alba,  gu'n 
d'  fhalbh  na  Ròmhanaich,  dh'  fhàs  iad  ni  bu  ro  dhàine  na  bha 
iad  roimhe  gus  an  coimhearsnaich  'an  ceann  a  deas  an  eilein  a 
chreachadh  'sa'  cheannsachadh.  'S  mar  a  bha  iad  sud  co  fada  fo 
chìs  aig  na  Ròmhanaich  a  bha  deanamh  obair  na  saighdearachd 
uile,  bha  iad  an  dèigh  cleachdaidhean  cogaidh  a  leigeadh  dhiubh, 
's  cha  b'  ui^ainn  iad  seasamh  ri  cumhachd  'us  cruadal  nan  Tuath- 
ach.  Agus  o  nach  robh  iad  idir  air  son  gèilleadh  dhoibh,  's  e  rinn 
iad  fios  a  chur  air  àireamh  mòr  shaighdearan  as  a  Ghearmailt, 
da  'm  b'  ainm  Anglo-Sacsonaich,  a  bha  ainmeil  air  son  an  treubh- 
antais  'an  cogadh.  Thàinig  na  h-eilthirich  ud  a  nall  'nam  buidh- 
nibh  lìonmhor,  agus  le  còmhnadh  na  muiuntir  sin  chaidh  aig  na 
Breatunnaich  air  na  tuathaich  a  ruagadh  air  ais  do  an  dìdeanaibh 
ì)eanntachail  fèin.  Ach  cha  b'  fhada  gus  an  do  ghabh  iad  aith- 
reachas  as  an  earbsa  'chuir  iad  's  na  coigrich  ud.  'N  uair  a  chunn- 
aic  na  Sacsonaich  gu'n  robh  'n  tìr  taitneach  do'n  t-sùil,  'us  maith  a 
chum  bìdh,  'sann  a  dh'  fheumadh  iad  an  cuid  fèin  a  dheanamh  dhi. 
Thòisich  an  luchd-dùthcha  air  bruchdadh  a  nall  g'an  cuideach- 
adh,  's  an  ùine  nach  robh  fada  chaidh  ac'  air  seann  luchd-àiteach- 
aidh  na  tìr'  a'  sguabadh  a  null  do'n  oisein  ris  an  abrar  Ueilse,  agus 
Còrnbhal,  far  an  deachaidh  ac'  air  iad  fèin  a  dhionadh  rè  ùin'  o 
'naimhdibh,  's  an  robh  iad  a'  gnàthachadh  an  seann  chainnt  fein 
agus  an  seann  laghanana.  Ach  fadheòidh  chaidh  an  ceannsacli- 
adh  's  an  cur  ri  rioghachd  Shasuinn.  Co  dhiù  tha  'n  sliochd  's  a' 
chuid  ud  de'n  tìr  gus  an  la  'n  diugh,  a'  labhairt  seann  chainnt 

Bhreatuìnn.  'N  uair  a  ghabh  na  coigrich  ud  sealbh  air  a  chuid  bu 
mhò  's  a'  b'  fhearr  de'n  tìr  rinn  iad,  còmhladh  ris  gach  caochladh 
eile,  atharrachadh  ainm  a  thoirt  oirre.  'N  an  cànain  fèin  theirt- 
eadh  Angeli-land,  no  Angli-land  rithe,  air  a  ghiorrachadh  's  air  a 
chaochladh  a  nis  gu  England.  Ach  's  e  thug  seann  luchd-àiteach- 
aidh  na  tìre,  araon  na  Ueilsich,  'sna  tuath  Bhreatunnaich  air 
na  coigrich  ud,  Sasgonnaich,  agus  Sasgoinn  ns  an  duthaich,  'se  sin 
.air  a  ghiorrachadh  's  air  a  mhìneachadh,  Sasunnaich  agus  Sasunn, 
mar  a  their  na  Ueilsich,  's  na  Gàeil,  's  na  h-Eireannaich  gus  an 
l'à  'n  diùgh. 

2.  Fhad  's  a  bha  ceann  a  deas  Bhreatuinn,  no  mar  a  theirear 
ris  a  nis,  Sasunn,  'na  mòr-roiun  Ròmhanach,  bha  i  'mealtuinn  na 
h-uile  còir  'us  sochair  a  bhuineadh  do  gach  earrann  eile  de'n  Im- 
pireachd  mhòir,  f  harsuing  sin.  Bha  cothrom  ac'  a  dhol  gu  sàbh- 
ailt  o  aon  mhòr-roinn  gu  aon  eiie,  's  co  tric  's  a  thogradh  iad  do  'n 
Bòimh  fèin,  àrd-bhaile  na  h-Impireachd,  's  cha  'n  'eil  teagamh 
nach  robh  so  'na  mheadhon,  'am  freasdal  an  Tighearn  air  an 
t-soisgeul  a  sgaoileadh  feadh  na  Roinn-Eòrpa,  ni  bu  luaithe  na 
dheanadh  e  air  sheòl  eile.  Lean  an  tighearnas  Bòmhanach  air 
cur  an  aghaidh  a'  chreidimh  Chriosduidh,  ùine  fhada  'an  dèigh  nan 
Abstol;  agus  bha  mar  sin  laghanna  cruaidh  air  an  deanamh  'an 
aghaidh  nan  Criosduidhean,  gu  h-àraidh  na'm  biodh  iad  a'  craobh- 

|  sgaoileadh  a'  chreidimh.  Ach  mar  bu  trice  bha  iad  saor  o  gheur- 
leanmhuinn,  mur  tigeadh  neach  air  bith  gu  bhi  'na  f  hear-casaid,  ni 
a  thàinig  gu  bhi  mi-mheasail  a  measg  nam  Pàganach  fèin.  Bha 
mar  so  teachdairean  an  t-soisgeil  a'  siubhal  o  dhùthaich  gu  dùth- 
aich,  leis  an  robh  eòlas  air  a  mheudachadh.  Tha  luchd-eachd- 
raidh  a'  faighinn  lorg  an  t-soisgeil  gu  soilleir  'an  Sasunn  mu  'n 
bhliadhna  A.D.  209.     Bha  eaglaisean  'an  lìonmhoireachd  feadh 

™  Shasuinn  o  sud  a  mach  tuilleadh.  Bha  àrd-sheanadh,  no  comh- 
airl'  eaglaiseach  air  a  cumail  'am  bail'  àraidh  air  tir-mòr  na  Roinn- 
Eòrpa  's  an  ath  linn,  's  bha  teachdairean  o  na  h  eaglaisibh  Sasunn- 
^ch  a  làthair  aig  an  t-seanadh.  Ach  cha  d'f huair  an  soisgeul  fonn  i 

'an  Alba  gu  follaiseach  co  buileach  tràtli  is  sin.  Cha'n  e  mhàin  gu'n 
robhan  creideamh  Druidheach  'na  aghaidh'an  sin;  ach  bha'n  sluagh 
cumanta,  's  gu  h-àraidh  na  cinn-fheadhna  's  na  h-uile  àit'  a  tuath 
air  a'  bhall'  a  rinn  na  Ròmhanaich  aig  a'  chrich  Shasunnaich,  co- 
an-araharusach  mu  ni  sam  bith  a  thigeadh  o  dheas,  's  nach  èisd- 
eadh  iad  ris,  eagal  gur  lìon  a  bhiodh  ann  air  son  an  ribeadh  's  an 
glacadh.      B'  e  òganach  a  mhuinntir  ceann  a  tuath  Shasuinn  an 
ceud  neach  air  a  bheil  dearbh-chinnt'  a  shearmonaich  an  soi- 
sgeul  gu  follaiseach  'an  Alba.    Ninian  a  b'  ainm  dha,  mac  aoin  de. 
chinn-feadhna  na  dùthcha  ud.     Thachair  dha  bhi  's  an  Ròimh; .-, 
's  co-dhiù  's  ann  an  sin  no  aig  a'  bhaile  'fhuair   e   eòlas  air  an: 
t-soisgeul,  cha  'n  urrainnear  a  ràdh.     Fhuair  Easbuig  na  Ròimh', . 
nach  robh  fathast  air  fàs  'na  Phàpa,  mach  gu'n  robh  eòlas  maith 
aig  air  an  f hìrinn,  's  choisrig  e  air  son  na  ministrealachd  e,  's  chuir 
e  nall  e  a  shearmonachadh  do  na  h-Albannaich.    Thog  an  teachd- 
aire  so  eaglais  bheag  'am  bail'  àraidh  ann  an  Galabhaigh,  'am  fior 
cheann  a  deas  Alba.      B'  i  sin  a'  cheud  eaglais  a  thogadh  air 
fonn  Alba.      Thàinig  teachdair  eile  d'  am  b'  ainm  Paladius   as 
an  Ròimh  do  Eirinn,  'sà  sin  do  Alba,  mu'n  cuairt  do'n   aon 
àm  ri  Naomh  Ninian.    Bha  iad  le  chèil'  a'  searmonachadh  air 
leth,  'an  ceann  a  deas  na  rioghachd.    Ach  cha  'n  'eil  mòr  iomradh 
air  an  tomhas  de  shoirbheachadh  air  an  d'  ràinig  iad.     Bha  [so  mu 
cheud  gu  leth  bliadhna  'an  dèigh  an  deadh  sgeul  freumh  a  ghabh- 
ail  ann  an  Sasunn.     Cha  'n  fheud  teagamh  a  bhi  nach  robh  an 
soisgeul  'an  Alba  'san  Eirinn  roimhe  sud,  ach  gu  h-uaigneach,  air 
son  an  aobhair  a  dh'ainmicheadh.      B'  e  Constantin  Mòr  an  ceud 
Impire  Eòmhanach  a  thàinig  gu  bhi  'na  Chriosduidh,  agus  a  thug 
do  na  Criosduidhibh  làn  shaorsa  'bhi  air  an  riaghladh  a  rèir  lagh' 
Chriosd.     Thàinig  esan  a  dh'  ionnsuidh  na  righ-chaithreach  's  a' 
bhliadhna  310.     Bha  sin  còrr 'us  100  bliadhna  mu'n  d'fhàg  na 
Bòmhanaich  Sasunn  gu  h-iomlan.    Agus  mar  a  bha™  làn  shaor- 
sainn  o'n  taobh  a  mach  aig  an  eaglais  rè  nan  ceud  bliadhn'  ud, 
tha  aobhar  a  bhi  'creidsinn  gu'n  d' rinn  an  eaglais  leudachadh 

maith  's  an  duthaich.  Ach  an  uair  a  thàinig  na  Sacsonaich,  a 
bha  'n  am  Pàganaich,  gu  làmh  an  uachdar  fhaotainn,  cha  robh 
àit'  idir  aig  a'  chreideamh  's  an  tìr,  ach  'an  Còrnbhal  's  ann  an 
Ueils,  far  an  robh  seann  luchd-àiteachaidh  na  tìre  air  an  ruagadh. 
Ach  an  dà  àite  sin  a  mhàin  's  e  glè  bheag  de  chraobh-sgaoileadh 
a  rinn  an  soisgeul  air  feadh  Alba  no  Shasuinn,  gus  mu  'n  cuairt 
do  150  bliadhn'  an  dèigh  Niniain  'us  Phaladiuis  an  d'  thàinig 
soisgeulaiche  cliùiteach  eile  gu  taobh  's  iar  Alba,  d'  am  b'  ainm 
Callum-Cille,  air  an  toir  sinn  iomradh  'an  dèigh  so. 


CAIB.  IV. 


NA  PICTICH — NA  SGA0THAICH — CALLUM-CILLE. 

Chaii;ìi  Ainmeachadh  cheana  gu'n  tug  na  sgriobhadairean  Ròmh- 
anach  Caledònaich,  no  Coilltich,  mar  ainm  air  na  seann  Albann- 
aich.  Bha  'n  t-ainm  sin  a'  gabhail  càraidh  gu  h-àraidh  ris  a'  chuid 
diubh  a  bha  chòmhnuidh  'am  meadhon  na  dùthcha,  's  air  an  taobk 
an  ear  's  an  iar  dheas  dith.     'S  iad  sin  is  mò  bha  'cur  de  dhragh 
air  na  coigrich  ud.     Cha  robh  iad  a'  faicinn  a'  bheag  de  luchd- 
àiteachaidh  taobh   siar  na   dùthcha  'snan   eilein.      Ach  mu'n 
d'  f  halbh  na  Ròmhanaich  à  Sasunn  thug  iad  Pictich,  'n  an  cainnt- 
san  Picti,  mar  ainm  air  an  treubh  no  na  treubhaibh  a  bha  chòmh- 
nuidh  an  taobh  an  ear-dheas  Alba.     Bha  na  Picti  fo  riaghladh 
aoin  cheannaird  no   Phrionnsa,  'smar  a  bha  na  h-uiread  de 
bhan  ann  air  dol  an  ceann  a'  chèile,  bha  iad  gu  maith  làidir 
gu  iad  fem  a  dhìonadh  o  na  Ròmhanaich.      Tha  caochladh 
bheachdan  a  measg  luchd-eachdraidh  mu  sheadh  an  ainme,  Pic- 
tich.     Ach  's  e  's  coslaiche  gu'm  buin  e  do'n  fhocal  Laidinn,  a  bhi 

'dath;  margu'm  biodh  e'nachleachdadh  aig  na  saighdearaibh  tuath- 
ach  so  a  bhi  'dath  an  aghaidhean  'an  àm  cogaidh  le  sùil  ri  iad  fèin  a 
dheanamh  ni  b'  eagalaiche  do'n'naimhdibh,  ni  a  bha  ri  'fhaicinn 
a  measg  cuid  eile  de  fhineachan  letli  cliàllaicht'  an  t-saoghail. 
Bha  Pictich  Thuathach  'us  Dheasach  ann ;  iad  so  mu  dheireadh 
a  chòmhnuidh  's  a'  chuid  sin  de  Alba  'bha  eadar  an  dà  ghàradh 
ud  a  rinn  na  Bòmhanaich,  ris  an  abrar  machair  na  Galltachd. 
Ach  's  a'  bhliadhna  347  thàinig  Ida,  ceann-feadhna  Sacsonach,  air 
tìr  mu  Bheruic  a  tuath,  's  cheannsaich  e  na  Pictich  Dheasach.  A' 
chuid  diubh  nach  do  mharbh,  's  nach  d'  f huadaich  e,  mheasgaich 
iad  le  an  luchd  dùthcha.  Agus  'an  ùine  nach  robh  fad'  an  dèigh 
sin,  thàinig  na  treubhan  ud  uile  gu  bhi  air  an  riaghladh  le 
prionnsa  nam  Picteach  a  tuatli  tre  chòmhnadh  luchd  cuideach- 
aidh  o  thaobh  siar  Alba  ris  an  abrar  Sgaothaich,  a  tha  tòiseach- 
adh  air  togail  an  cinn  'an  eachdraidh  Albannaich  mu'n  àm  so. 

2.  'S  gann  a  tha  ceum  sam  bith  eile  'an  seann  eachdraidli  is  tric' 
anns  a  bheil  na  Seanachaidhean  Galld'  'us  Sasunnach,  aig  a'  bheil 
beaganas  &ir  na  Gàeil  's  air  an  cainnt  a'  sleamhnachadh,  na  eachd- 
raidh  nan  Sgaothach.  Rinn  an  dara  buidheann  diubh  fèin  co 
sleamhuinn  do'n  bhuidhinn  eile  an  ceum  so  's  gu  bheil  iad  a'  tuit- 
eam  ann  muin  air  mhuin.  Their  aon  Seanachaidh,  thàinig  na 
Sgaothaich  as  an  Spàinn  uair  no  uair-eigin,  cha'n  'eil  fios  cuin, 
's  thàinig  iad  do  Alba  'sa'  bhliadhna  500,  's  their  am  fear  eil'  as  a 
tb'heul-san — thàinig  na  Gàeil  do  'n  Ghàeltachd  air  a  leithid  sud  de 
bhliadhna.  Nis  tha  e  fior  gu'n  robh  buntanas  aig  seann  luchd- 
àiteachaidh  na  Spàinne  's  na  Frainge  ris  na  seana  Bhreatunnàich, 
mar  tha  'n  cainnt  gus  an  là'n  diugh  a'  dearbhadh.  Ach.le  bhi 
coimeas  nan  eachdraidhean  is  sine  r'a  chèile,  tha  e  co  dhiù  co 
coslach — a  rèir  barail  na  muinntir  is  mò  a  rannsaich  ni's  cosìaiche, 
gur  h-ann  a  chaidh  na  Sgaothaich  a  null  do  Eirinn  à  Alba  gu 
maith  tràth  'an  eachdraidh  nan  rioghachdan  so,  's  gu'n  d'  rinn  iad 
ri  ùine  rùm  maith  dhoibh  fèin  'an  cearnaidh  fharsuing  de'n  tìr  sin7 
air  sheòl  's  gu'n  tàinig  i  fadheòidh  gu  bhi  air  a  h-ainmeachadh 

orra  fèin.  'S  e  Sgaothaicli  am  flor  ainm  Gàelach,  a  tha  'ciallachadh 
an  nòis  a  bh'  aig  an  dream  lìonmhor  ud,  air  a  bhi  dlùth  leantuinn 
ris  a'  cheann-feadhna  mar  ni  sgaoth  sheillean  ris  a'  mhàthair-àil. 
Ge  b'  e  sam  bith  àit'  an  stad  ise,  stadaidh  iadsan.  Agus  aon  uair 
's  gu'n  stad  iad  idir,  cha  'n  'eil  e  furasd  an  cur  air  falbh.  Cha 
b'  urrainn  luchd  Laidinn  do  nach  b'  aithne  a'  Ghàelic,  Sgaothaich 
a  ràdh,  's  air  son  ich  cha  bhiodh  gnothuch  idir  aca  ris  air  deireadh 
focail.  Nam  f àgadh  iad  ao  as  's  e  Scuti  a  theireadh  iad ;  na'n 
tugadh  iad  aas'se  Sco£i  a  theireadh  iad.  A  rèir  so  tha  'n  seann 
luchd  eachdraidh  Ròinhanach  a'  gnàthachadh  an  dà  f hocail  air  son 
an  aon  ainme.  Àch  fadheòidh  thàinig  iad,  mar  bu  trice,  gu  bhi 
'ga  sgrìobhadh  Scoti,  oir  's  e  sin  beagan  a  b'  fhuaimniche  'sa' 
chainnt  acasan.  Mata,  ma  chreidear  an  luchd  eachdraidh  is  faide 
a  rannsaich,  bha  Scoti  'an  Gaeltachd  Alba  fdin  o  shean,  co  cinnt- 
each  'fea  bha'n  Eirinn.  Bha  treubh  no  dhà  dhiubh  'an  Siorrachd 
Rois,  agus  anns  an  Eilean  Dubh.  Bha  dream  eile  dhiubh  tim- 
chioll  air  bun  amhainn  Chluaidh,  a  bhiodh  gu  maith  tric  a'  cog- 
adh  còmhladh  ris  na  Pictich  'an  aghaidh  nan  Ròmhanach,  's  nan 
Deasach  an  dèigh  do  na  Ròmhanaich  falbh.  Tha  e  air  a  ràdh 
gu'n  tàinig  cuid  diubh  so,  co'dhiù,  à  Eirinn,  agus  gu'n  d'  fhuad- 
aicheadh  a  null  a  rìs  ann  iad.  Ach  ma  rinneadh  sin,  thàinig  iad 
air  an  ais  'an  ùine  ghoirid,  no  bha  cuid  diubh  nach  do  chuireadh 
air  falbh  idir,  a  bhuineadh  do  sheann  luchd  àiteachaidh  an  àite 
sin,  o'n  bha  Scoti  ann  a  ghnàth  a  bha  'n  co-bhoinn  ris  na  Pictich 
'an  aghaidh  nan  Deasach. 

3.  'S  a'  bhliadhna  503  A.D.  thàinig  dream  de  na  Sgaothaich  a 
nall  à  Eirinn  'n  an  trì  buidhnibh  beaga,  fo  thriùir  cheann-feadhna. 
Ghabh  f  ear  dhiubh  sin  d'  am  b'  ainm  Fearghas,  sealbh  air  Ceann- 
tire  le  'luchd-leanmhuinn.  Ghabh  fear  eile  d'  am  b'  ainm  Lath- 
airna,  sealbh  air  àit'  a  b'fhaid'  an  ear  na  sud  air  an  tug  e  Lathairn, 
mar  a  theirear  ris  gus  an  là'n  diugh.  •  Ghabh  an  treas  fear  d'  am 
V  ainm  Aonghas,  sealbh  air  eilean  Ile.  Cha  do  chuireadh  mòran 
grabaidh  air  na  coigrich  ud  'n  an  ceud  tighirm  air  tìr  athaobh  iad 

a  bhi  tearc  'an  àireanih,  's  nach  d'èirich  an-amharus  sam  bith  'an' 
inntinn  righ  nam  Picteach  mu'n  timchioll.  Agus  mar  a  bha  taobb 
siar  Alba  's  an  àm  ud  air  bheag  sluaigh,  's  ann  a  shaoileadh  na 
Pictich  gur  h-ann  g'an  cuideachadh  a  bhiodh  iad  sud  an  aghaidb 
nan  naimhdean  eile  a  bh'aca.  Co  dhiù,  'n  uair  a  fhuair  na  Sgaoth- 
aich  a  thàinig  à  JSirinn  f àrdach  air  a  cur  air  dòigh  do  gach  fear 
dhiubh  fèin,  thòisich  buidheann  'us  buidheann  bheag  eil'  a  tighinrr 
a  nall  as  an  dèigh,  gus  mu  dheireadh  an  robh  àireamh  mhaith  ann 
diubh.    Agus  mar  bu  triùir  bhràithrean  na  cirm-f  headhna,  's  a 
bhiodh  iad  'an  comh-bhoinn  'an  aghaidh  naimhdean  sam  bith  eiler 
's  ann  a  b'  eagalach  leis  na  Pictich  aghaidh  a  chur  orra,  's  mar  is 
coslaiche  cogadh  eil'  air  an  làimh  aig  an  àm  cheudna.     'S  e  bun  a 
bh'  ann,  chaidh  Fearghas  a  chrùnadh  'na  righ  air  a  luchd  lean- 
mhuinn  fein.     Bha  'n  dithis  bhràithrean  eile  'n  an  àrd-riaghalair- 
ibh  thairis  air  an  fhearann  air  an  do  ghabh  iad  sealbh,  agus  a  rèir 
coslais,  ullamh  gu  Fearghas  a  chuideachadh  n'an  tigeadli  ceann- 
feadhna  no  prionnsa  sam  bith  eil'  a  chur  dragh  air.    Olaich  thap- 
aidh  a  bha'n  sud,  ro  theòma  gu  dachaidh  a  dheanamh  dhoibh  fèin- 
an  àite  sam  bith  'am  faigheadh  iad  aon  chas  a  steach. 

4.  Cha  'n  'eil  teagamh  sam  bith  nach  b'  ann  's  a'  chreideamb 
Chriosduidh  a  bha  na  cinn-fheadhna  a  dh'ainmich  sinn,  agus  an 
luchd-leanmhunn  air  an  togail  suas.  Ach  cha  tug  iad  oidhirp 
sam  bith  air  an  deadh  sgeul  a  chraobh-sgaoileadh  a  measg  nan 
treubhan  a  bha  mu'n  timchioll.  Cha  robh  ni  air  an  aire  ach  an. 
saoghal  a  chothachadh,  ged  a  dh'fheudas  e  bhi  'am  freasdal  an 
Tighearna  gu'n  robh  iadsan  a  thighinn  do  Alba  'na  mheadhon  air 
a  bhi  a'  rèiteachadh  an  rathaid  roimh  an  duine  mhaith  a  rinn- 
eadh  'na  inneal  an  soisgeul  a  thoirt  do  eileanaibh  'us  tir-mòr  na 
h-Alba,  a  bha  's  an  àm  ud  fo  dhorchadas  na  Pàganachd.  B'  ann 
's  a'  bhliadhna  563  a  thàinig  Callum  Cille  'nall  à  Eirinn  do  thaobb 
's  iar  Alba,  le  dà  fhear-dheug  de  luchd-leanmhuinn  ionmhuinn,  a 
bha  mar  dheisciobluibh  aige,  'smar  luchd-cuideachaidh,  a*  sear- 
monachadh  do  'n  t-sluagh  a  thàinig  e  'theagasg.    Bha  Callum- 

<30ille  fèin  'na  dhuin'  òg,  'an  trèin'  a  neirt  an  sin,  mu  dhà  fhichead 
fcliadhn'  a  dh'aois,  'na  dhuine  fòghluimte,  a  rèir  an  tomhais  eòlais 
s,  bh'  aig  daoinibh  's  an  àm  ud ;  'an  dlùth  dhàimh  ri  aon  de 
theaghlaichean  rioghail  Eirinn,  agus  do'n  righ  Conall,  de  shliochd 
Phearghais  a  bha  'rioghachadh  'an  taobh  's  iar  na  h-Alba  'san  àm 
ud.  Roghnaieh  Callum-Cille  eaglais  'us  àite  tàimh  a  chur  suas 
air  a  shon  fèin  's  a  luchd-leanmhuinn  'an  eilein  beag  air  culthaobh 
Mhuile,  ris  an  abairte  I,  agus  o  'n  uair  ud,  I  Challuim-Chille,  a 
thug  an  righ  dha,  a  rèir  barail  cuid,  mar  shaor-thiodhlac.  Cha 
robh  cheud  eaglais  a]  chuireadh  suas  ach  beag  'us  suarrach,  ach 
?an  dèigh  sin  chuireadh  eaglais  a  suas  ris  an  abrar  Abaid, 
aig  a  bheil  mìrean  de  'n  bhalla  'na  sheasamh  fathast  As  an 
eilean  bheag  so  bha  iad  air  ais  's  air  aghart  a'  searmonachadh  air 
feadh  Alba  gu  h-iomlan.  B'  e  aon  de  na  ceud  turuis  a  rinn  Cal- 
lum-Cille  fèin  a  dhol  a  dh'amharc  Bhrìde,  righ  nam  Picteach,  aig 
an  robh  a  lùchairt  an  taobh-deas  Alba.  Tha  luchd-eachdraidh 
ag  ràdh  gu'n  d'  iompaich  Callum-Cille  Bride.  Co  dhiù  bha  's  nach 
robh  barrachd  ann  air  na  b'  urrainn  Callum-Cille  'dheanamh  de 
iompachadh  thug  an  righ  làn  chead  agus,  a  rèir  coslais,  cuideach- 
adh  do  na  soisgeulaichibh  ud  an  deadh  sgeul  a  chur  an  cèill  anns 
gach  cearna  de  'rioghachd.  Bha  iadsan  a'  gabhail  a'  chothroim 
mar  a  b'fhearr  a  dh'fheudadh  iad.  Bha  Collaist  aca  'an  I  anns 
an  robh  iad  a'  f  òghlum  mhinisteirean  òga  's  ga 'n  deasachadh  air 
.  son  searmonachadh  an  t-soisgeil.  Bha  na  teachdairean  so  a'  dol 
tre  gach  eilean  'us  cearna,  air  sheòl  's  gu'n  cual  iad  uile  iomradh 
air  slighe  na  slàinte. 

5.  Bha  saothair  nan  daoin'  ud  gu  mòr  air  a  beannachadh 
do'n  t-sluagh  ;  cha  b'  ann  a  mhàin  ri  linn  Challuim-Chille  fèin, 
ach  rè  uine  mhòir  an  dèigh  sin.  B'  e  Cùil-dè-ich  a  theireadh  na 
Laidinich  ris  a'  cheud  mhuinntir  a  thrèig  an  iodhalan,  agus  a 
•  dh'aidich  an  ùmhlachd  do  lagh  Challum-Chille.  Tha  caochladh 
bharailean  a  measg  luchd-eachdraidh  mu  sheadh  an  fhocail,  Cùil- 
dè-ich;  ach  's  e  's  coslaiche  gur  h-e  'n  seann  fhocal  Gàelic,  Gillean- 

Dè  a  th'ann,  leis  an  robh  an  luchd-dùthcha  a'  cur  dealachadh' 
eadar  a'  mhuinntir  ud  's  na  bha  fathast  a'  leantuinn  breugair- 
eachd  nan  sagartan  Druidheach.  Their  na  Gàeil  aig  a  bheil 
eòlas  air  eachdraidh,  Cùildeich  riù.  Tha  aobhar  a  bhi  'creidsinn 
gu'n  do  ghlèidh  eaglais  nan  Cùildeach  'an  Alba  teagasgan  'us 
oideas  an  t-soisgeil  co  fada  ri  eaglais  eile  's  an  Roinn-Eòrpa,  ach 
a  h-aon,  o  mheasgachadh  le  mearachdaibh  na  Pàpanachd.  Cha 
robh  easbuigean  ac'  idir  'an  Alba  's  na  ceud  linnibh  ud,  no  luchd- 
riaghlaidh  sam  bith  eile  's  an  eaglais  ach  na  ministeirean  a  bha 
'searmonachadh,  agus  seanairean  no  èildeirean.  Mar  nach  robh  a 
leithid  de  ni  is  stìpinean  ann,  ach  gu'n  robh  na  h-uile  searmonaich' 
air  a  chumail  suas  le  tabhartas  saor-thoil  an  t-sluaigh,  cha  b'  urr- 
ainn  a  leithid  de  ni  is  Pàtranachd  a  bhi  ann  ni  bu  mhò :  's  ann  an 
lorg  truaillidheachd  a'  chreidimh  Phàpanaich  a  thàinig  an  t-olc 
sin  a  steach  do'n  eaglais.  Bha  fiùdhalaich  an  Ath-leasachaidh 
a'  cuimhneachadh  sin  'n  an  là  fèin.  Thàinig  I  Challuim-Chille  gu 
bhi  glè  mheasail,  cha'n  e  'mhàin  aig  an  t-sluagh  chumanta,  ach 
mar  an  ceudna  aig  righribh  'us  luchd-riaghlaidh  Alba,  'sEirinn, 
's  na  Frainge,  dheth  am  bheil  cuid  air  an  adhlacadh  's  an  eilean 
ud.  Bha  righrean  taobh  siar  Alba  'dol  do  I  gu  bhi  air  an  crùn- 
adh  a  rèir  deas-ghnàth  simplidh  nan  aman  ud.  Thug  aon  de  na 
rìghrean  clach  phrìseil  à  Eirinn,  ris  an  abradh  iad,  Liath-Fàil,  air 
an  suidheadh  an  righ  òg  'anàm  a  bhi  'g a  chrùnadh.  Bha gnàth- 
f hocal  'n  am  measg  ge  b'  e  àit'  am  biodh  à'  chlach  so  gu  'm  biodh  an. 
sin  righ  de  shliochd  nan  Sgaothach  air  a'  chathair.  Thugadh  a* 
chlach  an  dèigh  sin  do  Sgoinne,  far  am  b'àbhaist  righrean  Alba  bhi 
air  an  crùnadh.  Bhàsaich  Callum-Cille  'na  sheann  duine,  agus  làn 
de  làithean  air  an  9mh  là  de  mhìos  meadhonach  an  t-samhraidh, 
597,  'an  dèigh  ceithir  bliadhna-deug  thar  fhichead  de  'bheatha 
'chaitheamh  a'  teagasg  nan  Albannach  ann  an  eòlas  air  slighe  na 
slàinte.  Bha  ceangal  mòr  aige  ri  I  anns  an  do  chaith  e'n  leth  mu 
dheireadh,  agus  an  leth  a  b'  fheumaile  d'a  bheatha.     Tha  e  air  a 

ràdh  gii'n  do  chuir  e  fàidheadaireachd  mu  'n  eilean  sin  'an  dàn. 
mar  a  leanas : — ■ 

"I  mo  chridhe,  I  mo  ghràidh, 
'An  àite  guth  Mhanach  bidh  geum  bà ; 
Ach  mu'n  tig  an  saoghal  gu  crìch 
Bi'dh  I  mar  a  bha." 

Thàinig  a'  cheud  chuid  de  'n  fhàidheadaireachd  gu  litireil  gu 
teach  o  cheann  fada,  's  feudaidh  e  bhi  gu'n  tig  a'  chuid  eile  gu  teach 
mar  an  ceudna  'na  h-àm.  Mhair  eilean  I  mar  lòchran  laiste  agus 
dealrach  leis  an  t-soisgeul  ri  dà  cheudgu  leth  bliadhna  'an  dèigh 
bàis  abstoil  na  Gàeltachd,  mar  theirteadh  ris.  Ach  'an  toiseach 
an  naoidheamh  linn  thàinig  muir-chreachadairean  Lochluinn  gu 
taobh  siar  Alba  le  càbhlach  lìonnihor,  's  bhiodh  iad  a'  dol  air  tìr 
'an  àite  's  an  àite  a  thoirt  leò  nan  uile  nithe  'ghabhadh  giùlan, 
's  a'  losgadh  thighean  's  gach  gnè  àirneis  nach  b'  urrainn  iad  a 
thoirt  leò.  Bha  iad  sud  'n  am  Pàganaich  air  nach  robh  eagal  Dè, 
mar  nach  robh  urram  aca  do  dhuine.  Chaidh  iad  air  tìr  an  eil- 
ean  I  mar  anns  gach  eiiean  beag  'us  mòr  eile,  's  rinn  iad  ris  a' 
chollaist  's  ris  an  eaglais  mhòir,  's  gach  tigh  àluinn  eil'  a  bh'ann 
mar  a  rinn  na  Babilonich  air  Ierusalem,  fhàgail  'na  thòrr.  Na 
h-uile  ni  a  ghabhadh  losgadh  loisgeadh  iad,  's  na  h-uile  ni  luach- 
mhor  a  ghabhadh  toirt  air  falbh  thug  iad  leò.  Tha  'n  t-eilean 
mar  sin  'na  f hàsach  gus  an  là  'n  diugh.  Tha  tearc  de  luchd-àit- 
eachaidh  aim,  ach  "  'an  àite  guth  mhanach  tha  geum  bà."  Tach- 
raidh  lorgan  nan  sphinneadairean  so  ruinn  'an  àite  's  an  àite  fath- 
ast,  ann  ar  triall  tre  eachdraidh  na  rioghachd. 


CAIB.  V. 

ALBA  a'  TIGHLNN  GU  BHI  'na  H-AOtf  RIOGHACHD. 

Bha  Alba  air  a  roinn  'na  trì  rioghachdaibh  mar  a  dh'ainmicheadh 
cheana,  eadar  na  Sacsonaich  a  deas  air  uisge  na  Friù,  na  Pictich 
air  an  taobh  's  ear,  's  an  ear  thuath,  's  na  Sgaothaich  'an  Earra- 
ghàel,  's  anns  na  h-eileanaibh  a  siar.  Mhair  iad  mar  sin  rè  thr). 
ceud  gu  leth  bliadhna  an  dèigh  do  na  fiùdhalaich  so  mu  dheir- 
eadh  tighinn  a  nall  à  Eirinn.  Bhiodh  iad  sin  uile  gu  maith  tric 
a'  caigeadh  air  a'  chèile,  gu  h-àraidh  na  Sacsonaich  agus  na  Pict- 
ich.  Tha  eachdraidh  a'  deanamh  iomradh  air  iomadh  caonnaig 
fhuiltich  eadar  an  dà  bheag-rioghachd  so,  anns  an  robh  an  righ 
fèin  air  uairibh  a'  tuiteam.  Ach  cha  robh  aon  aca  'deanamh  uiread 
de  lagachadh  air  an  aon  eile  's  nach  robh  iad  le  chèile  a'  seasamh. 
Agus  do  bhrìgh  nach  robh  buaidh  mhaireannach  sam  bith  a'  lean- 
tuinn  nan  cathan  ud,  's  nach  robh  'bheag  de  dhealachadh  eadar 
iad  's  na  blàir  a  bha  cinn-fheadhn'  an  taobh  tuath  's  nan  eilean  a' 
cur  air  a  chèile,  tha  e  co  maith  leum  thairis  air  a'  chuid  so  de 
eachdraidh  nam  Picteach  's  nan  Sacsonach ;  agus  da  rireadh  cha 
bhiodh  foighidin  gu  leòir  aig  a'  chuid  is  lionmhoire  de  leughad- 
airean  gu  dhol  troimpe  ged  a  bhiodh  i  air  a  cur  f 'an  comhair ;  tha 
i  co  troimhe-chèlle  's  co  neo-oideachail.  Co  dhiù,  feudar  inn- 
seadh  gu  bheil  iomradh  againn  'an  eachdraidh  air  dà  ^fhichead 
righ  a  bha  os  ceann  nam  Picteach  a  bha  'tòiseacheadh  le  Drius,  a 
bh'  air  a'  chathair  'n  uair  a  thrèig  na  Ròmhanach  Sasunn,  agus 
a'  crìochnachadh  's  a'  bhliadhna  843.  Bha  rìghrean  nan  Sgaoth- 
ach,  aig  an  robh  uachdranachd  thairis  air  taobh  's  iar  Alba,  rè 
ùin'  fhada  ro  dhèigheil  air  rìoghachd  nam  Picteach  a  chur  ris  an 

rìoghachd  aca  fèin,  agus  fadheòdh  chaidh  ac'  air  sin  a  dheanamh 
*.s  an  dòigh  so  a  leanas. 

2.  Bha  na  creachadairean  Lochlunnach  air  an  tugadh  iomradh 
cheana  an  deigh  sealbh  a  ghabhail  air  cearna  fharsuing  de  Eirinu 
mu  dheireadh  an  ochdamh  linn,  'sged  a  chaidh  moran  fol'  a 
-dhòirteadh  ann  a  bhi  feuchainn  ri  'n  cur  air  falbh,  ghleidh  iad  an 
greim  air  an  fhearann  riamh,  's  tha  'n  sliochd  air  measgachadh  leis 
a'  chuid,  eile  de  mhuinntir  Eirinn.  Bha  dream  eile  dhiubh  mu  'n 
àm  sin  an  dèigh  sealbh  a  ghabhail  air  roinn  mhòr  de  Shasunn,  agus 
fadheòidh  thàinig  saighdear  ainmeil  ris  an  abrar  Cainiut,  mac 
Suen,  righ  Lochluinn,  gu  bhi  'na  righ  air  Sasunn.  Àch  ged  a  bha 
iad  a'  cur  cuairtean  air  eileanaibh  's  iar  Alba,  's  'a  deanamh  mòran 
call'  an  sin,  cha  do  chuir  iad  dragh  sam  bith  air  rioghachd  nam 
Picteach  an  taobh  's  ear  Alba  gu  faisg  air  meadhon  an  naoidheamh 
linn,  'se  sin  'sa  bhliadhna  839  no  840.  Bha  cogadh  uamhasach 
fuilteach  eadar  na  Lochlunnaich  'sna  Pictich  a'  bhliadhna  sin, 
anns  an  do  thuit  Uen,  righ  nam  Picteach,  agus  Bran,  an  aon 
-bhràthair  a  bh'  àige,  agus  mòran  de  àrd  uaislean  na  dùthcha.  Bha 
ìad  co  mòr  air  an  lagachadh  leis  a'  chogadh  's  nach  b'urrainn  iad 
seasamh  roimh  nàmhaid  cumhachdach  sam  bith  eile  a  thigeadh 
orra.  B'e  Coinneach,  ris  an  abradh  na  bàird,  Coinneaoh  Cruaidh, 
a  bha  'na  righ  air  taobh  's  iar  Alba  an  uair  sin.  Mar  is  tric  their 
luchd-eachdraidh  Coinneach  MaciYlpinn  ris.  B'e  Alpinn  ainm 
'athar.  Phòs  Eocha,  no  mar  their  na  Laidinnich,  Achaius,  athair 
Alpinn,  nighean  righ  nam  Picteach.  B'e  ainm  an  righ  sin  Unguis, 
agus  ainm  a  nighinn,  a  thàinig  gu  bhi  na  ban-righ  aig  Achaius, 
Unguia.  Mar  so,  b'  e  Alpinn,  rìgh  nan  Sgaothach,  ogha  rìgh  nan 
iPicteach.  Bha  Alpinn  an  dùil  gu'm  faigheadh  e  fein  rioghachd 
a  sheanar  air  gach  aon  chor,  's  gu'n  robh  a  chòir  air  sin  co  maith 
ri  còir  fir  sam  bith.  Ach  chaidh  Alpinn  a  mharbhadh  's  an  treas 
bliadhna  de  'rioghachadh  ann  an  siorrachd  Ara,  far  an  deachaidh 
e  null  le  àireamh  shaighdearan  a'  chreachadh  na  dù1;hcha.  Thàinig 
Coinneach  a  mhac  an  sin  a'  dh'ionnsuidh  a'  chmin  's  a'  bhliadhna 

836.  Bha  Coinneach  a'  tagradh  còir  air  rioghachd  nam  Picteach 
mar  a  bha  'athair,  agus  air  son  an  aon  aobhair.  Ach  ged  a  bha 
teaghlach  rioghal  an  taobh  's  ear  'nan  dlù-chàirdibh  dha,  b'  fhearr 
leò  an  rioghachd  aca  f  èin  no  aige-san ;  cha  robh  iad  idir  deònach 
air  a  dhol  a  mach  'gu  esan  a  leigeadh  a  steach.  Uime  sin,  o  nach 
faigheadh  e  'ni  a  bha  e  'sanntachadh  a  dheòin,  bha  e  deanamh  air 
son  fhaotainn  air  sheòl  sam  bith  eile.  A  rèir  sin,  'n  uair  a  chun- 
naic  e  na  Lochlunnaich  's  na  Pictich  a'  dol  am  badaibh  a  chèile,. 
an  àit'  a  dhol  a  chuideachadh  a  chàirdean,  's  ann  a  dh'f huirich 
caomhan  'na  thàmh,  ged  a  bha  fios  aige  nam  buadhaicheadh  na 
Lochlunnaich  gu'n  tigeadh  iad  air  fèin  a  rìs.  Ach  biodh  sin 
mar  a  bhitheadh  e;  b'  fhearr  le  Coinneach  a  bhi  'feitheamh  an» 
fhàth,  cunnart  ann  no  as.  Agus  'nuair  a  chunnaic  e  gu'n  d'fhuair 
na  Pictich  a  leithid  sud  de  dhroch-laimhseachadh  o  na  Lochlunn- 
aich,  ged  is  ann  leò  a  chaidh,  rinn  e  air  son  an  rioghachd  aca  a 
ghabhail  dha  fèin  gun  dàil.  Bha  Uen  'us  Bran  a  bhràthair,  a  thuit 
an  cogadh  nan  Lochlunnach,  agus  Coinneach  MacAlpinn  anns  na 
h-oghaichean.  Ach  cha  robh  e  fein  'us  Ured,  an  ath  neach  &, 
ghlac  an  t-slat  rioghail,  co  faisg  sin  air  a  chèile,  ma  bha  iad  idfr 
càirdeach  d'a  chèile.  A  rèir  na  h-uile  coslais  's  e  Coinneach  a 
b'  fhearr  còir  air  a'  chrùn  na  Ured,  's  cha  robh  na  h-uaislean  Pictich 
aincleònach  air  a  ghabhail  mar  righ.  Co  dhiù  chaidh  an  cumh- 
achd  rioghail  a  spìonadh  à  làimh  an  fhir  ud  agus  a  thoirt  do 
Choinneach  's  a  bhliadhna  843.  Bha  mar  sin  an  dà  rioghachd  air 
an  aonadh,  agus  an  ùine  ghoirid  theireadh  Sasunnaich,  tìr  nan 
Scotach  (Scotland)  ris  an  rioghachd  so,  ga  h-ainmeachadh  air  an 
taobh  a  fhuair  làmh  an.uachdar.  Ach  theireadh  Gàeil  riamh  o'n 
uair  ud  rithe  an  trainm  a  bha  roimhe  aice,  Albainn,  air  a  ghiorr- 
achadh,  Alba.  B'e  Coinneach  MacAlpinn  an  t-ochdamh  righ  thar- 
fhicliead  a  bh'air  na  Dalriadaich,  no  na  Sgaothaich  a  thàimg  à  Eir- 
inn  ie  Fearghas.  Bha  staid  nan  Sgaothach  rè  an  trì  chj&ud  's  dà 
fhichead  bliadhna  anns  an  do  rioghaich  an  ochd  duine  fichead  ud, 
glè  choslach  ri  staid  nam  Picteach  fèin,  agus  feudaidh  sinn  -am  fàg- 

ail  as   ar  dèigh  leis  a'  bheagan  a  chaidh  a  radh  mu'n  tinichioll 
cheana. 

3.  Ged  a  fhuair  Coinneach  MacAlpinn  barrachd  cumhachd  air 
na  bha  roimh'  aige,  cha  d'  fhuair  e  barrachd  sìth.  Bha  na  Loch- 
lunnaich  air  fàs  ro  dhàna  'na  là-san  leis  an  tomhas  de  shoirbheach- 
adh  air  an  d'  ràinig  iad  'an  Eirinn  's  an  Sasunn.  Tha  eachdraidh 
a'  deanamh  iomradh  air  iomadh  'us  iomadh  còmhrag  a  bh'  aige 
fèin  's  aig  a  shliochd  air  rìgh-chathair  Alba  ris  a'  phlàigh  sgriosaich 
ud  a  bha  tonn  air  thonn  a'  tighinn  à  Lochlunn  a  tuath  's  a  deas. 
Theirear  Norainnich  (Norsemen)  ris  na  Lochlunnaich  a  tuath. 
Ghabh  iad  sealbh  air  Sealtainn  'us  Arcu,  agus  air  an  àireamh  is 
mo  de  na  h-eileanan  a  's  iar,  a  chum  iad  aca  fèin  rè  uin'  f hada. 
'S  ann  air  son  na  h-eileanan  so  'bhi  fo  riaghladh  nan  Norainneach 
a  thugadh  Innse-Gall  orra,  an  t-ainm  a  tha  aig  na  Gàeil  dheasach 
's  na  Mòr-thirich  orra  gus  an  diugh.  Gall,  a'  ciallachadh  coigreach, 
Innse-Gall,  eileanan  nan  coigreach.  Cha  b'e  mhàin  gu  'n  robh  na 
creachadairean  ud  a'  toirt  leò  an  airgid  's  na  sprèiclhe,  bha  iad  a' 
toirt  'nan  daoine  leò  mar  thràillibh.  Bha  margaidhean  'an  Loch- 
lunn  's  an  robh  iad  a'  reic  's  a  ceannach  nam  braighclean  a  thugadh 
as  na  h-eileanaìbh  Breatunnach  air  an  aon  dòigh  's  an  robh  na 
daoine  dubh'  air  an  reic  'an  Stàitibh  Deas  America  o  cheann 
ghoirid.  'S  e  aon  chrann  a  bhioclh  's  na  luingeas  aca,  agus  aon 
seòl  mòr  ceithir  chearnach,  ni-eigin  coslach  ri  siùil  nan  sgothan 
iasgaich  's  na  h-eileanaibh  a  's  iar.  'S  maith  a  dh'  aithnicheadh 
luchd-àiteachaidh  oirthir  a  's  iar  's  a  's  ear  Alba  an  càbhlach  a  bha'n 
sucl  'le  'n  'cloiginn  ghreannach,  coslach  ri  ceann  dràgoin,  le  beul 
fosgailte,  's  an  toiseach  mar  uchd  geòigh  air  an  t-snàmh  co  fada 
mach  ri'  ghob,  's  dà  adhairc  fhada,  bhiorach  iarruinn  a  mach  as  an 
uchd  sin  beagan  os  ceann  an  uisge,  gu  bhi  tolladh  nan  soithichean 
a  thigeadh  a  chòmhrag  riù;  còrr  is  fichead  ràmh  fada,  laidir  a  mach 
as  gach  taobh  dhiubh  leis  an  robh  iad  ga'n  iomradh — iomradh 
còmhladh,  agus  an  deireadh  ag  èiridh  suas  gu  carraigeach,  cuaich- 
eanach,  coslach  ri  earball  nathrach,  ni  b'  àirde  na  ceann  an  stiùir- 

^eadair.  Thug  iad  an  oidhirp  air  righ  a  chur  suas  os  ceann  nan. 
eilean  's  a  chuid  de'n  mhòr-thir  air  an  do  ghabh  iad  sealbh  car 
uine  ghoirid,  mar  a  bha  Gall-thaobh  'us  Cataobh,  pàirt  de  shiorr- 
achd  Rois,  agus  an  taobh  Muireach.  Ach  ma  chuir  iadsan  rìgh 
■  suas,  cha  b'  fhada  gus  an  do  chuireadh  sìos  e.  Cha  do  leig  righ 
Coinneach  agus  an  fheadhainn  a  lean  e  air  a  chaithir,  tàmh  no 
fois  leò  gus  an  d'  fhuadaich  iad  air  falbh  o  thir-mòr  Alba  gu 
h-iomlan  iad.  Ghlèidh  iad  na  h-eileana  ni  b'  fhaide.  A  thaobh 
an  dragh  a  bha  na  Norannaich  a'  cur  air  righribh  Alba  's  an  àm 
so,  cha  b'  urrainn  iad  a'  chrioch  Albannach  a  chur  ni  b'  f haide  deas 
na  bha  i  o  shean ;  b'e  sin  uisge  na  Friù  'us  bun  amhainn  Chluaidh. 
Chithear  an  dèigh  so  cionnus  a  bha  dol  dhoibh  air  an  làimh  sin. 
Bhàsaich  righ  Coinneach  ann  an  Fontelist,  àrd-bhàile  na  rioghachd 
~air  an  t-seathamh  là  de  cheud  mhios  an  earraich  's  a'  bhliadhna 
859  an  treas  bliadhna  fichead  d'a  rioghachadh,  seachd  bliadhna  air 
-taobh  's  iar  Alba,  agus  a  tri-deug  air  Alba  tuath  gu  h-iomlan. 

Dh'  fhàg  Coinneach  mac  da  'm  b'ainm  Constantin,  'us  nighean 
•  da  'm  b'ainm  Maol-Muire — ach  ghlac  a  bhràthair,  Domhull  Bàn 
Mac  Alpinn  an  crùn  an  dèigh  a  bhàis 

4.  Feurrua*  a  bhi  o  àm  gu  h-àm  a'  sealltuinn  gu  deas  ri  eachd- 

.raidh  Shasuinn  a  thaobh  na  dàimh  's  an  robh  an  dà  rìoghachd  a' 

-seasamh  d'a  chèile  an  sin,  's  an  dèigh  sin.     Goirid  an  dèigh  do  na 

Sacsonaich  sealbh  a  ghabhail  air  an  tìr  roinn  iad  i  'na  seachd 

jrìoghachdaibh,  ris  an  abair  luchd-eachdraidh,  Sacson  Heptarchi — 

Heptarch,  focal  Greugach  a  tha  ciallachadh  seachd  rioghachda. 

Bha  laghanna  air  leth  aig  gach  aon  diubh  sin  dhi  fèin,  ach  bha 

.  àrd  chomhthional  ac'  air  son  Shasuinn  uile,  coslach  ri  Pàrlamaid 

..anns  an  robh  iad,  a'  deanamh  reachdan  air  son  na  dùthcha  gu 

h-iomlan,  gu  h-àraidh  iad  fèin  a  dhìonadh  o  allamharaich  sam  bith. 

Bha  na  beag  rìghrean  ud  coslach  ri  rìghribh  na  h-Alba  fèin,  glè 

.aimhreiteach  'n  am  measg  fèin,  's  ro  eudmhor  mu  'n  sochairean 

's  mu  'mòralachd  fèin.  0  nach  robh  reachd  sam  bith  air  a  dhaing- 

neachadh  fathast  air  son  an  t-sreath  rìoghail  a  tharruing  dìreach 

thim  a'  chrùin  'us  uaithe,  bhiodh  am  fear  a  thachradh  air  an  rìgh- 
chathair  a'  marbhadh  nam  mac  a  bhuineadh  do'n  t-sliochd  rìogh- 
ail  a  shaoileadh  e  bhi  coslach  ri  grabadh  a  chur  air  a  mhac  fèin, 
no  air  fear  èigin  eile  'bu  mhaith  leis  a  bhi  'na  oighre  air.  Mar  so- 
thàinig  an  sliochd  rìoghail  mhac  gu  bhi  co  tearc  mu  th.iseach  an 
naoidheamh  linne  's  gu'm  b'  e  Egbert,  rìgh  Uesecs  oighre  diigheach 
nam  beag  rìoghachdan  ud  uile.  Bha  so  taitneach  d'a  nàdur  dian- 
thogarrach,  's  chuir  e  roimhe  gu'n  deanadh  e  'chuid  fèin  diubk 
uile.  Agus  chaidh  aig'  air  sin  a  dheanamh  a  lìon  tè  'us  tè,  le  cog- 
adh  's  le  seòltachd.  Anns  a'  bhiiadhna  827  bha  iad  uile  air  an 
aonadh  fo  a  riaghladh-san,  mu'n  cuairt  de  cheithir  cheud  bliadhna 
an  dèigh  do  na  Sacsonaich  tighinn  do  'n  tìr  'an  toiseach.  Feudar 
leum  thairis  air  rìoghachadh  Ethelof,  a  mhic-san ;  ach  ri  linn  Al- 
fred,  ogha  Egbeirt,  ris  an  abrar  Alfred  Mòr,  thug  na  deas  Loch- 
lunnaich  iomadh  garg  ionnsuidh  air  an  rìoghachd  a  dheanamh 
dhoibh  fèin,  agus  mu  dheireadh  chaidh  ac'  air  sin  a  dheanamh 
car  greis.  Bhàsaich  Alfred  's  a'  bhliadhna  901  'an  sìth.  Tha  e 
air  àireamh  a  measg  nan  rìghrean  a  b'  fhearr  's  a  bu  chomasaiche- 
'shuidh  riamh  air  cathair.  Anns  a'  bhliadhna  994  fhuair  na  Loch- 
lunnaich  a  dh'ionnsuidh  rìgh-chathair  Shasuinn,  ri  linn  Etelred 
an  treas,  no'n  ceathramh  rìgh  an  dèigh  Alfred.  B'  e  Suein  ainm 
an  rìgh  Lochlunnaich  a  choisinn  a'  bhuaidh  sin.  Fhuair  Cainiut,. 
mac  Shuein,  an  crùn  'an  deigh  'athar.  'S  ann  ris  an  duine  so  a 
bha  na  h-uaislean  Sasunnach  a'  deanamh  uiread  de  bhroscal 
7s  gu'n  tug  e  mar  airidh  a  chathair  a  shuidheachadh  air  an  tràigh 
'nuair  a  bha  'muir  ag  èiridh,  's'nuairbhae'teannadh  r'a  chosaibh,. 
's  ris  a'  chathair,  thòisich  e  ri  bagradh  air  a'  mhuir  na'm  bu  dàna 
leis  tighinn  ni  b'  fhaide.  An  uair  nach  robh  am  muir  a'  toirt 
ùmhlachd  sam  bith  dha,  thionndaidh  e  r'a  luchd-broscail,  ag  ear- 
alachadh  orra  gun  a  bhi  'toirt  glòir  do  cho-chreutair  nach  robh 
dheth  fèin  ach  fann ;  ach  iad  a  bhi  'toirt  glòir  'us  urram  do'n  Ti 
a  bha  riaghladh  na  fairge  's  nan  uile  nithe.  Bha  e,  gun  teagamh, 
ag  aithneachadh  gur  mò  a  bha  de  nàdur  magaidh  na  de  fhìor 

chàirdeas  'n  an  cuid  broscail.  Bha  triùir  niac  aig  an  rìgh  so, 
7s  dh'òrduich  e  aig  àm  a  bhàis  fear  dhiubh  na  rìgh  air  Lochlunn  a 
Tuath,  fear  'eil  air'Lochlunn  a  Deas,  agus  an  treas  fear  a  bhi  'na 
rìgh  air  Sasunn.  Ach  bhàsaich  am  fear  mu  dheireadh  agus  a 
mhac  mu'n  cuairt  do  shea  bliadhna  an  dèigh  sin,  's  chaidh  an  crùn 
Sasunnach  a  thoirt  air  ais  do'n  t-sliochd  rìoghail  aca  fèin,  's  a' 
bhliadhna  1041.  Bha  Edmund,  mac  Ethelred,  a'  riaghladh  car 
g'reis  os  ceann  pàirt  de  thaobh  tuath  Shasuinn,  's  de  cheann  a  deas 
Alba  ri  linn  Chainiut.  Bha  dithis  mac  aig  Edmund  so,  Eduin 
agus  Eideard.  Bha  Eduin  so  a'  cumail  crìche  ri  rìghribh  na  h-Alba 
'na  là  fèin.  Tha  'n  diugh  baile  mòr  ainmeil,  inbheil,  air  machair 
na  Galltachd  aig  a  bheil  creag  anabarrach  àrd  air  a  thaobh  a 
's  iar.  Cha  'n  f haighear  a  dh'  ionnsuidh  na  creige  so  ach  air  an 
taobh  an  ear  dhi.  B'  i  'chreag  so  ri  linn  Eduin  a'  chrìoch  eadar 
e  's  Alba.  Thog  e  daingneacli  làidir  air  mullach  na  creige,  's  rinn 
e  baile  aig  a  bonn  a  bha  furasd  a  dhìonadh  o  mhullach  na  daing- 
nich.  Thugadh  Eduin's  burgh  mar  ainm  air  a'  bhaile,  air  a  ghiorr- 
achadh,  Edinburgh,  's  e  sin  Dùneidin,  àrd-bhaile  rioghachd  Alba. 
Cluinnidh  sinn  fathast  mu  thimchioll  a  bhràthar,  Eideard;  ach 
.thigeamaid  a  nis  air  ar  n-ais  do  Alba. 

5.  An  dèigh  bàis  Dhomhuill  MhicAlpinn,  's  a  bhliadhna  863, 
thàinig  Constantin,  mac  righ  Coinnich,  thun  a'  chrùin.  Bha  esan 
'sna  rìghrean  a  lean  as  a  dhèigh,  mar  iad-san  a  chaidh  roimhe, 
air  an  cumail  'n  an  drip  leis  na  Lochlunnaich,  nach  robh  'leigeadh 
tàmh  leò  ach  a'  feuchainn  ri  briseadh  a  steach  air  an  rioghachd  an 
àit'  èigin.  Feumaidh  gu'n  robh  staid  sluaigh  Alba  glè  an-shocair 
's  na  linnibh  ud,  leis  an  trioblaid  a  bh'  aca  dheth  na  naimhdean 
p'n  taobh  a  mach3  agus  gach  troimh-chèile  a  bh'  ac'  aig  a  bhailej 
eadar  buill  fa  leth  an  teaghlaich  rìoghail  a'  còmhstri  co  gheibheadh 
do'n  righ-chathair  na  h-uile  uair  a  bhiodh  i  falamh,  rè  150  bliadhna 
an  dèigh  Choinnich;  oir  cha  robh  reachd  air  a  dhaingneachadh 
fathast  a'  deanamh  a'  chrùin  cinnteach  do  cheud  ghin  an  rìgh  a  bha 
air  a'  chaithir.     Do  bhrìgh  nach  do  thachair  ni  ùr  sam  bith  's  an 


MEUDACHADH  NA  RIOGHACHD.  31 

rioghachd  ris  am  bheil  mòr  ghnothuch  againn  rè  a'  cheud  gu  leth 
bliadlm'  ud  ach  gun  robh  i,  mar  tha  sgrìobhaidhean  àraidh  ag  ràdh, 
air  an  innein  gu  'bualadh  ri  chèile,  'sgu  'toirt  a  dh'  ionnsuidha' 
chruth  'sa'  chumaidh  's  an  robh  i  gu  fantuinn  rè  iomadh  ìinn  an 
dèigh  sud,  feudar  leum  thairis  air  a'  chuid  sin  de  'n  eachdraidh 
gun  iuilleadh  leudachaidh. 


CAIB.  VI. 

HEUDACHADII  BA  RIOGHACHD. 

pEUDARnaTàdh  gu'n  d'  fhuair  Callum  II.  an  rioghachd  'sa  bhliadh- 
na  1003  anns  an  dearbh  shuidheachadh's  an  d'fhàg  a  shinnsir  Coin- 
neach  MacAlpinn  i  ceud  gu  lethbliadhna  roimhesin ;  na  Lochlunn- 
aich  co  draghail  's  a  bha  iad  riamh,  ged  a  bha  iad  a'  faotuinn  rotadh 
uamhasach  na  h-uile  turus  as  ùr  a  bha  iad  a'  tighinn.  Ach  an 
dèigh  sin  uile  chaidh  aig'  air  a  chrìochan  a  chur  am  farsuingeachd 
air  an  làimh  dheis.  Tha  'chuid  is  lionmhoire  de  luchd-eachdraidh 
ag  aideachadh  gur  h-ann  ri'linn-san  a  chuireadh  a'chrìoch  Albann- 
ach  co  fada  gu  deas  's  a  bha  i  air  a  socrachadh  anns  gach  linn 
o'n  uair  sin,  ged  tha  e  coslach  gun  d'  thugadh  ionnsuidh  air  a 
teannadh  a  tuath  an  dèigh  a  bhàis.  Mhair  rioghachadh  Challuim 
deich  bliadhna  fichead.  'N  uair  a  bhàsaich  e  ghiulaineadh  a  chorp 
gu  ruig  I  Challum-Chille  leis  an  t-sòluimteachd  a  bha  cubhaidh  aig 
a  leithid  de  àm,  's  dh'  àdhlaiceadh  e  maille  ri  'shinnsiribh  's  an 
eilean  ud  air  an  robh  an  sluagh  ag  amharc  mar  thalamh  naomh. 
Dh'fhàg  e  dithis  nighean,  agus  b'e  mac  tè  dhiubh  sin,  da'm  b'ainm 
Donnachadh,  a  rioghaich  'na  àite.  Cha  robh  Donnachadh  sea 
bliadhna  a'  rioghachadh  'n  uair  a  chaidh  a  mharbhadh  le  duine 
comharraichte  da'm  b'ainm.Mac-Beith. 

2.  Tha  luchd-seanachais  ag  innseadh  co  iomaah  sgeul  eug-samh- 
ail  mu  thimchioll  Mhic-Bheith  'sgu  feumar  ni-eigin  de  rannsach- 
adh  a  dheanamh  air  son  ruigsinn  air  an  fhirinn.    Bhonntaich  an 
cleasaiche  Sasunnach  ainmeil  sin,  Shakespear,  aon  de  na  puirt- 
chleasachd  aig'  air  na  gniomharaibh  bu  mheas  a  bh'  air  an  cur  as 
leth  Mhic-Bheith,  's  air  na  nithibh  bu  mheas  a  thachair  dha  gus 
an  do  chuireadh  dheth  'n  chathair  e.     'S  e  bh'  aig  a'  chleasaiche, 
's  aig  gach  fear  dheth  sheòrsa  's  an  amharc  cliù  f haotainn  dha  fèin 
air  son  a  bhi  co  comasach  air  aignidhean  dhaoin'  a  ghluasad  le- 
foclaibh  maith  'us  droch  fhoclaibh,     Gidheadh  tha  cuid  de  luchd- 
eachdraidh  a'  deanamh  ceann-iùil  de'n  chleasaich'  ud,  a  chionn 
gu  bheil  a  sheanachas  co  sgeul-amhuil,  's  co  taitneach  ri  'leughàdtu. 
Gu'n  tug  Mac-Bheith  fiadhachadh  caoimhneil  do  rìgh  Donnachadh. 
gu  a  chaisteal  fein,  gu'n  d'  rinn  e  cuirm  chàirdeil  da,  gu'n  do  chuir 
e  mhisg  air  a  gheard-pearsa,  's  gu'n  do  mharbh  e  le  'làimh  fein  'na . 
sheòmar  codail  e — fad  locha  buidh'  air  a  leithid  sin  de  sheanachas^ 
Ach  cha'n'eil  focal  firinn  'an  aoir  an  t-Sasunnaich  do 'n  Ghàel. 
thapaidh  ud.     Rinn  Mac-Bheith  aramach  'an  aghaidh  an  rìgh;, 
chaidh  an  rìgh  'na  aghaidh  le  àireamh  shaighdearan  gu  'cheann- 
sachadh ;  choinnich  iad  a  chèile  faisg  air  Eilgin.     'S  ann  le  Mac- 
Beith  a  chaidh  an  là.     Thuit  an  rìgh  's  a'  bhlàr,  's  rinn  am  fear 
a  choisinn  na  h-uile  cabhag  air  son  e  fèin  f haotainn  air  a  chrùnadk 
'na  àite.     Cha  robh  Donnachadh,  mar  tha  cuid  ag  ràdh,  'na  sheann, 
duine  'nuair  a  bhàsaich  e;  oir  cha  b'e  bhràthair,  no  eadhon  'athair 
a  bha  rioghachadh  roimh'ach  a  sheanair,  cha  robh  ach  sea  bliadhna 
o  thàinig  e  fèin  a  dh'ionnsuidh  na  righ-chaithreach,  's  cha  b'  urr- 
ainn  e  bhi  ach  'na  dhuin'  òg  aig  an  àm  ud.     Ach  tha  e  coslacK 
gu'm  bu  duine  soirbh  e,  's  gu'n  robh  Mac-Beith  a'  smuaineachadh. 
gu'm  b'urrainn  e  gu  furasd  a  chur,  beò  no  marbh,  dheth'n  chath- 
air,  's  gur  e  fèin  bu  fhreagarraich  air  son  àite  rìgh  a  lionadh.    Agus 
mar  a  bha  'inntinn  suidhicht'  air  sin,  bha  iomadh  lethsgeul  aig*" 
air  son  a  dhol  air  aghart.     A  thaobh  a  mhàthar  bha  e  fèin  de  'm 
t-sliochd  rioghail.     Bha  e  fèin  'san  righ  'an  dlùth  dhàimh  da 

chèile;  agus  bha  e  'na  cheann-feadhna  co  cumhachdach  's  a  bha'n 
Alba.  Bha  e  'na  Mhaor-mòr  air  Ros,  agus  bha  e  air  pòsadh  ban- 
trach  Mhaoir-mòir  Mhuireidh,  agus  mar  sin  'na  cheann  air  [an 
taobh  Mhuireach  gus  an  tigeadh  Lùlaoch,  mac  a  ceud  fir-pòsda, 
gu  aois.  Craoch  a  b'  ainm  do'n  bhain-tighearn  so :  bu  nighean  i 
do  Bhoidhe,  mac  rìgh  Coinneach,  a  bh'  air  a'  chathair  roimh 
'sheanair  Dhonnachaidh,  agus  tha  e  coslàch  gu'n  robh  i  de  'n  aon 
chuideachd  ri  Iesebel,  bean  Ahaib,  a'  sior  bhrosnachadh  a  compan- 
aich  gu  h-olc.  Co  dhiù,  fhuair  Mac-beith  e  fèin  air  a  chrùnadh 
'na  rìgh,  le  cuideachadh  nan  Rosach  's  nam  Muireach,  's  tha  e  air 
innseadh  gu'm  bu  deadh  riaghlair  e  gus  an  do  thòisich  a  spiorad 
a'  goirteachadh  le  iomaguin  'us  eagal  gu  'n  deantadh  ris  mar  a> 
rinn  e  fèin.  Rinn  e  daingneach  làidir  air  Dunsinnain  'an  Siorr- 
achd  Pheirt,  air  son  e  fèin  a  dhìonadh  'an  aghaidh  eascaraid  sam 
bith  a  dh'fheudadh  tighinn.  Agus  tha  cuid  ag  ràdh  gur  e  bag- 
radh  a  leig  e  mach  eadar  'fhiaclaibh  'an  aghaidh  aon  de  chinn- 
fheadhna  Shiorrachd  Fiofa  bu  mheadhon  air  a  rìoghachadh  a 
ghiorrachadh.  Fhuair  an  ceann-feadhn'  ud  sanas  o  charaid  èigin 
's  ruith  e  le  'bheatha  gu  cùirt  Shasuinn,  far  an  do  thòisich  e  fèin 
's  oighre  dligheach  Alba  air  deanamh  ullachadh  air  son  Mac-beitli 
a  thilgeadh  dheth  'n  chaithir. 

3.  Dh'  fhàg  righ  Donnachadh  dithis  mac,  ainm  an  fhir  bu  shine* 
Callum,  da  'm  bu  cho-ainm  Ceann-mòr,  ainm  an  f  hir  a  b'  òige 
Domhull  Bàn.  Theich  Callum  Ceann-mòr  gu  deas  gu  ruig  Sasunn ; 
theich  Domhull  Bàn  gu  tuath  do  eileanaibh  Innse-gall.  Bha  iad 
le  chèile,  na  'm  f ògarraich,  fear  a  tuath  's  fear  a  deas  rè  nan  cùig 
bliadhna  deug  a  bha  Mac-beith  air  a'  chaithir.  Bha  Callum  Ceann- 
mòr  roinn  mhaith  de  'ùin'  aig  cùirt  rìgh  Shasuinn,  a  bha  glè 
chaoimhneil  ris.  'Nuair  a  ràinig  ceann-feadhna  shiorrachd  Fiofa 
leis  na  h-ursgeulaibh  a  bh'  aige  fèin  mu  staid  Alba,  dheònaich 
righ  Shasuinn  cuideachadh  a  thoirt  do  Challum  Ceann-mòr  gus  a 
chòir  dhligheach  a  thoirt  a  mach ;  's  mar  a  bha  iad  a'  triall.  troimh 
Shasunn  'us  cheann  a  deas  Alba,  bha  an  luchd-leanmhuinn  a'  dol 

'an  lionmhoireachd  gus  mu  dheireadh  an  robh  armailt  mhòr  aig 
Ceann-mòr  a'  dlùthachadh  ri  daingneach  Dhuinsmnain.  Cha  b'ann 
gu  all-tapadh  a  chaidh  Mac-beith  'nuair  a  chunnaic  e  'n  armailt 
ud  a'  tighinn  'na  aghaidh,  mar  tha  cuid  a  cur  as  a  leth.  Chrios- 
laich  e  chuid  armachd  air  gu  duineil,  's  chaidh  e'n  aghaidh  an 
nàmhaid  air  ceann  a  chuid  saighdearan,  ach  tha  e  coslach  gu'n  robh 
cuid  diubh  ga  thrèigsinn  's  a  dol  a  null  thun  an  taobh  eile.  Co- 
dhiù,  chaidh  an  ceud  bhlàr  'na  aghaidh,  's  b'  èigin  teicheadh  gu 
tuath,  far  an  do  lean  e  air  a'  chòmhrag  rè  dhà  bhliadhn'  iom- 
lan  gus  an  do  thuit  e  'an  cath/na  'lùirich  mhàilich,  le  'chlaidheamh 
'na  dhòrn.  Cha  'n  'eil  teagamh  nach  deacbaidh  Callum  Ceann- 
mòr  a  chrùnadh  goirid  'an  dèigh  do  Mhac-Beith  teicheadh  gu 
tuath ;  ach  cha  robh  fois  aig'  o  chogadh  gn  ceann  greis  an  dèigh 
sin.  Co  luath  's  a  thuit  Mac-Beith  chaidh  a  dhalta,  Lùlaoch,  a 
bha  de  shliochd  Choinnich  IV.  èigheach  'na  rìgh  leis  a'  phàirtidh 
a  bh'  an  aghaidh  Challuim.  Ach  chuireadh  fodha  Lhlaoch  goirid 
'an  dèigh  sin,  agus  rioghaich  Ceann-mòr  gu  siochail  's  gu  soirbh- 
eachail  re*  shea  bliadhna  deug  thar  f  hichead. 

4.  Goirid  an  dèigh  do  Challum  Ceann-mòr  a  bhi  air  a  stèidh- 
eachadh  air  rioghachd  a  shinnsearan  rinn  iad  atharrachadh  mòr 
air  rioghalachd  Shasuinn.  Thàinig  Harold,  mac  Chainiut,  an  Loch- 
lunnaich,  thun  na  righ-chaithreach  's  a'  bhliadhna  1036.  Bhàs- 
aich  esan  's  a'  cheathramh  bliadhna  de  'rioghachadh.  Thàinig 
Hardicainiut  'na  dhèigh-san ;  bhàsaich  esan  mar  an  ceudna  fo  'n 
xnhisg  an  ceann  dà  bhliadhna.  Ghabh  na  Sasunnaich  an  cothrom 
sin  air  a'  chuing  Lochlunnach  a  thilgeadh  dhiubh.  Thug  iad  an 
crùn  do  Eideard,  mac  a  b'  òige  Ethelreid,  a'  gabhail  seachad  air 
Edgar  Athehng,  pgha  Edmuind,  am  mac  bu  shine,  a  thachair  a 
bhi  's  an  àm  sin  air  chuairt  ann  a'  Hungari.  Rioghaich  Eideard 
25  bliadhna.  Theireadh  iad  an  Confessor  ris,  a  chionn  e  bhi  'na 
dhòigh  ni  bu  choslaiche  ri  sagart  na  ri  prionnsa.  Bhàsaich  e  gun 
sliochd  anns  a'  bhliadhna  1066.  Bha  e  air  pòsadh  nighean  Iarla, 
Uesecs,  agus  bha  mòr  ùghdarras  aig  an  Iarla  thairis  air.     Cha 

labhradh  an  righ  a'  chainnt  Shasunnach  gu  ro  mhaith.  'S  ann  an 
Normandi  a  thogadh  e,  aig  cùirt  a  charaid,  Diùc  na  dùthcha  sin ; 
mar  sin  b'  i  chainnt  Fhrangach  a  b'  fhearr  a  labhradh  e.  'Nuair 
a  bhàsaich  esan  b'  e  Edgar  Atheling  an  t-aon  oighre  dligheach. 
Ach  thug  Harold,  Iarla  Uesecs,  tàmhadh  air  a'  chrùn  da  fèin, 
's  bha  'athair  an  dèigh  pàirtidh  co  cumhachdach  a  dheanamh  's  an 
rioghachd  's  nach  b'  urrainn  an  t-oighre  dligheach  a  chòir  fèin  a 
thoirt  a  mach.  'N  uair  a  chual  Uilleam,  Diùc  Normandi,  mar  a 
bha,  's  aim  a  rinn  e  fèin  airson  tighinn  a  nall  a  thoirt  a  mach  a* 
chrùin,  a  bha  e  'g  ràdh  air  an  d'  rinn  Eideard  dìleabach  dheth. 
Hinn  e  gach  ullachadh  a  bha  'na  chomas  air  son  a  thaisteal  do 
Shasunn  a  dheanamh  soirbheachail.  Flmair  e  còmhnadh  sluaigh 
'us  armachd  o  na  prionnsaibh  a  bha  timchioll  air.  Thàinig  e  gu 
oirthir  Shasuinn  le  càbhlach  lìonmhor.  Thàinig  e  fein  's  a  thrì 
fichead  mìle  saighdear  air  tìr  'an  Susecs.  Chòinnich  Harold  e  le 
àireamh  shaighdearan  nach  robh  faisg  co  lìonmhor  'an  àite  ris  an 
abrar  Hastings,  air  a'  cheathramh  là  deug  de  mhìos  mu  dheir- 
eadh  an  fhogharaidh,  's  a'  bhliadhna  1066.  Chaidh  an  là  leis  na 
Normanaich.  Chuireadh  mòran  de  na  Sasunnach  gu  bàs.  Thuit 
Harold  fèin  mar  an  ceudna,  's  ghabh  Uilleam  sealbh  dha  fèin  air 
an  rìoghachd.  Their  luchdreachdraidh  a'  Bhuaidh  Nòrmanach  ri 
so,  agus  Uilleam  am  Buadhair  ris  an  fhear  a  thàinig  gu  bhi  'na 
rìgh  air  lorg  na  buaidh  ud.  Bha  'shliochd  gu  ceann  iomadh 
linn  'n  an  rìghribh  air  Sasunn. 

Sgath  a'  Bhuaidh  Nòrmanach  air  falbh  na  h-uile  dòchas  a 
dh'fheudadh  a  bhi  aig  sliochd  rìoghail  Shasuinn  gu'm  faigheadh 
iad  fèin,  uair  no  uair-eigin  gu  rìgh-chathair  an  sinnsearan.  Agus 
mar  sin  rinn  Edgar  Atheling  agus  a  dhà  phiuthair  's  a  mhàthair, 
ban-phrionnsa  Mairearat,  air  son  Sasunn  a  chaoiteachadh  gu  buil- 
each  's  gu  bràth.  Chaidh  iad  maille  ri  tearc  de  luchd-leanmhuinn 
air  bòrd  luinge  air  ti  dol  air  an  ais  do  Hungari,  far  an  robh  Athe- 
ling  an  àm  do  Eideard  an  crùn  fhaotainn.  Ach  cha  b'  e  dol 
ràthad  Iiungari  a  bh'an  dàn  doibh.     Shèid  a'  ghaoith  'n  an  agh- 

aidh  gu  stoirmeil,  '&  dh'  fhuadaicheadh'iad  a  nuas  ri  oirthir  a  's  ear 
Shasuinn,  gus  an  do  ràinig  iad  Caolas  na  Friù,  's  an  do  ghabh  iad 
fasgadh  'san  àite  ris  an  abrar  o'n  uair  sin,  Port  na  Ban-righinn. 
Bha  Callum  Ceann-mòr  's  an  àm  sin  a'  tàmhachd  'an  Caisteal  na 
f rìdh  'an  Dunfermlin,  mu  chùig  mìl'  o'n  àite  'san  robh  'n  long  Shas- 
unnach.  'Nuair  a  chual  e  cò  bh'air  bòrd  's  an  lulng,  ghreas  e  gu'n 
amharc,  's  dh'fhiadhaich  e  gu  caoimhneil  iad  gu  'chaisteal  fèin. 
Cha  'n  'eil  teagamh  nach  d'  fhuair  e  beagan  de  eòlas  pearsant'  air 
na  fògarraich  rìoghail  ud  'an  àm  dha  fèin  a  bhi  'na  fhògarrarach, 
's  mar  is  ionmhuinn  leis  gach  neach  a  choslas,  nach  biodh  e  gu 
tric  'nan  comunn.  B'e  'char-san  a  nis  a  bhi  caoimhneil  riùsam. 
'An  ùine  ghoirid  bha  pòsadh  ac'  'an  caisteal  frìdhe  Dhunfermlin.. 
Thàinig  a'  bhan-phrionnsa,  Mairearat,  gu  bhi  'na  ban-righ  air 
Alba.  Bha  i  'na  boirionnach  sèimh,  'gnìomhach,  agus  bha  tomhas 
maith  de  bhuaidh  aice  thairis  air  Ceann-mòr.  Co  dhiù  a  bhiodh 
e  rèidh  no  aimhreit  ghabhadh  e  'comhairle-se.  Bha  i  mar  an 
ceudna  fialuidh,  oircheasach  ri  bochdaibh,  's  leis  gach  subhailc 
a  bha  timchioll  oirre  tha  cuid  ag  ràdh  gu'm  bu  là  sona  do  Alba 
a  thàinig  ise  gu  bhi  'na  ban-righ;  agus  tha  seadh  's  am  feud  sin  a 
bhi  firinneach.  Ach  leis  gach  ni  maith  a  dh'fheudar  a  ràdh  mu 
'timchioll  bu  bhana-phàpanach  i  co  daingean  's  a  bha  riamh  air 
talamh.  Agus  feudar  gu  cinnteach  a  ràdh  gu  'm  bu  là  dubh, 
dona  do  mhinisteiribh  an  t-soisgeil,  'sdo'n  aobhar  a  bha  iad  a' 
cumail  suas,  a  thàinig  ise  do  Alba.  Bhiodh  i  gu  pearsanta  ga 
cleachdadh  fèin  's  na  deas-ghnàthaichibh  a  bha  eaglais  na  Bòimhv 
ag  àithne.  Dheasaicheadh  i  biadh  naoinear  dhìnnleachdan  's  a' 
mhaduinn,  's  bheathaicheadh  i  iad  air  a  glùinibh.  Nigheadh  i 
cosan  sheathnar  bhochd  na  h-uil'  oidhche.  Bhiodh  i  gu  tric  a' 
trasgadh,  agus  ri  nithibh  cronail  eil'  a  thug  gu  droch  shlàint'  i  mu. 
dheireadh.  Agus  mar  a  bha  i  ro  eudmhor  air  son  maith  muinntir 
eile  'na  beachd  fèin,  dh'f heumtadh  na  ministeirean  a  chruinneach- 
adh  a  dh'ionnsuidh  na  lùchairt,  agus  a  dheanamh  aithnichte. 
dhoibh  gur  i  eaglais  na  Bòimh'  an  aon  eaglais  cheart,  's  gu  'm 

feumadh  iad  gèilleadh  d'a  modh  riaghladh  'us  aoraidh.    Cha  robh 
focal  Beurl'  aig  an  t-Seanadh  a  bh  'an  sud  ach  na  bha  aig  a'  bhan- 
righ.     Bha  na  ministeirean  's  na  linnibh  ud  co  neo-eisimeileach  air 
-a'  chainnt  Shasunnaich  's  a  tha  sinne  an  diugh  air  a'  chainnt  Nor- 
ainnich.     Bha  iad  a'  faotainn  an  cuid  fòghluim  'an  Laidinn  's  an 
Gàelic.     'Nuair  a'  bheireadh  a'  bhan-righ  greis  air  labhairt  'na 
cainnt  fèin  dh'eadar-theangaicheadh  an  righ,  a  bh'  air  a'  chainnt 
iunnsachadh  'nuair  a  bha  e  air  fògradh  'an  Sasunn.     Fhreagradh 
na  ministeirean  a  rìs  'an  Gàelic  'am  fèin  dhìon,  's  chuireadh  an 
rìgh  an  argumaidean  fa  chomhair  na  ban-rìgh  mar  a  b'  fhearr   a 
b'  urrainn  e.  Cha  'n  'eil  e  furasd  a  dheanamh  a  mach  cia  fad  a  lean 
an  Seanadh  ud,  no  cia  lion  Seisean  a  rinn  iad  deth  ;  ach  ma's  fìor 
na  sgeòil  's  ann  aig  a'  bhan-righ  arbha  'chuid  a  b'  fhearr  de'n  argu- 
maid — gun  teagamh 's ann  air  taobh  na  ban-righ  a  bha  fear  innsidh 
nan  sgeul.     Agus  feudaidh  sinn  a  chreidsinn  nach  bu  ni  soirbh 
argumaid  a  chumail  ri  ban-righ ;  agus  gu  h-àraidh  tè  aig  an  robh 
'Ceann-mòr  air  a  deis,   ullamh   gus  an   còrr  nach   deanadh   an 
tirgumaid  a  thoirt  a  mach  leis  a'  chlaidheamh.     Co  dhiù,  b'  èigin 
an  dà  chuid,  ùin'  agus  ainneart,  a  dhol  làmh  air  làimh,  mu'n 
deachaidh  ac'  air  na  ministeirean  's  an  luchd-leanmhuinn  a  thoirt 
■gu  seòrsa  de  thosd-ghèilleadh.    Ach  cluinnear  beagan  mu'n  tim- 
chioll  'san  ath  rìoghachadh.     Cha  robh  fòghlum  sam  bith  aig 
rìgh  Callum  ged  a  bha  e  'deanamh  gniomh  eadar-theangair  's  an 
t-Seanadh  ud.     Cha  leughadh  e  cainnt  sam  bith.    Dh'iunnsaich  e 
cainnt  nan  Sasunnach 'nuair  a  bha  e'nam  measg,  mar  a  bhios 
daoine  gun  fhòghlum  ag  iunnsachadh  Beurla  'chladaich.      Cha 
robh  dad  aig'  ach  làn  a  chinn,  's  cha  bu  bheag  e,  de  Ghàelic  's  de 
Bheurla  'chladaich.      Thuit  e  fèin  's  a  cheud  mac  'an  cath  's  e 
"teannachadh   caisteal   Alnuic,   air  a'  chrìch  Shasunnaich,    's  a' 
bhliadhna  1093,  anns  an  t-seathamh  bliadhn'  deug  thar  fhichead 
-de  'rioghachadh.     Bha  'bhan-righ  's  an  àm  sin  tinn  'an  oaisteal 
Dhunèidin,  's  'nuair  a  dh'innis  a  dara  mac,  a  theich  o'n  bhlàr,  dhi 
-gu'n  do  thuit  a  fear  's  a    'ceud  mac,  bhàsaich  i  fèin  aig  an  àm 

cheudn',  ag  aideachadh  a  bhi  rèidh  ri  toil  an  Tighearna.  Bha  £ 
ro  mheasail  aig  an  eaglais  Phàpanaich,  agus  air  a  sgrìobhadh  'an 
àireamh  nan  Naomh  's  an  t-seadh  'am  bheil  an  eaglais  sin  a'  dean- 
amh  naomh.  Thàinig  triùir  de  'cuid  mac  'an  deigh  a'  chèile  a 
dh'ionnsuidh  a'  chrùin. 


CAIB.  VII. 

RIGH  DAIBHIDH — STAID  ALBA — BLAR  NA  BRATAICH. 

'  An  dèigh  bàis  Challuim  thug  a  bhràthair,  Dòmhull  Bàn,  tàmhadh 
air  a'  chrùn.  Agus  feudar  beachd  a  thogail  air  an  staid  's  an 
robh  an  rioghachd  o'n  cheud  Achd  a  rinn  an  rìgh  ùr.  B'  e  sin  na 
h-uil'  eilthireach  no  neach  nach  buineadh  do'n  rioghachd  g'a  grad 
fhàgail.  Tha  so  a'  cur  ni  èigin  de  sholus  air  mar  a  bha  àrd  uais- 
lean  na  rioghachd  air  am  brosnachadh  leis  an  struidhealachd  & 
bha  Callum  Ceann-mòr  a'  gnàthachadh  ann  a  bhi  'buileachadli 
fearann  Alba  air  na  deirleanaibh  a  thàinig  à  Sasumi  an  dèigh 
ban-righ  Mairearait.  Roinn  Uilleam  am  Buadhair  fearann  Shas- 
uinn  'na  thrì  fichead  mìl'  earrann,  's  bhuilich  e  'm  fearann  sin  air 
a'  chuid  shaighdearaibh  fèin,  tomhas  ni's  mò  's  ni's  lugha  de'n 
fhearann  a  rèir  na  h-oifig  a  bh'aca  's  an  arm.  Cha  robh  e  'foigh- 
neachd  cò  aig  an  robh  còir  air  roimhe  sud,  no  aig  nach  roblu 
Ghabh  e  sealbh  air  an  rioghachd  mar  a  dheanadh  fear-reubainn 
air  tigh  a  ghlac  e.  Rinn  e  tràillean  de'n  chuid  mhòr  de  shluagh 
na  tìre,  a  bha  na  h-oifigich  ud  a'  reiceadh  's  a'  ceannach  maille  ris 
an  fhearann,  mar  gu'm  bu  stoc  sprèidh  iad.  Agus  a'  chuid  de 
nach  d'  rinn  e  tràillean  bha  iad  'an  daorsa  le  seirbhis  chruaidh. 
Dh'f heumadh  iad  a  bhi  'n  ceann  gach  seirbhis  bu  chruaidhe,  's  bu 

tàireile  na  clièile.  Rinn  am  Buadhair  Normanach  sin  air  son  an 
rioghachd  a  dheanamh  cinnteach  dha  fèin  's  da  shliochd.  B'  e  'n 
cumha  air  an  d'  fhuair  na  h-oingich  ud  am  fearann,  gu'm  biodh 
iad  fèin  's  na  bha  de  shluagh  air  an  fhearann  ullamh  gu  diridh  a 
mach  a  chogadh  leis  an  rìgh  uair  sam  bith  a  thogradh  e  fios  a  chur 
orra.  Bha  na  h-àrd  oifigich  ud  a'  toirt  an  fhearainn  do  oifigich 
bheaga  fodhpa  fèin  air  a'  chumha  cheudna.  Bha  mar  so  an 
sluagh  uile  ceangailte  mar  shaighdearaibh  aig  an  Normanach. 
Pànn  esan  sud  gu  glic  'na  ghinealach  fèin,  ach  gu  h-ain-tighearn- 
ail  'sgu  fòirneartach,  ged  a  ghiùlaineadh  leis  car  ùine.  Agus 
feumar  a  bhi  'g  aithris  droch  ghnìomharan  an  uile-bheist  ud  'an 
eachdraidh  Alba  air  son  da  aobhair.  An  toiseach,  a  chionn  gu'n 
d'fhuadaich  sud  mòran  de  àrd-uaislean  Shasuinn  a  mach  as  an 
rioghachd.  Binneadh  orra  fèin  a  nis  mar  a  rinn  an  aithrichean 
airseann  luchd-àiteachaidh  na  tìre.  Agus  a  rìs;  a  chionn  gu 'n 
d'  rinn  rìghrean  eile  na  B,oirm-Eòrpa,  's  rìgh  Alba  mar  aon  diubli, 
an  dearbh  ni  so  ri  fearann  'us  sluagh  nan  duthchanna  aca  fèin  fa 
leth.  Agus  mhair  an  rian  so  re"  cheudan  bliadhna  an  Alba  mar 
'an  tìribh  eile.  Agus  clh'fheudta  iomadh  eisimpleir  mar  dhearbh- 
adh  air  sin  ainmeachadh  'an  eachdraidh  Alba.  Nis  an  uair 
a  fhuair  agus  a  ghabh  an  creachadair  Normanach  an  cothrom 
ud  air  Sasunn,  bha  na  daoin'-uaisle  o'n  robh  e  'toirt  an  cuid 
fearainn  a'  tigliinn  'n  an  sruth  a  nall  do  Alb,  le'n  làmhaibh 
mu  'n  ceann  gu  'n  gearan  a  dheanamh  ri  ban-righ  Mairearat. 
Dh'  iarradh  is'  air  an  rìgh,  's  bheireadh  esan  do  na  h-eilthir- 
rich  stiallag  mhaith  fhearainn  an  so  's  an  sud  air  feadh  Alba, 
air  a'  chumh'  ud  mu'n  robh  sinn  a'  labhairt.  Agus  'sann  do  na 
teaghlaichibh  ud  a  bhuineas  roinn  mhaith  de  Mhorairean  's  de 
Ridirean  Galltachd  Alba  gus  an  là  'n  cliugh.  Agus  o  nach  robh 
pàrlamaid  anns  na'h-amaibh  ud  bba  cothrom  aig  an  rìgh  a  thoil 
fèin  a  dheanamh  fhad  's  bu  bheò  e.  Feudar  a  bhi  cinnteach  mata 
nach  bu  ni  taitueach  le  seann  luchdTfearaiiin  na  Galltachd  a  bhi 
faicinn  nan  Sgaothach  ud  a'  dòmhlachadh  a  steach  air  gach  làimh 

dhiubh.  'S  gun  teagamh  bha  Donihull  Bàn  a'  tuigsinn  sin  an 
àm  dha  bhi  deanamh  air  son  leum  a  thoirt  do'n  righ-chaithir.  Ach. 
o  nach  do  sheas  an  rioghachd  air  a  thaobh,  agus  gur  coslaiche  nach. 
robh  iad  idir  air  a  shon,  bha  na  tighearnan  Sasunnach  a  bh'  air 
ùr-theachd  do'n  tìr  ro  chruaidh  air  a  shon,  's  dh'  èirich  iad  'na 
aghaidh.  Agus  le  'n  còmhnadh-san  fhuair  Donnachadh,  mac  bu 
shine  an  righ  mu  dheireadh,  agus  a  bha  's  an  àm  sin  na  oifigeach, 
'san  arm  Shasunnach,  sealbh  air  an  righ-chaithir.  Ach  cha  b'  fhad 
a  mheal  e'n  onair  sin.  Chaidh  a  mharbhadh  beagan  mhìosan  an 
dèigh  sin,  mar  tha  cuid  ag  ràdh,  le  brathadair  a  chuir  Domhull  Bàn 
uaithe.  'S  e  's  coslaiche  gu'm  bu  mhac  diolain  Donnachadh,  oir  tha 
e  glè  dhuilich  a  dheanamh  a  mach  gu'n  robh  Callum  Ceann-mòr 
pòsda  dà  uair.  Fhuair  Domhull  Bàn  an  crùn  mu  'cheann  aon  uair 
eile  an  dèigh  bàis  Dhonnachaidh.  Ach  mu'n  cuairt  do  dhà 
bhliadhn'  an  dèigh  sin  chuir  Edgar,  am  mac  bu  shine  'bha  làthair 
de'n  t-sliochd  rioghail,  dheth'n  chaithir  e,  chuireadh  a  shùilean  a 
mach,  's  chuireadh  'an  gainntir  e  rè  a  bheatha.  Bioghaich  Edgar 
naoi  bliadhna, 's  thàinig  a  bhràthair  ab'fhaisge,  Alastair,  a  dh'ionn- 
suidh  na  caithreach.  Cha'n  'eil  mòran  r'a  innseadh  mu  rioghachadh 
Alastair,  ni's  mò  no  mu  rioghachadh  an  fhir  a  chaidh  roimhe. 
Bha  e  anabarrach  tighearnail  'na  mhodh  dèiligidh  ris  na  h-uil'  a 
thigeadh  fagus  da,  ach  ris  na  sagartaibh  Pàpanach  bha  e  sèimh  gu 
leòir.  Theireadh  iad  "Alasta;r  an  Gairgean"  ris  mar  fhar-ainm. 
Chuir  e  sios  gu  h-ath-ghoirid  aon  troimhe  chèilc  dh'  èirich  's  an 
taobh  Mhuireach  'na  rioghachadh,  'n  uair  a  dh'  eirich  Aonghas, 
ogha  do  Lùlaoch,  suas  an  aghaidh  an  ùghdarrais  rioghail  'an' 
dòchas  gu'm  faigheadh  e  fèin  thun  na  righ-chaithreach.  Ged  a 
chuireadh  am  Muireach  sios  aig  an  àm  sin,  dh'  èinch  e  rìs  deich 
bliadhn'  an  dèigh  sin  'n  uair  a  chuireadh  'sios  e  gu  buileach  air 
sheòl  's  nach  d'  èirich  e  tuilleadh.  (Bhàsaich  Alastair  an  Gairgean. 
gun  chloinn  an  dèigh  sheachd  bliadhna  deug  de  rioghachadh,  agus 
thàinig  Daibhidh  a  bhràthair  a  b'òige  a  dh'ionnsùidh  na  caithreach, 
's  a'  bhliadhna  1124.  Thàinig  mar  so  trùir  mac  ban-righ  Mairearaifc* 

gubhi  nan  rìghribh,  agus  am]fear  mu  dheireadh  gu  bhi  air  thoiseach 
-a  thaobh  urraim  'us  cumhachd.  Bha  aon  phiuthar  aige  d'  am 
b'  ainm  Maud,  a  phòs  Eanruic  Beau-clerc,  rìgh  Shasuinn.  B'e  Ean- 
.ruic  so  mac  a  b'  òig'  Uilleim  a'  Bhuadhair.  Phòs  e  nighean  ban-righ 
Mairearait  a  bha  de  sheann  sliochd  rioghail  Shasuinn,  'an  dùil  gu'n 
neartaicheadh  sin  a  ghreim  fèin  air  a'  chrùn.  Tha  e  oillteil  ri 
innseadh  an  dòigh  's  an  do  laimhsich  an  righ  ud  a  bhràthair  bu 
shine  na  e  fèin,  agus  a  b'e  oighre  dligheach  a'  chrùin,  a  rèir  a'  ghnè 
dlighe  'bha  'san  teaghlach  ud.  Bha  Richard  thall'am  Palestin 
'nuair  a  bhàsaich  Uilleam  Rufus,  an  ceud  aon  de  na  bràithrean  a 
rioghaich.  Ghabh  Eanruic  sealbh  dha  fèin  air  an  rioghachd,  chuir 
e'n  teich  air  Richard  ann  am  blàr  'an  Normandi,  's  ghlac  e  mar 
phriosunach  e  's  chuir  e  mach  a  shùilean,  's  chum  e  'na  phriosunach 
e  dèich  bliadhna  fichead.  So  mar  a  bha  na  mic  a'  mealtuinn 
buaidh  an  'athar.  Bha  mac  'us  nighean  aig  Eanruic  o  bhan-righ 
Maud.  Bhàthadh  am  mac  so  air  an  t-slighe  tighinn  as  an  Fhraing. 
Mar  so  thàinig  an  nighean  air  an  robh  ainm  a  màthar  gu  bhi  'na 
ban-oighre  air  crùn  Shasuinn.  Bha  i  air  pòsadh  Geofri  Plantagenet, 
diùc  Anjou.  'Nuair  a  bhàsaich  Eanruic  's  a'  bhliadhna  1135,  thug 
e  air  a  chàirdean  mionnachadh  gu'n  cuidicheadh  iad  a  nighean  a 
'dh'  ionnsuidh  na  caithreach.  Bha  mac  peathar  aige  d'  am  b'  ainm 
Stephen,  a  thàinig  fo  na  h-aon  bhòidibh  ri  càcli.  Ach  'n  uair  a 
fhuair  e  'chathair  falamh,  agus  greim  airiuchraichibhnan  tighean 
ionmhais,  sgap  e'n  t-òr  a'  measg  nan  àrd  uaislean,'s  fhuair  se  e  fèin 
air  èigheach  'na  rìgh. 

2.  'N  uair  a  chunnaic  righ  Alba  gu'n  robh  nighean  a  pheathar 
air  a  curaail  a  macli  o  'h-àite  fèin,  rinn  e  air  son  dol  a  chogadh  ri 
,Stephen  air  loe  a  thilgeadh  bhàrr  na  caithreach.  Kinn  e  mòran 
^reachaidh  dà  thuras  'an  dèigh  a  chèil'  air  taobh  tuath  Shasuinn. 
Air  an  treas  turus  chaidh  e  co  fada  deas  ri  Siorrachd  Iorc.  Bha 
'leòr  aig  Stephen  ri  'dheanamh  aghaidh  a  chumail  ri  pàirtidh  eil'  a 
thog  Matilda  na  h-aobhar  fèin.  Bha  mar  so  an  rioghachd  fosg*- 
-ailt',  a  rèir  coslais  do  righ  Daibhidh,  aig  an  robh  sea  mìle  fichead 


42  EACHDRAIDH  NA  H-ALBA 

saighdear  ga  leantuinn.  Kinn  Turstan,  ard-easbuig  Iorc,  air  son 
armailt  a  thional  gus  na  h-Albannaich  a  choinneachadh.  Chruinnich 
e  na  h-àrd-uaislean  'am  baile  Iorc,'s  shuiclhich  e  là  trasgaidh  sòlnimte. 
Dh'  àithn  e  do  na  h-uil'  a  b'  urrainn  armachd  a  ghiùlan,  èiridh  "gus 
an  eaglais  a  dhionadh  o  na  borbanaich."  Gheall  e  tearnadh  do  na 
h-uile  a  thuiteadh  's  a'  chath.  Chuir  e  mach  na  sagartan  air  ceann 
muinntir  nan  sgìreachdan  gus  an  treòrachadh  's  a'  bhlàr.  Cha  b'  urr- 
ainn  e  fein  dol  a  mach  a  chionn  e  bhi  tinn.  Chuireadh  suas  a'  bhrat- 
ach  Shasunnach  air  monadh  Chutoin,  faisg  air  Northalerton.  Chuir- 
eadh  crann  luinge  'na  sheasamh  air  feun  cheithir  chuibhleachan. 
Chuir  iad  Crois-Chriosd'  mhòr  air  mullach  a'  chroinn.  'Am  meadhon 
na  Croise  bha  bocsa  airgid  anns  an  robh  abhlan  coisrigte,  no  dia- 
arain  nam  pàpanach.  Bha  trì  brataichean  mòr  eil'  a'  snàmh  fo'n 
Chrois.  An  dèigh  caochladh  oidhirpean  air  a'  ghnothtich  a  rèit- 
eachadh  le  sìth,  thainig  iad  gu  ionad  tharruing  lann;  na  h-Albann- 
aich  a'  glaodhaich  an  duan  catha  fèin,  "  Albainn!  Aibainn  S"  Thàinig 
na  trùpairean  Sasunnach  dheth  an  cuid  each  's  chuir  iad  gu  cùi  an 
airm  iad,  's  champaich  iad  fèin  timchioll  na  Brataich.  Chumadh 
an  cath  suas  air  gach  taobh  re  clhà  uair  de  thìm.  Tha  lnchd- 
eachclraidh  ag  aithris  mòran  gaisg'  air  gach  taobh.  Chaiclh  Prionns' 
Eanruic,  tàinistear  rioghachd  Alba,  air  ceann  na  buidhne  'bha  e  fèin 
a  treòrachadh  troimh 'n  bhuidhinn  a  bha  fa  chomhair  de  na  Sasunn- 
aich,  mar  gu'm  ba  lion  an  damhan  alluidh  a  bhiodh  fa  chomhair; 
agus  thug  e  garg  ionnsuidh  air  taobh  an  nàmhaid.  Ach  bha  buidh- 
eann  lìonmhor  do  fhir  bhogha  's  an  arm  Shasunnach  a  bha  caith- 
eamh  shaighdean  slaite-tomhais  air  fad  a  steach  am  measg  nan 
Albannach  leis  an  robh  iacl  a'  deanamh  mòran  millidh.  Fadheòidh 
thog  saighdear  Sasunnach  ceann  fir  a  thuit  air  bàrr  a  shleagha,, 
's  ghlaodh  e  mach,  "Ceann  rìgh  Alba."  Sgaoil  so  mar  le  telegram,. 
tre'n  chuid  de'n  arm  a  bha  's  an  àm  ri  aghaidh  teine,  's  thòisich  iad 
a'  dol  air  ais.  'Nuair  a  thuig  Daibhidh  an  ni  a  bh'  ann  thug  e'n 
clogad  dheth  a  cheann  's  thòisich  e  ga  shealltuinn  fèin  gu'n  robh  e 
beò  slàn.     Ach  cha  deanadh  e'n  gnothach  tuilleadh.    Cha  b'urraina 

a  mheud  \s  a  bba  tuigsinn  a  mhearachd,  càch  a  chur  'an  òrdugh. 
B'  èigin  cùl  a  thoirt  do'n  nàmhaid.  Chaill  Daibhidh  dà  mhìle-dheug 
'sa' bhlàr  fhuilteach  ud,>  fhuair  "Blàr  na  Brataich"  mar  ainm. 
Chuireadh  e  air  an  dara  là  fichead  de  cheud  mhios  an  fhoghair, 
1138.  Chaidh  sìth  a  nasgadh  an  dèigh  so  eadar  an  dà  rioghachd. 
Ach  's  ann  air  cumhachaibh  a  bha  fàbharrach  gu  leòir  do  Dhaibhidh, 
leis  an  d'fliàgadh  'an  làn-sheilbh  air  roinn  mhòr  de  thaobh  tuath 
Shasuinn  e — Northumberland  agus  Durham.  Cha  tug  Daibhidh 
claidheamh  à  truaill  tuilleadh  gu  cogadh  an  aghaidh  Stephein  'an 
aobhar  nighean  a  pheathar,  ged  a  lean  mòran  eil'  air  sin  car  tamuill. 
Bha  Daibhidh  anabarrach  eud-mhor  air  taobh  na  h-eaglais  pàpan- 
aich  a  thàinig  a  nis  gu  bhi  'na  h-Eaglais  Stèidhichte  'na  rioghachd. 
Thog  e  àireamh  mòr  eaglaisean,  's  bhàirig  e  mòran  fearainn  air- 
luchd-teagaisg  nan  eaglaisean  ud  gus  an  cumail  suas.  'Se's  cos- 
laiche  gur  h-ann  air  son  fhialaidheachd  ris  an  eaglais  ud  a  thug  iad 
an  tiodal,  "Naomh  Daibhidh"  dha.  Mar  a  bha  e  ro  chòir  do'n 
eaglais  Phàpanaich  bha  e  ro  gharg  an  aghaidh  nan  uile  nach  biodh 
umhal  dhi.  Cha  'n  'eil  teagamh  nach  do  chaill  na  ministirean  Cùil- 
de-ach  an  àite  's  an  seasamh  mar  mhinisteiribh  ri  linn  ban-righ 
Mairireit,  's  nach  deachaidh  sagartan  pàpanach  a  shuidheachadh 
's  na  h-uile  sgìreachd.  Bha  barrachd  cumhachd  aig  Daibhidh  air 
na  bh'  aig  a  mhàthair,  la  's  gu'n  robh  na  sagarta  fèin  air  tighinn  gu 
h-achdaidh  gu  bhi  riaghladh  na  rioghachd.  Dh'fhuadaich  e  air 
falbh  dream  de  na  Cùl-de-ich  a  eilean  beag  a  th'  air  Loch- 
lebhen,  far  am  faicear  fathast  làthrach  an  aitreibh.  Thug  e- 
uatha  am  beagan  leabhraichean  a  bh' aca,  sea  deug  gu  h-uile^ 
a  measg  an  robh  na  Soisgeulaich,  Gniomhara  nan  Àbstol,  trì 
Leabhraichean  Sholaimh,  Leabhar  mìneachaidh  Dàn  Sholaimh, 
agus  aon  eil'  air  Genesis.  Ma  bha  Daibhidh  'na  Naomh  dh'  fheud- 
adh  na  Cùl-de-ich  bhochd  an  "Naomh  Goirt"  a  ràdh  ris  'an 
seadh  glc  eadar-dhealaicht'  o  'n  dòigh  's  an  do  ghnàthaich  Rìgh 
Seumas  am  focal.  Bhàsaich  e 's  a'  bhliadhna  1153,  's  a'  naoith- 
eamh  bliadhna  fichead  de  'rioghachadh. 

Bhasaich  prionns'  Eanruic  dà  bhliadhna  roimhe  sin,  agus  mar  sin  b'e 
Callum  Mac  Eanruic  a  thàinig  a  dh'ionnsuidh  a'  chrùin  'an  àit'  a 
sheanar.  Bha  Callum  de  nadur  ceanalta,  soirbh,  agus  uaithe  sin, 
theirteadh  Callum  a'  Mhaighdean  ris.  'An  ath-bhliadhna  an  dèigh. 
dhasan  an  rioghachd  fhaotainn  bhàsaich  Stephen,  ain4ighearn  Shas- 
uinn,  agus  fhuair  Eanruic,  Mac  bu  shine  Matilda,  air  taobh  an  deach- 
aidh  Daibhidh  a  chogadh,  a  dh'ionnsuidh  crùn  Shasuinn  gu  siochail. 
B'  esan  an  ceud  aon  de'n  teaghlach  ris  an  abrar  Plantagenet.  Bha  e 
lèin  's  Callum  a'  Mhaighdean  glè  mhòr  aig  a  cheil'  a  thaobh  iad  a  bhi 
7nan  càirdibh.  Chaidh  Callum  aon  uair  do'n  Fhraing  a  chogadh 
còladh  ri  righ  Shasuinn.  Ach  chuir  na  h-àrd-uaislean  teachdaireachd 
feirge  'na  dhèigh  nach  giùlaineadh  iad  le  e  bhi  air  a  riaghladh  le  rìgh 
Shasuinn.  Air  cluinntuin  so  dha,  ghrad  phill  e  do  Alba  'srinn  e  rcite 
ris  na  tighearnaibh.  Bhàsaich  Callum  a'  Mhaighdean  's  a  bhliadhna 
1165  agus  thàinig  a  bhrathair,  Uilleam,  dara  mac  Prionnsa  Eanruic, 
thun  na  righ-chaithreach.  So  am  fear  a  fhuair  an  t-ainm,  UiHeam 
an  Leòmhan.  'S  na  linnibh  ud  bhiodh  rìghrean  'us  cinn-feadhna  'an 
-àm  cogaidh  còmhdaichte  le  clogadaibh  'us  còtaichibh  màilich,  o 
bhonn  gu  mullach;  agus  bhiodh  suaicheantas  àraidh  ac'  air  mullach 
a'  chlogaid,  mar  bu  tric,  leis  'an  aithnicheadh  an  luchd-leanmhuinn 
iad.  Ghabh  rìgh  Uilleam  leòmhan  air  a  chorraibh  cnàmh  mar 
shuaicheantas,  agus  tha  dealbh  an  leòmhain  o'n  uair  sin  air  còt- 
iarmachd  Alba. 

2.  Cha  robh  UiIIeam  soirbheachail  'an  cogadh,  leòmhanta  's  mar 
t)ha  e.    Bha  'n  aon  troimhe  chèile  'an  teaghlach  Eanruic,  rìgh  Shas- 

uinn,  d'  am  bu  chomh-ainm  Eanruic  Gearr-fhalluinn,  a  bha  'n  dlùth 
dhàimh  do  theaghlach  rìgh  Alba  's  a  bha  'n   teaghlach   rioghail 
Shasuinn   roimhe   sin.      Fhuair   ban-righ   Shasuinn   am   fear   bu 
shine  de  'cuid  mac  gu  èiridh  suas  'an  ceannairc  an  aghaidh  'athar 
gus  a  thilgeadh  dheth  'n  chaithir.     Fhuair  am  mac  so  còmhnadh  o 
rìgh  na  Fraing',  a  b'e  athair-cèile,  gus  a'  chòmhstri  mhi-nàdurrach 
a  chumail  air  a  bonn.    Ach  's  ann  tha  ar  gnothach  ri  Alba.    Fhuair 
iad  Uilleam  an  Leòmhan  air  a  tharruing  cìo  phannal  na  ceannairc 
le  gealltanas  gu'm  faigheadh  e  ath-shealbh  air  an  fhearann  a  thug 
a  shinnsir  a  mach  leis  a'  chlaidheamh  'an  taobh  tuath  Shasuinn,  ach 
a  lìbhrig  Callum  a'  Mhaighdean  gu  faoin  air  ais  do  Eanruic  Gearr- 
fhalluinn.    Le  so  's  an  amharc  chruinnich  Uilleam  armailt  leis  an  do 
bhris  e  steach  air  taobh  tuath  Shasuinn,  (1194.)    Sgaoil  an  armailt 
air  feadh  na  dùthcha,  far  an  robh  iad  a'^marbhadh^'s  a  losgadh,  's  a' 
milleadh  anns  gach  àite  do'n  tàinig  iad.    Bha  'n  Righ  f èin  'na  luidhe 
'an  campa  faisg  air  caisteal  Alnuic,  far  an  do  mharbhadh  Callum 
Ceann-mòr.   Bha  e  muigh  a'  sealg  maduinn  àraidh  gun  còmhladh  ris 
ach  trì  fichead  marcach  mar  gheard.     Chunnaic  e  fein  's  a  luchd- 
coimhid  àireamh  mòr  de  mharc-shJuagh  a'  dlùthachadh  riù,  'so'n 
bhaf  mhaduinn  ceathach  shaoil  leò  gur  buidheann  de'n  armailt  aca 
fèin  a  bh'  ann  a'  pilltinn  air  ais  do'n  champ.  Ach  fhuair  iad  a  mach 
'n  uair  a  bha  e  ro  anmoch  gur  e  bh'  ann  ceithir  cheud  trùpair  Sas- 
unnach  a  thàinig  air  son  dioghaltas  a  dheanamh  air  dream  sam  bith 
a  gheibheadh  iad  dealaicht'  o'n  champ.     Chuir  Uilleam  's  a  luchd 
leanmhuinn  an  aghaidh  gu  duineil  air  còmhrag.    Ach  cha  robh  seas- 
amh  aig  trì  fichead  ri  ceithir  cheud.     Fhuaradh  làmh  an  uachdar 
I  air,   chuireadh  dheth  'n  each  e,  's  rinneadh  prìosunach  dheth  'am 
fianuis  armailt  fèin,  's  ghiùlaineadh  e  an  oidhche  sin  fèin  do'n  Chais- 
teal  Nomha.     Thug  iad  air  aghart  e  gu  ruig  Northampton  far  an  do 
choinnich  righ  Shasuinn  e  air  mharcachd,  's  a  chosa  ceangailte  fò 
bhroinn  an  eich.    Cha  do  mheas  Gearr-fhalluinn  sàbhailt  am  braigh- 
deanach  fhàgail  'an  Sasunn,  gun  fhios  nach  tugadh  neach  èigin  ionn- 
suidh  air  a  chuir  fa  sgaoil  's  an  staid  neo-shuidhichte  's  an  robh  au 

rioghachd.  Chuir  e  null  tliar  chuan  e  gu  ruig  Normandi,  's  rinn  e 
prìosunach  detli  an  caisteal  làidir  Fhalais,  a  tlia  fathast  ri  'fhaicinn 
'nanoehcl  làthraieh  mhòir,  nebnaich,  aig  ceannbaile  bhig  Fhrangaich. 
Mhair  braighdeanas  Uilleam  sea  mìosan.  Cha  leigeadh  Gearr-fhall- 
uinn  a  sud  e  gus  an  deanadk  e  ùmhlachd  dha  air  son  rioghachd 
Alba,  's  gu'm  biodh  e  'na  ioehdaran  clìleas  do  righ  Shasuinn,  a'  cog- 
adh  air  a  thaobh  an  aghaidh  gach  nàmhaicl.  Lìbhrig  e  clha  àireamh 
àraidh  cle  chaistealan  'an  ceann  a  deas  Alba  mar  gheall  air  a  clhìl- 
seachd.  Dh'  aontaich  Pàrlamaicl  Alba  ris  a'  chumha  so,  air  sgàth 
a  shaorsainn  a  chosnadh  do'n  rìgh.  Ciia  do  mhair  an  cùmhuant 
truagh  ud  ach  cuig  bliadhna  deug. 

3.  B'ann  ri  linn  Eanruic  Gearr-fhalluinn  a  thugaclh  Eirinn  fo  chìs 
clo  Shasunn.  Bha  i  aig  an  àm  ud  air  a  roinn  'na  cuig  rioghachdaibh 
beaga.  Ach  bha  àireamh  mòr  cle  phrionnsalachdan  beag'  annta  sin. 
Thòisich  an  iorghail,  air  an  do  ghabh  rìgh  Shasuinn  cothrom  mar 
so.  Ghoid  Dearmod,  Mac  Mhurchaidh  rìgh  Leinsteir,  air  falbh  bean 
Therens  0  Paiirc,  rìgh  Bhrefreigh.  Fhuair  an  rìgh  air  an  do  rinn- 
eadh  an  eucoir  cuideachadh  o  na  rìghribh  eile,  's  chuireadh  Dearmod 
dheth  'n  chaithir.  Ruith  e  'n  sin  a  nall  do  Shasunn  a  dh'  iarraidh 
còmhnaidh,  's  lean  e  rìgh  Shasuinn  do'n  Fhraiug,  's  chaidh  e  air  a 
ghlùinibh  ag  aslachadh  air  dol  's  an  eadraiginn.  Cha  'n  iarradh 
Eanruic  a  chaochladh.  Bha  e  'na  aire  roimhe  sud  rud  eigin  a  dhean- 
amh  ri  Eirinn.  Agus  fhuair  e  Bula  o'n  Phàp'  a'  ceadachadh  dha 
-an  rioghachd  ud  a  cheannsachadh.  Ach  aig  an  dearbh  àm  bha  e 
co  mòr  'na  chabhaig  's  nach  b'  urrainn  e  dad  a  clheanamli  aeh  cead 
xi  thoirt  do  neach  sam  bith  de  'chuid  iochdarana  leis  am  V)'  àill  dol  a 
chuideachadh  Dhearmoicl.  Ghabh  àireamh  maith  dliiubh  an  coth- 
rom  's  chaidh  ac'  air  an  Eirionnach  a  chur  'na  àite  fèin  a  rìs.  Ach 
mar  a  bha  Eanruic  a'  faicinn  gu'n  robh  iad  ag  iarraidh  cus,  dh'òrd- 
nich  e  clhoibh  pilltinn  air  ais,  agus  rinn  e  fèin  air  son  dol  'n  an  àite. 
Ohaiclh  e  air  tìr  an  Eìrinn  's  a'  bhliadhna,  1172,  le  còrr  'us  ceithir 
mìle  saighdear,  agus  'an  ùine  ghoirid,  le  cuideachadh  na  bha  de 
Shasunnaich  thall  roimhe,  chuir  e'n  tìr  gu  h-iomlan  fodha  fein: 

dh'  ùmhlaich  na  cinn-fheadlina  Eirionnach  iad  fèin  dha  a-nns  gach 
cearna.  Cha  deachaidh  Eirinn  os  ceann  snd.  Dii'  fhairtich  oirre 
riamh  a  muinneal  fhaotainn  saor  o'n  chuing  a  chuir  Gearr-fhalluinn 
oirre.  Tha  na  truaighean  a  thug  ain-tighearnas  nan  Sasunnach  air 
an  rioghachd  ud,  fad  iomadh  linn  an  dèigh  sud,  do  àireamh. 

4.  Bhàsaich  Eanruic  Gearr-fhalluinn  's  a'  bhliadhna  1189,  agus 
rioghaich  a  mliac,  Richard  Cour  de  Lion,  no  cridhe  leòmhanta,  'na 
àite.  Goirid  an  deigh  do  Ricuard  tighinn  a  dh'  ionnsuidh  na  caith- 
reach  rùnaich  c  dhol  do'n  àird  an  ear  a  dh'  fhuadachadh  nan  Sarasach 
a  mach  a  Palestiu,  gus  am  fearann  sin'a  thoirt  do  na  Criosduidhibh. 
jCha  fhreagradh  e  falbh  co  fada  's  gun  fhios  cuin  a  philleadh  e  gun 
ghnothuichean  a  bhi  reidh  eadar  e  fcin  'us  righ  Alba.  'S  e  bun  a 
"bh'  ann,  dh'  aisig  e  do  rìgh  Uilleam  na  h-uile  saors*  a  thug  'athair 
uaithe  leis  an  eucoir,  gun  chòir  fhàgail  aige  fein  no  neach  a  thigeadh 
'n  a  dheigh  air  ùmhlachd  sam  bith  iarraidh  air  son  na  rioghachd. 
Phàigh  rìgh  Uilleam  deich  mìle  marg  air  son  na  saorsa  sin,  a  bha 
'san  àm  sin  na  shuim  gle  mhòr,  a  thaobh  airgiod  a  bhi  gann.  Agus 
a  thuilleadh  air  sin  chuir  e  Daibhidh,  Iarla  Huntingdoin,  a  bhràthair 
fèin,  do'n  àird  an  ear  cbladh  ri  Richard,  le  àireamh  maith  thrùpairean. 
Thàinig  Daibhidh  air  ais  da  'dhùthaich  beò  slàn,  an  dèigh  a  dhol  tre 
iomadh  gàbhadh  's  an  àird'  an  ear,  agus  's  maith  a  gheibh  leugh- 
adairean  cuimhn'  a  chumail  air,  oir  cluinnear  mu  thimchioll  fathast 
's  a'  chuid  a  tha  romhainn  de  eachdraidh  Alba.  Ach  bha  'n  rèiteach- 
adh  ud  'na  mheadhon  air  sìth  a  dhaingneachadh  eadar  an  dà  riogh- 
achd  gu  ceud  bliadhna  an  dèigh  sud.  Bha  dragh  mòr  aig  Uilleam, 
an  dèigh  a  shaorsainn  fhaotainn  de  'n  eas-còrdadh  a  bh'  eadar  na 
Goill  's  na  Gàeil  'na  rioghachd  fèin.  Mar  a  bha  rìghrean  Alba,  o 
linn  ban-righ  Mairireit,  'nan  Goill  iad  fein,  's  a'  Iabhairt  na  cainnte 
Sasunnaich,  aig  a'  chùirt  co-dhiu,  bha  iad  a'  toirt  cus  caidreimh  do 
Shasunnaich  'us  Ghoill  cinn  a  deas  Alba.  Cha  b'  e  mhàin  gu'n  robh 
iad  a  leigeadh  cus  leò  de'n  toil  fein,  ach  mar  an  ceudna  a  toirt  doibh 
mòran  f earainn  f eadh  Gàeltachd  Alba  air  taobh  's  ear  na  dùthcha  gu 
h-àraidh.    Tha  Gàeil  an  là  'n  diugh  air  an  sàrachadh,  agus  'an  iom- 

adh  àit'  air  an  tionndadh  a  mach  as  an  ionadaibh  còmhnuidh  le- 

Goill,  ach  cha  'n  'eil  iad  a'  togail  claidheimh  no  lann  'an  aghaidh 

nan  coigreach  ud,  oir  tha  làmhan  cuid  uachdaran  's  a'  ghnothuch. 

Ach  's  na  h-amaibh  ud  b'  iad  àrd-uaislean  na  tìre,  's  eadhon  cuid 

de'n  t-sliochd  rioghail  a  bha  'g  èiridh  an  aghaidh  nan  Deasach, 

agus  an  tuath  cheathairn  ag  èiridh  leò  gus  iad  sud  fhuadachadh  a 

mach  as  an  tìr,  no  mur  rachadh  sin  leò,  an  deanamh  co  mi-shona 

's  a  b'urrainn  iad  's  na  h-àitibh  air  an  do  ghabh  iad  sealbh.     Tha 

eachdraidh  a'  deanamh  iomradh  air  iomadh  cuimeisg  fhuiltich  a 

bh'  eadar  saighdearan  an  righ  's  cuid  de  'na  cinn  fheadhna  Ghàel- 

ach  air  son  an  aobhair  ud.     Bha  'n  t-eas-còrdadh  leantalach  so 

eadar  Goill  'us  Gàeil  a'  toirt  misneachd  do  shliochd  Dhòmhuill 

Bhàin,  bràthair  Challuim  Ceann-mòr,  gu  bhi  'sior  thagairt  còrach 

air  crùn  Alba.      'S  a  bhliadhna  1187  dh'  èirich  fear  dhiubh  sin 

d'am  b'  ainm  Dòmhull  Bàn,  air  ceann  mòran  sluaigh,  le  rùn  Uill- 

eam  a  thilgeadh  dheth  'n  chaithir.   -Thàinig  an  rìgh  fein  gu  tuath 

air  ceann  an  airm  gus  an  nàmhaid  so  a'  choinneachadh.    Air  do'n 

rìgh  a  bhi'  na  thàmh  leis  an  arm  aig  Inbhernis,  thachair  buidheann 

dheth  a  chuid  shaighdearan,  fo  chomannda  Roland,  Morair  Ghal- 

abhaigh,  ri  Dòmhull  Bàn'sa  luchd-leanmhuinn  air  monadhMhaim- 

gairbh,  'an  iomall  siorrachd  Mhuireidh.      Cha  teicheadh  taobh 

seach  taobh  gun  dol  'am  badaibh  a  chèile.     Chaidh  Dòmhull  Bàn 

agus  cuig  ceud  de  'luchd-leanmhuinn  a  mharbhadh  's  a'  bhlàr  a 

chuir  iad  air  a'  mhonadh  sin.     Ghiùlain  Boland  ceann  Dhòmhuill 

gu  Uilleam,  mar  dhearbhadh  allmhara  air  gu'n  robh  sìth  air  a  cos- 

nadh.   Co-dhiù,  lean  cuid  de  theaglach  Dhòmhuill  Bhàin  air  àr  a 

mach  dheanamh  ri  linn  an  dithis  righrean  a  thàinig  an  dèigh  Uil- 

leim.   'S  a'bhliadhnall96  rinn  Harold  Iarla,  Arcu'us  Ghallthaobh, 

ceannairc  an  aghaidh  ùghdarrais  an  rìgh.  Chaidh  esan  's  a  luchd- 

cuideachaidh  a  cheannsachadh  'an  ùine  ghoirid.      'S  e  na  bh'  aig' 

air  son  a  shaoithreach  gu'm  b'  èigin  da  'mhac  a  thoirt  seachad  mar 

gheall  air  gu'm  biodh  e  sàmhach  tuilleadh,  agus  dealachadh  ris  a' 

chuibhrinn  fharsuing  sin  de  'chuid  fearainn  ris  an  abrar,  Cataobh,  a. 

thug  an  rìgh  do  Uisdein  Frescin,  roirnh-shinnsir  Iarlachan  Chat- 
aoibh. 

5.  Ach  's  e  ni  is  ro  shònruichte  a  thachair  's  an  rioghachd  ri  linn 
Uilìeiin,  e  fèin  's  am  Pàpa  a  dhol  a  mach  air  a  chèile.  Cha  'n  àite 
so  gu  bhi  'leudachadh,  no  idir  ag  iomradh  air  na  ceumaibh  fa  leth 
leis  an  d'  èirich  Easbuig  eaglais  na  Ptoimhe  gu  'leithid  de  chumh- 
achd  's  de  ùghdarras  thairis  air  gach  cearna  de'n  Koinn-Eòrpa, 
's  gu'm  feumadh  rìghrean  'us  prionnsachan  a  bhi  mar  chloinn  bhig, 
ullamh  gu  peanas  sam  bith  a'  ghiùlan,  a  chitheadh  esan  iomchuidh 
a  leagadh  orra.  Dh'  fheumadh  sin  eachdraidh  nach  bu  bheag  e 
fèin,  air  son  a  chur  gu  h-iomlan  fa  chomhair  an  leughadair.  Agus 
cha  bheag,  'scha  tearc  na  h-eachdraidhean  a  tha  ga  chur  an  cèill 
'an  cànainibh  'san  rioghachdaibh  fa  leth  na  Hoinn-Eòrpa.  'Nuair 
a  fhuair  an  luchd  teagaisg,  a  bh'  air  taobh  's  an  làimh  a'  Phàpa, 
an  sluagh  gu  bhi  'creidsinn  nach  b'  urrainn  iad  a  bhi  air  an  tearn- 
adh  a  mach  as  an  eaglais  mhòir,  dh'  fheudadh  iad  a  nis  an  toil  a 
dheanamh  riu.  B'  eigin  do  Eanruic  Gearr-fhalluinn,  rìgh  Shasuinn, 
an  dearbh  dhuin'  a  rinn  prìosanach  de  Uilleam,  peanas  uamhasach 
fhulang  le  òrdugh  a'  Phàpa,  air  son  Thomais-a-Becet,  àrd-easbuig 
Chanterboruigh,  a  bhi  air  a  mharbhadh  'na  rioghachd,  ged  nach 
robh  làmh  sam  bith  aig  an  rìgh  fèin  ann  ach  iad  a  bhi  'deanamh 
a  mach  gu'm  feudadh  e  'bhacadh  'nam  b'  àill  leis.  Air  a  bheul 
fodha  fhuair  e  eadar  a  trì  's  a  cuig  de  bhuillean  am  fear,  air  a 
dhruim  ruisgte,  le  iall-cuipe,  o  cheithir  fichead  duine,  eadar  eas- 
buigean  'us  mhanaich  mar  a  bha  iad  ann.  Le  fheòil  reubta  mar 
sud  b'  èigin  dol  sios  do'n  bhogha*  's  an  robh  'n  duine  a  chaidh  a 
mharbhadh  air  adhlacadh,  agus  an  là  's  an  oidhche  a  chaitheamh 
air  na  leacaibh  loma  ri  ùrnuigh,  gun  bhiadh  no  deoch  a  bhlasad. 
Ged  a  theab  e  bàsachadh  fo  na  fulangasaibh  ud,  's  fo'n  tinneas  a 
tharruing  iad  air,  bu  roghnuiche  leis  an  t-iomlan  diubh  a  ghiùlan 
na  cur  a  mach  air  a'  Phàpa.      Bu  co  uamhasach  a  bha  sin  air  a 

mheas,  le  luchd  riaghlaidh  aimsireil  's  na  linnibh  ud  'sair  fhaireach- 
adh  le  mòran  diubh. 

6-  Aidichear  leis  na  h-uile,  mata,  nach  bu  bheag  an  leòmhan- 
tachd  do  Uilleam  an  Leòmhan  dùbhlan  a  thoirt  do  mhac  tàirnean- 
aich  na  Ròimhe  'n  uair  a  thionndaidh  e  'na  aghaidh  fèin.  B'  i 
Phàtranachd  a  dh' aobharaich  an  connsachadh  eadar  an  cumhachd 
spioradail  'us  sìobhalta  'san  àm  ud.  Bhàsaich  Easbuig  Chill- 
Eimhinn,  's  thagh  clèirich  na  cùirt  easbuig  d'am  b'  ainm  Iain  Scot, 
gus  an  dreuc<hd  a'  lionadh.  Bha  rìgh  Uilleam  air  gealltuinn  na 
h-easbuigeachd  so  do  Uisdean,  a  mhinisteir-teaghlaich  fèin.  'Nuair 
a  chual  e'n  roghainn  a  rinn  na  clèirich,  mhionnaich  e  nach  biodh 
Iain  Scot  'na  Easbuig  Chill-Rimhinn  fhad  'sbu  bheò  esan.  'S  a 
rèir  sin  chuir  e  Uisdean  do'n  Easbuigeachd.  Bha  flos  aig  Iain  ciod 
a  dheanadh  e  fèin,  's  c'àit  am  faigheadh  e  èisdeachd.  Thug  e'n 
Ròimh  air,  's  thog  e  'chùis  thun  a'  Phàp',  a  thionndaidh  òrduchadh 
Uisdein  gu  neo-bhrigh,  's  a  choisrig  an  Scotach  fèin  thun  na  h-eas- 
i>uigeachd.  Ach  cha  bu  luaithe  thàinig  Iain  air  ais  'na  easbuig 
•deanta  na  dh'  fhuadaich  an  righ  a  mach  à  Alb'  e.  Thòisich  am 
Pàp'  air  maoidheadh  's  air  bagradh,  ach  sheas  Uilleam  do-gliluas- 
adach.  Bha  fear-ionaid  aig  a  Phap'  'an  Alba,  mar  anns  gach 
.rÌQghachd  mhòir  eile,  ris  an  abradh  na  Laidinich,  legatus,  agus  ris 
an  abair  luchd-Beurla,  'an  rathad  atharrais,  "legate,"  ach  is  fearr 
a  thuigeas  ar  luchd  leughaidh  leis  an  ainm  teachdair-cùirt'  an  ni 
a  tha  e  'ciallachadh.  Dh'  òrduich  am  Pàpa  do'h  t-seirbhiseach  so 
rioghachd  Alba  chur  fo  bhinn  iomsgaraidh,  o  nach  deanadh  ni  bu 
lugha  an  gnothuch  gus  an  rìgh  a  thoirt  gu  gèilleadh. 

'N  uair  a  bha  bhinn  so  a'  tighinn  a  mach  'an  aghaidh  cinnich 
sam  bith,  bha  na  h-eaglaisean  air  an  dùnadh,  na  cluig  air  an  cur 
'nan  tàmh,  òrduighean  a'  chreidimh  air  sgur.  Cha'n  fbeudta 
muinntir  sam  bith  a  phòsadh,  no  ùrnuigh  a  dheanamh  maille  ris 
a'  mhuinntir  a  bha  'bàsachadh,  no  na  mairbh  adhlacadh  mar 
chriosduidhibh,  'sbha  ìochdarain  ai?  an  cur  saor  o  ùmhlachd  sam 
bith  a  thoirt  do'n  uachdaranaibh.    'An  aon  fhocal,  bha'n  t-inneal 

-eagalach  ud  de  chumhachd  na  Pàpanachd  a'  gearradh  'nam  bloigh- 
■dibh  gach  gnè  ceangail  leis  an  robh  comunn  dhaoin'  air  a  chumail 
ri  chdile,  's  a'  cur  an  t-sluaigh,  'am  beachd  an  lagha,  'san  aon 
suidheachadh  ri  allmharaich  fhiata  nan  tìrean  iomallach  air  nach 
do  ràinig  eòlas  an  t-soisgeil,  no  eòlas  firinneach  sam  bith  eile. 
Ach  tha  e  coltach  nach  do  luidh  e  co  trom  air  Alba  's  an  àm  ud 
's  a  luidh  e  air  dùthchannaibh  eile.  Gun  teagamh  thàrr  Uilleam 
as  le  glè  bheag  ana-goireis  fhaotainn  uaithe. 

Thachair  gu  sealbhach  gu'n  do  bhàsaich  am  Pàp'  a  chuir  an 
cèill  a'  bhinn  iomsgaraidh  'an  ùine  nach  robh  fad'  an  dèigh  dha 
sin  a  dheanamh.  Ghrad  chuir  Uilleam  teachdairean-cìiirt'  a 
dh'ionnsuidh  a'  Phàpa  nuaidh,  le  cumhachaibh  rèiteachaidh,  agus 
o  nach  deachaidh  esan  dheth  a  rian  's  a'  chonnsachadh  o  thois- 
each,  bha  e  ni  b'  fhusa  thoirt  gu  èisdeachd  ris  na  bh'aig  Uilleam 
ri  ràdh  air  a  thaobh  fèin.  'S  bun  a  bh'ann,  chaidh  an  t-iomsgar- 
adh  a  ghairm  air  ais;  ghlèidh  Uisdean  easbuigeachd  Chill-rimhinn ; 
f huair  Iain  easbuigeachd  Dhùn-cailinn,  's  thàinig  an  t-uachdaran 
spioradail  gu  bhi  'na  charaid  dealaidh  do'n  uachdaran  aimsireil, 
agus  mar  dhearbhadh  air  sin  chuir  e  d'  a  ionnsuidh  an  ròs  òir,  a 
tha  'm  Pàpa  fathast  a'  leantuinn  air  a  thoirt  do'n  phrionnsa  air  an 
toigh  leis  urram  a  chur. 


CAIB.  IX. 

ALASTAIR  II.  AGUS  III. 

Bhasaich  Uilleam  's  a'  bhliadhna  1 214,  'na  leabaidh  ann  an  Sruil- 
eadh,  's  an  naoidheanih  bliadhna  thar  dhà  fhichead  de  'rioghach- 
adh,  'na  sheann  duine,  agus  làn  de  làithean,  agus  rioghaich  Ala- 
stair,  a  mhac,  'na  àite.  B'  esan  an  dara  rlgh  de'n  ainm  sin.  Bha 
e  ainmeil  air  son  a  sheasmhachd  's  a  dhuinealais  ann  an  cur  sios 
gach  troimhe-chèile  'bha  tachairt  's  an  rioghachd.  Bha  cogadk 
eadar  e  fèin  agus  rìgh  Shasuinn  'an  toiseach  a  rioghàchaidh,  mar 
a  ghabh  esan  taobh  nam  Morairean  mòr'  an  aghaidh  rlgh  Iainr 
'nuair  a  bha  iad  'ga  èigneachadh  gu  Magna  Charta  'thoirt  doibh. 
Ach  an  uair  a  thàinig  Eanruic  III.  gu  righ-chaithir  Shasuinn,  'au 
dejgh  bàis  'athar,  'sa'  bhliadhna  1216,  bha  sìth  air  a  h-ath-nasg- 
adh  ri  Àlba  co  daingean  's  gu'n  d'  earb  Eanruic  gleidheadh  taoblr 
tuath  a  rioghachd  ri  Alastair  II.,  agus  cha  do  mheall  sin  air.  Bha 
Alastair  co  dìleas  's  a  bha  Eanruic  co  muinghineach.  Ach  ged  a 
bha  sìth  aig  Alb'  o'n  taobh  a  mach,  bha  roinnean  'us  troimhe- 
chèile  gu  leòir  innte  fèin.  An  uair  a  bha'n  rìgh  air  a  thurus  gu 
ruige  Sasunn,  'sa'  bhliadhna  1222,  ràinig  sgeul  e  air  iorghail  eag- 
alaich  a  bh'an  Gallthaobh,  eadar  an  t-easbuig  'san  sluagh.  Bha'n 
t-easbuig,  d'am  b'  ainm  Daibhidh,  ro  chruaidh  air  an  t-sluagh 
bhochd  ann  a  bhi  'togail  na  deachaimh  uatha.  Chum  sluagh  na 
Siorrachd  coinneamh  eatorra  fèin,  gu'n  comhairl'  a  chur  ri  'chèile, 
dh'fheuchainn  ciod  'bu  chòir  a  dheanamh  's  an  daorsa  's  an  robh 
iad.  Dh'  èigh  duine  tapaidh  a  bha  'n  sin  a  mach,  "'S  iad 
briathra  tearc  briathran  is  fearr — marbhamaid  an  t-easbuig!"' 
Chabu  luaithe  'dubhradh  na  'rùnaicheadh.    Mach  a  bhèireadh 

lad  gu  tàimheachd  fhir  na  deachaimh,  ris  an  do  chuir  iad  sèisd- 
eadli  le  boile,  agus  a  ghlac  's  a  loisg  iad  gu  h-ealamh,  's  an  t-eas- 
buig  fèin  a  stigh  ann,  gus  an  robh  an  lùchairt  air  a  losgadh  mu 
"'cheann.  Arn  feadh  a  bha  'm  bròn-chluich'  ud  a'  dol  air  aghart, 
xuith  cuid  de  'sheirbhisich  an  easbuig  gu  caisteal  larla  Arcu  'us 
Ghallthaobh,  a  bha  fagus  dòibh,  a  dh'aslachadh  còmhnaidh  d'  am 
maighstir  o'n  Mhorair  sin.  Fhreagair  an  t-Iarla  gu  cealgach, 
nach  robh  aig  an  easbuig  ach  ruith  d'a  ionnsuidhsan,  's  gu'm  biodh 
e  cinnteach  à  dìdean  fhaotainn;  mar  gu'm  biodh  e  comasach  do'n 
duine  bhochd  teicheadh  as  a  thigh  ri  theine  troimh'  àireamh  lìon- 
mhor  de  naimhdean  cuthaich.  Ghrad  phill  Alastair  air  ais  o 
dheas,  agus  thriall  e  gu  ruige  Gallthaobh  le  armailt,  's  chuir  e  gu 
Tbàs  ceithir  cheud  diubhsan  aig  an  robh  làmh  ann  am  mortadh  an 
<ea§buig.  Chaidh  an  t-Iarla  cruaidh-chridheach  a  mharbhadh  gù 
goirid  'an  dèigh  sud,  le  cuid  de  shluagh  an  àite,  mar  dhìoghaltas 
air  son  làmh  a  bhi  aige  's  a'  ghniomh,  agus  a  chum  's  nach  faight- 
eadh  mach  gur  h-e  mharbhadh  a  rinneadh,  chuir  iad  air  a  leabaidh 
fèin  e,  's  chuir  iad  an  caisteal  ri  theine. 

Bha  tomhas  maith  de  chumhachd  aig  rìgh  Alastair,  's  bha  e 
measail  araon  aig  Albannaich  'saig  Sasunnaich;  agus  mar  a  bha 
gach  troimhe-chèile  a  bha  's  an  rioghachd  ag  agairt,  bha  armailt 
ghleusd'  air  dheadh  iunnsachadh  aige  ga  chumail  air  chois.  Tha 
eachdraidh  a'  deanamh  iomraidh  air  caochladh  chaonnagaibh  fuil- 
teach  a  bh'  aige  ri  chur  fodha  'na  là ;  ach  o  nach  d'  thàinig  ni 
sam  bith  air  an  lorg  ach  an  dragh  a  rinn  iad  aig  an  àm,  's  a  bha 
iad  co  cosmhuil  ris  na  biàraibh  a  cUi'aithriseadh  cheana,  cha  ruig- 
>ear  a  leas  a  bhi  'g  an  ainmeachadh. 

2.  B'  ann  air  ceann  an  airm,  a'  toirt  gu  ùmhlachd  aon  de  na 
tighearnan  Gàelach  a  bhàsaich  rìgh  Alastair.  Bha  Aonghas,  Mor- 
air  Earraghàeil,  a'  toirt  ùmhlachd  do  rìgh  Lochluinn  air  son  cuid 
de  na  h-eileinibh  a  siar,  thairis  air  an  robh  e  'riaghladh.  Cha  ghiù- 
laineadh  rìgh  Alastair  ni  b'  fhaide  le  sin.  Chaidh  e  gu  taobh  siar 
na  dùthcha  air  ceann  an  airm  air  los  am  Morair  a  chomh-èigneach- 

adh  gus  an  ùmhlachd  dhligheach  a  thoirt  dha  fèin.  Bhuail  teas- 
ach  e  air  an  turus  sin  leis  an  do  bhàsaich  e'n  eilean  Chearara,  niu 
choinneamh  hail  'an  Obain,  'am  mìos  meadhonach  an  t-samhraidh, 
's  a'  chùigeainh  bliadhn'  deug  thar  fhichead  de  'rìoghachadh,  agus 
thàinig  a  nihac,  Alastair  III.,  thun  a'  chrùin  'na  àite. 

Cha  robh  Alastair  III.  ach  ochd  bliadhn'  a  dh'aois  aig  àm  bàis 
'athar.  Gun  teagamh  's  ann  a  thaobh  e  bhi  co  ro  òg  'sa  bha  e 
a  tha  luchd-eachdraidh  a'  toirt  uiread  de  chunntas  air  na  nithibh 
a  thachair  aig  a  chrùnadh.  Am  measg  nithe  eile  tha  iad  ag  inn- 
seadh  dhuinn  gu'n  do  mhmich  a  luchd-comhairle  na  mionnan 
crùnaidh  dha  'an  Laidean  agus  'am  Fraingis  Normanaich.  Agus 
tha  e  air  a  ràdh  an  uair  a  chuir  easbuig  Chill-Rimhinn  an  crùn  air 
a  cheann,  'an  dèigh  ungadh  le  olaidh,  's  e  'na  shuidh'  air  Clach  a' 
mhanaidh  (an  Lia-Fàil)  'an  eaglais  Scoinne,  gu'n  d'aidich  a 
chuid  thighearnan  ùmhlachd  dha  air  an  glùinibh,  agus  a'  sgaoil- 
eadh  an  cuid  brat  fo  a  chosaibh.  'An  sin  gu'n  tàinig  Seanach- 
aidh  Gàelach  air  lom  a  thòisich,  'na  chainnt  fèin,  air  innseadh  a 
shinnsireachd  do'n  rìgh,  air  ais  a  dh'ionnsuidh  a'  cheud  rìgh  a 
theireadh  iad  fèin  a  bha  riamh  air  Alba  ;  agus  an  uair  a  chrìoch- 
naich  am  fiudhalach  so  a  dhuan  le  "  Beannachd  do  rìgh  Alba, 
Alastair  Mac  Alastair,  Mhic  Uilleim,  Mhic  Dhaibhidh,  Mhic 
Challuim,"  gu'n  do  leigeadh  air  falbh  e  luchdaichte  le  tiodhlac- 
aibh  luachmhor. 

3.  Thug  iad  air  an  rìgh  òg  so  pòsadh  mu'n  robh  e  ach  deich 
bliadhn'  a  dh'aois.  B'  ann  ri  teaghlach  rioghail  Shasuinn  a  rogh- 
naich  iad  cleamhnas  a  dheanamh.  Bha  Eanruic  III.,  rìgh  na 
dùthcha  sin,  air  bhi  'na  charaid  aig  Alastair  II. ;  ach  bha  e  'na, 
dhuine  co  suarrach  'sgu'n  d'oidhirpich  e  air  an  òganach  a  thàinig- 
gu  bhi  'na  chliamhainn  dha  aomadh  gu  rioghachd  Alba  thoirt  suas 
d'a  riaghladh  fèin,  no  co  dhiubh  gu'n  aidicheadh  e  rìgh  Shasuinn 

mar  Ard  uachdaran  Alba,  's  gu'm  biodh  e  fèin  a'  riaghladh  fodha. 

Fhreagair  an  t-Albannach  gu  duineil,  a  rèir  aois,  gur  h-ann  a 
thàinig  e  phòsadh  bana-phrionnsa  Shasuinn,  'sn&ch.  robli  e  'dol  a 

thoirt  air  aghart  gnothuch  -fallaiseacli  air  bith  a  bhuineadh 
do'n  rìoghachd,  's  nach  b'  urrainn  ann  e  gun  chomhahT  'us 
òrdugh  a  Phàrlamaid.  Mar  a  bha  Alastair  a'  tuigsinn  nam 
beachdan  a  bh'  aig  athair-cèile  rinn  e  cumha  uair  's  e  air  fhiadh- 
achadh  an  dèigh  sud  do  Lunnuinn,  nach  feudadh  co-labhairt  air 
bith  a  bhi  eatorra  mu  thimchioll  gnothuichean  stàite.  Àch  cha 
b'  e  mhàin  gu'n  robh  rìgh  Shasuinn  a'  gabhail  brath  air  òigead 
rìgh  Alastair,  bha  mòran  de  'chuid  ìochdarana  fèin  a'  deanamh 
sin  mar  an  ceudna.  Fhuair  an  nì  a  thuirt  Solamh  coimhlionadh 
litireil  a  thaobh  Alba  fhad  's  a  bha  'n  rìgh  fo  aois.  "  Is  an-aoi- 
bhinn  duit  a  rioghachd  'nuair  is  leanabh  is  rìgh  dhuit."  Rè  nam 
bliadhnacha  sin  bha  daoine  mòra,  air  Ghalltachd  'us  Ghàeltachd, 
a'  tolladh  fo  a  chèile.  Bha  Morairean  na  Galltachd,  cuid  diubh, 
air  an  roinn  'n  am  pàirtidhibh  'an  aghaidh  a'  chèile,  agus  a'  goid 
an  rìgh  o  chèile.  'S  ann  aig  a'  phàrtaidh  aig  am  biodh  sealbh  air 
pears'  an  rìgh  a  bha  riaghladh  na  rìoghachd  fhad  's  a  b'  urrainn 
iad  a  chumail.  Tha  e  araon  mi-thaitneach  'us  mi-tharbhach  a  bhi 
'leudachadh  air  na  dòighibh  'san  robh  na  fiùdhalaich  ud  a'  caith- 
eamh  bhead  air  a'  chèile.  Ann  an  aon  de  na  caonnagan  fuilteach 
a  bha  'measg  nan  Gàel  's  an  àm  ud,  'nuair  a  dh'èirich  buidheann 
naimhdean  'an  aghaidh  Iarla  Kois,  chaidh  seachdnar  de  oigh- 
reachan  Foulis  a  mharbhadh  còmhladh,  's  thàinig  an  oighreachd  a 
dh'ionnsuidh  naoidhein  a  bha  's  a'  chreithil. 

4.  Ach  ri  ùine  thàinig  Alastair  gu  fearachas  's  gu  bhicomasach 
air  toigh  a  thoirt  araon  air  fèin  's  air  a  rioghachd.  Bha  iomadh  ni 
air  feadh  Alba  'bha  'g  agairt  aire  an  rìgh  air  àm  dha  teachd  gu  fear- 
achas.  Cuid  diubh  sin  ag  èiridh  o  neo-thioralachd  nan  Gàel  's  nan 
Gall  ri  'chèile.  Ach  cha  robh  aon  ni  bu  mhò  'bha  cur  Alba'n  cunn- 
art  na  staid  nan  eileanan  tuath  'us  siar,  a  bha  uile  fo  uachdran- 
achd  rìgh  Lochluinn,  o  Arcu-chuain  gu  ruig  an  t-eilean  Manain- 
each.  Cha  b'  ann  còmhladh,  ach  a  lion  aon  'us  aon  a  fhuair  an 
Lochluinneach  sealbh  air  na  h-eileanaibh ;  agus  's  e 's  coslaiche 
gu'n  robh  iad  uile  air  an  cur  fo  chìs  mu'n  àm  an  d'  fhuair  Coinn- 

each  Mac  Alpuinn  dà  rioghachd  Alba  aonadh  r'a  chelle  fo  a  riagh- 
ladh  fèin.  Bha  'dol  aig  righrean  Alba  air  na  h-eilthirich  ud  a 
rotadh  air  falbh  as  na  h-uil'  àite  de  'n  mhòr-thir,  a  siar  's  a  sear, 
air  an  robh  iad  a'  gabhail  sealbh  car  greis.  Ach  mar  nach  robh 
càbhlach  aig  righribh  Alba  a  dh'fheudta  idir  a  choimeas  ri  lion- 
mhoireachd  nan  luingeas  Lochlunnach,  agus  mar  sin  nach  b'  urr- 
ain  iad  smuaineachadh  air  aghaidh  a  thoirt  doibh  air  muir,  b'  èigin 
doibh  na  h-eileana  fhàgail  aca  rè  còrr  'us  ceithir  cheud  bliadhna. 
Bha  luchd-riaghlaidh  a'  faotainn  a  mach  air  an  costas  gu'n  robh 
e  'na  ni  ro  chronail  do  'n  rioghachd  na  h-eileanan  a  bhi  fo  thigh- 
earnas'  nan  coigreach  ud.  Cha  robh  uair  sam  bith  a  dh'  èireadh 
cogadh  eadar  Alba  'us  Sasunn,  nach  robh  e  furasta  gu  leòir  do  'n 
nàmhaid  dheasach  cuid  de  phrionns&chan  nan  eileanfhaotainngu 
dhol  air  tìr  le  'n  luchd-leanmhuinn  'an  àit'  eigin  de  'n  mhòr-thir, 
's  na  b'  urrainn  iad  a  dheanamh  de  chall  le  togail  chreachan,  'ns 
marbhadh  sluaigh,  's  mar  sin  an  t-arm  Albannach  a  chur  eadar 
dhà  theine.  Agus  ged  nach  biodh  cogadh  ri  Sasunn  idir,  'nuair 
a  rachadh  fear  no  dithis  dhuibh  sud,  le  'chuid  dhaoine,  a  chòmh- 
nadh  aoin  sam  bith  de  na  cinn-fheadhna  chumhachdach  a  thog- 
radh  èiridh  'an  ceannairc  'an  aghaidh  an  rìgh ;  bheireadh  iad  an 
dùbhlan  do  armailt  sam  bith  a  chuireadh  e  'n  an  aghaidh.  Mar  sin 
cha  bu  chomasach  e  gu'm  biodh  rìgh  Alba  gu  bràth  'na  mhaigh- 
-stir  air  fhonn  fèin,  fhad  's  a  bhiodh  àireamh  co  lionmhor  de 
naimhdean  ga  chuairteachadh,  agus  co  faisg.a  làimh. 

5.  Bha  saorsainn  aig  Alastair  III.  o  chogadh  ri  Sasunn  'na  latha 
fèin,  a  chionn  e  bhi  'n  cleamhnas  ri  rìgh  na  tìre  sin;  's  ghabh  e'n 
cothrom  air  na  h-eileanan  a  thoirt  fo  'ùghdarras  fèin.  Chuir  e 
càbhla'ch  'us  armailt  'an  aghaidh  nan  eileanach  a  lion  aon'us  aon. 
3ha  e  'sgiùrsadh  air  falbh  na  h-uile  ceann-feadhna  nach  robh 
deònach  air  e  fèin  ùmhlachadh  do  ùghdarras  rìgh  Alba.  Tha  e 
coslach  gu'n  robh  baide  maith  dhiubh  sin  ann.  Thog  iad  an  cùis 
gu  rìgh  Lochluinn,  a  bha  iad  ag  aideachadh  a  bhi  'na  àrd  rìgh 
dligheach  air  na  h-eileanaibh.    Rùnaich  Haco,  a  bha  's  an  àm  sin 

•air  caithir  Lochluinn,  làn  dhioghaltas  a  dheanamh  orrasan  a  bha 
'fuadachadh  a  chuid  phrionnsachan  air  falbh  as  an  fhearann  a  bha 
e  'n  dùil  a  bhiodh  ani  feasd  ceangailte  ri  crìin  Lochluinn.  Dh'uigh- 
imich  e  càbhlach  lionmhor  luingeas  air  son  briseadh  a  stigh  air 
Alba  le  sùil  ris  an  rioghachd  a  cheannsachadh  gu  h-iomlan  dafèin. 
Dh'fhàg  e  Lochlunn  gu  maith  tràth  air  an  t-samhradh  le  'chuid 
luingeas  luchdaichte  le  saighdearaibh,  's  gach  gnè  armachd  a  bha 
cleachdta  's  an  là  sin  'an  cogadh  mara  no  tìre.  Fhuaradh  a  mach 
gu  maith  trà  'an  Alba  gu'n  robh  an  t-eascaraid  so  a'  tighinn  a 
ihoirt  ionnsuidh  orra,  agus  bha  luchd-riaghlaidh  na  rioghachd  a' 
deanamh  gach  ullachaidh  a  b'  urrainn  iad  air  son  làn  di-bheatha 
'thoirt  da,  's  an  t-seadh  an  àbhaist  do  aon  nàmhaid  sin  a  thoirt  do 
nàmhaid  eile,  co  luath  'sa  thigeadh  e.  Cha  smuainicheadh  iad 
air  aghaidh  a  thoirt  da  air  a'  mhuir ;  ach  shuidhicheadh  buidh- 
eann  thearc  shaighdearan  'an  sud  'san  so,  aig  gach  ceann  fearainn 
timchioll  air  an  rioghachd,  far  an  robh  e  coltach  gu'm  feudadh  e 
tighinn  air  tìr;  'sbha  iad  gu  comharadh  a  dheanamh  ri  'chèile  le 
teintibh,  na'm  faiceadh  iad  e  'dlùthachaclh  ris  an  fhearann,  agus 
oidhirpeachadh  gach  grabadli  a  b'  urrainn  iad  a  chur  air,  gus  an 
tigeadh  feachd  na  rioghachd  ga  choinneachadh.  Bha  e  mu 
raheadhon  ceud  mhios  an  fhoghair  'nuair  a  fhuair  càbhlach  Haco, 
anns  an  robh  ochd  fichead  long,  seachad  air  Maol  Chinntire,  's  a 
steach  do  chaolas  Chluaidh.  Bu  sheann  laoch  Haco,  a  bha  dà 
f  hichead  bliadhna  's  a  sea  'na  rìgh  lair  Lochlunn.  Cha  robh  Alas- 
tair  III.  leth  sin  a  dh'aois;  ach  thug  an  laoch  òg  an  car,  gu  s'giob- 
alt,  as*an  t-seann  laoch.  Bha  fios  aig  fear  Alba  gu'm  bu  bhuannachd 
dha  fèin,  's  gu  'm  bu  chall  do  Haco,  na  h-uile  là  b'  urrainn  e 
'cheann  a  chur  seachad  gun  tòiseachadh  air  a''chogadh.  Chuir  e 
isagartan  cos-ruisgte  air  bòrd  do  luing  Haco  gu  còrdadh  ris  mu  na 
•cumhachaibh  air  an  tugadh  e  seachad  an  rioghachd  dha  fèin,  mur 
faighteadh  sìth  air  sheòl  eile.  Lean  na  teachdairean-cùirt  so  air  dol 
.air  ais  's  air  aghart  leis  gach  lethsgeul  a  gheibhte  'mach,  gus  an 
^do  tharruing  an  ùine  car  fadar     Bè  na  h-ùine  sin  uile  bha  Alastair 

a'  deanamli  gach  ullachadh  a  b'  urrainn  e  air  son  a'  chogaidh,  le 
bhi 'tional  shaighdearan  as  gach  cearna  de'n  rioghachd,  'sga'n 
cur  'n  am  buidhnibh  beaga  mu'n  cuairt  do'n  oirthir  mu  ch'oinn- 
eamh  nan  luingeas;  'sa  thuilleadh  air  sin  bha  gun  teagamh  sùil  aig 
Alastair  ris  na  h-eileamaidean  fèin  a  thighinn  ga  chòmhnadh  'an 
ùine  ghoirid.  B'  amhuil  a  thachair :  air  an  oidhche  mu  dheireadb. 
de  dhara  mìos  an  fhoghair,  sheid  stoirm  co  uamhasach  's  ca 
obunn  's  gu  'n  do  shaoil  na  Lochlunnaich  gu'm  b'  iad  na  ban- 
druidhean  Albannach  a  bha  'togail  na  gaoithe.  Dh'àithn  Haco  a 
shagartan  a  thoirt  'na  f hianuis,  's  ghabh  e  bàta  's  chaidh  e  gu  tìr 
'an  eilean  Chumbrai,  a  bha  dluth  do  làimh,  's  thòisich  na  sagartan 
air  an  aifrinn  a  ràdh ;  ach  a  dh'aindeoin  's  na  theireadli  na  sag- 
arta  oha  robh  'ghaoth  no.'n  fhairge  'sgur  dheth  'm  boile.  Bh'  an 
luingeas  a'  leantuinn  air  a  bhi  reubadh  air  falbh  thar  an  acraich- 
ean,  's  a'  ruith  suas  an  caolas  roimh  'n  ghaoith,  's  a'  briseadh  air 
na  cladaichibh,  no  'sgailceadh  ri  chèile  's  an  oidhche  dhùdlaidh,. 
dhuirch,  's  a'  sioladh  leis  na  bh'  annta.  'Nuair  a  shoilleirich  a* 
mhaduinn  bha  na  cladaichean  làn  de  luingeas  bhriste,  'sna  seòl- 
adairean  's  na  saighdearan  timchioll  orra,  ag  oidhirpeachadh  air 
an  dìon  o  'n  tuath-cheathairn  a  bha  air  dol  fo  'n  armachd,  's  a' 
gabhail  nam  fàth  air  na  Lochlunnaich  a  chreachadh,  's  a  mharbh- 
adh  mar  a  b'  urrainn  iad.  Lean  an  doinionn  rè  an  là  sin  's  na , 
h-oidhche;  ach  air  an  ath  mhaduinn  thàinig  ni-eigin  de  lasachadh 
oirre,  's  chaidh  Haco  'sa  chuid  shaighdearan  air  tìr  gus  na  b'  urr- 
ainn  ia'd  a  shàbhaladh  de  'n  cuid.  Ach  cha  b'  e  sin  a  bh'  aca  r'a 
dheanamh.  Cha  bu  luaithe  fhuair  iad  an  casan  air  tìr  na  chunn- 
aic  iad  an  t-arm  Albannach,  a  bha  nis  air  tional  as  gach  cearna, 
ag  iadhadh  mu'n  timchioll  gu  neo-sgàthach,  colganta,  's  rìgh  Alas- 
tair  fèin  air  an  ceann.  Sguab  iad  na  h-eilthirich  sios  rompa  gu 
beul  na  mara  leis  a'  cheud  bhuille.  Ach  thilg  na  Lochlunnaich 
iad  fèin  'an  cruth  cruinn,  ris  an  abair  luchd-airm,  cearcall,  leis  an 
tàinig  am  feachd  gu  h-iomlan  gu  bhi  coslach  ann  an  cumadh  ri 
gràineig  mhòir,  còmhdaichte  air  gach  taobh  le  sleaghaibh  fada 

stàilinn,  troimh  an  robh  e  eu-comasach  briseadh  a  steach.     Tim- 

chioll  air  a'  chearcall  so  bha  'mhire-chath  a'  dol  air  aghart.fad  an 

latha."    Ach  mu   fheasgar  lagaich   a'  ghaoth,  a  bh' air  bhi  glè 

bheò  roimhe  sin,  's  fhuair  an  t-arm  Lochlunnach  gu  h-iomlan  air 

tìr,  's  mar  sin  chaidh  ac'  air  na  h-Albannaich  a  chur  suas  o  'n 

chladach;  ach  tuilleadh  cha  d'  rinn  iad.    Chuir  an  oidhche  crioch 

air  saothair  an  luchd-còmhraig  sgìth,  a  thug  an  là  foghair  air 

slachdadh  a'  chèile.     Fhuair  na  Lochlunnaich  air  bòrd  an  cuid 

luingeas  fo  sgàile  na  h-oidhche,  's  dh'  fhoghainn  sud  fèin  leò  de 

chogadh.    Bu  bhuidhe  le  Haco  uaibhreach  fosadh  iarraidh  gu  a 

chuicl  mharbh  adhlacadh,  's  'nuair  a  fhuair  e  'n  dleasnas  sin  crìoch- 

naichte  chuir  e  'chuid  shaighdearan,  slàn  'us  leònta  mar  a  bha  iad, 

air  bòrd  an  tearc  de  luin'geas  a  dh'fhàgadh  slàn  aige  's  thog  e  air 

gu  falbh  dhachaidh ;  ach  dhachaidh  cha  robh  e  gu  dhol.    Dh'fhàs 

e  tinn  air  an  rathad  's  chaidh  e  air  tìr  'an  Arcu,  far  an  do  bhàs- 

aich   e   leis   an  t-sàrachadh    a  fhuair  e  'n  ceann  a'  ghnothuich 

thuaireapaich  ud,  's  leis  an  deamhadas  air  son  an  dòigjr  anns  an 

do  chriochnaich  e.     Bha  e  'g  aideachadh  air  leabaidh  a  bhàis  gur 

h-i  làmh  Dhè  chaidh  a  mach  'na  aghaidh-san,  's  mur  b'  e  sin  nacli 

b'  ann  air  an  dòigh  ud  a  philleadh  e. 

6.  B'e  Làirg,  baile  beag  an  Siorrachd  Ara,  ainm  an  àite  'san 
do  choinnich  na  h-Albannaich  'sna  Lochlunnaich  a'  chèil'  aig  an^ 
àm  ud.  Their  luchd-eachdraidh  Blàr  Làirg  ris.  Tha  làthraich- 
ean  a'  bhlàir  ri'm  faicinn  fathast  air  na  cladaichibh  ud.  Chithear 
an  sud  na  torran  mòra  chlach  fo'm  bheil  an  fheadhainn  a  chaidlr 
a  mharbhadh  's  a'  bhlàr  air  an  adhlacadh,  's  gheibhear  fathast  ann 
mìrean  de  innealan  cogaidh  de  gach  seòrs'  a  bh'  air  an  cleach'dadh 
'sna  linnibh  ud.  Fendar  a  ràdh  gu'n  do  chuir  an  aon  bhlàr  an 
gnothnch  an  dara  taobh  a  choidhch  tuilleadh,  a  thaobh  eileanan 
Innse  Gall  a  bhi  air  an  reubadh  o  na  Lochlunnaich.  Ach  thar- 
ruing  e  'dhà  no  thrì  bhliadhnachan  'an  dèigh  sud  mu'n  do  naisg- 
eadh  cìimhnant  eadar  Magnus,  mac  Haco,  agus  Alastair  III.  leis 
an  d'  aontaich   an  Lochlunnach.  n.a  h-eileanan   uile  a  lìbhrig- 

eadh  do  Alba,   acb  Arcu   agus  Sealtuinn,  a  chum  e  beagan  ni 
b'  fhaide. 

7.  Bha  Alastair  glè  ghniomhach  ann  abhi  'frithealadh  ceartais  a' 
measg  a  chuid  iochdaran  o  cheann  gu  ceann  defch'n  rioghachd. 
Air  son  an  aobhar  so  bha  e  'n'a  chleachdadh  aig'  a  bhi  deanamh 
cuairt  bhliadhnail  air  feadh  na  rioghachd  o  cheann  gu  ceann.  Bha 
buidheann  thaghta  dheth  'chufd  ridirean  'us  àrd-uaislean,'us  mar  an 
ceudna  àrd-bhreitheamh  na  rioghachd,  a'  marcachd  còmhladh  ris  do 
gach  cearna  fa  leth.  Thòisich  Alba  ri  bhi  air  a  roinn  'na  Siorr- 
achdaibh  ri  linn  righ  Daibhidh;  ach  b'  ann  goirid  roimh  an  àm  air 
a  bheil  sinn  a  nis  a'  labhairt  a  thugadh  na  Siorrachdan  a  dh'ionn- 
suidh  na  meudachd  's  nan  ainmean  a  th'  aca  gus  an  là  an  diugh, 
no  glè  fhaisg  air  sin.  Bha  Siorraimh  gach  cearna  fa  leth,  maille  ri 
feachd  cogaidh  nan  crìochan,  a'  coinneachadh  an  rìgh  aig  iomall  na 
Siorrachd,  agus  a'  toirt  coimheadachd  dha  gu  iomall  na  Siorrachd 
a  b'  fhaisge  air  sin,  far  an  robh  coimheadachd  de'n  ghnè  cheudna  a' 
feitheamh  gu  gabhail  ris.  Bha  na  h-uile  gearan  a'  faotainn  èisd- 
eachd,  agus  gach  ana-ceartas  air  a  leasachadh  gun  dàil.  Bh'  an 
rìgh,  mar  an  ceudna,  a'  toirt  eisimpleir  'us  misneachd  do'n  t'  sluagh 
aun  an  tuathanas.  Bha  mòran  de'n  chuid  a  b'  fhearr  a  dh'fhearrann 
na  tìre  fathast  'na  choilltich.  Ach  bha  mòran  dith  air  a  thoirt  a 
steach  ri  'linn-san,  mar  a  bha  sìth  ann  air  gach  taobh  an  dèigh 
fuadachadh  nan  Lochlunnach.  Bha  pailteas  a'  measg  gach  inbhe 
fa  leth  dheth'n  t'sluagh  gus  ithe,  òl,  'sa  chuir  umpa,  agus  rud  maith 
ri  'sheachnadh  air  son  mhargaidhean  rioghachdan  eile.  Bha  bèin' 
us  sithionn  'am  pailteas,  'us  ainmhidhean  de  gach  seorsa  ga'n  cur 
gu  tìribh  cèine  air  son  an  reic.  Ach  feudar  a  ràdh  gu  'n  tàinig 
crioch,  car  ùin',  air  an  t'  soirbheachadh  so  le  bàs  a'  phrionnsa  ghlic 
agus  chomasaich  ud,  a  thachair  gu  trnagh  do  Alba,  'n  uair  a  bha 
.e  fathast  an  trèin'  a  neirt. 

'Bha  an  rìgh  air  thurus  o  Dhunèidean  gu  àite  tàimheachd  a  bh' 
•aige  ann  am  Fiofa.  B'ann  rathad  Port  na  Bàn-righ  a  ghabh  e  le 
tearc  de  luchd-coimheadeachd.     Thàinip:  dorchadas  na  h-oidhch' 

orra  faisg  air  àite  ris  an  abrar  Cinghorn.  Bha  'n  luchd-coimhead- 
achd  air  son  an  oidhche  'chur  seachad  far  an  robh  iad,  's  an  turus 
a  ghabhail  ri  solus  an  là.  Ach  cha  robh  an  righ  idir  air  son  stad> 
's  ghabh  iad  uil'  air  aghart.  'N  nair  a  bha  iad  a'  dol  seachad  aig 
ceann  creig  àird  a  bha  rompa,  shleamhnaich  an  t-each  a  bha  fodha, 
's  chaidh  an  t'  ainmhidh  's  am  marcach  còmhladh  leis  a'  chreig. 
'N  uair  a  ràinig  a  luchd-Ieanmhuinn  an  t-àit'  an  robh  e  aig  bonn  na 
creige  bha  e  mairbh.  Bha  sin  mu  mheadhon  dara  mios  an  earraicb, 
'sa'  bhliadhna  1286.  Rinneadh  caoidh  mhòr  air  a  shon  an  Alba. 
'S  iad  na  marbh-rainnean  a  rinneadh  dha  sgriobhuidhean  co  sean 
's  air  'bheil  iomradh  's  a'  chainnt  Albannaich.  Seallaidh  sluagh  na 
dùthcha  fathast  an  dearbh  àit'  's  an  deachaidh  an  rìgh  as  an  rathad, 
ged  tha  dlù  air  sè  ceud  bliadhna  o  thachair  an  call. 


CAIB.  X. 


A  MHAIGHDEANN  LOCHLUNNACH. 


Bhasaich  clann  Alastair  III.  uile  roimhe  fèin.  Bha  a  nighean, 
Mairireat,  air  bhi  pòsd'  aig  Eiric,  mac  righ  Lochluinn,  air  lorg 
còrdaidh  a  rinneadh  eadar  an  dà  rioghachd  'an  àm  nasgaidh  na  sìthr 
an  dèigh  blàr  Làirg.  Thàinig  Eiric  an  deigh  sin  gu  bhi  na  rìgh  air 
Lochlunn.  Ach  bi  aon  nighean  a  bh'aig  ban-righ  Mairireat  air  an 
robh  a  h-ainm  fèin.  Bhàsaich  Prionns'  A.lastair,  mac  an  rìgh  an 
dèigh  tighinn  gu  fearachas,  agus  ged  a  bha  e  pòsda  cha  d'  fhàg  e 
duine  cloinne.  Cha  bu  luaith'  a  chual  a  phiuthar,  ban-righ  Loch- 
luinn  mu  'bhìis  na  'dh'fhàs  i  fein  tinn,  'us  bhàsaich  i  goirid  an  dèigh 
sin.  Cha  robh,  mar  so,  duine  beò  dheth'n  teaghlach  rioghail  'nuair 
a  dh'  fhalbh  an  rìgh  ach  an  aon  ogha  nighinn  a  bh' 'aig'  an  Loch- 

lunn.  Chaidh  a'  bhan-phrionnsa  sin  èigheach  'na  ban-righ  Àlba  gun 
dàil  an  deigh  bàis  a  seanar,  's  gun  i  ach  ochd  bliadhn'  a  dh'  aois. 
'Si  'Mhaighdeann,  Lochlunnach  a  theirear  rithe  mar  is  tric'.'an  eachd- 
:  raidh.  Chuireadh  luingcas  'an  òrdugh  air  son  a  toirt  a  nall  gu 
rioghachd  a  sinnsir.  Bha  Sir  Michel  Scot,  duine  ro  chlùiteach,  'na 
aon  de  na  cùirt-theachdairean  a  bha  ga  coimheadachd  a  nall  thar 
chuan. 

Aig  an  àm  so  bha  duine  ro  "shaoghalta,  dàn'"  air  righ-chaithir 
;  Shasuinn,  Eideard  I.     B'  esan  bràthair  na  ceud  ban-righ  a  bh'  aig 
Alastair  III.,  agus  bràthair  seanar  Maighdeinn  Lochluinn.    Bhiodh 
e'n  tràths  'us  a  rìs  a'  tilgeadh  sùil  dhèigheil  a  nall  air  Alba.     Bha 
'cheud  oidhirp  a  thug  e  air  Alba  a  cheangal  ri  'rioghachd  fèin,  lagh- 
ail  gu  leòir  na'm  biodh  e  air  soirbheachadh  leis;  be  sin  cùmhnant 
pòsaidh  a  dheanamh  eadar  a  mhac  fèin  agus  ban-righ  òg  Alba, 
agus  i  fathast  's  an  tìr  's  an  d'rugadh  i.     Ach  's  e  bha'n  sud  cùmh- 
nantachadh  dhaoine,  's  ged  bu  daoine  cumhachdach  iad,  cha  robh 
'  cumhachd  ac'  a  bheireadh  an  rùintean  gu  crìch.      Ged  bu  leanabh 
rioghail,  agus  ro  mhùirneach  's  an  àm  ud  a'  bha'n  Lochlunn,  bha  i 
<  co  buailteach  do  thrioblaid  ri  leanabh  eile.    Chaidh  gach  ni  gu  maith 
i  leis  na  teachdairean  Albannach  gus  an  d'  ràinig  iad  Arcu  a  tighinn 
i  air  ais.     Dh'fhàs  a  bhan-phrionnsa  tinn,  's  bhàsaich  i'n  sin.     Bha 
i  rioghachd  Alba  gun  oighre,  ach  feadhainn  a  bha  fad  as,  's  c'  àit'  a 
>  nis  an  robh  cumhachan  rìgh  Shasuinn.     Shaoileadh  daoine  gu'n 
:  leigeadh  Eideard  dheth  a  dhùil  ri  Alba  fhaotainn  tuilleadh.     Ach 
cha  b'  e  sin  fear  a  bh'  ann.     Tha  e  air  a  shamhlachadh  le  cuid  de 
luchd-eachdraidh  ris  an  rìgh  air  a  bheil  an  Sgriobtur  a'  labhairt, 
"  a  mheudaicheas  a  mhiann  mar  ifrinn,  agus  a  tha  mar  am  bàs, 
agus   nach  urrainn  a  bhi  air  a  shàsachadh,  ach  a  chruinnicheas 
thuige  fèin  na  h-uile  shlòigh."     Bha  e,  goirid  roimh  sud  an  dèigh 
ì  na  Ueilsich  a  cheannsachadh,  agus  an  rioghachd  bheag  ac'  a  chur 
ri  rioghachd  Sbasuinn,     B'  iadsan  sliochd  ceud  luchd-àiteachaidh 
Bhreatuinn  a  deas,  a  bh'  air  am,  f  uadachadh  leis  na  Sacsonaich  do 
oisinn  an  iar-dheas  na  dùthcha,  mar  dh'  ainmicheadh  cheana,  agus 

:a  chuir  suas  prionnsa  dhiubh  fein  os  an  ceann,  's  a  sheas  mar  riogh- 
achd,  le  'n  laghannaibh  's  an  seana  chainnt  fein  re  còrr  is  ochd  ceud 
bliadhna,  gus  an  do  chuir  Eideard  so  'na  cheann  an  ceannsachadh. 
An  dèigh  dha  buaidh  fhaotainn  orra  'an  cogadh,  dh'fhàisg  e  uatha 
cumhachan  cruaidhe;  agus  an  ùine  ghoirid  dh'èignich  e  iad  le 
fòirneirt  gus  na  cumhachan  sin  a  bhriseadh,  agus  èiridh  'an  ceann- 
airc  'na  aghaidh.  Chaidh  e' n  sin  a  mach  nan  aghaidh  le  feachd 
cumhachdach  leis  an  do  sgap  e  o  cheii'  an  armailt-san.  Fhuair  e'n 
làimh  'us  chroch  e  Liu-ellen,  am  prionnsa,  agus  rinn  e  'ni  ceudna  air 
a'  mheud  de'n  cuid  bàird  's  air  an  d'fhuair  e  greim,  a  chum  's  nach 
biodh  iad  le  'm  bàrdachd  a'  cumail  suas  misneachd  an  luchd-dùthcha, 
le  bhi  seinn  gniomharan  euchdaidh  an  sinnsireachd.  O'n  àm  so  tha 
Ueils  aonaichte  ri  crùn  Shasuinn,  agus  theirear  prionnsa  Ueils  ri 
tànisteir  rioghachd  Shasuinn,  Ach  air  a  shon  so  uile  ghlèidh  iad 
an  seana  chànain  fèin  gus  a  nis,  's  tha  caochladh  phaipeirean  naigh- 
eachd,  'us  eòlasan  eile  de  gach  seòrs'  air  an  craobh-sgaoileadh  innte. 
Theirear  Gàeltachd  Shasuinn  ri  Ueils,  mar  eadar-dhealaichte 
Ghàeltachd  Alba. 

2.  Bha  Eideard  'na  dhuine  làidir  ram  pearsa.  Theirteadh  am  Fad- 
luirgneach  ris  a  thaobh  co  àrd  's  a  bha  e.  Bha  e  mar  an  ceudna 
co  seòlta  's  a  bha  e  co  fuilteach.  B'  aithne  dha  crùbadh  sìos  roimh 
dha  leum  air  a'  chreich,  cosmhuil  ris  an  liopard,  a  bha  e  'giùlan 
mar  shuaicheantas  air  a  sgèith.  'N  uair  a  chuir  àireamh  maith, 
niu'n  cuairt  do  dhusan,  de  na  tighearnan  Albannach  còir-thagraidh 
a  steachair  a'  chrùn,  mar  mhuinntir  a  bha  'n  dlùth  chàirdeas  ris 
an  teaghlach  rioghail,  cho-aontaich  iad,  air  sgàth  dòirteadh  fola 
'sheachuadh,  an  còraichean  a  chur  fa  chomhair  rìgh  Shasuinn,  mar 
an  coimhearsnach  bu  chumhachdaiche  a  bh'  aca,  's  a  bhi  riaraichte 
leis  a'  bhreith  a  bheireadh  e.  Chuir  e  mar  chumh'  orra  gu'm  feum- 
adh  iad  e  fèin  aideachadh  mar  àrd-thighearna,  no  uachdaran  na 
rioghacbd.  Chuir  an  t-agartas  so  iongantas  'us  'uamhas  air  an 
àireamh  de  àrd  mhaithean,  's  de  luchd-eaglais  na  h-Alba,  a  bh'  air 
tional  gus  a  choinneachadh  aig  a'  chrìch  Shasunnaich,  agus  dhiùlt 

iad  freagradh  sam  bith  a  thoirt  gus  am  biodh  ùin'  ac'  an  comb- 
airl'  a  chur  ri  'cheil'  air  leth.  "Ach,"  ars'  esan  le  speuradh  uamh^ 
asach,  "  air  Naomh  Eideard,  d'  am  buin  an  crùn  a  th'  air  mo4 
cheann,  bheir  mi  mach  mo  chòir  cheart,  no  caillear  mi  's  an  oidh- 
irp."  Aig  an  ììm  cheudna  sgaoil  e  'n  comh-chruinneachadh  Alban- 
nach,  a'  toirt  doibh  trì  seachduinnean  de  dhàil  gu  iad  fèin  a  thoirt 
a  nuas  a  dh'ionnsuidh  an  ni  a  bha  e  'g  iarraidh. 

Bha  'n  rioghachd  co  mòr  air  a  roinn  Ie  àireamh  co  lionmhor  de 
luchd  comh-shreip  à  bha  'sealltuinn  air  son  a'  chrùin  's  gu  'm  faca 
na  bha  dhaoiae  glic'  innte  nach  robh  coslas  sam  bith  air  gu'm. 
b'urrainn  iad  aghaidh  a  chumail  ris  an  nàmhaid  chnilbheartach  ucl, 
a  bha  ga  chromadh  fèin  sios  gu  grad  leum  orra  aig  a'  cheud  choth- 
rom  a  gheibheadh  e.  Dh'fhàg  iad  an  gnothuch  gu  h-iomlan  eadar 
e  fein  "  's  an  dusan."  Agus  'nuair  a  thàinig  an  ceann  là,  choinnich 
an  dà  fhear-dheug  sin  Eideard  a  rìs,  's  mar  a  bha  gach  fear  'aa 
dùil  gu'n  cuirte  comain  air  an  aon  a  b'  ullaimh  a  bhiodh  gus  am 
breitheamh  a  thoileachadh,-  dh'aidich  iad  uiie,  fear  'an  deigh  fir,  gu'ir 
robh  iad  deònach  air  a'  chrùn  a  ghabhail  o  làimh  Eideaird  mar  àrcl 
thighearna  na  tìre!!!  Bha  fios  aig  Fad-luirgneach  gu  maith  co 
dheth  'n  deanadh  e  atharrais  rìgh.  Ach  'nuair  a  fhuair  e  iad  uilc' 
mar  sud  gu  'dhòigh  fèin,  thòisich  e  le  mòr  shòluimteachd,  ma  b'fhìoiy 
air  rannsachadh  còir  gach  aoin  fa  leth  dhiubh  air  a'  chrùn. 
Chunnacas  gu  h-ath-ghoiricl  gu  'n  robh  'chòir  a'  seasamh  eadar 
Kaibeart  Brus,  Morair  Annandail,  agus  Iain  Bailiol,  triath  Ghalo- 
bhaigh.  B'  iàd  sin  da  rìreadh  a  b'fhaisg',  a  thaobh  càirdeis,  air  an 
teaghlach  rìoghail  a  dh'fhalbh.  B'  e  Bailiol  ogha  Maireireit,  nigh- 
ean  bu  shine  Dhaibhidh,  Iarla  Huntington,  bràthair  TJilleam  an 
Leòmhan,  mar  a  chaidh  ainmeachadh  cheana,  agus  mar  sin  b'  e 
brathair  seanar  Alastair  III.  Thug  Eideard  an  crùn  do  Bhailiol. 
Fhuair  e  cothrom  tighinn  gu  ruige  Scoiune  gu  bhi  air  a  chrùnadh, 
ach  b'  èigin  da  dol  a  rìs  do  Shasunn  a  dheanamh  ùmhlachd  do 
Eideard.     An  deigh  an  allabain  so  uile  thàinig  e  air  ais  do  cheann  . 


a'  mhaighdeann  lochlunnach.  65 

bhaile  na  rioghachd  gu  suidh'  air  rìgh-chathair  Alba  'bha  glè* 
dheilgneach. 

3.  B'e  'n  rian  a  ghabh  Eideard  air  son  fàth  fhaotainn  gu  'thil- 
geadh  thar  na  caithreach,  a  bhi  ga  shior-shàrachadh  le  fanoid  's  le 
fòirneirt,  gus  an  èignicheadh  se  e  gu  èiridh  'an  ceannairc.  Na  'm 
biodh  neach  sam  bith  'an  Alba  mi-riaraichte  leis  a'  cheartas  a  bha 
Baliol  a'  deanamh  dha,  bha  Eideard  a'  fiadhachadh  gach  aon 
dhiubh  sin  gus  a  chùis  a  thogail  gu  'chùirt  fèin.  Bha  e  mar  bu 
trice  mar  so  a  cur  an  neo-bhrigh  gach  cùis-bhreith  a  bha  Baliol  a' 
toirt  'an  Alba,  's  a  deanamh  cùis-mhagaidh  dheth  am  fìanuis  a  chuid 
iochdarana  fèin.  JSa'n  gabhadh  e  dhànadas  air  gearan  sam  bith  a 
dheanamh  air  deanadas  Eideard,  bha  'n  smachdachadh  air  a  dhean- 
amh  mòran  ni  bu  mhiosa. 

Fadheòidh,  leis  gach  gonadh  'us  tàmailt  a  bha  e  faotainn,  rùnaich 
Bailiol  còmhnadh  iarraidh  air  righ  na  Frainge  gus  a'  chuing  Shas- 
unnach  a  thilgeadh  dheth ;  agus  sgriobh  e  dh'ionnsuidh  Eideard  nach 
robh  e  gu  bhi  ni  b'  fhaide  'na  eisimeil  'an  ni  sam  bith.  "Ah!"  ars 
am  Fad-luirgneach,  "an  dàna  leis  an  leth-chiallach  ud  gniomh  co 
amaideach  a  dheanamh ;  o  nach  ruig  e  sinne,  mar  is  dleasdanach  dha, 
thèid  sinne  far  am  bheil  esan."  Chruinnich  an  Sasunnach  feachd 
lìonmhor  air  ceann  an  do  thriall  e  do  Alba.  Chuir  e  'n  rnaig  air 
Bailiol  'am  blàr  a  chuireadh  aig  Dunbhàr.  Mar  a  bha  Bailiol  'na 
dhuine  meath-chridheach  leig  e  seachad  an  còmhrag.  Thàinig  e  gu 
h-amhal  ga  thoirt  fèin  suas  do  Eideard,  ag  aideachadh  gu'm  b'  ann 
le  droch  comhairle  muinntir  eile  'bha  e  air  a  bhrosnachadh  gu 
ceannairc  'an  aghaidh  an  neach  a  b'  e  'àrd-thighearna;  agus  ag  ais- 
eag  air  ais  do  Eideard  rioghachd  Alba,  leis  gach  dligh'  a  bhuin- 
eadh  do  'n  chrùn,  chaidh  a  rùsgadh  an  sin  de  gach  inbh'  'us 
onair  a  bh'  aige,  agus  a  ieigeadh  air  falbh,  'an  dèigh  beagan  prìos- 
anachaidh,  mar  chreutair  gun  diù,  'an  dèigh  ainmeachas  rioghalachd 
a  mhealtuinn  rè  chùig  bliadhna. 

4.  Fhuair  Eideard  a  nis  an  rud  a  bha  e  'miannachadh  's  ag  iarr- 
uidh  o  cheann  fada,  cion-fàth  no  leth-sgeul  air  son  Alba  thoirt  gu 

li-iomlan  fo  a  chomannda  fèin,  gun  uiread  'us  faileas  rìgh  no  uaehd 
arain  a  bhi  seasamh  eadar  e  'sa  thoil  fein  fhaotainn  deant'  o  cheann 
gu  ceann  de'n  eilean  Bhreatannach.  Thriall  e  troimh  Alba  air 
cheann  feachd  chumhachdaich,  a'  toirt  air  an  t-sluagh  anns  gach 
inbhe  fa  leth  e  fein  aideachadh  mar  an  rìgh  dligheach  uaithe  sud  a 
mach.  Lion  e  daingnichean  Alba  gu  h-iomlan  le  freiceadainibh 
de  shaighdearan  Sasunnach.  Dh'  òrduich  e  Iarla  Mhuireidh  'na 
fhear-dìon  Alba,  's  shuidhich  e  Sasunnaich  'an  àrd  dhreuchdaibh 
stàtail  na  rioghachd.  Thug  e  leis  crùn  agus  slat  rioghail  Alba, 
agus  eadhon  clach  a'  Mhanaiclh,  an  Lia  Fàil,  air  am  b'  àbhaist  a 
bhi  'cur  rìghrean  na  h-Alba  'n  an  suidh'  aig  àm  a  bhi  ga'n  crùnadh. 
Tha  'Chlach  iomraiteach  sin  air  lorg  fathast  'an  Lunuinn,  agus  a' 
deanamh  suas  pàirt  de'n  chaithir  air  am  bi  righ  Shasuinn  a'  suidhe 
'n  àm  a  bhi  ga  chrùnadh.  Tha  cuid  de  luchd-eachdraidh  ag  ràdh 
mar  an  ceudna  ga'n  tug  Eideard  air  falbh  còraiehean  sgrìobhta  nan 
tighean  Mhanach,  agus  na  h-eachdraidhean  bu  shine  'fhuair  e  annta 
gus  am  milleadh  e  na  h-uile  dearbhadh  sgrìobht'  air  gu  'n  robh 
Alba  roimhe  sud  'na  rìoghachcl  shaoir.  'An  dèigh  na  h-uile  nithe 
chur  's  an  òrdugh  a  thogair  e  fèin,  phill  e  dhachaidh  le  buaidh 
chaithream,  a'  giùlain  nan  seudan  bu  ro  luachmhoir'  a  bhuineadh 
do  'n  rioghachd  ud  a  bha  e  nis  an  dùil  bu  leis  fcin  's  le  'shliochd 
uaithe  sud  a  mach. 


OAIB.  XI. 


UILLEAM   UALLAS. 


"N  uair  a  fhuair  na  Sasunnaich  Alba  fo  smachd  dhoibh  fèin, 
mar  a  dh'  ainmicheadh,  bha  iad  a'  cleachdadh  na  h-uile  fòirneart 
a  b'  urrainn  iad  thairis  air  an  luchd-àiteachaidh.  Bha  'n  t-àrd 
fhear-lagha,  Ormeslie,  a'  gairm  gu  cunntas  nan  uile  nach  tugadh 
mionnan-striochdaidh  do  Eideard.  Bha  mòran  de  na  h-Albann- 
aich  a'  diùltadh  sin  a  dheanamh  mar  ni  air  nach  robh  còir  aig  rìgh 
Shasuinn,  a  fhuair  làmh  an  uachdair  orrasan,  ni's  mò  le  seòltachd 
na  le  treubhantas  'us  gaisg'  a  chuid  saighdearan.  Air  son  an 
diùltaidh  so  bha  e  'toirt  uath'  an  cuid  fearainn  'us  maoin,  's  ga  'm 
peanasachadh  air  iomadh  dòigh  eile.  Bha  Uisdean  Cresingam,  am 
fear-ionmhais  Sasunnach,  mar  an  ceudna  ga'm  pianadh  a'  togail 
airgid  uatha  fo  chaochladh  leth-sgeulan.  Cha  robh  mòran  airgid 
a'  ruith  a  measg  nan  Albannach  's  na  linnibh  ud,  's  cha  robh  iad 
cleachdta  ri  bhi  'pàigheadh  mòran  do  an  righribh  dùthchasach  feln, 
a  bha  ghnàth  a'  taisbeanadh  comhfhulangas  a  bhi  aca  ri  'm  bochd- 
uinn.  Bha  iad,  mar  sin,;gu  mòr  air  an  tàmailteachadh  le  bhi  air  an 
èigneachadh  gu  suimean  ro  mhòr  iocadh  do  Chresingam,  air  son 
aobhar  sam  bith,  no  aig  àmsam  bith  a  b'  àill  leis.  Agus  a  thuill- 
eadh  air  a  mhi-riarachadh  a  bha  'g  èiridh  o  na  h-aobharaibh  so, 
bha  na  saighdearan  'Sasunnach  leis  an  robh  gearastona  na  riogh- 
achd  air  an  lionadh,  a'  deanamh  mòrau  ainneirt  air  an  t-sluagh, 
's  a'  taisbeanadh  mòran  tàir*  ann  an  dòighibh  dèiligidh  ris  gach 
iosal  'us  uasal  'n  am  measg.  [Bheireadh  iad  uatha  gun  fhoigh- 
neachd  ni  sam  bith  a  chitheadh  iad  ac'  anns  an  cuireadh  iad  sùil, 
's  nan  gabhadh  neach  sam  bith  a  bhiodh  iad  a'  creachadh  air  cur 
'nan  aghaidh,  gheibheadh  e  bhualadh  'salotadh,  's  bha  iad  eadhon 

a'  cur  cuid  gu  bàs  air  son  a  bhi  'dìonadh  an  codach  fèin  uatha. 
Cha  b'  ioghnadh  ged a bha na^-Albannaich  air  an tàmailteachadh 
co  maith  'us  air  an  sàrachadh*  leis  na  h-uile  ni  a  bh'  ann,  's  ged  a 
bhiodh  iad  deònach  air  a'  cheud  chothrom  a  ghabhail  air  èiridh  'an 
aghaidh  an  luchd-fòirneirt,  na  Deasaich,  mar  theireadh  iad  fèin 
riu,  agus  an  dùthaich  aiseag  a  dh'  ionnsuidh  na  saorsa  dheth  an 
robh  iad  air  an  spùinneadh  le  foill  agus  aÌD-iochd  rìgh  Shasuinn. 
Cha  robh  ni  ga'n  cumail  gun  sin  a  dheanamh  ach  easbhuidh  fìr 
treòrachaidh  as  am  biodh  làn  earbs'  aca,  's  a  bhiodh  's  na  h-uile 
seadh  freagarrach  air  son  a  dhol  air  an  ceann,  's  an  cumail  air  rian 
ann.'ajci/.oidhirpibh  air  anluchd  sàrachaidh  fhuadachadh  a'  mach 
as  an  tìr.  Agus  gu  freasdalach,  bha  leithid  sin  de  f  hear-treòrach- 
aidh  air  a  thogail  suas  aun  am  pears  Uilleim  Uallais. 

2.  Cha  b'  aon  de  àrd-mhaithean  Alba  Uilleam  Uallas,  ach  bu 
mhac  duin'  uasail  e  da  'm  b'  ainm  Sìr  Callum  Uallas  a  Ellersli,  'n 
Siorrachd  Renfriu.  Bha  Sìr  Callum  so  air  a  mharbhadh  leis  na 
Sasunnaich,  agus  a  bhantrach  air  teicheadh  gu  taobh  tuath  amh- 
ainn  Thatha,  far  an  robh  a  cuideachd.  Bha  mar  so  aobhar  fuath 
gu  leòir  aig  Uilleam  do  na  Sasunnaich.  Ach  thàinig  iad  ni  bu  ro- 
fhàisg  na  sud  air  mu'n  do  dhùisgeadh  suas  a  spiorad  gu  ceannairc. 
Tha  luchd-eachdraidh  ag  innseadh,  a'  measg  sheanachasan  eile  mu 
thimchioll,  gu'n  robh  e  là  àraidh  ag  iasgach  ann  an  amhainn  Inbhir 
a  bha  'na  choimhearsrjachd.  'An  àm  dha  bhi  pilleadh  dhachaidh, 
còmhladh  ri  balachan  a  bha'giùlain  anèisg  a  ghlace,annam  bascaid,. 
choinnich  dithis  no  thriùir  dheth  na  saighdearan  Sasunnach  e,  a. 
bhuineadh  do  Ghearaston  Ara.  Rinn  na  saighdearan  gu  neo 
mhodhail,  air  son  am  bascaid  leis  na  bh'  ann  a  thoirt  o'n  bhalach. 
Bha  Uallas  deònach  roinn  de  na  bric  a  thoirt  doibh.  Ach  o  nach 
biodh  na  Sasunnaich  riaraichte  le  ni  bu  lugha  na'n  t'iomlan,. 
thàinig  na  fir  o  fhoclaibh  gu  buillibh.  Cha  robh  armachd  aig 
Uallas  ach  a  shlat-iasgaich.  Le  ceann  reamhar  na  slaite  bhuail  e 
buill'  air  fear  de  na  saighdearan  's  a  cheann  leis  'an  do  mharbh  e 
air  a  bhad  e.     Thug  e  grad  thàmhadh  air  claidheamh  an  duine. 

mhairbh,  's  chog  e  co  duineil  leis'-  's  gu'n  do  chuir  e  càch  gu  teich- 
•eadh,  's  gu'n  d'  f huair  e  dhachaidh  leis'a'  bhascaid  èisg  slàn,  fallain. 
Ach  b'  èigin  da  teicheadh  air  son  a  bheatha,  's  a  bhi  fo  'n  choill 
car  ùine,  's  an  dèigh  sin  àit'  eile  de'n  dìithaich  a  thoirt  air  far  nach 
robh  an  gniomh  co  aithnichte.  B'  ann  an  ath-bhliadhn'  an  dèigh 
sud  a  dh'  èirich  e'n  aghaidh  nan  Sasunnach.  Bha  e  air  pòsadh  an 
sin,  's  a  chòmhimidh  'am  baile  Lanairc.  Air  là  àraidh,  'an  àni  an 
earraich,  bha  e  'coiseachd  tre  'n  bhaile,  air  a  sgeudachadh  le  deis' 
uaine,  a  bha  fasanta  'measg  nan  uaislean  'san  àm  sin  de'n  bhliadhna, 
agus  tearc  de  luchd-leanmhuinn  's  de  chàirdean  còmhladh  ris;  a' 
measg  an  robh  Sìr  Iain  Greumach.  Thàinig  Sasunnach  mi-mhodh- 
ail  an  rathad,  's  thòisich  e  ri  magadh  orra.  "  Seadh,"  ars  esan,  ri 
Uallas,  "a  bheil  thu  air  tighinn  as  ùr  a  nall  thar  fairge  ì  Tha  thu  co 
rìomhach  's  gu'n  do  shaoil  leam  gur  h-e  bh'  ann  diot  cùirt-theachd- 
air  a'  toirt  ban-righ  nuadh  da'r  n  'ionnsuidh."  Ghabh  Uallas  air 
aghart  a'  giùlain  na  h-athais  gu  foighidneach,  ain-deònach  air  mi- 
thlachd  sam  bith  a  thogail.  Ach  dh'  iath  mòran  de  'n  phràpar 
Shasunnach  mu  'thimchioll,  a'  sior  thilgeadh  athais  air.  Mu 
dheireadh  bhuail  fear  dhiubh  ceann  na  truaill  anns  an  robh'n 
claidheamh  a  bha  Uallas  a'  giùlan  air  a  thaobh.  Ghrad  tharruing 
esan  a  chlaidheamh  'schuir  e'n  Sasunnach  gu  talamh  le  aon  bhuille. 
Ann  an  tiota  bha  'n  t-sabait  air  a'  bonn.  Rèitich  'na  bha  làthair 
de  'na  h-Albannaich,  mu  chùig  duine-fichead — rathad  doibh  fèin 
gu  tigh  Uallais.  Dh'  fhosgail  a  bhean  an  dorus.  Ghabh  Uallas 
fèin,  's  a  reir  coslais  tearc  de  luchd-leanmhuinn,  a  mach  air  dorus 
cùil  's  ràinig  iad  coill'  a  bha  dlù  dhoibh  anns  an  robh  Gil  ris  an 
abrar  Creagan  Chartland,  anns  am  b'  urrainn  siad  iad  fèin  a  dhion- 
adh  o'  luchd  tòrachd  sam  bith  a  dh'  f heudadh  a  dhol  air  an  lorg. 
Ach  rinn  Haselrig,  an  riaghladair  Sasunnach,  dioghaltas  eagalach 
air  Uallas  air  son  na  thachair.  Loisg  e  tigh  Uallais  's  chuir  e  'bhean 
gu  bàs.  Theich  ban-oglach  a  bh'  aice  gun  fhios,  a  mach  do  'n 
choille,  's  dh'  innis  i  na  h-uile  ni  do  Uallas  's  d'a  luchd-leanmhuinn. 
Bha  'chràdh  spioraid  eagalach  ri  fhaicinn.     Sheas  a  luchd-lean- 

mhuinn  tinichioll  air  a'  gul.  Fadheòidh  thuirt  Uallas  riu,  "Tog- 
aibh  dheth  fheara,  is  pian  gun  fheum  so.  Cha  'n  urrainn  sinn  ise 
a  thoirt  air  ais.  Ach  cha  'n  fhaicear  tàmh  agamsa  gus  an  dean 
mi  dioghaltas  air  son  ise  a  bha  co  taitneach  's  co^àillidb,  a  chur 
gu  bàs."  Air  an  dearbh  oidhche  sin  thionail  ejdeich  fìr  fhichead 
de  dhaoine  dileas,  misneachail,  's  chaidh  e"gu  sàmhach  a  steach 
do'n  bhaile.  Ràinig  iad  tigh  an  uachdarain.  Bha  e  fèin  na 
luidh'  'an  rùm  uachdrach  gu  dorus  an  robh  ceuman  staidhreach 
a'  dìreadh  suas  o  'n  t-sràid.  Dhìrich  Uallas  suas  an  staidhir  so> 
chuir  e  'neart  'an  aghaidh  an  doruis,  's  dh'  fhàisg  e  steach  roimhe  e. 
Leum  an  Sasunnach,  làn  uamhais,  a  mach  as  a  leabaidh,  's  ghlaodh 
e,  "Co  tha  deanamh  na  h-iorghail  so?"  "Tha  mise,  Uallas,  a  bha 
thusa  sireadh  fad  an  là."  Le  sin  bhuail  e  co  guineach  e,  's  gu'n 
do  sgoilt  e  'cheann,  's  gu'n  deachaidh  an  claidheamh  sios  gu  cnàimh 
na  h-amhach.  Dhùisg  buaireas  air  feadh  na  sràide.  Thionndaidh 
na  saighdearan  Sasunnach  a  mach,  's  dh'  èirich  fir  Lanairc  thun  a' 
chòmhraig.  'N  uair  a  shoilleirich  a'  mhaduinn  bha  dà  fhichead 
deug  de  na  Sasunnaich  nan  luidhe  marbh  air  na  sràidibh,  's  na 
h-Albannaich  'n  am  maighstiribh  air  a'  bhaile. 

5.  Sgaoil  iomradh  a'  ghniomh-euchdaidh  so  air  feadh  na  dùth- 
cha  gu  h-ath-ghoirid,  agus  thòisich  àireamh  de  dhaoine  tapaidh, 
colgant'  air  tional  gu  Uallas,  mar  an  ceannard.  Bu  duine  neo- 
chumanta  foghainteach  Uallas,  'am  pearsa  co  maith  's  an  inntimv 
Ma  's  fior  na  bheil  air  innseadh  mu  'thimchioll  le  luchd-eachd- 
raidh  feumaidh  gu  'm  b'  aon  e  de  'na  curaidhean  co  treun  sa  bha  'ni 
linn  no  'n  àite  sam  bith.  Ach  tha  e  soilleir  gu  leòir  o  chaochladk 
nithibh  mu  nach  urrainn  teagamh  a  bhi,  gu  'm  bu  duine  neo- 
chumanta  calm  e.  Ann  am  pearsa,  garbh-chnàmhach ;  aghaidh 
fhada  shoilleir;  folt  soilleir  donn;  sùilean  soilleir  geur-sheallach ; 
scòrr  air  taobh  clì  na  smeigid;  coslas  a  ghnuis'  smuaireanach,  dubh- 
ach.  So  dealbh  Uilleim  Uallais,  duine  sònruichte  a  measg  mhòran 
mhìltean.  B'e  'n  garg-churaidh  so,  air  a  lotadh  'na  spiorad,  's  air  a 
dhùsgadh  suas  mar  leòmhan  boirionn  o'n|do  bhuineadh  a  cuileanan, 

a  rùnaich,  le  co-chuideachaidh  a  luchd-dùthcha,  gu'n  rotadh  e 
mach,  aig  roinn  na  bèigileid,  a  h-uile  Sasunnach  a  bha  eadar  ceann 
a  tuath  'us  ceann  a  deas  Alba.  B'  ann  goirid  an  dèigh  dha  'n  cuid- 
eachadh  a  dh'  ainmich  sinn  fhaotainn,  agus  tighinn  a  dh'  ionn- 
suidh  an  rùin  ud,  a  thachair  an  ni  ris  an  abrar  an  ceann  a  deas 
Alba,  Saibhlean  Ara.*  Bha  na  Sasunnaich  a  nis  a'  tòiseachadh  a' 
gabhail  eagail  roimh  an  treubhantas  agus  a'  ghliocas  a  bha  Uallas 
's  a  luchd-leanmhuinn  a'  taisbeanadh  ann  an  oidhirpibh  air  an  tìr 
a  shaoradh  o  luchd-fòirneirt.  Agus  's  ann  a  smuainich  na  h-uile- 
bheistean  ud  a  nis  air  dèiligeadh  ri  Uallas  's  a  luchd-leanmhuinn 
le  foill.  Leig  iad  orra  gu'n  robh  iad  air  son  sìth  a  dheanamh. 
Dh'  f hiadhaich  cuid  de  'n  luchd-riaghlaidh  Uallas  agus  a'  chuid 
oifigearan  gu  comh-labhairt  riu  fèin  mu  chumhachan  sìth.  Bha 
'choinneamh  gu  bhi  air  a  cumail  an  taobh  a  muigh  de  bhail'  Ara, 
ann  an  aitreabh  mhòr  fhiodha.  Gheall  na  h-Albannaich  coinn- 
eachadh  riu  gu  siochail,  a  reir  an  t-sean-fhocail  fhirinnich,  "  an 
duine  nach  bi  olc  air  aire,  cha  smuainich  e  olc  fir  eile."  Air  taobli 
a  muigh  na  h-aitreibh  bha  nah-uile  ni  gu  maiseach  agus  an  deadh 
òrdugh  mar  bu  chòir  a  bhi.  Ach  air  an  taobh  a  stigh  bha  inneala 
bàis.  Bha  àireamh  shaighdearan  a'  feitheamh  air  son  gniomh 
chrochadairean  a  dheanamh.  Bha  buill  chainbe  air  an  ceangal 
gu  h-àrd  ri  sailibh  na  h-aitreibh,  agus  snaimeanna-ruith  air  na 
ceannaibh  a  bha  sios  diubh  air  son  cinn  nan  Albannach  a  thilgeadh 
annt'  a  lion  fear  'us  fear,  mar  a  bha  iad  a'  dol  a  steach.  B'e  Sìr 
Reginald  Crauford,  Siorraimh  na  Siorrachd  ud  fèin,  'us  bràthair- 
màthar  Uallais,  aon  de'n  cheud  fheadhainn  a  thuit  's  an  rib'  ud. 
Lean  mòran  as  a  dhèigh-san,  gun  duin'  a'  toirt  rabhadh  dhoibh. 
Cha  tàinig  duine  riamh  a  mach  a  chaidh  a  steach.  Bha  'n  cuirp 
air  an  tilgeadh  'n  an  aon  dùn  air  muin  a  chell'  'an  ceann  shuas  na 
h-aitreibh.  Ach  f huair  boirionnach  fìrinneach  's  a'  choimhears- 
nachd  nach  robh  saor  o  an-amharus,  innleachd  èigin  air  sealltuinn 

*  Barns  of  Ayr. 

a  steach  agus  na  nithe  a  blia  dol  air  aghart  fhaicinn.  Bha  Uallas, 
gu  freasdalach,  rud-èigin  fadalach  gun  tighinn,  's  bha  bhean  so  ga 
fheitheamh  air  son  rabhadh  a  thoirt  da.  Co  luath  's  a  chunnaic  i 
e  tighinn  fagus,  chaidh  i  'na  choinneamh  'sghlaodh  i,  "Oh  Uallais 
ghaisgich,  chroch  iad  do  chàirdean  mar  dheanadh  iad  air  na  coin- 
luirg!"  Stad  an  gaisgeach  ag  èisdeachd  na  sgèil  eagalaich,  agus 
's  gann  a  b'urrainn  e  suidhe  'na  dhiollaid  le  bròn  'us  tùireadh. 
Ach  ged  bu  duine  teodh-chridheach  Uilleam  Uallas  bha  e 
fad  o  bhi  meath-chridheach.  Cha  robh  maith  sam  bith  dol 
a  dh'  iarraidh  lorg  air  a  leithid  de  ni  is  "gèill,"  's  an  fhoclair 
aige-san.  Cha  robh  e  riamh  ann.  Agus  uime  sin  b'  e'n  ath  char 
Dioghaltas!  Dioghaltas!  Ghabh  e  cuairt  'sa'  choimhearsnachd 
toiseach  na  h-oidhche,  gus  am  faiceadh  e  ciod  a  thachradh.  'Nuair 
a  chaidh  na  mortairean,  's  an  t-sabhal  mhòr  ud,  air  mhisg  le  fuih 
ghabh  iad  an  sin  a'  mhisg  le  dibh  làidir,  leann  Eireannach,  'us 
deochaibh  mealltach  eile,  's  chuir  iad  roinn  mhòr  de  'n  oidhche 
seachad  le  danns  'us  misg.  Choidil  mòran  diubh  'an  ceann  eile  na 
h-aitreibh  's  an  robh  cuirp  na  muinntir  a  mhort  iad  na  'n  sìneadh. 
'S  bha  mòran  diubh  air  bhileitibh  'an  caochladh  thighibh  feadh 
bail'  Ara.  'S  e  àireamh  ro  bheag  dhiubh  a  chaidh  do'n  Chaisteal 
an  oidhch'  ud.  Bha  na  tighean  'an  ceann  a  deas  Alba  's  na  linn- 
ìbh  ud  air  an  togail  le  fiodh,  mar  tha  tighean  cinn  a  tuath  Ame- 
rica  an  diugh.  Thug  Uallas  òrdugh  do'n  "mhnaoi  fhirinnich" 
ud  comhara  so  fhaicsinneach  a  chur  le  cailc  air  na  tighibh  's  an 
robh  na  Sasunnaich  a'  cur  seachad  na  h-oidhche.  Thàinig  e  fdin 
air  mharbhan  a'  mheadhon  oidhche  le  trì  cheud  fear,  's  le  mòran  de 
bhuill  chainbe,  's  cheangail  iad  co  diongalta  o'n  taobh  a  muigh  na 
h-uile  tigh  air  an  d'  fhuairiadan  "comharra"  's  nach  gabhadh  iad 
fosgladh  o  'n  taobh  a  stigh.  Chruinnich  e  mòran  connlaich  'us 
gheugan  leis  an  do  chuir  e  na  h-aitreabhan  fiodh'  ud  ri  theine. 
Bha  mòran  air  an  losgadh  gun  dùsgadh  idir  à  codal.  A'  chuid  a 
bha  dùsgadh  's  a  briseadh  a  mach  troimh'n  cheò  's  an  lasair,  bha 
na  h-Albannaich  ga'n  coinneachadh  's  ga  'm  pilleadh  air  ais  do  'n 

losgadh,  no  ga  'n  reubadh  as  a  chèile  le  'n  cuid  armachd.  Cha 
deachaidh  Sasunnach  beò  as  an  oidhch'  ud  a  bha  mach  air  geat' 
a'  chaisteil.  'Nuair  a  dh'  fhàg  buidheann  Uallais  an  t-àite  's  a' 
mhaduinn,  cha  robh  ri  f haicinn  ach  làthraichean  nan  aitreabhan  a 
bha  na'n  connadh  a'  losgadh  cuirp  na  muinntir  a  chaidh  a  mharbh- 
adh.     Mar  so  chriochnaich  "Parlamaid  Dhubh  Ara." 

7.  Ach  a  nis  gu  obair  a'  ghlanaidh  air  an  dùthaich  o  na  mort- 
airibh  Sasunnach,  le  spionnadh  'us  rùn  ath-nuadhaichte.  B'  e  'n 
rian  a  ghabh  Uallas  'n  a  cheud  èiridh,  a  bhi  'cumail  tearc  de 
luchd-leanmhuinn  còmhladh  risfèin,leis  antugadh  e  garg-ionnsuidh 
air  buidheann  bhig  sam  bith  de'n  arm  Shasunnach  a  gheibheadh 
e  air  leth  o  chàch,  's  leis  an  glacadh  e  stòr  bìdh  no  armachd  a 
bhiodh  a'  dol  gu  aon  sam  bith  de  na  caistealan.  Leis  an  rian  so 
bha  e  deanamh  mòran  call'  air  an  nàmhaid,  aig  an  àm  cheudna  an 
robh  e  'toirt  a'  cheart  aire  gu'n  seachnadh  e  aghaidh  a  thoirt  do 
bhuidheann  lionmhor  sam  bith  dhiubh  air  nach  robh  e  cinnteach 
gu  'm  b'  urrainn  e  buaidh  f haotainn.  Bha  aig  an  àm  cheudna 
mòran  de  luchd-fearainn  's  de  àrd-mhaithean  na  rioghachd  ag  oib- 
reachadh  fo  òrdugh-san  agus  far  am  b'  urrainn  iad,  a'  creachadh 
"s  a'  marbhadh  nan  Sasunnach,  's  a'  cur  na  h-uile  moill'  a  b'  urrainn 
iad  orra.  Cha  robh  fear  no  bean  's  an  tìr  leis  nach  feudadh  Uallas 
teachdaireachd  a  chur.  'S  'nuair  a  chitheadh  e  àm  fàbharrach 
ghrad  thionaileadh  e  àireamh  de  na  beag  oifigich  ud  as  gach  cearna 
timchioll  air,  's  nuair  a  chriochnaicheadh  iad  obair  an  là,  le  gearr- 
adh  as  buidheann  Shasunnach  a  bh'  air  thuras  o  aon  àite  gu  àit 
eile,  ghrad  sgaoileadh  e  rìs  iad,  gach  fear  da  chearna  fèin.  Leis:' 
gach  lotadh  'us  bruthadh  a  bha  ann,  bh'  na  naimhdean  a'  dol  an 
teircead.  Ach  an  ddigh  Saibhlean  Ara,  's  an  dioghaltais  a  lean, 
dhùisg  spioradan  t-sluaigh  suas,  air  feadh  na  dùthcha  gu  h-iomlan, 
's  f  huair  Uallas  uiread  de  luchd-leanmhuinn  's  nach  gabhadh  na 
Sasunnaich  orra  coinneamh  a'  thoirt  da  's  an  àm  anns  an  achadh 
fhosgailt,  ach  dhruid  'siad  iad  fèin  suas  's  na  daingnichibh  gus 
an  tigeadh  tuilleadh  cuideachaidh  k  Sasunn.      Ach  thòisich  na 

h-Albannaich  air  glacadh  nan  daingnichean  fèin,  's  air  marbhadh 
na  dream  a  bha  'cumail  freiceadan  annta.  Bha  iacl  a'  spealgadh 
as  a  chèile  le  'n  cnid  tuaghaibh  geatachan  cuid  de  na  caistealan, 
's  gun  na  saighdearan  ccmasach  air  an  cur  air  falbh,  's  bha  iad  ar 
glacadh  cuid  eile  dhiubh  le  seòltachd.  Thriall  Uallas  troimh 
thaobh  's  ear  Alb'  air  ceann  armailt  lionmhoir,  agus  air  a  cur  an 
deadh  òrdugh,  's  cha  robh  caisteal,  eadar  uisge  Thath'  agus 
Crombagh,  nach  do  thuit  roimh'  'am  beagan  sheachduinibh,  ach 
caisteal  Dhundeagh  a  mhàin.  Phill  Uallas  gu  deas  a  chur  sèisd 
ris  an  daingncacli  so  an  ceud  mhìos  an  fhoghair,  1297,  dìreach  an 
ceann  bliadhna  an  dèigh  do  Eideard  dol  air  ais  do  Shasunn,  'an 
dùil  gu'n  robh  Alba  gu  do-sgaraicht'  aig  air  a-h-aonadh  ri  'riogh- 
achd  fèin. 

'S  ann  a'  teannachadh  caisteal  Dhundeagh  a  bha  Uallas  leis  an 
arm  Albannach  'n  uair  a  chuireadh  teachdairean  thuige  gu  'n 
robh  Iarla  Shurreigh  a'  tighinn  'n  a  aghaidh  le  feachd  Sasunnach 
anns  an  robh  leth-cheud  mìle  fear,  's  gu  'n  robh  e  cur  roimhe  thigh- 
inn  thairis  air  amhainn  na  Friù  aig  drochaid  Shruileidh.  Dh' 
fhàg  Uallas  Dundeagh  air  ball,  'srinn  e  air  son  a  bhi  aig  an  droch- 
aid,  na  'm  bu  chomasach,  mu'n  ruigeadh  na  Sasunnaich  i.  Mhàr- 
sail  e  'n  t-arm  co  cabhagach  's  a  b'  urrainn  iad,  's  ràinig  e  mullach 
cnuic  a  tha  dà  mhìle  's  ear  air  Sruileadh,  mu'n  tàinig  Sasunnach 
idir  air  fàire.  Ach  cha  b'  fhada  gus  am  facas  am  brataichean  a' 
snàmh  's  a'  ghaoith,  'us  tromlach  an  airm  a'  dlùthachadh  ris  an 
drochaid.  Bha  Iarla  Shurreigh  glè  shean  agus  an  droch  sblàinte. 
B'  ann  aigUisdean  Cresingam,  Fear-ionmhas  Alb',  a  bha  comannd' 
an  airm  da  rìreadh. 

Bu  shagart  Cresingam,  duine  dàna,  fuilteach,  leis  am  bu  rogh- 
nuiche  gu  mòr  clogaid  an  t-saighdear  na  còt'  an  t-sagairt.  Rinn. 
cuid  de  na  tighearnan  Albannach  cabhag  gu  iad  fèin  ùmhlachadh 
do  righ  Shasuinn  'n  uair  a  chunnaic  iad  an  armailt  so  a'  tighinn  air 
a  h-aghart,  air  eagal  gu  'n  cailleadh  iad  an  cuid  fearainn.  Cha 
robh  iad  a'  creidsinn  gu  'm  b'  urrainn  Uallas  seasamh  ris  art 

fheachd  ud  a  bha  trì  uairean  ni  bu  lionmhoire  na  'n  armailt  a 
bh'  aige  fèin.     Àch  air  a  shon  so  uile  sheas  Uallas  agus  a  luchd- 
leanmhuirm  gu  neo-sgàthach,  a' gabhail  alla  ris  an  armailt  Shasunn- 
aich  a'  tighinn  air  aghart.      Dhlù  lean  Sìr  Iain  Greumach  ri 
Uallas,  's  bha  e  'na  aon  de  'chàirdean  bu  dealaidh.     Lean  mar  an 
ceudna  Sìr  Uilleam  Dùghlas,  uachdraan  Shrath  Dhùghlais,  agus 
ceann-tighe  tha  gu  tric  air  ainmeachadh  'an  eachdraidh  Alba,  ris. 
Cha  robh  dòighair  faotainn  seachad  air  an  amhainn,  achair  drochaid 
fhada,  chumhaing,  fhiodh'  a  bha  ni  b'  fhaide  shuas  air  an  amhainn 
na  drochaid  an  là'n  diugh.  Champaich  Uallas  airtulaichibh  àrd'  air 
taobh  tuath  na  h-aimhne,  's  dhlùthaich  an  t-arm  Sasunnach  ris  a' 
bhruaich  dheis.    An  dèigh  seasamh  greis  fa  chomhair  a  chèile,  chuir 
Uareinn,  an  t'  Iarla  Sasunnach,  dithis  shagartan  a  null  far  an  robh 
Uallas  a  thairgseadh  maitheanais  dha  fèin  's  d'a  luchd-leanmhuinn 
na  'n  leigeadh  iad  sios  an  armachd.     B'e  freagradh  Uallais  iad  a 
dhol  air  ais  gu  Uareinn  'us  innseadh  dha  nach  b'  ann  a  dheanamh 
chùmhnantan  sìth  a  thàinig  iadsan  an  sud,  ach  a  thoirt  blàir  do* 
na  Sasunnaich  agus  saors'  aiseag  do'n  duthaich.     "  Thigeadh  na 
Sasunnaich  air  aghart,  tha  sinn  a  toirt  dùbhlain  doibh  gu  'm  feusag- 
aibh."    'N  uair  a  chual  na  Sasunnaich  am  freagradh  uaibhreach  so, 
bha  iad  ro  dheònach  air  a  dhol  air  aghart  thun  a'  chòmhraig.    Ach 
bha  cuid  de  na  h-oifigearan  bu  tùreil'  a'  cur  impidh  orra  fuireacfo 
air  ais  a  thaobh  meud  a'  chunnart  a  bh'  anns  an  drochaid  chumh- 
aing  a  ghabhail  anns  nach  robh  ach  rùm  dithis  air  leud,  'san 
nàmhaid  aig  a  ceann.     Ach  cha  ghabhadh  Cresingam  diùltadh.. 
Bha  e  air  son  a  dhol  air  aghart  air  na  h-uile  cor,  's  crioch  a  chur 
air  a'  chogadh  leis  an  aon  bhlàr,  's  dh'f  heumadh  e  thoil  fèin  f haot- 
ainn  deanta.     Fhuair  an  armailt  òrdugh  dol  air  aghart.      Ghabh 
Sìr   Marmaduke   Teng    air  thoiseach   air  ceann  nan  rèisimeid 
each,  a  bha  còmhdaichte  le  armachd  thruim  stàilinn,  araon  each  'us 
marcach.     Lean  Cresingam  an  dèigh  sin  leis  an  roinn  de'n  arm  a 
bha  fo  'chomannda  fèin.      Sheas  na  h-Albannaich  air  an  taobh 
tuath  a'  gabhail  alla  riu  a'  dol  thairis  air  an  drochaid.     Fhuair 

an  rèisimeid  each  an  òrdugh  cath'  air  an  taobh  tuath ;  ach  dh'  òrd- 
nich  Uallas  buidheann  threun  luchd-sleagha  dhol  timchioll  sios 
air  taobh  na  h-aimhne,  's  'nuair  a  bha  mu  leth  an  airm  air  tighinn 
a  nall  smèid  e  orra  iad  a  ghabhail  sealbh  air  an  drochaid  's  na  bha 
thall  a  chumail  thall,  's  na  bha  bhos  a  chumail  a  bhos.  "  Nis"  ars' 
Uallas  ri  chuid  saighdearanibh,  "air  'ur  bonnaibh  's  nam  badaibh." 
Bhuail  na  h-Albannaich  le  'n  uile  neart  air  na  marcaichibh  a  bha 
dìreadh  leathad  an  tulaich,  's  ruaig  iad  sios  iad  air  muin  nan  cois- 
ichean  a  bh'  air  ùr  thighinn  a  nall.  Chaidh  na  coisichean  's  na 
marcaichean  troimh  a  chèile,  's  an  àit'  a  bhi  cuideachadh,  's  ann  a 
bha  iad  a'  cur  moill'  air  a  chèile,  's  na  h-Albannaich  ga'n  sgathadh 
sios  mar  am  feur  air  gach  taobh.  An  còrr  nach  deachaidh  a 
mharbhadh  dhiubh's  an  fhaing  sinjeum  iad  a  mach  air  an  amhainn 
Jan  dùil  gun  tearnadh  siad  iad  fèin  air  an  t-snàmh.  Ach  mar 
bha  iad  co  trom  le  'n  cuid  armachd,  bha  iad  a'  dol  fodh'  air  ball, 
no  'n  sruth  ga  'n  giùlan  sios  ni  b'  fhaide  far  nach  robh  dol  as  o 
bhàthadh.  De'n  àireamh  mhòr  sluaigh  a  thàinig  thar  an  drochaid 
an  là  ud  cha  d'  fhuair  as  beò  ach  triùir.  B'  e  Sìr  Marmaduke 
Teng  an  treas  fear  dhiubh  sin.  Bha  Cresingam  a  measg  a'  cheud 
f  headhainn  a  chaidh  a  mharbhadh,  's  tha  cuid  ag  ràdh  gu'n  do  rùisg 
na  saighdearan  e,  's  gu'n  d'  fhionn  iad  an  craicionn  deth  leis  an 
fhuath  a  bh'  aca  dha,  air  son  e  bhi  fionnadh  an  t-sluaigh  leis  a 
chìs  thruim  a  bha  e  'leagadh  orra.        • 

4.  'N  uair  a  chunnaic  Iarla  Shurreigh  's  na  h-oifigearan  eile  bha 
còmhladh  ris  air  taobh  tearuinte  na  h-aimhne,  mar  a  bha  'n  Ia  'dol 
's  mar  a  chaidh  e,  's  nach  b'  urrainn  iadsan  a  leasachadh,  cha  do 
mheas  iad  taobh  tearuinte  na  h-aimhne  tearuinte  nì  b'  fhaide.  Thug 
iad  na  buinn  di  gu  deas.  Cha  do  lasaich  Iarla  Shurreigh  eang  gus  an 
do  ràinig  e  Beruic  aig  a'  chrìch  Shasunnaich.  Sgaoil  a  chuid  feachd 
feadh  na  dùthch'  anns  an  ruaig,  's  thilgiad  uath'  an  cuid  armachd  'us 
bhrataichean  gus  am  faigheadh  iad  an  cosan  as  o  na  h-Albannaich 
ghuineach  a  lean  gu  dian  air  an  tòir.  Cha  b'e  mhàin  gu'n  do  theich 
iarmad  sluaigh  Shurreigh  a  mach  as  an  rioghachd  an  dèigh  àr  droch- 

aid  Shruileidh,  ach  co  luath  's  a  sgaoil  iomradh  gaisge  nan  Albann- 
ach  an  là  ud  air  feadh  na  tìre,  thrèig  na  saighdearan  Sasunnach  gu 
h-iomlan  an  tearc  de  chaistealan  a  bha  fathast  'n  an  làmhaibh  'an 
ceann  a  deas  Alba,  'stheich  iad  a  mach  as  an  rioghachd.  Cha 
d'  fhoghainn  le  TJallas  an  t-saorsa  so  oibreachadh  d'a  dhùthaich 
fèin,  ach  bhris  e  steach  air  taobh  tuath  Shasuinn  le  fìchead  mìle 
fear,  's  rinn  e  mòran  call'  air  feadh  na  dùthcha  sin  mar  dhìoghaltas 
air  son  an  fhòirneirt  a  bha  na  Sasunnaich  a'  deanamh  air  Alba. 
'N  uair  a  phill  iad  air  ais  o  'n  sgrìob  so  ghairm  an  t-arm  agus  an 
sluagh  Uallas  gu  bhi  'n  a  Ard-riaghlair  air  Alba.  Theirteadh  ris, 
an  dèigh  so,  Sìr  Uilleam  Uallas,  Riaghladair  Alba. 

5.  Bha  Eideard  ann  am  Flànreis,  air  tir-mòr  na  Roinn-Eòrpa, 
'n  uair  a  fhuair  e  sgeul  gu'n  robh  na  h-Albannaich  air  eiridh  'an 
ceannairc  'na  aghaidh,  air  a  chuid  shaighdearan  a  chur  air  tìieich- 
eadh  a  mach  à  Alba  gu  h-iomlan,  's  gu'n  robh  iad  fèin  air  briseadh 
a  steach  air  taobh  tuath  Shasuinn,  's  a'  deanamh  mòran  calla.  Ghrad 
cho-dhùin  e  fosadh  ri  rìgh  na  Frainge,  ris  an  robh  e  san  àm  sin  a' 
cogadh,  's  ghreas  e  air  ais  do  Shasunn.  Mu  mheadhon  an  t-samh- 
raidh  bha  armailt  aig'  air  fhaotainn  deas  gu  màrsail  a  nall  do  Alba, 
gus  an  rioghachd  sin  a'  cheannsachadh  as  ùr.  Ghabh  e  air  aghart 
air  cheann  an  fheachd  so  anns  an  robh  ceithir  fichead  mìle  saighd- 
ear,  de'n  robh  ochd  mìle  'n  am  marc-shluagh.  Cha  robh  dad  a' 
coinneachadh  ris  na  Sasunnaich  'an  ceann  a  deas  Alb'  ach  bailtean 
air  am  f àsachadh,  's  tighean  air  an  losgadh,  's  machraichean  air  an 
gearradh  sìos,  ged  nach  robh  an  t-arbhar  fathast  abuich.  B'  e  so 
an  rian  a  ghabh  Uallas  air  a'  mhàrsail  a  dheanamh  doirbh  do  na 
Sasunnaich,  's  nach  faigheadh  iad  biadh  dhoibh  fèin  no  d'  an  cuid 
each.  Cha  robh  creutair  beò  de  sprèidh  no  eile  ri  'fhaicinn,  agus 
mu'n  do  thriall  Eideard  troimh  cheann  a  deas  Alba  bha  'luchd-lean- 
mhuinn  gu  mòr  air  an  sàrachadh  ìe  gorta.  Agus  a  thuilleadh  air 
80  bha  buidhnean  shaighdearan  aig  Uallas  air  an  òrduchadh  gu  bhi 
'crochadh  air  gach  taobh  de  'n  nàmhaid,  's  gun  a  bhi  idir  a'  tighinn 
'am  fradharc.     Leis  na  h-uile  ni  a  bh'  ann  bha  na  Sasunna^ch  gu 


'78  EACHDRAIDH  NA  H-ALBA 

>mòr  air  an  sàrachadh  mu'n  do  ràinig  iad  faisg  air  Dunèidin,  far  an 
robh  dùil  aig  Eideard  ri  tionacadh  o  lningeas  cogaidh  a  bh'  air  an 
t-slighe  gu  Lìbhte.  Ach  ged  a  bha  Uallas  air  a  ghairm  leis  an 
t-sluagh,  's  leis  an  arm,  gu  bhi  'n  a  Ard-uachdaran  Alba,  's  ged  a 
'bha  e  'cleachdadh  nam  meadhona  bu  fhreagarraich'  air  son  an  tìr  a 
dhìonadh  o  naimhdibh,  gidheadh  bha  mòran  de  mhaithibh  na  dùth- 
-cha  aig  an  robh  cus  farmaid  ris  air  son  co  romheasail's  a  bha  e  aig 
an  t-sluagh,  's  leis  nach  bu  diù  gu'm  biodh  iad  air  an  riaghladh  le 
neach  bu  lugh'  inbhe  na  iad  fèin,  's  nach  robh  'na  thighearna  fear- 
ainn  mar  bha  iadsan.  Thug  am  farmad  's  an  spiorad  eudaich  so  a 
mach  an  droch  thoradh  'an  Alba  bhochcl  aig  an  àm  ud  a  thug  iad 
a  mach  an  iomadh  àite  de'n  talamh,  agus  's  an  Roinn-Eòrpa  o  'n 
uair  ud,  's  eadhon  'n  ar  latha  fèin.  Bha  mòran  de  na  h-uaislean 
ud  nach  do  chruinnich  an  luchd-leanmhuinn  idir  gu  Uallas  a  chòmh- 
nadh  'an  aghaidh  a  naimhdean,  ged  a  bha  fios  maith  aca  nach  robh 
neach  eile  san  rioghachd  co  freagarrach  ris  air  son  na  dreuchd  gus 
an  do  ghairmeadh  e,  's  a  ghabh  e  os  làimh.  Ach  an  dèigh  sud  uile 
fhuair  Uallas  feachd  maith  cruinn  a  measg  an  t-sluaigh  chumanta, 
's  na'n  uaislean  a  bha  'g  aideachadh  a  bhi  dìleas  da.  A  rèir  coslais 
cha  b'  e  'rùn  Eideard  a  choinneachadh  'am  blàr  fosgailt',  ach  na 
h-uile  dragh  'us  moill  a  b'  urrainn  e  chur  air,  gus  am  b'  eigin  da 
pilleadh  dhachaidh.  Ach  an  uair  a  bha  Eideard  'an  imcheist  mu 
ciod  a  dheanadh  e,  's  a  chuid  saighdearan  ocrach  a'  maoidheadh 
fhàgail  air  a  dhlò,  thàinig  dithis  bhrathadairean,  Iarla  Dhunbàrr 
agus  Iarla  Aonghais  do'n  champa,  's  dh'  innis  iad  dha  gu'n  robh 
Uallas  'na  luidh'  'am  frìdh  na  h-Eaglais-brice,  fa  rùn  ionnsuidh  a 
thoirt  air  na  Sasunnaich  an  oidhche  sin  fèin. 

Ann  an  uair  a  thìm  bha  'n  t-arm  Sasunnach  ullamh  gu  gluasad 
air  aghart  gu  Uallus  a  choinneachadh.  Stad  an  t-arm  an  oidhche 
sin  air  monadh  faisg'  air  Linlithgo.  Mu  bhriseadh  na  fàire  ghabh 
iad  air  aghart  tromh  'n  bhaile  sin,  's  'nuair  a  shoilleirich  an  là 
chunnaic  iad  na  h-Albannaich  air  aghaidh  cnuic  mu'n  coinneamh 
dlùth  air  an  Eaglais-bhric.    Cha  do  mheas  Uallas  iomchuidh  teich- 

ea&h  roinih  'n  nàmhaid,  a  thàinig  mar  so  co  dlùth  a  thairgseadh 
còmhraig.  Ged  a  bha  triùir  aig  Eideard  mu  choinneamh  gach  duine 
'bh'  aige  fèin,  chuir  e  dhaoine  's  an  òrdugh  a  b'  fhearr  a  ghabhadh 
deanamh  air  son  blàir  a  ehur.  Cha  robh  aig'  ach  aon  mhìle  marc- 
ach.  Bu  luchd-sleagha  's  fir-bhogh'  a'  chuid  eile  de'n  artn,  a  bha 
uile  'n  an  coisichibh.  Roinn  e  'n  luchd-sleagha  'n  an  ceithir  buidh- 
nibh  cruinn'  air  leth,  's  na  fir-bhogha  'n  an  sreathaibh  eatorra  sin. 
Shuidhich  e  na  marcaichean  mar  bhuidheann  còmhnaidh  air  cùl  a' 
chuid  eile  de  'n  arm,  air  son  buidheann  air  bith  de'n  nàmhaid,  a 
dh'  oidhirpicheadh  tighinn  orr'  o'n  cùl,  a  chumail  air  ais. 

7S  ann  air  taobh  nan  Sasunnach  a  bha  tòiseachadh  na  cònnspaid. 
Thàinig  iad  air  aghart  nan  trì  buidhnibh.  'N  uair  a  chunnaic  na 
morairean  a  bha  stiùireadh  na  reisimeid  each  an  dà  thaobh  a'  tighinn 
gu  ionad  tharruing  lann,  agus  a'  cheart  da  rìreadh  a'  tòiseachadh 
-air  obair  a  mharbhaidh,  thionndaidh  iad  ceann  an  cuid  each,  's  ruith 
iad  air  falbh  o'n  àraieh  le  leum  cheithir  bonn,  a'  fàgail  an  iuchcl- 
dùthcha  bochd  gu  iad  fèin  a  dhionadh  o  'naimhdibh  mar  a  b'  fhearr 
a  dh'fheudadh  iad.  Dh'  aithnich  Uallas,  's  dh'  aithnich  na  h-uil'  eile 
gu  'n  robh  'n  fhoill  ann,  's  gu  'm  b'  ann  fa  rùn  e  fèin  's  a  luchd- 
leanmhuinn  dìleas  a  bhrath  thairis  do  Eideard  a  bha  oifigich  nam 
marcaichean  ud  co  fada  ga  leantuinn.  Co  dhiu  lean  e  air  a 
chòmhrag  co  fad  's  a  chaidh  aig  air,  gus  am  f ac  e  gu  'n  robh  'n  là 
gu  bhi  air  a  chall.  Thng  e  'n  sin  an  t-òrdugh  air  son  retreit  gu 
h-athaiseach,  òrdail,  's  thog  e  fèin's  a'  chuid  eile  de  na  h-oifigich  a 
b'  fhearr  a  bh'  air  an  armachadh  an  àit'  air  deireadh  an  airm,  mar 
a  bha  lad  a'  màrsail  air  f albh  o  'n  àraich.  Cha  do  lean  an  nàmhaid 
air  an  ruaig,  's  co  mòr  a  bha  iad  air  an  claoidh  le  obair  an  là.  Ach 
cha  robh  teagamh  sam  bith  nach  h-ann  aig  na  Sasunnaich  a  bha 
onair  na  buaidh-lathraich.  Thuit  mòran  siuaigh  air  gach  taobh 
Phill  Uallas  'an  là  air  na  mhàireach  air  ais  a  dh'  ionnsuidh  na. 
h-àraich,  's  fhuaradh  càig  mìle  deug  de  'na  h-Albannaich  nan 
luidhe  marbh  air  an  achadh,  's  nam  measg  sin  Sìr  Iain  Greumach. 
"'lSf  uair  a  fhuaradh  a  chorp-san,  leum  Uallas  dheth  'n  each,  's  thog 

e  'na  ghlacaibh  e,  's  phòg  e'n  aghaidh  ghlas-neulach,  ag  ràdh,  "Mo 
thruaighe !  mo  bhràthair  a  b'  fhearr — m'  fhìor  charaid  'n  uair  bu 
chruaidh'  a  bha  mi  air  mo  theannachadh."  Tha  'm  fiùdhalach  so 
air  adhlacadh  'an  cladh  na  h-Eaglais-brice,  agus  seann  leac-lighidh 
fathast  a'  comharrachadh  an  àite  's  am  bheil  e  'na  luidhe,  agus  an. 
dòigh  's  an  robh  e  air  a  mharbhadh. 

An  dèigh  blàr  na  h-Eaglais-brice,  a  chuireadh  air  an  22  de  mhios 
deireannach  an  t-samhraidh,  1298,  mhàrsail  Eideard  an  t-arm  gu 
baile  Shruileidh  an  dùil  gu  'm  faigheadh  a  chuid  saighdearan  rud- 
eigin  a  dh'  itheadh  iad  's  a'  bhaile  sin.  Ach  fhuair  e  'm  baile  na 
lasraichibh,  's  an  dùthaich  mu'n  cuairt  deth  air  a  fàsachadh,  's  air  a 
losgadh  leis  na  h-Albannaich  fèin.  Fhuair  buidheann  de  'n  arm  a 
chuir  e  troimh  Shiorrachd  Fiofa  baile  Chili-Rimhinn  air  a  losgadh 
mar  an  ceudna,  's  fhuaradh  baile  Pheirt  air  an  aon  dòigh.  Cha 
robh  rian  aig  sluagh  coimheach  air  a  bhi  beò  'an  dùthaich  's  am  bu 
roghnuiche  leis  an  luchd-àiteachaidh  na  h-uile  ni  air  an  leagadh 
duin'  a  dheud  a  losgadh,  na  e  thuiteam  nan  làmhaibh-san.  B'  èigin 
do  Eideard,  le  cion  bìdh',  an  fheachd  a  mhàrsail  air  ais  do  Shasunn, 
an  ceann  a  dhà  no  thrì  sheachduinean  an  deigh  là  nah-Eaglais-brice, 
gun  bhuille  tuilleadh  a  bhualadh,  ged  a  dh'  fheudadh  e  bhi  air  sheòl 
eile  furasd'  an  rioghachd  a  cheannsachadh  gu  h-iomlan  a  chionn  iad 
a  bhi  co  mòr  air  an  roinn  an  aghaidh  a  chèil',  agus  an  t-arm  air  a 
lagachadh  's  air  a  mhi-mhisneachadh. 

7.  'N  uair  a  thuig  Uallas  là  na  h-Eaglais-brice  co  neo-shàbhailte 
's  a  bha  e  dha  earbs'  a  chur  'an  cuid  de  àrd  uaislean  na  tìre,  leig  e 
dhetli  dreuchd  Uachdarain  Alba,  a  chionn  nach  b'  urrainn  e  'cumail 
ni  b'  fhaide  le  tairbhe  do'n  aobhar  a  bha  e  'dìonadh.  Bha  e  deònach 
air  na  b'  urrainn  e  dheanamh  air  son  saorsainn  a  chosnadh  d'a  dhùth- 
aich  mar  shaighdear  cumanta,  no  co-dhiù,  oifigeach  os  ceann  àireamh 
shaighdearan.  'Srinn  e  na  b' urrainn  e 's  an  t-suidheachadh  sin. 
Ach  bha  'n  gnothuch  a'  dol  air  ais,  's  a'  fàs  ni  bu  mhi-choslaiche 
riamh  o  leig  esan  dheth  riaghladh  an  airm  's  na  dùthcha,  ged  a 
chaidh  àireamh  dhaoin'  uaisl'  eil'  ainmeachadh  'n  an  àrd-riaghlairibh. 

Oed  a  ckuir  an  t-ocras  dachaidh  Eideard  goirid  an  dèigh  buaidh  na 
h-Eaglais-brice,  gidheadh  b'  fhad'  o  'smuaintibh  Alb'  a  leigeadh 
as  a  spuiribh  gus  am  faigheadh  e  i  air  a  h-ath-cheannsachadh. 
Cùig  turuis  an  dèigh  sud  ruith  e  thairis  air  Alba,  mar  thonnaibh 
cuain,  le  feachd  lionmhor.  Mu  'n  cuairt  de  shèa  bliadhn'  an  dèigh 
là  na  h-Eaglais-brice,  bha  gach  àrd  'us  ìosal  's  an  rioghachd  air 
aideachadh  ùmhlachd  a  thoirt  do  righ  Shasuinn  ach  Uallas  a  mhàin, 
's  tearc  de  luchd-leanmhuinn  dìleas  a  bh'  aige.  Leò  sin  lean  e  air 
na  b'  urrainn  e  dhragh  's  a  chall  a  chur  air  na  Sasunnaich  còrr  'us 
bliadhn'  an  dèigh  do  gach  dùchair  eil'  an  armachd  a  leigeadh  sios. 
Bha  e  fèin  's  a  luchd-leanmhuinn  a'  tighinn  beò  air  a'  chreich  a  bha  e 
toirt  o  na  Sasunnaich.  Bha  e  tuineachadh  mar  bu  trice  's  an  dùth- 
aich  choilltich  eadar  Glascho  's  Dunbarton.  Chuir  Eideard  suim 
mhòr  de  airgiod  ceann  air,  's  fadheòidh  thug  fear  d'  am  b'  ainin  Sìr 
Iain  Monteith,  a  bha  uaireigin  'n  a  charaid  aig  TJallas,  ach  a  nis 
'na  cheannard  air  caisteal  Dhunbartoin  fo  Eideard,  brìb  do  aon  d'  a 
sheirbhisich  air  son  a  bhrath.  Thug  an  seirbhiseach  foilleil  ud 
comharra do'n cheathairn a chuir  Monteith  uaithe,leis  am  biodh  fios 
aca  'n  uair  a  bhiodh  e  tearuinte  dhoibh  ionnsuidh  a  thoirt  air.  A 
rèir  a'  chomharraidh  so  thàinig  iad  air  's  e  'n  a  chodal  'an  uamhaig 
anns  a'  choille.  Chaidh  a  ghiùlan  gu  ruig  Lunainn,  trom  luchd- 
aichte  le  iaruinn,  far  an  robh  Eideard  garg  gu  neo-fhoighidneach 
a'  feitheamh  air  son  a  chuid  fola.  Thugadh  fa  chomhair  cùirt 
lagh'  e  gu  dliol  fo  dheuchainn  air  son  a  bheatha.  B'  i  'cheud  chùis- 
dhìtidh  a  chuireadh  as  a  leth,  gu'n  robh  e  'n  a  cheannairceach  'an 
aghaidh  crùin  Shasuinn.  Ehreagair  e  'n  sin  nach  b'  urrainn  e  bhi 
'na  cheannairceach  'an  aghaidh  rìgh  Shasuinn,  o'  nach  robh  e 
riamh  'na  iochdaran  aige.  B'  i  'n  ath  chasaid,  gun  do  ghlac 
's  gu'n  do  loisg  e  bailtean  'us  caistealan,  's  gu'n  do  mharbh  e  mòran 
dhaoine,  's  gu'n  d'  rinn  e  mòran  ainneirt.  Fhreagair  esan  gu'n  robh 
e  fior  gu'n  do  mharbh  e  ro  mhòran  Shasunnach,  ach  gur  h^ann  a 
chionn  iad  a  bhi  dol  a  cheannsachadh  's  a  chreachadh  na^dùthcha 
d'am  buineadh  e  fèin,  Alba;  agus  'an  àit'  aithreachas  a  ghabhail  air 

soii  sin,  gur  h  ana  a  bha  e  ro  dhoilich  nach  do  chuir  e  gn  bàs 
rnòran  eile  dhiubh.  Cha  robh  leithid  sud  de  fhreagraidhean  a*  dol 
a  riarachadh  Eideird  's  a  chuid  bhreitheamhna  dioghaltach.  Dhìt 
iad  TTallas  gu  bhi  air  a  chur  gu  bàs  leis  a'  cheann  a  chur  dheth. 
Chaidh  a  ghiàlan  air  càrn-slaodaidh  gu  Smithfield,  àit'  a'  chasg- 
raidh,  air  an  23  là  de  cheud  mhìos  an  fhoghair,  1305,  's  a  làmhan 
ceangailt'  air  a  chùlaobh.  Agus  an  dèigh  a  chur  gu  bàs  anns 
na  dòighibh  'bu  phiantail'  agus  bu  bhuirb'  air  am  b*  urrainn  a 
mhortairean  smuaineachadh,  ghearr  iad  'n  a  cheithreannaibh  e, 
'schuir  iad  a  cheann  suas  air  crann  aig  drochaid  Lunainn, — a 
iàmh  dhcas  os  ceann  drochaid  a'  Chaisteil  Nodha,  's  a  làmh  thoisg- 
eal  'an  àite  follaiseach  ann  am  Beruic.  Chuireadh  ceithreamh  eile 
dheth  gu  ruig  Peirt,  'us  ceithreamh  do  Abaraidhean.  Shaoil  le 
Eideard  gu'n  sgaoileadh  e  leithid  de  chrith-oillt  's  de  uamhas  a 
measg  chàirdean  na  h-  Alba  's  nach  gabhadh  aon  sam  bith  dhiubh  a 
dhìnadas  air  tuilleadh  àr  a  mach  a  dheanamh  'na  aghaidh,  ach, 
gu'n  robh  luchdàiteachaidh  na  dàthcha  sin,  an  sin  's  uaithe  sud  a 
mach  gu  bràth  fo  'mheachainn  gu3  na  laghan  a  ghabhail  a  b'  àilL 
lcis-san  's  le  'shliochd  a  thoirt,  's  a  bhi  air  an  riaghladh  's  an  dòigh. 
.  am  faiceadh  esan  iomchuidh.     Ma  bha  rèisd. 


CAIB.  XII. 


RAIBEART   BRUS. 


Se*  mìosan  an  dèigh  do  Shìr  Uilleam  TJallas  a  bhi  air  a  chur  gu  bàs, 
chaidh  Raibeart  Brus  a  chrìmadh  'na  rìgh  air  Alba.  Ach  chaidh  e 
troimh  mhòran  nithibh  mu'n  do  ràinig  e  air  sin.  B'  ogha  an  Raibeart 
Brus  so  do  'n  Bhrusach  ud  eil'  a  bha  'còmhstri  ri  Bailiol  air  son  crùn 
Alba  fhaotainn,  agus  aig  an  robh  còir  co  maith  air  's  a  bh'  aig 
Bailiol.  Bha  araon  'athair  's  a  sheanair,  a  reir  barail  cuid,  air  bas- 
achadh  aig  an  àm  so,  ged  nach  robh  ach  cìiig  bliadhna  deug  o 
rinn  Eideard  rìgh  de  Bhaliol.  Bha  athair  a'  Bhrusaich  so  'na  char- 
aid  's  na  fhear-eòlais  aig  rlgh  Shasuinn,  'na  oifigeach  's  an  arm 
aig',  agus  a'  cogadh  ri  'thaobh  fèin  'an  iomadh  blàr.  Bha,  mar  so, 
am  Brusach  òg  air  a  thogail  suas  a  measg  chùirteirean  Eideird  a  bha 
ga  mhealladh  le  bhi  'gealltuinn  crùn  Alba  dha  'n  uair  a  gheibhteadh 
Uallas  air  a  cheannsachadh.  Cha  'n  'eil  teagamh  sam  bith  aig 
luchd  eachdraidh  nach  robh  Brus  a'  tighinn  do  Alba  'sa'  cogadh 
an  aghaidh  a  luchd-dùthcha  fèin  ri  linn  Uallais,  air  sgàth  taobh 
rèidh  a  chumail  ri  Eideard;  oir  bha  mòran  fearainn  aig'  an  Alba, 
Annandail  agus  Carraic,  air'an  robh  e  'na  Iarla.  Bha  na  h-Albann- 
aich  mu'n  àm  so  air  fàs  co  sgìth  de  ain-tighearnas  nan  Sasunn- 
ach  's  a  bha  iad  mu'n  do  thog  Uallas  a  làmh  riamh  'n  an  aghadh. 
Bha  na  Sasunnaich  a'  cumail  freiceadan  *s  na  h-uile  caisteal  a 
bha  'n  Alba,  's  luchd-dreuchd  Shasunnach  a'  toirt  air  aghart  uile 
ghnothuichean  na  rioghachd.  Cha  robh  ni  anns  an  cuireadh  na 
Sasunnaich  sùil  nach  feumadh  iad  fhaotainn,  olc  air  mhaith  leig 
an  fheadhainn  d'am  buineadh  e;  's  nan  gabhadh  neach  sam  bith 
air  gearan  a  dheanamh  air  Sasunnach,  bhiodh  e  'n  cunnart  gu'n 

cailleadh  e  'chuid  de  'n  t-saoghal,  no  eadhon  a  bheath'  air  son  a* 
dhànadais.  Chaidh  mòran  de  uaislean  fiachail  na  tìr'  a  chroch- 
adh  mar  na  triuthairibh  bu  mhò,  air  son  nan  aobharan  bu  lugha,. 
no  gun  aobhar  idir.  Bha  mòran  eile,  mar  bha  Raibeart  Brus,  air 
an  gonadh  'n  an  cridhe  leis  an  tàmailt  air  son  an  ain-tighearnais- 
leis  an  robh  iad  a'  giùlan.  B'  e  Iain  Coimin,  uachdaran  Bhàidean- 
ach,  an  duin'  eil'  a  bha  co  faisg  air  crùn  Alba  ri  Raibeart  Brus. 
Bu  mhac  peathar  an  Coimineach  so  do  Bhailiol;  agus  còir  sam  bith 
a  bh'  aig  an  duine  sin  air  a'  chrùn  's  ann  do  mhac  a  pheathar,  mar 
an  t-oighr'  a  b'  fhaisg'  air,  a  bhumeadh  i.  Bha  càirdeas  aig, 
Coimin  mar  an  ceudna  ri  teaghlach  rioghail  Alba,  'thaobh  'athar. 
Bha  Brus  mu'n  àm  so  'an  Alba,  a  rèir  coslais  air  "gnothuch  an 
rìgh."  Fhuair  e  fàth  air  bruidhinn  ris  a'  Choimineach.  Bha  iad 
a'  marcachd  cuideachd  air  falbh  o  bhaile  Shruileadh,  agus  a' 
comh-labhairt  air  staid  thruaigh  na  dùthcha.  "Thoir  thusa 
dhomhsa  do  chuid  fearainn,"  arsa  Brus  ris  a'  Choimineach,  "agus 
cuidichidh  mis'  thu  gus  ar  naimhdean  f huadachadh  a  mach ;  no 
bheir  mise  dhuitse  mo  chuid  fearainn  fèin  agus  cuidich  thusa  mi 
'n  am  oidhirpibh  gu  righ-chathair  mo  shinnsear  fhaotainn." 
Chòrd  an  Coimineach  ri  fearann  Bhrus  a  ghabhail,  agus  cuideach- 
adh  leis  gus  an  rioghachd  f haotainn.  Bha  'n  còrdadh  so  air  a  chur 
'an  sgriobhadh,  's  ainm  gach  fir  air  a  chur  ris,  's  ghlèidh  iad  le 
chèile  dùblachadh  dbeth;  ach  thug  Raibeart  Brus  e  fèin  as  gu 
ruig  Lunainn  gun  dàil,  air  eagal  fàth  teagaimh  sam  bith  a  thoirt 
do  Eideard  mu  'thimchioll.  Fhuair  an  Coimineach  a  mach  mar 
an  ceudna  gu'n  d'  fhuair  Brus  gealltanas,  gu  dìomhair,  air  cuid- 
eachadh  o  chuid  de  àrd  mhaithean  na  rioghachd  anns  am  b'  urr- 
ainn  e  earbsadh.^5  Ach  'an  àite  bhi  dìleas  da  ghealladh  's  ann  a  chuir 
an  Coimineach  a  dhùblachadh  fèin  de'n  chùmhnant  gu  Eideard, 
agus  beag  no  mòr  de  innseadaireachd  air  an  ullachadh  uaigneach 
a  bha  'dol  air  aghaidh  a  measg  mhaithean  Alba,  gus  a'  chuing  Shas- 
unnach  a  thilgeadh  dhiubh.  Cha  do  leig  Eideard  dad  air.  Bha  e, 
ma  b'  fhìor,  co  dèigheil  air  comunn  a'  Bhrusaich  's  a  bha  e  riamh.. 


RAIBEART  BRUS.  85 

B'  e  'm  beachd  a  bh'  aige  gu'm  faigheadh  e  cinn-iuil  na  comh- 
bhoinn  so  air  an  glacadh  gu  h-iomlan,  's  air  an  casgradh  ceart 
còmhladh.  Cha  b'  urrainn  e  iad  sud  fhaotainn  an  làimh  gun 
,cuid  eigin  de  na  bha  timchioll  air  fèin  fhaighinn  a  mach  ciod  a' 
<<choir'  a  bha  'n  an  aghaidh.  Agus  mar  so  thug  neach  èigin  de  'n 
mhuinntir  a  bha  faisg  air  pears'  an  rìgh  sanus  do  'n  Bhrusach 
mu'n  chunnart  's  an  robh  e.  Cha  bhiodh  e  sàbhailt  sin  a  dhean- 
amh  le  cainnt  beòil,  's  tha  cuid  ag  ràdh  gur  e  paidhir  spuirean  a 
chuir  an  caraid  ud  thuige.  Ghrad  leum  e  'na  dhiollaid,  's  mharc- 
aich  e  nall  do  Alba  co  luath  's  a  dheanadh  ceithir-chosach  e. 
Eàinig  e  caisteal  Lochmabein,  air  an  robh  Eideard  a  bhràthair  'na 
>chomanndair.  Bha  'n  Coimineach  ri  bhi  'n  Dumfries  an  là  air  na 
mhàireach  aig  cùirt  a'  Bhreitheimh  Shasunnaich.  Mharcaich 
Eaibeart  Brus  a  null  do'n  bhaile  sin  còmhladh  ri  dithis  chàirdibh, 
-Lindsi,  agus  Sìr  B-òger  Circpatric,  air  los  bruidhinn  a  dheanamh 
oris  a'  Choimineach.  Thug  e  fiadhachadh  dha  a  choinneachadh 
.  aig  eaglais  nan  Glas-bhràithrean*  's  a'  bhaile.  Dh!altaich  iad  beath,' 
:a  chèile,  's  phòg  iad  a  chèile  'n  uair  a  choinnich  iad,  a  rèir  nòis 
nan  aman  ud,  's  ghabh  iad  suas  a  dh'ionnsuidh  na  h-altrach,  a' 
•dian  chomh-labhairt.  Chuir  am  Brusach  an  ìre  dha  'mhi-dhìls- 
^eachd  da  ghealladh,  'smar  a  bhràth  se  e  do  rìgh  Shasuinn.  "Is 
Ibreug  e,"  ars'  am  brathadair  dalma.  Ghrad  las  nàdur  a'  Bhrus- 
aich  ri  aghaidh  na  leamhalachd  ud,  's  gun  f  hocal  tuilleadh  thug 
e  tarruing  air  a  chlaidheamh,  's  bhuail  e  sios  e  air  ceumaibh  na 
h-altrach.  Phill  e  mach  air  ball  mar  le  sgreatachd,  air  son  an 
rud  a  rinn  e.  'N  uair  a  chunnaic  a  chàirdean  a  bha  'feitheamh 
.air  taobh  a  muigh  na  h-eaglais  e  làn  uamhais  'us  glas-neulach, 
-dh'  fheòraich  iad  ciod  a  b'aobhar  dha  sud?  "Tha  teagamh  agam," 
.arsa  Brus,  "gu'n  do  mharbh  mi'n  Cdimineach."  "A  bheil  sibh  a' 
fàgail  a  leithid  de  ghnothuch  teagmhach?"  arsaCircpatric,  "ni  mise 
ccinnteach  e."     Le  sin  chaidh  e  fèin  's  a  chompanach  a  steach, 

*  Grey-friars. 

'smharbhiad  buileach  an  Coimineach  leònta  le'm  biodagaibh.. 
Chaidh  bratbar  athar  dha,  Sìr  Raibeart  Coimin,  a  mharbhadh  aig 
an  àm  cbeudua. 

'An  dèigh  a'  ghniomh  bàis  a  bha  'n  sud  dh'  fheudtadh  a  ràdh 
gu'n  robh  cùisean  a'  Bhrusaich  eudòchasach.  Bha  e  fiachaicht' 
air  càirdibh  a'  Choiminich,  a  bha  cumhachdach  agus  lionmhor,  an 
tòrachd  a  thoirt  a  mach  air  son  a  bhàis,  a  rèir  an  lagha  ris  an 
robh  saighdearan  a'  sealltuinn  's  na  h-amaibh  ud.  Bha  righ  Shas- 
uinn  gu  <jiridh  'na  aghaidh  air  son  a'  ghniomh  ud,  agus  an  aobh- 
air  mu'n  d'  rinn  se  e.  Àgus  ni  b'  eagalaiche  na  iad  sin  uile,  bha 
eaglaiò  na  Itòimhe  gu  a  cumhachd  fèin  a  thionndadh  'na  aghaidh 
air  son  e  dhòirteadh  fol'  an  taobh  a  stigh  do  bhallachan  eaglais, 
a  bha  's  an  àm  ud  air  a  mheas  'na  naomh  ionad  dion  's  na  h-uile 
cunnart.  Ach  an  àite  tuiteam  'an  alltapadh  's  ann  a  bha  spiorad 
a'  Bhrusaich  air  a  dhùsgadh  suas  gus  an  tuilleadh  duineabì:>  'us 
misneachd  ann  an  coinneachadh  nan  doirbheasan  leis  an  robh  e  aix 
a  chnairteachadh.  Thug  e  leum,  agus  dol  air  ais  cha  robh  ann. 
Bha  fios  aige  gu'm  feumadh  a  cheann,  an  dara  cuid  crùn  a  ghm> 
lan,  no  bhi  air  a  thogail  suas  ri  taobh  ceann  Uallais  air  drochaid 
Lunainn.  Chuir  e  fios  air  a'  mheud  de  àrd  mhaithean  na  tìre  'ua 
as  am  feudadh  e  earbsadh,  's  thug  iad  sin  leò  na  b'  urrainn  iad  de 
luchd-leanmhuiun.  Thionail  cuid  de  sheann  luchd-leanmhuinn 
Uailais  mar  an  ceudna,  mach  as  an  àitibh  foluich,  *s  chuir  siad  iad 
fèin  fo  a  bhrataich.  Leis  an  armailt  bhig  so  mhàrsail  e  timchioll 
Ghlascho,  gu  Peirt  'us  Scoinne,  an  t-àit'  am  b' àbhaist  righrean 
Alba  bhi  air  an  crùnadh. 

2.  B'  aun  air  29  là  de  'n  Mhàirt,  1306,  a  chaidh  Raibeart  Brus 
a  chrùnadh  'na  rìgh  air  Alba.  Deich  bliadhna  roimhe  sud  bha 
righ  Shasuinn  air  crùn  Alba,  'san  t' slat-rioghail,  'san  Lia  Fàil, 
*8  gach  ni  air  bith  eil*  a  bhuineadh  do  rioghalachd  a  thoirt  leis. 
Bha  iomadh  là  soilleir,  greadhnach  'an  Abaid  Scoinne  roimhe  sud 
aig  àm  crùnaidh  righrean ;  ach  ged  is  e  Raibeart  Brus,  gun  teagamh. 
gam  bith,  righ  bu  mhò  bha  riamh  air  Alba  roimhe  no  na  dheigh^ 

cha  robh  co  beag  greadhnachais  co-cheangailte  ri  crìinadh  aon  sam 
bith  dhiubh  's  a  bha  ri  'chrùnadh-san.  Itinn  còran  beag  òir,  a 
chuireadh  ri  'chèile  le  cabhaig  's  an  àm,  a'  chùis  air  son  a'  chruin. 
Thug  Aba  Scoinne  seachad  caithir  'an  iasad,  agus  thug  Easbuig 
càirdeach  earradh  an  iasad.  Air  an  18  là  de  'n  Mhàigh  an  dèigh 
gin,  bha  e  air  iom-sgaradh  o  chomunn  nan  Criosduidhean  leis  a' 
Phàp'  air  son  fuil  a  dhòirteadh  anns  an  eaglais.  Bha  n  t-iom- 
sgaradh  so  a'  filleadh  a  stigh  gu  'm  feudadh  duine  sam  bith  a  thog- 
radh  a  mharbhadh,  agus  nach  feudadh  Criosduidhean  comh-pàirt- 
eachadh  ris  'an  nithibh  aimseireil,  's  nach  feudtadh  sochair  eaglais 
a  thoirt  da. 

'N  uair  a  chuala  rìgh  Shasuinn  mu  dhol  a  mach  a'  Bhrusaich  'an 
Alba,  thug  e  bòid  shòluimt'  aig  fleadh  mhòir  an  làthair  a  chùirt- 
eirean,  gu'n  deanadh  e  làn  dioghaltas  air  fèin  's  air  a  luchd-lean- 
mhuinu;  agusan  dèigh  sin  nachtarniingeadheclaidheanili  tuilleadh 
ach  an  aghaidh  nan  Sarasach,  naimhdean  a'  chreidimh  ann  am 
Palestin.  Bha  Eideard  ièm  a  nis  air  fas  tròm  'us  anfhann.  Cha 
b'  urrainn  e  'each  marcachd  a  làimhseachadh  co  aigeanuach  's  a 
dheanadh  e  roimhe  so,  ged  a  bha  e  co  garg  'na  spiorad  's  a  bha  e 
riamh.  Ach  chuir  e  Iarla  Phembroc  air  aghart  gus  am  Brusach 
's  a  luchd-leanmhuinn  a  cheannsachadh.  Bàinig  Pembroc  baile 
Pheirt.  Chuir  Brus  armailt  bheag  fèin  'an  òrdugh  'an  achadh 
dlù  do'n  bhailo  sin,  's  thug  e  fiadhachadh  do  'n  t-Sasunnach  gu 
còmhrag.  Chuir  Pembroc  fios  thuige  gu  'n  robh  cus  de  'n  là  air 
dol  seachad,  ach  gu'm  biodh  e  ullamh  air  son  blàr  a  thoirt  dha  tois- 
cach  an  là  màireach.  Dhi-chuimhnich  an  righ  aig  an  àm  so,  a 
rèir  coslais,  gu  'n  robh  e  fo  bhinn  iom-sgaraidh  a'  Phàpa,  's  nach 
robh  neach  sam  bith  mothachail  air  a  bhi  fo  fhiachaibh  firinn  no 
ceartas  a  chumail  ris,  ach  gu  'm  bu  ni  glònnbòr  'an  sealladh  a 
naimhdean  cothrom  fhaotainn  le  foill,  110  air  sheòl  eil'  air  làmh  a 
chur  'na  bheatha.  Agus  mar  sin,  guu  teagamh  a  chur  'am  focal 
an  Iarla  Shasunnaich,  tharruing  e  air  ais  a  cbuid  daoine  gus  an 
oidhche  'chur  seachad  'an  coille  Mhethbuin,  's  a  choimhearsnachd. 

An  dèigh  an  cuid  each  a  leigeadh  mu  sgaoil,  's  an  cuid  armachd  a 
chuir  dhiubh  thòisich  gach  buidheann  air  còcaireachd  roimh  dhoibh 
luidhe  sios  gu  tàmh.  Ach  gu  h-obann,  thogadh  glaodh  gu  'n  robh 
na  Sasunnaich  a  tighinn  orra  'n  an  teann  ruith  le  sùil  ra  'm  beò- 
shlugadh  suas,  mas  farradh  iad  air  tionndadh.  Rug  gach  fear 
air  armachd  co  grad  'sa  ghabhadh  deanamh,  's  am  fear  a  dh'  fheud- 
adh  chaidh  'na  dhiollaid.  Ach  bha  'n  nàmhaid  orra  co  grad  's  nach 
b'  urrainn  iad  a  dhol  'an  òrdugh ;  's  a  chionn  gu  'n  robh  triùir  Shas- 
unnach  mu  choinneamh  gach  Albannach  cha  b'  urrainn  teagamh 
a  bhi'na  leithid  de  chàs,  ciod  an  taobh  air  an  deigheadh.  Chaidh  an 
t-each  aig  rìgh  Raibeart  a  mharbhadh  fodha,  's  bha  e  fèin  tearc 
de  mhionaidean  'an  làmhaibh  a  naimhdean.  Ach  thachair  gu  'm 
b'  Albannach  bu  cheannard  air  a'  mhuinntir  a  ghlac  e,  ged  a  bha 
e  's  an  arm  Shasunnach,  's  o  nach  robh  e  air  son  a  thoirt  thairis 
do  Eideard  leig  e  cead  a  choise  dha.  Ach  a  thuilleadh  air  na 
mharbhadh  's  an  t-sabaist  so,  chaidh  mòran  a  ghlacadh  'n  am 
priosunaich  's  an  cur  gu  bàs  an  dèigh  sin. 

3.  Bha  Brus  'na  dhuine  neo-chumanta  treun  'an  corp  's  an 
inntinn ;  o  thugadh  air  falbh  Sìr  Uilleam  Uallas  cha  robh  duin* 
eil'  an  Alba  a  ghabhadh  coimeas  ris  'an  neart,  's  an  duinealas,  's  am 
freagarrachd  'sna  h-uile  seadh  air  son  feachd  a  threòrachadh. 
Agus  cha  b'fhad'  an  dèigh  blàr  Mhetuin  gus  an  d'fhuair  na 
comasan  sin  làn  chleachdadh,  an  dà  chuid  ann  e  fèin  a  dhionadh 
o  'naimhdibh,  agus  'an  giùlan  'us  foighidin  fo  na  deuchainnibh  a 
bha  'coinneachadh  ris.  Thòisich  a  chuid  daoin',  a  lion  buidheann 
'us  buidheann,  ga  fiiàgail,  o  nach  robh  dòigh  aig'  air  an  cumail 
suas.  Ach  dhlùth-lean  àireamh  maith  de  fhior  chàirdean  dìleas 
ris.  'N  am  measg  sin  bha  Morair  Seumas  Dùghlas,  ris  an  abrar 
an  deadh  Mhorair  Seumas ;  agus  mar  an  ceudn'  a  bhràthair  fèin, 
Eideard.  Thàinig  a'  Bhan-righ,  mar  an  ceudna,  'n  an  ceann,  maille 
ri  mnaibh  'us  peathraichibh  an  tearc  de  uaislean  a  bha  ga  lean- 
tuinn.  Thug  iad  beanntan  na  Gàeltachd  orra,  far  an  robh  iad  air 
an  ruagadh  car  ùin'  o  chnoc  gu  cnoc,  's  o  ghleann  gu  gleann,  air 

feadh  Adhoill  taobh  's  ear  Earra-ghàeil.     Bha  iad  a'  tighinn  beò 
mar  a  b'  fhearr  a  dh'  fheudadh  iad,  air  seilg  'us  iasgach.      Bha 
eagal  air  an  luchd-àiteachaidh  fèin  mòran  caoimhneis  a  nochdadh 
do  na  fògarraich  bhochd  ud,  a  chionn  gu'n  deanadh  na  Sasunnaich 
•dioghaltas  orra  na  'm  faigheadh  iad  a  mach  e.     Fa  dheòidh  thug 
JBrus  an  oidhirp  air  faotainn  a  steach  do  Lathairn,  cearna  fharsuinn 
<de  Earra-ghàeil,  'an  dùil  gu  'm  biodh  e  na  b'  f husadh  dha  e  fèin  a 
dhionadh  's  a  chumail  suas  's  an  dùthaich  sin.    Ach  bha  teaghlach 
nan  Dùghallach,  de'ngoirteadh  's  an  àm  sin  tighearnan  Lathairn, 
càirdeail  do   na  Sasunnaich.      Agus  bha  mòr  fhuath  aig  Iain 
Lathairn,  a  bha  'n  sin  'na  cheann  air  an  teaghlach  ud,  do  Bhrus  air 
son  e  mharbhadh  a  Choiminich,  a  bha  fagus  an  càirdeas  da  fèin. 
Thog  e,  uime  sin,  a  chuid  daoine  's  chaidh  e  mach  an  aghaidh  a 
Bhrusaich  air  los  a  ghlacaidh  mar  phriosunach,  no  fhuadachadh 
air  falbh  as  a  dhùthaich.     0  nach  robh  aig  Brus  ach  àireamh  beag 
dhaoine,  cha  b'  urrainn  e  aghaidh  a  chumail  ris  an  fheachd  lion- 
mhor  abha  leantuinn  a  chinn-feadhn'  ud,  agus  mar  sin  dh'  òrduich 
€  d'a  chuid  daoine  teicheadh  tre  bhealach  cumhang  eadar  dha 
Imeinn,  tre  nach  b'  urrainn  a  dhol  còmhladh  ach  ro  thearc  de 
dhaoine."   Bha'n  rìgh  fèin  air  mharcachd;  sheas  e  air  deireadh  na 
cuideachd  gus  an  luchd  tòraclid  a  chumail  air  ais,  gus  am  faigheadh 
iad  teicheadh  'an  tearuinteachd.      Bha   e   'marbhadh  'an  sin, 
thar  muin  an  eich,  neach  sam  bith  a  bha  'gabhail  air  an  ruaig  a 
leantuinn.    Bha  triùir  de  luchd-leanmhuinn  an  Dùghallaich,  athair 
agus  a  dhithis  mac  de  'n  goirteadh  Mac  Androsair,  daoine  calm', 
a  bhòidich  gu  'm  marbhadh  iad  Brus  no  gu  'n  deanadh  iad  prios- 
unach  dheth,  air  son  e  'bhi  mar  sud  a'  seasamh  'n  an  rathad  a' 
•dìonadh  a  chuid  daoine  fèin.     Bha  creag  àrd,  gheur  air  an  dara 
taobh  dheth,  'us  loch  domhain  air  an  taobh  eile,  's  iad  sin  co  faisg 
air  a  chèile  's  nach  leigeadh  e  creutair  seachad  air.     Leum  an 
triùir  ud  ceart  còmhladh  air  an  righ.     Rug  a'  cheud  fhear  dhiubh 
air  srèin  an  eich;  ach  ghearr  Brus  a  ghàirdean  deth  le  aon  bhuille 
de  'chlaidheamh,  's  bhàsaich  ele  tràghadh  fola.    Eug  a  bhràthair 

air  cois  a  Bhrusaich,  's  thòisich  e  air  a  tharruing  gu  làr,  ach  chuir 
ani  marcach  spuirean  ris  an  each  a  thug  a  leithid  de  leum  as,  's  a 
leag  MacAndrosair  gu  talamh,  agus  an  àm  dha  bhi  'g  èiridh  sgoilt 
am  Brusach  a  cheann  le  aon  bhuille  de'n  chlaidheamh  mhòr. 
Ach  mas  gann  a  bha  so  deanta  bha  'n  t-athair  an  dèigh  leum  air 
a'  Bhrusach  o  chulaobh,  'us  greim  bàis  a  dheanamh  air  a  làinh- 
aibh  'us  fhalluinn  air  sheòl  's  nach  b'  urrainn  e  làmh  a  shìneadh 
no  e  fèin  a  chur  saor  air  aon  chor.  Ach  ghabh  e  dha  le  dul  a 
chlaidheimh  gus  an  do  bhris  e  slig'  a  chinn  aige ;  agus  ged  a  bha  'n 
duine  marbh  bha  leithid  de  ghreim  aig'  air  falluinn  an  rìgh  's  gu'n 
robh  e  'n  impis  a  thachdadh  'an  crochadh  ris  an  each.  B'  èigin 
da  mar  sin,  gu  e  fèin  a  chur  saor,  am  bucall  a  bha  ceangal  na  fai- 
luiim  'uime  fliuafgladh,  'sa  leigeadh  sios  thun  an  làir  leis  an 
duh:e  mharbh.  Tha'm  bucall  so  fathast  air  a  ghleidheadh  'an 
teaghlach  an  Pùghallaich,  mar  chuimhneachan  air  a'  chaol  thear- 
nadh  a  rinn  rìgh  Raibeart  o  thuiteam  an  làmhaibh  lain  Latharna 
an  là  ud. 

4.  Ach  an  ddigh  iomadh  teugbhail  fhuiltich  de  'n  t-seòrsa  sor 
V  èigin  do'n  rìgh  's  da  chàirdibh  sealltuinn  a  mach  air  son  àite 
bu  tìoraile  na  na  monaidhean  fiadhaich  ud  gus  an  geamhradh  a 
chur  seachad.  Blia  'n  là  nis  air  fas  goirid,  's  an  oidhche  air  fas 
fada,  fuar;  's  cha  b'  urrainn  na  bain-tighearnan  am  monadh  a 
chumaìl  ni  b'  fhaide.  Bba  caisteal  Chilldrumaidh,  'an  Siorrachd 
*"  Àbaraidhein  fathast  a'  cumail  a  mach  'an  aghaidh  nan  Sasunn- 
ach,  agus  'an  làmhaibh  chàirdean  do'n  rìgh.  Agus  's  e  rùnaich 
e  na  bain-tigheaman  a  chur  do'n  chaisteal  sin,  maille  ris  a'  chuid 
eiì'  a  b'  anfhainne  de'n  chuideachd,  agus  a  bhràthair  fèin,  Nigel, 
cganach  tlachdmhor,  'na  fhear-iùil  doibh  ga  'n  treòrachadh  thun 
na  daingnich  sin,  's  na  fhear-frithealaidh  dhoibh  an  ddigh  sin, 
'  s  cha  b'  ann  gun  mhòran  iomaguin,  'us  dheur  a  shileadh  le 
gruaidhibh  neo  chleachdta  ri  taiseachadh,  a  thachair  an  dealach- 
adh  £o,  gun  fhios  an  coinnicheadh  iad  gu  h-aithghearr,  no  idirair 
thalamh.     Ach  cha  robh  leasachadh  air  a'  ghnothuch ;  b'  èigin 

sgarachduinn  a  bhi  ann.  Fhuair  Nigel  Brns  a  steach  do'n  daing- 
neach  gu  tearuinte  còmhladh  ris  na  càirdibh  a  bh'  air  an  earb- 
eadh  ris.  Ghabh  an  rìgh  fèin,  'us  tearc  de  luchd-leanmhuinn,  a 
measg  an  robh  a  bhràthair  Eideard,  air  an  aghart  tre'n  mhonadh, 
gus  an-do  ràinig  iad  Maoil  Chinntìre.  Ghabh  e  'n  t-aiseag  à  sin 
'am  bàta  beag  gu  ruig  Eachluinn,  eilean  beag  air  taobh  tunth 
Eirinn,  mu  thuaiream  ceithir  mìl'  o  thir-mòr.  'S  an  eilean  so 
chuir  e  fèin  's  a  chàirdean  an  geamhradh  seachad  tearuint'  o  thòr- 
achd  a  naimhdean  fuilteach.  Ach  cha  b'  ann  mar  sin  a  thach- 
air  do'n  bhuidhinn  ris  an  do  dhealaich  iad  air  monaidhibh  fuara 
Bhraidalba.  Ghlac  na  Sasunnaich  caisteai  Chill-drumaidh,  's  cliuir 
iad  gu  bàs  Nigel  Brus  àluinn,  agus  Sìr  Cristopher  Seton,  bràthair 
na  ban-righ,  agus  mòran  eile  de  fhior  chàirdean  a'  Bhrusaich,  a 
bha'n  an  àrd-mhaithibh  na  rioghachd.  Thugadh  a'  bhan-righ 
fèin,  maille  ri  'leanaban  nighinn,  agus  dithis  pheathraichean  an 
rìgh,  do  Shasunn  mar  phrìosuuaich ;  agus  chuireadh  Ban-Iarla 
Bhuchain  'an  gainntir,  ann  an  aon  de  na  prìosuna  'bu  treise  's  an 
rioghachd.  Thug  ise  mòran  oilbheim  do  na  Sasunnaich  air  son 
i  chur  a'  chrtiin  air  ceann  a'  Bhrusaich  ann  an  Scoinne;  'sbha  do 
rèir  sin  ni's  mò  de  thàir  's  de  chuing  aice  ri  'ghiùlan  's  a'  phriosun 
na  aig  na  bain-tighearnan  eile.  Agus  a  thuilleadh  air  so  uile 
chaidh  fearann  a'  Bhrusaich  arfhuntachadh,  no  a  thoirt  air  falbh 
o  theaghlach-san  gu  h-ioralan,  agus  a  bhuileachadh  air  daoinibh 
mòr  eil'  a  bha  'gaideachadh  ùmhlachd  do  rìgh  Shasuinn.  Is  co 
ìosal  sin  a  thàinig  nithe  gu  bhi  maille  ri  Raibeart  Brus  air  a' 
cheud  bhliadhn'  an  dèigh  crùn  Alba  fhaotainn.  Cha  bu  bheag  an 
spiounadh  cridhe  do  neach  sam  bith  seasamh  ris  gach  cruaidh 
fhortan  a  bha  'n  sud  gun  ni-eigin  de  lagachadh  a  thighinn  air  a 
mhisneachd.  Agus  ma's  fior  na  sgeòil,  cha  'n  'eil  e  mi  choslach 
nach  tàinig  eadhon  Raibeart  Brus,  'an  uair  dhuirch,  gu  bhi  'cur 
teagamh  co  dhiu  rachadh  no  nach  rachadh  e  air  aghart  a 
dhaingneachadh  a  chòraichean  air  a  rioghachd  fòin.  'S  ann  an 
uair  a  bha  e  gu  muladach  a'  cunntadh  na  bha  roimhe  's  na  dhèigk 

a  thaobh  a'  ghothuich  sin,  a  thachair  an  ni  ud  o  na  thogadh  an 
seanachas  mu  dhèighinn  an  damhan-allaidh,  a  bha  'na  bheul- 
aithris  aig  an  àm  ud,  's  o'n  uair  sin  air  feadh  Alba.  Bha  'n  rìgh 
'na  luidh'  air  a  leabaidh  maduinn  àraidh,  's  na  smuaintean  mul- 
adach  ud  a'  dol  tre  'inntinn,  co  dhiubh  a  b'  fhearr  crùn  Alba  'chur 
uaithe,  's  aghaidh  a  chur  air  Palestin,  gus  na  Sarasaich  fhuadach- 
adh  air  falbh,  's  gu'm  biodh  an  tìr  sin  aig  na  Criosduidhibh,  no 
•oidhirp  a  thoirt  fathast  air  a  dhùthaich  fdin  a  shaoradh  o  fhòir- 
-neart  'us  ain-tighearnas  nan  Sasunnach,  'n  uair  a  bhuail  a  shùil 
air  damhan-allaidh  os  a  cheann,  a  bha  crochta  ri  snàthainn  fada 
•air  a  shnìomh  as  fèin,  agus  a  bha  e  'g  oidhirpeachadh  a  thilgeadh 
seachad  o  aon  sail  gu  ceann  sail  eile,  le  sùil  ri  lìon  fhigheadh  air 
an  t-snàthainn  sin  eadar  an  dà  shail.  Thug  am  faoin-chreutair 
ud  oidhirp  an  dèigh  oidhirp  air  an  t-sail  a  ruigsinn  leis  an  t-snàth- 
ainn  gun  an  gnothuch  a  dhol  leis,  gus  mu  dheireadh  an  do  chunnt 
Brus  gu'n  d'  rinn  e  deuchainn  air  sud  sè  uairean,  agus  co  tric  sin 
gu'n  robh  'shaothair  air  a  call.  Agus  's  e  'smuainich  Brus  gu'n 
robh  'n  damhan-allaidh  's  an  aon  suidheachadh  ris  fèin.  Bha  e  air 
sè  blàir  a  chur  ris  na  Sasunnaich,  no  ri'n  càirdibh,  mu'n  d'  fhàg 
e  Alba,  agus  chaill  e  iad  uile.  "Nis,"  ars  an  rìgh,  "ma  bheir  an 
damhan-allaidh  aon  oidhirp  fathast  agus  gu  'n  teid  leis,  gabhaidh 
mise  sin  mar  chomharr'  air  gu  'n  soirbhich  an  t'  aobhar  leam  fèin 
ann  am  oidhirp  air  mo  rioghachd  a  shaoradh  o  'namhaid."  Thug 
an  damhan-allaidh  an  seachdamh  oidhirp  leis  an  deachaidh  aig  air 
greim  a  dheanamh  air  an  t-sail  's  an  snàthainn  a  cheangal  rithe. 
Bha  's  an  aithris  gu'n  do  ghabh  am  Brusach  misneachd  o  sin  Tha 
cuid  de  Bhrusaich  gus  an  là  'n  diugh  nach  fuiling  damhan-allaidh 
a  mharbhadh,  a  chionn  gu  'm  b'  ann  le  seòladh  an  fhaoin-chreutair 
sin  a  ghabh  am  fear-cinnidh  misneachd  gu  aghaidh  a  chur  a  rìs  air 
an  nàmhaid. 

5.  Co-dhiù,  'n  uair  thàinig  a  steach  gu  maith  's  an  earrach  rinn, 
an  rìgh  na  h-uil'  ullachadh  a  bha  'na  chomas  air  son  a  chòraich- 
ean  fèin  a  thoirt  a  mach  o  'naimhdibh  cumhachdach.     Fhuair  e 

càirdean  'us  cuideachadh  a  measg  cinn-fheadhna  nan  eilean  a 
'siar,  's  mar  sin  thionail  e  càbhlach  beag  's  an  robh  tri  bàtaichean 
deug  thar  fhichead,  agus  tri  ceud  fear  air  bòrd  annta.  Leis  an 
fheachd  so  thàinig  e  air  tìr  'an  eilean  Arrain,  fo  sgàile  na  h-oidh- 
che.  Tha  'n  t-eilean  beag  so  air  taobh  Caolas  Chluaidh,  dìreach 
mu  choinneamh  a  chuid  fearainn  f  èin,  Carraic,  a  th'  air  taobh  deas 
a'  chaoil  sin.  Dh'  fheòraich  an  righ  de  'n  cheud  mhnaoi  a  choinn- 
ich  e  'n  dèigh  dol  air  tìr,  ciod  an  àireamh  shaighdearan  a  bha  'san 
eilean?  Fhreagair  ise,  gu  'n  tàinig  buidheann  de  choigrich  arm- 
aichte  do  'n  eilean  o  cheann  ghoirid ;  's  gu'n  do  chuir  iad  an  ruaig 
air  an  oifigear  Shasunnach  a  bha  na  f hear-riaghlaidh  air  Caisteal 
Bhrothaic,  gu'n  do  mharbh  iad  e  fèin  's  a'  chuid  bu  mhò  de  chuid 
daoine,  'sgu'n  robh  iad  a  nis  a'  caitheamh  an  aimsir  a'  sealgfeadh 
an  eilein.  Thug  an  rìgh  mu  'n  airidh  e  fèin  a  bhi  air  a  threòr- 
achadh  a  dh'  ionnsuidh  na  coille  bu  tric  leis  na  coigrich  so  a  bhi 
taghall.  Nis  b'e  ceann-feadhna  na  muinntir  ud  a  chuir  an  ruaig 
air  na  Sasunnaich,  agus  a  chuir  cuid  duibh  gu  bàs,  Morair  Seumas 
Dùghlas,  caraid  a'  Bhrusaich,  ris  am  b'  èigin  dealachadh  mu'n  do 
ghabh  e  'n  cuan  Eireannach  toiseach  a'  gheamhraidh.  Shèid  Brus 
an  adharc  's  a  choille,  's  co  luath  's  a'  chuala  Seumas  Dùghlas  am 
fuaim  ghlaodh  e  mach  le  aoibhneas,  gu'm  b'e  sud  an  rìgh;  gu'n 
robh  e  ga  aithneachadh  air  an  dòigh  sèididh  a  bh'  aige.  Cha 
b'  f  hada  gus  an  robh  na  càirdean  a'  f àilteachadh  a  chèile  le  mòr 
shubhachas,  ged  nach  b'  urrainn  gun  searbhadas  a  bhi  ac'  a'  cuimh- 
neachadh  air  ciod  a  thachair  o  dhealaich  iad.  Ach  cha  bu  daoine 
meath-chridheach  na  laoich  a  bha  'n  sud.  Chuir  iad  an  cinn  ri 
chèil'  ach  ciod  an  dòigh  an  tòisicheadh  iad  air  ruagadh  an  nàmhaid; 
a  mach  as  an  tìr  gu  h-iomlan.  Rùnaich  Brus  tòiseacheadh  'na 
chearna  fèin  de'n  dùthaich,  a  measg  a  luchd-eòlais,  a  bha  e'n  dùil 
a  dheanadh  còmhnadh  ris.  B'e  'cheud  ni  a  chaisteal  fèin,  a  bha  'an 
Turnberi,  a'  bhuntainn  à  làmhaibh  nan  Sasunnach.  Chuir  e  null 
duin'  earbsach  a  mhuinntir  Charraic  fèin,  mar  bheachdair  gu 
sealltuinn  timchioll  air,  's  gu  faotainn  a  mach  ciod  aninntinn  's  an* 

robh  an  sluagh,  agus  ciod  an  àireamh  shaighdearan  a  bh'  aig  na 
Sasunnaich  timchioll  air  a'  chaisteal.  Agus  na  'm  mothaicheadh 
e  gu  'm  biodh  an  sluagh  deònach  air  èiridh  an  aghaidh  nan  Sas- 
unnach,  no  gu  'n  robh  coslas  sam  bith  air  gu  'n  soirbhicheadh  leò, 
bha  e  gu  teinefhadadh  air  cnoc  os  ceann  a'  chaisteil  air  la  àraidh. 
Thàinig  an  la,  'sbha  Brus  'sa  luchd-leanmhuinn  gu  h-iomguineach 
a'  spaisdearachd  air  ais'sair  aghart  air  a  mhol,  'scha  robh  teine 
no  soillse  ri  fhaicinn.  Fa-dheòidh  goirid  an  dèigh  an  àm  shuidh- 
ichte,  chunacas  solus  air  an  dearbh  bhad  's  an  robh  Cutbert, 
beachdaira'  Bhrusaich,  gu  'fhadadh;  sgaoil  'us  mheudaich  an  solus 
gu  bhi  na  theine  mòr,  lasrach.  Thòisich  Brus  's  a  chuid  daoin'  air 
tarruing  nam  bàtaichean  thun  na  mara  le  mòr  aigneadh,  an  dùil 
gu  'n  robh  iad  air  am  fiadhachadh  leis  a'  bheachdair  gu  leura  air 
na  Sasunnaich.  Cha  deachaidh  iad  fad'  o  thir  'nuair  a  thuit  an 
oidhche  dhoibh.  Ràinig  iad  fearann  Charraic  mu  mheadhon  oidh- 
che.  Choinnich  Cutbert  dìleas  air  a'  chladach  iad  le  sgeul  dhubh- 
ach.  Thuirt  e  gu  'n  robh  Morair  Percey  'sa'  chaisteal  le  àireamh 
mòr  sliaighdearan,  'sgu'n  robh  e  air  uiread  de  eagal  a  chur  air  an 
t-sluagh  le  'bhagraidhibh  's  le  'ghniomharaibh,  's  nach  robh  mis- 
neachd  sam  bith  aca  gu  èiridh  an  aghaidh  rìgh  Shasuinn. 

"Agus  a  bhrathadair,"  ars  an  righ,  "carson  a  dh'fhadaidh  thu 
'nteineud?"  "Oh!  Fhir-uasail,"  ars  Cutbert,  "cha  d' fhadaidh 
mise  riamh  e,  's  cha  'n  'eil  fios  agam  co  rinn  e,  no  car  son ;  cha  'n 
fliaca  mi  e  gus  an  do  dhorchaich  an  oidhche,  's  o'n  bha  fios  agam 
gn'm  mealladh  e  sibhse  ghreas  mi'n  so  gu  bhur  cunnart  innseadh 
dhuibh.  Chuir  an  naigheachd  so  oglachd  mhòr  air  Brus.  Bha  e 
csr  greis  eadar  dha  bharail  co  dhiubh  a  dh'fhanadh  no  philleadh  e. 
Dh'  fheòraich  e  de  'chàirdean  ciod  a  bha  iad  an  dùil  bu  chòir  a 
dheanamh?  "Air  mo  shonsa,  mar  aon  neach"  ars  Eideard  Brus, 
"cha  'n  'eil  mi  dol  a  philltinn,  la  's  tàinig  mi  do  dhùthaich  mo  bhrcith 
air  an  dòigh  so;  an  dara  cuid  aisigidh  mi  saorsa  do  'n  tìr,  no  tuitidh 
nio  cholunn  air  an  fhearann  's  an  d'  rugadh  mi."  An  deigh  beagan 
smnaineachaidh  thàinig  an  rìgh  fein  thun  na  h-inntinn  eheudna. 

Rùnaich  iad  uile,  mar  so,  fantuinn  a  dh'  fhaicinn  ciod  an  soirbheach- 
adh  a  ehuireadh  freasdal  nan  rathad. 

Bha  mu  dhà  cheud  saighdear  aig  Morair  Percej  air  chairteilibh 
's  a'  bhaile  ri  taobh  a'  chaisteal,  a  thuilleadh  air  àireamh  àraidh  a  bha 
'freiceadain  a  stigh  's  a'  chaisteal  fèin.  Air  mharbhan  a'  mheadhon 
oidhche  ud  fein  chualas  fuaim,  'ua  glaodhaich,  'us  èigheach  neo- 
àbhaisteach  feadh  a'  bhaile.  Ged  a  bha  freiceadain  a'  chaisteil  a' 
cluinntinn  so  uile  's  a'  gabhail  uamhais  mu  ciod  bu  chiali  da,  cha 
dùraichdeadh  iad  tighinn  a  mach  rè  na  h-oidhche,  gun  fhios  co  an 
nàmhaid  ùr  a  bha  air  tighinn,  no  cia  co  làidir  's  a  bha  e.  'N  uair 
a  shoilleirich  a'  mhaduinn  chunnacas  na  h-Albannaich  a'  roinn  mbran 
creiche — armachd,  eich-chogaidh,  agus  uil'  acfhuinn  canipachaidh 
Mhorair  Percy.  Fhuair  an  Sasunnach  dùbhlan  a  rìs  tighinn  a  mach 
as  a'  chaisteal  do'n  achadh  fhosgailt'  a  chogadh  ri  Brus.  Ac!i  o 
nach  robh  saighdear  beò  aig'  ach  an  dòrlach  a  bha  's  a'  chaisteal 
còladh  ris,  bu  bhuidhe  leis  fantuinn  far  an  robh  e,  's  ta.ma.ilt  an  diàlt- 
aidh  a  ghiùlain.  B'e  so  an  ceud  car  soirbheachail  a  chuir  Raibeart 
Brus  deth  ann  a  oidhirpibh  air  Alba  shaoradh  o  fhòirneirt  nan 
Sasunnach.  Ach  goirid  an  deigh  sud  thàinig  feachd  eile  Shasnnn- 
ach  do  chaisteal  Charric,  'sb'  èigin  da  aig  an  àni  a  chùl  a  chuir  aic. 
Ach  aig  an  àm  cheudna  chuir  e'n  ruaig  air  dà  Iarla  Shasun 'i.ich 
'am  blàr  tarruingte,  's  theich  iad  gu  caisteal  Ara,  far  an  do  chuir  e 
slisde  theinn  riu. 

6.  Goirid  an  dèigh  dhoibh  dol  air  tìr  an  Carraic  rinn  Morair 
Seumas  Dùghlas  air  son  a  chaisteal  fèin  a  spionadh  à  Iamhaibh  nan 
Sasunnach.  Thàinig  e  do  'n  choimhearsnachd  re  na  h-oidhche  agus 
ivochd  se  e  fèin  do  iochdaran  dìleas  a  bh'  aig  'athair,  a  b'  aithne 
<3ha  'n  uair  a  bha  e  'na  bhalach,  agus  a  ghuil  le  aoibhneas  'n  uair  a 
«hunnaic  se  e.  Dh'  fholuich  se  e  f6in  'an  tigh  an  duine  so,  's  chair 
e]  fios  gu  h-uaigneach,  a  lion  fear  'us  fear,  air  àireamh  maith  de 
^chàirdean  dìleas  as  am  feudadh  e  earbsadh.  Chuir  e  'choniiiairlc 
riu  sin  mu  ciod  an  rian  a  ghabhadh  iarl  air  cumhachd  an  nimhai  J  a 

bhriseadh.    Bha  aon  de  làithean  f èille  nam  Pàpanaeh  dlùth*  air  làiniBy 
Di-domhnuich  Buadhach,  air  an  robh  fios  aca  gu'm  fàgadh  na  saigh- 
dearan  uile  an  caisteal,  's  an  rachadh  iad  a  dh'  èisdeachd  na  sear- 
moin  Phàpanaich  do  'n  eaglais  a  bha  's  a'  choimhearsnachd.     Bha  'n 
Dùghlasach  's  a  luchd-cuideachaidh  ag  ullachadh  air  son  dol  do  'n- 
t-searmoin  iad  fèin.    Bha  iad  rud-eigin  fadalach  mu  'n  do  ràinig  iad 
an  eaglais.     Bha  cuaille  fada  bata  aigesan  's  aig  a'  chuid  mhòr  de 
'luchd-leamnhuin/gus  nach  aithnichteadh  iad  o'n  chuid  eile  de  thuath 
cheathairn  na  dùtlicha;  's  bha  eudaichean  uachdair  fad'  orra  fo  'n 
robh  an  cuid  armachd  foluichte.     Mu  'n  robh  an  ceann-feadhna  air  e 
fein  a  nochdadh  'an  taobh  a  stigh  de  bhallachan  na  h-eaglais  bha  e 
air  aithneachadh,  's  thuig  mòran,  mar  is  maith  a  dh'  fhendadh  iad, 
nach  b'i'n  t-sìth  a  bh'  ann.    Thogadh  an'  eigh  thall  's  a  bhos,    " An 
Dùghlasach!  an  Dùghlasach."     Thilg  gach  fear  uaithe  a  chuaille 
's  fhalluiug,  's  thug  e  tarruing  air  a  chlaidheamh.     Bha  'n  sagart  a' 
dol  air  aghart  le  seirbhis  na  h-aifrinn;  ach  cha  robh  urram  sam  bith 
gu  bhi  air  a  thaisbeanadh  dha  sin.    Shuidhicheadh  freicidein  mhaith 
làidir 'an  dorsaibh  na  h-eaglais;  's  ghabh  buidheann  eile  troimpe 
le'n  armailt  rùisgte,  a'  reubadh  'sa'  marbhadh  nan  Sasunnach. 
Chaidh  na  saighdearan  uile  'mharbhadh  no  ghlacadh  'n  am  priosun- 
aich.     Co  luath  's  a  bha  obair  a'  chasgraidh  so  criochnaichte  thug 
an  ceann-feadhna,  le  'luchd-leanmhuinn  aghaidh  air  a'  chaisteal. 
Cha  robh  'chaismeachd  air  an  aitreabh  sin  a  ruigsinn.     Fhuair  iad 
an  geata  fosgailte,  gun  duine  stigh  ach  am  portair  's  an  còcaire. 
Bha  'n  dìnneir  deas,  's  am  bòrd  air  a  chòmhdachadh  's  an  talla  air 
choiuneamh  nan  saighdearan.     Dh'  òrduich  an  Dùghlasach  an  geatr 
a  dhruideadh  's  a'  chuideachd  a  shuidhe  timchioll  a'  bhùird.    'N  uair 
a  ghabh  iad  an  dìnneir,  chruinnich  esan  ri  chèile  gach  ni  a  b'urrainn 
a  chuid  daoine  a  ghiùlan  leò — armachd,  eudach  'ns  seudan.      An, 
dèigh  sinn  rinn  e  aon  tòrr  de  gach  gnò  bìdh  a  bha  's  a'  chaisteal, 
's  dhòirt  e  air  an  tòrr  singach  gnè  deocha  bha  ri  'm  faotainn  aim — 
mharbh  e'n  sin  na  priosunaich,  's  thilg  e'n  cuirp  'san  tòrr  còladh  ris 


RAIBEART  BRUS.  97 

gach  ni  eile,  's  chair  e  'n  caisteal  r'a  theine  leis  na  bh'  ann.  Thug 
sluagh  na  dùthcha  "  Tigh-biatachd  an  Dùghlasaich"  mar  ainm  air 
an  dioghaltas  uamhasach  so. 

7.  Cha  robh  iomradh  air  gniomharaibh  euchdach  a'  Bhrusaich 
's  an  Dùghlasaich  fada  gun  Lunuinn  a  ruigsinn.  Bha  'm  Fad-luirg- 
neach  fathast  beò,  ged  a  bha  e  air  fàs  gu  maith  tròm,  lag,  le  aois. 
Cha  b'  urrainn  e  tuilleadh  an  t-each  marcachd  a  laimhseachadh, 
mar  dheanadh  e  roimhe.     Ach  bba  e  co  brùidcil,  garg  'na  spiorad 

a  bha  e  riamh,  agus  co  rùnaicht'  air  na  h-Àlbannaich  a  cheann- 
sachadh,  's  am  peanas  a  b'  eagalaich'  a  dheanamh  air  na  cinn- 
fheadhna  chrosd  ud  nach  robh  idir  air  choslas  gèilleadh  dha.  Thog 
e  air  gu  tighinn  a  naìl  do  Alba,  's  dh'òrduich  e  do  'fheachd  cogaidh 
iad  ga  choinneachadh  aig  Carslile.  'N  uair  a  ràinig  e  fein  am  baile 
sin  leig  e  air  gu'n  robh  e  air  ath-nuadhachadh  co  mòr  'an  neart 
's  gu'n  tug  e  suas  an  carbad  siubhail  a  bh'  aigo  mar  thabhartas 
anns  an  àrd-eaglais,  's  gu'n  do  ghabh  e  each  marcachd.  Ach  thug 
e  ceithir  là  air  marcachd  sea  mìle.  Leis  au  triall  mhall  so  ràinig  e 
àite  ris  an  abrar  Bail'-air-tràigh,  air  taobh  deas  Guailbhaigh. 
Ghabh  e  'leabadh  'an  sin  'sbhàsaich  e  air  an  6mh  là  de  mhìos  deir- 
eannach  an  t-samhraidh,  1307,  mu'n  cuairt  do  chùig  mlosan  'an 
deigh  do'n  Bhrusach  eilean  Rachlainn  fhàgail.  B'  e  ceannsachadh 
Alb'  an  ni  àraidh  a  bh'  air  smuaintibh  Eideird  air  leabaidh  a  bhàis. 
Thug  e  air  a  mhac,  air  an  robh  ainni  fèin,  bòideachadh,  co  luath 
's  a  dh'fhalbhadh  an  t-ànam  as,  gu'm  bruicheadh  e  a  chorp  ann  an 
coire  mòr,  gus  am  falbhadh  an  fheòil  bhàrr  nan  cnàmh;  gu  'n  adh- 
laiceadh  e  'n  sin  an  fheòil,  's  gu'm  f uaigheadh  e  suas  na  cnàmhan 
ann  an  seiche  tairbh,  's  gu'n  tugadh  e  ma'n  airidh  an  giùlan  gu  ruig- 
Alb'  air  ceann  an  airm  Shasunnaich,  co  tric  's  a  dh'  eireadh  na 
h-Albannaìch  'an  ceannairc  'na  aghaidh.  Bha  e  'n  dùil  gu  'n  do 
dhùisg  na  rinn  e  dh' f hòirneirt  's  a  shàrachadh  air  sluagh  na  riogh- 
achd  sin  a  leithid  de  uambas  na'n  uchd,  's  gu  'n  tugadh  glagadaich 
a  chuid  chnàmhan  fada,  fuar',  orra  an  cuid  armachd  a  thiliì 
natha,  na'n  tachradh  dhoibh  aig  àm  sam  bith  droch  comÌBkfri3  a 

ghabhail  gu  èiridh.  Cha  robh  na  h-eòlaich  a  toirt  creideas  sam 
bith  do  Eideard  II.  air  son  gèire  no  gliocais.  Ach  bha  de  chèill 
aig'  'an  toiseach  a  rioghacliaidh  nach  do  choimhlion  e  'bhòid  a  tliug 
an  uile-bheist  ud,  'athair,  air  a  dheanamh,  ach  gu  'n  do  chuir  e'n  corp 
air  ais  gu  bhi  air  adhlacadh  le  eireachdas  'an  Abaid  na  h-Iarmhin- 
steir  'an  Lunuinn.  Ghabh  Eideard  òg  fein  air  aghart  do  Alb'  air 
cheann  an  airm  gus  an  clo  ràinig  e  siorrachd  Ara,  's  mharsail  e'u 
sin  air  ais  gu  ruig  Sasunn,  gun  bhuill'  a  bhualadh.  Dh'  fhàg  e  aig 
a  chuid  oifigearan  stiùireadh  an  airm,  'us  ceannsachadh  Alba.  Bha 
e,  gun  teagamh,  a'  deanamh  a  ghnothuich  ni  b'  fhusadh  do  rìgh  Alba 
gur  leanabh  a  thàiuig  'an  sud  gu  suidh'  air  righ-chaithir  Shasuinn. 
Ach  au  dèigh  sin  uile  bha  obair  gu  leòir  roimhe  fathast,  na  nàimh- 
dean  a  sguabadh  a  mach  as  an  tìr.  Ged  phill  Eideard  dhachaidh 
bha  mòran  shaighdearan  aige  fathast  'an  Alba.  Bha  caistealan  'us 
daingnichean  làidir  na  rioghachd,  cha  ìnhòr,  gu  h-iomlan  aige  'na 
chumhachd  fein.  Agus  ni  bu  ro  mhiosa  na  sin,  bha  mòran  de  àrd- 
mhaithean  na  h-Alb'  ag  aideachadh  an  ùmhlachd  do  rìgh  Shasuinn 
mar  an  rìgh  dligheach,  air  eagal  gu'n  cailleadh  iad  an  cuid  fearainn 
buiieach  na'n  aidicheadh  iad  Brus,  agus  nach  soirbhicheadh  leis  an 
d6igh  gach  saotliair.  Ach  air  an  làimh  eile,  bha  niòran  a'  gabhail 
misneachd  gu  cruinneachadh  thuig'  as  gach  cearna  de  'n  dùthaich, 
'n  uair  a  bha  iad  a'  cluinntinn  an  tomhas  de  shoirbheachadh  a 
bh'  aige  fein  's  aig  Morair  Seumas  Dùghlas  air  feadh  siorrachd 
Ara.  Agus  'an  ùine  ghoirid  thàinig  a  luchd-leanmhuinn  gu  bhi  co 
lionmhor 's  gu'n  clo  chuir  e  gu  maith  tric  an  ruaig  air  na  h-oifigear- 
aibh  Sasunnach,  de  Ualens  agus  Morair  Cliford,  air  sheòl  's  nack 
gabhadh  iad  orr'  a  choiuneachadh  tuilleaclh  's  an  achadli  fhosgailte, 
gus  am  faigheadh  iad  àireamh  mòr  sluaigh  cruinn.  Ach  o  nach 
robh  rian  aig  Raibeart  air  an  armailt  a  phàigheadh,  b'  6igin  a  bhi 
ga  'n  cumail  aig  seirbhis  thall  's  a  bhos,  'n  am  buidhnibh,  a'  creach- 
adh  na  Sasunnach,  's  a'  glacadh  air  an  rathad  an  cuid  bìdh  'ns 
armachd;  agus  mar  sin  bhiodh  an  rìgh  gu  maith  tric  air  fhàgail  na 
aonar  le  glè  thearc  còmhladh  ris  mar  gheard  pears',  agus  aig  na 

h-amaibh  sin  bhiodh  e  'n  cunnart  a  bheatha  chall  leis  na  bnidhnibh 
Sasunnach,  's  an  càirdibh  'an  Alba,  de  'n  robh  siorrachd  Ara  nìs  air 
a  lionadh.  Thàinig  Iain  Lathairn,  mu  'n  cualas  roimhe  so,  a  nall 
do  G  hallobhaigh,  far  an  robh  fearrann  aige  fèin,  's  fhuair  e  buidh- 
eann  's  au  robh  da  cheud  fear  cruinn,  gu  dhol  air  tòir  a'  Bhrusaich. 
Thug  iad  coin-luirg  leò,  chum  's  mur  glacadh  iad  aig  an  tigh  e 
gu  'n  lorgadh  iad  e  's  na  monaidhibh,  ge  b'e  àit'  an  teicheadh  e. 
Fhuair  an  rìgh  sanas  o  charaid  èigin  gu'n  robh  na  naimhdean  so  a' 
deanamh  air  son  a  ghlacadh  an  oidhche  sin  fèin.  Bha  fios  aìge  fèin 
ciod  a  dheanadh  e  'n  a  leithid  sin  de  chà3.  Cha  robh  ach  mu  thrì 
fichead  fear  co  faisg  air  's  gu'n  cluinneadh  iad  uaithe  le  cabhaig. 
Chruinnich  e  iad  sin,  's  dh'fhalbh  e  air  an  ceann  tre  mhonadh  's  tre 
choille  nach  robh  fad  as,  agus  an  sin  tre  amhainn  a  bha  'ruith  tre 
àite  cas,  agus  bruthach  àrd  air  a  thaobh  thall,  agus  rathad  domh- 
ain,  cumhang  air  a  chladhach  's  a'  bhruthach  sin,  auns  nach  robh 
rùm  ach  aig  aon  duine  còmhladh.  Cha  robh  beul-àth  fagus  do 
làimh  ach  sin  a  bha  mu  choinneamh  a'  cheum  chumhaing  so.  Chaidh 
e  fèin  's  a  chuid  daoine  seachad  air  a'  bheul-àth  so.  Threòraich  e 
iadsan  tacan  beag  suas  o  sin,  gus  an  leigeadh  iad  an  anail,  's  gu  'n 
gabhadh  iad  beagan  tàimh  an  dèigh  an  turuis.  Phill  e  fèin  's  dà 
fhear-frithealaidh  a  dh'ionnsuidh  a'  bheul-àth.  Bha  fios  aige  ma 
bha  na  coin-luirg  aig  an  luchd-tòrachd  gu'n  treòraicheadh  iad  a 
dh'ionnsuidh  an  àit'  ud  iad ;  's  cha  'n  iarradh  e  chaochladh  a  dh'àite 
gus  an  coinneachadh.  An  dèigh  feitheamh  ùine  ghoirid,  chualas 
tabhannaich  nan  con  a'  tighinn  air  aghart.  Ach  cha  robh  e  'dol  a 
dhùsgadh  a  chuid  daoine  trom,  sgìth,  air  son  fuaim  coin  sam  bith. 
Fadheòidh,  ri  solus  na  gealaich  chunncas  an  luchd-tòrachd  a'  tigh- 
inn  air  aghart,  a'  bras  choiseachd  an  dèigh  nan  con.  Ghrad  chuir 
e  mr  f albh  a  sheirbhisich  a  dhùsgadh  nan  daoine ;  sheas  e  f èin  roimh 
an  nàmhaid  aig  a'  cheann  chumhang.  Bha  'n  ceud  fhear  a  thàinig 
air  aghart  air  mharcachd;  ghabh  e  troimh'n  bheul-àth,  'us  suas 
tre  'n  rathad  chumhang  ud.  Ach  cha  bu  luaithe  chaidh  e  steach  ann 
-aa  bha  sleagh  a'  Bhrusaich  sàithte  'na  chorp;  thug  an  ath  shàthadh 

dhi  tre  chorp  an  eich  an  t-ainmhidh  gu  talamb.  Bha  mar  so  an 
t-each  's  am  marcach  marbh  a'  torradh  suas  an  rathaid  air  sheòl 
's  nach  bu  ni  soirbh  faotainn  seachad  orra  tre  'n  cheum  chumhang 
's  an  robh  iad.  Chaidh  an  aon  diol  a  dheanamh  air  an  ath  fhear> 
's  air  an  treas  fear  a  dh'oidhirpich  dìreadh.  'S  bha  'n  fheadhainn  a 
bh'  air  taobh  thall  na  h-aimhne  'glaodhach  riu  greasad  air  agh- 
art,  nach  bu  cliomasach  do  aon  duine  seasamh  ris  na  bh'  acasan  de 
shluagh.  Ach  mu'n  deachaidh  obair  a'  chasgraidh  ro  fhad  air 
aghart  chnnncas  luclid-cuideaehaidh  an  rìgh  nan  teann  ruith  a  nuns 
gu  bruaich  na  h-  aimhne.  An  sin  thug  Iain  Lathairn's  a  chuid  daoine 
na  buinn  dhi,  's  cha  do  chuir  iad  tuilleadh  dragh  air  aig  an  àm  sin. 
'N  nair  a  rùiìiig  a  chuid  daoin'  e  fhuair  iad  an  gaisgeach  'an  dèigh 
a  chlogad  a  chur  dheth,  agus  a'  tiormachadh  an  fhalluis  air  falbh 
dheth  'eudan,  agus  cùig  fir  dheug,  mar  a  tha  cuid  'ga  chunntadh,  de 
'naimhdean  muin  air  mhuin  air  bruaich  na  h-aimhn'  air  tuiteanu 
Ach  'se  'n  cunnart  bu  mhò  'san  robh  'n  rìgh  gu'm  biodh  e  air  a 
bhrath  le  cuid  a  bha  'g  aideachadh  a  bhi  'n  an  càirdibh  dha,  chum 
's  gu'm  faiglieadh  iad  an  t-airgiod  ceann  a  bha  rìgh  Shasuinn  an 
dèigh  a  chur  air,  agus  a  bha  'n  a  suim  anabarraich  mhòir  's  an  linn 
ud,  anns  an  robh  airgiod  co  gann.  Thugadh  iomadh  ionnsuidh  air 
a  bheatha  le  cuid  a  bha  'sanntachadh  an  airgid  so,  ach  uatha  sin 
uile  shaor  an  Tighearn  e. 

7.  Ach  mar  bha  mòran,  araon  de  àrd-mhaithean  na  tìre,  's  de'n 
t-sluagh  chumant'  a'  gabhail  misneachd  o'n  tomhas  de  shoirbheach- 
adh  ris  an  robh  Brus  a'  coinneachadh,  's  le  bhi  'faicinn  nach  robh 
aon  chuid  comasan  no  togarrachd  air  son  cogaidh  aig  Eideard  òg 
Shasmnn,  thòisich  iad  air  tional  as  gach  cearna  dhe  'n  dùthaich  gu 
bratach  an  rìgh  dhlighich  fèin.  Fhuairenis  e  fèin  comasach  air 
aghaidh  a  thoirt  do  bhuidheann  sam  bith  de  na  Sasunnaich  a  choin- 
neachadh  e 's  an  achadh  fhosgailte.  Ghabh  e  null  thar  amhainn 
Chluaidh  air  ceann  armailt  lionmhoir  air  los  sèisd  a  chur  ris  na  daing- 
nichibh  bu  treis'  a  bh'  aig  an  nàmhaid  air  taobh  sear  na  dùthcha,. 
's  an  glacadh.    'S  mar  a  bha  e  'g  an  toirt  uatha  lion  aon  'us  aon  bha 

e  'g  an  leagadh  gu  talainh,  chum  's  nach  deanadh  iad  dion  do  'n 
nàmhaid  aig  àm  sam  bith  'an  dèigh  snd.  Bha  cuid  de  na  daing- 
nichean  bu  ro  threis'  a  bh'ann,  mar  bha  Caisteal  Dhnuèidin  'us  Lin- 
lithgo,  &c,  air  an  glacadh  ìe  seòltachd.  Ach  cha  do  dhi-chuimh- 
nich  rìgh  Raibeart  an  tàir  's  an  dragh  a  chuir  Iain  Lathairn  air 
roimhe  sud.  An  dèigh  cumhachd  nan  Coimineach,  a  bha  'cogadh 
air  taobh  nan  Sasunnach,  a  bhriseadh,  le  mòran  diubh  a  chur  gu 
bàs  leis  a'  cheann  a  chur  dhiubh,  's  an  adhlacadh  'an  aon  uaigh,  ris 
an  abrar,  "Uaigh  nan  Coimineach  gun  cheann,"  chuir  e  mu'n  cuairt 
gu  tighinn  air  Iain  Lathairn.  'N  uair  a  chual  Iain  gu'n  robh  an 
rìgh  a*  tighinn  'n  a  aghaidh  air  cheann  feachd  lionmhoir,  riun  e  ull- 
achadh  air  son  a  choinneachadh  mar  a  b'  fhearr  a  dh'  fheudadh  e. 
Ghabh  e  sealbh  air  bealach  cumhang,  eadar  bonn  Beinn  Cruachan 
's  a'  bheinn  eile  's  faisg  oirre.  Bha  'm  bealach  so  co  cumhang  's  nach 
faigheadh  ach  tearc  de  dhaoine  còmhladh  ann,  's  am  fearann  ro 
àrd,  cas  air  gach  taobh  dheth.  Ach  f  huair  am  Brusach  a  mach 
nàdur  an  òrduigh  a  bha  'n  so,  's  tharruing  e  buidheann  de  'chuid 
daoine  fa  chomhair  a'  bhealaich  ud,  's  chuir  e  leth  eile  na  h-armailt, 
fo  chomannd'  an  Dùghlasaich,  timchioll  na  beinne  gu  tighinn  air 
saighdeiribh  Iain  Lathairn,  o  'n  cùlaobh.  'N  uair  a  rinn  an  Dù- 
ghlasach  suaicheantas  ris  an  rìgh  gu'n  robh  e  air  tighinn  gu  ionad 
tharruing  lann,  ghabh  e  'n  sin  air  asrhart  gu  slighc  dlieanamh 
troimh'  an  nàmhaid.  'N  uair  a  dh'  aithnich  na  h-Earghaelieh  gu'n 
robh  iad  eadar  dhà  theine,  's  gu'n  dol  as  ann,  chaill  iad  am  mis- 
neachd  's  an  òrdugh,  's  chaidh  an  cur  gu  bàs  le  àr  mòr.  Bha  'n 
ceann-cinnidh  fèin  air  bòrd  'an  soitheach  beag  air  Loch  Odha, 
's  'n  uair  a  chunnaic  e  mar  chaidh  an  là  theich  e,  's  fhuair  e  rian  air 
4o\  a  null  a  Shasunn.  Ghèill  athair  Iain,  's  an  teaghlach  uile,  do 
ùghdarras  an  rìgh;  ach  thug  e  uatha  mòran  creiche,  's  mòran  fear- 
ainn  a  bhuilich  e  air  mac  a  pheathar,  Sir  Cailean  Caimbenl.  Tha  e 
aig  sliochd  an  duine  sin,  a  tha  'n  an  teaghlach  ainmeil  's  an  tìr,  gus 
an  là  'n  diugh. 


CAIB.  XIII. 

B'iad  Slr  Tomas  Randolph,  mac  a  pheathair,  Morair  Seumas 
Dùghlas,  agus  Sìr  Eideard  Bras,  a  bhràthair  fèin,  Seanalairean,  a 
V  àird'  a  bh'  aig  rìgh  Raibeart  os  ceann  na  h-armailt,  agus  fodha 
fèin.  Chum  e  obair  riu  eadar  a  sea  's  a  seachd  a  bhliadhnachan 
na  bha  chaistealan  's  an  rioghachd  a  spìonadh  a'  làmhaibh  nan. 
Sasunnach.  Bha  Caisteal  Shruileidh  ro  làidir,  agus  freiceadain 
lionmhor  Shasunnach  ann.  B'  e  sin  an  aon  daingneach  a  bha  nis 
aig  an  nàmhaid  'an  Alba,  agus  chuir  Sìr  Eideard  Brus  sèisd  theann 
rithe  mu  'n  cuairt,  gun  ni  no  neach  a  leigeadh  a  mach  no  steach. 
'N  uair  a  chunnaic  Sìr  Philip  Moubraigh,  an  comanndair  Sasunn- 
ach,  gu  'n  robh  gach  biadh  'us  dibh  a'  fàs  gann,  's  nach  b'  urrainn 
c  cumail  a  mach  fada,  thairg  e  do  Eideard  Brus  an  daingneach  a 
lìbhrigeadh  thairis  dha,  mur  cuireadh  rìgh  Shasuinn  còmhnadh 
thuige  roimh  leth  an  t-samhraidh.  Ghabh  Eideard  Brus  ris  an 
tairgse  sin,  's  leig  e  le  Sìr  Philip  a  dhol  gu  ruig  Lunuinn  a  dh'inn- 
seadh  so  uile  do  'n  rìgh.  Ach  chuir  righ  Raibeart  fios  gu  'bhràth- 
air,  gu  *n  do  rinn  e  ro  amaideach  leis  a'  chothrom  's  an  ùin'  ud  a 
thoirt  do  rìgh  Shasuinn,  a  bha  co  cumhachdach,  le  Eirinn'us  mòran 
de  'n  Fhraing,  a  thuilleadh  air  Sasunn  a  bhi  fo  a  thighearnas  's  gu  'm 
b'  urrainn  e  roimh  'n  àm  ud  feachd  a  thoirt  do  Alba,  bhiodh  ro 
làidir  air  an  sonsan.  "  Tha  chead  aige,"  ars'  Sìr  Eideard,  "  thig- 
eadh  righ  Shasuinn  leis  a  h-uile  duine  a  th'  aige,  cogaidh  sinne 
riu  ged  a  bhiodh  iad  ni  bu  lionmhoire."  Bha  fios  aig  an  righ  gu  'n 
rolli  'bhràthair  'na  shaighdear  misneachail,  ged  a  bha  e  bras, 
's  leig  e  leis  na  cumhachan  ud  seasamh,  's  chuir  e  fios  thuig'  o. 

's  ann  raar  sud  a  blia  gu  'n  seasadb  iad  ri  blàr  gu  duineil,  's  air  son 
an  aobhar  sin  gu  'n  coinnicheadh  na  h-uil'  aig  an  robh  saorsainn 
Alba  mòr  gu  bhi  deas  air  choinneamh  an  t-Sasunnaich  'n  uair  a 
thigeadh  e.  Thòisichcadh  air  ullachadh  air  son  a'  chogaidh  a  nis 
a  cheart  da  rìreadh,  araon  'an  Alba  's  an  Sasunn.  Ged  a  bha 
Eideard  òg,  rìgh  Shasuinn,  'na  dhuine  slaodach,  gun  suim  do  ni  sam 
bith  ach  cluich,  gidheadh  'n  uair  a  chuir  Sìr  Philip  Moubraigh  f'a 
chomhair  staid  Alb'  aig  an  àm,  's  mur  cuireadh  e  còmhnadh 
sluaigh  'us  armachd,  roimh  leth  an  t-Samhraidh,  a  dh'  ionnsuidh 
Caisteal  Shruileidh,  an  aon  daingneach  làidir  a  bha  fo  'ùghdarras, 
gu  'n  robh  'n  caisteal,  's  mar  sin  Alba  gu  h-iomlan,  gu  bhi  air  a 
liùbhairt  do  Itaibeart  Brus  air  a  cheann  là.  'N  uair  a  cliunnaic 
'sa  chual  àrd-mhaithean  Shasuinn,  a  bha  timchioll  air  a'  clmirt 
mar  a  bha  'n  gnothucli,  cha  leigeadh  iad  tàmh  no  fois  do  'n  rìgh 
gus  am  falbhadh  e  fèin  do  Alb'  air  cheann  armailt  co  lionmhor 
's  a  b' urrainn  e  thogail,  'sgu'n  deanadh  e'n  aon  diol  air  gach 
ceannairceach  a  bha  's  an  rioghachd,  's  a  b'  àbhaist  d'a  athair 
roimhe  'dheanamh.  Their  an  leisgean  tha  leòmhan  'san  t-slighe. 
Cha  robh  uiread  de  aobliar  aig  leisgean  riamh  air  a  leithid  de  leth- 
Bgeul  a'  ghabhail  's  a  bh'  aig  Rìgh  Eideard  II.  'S  ann  roimhe 
fèin  a  bha  'n  leòmhan.  Ach  co  dhiù,  b'  èigin  falbh.  Chaidh 
armailt  Shasunnach,  'us  Eireannach,  'us  Fhrangach  a  thogail  anns 
an  robh  ceud  mìle  fear,  eadar  choisichean  'us  eile,  's  thriall  an  righ 
fèin  a  nall  do  Alb'  air  an  ceann. 

2.  Bha  rìgh  Raibeart  Brus,  aig  an  àm  cheudna  'tnisadh  nan 
Aibannach  ri  chèile  mar  a  b'  fhdarr  a  dh'  fhcudadh  e,  agus  bha  'n 
àireamh  sluaigh  a  fhuair  e  cruinn  mar  nach  b'  olc,  'n  uair  a 
bheirear  fainear  an  staid  'san  robh  a  rioghachd,  agus  gu'n  robh. 
cadhon  cuid  de  na  h-Albannaich  fdin,  thali  'sa  bhos,  nach  robh 
fàthast  ga  'aideachadh  mar  an  righ  dligheach.  Bha  fios  gu  maith 
aig  gach  inbhe  sluaigh,  air  Ghàeltachd  co  maith  'sair  Ghalldachd, 
ciod  ris  am  feudadh  sùil  a  bhi  aca,  na'm  faigheadh  righ  Shasuinn 
cothrom  ruith  mar  thuil  thairis  air  an  tìr  a  rìs.    A«nis  's  e  rìmaich 

iad,  a  tuath  's  a  deas,  an  strithean  's  an  cogaidhean  beaga  fèin  a 
leigeadh  fa  làr  car  greis,  agus  an  guaillean  a  chur  ri  chèile  còmh- 
ladh  ris  an  rìglr'an  aghaidh  nàmhaid  coitchionn  na  rioghachd.  Cha 
'n  'til  iomradh  air  gu  'n  robh  uiread  riamh  de  na  Gàeil  an  aon 
Bhlàr  còmbladh  ris  na  Gaill,  's  a  bh'  ann  là  Allt  a'  Bhonnaich.  Tha 
Seanalair  Stiùbhart  ag  innseadh  dhuinn  gu'n  robh  na  h-ochd  cinn- 
fheadhua  dheug  so  a  leanas  a  làthair  an  là  ud.  Mac  Aoidh, 
Macantòisich,  Mac  a  Phearsoin,  an  Camshrònaeh,  an  Sincleireach, 
an  Caimbeulach, am  Mengiseach,  Mac  'Illeadhain,  an  Sutharlanach, 
an  Eobastonach,  an  Granndach,  am  Frisealach,  MacFarlain,  an 
Eosach,  MacGriogair,  an  Eothach,  MacCoinnich,  agus  MacCuar- 
aidh.  Agus  mar  tha  fios  gu  'm  biodh  àireamh  maith  de  luchd- 
leanmhuinn  còmhladh  ris  gach  ceann-cinnidh  dhiubh  sud,  tha  e 
soilleir  gu  'n  robh  na  Gàeil  a'  deanamh  suas  roinn  nach  bu  bheag 
de  annailt  na  rioghachd  an  là  ud.  Ach  leis  gach  tional  abh'  ann, 
à  tuath  'us  deas,  cha  bu  mhò  na  deich  mìle  fichead  saighdear  a 
fhuair  an  rìgh  thun  na  h-àraich.  Bha  so  ni  bu  lugha  na  'n  treas 
cuid  de'n  fheachd  Shasunnach.  Agus  cha  b'e  mhàin  gu  'n  robh 
iad  co  fad  air  deireadh  air  na  Sasunnaich  a  thaobh  àireimh;  ach 
bha  iad  raar  sin  a  thaobh  armachd  mar  an  ceudna.  Bha  na  Sas- 
unnaich,  eadar  eachraidh  'us  choisichean,  air  an  armachadh  co 
maith  ri  feachd  's  an  Eoinn-Eòrp'  aig  an  àm  ud,  no  ni  b'  fhearr. 
Agns  bha  na  fir-bìiogha  Shasunnach  air  an  iunnsachadh  gu  foir- 
feachd  ann  an  cleachdadh  an  cuid  fèin  de  eòlas  arm.  Ach  a  dh'ain- 
deoin  sinuile  rinn  rìgh  Eaibeart  air  son  'aghaidh  a  chumail  riu. 
Threòraich  e'n  t-arm  sios  do  chòmhnard  a  tha  faisg  air  Sruileadh* 
ris  an  abrar  a'  Phàirc.  'S  ann  dlùth  do  'n  Phàirc  sin,  agus  air 
grunnd  ni  b'  isli  a  dh'  fheumadh  an  t-arm  Sasunnach  gabhail 
seachad  tre  bhoglach  'us  shruthaibh  uisge.  Bha  mar  so  rogha 
làthraich  aig  na  h-Albannaich.  Bha  làn  fhios  aig  an  rìgh  o  chuid 
de  'àrd-oifigearan  fèin,  ciod  an  rathad  'san  t'  òrdugh  'san  robh  an 
fhcachd  a  tighinn.  'N  uair  a  nochd  iad  mu  dheireadh  o'n  Eaglais- 
bhric,  le  'n  cuid  bhrataichibh  'us  eile,  's  a  bha  'n  dùthaich  uile  mar 

gu  'm  V  eadh,  còmhdaichte  le  luchd  armachd,  air  mhareachd  's  air 
choiseachd,  cha  robh  feachd  'san  Roinn-Eòrp'  an  aghaidh  am  biodh 
iad  a'  tighinn,  nach  feudadh  fiamh  a  ghabhail. 

Bha  rìgh  Raibeart  a  nis  an  dèigh  an  t-arm  Albannach  a  tharr- 
uing  an  òrdugh  o  dheas  gu  tuath,  air  làthraich  a  thaighe  fèin,  's  a 
bha  fios  aig  a  bhi  ro  f hàbharrach.  Bha  e  air  àireamh  mòr  shlochd 
a  chladhach  rè  na  h-oidhch',  anns  an  talamh  chòmhnard,  tre  'ni 
feumadh  an  eachraidh  Shasunnach  ruith  anns  a  bhi  'dol  a  chòmh- 
nadh  nam  fear-bogha,  agus  beòil  nan  slochd  a  chòmhdach  thairis 
a  rìs  leis  na  sgrathaibh  a  bha  e  air  thoirt  asd'  an  toiseach.  Agus 
far  nach  robh  slochd  bha  bioran  geura  de  fhiodh  cruaidh  an  so 
's  an  sud  air  an  sàthadh  's  an  talamh,  'sgu  leòir  ris  de  'n  cheann 
bhiorach  gu  each  sam  bith  a  sheasadh  air  aon  diubh  a  dheanamh 
cuagach.  Bha  ceann  a  deas  an  airm  a'  ruigsinn  gu  bruachnibh 
Allt  a'  Bhonnaich,  a  tha  'n  sin  co  creagach  's  nach  b'  urrainn  each- 
raidh  sam  bith  ionnsuidh  a  thoirt  orr'  air  an  làimh  sin,  's  blia 
ceann  tuath  an  airm  a'  ruigsinu  glè'  dhlù  air  baile  Shruileidh. 
Bha  àireamh  mòr  sheirbhiseach,  nach  robh  idir  fo  armachd  a'  lean- 
tuinn  a'  chaimp;  gillean  cartach,  co-chàirdean,  's  a  leithid  sin. 
Dh'  òrduich  e  'n  dream  sin  uile  air  falbh  gu  cùl  cnuic  a  bha  tua/th 
-air  àite  na  h-armailt,  ris  an  abrar  "  Cnoc  nan  gillean"  o'n  là  sin. 
Bha  'n  rìgh  fèin  a'  marcachd  air  ais,  's  air  aghart  o  cheann  gu  ceann 
de  'n  arm,  a'  gabhail  beachd  air  an  òrdugh  's  an  robti  iad,  agus  ag 
earalachadh  nan  saighdearan  iad  a  bhi  fearail,  seasmhach,  agus  a' 
bhuaidh  a  thoirt  a  mach,  no  bàsachadh  's  an  àraich :  ag  innseadh 
dhoibh  aig  an  àm  cheudna  gu'n  robh  e  fèin  rùnaicht'  air  a'  bhuaidh 
a  thoirt  a  mach  no  tuiteam  air  an  àraich,  's  nach  robh  teicheadh 
gu  bhi  ann. 

3.  Air  feasgar  an  23  là  de  mhios  mheadhonach  an  t-samhraidh, 
1314,  dhlùthaich  an  t-arm  Sasunnach  riù.  Thàinig  cuid  de  'na 
marcaichean  bu  tapaidh  glè  dhlùth  gus  am  faiceadh  iad  ciod  a  bha 
na  h-Albannaich  a'  deanamh.  Bha  rìgh  Raibeart  an  sin  a'  mar- 
.cachd  fa  chomhair  an  airm,  air  ais  's  air  aghart,  's  gun  fodh'  ach 

beag-each,  a'  chionn  nach  robh  sùil  aige  ri  cath  air  an  fheasgar  sin. 
Bha  e  aithnichte  thar  gach  oifigeach  eile,  le  còran  òir  a  bh'  air  a 
cheann  os  ceann  a'  chlogaid.  Bha  e  'giùlan  tuagh-chatha  stàilinn 
'na  làimh.  Bha  gaisgeach  mòr  an  sin  a  measg  nam  marcaichean 
Sasunnach  da  'm  b'  ainm  Eanruic  de  Bohun.  Smuainich  e  so 
gu  'm  bu  ghasd  an  cothrom  a  bh'  aig  a  nis  air  cliù  a  chosnadh  leis 
an  rìgh  a  mharbhadh,  a  bha  marcachd  air  each  co  beag,  agus  air 
leth  o  'chuid  saighdearaibh.  Chuir  e  'n  t-each  cogaidh  na  chruinn- 
leum  a  null  air  muin  a'  Bhrusaich.  Bha  'n  t-Albannach  neo- 
sgàthach  gafhaicinn  a'  tighinn  's  dearbh-fhios  aige  ciod  mu  'n  robh 
e.  Ach  teicheadh  cha  deanadh  e.  Bha  'n  t-sleagh  fhada,  gheur, 
aig  Bohun  ga  cumail  roimhe  gus  a  sàthadh  troimh  chorp  an  fhir 
eile ;  ach  'n  uair  a  bha  e  gu  bhi  aige,  thug  am  Brusach  starradli 
beag  as  a  rathad  de  'cheann  air  sheòl  's  gu'n  do  sheachainn  e  'n 
t-sleagh,  agus  ag  èiridh  'na  sheasamh  's  an  diollaid,  thug  e  'n 
t-suaibeag  ud  thar  a  ghuaille  air  ceann  a'  Bhohuin  leis  an  tuaigh- 
chatha,  a  chaidh  tre  'n  chlogad  's  tre  'n  chloigeann  a  bha  'na 
bhroinn.  Thuit  am  Bohun  mòr  as  a  dhiollaid,  'sbha  e  marbh 
mun  do  ràinig  e  'n  talamh.  Thug  a  chuid  oifigearan  aghaidh  dha 
nis,  air  son  e  dheanamh  gniomh  co  bras,  agus  na  'm  b'e  fèin  a  bha 
air  tuiteam  gu  'm  bu  cho  maith  dhoibhsan  teicheadh  còmhladh. 
Ach  's  ann  a  bha  'm  Brusach  a'  sior  amharc  air  a'  bhearn  a  chuir 
clogad  a'  Bhohuin  as  an  tuaigh,  'sgu'n  e  'toirt  freagradh  sam  bitk 
ach  "Mhill  mi  mo  dheadh  thuagh-chatha." 

Air  maduinn  a'  cheathramh  là  fichead  dhlùthaich  an  dà  arm- 
ailt  ri  'chèile  air  son  còmhraig.  Thòisich  a'  mhire-chath  leis  na 
flr-bhogha  Shasunnach  a  dhòirteadh  a  nall  làdach  shaighdean  air 
na  h-Albannaich,  agus  's  eagalach  an  cunntas  a  tha  luchd-eachd- 
r  aidh,  le  aon  ghuth,  a'  toirt  air  a'  mharbhadh  sluaigh  a  rinneadh 
f had  's  a  mhair  i.  Mur  biodh  grabadh  sam  bith  air  a  chur  air  na 
sgriosadairibh  ud,  dh'  fheudadh  iad  an  aon  diol  a  dheanamh  air 
na  h-Albannaich  an  là  ud  's  a  rinn  iad  sea  bliadhna  deug  roimhe 
sud  air  daoinibh  Uallais,  là  na  h-Eaglais-brice.     Ach  bha  marc- 

shluagh  a'  Bhrusaich  dìleas  agus  làn  ullamh  air  son  ùmhlachd  a 

thoirt  do  'n  òrdugh  a  bhi  thall  a  measg  nam  fear-bogha.     Bhuail 

iad  air  na  Sasunnaich  a  ghearradh  sios  thar  muin  nan  each  le 

claidheamh  'us  sleagh,  'so  nacli  robh  aig  a'  chuid  ud  de  'n  arm 

Shasunnach  ach  bogh'  'us  saigliead,  cha  b'  urrainn  siacl  iad  fòin  a 

dhionadh  o  gharg  bhuillibh  nam  inarcaichean,  's  chaidh  iadgu  tur 

'n  am  breislich,  's  dheth  'n  rian.     Bha  aireamh  mòr  de  eachraidh 

thaght'  aig  rìgh  Shasuinn  a  bha  ullamh  gus  na  marcaichean  Alb- 

annach  a  chumail  air  falbh.    Ach  mar  is  maith  a  bha  fios  roimh 

làimh  aig  rìgh  Raibeart  air  an  rathad  a  bha  iad  gus  a  ghabhail  a' 

tighirm  'an  aghaidh  a  chuid  marcaichean  fèin,  bha  e  uile  n  & 

thalamh  toll,  'sair  a  lionadh  le  bioraibh  sgriosach.     Àn  àm  tigh- 

inn  air  aghart  'n  an  leum,  thachair  do  mhòran  diubh  dìreach  mar 

bha  sùil  aig  rìgh  Raibeart  a  thachradh.     Bha  na  h-eich  a'  dol 

fodha  's  na  slochdaibh,  's  a'  briseadh  an  cnàmhan,  's  na  marcaich- 

ean  air  an  tilgeadh  as  an  diollaidibh,  's  an  druim  ri  talamh  gun 

chomas  èiridh  aig  truimead  an  armachd  mhàilich,  'nan  creich  do 

ihleaghaibh  fada,  geura,  nan  Albannach.     Chaidh,  mar  so,  gach 

earrann  de'n  arm  Shasunnach  gu  all-tapadh ;  chaill  iad  an  òrdugh 

's  an  comas  air  a  chèile  chuideachadh.     'An  ùine  nach  robh  fada, 

'n  uair  a  bha  na  gillean  a  bha  'fàireachas  air  cùl  a'  chnuic  a'  faic- 

inn  gu'n  robh  an  càirdean  fèin  a'  gleidheadh  an  gruinnd  gu  maith, 

's  gu'n  robh  an  là  air  lunn  a  dhol  leò,  blirùchd  iad  a  nuas  le- 

leathad  a'  chnuic  'n  an  aon  mheall,  gun  rian,  gun  òrdugh,  's  ni 

eigin  de  atharrais  armachd — cabar  no  ni  sam  bith  air  am  faigh- 

eadh  e  greim  aig  gach  fear  air  a  ghualainn,  no  na  làimh.     'Nuair 

a  chunnaic  na  Sasunnaich  am  pràbar  ud  a'  dòmhlachadh  a'  nuas 

taobh  a'  chnuic,  's  a  smuainich  iad  gur  e  bh'  ann  armailt  lion- 

mlior  a  bha  'm  Brusach  a'  toirt  as  ùr  ri  'n  aghaidh,  's  ann  a 

thuit  an  tud  'san  tad  buileach  uatha.   Thionndaidh  iad  air  falbh^ 

'srinn  gach  buidheann  air  leth,  'sgach  neach  fa  leth,  air  son  am 

beatha  thearnadh  mar  a  b'  fhearr  a  dh'  fheudadh  iad. 

Bha  rìgh  Eideard  fèin  a  measg  a'  cheud  fheadhainn  a  thug^ 

buinn  dhi.  Chuir  e  aghaidh  an  toiseach  air  Caisteal  Shruileidh, 
'an  dùil  gu'm  faigheadh  e  dìdean  'an  sin.  Ach  dh'  innis  ceann- 
^ard  na  daingnich  sin  da  gu'm  feumtadh  a  toirt  suas  do  rìgh  Alb' 
ì  an  là  air-na-mhàireach,  's  nach  robh  e  sàbhailte  dha  fuireach  uair 
a  thìm  innte.  Thionndaidh  e'n  sin  gu  deas,  agus  mharcaich  e 
fèin  's  an  grunnan  a  bha  còmhladh  ris  tri  fichead  mìle  mu'n  do 
lasaich  iad  eang.  Ràinig  e  Caisteal  Dhun-bàrr  air  a'  chrìch  Shas- 
unnaich.  Bha  fear-gleidhidh  na  daingnich  sin  dìleas  da  gus  an 
uair  mu  dheireadh.  Leig  se  e  fèin  's  a  luchd-coimhideachd  a 
steach  do'n  Chaisteal,  's  dh'aisig  e  ann  am  bàt'  iasgaich  a  null 
do  Shasunn  e.  Phill  Morair  Seumas  Dùghlas,  a  bha  ga  ruagadh 
o  Shruileadh  gu  Dun-bàrr,  air  ais  gun  dad  air  son  a  shaoithreach, 
ach  an  t-eagal  a  chuir  e  air  an  t-Sasunnach. 

4.  Cha  do  chaill  Sasunn  riamh  blàr  a  b'  fhuiltiche,  's  bu  chall- 
aile  na  blàr  Allt  a'  bhonnaich.  Thuit  deich  mìle  fichead  diubh 
•an  là  ud,  eadar  an  cath  's  an  ruaig  a  lean  an  ddigh  a'  chatha.  Bha 
Gil  bheag  a  th'  anns  an  Allt,  aig  ceann  a  deas  an  airm,  air  a  lìon- 
adh  suas,  's  air  a  deanamh  còmhnard  le  eachaibh  'us  daoinibh,  mar 
gu'm  bu  drochaid  a  bh'  ann,  'sbha  uisg'  an  uillt  sin  co  dearg  le 
fuil  nam  marbh  's  ged  a  b'  fhuil  e  uile.  Ghlac  na  h-Albannaich 
mòran  phriosunach  'us  mòran  creiche.  Tha  Sasunnach  àraidh, 
Manach  Mhàmesburg,  anns  an  tuireadh  a  rinn  e  air  an  là  dhubh 
ud,  ag  ràdh  gu'n  do  chaill  iad  co  maith  ri  fiach  thrì  muilliona  de 
airgiod  an  là  'n  diugh.  Chaidh  èiric  mhòr  a  phàigheadh  air  son  a* 
<5huid  de  na  priosunaich  a  bha  'n  an  daoinibh  saoibhir.  Agus  anns 
■an  iomlaideachadh  so  fhuair  rìgh  Raibeart  a  bhan-righ  agus  a 
nighean  air  ais  à  Sasunn,  far  an  robh  iad  'n  am  priosunaich  rè 
ochd  bliadhna. 

5.  Cha  do  bhuinnig  Alba  blàr  riamh,  'an  linn  sam  bith,  a 
b'  fheumaile  dhi  na  blàr  Allt  a'  Bhonnaich.  Leis  a'  bhuaidh  so, 
bha  làn  shaorsainn  air  a  cosnadh  o  aintighearnas  Shasuinn.  Agus 
ged  nach  do  leig  an  tàmailt  leis  an  rìgh  sin  aideachadh,  no  sìth 
a  dheanamh  ri  Alba  rè  a  là  fèin,  b'  i  rioghachd-san  is  mò  gu  mòr 

a  chaill  air  sin  na  Alba.  Bha  cumhachd  Shasuinn  co  mòr  air  a 
briseadh  's  nach  b'  urrainn  i  ni  b'  fhaide  legionan  de  eachraidh 
's  de  choisichean  armaicht'  a  thaomadh  a  nall  air  Alba.  Ach  air  - 
an  làimh  eile  bha  Seanalairean  a'  Bhrusaich,  Sìr  Tòmas  Randolph, 
agus  an  Bùghlasach,  gu  maith  tric  a'  briseadh  a  steach  air  taobh 
tuathSShasuinn,  'sa'  deanamh  mòran  millidh,  'us  creachaidh  feadh 
nan  cearnan  sin.  Cha  do  thuit  ach  àireamh  beag  de  na  h-Alb- 
annaich  là  Allt  a'  bhonnaich.  Cha'n'eil  luchd-eachdraidh  ag- 
aithris  ach  dithis  dhaoin'  ainmeil  a  thuit  's  a'  bhlàr.  Sìr  Uilleam 
Utpont  agus  Sìr  Ualter  Ross,  dlùth-charaid  Eideird  Bhruis.  Lean 
an  còmhrag  ri  Sasunn  ri  linn  Eideird.  Ach  anns  an  dara  bliadima 
de  rioghachadh  a  mhic,  Eideard  III,  chaidh  an  t-sìth  a  nasgadh  ri 
Alba,  leis  an  d'  aidich  rìgh  Shasuinn  gu  'n  robh  Alba  saor  o  sud  a 
mach  gu  bràth  o  thighearnassam  bithabhi  aig  righribh  Shasuinn 
thairis  oirre.  Agus  gus  an  t-sìth  a  dheanamh  ni  bu  treise  dh'  aon- 
taich  Eideard  gu'm  biodhloanna,  aphiuthar,  air  a  pòsadh  ri  Daibh- 
idh,  mac  agus  oighre  rìgh  Alba.  Binneadh  an  còrdadh  so  's  a' 
bhliadhna  1328. 

6.  Feudar  ainmeachadh  mu  Eideard  Brus,  a  bha  na  shaighdear 
co  curanta,  gu  'n  tug  e  oidhirp  air  Eirinn  a  shaoradh  o  chumhachd 
Shasuinn.  'N  uair  a  chunnaic  na  h-Eireannaich  gu  'n  deachaidh 
aig  na  h-Albannaich  air  cuing  Shasuinn  a  thilgeadh  dhiubh  gu 
buileach,  thug  iad  fiadhachadh  do  'n  Albannach  theinnteacn  so  gu 
crùn  rioghail  Eirinn  a  ghabhail,  agus  Alltabhonnaich  eile  a  dhean- 
amh  mar  a  bh'  ac'  an  Alba.  Bha  fios  aig  rìgh  Baibeart  ged  bu 
deadh  shaighdear  a  bhràthair  nach  deanadh  e  rìgh  maith  am  feasd'.. 
Ach  co-dhiù  leig  e  leis  falbh  an  sìth  air  an  turus,  's  gheall  e  gach 
còmhnadh  a  b'  urrainn  e  'dheanamh  ris.  Chuir  e  'n  ruaig  gu  maifch 
tric  air  buidhnibh  de  na  Sasunnaich,  agus  an  ùine  ghoirid  chaidh 
a  chrùnadh  gu  sòluimte  na  rìgh  air  Eirinn.  Ach  cha  do  mheal  e'n 
onair  sin  fada.  Lean  a  bhraisead  nàdurrach  ris  gus  an  là  nm 
dheireadh.  Agus  o  nach  bu  ni  so-dheant'  an  linn  sam  bith  na 
h-Eireannaich  aonadh  ri  'chèile,  mar  nach  gabh  iarrunn  'us  cre 

tàthadh  r'a  chèile,  bha  na  Sasunnaich  a'  gleidheadh  an  grèiin  air 
an  tìr.  Bha  cath  aige  fèin  'sa  chuid  Eireannach  riu  sin  air  a'  5  là 
de  mhios  deireannach  an  f  hoghair,  1318,  anns  an  do  chòmhraig  Eid- 
eard  agus  curaidh  Sasunnach  da  'm  b'  ainm  Iain  Maupas  ri  chèile. 
Lean  iad  air  cath  gus  an  do  mharbh  iad  a  chèile,  's  gu'n  do  thuit 
iad  muin  air  mhuin.  Thug  nah-Albannaich  thairis  an  sin  còmh- 
nadh  tuilleadh  a  dheanamh  ri  Eirinn. 


CAIB.  XIV. 


BAS  RIGH  RAJBEART. 


Chunnaic  Raibeart  Brus  a  nis  crioch  a  shaothrach,  's  a  thrioblaid- 
«an  uile,  a  rioghachd  a  chur  saor  o  chumhachd  'us  ain-tighearnas 
coigrich  sam  bith.  Ach  tharruing  na  h-easbhuidhean  'sna  cruad- 
alan  troimh  an  deachaidh  e'n  toiseach  a  rioghachaidh,  tinneas  air 
nach  gabhadh  leigheas/n  uair  nach  robh  e  fathast  ach  am  meadhon 
aois.  Chuir  e  seachad  a'  chuid  mu  dheireadh  de  'làithean  'an 
lùchairt  Chairdroìs  air  amhainn_Chluaidh.  'Nuair  a  bhiodh  dad 
de  fheabhas  air,  bhiodh  e  luingeireachd  air  an  amhainn  ann  am 
bìrlinn  a  bha  e  'cumail  a  dh'  aon  bhàgh  air  son  sin;  agus  gu  maith 
tric  ag  amharc  thairis  air  togail  luingeas,  araon  air  son  malairt'us 
cogaidh,  ni  a  bha  e  ro  dhèigheil  air  fhaicinn  'an  Alba.  Bu  ro 
thoigh  leis  mar  an  ceudna  bhi  faicinn  aitreabhan  na  rioghachd  a' 
dol  am  feabhas,  ni  anns  an  robh  e  fèin  a'  toirt  eisimpleir  d'a  chuid 
iochdaranaibh. 

An  uair  a  dh'aithnich  e  'chrioch  a'  teannadh  ris  chuir  e  fios  air 
àrd-mhaithibh  na  tìr'  as  am  feudadh  e  earbsadh,  agus  thug  e 
teann  òrdugh  dhòibh,  air  an  onair  's  air  an  dìlseachd,  a  bhi  firinn- 

e&ch  d'a  mhac,  Daibhidh,  agus  an  crìin  a  cliur  air  a  cheann  co 
luath  's  a  thigeadh  e  gu  aois  a  bhiodh  freagarrach.  Ghairm  e 
thuig'  an  sin  Morair  Seumas  Dughlas,  agus  labhair  e  ris  'an  èisd- 
eachd  chàich  uile.  "  A  charaid  chaoimh,"  ars'  esan,  "cha  'n  'eil 
neach  sam  bith  aig  an  fhearr  a  tha  fios  na  agadsa  cia  mòr  an 
t-saothair  agus  na  fulangais  troimh  an  deachaidh  mis'  air  sgàth 
chòraichean  na  rioghachd  so.  'N  uair  bu  mhò  bha  mi  air  mo  theann- 
adh  thug  mi  bòid  do  Dhia,  na  'm  bithinn  air  mo  chaomhnadh  ga 
crioch  fhaicinn  air  mo  chogaidhibh,  agus  an  rioghachd  so  a  riagh- 
ladh  an  sìth,  gu  'n  rachainn  an  sin  a  chogadh  an  aghaidh  naimh- 
dean  ar  Tighearn'  agus  ar  Slànuighir.  Cha  do  sguir  mo  chridhe 
rkimh  a  lùbadh  do'n  mhiann  so,  ach  cha  tug  an  Tighearn  aonta 
do'ni  so,  oir  bha  ni's  leòir  agam  air  mo  làmhaibh  rè  m'  uile  làithean, 
agus  tha  mi  nis  air  mo  bhualadh  leis  an  tinneas  throm  so,  mar  a 
chi  sibh  uil',  air  sheòl  's  nach  'eil  ni  air  mo  shon  ach  bàsachadh. 
Agus  o  nach  urrainn  mo  chorp  dol  an  sud,  runaich  mi  mo  chridhe 
'chur  ann  an  àite  mo  chuirp,  air  son  mo  bhòid  a  choimhlionadh. 
Agus  a  nis,  a  charaid  ionmhuinn  agus  dhìleis,  a  chionn  gu 
bheil  fios  agam  nach  'eil  's  an  rioghachd  air  fad  uasal  is  gaisgeile 
na  thusa,  tha  mi  'g  aslachadh  gu'n  gabh  thu  os  làimh  an  turus- 
cuain  so,  agus  gu'n  diol  thu  na  fiachan  so  air  son  m'anma;  oir 
tha  'bharail  sin  agam  air  d'  f hirinn  's  air  d'  uaisleachd  gu  bheil  mi 
dearbhta  gu'n  coimh-gheall  thu  ciod  sam  bith  a  ghabhas  tu  os 
liiimh.  'S  i  mo  thoil,  uime  sin,  co  luath  's  a  bhàsaicheas  mi  gu'n 
toir  sibh  an  eridh'  as  mo  chorp,  's  gu'n  toir  sibh  mu'n  airidh  spìos- 
raidh  a  chur  air,  's  gu  'n  gabh  sibh  de  'm  chuid  ionmhais  a  mheud 
'b  a  shaoileas  sibh  a  bhi  pailteas  araon  duibh  fèin  'sdo  bhur  com- 
panachaibh;  agus  gu  'n  toir  sibh  leibh  mo  chridhe  'sgu'n  càirich 
sibli  e  'an  uaigh  naoimh  ar  Tighearn,  a  chionn  nach  urrainn  an 
corp  so;a  dhol  an  sin."  Bha  gach  neach  a  bha  làthair  a'  sileadh 
nan  deur  ag  èisdeachd  na  h-òraid  so,  agus  an  Dùghlasach  curanta 
mar  chàch.  'N  uair  a  fhuair  e  fo  'anail,  fhreagair  e  gu  'n  robh  e 
toirt  mìle  taing  do  'n  rìgh  air  son  na  h-earbsa  bha  e  cur  ann ;  agus 

gu  'n  robh  e  ro  dheònach  air  ùmhlachd  a  thoirt  gu  ro  dhìleas  d'a 
àithne. 

Thug  an  rìgh  an  sin  taing  dha,  's  thug  e  air  gealltuinn,  air  focal 
firinneach  ridire,  gu  'n  deanadh  e  ni  a  bha  e  ag  iarraidh.  'N  uair 
a  gheall  an  Dùghlasach  a  rèir  sin  e;  thug  an  rìgh  taing  do  Dhia 
an  sin,  's  thuirt  e  gu  'm  bàsaicheadh  e  'n  sìth  a  chionn  gu  'n  robh 
fios  aige  gu  'n  deanadh  an  duine  bu  treubhaicbe  'na  riogbachd  an 
ni  ud  air  a  shon  nach  b'  urrainn  e  fèin  a  dheanamh  riamh. 

An  dèigh  so  thruimich  a  tbrioblaid  air,  's  chaochail  e,  anns  a 
bhliadhnal329,an  7  là  de  mhios-meadhonach  an  t-samhraidh.  Bha 
e  da  f hichead  's  a  cuig  deug  a  dh'  aois  agus  na  rìgh  23  bliadhna. 
Rinneadh  caoidh  mhòr  'an  Alb'  air  a  shon.  Agus  na'm  b'  fhiach 
do  xilba  cumha  dheanamh  air  son  aon  sam  bith  de  'cuid  mac, 
b'  e  phearsa  rioghail  so,  gun  teagamh,  a  b'  fbearr  an  airidh  air  an. 
onair  sin.  Ach  bha  aobharan  an  caoidh  ni  bu  mhò  na  bha  iad  a' 
faicinn  an  là  ud.  Einn  iad  uaigh  riomhach  mharmoir  air  a  shon 
ann  an  coisin  chùil  Abaid  Dhunfermlin.  Ghnàthaich  an  eaglais 
gach  greadhnachas  a  bha  'na  comas  aig  àm  a  bhi  ga  adhlacadh, 
na  'n  deanadh  ceòl-thuireadh,  'us  tional  easbuigean,-  'us  luchd- 
^dreuchd  de  gach  inbh'  'us  ainm  e.  Ach  anns  na  stadaibh  a  bha  'n 
tràtbs  'us  a  ris  a'  dol  air  ceòl  nan  innealan,  chluinnteadh  fuaim  a 
ghuil  's  an  tuiridh  a  meaf^  a  ci  omh-chruinneachadh  lionmboir  ud. 

Tha  e  soilleir  gu  'n  tàinig  eaglais  na  Roimhe  gu  bhi  gabhail  ri 
rìgh  Raibeart  a  dh'  aindeoin  an  iomsgaraidh  a  rinn  i  air  'an  tois- 
each  [a  rioghachaidh.  Bha  'n  eaglais  sin  ro  ghlic  'na  ginealach 
fèin,  air  scn  a  bhi  seasamh  a  mach  'an  aghaidh  neach  a  bha  co 
soirbheacbail  ri  Baibeart  Brus,  agus  co  cunnartach  d'a  leas  fèin  e 
bhi  dealaichte  ri  'comunn.  Cha  b'e  mhàin  gu  'n  robh  clèireachd 
a  rioghachd  fèin  'na  'm  fior  chàirdibh  dìleas  da  'uachdaranachd, 
ach  tha  e  dearbhta  o  eachdraidh  gu  'n  robh  comh-sgriobhadh  eadar 
e  fèin  's  cùirt  na  Bòimlie.  Sgriobh  am  Pàpa  d'a  ionnsuidh  's  a' 
bhliadhna  1324,  a'  gearan  gu  'n  robh  mòran  shaobh-chreidmheach 
an  Alba,  agus  ag  iarraidh  air  rian  a  dheanamh  air  an  cur  fodha. 

Cha  'n  'eil  teagamli  sam  bith  nach  b'  iad  na  saobh-chreidmhich  ud 
luchd-leanmhuinn  theagasgan  nan  Cìiil-de-ach  a  bha,  rèir  coslais, 
gu  maith  lionmhor  'an  cearnaibh  àraidh  de  Alba  fathast,  ged  a 
thugadh  uatha  gach  uile  chumhachd  air  an  cùisean  fèin  a  riagh- 
ladh,  no  cruth  [eaglais  fhaicsinnich  a  ghabhail;  agus  mu  thini- 
chioll  an  robh  a  chuicl  easbuigean  a'  sgriobhadh  gu  Pàpa  na 
Eoimhe.  Ach  's  e  's  coslaiche  nach  robh  Eaibeart  Brus  a'  dol  a 
thionndadh  a  chlaidheamh  'an  aghaidh  a  chuid  iochdarana  sioch- 
ail,  dìleas,  fèin  air  chomhairle  Pàpa  no  easbuig  air  domhan.  Tha 
rìgh  Baibeart  air  a  chumail  fa  chomhair  luchd-leughaidh  mar  is 
trice,  mar  fhear-cogaidh — mar  neach  a  dhoirt  mòran  fola.  Cha 
bu  deic  leis  na  b'  èigin  da  dheanamh  dheth  sin  'an  dion  a  bheatha 
fèin,  'sa  seasamh  còraichean  a  rìoghachd.  Ach  tha  caochladh 
nithe  sgricbhta  mu  'thimchioll  a  tha  deanamh  soilleir  gu'm  bu  duin' 
iochdmhor,  truasail  e,  co  maith  is  gaisgeil  ri  aghaidh  cruadail;  ach 
ris  nach  b'  urrainn  sinn  eadhon  beantuinn  anns  a  ghiorrachadh 
so  a^rinn  sinn  air  a  ghniomharaibh  euchdail. 

3.  Goirid  an  dèigh  bàis  an  rìgh,  dh'  f  halbh  am  Morair  Dùghlas, 
le  àireamh  maith  de  luchd-leanmhainn,  air  los  cridh'  a'  Bhrusaich 
adhlacadh  's  an  uaigh  Naoimh  'an  Ierusalem.  Bha  e  aig'  ann  a^p. 
soireig  airgid,  crochta  m'a  amhaich,  le  sreing  de  òr  's  de  shìde. 
Air  an  turus  do'n  àird  an  ear  chaidh  na  h-Albannaich  air  tìr  's  an 
Spainn.  Ghabh  rìgh  na  Spainne  riù  gu  subhach.  Thachair  gu'n, 
robh  cogadh  'san  àm  eadar  Alphonso,  rìgh  na  Spainne,  agus 
Osruin,  rìgh  nan  Sarasach,  luchd-leanmhuinn  Mhahomeit,  a  bha  'n 
dèigh  sealbh  a  ghabhail  air  roinn  mhòr  de'n  Spainn  fada  roimhe 
sud.  Thug  Alphonso  air  na  h-Albannaich  aontachadh  ri  dhc^ 
ga  chuideachadh  an  aghaidh  nan  naimhdean  so.  Choinnich  an  dà 
armaiit  ann  an  achadh  faisg  air  Gibraltar.  Einn  Alplionso  Mor- 
air  Seumas  Dùghlas  'na  Sheanalair  air  roinn  mheadhonach  ah: 
airm.  Chuir  a'  chuid  sin  de'n  armailt  air  theicheadh  na  bha  mu'ui 
coinneamh  de'n  nàmhaid.  Ach  lean  iad  an  ruaig  ro  fhada,  's  thug 

na  Spainnich  an  aghaidh  air  creachadh.  Ach  phill  an  eachraidh 
Sharasach  air  an  ais,  's  clmartaich  iad  an  tearc  a  bha  'g  an  ruag- 
adh.  'N  uair  a  dh'  fhairich  an  Dùghlasach  an  nàmhaid  a'  dòmh- 
lachadh  timchioll  air,  dh'f  huasgail  e  'n  còrd  a  bha  'ceangal  na 
soireig  o  'bhroilieach  's  thilg  e  i  fad  a  ghàirdein  do  mheadhon  an 
nàmhaid,  ag  ràdh  aig  an  àm  cheudna,  "Gabh  air  thoiseach  'sa' 
chòmhrag  mar  bu  nòs  duit,  's  leanaidh  an  Dùghlasach  thu,  no 
bàsaichidh  e."  An  sin  dh'oibrich  e  'chlaidheamh  mòr  co  maith 
's  gu'n  do  rèitich  e  àit'  anns  an  robh  cothrom  dol  mu'n  cuairt 
aige.  Ach  bha  na  naimhdean  co  lionmhor  's  co  guineach  timchioll 
air  's  nach  robh  dol  as  aige.  Fhuaradh  a  chorp  làn  de  lotaibh, 
faisg  air  an  àit'  's  an  robh  an  t-soireag  airgid  le  cridhe  an  rìgh  'na 
luidhe.  Phill  na  mhair  beò  'an  dèigh  a'  bhlair  ud  de  na  h-Alb- 
annaich  dhachaidh.  Thug  iad  leò  cnàmhan  an  Dughlasaich,  agus 
chuir  iad  air  leth  am  fear  a  b'  urramaiche  'na  measg  air  son  an 
t-soireag  phrìseil  a  ghiùlan  air  ais  do  Alba.  Dh'  adhiaiceadh 
cnàmhan  an  Dùghlasaich/n  a  eaglais  fèin,  maille  ri  'aithrichibh. 
Dh'  adhlaic  iad  cridhe  Raibeirt  Brus  'an  Abaid  Mhelros. 

Anns  a'  bhliadhna  1818  bha  luchd-oibre  'gearradh  bunait  air 
son'eaglais  ùr  a  thogail  air  làthrach  seann  Abaid  Dhunfermlin. 
Anns  a'  ghlanadh  a  bha  iad  a'  deanamh  an .  sin  thàinig  iad  air 
uaigh  rìgh  Raibeirt.  Bha  còmhdachadh  luaidhe  air  a  tharruing 
'an  cumadh  crùin  aig  a  cheann,  a'  cuairteachadh  a  chuirp.  Bha 
mìrean  de'n  lìon-eudach  òir  's  an  deachaidh  'adhlacadh  fath- 
ast  ri  'm  faicinn.  Fhuaradh  gu  'n  robh  na  h-aisnean  air  taobh 
clì  a'  bhroillich  air  an  sàbhadh  as  a'  chdil'  air  son  an  cridhe 
thoirt  a  mach.  Thàinig  òrdugh  a  nuas  à  Lunuinn  na  cnàmhan 
a  bhi  air  an  gleidheadh  gu  cùramach  gus  am  biodh  tàmh-thigh  ùr 
air  ullachadh  air  son  an  càradh  ann  le  mòr  urram.  Chruinnich 
mòran  de  shluagh  na  dùthcha,  iosal  'us  uasal,  gu  sealladh  fhaicinn 
de  'na  bha  'n  dis  de  'n  ghaisgeach  chliùiteach.  Bha  iad  a  seall- 
tuinn  le  ioghnadh  'us  fiamh  air  a'  chloigionn  's  an  robh  comhairle 

co  glic  a'  cònihnachadh  uair  eigin,  agus  air  a'  chnaimh  chaithte 
•ad,  a  b  'e  aon  uair  an  gàirdean  neartmhor  a  bhuail  gu  talamh  am 
JBohun  garg. 


CAIB.  XV. 

RIAGHLADH   ALBA  'AN  DEIGH  BAIS  a'   BHRTJSAICH. 

0  nach  robh  Alba  riamh  roimhe  co  soirbheachail  's  a  bha  i  ri  linn 
Raibeirt  Brus,  tha  so  'na  àite  freagarrach  air  son  cunntas  goirid  a 
thoirt  air  cionnus  a  bha  laglianna  na  rioghachd  air  an  deanamh,  no 
€Ò  aig  an  robh  còir  air  suidhe  's  an  àrd-chomhairle  ris  an  abrar 
Pàrlamaid  a  nis.  Rinneadh  iomradh  chean'  air  an  rian  ud  a  bh'  air 
àite  'ghabhail,  fada  roimhe  so  air  feadh  rioghachdan  na  IXoinn-Eòrpa, 
a  reir  an  robh  gach  rìgh  air  a  mheas  mar  àrd-uachdaran  an  fhearainn 
'na  dhùthaich  fèin,  agus  a  rèir  an  robh  na  h-oifigich,  air  an  do  thoil- 
ich  e  roinn  sam  bith  de'n  fhearann  a  bhuileachadh,  ceangailte  gu'n 
ùmhlachd  a  thaisbeanadh  dha  ri  àm  cogaidh,  le  greasadh  a  dh'  ionn- 
'suidh  a  bhrataich  air  cheann  a  chuid  iochdarana  fèin.  Thàinig  an 
rian  so  a  steach  do  Alba  gle  ghoirid  an  dèigh  dha  tighinn  do  Shas- 
unn,  mar  chaidh  ainmeachadh.  Bha  'n  cbraichean,  aig  na  tighearn- 
AÌbh  fearainn  uil'  o'n  rìgh  fèin;  'sma  bha  iadsan  a'toirt  chòraichean 
do  oifigich  eile  fopa  fèin,  bha  iad  sin  fo  na  h-aon  cheanglaichibh 
dhoibhsan  's  a  bha  iadsanvdo  'n  rìgh.  'N  uair  a  shumaineadh  an  rìgh 
na  h-Ard  mhorairean,  shumaineadh  na  morairean  sin  gach  uachdaran 
l)eag  'us  iochdaran  a  bh'  air  an  cuid  fearainn,  's  dh'  fhalbhadh  iad 
uile  chuideachadh  an  rìgh  an  aghaidh  an  nàiuhaid  choitchionn. 

2.  Nis  clia  b'  e  mhàin  gu  'n  robh  na  Morairean  ud  f o  fhiachaibE- 
gu  làrch  chuidich  a  thoirt  do  'n  rìgh  ri  àm  cogaidh,  ach  bha  e  fiach- 
aicht'  orra  mar  an  ceudna  frithealadh  aig  a'  chùirt  air  son  comhairle 
ghabhail  còmhladh  ris  mu  ghnothuichibh  follaiseach  na  rioghachd. 
Bha  so  nachaicht'  air  na  h-uile  fear  fearainn,  am  beag  co  maith  ris 
a'  mhòr,  aig  an  robh  an  còraichean  o'n  rìgh.  Ach  mar  a  bhiodh  e 
draghail  do  na  h-uachdaranaibh  beaga,  agus  a'  tarruing  mòran 
costais  orra,  a  bhi  feitheamh  air  a'  chomhairl'  ud,  thàinig  e  lion 
ceum  'us  ceum  gu  bhi  'na  chleachdadh  ac',  anns  gach  Siorrachd  fa 
leth,  a  bhi  tional  an  ceann  a  chèil'  agus  a'  taghadh  aon  as  am  measg 
fèin  a  chuireadh  iad  thun  na  Comhairl'  air  an  son  uile.  Theirteadh 
Fear-ionaid,  no  Ball-ionaid  ris  an  fhear  sin.  'S  ann  uaithe  so  a 
dh'  èirich  an  cleachdadh  a  fhuair  àit',  o  chionn  iomadh  grathunn 
'an  Siorrachdaibh  fa  leth  nan  trì  rioghachdan  so;  a  bhi  cur  fear- 
ionaid  uatha  fèin  gu  suidhe  's  a'  Phàrlamaid  air  an  son.  Ach  thàinig 
rìghrean  Alba,  gn  maith  tràth  'an  eachdraidh  na  rioghachd,  gu  bhi 
'toirt  chòraichean  do  bhailtibh  àraidh  an  sud  's  an  so  a  bh'  air  an 
togal  air  an  oirthir,  'an  àitibh  goireasach  air  son  malairt  ri  tìribh. 
cèin,  's  ri  cearnaibh  eile  na'n  tìr  fcin.  Theirteadh  Borgh  Rioghail 
ris  gach  baile  dhiubh  sin  aig  an  robh  còraichean  o'n  rìgh.  Bha  iad 
saor  o  ain-tighearnas  gach  Morair  'us  Aba  's  an  tìr.  Theirteadh 
Saorannaich  riluchcl-àitonrhnidh  uam  Borgh  Rioghail  sin;  gu  h-àr- 
aidhris  a'chuiddenaBuirghBioghailabhauilecuairtichteleballach- 
aibh  làidir,  le  geatachaibh  'us  crannaibhlàidir  air  gach  rathad  a  bha 
treòrachadh  da  'n  ionnsuidh.  Lha  'n  luchd-àiteachaidh  uil'  iunn- 
saicht'  'an  arm-chleas  a'  chogaidh,  mar  a  dh'  fheumadh  iad  araon  a 
bhi  ga  'n  dionadh  fèin  o  chonachd  nam  morairean,  a  bhiodh  ag  iarr- 
aidh  an  spùinneadh;  agus  a  bhi  ullamh  gus  an  rìgh  a  leantuinn  ri 
àm  cogaidh,  an  aghaidh  nàmhaid  coitchionn  na  rioghachd.  Bha 
coir,  ma  ta,  aig  na  Buirgh  Rioghail  so,  air  fear  a  thaghadh  as  a 
measg  fèin  a  bhiodh  a'  tagradh  's  a'  seasamh  air  son  an  còraichean 
's  an  àrd  chomhairle. 

S.  Ach  a  thuilleadh  air  na  tighearnan  mòr  'us  beag  ud,  agus 

ìuchd-ionaid  nam  Borgh  Rioghail,  bha  dream  eii'  aig  an  robh  àite 
's  an  àrd  chomhairle,  ris  an  abradh  iad  An  Treas  Stàite.  Bha  làmh 
an  uachdar  aig  eaglais  na  Roimh',  an  Alba,  's  na  linnibh  ud,  mar  a 
bh'  aic'  'an  rioghachdaibh  eile  na  Roinn-Eòrpa.  Agus  mar  bha 
'Caochladh  dhòighean  's  an  robh  buntanas  aig  laghabh  na  rioghachd 
ri  gnothuichibh  na  h-eaglais,  fhuaradh  rian  air  rathad  a  rèiteachadh 
d'a  cuid  Easbuigibh  a  steach  a  dh' ionnsuidh  na  h-àrd-chomhairle, 
air  sheòl  's  gu  'n  robh  làmhan  luchd-dreuchd  na  h-eaglais  co  gniomh- 
ach  ann  a  bhi  deanamh  nan  reachdan  leis  an  robh  'n  tìr  air  a  riagh- 
ladh,  ri  lamhan  nam  Moraireansa  b'  àird'  inbhe  's  an  rioghachd. 
Agus  mar  a  bha  na  trì  Stàitean  so  a  dh'ainmich  sinn, — -luchd- 
iearainn,  luchd-ionaid  shaor-bhailtean,  agus  luchd-dreuchd  na 
h-eaglais,  a'  deanamh  suas  na  h-àird-chomhairle,  theirteadh  Stàitean 
na  rioghachd  ris  a'  chomhairle  'n  uair  a  bhiodh  i  'na  suidhe. 

4.  Blia  atharrachadh  an  dràsd  's  a  rìs  ga  dheauamh  air  comh- 
shuidheachadh  na  comhairl',  air  fheabhas  tha  sinn  an  dòchas,  ach 
lean  iad  riamh  air  suidh'  's  an  aon  tigh  fhad  's  a  bha  Alba  na  riogh- 
achd  air  leth;  gun  tigh  Mhorairean  idir  a  bhi  aca  mar  'an  Sasunn. 
Mar  bu  trice  b'  amanna  carraideach  's  an  robh  aig  an  t-seann  luchd- 
lagh  ud  ri  suidhe  gu  reachdan  'us  breitheanais  a  dhealbh,  agus  ma 
tha  daoin',  a  rèir  an  t-sean-fhocail,  air  an  atharrachadh  leis  na 
tìmibh,  cha  b'  ioghnadh  ged  a  bhiodh  na  laghanna  a  bha  iad  a' 
deanamh  gu  maith  cnapach  mar,  gun  teagamh,  a  bha  cuid  diubh. 
Ach  's  ann  as  na  cnapaibh  garbh  ud,  a  bha  dol  tre  làmhaibh  nan 
Trì  Staitean,  a  tha  lagh  Alba  gus  an  là  'n  diugh  air  a  gearradh  a 
mach.  Gred  a  chaidh  Alb'  aonadh  ri  Sasunn  greis  mhaith  an  dèigh 
bàis  Raibeirt  Brus,  gidheadh  bha  solarachaah  air  a  dheanamh  'san 
aonadh  sin  gu'm  biodh  an  rioghachd  air  a  riaghladh  le  a  seann 
reachdaibh  fèin,  mar  anns  na  linnibh  a  chaidh  seachad.  Feudaidh 
gu  'n  cluinn  sinn  tuilleadh  air  a'  phuinc  so  'n  uair  a  ruigeas  ar  sgeul 
àm  an  Aonaidh.  Ach  aig  an  dearbh  àm  feudar  ainmeachadh  ge' 
b'e  sam  bith  co  maith  's  a  dh'  fheudadh  na  laghauna  a  bhi,  gu  'n 
cobh  e  anbarrach  doirbìh  aa  cur  an  gniomh,  gu  h-àraidh  am  fìor 

cheann  a  deas  na  rioghachd,  ris  a'  chrìch  Shasunnaich,  agus  a  ris; 
an  leth  'tuath  na  rioghachd,  's  e  sin,  'an  Gaeltachd  Alba.  Bha- 
luchd-àiteachaidh  na  roinn  sin  de  'n  rioghachd,  riamh  o  linn  Challum 
Ceann-Mòr,  araon  's  na  h-eileanaibh  agus  air  tìr-mòr,  air  tighinn  gu 
bhi  na'n  treubhaibh,  no  na'm  fineachaibh  air  leth;  gach  fine  dhiubh 
sin,  co  aonaichte  ri  cheil'  am  bannaibh  càirdeis  'us  fèin-dhion  's  gecl 
a  b'  aon  teaghlach  a  bhiodh  ann.  Bha  mhi-riaghailt  's  an  troimhe 
chèil'  a  bh'  anns  gach  cearna  fa  leth  de  'n  tìr  ag  agairt  gu  'm  biodh 
Clanna  na  Gael,  mar  so.  'an  guaillibh  a'  cheile.  Cha  robh  dòigh  aig 
duin'  air  a  bhi  beò  air  feadh  nan  garbh  chrioch  'sna  h-amaibh  ud^- 
mur  dionadh  a  chinneadh  fein  e.  Nis  bha  gach  fine  dhiubh  sin 
mòran  ni  bu  cheangailte  ri'n  ceaim-feadhna  fèin  na  bha  iad  eadhon. 
ris  an  teaghlach  rioghail.  Agus  bha  na  treubha  so  air  an  riaghladh 
]e  'n  laghannaibh  fèin,  nach  robh  aig  na  h-uil'  àm  dìreach  a  rèir 
lagh  na  rioghachd.  Cha  robh  ròidean  ann,  's  bha  e  ro  dhoirbU 
turusan  tric  a  dheanamh  o  thuath  gn  deas.  'JS*  uair  a  thogradh 
fear  de  na  cinn-feadhna,  fhritheileadh  e  'n  àrd-chomhairl',  agua 
'n  uair  a  thogradh  e  fèin  dh'fhanadh  e  aig  a'  bhaile.  'N  uair  a  bha 
rìgh  cumhachdach  air  a'  chaithir,  roimh  an  robh  eagal  air,  's  da'n. 
robh  urram  aig  na  cinn-fheadhna,  bhiodh  iad  a  toirt  tomhas  èigin  de 
ùmhlachd  do  reachdaibh  na  h-àrd-chomhairle.  Ach  'n  uair  a  bha 
rìgh  fann  air  a'  chaithir,  no  rìgh  fo  aois  mar  is  tric  a  thachair  an. 
dèigh  a'  Bhrusaich,  b'  èigin  a  bhi  fàgail  nam  fineachan  gu  bhi  nan 
lagh  dhoibh  fein. 


CAIB  XVI. 

Thugadh  fainear  gu  tric  gu'm  bu  daoine  beaga  mic  dhaoine  mòra ; 
gu'm  bu  daoine  gòrach  mic  dhaoine  glice.  Bha  sin,  gun  teagamh, 
firinneach  a  thaobh  an  aoin  mhic  a  dh'fhàg  rìgh  Raibeart  mòr. 
Cha  robh  Daibhidh  ach  mu  chùig  bliadhn'  a  dh'  aois  'n  uair  a 
bhàsaich  'athair.  Thugadh  an  t-ainm  sin  air  mar  onair  ri  'roimh- 
shinnsir  a  rioghaich  ceud  bliadhna  roimhe  sud.  Shuidhich  rìgh 
Raibeart,  roimh  a  bhàs,  gu  'm  biodh  Sìr  Tòmas  Randolph,  Iarl' 
an  taobh  Mhuirich,  air  a  dheanamh  'n  a  Thàinistear,  's  e  sin  'na 
àrd-riaghlair,  air  an  rioghachd  gus  an  tigeadh  Daibhidh  gu  aois. 
Bha  Randolph  'n  a  dhuine  comasach,  agus  bha  e  'riaghladh  na 
rioghachd  'an  ceartas ;  car  cruaidh,  theireadh  daoine  'n  diugh  a 
bha  e.  Fhuair  e  Achd  air  a  dhaingneachadh  leis  a'  chomhairle, 
gu'm  feumadh  na  h-uile  Siorraimh  pàigheadh  air  son  gach  coltair, 
110  inneal  treabhaidh  eil'  a  rachadh  a  ghoid  an  taobh  a  stigh  de 
chriochan  na  Siorrachd,  a  chionn  gu'm  b'  e  dleasdanas  an  fhir- 
dreuchd  sin  luchd-braid  a  chumail  fo  eagal.  Ghabh  fear-eigin  de 
plhànadas  air  iaruinn  a  chroinn  fholuch,  agus  a  ràdh  gu'n  do 
ghoideadh  iad.  Fhuair  e  o  'n  t-Siorraimh  an  t-suim  a  mheasadh. 
do  na  h-iaruinn  sin.  Ach  f huaradh  a  mach  air  'an  dèigh  sin  gu'm 
b'  e  fèin  a  dh'  fholuich  iad.  Chroch  an  Tàinistear  e  air  son  a 
chnid  cleasachd.  B'  ann  air  an  dòigh  so  a  bhuin  Randolph  ris 
gach  fear  droch-bheirt.  Bha  e'na  shaighdear  gaisgeil;  agus  cha 
V  f  had'  an  dèigh  bàis  an  rìgh  gus  an  robh  e  air  a  ghairm  gu  dhol 
air  ceann  an  airm  an  còdhail  an  nàmhaid.  Thug  Eideard  Bailiol 
oidhirp  air  crùn  Alba  fhaotainn  da  fèin  goirid  an  dèigh  bàis  a' 

Bhrusaich.  Bu  mhac  e  so  do  Iain  Bàiliol,  dheth  'n  d'  rinn  Eid- 
eard  I.  Shasuinn  rìgh  ma's  fhìor,  agus  a  dhruid  e  rìs  'am  prìosun 
'n  uair  a  rinn  e  fèin  air  son  sealbh  a  ghabhail  air  Alba.  Fhuair  e 
cead  a  choise  greis  an  dèigh  sin,  's  chaith  e  deireadh  a  làithean 
's  an  Fhraing  'an  dìmeas.  Thàinig  a  mhac  a  nis  a  nall  as  an 
Fhraing,  's  thug  rìgh  Shasuinn  cuideachadh  dha  os  iosal,  gu  riogh- 
achd  Àlba  thoirt  o  theaghlach  a'  Bhrusaich,  air  chumha  gu'n  aid- 
eachadh  e  righ  Shasuinn  fèin  mar  Ard-uachdaran  Alba.  Fhuair  e 
àireamh  luchd-leanmhuinn  a  measg  dhaoine  mòra  Shasuinn,  agus 
mar  tha  'nàr  ri  aithris,  a  measg  dhaoine  mòr'  Alba  mar  an 
ceudna.  'N  uair  a  bha  Randolph  a'  cur  an  airm  an  òrdugh  air 
son  an  ceannairceach  ud  a  chur  sios,  bhàsaich  e  bàs  grad  'am  Baile 
nan  Feasgan,  'am  mìos  deireannach  an  t-samhraidh,  1332.  Binn 
Pàrlàmaid  na  rioghachd  Iarla  Mhàrr,  caraid  eile  do  rìgh  Kaibeart, 
'na  Thàinistear  'an  àite  Kandolph.  Cha  bu  shaighdear  Iarla 
Mhàrr  ann ;  's  bha  bhuil.  Thàinig  Eideard  Bàiliol  air  tìr  's  an 
Eilean-loisgte,  'sàireamh  Shasunnach  'ga  leantuinn.  Fhuair  e 
beagan  cuideachaidh  air  taobh  's  ear  Alba.  Bha  Iarla  Mhàrr  le 
buidheann  de'n  arm  Albannach  air  campachadh  air  monadh  Dhup- 
lin,  ri  taobh  amhainn  Earna.  Agus  tha  e  dearbhta  gu'n  robh 
luchd-brathaidh  's  a'  champ  aig',  a  thug  misneachd  'us  seòladh 
do  Eideard  Bàiliol  tighinn  orra  gun  fhios  feadh  na  h-oidhche.  Cha 
robh  freiceadan  no  luchd-fair'  aig  Màrr  idir  timchioll  a'  chaimp; 
agus  mharbh  daoin'  a'  Bhàliolaich  àireamh  mòr  de  na  h-Albann- 
aich,  'n  uair  thàinig  iad  orra  gun  fhios,  agus  an  Tàinistear  fèin  'u^ 
triùir  no  ceathrar  eile  de  àrd  mhaithean  na  tìre  'measg  chàich. 
Bha  Iarla  Mharch  a'  triall  gu  tuath  le  roiun  de'n  arm  gus  an  Tàin- 
istear  a  chuideachadh ;  's  'n  uair  a  chual  e  mar  a  thachair  chleachd 
se  e  fèin  'an  dòigh  co  neònach  's  gu'n  do  smuainich  an  sluagh  gur 
h-ann  air  taobh  a'  Bhàiliolaich  a  bha  e.  An  dèigh  na  buaidh  big' 
ud,  ghreas  Eideard  Bàiliol  gu  ruig  Scoinne,  far  an  d'  fhuair  se  e 
fdin  a  chrùnadh.  Thug  e  'n  ath  starradh  as  gu  ruig  Sasunn  a 
dheanamh  ùmlilachd  do  Eideard,  's  an  ath  char  air  ais  do  Alba  gu 

fieadhachas.  Ach  cha  b'  fhad'  a  inheal  e  'n  onair.  Cha'n  fhuiling- 
eadh  na  h-Albannaich  a  chluinntinn  gu'n  robh  iad  gu  bhi  air  au 
riaghladh  le  seirbhiseach  do  rìgh  Shasuinn;  's  mar  siii  rinn  iad  air 
son  Eideard  a  rotadh  air  falbh  an  taobh  as  an  tàinig  e.  Thog  dithis 
no  triùir  de'n  fheadhainn  bu  tapaidh  a  measg  àrd-mhaithean  na 
rioghachd  buidheann  luchd-leanmhuinn  gu  folchuidh,  's  thuit  iad 
air  a'  Bhàiliolach  's  e  air  fèisd  an  àite  faisg  air  Annan,  's  ghearr 
iad  'n  am  mìribh  a  luchd-coimhideachd,  a  measg  an  robh  a  bhràth- 
air,  's  theich  e  fdin  air  muin  eich  gu  ruig  Sasunn  le  leithid  de 
chabhaig  's  nach  d'  fhuirich  e  ri  'fhalluinn  a  chur  uime,  no  dioll- 
aid  a  chur  air  'each. 

2.  Fhuair  Eideard  Shasuinn  samhladh  lethsgeil  a  nis  gu  bris- 
eadh  a  steach  air  Alba,  gus  an  sluagh  a  pheanasachadh  air  son  an 
oeannairc.  Threòraich  e  armailt  mhòr  do  Alba,  's  chuir  e  sèisd  ri 
Bearuic,  baile  mòr  air  a'  chrìch  Shasunnaich.  Thog  Sìr  Aindreas 
Muireagh,  a  bha  nis  'n  a  Thàinistear,  armailt  bheag,  's  chaidh  e 
gu  deas  'an  coinneamh  an  t-Sasunnaich.  Chuir  iad  blàr  air  cnoc 
Halidoin,  mu  dhà  mhìle  o  Bhearuic.  Chaill  na  h-Albannaich  an 
latha,  's  bha'n  Tàinistear  fèin  a  measg  an  fheadhainn  a  thuit.  An 
-dèigli  a'  bhlàir  so  thriall  Eideard  gu  tuath,  's  chuir  e  Bàiliol  suas 

•  a  rìs  'na  rìgh  air  taobh  's  iar  'us  tuath  Alba,  's  ghabh  e  sealbh  air 
-cearnaibh  deas  na  rioghachd  dha  fein.  Cha  d'-fhuair  Bàiliol  ach 
■  àireamh  beag  de  na  h-àrd-uaislean  gu  ùmhlachd  idir  a  thoirt  da. 
Agus  an  dèigh  caochladh  oidhirpean  neo-shoirbheachail  a  thoirt 
air  cuid  de  na  caistealan  a  bha  'cumail  a  mach  an  aobhar  rìgh 
Daibhidh  a  cheannsachadh,  b'  èigin  da  'chasan  a  tlioirt  leis  à  Alba 
a.muigh'sa  mach,  agus  an  dèigh  sin  rinn   e   atharrais  air  an 

•  dearbh  ghniomh  tàireil,  fealltach,  a  rinn  'athair  roimhe,  ann  an 
toirt  seachad  riaghladh  Alba  gu  h-iomlan,  'sgu  bràth  do  rìgli 
Shasuinn ;  's  mar  shamhladh  air  a'  mhagaireachd  so  thug  e  dha 
làn  a  dhiaiini  de  ùir  Alb'  agus  crhn  òir.  Ma  b'  fhior  do  Eideard 
HI.^giìkìB  !>u  leòir  sud  gu  làn  chòir  a  thoirt  dha  fòin  air  Alba. 

Thug  e  blàthachadh  pàighidh  do  'n  Bhàiliolach,  a  thug  a  chasan 
leis  do'n  Fhraing, 's  cha 'n 'eil  eachdraidh  a'  deanamh  tuilleadh 
iomraidh  air.  Binn  Eideard  Shasuiun  a  nis  air  son  Alba  fhaotainn 
air  na  h-uile  cor.  'An  toiseach  nan  trioblaidean  so  bha  Daibhidh 
òg  Brus  ga  ghleidheadh  'an  Caisteal  Dhunbartoin,  daingneach  ca> 
làidir  'sa  bha  'n  Alb'  an  uair  ud.  Ach  'n  uair  a  chunncas  gu'n 
robh  rìgh  Shasuinn  'san  eadraigin  chuireadh  Daibhidh  a  null. 
do'n  Fhraing,  anns  a'  bhliadhna  1332,  a  chum  gu'm  faigheadh  e- 
fòghlum  iomchuidh  do'n  inbhe  'san  robh  e,  agus  gu'm  biodh  e 
tearuint'  o  chunnart  gus  an  tigeadh  e  gu  aois.  Aguslean  an  cog- 
adh  gun  lasachadh  eadar  Alb'  'us  Sasunn  am  feadh  a  bha  e  air 
chuairt  's  an  rioghachd  sin.  Ach  cha  'n  'eil  eachdraidh  a  dean- 
amh  iomraidh  air  gu'n  do  sheas  an  t-arm  Albannach  là  blàir  rc  n&' 
h-ùine  sin  ris  an  nàmhad  an  dèigh  Halidoin.  Bhiodh  buidhnean- 
beaga  gun  teagamh,  a'  coinneachadh  a  chèile  dhiubh,  timchiolE 
air  sèisd  chaistealan,  agus  a'  tarruing  fol'  o  àm  gu  h-àm.  AcK 
an  dèigh  an  là  fhuiltich  ud  a  dh'ainmich  sinn,  tha  e  soilleir  gu'a 
do  lean  na  h-Albannaich  a'  chomhairr  a  thug  rìgh  Baibeart  dhoibll, 
ris  a  bheil  "  Ticmnadh  an  deadh  rìgh  Baibeirt,"  air  a  ràdk 
B'e  sin,  co  tric  's  a  bhriseadh  na  Sasunnaich  a  steach  air  an  tìrr 
gu'n  tugadh  an  sluagh  iad  fèin  as  do  na  beanntaibh,  's  do  na 
h-àitibh  garbh  eile  a  bha  feadh  na  dùthcha  le  'n  cuid  sprèidh',  'us- 
gu'n  loisgeadh  iad  na  h-uile  sion  a  bha  fàs  a  talamh  de  'm 
b"  urrainn  an  nàmhaid  feum  a  dheanamh;  's  gu'n  tugadh  so  air 
an  arm  Shasunnach  pilltinn  air  an  ais  gun  dad  air  son^  an  saoth- 
rach.  Agus  fhuair  na  h-Albannaich  a  mach  le  'm  fedn-fhiosrach- 
adh  gu'm  b'  e  sud  dòigh  bu  fhreagarraiche  sam  bftft  air  son  iad 
fèin  a  chumail  saor  o  chuing  nan  Sasunnach.  Thàinig  Daibhidh- 
air  ais^gu  'rioghachd  fèin  'sa'  bhliadhna  1341.  Bha  e  ochcl 
bliadhna  deug  a  dh'aois  'an  sin,  agus  air  pòsadh  Ioanna,  piuthar 
rìgh  Shasuinn.  Bha  e  ro  mheasail  aig  a  chuid  iochdaranaibh  an 
uair  a  thàinig  e  air  ais;  ach  bha  aobhar  ac'  am  barail  uime  chao-r 

chladh  an  dèigh  sin.  Bha  e  ro  fhada  'na  cheann,  ro  bhras  'na 
nàdur,  ro  dhèigheil  air  cluich,  agus  anns  na  h-uile  seadh  neo- 
fhreagarrach  air  son  riaghlaidh. 

3.  Mu  'n  àm  's  an  tàinig  Daibhidh  air  ais  do  Alba,  bha  cogadh 
eadar  Sasunn  's  an  Fhraing,  ni  a  thug  cothrom  anail  a  tharruing 
do  na  h-Albannaich  bhochda.  Chuir  rìgh  na  Fraing'  inipidh  air 
Daibhidh  briseadh  a  steach  air  Sasunn  le  armailt  Igus  an  tarruing- 
eadh  e  uaithe  fein  ni-eigin  de  chumhachd  na  rioghachd  sin.  Bha 
Daibhidh  co  amaideach  's  gu  'n  do  ghabh  e  'n  impidh  sin  o  rìgh  na 
Frainge;  's  bha  e  co  fada  'na  cheann  'sgu'm  feumadh  a  luchd- 
comhairle,  comhairl'  a  ghabhail  uaithe.  Ghabh  e  air  aghart  gu 
deasle  àireamh  maith  shaighdearan,agoidhirpeachadh  a  dheanamh, 
air  na  Sasunnaich  an  nì  is  tric  a  rinn  iadsan  air  Alba,  creachadh 
'us  losgadh  le  tein'  'us  claidhcamh.  Bha  Eideard  III.  's  an  Fhraing 
an  sin.  Ach  thog  na  Sasunnaich  arm  aig  a  bhail'  a  chuir  iad  'an 
aghaidh  nan  Albannach.  Choinnich  an  dà  armailt  aig  aite  ris  an 
abrar  Crois  Nebhil.  Cha  robh  Daibhidh  ach  mu  thrì  bliadhna 
fichead  a  dh'  aois  an  uair  sin,  agus  gidheadh  dh'  fheumadh  e 
comannd  an  airm  fhaotainn  'na  làmh  fèin.  Dh'  innis  àrd-oifigich, 
an  airm  dha  mar  bu  chòir  na  daoin'  a  chur  'an  òrdugh,  agus  an 
cunnart  a  bhiodh  ann  mur  biodh  marc-shluagh  deiseil  air  son  na 
fir-bhogha  Shasunnach  a  sgapadh.  Cha  tugadh  Daibhidh  èisd- 
eachd  do  mhòr  no  beag,  ach  a  dhòigh  fèin  a  leantuinn.  'S  e  bun 
a  bh'  ann,  chaill  na  h-Albannaich  an  là.  Thuit  mòran  de  'n  àrd- 
uaislean  's  a  bhlàr,  's  chaidh,  mòran  a  ghlacadh  nam  priosunaich,  a 
measg  an  robh  Daibhidh  fèin.  Lean  làmh  chlì  an  airm  air  cath 
fad'  an  dèigh  do'n  chuid  eile  an  ruaig  a  ghabhail,  tharruing  iad  an 
sin  air  falbh  an  deadh  òrdugh,  agus  gu  sàbhailt.  Bha  'chuid  so  fc* 
stiùireadh  Iarla  Mharch,  agus  Stiubhart  Alba.  Chuireadh  Daibh- 
idh  air  muin  eich  mhòir,  dhuibh,  's  threòraicheadh  e  'm  fianuis  an 
t-sluaigh  uile,  mar  phriosunach  gu  Tùr  Lunuinn,  far  an  do  choinn- 
ich  e  Iain,  rìgh  na  Fraing',  a  bha  co  ionann  mi-fhortanach  ris  feim 
air  a  dheanamh  na  phriosunach  cogaidh  leis  a'  Phrionnsa  Dhubh, 

mac  rìgh  Shasuinn.  Chumadh  Daibhidh  aon  bliadhna  deug  'na 
bhraighdeannach  'an  Sasunn.  Agus  lean  Eideard  rè  na  h-ùine  sin 
air  cogadh  ri  Alba  mar  a  b'  urrainn  e,  le  sùil  ris  an  rioghachd  a 
•  cheannsachadh  dha  fèin  gu  h-iomlan.  Bha  cuimhne  rè  ùine  fhad' 
air  garg-ionnsuidh  a  thug  e  air  Alb'  an  toiseach  na  bliadhna  1355. 
Tha  meud  a  challa  'rinn  e  air  an  turus  ud  air  a  chuimhneachadh 
leis  an  Fheill-Bhrìde  Loisgte.  Tha  e  coslach  gu  'n  robh  araon  na 
Sasunnaich  's  na  h-Albannaich  a'  losgadh  's  an  àm  ud.  Fadheòidh, 
'n  uair  a  dh'  aithnich*an  Sasunnach  nach  robh  feum  a  bhi  ri  Alba, 
leig  e  cead  a  choise  le  Daibhidh,  air  chumha  gu 'm  pàigheadh  e 
còrr  maith  'us  "muillean  punnd  Sasunnach  mar  èiric  air  son  a  shaor- 
sainn.  Ghabh  Daibhidh  os  làimh  an  t-suim  sin  a  thional  co  luath 
's  a  gheibheadh  e  d'a  thìr  fèin.  Ach  cha  robh  na  muilleana  co  lion- 
mhor  an  Alb'  an  uair  sin  'sa  tha  iad  a  nis,  bha'n  t-airgiod  a'  tighinn 
an  ceann  a  chèile  gu  h-anabarrach  mall.  Bha  na  fiachan  ud  mar 
chloich-mhuillìnn  mu  mhuinneal  an  ngh,  ga  chumail  'an  seadh 
àraidh,  'na  chiomach,  ged  a  bha  'shaorsainn  aige.  Agus  's  ann  a 
fhuaradh  a  mach  gu'n  robh  Daibhidh  a'  cùmhnantachadh  ri  Eid- 
eard  Shasuinn  air  son  oighre  'dheanamh  dheth  air  rioghachd  Alba, 
chionn  nach  robh  duine  cloinn'  aige  fèin,  air  sgàth  e  mhaitheadh 
nam  fiachan  da.  Ach  an  uair  a  thàinig  an  gnothuch  os  ceann 
bùird,  b'  digin  do'n  dà  righ  sgur  dheth.  Cha  robh  na  h-Albann- 
aich  a'  dol  idir  a  ghèilleadh  d'a  leithid.  Bha,  mar  sin,  bha  gnothuch 
an  airgid  air  fhàgail  aig  na  rìghribh  gus  a  reiteachadh  eatorra 
mar  a  b'  fhearr  a  dh'  fheudadh  iad. 

4.  B'ann  mu'n  àm  so  a  bha  plàighroeagalach  air  feadh  uile  riogh- 
achdan  na  Boinn-Eòrpa.  Bha  na  h-ainmhidhean  fèin  ga  gabhail 
o  aon  a  chèile,  agus  eadhon  o  dhaoinibh,  na'm  buineadh  iad  ri 
eudach  duin'  a  bhàsaich  leatha.  Bha  i  air  sgaoileadh  feadh  Shas- 
uinn  greis  mhaith  mu'n  tàinig  i  dh'Alb'  idir.  Theireadh  na 
h-Albannaich  "bàs  sgreataidh  nan  Sasunnach,"  rithe.  Thachair 
gu'n  robh  armailt  Albannach  cruinn  'am  frìdh  Shelcirc,  'an  ceann 
deas  na  rioghachd.    Thàinig  a'  phlàigh  'n  am  measg  gun  fhio* 

cionnus.  Chaidh  cùig  mìle  de'n  armailt  adhlacadh  an  sin  mu  'n  do 
sgaoil  iad  o  cheile.  Ach  lean  a'  phlàigh  iad  do  gach  cearna  de'n 
rioghachd.  Tha  luchd-eachdraidh  ag  aithris  gu'n  do  bhàsaich. 
treas  earrann  an  t-sluaigh  leatha.  Gun  teagamh  's  i  plàigh  a 
b'  oillteil',  agus  is  mò  chuir  de  uamhas  air  daoinibh  air  a  bheil 
iomradh  'an  eachdraidh  an  t-saoghail. 

Bhàsaich  Daibhidh  II.  's  a'  bhliadhna  1371,  'san  t-seachdamh 
bliadhna  thar  dhà  fhichead  de  'aois,  agus  rioghaich  Eaibeart 
Stiubhart,  mac  a  pheathar,  'n  a  àite. 


CAIB  XVII. 

TEAGHLACH   NAN   STIUBHARTACH. 

A  measg  an  àireimh  mhòir  lachd-leanmhuinn  a  thàinig  à  Sasunn  do  < 
Alb'  an  dèigh  ban-rìgh  Mairireit,  bha  fear  Ualter  Fits-Alan. 
Fhuair  am  fear  so  an  dreuchd  urramach  sin,  a  bhi  'na  Stiùbhart 
air  teaghlach  an  rìgh  ri  linn  Dhaibhiclh  I.  An  dcigh  sin  thàinig  an 
àrd  dhreuchd  so  gu  bhi  oighreachail'an  teaghlach  Eits-Alain.  Agus 
mar  sin  thàinig  iad  gu  bhiair  an  sloinneadh  a  reir  an  dreuchd,  Stiubh-  - 
artaich.  Bha  TJaltar  Stiubhart,  an  seathamh  fear  de  'n  teaghlach 
so  'na  àrd-stiùbhart  afr  tcaghlach  an  rìgh  ri  linn  Raibeart  Brus. 
Bha  TJalter  so  'na  shaighdear  gaisgeil.  Bha  Raibeart  Brns  co 
riaraichte  leis  an  dòigh  's  an  do  ehleachd  an  Stiubhart  e  fèin  là  Allt- 
a'-Bhonnaich,  's  gu  'n  tug  e  dha  Margori,  a  nighean  fein,  ri  pòsadh, 
an  ath-bhliadhn'  an  deigh  sin.  Cha  robh  duine  cloinn'  eil  aig  a 
Bhrusaeh  an  uair  sin.  Thàinig  Daibhidh,  a  rugadh  an  dèigh  sud, 
a  dh'  ionnsuidh  a'  chrùin  aig  bàs  'athar.  Ach  mar  a  bhàsaich 
csan  gun  chloinn  b'i  'phiuthar  's  a  teaghlaeh,  a  b'  fhaisg  air  an  rìgh-  - 
chaithir,     Thug  Uilleam,  Iarla  Dhùghlais,  aig  an  àm  cheudna  tàmh-- 

adh  a  dli'  ionnsuidh  a'  chrùin,  ged  nach  robh  còir  dliligheacli  sam 
toith  aig,'  ach  gu  'rn  bu  duine  buaireasach  e,  a  bha  ro  chuinhachd- 
ach;  agus  is  gann  a  b'  urrainn  na  Stiubhartaich  leis  a  chlaidheamh 
cur  'na  aghaidh.  Ach  fhuair  e  nighean  Raibeart  II.  gu  bhi  air  a 
pòsadh  ri  mhac  fèin.  Thug  sin  air  a  bhi  sàmhach  aig  an  àm,  agus 
chaidh  Raibeartll.*  achrùnadh  an  sin  gu'nneach  a'cur'na'aghaidh. 
33ha  e  da  fhichead  's  a  cùig  deug  'n  uair  a  thòisich  e  air  rioghachadh. 
JBha  e  air  bhi  na  'dheadh  shaighdear  'na  òige.  Ach  bha  e  nis  gu 
maith  trom;  agus  bha  galar  's  na  sùilibh  aig'  a  bha  ga  'n  deanamh 
dearg  mar  fhuil.  Bu  duine  measail  e;  ach  cha  robh  e  co  smachdail, 
's  co  treun  's  a  dh'  fheumadh  prionnsa  'na  àite-san  a  bhi,  air  son 
ùghdarras  a  ghlacadh  's  a  chumail  thairis  air  an  t-sluagh.  Cha 
robh  smachd  sam  bith  ga  chumail  orra  ri  linn  riaghladh  fann  Dhaibh- 
idh,  'sbha  na  cinn-fheadhn',  araon  a  tuath  's  a  deas  air  dol  ann  am 
fiadh  le  cogadh  'us  creachadh  nam  measg  fèin,  's  an  aghaidh  nan 
Sasunnach.  Ged  dheanadh  righ  Raibeart  sith  ris  na  Sasunnaich, 
bha  teaghlach  nan  Dùghlasach,  'us  cinn-fheadhn'  eile  ris  a'  chrìch, 
;ga  'm  faotainn  fèin  aig  saorsaiun  gus  an  coimhearsnaich  Dheasaeh 
a  chreachadh  an  dèigh  sin  uile.  Agus  bhiodh  sin  a'  toirt  dragh  air 
an  rìgh  anns  nach  robh  làmh  air  bith  aige  fein. 

2.  ThàinigbuidheannFhrangach  mu'n  àmsoachòinhnadhnan  Alb- 
annach'an  aghaidhnan  Sasunnach,  'an  dùil  gu  'm  faigheadh  iad  cliù 
'us  saoibhreas  mar  dhuais  an  saothrach.  Bha.  Admaral  de  Yienne 
*na  cheannard  air  na  Frangaich.  Chruinnich  Richard  II.,  rìgh  Shas- 
lùnn,  armailt  ro  lionmhor  a  chuir  e  nall  do  Alba.  Bha  na  Frangaich 
a  brosnachadh  nan  Albannach  gu  là  blàir  a  sheasamh  ris  an  nàmhaid, 
ach  cha  deanadh  na  h-Albannaich  sud.  Thuirt  na  h-oifigearan  Alb- 
annach  gu  'm  faicteadh  gu  h-aithghearr  na  Sasunnaich  a'  pilltinn 
dachaidh  le  call  mhòran  sluaigh,  's  gun  dad  air  son  an  turuis,  gun 
ehlaidheamh  a  tharruing  à  truaill.  B'  amhuil  a  thachair.  'N  uair 
A  chunncas  na  Sasunnaich  a  tighinn,  chaidh  teinntean  rabhaidh  fhad- 

*  Mac  bu  shine  nighinn  a  Bhrusaich. 

adh  aìr  mullaichibh  nan  cnoc  mar  a  b'  àbhaist,  aon  chnoe,  mar  gu  'm 
ò'  eadh  ga  chur  uaithe  fèin  gu  cnoc  eile.  Ghluais  an  sluagh  le  'n 
■euid  spreidhe  do  'n  ionadaibh  dionaidh  a  measg  nan  creag  's  nam 
beann,  's  chuir  iad  ri  theine  an  àitean  còmhnuidh.  Cha  'n  f  haigheadh 
na  naimhdean  dad  a  dh'itheadh  iad,  no  duin'  air  an  deanadh  iad 
dioghaltas.  Àgus  an  dèigh  cuairt  fhada,  sgìth,  a  ghabhail  feadli  na 
dùthcha,  phill  iad  air  an  ais,  a'  fàgail  as  an  dèigh  mòran  de  'n  cuid 
-daoin'  'us  each  a  thuit  le  sgìos  'us  ocras.  Aig  an  àm  cheudna 
'thòisich  na  saighdearan  Albannach  air  creachadh  an  taobh  tuath 
;Shasuinn,  far  nach  robh  neach  a  b'  urrainn  seasamh  na  'n  aghaidh. 
Thionail  iad  pailteas  creiche  's  bha  iad  a'  caitheadh  na  h-ùine  gle 
•shòghmhor  's  an  tìr  bheartaich  ud,  'n  uair  a  bha  na  saighdearan 
Sasunnach  a'  bàsachadh  le  gort  'us  sgìos  'an  tìr  fhàsail.  Thàinig 
na  Frangaich  gu  aimhreit  air  son  a  lughad  's  a  bha  iad  fèin  a  faot- 
ainn  de  thuarasdal.  Ach  cha  b'e  mhàin  nach  pàighteadh  dad  dhoibh 
sin'  an  Alba,  ach  cha  'n  fhaìgheadh  iad  cothrom  falbh  do  'n  tìr  fein 
gus  an  gealladh  iad  pàigheadh  air  son  an  cuinail  suas  re  na  h-ùine 
abha  iad'an  Alba.  Achbha  'nDàghlasach  deònach  gu  Ieòr  air  cath 
a  chumail  ris  na  Sasunnaich  'n  uair  nach  biodh  ann  diubh  aeh 
àireamh  cuimseach,  ni-eigin  cosmhuil  ris  an  àireamh  luchd-lean- 
inhuinn  a  bhiodh  aige  fèin.  Bu  nàr  leis  e  fein  fholuch  'an  teugmhail 
•de  'n  t-seòrsa  sin. 

3.  An  deireadh  an  t-Samhraidh  1383,  bhris  an  creachadair  so  a 
steach  air  taobh  tuath  Shasuinn  le  buidheann  lionmhor  luchd-lean- 
mhuinn.  Chuir  Iarla  Northumberland  a  dhithis  mac,  Sìr  Eanruic 
agus  Sìr  Ralph  Perci,  'an  coinneamh  nan  ceatharnach  Albannach  gu 
stad  a  chur  orra.  Chaidh  na  fir  am  badaibh  a  chèil'  air  taòbh  a 
muigh  balla  Cliaisteil  Nomha.  Theireadh  iad  Hotspur  ri  Sìr  Ean- 
xuic  a  thaobh  co  bras  's  a  bha  e.  Bhuail  am  fear  so  agus  Iarla 
Dhùghlais  air  cbmhrag  ri  cheile  mar  dhà  churaidh.  Anns  a'  chòmh- 
-rag  so  fhuair  an  Dùghlasach  greim  air  sleagh  an  t-Sasunnaich,  ri 
>ceann  an  robh  suaicheantas  teaghlaich  nam  Perciach  ceangailte,  mìr 
grinn  de  shide  air.a  ghreiseadh  le  neamhnaidibh  air  an  robh  dealbh 

leòmhain  air  a  tharruing.      Thog  an  Dùghlasach  an  comharradh 
buaidh  so  gu  h-àrd  os  ceann  a  chloiginn,  's  ghlaodh  e  gu  'n  tugadh  e 
leis  do  Alb'  e,  's  gn'  n  càireadh  e  air  a'  chaisteal  fèin  an  Dail-c6  e.. 
"Cha  dean  thu  sin  gu  bràth,"  ars'  an  Sasunnach,  "coisnidh  mi  fathast 
mo  lann,  mu  'm  faigh  thus  air  t-ais  a  dh'  Alba."     'S  ann  mar  sud  a 
bha.     'N  uair  a  thruis  an  Dùghlasach  de  chreich  na  chaidh  aig  air, 
thionndaidh  e  aghaidh  gu  tuath.     Ach  'n  uair  a  ràinig  e  àite  ris  an. 
abrar  Oterburn,  mu  fhichead  mìl'  o  chrich  Alba,  rùnaich  e  cam- 
pachadh  an  sin  gun  fhios  nach  tugadh  Hotspur  oidhirp  air  a'  lann 
a  chosnadh  a  rìs.     Bha  'n  cluich  co  milis  's  gu  'm  bu  mhòr  am  beud 
leis  an  Dùghlasach  a  leigeadh  seachad.    Mu  anmoch,  an  dara  feasgar 
an  dèigh  dhoibh  stad,  bha  na  h-Albannaich  a'  gabhail  an  suipehy 
's  cuid  air  gabhail  mu  thàmh,  'n  uair  a  chualas  àrd-ghlaodh,  ''Perci,. 
Perci."     Bha  'n  oidhche  soilleir  le  àirde  gealaich.     Bha  na  h-Alb- 
annaich  an  òrdugh  co  grad  's  a  ghabhadh  e  deanamh;  sheas  na 
laoich  aig  a  chèile.    Chuireadh  bratach  an  t-Sasunuaich  mu  choihn- 
eamh  bratach  'an  Dùghlasaich.     Ach  bha  triùir  aig  Hotspur  mu  'n 
aon  a  bh'  aig  an  Dùghlasach;   agus  goirid  'an  deigh  bualadh  gu 
chèile  thòisich  na  h-Albannaich  a'  dol  an  coinneamh  an  cùil.     Air 
faicinn  sin  do'n  Dùghlasach  ghabh  e  tuagh  chath'  anns  gach  làimh 
's  ghlaodh  e  mach,  "  Dùghlas,  Dùghlas,"  's  reitich  e  rathad  dha  foin 
troimh  an  nàmhaid.     Ach  mu  'n  gann  a  bha  sin  deanta  thuit  e  sios 
air  a  lebnadh  le  trì  lotaibh  bàsmhor,  's  cha  bu  luaithe  a  bha  e  ri  tal- 
amh  na  chuir  Sasunnach  eil'  an  tuagh  troimh  'n  cheann  aige,  's  gun 
fhios  aige  co  bh'  ann.     Bha  càirdean  an  Dùghlasaich  fein  air  a  chul- 
aobh  'smu'n  cuairt  da,  agus  air  tòiseachadh  le  neart  nuadh  a'  cur 
air  ais  nan  Sasunnach.     Dhlùthaich  Sìr  lain  Sinclair,  a  bu  charaid 
dha,  ris,  's  a'  togail  a  chinn  làn  fola  o'n  talamh  thuirt  e,  "Cionnus  a 
tha  thu  charaid'?"    "Cha  'n  'eil  ach  gu  meadhonach"  ars'  an  ceaim- 
feadhna,  "ach  buidheaehas  do  Dhia  cha  do  bhàsaich  ach  tearc 
de  'm  aithrichean  air  an  leabaidh.     Tha  mi  guidheadh  ort  mo  bhàs- 
a  dhiolacìh,  oir  tha  mo  chridhe  a  dol  an  laigead  na  h-uiletiota:  tog 
mo  bhratach  a  tha  air  an  làr  o  bhàs  an  uasail  a  bha  ga  giùlanv 

's  thoir  do  neach  eil'  i;  glaodh,  Dùghlas!  's  na  innis  do  charaid  na 
do  eas-caraid  nach'eil  mi  'n'ur  measg."  Air  a  sin  bhàsaich  e;thilg 
iad  falluing  air  a'  chorp,  's  rinneadh  mar  a  dh'  iarr  e.  An  uair  a 
chuala  na  h-Albannaich  an  Glaodh-catha,  thionail  iad  timchioll  na 
brataich,  's  bhrùchd  iad  air  ais  na  Sasunnaich,  a  thionndaidh  an  cùl 
riu  'an  ùine  ghoirid.  Ghlac  iad  mòran  diubh  'n  am  prìosunaich,  a 
measg  an  robh  Hotspur  fèin.  Thugadh  e  fèin  agus  sleagh  na 
còmhstri  gu  ruig  Alba.  B'  ann  mar  so  a  choisinn  an  Dùghlasach 
marbh  a'  bhuaidh.  Thug  iad  a  chorp  do  Abaid  Mhelros,  's  chroch 
iad  sleagh  au  t-Sasunnaich  os  ceann  na  h-uaigh  a  rinneadh  dha. 

Bhàsaich  Raibeart  II.  'an  deadh  shean  aois,  anns  an  fhichead- 
amh  bliadhna  de  'rioghaehadh.  Dh'  fhàg  e  ceathrar  mhac,  agus 
rioghaich  am  fear  bu  shine  dhiubh,  ris  an  abrar  Raibeart  III.,  'na 
àite. 


CAIB.  XYIII. 

RAIBEART  III. 


Bha  trioblaidean'gu  leòir,  araon  'na  theaghlach  agus  'na  rioghachd, 
aig  Raibeart  III.  rè  a  rioghachaidh.  Bha  e  còrr  'us  50  bliadhna 
'n  uair  a  chrìinadh  e.  Cha  robh  e  fèin  freagarrach  air  son  seasamh 
air  cheann  airm.  Bha  ceum  bacaich  ann,  o  bhreab  a  thug  each 
dha  'na  òige,  ann  an  spleadh-chòmhrag.  Àgus  mar  a  bha  e  socair, 
neo-bhuaireasach  'na  nàdur,  cha  robh  e  air  son  a  ghabhail  ach  co 
beag  'sa  b'urrainn  e  de  dhragh  ri  gnothuichibh  follaiseach  na 
rioghachd.  Bha  fear  de  'bhràithribh  a  bha  comharraichte  geur, 
dàna,  agus  teom'  air  son  ghnothuichean  a  ghabhail  os  làimh. 
Einn  e  Diùc  Albani  do  'n  fhear  sin,  agus  dh'  earb  e  ris,  cha  mhòr, 

riaghladh  na  rioghachd  gu  h-iomlan.  Einn  e  mar  an  ceudna 
Biùc  Bhòid  de  'mhac  bu  sliine  fèin,  agus  oighre  'chrùin.  Bu  le 
teaghlach  nan  Stiùbhartach  fèin  eilean  Bhòid  uile ;  's  bha  mòran 
fearainn  eile  ac'  an  ceann  deas  Alba,  gu  h-àraidh  'an .  Siorrachd 
Reinfriu.  Cha  robh  Diùc  riamh  'an  Alba  roimh  'n  dithis  so.  Cha 
robh  tiodal  ann  a  b'  àirde  na  Iarla.  Bha  bràthair  eil'  aig  an  rìgh 
a  bha  'na  thriath  air  Baideanach,  agus  aig  an  robh  riaghladh  air 
taobh  's  ear  Alba  sios  gu  Gall-thaobh,  Bha  'm  fear  so  a'  deanamh 
uiread  de  chall  air  feadh  na  dùtbcha  mu  'n  cuairt,  's  gu  'n  tug  iad 
Sionnach  Bhàideanach  mar  f hrith-ainm  dha.  Thug  an  "  Sionnach  " 
tàmhadh  air  fearann  an  easbuig  Mhuirich  gus  a  chuid  fèin  a  dhean- 
amh  dheth.  Chuir  an  t-easbuig  binn  iom-sgaraidh  'an  cèill  an 
aghaidh  an  t-Sionnaich  air  son  e  bhi  'gleidheadh  sealbh  air  art 
fhearann.  'Chur  a  bhinn  sin  an  Sionnach  gus  an  ro  thuilleadh 
buaireis.  Dh'fhalbh  e  le  àireamh  luchd-leanmhuinn  agus  loisg  e 
baile  Forres,  pàirt  de  'n  eaglais,  agus  tigh  còmhnuidh  an  àrd- 
dheacoin.  Goirid  an  dèigh  sin  loisg  e  bail'  Elgin  leis  nabha  timchioll 
air  de  eaglaisean  'us  tighean  luchd-dreuchd  na  h-eaglais.  Chuir- 
eadh  an  lagh  sìobhalt  as  a  dhèigh  an  sin,  's  thugadh  e  gu  ni-eigin 
de  aideachadh  ùmhlachd.  Thàinig  e  gu  eaglais  ann  am  Peirt  a 
dheanamh  ùmhlachd,  far  an  do  choinnich  an  rìgh,  agus  mòran  de 
na  h-àrd  uaislean  ris,  agus  ghabh  iad  ris  air  chumha  gu  'n  tugadh 
e  làn-riarachadh  do'n  easbuig  Mhuireach,  agus  gu  'm  faigheadh  e 
maitheanas  o'n  Phàpa. 

Bha  mac  diolain  aig  a'  Phearsa  rioghail  so,  ris  an  abradh  iad. 
Donnachadh  Stiubhart,  a  bha  co  dona  ri  'athair.  Chabhiodh  ann 
de  eachdraidh  an  fhiùdhalaich  so  ach  ath-aithris  air  na  chaidh 
innseadh  de  dhroch  ghniomharaibh  'athar  fèin.  Ach  cha  b'  e 
mhàin  gu'm  feudtadh  a  ràdh  mu  chàirdean  an  rìgh  gu'n  robh  iad 
mar  mic  Sheruiah,  ro  chruaidh  air  a  shon,  ach  bha  'chuid  mhòr  de 
na  cinn-fheadhna  Ghàelach  mar  sin  mar  an  ceudna.  Agus  tha 
euid  ag  ràdh  gu  'n  robh  Diùc  Albani  a'  comhairleachadh  do'n 
rìgh,  a  bhi  toirt  cead  doibh  cur  as  da  chèile,  gus  am  biodh  e  ni 

V  f  husadh  dha  feln  a  rìs  treubh  sam  bith  dhiubh  a  dh'  èireadh. 
'an  ceannairc  a  cheannsachadh.  Tha  caochladh  nithe  aig  luchd- 
eachdraidh  ga  'n  innseadh  a  tha  coslach  ri  bhi  toirt  gnùis  do  'n 
bheachd  so.  Tha  ni-eigin  cosmhuil  ri  so  anns  a'  chòmhrag  a  leig- 
eadh  air  aghart  'am  flanuis  an  rìgh  's  na  ban-rìgh,  us  mòran  uais- 
lean  eile  's  a'  bhliadhna  1396.  Bha  clann  Chatain,  agus  clann 
Dhaibhidh,  no  clann  Chai,  a'  creachadh  's  a'  marbhadh  a  chèile, 
gun  tàmh,  rè  dheich  bliadhna  roirnhe  sud.  Agus  'nuair  nach 
gabhadh  iacl  comhairle  gu  sgur  de  'n  droch  obair  sin,  fhuair  iad 
cead  o  'n  rìgh  a'  chòmhstri  a  rèifeachadh  le  deich  fir  fhichead  air 
.gach  taobh  a  dhol  a  chònihrag  ri  chèile  le  claidheamh  mòr,  's  tuagh- 
chatha,  agus  gu  'm  biodh  urram  'us  toiseach  aig  an  taobh  a  chois- 
neadh  air  an  taobh  eil'  an  dèigh  sin.  B'  ann  do  'n  aon  treubh  a 
bhuineadh  an  dà  mheòir  so,  Clann  Chatain  's  Clann  Chai,  's  be 
aobhar  na  còmhstri,  co  dhiubh  a  b'  urramaich'  agus  aig  am  biodh 
an  toiseach  ri  àm  cogaidh.  'N  uair  a  ràinig  iad  an  làthrach  a 
bh'  air  ullachadh  roimh  laimh,  bha  fear  de  Chlann  Chatain  air  e 
fèin  thoirt  as  gu  h-uaigneach,  mar  gu  'm  biodh  e  coma  air  son  a 
chuid  a  bhi  aige  de  ghlòir  a'  chatha.  Cha  leigeadh  Ceannard 
Chlann  Chai  aon  duine  air  falbh  gus  an  àireamh  a  dheanamh  co 
ionann.  Ach  thairg  fear  a  mhuinntir  a'  bhaile,  ris  an  abrar  Ean- 
ruic  Uind,  e  fèin  do  MhacPhearsoin,  Ceannard  Chloinn  Chatain,  air 
leth-chrun  gus  an  cath  a  chur  air  Clann  Chai.  Chaidh  sin  a 
a  ghealltuinn  da,  's  thòisich  an  còmlirag  gu  geur,  guineach.  'N  uair 
a  mharbh  am  fear-tuarasdail  so  aon  duine  sguir  e ;  dh'  èigh  aa 
Ceannard  ris  ciod  a  b'  aobhar  dha  sud,  an  robh  eagal  air.  Thuirt 
esan  nach  robh,  ach  gun  d'  rinn  e  seirbhis  gu  leòir  air  son  leth- 
chrun.  Dh5  èigh  MacPhearsoin,  "  Am  fear  nach  cum  cunntas  air  a 
ghniomharaibh  euchdail,  pàighear  e  gun  chunntas  a  chumail  ris." 
Chuir  iad  so  anns  an  rann,  "  Am  fear  nach  cunntadh  rium  cha 
chunntainn  ris." 

Thòibi  :h  an  gille-tuarasdail  air  obair  a  mharbhaidh  a  rìs.  'S  ana 
leis  an  taobh  air  an  robh  esan  a  chaidh.     Mharbhadh  naoi  fic 

f  hichead  de  Chloinn  Chai;  theich  am  fear  mu  dheireadh  a  bha  beò. 
Mharbhadh  naoi  fìr  dheug  air  an  taobh  eile.  Bha  na  mhair  beò* 
dhiubh  air  an  gearradh's  air  an  lotadh  gu  h-uamhasach,  ach  Eanruic 
na  aonar.  Bha  esan  gu  maith  air  armachadh,  's  bha  e  ro  làidir : 
bu  cheird  da  bhi  deanamh  dhiollaidean  stàillinn,  's  theireadh  na 
Gàeil,  an  Gobha  Crom  ris.  Thug  MacPhearsoin  an  deadh  phàigh^ 
eadh  dha. 

2.  An  ùine  ghoirid  an  dèigh  so,  bha  caonnag  fhuilteach  eadar 

Callum  Beag  MacLeòid,  uachdaran  Leòdhais,agus  buidheann  de  na 

Cataich,  's  de  Chlann  Aoidh,  Shrath-nàbhair.     Bha  Aonghas  Mac 

Aoidh,  uachdaran  Shrath-nàbhair,  air  pòsadh  piuthar  do  Mhac 

Leòid.    Bhàsaich  esan  's  dh'  fhag  e  dithis  mac,  Aonghas  Dubh,  'us 

Ruairidh  Gallda.     Rinneadh  Uisdean  Dubh,  bràthair  athar  do  'a 

chloinn  so  'na  oid-iunnsaich  orra  an  dèigh  bàis  an  'athar,  's  bha  e 

aig  an  àm  cheudna  'na  stiubhart  air  an  cuid  fearainn.     Chuala 

MacLeoid  gu  'n  robh  Uisdean  Dubh  a  cumail  droch  ceann  ris  &' 

bhantraich,  a  phiuthar.     Dh'  f halbh  e  le  ceathairn  mhaith  Leodh^ 

asach  còmhladh  ris  a  shealltuinn  air  a  phiuthair  air  los  ceartas 

fhaicinn  aic'  a  dheòin  no  'dhaindeoin.    'S  e  's  coslaiche  nach  tàinig 

MacLeoid  's  Uisdean  Dubh  MacAoidh  gu  còrdadh  idir.     Co  dhiù> 

dhealaich  MacLeoid  ris'am  feirg  mhòir,  's  thoisich  e  air  losgadh  'us 

fàsachadh  pairt  de  Shrath-nàbhair,  's  thog  e  mòran  creiche,  crodh 

us  caoraich,  leis  an  d'  f halbh  e  gus  an  aiseag  gu  ruig  Leòdhas-.. 

Ach  chuir  Clann  MhicAoidh  a  dh'  iarraidh  cuideachadh  o  'n  Iarla 

Chatach,  ris  an  robh  iad  'an  sìth  's  an  àm  sin  mar  nach  b'  àbhaisfc. 

Chuir  an  t-Iarla  Alastair  Muireach  na  Cùbin  le  dream  de  dhaoine 

tapaidh  a  chòmhnadh  muinntir  an  t-Srath*     Chaidh  na  Caoidhich 

's  na  Cataich  le  chèil'  air  tòir  MhicLeòid,  's  rug  iad  air  aig  Tuiteam 

Turbhigh,  anns  a'  chrìch  eadar  Cataobh  'us  Ros.     Thòisich  iad  an 

toiseach  air  an  sprèidh  a  thoirt  o  chèile,  mar  bhitheas  buachaillean 

a'  deanamh  air  a'  phunntair.     Agus  'n  uair  nach  robh  na  Leòdhas- 

aich  a  cur  rompa  speir  de  'n  chreich  a  leigeadh  as,  bhuail  iad  air  a 

chath,  a  bha  mar  tha  Sìr  Raibeart  Gordon  ag  ràdh,  fada,  guineach 

fuilteach,  teagmhach.  Ach's  ann  air  MacLeòid  a  chaidb.  Mharbh- 
adh  e  fèin  's  na  h-uile  duin'  a  bha  còmhladh  ris,  ach  aon  fhear  a 
thàinig  dhachaidh  's  a  bhàsaich  leis  na  lotaibh  a  fhuair  e.  Fhuair 
a  bheag  no  mhòr  de  mhuinntir  an  t-Srath  air  ais  beò  leis  an  sprèidh. 
3.  Ach  cha  robh  trioblaidean  air  bith  's  an  rioghachd  co  cianait 
riu  sud  a  bha  'n  teaghlach  an  rìgh  fèin.  ',Cha  robh  clach  gu  'n 
tionndadh  aig  Diìic  Albani  a  dh'fheuchainn  am  faigheadh  e  'n 
rioghachd  gu  h-iomlan  da  fèin  's  da  theaghlach.  Agus  mar  sin, 
dh'fheumadh  e  mic  an  rìgh  a  chur  as  a  rathad.  Bha  Diùc  Bhòid, 
oighre  dligheach  a'  chrùin,  'na  dhuin'  eutrom,  car  ceannasach  agus 
"beothail  'na  spiorad.  Bha  Albani  'deanamh  na  b'  urrainn  e  gu 
droch  inntinn  a  thogail  eadar  am  mac  sin  agus  'athair.  Ach 
smuainich  an  rìgh  's  a'  bhan-righ  na  'm  pòsadh  an  Diùc  òg  gu  'n 
tigeadh  e  gu  bhi  ni  bu  shuidhichte.  Cha  b'  urrainn  Albani 
•cur  an  aghaidh  so,  ach  a  mhàin  gu  'm  b  'e  fèin  a  dh'fheum- 
adh  còrdadh  a  dheanamh  air  son  a'  phòsaidh.  Agus  b'  e  'n 
rian  a  ghabh  e  nach  feudadh  am  prionns'  a  phòsadh  ach 
nighean  a'  Mhorair  is  mo  bheireadh  seachad  de  airgiod  aig  àm  a' 
$hòsaidh.  B'  e  Iarla  Mharch  is  mò  'thairg  de  airgiod  'an  toiseach, 
agus  rinneadh  rèiteach  eadar  a  nighean-san  agus  an  Diùc;.ach 
an  dèigh  sin  thairg  an  t-Iarla  Dùghlasach  barrachd,  agus  thug  iad 
air  a'  phrionns'  òg  gealltuinn  a'  bhan  Dùghlasach  a  phòsadh.  B'  i 
piuthar  an  rìgh  màthair  a'  chinn-feadhna  so;  agus  bha  e  nis  air 
son  a  nighean  a  phòsadh  ri  oighre  na  righ-chaithreach.  Ann  an 
droch  uair  chaidh  am  pòsadh  a  dheanamh.  Ach  bha  'm  prionns' 
'an  dèigh  sin  mar  a  bha  e  roimhe.  Thug  Albani  an  sin  a  chreid- 
sinn  air  an  righ  gu'm  b'  fheaird  am  prionnsa  beagan  cìosnachaidh. 
a  dheanamh  air  le  'chur  'am  priosun  greiseag  bheag.  Dh'  aont- 
aich  an  rìgh  bochd  gu  h-eagalach,  's  gu  teagmhach  ri  so,  leis  gach 
droch  thuaileas  eile  bha  'bhràthair  ag  innseadh  dha.  Fhuair  Al- 
bani  cead-rìgh,  no  barantas,  air  son  am  prionns'  a  chur  an  làimh. 
CJhaidh  an  t-òganach  a  chur  an  làimh,  's  gun  an-amharus  sam  bith 
&ige  c'ar  son.    Rinneadh  priosunach  dheth  'an  Caistsal  Falcland,  a 

"bu  le  Albani.  An  ceann  chùig  là  deug  fhuaradh  a  cborp  an  sin  air 
a  leigeadh  bàs  do  'n  ghort.  Ghiùlaineadh  an  corp  air  falbh, 
's  dh'  adhlaiceadh  e  gu  folchuidh  'am  Monasteri  Lindores,  's  f  huair 
na  mortairean  iomradh  air  a  sgaoileadh  aig  an  àm,  gur  h-ann  le 
tinneas  cuim  a  bhàsaich  e. 

4.  Goirid  roimhe  sud  bha  Eideard  III.  Shasuinn  air  bàsachadh ; 
agus  mar  a  bha  'mhac,  am  Prionnsa  Dubh,  air  bàsachadh  roimhe 
fèin,  thàinig  'ogha,  Richard  II.,  thun  na  caithreach;  agus  e  aon 
bliadhna  deug  a  dh'  aois.  Ach  an  dèigh  do  'n  rìgh  dhligheach  so 
a  bhi  trì  bliadhna  fichead  a'  rioghachadh,  dh'  èirich  Diùc  Lanca- 
stair,  oighre  bhràthar  'athar,  'an  ceannairc  'na  aghaidh,  agus 
fhuair  e  aonta  na  Pàrlamaid  gus  a  chur  dheth  'n  chaithir.  Chuir- 
eadh  Richard  an  sin  'am  prìosun  far  an  do  mhortadh  e  gu  h-uaig- 
neach  goirid  an  dèigh  sin,  agus  ghabh  Diùc  Lancastair  crùn  Shas- 
uinn  da  fèin  fo  ainm,  Eanruic  IV.  Thachair  so  's  a'  bhliadhna 
1399,  agus  le  sin  thòisich  an  cogadh  fuilteach,  maireannach  ud 
eadar  teaghlach  Lancasteir  agus  teaghlach  Iorc,  ris  an  abrar  cog- 
adh  nan  Eòsan,  a  tha  co  ainmeil  'an  eachdraidh  Shasuinn. 

5.  Ach  gu  pilltinn  ri  rìgh  bochd  Alba.  Tha  e  coslach  gur 
h-ann  a'  chuid  's  a'  chuid  a  thuig  Raibeart  III.  gur  bàs  ainneart- 
ach  a  fhuair  a  mhac.  Ach  ged  a  bhiodh  e  -air  a  làn  thuigsinn  o'n 
toiseach,  bha  fios  aige  gu'n  robh  a  bhràthair  's  a  luchd-cuid- 
eachaidh  ro  chruaidh  air  a  shon,  's  nach  deanadh  e  ach  an  gnoth- 
uch  ni  bu  mheasa  dha  fèin  le  oidhirpeachadh  ay:  a  thoirt  gu  cear- 
tas.  Bha  e  aithnichte  gu  leòir  dha  nis  gur  h-e  bha  's  an  amharc 
aig  Albani  an  crun  fhaotainn  da  fèin  's  da  theaghlach.  Bha  aon 
mhac  eil'  aig  an  rìgh  air  an  robh  Seumas,  an  ceud  fhear  de  na 
Seumasan.  'S  e  smuainich  e  fèin  's  a'  bhan-righ  air  an  òganach  a 
chur  air  falbh  gu  cùirt  rìgh  na  Frainge,  far  am  faigheadh  e  iunn- 
sachadh  iomchuidh  do'n  inbh'  àird  's  an  robh  e,  agus  'am  biodh  e 
tearuint'  o  ais-innleachdaibh  bhràthar-athar.  Einn  iad  ullach- 
adh  air  son  a  chur  air  falbh  co  cabhagach,  's  co  uaigneach  's  a 
ghabhadh  deanamh ;  ach  mu'n  d'  fhuair  an  soitheach  a  bha  gus 

am  prionns'  a  ghiùlan  fo  sheòl  's  fo  astar,  thuig  Albani  an  rud 
a  bh'  ann,  's  gu'n  robh  'n  t-eun  air  lunn  a  bhi  gu  sgiobalt'  a 
,mach  as  a  lìon  fèin.  Ach  an  aon  ni  a  ghabhadh  deanamh  a  nis 
rinn  se  e  gu  cabhagach;  ghrad  chuir  e  teachdaire  'thoirt  sanas  do 
rìgh  Shasuinn.  'N  uair  a  ràinig  an  soitheach 's  an  robh  am  prionns' 
oirthir  Norfoc,  bha  càbhlach  beag  Sasunnach  a'  feitheamh  oirre. 
Ghlac  iad  i,  's  thugadh  Seumas  òg  'am  fìanuis  Eanruic  IV.  Thog 
Iarla  Annain,  ris  an  robh  am  prionns'  an  earbsa,  Protest  'an  agh- 
aìdh  so  mar  ni  mi  cheart,  a  chionn  gu  'm  b'  àm  sìth  a  bh'ann, 
's  gu'r  h-ann  air  gnothuch  siochail  a  bha  iad.  Ach  fhreagair  Ean- 
ruic,  o'n  a  thachair  an  ni  nach  bu  chòir  a  bhràthair  air  caithir 
Alba  bhi  air  a  mhealladh.  Ma  bha  e  'giarraidh  na  cainnt 
Fhrangaich  a  theagasg  da  mhac,  gu'n  robh  eòlas  maith  aigesan  air 
a'  chainnt  sin,  's  gu'n  tugadh  e  leasan  Frangach  dha  co  maith  ri 
fear  sam  bith  eil',  agus  nach  b'  urrainn  an  t-òganach  tuiteam  'an 
làmhaibh  a  b'  fhearr.  Ged  a  thuirt  Eanruic  so  uil'  'an  rathad 
sgeigeil,  thachair  e  'n  riaghladh  an  f hreasdail  gu  'n  d'  f huair 
Seumas  iunnsachadh  de  na  h-uile  seòrsa,  co  maith  aig  cùirt  Shas- 
uinn  's  a  gheibheadh  e  's  an  Fhraing,  no  ni  b'  fhearr.  Cha  leig- 
eadh  Eanruic  à  sud  e.  'N  uair  a  chuala  rìgh  Alba  gu'n  robh  'aon 
mhac  'na  phriosunach  an  Sasunn,  's  a  dh'  aithnich  e  gu'n  robh  so, 
mar  gach  olc  eil',  air  a  thoirt  mu'n  cuairt  tre  chuilbheartachd  a 
bhràthar  fèin,  bhris  a  chridhe,  's  cha  do  thog  e  ceann  riamh  tuill- 
eadh.     Bhàsaich  e  air  an  ath  bhliadhna,  1406. 


CAIB.  XIX. 


TAINISTEARACHD  ALBA. 


Fhuair  Albani  a  nis  an  ni  gns  an  robh  e  'g  iarraidh  o  cheann 
fada,  rioghachd  Alba  dha  fèin,  cha  b'  ann  gus  a  riaghladh,  ach  a 
h-an-riaghladh.  Fhad  's  bu  bheò  mac  a  bhràthar  aig  cùirt  rìgh 
Shasuinn,  cha  bu  dàna  leis  tàmhadh  a  thoirt  air  a'  chrùn.  Ach  bha 
e  'na  rìgh,  co  cinnteach  ri  Eanruic  IV.  fèin,  's  na  h-uile  seadh  ach  an 
t-ainm.  Fhuair  Albani,  agus  Eanruic  IY.  an  cumhachd  tre  na  h-aon 
mheadhonaibh — le  ain-neart  a  chleachdadh  a  thaobh  an  dlù-chàird- 
ean  a  bha  seasamh  'na  'n  rathad.  'S  maith  a  thuigeadh  an  dithis  a 
.bha  'n  sud  a  cheile.  Bha  fios  aig  Eanruic  nach  robh  ni  air  domhan 
bù  lugh'-  air  Albani  na  gu  'n  leigteadh  dhachaidh  air  Seumas  òg 
Stiùbhart.  Agus  uime  sin  bha  e  ga  chumail  mar  bhòcan  os  a 
cheann  gu  eagai  a  chumail  air  ach  am  biodh\/na  choimhearsnacli 
sìochail.  Agus  bha  buaidh  au  eagail  ud,  an  caoehladh  dhòighibh, 
ri  fhaicinn  air  Albani.  Ma  b'  fheudar  dha  air  uairibh  a  bhi,  air 
sgàth  coslais  a'  cumail  suas  còmhstri  ri  Sasunn  air  son  ni-eigin  de 
thoileachadh  a  thoirt  do  na  Morairibh  Albannach,  bha  e  ri  fhaicinn 
aig  gach  àm  dhiubh  sin  gu'n  robh  e  ga  chleachdadh  fèin  air  a  leithid 
de  dhòigh  's  nach  faigheadh  Sasunn  ach  co  beag  calla  's  a  b'  urrainn 
e  o  bhriseadh  a  steach  nan  Albannach.  Anns  a'  bhliadhna  1405 
chuireadh  an  ceud  mhairtireach  gu  bàs  'an  Alba  Ieis  na  Pàpanaich, 
air  son  theagasgan  an  Ath-leasachaidh,  mar  a  dh'  fheudtadh  ràdlL 
riu.  Bu  Shasunnach  an  duin'  a  dh'  fhuiling  aig  an  àm  sin.  Aon 
de  dheisciobuil  Uiclif.  B'e  'ainm  Iain  Resbidh.  Bha  e  'teagasg 
nach  b'  e  'm  Pàpa  Fear-ionaid  Chriosd  air  thalamh  ;  agus  nach  bu 
chòir  duin'  aig  an  robh  caitheamh  beath'  ain-diadhaidh  a  bhi  'na, 

Phàpa.      B'e  losgadh  am  bàs  a  dh'  fhuiling  e.      Aeh  bha  mòran 
troimh'  chèii'  'an  Alba  fèin  fhad  's  bu  bheò  Albani.    Bha  so  ag  èiridh 
o'n  aon  aobhar  ris  gach  ceannairc  bheag  eil'  a  thachair  ri  linn  an 
dithis  righrean  a  chaidh  roimhe;  b'  e  sin,  nach  robh  mòran  eagail  air 
na  tighearnan  cumhachdach  rompa,  no  mòran  urraim  doibh.     Bha 
ni  bu  ro  lugh'  urraim  aca  do  Aibani.     Agus  tha  ri  chur  as  a  leth 
gu  'n  robh  e  Ieigeadh  cus  de  'n  toil  fèin  leis  na  daoinibh  sin,  ged  a 
bha  e,  gu  coitchionn,  a'  cumail  ceartais  a  measg  dhaoine  bochda. 
Ach  's  e  ni  bu  ro  chomharraichte  's  bu  challail'  a  thachair  vè  a 
thàinistearachd,  a'  cheannairc  fhuilteach  a  rinn  tighearna  nan  eilean 
'•s  a'  bhliadhna  1411,  agus  air  son  an  robh  'n  urra  mhòr  sin  a'  smuain- 
eachadh  gu  'n  robh  deadh  aobhar  aige.     Fhuair  aon  de  Iarlachan 
Rois  bàs  gun  fhàgail  ach  aon  nighean  a  bha  pòsda  ri  Sìr  Ualter 
Lesli.      Bha  dithis  chloinn'  aig  Sìr  Ualter — Alastair,  a   thàinig 
an  dèigh  sin  gn  bhi  na  Iarla  Rois,  agus  Mairireat  a  phòs  Tighearna 
nan  Eilean.     Phòs  Alastair,  Iarla  Rois,  nighean  do  Dhiùc  Albani; 
agus  cha  robh  duine  cloinn'  aigesan  ach  aon  nighean — Euphemia, 
ban-Iarla  Rois.     Ach  chaidh  a  bhan-tighearna  sin  'na  h-òige  steach 
do   chomunii  nan  Cailleachan-dubha,  's  dh'  fhàg  i  Iarlachd  Rois, 
aig  bràthair  a  màthar,  Iarla  Bhuchain.     Cha  'n  'eil  teagamh  nach 
robh  Morair  nan  eilean  a'  faicinn  làrnh  Albani  anns  gach  car  dhiubh 
sud.     Ach  co-dhiù  chuir  am  Morair  a  steach  air  son  Iarlachd  Rois 
fhaotainn  da  mhnaoi  fèin,  mar  an  t-oighre  dligheach,  's  a'  tagairt 
nach  robh  còir  sam  bith  aig  Iarla  Bhuchain  air  ni  a  bhuineadh  do 
theaghlach  a  mknà-san,  's  nach  robh  còir  aig  an  òig-mhnaoi  a  leig 
dhith  an  saoghal,  air  an  oighreachd  mhòir  ud  a  thoirt  seachad  do 
neach  nach  buineadh  do  'n  teaghlach  idir.     Ach  cha  'n  èisdeadh. 
Albani  ri  cùis-thagairt  fhir  nan  eilean.  Bha  e  air  son  an'dà  Iarlachd, 
le  'n  tiodalaibh,  a  bhi  aig  a  mhac  fèin.     Thog  an  t-eileanach  an  siu 
Buas  bratach  na  Ceànnairc.     Chaidh  e  'n  comh-bhoinn  ri  Sasunn  as 
an  robh  e  gu  càbhlach  fhaotainn  bu  chumhachdaiche  na  càbhlach 
Alba.     Agus  thog  e  deich  mìle  saighdear,  a  chuir  e  fo  làn  armachd, 
le  bogha  's  dòrlach,  a  reir  nòis  nan  eilean,  agus  leis  an  do  ghabh  e 

sealbh  air  Iarlaclid  Rois  dha  fein,  a'  cur  air  theicheadh  nan  uil* 
a  bha  seasamh  roimhe.  A  thuilleadh  air  feadhainn  eil'  a  sheas 
roimh  'n  Mhorair,  thug  Aonghas  Dubh  MacAoidh,  le  àireamh  de 
luchd-leanmhuinn  deannal  maith  air;  ach  ghlacadh  Aonghas  fèin'na 
phriosunach,  's  mharbhadh  mòran  de  'luchd-leanmhuinn  a  measg  an 
robh  a  bhràthair.  Ghabh  Morair  Dòmhull  an  sin  air  aghart  thun 
a  mhachair  Ghallda,  gu  Abaraidhean  a  losgadh,  mar  bhcgair  e 
roimhe  sud.  Cha  robh  ni  no  neach  a'  coinneachadh  ris  a  b'  urraiun 
bacadh  a  chur  air.  Fhuair  e  leasachadh  mòr  sluaigh  timcliioll  air 
Inbhernis.  Ach'n  uair  a  bha  e  teannadh  ris  a'  bhaile  a'  bha  e  gu 
'sgrios,  thaghadh  àireamh  maith  shaighdearan  fo  chomanrda  Iarla 
JMhàrr.  Bha  Probhaist  Abaraidhein  'us  àireamh  maith  de  mhuinn- 
tir  a'  bhaile  's  an  armailt  Ghallda.  Choinnich  na  Gaill  's  na  Gàeil  a 
chèil'  a  tuath  air  Abaraidhean,  aig  amhainn  Urui,  dlùtb  air  baile 
beag  ris  an  abrar  Harlagh.  Thug  Deasaich  'us  Tuathaich  na  h-aon 
rioghachd  deannal  eagalach  air  a  chèil'  an  sin.  Blia  na  Gàeil  mòran 
ni  bu  lionmhoir',  ach  bha  na  G  aill  ni  b'  fhearr  air  an  armachadh^ 
Thuit  mòran  air  gach  taobh,  a  measg  an  robh  Probhaist  Abaraidh- 
ein  agus  mòran  a  mhuinntir  a'  bhaile.  Ach  ghleidheadh  bratach  a 
bhaile,  's  thugadh  air  ais  i,  reubta  agus  dearg  le  fuil.  Tha  i  ri 
faicinn  fathast  'an  Talla  an  t-sean  bhail'  ud.  'N  uair  a  thàinig  aa 
oidhche,  's  a  bha  na  laoich  air  an  sàrachadh  le  obair  an  là,  luidh 
Iarla  Mhàrr  's  na  bha  beò  dheth  na  Gaill  air  an  àraich.  Cha  b'  urr- 
ainn  iad  dol  ni  b'  fhaide,  bha  iad  làn  lotan  'us  chreuchdan.  'N  uair 
a  shoilleirich  a'  mhaduinn  an  ath  là  chunncas  gu  'n  robh  na  Gàeil  air 
togail  air  falbh,  's  nach  robh  iad  air  son  tuilleadh  còmhraig  aig  an 
àm  sin.  Chuireadh  blàr  Harlaigh  air  a  24  là  de  mhios-meadhonach 
an  t-samhraidh,  1411.  'N  uair  a  chuala  Diùc  Albani  mar  bha,  thog  e 
fèin  armailt  air  cheann  an  deachaidh  e  air  tòir  an  eileanaich,  gus  a 
thoirt  gu  gèilleadh.  Bha  neart  Mhorair  Dòmliull  air  a  bhriseadh, 
's  cha  robh  e  ach  a'  cumail  air  faìbh  mar  a  b'  urrainn  e.  B'  eigin  da 
Iarlachd  Rois  a'  leigeadh  seachad,  agus  aideachadh  a  bhi  'na  ioch- 
daran  umhal  do  chrùn  Alba,  agus  riaraichte  leis  na  bh'àige  de  fhear- 

ann,  agns  braighde-gill  a  thoirt  seachad  inar  dhearbhadh  air  a 
dheadh  chaitheamh-beath'  aa  dèigh  snd.  Chaidh  cùmhnantan  a 
sheulachadh  eadar  na  pàirtidhibh,  a  reir  a'  chòrdaidh  so,  aig  ceann 
Lochgilp,  'an  Siorrachd  Earraghàeil. 

3.  A'  bhliadhna  an  dèigh  blàr  Harlaigh,  fhuair  Alba  a  ceud  Oil- 
thigh,  no  Collaist.  B'  e  so  oil-thigh  Chili-rìmhinn.  Cha  'n  fhaigh- 
eadh  iad  ni  sam  bith  de  'n  t-seòrsa  so  's  na  linnibh  ud  gun  chead  aj 
Phàp',  air  son  a  chur  air  chois  air  an  costas  fèin.  'N  uair  a  thàinig 
an  teachdair,  a  chuir  easbuig  Chill-rìmhinn  a  dh'  iarraidh  cead  a 
Phàp'  air  ais  as  an  Ròimh  a'  giulan  làn  chead  o'n  Phàp'  air  son  an 
oil-thigh  a  chur  suas,  bhuail  iad  na  cluig  le  aoibhneas  'us  aighear. 
Bu  tioram,  falamh,  crion,  am  fòghlum  a  bha  na  sagartan  a'  toirt 
seachad  's  an  oil-thigh  rè  iomadh  bliadhn'  an  dèigh  a  chur  suas. 
Ach  cha  mhaith  a  bhi  deanamh  tàir  air  là  nan  nithean  beaga. 
Thàinig  e  'n  dèigh  sin  gu  bhi  ro  fheumail  do  'n  rioghachd. 

4.  Bhàsaich  Diùc  Albani  air  an  3  là  de  dhara  niios  an  fhoghair, 
1419,  agus  bha  e  air  a  leantuinn  's  an  tàinisteireachd  le  'mhac, 
Murchadh,  dara  Diùc  Albani.  Bha  e  so  air  tighinn  gu  greis  mhaith 
de  aois  mu'n  tàinig  e  dh'ionnsuidh  na  tàinistearachd,  agus  bha 
mhic  air  fàs  suas.  Bha  eachdraidh  na  rioghachd  a'  ruith  's  a'  chlai3 
ghnàthaichte  re  na  h-ùin'  a  bha  esan  air  ceann  an  riaghlaidh.  Cha 
do  thachair  nithe  àraidh  sam  bith  an  taobh  stigh  de  chriochan  na 
rioghachd  fèin.  Ach  tha  mòr  iomradh  'an  eachdraidh  an  ama  so 
air  cruadal  'us  gaisge  cuid  de  na  h-Albannaich  an  tìribh  eile  na 
Roinn-Eòrpa;  gn  h-àraidh  'an  cogaidhibh  ua  Frainge.  Ach  mar 
nach  buin  sin  gu  h-àraidh  do  eachdraidh  Alba,  cha  bhi  sinn  a'  leud- 
achadh  air.  Cha  robh  Diùc  Murchadh  aon  chuid  co  maith  no  co* 
olc  ri  'athair.  Cha  robh  e  co  cuilbheartach  no  co  seasmhach  ris. 
Bha  e  furasd  a  mhealladh.  Agus  a  measg  cuid  eil'  a  bha  deanamh 
tàir  air  air  son  sin,  bha  mhic  fèin  a'  taisbeanadh  eas-ùmhlachd  dha. 
Agus  tha  's an  aithris  gu'm  b' e  sin  an  t-aobhar  àraidh  a  thug  air 
aontachadh  ris  an  oidhirp  a  thdirt  air  Seumas,  righ  dligheach  na 
h-Alba,  fhaotainn  air  ais  as  a'  bhraighdeanas.  Rinn  a  mhic  cleasachd 

mhi-mhodhaii,  thàireil  'na  fhianuis,  air  son  an  do  bhagair  e  orr',  o 
nach  gabhadh  iad  comhairl'  uaithe-san,  gu  'n  tagadh  esan  maighstir 
dhachaidh  orr',  a  riaghladh  gu  maith  teann  os  an  ceann  uile. 
Rianih  o  'n  là  sin  shocraich  e  'chridh'  air  mac  bhràthair  athar  fhaot- 
ainn  dachaidh  gu  caithir  a  shinnsir.  Bha  cùirt  Shasuinn  's  an  àm 
go  air  tighinn  gu  bhi  ni  bu  chàirdiche.  Bha  Eanruic  IV.  a  rinn 
priosunach  do  Sheumas,  air  bàsachadh  's  a'  bhliadhna  1413,  agus  a 
nihac  Eanruic  a  rioghachadh  'na  àite.  Bha  Seumas  air  pòsadh 
nighean  larla  Shomerset  a  bha  'n  dlù-dhàimh  do  theaghlach  rioghail 
Shasuinn.  Agus  bha  luchd-riaghladh  'na  rioghachd  sin  a'  meas 
gu  'm  biodh  e  'na  choimhearsnach  maith  dhoibh  a  thaobh  e  bhi  's  an 
dàimh  sin  riu.  Agus  mar  sin  dh'  aidich  iad  a  bhi  toileach  air  Seumas 
a  leigeadh  dhachaidh  gu  'dhùthaich  fèin,  ach  a  mhàin  air  a'  chumha 
gu  'm  feumadh  Alba  bribid  beag  a  phàigheadh  air  son  na  chost 
Sasunn  ris  ga  fhòghlum,  's  ga  bheathachadh  rè  ùine  co  fada. 
Chuireadh  an  cunntas  so  a  steach  gu  Pàrlamaid  Alba.  Cha  robh 
ann  ach  dà  fhichead  mìle  Punnd  Sasunnach,  a  bha  co  maith  ri 
dheich  uiread  sin  de  airgiod  an  là  'n  diugh.  Chaidh  bailtean  Dhun- 
eidin,  Pheirt,  Dhundeagh,  agus  Abaraidhean  'an  urras  air  gu'm 
biodh  an  t-suim  so  air  a  pàigheadh,  's  mar  sin  phill  Seumas  gu 
dùthaich  'us  lùchairtean  a  shinnsir  an  ceann  a  naoi  bliadhna  fichead 
a  dh'  aois,  an  dèigh  a  bhi  ochd  bliadhna  deug  'na  bhraighdeanach 
aig  cùirt  Shasuinn. 


CAIB.  XX. 


SEUMAS  I. 


Chaidh  Seumas  1.  agus  a'  bhan-righ  a  chrùnadh  'an  Scoinn'  afir 
an  ceud  là  fichead  de  cheud  mhìos  an  t-samhraidh,  1424,  agus  rùn- 
aich  e  co  luath  's  a  shuidh  e  air  a'  chaithir  tòiseachadh  air  ath- 
leasachadh  a  thoirt  air  aghaidh  feadh  na  rioghachd  gu  h-iomlan. 
0  bhàsaich  rìgh  Raibeart  bha  na  cinn-fheadhna  's  na  h-àrd-uais^ 
lean  air  fàs  co  ceannasach  's  nach  tugadh  iad  ach  an  tomhas  ùmlr- 
lachd  a  thogradh  iad  fèin  do'n  lagh  shìobhalt.     Bha  'chuid  mhòr 
dhiubh  sud  a'  gabhail  brath  air  an-fhainneachd  nan  rìghrean  a 
lean  'na  dhèighsan,  agus  ni's  ro  mhò  na  sin  air  an  dà  thàinistear. 
Chuir  Seumas  roimhe  nach  giùlaineadh  e  le  sud  ni  b'  f haide ;  an 
dara  cuid  gu'n  cuireadh  e  fodha  na  ceannaircich  ud,  no  gu'n  cuir- 
eadh  iadsan  esan  fopa.     Fhuair  Seumas  'an  Sasunn  am  fòghlum 
a  b'  fhearr  a  bha  ri  'fhaotainn  's  an  linn  ud,  agus  bha  comasan 
inntinn  aige  mar  dhuin',   air  son.  feum  a  dheanamh  dheth  na 
chunnaic 'sna  dh'fhòghlum  e.     Thòisich  e  gu  riaghailteach  ach 
gu  h-eagallach  air  obair  an  ath-leasachaidh.    Ghairin  e  Pàrlamaid 
cruinn  'am  baile  Pheirt,  air  son  comhairl'  a  thoirt  mu  nithibh 
a  bhuineadh  do'n  rioghachd.     'N  uair  a  bha  iad  uil'  air  tionaJ, 
agus  gu  deas-bhriathrach,  's  gu  neo-umhaileach  a'  comh-labhairt 
mu  ciod  bu  chòir  a  dheanamh,  chuairtich  feachd  armaicht'  an 
tigh  's  an  robh  iad  cruinn,  's  chaidh  sea  duine  fichead  de  na  Mor- 
airean  co  cumhachdach  's  a  bha  's  an  tìr  a  ghlacadh  's  a  chur  'am 
priosun.    'N  am  measg  sin  bha  Murchadh,  Diùc  Albani,  agus  a 
dhithis  mac,  agus  Iarla  Lenocs,  'athair-cèile.    Aig  an  àm  cheudna, 
bha  buidhnean  shaighdearan  air  an  cur  air  leth  gu  ionnsuidh  a 


142  EACHDRAIDH  NA  H-ALBA 

thoirt  air  na  daingnichibh  làidir  a  bh'  aig  cuid  de  na  morairean 
bu  cheannairich  am  feadh  a  bha  iad  fèin  o'n  bhail'  aig  a'  Phàrla- 
mad.  Agus  o  nach  robh  smuaineachadh  sam  bith  aca  roimh  làimh 
air  ciod  a  bha  's  an  amharc  aig  an  rìgh,  f  huair  e  sealbh  air  na  cais- 
tealaibh  ud  uile  gu  furasd,  's  gun  dòirteadh  fola.  Chuir  ealamhachd 
nan  gluasadan  sin  eagal  'us  uamhas  air  mòran  a  bha  cleachdta  ri 
bhi  cur  an  neo-shuim  òrdugh  sam  bith  a  gheibheadh  iad  o  rìgh  no 
o  Thàinisteir.  Chaidh  Diùc  Albani,  a  dhithis  mac,  agus  athair- 
cèil'  a  dhìteadh,  agus  an  cur  gu  bàs  còmhladh,  leis  a'  cheann  chur 
dhiubh.  Bu  ghniomh  cothromach,  gun  teagamh,  ceud  Diùc 
Albani  a  thoirt  gu  deuchainn,  's  a  dhìteadh  gu  bàs;  thoill  e  sin. 
Ach  bha  esan  air  dol  f ar  nach  ruigeadh  dioghaltas  duin'  air.  B'iad 
na  cnisean  dìtidh  a  bha  'n  aghaidh  an  daraDiùc  agus  a  chuid  mac 
gu'n  d'  rinn  iad  mi-ghnàthachadh  air  an  ùghdarras  rioghail  ri  àm 
dha  bhi  'na  Thàinisteir.  Ach  tha  daoin'  a'  cur'  an  teagamh  gu'm  bu 
ghniomh  ceart  a  mhac  'us  mic  a  mhic  a  chur  gus  bàs  air  son  nithe 
ain-dligheach  de  'm  feudadh  iad  a  bhi  ciontach.  Bha  na  h-ògan- 
aich  na'n  daoinibh  àrda,  flathail,  's  bha  tomhas  de  chomh-fhul- 
angas  ri  fhaicinn  a  measg  an  luchd-amhairc  'n  uair  a  chuireadh 
an  ceann  diubh.  Ach  'n  uair  a  dhìrich  Iarla  Lenocs  an  sgàlan, 
's  a  chuir  e  'cheann  air  an  ealaig,  thàinig  goirseachadh  'us  grath  a 
measg  an  t-sluaigh,  a  bha  'taisbeanadh  gu'n  robh  iad  diombach. 
Bha  'n  t-Iarla  ceithir  fichead  bliadhna,  's  bha  'fhclt  air  gealadh. 
Bu  shealladh  sgreataidh  a  leithid  de  cheann  f haicinn  làn  fola ; 
agus  cha  'n  fhur,asd  a  dheanamh  a  mach  a  nis  ciod  na  coirean  a 
bha  ri  'n  cur  as  a  leth. 

2.  'An  dèigh  laghanna  maith  fhaotainn  troimh  'n  Phàrlamaid, 
chuir  rìgh  Seumas  aghaidh  air  a'  Ghàeltachd,  a  bh'  air  dol  dheth 
a  rian  buileach,  le  cleachdaidhibh  mi-laghail  cuid  de  na  cinn- 
fheadhna.  Ghairm  e  coinneamh  Pàrlamaid  'an  Inbhernis,  'sa' 
bhliadhna  1427,  agus  chuir  e  fios  air  na  cinn-fheadhna  Ghàelach 
a  b'  ainmeil'  iad  'ga  choinneachadh  'an  sin.  Bha  Aonghas  Dubh 
MacAoidh  Shrath-nàbhair  air  togail  mòran  creich'  'an  cearn' 

àraidh  de  Ghall-thaobh,  goirid  roimhe  sud.  Chuir  e  fèin  'us 
dream  lionmhor  a'  mhuinntir  an  àite  sin  blàr  aig  àite  ris  an  abrar 
Harpisdail.  Chaidh  mòran  a  mharbhadh  air  gach  taobh ;  ach  o'n 
a  thearuinn  Aonghas  fèin  'us  roinn  mhaith  de  'chuid  daoine,  lean 
e  air  togail  chreachan  mar  roimhe  sin.  Thionail  na  cinn-f  headhna 
gu  ruig  Inbhernis,  co  dhiùbh  a  b'  eagal  peanais  o'n  rìgh  na'n  diùlt- 
adh  iad,  no  dùil  gu'n  gabhadh  e  gu  caoimhneil  riu,  's  gu'n  tugadh 
e  làn  mhaitheans  doibh,  a  thug  orra  sin  a  dheanamh.  Ach  co  luath 
's  a  chaidh  iad  a  steach  do'n  talla  's  an  robh  Thàrlamaid  cruinn, 
chaidh  dà  fhichead  diubh  chur  an  làimh,  's  an  druideadh  'am 
priosunaibh  fa  leth,  le  òrdugh  an  rìgh.  Cha  'n  fhaigheadh  iad 
cothrom  aon  a  chèile,  no  aon  de'n  luchd-leanmhuinn  f  haicinn.  Bha 
Aonghas  Dubh  MacAoidh,  'us  Alastair  Dòmhnullach,  morair  nan 
eilean,  agus  a  mhàthair,  ban-Iarla  Eois,  a  measg  na  muinntir  a 
chuireadh  'an  làimh.  Chuireadh  iad  sin  uile  fo  dheuchainn  air 
son  ambeatha,agus  chaidh  an  fheadhainn  bu  ro  chiontaiche  dhiubh 
a  chur  gu  bàs.  Fhuair  Fear  nan  eilean  'us  Aonghas  Dubh  cead 
an  cois',  an  dèigh  an  cumail  greis  na  'm  priosunaich.  Ach  b'  èigin 
do  Aonghas  a  mhac,  Nial,  a  thoirt  seachad  mar  gheall  air  gu  'n 
cumadh  e  'n  t-sìth  an  dèigh  sin.  Einneadh  priosunach  de  Nial 
's  an  sgeir  mhara  ris  an  abrar  am  Bas,  far  an  do  chumadh  àireamh 
bhliadhnachan  e,  's  air  son  an  d'  f  huair  e  'n  t-ainm  Nial  Basa  Mac 
Aoidh.  Dh'  èirich  Alastair  Dòmhnullach  nan  eilean  Jan  ceannairc 
a  rìs,  co  luath  's  a  phill  an  rìgh  do  'n  taobh  deas.  Thog  e  deich. 
mìle  duine  'sna  h-eileanaibh  agus  'an  Bos;  leis  an  fheachd  làidir 
so  loisg  'us  dh'  fhàsaich  'e  roinn  mhòr  de  'n  dùthaich,  agus  gu 
h-àraidh  fearann  a'  chrùin,  ris  an  robh  fearg  mhòr  aige ;  agus  loisg 
e  gu  làr  baile  Inbhernis,  a  bha  na  bhaile  rioghail.  Ach  thionail  an 
rìgh  armaijt  lionmhor  air  cheann  an  deachaidh  e  'n  dara  uair  do  'tl 
Ohàeltachd  a'  ruagadh  a  cheannaircich  so.  Thàinig  e  co  grad  air 
fear  nan  eilean  aig  Lochabar  's  gu  'n  do  ghlacadh  le  clisg'  e.  Ach. 
rinn  Alastair  air  son  e  f èin  a  dhionadh  le  còmhrag  mar  a  b'  f hearr  a 
b'  urrainn  e.  Mu'n  tàinig  na  laoich  gu  ionad  tharruing  lann,  theicli 

ira  Camshronaich  agus  Clann  Chatain  gu  taobh  an  rìgh  's  mar  a 
chaidh  taobh  Alastair  a  lagachadh  co  mòr  leis  an  treigsirm  ud, 
cha  do  sheas  e  fad  sam  bith  ri  armailt  an  rìgh.  Lean  iad  an 
t-eileanach  bochd  co  teann  's  an  ruaig  's  gu  'n  d'  aithnich  e  nach 
robh  dol  as  aige.  Chuir  e  teachdaireachd  thun  an  rìgh  a  dh'  iarr-* 
aidh  maitheanais,  agus  a'  gealltuinn  gu  'm  biodh  e  'na  iochdaran 
umhal,  dìleas  as  a  dhèigh  sud.  Ach  cha'n  èisdeadh  an  rìgh  risi 
Thug  e  teann  òrdugh  da  chuid  oifigearaibh  Alastair  a  ghlacadh, 
's  gun  deigh  a  chur  gu  bàs.  'N  uair  a  dh'  aithnich  an  t-eilean- 
ach  nach  robh  dol  as  ann  o  shior  leanmhuinn  a  luchd-tòrachd,  rinn 
e  air  son  e  fèin  a  thilgeadh  air  tròcair  an  rìgh  'an  dòigh  co  iriosal 
's  air  am  b'  urrainn  e  smuaineachadh.  Ghoid  e  do  Dhun-eidin  co 
uaigneach  'sa  b'  urrainn  e,  agus  thaisbean  se  e  fè'm  'am  flanuis  an 
rìgh  's  na  ban-rìgh  air  Didomhnaich-càsg,  ann  an  eaglais  Holirud, 
'n  uair  a  bha  iad  ag  aoradh  fa  chomhair  na  h-altrach,  air  an  cuairt^ 
eachadh  le  àrd-uaislibh  na  cùirte.  Cha  robh  gruag  no  bonaid  air 
Alastair,  no  armachd  no  breaghachd  sam  bith ;  bha  ghàirdeana  's  a 
luirgnean  dearg  lomnochd.  Cha  robh  mu  'cholainn  ach  aon  fhill- 
eadh  plaide,  agus  bha  claidheamh  rùisgt'  aige  'na  làimh,  agus  ar 
cumail  a'  chlaidheamh  air  a  roinn,  thairg.e  'n  dòrn-chur  do'n  rìgh; 
a'  tuiteam  air  a  ghluinibh  'na  fhianuis.  Rinn  a'  bhan-rìgh  'sna 
h-ard-uaislean  uiread  de  aslachadh  air  an  rìgh  's  gu  'n  robh  e  air 
aomadh  gu  beath'  an  truaghain  a  chaomhnadh.  Ach  chuir  e  air 
ball  'na  phriosunach  e  do  Chaisteal  Thuntalla,  fo  churam  Iarla 
Aonghais.  Ach  thaisich  an  rìgh  goirid  an  dèigh  sin  agus  thug  e 
'shaorsainn  do  Alastair  an  dèigh  a  chumail  bliadhna  'na  phriosun- 
ach.  Fhuair  a  mhàthair,  ban-Iarla  Rois,  a  saorsainn  aig  an  àm 
cheudna.     Thachair  so  's  a'  bbliadhna  1429. 

3.  Am  feadh  a  bha  mòrair  nan  eilean  'na  phriosunach,  thog 
Bòmhull  Ballach  caraid  dha,  feachd  lionmhor  's  na  h-eileanaibh, 
agus  air  tìrmòr  na  Gaeltachd  an  iar,  leis  an  d'  rinn  e  mòran 
call'  air  feadh  na  dùthcha.  Chuir  e  air  theicheadh  Iarla  Mhàrr 
'us  Iarla  Ghall-thaobh  le  àr  mòr  aig  Inbherlòehaidh.    Ach  thàinig 

feachd  lionmlior  a  bhuineadh  do  'n  rìgh,  air  ann  an  sin,  agus 
dh'fhàg  Dòmhull  'armailt  air  a'  bhad,  's  theich  e  do  dh'Eirinn,  far 
an  do  mharbhadh  e  goirid  'an  dèigh  sin. 

4.  Ach  mu'm  fàg  sinn  eachdraidh  na  Gàeltachd  's  an  rioghachadh 
so,  feudar  aon  saimpleir  fathast  a  thoirt  air  a'  mhi-riaghailt  agus 
an  troimhe-chèil'  a  bh'anns  a'  chuid  sin  de  'n  rioghachd.  Thug 
creacaadair  comharraichte  d'am  b'  ainm  Dòmhull  Ros,  air  falòh, 
a  measg  nithean  eile,  dà  bhoin  o  bhantrach  bhochd  'an  Siorrachd 
Rois.  Ann  an  searbhadas  a  spioraid  air  son  an  fhòirneirt  a  rinn- 
eadli  oirre,  bhòidich  i  nach  beanadh  bròg  da  'cois  gus  an  ruigeadh 
i'n  rìgh,  'sgu'n  innseadh  i  le  'beul  fèin  da  ciod  an  t-ana-ceartas 
a  fhuair  i.  Thàinig  so  gu  cluas  bhraidein.  "Is  bòid  bhrist'  a 
bhitheas  an  sin,"  ars'  an  t-uamhair.  Thug  e  ma'n  airidh  greim 
a  dheanamh  air  a'  bhoireannach,  agus  crùidhean  eieh  a  thairing- 
neachadh  air  a  bonnaibh  le  gobha.  "Nis,"  arsa  Dòmhull,  "rach 
do  Dhuneidin  co  luath  's  is  urrainn  thu."  Cha  do  rinn  so  ach,  a 
cur  thuige  ni  bu  ro  mhò  gus  a  bòid  a  choimhlionadh.  Cho  luath 
's  a  shlànuich  a  bonnan  chaidh  i  do'n  taobh  deas.  Fhuair  i  coth- 
Tom  an  rìgh  fhaicinn,  's  dh'innis  i  'n  rèidh  sheanachas  da  mar  a 
rinn  Dòmhull  oirre.  Ghrad  chuir  an  rìgh  òrdugh  gu  Siorraimh  na 
Siorrachd  's  an  robh  e,  Dòmhull  a  chur  da  ionnsuidh  gu  ruig 
Peirt.  'An  ùine  nach  robh  fada  bha  Dòmhull  'us  dà  chompanach 
dheug  nan  seasamh  air  beulaobh  an  rìgh.  Thugadh  binn  am  bàis 
a  mach.  B'  e  'n  dòigh  bàis  a  fhuair  Dòmhull  fèin  an  ceann  a  chur 
dheth.     Chrochadh  an  dà  fhear  dheug  eile. 

5.  Mu'n  àm  so  bha  Pòl  Cragh  a'  tarruing  air'  an  t-sluaigh  'an 
taobh  deas  Aìba  gu  teagasgaibh  an  Ath-leasachaidh.  Bu  lèigh- 
misionairi  am  Pòl  so,  a  chuir  càirdean  na  firinn  a  nall  à,  rioghachd 
Bhohemia,  gus  na  h-Albannaich  bhochd  a  theagasg  'an  eòlas  na 
firinn.  Bha  àireamh  ann  aig  an  robh  cuimhne  air  teagasgan  Resbi, 
agus  a  fhuair  maith  dhiubh.  'S  e  's  coslaicko  gur  h-ann  air  iarrtus 
na  muinntir  sin  a  chuir  Criosduidhean  Bhohemia,  am  fear  so  a 
nall.     Ged  is  ann  'an  rathad  folchuidh,  'an  comh-cheangal  ri  bhi 

'toirt  seachad  chungaidhean  leighis  do'n  chorp,  a  bha  e  'g  oidhirp- 
eachadh  slàint'  an  t-soisgeil  a  chur  fa  chomhair  neach  sam  bith 
a  thigeadh  'na  rathad,  gidheadh  'an  ùine  nach  robh  fada  tharr- 
uing  e  aire  nan  sagartan  Pàpanach  aig  an  robh  an  sluagh  fo'm. 
meòraibh.  Thugadh  Pòl  Cragh  fa  chomhair  an  Fhir-cheasnach- 
aidh  Phàpanaich,  Prior  Laurence  à  Lindores,  an  dearbh  dhuin'  a 
chuir  Resbi  gu  bàs.  Dhionam  Bohemianach  gu  duineil  na  teagasgan. 
a  bha  e  'cur  fa  chomhair  an  t-sluaigh ;  ach  cha  b'  aithne  do'n  chùirt 
aig  an  robh  e  tròcair.  Cha  'n  aidicheadh  Pòl  mearachd,  ach  b'ur- 
rainn  e  bàsachadh.  Dheinn  iad  peileir  ùmha  steach  'na  bheul  gus 
nach  cluinnteadh  focal  uaith'  aig  a  bhàs.  Threòraich  iad  an  sin 
e  'dh'ionnsuidh  a'  bhàis-theine,  'an  Cill-Rimhinn — an  ceud  teine 
de'n  t-seòrsa  so  a  chaidh  fhadadh  's  a'  bhail'  ainmeil  ud.  So  an 
di-bhotha  'thug  Alba  dhorcha  do  theachdaire  na  sìth  à  tir  chèin. 
6.  Ach  ged  a  b'  fheumail  do'n  rioghachd  an  duinealas  's  an  leth- 
bhve\ .  ìeachd  leis  an  robh  Seumas  a'  frithealadh  ceartais  anns 
•gach  cearna,  's  a  measg  gach  inbhe,  bha  sin  a'  dùsgadh  suas 
mòran  mi-ruin  'us  naimhdeis  'an  aghaidh  a  phearsa  fèin  a.  measg 
cuid  air  an  robh  an  ceartas  a'  deanamh  greim,  o  àm  gu  h-àm. 
Agus  thòisich  cuid  diubh  sin  a'  dol  'an  comh-bhoinn  a  nis  air  son 
a  bheath'  a  thoirt  deth,  agus  aon  de  theaghlach  bhrathar-athar, 
Diùc  Adholl,  a  chur  air  a'  chathair  'na  àite.  Bha  fear  àraidh, 
Sìr  Raibeart  Greumach,  co  dàna  's  gu  'n  do  chomhairlich  e  's  a* 
Phàrlamaid  an  rìgh  a  chur  an  làimh,  's  a  chur  am  priosun  air  son 
co  cruaidh  's  a  bha  e  air  luchd-deanamh  uilc.  Rinneadh  peanas  air 
a'  Ghreumach  air  son  na  cainnt'  ud,  agus  thugadh  uaithe  'chuid 
fearainn  uile.  'An  sin  rùnafch  an  uilebheist  air  dioghaltas. 
Theich  e  do  bheanntaibh  na  Gàeltachd,  's  chuir  e  teachdaireachd 
thun  an  rìgh,  gun  do  thilg  e  dheth  na  h-uil'  ùmhlachd  dha, 
's  gu'n  robh  e  ga  mheas  fèin  aig  saorsainn  a  bheatha  thoirt  deth, 
na'm  faigheadh  e  'n  cothrom.  Fhuair  an  ceannairceach  ud  mòran 
eile  de  dhaoinibh  inbheach  a  cho  aontaich  ris  an  droch  ghniomh. 
Cha  do  chuir  ari  righ  cùram  sam  bith  's  a'  bhagradh  ud.    Chuir  e 

seachad  a'  bhliadhn'  ùr,  's  deireadh  a'  gheamhraidh  'am  baile 
Pheirt.  Cha  robh  àite  's  a'  bhaile  sin  freagarrach  ris  a'  chùirt  a 
bhi  'tàmhachd  ann,  ach  tigh  mòr  Mhanach,  a  bh'  air  a  thogail  am 
meadhon  lis  nihòir,  air  taobh  a  muigh  a'  bhail',  agus  a  bha  cuairt- 
ichte  le  dìg  mhòir,  dhomhain.  Bha  seòmradair  an  rìgh  fèin  'na 
aon  de  'n  luchd  comh-bhoinn.  Air  an  fhicheadamh  là  de  cheud 
mhìos  an  earraich  rinn  iad  air  son  an  rìgh  a  mhortadh.  Fhuair  an 
seòmradair  glasan  gach  rìim  fa  leth  de'n  tigh  air  a  milleadh,  air 
sheòl  's  nach  gabhadh  aon  diubh  glasadh ;  's  bha  ullachadh  àraidh 
aig  air  a  dheanamh  air  son  na  spriudhairean  a  leigeadh  a  steach 
4iir  an  dìg  'd  uair  a  dhorchaidh  an  oidhche.  An  uair  a  bha'n  rìgh 
'us  luchd-dreuchd  na  cùirt'  ag  ullachadh  air  son  gabhail  mu 
thàmh,  chunnacas  solus  neo-àbhaisteach  a'  dealrachadh  tim- 
chioll  an  tighe ;  'an  tiota  chaidh  na  dorsan  a  thilgeadh  fosgailt' 
o'n  taobh  muigh,  's  cha  robh  seòl  air  aon  diubh  a  dhùnadh.  An 
uair  a  thuig  an  rìgh  an  rud  a  bh  'ann,  's  nach  robh  dol  a  null  no 
nall  aige,  rug  e  air  a'  chlobha,  's  reub  e  o  'chèile  dhà  de  na  duill- 
eagan  a  bha  's  an  làr,  's  leig  se  e  fèin  sios  do  thigh-làir  a  bha  fo'n 
t-seòmar.  'An  dèigh  do'n  luchd-tòrachd  cuairt  a  thoirt  air  feadh 
gach  seòmair  's  gu'n  iad  ga  fhaotainn,  thòisich  e  air  fàs  mi-fhoigh- 
idneach  'san  àite  dhorch,  an-shocair,  'san  robh  e,  agus  dh'iarr  e 
ni-eigin  air  aon  de  bhain-tighearnan  na  cùirte.  Thachair  gu  'n 
tàinig  aon  de  'luchd-tòrachd  a  steach  do'n  t-seòmar  'n  uair  a  bhai 
so  agus  an  rìgh  a'  comh-labhairt.  Fhuaradh  a  mach  mar  sin  c'àit 
an  robh  e,  's  chaidh  an  Greumach  sios  do  'n  tigh-làir,  agus  dithis 
bhràithrean  d'am  b'  ainm  Hall,  's  bhuail  iad  air  'n  an  triùir  gus  an 
do  lot  iad  gu  bàs  e.  Mu  'n  gann  a  bha  obair  nam  mortairean 
seachad  chualas  feadh  a'  bhaile  am  fuathas  a  bh'  ann,  's  thionail 
daoin'  as  gach  cearna  gu  tigh  nam  Manach.  Ach  thug  na  mort- 
airean  an  casan  leò,  's  fhuair  iad  an  oidhche  sin  fèin  do  'n  mhon- 
adh,  ach  fear  no  dithis  air  an  d'  rugadh  's  an  ruaig.  Thog  a'  bhan- 
righ,  a  bha  iomraiteach  air  son  maise,  oirre  gus  na  mortairean  a 
thoirt  gu  .ceartas ;  agus  an  taobh  a  stigh  de  cheann  mìos  an  dèigh 

a'  ghniomh  oillteil  ud,  cha  robh  aon  duine  dhiubh  nach  robh  air  a 
ghlacadh  's  air  a  chur  gn  bàs.  Chaidh  an  Greumach  agus  seòm- 
radair  an  rìgh  a  chur  gu  bàs  'an  dòigh  a  dh'fheumadh  a  bhi  ro 
sgreataidh  do'n  mhuinntir  a  bha  'g  amharc  orra.  B'  ann  's  an  treas 
bliadhna  deug  de  'rioghachadh,  agus  's  an  dà  fhicheadamh  bliadhna 
's  a  trì  dheth  aois  a  chaidh  rìgh  Seumas  a  mhortadh.  Binneadh 
caoidh  mhòr  air  a  shon.  Agus  bha  aobhar  aig  sluagh  bochd  Alba 
a  bhi  ga  ionndrainn.  Binn  e  mòran  laghanna  maith  air  son  nan 
daoine  bochd  a  chur  saor  o  ain-tighearnas  nan  uachdaran.  Bha 
e  'na  dhuine  gleusta,  tàlainteach  an  iomadh  dòigh.  Rinn  e  mòran 
bàrdachd,  agus  tha  cuid  dhith  a  th'  air  a  leughadh  gus  an  là  'n 
diugh,  's  an  taobh  deas. 


CAIB  XXI. 

SEUMAS   II. 


Thatnig  Seumas  II.  thun  na  caithreach  gu  siochail  aig  bàs  'atharr 
agus  gun  e  ach  sea  bliadhna  dh'aois.  Mar  a  bha  na  h-uiread  an 
crochadh  ri  treubhantas  'us  neo-lethbhreitheachd  an  rìgh  's  na  linn- 
ibh  ud,  's  nach  robh  'n  t-òg  rìgh  so  air  tighinn  gu  aois  gu  'n  tugtadh 
riaghladh  sam  bith  dha,  thuit  an  rioghachd  gn  grad  a  dh'  ionnsuidh 
an  troimhe  chèile,  's  na  mi-riaghailt  a  bha  coitchionn  roimh  riogh- 
achadh  a'  cheud  rìgh  Seumas.  Bha  mòran  còmhstri  'us  farmaid 
eadar  an  dithis  dhaoine  a  bh'  air  an  cur  air  leth  leis  a'  Phàrlamaid 
air  son  an  dà  dhreuchd  bu  chudthromaiche  's  an  rioghachd,  Sìr 
Alastair  Mac-an-Lèigh,  fear-gleidhidh  pears'  an  rìgh,  agus  Sìr  Uill- 
eam  Craighton,  àrd-riaghlair  ghnothuichean  follaiseach  na  riogh- 
achd.     Bha  'n  tiodal  aig  Sìr  Alastair  ni  b'  fhaisg  air  dreuchd  na 

tàinistearachd,  ach  bha  'm  fear  eile  a'  cumail  a  mach  gur  h-ann  ri 
dhreuchd  fèin  a  bha  na  n-uile  gnè  riaghlaidh  ceangailte.  Chuir  Mac* 
an-Lèigh  gairm  a  mach  aig  Crois  gach  baile  mhòir,  gu  'm  feumadh 
na  h-uile  dhaoin'  ùmhlachd  a  thoirt  dhasan  fo  phèin  a  bhàis.  Chuir 
Craighton  gairm  de  'n  t-seòrsa  cheudna  mach  gur  h-ann  dha  fein  a 
dh'  fheumadh  na  h-uile  bhi  umhail.  Bha  'n  còmhrag  so  a  measg  an 
luchd-riaghlaidh  a'  meudachadh  tàir  dhaoìne  ceannairceach  air  gach 
lagh  'us  riaghailt.  Thachair  do  Chraighton  a  bhi  'na  cheannard 
air  Caisteal  Dhuneidin  roimh  bhàs  a'  cheud  Sheumas.  Chuireadh 
Seumas  òg  do  'n  daingneach  làiclir  sin  air  sgàth  dion  an  dèigh  bàis 
^athar.  Bha  Caisteal  Shruileidh  aig  Mac-an-Lèigh.  Agus  ged  b'  ann 
do'n  fhear  so  a  dh'  òrduicheadh  a  bhi  gleidheadh  pears'  an  rìgh,  eha 
leigeadh  am  fear  eil'  a  mach  as  a  dhaingeach  fèin  e,  air  eagal  gu 
meudaicheadh  e  cumhachd  an  fhir  eil'  an  rìgh  a  bhi  air  a  chùram. 
Ach  bha  ban-righ  Ioanna  air  taobh  Mhic-an-Lèigh,  agus  'sann  aige- 
san  bu  roghnuiche  leath'  a  mac  a  bhi.  Agus  smuainich  i  air  seòl 
a  dheanamh  air  a  ghoid  o  chumhachd  Chraighton.  Chaidh  i  steach 
do  Dhun-eidin,  's  dh'  iarr  i  cothrom  a  mac  fhaicinn,  's  a  bhi  ga 
fhaicinn  gu  tric  gus  am  biodh  fios  aice  gu  'n  robh  cùram  iomchuidh 
ga  ghabhail  dheth.  Thuirt  i  ris  a'  cheannard  air  là  àraidh  gu  'n 
robh  i  air  son  a  clhol  air  naomh-chuairt  gu  eaglais  gheal  Bhrechin, 
a  dheanamh  ùrnuigh  air  a  son  fèin  's  air  son  a  mic,  agus  gu'm  fenm- 
adh  i  dà  chist'  fhaotainn  a  mach  as  a'  chaisteal  anns  an  robh  a  cuid 
eudaich  agus  a  seudan.  Fhuair  i  cead  sin  a  dheanamh.  Chuir  i 
'cuid  eudaich  's  an  dara  cist'  agus  a  mac  anns  a'  chist'  eile,  's  fhuair 
i  mar  sin  seachad  air  an  luchd-freiceadain,  gun  an-amharas  sam 
bith  a  thogail.  Bha  i  fein  's  an  rìgh  òg  gu  tearuint'  'an  Caisteal 
Shruileidh  mu  'n  do  thuig  fear  Dhuneidin  gu'n  tugadh  a  char  as. 
A-ch  beagan  bhliadhnachan  an  dèigh  sin,  chaidh  aig  Craighton  air 
a  chùineaclh  fein  a  thoirt  air  ais  do  fhear  Shruileidh.  Bha  luchd- 
brathaidh  aig'  a  ghnàth  timchioll  air  a'  bhaile  sin  ag  innseadh  dha 
cionnus  a  bha  nithe  a'  dol  air  aghaidh.  Fhuair  e  mach  gu'n  robh 
'n  rìgh  gu  bhi  sealg  'am  Pàirc  Shruileiclh  air  maduinn  àraidh,  's  gu'n 

robh  Mac-an-Lèigh  air  falbh  o'n  tigh.  Thug  e  leis  ceud  fear  fo  'n 
armachd,  's  thug  e  orr'  a  dhol  a  steach  do'n  Phàirc  gu  folchuidh  an 
oidhche  roimhe  sin.  Bha  'n  oidhche  gu  maith  dorcha,  's  cha  d'  fhidir 
neach  gu  'n  robh  'n  fheall-fholuch  air  a  suidheachadh.  Gu  maith 
moch  air  a'  mhaduinn  thàinig  an  rìgh  a  mach  le  tearc  luchd-coimh- 
eadachd  a  sheajg.  Ghrad^leum  Craighton  's  a  luchd-leanmhuinn  as 
an  ionadaibh  foluich,  's  chuairtich  iad  an  rìgh,  a  bha  nis  air  fàs  'na 
phroidseach  tapaidh,  comasach  air  'each  fèin  a  mharcachadh.  Thug 
Craighton  le  mòigheanachd  'us  mìn-chainnt  air  an  rìgh  aontachadh 
ri  dhol  còmhladh  ris  fèin  a  Dhuneidin,  far  am  biodh  e  saor  o  'n 
chuing  's  an  robh  e  nis,  agus  am  faigheadh  e  cothrom  na  nithe  a 
thogradh  e  fèin  a  dheanamh.  Mharcaich  iad  do  Dhuneidin,  co  luath 
's  a  dheanadh  ainmhidhean  e,  's  bha  iad  's  a'  chaisteal  mu  'n  cuala 
riaghlair  Shruileidh  ciod  a  thachair. 

2.  Àch  'n  uair  a  bha  'n  luchd-riaghlaidh  mar  so  a  caradh  's  a' 
mealladh  a  chèile  bha  staid  na  tìre  glè  thruagh,  le  ain-neart  'us 
ceannaircnan  ceann-feaclhna,  araonair  Ghalltachd'sair  Ghàeltachd.. 
Bha  iad  sin  mar  nach  biodh  rìgh  no  àrd-uachdaran  idir  ann,  gach 
fear  a'  deanamh  an  ni  a  bha  ceart  'na  shùilibh  fèin.  Ach  bha  aon 
fhear  dhiubh  sin  a  bha  comharraicht'  a  measg  chàich,  agus  fad  os 
ceann  gach  tighearn'  eile  'am  mòrchuis,  's  an  cumhachd.  B'  e  so  an 
t-Iarla  Dùghlasach,  a  thàinig  o  theaghlach  an  deadh  Mhòrair  Dùgh- 
lais,  caraid  a'  Bhrusaich.  Bha  'n  teaghlach  so  a  nis  air  cinntinn  gu 
ro  mhòr  'an  saibhreas  agus  'an  cumhachd.  Cha  robh  teaghlach  eil 
ann  aig  an  robh  uiread  de  fhearann  's  de  luchd-leanmhuinn  ris  an 
teaghlach  so.  Cha  robh  Gilleaspuig,  Iarl'  an  là  sin,  a'  toirt  ach 
glè  bheag  ùmhlachd  do  'n  cheud  rìgh  Seumas.  Bha  barrachd 
greadhnachais  timchioll  air  a  chaisteal  aige  na  bha  timchioll  air  cùirt 
an  rìgh  fèin.  'N  uair  a  rachadh  e  mach  air  chuairt  taobh  sam  bith 
cha  b'  uilear  leis  mìle  marcach  a  bhi  ga  leantuinn.  Cha  robh  e  cos- 
lach  gu'n  tugadh  a  leithid  sin  a  dhuine  bonaid  a  nuas  do'n  dithis  a 
bha  nis  a'  comhstri  mu  riaghladh  na  rioghachd.  Ach  bhàsaich  an 
iirra  mhòr  so  's  a  bhliadhna]  1439,  agus  lean  'oighre  agus  a  mhac,. 

TJilleam,  air  na  h-aon  dòighibh  a  bh'  aig  'aithrichibh  roimhe,  a  thaobh 
mòrchuis  'us  neo-eisimeileachd  do  'n  luchd-riaghlaidh.  Bhaiad  sin, 
le  chèil'  air  bheag  neirt.  Agus  an  còmhstri  fèin  a'  lughdachadh  an 
neart,  le  bhi  ga  'n  deanamh  tàireil  an  sealladh  an  t-sluaigh,  agus 
mar  sin  ged  a  dh'  oidhirpicheadh  iad  an  Dùghlasach  a  chur  fodha  le 
neart  's  gann  a  gheibheadh  iad  de  dhaoine  air  an  togail  na  dheanadh 
sin.  Agus  o  'n  bha  eagal  orr'  aghaidh  a  chuir  air  an  leòmhan  gu 
follaiseach  's  gu  leòmhanta,  's  e  rinn  iad  lion  a  dhealbh  air  son  a 
ghlacadh  gun  fhios,  agus  cur  as  da  air  dhòigh  a  bhiodh  saor  o  na 
h-uile  cunnart  dhoibh  fèin.  Chuir  Mac-an-Leigh  'us  Craighton  an 
cuid  eòmhstri  a  thaobh  car  greiseig  gus  am  faigheadh  iad  an  gnoth- 
uch  so  seachad.  Rinn  iad  cuim,  gu  'm  biodh  an  t-Iarla  Dùghlas- 
ach,  nach  robh  ach  sea  bliadhna-deug  a  dh'  aois,  agus  a  bhràthair, 
Daibhidh,  air  am  fiadhachadh  gu  càirdeil  gu  Caisteal  Dhuneidin,  far 
an  robh  a'  chùirt  's  an  àm  sin,  gu  cuideachd  a  chumail  ris  an  rìgh  òg. 
Bha  càirdean  fad-sheallach  aig  an  Iarla  nach  robh  idir  air  son  da 
dhol  thun  na  cùirt.  Ach  cha  ghabhadh  e  bacadh.  Ràinig  e  fein 
'sa  bhràthair  Caisteal  Dhuneidin,  'sbha  'n  rìgh  bg}  mu  dheieh  bliadhn' 
an  uair  sin,  ro  thoigheach  air  an  comunn,  's  air  na  seanchasaibh  a 
bha  iad  ag  innseadh  dha  mu  ghniomharraibh  euchdail  an  sinnsir- 
eachd.  Ach  cha  robh  so  gu  marsuinn  fada.  'Nuair  a  bha  na  h-uile 
nitheullamh,'s  a  shuidh  a'  chuideachd  sios  aig  bòrd'an  àm  na  dinneir, 
chuireadh  ceann  tairbh  dhuibh  fa-chòmhair  nan  Dùghlasach  òga. 
Thuig  na  h-òganaich,  a  rèir  cleachdaidh  a  bha  coitchionn  'an  Alba 
's  na  linnibh  ud,  gu  'm  bu  shuaicheantas  bàis  a  bha  'n  sud.  Dh'  èir- 
ich  iad  o  'n  bhòrd  le  graide,  's  le  sgreatachd.  Ach  bha  'n  seòmar  a 
nis  air  a  chuairteachadh  le  daoinibh  armaicbt',  a  rug  orra,  's  a  tharr- 
ning  a  mach  iad  gu  cùirt  chùil  a'  chaisteil.  Chaidh  ceannairc  'us 
droch  ghniomharan  eile  an  aithrichean  a  chur  as  an  leth  an  sud, 
agus  chaidh  an  dìteadbgu  bàs  gu  grad.  Ghuil  an  rìgh,  's  dh'aslaich 
e  mar  a  b'  urrainn  e,  am  beatha  bhi  air  a  caomhnadh.  Bha  aslach- 
adh  an  rìgh  co  suarraeh  aig  na  mortairibh  ud  ri  aslachadh  nan 
Dùghlasach  fein.     'S  ann  a  rinn  iad  fanoid  air  a  chionn  e  bhi  caoidh 

nan  naimhclean  is  roò  a  bh'  aige  's  an  rioghachd.  Chuireadh  an 
ceann  deth  'n  dithis  bhràithrean  anns  a'  bhad.  Rinneadh  an  aon  diol 
air  Callum  Fleming,fear  leanmhuinn  dìleas  do 'n  teaghlach,  a  thachair 
a  bhi  làthair.     B'  i  so  an  dinneir  dhubh. 

3.  Bha  'n  gniomh  ud  co  amaideach  'an  seadh  saoghalta,  's  a  bha 
e  co  peacach,  an  seadh  eile.  Oir  ged  nach  d'  fhàg  na  h-òganaich 
nd  bràthair  as  an  dèigh  a  thogadh  an  ainm  's  an  àite,  gidheadh  bha 
bràthair  athar  aca,  Seumas,  a  chaidh  a  ghairm  'na  Iarla  Dhùghlais 
air  ball.  Bu  duine  solta,  neo-ghniomhach  e  so,  a  bha  araon  trom 
'am  feòil  's  an  inntinn.  Cha  robh  e  air  son  trioblaid  a  chur  air  duine 
sam  bith.  Ach  clia  do  mheal  esan  an  onair  ach  dà  bhliaclhna,  'n  uair 
a  bhàsaich  e,  agus  thàinig  a  mhac,  UiIIeam,  'na  àite.  Bha  Uilleam 
so  co  gniomhach,  conachclail  ri  aon  sam  bitli  a  chaidh  roimhe,  de  na 
h-Iarlachan  Dùghlasach.  Bha  e  'cur  roimhe  nach  tugadh  e  bonaid 
a  nuas  do  rìgh  no  do  riclir.  Bha  dinneir  dhubh  a'  feitheamh  airsan 
mar  an  ceudna. 

4.  Ach  cha  b'  iad  na  Dùghlasaich  a  mhàin  a  bha  'togail  sàil  na 
ceannairc  'an  aghaidh  ùghdarrais  an  luehd-riaghlaidh.  Bha  tuill- 
©adh  'sgu  ìeòir  ri  'fhaicinn  de  sin  feaclh  na  rioghachd  a  tuath  'sa 
deas.  Agus  thachair  e  mu  'n  àm  so  le  ro-lionmhoireachd  nan  còmh"" 
ragan  a  measg  nan  ceann-feadhna  gu  'n  do  leig  daoine  seachad  a 
bhi  saoithreachaclh  na  talmhainn,  agus  gu'n  do  bhuadhaich  plàigh 
ro  eagalach  air  feadh  gach  cearna  cle  'n  dùthaich,  air  a  h-aobharach 
leis  a'  ghort.  Theirteadh  plàigh  gun  tròcair  rithe  so,  oir  cha  robh 
duine  a'  tearnadh  a  bha  ga  gabhail.  Bha  iad  a'  bàsachadh  an 
ceann  cheithir  uairean  fichead. 

5.  Ach  raar  a  bha  'n  clithis  fhiùclhalach  a  bh'  air  ceann  an  riagh- 
laidh  a'  taisbeanadh  a  bhi  neo-fhoghainteach,  's  neo-fhreagarrach 
air  son  na  rioghachd  a  stiviireadh,  thngadh  an  cumhachd  as  an  Iàmh- 
aibh  's  thugadh  do  'n  rlgh  fèin  i,  a  bha  nis  dlùth  air  tighinn  gu  fear- 
achas.  B'e'n  ceucl  ni  a  chunnaic  an  rìgh  aige  fein  ri  dheanamh, 
oidhirp  a  thoirt  air  cumhachd  nan  àrcl-uaislean  a  bhriseadh,  an 
dearbh  ni  a  bha  'na  mheadhon  air  leath'  athar  a  ghiorrachadh  air 

son  e  fein  ga  oidhirpeachadh.      Bha  deadh  fhear-còmhairl'  aig 
Senmas  aig*  dol  dha'n  ceann  a'  ghnothuich  mhòir  so,  ann  an  Easbuig 
Chill-Rimhinn,  da  'm  b'  ainm  Ceanadaidh,  agns  a  bha  'n  dlùth  dhàimh 
do  'n  rìgh  fèin.    Bha  e  'na  ni  ion-mholta  's  an  rìgh  so  gu  'a  tuigeadh 
e  còmhairle  mhaith,  's  gu  'n  leanadh  e  i  'n  uair  a  gheibheadh  e  i. 
Thuig  an  t-Iarla  Dùghlasach  gu  'n  robh  e  'n  rùn  an  rìgh  an  ionn- 
suidh  a  thoirt  air  a  chumhachd  fein  a  lagachadh,  agus  chrioslaich 
se  e  fèin  air  son  na  bh'  aig  a  chumail  's  an  dòigh  a  b'  fhearr  a 
dh'  fheudadh  e.     Chaidh  e  'n  comh-bhoinn  ri  Iarla  Rois,  agus  ri 
duine  fuileachdach  eile  da  'm  b'  ainm  Alastair  Lindsi,  mac  bu  shine 
Iarla  Chràford.      Chomh-bhòidich  iad  so  uile  gu  'n  cuidieheadh 
's  gu  'n  dionadh  siad  iad  fein  'an  aghaidh  co  sam  bith  a  dh'  fheudadli 
ionnsuidh  a  thoirt  orra,  ged  a  b'  e'n  rìgh  fèin  e.     Thug  an  Dùgh- 
lasach  mar  an  ceudna  air  gacli  duin'  uasal  a  bh'  air  a  chuid  fearainn 
gealltuinn  gu  'n  leanadh  iad  fein  ris  's  a  chomh-bhoinn  so.    Ach  bha 
aon  duin'  uasai  tapaidh  nam  measg  sin  a  dhiu.lt  gnothuch  sam  bith. 
a  bhi  aige  ris  a'  chomunn  ud,  a  chionn  nach  robh  ann  ach  ceannairc 
gun  fholuch  'an  aghaidh  ùghdarrais  an  rìgh.  B'  e  Mac-an-Leaghlain, 
ainm  an  fhir  so.  Rug  an  t-Iarl'  air  gun  dàil,'s  rinn  e  priosunach  dheth. 
'an  Caisteal  Dhùghlais.    Ach  bha  bràthair  màthar  aige  da  'm  b'  ainm. 
Sir  Pàdruig  Mac-'Ille-Grhlais  'na  cheannard  air  freiceadain  an  rìgh. 
Dh'  aslaich  an  t-oifigeach  so  air  an  rìgh  a  dhol  's  an  eadraigin  air 
son  a  charaid  a  shaoradh  o  'n  chunnart  's  an  robh  e.     Sgriobh  an 
rìgh  lìtir  air  ball  fo  'n  t-seula  mhòr,  a  dh'  ionnsuidh  an  Dàghlasaich, 
agus  dh'fhalbh  Sìr  Pàdruig   fèin  leatha  far   an   robh'n  t-Iarla. 
'N  uair  a  ràinig  e  'n  caisteal  bha  'n  t-Iarla  a'  suidhe  sios  gu  'dhinneir. 
Dh' fhoighnich  e  de'n  teachdair-rìgh  so  an  do  ghabh  e  'dhinneir? 
M  Cha  do  ghabh"  arsaSìrPàdruig.  "  Cha'n'eil  'còmhradh  gu  bhi  ann'* 
ars'  am  Morair,  "  eadar  duine  làn  'us  duin'  ocrach,  suidheadh  Sìr 
Pàdruig  gu  dhinneir,  's  deanamaid  comh-labhairt  an  dèigh  sin." 
Shuidh  an  Ridir  's  an  t-Iarl'  aig  an  aon  bhòrd,  's  co  bhitheadh  co 
geanail  's  co  briathrach  ri  fear  an  tighe?     Ach  aig  an  àm  cheudna 
thuge  òrdugh  uaigneach  seachad  Mac-an-Leaghlaiu  a  bhiair  a  thoirt 

a  mach  as  a'  chaisteal  agus  an  ceann  a  bhi  air  a  ehur  dheth,  agus 
eudach  a  bhi  air  a  sgaoileadh  air  a  chorp  a  muigh  air  a  ghlasaich. 
'N  uair  a  bha  'n  dinneir  thairis  lìbhrig  Sir  Pàdruig  litir  an  rìgh  do  'n 
Mhorair  a  ghabh  i  le  mòr  urram,  ma  b'  fhior.  'N  uair  a  leugh  e^i' 
thuirt  e  "  gn'm  bu  chòir  ùmhlachd  a  thoirt  do  àithn'  an  rìgh,  agus 
gu  ro  àraidh  air  sgàth  Sìr  Pàdruig  fein.  Ach  bha  Sìr  Pàdruig  car 
fadalach  gun  tighinn."  Threòraich  e  'n  sin  a  mach  an  Eidir  thum 
na  glasaìch,  agus  ars'  esan,  's  e  tomhadh  a  mheòir  ris  a'  chorp, , 
"Tha  mac  do  pheathar  an  sud,  feudaidh  tu 'n  rud  a  thogras  tu 
dheanamh  ris,  ach  tha  'n  ceann  a  dh'  easbhnidh  air."  "Àch,"  arsa 
Sìr  Pàdruig,  's  e  cumail  air  fèin  mar  a  b'  fhearr  a  b'  urrainn  e,  "  ma 
thug  sibh  leibh  an  ceann,  feudaidh  sibh  an  ni  is  àill  leibh  a  dhean- 
amh  ris  a'  choluinn."  ■  Ghrad  leum  e  na  dhiollaid  an  sin,  's  nuair  a 
fhuair  sè  e  fèin  gu  socair  innte,  chuir  e  car  'an  ceann  an  eich,. 
'sghlaodh  e,  "Mhorair,  ma's  duine  beò  mise,  gheibh  sibh  'ur  duais 
air  son  so."  Chuir  e  'n  sin  spuirean  ris  an  each  a  bha  'na  ainmhidh 
taghta.  Ghlaodh  am  Morair  a  mach  ri  chuid  oifigeach  fèin,  iad  a 
leum  na'n  diollaidibh  agus  Sir  Pàdruig  a  chur  an  làimh.  Ach  an 
dèigh  do  dhream  mhaith  dhiubh  a  ruagadh  fad  còrr  'us  leth-cheud 
mìle,  leis  na  h-ainmhidhibh  bu  luath-chosaich  a  bh'  aca,  b'  èigin; 
pilltinn  dachaidh  gun  dad  air  son  an  saothrach.  Ràinig  Sìr  Pàdruig 
an  rìgh,  's  dh'  innis  e  dha  focal  air  an  fhocal  mar  thachair.  'N  uair 
a  chuala  Seumas  an  tàir  a  thaisbein  an  t-iochdaran  ceannairceach 
ud  d'a  ùghdarras  fèin,'  s  an  dòigh  air  an  do  laimhsich  e  'theachdairv 
bha  e  làn  feirg',  agus  tàmailt.  Ach  b'  èigin  da  sin  uil'  a  chumaii 
air  fèin.  Bha  'n  t-Iarla  ro-làidir  eadhon  air  son  an  rìgh  fèin.  'N  'an 
cuirteadh  gu  dhùbhlan  e,  dh'  fheudadh  e  greim  Sheumais  II.  air  a' 
chaithir  a  chur  an  cunnart. 

6.  Ach  'an  ùine  nach  robh  fad'  an  dèigh  snd,  's  ann  a  smuainich 
an  rìgh  gu  'n  tugadh  e  'n  Dùghlasach  gu  ni-èigin  de  ùmhlachadh,. 
na  'm  faigheadh  e  fàth  air  bruidhinn  ris  aghaidh  ri  aghaidh  'an 
naigneas,  agus  rensonachadh  ris  air  cunnart  'us  olcas  nan  dòighean 
a  bh'  aige.    Bha  rìgh  Seumas  a  nis  air  tighinn  gu  fearachas,  air  dol 

thairis  gu  maith  air  fìchead  bliadhna.  Bha  e  'na  dhuine  tapaidh 
tlachdmhor.  Ach  bha  comharra  mòr,  dearg,  air  o  rugadh  e,  a  bha 
còmhdachadh  an  dara  taoibh,  dheth  aghaidh;  air  son  so,  tìieirteadh 
Seumas  na  h-aghaidli  teinntich  ris.  Thug  cuid  de  luchd-eachdraidh 
fainear  gu  'm  feudtadh  Seumas  an  spioraid  theinntich  a  ràdh  ris  co 
maith.  'S  e  rinn  e  nis,  fiadhachadh  a  thoirt  do  'n  Iarla  gu  conal- 
tradh  càirdeil  a  chumail  ris  aig  a'  chùirt,  a  bha  's  an  àm  sin  a  chòmh- 
nuidh  'an  Sruileadh.  Dh'  aontaich  an  t-Iarla  ri  tighinn  thun  na 
cùirte,  na  'm  faigheadh  e  litir  f o  sheul  an  rìgh  a'  deanamh  cinnteaeh. 
dha  gu  'm  biodh  a  bheatha  tearuinte  gus  am  pilleadh  e  air  ais. 
Ehuair  e  sin,  's  ghreas  e  thun  na  cùirte  le  tearc  de  luchd-leanmhuinn, 
a  measg  an  robh  a  cheathrar  bhràithrean  fèin.  Thog  na  h-uaislean 
eil'  an  cairtealan  's  a'  bhaile,  's  chaidh  an  t-Iarla  do  'n  cliaisteal  a 
dh'  amharc  an  rìgh  a  ghabh  ris  le  mòr  shubhachas.  Àir  an  ath  là 
ghabh  e  dhinneir  aig  bòrd  an  rìgh,  agus  dh'  fhan  e  ri  shuipeir,  a  bha 
gu  bhi  aig  seachd  uairean.  An  dèigh  na  suipeir  thug  an  rìgh  a 
leth-taobh  an  t-Iarla,  's  thòisich  iad  air  dian  chomh-labhairt  eatorra 
fein,  a'  spaidsearachd  sios  'us  suas  air  feadh  an  t-seòmair.  Ach  a 
lion  cuid  us  cuid  bhlàthaich  iad  gu  maith  leis  na  h-argumaidibh  a 
bha  eatorra;  an  rìgh  a'  sparradh  air  an  larla  na  boinn  a  bh'  eadar 
e  fèin  's  na  morairean  eil'  a  bhriseadh,  agus  a  thighinn  gu  bhi  'na 
charaid  do'n  rìgh,  's  gu  'm  faigheadh  e  sin  ni  bu  tarbhaiche  dha  fein 
air  a'  cheann  mu  dheireadh.  Ach  bha  'n  t-Iarla  gu  neo-eisimeileach 
a'  freagairt  nach  deanadh  e  sud,  's  nach  b'  fhiacn  luchd  comhairl'  an 
rìgh  earbsa  sam  bith  a  chur  annta,  's  gu'n  robh  e  fein  's  iadsan  a 
deanamh  ain-tighearnas  thairis  air  an  rioghachd.  Mu  dheireadh^ 
thàinig  spiorad  teinnteach  Sheumais  gu  leithid  de  àirde,  's  nach 
gabhadh  e  cumail  fodha.  " A  bhrathadair  fhoilleil,"  ars'  esan  's  e 
toirt  tarruing  air  a  bhiodaig,  "  mur  bris  thus'  am  bann  brisidh  so  e." 
Shàth  e  bhiodag'na  sgòrnan,  's  gu  grad  arìsna  bhroinn.  Bha  Sìr  Pàd- 
ruig  Mac-'IUe-Ghlais  'na  sheasamh  dlùth  dhoibh,  's  a  shuil  's  a  chluas 
'an  cleachdaidh.  Cha  bu  luaith  a  chunnaic  e  'n  rìgh  a  sìneadh 
làimhe  thun  an  nàmhaid  na  thug  e  fèin  an  ath  bhuille  dha  leis  an  do\ 

leag  e  'n  truaghan  leònta  gu  làr,  le  tuaigh-chath'  a  bha  'na  làirah. 
Chuir  gach  fear  eile  de  na  cùirteirean  làmh  's  an  droch  ghniomh, 
's  an  ùine  ro-ghoirid  bha  sea  lota  fichead  'an  corp  an  Dùghlasaich,  a 
bhàsaich  gun  fhocal  a  ràdh.  'S  ann  an  seòmar  uachdrach  a  bha  iad. 
Chaidh  an  uinneag  fhosgladh,  's  an  corp  reubta  thilgeadh  a  mach  do 
chùirt  a'  chaisteil.  Mar  so  fhuair  mortair  Mhic-Leaghlain  a  dhinneir 
dhubh. 

7.  Ach  bha  crioch  shearbh  aig  a  ghnothuch  a  bha  'n  sud.  'N  uair 
&  chual  a  bhràithrean  gu'n  robh  an  t-Iarla  air  a  mhortadh  ghairm  'us 
dh'  aidich  iad  air  ball  am  fear  bu  shine  dhiubh  fèin  'na  Iarla  'na 
àite,  Bha  gach  fear  dhiubh  'na  thighearna  fearainn  cumhachdach, 
aig  an  robh  rnòran  luchd-leanmhuinn.  Thionail  iad  mòran  dhaoine 
leis  an  tàinig  iad  air  ais  gu  Sruileadh,  's  na  loisg  's  na  chreach  iad 
niòran  de  'n  bhaile.  Ach  bha  'n  caisteal  ro  làidir  air  son  iad  a  thoirt 
ìonnsuidh  air.  An  dèigh  sin  thog  iad  ceannairc  co  eagalach  air 
feadh  taobh  deas  na  rioghachd  's  gu  'n  tàinig  e  gu  bhi  'na  cheist 
^ir  an  rìgh  co  dhiù  a  b'  e  ruith  le  'bheatha  do  Shasunn  a  b1  fhearr 
dha,  's  an  riogliachd  fhagail  aig  an  Iarla  fèin,  no  fuireach  a'  cath 
riu.  Fa-dheòidh,  le  comhairlibh  easbuig  Ceanadaidh,  fhuair  e  aon 
de  na  morairean  bu  chumhachdaiche  's  a'  chomhbhoinn  air  a  dheal- 
achadh  ris  an  Dùghlasach;  b'  e  sin  Iarl'  Aonghais,  a  bha  e  fèin  de 
theaghlach  nan  Dùghlasach.  B'  eigin  a  nis  do  'n  larla  Dhùghlasach 
teicheadh  le  'bheatha  gu  ruig  Sasunn.  Bhuilich  an  rìgh  air  Iarla 
Aonghais  am  fearann 's  an  iubhe  gu  h-iomlan  a  bhuineadh  do'n 
fhear  eile.  Mar  so  thogadh  am  focal  gu  'n  do  chuir  an  Dùghlasach 
Tuadh  sios  an  Dàghlasach  dubh. 

8.  Fhuair  rìgh  Seumas  a  nis  beagan  lasachaidh  air  son  an  aire 
thoirt  do  ghnothuichibh  a  rioghachd.  Thachair  gu  'n  robh  caisteal 
làidir  Rocsburgh  air  a'  chrìch  'an  cumhachd  nan  Sasunnach  riamli 
o  bha  Daibliidh  II.  na  bhraighdeanach  aca.  Chuir  rìgh  Seumas 
a  nis  sèisd  ris  a'  chaistealso  air  son  a  thoirt  fo  lagh  dha  fèin.  Bha 
c  fèin  agus  àireamh  de  àrd-uaislean  mu  choinneamh  a'  bhalla  a' 
f&icinn  cionnus  a  bha  Bateri  de  ghunaidhean  mòr'  a  shuidhicheadh 

na'n  àite  ri  cluicheadh.  Sgoilt  aon  de  na  gunnaidhean  sin  as  a 
chèil'  aig  losgadh  làdaich,  's  bhuail  aon  de  na  sgealban  an  rìgh  's  a' 
bhroinn,  a  niharbh  air  a'  bhad  e,  anns  an  deicheamh  bliadhna  fich- 
ead  de  'aois.  An  uair  a  chual  a'  bhan-righ  mar  a  thachair  ghreas 
i  thun  a'  chaisteil,  's  dh'earalaich  i  air  na  saighdearaibh  tuireadh  a 
leigeadh  dhiubh  an  là  sin,  's  an  ni  bh'  aca  r'a  dheanamh  a  thoirt 
gu  crìch  mhaith,  mar  onair  ris  an  fhear  a  dh'fhalbh.  An  uair  a 
chunnaic  na  h-oifigich  curantachd  na  ban-righ  's  an  t-suidheach- 
adh  's  an  robh  i,  chuir  iad  sùrd  air  a'  ghearaston  a  ghlacadh, 
's  thuit  e  'n  an  làmhaibh  gun  dàil.  Tha  cuid  ag  ràdh  gun  do 
chuir  iad  gu  bàs  ceannard  a'  Chaisteil  le  feirg  air  son  na  chaill 
iad  fèin  ris.  Tha  craobh  chuilinn  'am  pàirc  caisteil  Fleurs  fathast 
a'  comharrachadh  a  mach  an  àit  anns  an  do  thuit  an  rìgh. 


CAIB  XXII. 


seumas  ni. 


Cha  robh  Seumas  III.,  mac  bu  shine,  agus  oighre  Sheumais  II., 
ach  ochd  bliadhn'  a  dh'  aois  aig  àm  bàis  'athar.  Ach  f had  's  a 
bha  Easbuig  Ceanadaidh  Chil-Rimhinn,  caraid  'athar,  beò  bha  'n 
deadh  chomhairleach  aige.  Bha  gnothuichean  follaiseach  na 
rioghachd  air  an  cumail  'an  deadh  òrdugh  rè  na  h-ùine  sin.  Ach 
bhàsaich  Easbuig  Ceanadaidh  'n  uair  nach  robh  Seumas  ach  trì 
bliadhn'  deug  a  dh'aois.  'An  dèigh  sin  thuit  an  rìgh  a  measg 
luchd-treòrachaidh  neo-dhìleas.  Bha  bràthair  an  easbuig,  Gilbeart 
Ceanadaidh,  fathast  'na  f hear-teagaisg  aig  an  rìgh.  Ach  mar  a  bha 
e  fèin  'na  sheann  duine,  thug  e  fiadhachadh  do  Shìr  Alastair, 
bràthair  Mhorair  Boid,  gu  arm-chleasachd  iunnsachadh  do  'n  rìgh. 

Le  so  thàinig  teaghlach  'us  càirdean  Mhorair  Boid  gu  bhi 
co  eòlach  's  co  dàn'  air  an  rìgh  's  gu'n  tug  iad  air  f albh  e  o  Ghilbert 
Ceanadaidhguh-iomlan.  Bha'chùirt  air  bith  fuireach'am  baile  Lin- 
lithgo  roimhe  so.  Bha'n  rìgh  agus  fhear-teagasg  a  muigh  air 
chuairt  seilge  là  àraidh.  Chuairtich  àireamh  de  na  h-ùr  chàirdean 
ud  e,  's  thionndaidh  iad  ceann  an  eich  aige  ratliad  Dhuneidin  far 
am  biodh  e  'na  'n  cumhachd  fèin.  'N  uair  a  rug  an  Ceanadach 
air  srian  an  eich  gus  an  rìgh  a  thoirt  air  ais  gu  a  thàimheachd 
àbhaisteach,  bhuail  Sìr  Alastair  Boid  buille  de  'n  bhata  sheilg  air, 
leis  an  robh  e  air  èigneachadh  gus  a  ghreim  a  leigeadh  as,  agus  an 
rìgh  fhàgail  fo  mheachainn  a  luchd  meallaidh.  Thug  iad  an  sin 
do  chaisteal  Dhuneidin  e,  far  an  do  thòisich  e  air  riaghladh  ghnoth- 
uichean  na  rioghachd  'na  'ainm  fèin,  ach  da  rìreadh  b'  e  Morair 
Boid  's  a  theaghlach  an  luchd-riaghlaidh.  Goirid  an  dèigh  sin, 
an  uair  a  dh'fhàs  e  ni  bu  shine  's  ni  bu  tapaidh  dheònaich  e  maith- 
eanas  follaiseach  a  thoirt  do  gaeh  aon  de  'n  teaghlach  sin  air  son 
ni  mi-chubhaidh  sam  bith  a  dh'fheudadh  iad  a  bhi  air  a  dhean- 
amh  'na  chùis-san  roimhe  sud ;  agus  an  dèigh  sin  lean  e  air  an 
cumail  car  ùine  mar  àrd  luchd-riaghlaidh  a  ghnothuichean. 
Fhuair  Sìr  Tòmas,  aon  de  mhic  a'  Mhorair  so,  a'  bhan-phrionnsa, 
Mairireat,  piuthar  an  rìgh,  ri  'pòsadh,  agus  rinneadh  Iarl'  Ar- 
ain  deth.  Agus  chaidh  inbh'  agus  saibhreas  a  bhuileachadh  air 
buill  eiie  de  'n  teaghlach.  Ach  'an  ùine  nach  robh  fada  thionnd- 
aidh  an  sruth  'n  an  aghaidh.  Chaill  iad  f  àbhar  an  rìgh  air  sheòl- 
eigin  nach  'eil  furasd  fhaotainn  a  mach.  Thionndaidh  e  iad  uile 
mach  as  an  dreuchdaibh.  Chuir  e  fo  dheuchainn  am  beath'  iad 
air  son  an  fhòirneirt  a  thaisbein  iad  'an  Linlithgo;  ged  a  bha  e  air 
toirt  maitheanas  dhoibh.  Chaidh  Sìr  Alastair  Boid  a  dhìteadh 
's  a  chur  gu  bàs.  Theich  am  Morair  's  a  mhic  le  'm  beatha,  's  bhàs- 
aich  iad  air  fògradh  'an  tìr  chèin.  Bhàsaich  Sìr  Tòmas,  Iarl' 
Arain,  goirid  'an  dèigh  sin,  's  phòs  a'  bhan-phrionnsa,  Mairireat, 
Morair  Hamilton,  a  thàinig  an  sin  gu  bhi  'na  Iarl'  Arain. 
2.  Mu  'n  àm  so  bh  'an  rìgh  air  cùmhnant  pòsaidh  a  dheanamh 

ri  nighean  rìgìi  Lochluinn,  a  fhuair  mar  phàirfc  de  'dubhairidh 
riaghladh  nan  eileanan  Sealtaineach'us  Arcach,  abhuineadh  roimhe 
so  do  Lochlunn.  Lean  na  h-eileana  so  ri  crùn  Alba  o  'n  uair  sin. 
Ach  bha  'chainnt  Lochlunnach  air  a  labhairt  's  na  h-eileanibh  so 
gus  o  cheann  ùine  leth-cheud  bliadhna  roimhe  so. 

Bha  dà  bhràthair  aig  rìgh  Seumas  III.  Bha  'athair  an  dèigh  Diùc 
Albani  a  dheanamh  de  'n  f  hear  bu  shine  dhiubh  sin,  agus  bha  'm 
fear  eile  'na  Iarla  Mhàrr.      An  dèigh  tuiteam  nam  Bòideach, 
thàinig  an  rìgh  gu  bhi  cumail  comunn  ri  daoinibh  a  bha  de  inbhe 
ni  b'  isle  na  gu  'n  giùlaineadh  na  h-àrd-uaislean  le  iad  a  bhi  co 
faisg  air  a  phearsa,  no  co  inùirneach  aige.      B'e  fear  dhiubh  sin 
Cochran,  fear-togail,  agus  fear  eile  da  'm  b'  ainm  Rogers,  fear-ciìiil. 
A  thuilleadh  air  an  dithis  so,  bha  taillear  agus  fear  teagaisg  arm- 
chleas  air  an  gabhail  a  steach  a  measg  a  luchd  comhairl',  agus 
gobha,  agus  reultair,  Leonard,  'us  Anders.     Thòisich  uaislean  na 
tìr  a  nis  a'  sealltuinn  sios  air  an  rìgh,  mar  dhuine  gun  diù,  gun 
fhèin-mheas  no  gaisge,  agus  a'  moladh  a  bhràithrean  os  a  cheann, 
ag  ràdh  gur  e  fear  dhiubh  bu  chòir  a  bhi  air  a'  chaithir.     Dh'  dir- 
ich  a  bhràithrean  le  chèil'  'an  ceannairc  'an  aghaidh  an  rìgh  le 
droch  comhairle  nan  àrd-uaislean  ud.     Agus  chaidh  an  glacadh. 
's  an  cur  'am  priosun  le  chèile.    Bhàsaich  Iarla  Mhàrr  's  a'  phrio- 
sun.     Agus  tha  cuid  ag  aithris  gur  h-ann  le  òrdugh  an  rìgh  a 
chuireadh  gu  bàs  e.     Cha  'n  'eil  dearbh-chinnt  ciod  an  dòigh  's  an 
do  bhàsaich  e.     Bha  Diuc  Albani  ni  b'an-dàna  's  ni  bu  chiont- 
aiche  na  'bhràthair  a  Vòige;  'sghabh  a  chàirdean  eagal  gu'n 
cuirteadh  esan  gu  bàs  mar  an  ceudna.      Ach  fhuair  e  rian  air  a 
chosan  a  thoirt  leis  a  mach  as  a  phriosun,  agus  teicheadh  an  toiseach 
do  Shasunn,  agus  a  rìs  do'n  Fhraing.    Bha  'n  Fhraing  's  an  àm  sin 
a'  cogadh  ri  Sasunn,  agus  chuir  rìgh  na  Frainge  mar  impidh  air 
Seumas  III.  briseadh  a  steach  air  taobh  tuath  Shasuinn  le  armailt 
air  son  cuideachadh  le  ni-èigin  de  chumhachd  Shasuinn  a  tharruing 
uaithe  fèin.     Bha  Seumas  co-gearr-sheallach  's  gu  'n  do  ghabh  e 
comhairi'  an  Fhrangaich  's  a'  chhis  so.     Ach  o  nach  do  sheali  e 

roimhe  's  a  ghnothuch  so,  fhuair  e  aobhar  sealltuinn  as  a  dhèigh. 
Cha  b'  ann  fo  chomannd  an  rìgh,  a  bha  'n  t-arm  's  na  linnibh  ud, 
ach  fo  riaghiadh  nan  àrd-uaislean.      Bha  gach  fear  dhiubh  sin  ar 
tighinn  a  mach  gu  cath  air  ceann  a  luchd-leanmhuinn  fèin,  a  bha 
de'fhine,  guh-àraidh'sa'  cheudàite.  'Nuairthigeadhàireamhdhiubh 
sin  'an  ceann  a  chèile  le  'n  cuid  saighdearaibh  aig  àm  cogaidh, 
dh'  fheudadh  iad  an  ni  a  b'  àill  leò  dheanamh.     Agus  bhiodh  iad 
gu  tric  a'  gabhail  a  leithid  sin  a  chothrom  air  an  rìgh  èigneachadh. 
gu  nithe  'dheanamh  's  a  thoirt  air  an  àm  so  nach  biodh  e  deònach 
a  dheanamh  aig  amaibh  eile.  'Se  rùnaich  na  tighearnan  Albannach. 
a  dheanamh  air  teachd  dhoibh  'an  ceann  a  chèile,  an  rìgh  agus  a 
dhroch  luchd-comhairl'  a  chur  an  làimh, — esan  a  chur  'an  cuing 
car  tamuill,  agus  iadsan  a  ghrad  chur  gu  bàs.    Chum  iad  comhairl' 
"uaigneach  'an  eaglais  Laudeir  gu  comh-labhairt  eatorra  fèin  mu 
cionnus  a  rachadh  iad  'an  ceann  a  leithid  so  de  chluiche  cunnart- 
ach.      Bha  na  dearbh  nithe  a  bha  ga  'n  cur-san  air  bhoil  gus  ar* 
gnothuch  so  a  ghabhail  os  làimh,  ga  dheanamh  anabarrach  cunn- 
artach.      Bha  Còchran  air  a  dheanamh  'na  Iarla  Mhàrr  'an  àitet 
bràthair  an  rlgh  a  bhàsaich.    Ach  bha  e  'na  dhuine  cumhachdachr 
tapaidh  e  fèin,  's  cha  robh  e  gun  luchd-cuideachaidh.     'S  bha  na 
càirdean  ud  eil'  a  bh'  aig  an  rìgh,  air  an  dòigh  cheudn'  an  dèigh 
cròileagan  de  luchd-cuideachaidh  a  thional  timchioll  orra  fèin. 
Agus  a  thaobh  an  rìgh  fèin,  dh'  fheumadh  iad  a  bheag  no  mhòr 
de  mhisneachd  air  son  a  chur  'an  làimh  an  aghaidh  a  thoile.      Do> 
bhrigh  gu'n  robh'n  gnothuch  làn  dhoirbheas,mar  so,ghairmMorair 
Mac-'Ille-Ghlais,  a  bha  làthair,  an  aire  gu  sgeulachd  nan  luch  'sa' 
chait,  a  bha  coitchionn  a  measg  an  t-sluaigh  's  an  àm.  Bha  na  luch- 
ain  gu  mòr  air  am  brosnuchadh  air  son  cothrom  a  bhi  aig  a'  chat 
tighinn  orra  's  an  glacadh  gun  fhios,  co  tric  's  a  thogradh  e,  agus- 
runaich  iad  le  aonta  nan  uile  gu  'm  biodh  clag  air  a  chrochadh  mu 
amhach  a'  chait  leis  am  biodh  rabhadh  air  a  thoirt  dhoibh  gu  teich- 
adh  o  chunnart.     Ach  thuit  an  rùnachadh  gu  làr,  a  chionn  nach. 
faighteadh  a  h-aon  nam  measg  a  ghabhadh  os  làimh  an  clag  a- 

chrochadh.  Fhreagair  Gilleaspuig,  Iarl'  Aonghais,  ceann  dara 
teaghlaich  nan  Dùghlasach,  "gu'n  robh  e  tuigsinn  an  t-samhlaidh, 
'«  gu  'n  robh  esan  an  sud  a  chuireadh  an  clag  air  a'  chat."  Air  son 
so  lean  am  frith  ainm,  Gilleaspuig  clag-an-cat,  ris  fhad  'sbu  bheò 
e.  Bha  Iarla  Mhàrr  air  tighinn  do  'n  champ  roimhe  so  le  trì  ceud 
de  luchd-leanmlminn,  a  bha  nil'  eudaichte  le  trusganaibh  geala. 
Bha  greadhnachas  rioghal  timchioll  air  pears'  an  Iarla  fèin.  Bha 
clogaid  air  a  lìneigeadh  le  òr  ga  ghiùlan  roimh1,  'us  slabhraidh  òir 
rnu  'mhuinneal.  'N  uair  a  chual'  e  gu  'n  robh  na  Morairean  cruinn 
le  chèile  'san  eaglais  ud,  smuainich  e  dhol  a  dh'  fhaicinn  ciod  mu'n 
robh  iad.  Goirid  an  deigh  dhoibh  a  shuidheachadh  co  chuireadh 
an  clag  air  a'  chat,  chualas  bualadh  aig  an  dorus.  Dh'  fheòraich 
an  dorsair  o'n  taobh  a  stigh,  co  bha  'n  sud?  "Tha  mise,  Iarla 
Mhàrr."  Co  luath  's  a  thàinig  e  steach  spìon  Gilleaspuig  Clag- 
an-Cat  an  t-slabhraidh  òir  air'  falbh  dheth  'mhuinneal,  ag  ràdh 
gu'm  b'e  aghastar  a  b'  f  hearr  a  fhreagradh  dha.  Spìon  fear  eiF 
air  falbh  an  adharc  fhoghaid  a  bha'n  crochadh  r'a  thaobh.  "A 
Mhoi-airean,"  arsa  Cochran,  "an  e  fealadhà  tha  'n  so,  no  'n  ann  da 
TÌreadh  a  tha  sibh?"  "A  cheart  da  rìreadh,"  ars'  iadsan,  "'s  fair- 
ichidh  tusa  gur  h-ann."  Gu  seanachas  fad  a  dheanamh  goirid 
chaidh  Cochran  agus  uile  dhroch  comhairlichean  an  rìgh  a  chroch- 
adh  an  là  ud  fèin  o  mhullach  drochaid  Laudeir,  an  t-arm  a  sgaoil- 
cadh,  agus  an  rìgh  a  thoirt  air  ais  gu  Caisteal  Dhuneidin. 

4.  Chuir  na  Morairean  ceannairceach  ud  dream  àraidh  dhiubh 
fèin  air  leth  air  son  a  bhi 'riaghladh  ghnothuichean  na  rioghachd. 
Bha  Gilleaspuig  clag-an-cat  'na  cheann-laghair.  Rinn  iad  sìth  n 
Sasunn  goirid  an  dèigh  sin.  Ach  ghlèidh  an  rioghachd  sin  tuill- 
eadh  an  grèim  a  fhuair  i  air  Beruic  aig  an  àm  ud,  ged  a  dh'  oidh- 
irpich  Alba  -gu  tric  an  dèigh  sud  f haotainn  air  ais.  Bha  Diùc 
Albani,  bràthair  an  righ,  a  measg  nan  teachdairean  a  chnir  Sasunn 
a  nàsgadh  na  sìth  ris  na  tighearnaibh  Aibannach.  Dh'  iarr  esan 
an  rìgh  a  chur  fa  sgaoil,  a  rèir  coslais,  air  son  an  gnothuch  a  dhean- 
amh  ni  b'  fhusadh  dha  fèin.     Bha  n  rìgh  's  a  bhràthair  an  sin  air 

an  rèiteachadh  ri  chèile.  Bha  Albani  'na  àrd-riaghlair  air  gnoth- 
uichibh  na  rioghachd,  agus  an  rìgh  a'  leantuinn  air  a  bhi  ranns- 
achadh  a  mach  's  a'  fòghlum  nan  ealaidhean  's  nan  eòlasan  air  an. 
robh  e  riamh  a'  taisbeanadh  a  bhi  co  dèigheil.  Ach  'an  ùine 
ghoirid  thàinig  a  rìs  os  ceann  bùird  gu  'n  robh  'n  Dh>c  a  deanamh. 
suas  ri  rìgh  Shasuinn  air  son  còmhnadh  fhaotainn  uaithe  gus  a 
bhràtliair  a  chur  dheth  'n  chaithir  agus  an  crùn  a  ghabhail  da 
fèin.  'N  uair  a  thuig  e  gu  'n  robh  'n  gnothuch  air  fhaotainn  a 
mach,  's  gu  'n  robh  e  gu  bhi  air  a  chur  an  làimh  gu  'n  dàil  thèich 
^e  as  an  rioghachd,  's  cha  do  stad  e  gus  an  d'  ràinig  e  'n  Fhraing. 
Phòs  e  nighean  do  Iarla  Bhouloin  's  an  rioghachd  sin,  agus  bha 
mac  aig'  a  bh'air  ainmeachadh  air  an  teaghlach  sin,  agus  a  thàinig 
an  dèigh  sin  gu  bhi  'na  Thàinistear  Alba  ri  linn  rìgh  Seumas  V. 

5.  'Nuair  a  chunnaic  na  Morairean  ceannairceach  ud  a  dh'  ainm- 
icheadh  cheana  gu  'n  d'  f hàg  Albani  an  dùthaich  gun  dùil  ri  tighinn 
beò  innb'  's  gu  'n  robh  an  rìgh  saor  o  na  h-uile  casgadh  gus  an  ni 
a  b'ài;l  leis  a  dheanamh,  's  ann  a  rùnaich  iad  èiridh  'an  ceannairc 
a  rìs;  an  clag  a  chur  air  a'  chat  an  dara  uair,  air  eagal  mur  dean- 
adh  iad  sin  gu  'n  tachradh  ni  bu  mheasa  dhoibh.  Thàinig  a* 
tchomh-fheall  so  gu  cruth  'us  àird'  'an  ùine  co  goirid,  's  gu  'n  robh 
tia  Morairean  air  tional  ri  chèil'  air  ceann  an  cuid  daoine  mu  'n. 
gannanrobhfiosaig  an  rìgh  gu'n  robh  èirigh  gu  bhi  idir  ann.  Ghlais 
Seumas  suas  a  chuid  ionmhais  an  Caisteal  Dhuneidin,  's  ghabh  e 
gu  tuath  le  shil  ri  còmhnadh  o  na  Morairibh  tuathach.  Thaghaii 
e  'n  Caisteal  Shruileidh  's  an  dol  seachad,  air  an  robh  fear  da  'm 
b'  ainm  Shaw.a  Fintri  'na  cheanard.  Neartaich  e  'n  daing- 
neach  's  dh'  fhàg  e  'mhac  'us  'oighr'  ann,  's  thug  e  teann-sparradh 
do'n  cheannard  air  a  bheatha  gun  e  leigeadh  neach  sam  bith  an 
goire  a'  phrionns.  Ach  leig  an  ceannard  foilleirud  na  Morairean 
ceannairceach  a  chonaltradh  ris  a  phrionns',  air  son  duais  mhòir. 
Thug  iad  an  sin  air  a'  phrionns  aontachadh  ri  dhol  air  an  ceann  a 
chogadh  an  agliaidh  'athar  's  gu'n  deanadh  iad  rìgh  dhethsan  'na 
àite.     'N  uair  a  fhuair  iad  am  prionns'  òg  do  'n  champ,  rinn  iad 

gairm  fhollaiseach  airfeadh  na  dùthcha  gu  'n  do  chaill  Seuraas 

III.  na  h-uile  còir  air  a'  chrùn,  's  gu'n  robh  'mhac  bu  shine,  Seumas 

IV.  a  nis  'na  rìgh  'an  àit  'athar.  Am  feadh  a  bha  'n  àrd  chean- 
nairc  so  a'  dol  air  aghart  'an  ceann  a  deas  na  rioghachd  bha  na 
Morairean  tuathach  le  'n  cuid  daoine  'trèudadh  gu  bratach  an 
rìgh.  Thriall  e  gu  deas  air  cheann  armailt  liònmhoir  gus  na  cean- 
naircich  a  sgapadh.  An  àm  dha  bhi  'gabhail  seachad  air  Sruil- 
eadh,  thaghail  e  aig  a'  chaisteal.  Ach  cha  'n  f  hosgladh  Shaw  an 
geata  dha.  Dh'  iarr  e  cothrom  labhaìrt  ris  a'  phrionnsa.  Thuirt 
Shaw  gu'n  robh  'm  Prionnsa  's  a'  champa  còmhladh  ris  na  Morair- 
ibh.  "  A  bhrathadair"  ars'  an  rìgh,  ma  's  beò  mise  gheibh  thusa 
do  dhuais  air  son  do  neo-dhìlseachd.  Ghabh  an  rìgh  air  aghart  's 
fhuair  e  na  ceannaircich  air  campachadh  aig  Blacnes,  faisg  air 
Linlithgo.  Ach  an  àit'  an  dà  armailt  a  thoirt  gu  bualadh  air  a 
chèile,  's  ann  a  bha  'n  rìgh  deònach  air  sìth  a  dheanamh  riu  uile, 
agus  am  beatha,  's  an  onair  's  an  stàitean  a  dheanamh  cinnteach 
dhoibh  nan  sgaoileadh  iad,  's  gu'n  gealladh  iad  a  bhi  na  'n  iochd- 
arain  umhail  an  dèigh  sud.  Bha  e  furasd  gu  leor  leòsan  'us  dhoibh 
sin  a  ghealltuinn  aig  an  àm ;  agus  rinneadh  seòrsa  de  rèite  eadar 
iad  fèin  's  an  rìgh  an  sin.  Ach  an  uair  a  chunnaic  iad  gu'n  deach- 
aidh  an  rìgh  air  ais  do  Dhuneidin,  's  gu'n  do  ph.Hl  mòran  de  'n 
luchd-cuideachaidh  dhachaidh,  chruinnich  iad  a  ris  le  rùn  sui^lh- 
ichte  'thilgeadh  dheth'n  chaithir.  B'  èigin  do'n  rìgh  a  nis,  a  dheòin 
no  dh'aindeoin,  coinneachadh  riu  'san  àraich.  Chaidh  an  d& 
fheachd  a  tharruing  'an  òrdugh  catha,  aig  àite  ris  an  abrar  Allt- 
Shauchaidh.  Theich  armailt  an  rìgh  an  dèigh  mòran  tuiteam  air 
gach  taobh.  Theich  an  rìgh  air  muin  eich  bheothaiì  a  thug  duin 
uasal  da  an  là  sin  fèin.  Bha'n  t-ainmhidh  luath-chosach  'na  leum 
a'  gabhail  seachad  mu  dhorus  muilinn  a  bh'  air  Allt  a'  bhonnaich. 
Thachair  do  bhean  a'  mhuilleir,  a  bha  'togail  soitheach  uisg'  as  an 
Allt,  an  uair  a  chunnaic  i  each  le  marcach  armaicht'  a'  dlùthach- 
adh  rithe  'na  leum,  gu'n  do  thog  i  'ceann  gu  grad,  's  ruith  i  air 
falbh.     Bha  'n  t-each  air  tighinn  fagus  di  mu'n  tug  e  'n  aire  dhj, 

's  ghabh  e  eagal  leis  an  dòigh  air  an  do  ruith  i,  's  thug  e  leum- 
taoibh  as,  leis  an  robh  am  marcach  rioghail  air  a  thilgeadh  as  a 
dhiollaid.  Thàinig  fannachadh  air  leis  a'  bhuille  throm  a  fhuair 
e  'na  chuid  armachd.  Thug  am  muillear  's  a  bhean  a  steach  do'n. 
rchuilinn  e;  's  an  uair  a  thàinig  a  chainnt  thuige  dh' innis  e 
dhoibh  co  a  b'  e,  's  gu'm  bu  mhaith  leis  aideachadh  a  dheanamh 
do  shagart.  Chaidh  a'  bhean  a  mach  a  dh'iarraidh  lorg  air  sag- 
art.  Dh'innis  i f àth  a  turuis.do  choigreach,  a  choinnich  i  le  cabh- 
aig  a'  tighinn  a  dh'  ionnsuidh  an  doruis.  Air  do'n  choigreach  so 
aideachadh  gu  'm  bu  shagart  e  fèin,  chaidh  a  threòrachadh  a 
dh'ionnsuidh  an  àit  an  robh  an  rìgh;  ach  'an  àite  gniomh  caraid 
a  dheanamh  do'n  duine  thinn,  's  ann  a  chrom  e  os  a  cheann, 
's  thug  e  ceithir  no  cùig  de  lotan  bàsmhor  dha  mu 'n  chridhe. 
Ghrad  thug  am  mortair  a  chasan  leis,  'scha  d'  fhuaradh  a  mach 
xiamh  co  rinn  an  gniomh  oillteil  so,  ged  a  bha  amharus  air  dithis 
no  triùirachunncas  a  dian  ruagadhan  rìgh'an  am  dha  teicheadh  air 
falbh  o'n  àraich.  Chuireadh  Seumas  III.  mar  so  gu  bàs  gu  tàireil, 
anns  a'  bhliadhna  1488,  le  ceannairc  a  chuid  iochdarana  tuaireap- 
ach  fèin,  anns  a'  chuigeamh  bliadhna  deug  thar  f hichead  de  'aois ; 
agus  bha  'n  gnothuch  ni  bu  chianaile  le  'mhac  bu  shine  fèin  a  bhi 
'na  cheann-iùil  aig  na  ceannaircich  ud. 

Thainig  Seumas  IY.  gu  siochail  tliun  na  caithreach  an  dèigh  bàis 
^athar  's  a  'n  t-seachdamh  bliadhna  deug  de  'aois.  Cha  'n  'eil  e  cos- 
lach  gu  'n  robh  smuaineachadh  's  am  bith  aige  's  a'  cheud  dol  a  mach, 
air  an  olc  a  bha  fìllte  stigh  's  a'  ghnùis  a  thug  e  dp  'n  cheannairc  a 
chriochnaich  'am  bàs  'athar.  Bha  e  cur  seachad  na  h-ùine  ann  an 
xiridhealachd  's  'am  fleadhachas;  fleadh  a'n  dèigh  fleadha,  cha  mhòr 
gun  sgur  idir.  Ma  bha  cruinneachadh  cruaidh,  bha  co  cinnteach 
sin,  leigeadh  tais,  aig  an  ionmhas  a  dh'  fhàg  'athair  anns  a'  Chiste 
Dhuibh.  Ach  cha  b'  e  mhàin  gu  'n  robh  fearas  mhbra  's  cathanaich 
mar'so,  nàdurrach  do  Sheumas  IV.  ach  'se  's  coslaiche  gu  'n  robh 
e  fèin  's  a  luchd-comhairl'  a'  faicinn  iomchuidh  'us  feumail  na  h-uile 
meadhon  a  ghabhadh  deanamh  a  chleachdadh  air  son  an  dà  phàirt- 
idh  a  bha  'n  aghaidh  a  chèile  's  an  stàit'  a  thoirt  gu  bhi  'n  deadh 
rùin  do  'n  chùirt,  agus  gu  tomhas  èigin  de  chòrdadh  eatorra  fèin 
mar  an  ceudna.  B'  iad  greadhnachas,  ith'  'us  òl  'us  aighear,  cuid 
de  na  meadhonan  a  mheasadh  freagarrach  a  ghnàthachadh  air  son 
an  aobhair  sin.  Bha  iad  sin  air  an  gnàthachadh,  's  cha  b'  ann  leis 
an  tomhas  bheag. 

2  'S  gann  a  fhuair  rià  morairean  ud  a  rinn  ceannairc  'an  aghaidh 
an  rìgli  mu  dheireadh,  iad  fein  air  an  socrachadh  'an  cumhachd  le 
dreuchdan  fa  leth  na  rioghachd  fhaotainn  doibh  fèin  's  do  'n  càirdibh, 
'n  uair  a  thug  iad  ma  'n  airidh  Aclid  fhaotainn  tre  'n  Pìiàrlamaid,  a' 
coireachadh  'sa'  dìteadh  na  morairean  a  sheas,  mar  bu  chubhaidh 
dhoìbh,  air  taobh  an  rìgh  Seumas  III.  ris  nach  do  thogair  iadsan 
ys  an  t-sumonadh  ud  a  ràdh  ach  Athair  an  rìgh.    Bha  'n  t-Achd  udf 

s  na  briathra  's  an  robh  e  air  a  chur,  da  rìreadh,  'na  cheol-gàire, 
'n  uair  a  smuainichear  gar  h-iad  a'  mhuinntir  a  thug  ma  'n  airidh  an 
t-Achd  fhaighinn  air  a  dhaingneachadh  mar  laghabha,  da  rìreadh, 
ciontach  de  cheannairc  agus  toiìlteannach  air  a  bhi  air  an  coireach- 
adh.  Ach  's  e  bh'  ann  saimpleir  de  'ni  a  bha  riamh  a'  tachairt  's  an 
t-saoghal  throimh-chèile  so,  am  fear  is  treis'  an  uachdar.  Co-dhiù 
chaidh  ac'  air  sliseagan  maithe  thoirt  o  chuid  de  'na  Morairean 
dìleas  ud,  a  bha  ni  b'  airidh  air  a  bhi  'riaghladh  na  iad  fèin.  Ach 
chaidh  aig  cuid  eile  dhiubh  air  iad  fèin  a  dhionadh  uatha.  'N  a 
'measg  sin  bha  Sìr  Aindreas  Wood,  marsant  agus  maraiche  son- 
raichte.  'N  uair  a  chaidh  Sìr  Aindreas  so  a  ghairm  an  làthair  na 
comhairl'  air  son  e  sheasamh  ro  fhad'  a  mach  air  taobh  Sheumais 
III.  dhion  se  e  fèin  gu  duineil,  's  dh'  innis  e  dhoibh  ri  'n  eudanaibh 
gur  h-iadsan  a  bha  toillteannach  air  an  dìteadh  's  an  coireachadh, 
's  thuirt  e  ris  an  rìgh,  a  bha  làthair,  na  'm  faigheadh  iad  sud  an 
cothrom  air  gu  'n  deanadh  iad  an  aon  diol  air  's  a  rinn  iad  air  'athair 
roimhe.  Thug  Sìr  Aindreas  a  cheart  aire  roimh  làimh,  gu  'm  biodh 
cumhachan  air  an  seulachadh  leis  am  biodh  a  bheatha  cinnteach  dha, 
's  nach  gabhadh  na  tighearnan  fuilteach  ud  a  dhànadas  orr'  a  chur 
an  làimh.  Ach  'n  uair  a  fhuair  e  gu  tearuint'  air  bòrd  a  shoithich, 
chuir  iad  fios  air  maraiche  cruadalach  eil'  a  bha  'm  Port-Libhte, 
's  thairg  iad  duais  mhòr  dha  na  'n  armaicheadh  e  àireamh  luigeas, 
's  gu  'n  glacadh,  's  gu  'n  tugadh  e  suas  dhoibhsan  Sìr  Aindreas  air 
son  an  an-dànadais  a  ghnàthaich  e  'n  làthair  na  comhairle.  'Se  'm 
freagradh  a  thug  am  maraiche  so,  ged  nach  robh  aig  Sìr  Aindreas 
ach  an  dà  luing  gun  robh  iad  co  maith  air  an  armachadh  's  air  an 
daoineachadh,  's  e  fèin  co  gleusta,  's  co  duineil,  's  nach  faighteadh 
de  luingeas  an  Libhte  na  ghlacadh  e.  B'  èigin  do  na  morairean 
an  tàmailt  a  shlugadh.  Bha  Gilleaspuig  Dùghlasach,  Clag-an-cat, 
'na  aon  diubh.  Ghabh  an  rìgh  Sìr  Aindreas  an  dèigh  so  gu  bhi 
'na  aon  de  'chàirdean  's  a  luchd-comhairle.  Thuig  Seumas  gu  'm 
biodh  sin  a  chum  a  leas  fèin. 

'S  ann  mu  'n  àm  so  a  bha  'n  Roinn-Eòrpa  gu  h-iomlan  air  & 

gluasad  leis  an  iomradh  a  sgaoil  air  feadh  gach  tìr  gu  'n  robh  Col- 
nmbas  air  fearann  nan  Innsean  a  'siar  fhaotainn  a  mach.  Anns  a' 
bhliadhna  1497,  fhuair  Iain  Cabot,  agus  Sebastian  a  mhac,  mar- 
santan  Eadailteach  a  bha  chòmhnuidh  'an  Sasunn,  a  mach  Florida, 
anrudha's  faide  deas  de  cheann  a  tuath  America.  Agus  air  an 
ath  bhliadhna  fhuair  Americus  TJespucius  a  mach  oirthir  a  's  ear 
America.  Agus  goirid  an  dèigh  sin,  fhuaradh  a  mach  slighe  do  na 
h-Innsibh  a  's  ear  timchioll  ceann  a  deas  Africa,  no  Cape  of  Good 
Hope.  Leis  na  nithibh  so  uile  bha  staid  marsantachd  an  t-saoghail 
gu  mòr  air  atharrachadh.  Ghluais  so  Alba  mar  gach  rioghachd 
eile  gus  an  cabhlach  a  mheudachadh  's  a  neartachadh.  Ghairm  an 
rìgh  saoir  luingeas  as  gach  tìr  'us  àit'  an  robh  iad  ri  'm  faotainn. 
JS  leis  gach  saothair  'us  costas  a  bh'  ann,  chunnaic  e  càbhlach  nach 
bu  chearbach  aig  an  rioghachd  ri  'latha  fèin. 

3.  Thàinig  Seumas,  a  chuid  's  a  chuid  gu  bhi  'faicinn  gu  'n  d'rinn 
e  gu  h-olc  le  aontachadh  leis  na  morairibh  's  a'  cheannairc  a  chrioch- 
naich  'am  bàs  'athar.  Agus  le  comhairl'  an  luchd-iùil  spioradail  a 
bh'  aige,  dh'  aontaich  e  bhi  ga  pheanasachadh  fèin  fhad  's  bu  bheò 
e  air  son  na  h-eas-ùmhlachd  mhacail  sin.  'S  e  ghnè  peanais  a  rogh- 
nuich  e,  bhi  'giùlan  crios  iarruinn,  deanta  'an  cruth  slabhraidh  mu 
'mheadhon.  Cha  robh  's  a  chrios  ach  beagan  ùnnsachan  'an  tois- 
each  ach  bha  e  cur  beagan  ris  na  h-uile  bliadhn',  air  sheòl  's  gu  'n 
tàinig  e  gu  bhi  gu  maith  trom  mu  dheireadh.  Air  son  so  thugadh 
Seumas  a'  chrios  iarruinn  air.  Bhiodh  Seumas  air  uairibh  a'  tuit- 
eam  an  trom-mhulad  air  son  na  h-amaideachd  's  na  ceannairc  a 
dh'  aobharaich  an  crios  iarruinn.  Aig  nah-amaibh  aithreachail  sin, 
bhiodh  e  'dol  a  chur  seachad  beagan  ùin'  'an  aon  de  na  tighibh 
mhanach  de  'n  robh  'n  tìr  làn,  agus  ga  chleachdadh  f èin  an  dleas- 
danasaibh  cràbhach.  Ach  an  ceann  ghreis  dh'  fhalbhadh  am  mulad 
's  philleadh  Seumas  gu  comunn  a  chuid  cùirteirean  a  measg  am 
"biodh  e  co  cridheach  's  a  bha  e  riamh.  Lean  a  chaochlaideachd  so 
ris  rè  a  bheatha.     Ach  thionndaidh  e  air  f albh  o  chuid  de  na  mor- 

airibh  a  thug  thar  a  bhuinn  e  gu  ceannairc  an  aghaidh  'athar,  agus 
iadsan  uaithe-san. 

4.  Phòs  Seumas  IV.  Mairireat,  nighean  rìgh  Eeanruic  VII. 
Shasuinn.  'S  anu  aig  Eanruic  VII.  a  stad  crùn  Shasuinn  an  dèigh 
gach  troimhe  chèil'  uamhasach  a  bha  's  an  rioghachd  ud,  eadar 
teaghlaichibh  Iorc  'us  Lancaster.  B'  e  Eanruic  oighre  teaghlaich 
Lancaster,  ach  phòs  e  Ealasaid,  nighean  bu  shine  Eideird  IV.,  a 
bha  le  còir  bhreith  na  h-oighre  dligheach  air  an  rioghachd.  Mar 
so  bha  'n  dà  theaghlach  air  an  aonadh,  agus  stad  air  a  chur  air 
an  dòrtadh  fola.  Ged  a  bha  Eanruic  'na  dhuine  fuilteach  bha  e  na 
dheadh  fhear-riaghlaidh,  agus  fad  sheallaeh  a  thaobh  nithe  saogh- 
alta.  Bha  sùil  aige  gu'm  feudadh  an  t-àm  a  theachd  anns  am 
b'  urrainn  aon  de  righrean  Shasuinn  còir  agairt  air  crùn  Alba  tre'n 
bhan-phrionnsa  so;  ach  'se  thachair,  'an  aghaidh  sin,  g'n  do  thag- 
air  fear  de  righrean  Alba  còir  air  rioghachd  Shasuinn  air  a 
sgàthsa. 

B'  e  rìgh  Senmas  VI.  Alb'  a  thàinig  's  an  ■  atli  linn  gu  bhi  'na 
rìgh  'an  Sasunn,  iar-ogha  na  ban-phrionnsa  so.  Ach  bha  sùil  aig 
Eanruic  VII.  mar  an  ceudna  ris  an  tairbh'  a  gheibheadh  an  dà  riogh- 
achd  dheth  'n  t-sìth  a  bh'  air  a  daingneachadh  eotarr'  air  lorg  a' 
chleamhnais  so.  Lean  an  t-sìth  so  a  bha  ro  fheumail,  araon  do 
Alba  's  do  Shasunn,  rè  dheich  bliadhua,  ach  briseadh  beag  a  rinn 
Seumas  oirre  air  sgàth  mealltair  a  thàing  gu  'chùirt  thar  tìr-mor  na 
h-Eòrp',  agus  a  bha  'cumail  a  mach  gu'm  b'  e  fèin  Diùc  Iorc, 
oighre  dligheach  Shasuinn.  Chreid  rìgh  Seumas  seanachas  an  fhir 
so,  'sthng  e  bean  da  à  teaghlach  a  bha  'n  dlùth  dhàimh  dha  fèin, 
's  bhris  e  steach  air  taobh  tuath  Shasuinn  le  feachd  gu  'athair-cèlle 
thilgeadh  dheth 'n  chaithir,  's  am  fear  so  a  chur  'na  àite.  Ach 
fhuair  e  mach  air  a  chostas  nach  gabhadh  sud  deanamh,  's  leig  e 
seachad  e. 

5.  Dh'  èirich  troimhe  chèile  mòr  's  a'  Ghàeltachd  aig  àm  pòsaidh 
an  rìgh,  le  oidhirp  a  thug  cuid  de  na  tighearnan  Gàeiach  air  ogha 

Mhorair  nan  Eilean  a  shuidheachadh  's  an  ùghdarras  a  bh'  aig  a 
shinnsiribh,  agus  a  bha  'n  rìgh  so  fèin  an  dèigh  a  thoirt  o  'sheanair 
'sa'  bhliadhna  1494.  Chaidh  a'  cheannairc  so  chur  fodha  le  saoth- 
air  'us  rnòr  dhragh;  ach  bha  Seumas  ni  bu  toighiche  mu  ghnoth- 
uichibh  na  G-àeltachd  an  dèigh  so  na  bha  e  roimhe  sin.  Bhiodh  e 
gu  maith  tric  's  an  taobh  tuath,  air  a  chuairteachadh  le  'chùirteir- 
ibh.  Dh'  atharraich  'us  chuir  e  'n  lionmhoireachd  na  Siorrachdan 
ieadh  na  Gàeltachd,air  sheòl's  gu'm  biodheni  b'fhusadhdhanacearn- 
aidhean  fad  as  ud  a  riaghladh  tre'n  luchd-dreuchd  a  chuir  e  fèin  os 
&u  ceann. 

6.  Bha  trì  Colaistean,  no  Oil-thighean  'an  Alba  's  an  rioghachadh 
50.  Bha  Colaistean  Chill-Rìmhinn  'us  Ghlascho  air  bith  air  an 
■togail  roimhe  so.  Thug  Seumas  IV.  ma  'n  airidh  Colaist'  an  rìgh 
'an  Abaraidhean  a  bhi  air  a  togail.  B'  ann  's  an  rioghachadh  so, 
inar  an  ceudn',  a  thugadh  eòlas  air  clo-bhualadh  leabhraichean  a 
steach  do  Alba.  Bha  'n  t-innleachd  feumail  so  air  fhaotainn  a  inach 
's  a  bhliadhna  1440  le  Iain  Gutenbergh  's  a'  Ghearmailt;  ach  cha 
tàinig  e  do'Alba  gus  an  do  thòisich  Ualter  [Chapman,  a  bh'  air 
bith  'na  sheirbhiseach  aig  an  rìgh,  air  clo-bhualadh  leabhraichean 
's  a'  bhliadhna  1509.  Thug  an  rìgh  do  'n  fhear  so  na  h-uile  mis- 
neachd  a  bha  f eumail,  's  gun  teagamh  sam  bith  bhiodh  e  'ceannach 
cuid  de  na  leabhraichean  a  bh'  air  an  deanamh  leis  an  ealainn  ùir 
ni  bu  phailte  's  ni  bu  shaoire  na  bha  iad  roimhe.  Tha  na  nithe  so 
a'  deanamh  soilleir  gu  'n  robh  eòlas  a'  meudachadh,  's  gu  ''n  robh 
'n  rìgh  'na  fhear-taic  do  na  h-uil'  eòlas  feumail.  Feudaidh  e  bhi  gur 
li-ann  o  na  h-aobharaibh  sin  a  bha  e  'g  èiridh  gu  'n  robh  an  tearc  a 
bha  tuigsinn  na  firinn's  a  fuathachadh  mhealltaireachd  na  Pàpanachd 
a'  fàs  ni  bu  dàine  's  ni  b'  fhollaisiche.  Theirteadh  Lollardaich  mar 
fhrith-ainm  riu  so  anns  gaeh  rioghachd  's  an  Roinn-Eòrpa.  Bu  ro 
lionmhor  leis  na  h-easbuigibh  Pàpanach  a  bha  iad  a'  fàs  'an  Alba. 
Thug  iad  mu  'n  airidh  àireamh  àraidh  dhiubh  a  ghairm  'am  fianuis 
na  Comhairle  gu  freagradh  air  son  saobh  chreideamh,  mar  theireadh. 
iadsan  ris  na  beachdaibh  a  bha  iad  ag  àrach.      Chriochnaich  am 

mòd  eaglaiseach  so  le  stoirm  ghàireachdaich  anns  nach  b'  urrahm 
an  rìgh  no  a  chùirteirean  cumail  orra  fèin,  le  bhi  cluinntinn  an  dòigh 
's  an  robh  na  Lollardaich  gheur'  ag  aoireadh  nam  Pàpanach  agus 
an  rian  aoraidh  a  bh'  aca.  Trè  chàirdeas  an  rìgh,  cha  bu  dàna  le 
Pàpa  no  easbuig  làmh  a  chur  'an  duine  de  'n  mhuinntir  bhig  ud. 

7.  Bhàsaich  Eanruic  YII.  Shasuinn  'sa'  bhliadhna  1509.  Thàinig 
a  mhac,  Eanruic  YIII.  'na  àite  thun  na  caithreach,  agus  e  ochd 
bliadhna  deug  a  dh'  aois.  Bha  esan  mothachail  air  a  chòir  air  a 
chrùn  a  bhi  co  daingean  's  nach  robh  duine  sam  bith  a  cur  teagaimh 
ann;  's  mar  a  bha  e  'na  dhuine  tapaidh,  misneachail  gu  nàdurrachy 
bha  so  ga  dheanamh  ni  bn  ro  dhalma.  'An  ùine  nach  robh  fada 
dh'  èirich  eas-còrdadh  eadar  e  fèin  's  a  chliamhuinn,  Seumas  IY- 
Alba.  Bha  ni-èigin  de  bhonn  aig  an  eas-còrdadh  sin  eatorra  fèin 
na'n  dithis,  mar  tha  cuid  ag  ràdh,  a  chionn  nach  robh  Eanruic  a' 
pàigheadh  d'a  phiuthair,  ban-rìgh  Alb',  an  airgid  a  dh'  òrduich  a 
h-athair  dhi  aig  àm  a  bhàis.  Ach  b'  e  'n  t-aobhair  àraidh  air  son 
an  tàinig  iad  gu  naimhdeas  follaiseach  d'a  chèile  gu  'm  bu  mhaith  le 
Iulias  II.  Pàpa  na  Ròimh'  iad  a  thighinn  gu  sin. 

Bha  'm  Pàpa  goirid  roimhe  so  air  sealbh  a  ghabhail  dha  fèin  air 
dà  mhòr-roinn  ris  an  abrar  Parma  'us  Piacensa,  'san  Eadailt 
Uachdraich.  Ach  bha  Luthais  XII.  Rìgh  na  Fraing'  a  bha  's  an 
àm  sin,  a'  cogadh  's  an  Eadailt,  a'  tagairt  còir  air  na  mòr-roinnibh 
sin,  's  bha  eagal  mòr  air  a'  Phàpa  gu  'n  tugadh  e  uaith'  iad.  Cha 
b'  e  'm  Pàpa  'm  fear  a  dh'  fhàgadh  clach  gun  tionndadh  mu  'il 
leigeadh  e  as  a  làimh  ni  sam  bith  air  am  faigheadh  e  grèim.  'S  e 
rinn  e  aig  an  àm  ud  tòiseachadh  a'  miodal  ri  Eanruic  VIII.  rìgh 
Shasuinn,  ach  am  faigheadh  e  gu  'thaobh  fèin  e,  gu  'n  deanadh  e 
cù  cogaidh  dheth  's  gu  'n  stuigeadh  e  's  an  Fhraing  e.  Chinnich 
sin  leis.  Chaidh  cogadh  èigheach  eadar  Sasunn  'san  Fhraing; 
's  mar  sin  b'  èigin  do  rìgh  na  Fraing'  an  cogadh  Eadailteach  a  leig- 
eadh  seachad  's  oidhirpeachadh  air  e  fèin  a  dhionadh  o'  n  t-Sas- 
unnach.  Ach  aig  an  àm  cheudna  dh'  oidhirpich  e  'n  cleas  ceudna 
'chluicheadh  air  rìgh  Shasuinn,  a  chluich  am  Pàp'  air  fèin.     B'  e 

sm  rìgh  Alb'  a  tharruing  gu  bhi  'n  comh-bhoinn  ris  fèin,  agus  a 
stuigeadh  an  taobh  Shasuinn,  gus  an  tugadh  so  air  Eanruic  pill- 
eadh  uaithe  fèin  gus  an  aire  thoirt  air  a  ghnothuichibh  aig 
a'  bhaile.  An  dèigh  mòran  brìdeil  o  chùirt  na  Frainge  dh'  aontaich 
Seumas  IV.  ri  briseadh  a  steach  air  taobh  tuath  Shasuinn  le  feachd 
lionmhòir  anns  an  robh,  a  rèir  cuid  de  luchd-eachdraidh,  dltith  air 
ceud  mìle  saighdear.  Chuir  e  feachd  mara  mar  an  ceudn'  air 
ghleus  gu  briseadh  a  steach  air  taobh  tuath  Eirinn.  Ach  cha  robh 
'an  t-Iarl'  Arrainneach  a  rinneadh  'na  chomanndair  air  a  chàbh- 
lach  so,  freagarrach  air  son  na  dreuchd.  Cha  robh  e  aon  chuid 
'na  sheòladair  no  'na  shaighdear  agus  chaidh  na  luingeis  a  bhris- 
eadh  's  a,  sgapadh  gun  dol  'an  ceann  a  ghnothuich  air  son  an  do 
chuireadh  a  mach  iad.  Chaidh  an  rìgh  f èin,  mar  àrd-sheanalair  air 
cheann  an  ainn  thìre.  An  dèigh  beagan  ùin'  a  chur  seachad  'an 
taobh  tuath  Shasuinn  a'  togail  chreachan  gun  duin'  a  sheasamh 
rompa,  champaich  na  h-Albannaich  air  cnoc  ris  an'abrar  Floden 
ann  an  comhnard  Achaidh  na  muinnle.  Bha  rìgh  Shasuinn  's  an 
Fhraing;  ach  bha  e  air  Iarla  Shurreigh  fhàgail  na  àrd-sheanalair 
air  ari  arm  Shasunnach  aig  a'  bhaile.  Fhuair  an  t-Iarla  sin  feachd 
lionmhòr  air  a  togail  air  feadh  Shasuinn  leis  an  do  thriall  e  gu 
tuath  air  los  an  t-Albannach  a  philleadh  air  ais.  Mu  'n  àm  an  do 
ràinig  Surreigh  coimhearsnachd  a'  chaimp  Albannaich,  bha  mòran 
de  luchd-leanmhuinn  Sheumais  IV.  air  pilltinn  dachaidh ;  oir  bha 
biadh  a'  f às  gann  na  'm  measg  a  thaobh  's  nach  robh  sùil  ac'  o 
thoiseach  a  bhi  air  falbh  o  'n  tighibh  ach  dà  f  hichead  là.  Bha 
mar  an  ceudna  dream  maith  eile  de  na  deas  Albannaich  air  tigh- 
ìnn  a  nall  air  a'  chrìch  ardh'  fholuch  an  cuid  creiche.  Mar  so  bha 
'n  t-arm  Albannach  gu  mòr  air  a  lughdachadh.  Ach  air  son  sin 
nile  bha  'n  rìgh  's  a  chuid  oifigeach  deònach  blàr  a  sheasamh  ris 
na  Sasunnaich.  Chum  na  h-oifigich  comhairle  'roimh 'n  bhlàr  air 
son  am  barail  a  chur  an  cèill  mu  ciod  bu  chòir  do  'n  rìgh  a  dhean- 
amh,  gu  pearsonta.  Agus  bha  iad  uil'  aon-sgeulach  air  nach  bu. 
chòir  do  'n  rìgh  a  dhol  do  'n  chath  idir,  ach  e  dh'  ainmeachadh 

àrd-sheanalair  'na  àit'  agus  e  fdin  a  philltinn  dachaidh,  no  e  bhi  'n 
àit'  èigin  'an  coimhearsnachd  an  airm  anns  am  biodh  a  bheatha 
tearuinte.    Cha'n  èisdeadh  rìgh  Seumas  ri  sin.    Ach  bhagair  e  gu 
geur  air  an  fheadhainn  a  chomhairlich  esan  a  chumail  as  an  àraich 
gu'n  crochadheiadmuchoinneamhan  dorsanfèin,'n  uaira  philleadh 
e  do  Alba.     B'  èigin  a  thoil  fèin  a  leigeadh  leis  's  a  ghnothuch  so. 
Ach  cha  b'  e  mhàin  sin,  ach  b'  èigin  a  thoil  fèin  a  bhi  deant'  'an 
ullachadh  air  son  a  chath',  agus  an  dèigh  tòiseachadh  air  cath. 
Bha  làthrach  ro  fhàbharrach  ac'  air  a  taghadh  roimh  làimh,  agus 
cha  ghabhadh  Surreigh  air  ionnsuidh  a  thoirt  orra,  gus  am  feuch- 
adh  e  ri  'm  breugadh  a  sin,  gu  àit'  eil'  anns  am  biodh  a  chothrom 
fèin  ni  b'  fhearr.     Bha  Seumas  a'  leigeadh  leis,  'an  aghaidh  toil 
'us  comhaiii'  a  chuid  oifigearan,  a  bhi  dol  mu  'n  cuairt  air  a  champ 
mar  a  thogradh  e  fèin;  cha  leigeadh  e  le  duine  grabadh  sam  bith 
a  chur  air;  ach  mar  dhuine  fo  gheasaibh,  leig  e  leis  an  t-seann 
saighdear  sheòlt'  ud  a  dhòigh  'us  àite  fòin  a  roghnuchadh.     Agus 
bu  daor  a  phàigh  csan  'sa  luchd-leanmhuinn  air  gu'n  do  leig. 
'N  uair  a  fhuair  an  Sasunnach,  gu  h-òrdail,  seachad  air  drochaid 
a  bha  fagus  do  'n  arm  Albannach  's  gu  'm  feudadh  e  dheanamh  air 
mar  rinn  Uallas  aig  drochaid  Shruileidb,  'sa  chaidh  e  direach 
eadar  armailt  Sheumais  agus  an  dùthaich  fèin,  thug  an  rìgh  òrdugh 
na  pàilliuna  's  an  robh  iad  a  'fuireach  a  bhi  air  an  losgadh  agus 
na  daoin'  a  bhi  air  an  tarruing  'an  òrdugh  catha.     'S  gann  a  tha 
luchd  eachdraidh  a  toirt  iomraidh  air  blàr  sam  bith  eile  co  min 
's  a  tha  iad  a'  toirt  air  blàr  Flodein.     Ach  feudar  na  tha  feumail 
do  'n  leughadair  a  chur  an  cèill  'an  tearc  de  bhriathraibh.     Bha  'n 
•dà  armailt  air  an  roinn  na'n  ceithir  buidhnibh  fa  leth.      Bha 
buidheann  de  'n  arm  Albannach  fo  chomannd  an  rìgh  agus  buidh- 
eann  de  'n  arm  Shasunnach  fo  chomannd  Iarla  Shurreigh.    Choinn- 
ich  an  dà  bhuidheann  so  a  chèile;  agus  choinnich  aon  bhuidheann, 
buidheann  eil'  air  gach  taobh.     Chuir  a  'chuid  de'n  arm  Albann- 
ach  a  bha  fo  chomannd  Iarla  Home  an  ruaig  air  a  bhuidhinn  a 
bha  mu  'n  coinneamh.    Ach  cha  do  leig  am  marc-shluagh  Sasunn- 

ach  leis  an  Iarla  sin  còmhnadh  sam  bith  a  dheanamh  ris  na  buidh- 
nibh  eile,  ged  a  bha  iad  a  faotainn  a  chuid  bu  mheasa  dheth.  Mu 
cheithir  uairean  's  a  mheadhon  là  thòisich  an  cath  agus  lean  e  gus 
an  do  dhorchaich  an  oidhche,  gun  taobh  seach  taobh  a  theicheadh, 
ged  a  bha  e  soilleir  gur  h-ann  an  aghaidh  nan  Albannach  a  bha 
dol.  Rinn  a  mheud  's  a  bha  faisg  air  an  rìgh  de  'n  arm  Albannach 
cuairteag  mu  dheireadh,  air  son  iad  fèin  a  dhionadh  air  na  h-uile 
taobh  'o  'namhaid.  Sheas  an  rìgh  'na  làn  armachd  'am  meadhon 
na  cuairteig  so,  agus  cuid  de  na  h-oifigich  a  b'  ard-inbhich  còmh- 
ladb  ris.  Thuit  e  fèin  's  a  chuid  bu  lionmhoire  de  'na  h-uaislean 
a  bha  timchioll  air.  Bha  e  air  a  lotadh  gu  bàsmhor  le  dà  shaighid, 
agus  air  a  ghearradh  le  inneal  marbhtach  eile  ris  an  abrar  bill.  A 
thuilleadh  air  an  rìgh,  chaill  na  h-Albannaich  dithis  easbuigean, 
agus  dithis  abachan,  dà  iarla  dheug,  tri  morairean  deug,  agus> 
cuigear  mac  bu  shine  mhorairean.  Clia  robh  cunntas  air  na  chailL 
iad  de  uaislean  eile.  Cha  robh  teaghlach  uasal  's  an  rioghachd 
nach  do  chaill  caraid  an  sud.  Chaill  na  h-Albannaich  còrr  'us 
dèich  mìl'  eadar  àrd  'us  iosal  air  àraich  "  Flodein  Dhuirch." 
Chaill  na  Sasunnaich  mu  'n  cuairt  de  chuig  mile.  Chuireadh  am 
blàr  fuilteach  so  air  an  naoidheamh  là  de  mhios  meadhonach  an 
fhoghair  1513.  'N  uair  a  dhorchaich  an  oidhche  gu  maith,  theich 
na  h-Albannaich  air  falbh  o  'n  àraich,  a'  fagail  nam  marbh  's  nan 
daoine  leònta  fo  mheachainn  an  nàmhaid.  Ach  bha  na  Sasunn- 
aich  co  mòr  air  an  lagachadh  iad  fèin,  's  nach  do  ghabh  iad  orra 
tighinn  ni  b'  fhaidc  gu  tuath  air  los  tuilleadh  creachaidh  a  dhean- 
amh  air  Alba,  ged  a  bha  eagal  air  an  luchd-riaghlaidh  gu  'n  dean- 
adh  iad  sin.  Tha  cuimhne  gus  an  là  'n  diugh,  'an  ceann  deas  na 
rioghachd  air  an  èigin  's  an  truaigh'  a  thàinig  air  lorg  blàr  Flodèin, 
mar  is  ann  as  a  cheann  sin  de  'n  rioghachd  gu  h-àraidh  a  bh'a, 
tromlach  an  airm  air  a  tharruing. 

An  uair  a  thuit  Seumas  IV.  'am  blàr  Flodein,  cha  robh  'aon  mhac 
agus  'oighre  trì  bliadhn'  a  dh'aois.  Chmnadh  an  leanaban  so  'an 
lùchairt  Scoinne  fo  thiodal  Seumas'V.  Bha  Caisteal  Shruileidh 
air  a  chur  air  leth  mar  àite  còmhnuidh  dha,  air  an  robh  Morair 
Borthuic 'na  cheannard;  agus  chaidh  clreuchd  na  tàinistearachd 
earbsadh  ri  'mhàthair,  a'  bhan-righ,  aig  an  àm  sin.  Bha  Ard- 
easbuig  Ghlascho,  maille  ri  Iarla  Huntlaidh,  agus  Iarl'  Aonghais, 
air  an  òrduchadh  mar  chomhairlich  dhi  gus  an  coinnicheadh  a' 
Phàrlamaid.  Goirid  an  dèigh  bàis  an  rìgh  dh'aiseadadh  i  air  lean- 
abh  mic  air  an  tugadh  Alastair  mar  ainm,  agus  a  rinneadh  'na 
Dhiùc  Eois,  Agus  bha  i  air  a  daingneachadh  'an  dreuchd  na 
Tàinisteireachd  leis  a'  Phàrlamaid  a  choinnich  an  dèigh  sin,  agus 
'an  amharc  thairis  air  fòghlum  'us  altrum  an  rìgh  òig  agus  a 
bhràthar.  Ach  'an  ùine  ghoirid  fhuaradh  a  mach  nach  Lrobh 
comasan  inntinn  aig  a'  bhan-righ  freagarrach  ri  bhi  riaghladh 
rioghachd  's  an  t-suidheachadh  's  an  robh  Alba  's  na  h-amannaibh 
carraideach  ud.  Bha  teagamh  aig  daonibh  nach  robh  i  freagarr- 
ach  air  son  sin,  eadhon  mu'n  do  chuireadh  's  an  dreuchd  i,  'chionn 
gu  'm  b'i  piuthar  rìgh  Shasuinn,  agus  gu  'n  robh  e  coslach  gu  'n 
■oidhirpicheadh  an  duin'  ais-innleachdach  sin  air  inneal  a  dhean- 
amli  dhith  air  son  Alba  'riaghladh  mar  bu  toigh  leis  fèin.  Ach 
ma  bha  creideas  sam  bith  aic'  a  measg  cuid  de  na  h-uaislean  air 
son  seasmhachd  'us  dìsleachd  do'n  rioghachd,  chaill  i  sin  gu 
h-iomlan  air  son  i  dh'  ath  phòsadh  'an  ùine  co  goirid  an  duigh  a 
bhi  air  a  fà^ail  'na  bantraich.     Cha  robh  i  ach  ceithir  bliadhna 

fichead  mu  'n  àm  so  ged  a  bha  i  air  bi  pòsda  deich  bliadhna 
roimhe  sin.  B'  e  Iarl'  Aonghais  a  roghnuich  i  air  son  a  dara 
fear  pòsda.  B'  e  so  ogh'  an  duine  thapaidh  ud  ris  an  abradh  iad, 
Clag-an-Cat.  Bha  fearann  'us  cumhachd  nan  Dùghlasach  air  an 
ceangal  roimhe  so  ri  Iarlachd  Aonghais,  agus  cha  robh  Morair 
'an  Alba  bu  chumhachdaiche  na  'n  t-Iarl'  aig  an  àm  so.  Ach 
bha  e  òg,  air  bheag  fèin-fhiosrachaidh,  anabarrach  bras,  agus  fada 
'na  cheann. 

2.  Chuir  cuid  de  uaislean  na  tìre  nis  fiadhachadh  gu  Diùc  Albani 
's  an  Fhraing,  mac  do  'n  Diuc  a  theich  a  Alba  ri  linn  Sheumais 
III.  B'  e  so  an  t-oighre  dligheach  a  b'  fhaisg  air  a  chrùn  an  dèigh 
an  dithis  leanban  a  dh'  fhàg  Seumas  IV.  Bu  Bhan-Fhrangach 
a  mhàthair-san,  agus  's  ann  's  a'  chainnt  Fhrangaich  a  bha  e  air 
f hòghlum,  agus  's  i  b'f hearr  a  labhradh,  's  a  thuigeadh  e  'na  chainnt 
Albannach.  'S  mar  sin  an  deigh'dha  tighinn  a  nall  do  Alba, 
chunncas  gu'n  robh  e's  na  h-uile  seadh  ro  Fhrangach  air  son  daoine 
co  eudachail  ris  na  h-Albannaich  a  bhi  saor  is  an-amharus  mu 
'thimchioll.  A  thuilleadh  air  so  uile,  bha  e  beag  'an  inntinn  's 
goirid  'an  nàdur,  's  fada  'na  bheachd,  agus  ro  iomluath  'na  dhòigh, 
a'  leum  ro  ghrad  gu  barail,  agus  co  grad  sin  ga  tilgeadh  uaithe. 
Ach  an  dèigh  tomhas  maith  de  chòmhstri,  bhuadhaich  pàirtidh 
Albani  'an  aghaidh  pàirtidh  na  ban-rìgh ;  agus  b'  èigin  di  fèin  's 
d'a  f  ear  pòsd'  an  rioghachd  f  hàgail  agus  teicheadh  do  Shasunn  gu 
cuirt  a  bràthar.  Dh'  aiseadadh  i  air  leanabh  nighinn  'an  sin,  a 
bhan-tighearn  Mairireat  Dughlas,  a  chaidh  altrum  aig  cùirt  rìgh 
Shasuinn,  agus  air  a  bheil  iomradh  an  dèigh  so  'an  eachdraidh 
Alba.  Bha  'n  rioghachd  a  nis  roinnte  'na  h-aghaidh  fèin  co  mòr 
's  a  bha  i  riamh.  Ged  a  bha  'bhan-rìgh  'an  Sasunn  bha  'pàirtidh 
'an  Alba  a'  sior  chur  an  aghaidh  Albani  agus  a  phàirtidh.  Bha 
morair  seòmradair  na  cùirt'  'an  aghaidh  Albani.  B'  e  so  an  urra 
mhòr  a  bha  buadhach  là  Flodein,  agus  a  bha  cuid  a'  coireachadh 
air  son  nach  tug  e  cuideachadh  do  'n  bhuidhinn  a  bha  fo  chomarmd 
an  rìgh.     Fhuair  Albani  am  morair  so  agus  a  chàirdean  air  am 

"breugadh  a  steach  do  Dhuneidin;  chaidh  an  diteadh,  agus  an  cur 
gu  bàs.  Ach  cha  d'  fhuaradh  a  mach  ciod  a'  chùis  dhitidh  a  bha. 
'n  an  aghaidh.  Ach  an  àite  so  suidheachan  Albani  a  dheanamh 
ni  bu  shocraiche,  's  ann  thàinig  gnothuichean  gu  bhi  ni  bu 
mheasa  na  bha  iad  riamh.  Agus  cha  b'  fhada  gus  an  d'  aidich  e 
fèin  do  'chàirdibh  gu  'm  b'  fhearr  leis  nach  robh  e  riamh  air  seas- 
amh  'an  Alba.  Agus  goirid  an  dèigh  so,  thug  e  chosan  leis 
do  'n  Fhraing  gu  beagan  bhliadhnacha  de  shìth  fhaotainn. 

3.  Eè  na  h-ùine  so  uile  bha  'n  rìgh  òg  air  a  choimhead  'an 
caisteal  Shruileidh  fo  chùram  deadh  òid-fhoghluim,  Sìr  Daibhidh 
Lindsi,  duine  cliùiteach  'na  là,  leis  am  b'fhuath  an  t-olc  's  na  h-uile- 
cruth ;  agus  a  rinn  mòran  air  son  taobh  na  fìrinn  a  sheasamh,  agus 
iuchràichean  eaglais  na  Roimhe  'bhriseadh  'n  uair  thàinig  an 
gnothuch,  gu  dlù  chòmhrag  ris  a  chumhachd  sin.  Fo  threòrach- 
adh  an  fhiùdhalaich  so  bha  'n  rìgh  a'  deanamh  aghartas  maith  anns 
gach  eòlas  a  bhiodh  f eumail  dha  mar  dhuine  's  mar  rìgh.  Bu  tearc 
iad,  ma  bha  iad  idir  ann,  da  'm  b'  f hearr  a  b'  aithne  sin  a  theagasg 
na  Sìr  Daibhidh.  Ach  an  dèigh  do  Albani  teicheadh  do  'n  Fhraing, 
thàinig  màthair  an  rìgh  agus  a  fear  pòsd'  air  an  ais  do  Alba.  Bha» 
aimhreit  dho-reiteachaidh  air  èiridh  mu  'm  àm  sin  eadar  i  fèin  's  art 
t-Iarla.  Agus  fhuair  i  litir-dhealaich  uaithe,  leis  an  robh  iad 
gu  laghail  air  an  dealachadh  o  chèile.  Rinn  so  lughdachadh  mòr 
air  cumhachd  an  Iarla.  Ach  bha  e  fathast  'na  cheann-feadhna  ca 
cujnhachdach  's  a  bha  'n  Alba.  Bha  gnàth  chomhstri  eadar  e  fèin. 
agus  an  t-Iarl'  Arraineach,  agus  gu  maith  tric  còmhragan  fuilt- 
each.  Thachair  aon  de  na  teugmhailean  sin  eatorr'  'an  teis- 
meadb(  n  baile  Dhuneidin,  aig  àm  cruinneachaidh  na  Pàrlamaid, 
'sa  thliadhna  1520.  Le  cuideachadh  a  fhuair  na  Dùghlasaich  o 
Sìr  Daibhidh  Home,  sguab  iad  air  falbh  luchd-leanmhuinn  an 
Arrainich  co  buileach  'sgu  'n  tug  muinntir  Dhuneidin,  "Glan  an 
Cabhsair,"  mar  ainm  air  an  t-sabaist.  Agus  gus  i  fèin  a  ncart- 
achadh  's  an  Tàinistearachd,  thug  a  mhàthair  ma  'n  airidh  an  rìgh 
a  thoirt  o  chuid  foghluim  do  chaisteal  Dhuneidin  gu  riaghladh  na 

rioghachd  a  ghabhail  'na  làimh  fèin,  ma  b'  fhior,  's  gun  e  ach  trì 
bliadhna  deug  a  dh'  aois.  Mar  a  bha  cothrom  aic'  a  ghnàth  a  bhi 
mach  's  a  steach  o  mac  fèin  gun  anamharus  aig  neach  sam  bith 
ciod  mu  'n  robh  i,  bha  i  gu  seòlta  a'  cur  fa  chomhair  co  cuingeil 
'us  tàireil  's  a  bha  'n  suidheachadh  's  an  robh  e  'n  sin  'an  coimeas 
ris  an  urram  's  a'  chumhachd,  's  an  t-saorsainn,  a  bhiodh  aige  le 
bhi  rioghachadh  e  fèin.  Dh'  aom  i  cridh'  an  òganaich  air  falbh 
air  sheòl  's  nach  robh  dòigh  air  a  chumail.  Agus  aig  an  aois  òig 
so,  thaisbein  e  braisead  agus  graide  nan  daoin'  o'n  tàinig  e.  'N  uair 
a  rug  aon  de'n  luchd-frithealaidh  air  gus  a  chumail  air  ais,  an  àm 
dha  bhi  deanamh  air  son  falbh,  shàth  e  bhiodag  'an  gàirdean  an 
t-seirbhisich  sin. 

4.  Ach  bha  tuilleadh  's  ni  bu  leòir  aig  a  mhàthair  's  aig  a  mhac 
ri  dheanamh  ann  an  rian  a  chumail  eadhon  air  a  chuid  de  'n  riogh- 
achd  a  bha  mu  'n  cuairt  doibh  fèin.  Agus  mar  a  bha  rìgh  na 
Fraing'  air  son  gu  'm  biodh  Alba  'an  staid  ais-sith  ri  Sasunn,  thug 
e  tiodhlacadh  maith  airgid  do  Dhiùc  Albani,  's  mhisnich  e  gu 
tighinn  air  air  ais  do  Alba,  's  gu  'n  cuireadh  e  troimhe  chèile 
taobh  tuath  Shasuinn,  mur  b'  urrainn  e  'n  còrr  a  dheanamh. 
Ghabh  màthair  an  rìgh  gu  suilbhir  ri  Albani  aig  an  àm  so,  le  sùil 
ri  cuideachadh  fhaotainn  uaith'  'an  aghaidh  a  fir  pòsda  fèin.  Thug 
i  dha  iuchraichean  a'  chaisteil,  agus  lan-shaors'  an  rlgh  f  haicinn  co 
tric  's  a  thògradh  e.  Chuir  pàirtidh  na  ban-rìgh  agus  Albani  & 
nis  an  guaillean  ri  chèile;  fhuair  Albani  an  Tàinisteareachd  'sb'  èigin 
do  Iarl'  Aonghais  e  fèin  thoirt  as  do  thìr  choigrich.  Thòisich  an 
Tàinistear  a  nis  le  dichioll  a'  cur  sios  na  mi-riaghailt  a  bh'  air 
feadh  Alba  gu  h-iomlan  tre  neò-laghalachd  nan  ceann-feadhn'  air 
Ghàeltachd  'us  Ghalltachd.  Cha  do  ràinig  e  ach  air  tomhas  beag¥ 
de  shoirbheachadh  'sna  h-oidhirpibh  sin.  Agus  'se  b'aobhar 
àraidh  do  'n  chion  soirbheachaidh  so,  seòltachd  Wfòirneart  cùirfc 
Shasuinn.  Bha  na  Sasunnaich  air  faotainn  a  mach  a  nis  gu  'm 
b'e  òr bu fhreagarraiche na stàilinn gu Alb'a cheannsachadh.  'Se'n 
rian  a  ghabh  iad  a  nis  a  bhi  ceannach  na  ghabhadh  ceannach  de 

na  h-uaislean  Albannach  gu  bhi  'deanamh  na  b'  urrainn  iad  'an 
aghaidh  uachdaranachd  na  rioghachd,  agus  a'  brath  an  Tàinistear 
doibh  fèin,  air  sheòl  's  gu  'm  biodh  fìos  aca  roimh  làimh  ciod  a  bha 
e  'deanamh.  Bha  ceithir  ceud  brathadair  de  'n  t-seòrsa  so  aig  rìgh. 
Shasuinn  air  feadh  Alba  'na  phàigheadh  fèin.  Arèir  seòlaidhean 
Morair  Dacre,  priomh  mhinisteir  Eanruic  VIII.  bha  'n  luchd-foill 
so  a'  sgaoileadh  sheanachasan  breugach  air  feadh  na  tìr'  'an  agh- 
aidh  an  Tàinisteir.  Thog  so  cogadh  eadar  an  dà  rioghachd. 
Chaidh  an  Tàinisteir  do  'n  Fhraing  a  nis  a  chur  a  chòmhairle  ri 
Frannsi  I.  rìgh  na  tìre  sin,  agus  a  dh'  iarraidh  cuideachaidh  uaithe. 
Achan  dèigh  dhatighinn  air  ais  le  còmhnadh'amfeachdmara's  tìre, 
fhuair  e  mach  nach  gabhadh  na  h-Albannaich  eudachail  ri  cuid- 
eachadh.  mar  sud  o  choigrich,  no  co-dhiù,  gu  'n  robh  luchd-foill 
rìgh  Shasuinn  an  dèigh  gnothuichean  a'  chur  gu  do-rèiteachaidb. 
thar  rian.  Agus  'n  uair  a  bhreithnich  e  gu  'n  robh  eadhon  màthair 
an  righ  a  'comh-sgriobhadh  ri  Morair  Dacre  Js  a  'deanamh  aith- 
nichte  dha  na  h-uile  car  a  bha  'n  Tàinistear  gus  a  chnr  dheth,  rùn- 
aich  e  'n  gnòthuch  fhàgail  aice  fèin  gus  i  ga  riaghladh  mar  a 
b'  fhearr  a  b'  urrainn  i.  Mar  so  dh'  fhàg  Albani  dùthaich  a  shinn- 
searan  àn  toiseach  an  t-samhraidh  1523,  guntighinn  gu  bràth  tuill- 
eadh  air  ais  innte. 

5.  Fhuair  màthair  an  righ,  agns  Iarl'  Arain  a  nis  riaghladh  na 
rioghachd  na  'n  làimh  fèiu.  Ach  'an  ùine  ghoirid  chuir  iad  a  mach 
air  a  chèil',  agus  tre  ais-innleachdaibh  righ  Shasuinn  fhuair  Iarl* 
Aonghais,  a  bh'  air  chuairt  's  an  Fhraing,  air  ais  do  Alba,  agus  a 
lion  ceum  'us  ceum  a  dh'  ionnsuidh  na  Tàinistearachd,  agus  nan 
còraichean  teaghlaich  a  bhuineadh  dha  roimhe  sin.  Fhuair  e 
mar  an  ceudna  sealbh  air  pears'  an  rìgh  òig,  agus  bha  e  'riaghladh 
na  tìr'  'an  ainm  an  rìgh.  Ach  da  rìreadh  b'  i  thoil  fèin  a  bha  e 
'deanamh  's  na  h-uile  nithibh,  agus  an  righ  na  phriosunach  ni's 
mò.  na  bha  e  riamh  roimhe  sin.  Dh'  fheumadh  e  'làmh-sgriobh- 
aidh  a  chur  ris  na  h-uile  paipeir  stàit'  a  chuireadh  a  mhaighstir 
fa  chomhair,  biodh  e  maith  no  olc  leis.      Mhair  am  braighdeanas 

so  eadar  a  dha  's  a  trì  bhliadhnachan.     Rè  na  h-ùine  sin  bha  na 
h-uile  dreuchd  fhollaiseach  's  an  rioghachd  aig  càirdibh  'us  luchd- 
cuideachaidh  Iarl'  Aonghais;  b' iad  sin  na  Dùghlasaich  'sna  bha 
air  an  taobh.     Ged  a  thugadh  dà  ionnsuidh  air  an  rìgh  a  chur  saor 
o'n  chuing  so,  thàinig  iad  gu  neo-ni.      Anns  a'  cheud  ionnsuidh. 
dhiubh  sin,  chaill  Sìr   Ualter  Scot,  Bhucleuch,  mòran  sluaigh, 
's  chuireadh  an  ruaig  air.    Agus  anns  an  dara  h-ionnsuidh,  le  Iarla 
Lennocs,  chaidh  an  t-Iarla  fèin  a  chur  gu  bàs,  agus  mòran  de  chuid 
daoine  mharbhadh.      'Nuair  a  bha  Lennocs  a'  dlùthachadh  ri 
Duneidin  air  ceann  dèich  mìle  saighdear,  chaidh  IarF  Aonghais 
'na  choinneamh  le  chuid  daoine  fèin  agus  sgaoil  e  bratach  an  rìgh. 
Cha  robh  an  rìgh  idir  deònach  air  an  Dùghlasach  a  leantuinn  do'n 
ohath.      Thuigja  luchd-coimhideachd  gu  'm  bu  roghnuiche  leis 
Lennocs  a  bhuadhachadh.    "  Na  smuainich,"  arsa  Seoras  Dughlas, 
bràthair  an  Iarla,  "gu  'n  teid  thu  as  uainne,  oir  ged  choisneadh 
ar  naimhdean  an  là,  reubadh  sinn  as  a  chèile  'na  'd  mhiribh  thu 
ni  bu  luaithe  na  bheireadh  sinn  seachad  thu."     'N  uair  a  thuit 
Lennocs  's  a  ruaigeadh  a  chuid  saighdearan,  b'  èigin  do  Sheumas 
a  bhi  mar  bha  e  roimhe,  ach  cha  do  dhi-chuimhnich  e  riamh  bag- 
radh  an  Dùghlasaich.     Agus  bha  sin,  maille  ris  gach  rud  eil',  a' 
deanamh  a  bhraighdeanais  ni  bu  deacaire  dha.    Bu  bhliadhna  leis 
gach  là  an  dèigh  so,  a  bha  e  fo  chuing  iaruinn  nan  ain-tighearnan 
ud.     Agus  o  nach  leigeadh  iad  saor  d'  an  deòin  e,  rinn  e  air  son  e 
fèin  a  shaoradh  uatha  a  dh'  ain-deòin ;  ni  a  chaidh  aig  air  a  dhean- 
amh  gu  sgiobalt  anns  an  dòigh  so  a  leanas.  Thachair  aig  àm  araidh 
gu  'n  robh  an  t-Iarla  's  a  bhràthair,  agus  Gilleasbuig  Dùghlasach, 
bràthair  athar  air  falbh  o  'n  chùirt  air  ceann  an  gnothuichean  fèin. 
Cha  robh  air  fhàgail  timchioll  air  an  rìgh  ach  Dùghlasach  a  cheum 
chinn,  ceannard  freiceadain  an  rìgh.      Bha  'chùirt  a'  fuireach  'an 
lùchairt  Falcland  aig  an  àm.  *  Chuir  an  rìgh  fios  a  mach  àir  feadh 
na  coimhearsnachd  gu  'n  robh  e  gu  bhi  sealg  'an  coille  Fhalcland 
gu  maith  mocli  air  an  ath-mh-aduinn/srè  an  là,  'sna  h-uile  duin* 

aig  an  robh  cìi  luath  a  bhi  air  an  làthraich  gu  maith  tràth,  'gus 
a  chuid  fhaotaion  de  'n  t-seilg.  Binneadh  na  h-uil'  ullachadh 
?san  talla  rioghail  air  son  tional  maith  sluaigh  air  a'  mhaduimu 
Agus  o'n  a  bha  dùil  aig  an  rìgh  a  bhi  air  a  chois  glè  mhoch  chaidh 
e  d'a  leabaidh  gu  maith  tràth.  'N  uair  a  ghabh  gach  duine  mu 
thàmh,  'sa  shuidhicheadh  an  fhaire,  chuir  an  rìgh  deisegille  stàp- 
uill  air,  's  shleamhnuich  e  sios  a  dh'  ionnsuidh  nan  stàpull  gun 
neach  a  thoirt  an  aire  dha.  Bha  e  'n  dèigh  a  rùn  a  leigeadh  ris 
do  aon  ghille  stàpuill,  Seoc  Hart,  agus  do  ghill'  eil'  a  bha  'na 
fhear-frithealaidh  aige.  Choinnich  an  triuir  aig  dorus  an  stàpuilL 
Eha  na  trì  eich  bu  luaith'  aig  Seoc  an  dèigh  an  diollaideachadh.. 
Ghluais  iad  gu  mall  air  falbh  o  'na  tighibh  gus  an  d'  ràinig  iad  àit 
am  feudadh  iad  na  h-eich'  a  ghreasad.  Agus  an  sin  cha  robh, 
easbhuidh  greasaid  orra  gus  an  d'  fhuair  an  triùir  mharcaichean 
seachad  air  drochaid  Shruileidh,  's  gu  geat'  a'  chaisteil  a'  bha  ull- 
amh  gu  fosgladh  dhoibh.  Pha  fios  aig  a  mhàthair  roimh  làimk 
air  ciod  a  bh'  aige  's  an  amharc,  's  bha  i  air  gach  ullachadh  a 
dheanamh  air  son  a  ghabhail  do  'n  chaisteal  làidir  so. .  Ged  a  bha 
Seumas  glè  sgìth  an  dèigh  a  thuruis  chabhagaich,  cha  leagadh  e 
ceann  air  aghartan  gus  am  faiceadh  e  iuchraichean  geatachan  a 
chaisteil  air  an  cur  fo  a  chluasaig.  Bu  co  mòr  an  t-uamhas  a 
fch'  air  dùsgadh  'na  bhroilleach  gu  'm  feudadh  na  Dùghlasaich. 
grèim  fhaotainn  air  fathast. 

6.  Cha  *n  'eil  teagamh  nach  robh  iomairt  agus  casaid  nach  bu 
l>heag  a  measg  an  f hreiceadain  rioghail  'am  Falcland  'n  uair  a 
thuig  iad  mar  a  bha.  Ach  cha  'n  e  sin  ar  gnothuch-ne.  Bha  rìgk 
Seumas  'na  sheachdamh  bliadhna  deug  'n  uair  a  fhuair  e  'shaorsa. 
Ghabh  e  nis  srian  na  rioghachd  'na  làimh  fdin,  agus  a  measg  nithe 
eil'  a  rùnaich  's  a  chuir  e  roimhe,  bhòidich  e  nach  biodh  na  Dùgh- 
lasaich  agus  esan  le  chèil'  'an  Alba.*  Choimh-lion  e  bhòid  so. 
'N  uair  a  thuig  an  t-Iarla  's  a  chàirdean  gu  'n  robh  an  rìgh  a* 
deanamh  air  son  cur  as  doibh,  thog  iad  bratach  na  ceannairc  ; 

's  rinn  iad  fuaira  'us  iomairt  nach  bu  bheag.     Àch  mu  dheireadh. 
h'  èigin  doibh  an  cosan  a  thoirt  leò  null  air  a'  chrich  Shasunnaich. 
'Cha  tàinig  iad  a  nall  oirre,  fhad  's  bu  bheò  rìgh  Seumas. 
!    7.  Cha  tugadh  iomradh  air  leth  fathast  air  a'  Ghàeltachd  o 
thòiseachadh  an  rioghachaidh  so.     Agus  is  aon  aobhar  air  son  sin, 
■co-romhòr  's  a  bha 'n  troimhe  chèile  's  a  mhi-riaghailt  anns  an 
leth  sin  de  'n  rioghachd.      Bha  Iarl'  Arcu,  Iarla  Ghall-thaobh, 
Iarla  Chataoibh,  agus  MacAoidh  Shrath-Nàbhir,  cha  mhòr  gun 
lasachadh  a'  marbhadh  's  a'  creachadh  a  chèile,  's  a'  toirt  a  steach 
tòrachd  sin  air  aon  a  chèile,  no  air  an  coim^earsnaich,  o  bhàsaidi 
Seumas  IV.      Cha  b'fhearrna  sin  clann  Chatain  'snaGuinich, 
's  cha  mhòr  gu  'm  b'  fhearr  na  Rosaich,  's  luchd-àiteachaidh  na 
Gàeltachd  an  Iar,  's  nan  Eilean.      Cha  'n  e  mhàin  gu  'n  robh  iad 
fèin  'na'm  breislich — 'na'n  tur  bhreislich — air  mhisg  le  fuil  'sle 
creich,  ach  chuireadh  e  ceann  duine  'na  bhreislicli  a  bhi  leughadh. 
na  bheil  sgriobhta  mu  thimchioll  an  droch  ghniomharan.     Chaidh 
màthair  an  rìgh  aon  sgriob  do'n  taobh  tuath,  'nuair  a  bha'n 
*Tàinistearachd  aic'  air  los  ni-èigin  de  chlos  a  chur  air  an  luchd- 
aimhreit  nd.  .  Ach  ma  rinn  i  sin  fhad  's  a  bha  i  's  an  làthair,  cha 
bu  luaithe  thionndaidh  i  cùl  riu,  na  bha  iadsan  'an  ceann  obair  a' 
mharbhaidh  's  a'  chreachaidh  mar  bha  iad  roimhe.     Ach  's  ann  a 
thionndaidh  an  rìgh  aire  's  a  cheud  àite  an  dèigh  a  shaorsainn 
fhaotainn,  gu  ceann  a  deas  na  rioghachd.      Thug  e  ma  'n  airidh. 
gairm  fhollaiseach  a  bhi  air  a  deanamh  air  feadh  na  rioghachd 
air  son  gach  tighearna  fearainn  no  Morair  leis  am  b-àill  a  thighinn 
a  steach  do  Dhuneidin  le  'n  cuid  dhaoin',  'us  chon  gu  iad  a  dhean- 
amh  ullachadh  air  son  cluiche  mòr  seilg'  air  feadh  choilltean  an 
taoibh  deas.    Thionail  mu  'n  cuairt  do^ochd  mìle  fear,  's  ghabh  iad 
gu  deas  thun  na  seilge.     Bha  cinn-feadhna  chreachach  an  taobh 
deas  gu  neò-umhailleach  le  'n  cuid  chon  'us  dhaoine  gus  an  cuid 
fhaotainn  de  'n  chluich.    B'  iad  so  na  beathaichean  fiadhaich  a  bha 
Seumas'  a'  dol  a  shealg.     Chaidh  greim  a  dheanamh  air  Cocburn, 
triath  Henderland,  agus  air  Scotach,  triath  Thusilagh  's  an  croch- 


182  EACHDRAIDH  KA  H-ALBA 

adh  air  na  craobhaibh  a  b'  àird'  a  bha'n  coimhearsnachd  an  caistr* 
ealan.  Thàinig  Iain  Armstrong  le  'cheithir  fir  fhichead  de  luchd- 
leanmhuinn  air  mharcachd,  a  measg  na  muinntir  a  thàinig.  Bha 
Iain  'na  chreachadair  barraichte.  Bha  e  fèin  's  a  chuid  daoin'  an 
dèigh  leth-cheud  eaglais  sgìreachd  a  losgadh  rè  beagan  bhliadh- 
nachan  roimhe  sud.  Bha  na  h-uile  fear  gabhail  an  rathaid  o  thaobh 
's  ear  gu  taobh  's  iar  na  dùthcha,  fad'  iomadh  mìl'  air  gach  taobh 
de'n  chrich  Shasunnaich,  a'  pàigheadh  màl  dubh  dha  air  son  e  leig- 
eadh  leò  an  rathad  mòr  a  ghabhail  gun  an  creachadh.  Co  luath 
's  a  thàinig  an  t-òlach  so  'am  fianuis  an  rìgh,  chaidh  a  chur  an 
làimh.  Chaidh  e  fèin  'sa  luchd-leanmhuinn  a  chrochadh  air  na 
cuig  craobhaibh  fichead  a  b'  fhaisg'  a  làimh.  Bu  sheilg  gharbh, 
chnapach,  theireadh  duine,  bha  'n  so.  Ach  chunnacas  gu  'm 
"b'fheumail  aig  an  àm,  saimpleirean  follaiseach  a  dheanamh  de  'n 
mhuinntir  bu  ro  chomharraichte  mar  luchd  brisidh  an  lagh',  air 
son  eagal  a  chur  air  càch,  agus  a'  leigeadh  fhaicinn  doibh  nach 
feudadh  iad  a  bhi  ni  b'  f haide  beò  mar  a  thogradh  iad ;  gu  'n  robh- 
cumhachd  's  an  rioghachd  a  b'  àirde  n^  'n  cumhachd-san,  agu& 
da'm  feumadh  iad  striochdadh. 


CAIB  XXV. 


AN  T-ATH-LEASACHADH. 


Tha  eachdraidh  Alba  nis  a'  tighinn  gu  bhi  anabarrach  farsuing  air 
son  sinn  ga  glacadh  's  ga  giùlan  air  aghart  gu  h-iomlan.  Tha  i 
cosmhuil  ri  amhainn  aig  a  bheil  a  tòiseachadh  cumhang,  eu-domh- 
ain  'am  mullach  cnuic,  ach  a'  sior  dhol  a  meud  mar  tha  i  'triall 
troimh  'n  chòmhnard,  leis  gach  allt  'us  feadan  a  tha  dol  'na 
ceann;  air  sheòl  'sgu  bheil  i  ro  leathann,  domhain,  mu'n  ruig  i  'n 
cuan — far  a  bheil  tìr  fharsuing.  Tha  caochladh  nithe  a'  deanamh 
eachdraidh  ar  dùthcha  f arsuing  mu'n  àm  gus  a  bheil  sin  a  nis  air 
tighinn,  a  measg  am  feudar  ainmeachadh,  màl  airgid  air  son  fear- 
ainn,  mar  tha  tuathanaich  a'  pàigheadh  a  nis,  'an  àite  màil  duine, 
mar  a  bha  tuathanaich  a'  pàigheadh  's  an  rioghachd  so,  gus  an  àm 
mu'm  bheil  sinn  a  nis  a'  dol  a  labhairt;  agus  a  rìs  an  t-atharrach- 
adh  a  rinneadh  leis  an  lagh  'an  comh-shuidheachadh  bhailtean  àraidh 
ieadh  Alba,  ris  an  abrar  Buirgh  Rioghail,  leis  an  robh  iad  air  an 
cur  saor  o  ain-tighearnas  uachdarana  fearainn,  agus  cothrom  air  a 
thoirt  doibh  Bàillidhean  'us  Probhaistean  a'  roghnachadh  as  am 
measg  fèin,  a  bha  gu  h-achdaidh  's  gu  litireil  'n  an  luchd  aon  bhaile 
riu  fèin;  agus  air  nach  h-urrainn  sinn  tuilleadh  Ieudachaidh  a  dhean- 
amh  aig  an  àm  so,  ach  a  bhios  a'  coinneachadh  ruinn  's  an  t-suidh- 
eachadh  atharraichte  so  'n  ar  triall  tre  'n  eachdraidh  uaithe  so  a 
a  mach.  Ach  's  e  ni  sònruichte  leis  am  bheil  sruth  ar  n-eachdraidh 
co  mòr  air  fharsaingeachadh  's  air  a  dhoimhneachadb,  ari  t-atharr- 
achadh  iongantach  ann  fèin,  's  gu  h-àraidh'  iongantach  aig  an  àm 
sin,  a  thachair  'am  beachdaibh  an  t-sluaigh  mu  thimchioli  nithibh 
na  diadhachd,  a  thòisich  anns  a'  Ghearmailt,  a  sgaoil  feadh  na 

Roinn-Eòrp'  uile,  'sa  ràinig  a  nis  air  Alba,  agus  ris  an  abair 
sgriobhadairean,  an  t-Ath-leasachadh.  Leis  a'  ghlnasad  mhòr  so  air 
slòigh  's  air  rioghachdaibh,  tha  sinn  air  teachd  gu  àite  'n  ar  n-eachd- 
raidh  ris  am  feudar,  a  rèir  an  t-samhlaidh  a  ghnàthaicb  sinn,  bun 
dà  -amhainn  a  ràdh ;  's  e  sin  àite  's  am  bheil  dà  amhainn  a  bha  'ruith 
air  leth,  'us  fad  o  chèile  roimhe  sin,  air  tighinn  'an  ceann  a  cheile, 
agus  a'  deanamh  suas  aon  amhainn  ro  mhòr  agus  chumhachffach. 
Agus  do  bhrigh  gur  h-ann  mar  sin  a  tha,  's  nach  'eil  a  rùn  oirn, 
's  nach  freagair  e  dhuinn  leabhar  a  sgriobhadh  anns  am  bi  aon 
chuid  eallach  no  ultach,  feumaidh  sinn  a  bhi  riaraichte  le  bM  +oirf 
leinn  cinn  na  h-eachdraidh,  agus  a'  chuid  sin  diubh  air  an  ro  fheum- 
aile  do  ar  luchd-leughaidh,  a  rèir  ar  beachd-ne,  fios  a  bhi  aca. 

2.  Anns  a'  bhliacìhna  1517,  an  uair  a  bha  Seumas  V.  fathast  fo 
fhòghlum  ceud  thòiseachadh  an  t-saoghail,  aig  cosaibh  an  duin' 
urramaich  ud  Sìr  Daibhidh  Lindsi,  cheangail  Martin  Luther  a 
phaipeir  le  firinnibh  a' Bhiobuill  ri  dorus  eaglais  Uitimbeirg 's  a* 
Ghearmailt,  agus  thug  e  dùbhlan  do'n  t-saoghal  uil'  a  dhearbhadh 
nach  robh  iad  firinneach.  Bha  'n  gaisgeach  treun  so  an  Ath-leas- 
achaidh,  mu  thimcholl  an  deachaidh  mòran  bhreugan  a  labhairt  's  a 
sgriobhadb,  air  cùl  buileach  a  chur  ri  eaglais  na  Ròimh  roimhe  so. 
Ach  's  ann  a  nis  a  thòisich  e  gu  follaiseach  a'  searmonachadh 
's  a'  teagasg  an  aghaidh  na  h-eaglais  sin.  Agus  b'  e  suim  a'  phai- 
peir  a  chuir  e  ri  dorus  na  h-eaglais  ud,  a  bhi  deanamh  soilleir  do'r; 
t-sluagh  co  mi-sgriobtuireil  agus  sgriosail  do  anamaibh  dhaoine  's  a 
bha  teagasgan  'us  modh  riaghlaidh  na  h-eaglais  Papanaich.  Sgaoil 
teagasgan  Lutheir,  's  a  luchd-cuideaGhaidh,  air  feadh  na  Roinn- 
Eòrp'  'an  ùine  ro  ghoirid.  Agus  thug  seòladairean  'us  ceannaich- 
ean  mòran  de  a  sgriobhaidhean  do  Shasunn  's  do  Alba.  Tha  sinn 
a'  leughadh  ann  an  sgriobhadh  neo-thuiteamach,  gu'n  tàinig  aing- 
eal  treun  a  nuas  o  neamh,  aig  an  robh  bogha  frois  air  a  cheann, 
aghaidh  mar  a'  ghrian,  agus  a  chosa  mar  phuist  theine,  gu  'n  robh 
leabhran  aige  na  làimh,  's  gu'n  do  ghlaodh  e  mar  a  ghlacdhas 
leòmhan;  agus  an  uair  a  ghlaodh  e  labhair  seachd  tàirneanaich  an. 

guthanna  fèìn.  Ma's  e  t-aingeal  treun  ceud  luchd-searmonachaidh. 
theagasgan  an  Ath-leasachaidh,  a  rèir  barail  cuid;  thachair  an  ni 
nd  eile  gu  cinnteach  'n  uair  a  sgaoil  teagasgan  Lutheir  an  aghaidh 
na  Pàpanàchd.  Cha  'n  e  mhàin  gu'n  do  bheuc  Pàpa  na  Roimh, 
air  an  robh  Leòmhan  mar  ainm  baiste;  ach  rinn  cumhachdan  eile 
na  Roinn-Eòrpa  na  b'  urrainn  iad  air  son  teagasgan  an  Ath-leasach- 
aidh  a  chumail  a  mach  as  an  criochaibh.  Agus  fhuair  na  h-eas- 
buigean  Pàpanach  Achd  air  a  ghiùlan  trè  Phàrlaraaid  Alba,  's  a* 
bhliadhna  1525,  nach  feudadh  duine  sam  bìth  leabhraichean  Luth- 
eir  a  chcannach  no  leughadh  ;  's  nach  feudadh  tearc  no  lionmhor,.a 
bhi  'deasboireachd  mu  theagasgan  Lutheir,  ach  a  mhàin  fo  sheall- 
udh  luchd-dreuchd  na  h-eaglais. 

3.  Ach  an  dèigh  so  uile  bha  na  leabhraichean  a'  sgaoileadh,  's  gu 
leòir  ga  'n  leughadh  ;  's  cha  bu  ghann  nach  robh  deasboireachd  'na 
measg,  biodh  an  sagart  a  làthair  no  as  làthair.  Bha  sean  'us  og 
a'  fàs  ni  bu  deidheiT  air  na  puincean  teagaisg  a  bh'  eadar  eaglais 
na  Roimhe  's  an  t-Ath-Ieasachadh  a  thuìgsinn  ni  b'  fhearr.  A 
measg  na  h  òigridh  a  bha  dian  thogarrach  air  fàs  'an  eòlas  nan. 
nithe  sin  bha  Pàruig  Hamilton,  Aba  Feirne,  ro  shònruichte.  Bha'n 
dreuchd  bhuannachdail  ud  air  a  faotainn  da  le  'chàirdibh  'n  uair  a 
fcha  e  fathast  glè  òg.  Cha  robh  e  so  idir  riaraichte  leis  an  t-seòrsa 
'■fòghlnim  a  bha  e  'faotainn  o'n  luchd-teagaisg  Phàpanach,  'an  Oil- 
thighibh  Alba.  Chaidh  e  nnll  do'n  Ghearmailt  's  a  bhliadhna  152Gf 
air  son  an  tuilleadh  eòlais  fhaotainn  air  teagasgaibh  an  t-soisgeil. 
Chuir  e  eblas  an  sin  air  Lnther  's  air  Melanthon,  a  bh'  air  am  meas 
5n  am  puist  an  Ath-Ieasachaidh.  'An  ceann  dà  bhliadhna  phill  e  air 
tiis  a  dh' Alba,  's  shearmonaich  e  na  teagasgan  sin  a  bha  co  mòr  aige 
fèin.  Bha  gach  inbhe  sluaigh  air  an  togail  gu  mòr  ris  an  dòigh  sear- 
monachaidh  a  bh'  aig  an  òganach  so.  Bha  deasbhuaghan  sluagh- 
mheasach  ri'm  faicinn  timchioll  air  mar  dhuine  's  mar  Chriosduidh. 
JS  cha  b'  fhada  gus  an  do  thuig  àrd  luchd-dreuchd  na  h-eaglais  gu'n, 
tuiteadh  an  tigh  mu'n  ceann,  an  ùine  ghoirid,  mur  faigheadh  iad 
beul  an  fhir  so  a  dhùnadh.     Cha  bu  daoin'  iad  sud  a  sheasadh  fad 

eadar  dhà  bharail  mu  ciod  a  dheanadh  iad  'na  leithid  de  chàs.  Rùn- 
aich  iad  cur  as  do  Phàrnig  Hamilton.  Cha  robh  ach  aon  rud  beag 
a'  seasamh  's  an  rathad  air  iad  a  dheanamh  sin;  agus  b'e'n  rud 
"beag  a  bha'n  sin,  co  dlùth  's  a  bha'n  t-òganach  uasal  so  do  theagh- 
lach  an  rìgh  'an  dàimheaehas,  's  nach  robh  c  coslach  gu  'm  biodh 
an  rìgh  deònach  air  binn  a  bhàis  a  sheulachadh.  B'  i  bhan- 
phrionnsa,  Mairireat,  a  phòs  Morair  HamUton  's  a'  bhliadhna  1470, 
sean-mhàthair  Phàruig  Hamilton.  Bha  e  fèin  's  an  rìgh  mar  sia 
's  na  h-oghachaibh,  mar  theirear.  Ach  o  nach  robh  Seumas  fath- 
ast  air  faotainn  saor  o  chumhachd  nan  Dùghlasach,  chuir  am  Beu- 
tonach,  àrd-easbuig  Chill  Rimhinn,  impidh  air  a  luchd-coimhid- 

cachd  dol  air  thurus  cràbhaidh  leis  gu  ruig  Baile-Dhùthaich  's  an 

• 

taobh  tuath,  gus  am  faigheadh  iad  seachad  an  ni  'bh'aige  's  an 
amharc.  Thug  iad  an  sin  fiadhachadh  do  Phàruig  Hamilton  tigh- 
Inn  do  Chill-Rimhinn,  gu  conaltradh  càirdeil  a  chumail  riu  fèin  mu 
thimchioll  theagasgan  an  Ath-leasachaidh  air  am  bu  mhaith  leò 
tuilleadh  eòlais  fhaotainn.  Ghabh  e  'm  fiadhachadh  sin  gu  neo- 
nmhaileach.  Chuir  iad  Alastair  Caimbeul,  fear  de'n  luchd-dreuchd, 
a  chumail  conaltraidh  ris  uair  no  dhà.  Bha  'n  cealgair  so  ag  aon- 
tachadh  ris  na  theireadh  am  fear  eile.  Chuir  an  Caimbeulaeh,  's  am 
Beutonach,  's  an  luchd-cuideachaidh,  ri  chèile  tearc  de  na  puincean 
a  bh'aca  'n  aghaidh  Hamiltoin.  Bu  leòir  sud  gu  cùis-dhìtidh  a 
bhonntachadh  air.  Thugadh  an  làthair  comhairl'  eaglaisich  e;  's  o 
nach  àidhcheadhadh  e  na  puincean  sin,  dhìt  iad  gu  bàs  e.  Tha 
Iain  Nocs  ag  innseadh  nan  ceithir  poncan  a  thug  iad  'n  a  aghaidh. 
Ach  's  e  bha  uath'  a  bheath'  a  thoirt  air  falbh;  agus  lethsgeul  beag 
no  mèr  fhaotainn  gu  sin  a  dheanamh.  B'  e  losgadh  am  bàs  gus  an 
do  rùnaich  iad  a  chur;  agus  rinn  iad  air  son  gu'm  biodh  e  air  a 
losgadh  an  latha  sin  fèin.  Bha  e  mi-laghail  duin'  a  chur  gu  bàs 
gun  làmh-sgriobhaidh  an  rìgh  a  bhi  ris  a'  bhinn:  agus  gus  an  eas- 
bhuidh  sin  a  dheanamh  suas,  thug  iad  air  gach  duin'  inbheach  's  a' 
choimhearsnachd  an  làmh  a  chur  ris  a'  bhinn  fhuiltich  so;  agus 
9n  am  measg  bha  balachan  thrì  bliadhna  deug,  Iarla  Chasilis.    An 

uair  a  fhuair  's  iad  iad  fèin  air  an  neartachadh,  's  air  an  dionadh. 
mar  so,  thug  iad  mu'n  airidh  tom  connaidh  a  bhi  air  a  thogail  tim- 
chioll  air  post  a  bh'air  a  chur  sios  anns  an  talamh,  ris  an  robh  am 
mairtireach  air  a  cheangal.     Am  feadh  a  bha  na  mortairean  a'  cur 
an  tein'  air  dòigh,  bha  esan  gu  ciùin,  foighidneach  a'  labhairt  ris  an 
t-sluagh  a  thàinig  a  dh'  fhaicinn  an  t-seallaidh,  ga  'n  earalachadh 
gu  dùrachdach.    Dh'  oidhirpich  an  Caimbeulach  mealltach  air  stad 
a  chur  air  ag  ràdh  ris  e  tharruing  air  ais,  agus  ùrnuigh  a  dheanamh 
ris  an  òigh  Mhuire.     Àch  's  ann  a  tharruing  sud  cronuchadh  geur, 
sòluimt'  'o  'n  fhear  a  bha  's  na  lasraichibh.     "  Tha  mi  togail  mo 
chùis  gu  breith  an  Tighearn'  Iosa,  agus  tha  mi  ga'd'  ghairmsa 
'n  diugh  gu  caithir  a  bhreitheanais-san."    'N  uair  a  dh'  èirich  na  las- 
raichean  suas  os  ceann  a  chuirp  dh'  èirich  a  ghuth  os  ceann  fuaim 
nan  lasraichean,  agus  e  ag  ùrnuigh,  "Cia  fhad,  O  Thighearn',  a 
chòmhdaicneas  dorchadas  aghaidh  na  rioghachd  so!      Cia  fhad  a> 
dh'  fhuilingeas  tu  an  ain-tighearnas  so  o  dbaoinibh!     A  Thighearn' 
Iosaglac  mo  spiorad."  Mar  so  bhàsaichPàruig  Hamilton  airanlàma 
dheireadh  de  cheud  mhios  an  earraich,  1528,  agus  anns  a'  cheathramh 
bliadhna  fichead  de  'aois. 

4.  Cha  d'  rinn  losgadh  Mhr  Pàruig  Hamilton  bacadh  sam  bith, 
a  chur  air  sgaoileadh  theagasgan  an  Ath-leasachaidh  feadh  na  tìre, 
ach  's  ann  a  chuidich  e  gu  mòr  le  sin  a  dheanamh.  Thòisich 
daoine  de  gach  inbhe  measg  an  t-sluaigh  agus  mòran  de  na 
Manaich  '3  de  na  sagartan  ga  'n  ceasnachadh  fèin  's  a  ceasnachadh 
aon  a  chèile  mu  ciod  an  t-aobhar  air  son  an  d'  fhuili'ng  an  duine 
fòghluimt',  uasal  ud,  a  bha  co  dlùth  'an  dàimh  do  'n  teaghlach. 
rioghail.  Mar  so  thàinig  daoine  gu  bhi  cur  an  teagamh  gu  'n  robh 
iad  ceart  'an  ni  sam  bith  a  bhuineadh  do  theagasg  's  do  riaghladh 
eaglais,  leis  an  robh  iad  gu  mòr  air  an  cur  saor  0  eagal  tràilleil 
roimh  chumhachd  nan  sagart  agus  ullamh  gu  èisdeachd  a  thoirt  da 
theagasgaibh  na  firinn.  Uaithe  so  tha  daoine  solusach  de  'n 
bharail,  gu  'n  robh  bàs  Mhr  P.  Hamilton  air  son  na  firinn,  ni 
b'  fheumaile  do  theagasgaibh  an  Ath-lesachaidh  aig  an  dearbh  àmt 

nd  na  ged  a  bhiodh  e  beò  iomadh  bliadhna  'searmonachadh  nan 
leagasgan  sin.  'N  uair  a  chunnaic  Ard-easbuig  Beuton  's  a  luchd- 
euideachaidh'  gu  'n  robh  an  gluasad  so  a'  farsuingeachadh  a  measg 
-^an  t-sluaigh,  bha  iad  air  an  gonadh;  's  rinn  iad  air  son  gu'm  biodh 
tuilleadh  air  an  losgadh.  Dh'  aidich  an  t-Ard-easbuig  gu  follais- 
each,  gu  'm  feumtadh  tuilleadh  dhiubh  a  losgadh,  o  nach  robh  iad 
co  umhail  's  bu  chòir  do  laghaibh  na  h-eaglais.  Ach  thog  duin' 
àraid  a  bha  's  an  èisdeachd  a  ghuth,  agus  ars  esan,  "  Mo  chomh- 
airle-sa  dhuit  agus  dean  air  do  shocair,  's  bi  air  d'  fhaicill; — ma 
loisgeas  gu  tuilleadh  faic  gu  'n  loisg  thu  fo  'n  talamh  iad;  oir  thn. 
mi  'faicinn  nach  do  shèid  deatach  losgaidh  Mhr  Pàruig  Hamiltoin 
air  aon  duine  nach  do  bhuaileadh  le  galar  Mhr  Pàruig."  Ach  lean 
an  t-Ard-easbuig  'us  àrd-luchd-dreuchd  eile  na  h-eaglais  air  a  bh 
gu  dian  a  cur  air  anaghaidhtheagasgananath-leasachaidh,  agus  na 
muinntir  a  bha  ga  'n  teagasg  air  an  tug  iad  saobh-chreidmhich  mar 
fhrith-ainm;  agus  anns  a  bhliadhna,  1534,  chaidh  Tormad  Gourlai 
agus  Daibhidh  Straiton  a  dhìteadh  gu  bàs  an  Duneidin.  Chaidh 
an  toiseach  an  leth  chrochadh,  agus  a  rìs  an  losgadh.  Agus  a  rìs 
chaidh  seisear  dhaoin'  a  dhìteadh  's  a  losgadh  's  an  aon  torr  air 
cnoc  a  chaisteil  an  Duneidin'an  toiseach  na  bliadhna,  1538.  Agus  air 
a'  bhliadhna  sin  fèin,  chaidh  dithis  eil'  a  losgadh  'an  Glascho:  bha 
fear  dhiubh  roimhe  sin  'na  Mhanach,  agus  am  fear  eile  na  ghill  òg. 
Chriothnuich  cridh',  a'  ghill  òig  so  'n  uair  a  thàinig  an  gnothuch 
dlù  dha;  ach  an  dèigh  sin  fhuair  e  neart  gu  fulang  'an  aobhar  na 
firinn;  agus  a'  tuiteam  air  a  ghlùinibh  thug  e  buidheachas  do  Dhia 
'an  làthair  an  t-sluaigh  air  son  an  neirt  a  fhuair  e.  Bha  na  seall- 
aidhean  so  uile  gu  mòr  a'  cur  air  aghart  aobhar  an  Ath-Ieasach- 
aidh  'an  àit  a  bhi  ga  bhacadh,  mar  a  bha  dùil  aig  luchd  na  genr- 
leanmhuinn  a  dheanadh  iad. 

5.  Bha  rìgh  Seumas  rè  na  h-ùine  so  uil'  an  deigh  dha  tighinn 
gu  fearachas  gu  h-iomlan  air  a  riaghladh  le  comhairlibh  nan 
easbuigean  Pàpanach.  Na  bha  de  fhòghlum  's  an  tir,  's  ann  na 
ineasg  sin,  'am  bithcantas,  a  bha  e  ri  'fhaotainn.     Agus  bha  iad  air 

taobh  a'  chrùin  an  aghaidh  ceannairc  'us  neo-dhìlseachd  nam 
Morairean,  's  nan  ceann-feadhn'  eile.  Agus  mar  bu  tric,  bhiodh 
cuid  de'na  dreuchdan  sìobhaltabu  bhuannachdaile 's  an  rioghachd  aig 
fear  èigin  de  àrd  luchd-dreuchd  na  h-eaglais.  Bha  bràthair  a 
mhathar,  Eanruic  VIII.  rìgh  Shasuinn,  air  cur  dheth  ùghdarrais  ax 
Phàpa  gu  bnileach  's  gu  bràth,  mu  'n  bhliadhna  1533.  B'e'a 
duin'  ain-tighearnail  so  dara  mac  'athar  agus  bha  e  air  fhòglilum 
air  son  dreuchd  's  an  eaglais.  Ach  bhàsaich  a  bhràthair  bu  shine 
roimh'  athair,  agus  thàinig  esan  gu  bhi  'na  oighr'  air  a  chrùn.  Thug 
'athair  air  bantrach  a  bhràthar  a  phòsadh.  Bha  mòran  airgid  aice. 
Fhuair  e  cead  o'n  Phàp'  am  pòsadh  mi-laghail  so  a  dheanamh.  Aa 
dèigh  a  bhi  pòsd'  aice  so  ochd  bliadhna  deug,  rinn  e  air  son  a  cur 
uaithe,  a'  gabhail  mar  leth-sgeul  nach  leigeadh  a  choguis  leis  a  cum- 
ail  ni  b'  fhaide  'chionn  gu  'm  b'i  bantrach  a  bhràthair.  Ach  b'e  'm 
fior  aobhar  a  bh'  aige,  gu'm  faigheadh  e  cothrom  nighean  òg  eil'  a 
phòsadh,  Anna  Bolein,  a  bha  na  h-aon  de  mhaighdeannan  onarach 
ban-rìgh  Catrìne.  Cha  tugadh  am  Pàpa  cead  dha  ban-rìgh  Catrìne- 
a  chur  uaithe.  Bha  iomadh  leth-sgeul  aig  a'  Phàpa  ga  'n  gnàth- 
achadh  air  son  ceann  Eanruic  a  chur  seachad.  Ach  b'  e  'n  t-aobhar 
nach  robh  e  toirt  cead  dha,  gu  'm  bi  bhan-righ  piuthar  athar  Impire- 
na  Gearmailt,  fear-cuideachaidh  a  b'  fhearr  a  bh'  aig  a'  Phàpa  gu 
bhi  cumail  fodha  beag  rioghachdan  na  Gearmailt,  a  bha  nis,  a  rèir 
teagasgan  Lutheir,  a'  tilgeadh  dhiubh  ùghdarrais  eaglais  na  Ròimhe. 
'N  uair  a  thuig  Eanruic  gu'n  robh  'm  Pàpa  a'  caitheamh  bhead  airr 
's  e  rinn  e,  le  comhairle  Chranmeir,  's  dhaoine  fòghluimt'  eil'  'aa 
Sasunn  's  air  tìr  mòr  na  h-Eorpa,  ùghdarras  a'  Phàp'  a  thilgeadb- 
dheth  gu  h-iomlan,  agus  e  fèin  òrduchadh  le  Achd  Parlamaid  'na 
cheann  air  eaglais  Shasuinn.  Bha  e  fèin  's  a  chuid  mhòr  de  'iochd- 
arana,  co  Pàpanach  's  a  bha  iad  riamh  aig  an  àm  so,  ach  a  lion  cuid 
'us  cuid  thàinig  teagasgan  an  Ath-leasachaidh  gu  bhi  sgaoiIeadbr 
agus  a'  freumhachadh  'an  Sasunn  mar  thoradh  air  a  bhriseadh  ud. 
Phòs  Eanruic,  Anna  Bolein.  B'  ise  màthair  Ealasaid,  a  thàinig  ga 
bhi  ainmcil  'an  dèigh  sin.    Mar  a  bha  solus  na  firinn,  a*  briseadh  a> 

steach,  a'  chuid  'sa'  chuid,  air  inntinnibh  nan  Sasunnach,  's  a  thòisich 
iad  a'  cur  cùl  ris  na  teagasgaibh  Pàpanach,  agus  a'  fàs  leth  choma 
mu  na  tighean  cràbhaidh  a  bha  co  lionmhòr  feadh  na  tìre,  's  ann  a- 
smuainich  Eanruic  gu  'm  biodh  e  nis  sàbhailte  dha  na  tighean  ud  a 
ehreachadh;  agus  an  cur  a  stigh  mòr  a  bh'  aca,  leis  an  robh  na 
h-uiread  de  luchd-dreuchd  diomhanach  air  am  beathachadh,  a  ghabh- ' 
ail  dha  fèin.  Chaidh  aig'  air  sin  a  dheanamh  'an  ùine  ghoirid,  le 
beagan  seòltachd,  a'  measgadh  bhreùgan  leis  an  fhirinn/agus  a' 
sgaoileadh  aithris  feadh  na  dùthcha  mu  thruaillidheachd  'us  mi- 
bheusalachd  nan  tighean  cràbhaidh  ud,  tighean  mhanach,  tighean 
chailleachan  dubha,  colaistean  &c.  Bha  còrr  maith  'us  mìl'  ann 
diubh.  'N  uair  a  chuireadh  ri  chèile  'na  aon  suim  cur  a  stigh  nan 
tighean  so  uile,  bha  e  deanamh  còrr  'us  trì  muilleanan  's  a'bhliadhna 
de  airgiod  an  là  'n  diugh.  Dheth  'n  t-suim  mhòir  so,  ghabh  Eanruic 
dha  fèin  earann  an  leòmhain,  agus  roinn  e  'n  còrr  a  measg  an  luchd- 
cuideachaidh  a'nh'  aig'  'an  obair  a'  chreachaidh. 

6.  Am  feadh  a  bha  na  nithe  so  a  dol  air  aghart  an  Sasunn,  bha 
Seumas  V.  a'  saothrachadh  ann  a  bhi  faotainn  a  mach  beachdan  'us 
caitheamh-beatha  uaigneach  gach  inbhe  fa  leth  a  measg  a  chuid 
iochdaran  fèin,  agus  an  rian  bu  f hreagarraich  air  son  an  riaghlaidh. 
Air  son  an  aobhar  sin  bhiodh  e  gu  tric  a  'dol  a  mach  a  measg  an 
t-sluaigh  chumant'  anns  gach  àite  de  'n  dùthaich  'an  cruth  eile, 
agus  a  cur  seachad  oidhch'  an  so  's  an  sud,  mar  choigreach  bochd; 
le  so  bha  e  faotainn  a  mach  aobharan  gearain  a  bh'  aig  an  t-sluagh 
'an  aghaidh  nan  ceann-feadhna  'san  luchd-riaghlaidh  a  bh' aca; 
agus  mar  an  ceudna  na  beachdan  a  bha  measg  an  t-sluaigh  mu  'n 
rìgh  fèin  's  a  luchd-comhairle.  Ach  bha  e  aig  an  à^i  cheudna  a* 
dol  troimh  chunnartaibh  anns  nach  biodh  e  glic  do  f  hèar  inbhe-san 
a  bhi  ga  thilgeadh  fèin.  Anns  a'  bhliadhna  1532,  chuir  e  air  chois 
a'  chùirt  mhòr  lagha,  a  mhair  gus  an  là  'n  diugh  ris  an  abrar  Cìiirt 
an  t-Seisein.  Bha  ceithir  breitheamhna  deug  gu  bhi  suidhe  's  a' 
toirt  breith  's  a'  chùirt  so.  Bha  seachdnar  dhiubh  na  'n  luchd- 
dreuchd  's  an  eaglais,  agus  an  scarlidnar  eii'  air  an  ta^hadh  a 

measg  dhaoin'  uaisle  na  dùthcha  aig  an  robh  eòlas  an  lagha.  Ach. 
ghlèidh  an  rìgh  cumhachd  aige  fèin  gu'm  feudadh  e  ceathrar 
bhreitheamhnan  eil'  a  chur  a  shuidhe  do  'n  chùirt  'n  uair  a  bhiodh 
gnothuch  àraidh  ri  rèiteachadh  a  bhuineadh  dha  fèin. 

7.  'N  uair  a  chuir  rìgh  Shasuinn  cùl  ri  eaglais  na  Roimhe,  bha 
e  air  son  gu  'n  leanadh  mac  a  pheathar  'an  Alb'  'eisimpleir  's  an  ni 
sin.  Thairg  e  dha  ri  pòsadh  a  nighean  bu  shine,  a  bhan-phrionsa 
Màiri,  agus  Diùc  Iorc  a  dheanamh  dheth.  Ach  bha  Seumas  co 
mòr  air  a  riaghladh  leis  an  àrd-easbuig  Bheutonach  's  nach  biodh 
gnothuch  sam  bith  aige  ri  rìgh  Shasuinn,  aon  uair  's  gu  'n  do  bhris 
«  air  falbh  o  eaglais  na  Roimhe.  Bha  mac  bràthar  do  'n  àrd-eas- 
buig  a  chaidh  a  thogail  's  an  Fhraing,  agus  a  thàinig  air  ais  mu  'n 
àm  so.  Agus  's  e  chomhairlich  am  pears'  eaglais  so,  gu  'n  cuirt- 
eadh  an  t-òganach,  Daibhidh  Beuton,  a  bha  ro  charach,  seòlt',  air 
ais  do  'n  Fhraing  air  son  cùmhnanta  pòsaidh  a  shocrachadh  eadar 
Seumas  agus  ban-phrionnsa  Fhrangach.  *S  a'  bhlfadhna  1536 
chaidh  an  rìgh  a  null  do  'n  Fhraing  a  phòsadh  nighean  a  b'  òige 
Frannsi.  Dh'  fhuirich  e  naoi  miosan  's  an  dùthaich  sin.  'N  uair 
a  thàinig  e  air  tìr  'an  Lìbhte  leis  a'  bhan-rìgh  òig  so,  thaisbein  na 
h-Albannaich  uiread  de  aoibhneasagusaludhaigeadhambochduinn. 
Ach  bha  tinneas  caitheamh  air  tòiseachadh  's  a'  bhan-rìgh,  agus 
bhàsaich  i  'n  ceann  dà  f hichead  là  an  dèigh  tighinn  air  tìr  'an  Alba. 
An  dèigh  so  bha  Seumas  co  fuathach  air  cleamhnas  ri  ciiirt  bhràth- 
air  a  mhàthar  's  a  bha  e  riamh.  Agus  chaidh  am  Beutonach  òg 
a  chur  a  rìs  do  'n  Fhraing  gu  cùmhnant  pòsaidh  a  dheanamh  air 
son  an  righ  ri  ban-phrionns'  eil'  as  an  rioghachd  sin.  Le  co-aonta 
cùirt  na  Frainge  phòs  Seumas  a  ris  Mairi  à  Guise,  bantrach  Diùc 
Longville,  agus  piuthar  do  Chardinal  Lorràine.  Rinneadh  am 
pòsadh  'an  Cill-Eìmhinn  mu  'n  cuairt  do  bhliadhna  'an  dèigh  bàis 
na  ceud  ban-righ.  Bha  Iarl'  Aonghais  agus  a  chàirdean  a  theich 
à  Alba  còmhladh  ris,  air  an  cumail  suas  gu  stàtail  ann  an  Sasunn 
le  pension  o  Eanruic,  agus  bha  iad  a'  gealltuinn  'na  ath  dhiol 
do  'n  choimhneas  sin,  gu  'n  deanadh  iad  na  b'  uarrainn  iad  air  son , 

Alb'  a  thoirt  gu  ùmhlachd  do  rìgh  Shasuinn,  's  mur  biodh  e  ga 
li-achdaidh  'na  rìgh  air  an  tìr  sin,  gu'm  biodh  i  co  dhiù  air  a  riagh- 
ladh  'an  tomhas  mòr  a  rèir  a  thoile.  Bha  càirdean  'us  luchd-cuid- 
eachaidh  nan  Dùghlasach  'an  Alba  co  lionmhor  's  gu'n  robh  iad  a* 
deanamh  dragh  do  'n  rìgh.  Cha  robh  car  a  chuireadh  e  dheth, 
nach  robh  air  innseadh  do  na  Dùghlasaich  an  Sasunn.  Bha  brath- 
adairean  aca  'na  'm  pàigheadh  fèin  a  measg  luchd-frithealaidh 
Sheumais  fhad  's  a  bha  e  's  an  Fhraing,  ag  innseadh  dhoibh  nan^ 
ufle  nithe  air  am  b'  f hiach  iomradh  a  dheanamh,  a  theireadh  no 
dheanadh  e.  Goirid  an  dèigh  dara  pòsaidh  an  rìgh  thugadh  ionn- 
suidh  no  dhà  air  a  bheatha  thoirt  air  falbh  le  puinnsein.  Chuir- 
eadh  a  bhan-mhorair  Glamis,  piuthar  Iarl'  Aonghais,  gu  bàs  air 
son  so;  agus  duin'  uasal  eil',  an  ùine  thrì  bliadhna  an  dèigh  sin, 
da  'm  b'  ainm  Sìr  Seumas  Hamilton.  Bha  cuid  a'  cur  'an  teag- 
amh  nach  b'  ann  le  ceartas  a  chuireadh  an  duine  so  gu  bàs.  Ach 
bha  na  nithe  so  a'  tarruing  cianalais  air  an  rìgh,  's  ga  thoirt  gu  bhi 
smuaineachadh  gu  'n  robh  a  naimhdean  diomhair  ni  bu  lionmhoire 
na  bha  iad. 

7.  Bhàsaich  Seumas  Beuton,  àrd-easbuig  Chill-Rimhinn,  'sa 
bhliadhna  1539,  agus  thàinig  Daibhidh  Beuton  'na  àite  do'n 
dreuchd  sin.  Bha  e  nis  air  àrdachadh  a  dh'  ionnsuidh  na  h-inbh' 
is  àirde  's  an  eaglais  Phàpanach,  fo  'n  Phàpa  fein.  Fhuair  rìgh  na 
Fraing'  ebhi  air  a  dheanamh'na  Chàrdinal,  air  son  an  làmh  a  bh'aig 
ann  a  bhi  'toirt  mu  'n  cuairt  nan  cùmhnantan  pòsaidh  eadar  rìgh 
Seumas,  agus  na  ban-phrionnsachan  Frangach.  Goirid  an  dèigh 
dha  bhi  air  a  shuidheachadh  's  an  dreuchd,  chruinnich  e  coinn- 
eimh  mhòr  de  luchd-dreuchd  na  h-eaglais,  agus  de  na  h-àrd-uais- 
libh  a  bha  fathast  air  a  thaobh.  Shuidh  e  fèin  air  ceann  na  coinn- 
eimh  so  leis  gach  greadhnachas  talmhaidh  a  bha  e  comasach  a 
nochdadh.  Chuir  e  'n  cèill  aig  a'  choinneimh  so  cia  mòr  an  cunnart 
's  an  robh  an  eaglais  o  na  teagasgaibh  ùr  ud  a  bha  tighinn  a  nuadh 
do'n  tir;  'sgu  'n  robh  e  meudachadh  a'  chunnart,  na  teagasgan  so= 
a  bhi  faotainn  uiread  de  mhisneachadh  o'n  rìgh  fèin.     Bha'n  Càr- 

dinal,  gun  teagamh,  eudachail  air  son  an  tomhas  de  chàirdeas  a  bha 
fathast  a  mairsinn  eadar  an  rìgh  agus  a  shean  charaid  Sìr  Daibh- 
idh  Lindsi,  a  bha  'na  aon  de  phuist  an  ath-leasachaidh.     Bha 
Lindsi  'na  bhàrd  's  bhiodh  e  ag  aoireadh  nam  Pàpanach  le  geurad 
cainnt  a  bha  anabarrach  sàraicht'  orra.    Bha  bàrdachd  'us  sgriobh- 
aidhean  eil'  an  duine  chòir  so,  'na  meadhon  air  mòran  cuideach- 
aidh  a  dheanamh  le  aobhar  na  firinn  aig  an  àm  ud,  agus  air  son  sin 
tha  e  fèin  air  a  chur  far  comhair  'an  seann  dealbhaibh  'na  shuidh' 
air  caithir  agus  innein  aig  air  a  bheulaobh  air  a  bheil  e  cumail 
iuchair  mhòr  le  'laimh  thoisgeil,  agus  òrd  maith  trom  aige  'na  làimh 
dheis,  air  a  ghualainn  leis  a  bheil  e  briseadh  na  h-iuchrach  'na 
bloighdibh.     Ach  cha  bu  dàna  le  Beutonach  no  eile  làmh  a  chur 
air  Sìr  Daibhidh.     BhaVn  righ  'na  charaid  aige.     Agus  'an  àit'  a 
bhi  diombach  dheth  air  son  a  bhi  ro  chruaidh  air  na  sagartaibh, 
's  ann  a  bhioih  e  fèin  a'  cur  rann  an  sud  's  an  so  ris  a'  bhàrdachd 
gus  a'  deanamh  ni  bu  ro  ghèire.     Bha  'n  rìgh,  mar  an  ceudn'  a' 
deanamh  taoibh  ris  an  sgoileir  ainmeil  ud  Seòras  Buchanann,  a 
bha  'na  aon  de  'n  luchd-saothrachaidh  'an  obair  an  ath-leasachaidh. 
Ach  aig  a'  choinneimh  mhòir  so,  thug  an  Càrdinal  iomradh  air  Sìr 
Iain  Borthuic  mar  neach  a  ghabh  ri  beachdaibh  an  t-saoibh-chreid- 
imh,  agus  ghairm  e  air  tighinn  a  làthair  agus  freagradh  a  thoirt 
do  'n  chuis-dhìtidh  so,  a  bha  'na  aghaidh.     Ach  bha  Borthuic  air 
rabhadh  f haotainn,  agus  theich  e  gus  an  d'  f huair  e  stigh  do  Shas- 
unn.     Agus  o  nach  b'.urrainn  iad  grèim  fhaotainn  air  fèin  gu 
pearsonta,  loisg  iad  a  dhealbh  goirid  an  dèigh  sin,  araon  'an  Dun- 
eidin  agus  'an  Cill-Bìmhinn.     'S  e  'm  beachd  a  bh'  aig  an  rìgh  mu 
thimchioll  na  h-eaglais,  gu  'n  robh  i  glè  thruaillidh,  ni  a  bha  soilleir 
do  na  h-uile,  agus  feumach  air  a  leasachadh,  ach  aig  an  àm 
cheudna  gur  h-ann  leis  an  eaglais  fèin,  agus  innte  fèin  bu  chòir  do 
obair  an  ath-leasachaidh  sin  tòiseachadh  agus  dol  air  aghart.     So 
am  beachd  a  bh'aig  mòran,  agus  a  th'  aig  cuid  gus  an  là  'n  diugh; 
gun  a  lihi  toirt  fainear  gur  ni  eu-comasach  e,  mar  eaglais;  cha  'n 
e  sin  au  ni  a  tha  f eitheamh  oirre. 

7.  Anns  a' bhliadhna  1540  chuir  rìgh  Seumas  roimh'  a  dhol  air 
turus  air  an  robh  e  smuaineachadh  iomadh  bliadhna  roimhe  sin. 
B'  e  sin  seòladh  timchioll  air  Alba.     Ghuir  e  'n  uidheam  càbhlach 
anns  an  robh  dà  luing  dheug  le  'n  cuid  armachd,  'us  foghnadh  lòin 
air  son  an  turuis.  Chaidh  an  Cardinal  agus  Iarlachan  Huntlaidh  'us 
Arain  còmhladh  ris  le  luingeas  a  bhuineadh  dhoibh  fèin.    Agus 
'n  uair  a  chuireadh  iad  sin  uile  còmhladh  ri  chèile,  bha  feachd  ann. 
a  bha  co  mòr  ri  armailt  bhig.      Bha  Lindsi  air  bòrd  aon  de  na 
luingeis,  air  son  a  bhi  'tarruing  dhealbh  an  oirthir  mar  a  bhiodh 
iad  a'  dol  air  aghart.     Tha  na  mapachan,  no  cairtean  a  rinn  e  air 
an  turus  so  air  an  gleidheadh  gus  an  là  'n  diugh.     Sheòl  a'  chuid- 
eachd  rioghail  so  gu  tuath  ri  oirthir  a  'sear  Alba  gus  an  do  rainig 
iad  bun  nan  lochan  'an  coimhearsnachd  Inbhernis  'us  Chrombaigh; 
a  sin  sheòl  iad  gu  Cataobh,  ;us  Gall-thaobh,  'sna  h-eileanaibh. 
Arcach,  'sair  aghart  uaithe  sin  timchioll  a'  Chairbh,  suas  ri  slios 
an  fhearainn  Mhòr-thirich;  sheòl  iad  a  sin  tarsuinnCuan-sgìth  thun 
an  eilein  Leòdhasaich,  *s  an  dèigh  an  t-Eilean  fad'  uile  fhaicinn, 
ghabh  iad  a  deas  thun  an  eiìein  Sgiathanaich.      Agus  an  dèigh. 
cuairt  a  chur  air  an  eilean  Mhuileach  's  air  na  h-eileanaibh  eil'  a 
th'  air  taobh  's  iar  Earraghaeil,  chaidh  iad  timchioll  Maoil  Chinn- 
tìrc  gu  eileanaibh  Arain  'us  Bhòid,  's  sheòl  iad  a  steach  Amhainn 
Chluaidh,  far  an  tàinig  iad  gu  crioch  an  turuis  aig  Dunbarton. 
Choinnich  Pàrlamaid  na  rioghachd  goirid  an  dèigh  so,  agus  fhuair 
an  righ  co-aonta  na  cuideachd  sin  gus  na  h-Eileanan  a  's  iar  uile, 
o  Cheanntìre  thun  aJ  Chairbh  a  ghabhail  dha  fèin  mar  ni  a  bhuin- 
eadh  do  'n  chrtin,  a  chionn  gu  'n  do  chaill  uachdaranan  an  fhear- 
ainn  sin  na  h-uile  còir  air,  air  son  an  àir  a  mach  'an  aghaidh  ùgh- 
darrais  an  rìgh.     A  thuilleadh  orra  sin  ghabh  e  eileanan  Arcu  'us 
Shealtainn,  agus  mòran  fcarainn  air  tìr  mòr  Alba,  gu  h-àraidh  'an 
ceann  a  deas  na  rioghachd.      Cha  'n  'eil  e  furasd  a  dheanarah  a 
mach  le  dearbh-chinnt  0  eachdraidh  nan  aman  ud  gu  'n  robh  còir 
laghail  aig  an  rìgh  air  a  leithid  sud  a  sguabadh  a  dheanamh  air 
tighearnaibh  Gàelach  'us  Gallta  còmhladh.     Tha  fios  gu  'n  d'  aid- 

Ich  na  h-uile  ceann-feadhna,  araon  air  taobh  tuath  ìs  sear  na  rnòr- 
thir,  agus  anns  na  h-eileanaibh,  iad  fèin  a  bhi  fo  lagh  do  'n  rìgh  air 
an  turus  chuain  a  rinn  e'n  sud,  air  dhoibh  fhaicinn  o  'n  ghreadh- 
nachas  agus  an  taisbeanadh  cumhachd  a  bha  timchioll  air  nach 
xobh  maith  dhoibh  smuaineachadh  air  cur  na  aghaidh,  agus  mar 
an  ceudna  gu  'n  tug  e  leis  'an  iarruinn  air  bòrd  an  luingeis  tearc 
de  na  cinn-fheadhna,  le  leth-sgeul  nach  ròbh  iad  umhail  gujeòir; 
agus  gu  'n  d'  èignich  e  cuid  eile  dhiubh  gus  a  leantuinn  mar 
bhraighdibh-gill  air  son  gu  'm  fanadh  an  luchd-leanmhuinn  o  mhi- 
riaghailt  an  dèigh  sin.  Agus  mar  sin,  feumaidh  gur  h-ann  le  leth- 
sgeul  air  son  samhla  ceannairc  nan  linnean  a  chaidh,  a  fhuair 
Seumas  Achd  a  bha  ludhaigeadh  a'  ghniomh  chreachaidh  ud.  Co> 
dhiù  chaidh  neart  thar  chearb  aig  an  àm  a  bha  'n  sud,  agus  feud- 
aidh  nach  b'  fheird  cùisean  sin  an  dèigh  làimh. 

8.  Eha  uachdarain  an  fhearainn,  a  tuath's  a  deas,  a  nis  a'faicinn 
gu'n  robh  'n  rìgh  rùnaicht'  air  an  cur  fodha,  's  an  toirt  a  dh'ionn- 
suidh  a  bhi  gu  h-iomlan  'na  chumhachd  fèin,  mar  a  rinn  a  shean- 
air,  agus  bràthair  a  mhàthar  air  na  Sasunnaich.  Uime  sin  run- 
aich  iad  an  guaillean  a  chur  ri  chèil'  agus  cur  an  aghaidh  an  ùgh- 
darrais  ud,  a  dh'f heuchainn  an  cumadh  iad  aca  fèin  a'  chuid  's  an 
cumhachd  a  bha  chean'  aca.  Bha  mòr  earbs'  aig  an  rìgh  as  a* 
chuideachadh  a  gheibheadh  e  o  àrd  luchd-dreuchd  na  h-eaglais 
'sa'  chòmhrag  so  'an  aghaidh  a  chuid  Morairean.  Bha'n  Càr- 
dinal  agus  càch  uil'  a'  gealltuinn  sin  a  thoirt  dha,  ach  bha  iad  a* 
-sealltuinn  air  son  ni  eigin  mar  luach  an  saothrach.  Dh'fheumadh 
an  rìgh  a  bhi  ga'n  cuideachadh-san  'an  aghaidh  na  buidhne  roimh 
am  mò  a  bha  dh'  eagal  orra  fèin — muinntir  an  t-saobh-chreidimh, 
mar  theireadh  iadsan  riu.  Cha  'n  'eil  e  coslach  gu'n  robh  'n  rìgh 
a'  cur  gu  mòr  'an  aghaidh"so.  An  uair  a  bha  buidheann  an  agh- 
aidh  buidhne  mar  so  'an  Alba,  thuig  Eanruic  VIII.  gu'n  robh  co- 
bhoinn  ga  deanamh  eadar  cuid  de  righrean  tlr  mòr  na  Roinn- 
Eòrpa  'na  aghaidh  fèin,  a  chionn  e  thrèigsinn  a'  Phàpa,  'se 
^hreachadh  nan  eaglaisean  feadh  a  rioghachd;  agus  gu'n  robh  na 

nàimhdean  cèin-thìreach  ud  ag  oidhirpeachadh  air  rìgh  Alb'  a 

tharruing  do'n  chomh-bhoinn  so.     Ach  gu  so  a  bhacadh  co  fad' 

's  a  b'  urrainn  e,  's  aim  a  dh'oidhirpich  Eanruic  air  mac  a  pheathar 

a  thoirt  a  dhlonnsuidh  nan  aon  bheachdan  ris  fèin  mu  theagasgaibh 

an  Ath-leasachaidh,  agus  mu  thruaillidheachd  na  h-eaglais,  agus 

co  feumail  's  a  bhiodh  e  dhasan  'an  Alba  e  fèin  a  dheanamli 

saoibhir  le  maoin  na  h-eaglais,  mar  a  rinn  e  fèin  'an  Sasunn.   Chuir 

e  teachdair  cùirt  thuig'  a  dh'aon  bhàgh  air  son  nan  nithe  so  a 

sparradh  air,  agus  fìadhachadh  a  thoirt  dha  gu  e  fèin  a  choinneach- 

adh  ann  am  baile  Iorc,  gu  comh-labhairt  mu  na  dòighibh  's  am 

feudadh  iad  a  chèil'  a  chuideachadh  ann  an  cur  an  aghaidh 

chumhachdan  na  Pàpanachd.     Cha  robh  ni  nach  gealladh  Ean- 

ruic  do  rìgh  Alba  na'm  b'  e  's  gu  'n  aontaicheadh  e  ri  'eisimpleìr 

fèin  a  leantuinn  a  thaobh  na  h-Eaglais  Pàpanaich.    Bha  Seumas, 

a  rèir  coslais,  air  a  theannachadh  eadar  dhà  bharail  mu  ciod  an 

taobh  a  ghabhadh  e — taobh  Eanruic,  no  taobh  a'  Chàrdinail.   Cha 

xobh  e  'na  charaid  no  'na  nàmhaid,  aon  chuid  do'n  Ath-leasach- 

adh  no  do'n  Phàpanachd.     'S  e  ni  sònruicht'  a  bha  's  an  amharc 

aige  cumhachd  a  chuid  Morairean  a  lagachadh,  agus  Alb'  a  thoirt 

gu  'leithid  de  chruth,  'an  seadh  sìobhalta,  's  gu  'm  b'  urrainn  e 

ga  riaghladh  le  'ùghdarras  fèin,  gun  chomas  a  bhi  aig  iosal  no 

nasal  bacadh  a  chur  air.    Agus  mar  a  bha  e  'faotainn  luchd- 

dreuchd  na  h-eaglais  ullamh  gus  a  chuideachadh  's  a'  ghnothuch. 

so  le'n  comhairle,  agus  gach  dòigh  eil'  a  bha  'n  an  comas,  dh'àich- 

eidh  e  muigh  's  a  mach  làmh  a  chur  air  cuid  na  h-eaglais  air 

sgàth  a  shaoibhreas  fèin  a  mheudachadh  leis.    Ach  air  eagal  cur 

a  mach  air  Eanruic  gu  buileach,  gheall  e  dol  ga  choinneachadh, 

gu  ruig  baile  Iorc,  na'n  ceadaicheadh  gnothuichean  follaiseach  a 

liòghachd  fèin  sin  da;  agus  chaidh  an  t-àm  a  shuidheachadh  anns 

an  robh  an  dà  rìgh  gus  a'  chèil'  fhaicinn  's  a'  bhaile  mhòr  ud. 

9.  Mu  mheadhon  an  fhoghair  air  a'  bhliadhna  sin  fèin,  1541  y 
thàinig  Eanruic  le  mòr  ghreadhnachas  gu  ruig  baile  Iorc,  gu 
coinneamh  a  chumail  ri  rìgh  Seumas>    Bha  là  's  là  'dol  seachad,. 

ach  cha  robh  rìgh  Alba  ga  noclidadh  fèin.  Thàinig  an  seathamh 
là  a  bha  Eanruic  a'  feitheamh,  's  cha  tàinig  Seumas,  's  cha  tigeadh. 
Cha  'n  fheitheadh  Eanruic  ni  b'  fhaide.  Phill  e  do  Shasunn  ann. 
ain  mòr  chorruich.  Ciod  a  thug  air  rìgh  Seumas  'inntinn  atharr- 
achadh  agus  a  ghealladh  a  bhriseadh  aig  an  àm  ud?  Thug  an 
Càrdinal  Beutonach  'sa  chuid  easbuigean.  Bha  iad  a'  sealltuinu 
air  Eanruic  a  nis  mar  shaobh-chreidmheach  agus  mar  an  nàmhaid 
bu  mhò  a  bh'  aig  an  eaglais,  agus  bha  e  na  ni  oillteil  leò  ri  smuain- 
eachadh  gu  'n  rachadh  rìgh  Alba  chumail  coluadar  ri  leithid  de 
dhuine,  gun  fhios  nach  feudadh  e  'thoirt  a  dh'  ionnsuidh  nan  aon. 
bheachdaibh  ris  fèin.  Tha  Iain  Nocs  ag  ràdh  's  an  eachdraidh  a 
sgriobh  e  fèin,  gu  'm  bu  roghnuiche  leò  a  dhol  do  ifrinn  na  gu  'n 
leigeadh  iad  leis  an  rìgh  a  dhol  a  chumail  na  coinneimh  ud.  Thug 
iad  brìb  mhòr  da  chuid  cùirteiribh  air  son  impidh  a  chur  air  fan- 
tuinn  à  Sasunn.  Rinn  cùirt  na  Frainge  na  ghabhadh  deanamh. 
air  son  an  aobhair  cheudna.  Agus  a  thuilleadh  air  gach  ni  dhiubh. 
sin,  gheall  an  Càrdinal  agus  a  chomh  luchd-dreuchd,  leth-cheud 
mìle  crùn  òir  a  phàigheadh  do  'n  rìgh  's  a'  bhliadhna  na  'm  fanadh 
e  air  falbh  o  Eanruic  an  uair  ud.  Gheall  iad  dha  mar  an  ceudna 
còmhnadh  maith  a  dheanamh  ann  an  cur  cruinn  armailt  na  'm  b'e 
's  gu  'n  smuainicheadh  rìgh  Shasuinn  air  cogadh.  'N  uair  a  chuir- 
eadh  gach  ni  dhiubh  so  'an  ceann  a  chèile  's  an  aon  slige,  thug  iad 
ceann  na  meidhe  gu  làr.  Rùnaich  Seumas  dlùth-leantuinn  ris  a 
bhuidheinn  Phàpanaich,  agus  fantuinn  air  falbh  o  bhràthair  a 
mhàthar,  ciod  sam  bith  na  dh'  f heudadh  e  f  hulang  air  son  sin. 
'S  e  bun  a  bh'  ann  chuir  Eanruic  feachd  lionmhor  ri  chèil'  'an  ùine 
ghoirid  leis  an  do  bhris  e  steach  air  ceann  deas  Alba,  agus  an  robh 
e  losgadh  's  a'  f àsachadh  nam  bailtean,  mar  a  bha  e  gabhail  roimhe 
gu  tuath.  Bha  Diùc  Norfoc  air  ceann  na  h-armailt  so.  Chuir 
Seumas  teachdairean  an  coinneamh  an  Diuc  gu  cùmhnantan  sìth 
a  dheanamh,  agus  dh'  àithn  e  do  Iarla  Huntlaidh  agus  Iarla  Home, 
as  an  robh  lan-earbs'  aige,  iad  a  bhi  furachar  mu  ghluasadaibh 
an  Diùc.    Chuir  an  rìgh,  aig  an  àm  cheudna,  shrd  air  togail  shaigh- 

dearan  gu  seasamh  'an  raghaidh  naii  Sasunnach.  ' An  uine  nach 
robh  fada  fhuair  e  deich  mìle  fìchead  fear  cruinn  air  monadh  dluth. 
air  Duneidin.  Leis  an  fheachd  so  mharsail  e  thun  na  crìche  Sas- 
unnaich.  Champaich  iad  'an  àite  ris  an  abrar  monadh  Fala.  Ach 
mu  'n  tàinig  iad  idir  gu  ionad  tharruing  lann  ris  an  nàmhaid* 
chualas  gu  'n  robh  an  Diùc  a'  pilltinn  air  ais  do  'n  taobh  deas,  air 
èigneachadh  gu  sin  a  dheanamh  le  gainne  lòin,  'sle  fuachd  a' 
gheamhraidb.  Dh'  òrduich  an  rìgh  an  sin  do  'n  fheachd  marsail 
air  aghart  gu  Sasunn,  agus  tòrachd  na  rinn  na  Sasunnaich  de 
chall,  a  thoirt  a  mach.  Ach  cha  chuireadh  na  morairean  Albann- 
ach  cos  air  ùir  Shasuinn.  Thuirt  iad  gu  'n  tàinig  iad  an  fhad 
nd  air  chomhairl'  an  rìgh,  a  dhionadh  an  dùthcha  o  'n  nàmhaid, 
ach  la  's  gu  'n  do  theich  na  Sasunnaich,  nach  robh  iad  a  dol  a 
chogadh  riu  's  nach  robh  aobhar  sam  bith  air  son  a  chogaidh,  ach 
esan  a  bhi  gabhail  cus  de  chomhairle  nan  easbuigean.  Chluinn- 
teadh,  mar  an  ceudna,  gearan  an  sud  's  an  so,  air  feadh  a'  chaimp, 
gu  'n  robh  e  'na  rìgh  shagartan  ni  b'  fhearr  na  bha  e  'na  rìgh. 
dhoibhsan.  An  dèigh  do  Sheumas  na  b'urrainn  e  dheanamh,  an 
toiseach,  'an  rathad  bagraidh,  's  an  sin  'an  rathad  impidb,  air  soa 
na  morairean  a  chur  a  chreachadh  nan  Sasunnach,  's  iadsan  a  bhi 
leantuinn  air  diìiltadh,  phill  e  air  ais  do  Dhuneidin  lan  feirge. 
Bhris  na  morairean  sios  an  camp'  air  an  ath  là,  's  phill  iad  dhach- 
aidh. 

10.  Bha  rlgh  Seumas  gu  h-anabarrach"air  a  thàmailteachada, 
air  son  an  dòigh  's  an  do  làimhsich  na  Morairean  e.  Bha  e  soilleir 
dha  nis  gu'n  iobh  iad  a'  cur  an  guaillean  ri  chèil'  air  son  cur 
an  aghaidh  'ùghdarrais  aig  na  h-uile  cothrom  fàbharrach  a  gheibh- 
eadh  iad.  Bha  so  'na  aobhar  brisidh  cridhe  nach  bu  bheag  dha. 
Ach  bha  tearc  de  chàirdean  aige  fathast  a  measg  nan  àrd-uais- 
lean,  as  am  feudadh  e  earbsadh;  agus  bha  na  h-easbuigean  uil' 
air  a  thaobh.  Runaich  iad  sin  uil'  armailt  a  chur  air  ghleus  air 
son  briseadh  a  steach  air  taobh  tuath  Shasuinn,  gu  ni-eigin  d& 
thogail  a  thoirt  do'n  rìgh  ann  an  rathad  ta  thoileachadh.     Fhuair 

iad  mu'n  cuairfc  air  deich  mile  saighdear  cruinn.    Air  ceann  na 
h-armailt  so  thriall  an  rìgh  gu  deas.    Stad  e  fèin  aig  àite  ris  an 
abrar  Carlabheroc.     Ghabh  Morair  Macsbhel  air  aghart  leis  an 
armailt;  ach  bha  droch  an-amharus  fathast  a'  leantuinn  ris  an 
lìgh  nach  robh  am  Morair  so,  no  aon  sam  bith  dhiubh,  dìleas  da; 
agus  thug  e  òrdugh  dìomhair,  co  luath  's  a  ruigeadh  an  t-arm 
amhainn  Esk,  gu'm  biodh  Oiibher  Sinclair,  fear  làimhe  deis'  a 
bh'  aige  fèin  air  èigheach  'na  àrd  Sheanalair.     Bha  na  h-oifigich 
's  an  sluagh  gu  h-iomlan  a'  sealltuinn  sios  air  an  f  hear  so  chionn 
e  bhi  'na  mhac  duine  bhochd,  agus  tre  mhòran  seòltachd  e  bhi 
'mealtuinn  cus  de  fhàbhar  an  rìgh.     Thogadh  suas  e  air  àireimh 
shleaghan,  air  guaillibh  ceathrar  de  na  saighdearaibh  gus  am  bar- 
antas  a  bh'aig'  air  son  comannd  an  airm  a  ghabhail  a  leughadh. 
Ach  cha  bu  luaithe  chuala  na  saighdearan  an  t-òrdugh  so  na 
chaidh  iad  dheth'n  rian  buileach.  Dh'èirich  troimhechèile  mor 's  an 
fheachd.  Aig  an  uair  chunnartaich  so  bha  buidheann  mharcaich- 
ean  Sasunnach,  anns  an  robh  ceithir  no  cuig  a  cheudan,  air  tigl^- 
inn  air  fàir'  a  dheanamh  amharc-gloinne  air  an  arm  Albannach. 
An  uair  a  chunnaic  iad  an  t-eas-òrdugh  's  an  robh  an  t-arin,  gun 
uiread  is  sreath  slàn,  's  e  smuainich  iad  ionnsuidh  a  thoirt  orra, 
tearc  's  mar  bha  iad.    'S  gann  a  bha  ùin'  aig  an  arm  Albannach 
gu  dhol  an  òrdugh  mu'n  do  ràinig  na  Sasunnaich  iad.    Ach  cha 
b'  ann  air  cogadh  no  iad  fèin  a  dhionadh  o  'n  nàmhaid  a  bha  'n 
aire ;  's  ann  a  bha  iad  air  bhoil  le  feirg  'an  aghaidh  an  ceannard 
's  an  rìgh  fèin.     'S  gann  a  tharruing  iad  armachd  idir  gu  iad  fèin 
a  dhionadh,  's  thug  iad  cùl  do'n  nàmhaid.     Chaidh  àireamh  mor- 
dhiubh  a  mharbhadh,  agus  chaidh  mìle  priosunach  a  ghlacadh; 
'n  a  measg  sin  bha  Morair  Macsbhel  fèin,  agus  seisear  no  mòr- 
sheisear  Mhorairean  eile.     Bu  roghnuiche  leò  leigeadh  leis  an 
uànihaid  an  glacadh  na'n  aghaidh  a  chur  a  ris  air  an  rìgh  's  an 
staid  an  robh  e.   An  uair  a  chunnaic  's  a  chuala  rìgh  Seumas  mar 
a  thachair  do'n  armailt  so,  leis  an  robh  e  'n  dùil  dioghaltas  a  dhean- 
amh  air  Sasunn  air  son  iad  a  chreachadh  's  a  losgadh  bhailtean  air 

a  thaobh  fèin  de  'n  chrich,  bha  'chridh'  air  briseadh  Ieis  an  tàmailfc. 
Phill  e  air  ais  do  Dhuneidin  air  a  nàrachadh  's  air  a  sharachadh 
mòran  ni  bu  mho  na  ged  a  bhiodh  e  gu  pearsont'  air  a  ruagadh 
ann  leis  an  nàmhaid,  Luidh  tròm-chiànalas  a  nis  air  a  spiorad,  a 
bha  e  eu-comasach  dha  chur  dheth  fèin.  Shuidheadh  e  laithean 
iomlan  'na  sheòmar  gun  duine  còmhladh  ris,  agus  's  gann  a  gheibh- 
teadh  focal  uaithe.  Bha  e  faicinn  gu  'n  robh  na  h-uile  nithe  a' 
dol  'na  aghaidh.  Cha  robh  aige  de  theaghlach  ach  dithis  leanaban 
mhac,  Artur  agus  Seumas,  's  bha  iad  le  chèil'  air  bàsachadh  goirid 
roimhe  so.  Bha  ceannairc  a  chuid  iochdaran  agus  an  tàir  a  bha 
iad  a'  deanamh  air  'ùghdarras,  agus  air  a  luchd-comhairl'  a'  sior 
dhol  am  meud;  agus  bha  h-oidhirpean  a  rinn  e  mu  dheireadh  air 
'ùghdaras  agus  'onair  a  chumail  suas  air  dol  buileach  'na  'aghaidh. 
Ghoid  e  air  falbh,  cha  mhòr  na  aonar,  a  dh'  ionnsuidh  na  lùchairfc 
a  bh'  aig'  ann  am  Facland.  Ghabh  e  'leabaidh  an  sin.  Dh'  fheòr- 
aich  a  luchd-frithealaidh  dheth  c'  àit  am  b'  àill  leis  ullacbadh  & 
dheanamh  air  son  an  Nollaiga  chur  seachad,  "Ullaichibhsefaran 
àill  leibh/'  thuirt  e,  "  ach  mu  'n  tig  là  Nollag,  bithidh  sibh  gun 
mhaighstir  agus  an  rioghachd  so  gun  rìgh."  Ghiùlaineadh  teachd- 
aireachd  thuige  goirid  an  dèigh  so  gu  'n  robh  bhan-rìgh  air  a  h-ais- 
ead  air  ban-phrìonnsa.  "Ma'sann  mar  sin  a  tha,"  ars'  esan, 
"biodh  toil  Dhe  deanta,  thàinig  e  le  nighinn,  's  falbhaidh  e  le  nigh- 
inn,"  a  ciallachadh  gu  'n  tàinig  an  crùn  do  theaghlach  nan  Stiubh- 
artach  le  nighean  rìgh  Raibeirt  's  gu  'm  falbhadh  e  as  air  an  dòigh 
cheudna.  Bhàsaich  an  rìgh  leis  a  bhriseadh  cridh',  an  ceann 
seachduin  an  dèigh  breith  an  naoidhein  so,  anns  an  naoidheamh 
bliadhna  fichead  de  'rioghachadh,  agus  an  t-aonamh  deug  thar 
fhichead  de  Vois.  air  an  dara  là  thar  fhichead  de  mhios  meadhon- 
ach  a  gheamhraidh  1542. 

MAIRI. 

B'  e  Màiri  ainm  an  naoidhein  so  a  thàinig  a  nis  gu  bhi  'na  ban- 

oighr'  air  crùn  Alba.     Thòisich  a  trioblaidean  aig  a'  chreithil, 

'sdhlùth  lean  iad  rithe  dh'ionnsuidh  na  h-uaighe.     Nochd  an 

Càrdinal  litir  leis  an  robh  e  fèin  air  òrduchadh,  a  rèir  toil  an  rìgh, 

'na  Thàinisteir  air  an  rioghachd,  agus  'na  fhear-gleidhidh  pearsa 

na  ban-righ  òig  gus  an  tigeadh  i  gu  aois.     Cha  chreideadh  àrd- 

mhaithean  na  tìre  gu'n  do  sgrìobh  rìgh  Seumas  a  leithid  de  litir 

riamh.     'S  aun  a  mkeasadh  am  Beutonach  mar  bhreugair  air  son 

na  h-oidhirp  ud  a  thug  e  air  an  riaghladh  a  ghlacadh  dha  fèin. 

B'  e  Seumas  Hamilton,  Iarl'  Arain,  an  ath  oighr'  a  b'  fhaisg  air  a* 

chrun.    Rinneadh  roghuinn  deth-san  air  son  na  Tàinisteireachd. 

Bha  'n  t-Iarl'  Araineach  aig  an  àm  so  'na  charaid  do  'n  mhuinntir 

a  bha  'craobh-sgaoileadh  theagasgan  an  Ath-leasachaidh.     'S  e  's 

coslaiche  gu'n  robh  an  t-ana-ceartas  agus  an  nàimhdeas  a  nochd 

luchd-riaghlaidh  na  h-eaglais  d'a  charaid,  Mr  Pàruig  Hamilton, 

an  dèigh  a  thionndadh  an  aghaidh  nam  ministeirean  fuileichd- 

ach  sin.  Rùnaich  Eanruic  VIII.  a  nis  Alb'  agus  Sasunn  a  cbeangal 

ri  chèiY,  anns  an  dòigh  's  an  d'  oidhirpich  Eideard  I.  sin  a  dhean- 

amh,  dà  cheud  gu  leth  bliadhna  roimhe  so,  le  'mhac  fèin  a  phòs- 

adh  ri  ban-righ  Alba.     Chuir  Eanruic  cùirt-theachdairean  do 

Dhuneidin  gu   cùmhnantachadh  ris  an   Iarl'  Araineach  mu  'n. 

ghnothuch  so.     Bha  na  cùmhnantan  's  a'  cheud  dol  a  mach  co 

cruaidh  's  nach  èisdeadh  na  morairean  Albannach  riu.     Ach  mu 

dheireadh  thàinig  an  Sasunnach  a  nuas  co  fada  'sgu'n  d'  fhuair 

an  Tàinisteir  cothrom  na  cùmhachdan  a  sheulachadh.     'N  uair  a 

thuig  an  Càrdinal,  's  a  chcmh-luchd  dreuchd  gu  'n  robh  am  ban- 
rìgh  air  a  gealltuinn  'am  pòsadh  do  mhac  rìgh  Shasuinn  air  an 
robh  iad  ag  amharc  mar  an  nàmhaid  bu  mhò  a  bh'  aig  an  eaglais 
air  fad,  lèugh  iad  an  t-eagal,  's  rùnaich  iad,  na  'm  bu  chomasach 
e,  gu  'm  bitheadh  an  còrdadh  ud  air  a  bhriseadh.    Bha  fios  aig  a' 
Chàrdinal  gheur-sheallach,  gu  'm  bu  duine  meath-chridheach,  neò~ 
sheasmhach  an  t-Iarla,  's  a  rèir  coslais,  gu  'n  gabhadh  e  toirt  mu  'n 
cuairt  gu  'bheachdaibh  fèin,  na  'm  biodh  innleachdan  freagarrach 
air  an  cleachdadh  ris.      Bha  bràthair  diolain  aig  an  Iarla  's  an 
Fhraing,  Iain  Hamilton.     Chuir  an  Càrdinal  fios  air  an  fhear  so, 
agus  air  fear  eile,  Daibhidh  Panter,  duine  carach,  a  bha'n  dèigh. 
so  'na  easbuig  Rois,  iad  a  ghreasad  dachaidh.     Chinnich  leis  a' 
Chàrdinal,  Panter  fhaotainn  faisg  air  pears'  an  Iarla  còmhladh  ri 
bhràthair  fèin,  Iain  Hamilton.     Cha  b'  fhada  gus  an  do  chinnich. 
leò  sin  an  Tàinisteir  a  thionndadh  gu  bhi  'na  eas-caraid  do  'n  Ath- 
leasachadh,  's  na  sheirbhiseach  umhail  do  'n  Chàrdinal  's  na  h-uile 
ni  a  dh'  iarradh  e.     Dh'  àicheadh  e  gu  follaiseach  an  creideamh. 
Ath-leasaichte,  's  a  measg  nan  ceud  nithe  a  lean  mar  thoradh  air* 
an  àidhcheadh  sin,  bha  briseadh  a'  chùmhnaint  pòsaidh  eadar  a 
hhan-rìgh  òg  'us  mac  rìgh  Shasuinn.    Bha  Eanruic  VIII.  gu  mòr 
air  a  bhrosnuchadh  leis  a  bhriseadh  coimh-cheangal  ud.     Chuirr 
e  'n  uidheam  feachd  lionmhor  mara  's  tìre,  leis  an  do  bhris  e  steach 
air  taobh  deas  Alba,  o  'n  chrìch  Shasunnaich,  agus  an  deachaidk 
mòran  call'  a  dheanamh  timchioll  air  ceann-bhaile  na  rioghachd. 
Fhuair  an  t-Admaral  Sasunnach,  Hertford,  cothrom  a  chuid  saigh- 
dearan  a  chur  air  tìr  'an  Lìbhte  gun  ghrabadh  sam  bith.    Chreach 
iad  Duneidin,  's  loisg  iad  e  rìs.    Mhair  na  lasraichean  trì  làitheam 
Chreach  'us  loisg  an  t-arm  tìre,  na  'n  tighinn  's  nan  dol,  a'  chuid  a 
ì>  f hearr  de  'n  dùthaich  a  deas  air  Dunèidin.     Bha  so  'an  toiseach 
an  tsamhraidh   1544.      Air  an  ath  bhliadhna  thug  Hertford 
cuairt  £?griosail  eile  do  cheann  a  deas  Alba.     Cha  d'  fhan  e  s  art 
rioghachd  ach  cuig  laithean  deug,  ach  's  an  ùine  ghoirid  sin  loisg 
ua  Sasunnaich  seachd  tighean  mhanach,  se  caistealan  deug,  cuig 

bailtean  margaidh,  dà  cheud  dà  fhichead  'us  trì  beag  bhailteari,  trì 
mùillean  deug,  agus  tiì  Osbadalan.  Bha  'n  losgadh  's  an  creach- 
adh,  's  am  marbhadh  so  uil'  air  sgàth  Mairi  òig  Stiùbhart.  Ach, 
ged  a  bha  'n  dioghaltas  so,  'na  riarachadh  do  spiorad  fuilteach  Eati- 
ruic,  bha  e  deanamh  lagachadh  mòr  air  'aobhar  a  measg  gach  inbhe 
sluaigh  'an  Alba,  a  bha  'gràdh  "nach  bitheadh  an  aignidhean  am 
feasd  air  an  cosnadh  le  leithid  sud  de  gharbh  shuirghidh." 

2.  B'e  'n  ath  ni  a  lean  mar  thoradh  air  an  Tàinisteir  a  thionn- 
dadh  o'n  chreidimh  Àth-leasaichte,  gu'n  d'fhuair  's  gu'n  do  ghablx 
am  Beutonach  a  nis  an  t-srian  fhuasgailt'  air  a  ghualainn  gus  a* 
gheur  leanmhuinn  an-tromachadh  gu  h-anabarrach  an  aghaidb 
chàirdean  na  firinn.  Thòisich  e  'm  baile  Pheirt.  Chaidh  cuigear 
fhear  agus  aon  bhean  phòsd',  a  thugadh  'na  làthair  an  sin,  a  dhìt- 
eadh  gu  bàs.  B'  i  'chùis  dhìtidh  a  thugadh  nan  aghaidh  gu  'n 
robh  iad  na'n  saobh  chreidmhich,  agus  b'  e  'm  bàs  a  dh'  òrduich. 
an  Càrdinal  dhoibh  gu'm  biodh  iad  air  an  crochadh,  agus  am  boir- 
ionnach  air  a  bàthadh.  Bha  i  air  a  h-aisead  goirid  roimhe  sin,. 
agus  an  uair  a  bha  i  'na  luidhe  dh'iarr  boirionnach  eil'  a  bha  mu'n 
cuairt  di  oirr'  ùrnuigh  a  dheauamh  ris  an  Oigh  Muire.  Thuirt  ise 
nach  deanadh  i  ùrnuigh  ach  ri  Dia  a  mhàin.  Air  son  na  cainnte 
so  dhìteadh  i.  Dh'aslaich  i  cothrom  fhaotainn  am  bàs  fhulang 
còmhladh  ri  a  fear  pòsda;  ach  dh'àicheadhadh  sin  di.  Co  luath. 
's  a  chunnaic  i  'companach  a'  fulang  a'  bhàis,  chaidh  a  giùlan  air 
falbh  gu  lochan  uisg'  a  bha  dlùth  air  làimh,  agus  a  naoidhean 
fathast  an  crochadh  ri  h-uchd.  Tharruing  i  air  falbh  an  leanabk 
o  'cìch,  agus  thug  i  seachad  e  do  'bana-choimhearsnaich,  agus 
do  chùram  au  Tì  sin  is  e  athair  nan  dinnleachdan.  Thilg  iad  an 
sin  's  an  uisg'  i  agus  bhàsaich  i  gun  spàirn  sam  bith,  làn  de  chomh- 
fhurtachdaibh  nan  sgriobtuirean.  Ghabh  an  Càrdinal  borb  an  sin 
a  mach  air  feadh  na  dùthcha  mu  'n  cuairt,  a'  cur  timhlaidhean 
airgid  air  cuicj,  agus  a'  cur  cuid  eil'  'am  priosun,  agus  a'  geur-lean- 
mhuinn  cuid  eile  gu  bàs.  Bha  e  giùlan  an  Tàinisteir  thruaigh- 
cèmhladh  ris  na  h-uile  taobh  a  bha  e  'dol,  gus  am   bitheadb 

samhladh  ùghdarrais,  gu  sìobhalta  co  maith  's  gu  spioradail,  aig 
na  h-uile  ni'  a  bha  e  'deanamh. 

3.  Ach  bha  'n  t-àm  a  nis  a'  dluthachadh  anns  an  robh  cupan 
aingidheachd  a'  Chàrdinail  fhuiltich  gus  a  bhi  air  a  lionadh  suas. 
Thugadh  fainear  le  cuid  de  luchd-eachdraidh  gu  'n  do  bhuail  e 
clag  a  bhàis  fèin,  ann  a  bhi  cur  gu  bàs  an  duin'  urramaich  ud, 
Seòras  Uiseart.  Bha  'm  Fiudhalach  so  an  toiseach  a'  teagasg  na 
-cainnte  Greugaich  'am  baile  Mhontròis.  B'  ann  's  a'  chainnt  so  a 
sgriobhadh  an  Tiomnadh  Nuadh  an  toiseach.  Cha  'n  fhuilingeadh 
an  eaglais  Phàpanach  gu  'm  biodh  eòlas  aig  daoinibh  air  na  Sgriob- 
tuiribh  'an  cainnt  sam  bith,  no  idir  's  a'  cheud  chainnt.  Dh'  fhua- 
daich  easbuig  Bhrechin  air  falbh  as  an  tìr  e  air  son  a  bhi  teagasg 
còlas  na  cainnt'  ud.  An  dèigh  fantuinn  àireamh  bhliadhnachan 
air  f ògradh  'an  Sasunn,  thàinig  e  air  ais  do  Alba,  mu  'n  bhliadhna 
1543.  Thòisich  e  air  searmonachadh  theagasgan  an  Ath-leasach- 
aidh  gu  follaiseach,  agus  le  mòr  bhuaidh  'am  baile  Dhundeadh. 
Dh'  fhuadaich  luchd-dreuchd  na  h-eaglais  air  falbh  a  rìs  e.  Chaidh 
e  do  thaobh  's  iar  Alba  far  an  do  lean  e  air  searmonachadh.  Ach 
air  do  'n  phlàigh  briseadh  a  mach  'an  Dundeadh,  phill  e  do  'n 
bhaile  sin.  Agus  ged  a  bha  mòran  a'  tuiteam  leis  a  ghalair  ghabh- 
altach  so,  dh'  fhan  Uiseart  na  'measg  a'  frithealadh  chomhfhurt- 
achdan  nan  sgriobtuirean  doibh,  agus  chomh  f hurtachdan  corporra 
mar  a  b'  urrainn  e.  Thug  fear  de  na  sagartan  ionnsuidh  air  a' 
bheatha  thoirt  dheth  an  sin,  agus  an  dèigh  caol-thearnadh  o  ionn- 
suidh  a  rinneadh  air  a  thoirt  suas  do  chumhachd  a'  Chàrdinail, 
-chaidh  e  do  Dhuneidin.  Bha  nàimhde  an  folchuidh  ga  chuairteach- 
adh  a  nis  na  h-uile  ceum  a  dheanadh^e,  agus  mheasadh  iomchuidh 
a~bhi  giùlan  claidheamh  mòr  roimhe  gus  a  phears'  a  dhionadh  o 
ainneirt.  B'e  Iain  Nocs  a  bha  giùlan  a  chlaidheamh  mu  'n  àm  so. 
'An  ùine  ghoirid  chaidh  e  do  bhaile  Hadington,  far  an  do  shear- 
monaich  e  agus  à  sin  do  Ormiston.  Bha  uachdaran  an  àite  sin  'us 
fear  no  dithìs  eile  de  uaislean  na  dùthcha  'na  chuideachd.  Dh'iarr 
Iain  Nocs  a  dhol  còmhladh  riu,  ach  cha  do  leig  Uiseart  so  dha,  ag 

radh,  "Pill  gu  'd  chuid  cloinn',  is  leòir  aon  duin'  a  chur  gu  bàs 
aig  an  aon  àm."  Bha  INocs  'na  mhaighstir  sgoil'  'an  teaghlach, 
duin'  uasail.  Air  an  oidhch'  an  d'èigh  do  Nocs  dealachadh  ris 
chaidh  an  tigh  's  an  robh  Uiseart  $  chuairteachadh  le  marc  shluagh 
armaicht',  agus  Iarla  Bhotuel  air  an  ceann.  Bha  'n  Tàinisteir  agus^ 
an  Càrdinal  fagus  doibh  le  feachd  eil',  air  sheòl  's  nach  robh  dòigh 
air  teicheadh,  no  cur  'n  an  aghaidh.  Dhiùlt  an  duin'  uasal  aig  an 
robh  Uiseart  air  aoidheachd  a  thoirt  suas  doibh  gus  an  do  gheall 
Botuel  air  'fhocal  gu  'n  dionadh  e  beath'  Uiseart  o  naimhdeas  a 
Chàrdinail  no  mur  b'  urrainn  e  sin  a  dheanamh,  gu  'n  tugadh  e  air 
ais  d'a  chàirdibh  e.  Thug  an  Càrdinal  agus  a'  bhan-rìgh,  bantrach. 
an  rìgh,  air  Botuel  an  gealladh  so  a  bhriseadh.  Chaidh  Uiseart  a 
ghiùlan  do  Chill-KAmhinn  agus  fhàgail  'an  sin  'na  phriosunach 
an  làmhaibh  a  nàmhaid.  Ged  a  dh'  oidhirpich  cuid  de  uaislean  na 
tìre  stad  a  chur  air  cuthach  a'  mhortair  aig  an  àm  so,  dh'  fhairtich. 
orra  sin  a  dheanamh.  Ghairmeadh  Uiseart  air  beulaobh  a  Chàr- 
dinail  's  a  luchd-cuideachaidh,  's  f  hreagair  e  gu  buadhach  na  h-ochd 
cinn  deug  a  bha  's  a  chùis  dhìtidh  'na  'aghaidh.  Ach  bu  shuarr- 
ach  sin  acasan.  Chòird  iad  uile  le  aon  ghuth  e  bhi  air  a  losgadk 
gu  bàs  mar  shaobh-chreidmheach  air  an  ath  latha.  A  rèir  na  binn 
so,  thugadh  a  njach  am  mairtireach  gu  bhi  air  a  losgadh  's  an  aon 
dòigh  a  rinneadh  air  Pàruig  Hamilton.  Bha  gunnaidhean  mòr  a* 
chaisteil  air  an  tionndadh  ris  an  àite  's  an  robh  an  tòrr  connaidh 
air  a  thogail,  a  chum  's  nach  gabhadh  dream  sam  bith  de  'chàird- 
ean  orra  tighinn  ga  theasairgin.  Bha  barra-bhalla,  àrd-thùir, 
agus  uinneagan  a  chaisteil  air  t>an  crochadh  thairis  le  eudach 
riomhach  de  obair  ghrèis,  agus  suidheagana  le  cluasagaibh-suidhe 
greadhnach  air  an  sgaoileadh  agus  air  an  uidheamachadh  mn 
bhonn  nan  uinneag,  far  am  feudadh  an  Càrdinal  's  na  h-easbuig- 
ean  iad  fèin  a  shìneadh  aig  an  socair,  agus  làn  an  sùl  a  ghlacadh. 
mar  àilghios  d'an  cridheachaibh  de  phiantaibh  bàis  sheirbhisick 
an  Tighearn,  a  bha  nis  r'a  f hianuis  do  fhirinn  Chriosd  a  sheulach- 
adh  le  'bhàs.    Ann  a  bhi  ga  cheangal  ris  a'  phost  iaruinn,  's  na> 

lasraichean  a  bhi  'giathadh  uime  gu  goirid,  bha  e  'g  earalachadh. 
an  luchd-aimhirc  leis  an  robh  e  air  a  chuairteachadh  gan  iad  a 
bhi  idir  a'  gabhail  oilbheum  de  fhocal  Dè,  ged  a  bha  iad  a'  fàic- 
inn  nam  fulangais  a  bh'  air  an  ullachadh  fa  choinneamhsan;  dh'as- 
laich  e  orra  focal  Dè  a  chreidsinn  agus  gèill  a  thoirt  dha.  An 
dèigh  do  na  lasraichean  èiridh  suas  timchioll  air,  sheall  e  rathad 
a'  chaisteil  'sghlaodh  e  mach,  "esan,  a  tha  nis  an  sud,  o'n  ionad 
àrdaicht'  ud  a'  gabhail  àilghios  d'  a  shùilibh  o'm  phiantaibhsa, 
Jam  beagan  laithean  crochar  a  mach  o  'n  ùinneig  cheudn'  e  fèin, 
agus  e  'n  tàir  co  iosal,  's  a  tha  e  'n  diugh  ga  shocrachadh  fèin  'na 
uabhar."  Bha  'n  tein'  a  nis  air  lasadh  suas  gu  fiadhaich  garg, 
<agus  'an  tearc  de  mhionaidibh  bha  'chorp  'na  luaithre. 

4.  Cha  robh  easbhuidh  molaidh  aig  a  luchd-cuideachaidh  fèin  air 
£  Chàrdinal  a  chionn  i  bhi  co  misneachail;  ach  chuir  àireamh  nach 
bu  bheag  de  mhaithibh  na  tìr'  an  cinn  cuideachd  gu  rian  a  ghabh- 
ail  air  stad  a  chur  air  obair  a'  mhortaidh  leis  nach  feudtadh  giùlan 
m  b'fhaide,  mur  robh  iad  toileach  iad  fèin  a  thoirt  thairis  gu  bhi 
nan  saor  chreich  do'n  mhortair  ud  gus  an  casgairt  a  rèir  a  thoile 
fèin.  A  measg  na  cuid  a  b'  aithnichte  de  bhuill  na  comhairle 
<fìomhair  so  bha  Iain  Lesli,  bràthair  Iarla  Rothais,  Uilleam  Cir- 
^aldi,  'oighre,  Pàruig  Carmichael,  agus  Seumas  Melbhil,  de  theagh- 
lach  Charbi.  Bha  àireamh  maith  de  dhaoin'  a  b'  isle  'an  iubh'  a 
foha  co  daingnichte  'nan  rùn  ris  na  ceannardan  fèin  's  a'  ghnothnch. 
Tha  cuid  de  luchd-eachdraidh  a'  gabhail  orra  fèin  a  dhearbhadh 
gur  b-ann  mar  luchd-tuarasdail  air  son  blàthachaidh  maith  pàighidh 
o  righ  Shasuinn  a  rùnaich  na  diùlanaich  so  an  tìr  a  shaoradh  o'n 
jnhortair  ain-iochdmhor  ud.  Bha  e  soilleir  gu  lebir  gu'n  robh  Ean- 
ruic  ro  dheònach  air  cur  as  do'n  Chàrdinal  air  sheòl  eigin.  Ach 
feudaidh  neach  sam  bith  a  sheallas  air  a'  ghnothuch  o  thoiseach  gu 
deireadh,  'an  eachdraidh  a'  ghniomh  's  an  ama,  e  fè'm  a  riarachadh 
■air  a'  phuinc  nach  robh  aobhar  air  bith  eil'  aca  sud  air  son  an  ni  a 
rùnaich  iad  a  dheanamh  a  thaobh  a'  Chàrdinail,  agns  a  choimhlion 
lad,  ach  dìreach  gu'n  robh  iad  a'  toirt  seirbhis  do  Dhia  leis  a' 

ghniomh,  agus  mar  bu  luaithe  bhiodh  breitheanas  Dhè  air  a  chur 
an  gniomh  'an  aghaidh  an  duin'  eucoraich  ud,  gur  h  ann  a  b' f hearr, 
co  dhiù  bha  iad  ceart  no  mi  cheart  ann  a  bhi  tighinn  a  dh'  ionn- 
suidh  na  barail  sin. 

5.  Air  maduinn   an   ochdamh  là  fichead   de   cheud  mhìos  an. 
t-samhraidh,  fhuair  sea  fir  dheug  de'n  mhuinntir  ud  a  dh'  ainmich 
sinn  a  steach  do  Chaisteal  mòr  Chill-Rìmhinn  a  lion  fear  'us  fear 
agus  dealaicht'  o  chèil'  a  measg  luchd-oibre  bha  dol  a  steach — 
«aoir  'us  clachairean,  de'n  robh  àireamh  lionmhor  a  nis  air  an  tuar- 
asdalachadh  air  son  an  caisteal  a  chur  'an  uidheam  sèisd  a  sheas- 
amh,  na'n  èireadh  sluagh  na  tìre  'na  aghaidb  air  son  an  droch 
ghniomb  a  rinn  e  mu  dheireadh,  agus  gach  olc  eil'  a  rinn  e.     Cha 
Tobh   fios  aig   neach  sam  bith  nach  b'  ann  de  'n  luchd-oibr'  a# 
fahuidheanri  mhisneachail  ud,  o'n  a  bha  iad  a  measg  chàich.      Ach 
'n  uair  a  fhuair  iad  uiP  a  steach,  ghlac  iad  fear  gleidhidh  a'  gheata, 
dhùin  iad  an  geat',  agus  ghlèidh  iad  na  h-iuchraichean.      Ghabh 
iad  an  sin  romp'  o  sheòmar  gu  seòmar,  agus  mar  a  bha  seirbhisich 
a  chaisteil  a*  coinueachadh  riu,  bha  iad  ga  'n  glasadh  a  stigh,  na 
ga  'n  cur  a  mach  as  a  chaisteal.    Fhuair  iad  mu  dheireadh  gus  an 
t~seòmar  's an  robh  an  Càrdinal  'na  chodal.     'N  uair  a  dhùisg  e'sa 
irihothaich  e  gu  'n  robh  'n  càisteal  'an  làmhaibh  a  nàimhdean  thng  e 
ionnsuidh  air  teicheadh.     Ach  bha  gach  dorus  glaiste.      Ghlais  e 
^hebmar  air  an  taobh  a  stigh  's  dh'  oidhirpich  e  cùmhnant  a  dheau- 
amh  riu  gu  'n  caomhnadh  iad  a  bheath',  ach  cha  tug  iad  gealladh 
sam  bith  dha.      'N  uair  a  bha  e  'diultadh  fosgladh,  ghlaodh  iad 
-air  son  teine.     Dh'  fhosgladh  an  sin  dorus  an  t-seòmair,  's  thilg  an 
Oàrdinal  e  fèin  sios  'an  caithir  ag  èigheach  uis  sagart  mis'  is  sagart 
mise,  cha  mharbh  sibh  mi."      Leum  Iain  Lesli,  agus  Pàruig  Car- 
michael  air,  agus  shàth  gach  fear  dhiubh  a  bhiodag  'na  chòrp^ 
"Ach,"  ars'  Seumas  Melbhil,  "'se  tha'n  so  obair  agus  breitheanas 
Dè*  ged  is  ann  'an  uaigneas  a  tha  iad."    Chuir  e  'n  sin  roinn  a  chlaidh- 
eimh  ri  broilleach  a  Chàrdinail,  agns  thug  e  earail  da  aithreachas 
a  dheanamh  air  son  a  bheath'  aingidh,  's  gu  h-àraidh  air  son  dòirt- 

eadh  fol'  an  dnine  dhiadhaidh  sin,  Seòras  TJisearl,  agus  ars'  esan,, 

"Tha  nri  'n  so  a'  deanamh  fianuis  an  làthair  mo  Dhè  nach  e  eagai 

sam  bith  a  th'agam  roimh  olc  a  dh'fheudadh  tu  dheanamh  orm  fèin 

a  tha  toirt  orm  am  buille  so  a  thoirt  duit,  ach  a  mhàin  gu'n  robh  thu, 

's  gu  bheil  thu  a  d'  nàmhaid  do  shoisgeul  Chriosd."    Air  a  so  shàth 

e  'chlaidheamh  troimh'  choluinn  an  truaghain  a  dhà  no  thrì  uair- 

ean,  agus  bhàsaich.  e  'glaodhaich,  "Is  sagart  mise!  is  sagart  mise! 

monàire!  mo  nàire!"     'Sgannabha'n  Càrdinal  marbh'n  uair  a 

a  dh'èirich  iorghail  mhòr  feadh  a'  bhaile  leis  an  sgeul  a  dh'innis  an 

dream  a  chuireadh  a  mach  as  a'  Chaisteal.     Chruinnich  mòran  de'n 

t-sluagh  mu  choinneamh  a'  Chaisteil,  's  ghlaodh  iad,  ciod  a  thach- 

air  do'n  Chàrdinal?  's  gu'm  feumadh  iad  fhaicinn.     An  sin  ghabk 

an  luchd-tòrachd  an  corp  agus  chuir  iad  na  luidhe  sìnt'  e  aig  bonn 

na  dearbh  uinneig  far  an  do  shuidh  e  goirid  roimhe  sin  ag  amharc 

air  piantaibh  Uiseirt.     Smuainich  an  sluaghgu'n  robh  briathran 

bàis  an  duine  mhaith  sin  a  nis  air  an  coimhlionadh,  'sphill  iad 

dachaidh  gun  tuilleadh  a  ràdh  no  dheanamh. 

6.  Bha  deadh  fhios  aig  Seumas  Melbhil  's  aig  a  luchd-cuideach- 
aidh  gu'n  robh  iad  a  nis  'an  suidheachadh  cunnartach,  agus  gu  'm 
bitheadh  cumhachd  sìobhalt  na  rioghachd,  agus  gu  h-àraidh  cunih- 
achd  nam  Pàpanach  air  an  cleachdadh  'n  an  aghaidh  fèin.     Agus 
mar  siu  's  e  rùnaich  iad  gun  dìonadh  siad  iad  fèin  's  a'  Chaisteal  co 
fad  's  a  b'  urrainn  iad,  le  còmhnadh  chàirdean  sam  bith  le'm  b'àill  tigh- 
inn  a  steach  do'n  daingneach  còmhladh  riu.     Thàinig  an  Caisteal 
so  nis  gu  bhi  'na  uaimh  Adullaim.     Na  h-uile  neach  air  an  robà 
eagal  gu'n  cuireadh  na  h-easbuigean  Fàpanach  làmh  ann  bhiodh 
iad  sin  a'  teicheadh  a  dh'ionnsuidh  a'  Chaisteil  mar  gu  ionad  dìdein. 
Bha  saorsainn  ac'  a  bhi  mach  's  a  steach  as  a'  Chaisteal  mar  a  thog- 
radh  iad,  a  chionn  muinntir  a'  bhail'  a  bhi  bàigheil  riu.     Ach  'an 
ùine  ghoirid  chuir  an   Tàinisteir  sèisd  ris  an  daingneach  gus  a 
glacadh.     Cha  robh  aig'  ach  beagan  ghunnaidhean,  's  cha  d'  rinn 
iad  làthrach  air  ballaibh  làidir  na  h-aitreibh  ud.      B'  èigin  da  'n 
t-sèisd  a  thogail;  ach  an  nair  a  thuig  rìgh  na  Frainge  gu  'n  robhi 

Sastmn  ag  ullachadh  air  son  cbmhnadh  leis  na  laoich  ud  a  bha  ga'n 
dionadh  fèin  's  a'  Chaisteal  chuir  e  feachd  lionmhor  naithe  leis  an 
robh  'n  daingneach  gu  h-obann  air  a  cuairteachadh  air  muir  'us  tìr 
air  gach  taobh.  Bha  Iain  Nocs  air  dol  a  steach  do  'n  Chaisteal 
mu  thoiseach  an  earraich  roimhe  sin,  agus  bha  muinntir  Chill- 
Rìmhinn  air  toirt  gairm  fhollaiseach  dha  gu  bhi  'na  mhinisteir 
Pròstanach  ac'  a'  searmonachadh  theagasgan  an  Ath-leasachaidh. 
B'  ann  's  a'  bhaile  so  agus  aig  an  àm  so  a  thòisich  e  air  seirbhis 
fhollaiseach  na  ministrealachd.  Theireadh  an  luchd-èisdeachd  gu'n 
robh  a'  mhuinntir  a  chaidh  roimh'  a'  cinnteachadh  air  geugaibh 
na  Pàpanachd,  ach  gu'n  robh  am  fear  so  ga  bualadh  aig  a  freumh- 
aibh.  Cha  do  labhair  Pàruig  Hamilton  no  Seòras  TJiseart  riamh 
co  geur  ris  an  fhear  so:  chaidh  iadsan  a  losgadh,  agus  cionnus  a 
thèid  am  fear  so  as?  Ach  cha  bu  duin'  Iain  Nocs  a  mhùchadh  a 
sholus,  no  chumadh  air  ais  na  b'  aithne  dha  air  eagal  Pàpa  no 
sagart.  Bha  coinneamh  mhòr  air  a  cumail  eadar  e  fèin  's  luchd- 
dreuchd  na  h-eaglais  Pàpanaich  a  bha  fosgailte  do  mhuinntir  a' 
bhaile.  Lean  buaidh  chomharraicht'  a'  choinneamh  so.  Chunn- 
cas  leis  na  h-uile  nach  robh  seasamh  cas  aig  na  sagartaibh  ri  agh- 
aidh  an  t-soluis  a  thug  Nocs  o  na  sgriobtuiribh  gu  bualadh  air 
saobh  theagasgaibh  'us  cleachdaidhibh  na  Pàpanachd.  Dh'  aidich 
e  'n  làthair  nan  uile,  nach  e  mhàin  gu'n  robh  iad  clì,  ach  gu'n  robh 
e  soilleir  gu  leòir  dha  fèin  gu'm  b'i  'neaglais  Phàpanach, — eadar 
cheann  'us  bhuill  mar  bha  i  ann — an  t-Ana-criosd,  agus  thàinig 
mòran  de  shluagh  a'  bhaile  gu  bhi  de'n  aon  bheachd  ri  Nocs^ 
Dh'aithnich  na  sagartan  a  nis  gu'n  robh  cunnart  ga  'n  cuairteach- 
adh,  agus  o  nach  b'  àill  leò  an  fhirinn  aideachadh,  rùnaich  iad  gach 
ìnnleachd  a  bha  'n  an  comas  a  ghnàthachadh  gus  a  cur  sìos.  Agus 
tha  cuid  ag  ràdh  gu'n  tug  so  orra  fios  a  chur  air  na  Frangaich 
greasad  a  nall  Ie'n  cuid  armachd  gu  luchd  teagaisg  an  Ath-leasach- 
aidh  a  sgapadh  ri  ceithir  ghaothaibh  nèimh.  Bha  armachd  nam 
Frangach  co  cumhachdach  's  gu'n  tug  iad  bearnan  mòr  air  ballach- 
aibh   a'  Chaisteil,  's  b'  fheudar  do  'n  luchd  dìonaidh  striochdadh 

airanlàmu  dheireadh  de  mhìos  deireannacli  an  t-samhraidh,  1547; 
ach  air  chumha  gu'm  faigheadh  iad  fèin  uile  dol  as  le  'm  beatha  's  an 
saorsainn.  Ach  an  deigh  so  a  ghealltuinn  dòibh  bhriseadh  na  cùmh- 
nantan.  Thugadh  air  falbh  iad  uile  do'n  Fhraing,  's  chuireadh  'n  am 
prìosnnaich  's  na'n  tràillibh  iad  air  bòrd  luingeas  ràmhach  na  tìre 
sin.  Bha  iad  air  an  ceangal  le  slabhraidhibh  ri  tobhtaichibh  nan 
long  sin,  's  fo  chruaidh  smachd  aig  an  luchd-greasaid  a  bha  os  an 
ceann.  Ach  fàgamaid  a  nis  Iain  Nocs  's  a  chomh  phrìosunaich 
'n  an  suidh'  aig  an  cuid  ramh  an  sud. 

6.  Goirid  an  dèigh  bàis  Sheumais  V.  phill  Iarl'  Aonghais  agus 
a  chàirdean,  na  Dùghlasaich,  do  Alba.  Thug  rìgh  Shasuinn  ùgh- 
darras  dhoibh  air  son  an  cuid  fearainn  fhaotainn  air  ais.  Gheall 
iadsan  gu'n  cuidicheadh  iad  rioghachd  Alba  thoirt  fo  riaghladh  rìgh. 
Shasr  n.  Leig  Eanruic,  mar  an  ceudna,  anall  do  Alba  na  Mor- 
airea;:  ìi  ghlacadh  'n  am  priosunaich  air  monadh  Sholabhaigh  'sa' 
bhliadima  1542,  air  chumha  gu'n  deanadh  iadsan  na  b'  urrainn 
iad  gu  Alba  thoirt  fo  riaghladh  Shasuinn  air  sheòl  air  chor- 
eigin;  agus  mur  soirbhicheadh  leò  gn'm  pilleadh  iad  air  ais  do  Shas- 
unn.  Bha  na  h-oidhirpean  uaigneach  a  bha  na  daoin'  uaisle  so  a 
deanamh  air  a'  chumha  bha  'n  sud  a  choimhlionadh  a'  meudachadli 
troimhe  chèile  na  rioghachd.  Ach  'n  uair  a  thugadh  an  aire  dhoibh 
'sa  thuig  iad  nach  sòirbhicheadh  leò,  thrèigiad  taobh  Eanruic  uile, 
ach  Morair  Lenocs.  Chaidh  esan  air  ais  do  Shasunn,  's  thug  an 
rìgh  dha  ri  posadh  a'  bhain-tighearna  Mairireat  Dùghlas,  nighean 
a  pheathar,  bantrach  Sheumais  IV.,  agus  Iarl'  Aonghais.  B'  iad 
so  pàrantan  Eanruic,  Morair  Dàrnlaidh,  mu  'n  cluinnear  an  dèigh 
so.  An  dèigh  bàis  Eanruic  VIII.  Shasuinn,  's  a'  bhliadhna  1 547, 
thàinig  a  mhac,  Eideard  VI.  a  dh'ionnsuidh  a'  chrùin,  's  gu'n  e  ach 
naoi  bliadhn'  a  dh'aois.  Bha  Diùc  Shomerseit,  le  brdugh  'athar,  gn 
bhi  'na  Thàinisteir  air  Sasunn  gns  an  tigeadh  e  gu  aois.  'An  tois- 
each  an  fhoghair  air  a'  bhliadhna  sin  fèin,  bhris  Somerset  a  steach 
air  Alba,  le  feachd  mara  's  tìre,  gus  an  èignicheadh  e  na  h-Albann- 

aich  a'  bhan-righ  òg  a  thoirt  ri  pòsadh  do  Eideard,  rìgh  Shasuinn. 

Thàinig  na  luingeas  gu  acair  niu  choinneamh  baile  nam  Feasgan, 

agus  champaich  an  t-arm  air  tìr  air  cùl  a'  bhaile  sin.     Thog  an 

t-Iarl'  Araineach  armailt  bu  lionmhòire  gu  mòr  na  na  Sasunnaich; 

ach  tre  a  dhroch   riaghladh  fèin,  'snach  gabhadh  e   comhairl' a 

chuid  oifigeach,  chuir  an  t-arm  Sasunnach  an  ruaig  orra,  's  chaill 

Alba   ceithir  mìle  deug  's  a'  bhlàr  ud,  Blàr  Phinci,  Di-Sathuirn 

Dubh.     Rinn  an  aon  bhlàr  trì  cheud  'strì  fichead  bantrach  'an 

Duneidin.     Agns  chuir  e  gu  mòr  an  cunnart  saorsainn  na  riogh- 

achd.     Ach  chuala  Somerset  tuairisgeul  a  Sasunn  mu  thimchioll 

€uid  eigin  a  bha  tolladh  fodh'  aig  a'  chùirt,  's  phill  q  dhachaidh  gun 

mòran  buil  a  thoirt  as  a'  bhuaidh.    Ach  bhris  Iarla  Lenocs  'an 

dèigh  sud,  còmhladh  ri  armailt  Shasunnach,  a  steach  air  ceann  a 

deas  Alba,  's  rinn  e  mòran  call'  air  feadh  nan  cearnan  sin.    Bha 

Alb'  aig  an  àm  so  gu  mòr  air  a  roinn  le  cuid  a  bha  'g  iarraidh 

taobh  Shasuinn  a  ghabhail  air  sgàth  an  Ath-leasachaidh,  agus  a' 

chuid  eile  bhi  'n  aghaidh  nan  teagasgan  sin  buileach.  Ach  an  dèigh 

a'  bhlàir  fhuiltich  ud,  agus  gach  fòirneart  eil'  a  rinn  Sasunn  orra, 

thionndaidh  eadhon  càirdean  an  Ath-leasachaidh  'an  aghaidh  na 

rioghachd  sin;  agus  mar  sin  fhuair  na  sagartan  na  bha  iad  ag  iarr- 

aidh.     Bha  'n  Fbraing  'us  Sasunn  aig  an  àm  so  a'  cogadh  ri  chèile, 

's  chaidh  Alb'  'an  comh-bhoinn  ris  an  Fhraing  air  son  an  cogadh  an 

aghaidh  Shasuinn  a  leantuinn.     Thainig  àireamh  maith  Fhrangach 

a  nall  do  Alba,  's  chuidich  iad  leò  na  Sasunnaich  a  ghlan  sguabadh 

i  a  mach  as  an  tìr.     Rùnaich  na  tighearnan  Albannach  aig  an  àm 

'cheudn'  a'  bhan-rìgh  òg  a  chur  a  null  do  'n  Fhraing,  gus  a  cuid 

iunnsachaidh  fhaotainn  aig  cùirt  na  rioghachd  sin;  agus  chaidh  a 

shònrachadh  le  Pàrlamaid,  a  choinnich  ann  am  baile  Haddingtoin, 

^gu'm  biodh  i  air  a  pòsadh  ri  oighre  crùin  na  Frainge.     Sheòl  Màiri 

.òg  Stiùbhart  o  Alba  'am  mìos  meadhonacn  an  t-samhraidh  1548, 

agus  ràinig  i  gu  sàbhailte  làchairt  Phàris  's  an  ath  mhìos.     Bha 

.Morair    Erscin  'us  Morair  Mac-an-Lèigh  aice  mar  oideachaibh 

fòghluim,  agus  blia  ceathrar  bhan-tighearnan  òga  cònihladh  rithe 
mar  chomh  luchd  cluiche,  air  an  robh  Màiri  gach  aon  diubh. 
Theirteadh  Màiridhean  na  ban-righ  riu. 


OAIB.  XXVII. 

MAIRI. 


Lean  cogadh  eadar  an  Fhraing  'us  Sasunn  anns  an  robh  Alb'  a' 
cuideachadh  na  Frainge  rè  dhà  bhliadhn'  an  dèigh  do  Mhàiri  òig 
Stiùbhart  a  dhol  do'n  Fhraing.  Bha  Sasunn  a'  call  uiread  ris  a' 
chogadh  's  a  bha  gach  aon  de  na  rioghachdan  eile.  Fadheoidh,  air 
do  Dhiùc  Shomerseit  aithneachadh  gur  call  's  nach  buannachd  a 
bhiodh  aige  de'n  chogadh,  dh'aontaich  e  ri  sìth  a  dheanamh  's  a' 
bhliadhna  1550.  Choisinn  an  t-sìth  so  do  Iain  Nocs  's  d'a  chomh 
phriosunaich  an  saorsainn  fhaotainn.  Thàinig  Nocs  do  Shasunn. 
Chuala  rìgh  òg  na  tìre  sin  a'  searmonachadh  e,  's  chum  e  greis  aig  a' 
chùirt  mar  shearmonaich'  e,  's  chaidh  easbuigeachd  a  thairgseadh 
dha;  ach  cha  ghabhadh  Nocs  dreuchd  idir  's  an  eaglais  ud,  a  bha  e 
'nieas  ro  mhi-sgriobtuireil  'na  modh  riaghlaidh.  Ach  air  a  shon  sin 
lean  e  air  searmonachadh  greis  aig  a'  chùirt,  's  air  f eadh  na  dùthcha. 
2.  Bhàsaich  Eideard  VI.  Shasuinn  's  a'  bhliadhna  1553,  'an  ceann 
a  shea  bliadhna  deug  a  dh'  aois.  Binn  a  bhàs-san  atharrachadh 
mòr  's  an  rioghachd  sin  aig  an  àm.  Bha  Eanruic  VIII.  air  faot- 
ainn  Achd  air  a  dhaingneachadh  leis  a'  Phàrlamaid,  a  bha  'dean- 
amh  a  dhithis  nighean,  Màiri  agus  Ealasaid,  ain-dligheach,  agus  a' 
socrachadh  a'  chrùin  air  a  phiùthair  a  b'  òige,  ban-Diùc  Shufoic. 
Anns^an  Tiomnadh  so  sheall  e  seachad  air  teaghlach  a  pheathar  bu 
shine,  de  nach  robh  neach  beò  a  nis  ach  ban-righ  òg  Alba.     A  rèir 

an  òrduchaidh  ad  b'i  bain-tighearn  Sìne  Nic-'Ille-Ghlais*  aon  lean- 
abh  ban-Diùc  Shufoic,  ban-oighr'  a  chrùin,  aig  bàs  Eideird.  Bha 
Diùc  Northumberland  air  toirt  air  a  bhan-phrionnsa  so  a  mhac  fèin 
a  phòsadh.  B'e  Northumberland  priomh  mhinisteir  Shasuinn  aig  an 
àm.  Chaidh  a'  bhan-tighearn'  Sìne,  èigheach  'na  ban-rìgh;  ach 
fhuair  Mairi,  nighean  bu  shin'  Eanruic  i  fèin  air  a  h-èigheach  lea  càir- 
dibh  pàpanach.  Chuir  Northumberland  armailt  'na  h-aghaidh.  Ach 
theich  am  feachd  sin  gu  bratach  Màiri,  agus  thàinig  i  gu  buadhach  a 
steach  do  Lunuinn  gun  neach  a  chur  'n  a  h-aghaidh.  Chuir  a' 
bhaoibh  boirionnaich  so  'an  tearc  de  làithibh  gu  bàs  a  ban-charaid, 
a'  bhan-tighearn  Sìne,  a  bha  neo-choireach  o  thoiseach  gu  deireadh 
's  a'  ghnothuch.  Chuir  i  gu  bàs  a  fear-pòsda  's  a  h-athair-cèil'  aig 
an  àm  cheudna.  Mar  so  thòisich  Màiri  fhuilteach  air  rioghachadh. 
B'  ise  nighean  na  ceud  mhna  'bh'aig  Eanruic,  's  lean  i  ri  creideamh  a 
màthar.  Fhad  's  bu  bheò  a  bràthair  bha  i  fo  chuing';  cha  'n  fhaigh- 
€adh  i  cothrom  a  h-aidmheil  fèin  a  leantuinn;  ach  co  luath'sa 
fhuair  i  'n  uachdranachd  'na  làmhaibh  fèin  thòisich  i  air  geur-lean- 
mhuinn  nam  Pròstanach  air  feadh  na  rioghachd,  le  sùil  ris  a' 
chreideamh  Phàpanach  aiseag  mar  bha  e  roimh  linn  a  h-athar.  Chuir 
i  cuigear  easbuigean  gu  bàs,  a  measg  an  robh  Cranmer  cliùiteach, 
agus  dlùth  air  trì  ceud  eile  de'n  mhuinntir  bu  shoilleire  'sbu  dìlse 
air  taobh  an  Ath-leasachaidh. 

3.  An  uair  a  thòisich  na  trioblaidean  so  'an  Sasunn,  chaidh  Nocs 
gu  tìr-mòr  na  h-Eòrpa.  Dh'  fhuirich  e  greis  'na  mhinisteir  aig 
^oimhthional  àraid  ris  an  do  thachair  e'm  baile  Francfort  'sa' 
G-hearmailt.  Ach  'n  uair  a  dh'èirich  troimhe  chèile  's  a'  choimh- 
thional  tre  bhnidheann  de  eaglais  nan  easbuig  'an  Sasunn  a  dhol 
'n  an  ceann,  dh'fhàg  e  iad  's  chaidh  e  do  bhàile  Ghenèbha,  far  an  do 
chòmhnuich  e  gus  an  do  phill  e  dh'Alba  's  a'  bhliadhna  1555.  Bha 
àireamh  lìonmhor  de  chàirdean  an  Ath-leasachaidh  air  teicheadh  a 
nall  a  Sasunn  an  uair  a  thòisich  a'  gheur-leanmhuinn  's  an  tìr  sin ; 

*  Lady  Jane  Gray. 

agus  bha  cuid  diubh  sin  a'  saothrachadh  mar  luchd  teagaisg  feadh 
Alba,  leis  an  robh  an  obair  air  a  cuideachadh  air  a  h-aghaidh 
Bha  'n  Tàinisteireachd  air  a  toirt  o  'n  IarF  Araineach  'a'  bhliadhna 
roimhe  sud,  tre  ais-innleachdaibh  màthar  na  ban-righ,  agus  am 
boirionnach  seòlta  sin  fèin  air  a  suidheachadh  's  an  dreuchd.  Bha 
i  'na  fior  nàmhaid  do  theagasgaibh  an  Àth-leasachaidh.  Ach  air 
son  a  pàirtidh  a  neartachadh  's  a'  cheud  dol  a  mach,  tharruing  i  gu 
a  taobh  fèin  cuid  mhaith  de  na  Morairean,  a'  gealltuinn  doibh  an 
uair  a  gheibheadh  ise  'n  cùmhachd  'na  làimh  fèin  gu'n  dionadh  i 
luchd  teagaisg  an  Ath-leasachaidh.  Mar  so  fhuair  Nocs  nithe  a  dol 
air  aghart  'n  uair  a  phill  e  fèin  air  ais  à  Genèbha.  Dhùblaich  e  nis 
a  chuid  oidhirpean  'an  obair  an  Ath-leasachaidh.  Thòisich  e  aig 
Duneidin,  'schuir  e  cuairt  a  mach  air  feadh  Shiorrachdaibh  Aoughais 
'us  Mhearns  a'  searmonachadh,  agus  an  duine  cliùiteach  sin,  Iain 
Erscin,  oighre  Dhuin,  còmhladh  ris.  Lean  e  fad  mìos  air  a'  chuairt 
sin,  's  bha  tomhas  mòr  de  bhuaidh  's  de  chumhachd  a'  leantuinn  a 
shaothrach.  'S  e  's  coslaiche  gur  h-ann  air  son  a'  bhaaidh  a  bh'aig 
a  theagasg  air  an  luchd  èisdeachd,  a  tha  Sadlier,  an  toscair  Sasunn- 
ach,  a'  samhlachadh  a  ghuth  ri  fuaim  mìle  trompaid.  Thug  e  'n 
sin  cuairt  eil'  a'  searmonachadh  tre  Shiorrachd  Ara,  's  a'  bhuaidh 
cheudn'  a'  leantuinn  a  shaothrach.  'An  dèigh  sin  phill  e  air  ais  tre 
gaeh  cearn'  anns  an  do  shearmonaich  e  'n  toiseach.  'An  dèigh  na, 
cuairte  dùbailte  so  phill  e  do  Dhuneidin. 

4.  Goirid  an  dèigh  so  thàinig  litrichean  fiadhachaidh  gu  Nocs  a 
Genèbha  a'  guidheadh  air  pilltinn  do'n  bhaile  sin  a  dh'  ionnsuidh  a 
choimhthionail  a  bha  e  air  fhàgail  ann.  Dh'  fhag  e  Alba  rìs  air  a 
thurus  do  Ghenèbha  'am  mios  deireannach  an  t-samhraidh  1556. 
Bha  na  sagartan  Pàpanach  an  dèigh  gairm  mòid  a  thoirt  da  roimhe 
sud  a  dh'  ionnsuidh  cùirt  fhollaisich  gu  freagradh  air  son  a  theag- 
aisg,  's  a  cheannairc  'an  aghaidh  na  h-eaglais,  Fhritheil  Nocs  a 
choinneamh  sin  aig  an  àm  's  anns  an  àite,  gu  seasamh  air  son  a 
theagaisg ;  ach  bha  dream  àraidh  de  chàirdibh  an  Ath  leasachaidh 
còmhladh  ris.    Dh'  aithnich  na  sagartan  a  nis  nach  freagradh  dhoibk 


MAIRI.  215 

a  dheanamh  ri  Nocs  niar  rinneadh  ri  Hamilton  us  Uiseart ;  agus  a' 
faicinn  duinealais  Nocs  agus  dìlseachd  a  chàirdean,  leig  iad  seachad 
a  choinneamh.  Cha  do  chuireadh  tuilleadh  dragh  air  aig  an  àm  siu. 
Ach  a  nis,  co  luath  's  a  thuig  iad  gu  'n  robh  e  air  f  albh  as  an  riogh- 
achd,  thug  iad  an  ath  ghairm  mòid  dha.  Agus  'n  uair  nach  do 
fhritheil  e  air  a'  cheann  là,  ni  a  bha  eu-comasach,  dhìt  iad  e  mar 
cheannairceach  'an  aghaidh  lagh  na  rioghachd,  's  loisg  iad  a  dhealbh 
aig  àrd-chrois  Dhuneidin.  Treubhantas  nam  fear  a  bha  aon  uair 
na  'n  curaidh  mhòr ! ! 

5.  Chaidh  an  sgriobhadh  ainmeil  sin  ris  an  abair  luchd  eachd- 
raidh  "an  CeudChùmhnant"  atharruing  a  mach  'an  Duneidin,  agus 
ainmean  mòran  sluaigh  ris  air  an  treas  là  de  mhios  meadhonach  a' 
gheamhraidh  1557.  Anns  a'  Bhann  sgriobhta  so  tha  iad  a'  rùnach- 
adh  agus  a'  gealltuinn  gu'n  seas  agus  gu  'n  dion  iad  luchd  teagaisg 
an  Ath-leasachaidh,  le  'n  saothair,  le  'maoin,  agus  ma  's  èigin  e, 
le'mbeatha;  agus  gu 'm  bi  iad  dìleas,  seasmhach,  do  aon  a  chèil' 
'an  aghaidh  gach  nàmhaid  a  sheasadh  'n  an  aghaidh.  Chuir  Iarl' 
Earra-Ghaeil,  Iarla  G-hlinn-Càirn,  Iarla  Mhortoin,  agus  Morair 
Lathuirn,  agus  iomadh  eile  de  mhaithibh  na  tìr',  an  ainmean  ris  a 
chùmhnant  so.  Agus  mar  a  bha  iad  gu  tric  a'  gnàthachadh  an 
fhocail  coimhthional,  thugadh  an  Coimhthional  mar  shloinneadh 
air  a'  mheud  's  a  lean  riu.  Agus  theirear  Morairean  a'  Choimh- 
thionail  ris  na  h-àrd-mhaithibh  a  chuir  an  ainmean  ris  a'  Bhann. 
Bha  'm  Bann  so  'na  mheadhon  air  làmhan  chàirdean  an  Ath-leas- 
achaidh  a  neartachadh;  agus  bha  iad  uil'  a'  faireachdainn  gu'm 
b'  fheumail  doibh  sin  a  dheanamh.  Bha  ban-rìgh  òg  Alb'  air  pòs- 
adh  mac  rìgh  na  Fraing'  air  a'  bhliadhna  so.  Fhuair  màthair  na 
ban-rìgh,  le  a  seòltachd,  a'  Phàrlamaid  gu  aontachadh  gu'm  biodh 
fear  pòsda  na  ban-rìgh  'na  rìgh  Alba,'agus  gu'm  biodh  gach  Reachd 
air  a  dhaingneachadh  'an  ainm  Frannsi  'us  Màiri.  Agus  mar  a  bha 
fios  aig  na  h-easbuigibh  's  na  sagartaibh  gu  'm  bu  Phàpanaich  an 
rìgh  's  a'  bhan-rìgh,  's  gu  'n  robh  iad  ro  dhian  'an  aghaidh  theag- 
asgan  an  Ath-leasachaidh,  bha  iad  a'  gabhail  misneachd,  gu  'n  tionn- 

daidheadh  cùisean  gu  bhi  ni  b'fhàbharraich'  dhoibh  fèin  fathast ;  gu'n 
deigheadh  ac'  air  an  Ath-leasachadh  a  chumail  fodha,  no  chur  sios 
gu  h-iomlan  'an  Alba.  Bha'n  Coimhthional  rùnaicht'  air  nach 
tachradh  sud. 

6.  Anns  a  bhliadhna  1558  chaidh  an  duine  mu  dheireadh  a  chur 
gu  bàs  'an  Alba  leis  na  Pàpanaich.  B'e  ainm  an  Fhiùdhalaich  so 
TTalter  Mill.  Bha  e  air  bi  'na  shagart  aon  uair.  Ach  phill  e  o 
mhearachdaibh  na  Pàpanachd  'an  toiseach  an  Ath-leasachaidh  'san 
tìr.  Thugadh  binn  a  bhàis  a  mach  ri  linn  a'  Chàrdinail  Bheutonaich. 
Ach  fhuair  e  air  teicheadh  aig  an  àm  sin,  agus  lean  e  àireamh  mòr 
bhliadhnachan  air  searmonachadh  an  t-soisgeil  mar  bu  trice  gu 
h-uaigneach,  ach  air  uairibh  gu  follaiseach  'an  iomadh  cearna  de  'n 
rioghachd.  Fadheòidh  fhuair  luchd-tòrachd  nan  easbuigean  greim 
air  's  thugadh  'an  làthair  an  comhairl'  e,  's  thug  iad  binn  a  mach  'na 
aghaidh  gu  'm  biodh  e  air  a  losgadh.  Cha  'n  fhaigheadh  an  t-Ard- 
easbuig  duin'  a'  ghabhadh  os  làimh  gniomh  crochadair  a  dhean- 
amh  gus  an  tug  e  air  fear  de  'sheirbhisich  a  dheanamh.  Agus  air 
an  ochdamh  là  fìchead  de  mhios  mu  dheireadh  an  earraich  'bhàsaich 
XJalter  Mill  's  na  lasraichibh,  agus  e  'glaodhaich  a  mach,  "Air  mo 
shonsa  tha  mi  ceithir  fichead  bliadhna  's  a  dhà,  's  cha  b'  urrainn  mi 
bhi  fada  beò  co  dhiù;  ach  èiridh  ceud  fear  a's  fearr  na  mis'  o  luaithre 
mo  chnàmhan.  Tha  mi  'n  dòchas  'an  Dia  gur  mi  'n  duine  mu  dheir- 
eadh  a  dh'fhuilingeas  am  bàs  'an  Alb'  air  son  an  aobhair  so."  Tha- 
chair  mar  a  thubhairt  Ualter  'san  dà  sheadh  ud.  Chuir  an  gniomh 
f uilteach  gluasad  neo-àbhaisteach  'am  measg  an  t-sluaigh  air  feadh 
na]dùthcha.  Thog  muinntir  Chill-Rìmhinn  càrn  mòr  chlach's  an  ionad 
's  an  do  chuireadh  Mill  gu  bàs.  Leag  an  t-Ard-easbuig  e  ,thog  iad- 
san  e;  co  tric  'sa  leagadh  e,  thogadh  e,  'sb'  èigin  fhàgail  'na  sheas- 
amh.  'N  uair  a  ghearain  Morairean  a'  Choimhthionail  ri  màthair 
na  ban-rìgh  air  son  a  bhi  leigeadh  a  leithid  air  aghart  ghabh  i  mar 
leth-sgeul,  gu'm  bu  shagart  esan  's  gu'm  feumadh  e  bhi  air  'fhàgail 
aig  breith  na  h-eaglais;  nach  robhlàmh  sam  bith  aice-se''s  a'ghniomh, 
agus  nach  leigeadh  i  air  aghart  a  leithid  tuilleadh.      Thòisich  an 

an 

dichill.  Thòisich  na  sagartan  's  na  h-easbuigean  air  an  ni  cheudna 
'na  'n  dòigh  fèin.  Thug  na  h-easbuigean  air  a'  bhan-Tàinisteir 
gairm-mòid  a  thoirt  do  uile  luchd  teagaisg  an  Ath-leasachaidh  gu 
tighinn  'am  fianuis  nan  cùirtean  Pàpanach  air  son  freagairt  do  na 
eùisibh  ditidh  a  bha  'n  an  aghaidh  'an  coimhcheangal  ri  iad  a  dhean- 
amh  àr  a  mach  'an  aghaidh  na  h-eaglais.  Choinnich  na  ministeirean ; 
ach  choinnich  uiread  de  'n  càirdean  còmhladh  riu,  's  gu  'n  do  ghabh 
a'  bhan-Tàinisteir,  no  mar  their  fear-eachdraidh  comasach  àraidh, 
usl  Chailleach,"  mòran  eagail,  's  gu  'n  d'  òrduich  i  dàil  a  chur  's  a* 
ghnothuch.  Aig  a'  cheud  choinneamh  so,  thàinig  cuid  àraidh  de 
uaislibh  a'  Choimhthionail,  a  steach  do  sheòmar  comhairle  na 
"Caillicb,"  'sdh'innis  iad  dhi  'an  rèidh  sheanchas  an  ni  a  bha'n 
Coimhthional  rùnaicht'  a  dheanamh  na  'n  taisbeanadh  i  dad  sam 
bith  de  nàdur  ainneirt.  'N  uair  a  chriochnaich  iad  an  seanchas 
sgrog  gach  fear  dhiubh  a  chlogaid  stàilinn  air  a  cheann.  'S  maith 
a  thuig  a  "Chailleach"  ciod  a  bha  iad  a'  ciallachadh  leis  a  chòmh- 
dach  cinn  ud.  Ach  'an  dèigh  gach  geallaidh  'us  miodail  a  dheanadh 
i,  thug  na  h-easbuigean  oirre  gairm  fhollaiseach  a  chur  a  mach  a* 
toirmeasg  do  neach  sam  bith  an  soisgeul  a  shearmonachadh  no  na 
sàcramaidean  a  fhrithealadh  gun  chead  fhaotainn  o  na  h-easbufgibh, 
agus  uil'  iochdarana  na  rioghachd  a  dh'  ullachadh  air  son  na  Càisg' 
a  choimhead  a  rèir  riaghailtean  na  h-eaglais  Pàpanaich.  Chuir 
eàirdean  an  Ath-leasachaidh  a'  ghairm  so  'an  neo-shuim.  Agus  'an 
ùine  ghoirid  fhuair  ceithir  no  cuigear  de  mhinisteiribh  an  Ath-leas- 
achaidh  gairm-mòid  gu  iad  fèin  a  nochdadh  air  beulaobh  nan  Mor- 
airean  Dearg'  'an  Sruileadh  air  an  deicheamh  là  de  cheud  mhios  an 
t-samhraidh,  gu  freagradh  air  son  an  dimeas  air  gairm  fhollaiseach 
na  h-uachdranachd.  Aig  an  àm  cheudna,  thàinig  fios  a  dh'  ionn- 
suidh  na  "Caillich"  gu'nrobh  baile  mòr  Pheirt  gu  h-iomlan  air 
gabhail  ri  teagasgaibh  an  Ath-leasachadh.  Chuir  i  fios  air  àrd 
JBhàillidh  a'  bhaile  sin,  's  bhagair  i  gu  geur  air,  mur  cuireadh  e  casg 

air  an  obair  ud,  gu  'n  tugadh  ise  air  fèin,  's  air  muinntir  a'  bhaile 
gu  'n  gabhadh  iad  aithreachas. 

7.  Bha  'n  là  a'  dlùthachadh  riù  nis  anns  an  robh  na  ministeirean 
ud  gu  seasamh  air  beulaobh  nam  Morairean  Dearga.  Ach  bha 
luchd  riaghladh  a'  Choimhthionail  an  dèigh  fiadhachadh  a  thoirt  da 
Iain  ISTocs  e  ghreasad  a  nall  do  thir  a  dhùchais.  Agus  air  an  dara 
là  de  cheud  mhios  an  t-samhraidh  1559,  thàinig  e  air  tìr  'an  Lìbhte, 
agus  's  gann  a  tha  ni  sam  bith  eil'  a  tha  deanamh  ni's  soilleire  cia 
mòr  an  soirbheachadh  a  rinn  an  t-Ath-leasachadh  's  an  rioghachd, 
o'  dh'fhalbh  e,  'na  'n  t-uamhas  a  dhùisg  a  thighinn  'am  broilleach 
nan  nàimhdean.  Air  maduinn  an  ath  là  an  dèigh  dha  tighinn  air 
tìr,  bha  comhairle  na  h-eaglais  Pàpanaich  'na  snidh'  'an  Duneidin 
a'  cur  an  cinn  cuideachd  mu  ciod  an  rian  a  ghabhadh  iad  gu  cur  as 
do  na  ministeiribh  a  bha  gu  seasamh  air  beulaobh  nam  Moraiream. 
Thàinig  fear  de'n  àireamh  a  steach  le  ceud  cabhaig,  'anail  na  'uchdr 
's  e  'g  èigheach  a  mach, — "Iain  Nocs!  Iain  Nocs!  tha  Iain  Nocs  air 
tighinn, — choidil  e  'n  reidhr  'an  Duneidin."  Bha  chomhairl'  air  an 
lionadh  le  uamhas.  Gun  fhocal  a'  radh  dh'  èirich  agus  sgaoil  siad 
iad  fèin  thall  's  a  bhos  air  feadh  a  bhaile.  Chuireadh  teach  dairega 
màthair  na  ban-rìgh  leis  an  naigheachd  chruaidh  so.  Chuimhnich- 
eadh  gu  'n  dàil  a'  chùis  dhìtidh  a  bha  'na  aghaidh  o  dh'  fhàg  e  rnr 
rioghachd  roimhe  sud,  gu'm  b'  fhògarrach  o  cheartas  e,  's  gu'm  feud- 
adh  neach  sam  bith  a  bheatha  thoirt  deth  gun  choire.  Cha  d'fhan 
Nocs  ach  aon  là  'an  Duneidin.  Chaidh  e  do  Dhundeadha  's  a  sin 
do  Pheirt,'far  an  robh  mòran  sluaigh  air  cruinneachadh  a  dh'fhaicinn 
ciod  a  dheanamh  na  Morairean  air  na  ministeiribh.  Fhuair  càird- 
ean  an  Ath-leasachaidh  a'  "Chailleach"  gu  ghealltuinn  gu'n  rach- 
adh  dàil  a  chur  's  a'  ghnothuch  a  thaobh  nam  ministeirean.  Ach 
an  uair  a  thàinig  an  ceann  là  's  nach  do  thaisbean  na  ministeirean 
iad  fèin  'an  làthair  nam  Morairean,  thugadh  binn  a  mach  'nan  agh- 
aidh  gu'n  robh  iad 'n  am  "fir-fuadain,"  agus  chaidh  a  thoirmeasg 
gu  follaiseach  do  neach  air  bith  fo  pheanas  ceannairc  cuideachadh 


MAIRI.  219 

sam  bith  a  dheauamh  riu.  Bha  uaislean  àraidh  air  dol  an  urras 
orra  gu'n  taisbeanadh  siad  iad  fèin,  'nuair  a  chuirteadh  fios  orra; 
ehuireadh  ùmhladh  trom  air  na  h-uaislibh  so.  Shearmonaich  Nocs 
an  là  sin  fèin,  no  'n  ath  là,  'am  baile  Pheirt  'an  aghaidh  iodhal- 
aoraidh.  Bha  fear  de  shagartaibh  a'  bhaile  co  eudmhor  air  taobh 
na  Pàpanachd  's  gu'n  thòisich  e  air  seirbhis  na  h-aifrinn  a  fhritheal- 
adh  co  luath  's  a  sgaoil  an  coimhthional  a  bha  'g  èisdeachd  Nocs. 
Dh'fhan  tearc  de'n  fheadhainn  a  b'  òige  's  bu  diomhaine  's  an  eaglais 
an  dèigh  an  t-searmoin.  Bha  balachan  dlùth  do'n  altair  a  thuirt 
focal,  a  bha  ni-eigin  tàmailteacb,  ris  an  t-sagart.  Bhuail  an  sagart 
buill'  air  a'  bhalachan  so,  's  thog  an  t-òganach  clach  a  thilg  e  air 
an  t-sagart.  Bhuail  a'  chlach  air  aon  de  na  deilbh  a  bh'air  an 
altair,  's  chaidh  an  dealbh  as  a  chèile  'na  mhìribh.  Ghabh  na  bha- 
lathair  de'n  t-sluagh  taobh  an  òganaich.  Bhuail  iad  air  an  altair 
's  air  gach  iomhaigh  'us  greadhnas  eile  bha  's  an  eaglais ;  rinn  iad 
mìrean  diubh,  'us  shaltair  iad  fo  'n  cosaibh  iad.  Tharruing  f uaim, 
na  h-iorghail  a  bha  's  an  eaglais  mòran  de  dhaoine  diomhain  ar 
bhaile  'n  ceann  a'  chèile,  's  ghabh  iad  air  an  aghaidh  gu  trì  tigh- 
ibh  mòra  Mhanach  a  bha  's  a'  bhaile,  's  cha  ghabhadh  iad  casg  o 
Bhàillidh  no  eile  gus  an  do  leag  iad  na  trì  gu  talamh.  Bha  iomadh 
a'  coireachadh  Nocs  air  son  na  mi-riaghailt  so,  ach  da  rìreadh  cha 
robh  neach  sam  bith  ri  'choireachadh  air  a  son  ach  corra-mhargaidh 
a'  bhaile,  air  am  brosnachadh  le  amaideachd  an  t-sagairt  ud ;  no 
mar  tha  Nocs  fèin  ag  ràdh,  "  tlie  rascal  multitude!' 

8.  Thug  iorghail  Pheirt  a  nis  cionfàth  do  mhàthair  na  ban-righ 
gu  armailt  lionmhor  a  thrusadh  leis  an  tàinigi'n  aghaidh  baile 
Pheirt,  ma  b'  fhior  gu  peanas  a  dheanamh  air  a'  mhuinntir  a  rinn 
a'  mhi-riaghailt.  Bha  i  air  cuid  de  chàirdibh  an  Ath-leasachaidh 
aomadh  gu  còmhnadh  a  thoirt  di  's  a'  ghnothuch  so,  a'  gealltuinn 
nach  robh  i  ach  a  dol  a  pheanasachadh  luchd  na  mi-righailt,  agus 
gu'n  cumadh  i  saorsa  coguis  ri  càch  'an  gnothuichibh  an  aoraidh. 
Ach  bha  deadh  fhios  aig  Mòrairibh  a'  Choimhthional  ciod  mu'n 
robh  a'  uChailleach.,>    Bha  fios  aca  nach  robh  ach  lethsgeul  anns 

a'  char  a  ghabh  i  gu  dhol  a  Pheirt  a  pheanasachadh  luchd-bris- 
idh  nan  iomhaighean,  agus  gur  e  bh'aice  's  an  amharc  an  t-Ath- 
leasachadh  a  chur  fodha  gu  h-iomlan  's  an  tìr.  'Sna'm  biodh  teag- 
amh  aig  neach  sam  bith  mu'n  ghnothuch  sin  roimhe  so  cha  robh 
rùm  teagaimh  air  bith  a  nis  'n  uair  a  chunnaic  iad  ochd  mìle  de 
fheachd  Frangach  air  tighinn  a  nall  gu  cuideachadh  's  an  obair 
fhuiltich  sin.  Agus  mar  a  bha  fios  aca  co  ris  a  bha  'n  gnothuch, 
cha  d'  fhan  iad  'n  an  tàmh  gus  am  buaileadh  ise  'cheud  bhuille. 
An  uair  a  ràinig  i  Peirt  air  ceann  an  airm  Fhrangaich  ud  's  na  fhuair 
i  de  Albannaich  thall  's  a  bhos  còmhladh  riu,  bha  armailt  a'  Choimh- 
thionail  air  fàs  co  làidir  timchioll  a'  bhaille  sin,  's  gu  'n  do  mheas 
a'  "Chailleach"  neo-thearuinte  dhi  fèin  buille  chogaidh  a  bhual- 
adh,  's  gu'n  do  thòisich  i  rithist  air  cùmhnantan  rèite  a  dheanamh 
ris  na  Morairibh.  Chuir  i  Iarl'  Earraghàeil,  agus  Morair  Seumas 
Stìùbhart  mar  thoscairibh  gu  Morairibh  a'  Choimhthionail  a 
thairgseadh  cumhachan  sìth.  Bu  mhac  diolain  do  rìgh  Seumas 
V.  am  Morair  Seumas  so,  agus  cluinnear  mòran  uime  fathast. 
Thuirt  Morairean  a'  Choimhthionail  ris  na  teachdairibh  sìth  so, 
nach  creideadh  iad  gealladh  sam  bith  a  dheanadh  màthair  na  ban- 
rìgh.  Ach  'n  uair  a  gheall  Morair  Seumas  agus  Earraghàel  gu  'm 
fàgadh  iad  taobh  na  "Caillich,"  'sgu'n  aonadh  siad  iad  fèin  o  sud  a 
mach  ris  a'Choimhthional,  na'm  briseadh  i  na  cùmhnantan  a  dhean- 
tadh  rithe  aig  an  àm  ud,  f huair  i  cothrom  tighinn  a  stigh  do  Pheirt 
air  chumha  nach  deantadh  peanas  air  neach  sam  bith  air  son  na 
thachair  's  a  bhaile  's  nach  atharraicheadh  i  luchd-dreuchd  sam 
bith  a  bh'ann,  's  nach  tigeadh  saighdear  Frangach  a  steach  còmh- 
ladh  rithe  's  nach  f àgadh  i  freiceadain  shaighdearan  's  a'  bhaile 
?ìi  uair  a  dh'  f  halbhadh  i,  Bhris  i  gach  cumha  dhiubh  sin  'na  'n 
litir  's  na  'n  spiorad,  co  luath  's  a  fhuair  i  steach.  'N  uair  a  chuir 
Morair  Seumas  agus  Earraghàel  a  gealladh  'an  cuimhne  dhi, 
f huair  iad  beag  taing  air  son  an  dìlseachd.  Dh'  fhàg  iad  air  a 
dlò  i  's  chaidh  iad  a  null  gu  taobh  a'  Choimhthionail,  a  thòisich. 
a'  cogadh  ris  a'  "Chaillich"  a  cheart  da  rìreadh.     Cha  do  dhòirt- 

eadh  ro  mhòran  fola  's  a'  chogadh  so.  Chuir  Ealasaid  Shasuinn 
cuideachadh  shaighdearan,  mara  'stìre,  d'an  ionnsuidh  gus  na. 
Frangaich  a  rotadh  air  falbh;  ach  le  seòladh  na  "Caillich"  neart- 
aich  iadsan  iad  fèin  'am  baile  Lìbhte,  gus  am  faigheadh  iad  an 
tuilleadh  còmhnaidh  as  an  Fhraing.  Bha  iad  gu  maith  eòlach  air 
iad  fèin  a  dhionadh  air  taobh  a  stigh  nam  ballachan  a  thog  iacl 
timchioll  orra  fèin.  Ach  le  còmhnadh  a'  chàbhlaich  Shasunnaick 
chaidh  aig  Morairibh  a'  Choimhthionail  air  sèisd  a  chur  ri  Lìbhte 
air  muir  'us  tìr.  Cha  'n  fhaighteadh  biadh  no  còmhnadh  sam  bith 
eil'  a  chur  a  dh'ionnsuidh  nam  Frangach.  Thàinig  a'  ghainne  gu. 
bhi  co  tròm  orra  's  gu'n  robh  iad  ag  itheadh  feòil  each  mu'n  do 
striochd  iad.  Bha  màthair  na  ban-righ  air  i  fèin  a  dhruideadh  a 
stigh  'an  Caisteal  Dhuneidin,  o  'm  f aiceadh  i  na  h-uile  car  a  chuir- 
eadh  luchd  a'  chòmhrag  dhiubh.  Bha  sàrachadh  mòr  aice  dheth 
bhi  'faicinn  a  luchd-cuideachaidh  dìleas  mar  sud  air  am  fangadh 
gun  chomas  dad  sam  bith  a  dheanamh  ach  a'  bàsachadh  le  gorta. 
Bhuail  tinneas  tròm  oirre,  leis  an  do  bhàsaich  i  air  an  deicheamh  là 
de  mhìos  meadhonach  an  t-samhraidh,  1560,  Striochd  na  saigh- 
dearan  Frangach  aig  an  àm  sin  fèin,  's  chaidh  iad  air  bòrd  an  cuid 
luingeas  gu  pilltinn  dachaidh  air  an  t-seathamh  là  deug  de  mhìos 
deireannach  an  t-samhraidh.  Agus  trì  là  an  dèigh  sin  chum  Mor- 
airean  a'  Choimhthionail  coinneamh  'an  eaglais  Naoimh  Giles 
'an  Duneidin,  a  thoirt  buidheachais  do  'n  Tighearn  air  son  an 
t-soirbheachaidh  a  fhuair  an  t-aobhar.  Bha  iad  a'bhliadhna  roimhe 
so,  mu'n  d'  fhàg  iad  Peirt  air  an  làmh  a  chur  ri  Bann  eiT,  a'  geall- 
tuinn  gu  'n  cuidicheadh  iad  aon  a  chèil'  'an  aobhar  a'  chreidimh, 
'an  aghaidh  gach  uile  nàmhaid.  Theirear  an  Dara  Cùmhnant  ris- 
a'  Bhann  so.  Chuir  Morair  Seumas  Stiùbhart,  Iarl'  Earraghàeil, 
Iarla  Ghlinecàirn,  Morair  Bòid,  agus  Morair  Ochiltre,  agus  Mata 
Caimbeul,  tighearna  Theringland,  an.  làmh-sgrìobhaidh  ris  'an 
ainm  a'  Chomhthionail  uile. 

9.  Choinnich  a'  Phàrlamaid  air  a  cheud  là  de  cheud  mhios  an 
Fhogharaidh.     Agus  tha  e  soilleir  nach  do  shuidh  Pàrlamaid  'an 

Alba  rianih  aig  an  robh  gnothuichean  co  cudthromach  ri  rèiteaeh- 

adh  's  a  bh'  aig  a  Pharlamaid  so.    Bha  sùilean  na  Roinn-Eòrpa  gu 

h-iomlan  air  a  Phàrlamaid  so.   Chruinnich  mòran  sluaigh  'an  Dun- 

eidin;  ach  cha  robh  coigrich  riamh  roimhe  co  rèidh  'an  àrd-bhaile 

na  rioghachd  's  a  bha  iad  aig  an  àm  so.    Dh'fhan  cuid  de  na  h-ard- 

uaislibh  a  bha  na'm  Pàpanaich  aig  an  robh  còir  suidhe  'sa  Phàr- 

lamaid  air  falbh.     Ach  shuidh  Ard-easbuig  Chill-Rìmhinn  innte 

agus  fear  no  dithis  eile  de  na  h-easbuigibh.      Chuir  càirdean  an 

Ath-leasachaidh  litir  thagraidh   'an  làthair   na  Pàrlamaid  mu 

ghnothuichibh  na  h-eaglais.      Thagair  iad  air  son  trì  nithibh  gu 

h-àraid.     Gu  'm  biodh  saobh-theagasgan  na  Pàpanachd  air  an  cur 

sios  leis  a  Phàrlamaid,  gu  'n  gnàthaicheadh  a  Phàrlamaid  a  h-ùgh- 

jìarras  air  son  aoradh  glan  simplidh  a  rèir  nan  sgriobtuir  a  chur  air 

.ch.  °^>  aSus  riaghladh  Eaglais  'us  oideas  a  rèir  nan  sgriobtuir  agus 

arèYr gnàths na h-eaglais Criosduidh  mu 'n tàinig truaillidheachdan 

na  Pà  oanachd  a  steach  innte — agus  gu  'm  biodh  maoin  na  h-eag- 

lair  ;an^"^u^  na  h-easbuigean,  air  a  buileachadh  ann  am 

ministreaL  icnd  dhiadhaidh,  ghniomhach,  dhleasnach,  a  chumail  suas 

ann  am  £^  <*hlum  iomchuidh  a  chumail  suas  a'  measg.an  t-sluaigh3 

agus  ann  am  tt*"irtachd  air  na  bochdaibh — maoin  na  h-eaglais  a  bhi 
gu  co-ionann  air ,  a  romn^  anns  na  W  dòighibh  so — air  ministeiribh, 
sgoilibh,  bochdaibh.       -^e  so  a  Dni  '^ealbh nithe  fìala.     Ach  bha e 
mò  'sfial  'ain  beachd    cuid  de  DnuiU  na  Pàrìamaid.      Bha  'n  Eag- 
lais  Phàpanach  uamha'sa  cn  beartach  'an  Alba.     Cha  bhuin  e  do  'n 
eachdraidh  soa  bhi  leucWìadn  air  £acn  a°igh  's  an  à'  fhuair  i  am 
mòr  shaoihbreas  so.     Ach  bha  e  air  a  mneas  gu  'n  robh  dara  leth 
fearainn  na  rioghachd,  'an  ^on  o>ignno  dòigh  jeil'  aig  an  Eaglais 
Phàpanaich  air  a  chruinneachadh  &>  J>-ionnsuidh  fèin.     Bha  cur 
a  stigh.na  -bha'n  sin  a  dh'  fhearann  a;ce  dhi  Um<     Agus  a  nis 
'n  uair  a  bha  bhan-chreacha  dair  gn  bhi  air  a  creaehadli  's  ann  a  bha 
roinn  mhòr  de  na'  morairibh  a  bha  glè  dheònach  air  a'  Phàpanachd 
a  chur  sios,  a'  rùnachadh  na  b'  urrainsn  iad  de  'n  fhearann  a  ghlac- 
adh  thuca  fèm;.mar  a  rinn  E  'anruic  Slasuinn  air  cuid  eaglais  na 

rioghaclid  siii.  ^huirt  na  moràirean  talmhaidh  so,  nàòh-  robh  aig 
Iain  Nocs  agus  a  Chomh  luchd  cuideachadh  ach  faoin  bheachdan 
cràbhach,  nach  gabhadh  cur  'an  cleachdadh.  Ach  aig  an  àm 
cheudna  dh'  iarr  a  Phàrlamaid  air  ministeiribh  an  Ath-leasachaidh' 
iad  a  sgriobhadh  sios  cinn,  no  suim  nan  teagasgan  fa  leth  a  mheas 
iad  a  bhi  rèir  nan  sgriobtuir,  agus  a  b'  urrainn  iad  a  dhearbhadh 
a  bhi  mar  sin,  agus  a  dh'  iarr  iad  a  chur  air  chois  mar  theagasg- 
aibh  na  h-Eaglais  Ath-leasaichte.  Chuireadh  àireamh  mhinisteir- 
ean  air  leth  a  measg  an  robh  Nocs,  air  son  an  ni  a  dh'  iarr  a 
Phàrlamaid  a  dheanamh.  An  ceann  cheithir  laithean  chuiriadair 
beulaobh  na  Pàrlamaid  an  leabhran  sin  ris  an  abrar  Leabhar  Aid- 
mheil  a  Chreidimh.  An  dèigh  rian  'us  òrdugh  iomchuidh  a  ghabh- 
ail  air  son  brìgh  an  leabhair  so  a  thuigsinn,  thug  a'  Phàrlamaid  breth 
gu  'm  biodh  an  leabhar  air  a  ghabhail  mar  riaghailt  theagasgan  na 
Ji-eaglais  o  sin  a  mach.  Agus  air  a  cheathramh  là  fichead  de  cheud 
mhios  an  fhogharaidh  dhaingnich  a  Phàrlamaìd  an  eaglais  Ath- 
leasaichte  mar  eaglais  na  rioghachd ;  agus  thoirmisg  iad  do  neach 
sam  bith  aoradh  na  h-aifrinn  a  ìfhrithealadh,  'schuir  iad  air  cul 
gach  lagh  'us  riaghailt  a  rinneadh  roimhe  sud  air  taobh  a  Chreid- 
imh  Ph^panaich.  Chuir  a'  Phàrlamaid  toscair  do  'n  Fhraing  leis  na 
Beachdaibh  so,  gus  an  cuireadh  a'  bhan-rìgh  agus  a  fear-pòsd',  a 
bha  nis  'na  rlgh  na  Fraing,  an  làmh-sgriobhaidh  riu.  Ach  cha 
deanadh  iadsan  sin  air  aon  chor,  'sann  a  bha  ìad  làn  feirg  an 
uair  a  chual  iad  mar  thachair,  agus  a  rèir  coslais,  rtinaicht'  air 
gu'n  cuireadh  iad  fodha  'n  t-Ath-leasachadh  'an  Alba  an  dèigh 
gach  rud.  Cha  do  mheataich  so,  air  aon  chor,  càirdean  na 
h-eaglais  aig  a  bhaile.  Bha  fios  aca  roimh  làimh  gur  h-ann  mar 
so  a  bhitheadh,  agus  mar  a  bha  cumhachd  air  thoirt  do  Phàrla- 
maid  na  rioghachd,  gnothuichean  na  h-eaglais  a  shocrachadh  mar 
a  chitheadh  iad  iomchuidh,  leis  a  chùmhnant  sìth  a  rinneadh  eadar 
Sasunn  's  an  Fhraing  agus  morairean  a  Choimhthionail,  'n  uair  a 
figuir  an  cogadh,  bha  buill  na  Pàrlamaid  's  càirdean  an  Ath-leas- 
achaidh  ga  'm  faotainn  fèin  tèaruinte  's  na  h-uile  ceum  a  ghabh 

iad.  Agus  ma  bha  na  h-easbuigean  Pàpanach  a'  gabhail  misneachd' 
sam  bith  o  chumhachd  rìgh  na  Frainge,  chaidh  sin  a  ghearradh 
uatha  gu  h-iomlan  le  bàs  an  righ  sin  air  a  5  là  de  mhios  meadhon- 
ach  a  gheamhraidh  air  a  bhliadhna  so  fèin.  Bha  ban-rìgh  Alba 
air  a  fàgail  na  bantraich  'an  ceann  a  h-ochd  bliadhna  deug,  agus 
ma  bha  i  àrd-inbheach  's  an  t-saoghal,  bha  i  air  sheòl  eile  na  ban- 
traich  glè  aonaranach— gun  athair  gun  mhàthair,  gun  phiuthar 
gun  bhràthair,  gun  mhac  gun  nighinn.  Goirid  an  dèigh  sin  chuir 
Pàrlamaid  Alba  teachdairean  uatha  air  son  a  fiadhachadh  a  nall 
d'a  rioghachd  fèin. 

Air  a  bhliadhna  so  fèin,  air  an  fhicheadamh  là  de  mhios  meadh- 
onach  a  gheamhraidh,  choinnich  a'  cheud  Ard-Sheanadh  de  eaglais 
Ath-leasaicht'  Alba  'an  Duneidin.  Cha  robh  de  bhuill  'san  Ard- 
Sheanadh  so,  ach  dà  fhichead,  agus  cha  robh  ach  seisear  mhinist- 
eirean  's  an  àireamh  bhig  so,  an  roinn  bu  ro-lionmhoire  dhiubli 
na'n  seanairibh.     Co  dheanadh  tàir  air  là  nan  nithe  beaga? 


CAIB.  XXVIII. 

MAIRI. 


Dh'  fhag  ban-rìgh  Màiri  an  Fhraing,  nach  robh  i  gu  fhaicinn  gu 
brath  tuilleadh,  air  15  là  de  cheud  mhios  an  fhoghair  3561. 
Thàinig  i  air  tìr  'an  Lìbhte  mu  mheadhon  an  ath  mhios  air  là  co 
fliuch,  ceathach  'sbu  chuimhne  le  muinntir  na  dùthcha  fhaicinn. 
Threòraich  iad  i  le  aoibhneas  'us  iolach  gu  lùchairt  Holirud.  Bha 
i  leigeadh  oirr'  a  bhi  toilicht'  air  son  tìr  a  dùthchais  fhaicinn, 
agus  an  onair  a  bha  'n  sluagh  a'  nochdadh  dhi.  Ach  's  an  taobh 
a  stigh  bha  a  cridhe,  's  a  spiorad  àrdanach,  leònta.      Bha  suidh- 

eachadh  inntinn  'us  beachdan  na  bantraich  òig  so,  glè  eadar-dheal- 
aicht'  o  bheachdaibh  an  t-sluagh  a  bha  i  nis  a'  dol  a  riaghladh. 
Bha  e  air  a  thoirt  fainear  d'a  taobh,  gu  'n  robh  i  mi-fhortanach 
anns  an  luchd-comuinn  a  measg  an  robh  i  air  a  togail  suas  o  h-òige. 
Thug  a  màthair,  agus  bràithrean  a  màthar  dearbhaidhean  soilleir 
air  gu  'n  robh  iad  cuilbheartach,  fuilteach,  neo-sgàthach  'an  toirt 
air  aghart  droch-bheirt  sam  bith  air  an  smuainicheadh  iad  'an 
aghaidh  chàirdean  na  fìrinn,  agus  neo-sheasmhach  ri  'n  gealladh, 
co  f ad  's  a  gheibheadh  iad  sin  freagarrach  d'  an  rianaibh  's  an  càil 
f  èin.  Agus,  ma  's  fior  na  sgeòil,  bha  i  ni  bu  ro  mhi-f  hortanaich 
na  sin  a  thaobh  a  màthar-chèile.  Ma  tha  firinn  anns  na  tha  luchd- » 
eachdraidh  ag  innseadh  mu  'n  bhan-rìgh  ud,  Catrine  de  Medicis, 
bha  ban-oide-fhòghlum  aig  Màiri  òig  Stiùbhart  co  coirbte  'sa 
b'  urrainn  a  bhi.  Leis  na  h-uile  ni  a  bh'  ann,  cha'n  urrainnear  a' 
ràdh  gu'n  d'  fhuair  Màiri  an  ceartas  a  b'  fhearr  'na  h-òige.  Thàinig; 
àireamh  maith  de  luchd-frithealaidh  Frangach  na  cuideachd  do- 
Alba.  Nam  measg  sin  bha  sagart.  Air  a'  cheud  sàbaid  an  dèigh 
dhi  tighinn  chum  i  'n  t-aoradh  'an  Abaid  Holirud  a  rèir  dòigh  na. 
h-eaglais  Pàpanaich.  B'i  so  a'  cheud  aifrinn  a  thuirteadh  'an  Alba. 
o  chuireadh  sios  a'  Phàpanachd  le  Reachd  Pàrlamaid;  agus  bha'n 
sluagh  ro  dhiombach  air  son  a'  bhan-rìgh  a  bhriseadh  air  lagh  na 
rioghachd.  Labhair  Iain  Nocs  'na  aghaidh  'sa  chùbaid  air  an  ath 
shàbaid.  Thuirt  e  gu  'm  b'  fhearr  leis  dèich  mìle  nàmhaid  fo  an 
cuid  armachd  fhaicinn  a'  tighinn  a  steach  do  'n  rioghachd  gu  a 
ceannsachadh,  na  aon  aifrinn  a  bhi  air  a  cantainn  innte.  Dh'innis 
e  na  h-aobharan  a  bh'  aig  air  son  a  bhi  de  'n  bheachd  ud.  Thuirt 
e  nithe  eil'  'an  coimhcheangal  ris  a'  phuinc  a  bha  cuid  a'  meas 
eas-urramach  do'n  bhan-righ.  Chaidh  na  nithe  sin  uile  a  ghiùlan 
d  a  h-ionnsuidh.  Chuir  i  fios  air  an  t-searmonaiche,  's  bha  comh- 
labhairt  eatorra.  An  uair  a  phill  e  air  ais  dh'fheòraich  a'  chàird- 
ean  deth  a  bharail  air  a'  bhan-righ.  "  Mheall  mo  bhreithneach- 
adh  mi,"  ars'  esan,  "mur  'eil  inntinn  uaibhreach  innte,   deas 

bhriathraclid  chuilbheartach,  agus  cridhe  cruadhaicht'  'an  agh- 
aidh  Dh^  'us  fhìrinn."  Bhiodh  i  mar  bu  tric',  aig  an  àm  so,  a'  cur 
a'  comhairle  ri  'bràthair,  Iarla  Mhàrr.  Rinn  i  Iarla  Mhuraidh 
dheth  an  ath  bhliadhn'  an  dèigh  so,  an  tiodal  leis  am  bheil  e  air 
ainmeachadh  le  luchd  eachdraidh.  Bha  Iarla  Mhuraidh  a  measg 
an  fheadhainn  bu  sheasmhaiche  de  Mhorairean  a'  Choimhthionail. 
Bha  e  dol  an  lethsgeul  na  ban-righ  's  a'  cheud  dol  a  mach,  ag  iarr- 
aidh  a  bhi  foighidneach  rithe,  agus  ùine  thoirt  di,  gus  an  tigeadh 
i  gu  inntinn  a  b'  fhearr.  Cha  ghiùlaineadh  Nocs  le  leithid  sin  de 
lethsgeul  idir,  's  tharruing  so  beagan  eas-còrdaidh  eatorr'  aig  an 
àm.  Ach  'an  ùine  ghoirid  thug  Morairean  a'  Choimhthionail  an 
aonta  dha  gu'm  feudadh  a'  bhan-righ  a  bhi  'g  aoradh  mar  a  b'  àill 
leatha  'na  h-eaglais  fèin.  Cha  d'  aontaich  i  riamh  leis  an  Achd 
a  rinn  ràrlamaid  na  rioghachd,  'sa'  bhliadhna  1560,  a'  cur  sios 
a'  Chr-Mimh  Phàpanaich,  agus  a  cur  a'  Chreidimh  Phròstanaich 
air  chols  mar  aidmheil  na  dùthcha ;  ach  bha  i  gu  sàmhach  a'  giù- 
lan  leis  an  òrdugh  's  an  robh  nithe  a  nis,  le  sìiil  ri  gu'n  tigeadh  àm 
a  b'  iomchuidh  air  a'  Phàpanachd  a  chur  air  chois  fathasfc. 
Choinnich  a'  Phàrlamaid  'sa'  bhliadhna  1563,  agus  chuireadh  an 
gnothuch  so  fa  chomhair  na  ban-righ ;  ach  f huaradh  gu  'n  robh  i 
co  daingean  's  a  bha  i  roimh'  'an  aghaidh  a  sheulachaidh. 
Ach  dh'  aontaich  i  gu  'm  biodh  Ard-easbuig  Chill-Rìmhinn 
air  a  chur  am  priosun,  's  air  a  thoirt  gu  mòd  air  son  e  bhi  frith- 
ealadh  na  h-aifrinn. 

2.  Feudar  innseadh  ann  an  so  gu'n  do  bhàsaich  Màiri  fhuilteach 
Shasuinn  'an  ceud  mhìos  a'  gheamhraidh,  1559,  's  gu'n  tàinig  a 
piuthar  a  b'  òige,  Ealasaid,  thun  na  caithreach  'na  h-àite.  B'  i 
Anna  Boulein  màthair  Ealasaid;  'smar  nach  d' aidich  am  Pàpa 
riamh  gu'n  robh  e  laghail  do  Eanruic  i  sin  a  phòsadh,  bha  na 
Pàpanaich  uil'  a'  meas  Ealasaid  mar  leanabh  ain-dligheach,  aig 
nach  robh  còir  sam  bith  air  tighinn  thun  na  caithreach.  Bha  Ealas- 
aid  air  a  togail  's  a'  Chreideamh  Ath-leasaichte.     Bha  i  air  a  geur- 

leanmhuinn  fhad  's  a  bha  'piuthar  air  a'  chaithir.  Àch  co  luath 
's  a  f  huair  i  f  èin  an  riaghladh  dh'  aisig  i  'n  rian  aoraidh  a  chuir- 
eadh  air  chois  ri  linn  a  bràthar.  • 

Dh'  èirich  eas-còrdadh  mòr  eadar  a'  bhan-righ  agus  Morairean 
a'  Choimhthionail  mu'n  àm  so,  air  son  ionnsuidh  a  thug  i,  tre  a 
,rhn-Chlèireach,  Lethington,  air  Iain  Nocs  a  ribeadh  's  a  dhìteadh, 
a  rèir  an  làgha,  mar  ciontach  de  cheannairc  'an  aghaidh  na  ban- 
righ.  Bha'n  t-Ard-sheanadh  an  dèigh  ùghdarras  a  thoirt  dhasan 
coinneamh  a  ghairm  uair  sam  bith  a  chitheadh  e  cunnart  ag  èir- 
idh  do  aobhar  an  Ath-leasachaidh.  Shaoil  leis-san  gu'm  fac  e  sin, 
agus  sgrìobh  e  litir  air  son  coinneamh  a  ghairm,  's  ghnàthaich  e 
cainnt  a  bh'  air  a  meas  cruaidh  'an  aghaidh  na  ban-righ.  Ach  an 
dèigh  a  bhi  air  a  shumanadh  'an  làthair  na  h-Ard-chomhairl', 
agus  a  bhi  air  a  chasaid  gu  geur  'an  sin  le  Lethington,  dhìon  se  e 
fèin  co  gleusta,  curanta,  's  gu  'n  do  shaor  a'  ChomhaiiT  o  na 
h-uile  dìteadh  'us  cunnart  e.  Ghabh  a'  bhan-righ  am  breitheanas 
sin  gu  h-olc,  's  chaill  Lethington  a  fàbhar  gu  h-iomlan  air  son  a 
chion  soirbheachaidh  ann  an  casaid  Nocs.  Cha  robh  leithid  so 
de  oidhirpean  a' lughdachadh  misneachd  nam  Pròstanach,  achbha 
iad  a'  cuideachadh  an  sùilean  f  hosgladh  gu  bhi  faicinn  ni  b'  f hearr 
co  ris  a  bha  'n  gnothuch. 

3.  Bha  comh  sgrìobhadh  aig  an  àm  cheudn'  a'  dol  air  aghart 
eadar  ban-righ  Ealasaid  Shasuinn,  agus  Màiri,  mu  thimchioll  a . 
pòsaidh.  Bha  Ealasaid  ag  ràdh  gu'n  do  bhòidich  i  nach  pòsadh 
i  'm  feasd.  Bha  fios  aice  mar  an  ceudna  gu'm  bi  ban-righ  Màiri 
an  t-oighr'  a  b'  fhaisge  dhi  fèin  air  crùn  Shasuinn;  ach  cha  bu  toil 
leatha  bhi  toirt  iomraidh  ìdir  air  sin.  Bha  'càirdean  ro  dheònach  air 
gu'm  pòsadh  Màiri ;  agusbhaEalasaid  a'  leigeadh  oirrenach  robh  dad 
aice  fèin  an  aghaidh  i  phòsadh.  Agus  bha  i  'dol  co  fada  ri  bhi 
'inoladh  a  leithid  sud  's  a  leithid  so  de  àrd  mhaithibh  Shasuinn  dhi 
air  son  fir-pòsda;  ach  an  uair  a  bhiodh  an  gnothnch  a'  fàs  cos- 
mhuil  ri  ni  eigin  de  chruth  a  ghabhail,  thilgeadh  i  rud  eigin  's  an 

rathad  a  dheanadh  eu-comasach  gu'n  tachradh  am  pòsadh,  gus  miii 
dheireadh  an  d'  aithnich  Màiri  gur  h-ann  a  bha'n  tè  cil'  a'  caith- 
eamh  bhead  oirre,  's  an  do  rìinaich  i  gun  a  comhairl'  a  chur  rithe 
tuilleadh.  Roghnuich  i  fèin  mar  a  fear  pòsda  Morair  Eanruic 
Dàrnlaidh,  mac  bu  shin'  Iarla  Lenocs,  d'am  bu  mhàthair  a'  bhan- 
tighearna  Mairireat  Dìighlas.  Phòs  i  Morair  Dàrnlaidh  air  an 
naoidheamh  là  fichead  de  mhìos  deireannach  an  t-samhraidh, 
1565.  Chuireadh  fìos  gu  Ealasaid  Shasuinn  gu'n  robh  i  air  pòs- 
adh,  sgeul  a  thug  i  dearbhadh  gu  leòir  air  a  bhi  mi-thait- 
neach  dhi.  Bha  cuid  de  àrd  mhaithibh  Alb'  a  bha  mi-riar- 
aichte  leis  a'  phòsadh  so.  Bha  Dàrnlaidh  agus  an  teaghlach 
d'am  buineadh  e  na'n  dù  Phàpanaich;  agus  tha  cuid  ag  ràdh 
gur  h-ann  air  son  sin  a  bha  Iarla  Mhuraidh  'na  aghaidh, 
agus  their  cuid  eile  gur  h-ann  a  bha  naimhdeas  dìomhair  eadar 
an  urra  mhòr  so  agus  teaghlach  Lenocs.  Dh'fheudadh  an  dara 
ni  dhiubh  sin  a  bhi  'meudachadh  an  ni  eile.  Co  dhiù  dh'  èirich 
an  t-Iarla  Muireach/s  an  t-Iarl'  Araineach,'us  Gleanncàirn,  'us  Ear- 
raghàel/us  Rothes,  le'n  cuid  daoin',ann  an  ceannairc  an  aghaidh  na 
ban-righ  goirid  an  dèigh  a  pòsaidh.  Bha  iad  air  am  misneach- 
adh  le  Ealasaid  Shasuinn  gu  sin  a  dheanamh ;  ach  cha  robh  sluagh 
na  dùthcha  fathast  air  f  às  co  sgìth  de  Mhàiri  's  gu'n  tilgeadh  iad 
dheth  'n  chaithir  i.  Mharcaich  i  fèin  's  Morair  Dàrnlaidh  air 
ceann  an  airm  a  dh'èirich  'na  h-aobhar,  agus  'an  ùine  ghoirid 
sguab  iad  a  mach  as  an  rioghachd  Iarla  Mhuraidh  's  a'  chuid- 
eachd.  Ruith  iad  an  sin  gu  ciiirt  ban-righ  Ealasaid,  'an  dùil  gu'n 
dìonaidh  i  iad ;  ach  's  ann  a  leig  i  oirr'  a  bhi  ro  f heargach  riu. 
Ghairm  i  tearc  dhiubh  'na  làthair,  's  chuir  i  'cheist  riu  'an  làthair 
an  Toscair  Fhrangaich,  an  tug  no  nach  tug  ise  misneachd  dhoibh 
gu  èiridh  'an  aghaidh  am  ban-righ  fèin  ?  Rinn  iad  gnè  de  dh'aid- 
eachadh  nach  tug,  's  dh'  fhuadaich  i  air  falbh  as  a  fìanuis  iad,  ag 
ràdh  gu'n  cuireadh  an  niarinn  iad  droch  eisimpleir  fa  chomhair  a 
cuid  iochdrana  fèin.     Phill  na  fògarraich  allabanach  an  sin  air 

ais  thun  na  crìch',  agus  fhuair  Iarla  Charlile  fios  gu  h-uaigneach, 
o  Ealasaid,  na  h-Albannaich  a  chumail  suas  air  a  costas-se,  gus 
am  faigheadh  iad  àm  iomchuidh  air  pilleadh  d'an  duthaich  fèin. 

4.  Cha  robh  Dàrnlaidh  's  a'  bhan-rìgh  fad  pòsda  'n  uair  a  thàinig 
iad  gu  cur  a  mach  air  a  chèile.  Bha  esan  ro  bhras,  uaibhreach  'na 
spiorad,  's  cha  bhiodh  e  idir  riaraichte  gus  am  faigheadh  e  'n  crùn 
Pòsda,  mar  theirteadh  ris  'an  Alba ;  'se  sin  e  bhi  's  an  aon  inbhe 
ris  a'  bhan-rìgh  fèin  a  chionn  e  bhi  pòsd'  aice.  Cha  robh  bhan- 
rìgh  deònach  air  sin  thoirt  dhà,  co  luath,  co  dhiù  gun  a  comhairl' 
a  chur  ris  a'  Phàrlamaid.  Ach  ged  a  bha  so  'na  aobhar  mòr  còmh- 
stri  eatorra,  'se  rinn  an  gnothuch  ni  bu  ro  mheasa,  gu  'n  tug  Dàrn- 
laidh  gnùis  do  'n  fheall  chomhairl'  eagalaich  a  rinn  cuid  de  àrd- 
mhaithibh  na  tìr'  air  son  Risio,  run-chleireach  na  ban-rìgh,  a  chur 
.gu  bàs  'am  fuil  fhuair,  mar  theirear.  B'  Eadailteach  Risio  so. 
Thàinig  e  gu  cùirt  Alb'  'an  cuideachd  Toscair  Shabhoidh  's  an 
Eadailt  a  tuath.  Bha  e'na  dheadh  fhear-ciùil,  agus  gleusta,  seòlta, 
ann  an  toirt  gnothuich  air  aghart.  Dh'  èirich  e  àrd  'am  fàbhar 
na  ban-rìgh.  Bha  peinsean  aig  o  'n  Phàpa.  Cha  robh  m  a'  dol 
air  aghart  'an  Alb'  a  measg  muinntir  an  Ath-leasachaidh  nach, 
robh  e  deanamh  aithnichte  do  chùirt  na  Roimhe.  Tre  a  sheòl- 
aidhibhsan,  chuir  a'  bhan-rìgh  a  seula  ris  a  chomh-bhoinn  eagal- 
aich  ud  a  bh'  eadar  na  Gùisich,  bràithrean  a  màthar,  agus  am 
Pàpa,  's  rìgh  na  Spàinne  gus  an  creideamh  Ath-leasaichte  chur  sios 
's  an  Roinn-Eorpa  leis  na  Pròstanaich  uil'  a  chur  gu  bàs.  B'e 
tòiseachadh  na  h-oibre  fuiltich  so  an  casgradh  mòr  a  rinneadh  air 
Pròstanaich  na  Fraing'  air  là  Naoimh  Bhartolmeuis,  24  de  cheud 
mhios  an  fhoghair  1572.  Cha  robh  ach  cuid  de  na  h-ais-innleachd- 
aibh  so  a'  briseadh  a  mach  mu  thimchioll  Risio  aig  an  àm.  Co 
dhiù  bha  na  Pròstanaich  'an  Duneidin  ag  àithneachadh  nach  bu 
deadh  charaid  doibh  e.  Ach  's  e  bh'  aig  Dàrnlaidh  'na  aghaidh, 
gu'n  robh  e  fèin  'sa'  bhan-rìgh  ro  mhòr  aig  a  chèile.  Air  oidhche 
an  naoidheamh  là  de  dhara  mios  an  earraich,  threòraich  Dàrnlaidh. 
^eathairn  maith  de  dhaoin'  uaisl'  a  steach  do  sheòmar  uachdrach 

an  lùchairt  Holirud.  Bha  bhan-rìgh  na  suidh'  aig  suipeir  còmh- 
ladh  ri  tearc  de  mhuinntir  a  teaghlaich  a  measg  an  robh  Risio. 
Thàinig  Dàmlaidh  a  steach  do  'n  t-seòrnar,  's  Morair  Rutbhen  air 
a  shàil,  'us  oighre  Rutbhen  agus  Seòras  Dùghlasach,  'us  feadhainn 
eiF  air  an  cùl  sin,  ullamh  gus  an  luchd-treòrachaidh  a  chuideach- 
adh.  Dh' f  heòraich  a'  bhan-rìghfciod  bu  chiall  do'n  iomairt  ud. 
Thuirt  Morair  Rutbhen  ri  Eisio  'e  bhi  ag  èiridh,  nach  b'  àite  sud 
air  a  shon.  Dh'  èirich  a'  chuideachd  a  bha  'na'n  suidhe,  'srinn 
Risio  greim  air  a'  bhan-rìgh,  ach  an  dionadh  i  e.  Chaidh  a  ghreim 
a  spionadh  uaith'  'an  tiota,  's  a  sguabadh  a  mach  as  an  t-seòmar, 
do  'n  t-seòmar  a  b'  f  haisg,  agus  à  sin  do  rùm  eile.  Bha  dùil  ac'  a 
thoirt  gu  crois  a'  bhail'  agus  a  chur  gu  bàs  gu  follaiseach.  Ach 
chual'  iad  fuaim  airtaobh  a  muigh  na  h-aitreibh  air  a  mhionaid  so; 
'smar  gu  'n  gabhadh  iad  eagal,  gu  'n  tigeadh  cuid-eigin  's  an  ead- 
reigin  a  bheireadh  uath'  e,  throimh  lot  iad  gu  bàs  e  le  'n  cuid 
armachd  far  an  robh  iad.  Dh'fhàgadh  an  fhuil  air  làr  an  t-seòmair 
gun  ghlanadh  rè  ùine  fhad'  an  dèigh  sud,  agus  chitheadh  luchd- 
amhairc  sam  bith  a  thigeadh  an  rathad  an  làr  dearg  leis  an  fhuil 
rè  iomadh  bliadhna.  Agus  tha  spotan  dearga  ri  'm  faicinn  ann 
gus  an  diugh;  'stheir  luchd-gleidhidh  an  Talla  Rioghail  ud,  gur 
h-ann  leis  an  fhuil  a  chaidh  a  dhòirteadh,  dìreach  trì  ceud  bliadhna 
roimhe  so,  a  tha  làr  an  t-seòmair  ud  mar  sud  air  a  dhath.  Cha 
d'  rinneadh  atharrachadh  sam  bith  air  na  seòmraichibh  o'n  uair 
ud.  'Am  feadh  a  bha  obair  a'  mharbhaidh  a  dol  air  a  h-aghaidh 
bha  bhan-rìgh  gu  frasach  a'  sileadh  dheur  agus  ag  aslachadh  orra 
gun  iad  ga  mharbhadh.  'N  uair  a  thuig  i  gu  'n  deachaidh  an  deò 
as,  thiormaich  i  a  deòir,  's  thuirt  i  gu  'n  smuainicheadh  i  'nis  air 
cionnus  a  dheanadh  i  dioghaltas.  'An  dèigh  a'  ghniomh  fhuiltich 
so,  chum  na  mòrairean  ud  a'  bhan-rìgh  'na  priosunach  'an  lùchairt 
Holirud  car  tamuill,gu  'n  duin'  a  leigeadh  fagus  dhi  ach  a  fear- 
pòsda.  Bha  iad  an  dùil  gu  'n  atharraicheadh  iad  uachdaranachd 
na  rioghachd  gu  buileach.  Ach  thug  ise  air  Dàrnlaidh  na  h-uile 
ni  a  bha  o  thoiseach  gu  deireadh  timchioll  air  a'  mhort  ud  aideach- 

adh.  Dhìt  e  càcli  uil'  agus  thuirt  e  nach  robh  coire  sam  bith  aige 
f  din  ris.  Leig  a  bhau-rìgh  oirre  gu  'n  do  chreid  i  sin.  Ach  fhuair 
i  dearbhadh  an  dèigh  làiinh,  gu  'n  robh  e  co  ciontach  ri  càch.  Bha 
rathad  uaigneach  fo  'n  talamh  a  mach  as  an  luchairt,  air  nach  robh 
fios  ach  aig  tearc  de  mhuinntir  an  teaghlaich.  Dh'  iarr  a'  bhan- 
rìgh  'us  Dàrnlaidh  cead  air  an  luchd-gleidhidh  a  bh'  oirr',  a  dhol 
do  sheòmar  eile  gu  beagan  tàimh  a  ghabhail.  Chaidh  i  fèin  'us 
Dàrnlaidh  air  am  màgaibh  tre  'n  t-slighe  dhùldaidh,  dhuirch  ud, 
gus  an  d'  f huair  iad  a  mach  fo  'n  ghàradh  a  bha  'cuairteachadh  na 
lùchairt.  'N  uair  thàinig  iad  air  uachdar  an  talmhainn  'an  sin, 
air  an  oidhche  reòtht'  earraich  ud,  bha  beagan  mharcach  a'  feith- 
eamh  orra  's  dà  dhiollaid  falamh  anns  an  do  shuidh  a'  bhan-rìgh 
's  a  companach.  B'  i  'n  ath-sgeul  a  chuala  na  Morairean  a  bha  ga 
gleidheadh  gu  'n  robh  i  'n  Dunbarr.  Chuir  i  fìos  a  sin  gu  a  càir- 
dibh  air  feadh  na  dùthcha  iad  a  thional  da  h-ionnsuidh.  An  tearc 
de  laithibh  bha  còrr  'us  ochd  mìle  saighdear  air  tighinn  gu  a 
bràtaich.  Mharsail  i  air  ceann  na  h  armailt  do  Dhuneidin, 
's  b'  èigin  do  na  Morairibh  ceannairceach  teicheadh  le  'm  beatha. 
Bha  Iarla  Mhuraidh  's  an  fheadhainn  eil'  a  rinn  ceannairc  còmh- 
ladh  ris  air  pilltinn  à  Sasunn  aig  àm  an  troimh'  chèil'  a  thachair 
an  dèigh  bàis  Bisio.  Agus  o  nach  robh  fios  aig  a  bhan-rìgh  ciod 
a  dheanadh  i,  no  co  as  an  earbadh  i,  thug  i  maitheanas  do  Iarla 
Mhuraidh,  's  ghabh  i  steach  'na  'comhairl'  e  gus  a  cuideachadh 
'an  dioghaltas  a  dheanamh  air  mortairibh  Risio.  Aig  an  àm 
cheudna  dh'  fhàs  i  ni  b'  fhuathaich  air  Dàrnlaidh  na  bha  i  riamh, 
's  dhealaich  iad  gu  buileach  ri  chèile.  Dh'  aiseadadh  a'  bhan-rìgh 
air  prionnsa,  Seumas  VI,  air  an  naoidheamh  là  deug  de  mhios 
meadhonach  an  t-samhraidh.  Aig  àm  baistidh  an  naoidhein  so, 
beagan  làithean  an  dèigh  sin,  chaidh  Dàrnlaidh  a  philleadh  air 
falbh  gu  tàireil  o  'n  dorus,  gun  chothrom  f haotainn  a  leanabh  fèin 
fhaicinn.  Mar  a  bha  'm  briseadh  eadar  a'  bhan-rìgh  's  a  fear-pòsd' 
a'  sior  dhol  am  farsuingeachd,  bha  fear  eile  de  mhaithibh  na 
rioghachd  ag  èiridh  ann  am  fàbhar  aig  a  bhan-rìgh.     B'  e  so  Iarla 

Bhotueil,  duin'  aobhail  olc,  a  bha  'n  dèigh  roinn  mhòr  de  'ùin'  a 
chur  seachad  air  tir-mòr  na  h-Eòrp',  agus  air  mòran  de  dhroch 
cleachdaidhean  nan  tìrean  sin  a  thoirt  dachaidh  leis.  Bha'n 
duin'  ais-innleachdach  so  a'  treòrachadh  na  ban-rìgh  gu  mullach. 
creig'  uanihasaich  gus  a  tilgeadh  sios.  Chaidh  Dàrnlaidh  a 
thàmhachd  do  thigh  'athar  'an  Glascho.  Dh'  fhàs  e  tinn  leis  a 
bhan-ghucaich  an  sin.  'N  uair  a  chaidh  e  gu  maith  am  feabhas 
chaidh  a'  bhan-rìgh  a  shealltuinn  air,  's  leig  i  oirre  gur  h-ann  a  bha 
i  ro  thaingeil  air  son  e  bhi  air  a  chaomhnadh,  's  gu  'n  robh  i  niaith- 
eadh  dha  na  h-uile  coir'  a  bha  ri  chur  as  a  leth.  Le  mòran  brìod- 
ail,  dhetli  'm  b'  urrainn  i  pailteas  a'  chleachdadh,  bhreug  i  leàtha 
gu  ruig  Duneidin  e ;  's  o  nach  robh  c  gu  h-iomlan  fathast  saor  o 
lagachadh  an  tinneis,  chomhairlich  i,  gu  'n  cuireadh  e  seachad 
beagan  laithean  'an  tigh  Mhanach  air  taobh  a  muigh  ball'  a'  bhaile 
ris  an  abradh  iad  Eaglais  an  achaidh.  Bhiodh  a'  bhan-righ  fèin  gu 
maith  tric  a*  tighinn  a  shealltuinn  air  an  sin.  Bha  i  còmhladh  ris 
air  oidhche  na  sàbaid  an  naoidheamh  là  de  cheud  mhios  an  earr- 
aich.  Aig  uair  àraidh,  'n  uair  a  bha  e  teannadh  ri  bhi  gu  maith 
anmoch,  smuainich  i,  mar  gu  'mb'  eadh  le  gradaig,  air  ni  a  bh'air  dol 
as  a  cuimhne ;  gu  'n  do  gheall  i  bhi  'làthair  aig  pòsadh  aon  de  cuid 
searbhantan,  agus  dannsadh  air  a'  bhanais.  Bha  i  air  a  bonnaibh 
gu  falbh  ann  am  mionaid;  phòg  i  a  fear-pòsda,  's  leig  i  soiridh 
ghràidh  leis.  Air  an  oidhche  sin  fèin  thàinig  cuid  de  sheirbhisich 
Iarla  Bhotueil,  gu  folchuidh  thun  na  h-eaglais.  Bha  mòran  fùdair 
ac',  a  fhuair  iad  air  a  chur  an  òrdugh  's  an  t-seileir  a  bha  fo'n 
eaglais,  dìreach  fo  sheòmar  leaba  Dhàrnlaidh.  Bha  iuchraichean 
meallt'  aca  leis  an  d'  f huair  iad  a  stigh.  Mu  dhà  uair  's  a'  mhad- 
uinn  thàinig  an  t-Iarla  fèin  a  dh'  fhaicinn  an  robh  gach  ni  'an 
òrdugh.  Bha  na  leusan  tein'  ac'  air  an  cur  'na  'n  àite  goirid  roimhe 
sin,  's  cha  b'  f hada  gus  an  do  las  am  fùdar,  's  an  deachaidh  an 
eaglais  na  smùid  do  na  speuraibh.  Chualas  am  fuaim  anns  gach 
ceàrna  de  'n  bhaile.  'N  uair  a  shoilleirich  an  là,  f huaradh  cuirp 
Dhàrnlaidh  's  a  ghille-frithealaidh  's  an  lios  ri  taobh  làthrach  na 

h-eaglais.  Chaidh  Botuel  a  shealltuinn  air  a'  chorp,  mar  a  chaidh 
muinntir  eile,  's  pbill  e  dh'  ionnsuidh  na  han-rìgh  a  dh'  innseadh 
mar  a  thachair,  's  a'  gabhail  air  a  bhi  làn  iongantais  mu  cionnus  a 
b'  urrainn  a  leithid  tachairt.  Ghabh  a'  bhan-rìgh  a  biadh  maidne 
gu  neo-smuaireanach.  'An  seachduin  no  dhà,  chaidh  i  mach  thun. 
na  dùthch'  a  chluiche  còmhladh  ri  Botuel  'us  dithis  no  thriùir  de 
Mhorairaibh  eile.  Bha  fios  aig  na  h-uile  ga  'in  b'e  Botuel  am 
priomh  ghniomhair  'am  mortadh  fhir-pòsda  na  bàn-rìgh.  Fhuair 
Lenocs,  athair  an  fhir  a  mhortadh,  cothrom  Botuel  a  shumonadh 
gu  mòd  agus  a  chasaideachadh  mar  mhortair  a  mhic.  Fhuair  a' 
bhan-rìgh  là  air  òrduchadh  anns  am  feumadh  am  mòd  suidhe. 
Ach  bha  'n  ùine  co  goirid  's  nach  b'  urrainn  Lenocs  na  fianuisean 
uil'  a  tharruing,  's  na  nithe  eile  fhaotainn  'an  òrdugh  air  son  na 
cùise.  Dh'  oidhirpich  e  tuilleadh  ùine  fhaotainn  leis  an  là  chur 
a  mach  ni  b'  fhaide.  Cha  'n  fhaigheadh  e  sin  no  taing.  'N  uair 
a  thàinig  an  ceann  là  's  gun  Lenocs  ullamh  air  an  son,  thàinig 
Botuel  a  steach  do  Dhuneidin  le  cuig  mìle  marcach  armaichte. 
Bha  na  fianuisean  air  an  cur  air  falbh  as  an  rathad,  no  ga  'm  foluch 
fèin,  's  bha  fios  aig  an  t-seòrsa  bhreitheamhna  a  bh'  ann  gu'n  cuir- 
eadh  Botuel  gu  bàs  cuid  diubh  fèin  na  'n  abradh  iad  ni  sam  bith 
'na  aghaidh.  'S  e  bun  a  bh'  ann  shaor  iad  e  o  na  h-uile  coire  's  a* 
ghnothuch.     Chaidh  neart  thar  neart. 

5.  Chuir  Botuel  uaith'  a  bhean  phòsda  fèin,  le  lethsgeul  gu'n  robh 
i  ro  fhagus  'an  dàimh  dha;  agus  an  dèigh.  iomadh  car  clìceach, 
carach,  a  chur  dhiùbh  's  a'  bheagan  sheachduinibh  sin,  phòs  ban- 
righ  Màiri  e  air  a'  chuigeamh  là  deug  de  cheud  mhìos  an  t-samh- 
raidh,  dìreach  trì  miosan  an  dèigh  dha  a  ceud  f  hear-pòsd'  a  mhort- 
adh ;  ach  's  pòsadh  gun  sìth  bh'ann,  araon  doibh  fèin  's  do'n  riogh- 
achd.  Cha  b'  fhada  gus  an  do  bhris  nàdur  coirbte  Bhotueil  a 
mach  co  fiadhaich  's  gu'n  tàinig  a  beatha  gu  bhi  glè  shearbh  do'n 
bhan-righ.  Cha  tàmhadh  Botuel  gus  am  faigheadh  e  sealbh  air 
a'  phrionns'  òg,  agus  mar  a  bha  fios  aig  na  bha  timchioll  air  a' 
chùirt  gur  h-ann  air  son  a  mhilleadh  a  bha  e  ga  iarraidh  rinn  iad 

an  dìchioll  air  a  chumail  uaithe.  Ach  cha  ghiùlaineadh  an  dùth- 
aich  ni  b'  fhaide  le  leithid  sud  de  chùirt  thruaillidh.  Dh'  èirich 
Iarla  Mhortoin,  'us  Mhaitlaind,  'us  feadhainn  eil,  aig'  an  robh. 
dearbh-chinnt  air  gu'm  b' esan  am  mortair,  gus  a  thilgeadh  a 
mach  as  an  nead  a  bha  a  dol  a  dheanamh  dha  fèin.  Thàinig  iad  orra 
's  iad  gu  neo  umhailleach  a'  fleadhachas  'an  Caisteal  Mhorair 
Borthuic.  Theich  iad  gu  grad  à  sin,  a  bhan-righ  air  a  cur  'an  cruth 
gille  bùird.  Ràinig  iad  Caisteal  Dhunbàrr,  air  an  robh  robh  Botuel 
'na  cheannard.  Chruinnich  iad  dà  mhìle  saighdear  'an  sin  leis  an 
d'  oidhirpich  siad  iad  fèin  a  dhìonadh  o  na  Morairibh  ceannairc- 
each.  Sheas  iad  air  cnoc  Charberri,  dlùth  air  làthrach  blàr  Phinci. 
Bha  so  air  a'  chuigeamh  là  deug  de  mhìos  deireannach  an  t-samh- 
raidh,  direach  mìos  iomlan  an  dèigh  dhoibh  pòsadh.  Thàinig  na 
Morairean,  le  'n  luchd-leanmhuinn  as  an  dèigh  an  sud,  's  sheas- 
iad  f'an  comhair.  AgIi  cha  b'  fhada  gus  an  d'  aithnich  a'  bhan- 
righ  nach  tarruingeadh  duine  de  na  bh'air  a  taobh  arm  à  truaill 
air  a  sgàth.  Bha  fìos  aca  co  bh'ann  Botuel,  's  ciod  de'n  robh 
e  ciontach.  Thòisich  iad  a'  sgapadh  'n  an  ceudaibh  's  n'an  leth- 
cheudaibh,  an  sud  's  an  so.  Chaidh  fear  dhiubh  a  null  le  'shleagh. 
gu  ceannard  an  airm  eile,  'sleig  e  sìos  i  air  a  bheulabh,  mar 
chomharr  air  gu'm  bu  leòsan  a'  bhuaidh.  Ged  bu  chruaidh  sa 
b'  fheudar  do  Mhàiri  a  ghiùlan.  Chomhairlich  i  do  Bhotuel  an 
àraich  fhàgail.  Ghabh  e  'chomhairle  so.  Chunnacas  e  'toirt  a- 
làimhe  dhi  's  a'  marcachd  air  falbh.  Cha  'n  f hac  iad  a'  chèile 
tuilleadh.  Thug  esan  am  muir  air,  le  tearc  de  luchd-leanmhuinn 
eucorach  coslach  ris  fèin.  Lean  e  gi-eiseag  air  a  bhi  'na  chreach- 
adair  mara;  chaidh  a  ghlacadh  's  a  chur  'am  ^^08^^  anLochluinn 
a  deas,  far  an  do  bhàsaich  e  'na  amadan  deich  bliadhn'  an  dèigh  so. 
6.  Thug  Màiri  suas  ì  fèin  do  na  Morairibh,  'an  dùii  gu'm  buin- 
eadh  iad  fathast  rithe  mar  bhan-righ,  's  gu  'm  biodh  iad  umhal 
dhi.  Thug  iadsan  'air  ais  gu  buaidh-chaithreamach  i  gu  Dun- 
eidin  air  an  fheasgar  sin  fèin.  Mar  a  bha  iad  ga  treòrachadh  air 
mharcachd  tre  shràidibh  a'  bhaile  gu  tigh  a'  Phrobhaist,  's  a  cuid 

fuilt  sgaoilte  sìos  mu  'broilleach,  's  a  h-aghaidh  air  atadh  le  deur- 
aibh,  bha  muinntir  a'  bhaile  'sealltuinn  a  mach  air  na  h-uinneag- 
aibh,  agus  'n  an  seasamh  's  na  dorsaibh,  a'  tilgeadh  mar  athais 
oirre  na  nithe  d'an  robh  i  ciontach.  Dh'èirich  connsachadh  mòr 
a  measg  nam  Morairean  'us  luchd  riaghlaidh  a'  bhaile  mu  ciod 
bu  chòir  a  dheanamh  rithe.  Bha  Nocs  agus  Seòras  Buchanan  a' 
cumail  a  mach  ma  bha  righrean,  no  mchd-riaghlaidh,  ciontach  de 
mhortadh,  no  droch  ghniomh,  gu'm  bu  chòir  an  toirt  gu  ceartas 
agus  an  cur  gu  deuchainn  air  son  am  beatha  mar  mhuinntir  eile. 
Ach  's  e  rinn  iad  aig  an  àm  a  cur  'na  prìosunach  d.o  chaisteal 
làidir  a  bh'air  eilean  Lochlebhein,  agus  paipeirean  ullachadh  ris 
am  feumadh  i  a  seula  'chur  gu  'n  robh  i  'leigeadh  dhi  nan  uile 
nithe  'bhuineadh  do  rioghachadh  ann  am  fàbhar  a  mic,  agus  gu'm 
biodh  a  brà'thair,  Iarla  Mhuraidh,  'na  Thàinistear  na  rioghachd 
gus  an  tigeadh  a  mac  gu  aois.  B'  eigin  di  aontachadh  ris  na 
cùmhnantaibh  sin  uile,  's  nithean  eile  aig  an  robh  coimh- 
cheangal  riu. 

7.  'S  gann  a  bha  Màiri  aon  mìos  deug  na  prìosanach  'an  Cais- 
teal  Lochlebhein  'n  uair  a  fhuair  i  rian  air  teicheadh.  Chuireadh 
fear  de  fhreiceadain  a'  Chaisteil  air  falbh  roimhe  sin  fo  amharus 
gu'n  robh  e  'deanamh  seòl  air  a  leigeadh  air  falbh.  Ach  bha 
comh  sgrìobhadh  eadar  am  fear  so  agus  giullan  òg  eil'  a  bha  's  a' 
Chaisteal,  a  ghabh  an  rian  a  chaidh  a  theagasg  dha  air  a'  bhan- 
righ  a  leigeadh  air  falbh.  Bha  fear  a'  Chaisteil  a'  cur  na  h-iuch- 
rach  air  ceann  a'  bhùird  rn  uair  a  bhiodh  e  aig  a'  bhiadh.  Leig 
an  t-òganach  ud,  a'abha  'na  fhear  frithealaidh  aige,  le  'nèipicin 
tuiteam  air  a'  bhòrd,  air  muin  na  h-iuchrach;  an  uair  a  bha  e 
'togail  an  nèipicin  thog  e  'n  iuchair  leis.  Bha  gach  ni  eil'  ullamh 
an  uair  sin,  'sghrad  dh'fhalbh  e  gu  tìr  le  Màiri  's  le  a  maighdinn 
sheòmair,  a'  glasadh  a'  Chaisteil  'na  dhèigh.  Bha  Morair  Seton 
le  pàirtidh  chàirdean  a'  feitheamh  air  bruaich  an  loch.  Chaidh 
a'  bhan-righ  'na  diollaid  air  ball,  's  mharcaich  i  gu  Caisteal  Nidri, 
's  air  an  ath  latha  gu  Hamilton.     Chuir  i  fios  a  dh'  ionnsuidh 

nam  Morairean  a  sliaoil  leath  a  bhi  dlleas  dhi,  's  choinnich  àir- 
eamh  maith  dhiubh.  'Am  beagan  làithibh  bha  sea  mìle  saighdear 
aig  a  brataich.  Runaich  i  f èin  's  a  luchd  comhairle  gu  'm  biodh  i 
air  a  cur  do  Chaisteal  Dhunbartoin  gus  a  pearsa  bhi  tearuinte, 
's  gu'n  cogadh  na  saighdeara  gus  am  faigheadh  iad  air  a  h-aiseag 
i  gu  cumhachd.  Cha  d'  fhuair  an  Tàinistear  ri  'chèile  's  an  ùine 
ghoirid  ud  ach  ceithir  mìle  saighdear ;  ach  rùnaich  e  leis  an  àir- 
eamh  sin  fèin  a  dhol  an  coinneamh  armailt  na  ban-righ.  Mhàrsail 
ìse  air  ceann  a  h-airm  fèin  gu  Dunbarton;  bha  baile  dìreach  air  an 
t-slighe  a  dh'  f heumadh  i  gabhail  an  sin :  agus  dh'  fheumadh  iad 
.gabhail  troimh  chaol  shràid  a  bha  ruith  tre  'n  bhaile  sin.  Mu  'n 
àm  au  robh  ìad  a  tighinn  a  stigh  do  'n  bhaile,  bha  a  chuid  daoine 
fèin  aig  an  Tàinisteir  air  an  tarruing  'an  òrdugh  air  cùl  nan  gàr- 
aidhean  's  nan  craobhan  a  bha  's  a  choimhearsnachd,  far  am  biodh 
iad  fo  dhion.  0  na  h-ionadaìbh  dionaidh  sin  loisg  iad  air  armailt 
na  ban-rìgh,  's  mharbh  iad  mòran  diubh,  's  an  dèigh  greiseag 
chòmhraig  a  chumail  ri  arm  an  Tàinisteir  b'  èigin  doibh  an  cùl  a 
thionndadh,  'us  teicheadh.  Chaidh  mòran  a  mharbhadh  'san 
ruaig.  An  uair  a  chunnaic  a'  bhan-righ  thruagh  a  h-armailt  air 
an  sgapadh  ri  ceithir  ghaothaibh  nèimh,  thionndaidh  i  ceann  a 
h-eich  gu  deas,  's  cha  do  lasaich  i  fèin  's  an  tearc  a  bha  còmhladh 
rith'  eang  gus  an  d'  ràinig  iad  Abaid  Dhundreanain  air  cladach 
Sholabhaigh,  trì  flchead  mìl'  o'n  àite  's  an  do  chuireadh  am  blàr. 
Bha  fios  aice  nach  robh  e  sàbhailte  dhi  fuireach  ni  b'  fhaide  'an 
Alba,  's  rinn  i  air  son  a  dhol  thar  muir  gun  dàil.  Chomhairlich 
a  luchd  coimhideachd  dhi  dhol  do  'n  Fhraing  far  am  faigheadh  i 
gabhail  rithe  gu  caoimhneil  'na  h-airc;  ach  bha  Màiri  ni  bu  sgìthe 
de  'n  Fhraing  na  bha  fios  acasan.  Roghnuich  si  i  fèin  a  thilgeadh 
iiir  caoimhneas  ban-righ  Ealasaid.  Sheòl  i  null  air  a  chaol  's  thug 
i  suas  i  fèin  do  'n  cheud  oifigeach  Shasunnach  a  thachair  rithe. 
Chum  Ealasaid  i  na  priosunach  naoi  bliadhna  deug. 

€o  luath  's  a  sheulaich  Màiri  na  cumhachan  a'  leigeadh  dhith  na 
rioghalachd,  chaidh  a  mac  a  chrìmadh  fo  ainm  Seumas  VI.  ann  an 
eaglais  Aird  Shruileidh.  Thug  Iarla  Mhàrr  leis  am  phrionnsa  'na 
ghàirdeinibh,  shearmonaich  Iain  Nocs.  Chuireadh  an  crùn  os- 
ceann  an  leinibh ;  ghabh  Iarla  Mhortoin  agus  Morair  Homè  na 
mionnan  air  a  shon;  bhean  na  tighearnan  eile,  agus  an  sin,  na 
h-uaislean  ris  a  chrùn  mar  chomharr  air  an  co-aontachadh.  'N  uair 
a  bha  so  uile  deanta,  thugadh  an  leanabh  air  ais  d'  a  bhan-altrum. 
Chaidh  Iarla  Mhuraidh  do  'n  Fhraing  goirid  an  dèigh  do  Bhotuel 
a  bhi  ciontach  de  'n  mhort  ud,  a  rèir  coslais,  a'  meas  nach  biodh 
a  bheatha  fèin  tèaruinte  na  'n  èireadh  Botuel  gu  cumhachd.  Bha 
e  nis  air  pilltinn  do  Alba,  agus  air  dreuchd  na  Tàinistearachd  a 
ghabhail  os  làimh.  Bha  esan  'na  dheadh  charaid  do  aobhar  an 
Ath-leasachaidh.  Choinnich  a'  Phàrlamaid  goirid  an  dèigh  dha  'n 
Tàinistearachd  fhaotainn,  agus  rinneadh  laghari  's  a'  Phàrlamaid 
sin  a  bha  gu.  maith  fàbharrach  do  aobhar  an  Ath-leasachaidh. 
Anns  an  t-seisean  so  dhaingnicheadh  gach  lagh  a  bh'  air  an  dean- 
amh  o  n  bhliadhna  1560  air  taobh  nam  Pròstanach  'san  aghaidh 
nam  Pàpanach,  's  mar  an  ceudna  nach  bitheadh  neach  sam  bith  air 
a  chrùnadh  'na  rìgh  Alba  gun  a  mhionnan  a  thoirt  gu'n  cumadh  e 
suas  an  creideamh  Pròstanach ;  agus  mar  an  ceudna  nach  bitheadh 
dreuchd  f hollaiseach  a  bhuineadh  do  chùisibh  na  rioghachd,  ach  aig 
Pròstanach.  Bha  'n  Tàinistear  gu  cinnteach  'na  athair  altruim 
do  'n  eaglais.  Bha  e  'na  inneal  'an  làimh  freasdail  a  bha  ro  fheum- 
ail  anns  a  bhi  toirt  cumhachd  aimsireil  na  rioghachd  gu  co-aon- 

tachadh,  an  tomlias  mòr  ris  na  nithibh  a  bha  'n  eaglais  ag  iarraidh. 
Ach  bha  mòran  de  àrd-uaislean  eile  na  rioghachd  air  tighinn  gu  bhi 
nis  air  taobh  an  Ath-lcasachaidh.      Dh'  fhàgadh  a'  Phàtronachd 
fathast  'an  làmhaibh  na  muinntir  aig  an  robh  i  roimhe  so ;  ach 
's  gann  a  bha  ni  sam  bith  eil'  a  chunnaic  an  eaglais  iomchuidh 
iarraidh  air  an  uachdaranachd  aimsireil,  nach  d'  f  huair  i.      Lean 
an  t-Ath-leasachadh  air  soirbheachadh  mar  so  gu  buadhach  rè  thrì 
bliadhna,  ged  a  bha  mòran  aimhreit  air  feadh  na  tìr',  eadar  pàirt- 
idh  na  ban-rìgh,  's  pàirtidh  an  rìgh.      Ged  a  bha  ise  'na  priosun- 
ach  'an  Sasunn,  's  nach  b'  urrainn  iadsan  a  toirt  as,  gidheadh  bha 
dream  àraidh  a'  gabhail  orra  bhi  dìleas  dhi,  agus  leis  an  leth-sgeul 
so  a'  cur  'an  aghaidh  an  Tàinisteir.    Bhiodh  an  dà  phàirtidh  so  a' 
comneachadh  's  a  marbhadh  a  chèile  na  'm  ficheadaibh  mar  gu  'm 
b'  ann  'am  blàr  suidhichte.    Ach  mar  is  mo  a  bha  càirdean  na  ban- 
rìgh,  a  b'  iad  da  rìreadh  càirdean  a'  Phàp'  a'  deanamh  'an  aghaidh 
an  Tàinisteir,  's  ann  a  b'  fhearr  a  bha  e  air  a  dhaingneachadh  mar 
àrd  uachdaran  na'rioghachd.     Mu  dheireadh,  'nuair  a  thuig  iad 
nach  buadhaicheadh  iad  'na  aghaidh  air  dhòigh  chneasda  no  fhol- 
laiseach   sam  bith,  chuir  iad  an   comhairle  ri  chèil'  air  soc  a 
bheatha  thoirt  deth  le  foill.     Fhuair  iad  inneal  gun  dol  fad  air  a 
thòir  a  bha  ullamh  gus  an  gniomh  fuilteach  a  ghabhail  os  làimh. 
B'  e  so  Hamilton  Bhotuel-haugh.    Bha  fios  roimh  làimh  gu'n  robh 
an  Tàinistear  gu  dhol  troimh  bhaile  Linlithgo,  agus  fhuair  Hamil- 
ton  a  mach  air  an  là  sin  fèin  ciod  an  t-sràid  a  bha  e  gus  a  ghabhail. 
Chaidh  e  stigh  do  aon  de  na  tighean  sin,  's  shuidh  e  air  cùl  uinneig 
ann  an  seòmar  uachdrach  le  'ghunn'  air  a  làn-togail.      B'  digin 
do  'n  Tàinistear  a  bhi  marcachd  gu  mall  a  thaobh  lionmhoireachd 
an  t-sluaigh  leis  an  robh  e  air  a  dhòmhlachaidh.    Loisg  Hamilton 
air  'n  uair  thàinig  e  fa  chomhair  na  h-uinneig  air  chùl  an  robh  e. 
Chaidh  am  peileir  tre  chorp  an  Tàinisteir  's  mharbh  e  'n  t-each  a 
bh'  air  an  taobh  eile  dheth.     Chaochail  an  deadh  Thàinistear,  mar 
theirteadh  ris,  air  an  oidhche  sin  fèin,  gu  foighidneach,  giùlanta, 
a'  toirt  maitheanais  d'a  naimhdibh.     Bha  bràthair  Hamiltoin  a' 

feitheamh  air  cùl  an  tighe  le  each  diollta.  Leum  am  mortair  'na 
dhiollaid  co  luath  's  a  chinnich  leis  an  t-olc  a  chur  'an  gniomh, 
's  theich  e  gu  dùthaich  a  luchd-cinnidh,  far  an  robh  e  tèaruinte. 
Binneadh  caoidh  mhòr  feadh  Alb'  uil'  air  son  Iarla  Mhuraidh. 
Ach  bha  'n  f headhainn  bu  ro  fhuiltich  's  bu  naimhdeile  de  na  Pàp- 
anaich  ro  aoibhneach  air  son  gu  'n  do  chinnich  an  t-olc  ud  le  Ham- 
ilton,  agus  bha  gàir  mhòr-aoibhneis  a  ineasg  nan  cùirtean  Pàp- 
anach  air  tir-mòr  na  Boinn-Eòrp'  air  son  an  call  ud  a  thighinn  air 
an  Atli-leasachadh  'an  Alba.  Bha  iad  a'  meas  mar  ni  faisg  air  a 
bhi  deanta,  gu'n  robh  an  t-Ath-leasachadh  air  a  stampadh  a  mach 
'an  Alba.  An  sin  cha  robh  dad  ri  dheanamh  ach  armailtean 
Frangach,  'us  Spàineach,  'us  Eadailteach,  a  chur  air  tìr  'an  Alba, 
gu  briseadh  a  steach  air  taobh  tuath  Shasuinn,  's  armailtean  eil* 
a  chur  air  tìr  'an  ceann  a  deas  na  rioghachd  sin  a  ghabhadh  gu 
tuath,  gusan  coinnicheadh  iad  mar  sin  a  chèil'  an  dèigh  na  h-uile 
ni  a  bha  's  an  tìr  'an  aghaidh  a'  Phàp  a  bhàthadh  gu  h-iomlan, 
's  nach  biodh  air  an  Ath-leasachadh  cuimhne  gu  bràth  no  luaidh . 
Mar  so  bha  iad  ag  àireamh,  ach  bha"  mearachd  fuathasach  's  a 
chunntas  'an  dèigh  dhoibh  sgur  dheth. 

2.  Fhuair  Iarla  Lenocs,  athair  Mhorair  Dàrnlaidh,  an  Tàinisteir- 
eachd,  an  dèigh  Iarla  Mhuraidh.  Chaidh  esan  a  mhortadh  mar  an 
ceudn'  an  ath  bhliadhn'  an  dèigh  sin.  Bha  fear  Circaldi,  uachdaran 
na  Gràinnsich,  'na  fhear-riaghlaidh  air  Caisteal  Dhuneidin,  a  bha 
e  cumail  'an  aobhar  na  ban-rìgh  agus  'an  aghaidh  an  Tàinisteir, 
's  an  rìgh  òig.  Bha  baile  Dhuneidin  'an  tomhas  mòr  fo  mheachainn 
an  fhir  so.  Bha  oifigich  a'  chaisteil  a'  cleachdadh  mòran  ain-tigh- 
earnais  air  a'  bhaile.  Cha  'n  fhuilingeadh  iad  margadh  a  chumail 
ann.  Cha  leigeadh  iad  le  neach  sam  bith  biadh  no  connadh  a  reic 
ann.  Dhìt  iad  gu  bàs  bean  àraidh  air  son  i  dh'  oidhirpeachadh  nithe 
a  thug  i  steach  o'n  dùthaich  a  reic  'sa'  bhaile.  Thug  iad  air  a  h-ais 
gu  a  baile  fèin  i  's  chroch  iad  i.  Chumadh  càirdean  na  ban-rìgh 
Pàrlamaid  an  Duneidin  mar  a  thogradh  iad.      Ach  'sann  an  Srui- 

leadh  a  bha  càirdean  an  rìgh  's  an  Tàinisteir  a'  coinneachadh.  Ghlac 
Lenocs  Caisteal  Dhunbartoin  a  bha  gu  sin  'an  làmhaibh  pàirtidh 
na  ban-rìgh.  Bha  Hamilton,  Ard-easbuig  Chill-Rìmhinn,  bràthair 
màthar  an  fhir  a  mhort  Iarla  Mhuraidh,  air  teicheadh  do  'n  daing- 
neach  sin  air  son  dìdeiu.  Shlaod  iad  esan  gu  Sruileadh,  dhìt,  agus 
chroch  iad  e,  air  son  an  làmh  a  bh'  aig  'am  bàs  Dhàrnlaidh  'us  Iarla 
Mhuraidh.  Ach  goirid  an  dèigh  sin,  chuir  Circaldi  cuig  ceud  saigh- 
dear  a  steach  do  Shrnileadh  feadh  na  h-oidhche,  's  ràinig  iad  tigh  an 
Tàinisteir  gun  neach  a  sheasamh  rompa,  'srinn  iad  priosunach  dheth. 
Mu'n  do  thàrr  iad  air  tuilleadh  a  dheanamh,  bha  freiceadain  a'  chaist- 
eil,  's  muinntir  a'  bhaile  ga  'n  cuairteachadh ;  mharbh  iad  an  sin  an 
Tàinistear  's  thug  iad  an  casan  leò. 

Chaiclh  Iarla  Mharr  a  roghnuchadh  an  sin  gu  bhi  'na  Thàinist- 
ear.  Bha  'm  Morair  so  cliùiteach  air  son  a  thrèibhdhireis  'na  latha. 
Ach  tha  cuid  ag  ràdh  nach  robh  e  co  duineil  's  a  dh'  fheumadh 
Tàinistear  Alb'  a  bhi  's  an  àm  charraideach  ud.  Shaoithrich  e  mar 
a  b'  urrainn  e  ann  a  bhi  'g  aiseag  coimhreit'  eadar  luchd  na  còmh- 
stri  's  an  rioghachd.  Ach  bha  ro  mhòran  'na  'aghaidh.  Bhris  na 
doirbheasan  a  bha  'coinneachadh  ris  a  shlàinte,  's  bhàsaich  e  air  a' 
bhliadhna  sin  fèin.  B'ann  air  a'  bhliadhna  so,  1572,  an  ceathramh  là 
fichead  de  cheud  mhios  an  fhoghair,  a  rinneadh  an  casgradh  uamhas- 
ach  ud  air  na  Pròstanaieh  's  an  Fhraing,  là  Bhartolomeuis.  Bha  Nocs 
air  teicheadh  à  Duneidin  do  Chill-Rìmhinn  roimhe  so;  agus  e  air 
fàs  gu  maith  fann  le  droch  shlìiinte.  Dhìrich  e  'chùbaid  an  t-sàbaìd 
an  dèigh  an  sgeula  cràiteach  a  cliluinntinn,  's  ged  a  bha  e  lag,  thog- 
e  'ghuth  gu  maith  treun,  's  chuir  e  'n  cèill  breitheanasan  an  Tigh- 
earn'  'an  aghaidh  nam  mortairean  ud,  agus  an  teaghlaich  rioghail 
leis  an  robh  sud  air  a'  cheadachadh.  Chaochail  Nocs  air  a'  cheath- 
ramh  là  fichead  de  cheud  mhios  a'  gheamhraidh  a'  bhliadhna  sin 
fèin.  Air  a'  cheart  là  air  an  do  bhàsaich  Iain  Nocs;  bha  Iarla 
Mhortoin  air  a  chur  a  stigh  do  dhreuchd  na  Tàinisteireachd.  Cha 
robh  e"glè  chàirdeach  do  Nocs  re  a  bheatha ;  ach  'na  sheasamh  air 

"bruaich  na  h-uaigb,  an  dèigh  an  corp  a  chur  'na  luidh'  imnte, 
thuirt  e,  "  Ann  an  sin  tha  esan  'na  luidhe  nach  do  ghabh  eagal 
riamh  roimh  ghnùis  duine." 

4.  Cha  robh  Morton  ri  'mholadh  air  son  ni  sam  bith  ach  a  thap- 
achd  's  a  sgiobaltachd  'an  toirt  gnothuich  air  aghart.  Cha  bu  char- 
aid  do  'n  eaglais  idir  e,  ach  's  e  's  coslaiche  gu'n  do  chuidich  pàirt- 
idh  na  h-eaglais  ri  'fhaotainn  do  'n  dreuchd  a  chionn  e  bhi  air  taobh 
an  rìgh  òig,  's  an  aghaidh  na  ban-rìgh,  's  nach  robh  e  f urasda  neach 
eile  fhaotainn,  freagarrach  air  son  na  dreuchd  aig  an  àm.  Chaidh 
an  cogadh  sìobhalt'  eadar  luchd  rìgh,  's  luchd  ban-rìgh  air  aghart 
ni  b'  fhuiltiche  na  rinn  e  riamh.  Bu  Dùghlasach  Morton,  's 
theirteadh  na  cogaidhean  Dùghlasach  ris  a'  chasgradh  a  bha  dol 
air  aghart  eadar  e  fèin  's  muinntir  na  ban-rìgh.  Cha  seamadh  e  'n 
crochadh  na  'm  fìcheadaibh  's  na  'n  ceudaibh  mar  thuiteadh  iad  'na 
làmhaibh,  gun  an  toirt  gu  mòd  no  Siorraimh.  Bha  'n  taobh  eile  mar 
a  b'urrainn  iad  a'  toirt  a  steach  tòrachd  sin;  agus  le  sin  dh'  fheum- 
adh  gu  'n  robh  staid  na  dùthcha  ro  thruagh.  Ach  'an  ùine  ghoirid 
fhuair  Morton  còmhnadh  shaighdearan  'us  ghunnaidhean  mòra  o 
Ealasaid  Shasuinn,  leis  àn  do  chuir  e  sèisd  ri  Caisteal  Dhuneidin. 
Itinn  na  h-inneala  cumhachdach  sin  a  leithid  de  bhearnan  air  clach- 
aireachd  làidir  a  chaisteil,  's  gu  'm  b'  èigin  do  Chircaldi  striochdadh. 
Chaidh  e  fèin  's  a  bhràthair  a  chrochadh,  's  'n  uair  a  chunnaic  Leth- 
ington,  a  bha  air  bith  'na  Rùn-chleireach  aig  a'  bhan-rlgh  's  a  bha 
còmhladh  ri  a  càirdibh  's  a'  chaisteal,  nach  d'  fhuair  Circaldi  tròcair,. 
chuir  se  e  fèin  gu  bàs  anns  a'  chaisteal,  mar  tha  cuid  ag  ràdh,  1$ 
puinnsean. 

5.  Chaill  taobh  na  ban-rìgh,  mar  so  na  bh'  aca  de  chumhachd 
's  an  rioghachd,  's  b'  èigin  striochdadh  do 'n  taobh  bu  treise.  'N  uair 
a  fhuair  Morton  e  fèin  air  a  dhaingneachadh  'an  cumhachd  mar  so, 
gun  neach  comasach  air  cur  'na  aghaidh,  thòisich  e  air  càrnadh  suas 
airgid  'us  saoibhreis  gun  sealltuinn  co  dhiù  a  b'  ann  leis  a'  chòir  no 
leis  an  eucoir  a  bha  e  'deanamh  sin.  Ach  cha  robh  ni  sam  bith  eile 
bu  mhò  a  choisinn  de  mhi-chliu  dha  'na'n  rian  a  ghabh  e  air  maoin 

na  h-eaglais  a  ghlacadh  dha  fèin.  'N  uair  a  chuireadh  sios  au  creid- 
eamh  Pàpanach  aig  an  Ath-leasachadh,  dh'  fhàgadh  dà  thrian  ara 
beòlaind  aig  na  h-easbuigibh  'us  ministeiribh  eil'  a'  chreidimh  sin, 
fhad  's  bu  bheò  iad.  Cha  d'  fhuair  an  eaglais  Ath-leasaiclu'  ach 
trian  de  mhaoin  na  h-eaglais  aig  an  àm  sin.  Bha  i  gn.  bhi  'faotainn 
na  codach  eile  'n  uair  a  bhiodh  na  h-easbuigean  Pàpanach  air  bàs- 
achadh.  Ach  bha  sùil  Mhorairean  'us  dhaoine  mòr  eile  na  riogh- 
achd  'an  dèigh  a  bhi  leigeadh  na  bha  'n  sud  de  fhearann  a  dh'  ionn- 
suidh  na  h-eaglais;  's  ann  a  bha  gach  fear  dhiubh  a'  cleachdadh 
ìnnleachdan  air  son  am  fearann  a  bha  dlùth  air  a  chrìch  a  ghlacadh 
dha  fèin.  Feudar  [aon  saimpleir  comharraicht'  innseadh  air  an 
dòigh  a  bha  cuid  diubh  a'  gabhail  gu  sin  a  dheanamh.  Chaidh 
daoin'  a'nmeachadh  leis  a'  Phàrlamaid  aig  an  Ath-leasachadh  ris 
an  abrr  Commendators,  ris  an  d'  earbadh  fearann  na  h-caglais, 
aig  an  v  ,òh  cur  a  stigh  an  fhearainn  ri  'roinn  air  a'  mhuinntir  d'am 
buineadh  e,  fhad  's  bu  bheò  iad.  Dh'  fheumadh  iad  cunntas  a 
thoirt  as  an  stiùbhartachd  air  fearann  Abaid  no  tigh  Mhanach  air 
bith.  'Sa'  bhliadhna  1570  thug  Iarla  Chasilis  fiadhachadh  càird- 
eil  do  Aba  Chroisragueil,  'an  Siorrachd  Ara,  tighinn  ga  amhare. 
Thug  an  t-Aba,  gu  neo-umhailleach,  ùmhlachd  do  'n  fhiadhachadh 
80.  An  uair  a  fhuair  an  t«Iarla  'na  chumhachd  fèin  e,  threòraich  e 
le  measgadh  de  cheilg's  de  ainneirt  e  gu  tùr  uaigneach  a  bha'n  croch- 
adh  a  mach  os  ceann  na  mara.  Anns  an  tùr  so  bha  seòmar  fol- 
chuidh  anns  nach  robh  airneis  air  bith  ach  greideal  no  pràis-obair 
iaruinn,  agus  teine  foipe  leis  an  robh  i  air  a  cumail  dearg  theth. 
"Mo  Mhorair  Aba,"  arsa  Casilis,  "nach  bi  sibh  co  maith'sgu'n 
cuir  sibli  'ur  làmh-sgriobhaidh  ris  na  paipeiribh  so,"  's  e  spìonadh  a 
mach  as  a  phòcaid  dòrlach  phaipeirean  air  an  robh  samhladh  uo 
cruth  gabhail  fhearainn  sgrìobhta,  a  bha  toirt  fearainn  na  h-Abaid 
ris  anrobh  ceangal  aige  seachad  do'n  Iarìa  's  d'atheaghlach.  "Cha 
chuir  mi  gu  dearbh,"  ars'  an  t-Aba,  "  mo  làmh  ri  leithid  sin  de 
phaipeiribh  leis  am  biodh  an  eaglais  air  a  spùineadh  dl  ■  u/h~ 

'ean."    Dh' fhosgail  an  t-Iarl' an  dorns,  'sthàinig  te  1  àch  1 

frithealaidh  a  steach,  's  rug  iad  air  an  Aba  'srùisg  iad  e,  's  shìn  iad 
air  an  iarunn  theth  e,  's  thòisich  iad  a'  dòirteadh  ol'  air  mar  air  feòil 
no  iasg  a  bhiodh  ga  ròisteadh.  Bha  'n  t-Ab'  a'  glaodhaich  co  àrd 
'sa  b'  urrainn  e,  's  e  'tairgseadh  a  sporain  do  neach  sam  bith  aghrad 
mharbhadh  e,  's  nach  biodh  e  'fulang  nam  piantan  ud.  Thugadh 
air  gealltuinn  mn'n  tàinig  e  à  sud  gu'n  cuireadh  e  'làmh-sgriobhaidh 
ri  ni  sam  bitli.  Thug  Casilis  an  sin  an  ath  tharruing  air  na  h-inn- 
ealaibh,  's  chuir  an  t-Aba  bochd,  le  làimh  leth  ròist'  'ainm  sios  fo 
na  cumhachan  a  bh'aig  an  Iarl'  air  an  ullachadh  roimh  làimh. 
Bha  'n  Abaid  air  a  spùineadh.  Le  rian  garbh  cnapach  èigin  mar 
so  ghabh  mòran  eile  sealbh  air  fearann  na  h-eaglais.  Ach  do 
bhrigh  gu'n  robh  Morton  'na  Thàinistear  cha  fhreagradh  dha  dòigh 
co  ainncartach  is  sud  a  ghabhail  gus  an  eaglais  a  chreachadh. 
B'  e  'n  dòigh  a  ghabh  e  feuchainn  am  faigheadh  e  aon  de  mhinis- 
teirean  na  h-eaglais  fèin  a  ghabhadh  os  làimh  a  bhi  'na  easbuig,  no 
na  àrd-easbuig  'an  àite  nam  Pàpanach  a  chuireadh  sìos,  ach  gu 
h-aideachail  'na  fhear  dreuchd  'an  eaglais  Ath-leasaichte  na  h-Alba. 
Bhiodh  pàigheadh  na  h-easbuigeachd  an  aon  suim  a  bha  i  roimhe 
sud:  ach  bhiodh  a'  chuid  bu  mhò  dheth  sin  aig  Morton,  's  bheir- 
eadh  e  tabhartas  maith  do'n  fhear  eil'  air  son  ainm  na  dreuchd  a 
bhi  aige.  Shaoileadh  neach  nach  faigheadh  e  ministeir  air  bith. 
's  an  eaglais  Ath-leasaicht'  a  ghabhadh  os  làimh  a  leithid  sin  de 
thràillealachd;  ach  fhuair  e  sin  gun  dol  fad'  air  a  thòir. 

6.  An  uair  a  chuireadh  gu  bàs  Hamilton,  Ard-easbuig  Chill- 
Rìmhinn,  dh'iarr  agus  fhuair  Morton  cead  o  'n  Phàrlamaid  beòlaind 
na  h-àrd-easbuigeachd  ud  a  reiceadh.  Cha  leigeadh  an  lagh  leis 
a  bhi  'na  Ard-easbuig  e  fèin,  ach  bha  e  gu  mòr  'an  geall  air  a  chur 
&  stigh  a  chumail  aige  fèin.  Agus  fhuair  e  Iain  Dùghlas,  a  bha  na 
fhear  teagaisg  'an  Oil-thigh  Chill-Rìmhinn,  air  a  chur  a  stigh  do 
-dhreuchd  na  h-Ard-easbuigeachd  ud.  Bha  earrann  an  leòmhain 
gu  bhi  aige  fèin  de'n  phàigheadh,  agus  cuibhrionn  chuimseach  aig 
an  Dàghlasach.  Bha  so  mu'n  d'fhuair  Morton  an  Tàinisteireachd, 
's  mu'n  do  bhàsaich  Nocs;  agus  rinn  e  troimhe  chèile  mhòr  's  an  eag- 

lais  aig  an  àin.  Ach  lean  cuid  eil'  air  droch  eisimpleir  an  duine  s<r 
an  dèigh  snd.  Agus  o  nach  robh  aig  an  easbuig  ach  beagan  *s  an 
t-ainm,  's  gur  h-ann  a  bha  tromlach  a  chur  a  stigh  aig  a'  Mhorair, 
thug  muinntir  na  dùthcha  "nah-easbuigean  Tulchanach"  mar  ainm 
air  an  leth  luchd  dreuchd  ud.  B'  e  'n  Tulchan  gu  litireil  craicionn 
laoigh  air  a  lionadh  le  connlaich  no  ni  eigin  mar  sin,  'sair  a  chur 
ri  taobh  na  bà  leis  a'  bhanaraich 'an  àm  a  bhi  toirt  a'  bhainn'  uaipe* 
An  uair  a  chitheadh  a'  bhò  sud  shaoileadh  i  gur  h-e  'n  laogh  a 
bh'ann/s  bheireadh  i'm  bainne  gu  pailt.  Bha  na  Morairean  sanntach 
ud  a'  faotainn  rud  maith  bainn'  air  sgàth  nan  easbuigean  Tulchain. 
B'e  Iain  Dùghlas  an  ceud  fhear  de  na  Tulchanaich ;  ach  lean  àireamh 
maith  as  a  dheighsan,  's  tha  gach  troimhe  chèile  's  eas-còrdadh  a 
bha  iad  ag  aobharachadh  co  mòr  air  an  toinneamh  a  stigh  'an 
eachdraidh  na  rioghachd  's  nach  comasach  dhuinn  faotainn  troipe 
gun  a  bhi  coinneachadh  gu  tric  ris  na  Tulchanaich,  no  na  Tulchan- 
aich  a  bhi  coinneachadh  ruinn. 

7.  Thug  an  t-ana-ceartas  's  am  fòirneart  a  bha  Morton  a'  gnàth- 
achadh  anns  gach  dòigh  's  air  gach  duin'  a  b'  urrainn  e,  gu  saoibh- 
reas  a  chàrnadh  suas,  air  dream  àraidh  de  na  Morairean  bu  tapaidh 
's  an  tìr,  an  guaillean  a  chur  ri  chèil'  air  son  a  thilgeadh  a  mach  as 
a  dhreuchd.  Chinnich  leò  sin  a  dheanamh  's  an  dòigh  bu  lugha 
cunnart  sam  bith  dhoibh  fèin;  b'e  sin,  impidh  a  chur  air  an  rìgh  òg 
gu  uachdaranachd  na  tìr'  a'  ghabhail  thuige  fèin.  Cha  robh  Seumas 
ach  dà  bhliadhna  dheug  'n  uair  a  ghairm  e  Pàrlamaid  cruinn  'na 
ainm  fèin.  Co  luath  's  a  thuig  Morton  gu  'm  b'i  toil  an  rìgh  an 
t-srian  fhaotainn  'na  làimh  fèin,  leig  e  gu  h-umhail  dheth  an  Tàinis- 
tearachd,  nì  a  bha  dùil  aig  mòran  nach  deanadh  e.  Agus  o'n 
chunncas  gu'n  do  leig  e  as  a  làimh  a  chumhachd  gu'n  dragh  a  chnr 
air  duine  sam  bith  aig  an  àm,  rinn  a'  Phàrlamaid  de  chaoimhneas  ris 
gu'n  d'  aontaich  iad  uile  ri  Achd  annsfan  robh^làn  mhaitheanas  air 
a  thoirt  do'n  Iarl'  air  son  nithibh  mi-chubhaidh  sam  bith  a  bha 
ri  'n  cur  as  a  leth  fhad  's  a  bha  e  'na  Thàinistear.  Ach  'n  uair  a 
fhuair  se  e  fèm  saor  o  na  h-uile  cunnart  'an  so,^cha  b'  fhada  gus  an 

deachaidh  aig'  air  a  chumhachd  a  ghlacadh  a  rìs  le  luchd-comhairl' 
an  rìgh  a  thilgeadh  as  an  dreuchd  agus  e  fèin  a'ghabhail  sealbh  air 
pears'  an  rìgh  's  tòiseachadh  air  riaghladh  mar  bha  e  roimh'  ach. 
'an  ainm  an  rìgh.  Agus  a  rèir  na  h-uile  coslais  so  an  ni  a  bha  'na 
mheadhon  air  a  bheath'  a'  ghiorrachadh.  Thòisich  an  rìgh  eadhon 
aig  an  aois  òig  so  a'  gabhail  tlachd  'an  luchd-fàbhair  iosal.  B'  iad 
an  dithis  ris  an  robh  dlù-chomunn  aige  mu'n  àm  so  Esme  Stiùbhart, 
mac  bràthar  Iarla  Lenocs,  agas  'oighre,  agus  am^fear  eile  Caiptin 
Seumas  Stiùbhart  de  theaghlach  Ochiltre.  'N  uair  a  b' èigin  do 
Mhorton  tomhas  àraidh  de  'shaorsainn  a  leigeadh  leis  an  rìgh,  ghabh 
an  Caiptin  so  an  cothrora  air  a'  chasaid  'am  fianuis  na  Comhairle, 
nciar  neach  a  bha  ciontach  de  bhàs  athar  an  rìgh.  Bha  na  h-nile 
nithe  eil'  air  am  maitheadh  dha  le  Achd  Pàrlamaid ;  ach  cha  robh 
iomradh  's  an  Achd  sin  air  an  làirnh  a  bh'  aige  's  an  droch  ghniomh 
nd.  Mhol  a  chàirdean  do'n  Iarla  teicheadh  air  falbh  a  nis  le 
'bheatha,  's  thairg  iad,  os  iosal,  na  h-uile  cuideachadh  dha  air  son 
sin  a  dheanamh.  Ach  dhiult  e  teicheadh,  mar  a  bha  e  smuaineach- 
adh  gu'n  dionadh  se  e  fèin.  Goirid  an  dèigh  Morton  a  chur  'am 
prìosun,  thog  an  rìgh  Caiptin  Stiùbhart  gu  bhi  'na  Iarl'  Arain. 
'N  uair  a  chuala  Morton  sin,  thuig  e  nach  robh  dol  as  aige;  gu  'n 
deanadh  an  rìgh  ni  sam  bith  a  dh'iarradh  am  fear-fàbhair  nd, 
Fhuaradh  breitheamhna  'us  fianuisean  a  chur  air  chois  leis  an  roblì 
Morton  air  a  dhìteadh.  Dh'  aidich  e  roimh  a  bhàs  gu'n  robh  fios 
aige  roimh  làimh  gu  'n  robh  'am  mort  gu  bhi  air  a  dheanamh,  ach 
nach  tug  e  gnùis  idir  dha  's  nach  do  mhol  se  e,  agus  gu  'n  robh  e 
air  innseadh  do  Dhàrnlaidh  fèin,  mur  b'e  gu'n  robh  e  cinnteach  gu'n 
inuseadh  esan  do'n  bhan-rìgh  e,  's  gu'n  coisneadh  sin  am  bàs  dhàsan, 
Ach  cha  robh  Seumas  agus  'fhear-comhairle  fuilteach  a'  dol  'thoirt 
èisdeachd  do  'n  dòigh  dhionaidh  so.  Chuir  iad  gu  bàs  e  nm 
mheadhon  an  t-samhraidh  1581  le  inneal  ris  an  abrar  a*  Mhaighdean, 
a  bha  e  fein  roimhe  sud  air  thoirt  à  Sasunn  gu  eagal  a  chur  air  a 
mhuinntir  a  bhiodh  eas-umhal  dha. 
8.  Fhuair  an  t-Iarl'  Araineach  a  nis  cothrom  dol  air  aghart  mar 

a  thogradh  e.  Chumadh  e  pailteas  miodail  ris  an  righ,  's  dheanadh 
an  rìgh  air  a  chomhairle  ni  sam  bith  a  dh'  iarradh  e.  Theireadh  an. 
t-Iarla  gu'm  bu  leis  an  rìgh  na  h-uile  cumhachd  spioradail  co  maith. 
is  tìmeil  's  an  rioghachd;  chreideadh  an  rìgh  sin  's  chuidicheadh 
e'n  t-Iarla  gus  na  h-uile  neach  a  chuireadh  'na  aghaidh  a  churaail 
fodha.  Bha  Morton  an  dèigh  fear  Adamson  a  chur  a  steach  do 
Ard-easbuigeachd  Chill-Rìmhinn  an  dèigh  an  Dùghlasaich.  Bha  'n, 
t-Araineach  no  a  chàirdean  a  nis  a'  faotainn  a'  bhainn'  o'n  Tulchan 
so.  Bha  Ard-easbuig  Ghlascho  air  bàsachadh,  agus  thug  a'  Chomh- 
airle  cur  a  stigh  an  àite  sin  do  Bliiùe  Lenocs,  comh-fhear  cluich' 
eil'  an  rìgh.  Fhuair  Lenocs  fear  Montgomeri,  no  Mac  Gumerait,  a 
ghabh  os  làimh  Tulchanachd  Ghlascho.  Bha  eaglais  Ath-leasaichte 
na  rioghachd  a  nis  air  a  buaireadh  's  air  a  sàrachadh  gu  ro  nihòr 
leis  na  Tulchanaich  nach  bu  tearc  de  gach  seòrs',  eadar  easbuigean 
'us  eile.  Chuir  Ard-sheanadh  na  h-eaglais,  's  a'  bhliadhna  1582, 
buidheann  air  leth  air  son  a  dhol  air  beulaobh  an  rìgh  's  na  Comh- 
airl',  a  thagradh  air  son  gu'n  tugtadh  air  falbh  ainm  'us  àite  nan 
easbuigean  's  an  eaglais.  Bha  litir  thagraidh  air  a  sgrìobhadh  anns 
an  robh  aobharan  an  gearain  air  an  cur  sìos.  Bha  Aindrea  Mel- 
bhil  air  ceann  na  buidhne  ris  an  d'  earbadh  an  gnothuch.  An  uair 
a  fhuair  iad'an  làthair  an  rìgh's  na  Comhairle  dh'fheòraich  an  Marla, 
air  dha  sealltuinn  ris  an  litir,  "Co  leis  am  bu  dàn'  an  ainmean 
a  sgriobhadh  ris  na  nithibh  ceannairceach  so."  "'S  dàna  leinne," 
ars'  Aindreas  a'  chridhe  leomhanta;  agus  a'  dol  air  aghart  thun  a' 
bhùird,  rug  e  air  peann  à  làimh  cleireach  na  Comhairl'  agus  sgriobh 
e  sios  ainm  fèin  ris  an  litir.  Rinn  na  ministeirean  eil'  air  ball  an  ni 
ceudna.  Chuir  duinealas  Mhelbhil  's  a  chomh  mhinisteirean  ni-eigin 
de  athadh  air  an  Araineach;  's  ged  a  bha  gu  leòr  a  stigh,  cha  tàinig 
diog  as  a  bheul;  chum  e  air  fèin.  Labhair  Lenocs  gu  ciùin,  foigh- 
idneach  ris  na  daoinibh,  's  fhuair  iad  an  sin  cead  falbh  à  làthair  na 
Comhairle  gu  sìochail. 

9.  Air  a'  bhliadhna  an  dèigh  so  ghlais  buidheann  bheag  de  na 
Morairean  Seumas  'an  Caisteal  Rutbhein,  anns  an  do  chuir  e  seachad 

oidhche  'an  àm  dha  bhi  air  sgriob  a'  sealg  feadh  Àdhoill      Bu  le 
Iarla  Ghouri  an  caisteal  so.      Sgapadh  droch  luchd-comhairr  an 
righ  uaithe.     Chaidh  Lenocs  do'n  Fhraing  far  an  d'fhuair  e  bàs, 
goirid  an  dèigh  sin,  's  cha'n  fhaigheadh  ant-Iarl'  Araineach  cothroni 
a  thighinn  fagus  d'a  mhaighstir.      Ach  cha  b' fhaide  na  bliadhna 
cliairlh  ac  air  an  rìgh  a  chumail  'sa'  chuing  so;  ghoid  e  air  falbh 
uatha  's  thug  e  Cill-Rìmhinn  air,  's  chuir  e  hos  air  a  sheana  chàird- 
ean  tighinn  da  ionnsuidh  an  sin,  's  thòisich  nithe  a'  ruith  's  an  t-seaa 
chlais.     Chuireadh  impidh  air  an  rìgh  gealladh  a  thoirt  nach  dean- 
tadh  peanas  sam  bith  air  na  Morairibh  a  chiiir  's  a'  chuing  ud  e,  o'n 
is  ann  air  son  a  leas  a  rinn  iad  e.      Ach  an  dèigh  an  gealladh  sin  a 
thoirt,  chuir  e  Iarla  Ghouri  gu  bàs  'n  uair  a  fhuair  se  e  fèin  làidir 
gu  leòr  air  son  sin.  Air  a'  bhliadhna  sin  fèin  chuireadh  gairm  lagha 
gu  Aindrea  Melbhil  air  son  e  ga  thaisbeanadh  fein  'an  làthair  na 
Comhairle  gu  freagradh  air  son  briathra  ceannairceach,  abh'air  an 
aithris  a'  labhair  e'n  aghaidh  luchd-riaghlaidh  na  rioghachd.   Nochd 
Melbhil  gu  soilleir  o'n  sgriobtuir  gur  h-ann  aig  an  eaglais  a  bha 
gnothnch  ris  air  son  briathran,  no  ni  mi-chubhaidh  sam  bith  eile 
de  'm  feudadh  e  bhi  ciontach  'an  aoradh  follaiseach  an  Tighearna. 
Dhiùlt  e  an  ùghdarras-san  aideachadh  's  a'  ghnothuch.     Ach  ghabh 
iad  an  dòigh  fèin  air  a  dhìteadh.     Chuir  iad  'am  priosun  'an  Caist- 
eal  Dhuneidin  e  's  chuireadh  a  chuid  shaoghalt  uile  fo  bhreith  an 
rìgh.     Ach  thuig  Melbhil  an  dèigh  sin  gu  'n  robh  iad  gus  a  chur  do 
Chaisteal  Bhlacncs,  a  bhuineadh  do  'n  Iarl'  Araineach.     Bha  fìos 
aige  na  'm  faigheadh  an  duine  sin  fo  a  mheachainn  e  nach  faigheadh 
e  as  Ie  'bheatha;  agus  's  e  rinn  e'n  cothrom  a  ghabhail  air  teicheadh 
gu  Beruic.     Fhuair  e  fàth  air  sin  a  dheanamh  am  feadh  a  bha'n 
t-Iarl'  a  cur  air  dòigh  nan  trùpairean  a  bha  gus  a  ghiùlain  gu  Blac- 
nes.     'N  uair  a  fhuair  an  rìgh  's  an  t-Iarl'  Araineach  Melbhil  as  an 
rathad  shaoil  leò  gu'm  biodh  e  furasda  dhoibh  an  eaglais  a  thoirt 
gn  aontachadh  ri  'n  toil  fèin  's  na  huile  nithibh.      Lean  iad  an  eis- 
implcir  a  chuir  Morton  rompa,  air  son  eaglais  na  h-Alba  'thoirt  a' 
chuid  's  a'  chuid  gu  ùmhlachd  do  na  h-easbuigibh,  agus  tre  na  h-eas- 

buigibh  gu  ùmhlachd  dhoibh  fèin.  Bha  Morton  air  còrdadh  ri 
Ealasaid  Shasuinn  mu'n  ghnothuch  so.  Bha  ise  ga  mholadh  dha- 
san,  's  bha  esan  glè*  dheònach  air  a  comhairle  's  a  h-eisimpleir  a 
leantuinn.  Bu  nighean  a  h-athar  fèin  Ealasaid.  Their  luchd- 
eachdraidh  nighean  fhearail  Eanruic  rithe.  Bha  h-athair  's  a  sean- 
air  roimp'  an  dèigh  uaislean  'us  cumantan  Shasuinn  a  chur  gu 
h-iomlan  fo  smachd  do  'n  ùghdarras  fèin.  Lean  ise  na  'n  cos-cheurn- 
aibh-san,  's  na  h-uile  nithibh  a  bhuineadh  do  riaghladh  sìobhalta  na 
rioghachd  agus  cha  'n  fhuilingeadh  i  e  bhi  air  atharrachadh  dòigh 
'an  gnothuichibh  na  h-eaglais.  Bha  i  gun  teagamh  ag  aideachadh 
jnòr  fhuath  do  gach  ni  a  bhuineadh  do  'n  Phàpanachd,  agus  's  an 
t-seadh  sin  bha  i  feumail  'na  h-àite  do  aobhar  an  Ath-leasachaidh. 
Ach  cha  'n  fhaigheadh  na  h-easbuigean  cothrom  an  t-atharrachadh 
fru  lugh'  a  dheanamh  air  co-shuidheachadh  na  h-eaglais  ach  a  rèir 
a  focail-se,  agus  dh'fheumadh  iad,  olc  air  mhaith  leò,  na  h-uile  nithe 
a  bhuineadh  do  riaghladh  na  h-eaglais  ann  an  teagasg,  's  an  oideas 
a  chur  's  an  òrdugh  an  iarradh  ise  orra;  cha  robh  dol  a  null  no  nall 
uaithe  sin.  Agus  mar  sin  feudar  eaglais  Ealasaid  a  ràdh  ri  eaglais 
^hasuinn.  Mar  a  dh'fhàg  ise  i,  tha  i  gus  an  là  'n  diugh  air  a  riagh- 
ladh,  cha  'n  ann  leis  na  h-easbuigibh,  ach  leis  an  rìgh  no  bhan-rìgh, 
d'  am  feum  na  h-easbuigean  a  bhi  umhail.*  So  ma  ta,  an  dearbh 
chumadh  gus  an  robh  Seumas  VI.  agus  a  dhroch  comhairleach,  an 
t-Iarl'  Araineach  a  nis  ag  oidhirpeachadh  eaglais  na  h-Alba  a  thoirt. 
Se  'n  dèidh  mhòr  a  bh'  aig'  air  an  eaglais  Albannaich  a'  thoirt  a 
dh'  ionnsuidh  na  h-aon  dàimh  ris  fèin  's  an  robh  an  eaglais  Shasuun- 
ach  do  Ealasaid  a  thug  e  gu  bhi  cleachdadh  uiread  de  ain-neirt  anns 
a  bhi  fòirneadh  easbuigean  Tulchanach  air  an  eaglais  an  aghaidh 
.a  toil,   's  a  bha  e  deanamh,  agus  a  lean  a  mhac,  'us  mac  a  mhic  'na 


^  *  Rè  còrr  is  ceud  bliadhn'  an  deigli  an  Ath-leasachaidh  bha  seirbhis 
coisfigidh  nan  easbuigean  's  nam  ministeirean  eil' an  aon  ni.  Chaidh 
seirbhis  a' choisgrigidh  a  mhùthadh  leis  na  h  easbuigibh  's  a'  bhliadhna 
1662,  an  uair  a  thòisich  Ard-eaglaiseachd  ga  nochdadh  fein  'an  Sasunn. 

fiheigh  air  a  bhi  'deanamh.  Agus  's  e  'n  dearbh  chinnt  a  bh'  aig 
einn-iùil  na  h-eaglais  gur  i  sud  an  inntinn  de'n  robh  an  rìgh,  aon 
de  na  h-aobharan  a  thug  orra  cathachadh  'na  aghaidh  mar  a  rinn 
iad  gu  còraichean  na  h-eaglais  a  dhìonadh,  agus  a  co-shuidh- 
eachadh  a  chumail  air  a'  bhonn  sgriobtuireil  air  an  robh  e  air  a  chur 
le  aithrichibh  an  Ath-leasachaidh. 

10.  Anns  a'  Phàrlamaid  a  choinnich  'antoiseach  an  t-samhraidb, 
1584,  fhuair  an  t-Iarl'  Araineach  na  laghan  mi-chliùiteach  ud  air 
an  toirt  air  aghart,  ris  an  abair  luchd  eachdraidh  "Na  Reachda 
Dubha."  Cha  ruigear  a  leas  an  cur  sìos  focal  air  an  fhocal,  mar 
a  chaidh  iad  troimh  'n  Phàrlamaid.  Ach  's  e  bu  chiall  doibh,  na'n 
cuireadh  neach  sam  bith  an  aghaidh  àrd-chumhachd  an  rìgh,  no 
na  h-àrd-chomhairl'  ann  an  nithibh  spioradail  no  aimsireil,  gu'm 
biodh  e  air  a  mheas  mar  a'  deanamh  àr  a  mach  'an  aghaidh  an 
xìgh,  's  gu'n  deantadh  peanas  air  a  reir  sin ;  agus  neach  sam  bith  a 
a  chnireadh  an  aghaidh  a  chumhachd  cheudna  bhi  air  a  ghnàthach- 
adh  le  trì  stàitibh  na  Pàrlamaid,  gu'm  biodh  e  air  a  mheas  ciontach. 
air  an  dòigh  cheudna,  agus  nach  feudadh  iochdarana  na  rioghachd 
a  nis  cruinneachadh  'an  ceann  a'  chèil'  ann  an  coinneimh  sam  bith, 
ach  a  mhàin  na  cùirtean  lagha,  gun  chead  agus  àithne  shonruicht* 
,an  rìgh  a  bhi  aca  chum  sin;  'snach  biodh  e  ceadaichte  do  neach 
sam  bith,  'an  uaigneas  no'm  follais,  'an  searmoin,  no  'n  comhluadar 
^adar  duin'  'us  duine,  coire  sam  bith  fhaotainn  do  'n  rìgh,  no  d'a 
Chomhairle,  ge  b'  e  ni  a  dheanadh  iad,  fo  eagal  peanais  a  bhi  air  a 
dheanamh  orra  mar  luchd  ceanuairc  'an  aghaidh  an  rìgh.  Bha  "Na 
Beachda  Dubha"  air  an  daingneachadh  leis  a'  Phàrlamaid,  's  air 
an  cur  an  cèill  gu  follaiseach  mar  reachdaibh  na  rioghachd.  Cha 
;do  thog  a'  bheag  sam  bith  de  mhaithean  na  dùthcha  guth  an  agh- 
aidh  nan  laghan  ain-tighearnail  ud.  Ach  thuig  ministeirean  na 
..Ji-eaglais  gur  h-ann  'nan  aghaidh  fèin  gu  h-àraidh  a  bha  iad  air  an 
.  tarruing,  agus  cliuir  iadsan  'n  an  aghaidh  's  na  h-uile  dòigh  's  au  robh 
«  'nan  comas.  Ach  's  ann  a  bha  cìocras  'us  conachd  an  ArainicK 
<^us  na  h-uile  cumhachd  fhaotainn  dha  f èin,  a'  dian  ghreasad  an  arna, 

's  ann  an  seadh  ag  ullachadh  nan  innealan,  abha  gus  na  h-uir  inbh* 
'ns  urram  saoghalt'  air  an  d'  ràinig  e  'spìonadh  as  a  làmhaibh.  Mn 
dheireadh  an  fhogharaidh,  'sa'  bhliadhna  1585,  phill'na  Morairean 
a  bh'  air  teicheadh  do  Shasunn  air  son  an  rìgh  a  chumail  car 
tamuill  ann  an  Caisteal  Rutbhein,  dhachaidh  do  Alba.  Ruith  an 
càirdean  agus  sluagh  na  dùthcha  gu'm  brataich,  's  ghabh  iad  air 
an  aghaidh  gu  ruig  Sruileadli,  far  an  robh  a'  chùirt  a'  f uireach  aig  an 
àm.  Cha  'n  fhaigheadh  an  rìgh  no'n  t  Àraineach  duin'  a  dh'èireadh 
leò.  B'  èigin  do'n  rìgh  aghaidh  shuilbhir  a  chur  air,  agus  gabhail  gu 
suilbhir  rin.  Bha  fios  maith  aig  an  Araineach  ciod  an  laimhseaehadh 
a  gheibheadh  e  o  na  Morairibh,  na'm  faigheadh  iad  greim  air,  agus 
's  e  rinn  e  chasan  a  thoirt  leis.  Chaidh  an  siosar  mòr  a  ghabhail,. 
's  tòiseachadh  air  rùsgadh  a'  mhuiltein  ud  a  dh'ionnsuidh  a'chroic- 
inn.  Cha  robh  cumhachd  no  saoibhreas,  no  tiodal  a  fhnair  e  riamh> 
nach  do  rùisgeadh  dheth;  'scha  robh  e  dad  ach  Seumas  Stiùbhart 
mar  fhear  eile  's  an  t-sreith.  Chaidh  a  mharbhadh  beagan  bhliadh- 
nachan  an  dèigh  sin  'an  ceann  a  deas  Alba,  le  mac  bràthar  Iarla 
Mhortoin,  a  bha  esan  'na  mheadhon  air  a  dhìteadh  gu  bàs.  Ghearr 
am  fear  so,  Sìr  Seumas  Dùghlas,  a  cheann  deth,  's  chroch  se  e  air 
roinn  sleagh'  air  barra-bhalla  a'  chaisteil  aige  fèin,  's  dh'fhàgadh  a' 
chorp  àireamh  làithean  a'  lobhadh  air  uachdar  an  talmhainn.  Thuit 
4<Na  Reachda  Dubha"  'n  uair  a  thuit  an  t-Araineach. 

11.  Air  an  ochdamh  là  de  cheud  mhìos  an  earraich,  1587,  chuir* 
cadh  an  ceann  de  Mhàiri  Stiùbhart,  ban-righ  Alba,  le  òrdugh  Eal- 
asaid  Shasuinn.  B'i  so  an  naoic'heamh  bliadhna  deug  de  'braigh- 
deanas.  Tha  mòran  a'  faotainn  coire  do  bhan-righ  Shasuinn  air 
son  an  ana-ceartais  a  nochd  i  <l'a  ban-charaid,  Màiri  Stiùbhart. 
Agus  gun  teagamh  bha  ana-ceaitas  anns  a'  ghnothuch;  ^ch  aa 
uair  a  sheallar  ri  nithibh  o  thoiseach  gu  deireadh,  chithear  gu'm 
bu  ni  ro  chnnnartach  am  boirionnach  fuilteach,  dìoghaltach,  ud  a 
leigeadh  sgaoilt'  air  slòigh  'us  rioghachdaibh ;  gu  h  àraidh  's  na 
h-amannaibh  carraideach  ud,  anns  an  robh  daoine  co  ullamh  gn  f  uil 
an  comh-chreutairean  a  dhòirteadh  ann  an  dìonadh  nan  dòighèan^ 

's  nam  beachdan  ris  an  abradh  iad  fèin  an  Creideamh.  Leig 
Senmas  VI.  air  a  bhi  ro  dhiombach  an  uair  a  chual  e  gun  do  chuir- 
eadh  a  mhàthair  gu  bàs;  ach  bha  Ealasaid,  tre  'n  toscair  a  bh'  aic' 
aig  cùirt  Alba,  air  fàs  glè  eòlach  air  cliù.  'us  nàdur  Sheumais,  's  bha 
i  deanamh  a  mach  nach  biodh  ro  mhòran  de  chur  leis  aige  ged  a 
ghabhadh  e  fearg.  Bha  comh-chòrdadh  air  bith  eatorra  roimhe 
sud  mu  thimcliioll  a  bhi  cumail  a  mhàthair  ann  an  cuing.  Bha 
Ealasaid  ga  dheanamh  cinnteach  gu'n  cuireadh  a  mhàthair  dheth'n  ■ 
chaithir  e,  na'm  faigheadh  i  cead  a  coise,  's  bha  Seumas  a'  creid- 
sinn  gu'n  deanadh  i  h-uile  dad  deth,  's  bha  e  mar  sin  riaraichte  gu 
leòir  le  bhi  ga  fhàgail  fèin  air  an  stiùir.  Agus  a  nis  'n  uair  a  chuir 
an  gnothuch  car  eile  dheth,  bha  Seumas  a'  faicinn  nach  b'  urrainn 
e  dad  a  dheanamh  'an  rathad  dioghaltais  air  Ealasaid  àir  son  bàis 
a  mhàthar,  mur  briseadh  e  steach  le  armailt  air  ceann  a  tuath. 
Shasuinn,  a  chreachadh  's  a  losgadh  na  b'  urrainn  e  de  'n  dùthaich. 
Ach  bha  iomadh  ni  a'  toirmeasg  dha  a  leithid  sin  a  dheanamh.  B'e 
ni  bu  chudthromaiche  dhiubh  sin,  gu'n  robh  e  ga  mheas  fèin  mar 
oighre  dligheach  crùin  Shasuinn.  Gun  teagamh  b'  i  'mhàthair  an 
ath  oighr'  air  Sasunn  'an  deigh  Ealasaid,  's  mar  a  bha  còraichean 
a  mhàthar  's  na  h-uile  seadh  a  nis  air  am  fàgail  dha  fèin,  's  crùn 
Shasuinn  mar  an  aon  bu  mhò  dhiubh  sin,  bha  e  ga  mheas  mar  ni 
cunnartach  car  sam  bith  a  chur  dheth  leis  am  feudadh  e  diomb  nau 
Sasunnach  a  tharruing  air  fèin.  'S  mar  so  thraogh  fearg  an  rlgh 
a  chuid  's  a  chuid,  's  thàinig  e  gu  bhi  co  reidh  ri  cùirt  Shasuinu 
'sged  naoh  robh  eas-còrdadh  air  bith  eatorra  riamh. 

12.  Ged  a  bha  Seumas  a*  deanamh  uiread  de  fhòirneirt  's  de 
Bharachadh  air  an  eaglais  leis  na  h-easbuigibh  'san  caochladh 
dhòighibh  eile,  cha  'n  eil  teagamh  nàch  robh  dearbh  chinnt  aige 
gu'm  b'iad  luchd-teagaisg  na  h-eaglais,  càirdean  a  b' fhearr  a 
bh'  aige  's  an  tìr.  Mun  d'  fhalbh  e  Lochluinn  a  deas  a  phòsadh  na 
ban-phrionns,  Anna,  nighean  rìgh  na  dùthcha  sin,  dh'  ainmich  e 
buidheann  àraidh  luchd-comhairl'air  am  biodhcùram  na  rioghachd 
gus  an-  tigeadh  e  air  ais.    Bha  Mr  Raibeart  Brus,  fear  de  mhinist- 

eirean  Dhuneidin  'na  aon  de  'n  bhuidhinn  so.  Einneadh  am  pòs- 
adh  am  baile  mòrUpsal,aira'  cheathramh  là  fichead  de  cheud  mhios 
a'  gheamhraidh  1589.  Bha  Seumas  sea  miosan  air  falbh ;  agus  bba 
BÌtli  'us  fois  neo-àbhaisteach  air  feadh  na  rioghachd  rè  na  h-ùine 
sin.  Bha  còmh-sgriobhadh  daonann  a'  dol  air  aghart  eadar  an 
rìgh  's  a'  bhuidheann  ris  an  d'  earb  e  riaghladh  na  rioghachd.  'An 
aon  de  na  litrichean  a  sgriobh  e  gu  Mr  Brus,  tha  e  ag  radh,  "Is 
iìach  thu  dhòmhsa  ceithreamh  earrann  na  rioghachd."  'N  uair  a 
phill  an  rìgh  air  ais  mu  thoiseach  an  t-samhraidh,  thug  e  taing  gu 
follaiseach  do'n  eaglais  air  son  a  dìlseachd.  Agus  anns  an  Ard- 
Sheanadh  a  choinnich  mu  thoiseach  an  fhoghair  an  dèigh  sin,  rinn 
e'n  òraid  ainmeil  so  a  leanas  'an  rathad  molaidh  air  an  eaglais. 
"Tha  mi  toirt  buidheachais  do  Dhia  gu  'n  do  rugadh  mi  aig  a 
leithìd  de  àm,  'an  làn  sholus  an  t-soisgeil,  agus  ann  a  leithid  de 
àìte,  's  a  bhi  na  'm  rìgh  ann  a'  leithid  de  eaglais,  an  eaglais  is  treibh- 
dhirich  air  thalamh.  Tha  eaglais  Ghenèbha  a'  coiinhead  na  càisge, 
's  na  Nollag,  ach  cha  'n  eil  àitline  sam  bith  air  son  sin  a'  dhean- 
amh,  agus  air  son  ar  ban-choimhearsnaich,  eaglais  Shasuinn,  cha'n 
'eil  'na  h-aoradh  ach  an  Aifrinn  Phàpanach,  'an  droch  Bheurla; 
cha'n  eil  uaithe  de  'n  Aifrinn  ach  a  mhàin  a  togail  suas.  Tha  mi 
ag  àithneadh  dhuibh  mo  dheadh  shluagh,mo  dheadh  mhinisteirean, 
mo  dheadh  luchd-teagaisg,  mo  dheadh  sheanairean,  mo  dheadh 
uaislean  uile,  bithibh  scasmhachri  gloinead  'ur  n-eaglais;  agus  air 
mo  shonsa,  co  fad  's  a  mhealas  mi  mo  bheatha  's  mo  chrùn  dion- 
aidh  mi  i  o  gach  nàmhaid."  Thaitinn  so  gu  maith  ri  uile  bhuill 
an  Ard-sheanaidh  a  bha  làthair.  Bha  iad  mar  gu  'm  biodh  iad  'an 
dùil  gu'n  robh  atharrachadh  maith  air  tighinn  air.  Bha  fios  aca 
ciod  a'  ghnè  duin'  a  bh'  ann  roimh'  sin.  Tha  luchd-eachdraidh  a 
labhairu  air  mar  neach  air  an  robh  easbhuidh  mhòr  gu  modhannail, 
nach  robh  ceud-faidh  an  fhàilidh  aige;  nach  b'  aithne  dha  'n  deal- 
achadh  eadar  maith  'us  olc,  firinn  'us  breug,  'an  d&ligeadh  ri  chuid 
iochdaranaibh,  nach  robh  aig  air,  na  'm  faigheadh  e  ponc  sam  bith 
.troimhe,  co  dhiubh  a  b'  ann  leis  a'  bhrèig  no  leis  an  f hirinn  a  f huair 

e  troimhe  i.  Theireadh  e  rìgh-chleas  ris  an  t-seòltachd  chealgach 
ud.  Bha  mòr  uaill  air  air  son  a  rìgh-chleas.  Bha  deadh  fhios  aig 
ministeiribh  na  h-eaglais  gur  h-ann  mar  sud  a  bha;  agus  ma 
smuainich  iad  a  nis  gu  'n  tàinig  e  gu  staicl  inntinn  bu  sheasmhaich' 
air  taobh  na  fìrinn  cha  b'  fhada  gus  am  b'  èigin  doibh  tighinn  gu 
atharrachadh  beachd. 

13.  Tha  bhliadhna  1592  comharraicht'  'an  eachdraidh  na  riogh- 
achd  mar  an  t-àm  's  an  d'  fhuair  an  eaglais  tomhas  do  rèiteachadh 
air  a  dheanamh  air  aobharaibh  na  còmhstrì  eadar  i  fèin  's  an  uachd- 
aranachd  aimsireil.  'N  uair  a  choirmich  an  t-Ard-Sheanadh  'an 
Duneidin  toiseach  an  t-samhraidh,  tharruing  iad  riaghailtean  àraidh- 
a  dh'iarr  iad  a  bhi  air  an  daingneachadh  leis  an  rìgh  's  leis  a'  Phàr- 
lamaid.  Shuidh  a'  Phàrlamaid  mu  leth  an  t-samhraidh,  's  thugadhr 
fainear  riaghailtean  na  h-eaglais,  agus  chaidh  Reachdan  a  dhaing- 
neachadh  a  bha  gu  maith  fàbharrach  dhi,  a  rèir  an  ama.  Tha 
comas  air  a  thoirt  's  na  reachdaibh  so  do  Ard-Sheanadh,  do  Shean- 
aidhibh,  's  do  Chlèiribh,  suidhe  's  an  ùghdarras  fèin  a  ghnàthach- 
adh  gu  saor  'an  'cùisibh  na  h-eaglais;  agus  gu  'n  robh  an  t-saor- 
sainn  so  gu  leantuinn  dhi  's  na  h-uile  linn  ri  teachd.  Dhaingnich- 
eadh  mar  an  ceudna  iomadh  de  phriomh  riaghailtibh  Leabhair  an 
Oideis  a  thaobh  ùghdarrais  chùirtean  na  h-eaglais.  Tha  cead  air 
a  thoirt  gu'n  coinnicheadh  an  t-Ard-Sheanadh  uair  'sa'  bhliadhna, 
no  ni  bu  trice  na  'm  biodh  aobhar  air  son  sin ;  agus  gu  'm  biodh 
àm  na  h-ath-choinneimh  air  ainmeachadh  leis  an  rìgh,  no  le  'fhear- 
ionaid ;  agus  'n  uair  nach  biodh  fear  de  'n  dithis  a  làthair  gu  'rt 
comharraicheadh  an  t-Ard-Sheanadh  fèin  an  t-àm,  agus  mar  an 
ceudna  nach  robh  àrd-uachdaranachd  an  rìgh  gu  tighinn  eadar 
luchd  dreuchd  na  h-eaglais  agus  am  breith  fèin  's  an  ùghdarras  a 
chleachdadh  anns  gach  ni  a  bhuineadh  do  phoncaibh  's  do  theag- 
asgaibh  na  diadhachd;  mu  ana-creidimh,  iom-sgaradh,  agus  min- 
isteirean  a  chur  a  stigh  'na'n  dreuchd,  agus  -an  cur  a  mach;  no 
mu  chronuchadh  sam  bith  a  rèir  riaghailt  focail  Dè.  Chuir 
Eeachdan  na  Pàrlamaid  so,  mar  an  ceudna,  'an  neo-bhrìgh  an. 

t-ùghdarras  a  thug  an  rìgli  do  na  h-Easbuigibh  's  do  bhreitheamh- 
naibli  aimsireil  'an  nithibh  spioradail,  cha  robh  dad  de  sin  gu  bhi 
aca  tuilleadh.  Aig  an  àm  cheudna,  dh'  fhàg  an  t-Achd  so  a'  Phàt- 
ronachd  na  h-eire  thruim  air  an  eaglais  mar  bha  i  roirnhe.  Bha  'n 
litir  a  bheireadh  Pàtron  do  mhinisteir,  ga  ainmeachadh  gu  coimh- 
thional  sam  bith,  air  a  cur  's  a'  cheud  àit'  air  beulaobh  na  Clèire, 
agus  aig  a'  Chlèir  a  mhàin  bha  comas  an  duine  'shuidu^achadh 
's  an  dreuchd  a  rèir  mar  a  gheibhteadh  iomchuidh  air  a  son  e ;  agus 
na  'n  diultadh  Clèir  sam  bith  fear  a  fhuair  litir  Phàtronachd,  agus 
a  bha  iomchuidh  air  son  na  dreuchd  a  chur  a  stigh,  dh'  fheudadh 
am  Pàtron  tighinn  's  an  eadraigin  agus  beòlaind  na  sgìreachd  a 
chumail  aige  fèin.  Ghabh  an  eaglais  na  nithe  so  aig  an  àm,  ged 
a  bha  mòran  's  na  reachdaibh  na  h-aghaidh,  gu  h-àraidh  a'  Phàt- 
ronachd  le  sùil  gu  'm  faigheadh  i  àm  a  b'  fhàbharraich'  air  saors' 
iarraidh  o'n  chuing  sin.  Ach  'an  àite  nithe  a  dhol  ni  b'  fhearr  o'n 
taobh  a  mach  'sann  a  thòisich  iad,  'an  ùine  ghoirid,  a'  dol  ni  bu 
mheasa.  Bha  'n  rìgh,  uair  'us  uair  an  dèigh  sud  a'  gabhail  a'  choth- 
ram  air  bacadh  a  chur  air  coinneimh  an  Ard-She.m  iidh  a  chionn 
nach  robh  e  fèin  no  'fhear-ionaid  air  an  là  aiumeachadh. 

14.  Air  an  dearbh  bhliadhna  so  fèin  thachair  troimhe  chèile 
mòr  's  an  rioghachd^  air  lorg  comh-fhoill  a  fhuaradh  a  mach  am 
measg  nam  Pàpanach.  Fhuaradh  litrichean  air  siubhal  fìr  d'  am 
b'  ainm  Seòras  Càrr,  brathair  Mhorair  Neubatle,  agus  e  gu  dhol 
air  thurus  do'n  Spàinn.  Anns  na  litrichibh  sin  bha  ainmean 
shagartan  'us  Mhorairean  Pàpanach  a  bha  gealltuiim  na  b'  urr- 
ainn  iad  a  dheanamh  gus  an  creideamh  Pròstanach  a  chur  sìos  'an 
Alba,  na'm  faigheadh  iad  còmhnadh  sluaigh  o  rìgh  na  Spàinne. 
Bha  'm  prionnsa  sin  an  dèigh  àireamh  mòr  sluaigh  a  ghealltuirm 
doibh  air  chumhachaibh  àraidh.  Ach  an  uair  a  cliuireadh  an 
gnothuch  mar  so,  fa  sgaoil,  's  a  leigeadh  a'  ghaoth  as  na  seòl  - 
aibh,  mar  gu'm  b'  eadh,  bha  e  air  a  dheanamli  soilleir  nach  robli 
an  rìgh  fèin  ach  meagh-bhlàth  'an  aobliar  a'  chreìdimh  a  bha  e 
'gaideachadh.     Dhùisg  ani  meagh-bhlàths  -o  n  i-còrdaidh 

eadar  an  eaglais  agus  e  fèin.     Thug  an  ni  ceudna  lethsgeul  do 
bhuidhinn  àraidh,  a  measg  an  robh  Iarla  Bhotueil  ro  chomharr- 
aicht',  èiridh  suas  'an  ceannairc  'an  aghaidh  an  rìgh,  agus  iom- 
adh  ionnsuidh  a  thoirt  air  prìosunach  a  dheanamh  dheth   agus 
riaghladh  na  rioghachd  a  ghlacadh  dhoibh  fèin.     Agus  a  rèir  na 
h-uile  coslais  's  ann  leis  an  dearbh  aobhar  ud  a  bha  Iarla  Ghouri 
agus  a  bhràthair  air  am  misneachadh  gus  an  ainneart  ud  a  thaisb- 
eanadh  do  phears'  an  rìgh  'sa'  bhliadhna  1600,  ris  an  abair  luchd 
eachdraidh,  Comhfheall  Ghouri.     Thilg  Alastair  Rutbhen,  bràth- 
air  an  Iarla,  e  fèin  an  rathad  an  rìgh,  a  bha  sealg  ann  am  frìdh 
Falcland.  Dh'innis  e  seanachas  breugach  dha  leis  an  do  tharruing 
e'nrigh  fèin  agus  tearc  de   'luchd  leanmhuinn,   gu   Caisteal  a 
bhràthar  'am  baile  Pheirt.     Leis  na  breugaibh  ceudna  fhuair  e 
air  a  dhealachadh  e  o  na  Morairibh  a  bha  còmhladh  ris,  agus  air 
a  threòrachadh  gu  seòmar  cumhang  'am  mullach  a'  Chaisteil,  anns 
an  robh  duine  fo  làn  armachd  'na  sheasamh  a'  feitheamh  riu. 
Rinn  e  prìosunach  dheth  'n  rìgh  an  sud.      Ach  cha  robh  'n  rìgh 
deònach  air  strlochdadh.     Lean  e  air  gleachd  ri  Rutbhen  gus  an 
do  tharruing  se  e  thun  na  h-uinneig,  's  ghlaodh  e  mach,   "Feall! 
cuideachadh ! "     Thachair  gu  'n  robh  a  luchd  coimheadachd  a 
muigh;  leum  iad  a  steach,  agus  suas  troimh  gach  seòmar  'us 
staidhir,  gus  an  do  ràinig  iad  an  t-àit  an  robh  an  ùpraid.     Ghrad 
mharbh  iad  Alastair  Rutbhen,  's  a'  pilltinn  air  an  ais,  choinnich 
an  t-Iarla  fèin  iad  le  claidheamh  rùisgte  anns  gach  làimh  agus 
seachdnar  luchd-frithealaidh  còmhladh  ris.      Chaidh  an  t-Iarla 
mharbhadh  'an  toiseach  a'  chòmhraig,  's  thug  a  sheirbhisich  an  sin 
an  casan  leò ;  's  f  huaradh  Seumas  air  falbh  as  gach  gàbhadh ;  ach 
rinneadh  beagan  leònaidh  air  fear  de  'luchd-coimhideachd.      Bha 
gun  teagamh  fuath  aig  an  dithis  bhràithrean  mi-fhortanach  ud 
do'n  rìgh  air  son  an  athair  a  bhi  air  a  chur  gu  bàs,  mar  dh'  ainm- 
icheadh  roimhe  so  air  son  ceannairc;  ach  cha  ghabhadh  iad  orra 
smuain3?uchadh  air  a  leithid  sud  de  ghnothuch  cunnartach  mur 
biodh  iad  a  tuigsinfi  gu  soilleir  gu'n  robh  mòran  eas«còrdaidh  'us 

an-amharuis  air  èiridh  eadar  an  rìgh  agus  a  chuid  iochdaranaibh  da 
gach  inbhe;  oir  fhuaradh  a  mach  an  dèigh  làimh  gu'n  robh  Gouri 
'an  co-bhoinn  ri  buidhinn  eiF  aig  an  robh  'n  an  amharc  an  rìgh 
fhaotainn  air  bòrd  soithich  a  bha  'feitheamh  air,  gus  a  ghiùlan 
gu  Caisteal  Glaiste,  daingneach  làidir  air  oirthir  a  's  car  Fiofa,  far 
an  robh  iad  a'  deanamh  air  son  iad  fèin  a  dhionadh  gus  am  faigh- 
eadh  iad  còmhnadh  à  Sasunn,  agus  aig  an  àm  cheudna  gu  'm  biodh 
iad  a'  riaghladh  na  dùthcha  mar  a  thogradh  iad  fèin,  ach  'an  ainm 

an  rìgh. 


CAIB.  XXX. 


SEDMAS  VI.  AGUS  I. 


Bha  ban-righ  Ealasaid  Shasuinn  a  nis  air  tighinn  air  aghart 
gu  maith  'am  bliadhnachaibh.  Ged  nach  b'  urrainnear  a  ràdk 
gu  'm  bu  bhoirionnach  maith  i  mar  bhoirionnach,  gidheadk 
bu  deadh  bhan-riaghlair  i ;  agus  rinn  Sasunn  mòran  sojrbh- 
eachaidh  fhad  'sa  bha  ise  air  a'  chaithir,  ann  an  saoibhreas  agus 
ann  an  cumhachd.  Ach  ged  a  bha  i  'na  ban-righ  air  an  riogh- 
achd  mhòir,  chumhachdaich  so,  cha  do  chum  an  àrd  inbhe  sin  i 
o  iomadh  trioblaid  agus  deuchainn,  a  thàinig  mu  dheireadh  gu 
luidhe  trom  air  a  spiorad.  Bu  bhoirionnach  ro  ghleusta,  seòlta^ 
daingean  i,  'an  tùs  agus  am  meadhon  a  latha ;  ach  mar  a  b'fhaisg 
a  bha  i  tighinn  air  a  crìch  dheireannaich  's  ann  a  b'  amaidiche  bha 
i  'fàs.  Agus  thugadh  fainear  gu'n  robh  so  am  measg  nan  nithe 
amaideach  eil'  a  bha  timchioll  oirre,  nach  fuilingeadh  i  uair  air 
bith  a  chuimhneachadh  dhi  gu'n  robh  a  crìoch  gu  thighinn,  agua 
gu'm  b'  iomchuidh  fios  a  bhi  aig  a  luchd  comhairle  co  bha  gus  a 

1-àit  a  thogail.    Acli  ged  nach  fuilingeadh  ise  iomradh  idir  a 

thoirt  air  a  leithid,  gidheadh  bha  fìos  aig  na  h-uile  gu'm  b'  e 

rlgh  Alb',  oighre  dligheach  Ealasaid,  mar  a  b'  i  màthair  Sheum- 

ais  ogha  peathar  a  h-athar ;  agus  bha  'n  àireamh  bu  mhò  de 

shluagh  Shasuinn  ro  dheònach  air  Seumas  a  thighinn  gu  bhi  'na 

righ  os  an  ceann.    Cha  bu  lughaid  air  luchd  dreuchd  na  h-eaglais 

e  idir,  gu'n  robh  iad  a'  cluinntuinn  e  bhi  co  dèigheil  air  eaglais 

easbuigeach  a  chur  air  chois  'an  Alba.     Bha  Sìr  Raibeart  Cesil, 

Prìomh  mhinistear  Ealasaid,  a'  comh-sgrìobhadh  ri  rìgh  Seumas 

mu  na  dòighibh  'sam  bu  chòir  dha  bhi  ga*chleachdadh  fèin  air 

son  ùigh  nan  Sasunnach  a  chosnadh  's  a  ghleidheadh,  ged  a  bha 

fìos  aige  gu'n  robh  e  'cur  a  chinn  'an  cunnart  le  sin,  na'm  faigh- 

eadh  a'  bhan-mhaighstir  a  mach  ciod  a  bha  'dol  air  aghart.     Ged 

a  bha  Ealasaid  seòlta  'na  dòigh  fèin,  bha  Cesil  agus  a'  chomh- 

luchd  dreuchd  co  seòlta  rithe.      B'  aithne  dhoibh  ciod  a  bh'  ann 

car  an  aghaidh  cuir.     Bha  iad  air  iunnsachadh  dhi  'chreidsinn 

gu'm  feudadh  plàigh  no  tinneas  gabhaltach  sam  bith  a  bhi  air  a 

giùlan  o  aon  tìr  gu  tìr  eile  tre  litrichibh ;  agus  co  dhiùbh  is  firinn  no 

breug  a  bha  'n  sud  bha  Ealasaid  agus  cuid  eile  ga  chreidsinn  's  an 

àm  ud.     Là  de  na  làithibh,  air  do  Chesil  a  bhi  làthair  còmhladh 

rLs  a'  bhan-righ,  co  thigeadh  a  steach  le  ceud  cabhaig  ach  am 

post  Albannach,  le  pasgan  tomadach   litrichean  a  thilg  e  'n 

uchd  a' phrìomh-mhinisteir.     "Soso,"  ars' Ealasaid,  "fosgail  do 

phasgan  's  cluinneamaid  ciod  na  naigheachdan  a  tha  as  Alba.  '* 

Bha  deadh  fhios  aig  Cesil  gu'n  robh  caochladh  nithe  's  na  litrich- 

ibh  a  bhuineadh  do'n  chomh-sgrìobhadh  a  bh'eadar  e  fèin  agus 

Seumas  mu  thimchioll  e  thighinn  gu  righ-chaithir  Shasuinn,  ach 

gun  dad  a  leigeadh  air,  ghabh  e  'n  sgian'pheinn  's  thòisich  e  air 

gearradh  an  t-snàthainn  leis  an  robh  am  pasgan  air  a  cheangal. 

An  uair  a  bha  e  gu  bhi  fosgailt  aige  thàiniggnè  stad  ann :  "Ma  ta 

dearbh  fhèhV'  ars'  esan,  "cha  chaomh  leam  am  fàileadh  a  tha 

dheth  so."  "Air  falbh  leis  as  m'  fhianuis,"  ars'  Ealasaid,  "'s  fosg- 

ail  'an  àit  air  leth  leat  fèin  e  gus  an  sgaoil  am  fàileadh."     Cha 

robh  Cesil  ag  iarraidh  ach  sin.  Thug  e  àit  uaigneach  air,  's  chuir 
e  air  leth,  air  a  shocair  fèin,  dad  sam  bith  d'am  feudadh  Ealasaid 
a  shaoilsinn  gu'n  robh  f àileadh  comh-f  hoill,  's  thàinig  e  air  ais  da 
h-ionnsuidh  le  litrichibh  dheth  nach  robh  f  àileadh  sam  bith.  Be  'n 
diùlanach  so  aon  de'n  fheadhainn  bu  ghniomhaich'  a  bha  rèiteach- 
adh  an  rathaid  roimh  Shcumas  gu  crùn  Shasuinn. 

2.  Bhàsaich  ban-righ  Ealasaid  air  a'  cheathramh  là  fichead  de 
mhìos  meadhonach  an  earraich,  1603,  's  an  dà  fhicheadamh. 
's  a  cùig  de  'rioghachadh.  Bha  piuthar  aig  Sìr  Raibeart  Cari  'an 
teaghlach  na  ban-righ  a  dh'  innis  dha  mhionaid  air  an  do  bhàs- 
aich  i,  a  bha  mu  thrì  uairean  's  a'  mhaduinn  Dior-daoin.  Cha  bu 
luaith'  a  chuala  Cari  gu  'n  do  bhàsaich  i  na  bha  e  'na  dhiollaid, 
agus  air  falbh  do  Alba.  Ràinig  e  lùchairt  Holirud  'an  Dun- 
eidin,  ii!  mheadhon  oidhche  Di-Sathuirn'  'an  dèigh  do'n  teagh- 
lach  ri  'gkail  gabhail  mu  thàmh,  's  chaidh  e  air  a  ghlùinibh  aig 
taobh  leabaidh  an  rìgh,  a  dh'innseadh  dha  gu'n  robh  e  nis  'na  rìgh 
air  Sasnnn.  Cha  robh  iomradh  air  telegram  's  na  h-amaibh  ud, 
no  air  rathad  iarruinn,  's  mheasadh  an  turus  ud  anabarrach  cabh- 
agach  aig  an  àm.  Trì  làithean  an  dèigh  so  chaidh  Seumas  e*igh- 
each  aig  Crois  Dhuneidin  'na  rìgh  air  Sasunn,  Alb',  agus  Eirinn. 
Àir  an  ath  Shàbaid  dh'èisd  e  searmoin  'an  eaglais  Aird  Dhuneidin. 
An  dèigh  an  t-searmoin  rinn  e  òraid  do'n  choimhthional,  ag  inn- 
seadh  dhòibh  co  neo-chaochlaideach  's  a  bhitheadh  a  ghràdh  do  thìr 
a  dhùchais,  's  gu'm  biodh  e  'tighinn  a  shealltuinn  orra  uair  's  na 
trì  bliadhn',  air  a'  chuid  bu  lugha,  a  dh'fhaicinn  gu  n  robh  ceartas 
ga  chumail  ri  chuid  iochdaranaibh,  's  gu'm  biodh  an  sin  cead  aig 
an  neach  a  b'  ìsle  's  an  rioghachd  an  gearan  a  dheanamh  ris.  Là 
no  dhà  an  dèigh  so  ghabh  e  'thurus  do  Lunuinn.  Ghabh  na  Sas- 
unnaich  ris  gu  cridheil.  Ghabh  na  h-easbuigean  ris  mar  cheann 
na  h-eaglais  ;  agus  bha  dhil  aig  dream  eil'  a  bha  ceangailte  ais  an 
eaglais,  ris  an  abrar  na  Puritanaich,  a  bha  faisg  air  a  bhi  de  'n 
aon  bheachd  ris  na  Clèirich  'an  Alba,  gu'm  biodh  e  ni  b'  fhàbhar- 
raiche  dhoibh  fèin  na  bha  Ealasaid;  ach  's  ann  a  chuir  e  gu  mor  an 

aghaidh  bheachdan  namPuritanach.  Cha'nfhuilingeadh  e  iomradh 
a  chluinntinn  air  eaglais  gun  easbuigean — mar  theireadh  e  fèin, 
"  Gun  easbuig,  gun  rìgh." 

3.  'N  uair  a  fhuair  Seumas  an  togail  mhòr  ud  o  bhi  'na  rìgh  air 
aon  rioghachd  bhig  gu  bhi  'na  rìgh  air  trì  rioghachdaibh,  mheas  e 
gu  'm  biodh  e  ni  b'  fhusadh  dha  'n  eaglais  Albannach  a  thoirt  a 
dh'  iounsuidh  a  chumaidh  a  thogradh  e  fèin,  's  a  bha  riamh  's  an 
amharc  aige,  b'e  sin  a'  toirt  gu  bhi  na  h-eaglais  easbuigich,  air  am 
biodh  e  fèin  'na  cheann.  Bha  e  air  dol  co  fad  's  a  b'  urrainn  e  'n 
so  mu  'n  d'  fhàg  e  Alba  le  measgachadh  de  chuilbheartachd,  's  de 
ain-tighearnas  air  nach  b'  urrainn  sinn  a  bhi  'labhairt  fa  leth,  agus 
a  bha  'dearbhadh  gu  'n  robh  e  co  suarrach,  's  neo-sheasmhach  ri 
"ghealladh  ris  an  neach  bu  ro  shuarraiche  de'n  mhuinntir  o'n  tàinig 
-e,  B'e  'n  dòigh  air  an  do  thòisich  e  ri  'sheòltachd  a'  chur  'an 
gniomh,  cead  no  fiadhachadh  a'  thoirt  do  'n  eaglais  cuid  a 
thaghadh  as  a  measg  fèin  a  bhiodh  'na  'm  buill  's  a'  Phàr- 
lamaid,  mar  gu  'm  biodh  so  'na  shochair  's  'na  chothrom  mòr 
do  'n  eaglais.  Fhuair  e  tre  mhealltaireachd  'us  ain-tighearnas 
àireamh  àraidh  de  luchd-dreuchd  na  h-eaglais  a  dh'  aontaich 
leis  's  an  ni  so,  ged  a  bha  cuid  eil'  ag  radh  gu  'n  robh  iad  a* 
faicinn  adhaircean  an  easbuig  a'  briseadh  a  mach  tre  'n  chòmhdach 
a  b'  fhearr  a  clruirteadh  air  a'  ghnothuch.  Ach  aon  uair  's  gu  'n 
«T  fhuair  e  do  Shasunn,  rùnaich  e  dhol  air  aghart  ni  bu  chabhag- 
aiche  na  bha  e  'deanamh  roimhe  sin.  Anns  a'  bhliadhna  1605, 
sgaoil  e  Ard-Sheanadh  na  h-eaglais  trì  uairean  an  dèigh  a  chèile, 
gun  leigeadh  leò  na  cùisean  air  son  an  do  chruinnich  iad  a  thoirt 
gu  ìre  cheirt.  Bha  cinn-iùil  an  Ard-Sheanaidh  gu  mòr  air  am 
brosnuchadh  leis  an  rìgh  a  bhi  'dol  mar  so  'an  aghaidh  co-shuidh- 
eachaidh  na  h-eaglais,  agus  chruinnich  iad  coinneamh  'am  bail' 
Abaraidhein,  air  an  ùghdarras  fdin.  Thòisich  an  rìgh  ag  iomairt 
lagh'  an  aghaidh  trì  duine  deug  dhiubhsan;  thugadh  binn  a  mach 
'an  aghaidh  seisear  dhiubh  gu  'n  robh  iad  ciontach  de  cheannairc 
an  aghaidh  an  rìgh.      So  a'  choire  ris  an  abair  liichd-lagh'  Ard- 

fheall,  a  tha  toillteanach  air  bàs.     Ach  'an  àite  na  daoine  curant* 
ud  a  chiir  gu  bàs,  's  ann  a  chuir  Seumas  'am  priosun  iad  car  greis, 
agus  an  dèigh  sin  dh'  fhògair  e  iad  o  thìr  an  dùchais  fhad  's  bu 
bheò  iad.    Goirid  an  dèigh  iad  sud  a  chur  'an  làimh,  fhuair  Seumas 
le  Achd  Pàrlamaid  a  shuidh  'am  Peirt  nali-easbuigean  air  an  cur 
a  stigh  'na  'n  dreuchd  'an  iomadh  àite  mar  bha  e  ag  iarraidh.    Ach 
an  dèigh  an  cur  a  stigh  bha  cùirtean  na  h-eaglais  ag  iarraidh  làmh 
an  uachdar  os  an  ceann  mar  bha  iad  roimhe.      Fhuair  an  rìgh,  le 
measgachadh  de  ainneirt  's  de  mhealltaireachd  Aindrea  Melbhil, 
agus  Seumas  Melbhil,  mac  a  bhràthar,  còmhladh  ri  seisear.mhin- 
nisteirean  eil'  air  am  breugadh  gu  ruig  Lunuinn;  agus  an  dèigh 
beagan  coluadair  ris  an  rìgh  anns  an  d'  fhuair  e  mach  nach  gabh- 
adh  lùbadh  orra,  dhruid  e  Aindrea  Melbhil  's  an  Tùr,  far  an  do 
chumadh  'na  phriosunach  e  rè  cheithir  bliadhna.      An  dèigh  sin 
fhuair  e  mach  air  chumha  nach  pilleadh  e  do  Alba  ri  bheò.     Bha 
Seumas  Melbhil  air  a  chumail  an  taobh  stigh  de  chrìch  Bheruic 
fhad  's  bu  bheò  e ;  agus  dh'  f hògradh  an  seisear  eile  gu  ceàrnaibh 
air  leth  nach  feudadh  iad  fhàgail  rè  am  beatha.     'Nuair  a  fhuair 
an  rìgh  na  curaidhean  bu  dìlse,  mar  so;  air  an  cur  as  an  rathad, 
shaoil  leis  nach  leanadh  an  eaglais  air  cathachadh  'na  aghaidh  ni 
b'  fhaide.    Bha  e  air  a  mhealladh  's  a'  chùis  sin.     Co  dhiù,  fhuair 
e  le  làmhachas  làidir  Cùirtean  Breitheamhail  a  chur  air  chois;  mar 
a  bha  's  an  eaglais  Phàpanaich  roimh  'n  Ath-leasachadh,  tè  dhiubh 
sin  'an  Glascho  agus  tè  'an  Cill-Bimhinn,  agus   Ard-easbuig- 
ean  an  dà  bhaile  sin  mar  cheann  orra,  le  ùghdarras  ministeir  sam 
bith  a  bhiodh  eas-umhal  dhoibh  a  chur  'am   priosun  no  as  a 
dhreuchd  gu  h-iomlan.    'N  uair  a  fhuair  iad  an  fhad  so  air  aghart, 
chaidh  triùir  de  na  h-easbuigean  do  Lunuinn  gu  bhi  air  an  coisrig- 
eadh  leis  na  h-easbuigibh  Sasunnach,  agus  an  dèigh  dhoibh  tighinn 
air  ais,  choisrig  iad  na  h-easbuigean  eil'  a  bha  'n  Alba.    Thachair 
so 's  a' bhliadhna  1610.     Ach  an  dèigh  nab'urrainn  an  rìgh  a 
dheanamh,  cha  robh  aig  na  h-easbuigibh  Albannach  ach  sior  chath- 
achadh  an  aghaidh  sruth  'us  gaoith  anns  an  eaglais  Chlèirich  ris 


SEUMA.S  VI.  AGUS  I.  261 

an  robb  iad  ceangailte.  B' iad  gnothuichean  na  h-eaglais,  'sna 
h-amaibh  so,  gnothuichean  follaiseach  Alb'  air  mhodh  sònruichte. 
33ha  'n  rìgh  'na  leithid  de  bhoil  leis  na  bha  ga  choinneachadh  'an 
Sasunn,  's  gu  'n  deanadh  e  air  Alba  mar  a  rinn  an  t-àrd-bhuid- 
ealair  air  Ioseph,  mur  b'e  'n  geall  a  bh'  aig'  air  eaglais  na  h-Alba 
a  chomh-chumadh  's  na  h-uile  seadh  ri  eaglais  Shasuinn.  Ach  air 
son  an  aobhair  sin,  agus  air  dha  uiread  de  airgiod  fhaotainn  cruinn 
's  a  phàigheadh  a  thurus,  thàinig  e  shealltuinn  air  Alba  's  a' 
bhliadhna  1G17.  Ghabhadh  ris  le  mòr  ghreadhnachas  'an  ceann- 
bhaile  na  rioghachd.  Ach  'n  uair  a  chunncas  an  rian  aoraidh  a 
chuir  e  air  chois  an  eaglais  na  h-Abaid  Holirud,  air  son  an  teagh-* 
laich  rioghail,  thionndaidh  inntinnean  na  bha  de  shluagh  smuain- 
eachail  's  an  dùthaich  'na  aghaidh. 

4.  Goirid  an  dèigh  do 'n.  rìgh  tighinn  do  Alba,  choinnich  a' 
Phàrlamaid,  agus  fhuair  an  rìgh  Bìll  air  a  thoirt  a  steacli,  gu  bhi 
daingneachadh  mar  lagh  na  tìre,  gu  'm  biodh  ùghdarras  lagh'  aig 
Heachd  sam  bith  a  thogradh  an  rìgh  's  na  h-easbuigean  a'  dhean- 
amh,  'an  gnothuichibh  eaglaiseach.  Thuig  luchd-dreuclid  na 
h-eaglais  gu  maith  ciod  bu  chiall  da  sin,  's  chuir  iad  a  steach 
Protest  duineil  na  aghaidh  do  thigh  na  Pàrlamaid.  Ghabh  Seumas 
ni-cigin  de  fhiamh  leis  an  troimhe  chèile  a  bha  coslach  ri  èiridh 
mu  'n  ghnothuch,  's  tharruing  e  air  ais  gu  h-uaigneach  am  Bill. 
Ach  'nuair  a  chum  luchd-dreuchd  na  h-eaglais  coinneamh  mhòr 
an  Cill-Rìmhinii  an  dèigh  do'n  Phàrlamaid  sgaoileadh,  chuireadh 
an  làimh  triùir  de'n  fheadhainn  bu  toisich'  ann  an  cur  a'  Phrotest 
air  aghart;  thugadh  an  làthair  na  h-àrd-chomhairl'  iad,  's  thugadh 
binn  'na  'n  aghaidh  gu  'n  robh  iad  ciontach  de  àrd-fhoill.  Chuir- 
eadh  dithis  diubh,  Simpson  agus  Euart,  as  an  dreuchd,  agus  ann 
am  priosun,  agus  dh'  fhògradh  an  treas  fear,  Calderwood,  air  falbh 
as  an  rioghachd  rè  a  bheatha.  Dh'  àithn  Seumas,  mar  an  ceudna 
d'  a  Chlèirich  fèin,  gu  'm  biodh  na  deas-ghnàthan  so  a  leanas  air 
an  coimhead  'an  Alba,  mar  'an  Sasunn.  1.  Gu'n  gabhadlì  daoine 
sàcramaid  na  suipeir  air  an  glùinibh,  's  cha  'n  ann  'n  an  suidhe- 

2.  Gu'm  biodh  an  t-sàcramaid  air  a  fritheala.dh  gu  h-uaigneach 
do  mhuinntir  thinn,  na'n  iarradh  iad  sin.  3.  Gu  'm  biodh  am 
baisteadh  air  a  fhrithealadh  gu  h-uaigneach,  na'n  iarradh  daoine 
sin.  4.  Gu'm  feumadh  an  òigridh  a  dhol  fo  làimh  an  t-sagairt 
air  son  comh-dhaingneachaidh.  5.  Gu'm  biodh  fèillean  na  Nollag, 
Di-haoine  Ceusda,  na  Càisge,  an  Dol  suas  gu  nèamh,  agus  na  Beal- 
tuinn  an  aon  ni  's  an  dà  rioghachd.  Chuireadh  impidh  air  Seumas 
le  mòran  brìdeil  'us  mòidheanachd,  gun  e  dh'  èigneachadh  an 
t-sluaigh  ceart  còmhladh  gus  na  gnàthanna  ùra  so  a'  ghabhail; 
ach  e  ga  'm  f  àgail  gus  am  biodh  iad  an  toiseach  air  an  daingneach- 
adh  le  cùirtibh  eaglaiseach.  Dh'  aontaich  e  le  sin,  'n  uair  a  rinn 
a  luchd-comhairle  cinnteach  dha  gu  'n  tugadh  iadsan  air  an  Ard- 
sheanadh  na  Reachdan  a  dhaingneachadh.  An  dèigh  do  'n  rìgh 
pilltinn  a  Lunuinn,  choinnich  Ard-Sheanadh  'am  Peirt  anns  an 
tugadh  air  an  àireamh  bu  mhò  gabhail  ris  na  cuig  Beachdaibh,. 
agus  bha  iad  air  an  daingneachadh  leis  a'  Phàrlamaid  a  choinnich 
'sa'  bhliadhna  1621. 

5.  Thàinig  Seumas  'an  deireadh  a  là  gu  bhi  gu  h-anabarrack 
air  a  thoirt  suas  do  ith  *us  do  òl,  ni  a  tha  cuid  a'  smuaineachadh. 
a  rinn  ni  bu  bhuailtich'  e  do  'n  tinneas  leis  an  do  bhàsaich  e* 
Chaochail  e  air  an  t-seachdamh  la  fichead  de  mhios  meadhonach 
an  earraich,  1626,  anns  an  dà  fhicheadamh  bliadhna  's  a  naoi 
deug  de  'aois.  Feudar  a  ràdli  gu'in  b'  esan  an  ceud  rìgh  de  theagh- 
lach  nan  Stiùbhartach  a  bhàsaich  'an  sìth.  Bha  tomhas  de  ain- 
neirt  ceangailte  ri  bàs  gach  aon  diubh  gu  a  là-san.  Feudar  a 
ràdh  mar  an  ceudna  gu'n  tàinig  an  teaghlach  a  dh'ionnsuidh  na 
h-inbh'  a  b'  àirde  'na  phearsa-san;  oir  'na  dhèigh-san  thòisich  iad 
a'  dol  air  an  ais,  gus  an  do  thuit  iad  gu  h-iomlan.  Agus  an  de'igh 
so  uile  b'  e  Seumas  VI.  an  rìgh  bu  shuarraiche  de'n  teaghlach  uile, 
araon  'an  corp  's  an  inntinn.  Bha  e  co  gealtach  's  nach  fuiling- 
eadh  e  claidheamh  rùisgt'  idir  fhaicinn.  Bha  e  co  an-earbsach  aa 
a  luchd  frithealaidh  's  nach  suidheadh  e  ùine  sam  bith  's  an  aon 
bhad,  ach  a'  suidhe  's  ag  èiridh  cha  mhòr  gun  tàmh,  agus  a'  giulan 

deise  o  'cheann  gu  'cliasaibh  co  cruaidh  's  co  tiugh  's  gur  gann  a 
b'urrainn  an  gàirdean  bu  treise  biodag  no  claidheamh  a  chur 
troipe.  Bha  e  co  neo-sheasmhach  ri  'fhocal  's  nach  robh  earbsadh 
sam  bith  aig  duin'  à  ni  a  ghealladh  e ;  agus  na  bha  de  ghràdh 
nàdurra  's  de  chuideachdas  ann  mar  dhuine,  's  ann  a  dh'  ionnsuidh 
nan  cuspairean  bu  shuarraiche  'bha  sin  a  sruthadh.  Cha  robli 
tlachd  aig  ach  'an  comunn  dhaoine  suarrach.  Bha  e  fad  o  bhi 
tlachdmhor  'am  pearsa.  Bha  chasan  co  fann,  's  gur  gann  a  ghiùl- 
aineadh  iad  cudthrom  a  chuirp,  bha  suilean  mòra  leathànn  aige,  a 
bhiodh  a  null  's  a  nall  gun  fhois,  bha  'theanga  co  mòr  's  nach 
faigheadh  i  rùm  'na  bheul,  's  n  uair  a  bhiodh  e  ag  òl  's  ann  mar 
gu'm  biodh  e  ag  itheadh  a  bhitheadh  e.  Cha  nigheadh  e  'làmhan 
idir;  agus  mar  sin  bha  nis  mo  de  onair  na  de  thaitneas  ann  am 
pògadh  làmh  an  rìgh. 


CAIB.  XXXI. 

STAID  ALB'  AIQ  AONADH  AN  DA  CHRUItf. 

Bha  iomadh  seadh  anns  am  b'  fheird  Alb'  a  bhi  air  a  toirt  ga 
uiread  de  aonadh  ri  Sasunn  's  gu'm  biodh  an  aon  rìgh  a'  riagh- 
ladh  thairis  orra  le  chèile.  Mar  aon  ni  chuir  e  crìoch  am  feasd 
air  cogadh  eadar  an  dà  rioghachd.  Co  luath  's  a  shuidh  Seumas 
air  caithir  Shasuinn  thug  e  ma'n  airidh  gach  caisteal'us  daingneach 
làidir  a  bh'  air  gach  taobh  de'n  chrìch  a  bhi  air  an  leagadh  gu  tal- 
amh,  agus  luchd-àiteachaidh  nan  criochan  a  bhi  air  an  earalach- 
adh  gu  bhi  co  càirdeil  ri  chèile  's  ged  a  b'  aon  chinneach  iad. 
Agus  le  sùil  ris  an  tuilleadh  neartachaidh  a  dheanamh  air  an  Aon- 
*dh,  thug  e  Breatunn  Mhòr  mar  ainni  air  an  eilean  gu  h-iomlan; 

agus  an  uair  a  bhithear  a'  labhairt  mu'n  chuid  deth  air  an  robh 
Alba  's  e  dh'  fheumar  a  ràdh  Breatunn  à  Tuath.  0  'n  uair  sin 
gus  an  là  'n  diugh,  theirear  Rìgh  Bhreatuinn  Mhòir  'us  Eirinn  ri 
righribh  Shasuinn. 

2.  Ach  air  a  shon  so  uile  cha  b'  fheird'  ach  bu  mhisd'  ceann- 
bhaile  na  rioghachd  a'  chùirt  a  dh'  fhalbh  as  gu  buileach.  Bha 
'chùirt  a  bhi  'n  Duneidin  ag  aobharachadh  rud  maith  marsant- 
achd  a  bhi  timchioll  air  a'  bhaile  sin;  agus  cha  b'  ann  gu  h-àr- 
aidh  air  sgàth  an  teaghlaich  rioghail  fèin,  ach  air  sgàth  na  bha  de 
àrd-mhaithibh  na  tìr  a'  cruinneachadh,  's  a'  tùineachadh  'an  Dun- 
eidin,  a  chionn  gu'm  b'  e  sin  ionad  còmhnuidh  na  cùirte.  Ach  an 
uair  a  chaidh  an  teaghlach  rioghail  do  Lunuinn,  chaidh  àireamh. 
mòr  de  uaislibh  Alb'  an  sin  as  an  dèigh,  's  thòisich  iad  air  an 
dachaidh  a  dheanamh  's  a'  bhaile  mhòr  sin.  Agus  mar  bha  iadsan 
a'  caitheamh  an  sin  an  cur  a  stigh,  a  bha  tighinn  thuc  à  Alba,  bha 
so  a'  deanamh  Alba  bochd  'an  dà  dhòigh;  agus  o  na  h  aobhar- 
aibh  so  dh'èirich  gu'n  robh  mòran  de  dhaoine  gun  saibhreas  idir  a' 
dol  do  Lunuinn  gus  am  faigheadh  iad  air  an  aghart  ni  b'  f hearr 
an  sin  no  'na  'n  tìr  fèin.  Dh'  fhàs  an  seòrsa  bhochdan  so 
co  lionmhor  's  gu  'n  d'  àithn  an  rìgh  gairm  fhollaiseach  a  bhi 
air  a  deanamh,  nach  feudadh  neach  sam  bith  a  dhol  do  Lunuinn 
à  Breatunn  a  Tuath  gun  litir  fhaotainn  o  'n  Ard-chomhairr 
air  son  sin. 

3.  Thug  na  h-òganaich  churant'  Albannach  an  sin  an  aghaidh. 
gu  rioghachdaibh  cèin-thireach  na  Boinn-Eòrpa.  Bha  cuid  mhaith. 
dhiubh  a  feuchainn  ri  'm  fortan  a  mheudachadh  le  marsantachd. 
Bha  chuid  bu  mhò  de  na  h-uile  seòrsa  bathair,  's  na  h-amaibh  ud, 
ga  reiceadh  air  na  fèillibh  suidhicht'  a  bh'  anns  gach  dùthaich  fa 
leth,  agus  na  marsantan  a'  ginlan  an  cuid  bathair  air  muin  each. 
'iS  gann  a  bhiodh  fdill  shuidhicht'  'an  àite  sam  bith  de  'n  Roinn- 
Eorpamu'n  àm  ud,  aig  nach  biodh  ni  bu  liugha  na  aon  Albannach 
a  làthair.  Bha  iad  sin,  mar  bu  trice,  'na  'n  daoinibh  glèidhtean- 
ach,  cìiramach  ciod  a  dheanadh  iad  ris  a'  pheighinn.    Agus  'nuair 

a  thrusadh  iad  dòrlach  maith  airgid,  philleadh  iad  air  an  ais  do'n  tìr 
fèin  gus  an  còrr  de'n  là  'chur  seachad  gu  socair,  dòigheil.  Àch 
's  ann  a  bha  chuid  bu  lionmhoire  de  na  h-òganaich  a'  gabhail  anns 
an  arm  anns  gach  tìr  fa  leth  da  'n  robh  iad  a'  dol.  Bha  iad  air  an 
cleachdadh  ri  saighdearachd  aig  a'  bhaile ;  ach  a  nis  o  sguir  gach 
còmhrag  eile  le  claidheamh  'us  loinn  a  bh'  ac'  an  aghaidh  nan  eas- 
buigean  Pàpanach  's  nam  Frangach,  cha  robh,  aig  an  àm,  coslas 
sam  bith  air  iad  a  dh'  fhaotainn  seirbhis  de  'n  t-seòrsa  sin  aig  a' 
bhaile.  'S  gann  a  bhiodh  cogadh  'an  àite  sam  bith  de'n  Roinn- 
Eòrpa  mu'n  àm  so  nach  faighteadh  Albannach  'an  aghaidh  Alb- 
annaich  ann;  agus  an  uair  a  thigeadh  an  gnothuch  gu  dlùth 
chath,  chluinnt'  iad  a'  fiadhachadh  aon  a  chèile  'n  an  cainnt  fein 
thun  a'  chòmhraig. 

4.  Ach  ged  a  bha  Aonadh  Shasuinn,  us  Alba  fo  'n  aon  chrùn  'na 
mheadhon  air  sìth  a  dhaingneachadh  air  criochaibh  na  rioghachd, 
's  ann  a  rinn  so  an  gnothuch  ni  bu  ro  mheas'  air  Ghaeltachd  Alba. 
Bha,  gun  teagamh,  nithe  aimhreiteach  gu  leòr  'an  cuid  de  chearn- 
aibh  's  a'  Ghaeltachd  roimhe  sud,  mar  'an  Gall-thaobh  's  an 
Cataobh,  's  an  dùthaich  Mhic  Aoidh,  far  an  gann  a  bha  tàmh  i«llr 
a'  dol  orra,  ach  a'  creachadh  's  a'  dòirteadh  fola  'chèile,  ged  a 
dh'  fheudar  an  cogaidhean  a  shamhlachadh  ri  cogadh  nan  st.irrag, 
nacli  robh  air  an  leantuinn  le  buaidh  sam  bith,  ach  na  bha  iad  a^ 
deanamh  a  dh'  fhuaim  's  a  throimhe-chèil'  aig  an  àm.  Bha  nithe 
bu  ghairge  na  sin  a  dol  air  aghart  air  taobh  's  iar  na  dùthcha  agus 
anns  na  h-eileanaibh  mu'n  àm  so.  Cha  'n  urrainn  sinn  ach  iom- 
radh  ath-ghoirid  a  dheanamh  air  saimpleir  no  dhà  dhiubh  sin;  ciod 
a  thachair  'an  eilean  Eige ;  ciod  'an  eilean  Leòdhais.  Bu  le  Clann 
Dòmhnuill  uachdranachd  nan  eileanan  a  siar  araon  mu'n  tàinig  na 
Lochlunnaich  agus  greis  an  de'igh  dhoibh  falbh.  Ach  bha  Clann 
Leòid,  treubh  chumhachdach,  aig  an  robh  mòran  fearainn  air  a* 
mhòr-tliir,  a'  briseadh  a  steach  an  dràsda  's  a  rìs,  an  cuid  de  na 
h-eileanaibh,  's  ga  'n  toirt  o  Chlann  Domhnuill;  Fhuair  na  Leòd- 
aich  làmh  an  uachdar  's  an  Eilean  Fhada,  agus  'am  pàirt  de  'n 

eilean  Sgiathanach,  gu  maith  tràth  'an  eachdraidh  nan  dùthchan- 
sin,  ni  a  bha  togail  naimhdeas  mòr,  a  })ha  leantuinn  o  liiin  gu  linr* 
eadar  iad  fèin  's  na  Dòmhnullaich.  Bu  leis  na  Dòmhnullaich  eil- 
ean  Eige  mu'n  àm  am  bheil  ar  n-eachdraidh  a  nis.  Thachair  air  là 
àraidh  gu'n  tàinig  eithir  bheag  air  tìr  an  Eige,  le  dithis  no  thriùir. 
de  Leòdaich.  Cha  do  chuireadh  grabadh  sam  bith  orra  car  greis 
an  dèigh  a  dhol  air  tlr.  Ach  air  dhoibh  a  bhi  air  an  coireachadh 
air  son  mì-stuaimeachd  a  measg  mhnathan  an  eilein,  rugadh  air  na 
Leòdaich  's  cheangladh  eadar  làmhan  'us  chasan  iad,  's  chuireadh 
'na  'n  eithir  fèin  iad,  a  leigeadh  air  falbh  leis  a'  mhuir,  's  leis  a* 
ghaoith.  Thachair  bàt'  a  bhuineadh  do  Cheann-cinnidh  nan 
Leòdach  ris  na  ciomaich  thruagh  so,  's  thug  iad  gu  sàbhailt  iad  gu 
Caisteal  Dhunbheagain,  far  an  robh  Mac  Leòid  a'  fuireach.  Dh'in- 
nis  na  daoine  focal  air  an  fhocal  do  Mhac  Leòid  mar  a  laimhsicbL 
muinntir  Eig'  iad.  Chruinnich  'us  dh'armaich  Mac  Leòid  feacìEwL 
lionmhor,  leis  an  do  lion  e  'chuid  bhàtaichean  gus  an  tòrachd  a 
thoirt  a  steach.  An  uair  a  chunnaic  na  h-Eigich  an  càbhlach  a' 
dlùthachadh  ris  an  eilean,  's  a  thuig  iad  c'arson,  chaidh  iad  ga'm 
foluch  fèin  'an  uamhaig  mhòir,  air  nach  robh  ach  dorus  cumhang, 
agus  allt  a'  sruthadh  sios  'an  eudan  na  creig'  a  bha  'foluch  an 
doruis.  An  dèigh  do  na  Leòdaich  tighinn  air  tìr,  's  an  t-eilean  a 
rannsachadh,  thairis  agus  thairis,  cha  'n  fhaigheadh  iad  duine; 
ach  gheibheadh  iad  pailteas  creiche.  Chaidh  iad  air  bòrd 
a  nis  gu  falbh;  ach  thàinig  fear  eigin  a  mach  as  an  uaimh  a 
shealltuinn  air  fàth  ach  an  robh  iad  air  falbh  thar  àruinn  an  eil- 
ein ;  's  thug  na  daoine  bh'air  bòrd  's  a'  chàbhlach  an  aire  do  'n 
duine  so.  Thàinig  iad  air  tìr  a  rìs,  *s  mar  a  bha  sneachd  air  an 
talamh,  lorgaich  iad  an  duine  gu  beul  na  h-uaimhe.  Chuir  Mac 
Leòid  fìos  thun  na  muinntir  a  bha  stigh,  iad  a  chur  a  mach 
thuige-san  na  feadhainn  a  rinn  an  t-ainneart  air  a  luchd  cinnidh,. 
's  gu'n  deanadh  e  riu  mar  a  thogradh  e.  Cha  deanadh  iadsan 
sud,  no  taing,  'an  dùil  nach  bu  chomasach  dha  olc  sam  bith  a 
dheanamh  orra  co  dhiù.     Thug  an  Leòdach  air  a  chuid  daoine 

cladhan  eil'  a  dheanamh  do'n  eas  a  bha  'foluch  beul  na  h-uaimhe, 
's  thug  e  orra  na  gheibheadh  iad  de  chonnadh  tioram  a  thorradh 
suas  'am  beul  na  h-uaimhe  's  chur  e  ri  thein'  e.  •  Chum  iad  an 
teine  sin  a'  losgadh  rè  iomadh  uair  a  thìm,  gus  an  do  mhùchadh 
a  h-uile  duine  bha.'san  uaimh.  Bha  mu'n  cuairt  do  dhà  mhìr 
ann  diubh,  eadar  bheag  'us  mhòr,  's  cha  tàinig  duine  beò  a  mach 
aisde.  Cha  seanachas  tormadach  so,  ach  an  tul-fhirinn.  Tha 
ùrlar  na  h-uaimhe  gus  an  là  'n  diugh  a'  fianuiseachadh  gu  'n  do 
thachair  a  leithid. 

5.  An  uair  a  fhuair  na  Leòdaich  sealbh  air  ceann  a  tuath  an. 
Eilein  Fhada,  thug  iad  an  ainm  fèin  air,  Leòdas,  agus  's  ann  mar 
sin  a  tha  'chearna  thuathach  de  'n  Eilean  Fhad'  air  a  sgriobhadh. 
anns  na  h-uile  Map,  agus  sgrìobhadh  eil',  a  nuas  gus  an  t-seachd- 
amh  linn  deug.  Ach  ri  ùine  thàinig  an  litir  d  ann  an  comh-labh- 
airt  gu  bhi  air  a  bogachadh  gu  dh.  'An  àite  Leòdas  's  e  their- 
eadh  iad,  anus  gach  àit  air  Ghàeltachd,  Leòdhas;  agus  's  ann  mar 
'sin  is  còir  am  focal  a  sgrìobhadh  a  nis. 

Bha  Ruairidh  Mac  Leòid,  an  t-uachdaran^  a  bh'  air  an  eileart 
aig  deireadh  an  t-seathamh  linn  deug,  pòsda  trì  uairean.  Bu. 
nighean  do  Mhac  Coinnich  Chinntàil'  an  dara  bean  a  bh'  aige.. 
Bhàthadh  Torcull  Ire,  mac  na  ceud  mhnà,  agus  mòran  eile  còmh- 
ladh  ris  a'  dol  air  thurus  à  Leòdhas  do'n  Eilean  Sgiathanach.  Bha> 
mac  aig  N'ic  Coinnich  d'am  b'  ainm  Torcull  Conalta,  ach  cha> 
d'  aidich  seana  Mhac  Leòid  riamh  gu'm  bu  leis  fèin  e;  bha  e 
ghcàth  a'  cumail  a  mach  gu'm  bu  le  Breitheamh  Leòdhais  e;  's  chuir 
e  air  falbh  i  air  son  i  bhi  ciontach  de  adhaltranas  ris  a'  Bhreith- 
eamh.  'An  dèigh  sin  phòs  e  nighean  do  Mhac-'Ill  Sheathainn. . 
Bha  dithis  mhac  aig'  o'n  tè  so  ris  an  abradh  iad  Torcull,  'us  Tormad. 
Ach  an  uair  a  bhàthadh  Torcull  Ire  bha  Torcull  Conalt'  air  tighinn-. 
gu  fearachas,  agus  air  socrachadh  air  mòr-thir,  far  an  d'  fhuair  & 
àit  o  chàirdibh  a  mhàthar.  Thàinig  e  nis  a  nall  do  Leòdhas  a 
chogadh  ri  Mac  Leòid,  agus  ga  èigneachadh  gu  gabhail  ris  mar  a 
mhac,  agus  oighr'  a  dheanamh  dheth  air  an  eilean.     Bha  cùigean 

no  seisear  de  mliic  dhiolain  àig  seann  Buairidh  Mac  Leòid,  agus 
thug  dithis  no  triùir  dhiubh  sin  làmh  chuideachaidh  do  Thorcull 
Conalta.  Chaidh  ac'  air  an  t-seann  duin'  a  chur  an  làimh,  agus 
prìosunach  a  dheanamh  dheth  rè  cheithir  bliadhna;  ach  leig  iad 
fa  sgaoil  e  'n  sin  air  clmmha  gu'n  gabhadh  e  ri  Torcull  Conalta 
mar  a  mhac  fèin.  Ach  bha  na  mic  dhiolain  a  bh'  aig  Mac  Leòid 
a'  deanamh  droch  ceann  ri  chèile.  Bha'n  athair  a'  dol  'san  ead- 
raiginn  gu  peanas  a  dheanamh  air  an  fhear  a  bhiodh  's  a'  choire, 
's  thug  so  air  Torcull  Conalta  tighinn  do  Leòdhas  an  dara  uair, 
agus  Ruairidh  Mac  Leòid  a  chur  an  làimh,  's  prìosunach  a  dhean- 
amh  dheth  'an  Caisteal  Steòrnabhaigh.  Dh'fhàg  e  mhac  fèin  'na 
cheannard  air  a'  chaisteal,  's  thug  e  leis  uile  phaipeirean  còrach 
Leòdhais,  's  lìbhrig  e  iad  do  Mhac  Coinnich  Chinntàile,  bràthair  a 
mhàthar.  Ach  mharbh  na  Leòdhasaich  Iain  mac  Thorcuill  Chon- 
alta,  's  leig  iad  seana  Mhac  Leòid  a  mach  à  prìosun,  's  chuir  e 
seachad  am  beagan  a  bha  roimhe  de  'là  'an  sìth.  'An  ddigh  bàis 
Huairidh  thàinig  Torcull  Dubh  a  steach  mar  an  t-oighre  dligheach/ 
Rinn  Mac  Coinnich  an  sin  air  son  an  t-eilean  fhaotainn  dha  fèi% 
còir  an  eu-coir,  o'n  chuireadh  mac  a  pheathar  a  mach.  Bha  Mac* 
Coinnich  a'  leigeadh  air  an  toiseach  gur  e  bh'  aige  's  an  amharc 
mac  a  pheathar  a'  chuideachadh,  'nuair  is  ann  a  bha  e  da  rìreadh 
a'  deanamh  air  a  shon  fèin.  Chum  Mac  Coinnich  agus  a  luchd- 
comhairle  coinneamh  anns  an  robh  Breitheamh  Leòdhais,  nàmh- 
aid  Mhic  Leòid,  a'  làthair.  Shocruicheadh  aig  a'  choinneimh  so 
gu'm  feumtadh  Torcull  Dubh  fhaotainn  as  an  rathad.  Ghabh  am 
Breitheamh  brìb  mhòr  air  son  gealltuinn  an  gniomh  so  a  dheanamh. 
Bha  àireamh  mòr  aig  an  eucorach  so  gus  a  chuideachadh.  Ghlac 
i-ad  long  Dhuitseach  aig  eilean  Radhasa  le  luchd  fiona.  Thug  iad 
leò  an  long  so  do  Loch  Steòrnabhaigh,  's  thug  iad  fiadhachadh  do 
Thorcull  Dubh  'us  tearc  eile  chàirdean  tighinn  air  bòrd  a  dh'  òl 
nona.  Ach  cha  bu  luaithe  shuidh  Torcull  's  a  chàirdean  gu  fleadh 
an  fhiona  na  rinneadh  grèim  orra,  's  cheangladh  iad  le  còrdaibh. 
Ghiulaineadh  mar  sin  iad  gu  Mac  Coinnich,  a  chuir  an  ceann 

diubh  uile,  acli  Tormad  Mac  Leòid,  bràthair  Thorcuill.  Ghleidh 
e  esan  'na  phriosunach.  Thachair  so  'am  mios  deireannach  an 
t-samhraidh,  1597.  Bha  dhòigh  fèin  aig  Mac  Coinnich  air  coire  nan 
nithe  so  uil'  a'  chur  air  na  Leòdaich. 

Thug  an  rìgh  mun  àm  so  cothrom  do  àireamh  dhaoin'  uaisle  à 
siorrachd  Fiof  a  dhol  do  Lòedhas  agus  sealbh  a'  ghabhail  air 
dhoibh  fèin,  's  an  seann  luchd-àiteachaidh  fhuadachadh  air  falbh, 
a  bha,  rèir  mar  chual'  esan  do-cheannsaicht',  agus  eu-comasach 
air  a  bhi  air  an  toirt  gu  feum  sam  bith.  Thàinig  na  Fiofaich  air 
tìr  'an  Leòdhas  's  a'  bhliadhna  1599,  leis  gach  inneal  a  bha  feumail 
air  son  aitreabhan  a'  thogail  agus  gach  gnè  cèird'  eile.  Thòisich 
iad  air  bail'  a  thogail  'an  àite  goireasach  air  taobh  deas  an  eilein, 
's  bha  iad  coslach  ri  soirbheachadh  's  a'  cheud  dol  a  mach.  Bha  so 
an  aghaidh  an  ni  a  bh'  aig  Mac  Coinnich  's  an  amharc.  Cha 
fhreagradh  dha  dhol  an  aghaidh  àithn  an  rìgh.  Ach  fhuair  e  feum 
do  Thormad  Mac  Leòid,  bràthair  Thorcuill  Duibh.  Leig  e  fa 
sgaoil  e,  's  chuir  e  dhachaidh  a  Leòdhas  e.  Co  luath  's  a  clmnnaic 
na  Leòdhasaich  Mac  Leòid  òg,  oighre  dligheach  na  dùthcha, 
dh'  èirich  iad  mar  aon  duine  gu  gabhail  ris  mar  an  uachdaran. 
Chuir  Mac  Leòid  òg  an  sin  sèisd  ri  càmp  nam  Fiofach,  's  ghlac 
'us  loisg  se  e,  's  chuir  e  mòran  de  na  daoine  gu  bàs.  Binn  e  prios- 
unaich  de'n  cinn-iùil.  Leig  e  air  falbh  iad  'an  ceann  ochd  miosan, 
air  chumha  nach  tigeadh  iad  a  Leòdhas  gu  bràth  tuilleadh.  Ach 
an  ceann  tearc  de  bhliadhnachan  thàinig  iad  air  ais  le  càbhlach 
'usfeachd  lionmhor,  's  thug  iad  fìadhachadh  do  Thormad  Mac 
Leòid  e  ga  thoirt  fem  suas  dhoibhsan  an  sìth  an  ainm  an  rìgh, 
's  gu'n  cuireadh  iad  sàbhailte  gu  ruig  Lunainn  e  far  an  robh  an 
rìgh  a  nis,  agus  nach  b'  eagal  da  air'son  ni  sam  bith  a  rinn  e  roimhe 
so,  's  gu  'm  faigheadh  e  teachd-an-tìr  o'n  rìgh.  Air  eagal  nach 
b'  urrainn  e  cur  an  aghaidh  na  bh'  ann  diubh  a  nis,  ghabh  Mac 
Leòid  am  fìadhachadh  so ;  ach  ged  a  thagair  e  'chùis  gu  duineil 
'am  fianuis  an  rìgh,  fhuair  na  Fiofaich  dòigh  air  impidh  a  chur  air 
an  rìgh  e  ga  chur  air  ais  'na  phriosunach  do  Dhuneidin,  far  an  do 

chumadh  e  mòran  hhliadhnachan.  Fhuair  e  mu  dheireadh  coth- 
rom  teicheadh  dp'n  Olaind  far  an  do  bhàsaich  e.  Bha  bràthair 
diolain  aig  Tormad  da'm  b'  ainm  Nial.  Thòisich  Nial  a  nis  a' 
seasamh  a  mach  air  son  an  teaghlaich.  Bha  mòran  costais  aig  na 
Fiofaich  ga  dheanamh  ris  an  eilean,  's  cha  robh  'an  cur  a  stigh  da 
rèir.  Bha  Nial  a'  cur  na  b'  urrainn  e  de  chall  orra.  Thòisich  iad 
a  falbh  a  lion  fear  'us  fear  gus  an  robh  iad  co  tearc  's  gu  'm 
feumadh  iad  uile  falbh  air  eagal  Neil.  Bha  'n  gnothuch  a  nis 
gu  bhi  aig  *Mac  Coinnich  'na  làimh.  Fhuair  e  còir  dha  fèin 
air  an  eilean  fo  sheula  mòr  na  rioghachd,  o  àrd  fhear  lagh'  Alba, 
&ir  sgàth  na  còrach  a  lìbhrig  Torcull  Conalta  dha  fada  roimhe  sin. 
Ach  chuir  daoin'  uaisl'  àraidh  an  gnothuch  'na  leithid  de  sholus 
do'n  rìgh,  's  gu'n  tugadh  a'  chòir  so  a  rìs  o  Mhac  Coinnich,  agus 
thugadh  i  do  chomunn  dhaoin'  uaisl'  a  measg  an  robh  Morair 
Bhalmerìno.  Bha  Mac  Coinnich,  ma  b'  fhior,  riaraichte  gu  leòr 
le  sud,  agus  gu  dearbhadh  'thoirt  doibh  air  gu  'm  bu  mhaith  leis 
iad  a  shoirbheachadh  chuir  e  'bhràthair  fèin  còmhladh  ris  na  h-uais- 
libh  a  bha  'dol  a'  Leòdhas,  agus  cha  b'e  mhàin  sin,  ach  thug  e 
gealladh  cinnteach  dhoibh  gu'n  cuireadh  e  long  le  luchd  bìdh 
thuc  à"  Leòdhas  air  sheòl  's  nach  ruigeadh  iad  a  leas  a  bha  f  uireach 
ri  biadh  thoirt  as  an  taobh  deas.  Dh'  fhalbh  na  h-uaislean  le  'n 
cuid  feachd  'an  urra  ri  biadh  Mhic  Coinnich.  Bha  Fear  Chinn- 
tàile  co  maith  ri  ghealladh.  Ach  bha  e  rud  eigin  eile.  Chuir  e 
nos  gu  Nial  mu  dheighinn  na*luinge,  's  mar  a  ghlacadh  e  i.  Ghlac 
Nial  an  long,  's  cha  bu  doirbh  dha.  Chaidh  e  leatha  f ar  nach 
faigheadh  na  naimhdean  e.  Thug  easbhuidh  bidh  air  feachd  a' 
chomuinn  an  t-eilean  fhàgail,  's  an  taobh  deas  thoirt  orra  gu  luath. 
;Dh'  f  hàg  iad  freiceadain  'an  Caisteal  Steòrnabhaigh  a'  chumail  an 
•àite  gus  am  pilleadh  iad.  'N  uair  a  thuig  Nial  nach  robh  ach  tearc 
''s  a'  chaisteal,  chuairtich  e  le  feachd  e,  's  ghlac  se  e,  's  chuir  e  air 
falbh  na  deasaich  an  taobh  as  an  tàinig  iad.  'N  uair  a  chunnaic 
an  comunn  an  f  hanoid  's  an  call  a  bh'  air  a  dheanamh  orra,  bha 
iad  air  an  tàmailteachadh  co  mòr  's  nach  rachadh  iad  a  Lcìòdhas 

tuìlleadh.    Bha  'n  cluich  a  nis  air  a  chluicheadh  a  mach  gu  'cheann. 
Thug  Mac  Coinnich  blàthachadh  pàighidh,  feudaidh  e  bhi,  làn  a 
dhirirn  de  sgillinnean  ruadha,  do  'n  chomunn  air  son  an  còraichean 
a  reiceadh  ris  fèin.      Ghrad  dh'  ullaich  e'n  sin  air  son  sealbh  a 
ghabhail  air  Leòdhas,  's  a'  bhliadhna  1608-9.  Mar  a  bha  na  Leòdh- 
asaich  bhochd  seachd  sgìth  de  chath  'us  chòmhrag  roimhe  sin,  cha 
do  chuir  iad  saighead  à  bogha  'na  aghaidh.    Ach  cha  'n  ùmhlaich- 
eadh  Nial  Mac  Leòid  e  fèin  do  Mhac  Coinnich  's  e  beò.     Mar 
dhuine  fad-sheallach,  ag  ullachaidh  roimh  làimh  air  son  an  droeh 
là,  bha  e  'n  dèigh  mòran  storais  a  thasgadh  suas  'an  eilean  beag  air 
bun  Loch  an  Ròg,  ris  an  abrar  Berisaidh.      Theieh  e  nis  do  'n  eil- 
ean  so  le  tearc  de  luchd-leanmhuinn.      Bha'n  t-eilean  co  àrd  os 
ceann  na  mara  's  nach  robh  dòigh  air  a  ghlacadh.      Ghlèidh  Mac 
Leòid  's  a  luchd-leanmhuinn  e  fèin  trì  bliadhna  's  an  daingneach 
so.    ,'N  uair  'thigeadh  gainn'  air,  bheireadh  e  sgrìob  gu  tìr,  's  cha 
V  ann  leis  an  làimh  fhalaimh  a  dh'  fhalbhadh  e.      Ghabh  Mac 
Coinnich  car  fuilteach  gus  fhuadachadh  air  falbh.      Thionail  e 
mnathan  'us  clann  'us  càirdean  na  cuideachd  a  bha  còmhladh  ri 
Nial,  's  chuir  e  iad  ris  a'  mhuir  tràigh,  air  sgeir,  co  faisg  air  Beris- 
aidh,  's  gu  'n  cluinneadh  Nial  an  èigheach,  's  mhionnaich  e  gu  'm 
f  àga#i  e  'n  sud  iad  gu  bhi  air  am  bàthadh  'n  uair  a  dh'  èireadh 
am  muir,  mur  f àgadh  Nial  's  a  chuideachd  an  t-eilean.    Bu  rogh- 
nuiche  le  Nial  'sle  luchd-leanmhuinn  falbh  na'n  sealladh  eagalach 
ud  fhaicinn.     Bha  Nial  greis  fo'n  choill  's  na  h-Earadh  an  dèigh 
sud.     Ach  ghabh  Sìr  Kuairidh  Mac  Leòid  na  h-Earadh  os  làimh 
a  chur  gu  tearuinte  do  Lunainn.     Ach  chaidh  a  thoirt  uaith'  air 
an  rathad,  'an  Glascho,  's  a  chur  gu  bàs.    Ghlèidh  teaghlach  Mhic 
Coinnich  an  oighreachd  a  fhuair  iad  mar  so,  le  measgachadh  de 
mhealltaireachd  's  de  ainneirt,  rè  dà  cheud  's  dà  f  hichead  bliadhna, 
gus  an  do  reic  iad  i  air  a  làn  luach  'sa'  bhliadhna  1844,  ri  Sìr 
Seumas  Mathanach,  an  t-uachdaran  a  tha  nis  air  an  eilean. 

TEARLACH    I. 


j\n  uair  a  shuidh  Seumas  YI.  air  caithir  Shasuinn  bha  dithis  mhac 
agus  nighean  aige.    Ach  bhàsaich  Eanruic,  a  mhac  bu  shine,  's  a' 
bMiadhna  1612.     Thàinig  a  bhràthair,  Tearlach,  an  sin  gu  bhi  ìna 
oighr'  a'  chrùin.     Phòs  a  nighean,  Ealasaid,  Elector  Palatin,  na 
G  earmailt ;  agus  cluinnear  mu  thimchioll  a  teaghlaich  'an  deigh  so. 
Bha  Tearlach  ceithir  bliadhna  fichead  a  dh'  aois  aig  àm  bàis  'athar. 
Bha  e  sluagh-mheasach  gu  leòir  's  a'  cheud  dol  a  mach ;  ach  cha 
b'  fhad  a  mhair  sin.     Phòs  e  Henrietta,  no  Eithrig,  nighean  rìgh 
na  Frainge.    Agus  bha  na  Sasunnaich  mì-riaraichte  leis  a'  phòsadh 
sin,  a  chionn  gu'm  bu  bhan-Phàpanach  i.    Bha  air  aithris  gu'n  robh 
cùinhnant  pòsaidh  eadar  Tearlach  agus  nighean  rlgh  na  Spàinne 
roimhe  sin,  'sgu'n  do  bhriseadh  e  le  àrdan  Dhiùc  Bhucingham, 
seòrsa  caraid  a  bh'  aig  an  rìgh.     Thog  sin  cogadh  fuilteach  |adar 
an^Spàinn  'us  Sasunn.     Agus  thog  an  caraid  ceudn'  a  rìs  cogadh 
eil'  eadar  an  Fhraing  'us  Sasunn.    Bha  Tearlach  mar  sin  a'  cogadh 
ris  an  dà  rioghachd  ud  còmhladh,  leis  an  robh  e  gu  mòr  air  a  chur 
thuige  le  cion  airgid.     Ghairm  e  cuideachd  Pàrlamaid,  agus  sgaoil 
e  iad  trì  uaireau  an  dèigh  a'  chèile.     Ach  cha  tugadh  a'  Phàr- 
lamaid  airgiod   dlia  gus   an   ceartaicheadh   e  'n   t-ain-tighearnas 
a  bha  chuid  oifigearan  a'  deanamh  air  an  t-sluagh.     Thug  e  ionn- 
suidh  an  sin  air  airgiod  a  thrusadh  air  sheòl  eile,  gun  a  bhi  'n  eis- 
imeil  na  Pàrlamaid.     Thug  na  Sasunnaich  cìsean  mì-laghail  mar 
ainm  air  gach  càin  a  bha  e  togail  mar  sin.     Chaidh  naoinear  Shas- 
unnach  tapaidh  a  chur  'am  prìosun  air  son  a  bhi  seasamh  chòraich- 
ean  an  t-sluaigh  an  aghaidh  an  rìgh,  's  cha  d'  fhuair  iad  a  mach  gus 

an  do  bhàsaich  fear  dhiubh  's  a'  phrìosun.  Ann  an  gnothuichibh 
eaglaiseach  bha  'n  rìgh  air  a  riaghladh  gu  h-iomlan  le  Laud,  Ard- 
easbuig  Chanterbuirgh.  Ged  is  ann  ri  eaglais  Shasuiun  a  bha  'n 
urra  mhòr  so  ceangailte,  bha  cus  de  nàdur  na  Pàpanachd  's  na 
deas  ghnàthaibh  a  bha  e  cumail  suas  agus  a'  moladh  'an  eaglais 
Shasuinn.  Bha  na  Puritanaich,  diadhairean  urramach  a  bha  's  an 
rioghachd  ud,  ag  oidhirpeachadh  an  eaglais  a  ghlanadh  gu  h-iom- 
lan  o  na  faoineasaibh  truagha  so.  Sgrìobh  fear  dhiubh  so,  's  a' 
bhliadhna  1630,  leabhran  beag  an  aghaidh  Easbuigeachd.  Chuir- 
eadh  na  sheasamh  'am  brangas  e,  ghearradh  a  chluasan  deth,  sgoilt- 
eadh  a  shròn,agus  sgriobhadh  na  litrichean,  S.  L.,  le  iarrunn  dearg- 
theth  'na  leth-cheann.  Goirid  an  dèigh  sin  sgriobh  fear  eil'  an  agh- 
aidh  thighean  cluiche;  rinneadh  an  aon  diol  air-san,  agus  a  chur  'am 
priosun  fhad  's  bu  bheò  e.  Ged  a  bha  na  Sasunnaich  a'  giulan  leit 
gach  ni  dhiubh  so,  gun  àr  a  mach  a  dheanamh  fathast,  bha  iad  gu 
mòr  air  an  ciùrradh  leò. 

2.  Bha  Tearlach  ochd  bliadhna  'na  rìgh  air  Sasunn  mu'n  deach- 
aidh  e  idir  do  Alba  gu  bhi  air  a  chrùnadh.  Bha  gach  cogadh  'us 
troimhe  chèir  a  bh'  aig'  o'n  bhaile  's  aig  a'  bhaile,  ga  churaail  'na 
threathal  co  mòr  's  nach  deachaidh  e  shealltuinn  air  seann  rioghachd 
a  shi^nsirean  agus  a  bhreith  gu  meadhon  an  t-samhraidh  1633. 
Ghabh  na  h-Albannaich  ris  gu  subhach,  gu  ro  shubhach,  'n  uair  a 
thàinig  e.  Ach  bha  iad  glè  mln-riaraichte  leis  a,  mheasgachadh  $e 
easbuigeachd  's  de  phàpanachas  a  bh'  air  an  cleachdadh  's  aa  tìgh 
aoraidh  rioghail  air  an  t-sàbaid ;  agus  gu  h-àraidh  leis  na  deas- 
ghnàthannaibh  pàpanach  a  bh'air  an  cleachdadh  aig  àm  a  chrùnaidh. 
'An  ùine  ghoirid  ghairm  e  Thàrlamaid  cruinn,  a  bha  e'n  dùil  a 
bhiodh  mòran  ni  b'  umhaile  na  Pàrlamaid  Shasuinn.  Fhuair  e  barr- 
achd  airgid  o'n  Phàrlamaid  so  na  fhuair  rìgh  eile  roimhe.  Thug  e 
fèin  Bil'a  steach  do'n  Phàrlamaid,  mu  ghnothuichibh  na  h-eaglais,  gu 
'dhaingneachadh  mar  lagh  gu'm  biodh  cothrom  aig  an  rì«-h  an 
t-eudach  a  chitheadh  e  iomchuidh  àithne  do  mhinisteiribh  na  h-ea»-- 
lais  'n  uair  a  bhiodh  iad  'an  ceann  an  dreuchd  fhollaisich,  agus'gn'nt 

biodh  ùghdarras  aige  fèin  os  an  ceann  's  na  h-uile  nithibh.  Chuir  a' 
Phàrlamaid  an  aghaidh  a  ìeithid  sin  de  ghnothach  gun  dol  an  cead 
na  h-eaglais  fèin.  Dh'  èignich  an  rìgh  iad  gu  dol  air  aghart  leis  a 
ghnothuch,  agus  cha  do  leig  e  leò  ùine  sam  bith  a  thogail  ann  an 
comh-labhairt  air  a'  phuinc.  Tre  a  sheòltachd  fèin  'us  breugair- 
eachd  a  Chlèirich  rinn  e  mach  gu'n  robh  'Phàrlamaid  leis;  's  cha  'n 
fhaigheadh  an  fheadhainn  a  bha  'na  aghaidh  cothrom  an  gnothuch 
a  rannsachadh,  ach  air  chunnart  am  beatha.  Leugh  e  litir  thag- 
raidh  a  chuir  an  eaglais  da  ionnsuidh  a'  guidheadh  saorsa  o  na 
ceanglaichibh  fo  an  robh  iad;  ach  cha  tug  e  freagradh  sam  bith. 
Dh'  fhàg  Tearlach  mar  so  gach  Pàrlamaid  'us  eaglais,  'us  sluagh 
na  dùthcha  gu  h-iomlan  mì-riaraicht',  ach  na  h-easbuigean  a  mhàin, 
's  an  cuid  chreutairean.  Air  an  turus  a  bha  'n  so  chuir  e  siol  a  thug 
a  mach  toradh  searbh,  searbh  dha  fèin  's  da  theaghlach  'an  dèigh 
sin.  Bha  còmhrag  aig  Tearlach  ris  na  Sasunnaich  air  son  airgid 
luingeas,  agus  cìsean  eil'  a  bha  e  'cur  air  an  tìr  gun  Phàrlamaid  idir, 
agus  air  son  deas-ghnàthaibh  a  bha  'n  t-Ard-easbuig  Laud  a'  fòir- 
neadh  air  an  eaglais  da  h-ain-deoin,  agus  a  bha  co  coslach  ris  a 
Phàpanachd  's  gu'n  do  thairg  am  Pàpa  dha  Ad  Càrdinail  dà  uair. 
Bha  mòran  a'  fàs  co  sgìth  de  na  nithe  so  's  gu  'm  b'  fhearr  leo  an 
rioghachd  fhàgail  na  bhi  air  an  cleachdadh  ann  an  seirbhisibl^de'n 
t-seòrsa  sin  an  aghaidh  an  coguis.  'Sa'  bhliadhna  1637  sheòl  a* 
cheud  long  o  Shasunn  gu  ceann  a  tuath  America  le  àireamh  maith 
luchd-imrich.  Thug  iad  Sasunn  Nuadh'air  an  àite  's  an  do  thòisich 
iad  air  togail  aitreabhan;  agus  ri  ùine  mheudaich  'us  sgaoil  iad  sin 
's  na  lean  as  an  dèigh  gus  an  tàinig  iad  gu  bhi  na'n  Stàitibh 
Aonaichte. 
.  3.  Bha  'n  t-àm  a  nis  air  tighinn  anns  an  do  shaoil  le  Tearlach 
gu'n  robh  e  sàbhailte  dha  eaglais  Alb'  a  chomh-chumadh  's  na 
h-uile  seadh  ri  eaglais  Shasuinn.  Fhuair  Laud,  le  òrdugh  an  rìgh, 
Leabhar  Seirbhis  air  a  dheanamh,  a  rèir  am  feumadh  uile  mhinist- 
eirean  na  h-eaglais  Albannaich  seirbhis  an  ionaid  naoimh  a'  fhrith- 
ealadh.     B'  ann  air  an  treas  là  fichead  de  mhìos  deireannach  an 

t-samhraidh  1637,  a  rùnaich  na  h-easbuigean,  le  òrdugh  an  rìgh^ 
an  gnothuch  a  chur  gu  dearbhadh  an  gabhadh  no  nach  gabhadh 
Alba  ris  an  Leabhar  Urnuigh  Shasunnach.    Bha  iomadh  ionnsuidh 
:  air  a  toirt  roimhe  sin  air  tòiseachadh  a  dheanamh,  agus  an  fheadh- 
ainn  bu  ghlice  de  na  h-easbuigean  a'  tarruing  air  an  ais.   Ach  a  nis 
chomh-dhuin  iad  gu  'm  biodh  an  t-slighe  rèidh  rompa.     Bha  'n 
fc-aon  òrdugh  aig  na  h-uile  ministeir  'san  rioghachd  dol  air  aghart 
leis  an  t-seirbhis  Shasunnaich  air  an  t-sàbaid  ud;  ach  bha  sùil  nan 
easbuigean,  gu  h-àraidh  air  eaglais  Aird  Phuneidin;  'sna'n  soirbh- 
icheadh  an  gnothuch  's  an  ionad  aoraidh  sin,  bha  iad  a'   smuain- 
eachadh  gu'n  rachadh  leò  anns  gach  àit'  eile.     Tha  ni  a  thachair 
's  an  eaglais  ud  'na  chomharra  cinnteach  air  an  t-suidheachadh 
's  an  robh  inntinnean  an  t-sluaigh  a  thaobh  nan  easbuigean  's  an 
dòighean,  's  co  mòr  's  a  bha  iad  air  an  sàrachadh  le  f òirneart  nam 
fear  tuarasdail  ud.     Tha  comh-fhulangas  eadar  inntinn  'us  inn- 
tinn  ciod  sam  bith  fonn  's  am  bi  iad,  leis  an  lean  iad  a  chèile  mar 
an  t-uisg'  a  bha  glaiste  suas  'an  dàm,  co  luath  's  a  nithear  bris- 
eadh  'an  àite  sam  bith  air,  thig  na  bheil  's  an  lochan  a  mach  air  an 
aon  bhriseadh.     An  uair  a  bhios  daoine  làn  aoibhneis  bheir  aon 
ghàir'  air  làn  tighe  briseadh  air  gàire.    'N  uair  a  bhios  iad  'am  fonn 
brònach,  bheir  aon  ghuth  guil  air  na  bhios  a  làthair  brùchdadh  a 
mach  gun  chomas  cumail  orra  fein.    Cha  b'  ann  làn  bròin  no  aoibh- 
neis  a  bha  coimhthional  na  h-eaglais  Aird  anlà  ud;  bhaiad  làn  imnigh 
?us  cùraim  a'  dol  suas  thun  na  h-eaglais,  mu  ciod  a  dh'  fheudadh 
tachairt,      Ach  'n  uair  a  chunnaic  iad  ciod  a  thachair  gu  h-achd- 
aidh,  thàinig  iad  gu  cabhagach  gu  bhi  làn  feirge,      Bha  àireamh 
easbuigean  air  tighinn  do'n  bhail'  a  thuilleadh  air  easbuig  a'  bhaile 
fèin  a  dh'  fhaicinn  cionnus  a  rachadh  an  "t-Seirbhis"  air  aghart. 
An  dèigh  do'n  choimhthional  feitheamh  ùine  fhada,  thàinig  fear-ion- 
aid  an  easbuig  air  aghart  airèideadh  leis  an  "leine  bliàia/'  trusgan 
aoraidh  nan  Sasunnach  's  nam  Pàpanach,  's  thòisich  e  air  leughadh 
an  Leabhair  Urnuigh.      Bha  seana  bhean  d'  am  b'  ainm  Seònaid 
G-edes  'na  suidh'  air  stòl  beag  lùthaidh  leatha  feio,  faisg  air  a  chù- 

baid.  Ma  's  gann  a  rinn  am  fear-ionaid  ach  tòiseachadh  air  leugh- 
adh  an  Leabhair  fhuathaich,  dh'  èirich  Seònaid  'na  seasamh,  agus 
a'  lùbacih  ri  chèil'  an  stùil  air  an  robh  i  na  suidhe  thilg  i  le  neart 
a  gàirdein  e  suas  air  ceann  an  fhir  a  bha  's  a'  chùbaid,  's  i  glaodhaich 
a  mach,  "  A  shlaoightir,  a  bheil  thu  'g  ràdh  na  h-aifrinn  Pàpanaich 
aig  bun  mo  chluaise!"  Thug  am  fear  a  bha  's  a'  chùbaid  an  aire 
do'n  pheileir  mhòr  a'  tighinn,  's  charaich  e  'cheann  air  sheòl  'sgu'n 
deachaidh  e  as  o  chloigionn  brist'  fhaotainn.  Ach  bha  stòl  Seònaid 
mar  am  fudar  cluaise  do  'n  urchair.  'Am  priobadh  na  sùl  bha  'n 
coimhthional  air  am  bonnaibh  anns  gach  cearna  de'n  eaglais;  'scha 
robh  ni  a  ghabhadh  tilgeadh  nach  robh  air  a  fhrasadh  gu  ceann  an 
lenghadair  thruaigh,  's  an  aon  ghàir  sin  aca,  "beiribh  air  a'  Phàpa, 
cuiribh  a  mach  am  Pàpa."  Leum  cuid  air  gus  a  sgiùrsadh  air  falbh, 
ach  thàrr  e  as  uath'  an  dèigh  do  'n  "leine  bhàin"  a  bhi  air  a  reub- 
adh  'na  luideagaibh.  Bha  dùil  aig  an  easbuig  gu'n  robh  beagan 
ùghdarraìs  aige  fèin,  's  chaidh  e  do'n  chrannaig  gus  an  sluagh  a 
chur  na  'n  tàmb.  Ach  bha  e  fèin  gus  an  aon  diol  fhaotainn,  mur 
b  'e  gu'n  deachaidh  bàillidhean  a'  bhàile  's  an  eadraigin,  's  gu  'n  do 
shaor  iad  o  làmhaibh  an  t-sluaigh  e.  Thòisich  na  bàillidhean 
's  an  luchd-cuideachaidh  an  sin  air  an  t-sluagh  a  chur  a  mach,  's  na 
dorsan  a  dhùnadh  gus  an  t-seirbhis  a  chriochnachadh  dhoibh  fèin 
's  do  na  h-easbuigibh.  Ach  bha  leithid  de  èigheach  's  de  bhriseadh 
uinneagan  'us  dhorsan  a  muigh,  's  gu'm  b'  èigin  doibh  an  gnothuch 
a  leigeadh  seachad  an  là  sin.  Fhuair  an  t-easbuig  air  ais  gu  'thigh 
fèin  gun  ainneart  tre  chaoimhneas  Morair  àraidh,  a  ghabh  a  steach 
d'a  'inneal-siubhail  fèin  e.  Sgaoil  iomradh  an  ni  a  thachair  'an 
Duneidin  air  feadh  na  dùthcha  gu  h-iomlan  an  ùine  ghoirid, 
9 s  dhòmhlaich  sluagh  na  tìre  steach  do'n  àrd-bhaile,  gun  chomh- 
chòrdadh  iclir  a  bhi  eatorra  roimh  làimh  air  son  an  aon  aobhair;  b'e 
sin  litir  thagraidh  a  chur  a  dh'  ionnsuidh  an  rìgh  a  guidheadh  gu'n 
tugadh  e  air  falbh  a'  chuing  ud  bhàrr  am  muinneil,  a  bha  iad  eu- 
comasach  air  a  ghiulan,  am  Pàpanachas  easbuigeach.  Cha  b'  urrainn 
buill  na  h-àird-chomhairl'  car  ceart  a  dheanamh  leis  an  eagal  fhad 

's  a  bha  'm  baile  co  làn  sluaigh,  agus  rinneadh  còrdadh  eadar  iadsan 
agus  sluagh  eile  na  dìthcha,  gu'm  fàgadh  am  mòr  shluagh  am  bail* 
an  dèigh  luchd-ionaid  fhàgail  as  an  dèigh  air  am  biodh  cùram  an 
aobhair.  Bha  'n  luchd-ionaid  so  air  an  roinn  na'n  ceithir  Baidhnibh 
. — Buidheann  air  son  nam  Morairean — aon  eil'  air  son  nan  uaislean 
— aon  eii'  air  son  nam  miuisteirean,  agus  aon  air  son  nam  bailtean 
margaidh.  Bha  cuigeamh  Buidheann  ann  a  bh'  air  an  deanamh  suas 
de  luchd-ionaid  o  na  ceithir  Buidhnibh  eil',  agus  leis  an  robh  na 
ceithir  eil'  air  an  seòladh  anns  gach  ceum  a  ghabhadh  iad.  Bha 
gach  Buidheann  ah»leth  a'  tional  timchioll  an  aoin  bhuird  an  seòm- 
raichibh  air  leth  a  bh'  air  an  solarachadh  dhoibh  'an  Tigh  na  Pàrla- 
maid;  's  mar  sin  theirteadh  na  Ceithir  Bùird  riù.  Bha  na  Bùird  a' 
deanamli  laghanna  do  'n  robh  an  rioghachd  gu  h-iomlan,  umhail. 
Thòisich  na  Bùird  a'  sgriobhadh  thun  au  rìgh,  's  bha  teachdaireachd 
a'  -sior  dhol  air  ais  's  air  aghart  eadar  cùirt  an  rìgh  's  na  Bùird. 
Ach  bha  'n  Ard-chomhairl'  a  bh'  air  a  deanamh  suas  de  na  h-eas- 
buigibh  'us  naimhdibh  eile  na  firinn  a'  sior  sgriobhadh  t'iun  na 
cùirt'  an  aghaidh  na  bha  'na  Bùird  ag  iarraidh.  An  dèigh  ieantuinn 
air  so  fad  bliadhna  's  gun  a  bhi  idir  a'  buadhachadh,  rùnaich  na 
Bùird  'san  rioghachd  gu  h-iomlan,  gur  h-ann  a  dh'ath-nuadhaich- 
eadh  iad  a.n  Cùmhnant.  'S  ann  aig  na  Bùird  a  thòisich  iad  air  labh- 
airt  mu'n  ghnothùch  an  toiseach,  ach  bha  gach  ceàrna  de  'n  dùth- 
aich,  deònach  air  gnùis  a  thoirt  dha,  ach  aig  an  àm  cheudn'  a  'toirt 
fainear  gur  h-ann  le  rian  'us  sòluimteachd  a  bhuineadh  dhoibh  a 
dhol  'na  cheann.  Shonruich  iad  là  trasgaidh  air  son  peacaidhean 
na  rioghachd  aideachadh,  's  iad  fèin  irioslachadh  fo  làimh  an  Tigh- 
earn',  agus  a  sheòladh  aslachadh.  Chuireadh  na  ministeirean  bu 
chomasaich  a  bha  ri  'm  faotainn  a  shearmonachadh  fa  chomhair  nan 
coimhthionalan  bu  lionmhoire  's  bu  tuigsiche.  Air  an  ath  Dhi-luain, 
thugadh  an  gnothuch  air  aghart  gu  follaiseach,  's  chuiree  ih  daoin' 
air  leth  air  son  an  Cùmhnant  a  tharruing.  Chuireadh  sios  e  'an  trì 
ceannaibh  fa-leth.  'S  a'  cheud  cheann,  bha  Càmhnant  1531  air  ath 
aithris  mar  a  sgriobhadh  air  tùs  e.    'S  an  dara  ceann  bha  Iloachdan 

ua  Pàrlamaid  air  an  aithris  leis  an  robh  a'  Phàpanachd  air  a  dìteadh, 
agus  Reachdan  Ard-Sheanaidh  na  h-Eaglais  Ath-  leasaicht'  air  an 
daingneachadh.  'S  an  treas  ceann  bha  co-chur  air  a  dheanamh  ri 
cor  na  tìre  's  a'  cheart  àm,  air  na  nithibh  a  bha  's  an  dà  cheann  eilei 
B'  e  Alastair  Henderson  a  sgriobh  an  co-chur,  obair  a  tha  dearbh- 
adh  gu  'm  bu  duine  neo-chumanta  comasach  e.  B'  ann  air  an  ath 
Dhi-ciaduin,  an  ochdamh  là  fichead  de  cheud  mhios  an  earraich  a 
rùnaich  iad  gn  'n  ath-nuadhaicheadh  Alb'  an  Cùmhnant.  Thionail 
iad  glè  mhoch  'an  eaglais  Greyfriars;  agus  mu  àm  tòiseachaidh  obair 
an  là  bha  'n  eaglais  agus  an  Cladh  a  bha  timchtoll  oirre  làn  sluaigh 
a  bh'  air  cruinneachadh  do  Dhuneidin  as  gach  cearna  de  Alba. 
Rinn  Mr.  Henderson  ùrnuigh.  B'e  Iarla  Chataoibh,  a  bha  's  an  àm 
ain  lag  agus  air  chrith  le  aois,  an  ceud  duin'  a  chuir  sios  ainm.  'An 
iine  co  grad  's  a  ghabhadh  deanamh  chuir  na  bha  's  an  eaglais  sios 
lan  ainmean.  Thugadh  an  sin  an  Clàr  a  mach  do  'n  Chladh.  Bha 
cuid  's  a'  choimhthional  mhòr  ud  a'  glaodhaich  a  mach  le  aoibhneas 
air  son  na  bha  iad  a'  faicinn,  cuid  eil'  a'  gul  le  guth  àrd ;  bha  cuid 
a'  sgriobhadh  "gu  bàs"  an  dèigh  an  ainmean;  bha  cuid  a'  fosgladh 
chuislean  na  'n  làmhaibh  agus  a'  sgriobhadh  an  ainmean  le  'm  fuil. 
Bha  e  air  a  mheas  gu  'n  robh  trì  fichead  mìle  sluaigh  cruinn  j'an  Dun~ 
eidin  aig  an  àm,  agus  bha  iad  uil'  air  son  a'  Chùmhnaint.  Chuireadh 
a  mach  dùblachadh  dheth  do  gach  cearna  de'n  tìr.  Agus  mu 
dheireadh  an  earraich  's  gann  a  bha  sgìreachd  'an  Alba  anns  naca 
do  chuir  a'  chuid  bu  lionmhoir*  an  làmh  ris  a'  Chùmhnant.  Leis  aT 
Chùmhnant  bha  Alba  banntaichte  ri  chèile,  gu  iad  fèin  a  dhion- 
mdh  o  naimhdibh  na  fìrinn,  's  gu  cathachadh  gu  fnil  'an  aobhar 
Chriosd. 

5.  Dh'aithnich  an  rìgh  's  a  chùirteirean  a  nis  nach  b'  ann  ri  feala- 
dhà  'bha  na|Bùird.  Thuig  iad  gu'm  feumadh  iad  ni-eigin  a  dhean- 
amh.  Chuir  an  Ard-chomhairle  buidheann  a  labhairt  ris  an  rìgh 
mu  staid  na  dùthcha,  agus  chuir  na  Cùmhnantaich,  mar  a  ghoirear 
dhiabh  tuilleadh  'an  eachdraidh,  càirdean  àraidh,  a  measg  an 
ròbh  Iarla  Hadingtoin,  a  mhìneachadh  do  'n  rìgh  nàdur  'us  aobhar 

an  ni  a  rinn  iad.     Ach  bha  teachdairean  nan  easbuigean  'an  Lnn- 

ninn  rompa  le  chèile.   Rinn  na  h-easbuigean  an  Cùmhnant  's  na  bha 

ga  leantuinn  co  beag  's  co  suarrach  's  a  b'  urrainn  iad;  's  thug  iad 

air  an  rìgh  a  chreidsinn  gu'm  biodh  e  furasda  dha  'n  cur  fodha  le 

faobhar  airm.      Bu  mhadaidh-allaidh  gharga  da  rìreadh,   nach 

caomhnadh  an  treud,  na  h-easbuigean  a  bha  's  an  àm  nd  air  Alba. 

Ba  shuarrach  aca  na  fìcheadan  de  mhìltean  sluaigh  a  chuir  an 

ainmean  ris  a'  Chùmhnant,  a  bhi  air  an  cur  gu  bàs,  n'an  gleidheadh 

iad  fèin  an  àite  's  an  greadhnachas.     O  'n  là  so  a  mach  rinn  Tear- 

lach  suas  'inntinn  gu  dhol  a  chogadh  ri  'ìochdaranaibh  dìleas  fèin. 

Ach  cha  robh  e  deas  air  son  a'  chogaidh  fathast,  agus  rinn  e  Mar- 

cns  Hamiltoin  'na  fhear-ionaid  'an  Alba,  gu  bhi  'toirt  air  aghart  nan 

ais-innleachdan  a  bha  e  'n  dùil  a  ghnàthachadh  air  son  na  Cùmh- 

nantaich  a  roinn  na  measg  fèin.     Bha  na  Bùird  a'  tuigsinn  gu  maith 

co  ris  a  bha'n  gnothuch;  agus  an  dèigh  do'n  rìgh  'sdo  Hamilton 

iomadh  car  mu  chnoc  a  chur  dhiubh,  'an  dùil  gu'n  tugadh  iad  thar 

am  buinn  cinn-iùii  nan  Cùmhnantach,  b'  èigin  doibh  mu  dheireadh. 

■triochdadh  co  mòr  's  gu'n  tug  iad  cothrom  dhoibh  Ard-sheanadh 

a  ghairm  cruinn  'an  Glascho  air  a'  cheud  là  thar  fhichead  de  cheud 

mhìos  a'  gheamhraidh  sin  fèin.     Cha  d' fhuair  Ard  sheanadh  na 

h-eaglais  cothrom  cruinneachaidh  rè  fhichead  bliadhna  roimhe  sin. 

Thug  an  rìgh,  mar  an  ceudna,  cead  do  'n  Phàrlamaid  tional  air 

an  ath  Bhealltuinn.     Cha  robh  Pàrlamaid  ann  o  cheann  dusan 

bliadhna  gn  so,  ach  a'  Phàrlamaid  de'  n  d'  rinn   Tearlach  cùis 

mhagaidh  aig  àm  a'  chrùnaidh.     Bha  ullachadh  mòr  air  a  dhean- 

amh  air  son  an  Ard-sheanaidh  so.     Bha  na  ministeirean  agus  an 

luchd-dreuchd  eil'  araon  ro  dheònach  air  an  eaglais  a  ghlanadh. 

JLn  uair  a  shuidh  an  t-Ard-sheanadh  roghnuich  iad  Alastair  Hen- 

derson  mar  Choann-suidhe  do'n  Chùirt.     Chum  Hamilton  a'  chùirt 

lea  là  ri  iarraidh  nithe  a  rèir  toil  an  rìgh.    An  uair  nach  gèilleadh 

fraill  an  Ard-sheanaidh  leud  ròine,  's  a  thuig  am  Fear-ionaid  gu'n 

robh  iad  air  tì  buntainn  ris  na  h-easbuigibh  a  rèir  lagh  eaglais  na 

h-AIba,  dh'èirich  e  'na  sheasamb,  agus  sgaoil  e  t-Ard-sheanadh  'an 


280  EACHDRAIDH  NA  H-ALBA 

ainm  an  rìgh.  Bha  deadh  fhios  aig  buill  an  Ard-sheanaidh  roimh 
làimh  gnr  h-ann  mar  sin  a  bhitheadh ;  cha  do  ghabh  iad  ana-mis- 
neachd  sam  bith.  Chaidh  iad  air  aghart  le  gnothuichibh  na  h-eag- 
lais  mar  nach  biodh  a  leithid  a  neach  is  Hamilton  ann.  Ghabh  iad 
air  aghart  a'  comh-chur  lagh  na  h-eaglais  ri  suidheachadh  nan  eas- 
buigean  Albannach,  agus  gach  riaghailt  eile  bha  feumail,  mar  nach 
biodh  gnothuch  aca  ri  rìgh  no  Morair,  ach  lagh  na  h-eaglais  a 
mhàin.  Bha  ochdar  de  na  h-easbuigibh  air  an  cur  as  an  dreuchd, 
'sair  an  iomsgaradh  o  chomunn  nan  Criosduidh;  bha  ceathrar  eile 
dhiubh  air  an  cur  as  nn  dreuchd  gun  an  iomsgaradh  idir;  chuireadh 
dithis  eile  dhiubh  as  an  dreuchd,  ach  fhuair  iad  cothrom  cùram 
aoin  choimhthionail  a  bhi  orra.  Dh' aisig  an  t-Ard-sheanadh  an 
sin  an  t-ùghdarras  a  bhuineadh  dhoibh  do  chùirtibh  fa  leth  na 
h-eaglais.  Dh'  eirich  an  t-Ard-sheanadh  comharraichte  so  air  an 
fhicheadamh  là  de  mhios  meadhonach  a'  gheamhraidh,  'an  dèigh 
gach  cùis  a  thàinig  fa'n  comhair  a  shocrachadh.  Shuidhich  iad 
mu'n  do  sgaoil  iad  an  là  a  choinnicheadh  iad  a  rìs,  air  an  treas  Di- 
ciaduin  de  mhios  meadhonach  an  t-samhraidh,  1639.  Anns  a  bhi 
co-dhunadh  obair  an  Aird-Sheanaidh,  thuirt  Mr  Henderson,  "thilg 
sinn  a  nis  sios  ballachan  Iericho ;  agus  esan  a  dh'  oidhirpicheas  am 
feasd  ri  'n  togail  biodh  e  air  fhaicill  o  mhallachd  Hieil  a  Bhetelich." 
'An  eachdraidh  eaglaiseach  theirear  an  dara  Ath-leasaehadh  ris  na 
rinn  an  t-Ard-Sheanadh  so,  's  na  lean  as  a  dhèigh. 


CAIB.  XXXIII. 

AN   C0GADH  SIOBHALT*   GU   BAS  THEARLAICH. 

Ged  a  chuir  càirdean  na  h-eaglais  teachdair  'us  litir  thun  an  rìgh 
a  dh'  innseadh  dha  nach  robh  na  'n  amharc  àr  a  mach  a  dheanamh 
an  aghaidh  a  riaghlaidh  air  aon  chor,  ach  a  mhàin  an  còraichean 
dligheach  fèin  a  sheasamh,  cha  robh  dad  ac'  air  son  sin.  Thòisich. 
Tearlach  da  rìreadh  ag  ullachadh  air  son  cogaidh.  Bha  fios  aig  na 
Cùnihnantaich  air  sin,  's  cha  robh  iad  fein  na  'n  tàmh.  Ghairm  iad 
dhachaidh  an  luchd-dùthcha  a  bha'n  armaibh  fa  leth  na  Roinn-Eòrpa 
gus  an  còmhnadh  'an  àm  feuma.  Thòisicheadh  air  ullachadh  arm- 
achd  anns  gach  baile  mòr,  agus  air  teagasg  armchleas  do  òigridh  na 
dùthcha  thall  's  a  bhos.  Agus  thàinig  Seanalair  Daibhidh  Lesli 
a  bha  fada  's  an  arm  Lochluinneach,  dhachaidh  gu  stiùireadh  an 
airm  Albannaich  a  ghabhail  os  làimh. 

2.  Fhuair  Tearlach  còrr  'us  fichead  mile  saighdear  air  an  cur  'an 
uidheam,  agus  àireamh  rèisimeidean  marc-shluaigh,  agus  càbhlach 
lionmhor  a  sheòl  gu  Lìbhte,  'sna  h-àitibh  eil'  a  th'  air  gach  taobh 
de'n  amhainn  Friù,  aig  an  àm  cheudn'  an  tàinig  an  t-arm  tìre  go. 
crioch  a  deas  Alba.  Cha  'n  fhaigheadh  na  saighdeara  mar'  air  tìr 
aig  co  maith  's  a  bha  'n  t-oirthir  air  a  dhionadh.      Agus  'n  uair  a 

*  Feumar  aideachadh  gu  bheil  am  modh  labhairt  so  ro  choslach  ris  a' 
Eheurla.  Thug  luchd  BeuiT  am  focal  civit  o  'n  Laidinn.  Theirea^h 
Laidinnich  bellum  civile  ri  cogadh  a  bhiodh  aig  aon  phàirt  de  bhaile  no 
de  dhùthaich  ri  pàirt  eile.  'S  e  sin  a  tha  Gaill  a'  ciallachadh  le  àwìl  war^ 
agus  's  e'n  dearbh  ni  sin,  le  easbhuidh  focail  is  fear  a  thuigear,  a  tha  Mbn 
a*  ciallachadh  le  "  Cogadh  Sìobhalt"— rioghachd  roinnte  na  h-aghaidh 
fèin. 


332  EACHDRAIDH  KA  H-ALBA 

ràinig  Tearlach  ceann  a  tuath  Shasuinn  air  cheann  an  airm  thìre, 
ehoinnich  Seanalair  Lesli  an  sin  e'  càmpachadh  air  mullach  cnuic 
ris  an  abrar  Duns  Law,  air  cheann  cuig  mìle  fichead  saighdear. 
'K  uair  a  chunnaic  Tearlach  lionmhoireachd  'us  òrdugh  nan  Albann- 
ach,  agus  craos  fosgailte  dhà  fhichead  gunna  mòr  a  bh'  air  an  soc- 
rachadh  air  malaidh  a'  chnuic  fa  chomhair,  mheas  e  gu  'm  bu  ghlice 
deanamh  air  a  shocair.  Bha  Lesli  deònach  air  gabhail  ri  cùmhnant- 
aibh  sìth,  agus  dh'  aontaich  an  rìgh  ri  sìth  a  dheanamh  air  chumha 
gu'n  sgaoileadh  araon  an  t-arm  Albannach  'us  Sasunnach,  agus  gu'in 
biodh  Ard-Sheanadh  agus  Pàrlamaid  Albannach  air  an  gairm  cruinn 
air  son  gach  ni  a  bhuineadh  do  'n  rioghachd  a  chur  ceart.  Bha 
dùil  aig  Tearlach  gu  'n  gleidheadh  e  na  h-easbuigean,  co  dhiù,  ai? 
sheòl-eigin  ceangailte  ris  an  eaglais  gus  an  tigeadh  àm  a  b'  iomchuidh 
gus  an  aiseag  gu  làn  chumhachd.  Ach  bha'n  ath  Ard-Sheanadh  a 
ehoinnich  co  ionann  fuathach  air  a'  chuing  easbuigich  ris  an  Ard- 
Sheanadh  a  choinnich  's  a'  gheamhradh  roimhe,  's  a  bhuin  ris  na 
h-easbuigibh  mar  dh'  ainmich  sinn.  Thagair  a  Phàrlamaid,  mar  an 
•eudn',  a  dlighe  fèin  's  na  h-uile  seadh,  air  nach  robh  còir  aig  an 
rìgh  briseadh  a  stigh.  Ghabh  Tearlach  a  nis  seasmhachd  nan 
Albannach,  mar  a'  toirt  dùbhlan  dha  fèin  air  son  na  b'  urrainn  e 
dheanamh ;  agus  thòisich  e  as  ùr  ag  ullachadh  air  son  a'  chogaidh. 
Co  luath  's  a  thuig  cinn-iùil  nan  Cùmhnantach  sin,  ghairm  iad  fèin 
an  armailt  'an  ceann  a  chèile.  'N  uair  a  bha  iad  ga  'n  leigeadh  air 
lalbh  an  uraidh  fhuair  na  saighdeara  cumanta  rabhadh  a  bhi  deas 
% u  tional  a  rìs  'n  uair  a  gheibheadh  iad  fios.  Agus  chum  iad  na 
h-oifigearan  air  leth  pàighidh  fad  na  h-ùine.  Mar  sin  cha  bu  luaith' 
a  bha  fios  air  a  chur  air  gach  roinn  fa  leth  de'n  arm,  na  bha  iad 
fleas  air  son  ruith  gu'm  brataichibh  a  rls. 

3.  Fhuair  Tearlach  sàrachadh  mòr  mu'n  d'  fhuair  e  ri  chèir 
a'  bheag  iam  bith  de  armailt  le  cion  airgid.  Ghairm  e  'Phàrlamaid 
Bhasunnach  'an  ceann  a'  cheil'  air  son  cuideachadh  airgid  a  thoirt 
iha.  Ach  mar  is  maith  a  bha  fìos  aig  buill  na  Pàrlamaid  nach 
b'  ann  air  son  feum  na  rioghachd  a  bha  'n  t-airgiod  air  iarraidh,  ach 

air  son  peanas  a  dheanamh  air  Cùmhnantaich  Alba,  cha  tugadh  iad 
airgiod  dha ;  ach  thòisich  iad  air  cur  an  gearainean  fèin  fa  chomhair 
an  rìgh,  's  a'  rannsachadh  a  mach  nithe  a  bha  clì  's  a'  Phàrlamaid  a 
bh'  ann  mu  dheireadh.  An  dèigh  mòran  mèigheanachd  le  luchd 
dreuchd  an  rìgh,  ag  aslachadh  orra  cuideachadh  an  rìgh  a  chur  air 
thoiseach  air  gach  ni  eil',  agus  iadsan  a'  leantuinn  air  sin  a  dhiùlt- 
adh,  dh'fhuadaich  Tearlach  air  falbh  a'  Phàrlamaid  so,  mar  an 
ceudna,  gun  ni  a  dheanamh  ach  gearan.  Thòisich  an  rìgh  an  sin 
air  trusadh  airgid  anns  gach  dòigh  eil'  a  dh'fheudadh  e.  Thug 
casbuigean  Shasuinn  mòran  airgid  dha  gus  a  chuideachadh  'an  cur 
sios  Chùmhnantach  Alba.  Thug  a  chuid  oifigeara  fèin  rud  maith 
dha;  agus  leis  na  thug  e  o  na  ceannaichibh  Spàinneach,  agus  o 
luchd-luingeas,  chaidh  aig'  air  dòrlach  shaighdeara  fhaotainn  'n  an 
uidheam  mu  dheireadh  an  earraich. 

4.  Cha  d'  fhan  na  saighdearan  Albannach  aig  an  àm  so  gus  an 
tigeadh  Tearlach.     Ghabh  iad  air  aghart  gu  briseadh  a  steach  air 
Sasunn,  agus  choinnich  Morair  Conbhaigh  iad  air  e  fèin  a  shuidh- 
eachadh  air  taobh  deas  amhainn  Thaighne,  le  Bateri  ghunnaidheaa 
mòr',  agus  sea  mìle  saighdear,  gus  an  cumail  air  an  ais.     Chuir  na 
h-Albannaich  a  chuid  ghunnaidhean  'n  an  tàmh,  's  ghabh  iad  seachad 
air  an  àth,  's  chuir  iad  an  ruaig  air  an  arm  Shasunnach,  a  theich  ga 
ruig  Iorc  co  luath  's  a  b'  urrainn  iad.     Bha  so  air  an  ochdamh  là  fich- 
cad  de  cheud  mhìos  an  fhoghair,  1640.     Ghabh  na  h-Albannaich 
sealbh  air  Northumberland,  'us  Durham,  far  an  d'fhan  iad,  rè 
bliadhna,  gu  sàmhach,  riaghailteach,  agus  na  Puritanaich  Shasunn- 
ach  glè  thoilicht'  air  son  a  bhi  ga  'm  faicinn  ann,  mar  bha  iad  'n  an 
dion  doibh  fèin  an  aghaidh  ain-tighearnais  an  rìgh  's  nan  easbuigean. 
Thug  Tearlach,  'na  airc,  an  oidhirp  air  na  Morairean  Sasunnach 
aomadh  gu  airgiod  a'  thogail  dha  gun  dol  'an  eisimeil  tigh  eile  na 
Pàrlamaid  idir.      Cha  deanadh  na  Morairean  sud  air  àilghios ;  bha 
fìos  aca  nach  freagradh  e.     Ged  bu  chruaidh  e,  b'  èigin  do  Thearl- 
ach  a  nis  a'  Phàrlamaid  a  ghairm  cruinn  an  cuigeamh  uair.    Shuidh 
an  cruinneachadh  bo,  ris  an  abrar  a'  Phàrlamaid  Fhad'  an  eachd- 

raidh  Shasuinn/air  an  treas  là  de  clieud  mhìos  a'  gheamhraidh  1640. 
'An  àite  tòiseachadh  air  airgiod  òrduchadh  do  'n  rìgh  's  ann  a  chaidh 
a  Phàrlamaid  so  fad  air  thoiseach  air  an  fheadhainn  a  bha  roimpe 
ann  an  cur  an  aghaidh  ain-  tighearnais  an  rìgh  's  a'  luchd-comhairle. 
Chuireadh  fear  dhiubh,  d'am  b'  ainm  Iarla  Straford  fo  dheuchainn 
air  son  a  bheatha,  's  chuireadh  gu  bàs  e  mu  thoiseach  an  t-samh- 
raidh  an  dèigh  sin,  Chuireadh  Ard-easbuig  Laud  'am  priosun  aig 
an  àm,  's  chuireadh  gu  bàs  e  'n  dèigh  sin.  Theich  an  fheadhainn 
eile  bu  ro  mheasa  dhiubh,  le'm  beatha  do  rioghachdaibh  cèin. 
'S  ann  mu  thoiseach  an  fhoghair,  1641,  a  fhuair  a'  Phàrlamaid  ùine 
gu  smuaineachadh  air  gnothuichibh  airgiodach.  Bha  Tearlach 
roimhe  so  air  deanamh  sìth  ris  an  arm  Albannach,  agus  air  geall- 
tuian  gu'n  rachadh  e  fèin  a  dh'  Alba  gu  bhi  làthair  aig  a'  Phàrlamaid 
a  bha  gu  coinneachadh  an  sin.  Dhaingnich  a'  Phàrlamaid  Shas- 
nnnach  a  nis  an  còrdadh  so,  agus  thug  iad  pàigheadh  do  'n  arm 
Albannach  rè  na  h-ùin'  a  bha  iad  'an  Sasunn — ochd  ceud  gu  leth 
Punnd  Sasunnach  's  an  là ;  agus  trì  ceud  mìle  Punnd  Sasunnach  a 
thuilleadh  air  sin  gus  an  cuideachadh,  na'm  feumadh  iad  èiridh  aig 
àm  sam  bith  an  dèigh  sin. 

5.  Ràinig  Tearlach  Duneidin  air  a'  cheathramh  là  deug  de  cheud 
mhìos  an  fhoghair,  1641.  Bha  e  nis  a'  leigeadh  air  a  bhi  riaraichte 
leis  na  h-uile  nithibh  a  dheanamh  a'  Phàrlamaid.  Bha  e  le  làimh 
fhialaidh  a'  buileachadh  onairean  'us  thiodhlacan  air  an  fheadhaihn 
is  faid'  a  bha  'cur  'na  aghaidh  roimhe  sin.  Dh'  àrdaich  e  Seanal- 
air  Lesli  gu  bhi  'na  Iarla  Lebhen.  Rinn  e  Marcus  de  Iarl'  Ear- 
raghàeil;  dh'àrdaich  e  cuid  eile  gn  bhi  'nam  Morairibh,  'sbhuilich 
e  tiodhlacan  'us  duaisean  saoibhir  air  cuid  de  na  ministeiribh.  Ach 
aig  an  àm  cheudn'  an  robh  Tearlach  co  suilbhir  a  sud  a  measg 
nan  Cùmhnantach,  fhuaradh  a  mach  gu'n  robh  e  gu  h-uaigneach  a' 
comh-sgriobhadh  ri  buidhinn  a  bha  Iarla  Mhontrois  an  dèigh  a 
thogail  'na  aobhar  fèin,  'an  aghaidh  nan  Cùmhnantach.  'An  dèigh 
do  Thearlach  fantuinn  rè  thrì  mìosan  'an  Duneidin,  ghairmeadh  air 
falbh  e  gu  grad  le  àr  a  mach  a  thòisich  'an  Eirinn.     Dh'  iarr  e  air 

a'  Phàrlamaid  Albannaich  còmhnadh  shaighdearan  a  thoirt  dha  gus 
a'  cheannairc  Eirionnach  a  chur  fodha.  Agus  tha  e  na  dhearbh- 
adh  comharraicht'  air  co  beag  earbsa  's  a  bh'aig  an  t-sluagh  a  measg 
an  robh  e  nis  à  Tearlach,  gu'n  robh  iad  a'  cur  as  a  leth  gur  e  fèin 
a  ghluais  na  Pàpanaich  Eirionnach  gu  ceannairc,  air  son  dioghal- 
tas  a  dheanamh  air  na  Pròstanaich.  Bha  na  Pàpanaich  Eirionn- 
ach  'an  dùil  gu'n  saoradh  siad  iad  fèin  o  ùghdarras  an  rìgh  'an 
nithibh  spioradail  'us  aimsireil,  mar  a  bha  na  h-Albannaich  fèin. 
Ach  0 !  cia  eadar-dhealaicht'  an  dòigh  a  ghabhadh  's  an  dà  riogh- 
achd  air  son  na  crìche  sin.  Thòisich  na  h-Eirionnaich  air  obair  a' 
mhortaidh,  a  bha  'dearbhadh  cia  uaith'  a  bha  iad  air  an  lasadh. 
Cha  robh  caomhnadh  ac'  air  firionn  no  boirionn,  beag  no  mòr,  a 
bhuineadh  do'n  chreidimh  Phròstanach.  Fhad  's  a  mhair  obair  a' 
mhortaidh  'an  taobh  deas  'us  's  iar  Eirinn,  tha  e  air  a  mheas  leis 
a'  mhuinntir  is  ìsle  tha  ga  chur,  gu'n  do  mharbhadh  dà  fhichead 
mìF,  eadar  bheag  'us  mhòr.  Tha  cuid  eil'  ag  ràdh  gu'n  robh  dhà 
uiread  sin  air  am  marbhadh.  Chuir  a'  Phàrlamaid  Albannach 
àireamh  rdisimeidean  a  null  gus  an  luchd-duthcha  fèin,  a  bha  'n 
taobh  tuath  Eirinn,  a  chuideachadh. 

6.  Goirid  an  dèigh  do  Thearlach  pilltinn  air  ais  do  Shasunn, 
chaidh  e  fèin  's  Pàrlamaid  na  dùthcha  sin,  gu  h-iomlan  a  mach 
air  a  chèile.  Chuir  Buill  na  Pàrlamaid  ri  chèile  litir-ghearain,  ris 
an  abrar  's  a  Bheurla  Remonstrance,  anns  an  d'  ainmich  iad  gach 
cùis  ghearain  a  bh'  ac'  an  aghaidh  an  rìgh,  's  a  luchd-comhairle. 
Bha  iad  fèin  'us  Tigh  nam  Morairean  gu  còrdadh  mu'n  Litir 
chomharraichte  so,  agus  dh'  fheumadh  an  rìgh  an  sin  aontachadh 
leis  gach  ni  a  bha  iad  ag  iarraidh  innte.  'Am  measg  nithe  eile, 
chuir  iad  an  aghaidh  nan  easbuigean,  's  nach  feudadh  àite-suidh' 
a  bhi  ac'  'an  Tigh  nam  Morairean.  Dh'  iarr  a'  Phàrlamaid  thap- 
aidh  so,  mar  an  ceudna,  riaghladh  an  airm  a  bhi  air  thoirt  thairis 
do  'n  Phàrlamaid  uaithe  sud  a  mach.  Fhuair  an  rìgh,  le  òrdugh 
Ard-fhear  lagha  na  rioghachd,  cuigear  de  Bhuill  na  Pàrlamaid  ud 
air  an  dìteadh  air  son  àird-cheannairc,  agus  chaidh  e  fèin  do  thigh  na 

Pàrlamaid  le  àireamh  shaighdearean  gus  an  cur  an  làimh.     B'e  so 
toiseach  na  h-aimhreit.      Chaidh  baile  Lunuinn  thar  a  chèile  gu 
buileach  a  nis.      Dh'  f  hàg  an  rìgh  baile  Lunuinn,  's  chaidh  e  gu 
àite  ris  an  abrar  Dòbher,  far  an  do  dhealaich  a  bhan-rìgh  ris,  agus 
an  deachaidh  i  do'n  Olaind'  còmhladh  ri  a  nighinn  a  bh'  air  pòsadh 
Prionns'  Orange.     Chaidh  Tearlach  an  dèigh  sin  do  bhaile  Iorc. 
Chruinnich  àireamh  maith  uaislean  da  ionnsuidh  an  sin,  agus  chuir 
e  suas  a'  bhratach  rioghail  mar  shuaicheantas  cogaidh  aig  Noting- 
ham  air  an  dara  là  fichead  de  cheud  mhios  an  fhoghair  1642.    Bha 
'Phàrlamaid  roimhe  so  air  fiadhachadh  a  chur  a  mach  feadh  na 
dùthcha,  gu  muinntir  sam  bith  leis  am  b'  àill  airgiod  iasaid  a  thoirt 
dhoibh,  agus  seudan,  gu  armailt  a  chur  'an  uidheam  air  son  iad 
fèin,  agus  pears'  an  rìgh  a  dhionadh  o  dhroch  luchd-comhairle. 
Fhuair  iad  barrachd  sheudan  air  na  b'  urrainn  tigh-ionmhais  na 
Pàrlamaid  a  chumail,  agus  mòran  airgid  mar  an  ceudna.    Thòisich 
an  cogadh  air  gach  taobh.    Fhuair  Tearlach  gràinne  shaighdearan 
à  Eirinn.     Chuir  a'  Phàrlamaid  fios  air  an  arm  Albannach  gus  an 
cuideachadh.     Dh'  aontaich  na  h-Albannaich  tighinn  air  chumha 
gu  'n  gabhadh  a'  Phàrlamaid  an  Cùmhnant.  Bha  mar  so,  a'  chuid 
bu  lionmhoire  de  shluagh  an  dà  rioghachd,  banntaichte  ri  chèil' 
'an  aghaidh  an  rlgh.     Chuireadh  mìle  thar  fhichead  saighdear  do 
Shasunn  as  Alba,  gu  bhi  air  am  pàigheadh  leis  a'  Phàrlamaid 
Shasunnaich,  a  dh'òrduich  an  Cùmhnant  'sa'  Chomh-bhoinn  a  bhi 
air  an  gabhail  's  an  dà  rioghachd. 

7.  An  dèigh  do  'n  arm  Albannach  a  dhol  'an  ceann  airm  na  Pàr- 
lamaid,  thiòsich  aobhar  an  rìgh,  a  bha  roimhe  sin  soirbheachail, 
a'  dol  air  ais.  Mar  thoradh  air  a  chomh-aontachadh  a  thachair 
eadar  Pàrlamaid  an  dà  rioghachd,  shuidh  an  t-Ard-Sheanadh 
ainmeil  a  chuir  ri  chèile  Leabhar  Aithghearr  nan  Ceist,  agus  Oideis 
na  h-Eaglais,  'san  Iar-mhinisteir  ann  am  mìos  meadhonach  an 
t-samhraidh  3  643.  Bha  sea  fichead  ministeir  'us  aon  'san  Ard- 
Sheanadh  so.  Bha  deichnear  de  na  Morairean,  agus  fichead  de 
uaislibh  na  Pàrlamaid  còmhladh  riu.     Bha  cuigear  mhinisteirean 

as  Alba  ann,  a  measg  an  robh  Mr  Alastair  Henderson,  agus  Seòras 
Oillespi ;  agus  triùir  de  àrd-mhaithibh  na  rioghachd  mar  Sheanair- 
ibh.  Lean  iad  air  suidh'  àireamh  bhliadhnachan  gus  an  do  tharr- 
uing  iad  riaghailtean  air  son  aoradh  follaiseach,  agus  Leabhar 
Aidmheil  a'  Chreidimh. 

8.  Chriochnaich  a*  bhliadhna  1644  gu  ro  challail  do  'n  aobhar 
Bioghail.  Bha  Cromuel  a  nis  air  èiridh  àrd  's  an  arm  Shasunn- 
aeh.  Thòisich  an  duine  cruadalach  so  'na  chaiptin  'an  arm  na 
Pàrlamaid,  agus  'an  ùine  ghoirid  dh'  èirich  e  gu  bhi  'na  Sheanalair. 
'S  ann  le  marc-shluagh  gu  h-àraidh  a  bha  esan  a'  deanamh  gaisge. 
Cha  sheasadh  marc-shluagh  an  rìgh  idir  roimhe.  Ach  'nuair  & 
bha  aobhar  an  rìgh  air  tuiteam  iosal  an  Sasunn,  bha  e  air  a  mhis- 
neachadh  le  bhi  cluinntinn  mar  a  bha  Montròs,  a  sheirbhiseach 
dìleas,  a'  soirbheachadh  'an  Alba.  Bha  'n  saighdear  fuilteach  so 
'na  phriosunach  'an  Caisteal  Dhuneidin  'n  uair  a  bha  Tearlaeh  an 
sin.  Ach  co  luath  's  a  fhuair  e  cead  a  choise,  chaidh  e  do  Shas- 
unn  a  chur  a  chomhairle  ris  an  rìgh.  Ghealladh  àireamh  shaigh- 
dearan  a  chur  a  Eirinn  thuige.  Phill  e  do  Alba,  's  thruis  e  beagan 
mhìltean  ri  chèil',  a  chuir  e  'n  ceann  nan  Eirionnach  a  thàinig  air 
tlr  'an  taobh  'siar  Alba.  Bha  eadar  a  cuig  's  a  sea  mhìltean  aige. 
Leo  sin  chuir  e  'n  ruaig  air  a'  bheagan  airm  a  bha  'nis  'an  Alba 
caochladh  uairean.  Feudar  a  ràdh  gu'n  do  choisinn  e  'bhuaidh 
sea  uairean  an  car  bu  lugh'  an  aghaidh  arm  beag  nan  Cùmhnant- 
ach.  Ged  bu  shaighdear  seòlta  Montròs,  cha  robh  ann  deth  ach 
eutroman.  Bha  e  co  mòr  air  a  thogail  suas  le  'shoirbheachadh 
's  gu'n  do  sgriobh  e  mar  so  gu  Tearlach,  "cha'n  'eil  mi  'g  iarraidh, 
an  dèigh  an  dùthaich  so  a'  cheannsachadh  do  bhur  Mòrachd,  agus 
huaidh  a  thoirt  o  Dhan  gu  Beersèba,  ach  gu'n  tugadh  sibh  dhomh 
•cead  a  ràdh  mar  thuirt  Seanalair  Dhaibhidh  ri  'mhaighstir,  'thig 
fèin,  air  eagal  gu'm  bi'n  dùthaich  air  a  h-ainmeachadh  ormsa.'" 
Cha  do  lean  so  fada.  Cha  'n  f  hòghnadh  le  Montròs  Alb'  a  cheann- 
sachadh.  Thog  e  air  gu  dol  a  steach  air  taobh  tuath  Slusumn. 
Chuir  Cinn-iùii  nan  Cùmhnantach  fios  air  Seanalair  Lasli,  Iarla 

Lebhen,  greasad  a  nall  à  ceann  a  deas  Shasuinn,  agus  coinneamh 
a  churaail  ri  Montròs.  Air  maduinn  an  treas  là  deug  de  cheud 
mhìos  an  fhoghair,  1645,  thàinig  Iarla  Lebhen  le  sea  mìle  saighdear 
tapaidh  air  Montròs  gun  fhios,  aig  àite  ris  an  abrar  Philiphaugh, 
faisg  air  Selcirc,  Chuir  e  as  gu  tur  do  armailt  Mhontrois;  theich 
an  ceannard  fèin  le  'bheatha  do  na  beanntaibh  le  dà  fhichead  mar- 
cach.  Goirid  an  dèigh  sin  fhuair  e  air  teicheadh  gu  tìr  mòr  na 
h-Eòrpa;  mar  sin  chaidh  e  as  o'n  chroich  aig  an  àm  sin;  "ach  bha 
chòcrach  a'  fàs." 

9.  Bha  Tearlach  a  nis  air  na  h-uile  dòchas  a  chall  a  thaobh 
Alba,  agus  bha  gach  cearna  de  Shasunn  gu  bhi  air  an  toirt  as  a 
làmhaibh  gu  buileach  mu'n  àm  so.  Bha  'chuid  saighdearan  a'  call 
am  misneachd,  agus  saighdearan  na  Pàrlamaid  air  an  robh  Crom- 
uel  'na  cheannard  a'  fàs  'am  misneachd.  Air  a  theannachadh  air 
gach  taobh,  's  gu'n  fhios  aige  ciod  a  dheanadh  e,  's  e  smuainich  e 
gu'n  tilgeadh  se  e  fèin  air  caoimhneas  an  airm  Albannaich,  a  bha 
e'a  dìiil  a  bhuineadh  ris  ni  bu  shuairce  na  arm  na  Pàrlamaid. 
Dh'  f han  e  ochd  mìosan  's  a'  champ  Albannach ;  ach  bha  'n  Cog- 
adh  Sìobhalt  a  nis  air  sgur,  agus  an  t-arm  Albannach  air  pilltinn 
dhachaidh ;  's  cha  b'  urrainn  iad  a  chumail  ni  b'  f haide.  Roghnuich, 
e  fèin  a  bhi  'an  aon  de  'lùchairtean  faisg  air  Lunuinn,  air  son 
comh-sgriobhadh  a  chumail  ris  a'  Phàrlamaid;  agus  thugadh 
seachad  e  do  arm  na  Pàrlamaid,  'an  dèigh  gealladh  sòluimte 
fhaotainn  nach  deantadh  coire  sam  bith  no  ainneart  air  pears'  an 
rigii.  Threòraich  Iarla  Lebhen  'an  sin  an  t-arm  air  ais  do'n  dùth- 
aich  fèin.  Tha  cuid  a'  faotainn  coire  do'n  arm  Albannach  airson 
an  rlgh  a  thoirt  suas  do'n  arm  Shasunnach  idir.  Tha  iad  le  so  a' 
taisbeanadh  am  mì-ruin  's  an  aineòlais.  Cha  b'  urrainn  na  h-Alb- 
annaich  a  chumail  gun  chogadh  ris  an  arm  Shasunnach,  ni  bha  'n 
aghaidh  an  aobhair  air  son  an  tàinig  iad  ga'n  còmhnadh.  Agug 
ged  a  chumadh  iad  e  ciod  a  dheanadh  iad  ris  ?  agus  co  fad'  's  a  bu 
lèir  do  dhuin'  aig  an  àm  cha  robh  cunnart  air  bith  gu'n  tachradh 
do'n  rìgh  mar  a  thachair. 

10.  Lean  a'  Phàrlamaid  air  coluadar  'an  sgrìobhadh  a  chumail 
ris  an  rìgh  greis  an  dèigh  dhoibh  f haotainn  'n  an  làmhaibh  fèin ; 
ach  chum  iad  'na  phriosunach  e.  Cha  robh  ni  a  dh'iarr  iad  air 
nach  gealladh  e  dhoibh  mu  dheireadh  ach  dà  ni ;  b'  e  sin  easbuig- 
eachd  a  chur  sios  's  an  eaglais,  agus  a  chàirdean  no  a  luchd-comh- 
airle  thoirt  thairis  gu  peanas.  Cha  'n  aontaicheadh  e  ris  an  dà  ni 
sin.  Ach  na  'm  biodh  earbsa  sam  bith  aig  a'  Phàrlamaid  a  cliù 
Thearlaich,  bha  iad  air  bi  riaraichte  gu  leòr  leis  na  gheall  e.  Bha 
fios  aca  co  luath  's  a  gheibheadh  e  'n  cothrom  gu  'm  feuchadh  e 
ri  n  cur  fodha  rìs,  agus  an  saorsainn  uile  thoirt  uatha.  Bha 
Cromuel  gaiomhach  anns  a  bhi  riaghladh  nan  cumhachan  a 
dheanadh  an  rìgh  ris  a'  Phàrlamaid.  Bha  àit  aige-san  's  a'  Phàr- 
lamaid,  a  Lhuilleadh  air  e  bhi  da  rìreadh,  'na  cheann  air  an  arm. 
Bha  'n  rìgh  a'  gabhail  air  a  bhi  glè  chàirdeach  do  Chromuel.  Cha 
robh  inbhe  no  urram  nach  gealladh  e  dha.  Ghlac  Cromuel  litir 
o  'n  rìgh  thun  na  ban-righ  a  bha  's  an  Fhraing  anns  an  dubhairt  e 
"  gun  eagal  a  bhi  oirr'  air  son  esan  a  bhi  'gealltuinn  cus; — 
'n  uair  a  thigeadh  an  t-àm,  gu'm  b'  aithne  dha-san  ròpan  cainb'  a 
chàradh  mu  amhaichibh  nan  daoidhearan  'an  àite  gartan  sìde." 
Cha  stadadh  Cromuel  an  dèigh  so  gus  an  d'  fhuair  e  amhach 
Thearlaich  air  an  ealaig,  ni  a  bha  e  cinnteach  a  dhean^dh  Tearlach 
airsan  na  'm  faigheadh  e  gu  bràth  an  cothrom.  Chuir  an  ceannard 
neo  sgreamhail  so  fear  de  'chuid  oifigearan  le  dà  rèisimeid  gu  Tigh 
na  Pàrlamaid,  agus  sgiùrs  am  fear  sin  air  falbh  dà  cheud  de  Bhuill 
na  cùirte  sin.  Cha  d'fhàg  e  ann  ach  mu  thrì  fichead,  a  bha  de  'n 
aon  bheachd  ri  Cromuel  fèin,  agus  ris  an  abair  sgriobhadairean,  an* 
Kumpull.  Thag  e  orra  sin  Beachd  a  dhaingneachadh  leis  an, 
robh  an  rìgh  air  a  dhìteadh  mar  ciontach  de  àrd-cheannairc  air 
son  cogaidh  an  aghaidh  na  Pàrlamaid.  Chuireadh  Tearlach  fo  - 
dheuchainn  a  bheatha  'rèir  an  Beachd  so,  ach  cha  'n  aidicheadh  e. 
ùghdarras  na  Cùirt  a  bha  ga  dhìteadh  idir.  Co  dhiù  dhìt  iadl 
e  gu  bhi  air  a  chur  gu  bàs.  Chuireadh  an  ceann  dheth,  fa 
chomhair  lùchairt  White-hall  air  an  deicheamh  là  fichead  de  yn 

cheud  mhìos,  1649.  Thug  Cromuel,  an[sin,  ma'n  airidh  Comh- 
fhlaitheachd  a  bhi  air  a  h-èigheach  air  son  nan  eileanaibh  Brea- 
tunnach. 


CAIB.  XXXIV. 

a'  chomh-fhlaitheachd. 

'N  UAIR  a  thuigeadh  'an  Alba  cionnus  a  bha  Cromuel  's  a  luchd- 
cuideachaidh  a'  làimhseachadh  an  rìgh,  bha  sluagh  na  dùthcha  glè* 
dhiombach.  Agus  chaidh  cuid  co  fad'  's  gii  'n  d'  iarr  iad  a  dhol  a 
chogadh  an  aghaidh  arm  Chromueil  fathast.  Cha  robh  Cinn-iùil  nan 
Cumhnantach  deònach  air  dol  co  fada  sud,  agus  labhair  na  minis- 
teirean  mar  le  aon  ghuth  an  aghaidh  cogaidh.  Ach  fhuair  Diùc 
Hamiltoin  àireamh  mhìltean  de  'shaighdearan  òga,  dealasach  air 
taobh  an  rìgh  mar  bha  e  fèin,  gus  a  leantuinn  do  Shasunn  a  chuid- 
cachadh  chàirdean  sam  bith  a  bh'  aig  an  rìgh  an  sin.  Thàinig 
Cromuel  gu  h-obann  air  an  Diùc,  aig  àite  ris  an  abrar  Uarsington, 
*s  chuir  e  'n  ruaig  air  a  shaighdearaibh  neo-iunnsaichte ;  òhaidh  an 
Diùc  fèin  a  dheanamh  'na  phriosunach,  's  a  rls  a  chur  gu  bàs.  Cha 
tàinig  ach  tearc  de  a  luchd-leanmhuinn  air  an  ais. 

2.  Ach  'n  uair  a  chualas  'an  Duneidin  gu'n  do  chuireadh  Tear- 
lach  gu  bàs,  bha  gach  àrd  'us  iosal  air  an  lionadh  le  feirg.  Ràinig 
an  naigheachd  air  an  t-Sabaid;  agus  air  an  ath  là  chaidh  Tearlach 
II.,  mac  'us  oighre  'n  fhir  a  chuireadh  gu  bàs,  èigheach  'na  rìgh. 
Cha  robh  an  t-òganach  so  ach  ochd  bliadhna  deug  a  dh'  aois  aig 
an  àm — gill'  àrd,  caol,  odhar,  làn  clìcireachd  'us  mealltaìreachd. 
Bha  e  air  teicheadh  do  'n  Olaind  roimhe  sud.  Ach  ged  a  bha  iad 
dleasdanach  do  'n  rìgh,  'na  inbhe  fèin,  cha  robh  iad  gus  a  ghabhail 


a'  chomh-fhlaitheachd.  291 

gun  chumhachan.  Dh'  fheumadh  e  a'  Chomhbhoinn  shòluimte  's  an 
Cumhnant'  aideachadh,  's  a  làmh  sgriobhaidh  a  chur  riu,  mu  'n 
gabhadh  iadsan  orra  fèin  bòidean  a  bhi  dìleas  dha.    Chaidh  teachd- 
airean  a  chur  da  ionnsuidh  air  son  còrdaidh  ris  mu'n  ghnothuch  so. 
Bha  Tearlach  òg  deònach  gu  leòr  air  na  h-uile  ni  a  dh'  iarr  a'  Phàr- 
lamaid  Albannach  a  dheanamh — 'se  bha.     Ciod  an  ni  nach  dean- 
adh  's  nach  gealladh  esan,  'n  uair  a  bhiodh  sin  gus  a  ghnothuch 
fèin  a  chur  air  aghart?    Ach  bha  e  'cumail  a  ghnothuich  greis  gun 
chur  an  dara  taobh  gus  am  faiceadh  e  ciod  a  thachradh  do  inn- 
leachd  uaigneach  eil'  air  nach  robh  fios  an  sin.      Bha  e  'n  dèigh 
Montròs  fuilteach  a  chur  a  nall  do  thaobh  tuath  Alba  le  sea  ceud 
Gearmailteach,  agus  tearc  de  Bioghalaich  abh'  air  teicheadh  do'n 
Olaind  an  dèigh  bàis  'athar.      Na 'n  soirbhicheadh  le  Montròs, 
mar  bha  e'n  dùil,  gheibheadh  Tearlach  air  ais  gu  rioghachd  a  shinn- 
sir  gun  taing  do  'n  Phàrlamaid ;  gun  a  bhi  fo  Chùmhnant  idir. 
'S  mar  sin  ged  a  bha  e  gealltuinn  nan  uile  nithe  a  dh'  iarr  iad,  bha 
e  'faotainn  leth-sgeulan  gu  dàil  a  chuir  's  an  ni.    Thàinig  Montròs 
air  tìr  'an  Arcu.    Thug  e  air  àireamh  de  òigridh  an  eilein  sin  gabh- 
ail  's  an  arm  aige.     L*eo  sin  's  na  thug  e  as  a'  Ghearmailt,  ghabh  e 
air  aghart  gu  tir-mòr  Alba.    Ach  choinnich  oifigeach  da  'm  b'  ainm 
Strachan  fo  chomannda  Lesli  e,  air  iomall  a  tuath  Shiorrachd  Rois, 
*s  chuir  e  as  a  chèil'  a  chuid  shaighdearan.     Theich  Montròs  'na 
aonar,  's  chuir  e  eudach  saighdeir  cumant'  air  fèin,  gus  a  chur  as 
aithne.    Thug  se  e  fèin  suas  do  Mhac  Leòid  Asainn,  a  bha  air  bith 
roimhe  sin,  'na  'armailt  fèin.     Thug  Mac  Leòid  suas  e  do  oifigich. 
na  Pàrlamaid.     Bha  binn  a  bhàis  air  a  toirt  a  mach  air  son  gach 
olc  a  rinn  e  roimhe  sin.      Chrochadh  e  air  an  aona  là  fichead  de 
cheud  mhios  an  t-samhraidh,  lfi50.    'N  uair  a  chuala  Tearlach  mar 
thachair  do  Mhontròs  bha  e  ullamh  gu  'ainm  a  chur  ris  gach 
Cìlmhnant  'us  paipeir  a  dh'  iarradh  a'  Phàrlamaid.     Dh'  f hàg  e  'n 
Olaind  air  an  t-seathamh  là  deug  de  mhios  meadhonach  an  t-samh- 
raidh,  's  thàiuig  e  air  tìr  aig  bun  amhainn  Spèigh,  's  ghabh  e  air 
aghart  gu  Sruileadh.    Bha  na  h-Albannaich  ro  aoibhneach  air  son 

e  thighinn.  'Nochd  muinntir  Dhuneidin  gu  h-àraidh,  gu  'n  robr* 
iad  aighearach  le  teineachan  aoibhinn  a  chuniail  a'  losgadh  rè  na 
h-oidhche,  's  a  bhi  dannsadh  timchioll  orra. 

3.  Bha  'm  beachd  fèin  aig  Pàrlamaid  Shasuinn  mu  thighinn 
Thearlaich.  Bha  Eirinn  air  dol  troimhe  chèile  roimhe  so — bha 
i  roinnte  'na  buidhnibh,  cuid  an  aghaidh,  's  cuid  air  taobh  ari 
rìgh ;  cuid  leis  an  aidmheil  so,  's  cuid  leis  an  aidmheil  eile.  Chaidh 
Cromuel  a  null  le  dusan  rèisimeid,  's  an  ùine  ghoirid  cheannsaich 
e  gu  h-iomlan  an  dùthaich  sin  d'a  riaghladh  fèin.  Agus  a  nis  bha 
e  air  tighinn  air  ais,  agus  gun  dàil  rinn  e  deiseil  air  son  a  leithid 
a  dheanamh  air  Alba  's  a  rinn  e  air  Eirinn.  Thàinig  e  nall  do  Alb' 
air  ceann  feachd  shea  mìle  deug  eadar  choisichean  'us  mharc- 
shluagh.  A  rèir  nòis  Alb'  o  shean,  chaidh  teine  fhadadh  air  mull- 
ach  gach  cnuic  o  'n  chrich  Shasunnaich  gu  Duneidin,  leis  an  robh. 
rabhadh  air  thoirt  do  'n  t-sluagh  gu  'n  robh  nàmhaid  air  briseadh 
a  steach  air  an  tìr.  Ghabh  am  feachd  Sasunnach  air  aghart,  a 
h-uile  ceum  gu  Duneidin  gun  a  bhi  'coinneachadh  ri  dad  ach  tìr 
air  a  fàsachadh — an  sprèidh  's  am  biadh  air,  an  toirt  air  falbh,  gun 
ni  air  f hàgail  de  'm  b'  urrainn  nàmhaid  feum  a  dheanamh.  Ach 
chuireadh  stad  orr'  aig  Duneidin.  Bha  Seanalair  Daibhidh  Lesli 
an  sin  an  dèigh  gàradh  dionaidh  agus  sreath  Dhaingnichean  a 
tharruing  eadar  Lìbht'  agus  Duneidin  air  nach  bu  chomasach  do 
Chromuel  faotainn  seachad.  Bha  e  mu'n  cuairt  do  àm  na  Lùn- 
asdail,  's  bha  mòran  uisg'  ann  leis  an  robh  na  Sasunnaich  ro  mhì- 
chomhfhurtail  air  chùl  a  ghàradh.  'N  uair  a  dh'  f hairtich  air 
Cromuel  an  t-Albannach  a  thoirt  idir  gu  ionad  tharruing  lann,  's  a 
thòisich  tinneas  air  lagachadh  a  chuid  f eachd,  b'  digin  da  pilltinn 
&  deas  gu  àite  ris  an  abrar  Dunbàrr,  a  tha  fad  an  ear-dheas  air 
Duneidìn,  ri  cois  na  mara,  far  am  -f aigheadh  e  biadh  o  'n  chàbhlach 
a  bha  ga  leantuinn.  Dh'  fhàg  Lesli  an  sin,  'ionad  dionaidh,  'slean 
e  air  sàil  Chromueil,  's  ghabh  e  sealbh  air  mullaichibh  nan  cnoc 
a  bha  os  ceann  an  airm  Shasunnaich,  air  sheòl  's  nach  b'  urrainn 
iad  gluasad  gu  deas  no  gu  tuath  gun  chunnart  a  bhi  air  an  gearr- 

adh  as.     Cha  b'e  Lesli  so'Iarla  Lebhen,  ach  fear  a  b'  òig',  agus- 
saighdear  nach  bu  mheasa.  ? 

Eha  Cromuel  's  a  luchd-leanmhuirm  mar  so  'an  teinn  mhòir  le  bhi 
air  an  cuairteachadh  le  naimhdibh.  Agus  'an  ùine  ghoirid 
«dh'  fheumadh  iad  an  cuid  armachd  a'  leigeadh  sios,  agus  striochd- 
adh  do  Lesli  gun  bhuill'  a  bhualadh.  Ach  bha  mòran  mhinisteir- 
<ean  'us  dhaoin'  eile  's  an  arm  fo  Lesli,  aig  an  robh  ùghdarras  air 
inntinnibh  an  t-sluaigh.  Thòisich  iad  sin  air  àithne  's  air  teagasg, 
gu  'm  bu  chòir  a  dhol  sios  do  'n  chòmhnard  a  chogadh  ris  na  Sas- 
unnaich.  Sheas  Lesli  'an  aghaidh  a'  bheachd  ud  fhad  's  a  b'  urr- 
ainn  e,  ach  mar  bha  mòran  ùghdarrais  aca  sud  thairis  air  na 
saighdearaibh,  bhuadhaich  an  guthanna.  B'  èigin  do  Lesli  leig- 
eadh  leis  an  arm  a  dhol  a  chogadh,  ged  a  bha  beachd  aige  nach. 
b'  ann  gu  soirbheachadh.  'N  uair  a  dh'  innseadh  do  Chromuel 
■gu  'n  robh  na  h-Albannaich  a'  cromadh  leathad  nan  cnoc,  ghlaodh 
e  mach,  "Thug  Dia  thairis  do  ar  làimh  iad."  Bha  so  mu  fheasgar. 
Air  a  mhoch  mhaduinn  an  ath  là,  an  treas  de  dhara  mìos  an 
fhoghair,  mu  'n  d'  f huair  na  h- Albannaich  gu  ceart  'n  an  tarruing, 
thug  na  Sasunnaich  garg  ionnsuidh  orra,  's  chuir  iad  an  ruaig  orra. 
Chaidh  trì  mìle  de  na  h-Albannaich  a  mharbhadh  's  an  ruaig,  agus 
ghlacadh  deich  mìle  dhiubh  na'm  priosunaich.  'Sann  ri  so  a. 
theirear  Dròbh  Dhunbàr.  Dh'fhosgail  a'  bhuaidh  so  baile  Dhun- 
eidin  do  Chromuel.  Theich  a'  Phàrlamaid  's  an  t-arm  gu  Sruileadh. 
air  taobh  tuath  na  Friù.  Ged  a  chaidh  blàr  Dhunbàrr'n  an  agh- 
aidh,  cha  do  chaill  iad  am  misneachd.  Thog  iad  armailt  eile  gu 
goirid,  's  mar  a  thug  Tearlach  làn-riarachadh  dhoibh  a  thaobh 
gealltuinn  a  bhi  leis  a'  Chùmhnant,  chrun  iad  e'an  lùchairt  Scoinne, 
.air  là  na  bliadhn'  ùire,  1651,  fo  thiodail,  Tearlach  II.  Chuir  Iarl' 
Earra-Ghàeil  an  crùn  air  a  clieann.  Bhòidich  àrd-mhaithean  na 
.tìre  's  an  sluagh  cumanta  gu'm  biodh  iad  dìleas  do  Thearlach, 
's  gu'n  deanadh  iad  seirbhis  da  le  'maoin  's  le  'm  beatha  gu  bàs, 
&  rèir  na  Comhbhoinn  shòluimte,  's  a'  Chùmhnaint.  Bu  shealladK 
&o  co  brònach  's  a  bha  'n  Alba  riamh;  daoine  firinneach,  neo- 

ghealtach,  a'  bòideachadh  a  bhi  dìleas,  cha  b'  ann  a  mhàin  do 
dhuine  co  mealltach  's  co  fuilteach  's  a  shuidh  riamh  air  caithir- 
rìgh,  ach  do  dhuine  's  na  h-uile  seadh,  co  suarrach  's  a  shuidh 
riamh  air  caithir  sam  bith. 

4.  Bha  luchd  comh-bharail,  no  sect  air  èiridh  an  Sasunn  mu  'n 
àm  so  ris  an  abrar  Independents,  aig  a  bheil  ceangal  ri  chèil'  a 
thaobh  barail,  ach  a  tha  dealaicht'  o  chèile  's  na  h-uile  seadh  eile; 
gach  coimhthional  fa  leth  a'  riaghladh  an  gnothuichean  fèin,  gun 
chlèir  no  seanadh,  no  chirt  eaglais  sam  bith  is  àirde  na  seisean  a' 
choimhthionail.  B'  ann  diubh  sin  Cromuel,  'N  uair  a  fhuair  esan 
làmh  an  uachdar,  thug  e  muinntir  de  'bheachd  fèin  gu  bhi  riagh- 
ladh  Shasuinn.  Cha  robh  Cromuel  ag  iarraidh  air  eaglais  Chlèir- 
ichgAlba  nì  sam  bith  a  bhuineadh  do  a  co-shuidheachadh  ath- 
arrachadh;  bheireadh  e  làn  shaorsa  dhoibh  mar  eaglais,  ach  cha 
leigeadh  e  leò  a  bhi  dealaichte  ri  Sasunn,  no  Stiùbhartach  a  bhi 
'na  rìgh  aca.  Bha  na  h-Albannaich  'n  an  aineolas,  's  'n  an  cath- 
rannas,  'an  dtiil  gu  'm  bu  ni  comasach  saors'  aimsireil  'us  spiorad 
ail  a  bhi  ac'  agus  rìgh  Stiùbhartach.  Bha  dearbh-chinnt  aig 
Cromuel  gu'n  robh  sud  eu-comasach,  'an  nàdur  nithe,  agus  uime 
sin  cha  robh  e  'dol  ga  'm  fàgail  gus  an  toil  eu-cèillidh  fèin  a  lean- 
tuinn.  'N  uair  a  chaidh  dùdhlachd  a'  gheamhraidh  seachad  's  a 
b'  urrainn  an  t-arm  an  t-achadh  fosgailt'  a'  ghabhail,  chaidh  an 
gaisgeach  Sastfnnach  air  tòir  Lesli  's  a  chuid  feachd.  Ghabh 
Lesli  an  rian  dionaidh  a  bh'  aige  roimhe,  's  cha  b'  urrainn 
Cromuel  a  tharruing  gu  cath,  no  fhuadachadh  air  falbh  o  'ion- 
adaibh  làidir  air  taobh  tuath  na  Friù.  Ach  le  dian  chogadh 
'us  dòirteadh  fola  fhuair  e  buidheann  shaighdearan  air  an  cur 
a  null  air  Port  na  ban-righ  a  ghabh  sealbh  air  Siorrachd  Fiofa, 
agus  leis  am  biodh  an  t-arm  Albannach  air  a  dhruideadh  a  mach 
o'n  chòmhnard  'so'n  oirthir  a  'sear.  Ghabh  Tearìach  an  sin 
comannd  an  airm  e  f èin ;  's  thug  e  Sasunn  air  le  ceithir  mìle  deug 
feachd,  'an  dùil  gu'n  èireadh  na  Sasunnaich  leis,  's  gu'n  tilgeadh 
iad  a  mach  Cromuel  's  a'  Phàrlamaid  bheag.     Thriall  Cromuel  as 

a  dhèigh,  's  astar  là  no  dha  eatorra.  'S  gann  a  bha  Tearlach  a' 
faotainn  duine;  ach  bha  feachd  Chromueil  a  sior  dhol  am  meud. 
Thionndaidh  Tearlach  air  Cromuel  'an  àite  ris  an  abrar  Uorster. 
Bha  arm  Chromueil,  an  sin  air  meudachadh  gu  deich  mìle  flchead. 
Chaill  Tearlach  an  là  sin  gu  h-iomlan.  Chaidh  àireamh  mòr 
de  'shaighdearan  cois'  a  mharbhadh,  agus  an  còrr  dhiubh  a  dhean- 
amh  na  'm  priosunaich.  Theich  am  marc-shluagh  air  falbh  mar 
a  b'  fhearr  a  dh'  fheudadh  iad.  'S  gann  a  rinn  Turcach  no  pàgan- 
ach  sam  bith  eile  ni  riamh  bu  bhrùideile  na  'n  laimhseachadh  a 
rinn  Cromuel  air  na  priosunaich  a  ghlac  e  'n  Dunbàrr  agus  'an 
Uorster — chuir  e  thar  chuan  do  America  iad,  's  chaidh  an  reic  mar 
thràillibh  ri  neach  sam  bith  a  b'  urrainn  an  ceannach. 

5.  Bha  Tearlach  a'  faicinn  blàr  Uorsteir  a'  dol  air  aghart  o  mhull- 
ach  na  h-aitreibh  a  b'  àirde  's  a'  bhaile.  Ach  an  dèigh  an  là  a  bhi 
air  a  chall,  b'  èigin  da  'cheann  thoirt  fodha;  agus  an  dèigh  iomadh 
caol-thearnadh  o  thuiteam  'an  cumhachd  a  nàimhdean,  fhuair  e 
mu  dheireadh  rian  air  teicheadh  gur  tir-mòr  na  h-Eòrpa,  far  an 
robh  e  air  chuairt,  o  dhùthaich  gu  dùthaich,  rè  àireamh  bhliadh- 
nachan.  Theich  a'  Phàrlamaid  Albannach  do  'n  Ghàeltachd,  's  cha 
b'  urrainn  iad  armailt  a  thogail  tuilleadh  a  chuireadh  an  aghaidh 
Chromueil,  a  ghabh  làmh  an  uachdar  air  an  rioghachd  dha  fèin  'an 
ainm  na  comh-fhlaitheachd.  Shuidhich  e  Seanalair  Monc  'an 
Alba  mar  àrd-cheannard  an  airm  fodha  fèin ;  's  an  ùine  ghoirid 
shocraich  an  tìr  sios  gu  bhi  umhail  do  'n  bhuidhinn  bu  treise.  B'e 
Camshronach  Lochiall  a  b'  fhaide  sheas  a  mach  a  bh'  ann  'an  agh- 
aidh  Chromueil.  Ach  'n  uair  a  mhìnicheadh  dha  nach  robh  aige 
ri  ùmhlachd  aideachadh  do  dhuine  sam  bith  air  leth,  chaidh  e, 
air  ceann  a  chuid  daoine,  gu  achadh  a  bha  dlù  air  Caisteal  Inbher- 
lòchaidh,  agus  am  fianuis  oifigearan  a'  chaisteil,  leig  iad  sios  an 
armachd  thun  an  làir,  a'  ciallachadh  sgur  de  chogadh  air  taobh 
Thearlaich,  's  thog  iad  a  rìs  iad  'an  ainm  stàiteachan  na  rioghachd. 
An  sin  bha  fois  aig  an  tìr.     Goirid  an  dèigh  do^Chromuel  Tearlach 

fhuadacliadh  air  falbh  thar  nan  crioch,  fhuair  se  e  fèin  air  ainm- 
eachadli  'na  Dhionadair  na  Comh-fhlaitheachd  leis  an  Bumpull. 
Bha  barrachd  cumhachd  aige,  fo  'n  tiodal  sin,  na  bh'  aig  rìgh. 
Breatunnach  roimhe.  Bha  e  soirbheachail  'na  chogaidhibh  ris  an 
Olaind  'sri  rioghachdaibh  eile,  'sbha  mar  aon  toradh  air  gach 
còmhstri  a  bh'  aige  riu  gu'm  feumadh  iad  ùmhlachd  a  thaisbean- 
adh  do  'n  t-sìiaicheantas  Bhreatunnach  ge  b'  e  cearna  fo  'n  ghrèin 
an  coinnicheadh  e  riu. 

6.  Rè  na  h-ùin'  a  bha  Cromuel  'na  Dhionadair  air  na  trl  riogh- 
achdaibh,  bha  ceartas  air  a  fhrithealadh  'an  Alba  gu  neo-sgàthach, 
'sgu  neo-leth-bhreitheach.  BHa  sith  'us  saorsainn  aig  eaglais  na 
h-Alba  's  na  h-uile  seadh,  ach  nach  feudadh  an  t-Ard-Sheanadh 
Coinneachadh  air  eagal  gu  'm  biodh  iad  a'  gabhail  gnothuch  ri 
riaghladh  aimsireil  na  rioghachd.  Agus  anns  na  h-uile  seadh,  bha 
tomhas  neo-àbhaisteach  de  shoirbheachadh  's  an  rioghachfl.  Ach. 
a  rèir  's  na  bha  de  airgiod  a'  ruith  feadh  na  dùthcha,  bha  iad  ga 
mheas  'na  chìs  ro  throm  a  bhi  'pàigheadh  ceithir  fichead  mìle 
Punnd  Sasunnach  's  a  bhliadhna,  air  son  gach  costas  a  bha  'n 
uachdaranachd  a'  tarruing.  Dhùin  Cromuel  dorus  na  Pàrlamaid 
big  aige  fèin  air  là  àraidh,  's  dh'fhuadaich  e  air  falbh  na  builluile 
'chionn  nach  robh  iad  umhail  gu  leòir  dha.  Thug  e  oidhirp  uair 
no  dhà  a  ris  air  Pàrlamaid  a  ghairm ;  ach  fhuair  e  iad  co  eas- 
umhal  do  'thoil  fèin  's  a  bha  Tearlach  ga  'm  faotainn.  Chuir  e 
roimhe  gnothuch  a  dheanamh  de  'n  easbhuidh;  ach  bha  'n  gnoth- 
uch  a'  sìor  dhol  ni  bu  doirbhe,  gus  mu  dheireadh  an  do  thuit  e 
fo  chudthrom  an  uallaich.  Bhàsaich  e  air  an  treas  là  de  dhara 
mìos  an  fhoghair,  1658,  'san  naoidheamh  bliadhna  deugthar  dhà 
f  hichead  de  'aois.  Bha  Bichard,  a  mhac,  air  'ainmeachadh  a  rèir 
tiomnaidh  'athar  gu  tighinn  do  'n  dreuchd  as  a  dhèigh;  ach 
fhuair  e  leithid  de  dhoirbheasan  innte  's  gu'n  tug  e  suas  i  mu 
mheadhon  an  earraich  'an  dèigh  sin.  Binn  a  bhràthair,  Eanruic, 
a  bha  'na  riaghlair  air  Eirinn,  an  ni  ceudna,  's  dh'  fhàgadh  an 


Atf  ATII-AISEAG.  297 

Stàite  car  greis  mar  luing  gun  stiùireadair,  ach  am  fear  a  thog- 

radh  a'  toirt  tàmhaidh  da  h-ionnsuidh,  agus  am  fear  eil'  a  thog- 
xadh  ga  thilgeadh  as  àite. 


CAIB.  XXXV. 


AN   ATH-ATSEAG. 


B'  E  Lambert,  fear  de  oifigich  Ohromueil,  an  neach  bu  ghniomh- 
aich  a  measg  chàich  ann  an  atharrais  air  a  mhaighstir  a  bh'  aige 
roimhe.  Cha  robh  a  dhol  a  mach  a'  còrdadh  ri  Seanalair  Monc. 
Chuir  Monc  an  t-arm  a  bha  fodha  fèin  'an  uidheam  gluasaid. 
Dh'  iarr  agus  fhuair  e  o  Ard-chomhairl'  Alba  pàigheadh  shea 
mìosan  do  'chuid  saighdearaibh.  Ghabh  e  'n  sin  air  aghart  thun 
na  crìche  Sasunnaich;  'sanuair  a  ràinig  e  amhainn  Tweed  aig' 
àite  ris  an  abrar  am  Fuarallt,  bha  Lambert  aig  a'  Chaisteal  Nomha 
a'  tighinn  'na  choinneamh  gus  a  chumail  air  ais.  Bha  feachd  Lam- 
beirt  dubailt  feachd  an  fhir  eile.  Thòisich  Lambert  air  teachd- 
airean  a  chur  uaithe  mu  chumhachan  sìth.  Bha  Monc  ullamhgu 
èisdeachd,  agus  an  ùine  chur  seachad.  Cha  robh  pàigheadh  cinn- 
teach  do  'n  fhear  eile  mar  bha  dhasan.  Mar  a  bha  na  cumhachan 
a'  dol  air  aghart,  's  an  ùine  'dol  seachad,  bha  na  Sasunnaich  a'  fàs 
Sgìth,  mi-riaraicht'  agus  a'  falbh.  Ach  ni  bu  mheasa  na  so  uile, 
thàinig  tuairisgeul  thuige  gu'n  deachaidh  an  luchd-riaghladh  a 
dh'  fhàg  e  'n  Lunuinn  troimhe  chèile.  B'  èigin  dol  air  ais  gus  an 
cur  ceart.  Bha  Monc  'an  Lunuinn  air  a  shàil.  Chuireadh  Lam- 
bert  am  priosunn,  's  b'  èigin  do  gach  neach  eil'  a  bha  'gabhail 
gnothuch  ri  riaghladh  iad  fein  thoirt  as.  Chuir  Monc  a' mach  fiadh- 

achadh  do  na  daoinibh  a  dh'  fhuadaich  Crpmuel  as  a  Phàrlamaid,. 
iad  a  philltinn  air  an  ais,  agus  an  àite  'thogail  's  an  tigh,  's  gu  'm 
biodh  làn  shaorsainn  aca  gu  laghanna  a  dheanamh.  Leùghdarras 
na  Pàrlamaid  so,  chuireadh  mòran  oifigeara  'us  shaighdeara  ceann- 
airceach  air  falbh;  's  an  dèigh  Reachdan  eil'  a  dheanamh  a  bha 
iomchuidh  aig  an  àm,  sgaoil  a  Phàrlamaid  i  fèin,  aig  an  àm  cheudna 
Meanainh  Achd  gu'n  coinnicheadh  Pàrlamaid  eil'  air  a'  chuigeamh 
là  fichcad  de'n  ath  mhios.  B'i  so  a'  Phàrlamaid  Fhad'  a  choinnich 
fichead  bliadhna  roimhe  sud. 

2.  Bha  Tearlach  'sa'  chùirt  bheag  a  bha  ga  leantuinn  glè  fhurach- 
air  air  ciod  abha  tachairt  'am  Breatunn.  'Nuair  a  choinnich  a' 
Phàrlamaid  ùr,  bha  litrichean  air  an  cur  fa  'ncomhair  o  Thearlach 
a'  tairgseadh  maitheanais  do  na  h-uil'  air  son  gach  olc  a  rinneadb 
air  an  teaghlach  rioghail,  agus  làn  shaorsainn  coguis,  agus  gach 
gealladh  maith  eil'  a  mheas  e  feumail  air  son  an  aomadh  gu  'thaobh 
fèin.  Bha  cùmhnant  uaigneach  eil'  air  a  dheanamh  ri  Seanalair 
Monc ;  na  'm  biodh  e  dìleas  do  'n  rìgh  aig  an  àm  ud,  gu  'm  bith- 
eadh  e  air  a  dheanamh  'na  Dhiùc,  agus  'na  chomanndair  air  an  arm 
Bhreatunnach.  Cha  robh  air  domhan  na  gheibheadh  a  mach 
Toimhe  so,  co  dhiù  a  bha  Monc  leis  an  rìgh  no  'na  'aghaidh.  Ack 
aon  uair  's  gu'n  d'  fhuair  e  so  uile,  bu  ghille  rìgh  e  da  rìreadh. 
Bha  'Phàrlamaid,  cha  mhòr,  aonsgeulach  anns  a  bhi  'toirt  breitht 
gu'm  bu  chòir  an  rioghalachd  ath-aiseag,  agus  co-shuidheachadh 
nan  rioghachdan  so  a  bhi  's  na  h-uile  seadh  mar  bha  e  roimh  bhàs 
Thearlaich  I. 

3.  Chaidh  Tearlach  II.  a  steach  do  Lunuinn  air  an  naoidheamh 
là  fichead  de  cheud  mhìos  an  t-samhraidh,  comh-ainm  là  a^hreith. 
Bha  'dhithis  bhràithrean  còmhladh  ris, — Diùc  Iorc,  mu'n  cluinn- 
ear  fathast,  agus  Diùc  Ghlouster,  a  bhàsaich  òg.  Ghabh  na  Lun- 
ninnich  ris  gu  subhach;  agus  an  uair  a  chualas  'an  Duneidin  gu'n 
tàinig  e  gu  rìgh-chaithir  'aithrichean,  is  beag  nach  deachaidh  an 
sluagh  air  mhisg  le  aighear.  Shuidhicheadh  bòrd  fada,  còmh- 
daichte  le  nithibh  mils',  agus  fion  air  an  t-sràid.    Bha  cothronx 

aig  a  h-uile  neach  a  thogradh  a  ghloinne  lionadh  gu  deòch  slàint' 
an  rìgh  agus  a  bhràthar,  Diùc  Iorc,  òl.  A  chionn  nach  feudtadh 
gloinn'  air  an  do  chuireadh  an  onair  a  bhi  'g  òl  deoch  slàint'  an 
rìgh  aisde  chur  gu  feum  sam  bith  eile,  bha  na  h-uile  fear  òil  a' 
sgailceadh  a  ghloinne  ris  a'  chabhsair.  Chaidh  trì  ceud  dusan 
gloinne  fhìona  bhriseadh  air  an  dòigh  so.  Bha  iad  a'  bualadh 
chlag,  's  a'  deanamh  gach  gnè  fhuaim  eil'  air  an  smuainicheadh 
ìad.  Ach  Ah !  a  dhaoine  simplidh,  cha  'n  fhada  gus  an  toir  Tear- 
/lach  port  eile  dhuibh  gus  a  chluich. 

4.  Thòisich  obair  an  dioghaltais  an  Sasunn  air  na  beòthaibh 
's  air  na  mairbh  aig  an  robh  làmh  'am  bàs  Thearlaich.  Chaidh 
deichnear  a  chrochadh  de  na  breitheamhnaibh  leis  an  do  dhìt- 
eadh  e ;  chaidh  corp  Chromueil  a  thogail  as  an  uaigh,  agus  a 
chrochadh  ris  a'  ghrèin;  chaidh  ceud  corp  eil'  a  thionndadh  a 
mach  as  an  uaighibh,  's  an  tilgeadh  'n  an  tòrr  air  muin  a'  chèile 
gun  adhlacadh  idir,  'an  cladh  Naomh  Mairireit.  Bha  corp  màthar 
Chromueil  na  'm  measg  sin.  Loisg  an  crochadair  leabhraichean 
Mhiltoin  agus  leabhraichean  Sheòrais  Buchanainn,  airson  iad  a  bhi 
teagasg  còir  dhaoin  air  a  bhi  saor  o  ain-tighearnas.  Bha  Alastair 
Henderson  agus  Seòras  Gilleasbuig  gniomhach'  'n  an  là  ann  an 
cur  air  aghaidh  a'  Chùmhnaint.  Chaidh  na  h-ainmean  aca  sin  a 
ghearradh  a  mach  le  sgeilbibh  as  na  leacaibh  suain  a  bh'  air  an, 
uaighibh  'an  Duneidin  's  an  Circaldi.  Ma  bha  cuimhn  idir  aig 
Tearlach  air  a'  chaoimhneas  a  nochd  Alba  dha  'an  toiseach  a  là, 
'sann  'an  rathad  dioghaltais  a  dheanamh  orra  air  son  cuing  no 
cumha  chur  air,  ach  a  mhàin  a  thoil  fèin,  'na  chleachdadh  's  na 
bheachdaibh.  Chaidh  Iarl'  Earra-Ghàeil  suas  do  Lunuinn  a 
dh' fhàilteachadh  Thearlaich  goirid  an  dèigh  dha  tighinn  do 
Shasunn.  Chaidh  a  ghlacadh  le  òrdugh  Thearlaich  's  a  dhruid- 
eadh  a  stigh  'an  Tùr  Lunuinn  mar  phriosunach.  Chaidh  a  rìs  a 
chur  air  ais  do  Alba  gu  dol  fo  dheuchainn  a  bheath'  a  rèir  lagh  na 
rioghachd  sin.  Bha  deadh  luchd-lagha  Chromueil  air  an  cur  air 
falbh  a  nis,  agus  feadhainn  eile  'n  an  àit',  a  rèir  cridhe  Thear- 

laich  's  a  luchd-comhairle.  B'e  Earra-Ghàel  aon  de  na  h-àrd- 
mhaithibh  bu  ro  fhiachail  'an  Alba  'na  là.  Cha  robh  coire  sam 
bith  dha,  ach  naimhdeas  guineach  a  bhi  aig  Tearlach  dha  air  son 
cronachadh  dìleas  a  thug  an  t-Iarla  dha,  'nuair  a  bha  e'n  Alba 
deich  bliadhna  roimhe  sud.  Dhìt  seirbhisich  Thearlaich  'an  Alba 
Earra-Ghàel  gu  bàs,  leis  a  cheann  a  chur  dheth.  Cha  robh  leth- 
sgeul  ac'  air  son  sin  a  dheanamh  ach  gu'n  d'  aontaich  e  le  riagh- 
ladh  Chromueil  air  an  rioghachd.  Co  nach  robh  ciontach  dheth 
so?  Bha  làmh  Sheanalair  Monc,  a  nis  Diùc  Albemerl,  'am  bas 
Earra-Ghàeil.  Chuir  an  duin'  amhaidh,  fuar-chridheach  ud,  litrich- 
ean  a  nuas  à  Lunuinn  thun  an  luchd-lagha,  a  fhuair  e  o  Earra- 
Ghàel,  'n  uair  a  bha  e  fèin  'na  riaghlair  air  Alb',  anns  an  robh 
'n  t-Iarl'  a  moladh  tighearnais  Chromueil.  'S  ann  air  na  bha  's  na 
litrichibh  so  a  bhonntaich  an  luchd-dìtidh  binn  bàis  an  Iarla. 
Thuirt  e  gu  'm  b'  urrainn  e  bàsachadh  mar  Ròmhanach,  ach  gu'm 
bu  roghnuiche  leis  bàsachadh  mar  chriosduidh.  B'  esan  an  ceud 
neach  a  dh'  fhuiling  'an  Alb'  o  dhioghaltas  Thearlaich.  B'e  Mr 
Seumas  Guthri,  Ministeir  Shruileidh,  an  ath  neach.  Sgriobh  esan 
leabhran  beag  an  aghaidh  thruaillidheachdan  an  là.  Air  son  an 
leabhair  sin  chaidh  a  dhìteadh  gu  bhi  air  a  chrochadh.  Shearmon- 
aich  e  fad  uair  a  thìm  thar  mullach  na  croiche,  do  'n  t-sluagh  a 
thionail  a  dh'  f haicinn  an  t-seallaidh,  co  òrdail  's  ged  a  bhiodh  e 
'na  chùbaid  fèin  'an  Sruileadh.  'N  uair  a  bha  e  gu  bhi  air  a  thilg- 
eadh  a  steach  do  'n  t-siorruidheachd,  thog  e  suas  an  nèipicin  geal 
o  'aghaidh  's  ghlaodh  e  mach,  "Na  Cùmhnantan,  na  Cùmhnantan, 
bithidh  iad  fathast  na  'm  beothachadh  do  Alba." 

5.  An  uair  a  thug  Tearlach  's  a  luchd-comhairle,  dearbhadh' 
mar  so  air  gu'm  b'  urrainn  iad  fuil  a  dhòirteadh,  's  gu  'n  deanadh 
iad  sin  an  uair  a  chitheadh  iad  iomchuidh,  bha  iad  'an  dùil  gu  'm 
feudadh  iad  an  rian  eaglaiseach  a  bh'  aca  's  an  amharc  a  thaobh 
Alba  thoirt  air  lom ;  b'  e  sin  an  eaglais  Chlèireach  a  chur  sìos,  agus 
.an  eaglais  Easbuigeacli  a  chur  suas  na  h-àite.  Fhuair  e  Pàrlam- 
aid  Shasuinn  gu  Beachd  a  dheanamh  leis  am  feumadh  na  h-uile 

ministear  's  an  rioghachd  a  bhi  air  an  comh-chumadh  ri  dòighibh 
nan  easbuigean.  Thug  an  Reachd  so  air  dà  mhìle  ministear  aig  an 
robh  coimhthional  'an  eaglais  stèidhichte  na  dùthcha  ud,  an  àitean 
's  am  beòlaind  a  thrèigsinn.  Bha  cumhachd  nan  easbuigean  air  a 
briseadh  gu  h-iomlan  'santìrud,  othoisich  a'  Chogaidh  Shiobhalt, 
's  bha  'n  sluagh,  gu  coitchionn  air  tighinn  gu  bhi  ìeantuinn  dhòigh- 
ean  na  h-eaglais  Clèirich,  no  Independents.  Ach  ged  a  chunnaic 
Tearlach  's  a  chùirteirean  gu'm  bu  roghnuiche,  le  mòran  eadhon 
'an  Sasunn  am  beòlaind  a  leigeadh  seachad  na  bhi  de  'n  eaglais 
easbuigich,  rùnaich  iad  dol  air  aghart  leis  an  airmeart  cheudn'  'an 
Alba.  Bha  eaglais  na  h-Alb'  air  aon  de  a  cuid  ministeirean  fèin 
a  chur  suas  do  Lunuinn  goirid  an  dèigh  do  Sheanalair  Monc  a  dhol 
an  sin,  gu  bhi  furachar  mu  atharrachadh  sam  bith  a  bhiodh  luchd 
riaghlaidh  a'  faicinn  iomchuidh  a'  dheanamh  a  thaobh  eaglais  na 
h-Alba.  B'e  Seumas  Sharp,  ainm  an  fhir-ionaid  a  chuir  an  eaglais 
gu  tùr  na  faire  's  an  àm  ud.  'N  uair  a  thuig  Sharp  gu'n  robh  an 
rìgh  air  tì  tighinn  air  ais  do  Lunuinn,  chaidh  e  gu  choinneachadh. 
'Se  bun  a  bh'  ann,  'an  àite  Seumas  a  bhi  Sharp*  rnu'n  ghnothuch 
a  dh'  earb  an  eaglais  ris,  's  ann  a  thionndaidh  e  mach  a  bhi  Sharp 
mu  àrdachadh  saoghalt'  fhaotainn  dha  fèin.  Thàinig  e  fèin  's  an 
rìgh  gu  còrdadh  mu  'n  easbuigeachd  ath-aiseag  do  Alba ;  agus  thug 
an  rìgh  dha,  's  ghabh  esan  a  bhi  'na  Ard-easbuig  Chill-rUmhinn, 
no  'na  Phrìomhair  air  Alba  gu  h-iomlan.  Bu  mhòr  an  togail  so, 
ma's  togail  a  bh'ann;  agus  ma's  tuiteam,  bu  mhòr  an  tuiteam. 
Their  sgriobhadairean,  Iudas  na  h-eaglais  ri  Sharp.  Gun  teagamh 
reic  e  'n  eaglais  's  an  deachaidh  a  thogail  suas ;  agus  cha  bu  bheag 
an  greadhnachas  talmhaidh  a  fhuair  e  mar  a  phrìs.  Goirid  an 
dèigh  do  'n  duine  mhòr  so  sealbh  a  ghabhail  air  Cill-Rìmhinn, 
chaidh  seisear  easbuigean  eil'  a  choisrigeadh  agus  le  mòr  ghrèadh- 
nachas  an  cur  a  steach'n  an  àite.  B'  e'n  ath  cheum  na  ministeirean 
a  thoirt  gu  ùmhlachd  do  Mhorairibh  na  h-eaglais.     Thàinig  òrd- 


Geur. 

ngh  a  mach  o'n  Ard  Chomhairle,  a'  sparradh  air  na  h-uile  minis- 
teir  iad  a  fhrithealadh  nan  coinneamhan  a  bhiodh  aig  na  h-eas- 
buigibh  'n  an  cuairtibh.  Cha  do  chuir  na  ministeirean  suim  's  an 
òrdugh  ud.  Dh'fhuadaich  an  Ard-Chomhairl'  an  sin  na  h-uile 
ministear  nach  do  ghabh  an  comhairr  air  falbh  as  an  tighibh 
còmhnuidh,  agus  o'n  coimhthionalaibh.  Leis  an  sguabaig  so  bha 
ceithir  cheud  cùbaid  air  am  fàgail  falamh  feadh  Alba.  B'e  'n  ath 
cheum  a  nis  na  cùbaidean  's  na  coimhthionalan  a  lionadh  suas. 
Agus  o  nach  faighteadh  daoin'  aig  an  robh  coguis  a  lionadh  suas 
iad,  b'  èigin  an  lionadh  le  daoinibh  gun  choguis.  Tha  fear  de  na 
h-easbuigean  fèin  a'  sgrìobhadh  gu'm  b'  iad  na  curates  a  chuir- 
eadh  a  steach  'an  àite  nam  ministeirean  a  leig  dhiubh  am  beò- 
laind,  na  creutairean  bu  truaighe  de'n  t-sluagh  uile.  Cha'n  èisd- 
eadh  na  coimhthionalan  riu  so.  Bhiodh  iad  a'  dol  do  na  mon- 
aidhibh  's  do  àitibh  uaigneach  eil'  a  dh'èisdeachd  nam  ministeirean 
a  chuireadh  air  faìbh.  'S  a'  bhliadhna  1663,  fhuair  na  h-eas- 
buigean  Achd  air  a  dhaingeachadh,  leis  an  robh  gach  duin'  air 
èigneachadh  gu  eaglais  na  sgìreachd  d'  am  buineadh  e  'fhritheal- 
adh.  Bha  rola  le  ainm  muinntir  na  sgìreachd  aig  a'  churate,  a 
bha  e  gairm  an  dèigh  na  searmoin,  mar  a  dheanadh  maighstir- 
sgoile,  'sbha  ùmhladh  mòr  ga  chur  air  na  h-uile  nach  freagradh 
'ainm.  Bha  saighdeara  ga'n  cur  air  chairtealaibh  thuige  gus  am 
pàigheadh  e  'n  t-suim  a  leagadh  air;  agus  bha  mòran  theaghlaich- 
ean  air  an  toirt  gu  bochdainn  le  so.  Bha  mòran  de  thaobh  siar 
Alb'  air  a  chreachadh  leis  na  saighdearaibh  mar  gu'm  bu  dùth- 
aich  a  thugadh  a  mach  leis  a'  chlaidheamh  a  bh'  ann.  Theirteadh 
Lion  Tarruing  nan  Easbuigean  ris  an  Achd  dhubh  ud. 

6.  Ged  a  shaoileadh  duine  gu'n  robh  sud  cruaidh  gu  leòir,  bha  e 
ro  las  le  Sharp.  Rinn  e  gearan  ri  ctiirt  an  rìgh  air  son  co  mall 
'sa  bha  Ard-Chomhairl'  Alb'  ann  a  bhi  peanasachadh  na  muinntir 
a  bha  trèigsinn  eaglaisean  an  sgìreachd.  Fhuair  e  le  sin  an  ni  a  bha 
e  'g  iarraidh,  cead  o'n  rìgh  cùirt  a  chur  air  chois  'an  Alba,  coslach 
ris  an  Inquhitlon,  no  cùirt  dhiabhluidh  nam  Pàpanach.      B'e 

Ard-easbuigBnaTp  fèin  ceann-suidhe  na  cùirt  so.  Blia  cothrom 
aig  buill  na  cùirt  air  an  toil  fèin  a  dheanamh.  Dh'fheumadh 
gach  trupair  's  gach  earraid  a  bhi  umhal  doibh ;  feumaidh  iad  uil' 
a  dhol  far  an  iarr  Sharp  orra,  agus  ni  sam  bith  a  dheanamh  a 
dh'  òrduicheas  e  dhoibh.  Tha  cumhachd  aig  an  Iudas  so,  neach 
sam  bith  is  àill  leis  a  ghairm  gu  a  chùirt,  's  peanas  sam  bith  is 
àill  leis  a'  leagadh  air,  's  cha  ruig  e  leas  leth-sgeul  no  dionadh  a 
ghabhail  o  neach  sam  bith  ach  mar  thogras  e.  'S  i  'n  fhòirneart  a 
bha  Sharp  air  ceann  na  cùirte  so  a'  cleachdadh  air  gach  bochd  'us 
beartach,  sean  'us  òg  a  bha  'tuiteam  'na  làmhaibh,  a  dh'  aobhar- 
aich  an  ni  ris  an  abrar  'an  eachdraidh  Alb',  a'  Gheur-leanmhuinn. 


CAIB.  XXXVI. 


A   GHEUR-LEANMHUINN. 


'an  toiseach  a'  gheamhraidh  1664  thàinig  ceathrar  de  'n  mhuinntir 
a  bh'  air  teicheadh  do  na  beanntaibh  'an  Gallabhaigh  a  nuas  a 
cheannach  bìdh  gu  baile  beag  ris  an  abrar  Dalraidh.  Bha  buidh- 
eann  shaighdearan  'an  sin,  an  dèigh  seann  duin'  a  cheangal,  agus 
a'  bagradh  a  rusgadh  's  a  chur  air  greideil  dheirg  theth,  mur  pàigh- 
eadh  e  umhladhnah-eaglais, ni  nachb'urrainn  e'dheanamh.  Chaidh. 
na  falbhanaich  sgìth  ud  's  an  eadraigin,  leòn  iad  fear  de  na  saighd- 
earan,  's  le  còmhnadh  muinntir  eil'  a'  bhaile  dh'  f huadaich  iad  air 
falbh  an  luchd-fòireigin  ud,  'sshaor  iad  an  seann  duine.  Thuig 
an  fheadhainn  a  chuir  an  làmh's  a'  ghniomh  ud  'gu'm  b'  e  'n  gliocas 
a  nis  seasamh  ri  chèile  's  iad  fèin  a  dhionadh  mar  a  b'  urrainn  iad. 
'An  uine  ghoirid,  theich  feadhainn  eile  do  'n  ionnsuidh  's  dh'  f hàs 

iad  'n  an  rèisimeid;  ach  cha  robh  bheag  sani  bith  de  armachd  'n  am 
measg.  Mar  bu  trice,  's  iad  spealan  air  an  deanamh  dìreach  a 
oh'  aca.  Bha  Cornalair  Uallas  aca  'na  cheannard.  'An  dùil  gu  'n 
èireadh  an  dùthaich  leò,  rùnaich  iad  an  aghaidh  a'  chur  air  Dun- 
eidin  gus  an  luchd-dùthch'  a  bh'  air  am  foireigneadh  a  chur  saor. 
Ach  cha  tug  an  sluagh  gnùis  sam  bith  dhoibh.  'S  ann  a  dh'  èir- 
ich  baile  Lìbhte  gu  seasamh  'n  an  aghaidh.  Einn  iad  air  son  pill- 
tinn  air  ais  an  sin  rathad  cnuic  Phentland.  An  dèigh  an  sàrach- 
adh  a'  coiseachd,  stad  iad  aig  àite  ris  an  abrar  Glasach  Rullion. 
Bug  Seanalair  Dalsiel  orr'  an  sin  le  arm  an  rìgh,  agus  a  thrì  uir- 
ead  aige  's  a  bh'  ann  de  na  Cùmhnantaich.  Ach  sgìth  's  mar  bha 
an  naoi  ceud  falbhanach  ud,  sheas  iad  gu  iad  fèin  a  dhionadh  mar 
a  b'  fhearr  a  b'  urrainn  iad.  Ach  'n  uair  a  dhorchaich  an  oidhche. 
theich  a  chuid  mhòr  dhiubh  air  falbh  feadh  na  'n  cnoc — chaidh 
leth-cheud  diubh  a  mharbhadh,  agus  rinneadh  priosunaich.  do 
cheud  eile  dhiubh.  Leig  iad  sin  sios  an  armachd  air  chumha 
gu'm  biodh  am  beatha  air  an  caomhnadh.  Ach  coma  air  son  a 
leithid  sin  a  ghealladh.  Chrochadh  deichnear  dhiubh  air  an  aon 
chroich'an  Duneidin,agus  cuig  deug  thar  fhichead  mu  choinneamh 
an  dorsan  fèin  'an  àitibh  fa  leth  de  'n  dùthaich.  Bha  dithis  de  na 
priosunaich  air  an  d'  rinneadh '  peanas  na  Bòtuinn — inneal  eagal- 
ach  a  thugadh  as  an  Fhraing  air  son  a  bhi  'g  èigneachadh  dhaoine 
gu  bhi  brath  na  muinntir  a  b'  aithne  dhoibh  a  bhi  briseadh  aon 
sam  bith  de  laghanna  fuilteach  an  droch  là  ud.  'An  dèigh  do'n  chois 
a  bhi  air  a  cur's  an  inneal  so,  bha  geinn  an  dèigh  geinn  air  an 
slacadh  sios  leis  a'  chrochadair  gus  am  biodh  na  cnàmhan  air  an 
spealgadh  as  a  chèile.  Rinneadh  am  peanas  sin  aig  an  àm  so  air 
Mac  Neil,  uachdaran  Chòrsac,  agus  air  Uisdean  Mac  Càil,  searmon- 
aich'  òg.  Chaidh  Mac  Càil  a  chrochadh  an  dèigh  peanas  naBòt- 
uinn  fhulang.  Rinn  e  searmon  do  'n  luchd-amhairc  aig  bonn  na 
croiche.  Chomhdhuin  e  leis  na  briathraibh  so.  "Slàn  leibh  ath- 
air  's  a  mhàthair,  a  chàirdean  's  a  luchd-dàimh ;  slàn  leibh  a  shaogh- 
ail  agus  uile  shòlasan;  slàn  leibh  a  ghrian,  a  ghealach  's  a  reultan. 

Di-bheatha  Dia  agus  an  t-Athair.    Di-bheatha  a  Thighearn,  Iosa 

mhilis.     Di-bheatha  Spioraid  bheannuichte  nan  Gràs.    Di-bheatha 

Glòir.   Di-bheatha  a'  bheatha  mhaireannach.  Di-bheatha  am  bàs." 

Cha  robh  sùil  thioram  a  làthair  'n  uair  a  leig  am  Fiùdhalach  so 

sios  a  bheatha.    Lean  geur-leanmhuinn  thròm  rè  a'  gheamhraidh  sin 

uil'  an  aghaidh  luchd-leanmhuinn  a'  chùmhnaint.     Agus  fhuair 

Morair  Lauderdàil  a  bha  'na  fhear-ionaid  aig  an  rìgh  'an  Alba, 

rian  air  Ard-easbuig  Sharp  agus  na  h-easbuigean  eil'  a  chur  a  mach 

as  a'  Chomhairl'  agus  triùir  de  àrd-mhaithibh  na  tìr'  a  thoirt  a 

steach  do  'n  Chomhairle  còmhladh  ris  fein.     Cha  'n  'eil  e  coslach 

gu'm  bu  chàirdean  do'n  Chùmhnant  an  triùir   sin,  Morairean 

Tliiughdail  agus  Chinn-Càrdin,  agus  Sìr  Raibeart  Muireach;  ach 

bha  iad  ni  b'  fhearr  mar  luchd-riaghlaidh  na  Sharp  agus  a  bhuidh- 

eann.     Fhad  's  a  ghldidh  iad  sin  an  àitean,  bha  lasachadh  aig  na 

Cùmhnantaich.     Fhuaradh  Reachd  air  a  dhaingneachadh  a'  toirt 

maitheanais  do  na  h-uil'  a  ghabh  pàirt  's  a'  cheannairc  mu  dheir- 

eadh.    Ach  's  e  bh'  ann  gnothuch  mealltach.    'S  ann  aig  an  àm  so 

a  rinneadh  an  t-Achd  ris  an  abrar  Indulgences.     Thàinig  litir  o'n 

rìgh  's  a'  bhliadhna,  16G9  a'  toirt  ùghdarrais  do  'n  Chomhairle  na 

ministeirean  a  leigeadh  a  steach  do  na  h-eaglaisibh  falamh.     A 

mheud  's  a  ghabhadh  cur  a  stigh  o  na  h-easbuigibh,  gu  'm  faigh- 

eadh  iad  pàigheadh;  a  mheud  's  nach  gabhadh  sm,  gu  'm  faigheadh 

iad  tigh  còmhnuidh  agus  glìb,  agus  cothrom  searmonachaidh. 

liinn  an  Reachd  so  troimhe  cheile  mòr  's  an  eaglais,  ni  a  bha  beachd 

aig  an  rìgh  a  dheanadh  e.     Ach  tre  ais-innleachdaibh  droeh  mhna^ 

bai  Iarla  Dhisairt,  thionndaidh  Lauderdàil  *n  an  aghaidh  sud, 

's  chaill  iad  an  dreuchdan.     Fhuair  Sharp  's  na  h-easbuigean  eile 

3teach  an  sin,  's  an  ùine  ghoirid  thòisich  a'  gheur-leanmhuinn  ni 

;m  cliruaidhe  na  bha  i  roimhe.    Rinneadh  laghan  cruaidh'  'an  agh- 

aidh  Conventicles  no, Choinneamhan-Folchuidh.  Ach  andèigh  gach 

ni  cha  tigeadh  an  sluagh  a  dh'  èisdeachd  a'  churate.     Bha  umh- 

laidhean  troma  ga  'n  cur  air  gach  neach  a  gheibhteadh  aig  Coinn- 

eimh  Fholchuidh.    Bha  iad  a'  deanamh  an  lagha  ni  bu  chruaidhe; 
u 

'an  dùil  gu'n  cumadh  sin  air  an  ais  an  sluagh.  Agus  rinn  e  sin  car 
tamuill  'n  uair  a  riuneadh  an  Reachd  fòirneartach  ud — gu'n  robh 
gach  fear  labhairt  's  gach  fear  èisdeachd  aig  Coinneimh-Fholchuidh 
buailteach  do  pheanas  sam  bith  a  thogradh  a'  Chornhairl'  a  dhean- 
amh  air — gu  'm  feumadh  gach  maighstir  a  sheirbhiseach  a  thoirt 
suas,  agus  gach  uachdaran  fearainn  a  chuid  tuatha,  air  eagal  iad 
fèin  a  bhi  buailteach  do  na  h-aon  pheanasaibh.  Agus  rnai  ?in 
gach  dàimh  sam  biodh  daoine  'seasamh  da  chèile  gu'm  feum  idh 
iad  aon  a  chèile  thoirt  suas,  agus  nach  feudtadh  comhfhurt  ichd 
sam  bith  a  chomh-pàirteachadh  ri  neach  a  bha  ciontach  de'n  mhi- 
ghniomh  ud,  no  comhluadar  a  chumail  ris.  Car  tainuill  bha 
mar  gu'm  b'  eadh  buaidh  lagachaidh  aige  so  air  cuid  de'n  t-sluagh ; 
agus  tha  luchd-eachdraidh  ag  ìnnseadh  gu  'n  robh  iad  mar  'n  an 
tàmh  'sa'  bhliadhna  1676.  Ach  'an  dèigh  sin  's  ann  a  neartaich- 
eadh  na  nithe  a  'bha  ullamh  gu  bàsachadh.  'S  a'  bhliadhna  1677 
rinneadh  peanas  air  seachd  mìle  deug  pearsa,  eadar  ùmhladh  'us 
prìosun,  'us  druideadh  a  mach  o  chàirdibh.  Agus  an  uair  a  chun- 
naic  Sharp  'us  Lauderdàil  nach  robh  sud  uile  ga  'n  cumail  o  'n 
Choinneimh,  rinn  iad  ni  bu  truime  an  t-Achd,  le  chur  ann  gu  'm 
biodh  càraid  sam  bith  a  bhiodh  air  am  pòsadh,  no  neach  a  bheir- 
eadh  a  leanabh  ri  'bhaisteadh  do  aon  de  na  ministeiribh  a  chuir- 
eadh  a  mach,  buailteach  do  'n  aon  pheanas  riu  fèin.  Thàinig 
daoin'  uaisl'  o  thaobh  's  iar  na  dùthch'  a'  ghearan  ri  Lauderdàil 
air  son  co  ro  chruaidh  's  a  bha  iad  'an  dèigh  an  Reachd  a  dhean- 
amh.  Ach  'an  àite  taiseachadh  'sann  a  ruisg  fear-ionaid  an  rìgh 
a  ghàirdean  thun  na  h-uinnle,  agus  a'  toirt  buille  do  bhòrd  na 
Comhairle  le  'neart,  mhionnaich  e  air  ainm  Iehòbhah  gu'n  co- 
èignicheadh  esan  iad  gu  iad  fèin  a  chur  fo'n  bhann  ud.  Ach  cha 
b'  fhada  gus  an  d'  fhuair  am  fear  cuthaich  so  a  mach  gu'm  feum- 
adh  e'n  dara  cuid  am  bann  a  theannachadh  fathast  ni  bu 
chruaidhe,  no  leigeadh  as  gu  h-iomlan.  B'  e  'n  ath  char  air  an  do 
smuainich  a'  Chomhairle  gu'm  fiadhaicheadh  iad  na  Gàeil  a  nuaa 
thun  na  machrach  gus  na  Goill  a  chreachadh.     Bha  aig  an  hm  so 

*cuid  de  na  tighearnaibh  Gàelach  an  aghaidh,  's  cuid  air  taobh 
eaglais  nan  easbuigean,  mar  a  bha  na  Goill  fèin;  'sge  b'  e  taobh 
sam  bith  a  leanadh  an ceann-cinnidh,  bha'n  tuath  marbutrice  ga 
leantuinn-san.  Bha  Camshronach  Loch-Iall  'us  mòran  eile  dhiubh 
air  taobh  an  rìgh.  Cha  robh  aca  sin  ach  fead  a  leigeadh,  's  bha  'n 
cuid  daoin'  aig  an  sàil.  Thug  oifigich  nan  Gàel  orra  a  chreidsinn 
gu'n  robh  iad  gu  bhi  air  an  treòrachadh  an  aghaidh  muinntir  a 
bha  'g  èiridh  'an  ceannairc  'an  aghaidh  an  rìgh,  's  ghealladh  pailt- 
eas  creiche  dhoibh  mar  an  tuarasdal.  Chaidh  deich  mìle  dhiubh 
thun  na  machracha'bliliadhn'  ud,  's  choinnich  gràinneshaighdearan 
Galld'  iad  aig  Sruileadh  ;  chuir  iad  an  aghaidh  air  taobh  's  iar  na 
dùthcha,  's  b'  ioghnadh  leò  air  fhad  's  de  'm  falbhadh  iad,  nach 
robh  arm  nan  naimhdean  idir  ga  'n  coinneachadh,  ach  an  sluagh 
anns  gach  cearna  de  'n  dìithaich  'an  ceann  an  gairmean  laghail  gu 
siochail.  Ach  'n  uair  a  thuig  na  ceatharnaich  ni  b'  fhearr  an 
t-aobhar  air  son  an  tàinig  iad,  's  an  cothrom  a  bha  'n  lagh  a  'toirt 
doibh,  leuin  iad  air  a'  chreich.  Cha  robh  each,  no  mart,  no  caora, 
no  gnè  rud  a  ghabhadh  iomain  no  giùlain,nach  robh  iad  a'  "togail." 
'S  e  bha  Sharp  's  a  chomh  luchd  comhairl'  a'  cunntadh  gu  'n  èir- 
eadli  gach  àrd  'us  iosal  'an  taobh  'siar  na  dùthcha  'an  ceannairc 
'an  aghaidh  an  tighearnais,  agus  nach  biodh  dad  ri  'dheanamh  aca 
fèin  an  sin  ach  leum  air  an  cuid  fearainn,  's  a  roinn  eatorra  fèin 
'san  càirdean  mar  chitheadh  iad  iomchuidh.  Tha  luchd-eachd- 
raidh  ag  innseadh  gu'n  robh  iad  gu  li-achdaidh  an  dèigh  croinn  a 
tharruing  air  cuid  de  'n  fhearann,  mu'n  do  thuig  iad  nach  freag- 
radh  an  dòigh  ud  idir.  Las  spiorad  sluaigh  na  rioghachd  co  mòr 
^n  aghaidh  na  Comhairle  'sgu'n  do  thuig  iad  gu  'n  robh  iad  fèin 
'an  cunnart  mòr,  's  ghreas  iad  a  ghairm  air  ais  nan  Gàel  le  ni  *s  mò 
de  chabhaig  na  bh'  orra  a'  cur  air  an  tòir.  Cha  do  mhair  sgriob 
nan  Gàel  ach  dà  mhios,  ach  tha  air  a  ràdh  gur  co  mòr  an  cruinn- 
eachadh  a  rinn  iad  's  gu'n  do  mheasadh  sea  mìle  deug  thar  fhich- 
ead  Punnd  Sasunnach  do  'n  chall  a  rinn  iad  'an  Siorrachd  Ara 
na  h-aonar.     Gun  teagamh,  bha  'n  cuid  ftin  aig  na  saighdearaibh 

Gallda  de  'n  chreich,  ach  o  'n  bha  na  Gàeil  ainmeil  air  son  ceath- 
arnachd,  's  ann  orra-san  a  dh'  fhàgadh  tròmlach  na  coire.  Ghiùl- 
ain  Cùmhnantaich  an  taobh  's  iar  creachadh  am  maoin  le  luath- 
ghair,  's  cha  robh  niread  de  thoileachadh  aig  a'  Chomhairle  's  an  ni 
a  rinn  iad  's  gu'n  do  ghluais  iad  a'  mhuinntir  chreacht'  ud  gu 
ceannairc. 

4.  B'  e  'n  ath  leum  a  thug  Sharp  as  lagh  fhaotainn  deanta  leis 
am  biodh  e  ceadaichte  do  na  h-uil'  oifigeach  airm  neach  air  bith 
a  chitheadh  e^dol  no  tighinn  air  ais  o  Choinneimh-Fholchuidh  a 
mharbhadh  air  a'  bhad,  gun  seisean  no  mòd,  ged  nach  deanadh  an 
t-oifigeach  ach  a  shaoilsinn  gur  h-ann  a'  dol  gu  'leithid  de  choinn- 
eimh  a  bha'n  coigreach,  no  a'  pilltinn  uaipe.     Bha  'n  càmhal  so 
ro  mhòr  air  son  na  Comhairl'  a  bhi  aon-inntinneach  mu  'shlug- 
adh.    Ach  fhuair  Sharp  an  àireamh  bu  lionmhoire  dhiubh  air  a. 
thaobh.     Bha  Dreachd*  de'n  lagh  so  gu  bhi  air  a  chur  suas  do 
Lunuinn,  air  an  t-seathamh  là  de  cheud  mhìos  an  t-samhraidh 
1679,  agus  bha  Sharp  fèin  gu  falbh  suas  aig  an  àm  cheudn',  air 
son  an  t-Achd  a  chuideachadh  air  aghart;  ach  roimh  dha  dol  do 
Lunuinn  chaidh  e  air  ais  do  Chill-BAmhinn  air  an  dara  là  de  'n 
mhìos.     Stad  e  'n  oidhche  sin  an  tigh  Chaiptin  Setoin,  fichead  mìi' 
o  Chill-Rìmhinn.     Ghabh  e  air  aghart  air  an  ath  mhaduinn,  agus 
roimh  mheadhon  là  thug  buidheann  a  bh'  air  tòir  Uilleim  Car- 
mìchael  an  aire  dha.     Bha  Carmìchael  so  'na  earraid  aig  Sharp,. 
a'  ruith  sìos  agus  suas  a'  glacadh  nan  Cùmhnantach  's  na  ceàrnaibh 
ud.     Chaidh  an  naoinear  mharcaichean  ud  gu  grèim  a  dheanamh 
air  an  earraid,  agus  ni-eigin  de  pheanas  a  dheanamh  air;  ach 
chaidh  e  as  uath'  an  là  ud.    An  uair  a  bha  iad  a'  dealachadh  ri 
'chèil'  a'  pilltinn  dhachaidh  fhuair  iad  sgeul  gu  'n  robh  inneal- 
siubhail  an  Ard-easbuig  gu  gabhail  an  rathad  ud.      An  dèigli 
"beagan  comh-labhairt  's  e  rùnaich  an  luchd  tòrachd,  ged  a  chaidh 
an  ciontach  beag  as  uatha,  gu  'n  tugadh  iad  làmh  air  a'  chiont- 


Draft. 


a'  gheur-leànmhuinn.  303 

ach  mhòr.  Roghnuich  iad  fear  Hacston  gu  bhi  'na  cheannard 
orra  'deanamh  cC  ghniomh,  's  gu'n  tugadh  iad  uil'  ùmhlachd  dha. 
Dhiìilt  esan.  'An  sin  chuir  fear  eile  dhiubh,  d'am  b'  ainm  Bur- 
laidh,  spuirean  ri  'each,  a'  glaodhaich  ri  'chompanaich,  "Leanaibh 
mise,  'dhaoin'  uaisle."  Bu  charbad  Lunuinneach  inneal-siubhail 
an  Ard-easbuig,  's  bha  e  air  a  tharruing  le  sea  eachaibh  meanm- 
nach.  Bha  e  fèin  's  a  nighean  a  stigh,  's  a  chuid  sheirbhiseach  a 
muigh  a'  marcachd  's  a'  greasadh  nan  each.  'N  uair  a  chunncas  a' 
Muidheann  ud  a'  dian  mharcachd  as  an  dèigh,  ghlaodh  esan  a 
mach  ris  an  fhear-ghreasaidh,  "Greas,  Greas."  Ach  an  dèigh  rèis 
mhaith,  rug  na  marcaichean  air,  Dh'  aslaich  e  orr'  a  bheath'  a* 
•chaomhnadh  's  gu'n  caomhnadh  esan  am  beatha-san,  's  gu'n  tugadh. 
<e  airgiod  dhoibh.  Dh'  aslaìch  iadsan  air  e  dhol  a  dh'  ùrnuigh,  's 
nach  robh  aig'  ach  beagan  ùine.  Cha  deanadh  esan  sttd,  's  air  dhoibh 
earalachadh  gu  a  dhleasdanas  car  ghreis  thug  iad  ionnsuidh  air  a 
mharbhadh  a  stigh  's  a  nighean  ri  'thaobh ;  ach  air  dhoibh  a 
thuigsinn  nach  robh  e  gu  mòr  air  a  lotadh  thug  iad  a  mach  e, 
'sshàthgach  fear  dhiubh  a  chlaidheamh  'na  chorp.  Mharcaich 
iad  an  sin  air  falbh,  a'  glaodhaich  ris  na  seirbhisich,  "Togaibhleibh 
a  nis  'ur  sagart." 

5.  Ach  ged  a  bha  Sharp  marbh  bha  e  fathast  a  'labhairt.  Chuir- 
<eadh  an  droch  lagh  a  rinn  esan  suas  do  Lunuinn  's  thàinig  e  air  a 
ais  le  seul  an  rìgh  ris,  's  thòisich  àm  a  chasgraidh  a  nis  da  rìr- 
eadh.  Air  a'  cheud  Sàbaid  de'n  ath  mhios  an  dèigh  bàis  an  Ard- 
easbuig,  bha  Coinneamh-Fholchuidh  aig  'àite  ris  an  abrar  Abhon- 
dàil,  an  iar  air  amhainn  Chluaidh.  Goirid  an  ddigh  do  Jn  t-seirbhis 
tòiseachadh  loisg  am  fear-fair'  an  urchair  a  bha  'na  ghunn  a 
dli'  innseadh  gu'n  robh  an  nàmhaid  a'  dlùthachadh,  's  ruith  e  fèin 
thun  a'  choimhthionail.  Tharruingeadh  na  daoin'  armaichte  'mach 
air  ball  'an  òrdugh  gu  seasamh  'am  fèin  dhion.  Cha  robh  ann 
diubh  ach  mu  dhà  cheud  gu  leth.  Ghluais  a'  chuid  eile  de'n 
choimhthional  gu  àite  tearuinte.  Bha  Cleabhars  uaibhreach  nan 
each,  air  cheann  airm  na  tòrachd.    Bha  boglach  domhain  eatorra, 


310  EACHDRAIDH  NA  H-ALBA 

far  an  do  choinnich  iad.  Thug  Cleabhars  òrdugh  losgaidh  an  tois.- 
each.  Co  luath  's  a  dh'  fhairich  na  Cùmhnantaich  gu  'n  robh  iad 
ri  losgadh,  ghrad  thuit  gach  fear  dhiuhh  air  an  talamh,  ach  'am 
priobadh  na  sùl  bha  iad  air  an  cosaibh,  gun  neach  leònta,  's  loisg 
iad  làdach  air  trùpairibh  Chleabhairs  leis  an  robh  iomadh  diollaid 
air  a  falmhachadh.  Cha  do  sheas  an  cath  ùine  sam  bith.  Theich 
Cleabhars  fèin  dheth  'n  àraich  le  'each  reubta,  's  ged  a  bha  còm  an 
eich  aige  ga  shlaodadh  as  a  dhèigh,  mharcaich  e  mìl'  e  air  sgàth  a 
bheatha  fèin.  Chaidh  dà  f  hichead  de  na  naimhdean  a  mharbhadh, 
agus  mòran  a  leònadh,  's  a  ghlacadh  'na  'm  priosunaich.  Cha  do 
chaill  na  Cùmhnantaich  ach  seisear. 

6.  An  dèigh  na  buaidh  so  thòisich  mòran  a'  sruthadh  as  gach 
àite  de  'n  dùthaich  do  'n  ionnsuidh.  Thàinig  iad  gu  bhi  'n  an 
Coimhthional  mòr  anns  an  robh  dlùth  air  cuig  mìle  comasach  air 
armachd  a  ghiùlain.  Thòisich  cùirteirean  an  rìgh  a  nis  a'  smuain- 
eachadh  gu'm  bu  ghnothuch  cudthromach  e,  's  chuir  iad  sios  do 
Alba  Diùc  Mhonmouth,  mac  diolain  do  'n  rìgh,  gus  an  t-arm  a 
threòrachadh  an  aghaidh  nan  Cùmhnantach.  'An  ceann  thrì 
seachduinean  an  dèigh  là  Dhruimclog,'*  bha  coimhthional  mòr  eil' 
ag  èisdeachd  searmoin  air  monadh  Hamiltoin,  faisg  air  drochaid 
Bhotueil.  Chunncas  Diùc  Mhonmouth  a'  tighinn  air  ceann  an 
airm  gu  bualadh  orra.  Ghreas  na  Cùmhnantaich  gu  sealbh  a 
ghabhail  air  an  drochaid,  's  an  cumail  gun  dol  thairis.  Ach  cha 
deachaidh  ac'  air  sin  a  dheanamh  fada.  Bha  cuig  mìle  deug  duin' 
aig  Monmouth,  cha  robhaca-san  ach  triansin;  'scha  robh  luaidh' 
'us  fùdar  gu  leòr  aca.  Agus  bha  iad  roinnte  na  measg  fèin. 
Theich  iad  air  falbh  o  'n  drochaid,  'snuair  a  fhuair  Monmouth  a 
null,  cha  robh  doirbheadas  sam  bith  dha  an  ruaig  a  chur  air  na 
Cùmhnantaich.  Cha  robh  ac'  ach  droch  ceannard  a  bh'  air 
e  fèin  a  chur  's  an  dreuchd  gun  iarraidh  idir.  'N  uair  a  dhlùth- 
aich  cunnart  ris,  tbug  e  'chasan  leis.     'N  uair   a   chunn'aic  na 

*   Ainm  an  àik'  an  <Io  chaireadh  am  hlàr. 

daoiue  mar  bha  iad  air  am  brath  's  air  an  trèigsinn,  leig  iad  sios  an 
armachd,  's  mar  s'ia  cha  do  dhòirteadh  tuilleadh  fola  's  a'  chath. 
Bhd  air  a  mheas  gu  'n  do  thuit  ceithir  cheud  ann  uile.  Rinneadh 
priopuuaich  dhiubh,  's  thugadh  'n  an  càraidibh  iad  do  Dhuneidin. 
Cha  ghabhadh  na  prìosuuan  iad  uile.  Chuireadh  cuig  ceud  deug 
a  steach  do  Chladli  eaglais  Greyfriars,  far  an  do  chuir  Alb'  a  h-ainm 
ris  a'  Chùmhuaut  dà  fhichead  bliadhna  roimhe  sud.  Chumadh  'an 
sud  iad  re  chuig  mìosan,  gim  fhasgath  o  fhuachd  no  theas,  air  an 
cumail  beò  le  aran  airce  's  le  uisg'  airce.  Leigeadh  cuid  diubh  air 
falbh  air  dhoibh  an  ainm  a  chur  ri  bann  nach  togadli  iad  arm  a 
clioidhch  'an  aghaidh  an  rìgh — thàrr  cuid  a  bha  eutrom,  beothail, 
as,  le  leum  feadh  na  h-oidhche  seachad  air  gàradh  a  chlaidh.  Mu 
inheadhon  ceud  mhios  a'  gheamhraidh,  chuireadh  dà  cheud  gu  leth 
dhiubh  air  bòrd  soithich  an  Lìbhte,  gus  an  cur  a  dh'  America,  air 
son  au  reic  mar  thràillibh.  'N  uair  a  bha  iad  a'  dol  seachad  air 
Arcu,  sheid  a'  ghaoth  co  mòr  's  gu  'm  b'  èigin  doibh  dol  a  stawh 
do  loch  beag.  Mu  mheadhon  oidhche  dh'  èirich  onfha  mòr  air  an 
oirthir  a  thilg  an  soitheach  gu  tìr  air'  sgeir  far  an  do  bhriseadh  i. 
Bha  na  priosunaich  fad  na  h-ùin'  air  an  glasadh  fo  rùm.  'N  uair  a 
thuig  iad  ciod  a  bha  gu  tachairt,  ghlaodh  iad  cothrom  fhaotainn 
tighinn  a  mach.  Ach  thug  a'bhrùid  Caiptin  a  bh'  orra  teann  òrdugh 
na  bùird-dhoruis  a  bhi  air  an  druideadh  gus  nach  faigheadh  aon 
dinbh  a  mach.  Ghearr  na  seòladairean  an  crann,  's  rinn  iad  riaii 
air  faotainn  thun  na  sgeir'  air  an  drochaid  chaoil  sin;  'n  uair  a  fhuair 
air  tìr  's  a  sgoilt  an  soitheach,  thàinig  mu  leth-cheud  de  na 
daoine  thun  a  chlàir  uachdair  's  chaidh  an  tèarnadh.  Ach  bhàthadh 
au  dà  eheud  eile,  le  coire  a'  chaiptin,  's  nan  seòladairean. 

7.  Ged  a  chaill  àireamh  co  mòr  ara  beath'  aig  Drochaid  Bhotueil, 
bha'n  tighearnas  a'  gabhail  creideis  dhoibh  fèin  air  son  uach  robh  iad 
co  cruaidh  's  a  dh'fheudadh  iad  a  bhi.  Cha  bu  duine  fuilteach  Mon- 
mouth.  Chaisg  e  'chuid  saighdearan  mar  a  b'  urrainn  e  o  dhòirt- 
eadh  fola  'an  dèigh  do  na  Cùmhnantaich  an  airm  a'  leigeadh  sìos. 
Agus  le  'oidhirpibh-san  rinneadh  Reachd  air  son  stad  a  chur  air  a' 

gheur-leanmhuinn,  ach  tre  naimh  deas  nan  easbnigean  'an  Alb',  agus 
Lauderdàil,  a  bha  nis  air  a  dheanamh  'na  Dhiùc,  bha  'n  reachd  so 
'na  litir  mhairbh  fhad  's  a  mhair  e,  agus  'an  ùine  ghoirid  thuit  e  gu 
tur,  agus  thàinig  a'  gheur-leanmhuinn  gu  bhi  ni  b'  fhuiltiche  rè  nan 
ochd  bliadhn'  an  dèigh  sud  na  bha  i  riamh  roimh'  'an  Alba,  no 
feudaidh  e  bhi,  'an  rioghachd  eil'  air  domhan.  Phòs  Diùc  Lauder- 
dàil  ban-Iarla  Dhisairt,  's  bha  sin  mar  gach  ni  eil'  an  aghaidh  nan 
Cùmhnantach.  B'  aon  de  na  boirionnaich  gun  nàir  ise,  's  a  rèir 
gnàths  an  t-seòrsa,  bha  i  anabarrach  caithteach;  agus  dh'  fheum- 
adh  a  spàinn  a  bhi  'n  càl  gach  fir,  gu  a  h-ana-measarrachd  a 
chumail  suas.  Cha  robk  dreuchd  àrd  no  iosal  a  bh'  aig  an  Diùc  ri 
bhàirigeadh,  nach  feumadh  ise  duais  fhaotainn  o  neach  a  gheibh- 
eadh  aon  diubh  sin.  Bu  droch  là  so  da  rìreadh.  Gluaisidh  gach 
aon  taobh  luchd  an  uilc,  'us  togaidh  iad  an  ceann,  'n  uair  a  chuirear 
suas  na  daoine  suarrach.  An  duine  bu  shuarraich'  'am  Breatunn 
air  a'  chaithir,  's  a'  bhean  bu  mheasa  'an  Alba  ri  riaghladh  na 
tìre  sin. 

8.  Ach  co  dhiùbh  is  ann  ni  b'  fhearr  no  ni  bu  mheasa  bhiodh 
nithe  leis  a'  chaochladh,  's  e  rùnaich  cùirtearan  an  rìgh  gu  'n  tig- 
eadh  Diùc  Iorc,  bràthair  an  rìgh,  a  nuas  do  Dhùneidin  a  riaghladh 
Alba  thruaigh  a  bha  nis  air  a  h-an-riaghladh.  Cha  b'  ann  ni 
b'  fhearr  ach  ni  bu  mheas'  a  chaidh  nithe  leis  an  Diùc  a  chur  a 
làimh  air  an  stiùir.  Bu  dù-Phàpanach  Diùc  Iorc;  b'  e  sin  an 
t-aobhar  gu'n  d'  fhuadaicheadli  do'n  Olaind  e  'n  toiseach,  agus  'an 
sin  do  Alba.  Bha  e  bhi  'na  Phàpanach  a'  meudachadh  a  naimh- 
deis  do  Chùmhnantaich  Alba.  Fhuair  an  riaghlair  ùr  so  Reachd 
air  a  dheanamh,  a  rèir  am  feumadh  na  h-uil'  air  am  b'  àill  leò  sin 
farraidh,  mionnachadh  gu'm  biodh  e  dìleas  do  Leabhar  Aidmheil  a' 
Chreidimh,  mar  air  a  dhaingneachadh  le  Pàrlamaid  Alba,  agus  gu'n 
aidicheadh  e  làn  ùmhlachd  do'n  rìgh  's  na  h-uile  nithibh  spioradail 
'us  airasireil.  Bha  còir  aig  Iarl'  Earra-Ghàeil  suidhe  's  an  Ard- 
Chomhairl',  agus  mar  aon  de  bhuill  na  Comhairle  chuireadh  air 
gu'nt  feumadh  e  na  mionnan  so  ihoirt.     Thuirt  an  t-Iarla  gu'n 

■deanadh  e  sud  anns  co  fad  's  a  bha  n  t-Achd  comh-sheasmhacli  ris 
fèin,  agus  a  bha  e  comasach  a  dheanamh  gun  chall  do  eaglais  Alba. 
Air  son  a'  chùl-earalais  so  chuireadh  'an  làimh  e,  's  fhuaradh  air  a 
dbìteadh  e  mar  ciontach  de  àrd  cheannairc,  's  chaidh  a  ghlasadh  a 
stigh  'an  Caisteal  Dhuneidin.  Bha  fios  aige  gu'n  cuireadh  iad  gu  bàs 
e  mar  a  rinn  iad  air  'athair  roimhe,  agus  mar  sin  ghabh  e  cothrom 
air  teicheadh  a  mach  as  a'  Chaisteal  'an  cruth  's  an  àite  fir-fritheal- 
aidh  a  dhalta.  Bha  ban-tighearnan  's  an  àm  ud  a'  giùlan  eàrradh 
fhada.  Thug  a'  bhan-tighearn  thapaidh  so  fear-frithealaidh  a 
steach  leatha  do'n  Chaisteal,  a  bha  cumail  suas  a  h-eàrraidh.  Bha 
ceann  an  fhir  so  còmhdaichte  1e  luideagaibh,  mar  gu'm  biodh  e  air 
bith  'an  sabaist.  Dh'fhàg  i  'm  fear  so  'an  àit'  an  Iarla,  's  thug  i  'n 
t-Iarla  mach  'na  'rioehd.  O'n  bha  'n  oidhch'  air  dorchachadh  mu'n  do 
phill  i  mach,  fhuair  i  fein  's  an  t-Iarla  seachad  air  gach  geàrd  gu 
sàbhailte.  'An  tearc  làithibh  an  dèigh  sin  ràinig  Iarla  Earra- 
Ghàeil  an  Olaind  gu  tearuinte.  Chaidh  a  chuid  fearainn  's  gach  ni 
talmhaidh  a  bhuineadh  dha  a  bhuileachadh  air  na  tràillibh  ud  a  bha 
umhal  do  phàirtidh  an  rìgh.  Chuireadh  airgiod  ceann  mòr  air. 
Bha  so  's  a'  bhliadhna  1681. 

9.  Goirid  'an  dèigh  blàr  Dhrochaid  Bhotuel  chuir  Dòmhull  Car- 
gille,  ministeir  co  cliùiteach  's  abh'  aig  na  Cììmhnantaich,  gairm  fhol- 
laiseach  a  mach  feadh  na  dùthcha,  gu'n  robh  iadsan  's  na  leanadh 
tìu,  uaithe  so  a  mach,  a'  diùltadh  na  h-uil'  ùmhlachd  aimsireil  co 
maith  'us  spioradail  do  rìgh  Tearlach  's  d'a  luchd-muinntir,  's  gu'n 
robh  iad  ga  iomsgaradh  o  chomunn  nan  Criosduidh.  Bha  cuid  de 
na  Cùmhnantaich  nach  rachadh  co  fada  sud,  a  bheireadh  ùmhlachd 
do'n  rlgh  'an  nithibh  aimsireil.  Agus  bha  mar  so  càirdean  an 
aobhair  air  an  roinn  an  aghaidh  a  chèile.  Ach  bha  àireamh  mòr 
de'n  aon  bheachd  ri  Cargille.  B'  esan  agus  Richard  Camshron  an 
dithis  mhinisteirean  a  b'  ainmeile  de  'n  fheadhainn  a  bha  gu  follais- 
each  air  an  ruagadh  o  chnoc  gu  cnoc.  Cha  b'  urrainn  mòran  diubh 
a  bhi  còmhladh  ri  cheil'  uair  sam  bith  fad  na  seachduin.  Ach  aig 
an  àm  an  robh  iad  a'  smuaineachadh  gu'n  robh  tòir  air  Richard 

Camshron,  bha  geàrd  beag  air  thoirt  dhà  anns  an  robh  trì  fiehead' 
iear.  Air  maduinn  an  dara  là  fichead  de  mhios  meadhonach  an 
t-samhraidh  1680,  thug  bean  an  tigh'  anns  an  robh  e  air  an  oidhche 
chur  seachad  uisge  dha  air  son  a  làmhan  'us  aghaidh  ionnlad.  'An 
dèigh  a  làmhan  ionnlad  thuirt  e,  "So  an  t-ionnlad  mu  dheireadh, 
feumaidh  mi  'n  glanadh,  's  iomadh  neach  a  chì  iad."  Air  an  là  sin 
bha  e  fèin  's  a  gheàrd  air  an  cuairteachadh  le  rèisimeid  air  an  robh. 
ISrusach  Earlshall  'na  cheannard,  aig  àite  ris  an  abrar  MonadK 
Ara.  Bha  sea  fichead  saighdear  's  an  rèisimeid  so,  mu  choinneamk 
an  trì  fichead  a  bh'aig  a'  Chamshronach.  'N  uair  a  thuig  am  min- 
isteir  duineil  so  gu'n  robh  an  còmhrag  gu  bhi  ann,  rinn  e  ùrnuigh 
ghoirid,  anns  an  do  ghuidh  e  trì  uairean,  "  an  glàs  a  bhi  air  an 
caomhnadh,  's  an  t-abaich  a  bhi  air  an  toirt  air  falbh."  Thionnd- 
aidh  e  ri  'bhràthair  an  sin  'sthuirt  e  ris,  "Cogamaid  a  nis  gu  duin- 
eil  thun  na  crìche."  Chuir  ceannard  na  buidhne  bige  so  a  chuid 
daoine  's  an  òrdugh  a  b'  fhearr  a  b'  urrainn  e.  Ach  cha  do  sheas 
an  còmhrag  ro  fhad'  eadar  iad  'sna  trùpairean.  B'  e  'n  Camshron- 
ach  fèin  aon  de'n  cheud  fheadhainn  a  thuit.  Mharhhadh  ochdnar 
eile  ri  'thaobh.  Dh'  fhuadaicheadh  an  fheadhainn  eile  do  oisina 
de'n  bhoglach,  anns  nach  faigheadh  an  eachraidh  d'  an  ionnsuidh. 
Ghearradh  an  ceann  's  na  làmhan  de'n  Chamshronach,  's  chuireadh 
air  stobaibh  iaruinn  iad  'an  caochladh  àitibh  de  Dhuneidin.  'S  iom- 
adh  duin'  a  chunnaic  iad.  Dìreach  'an  ceann  bliadhn'  'au  dèigh  sin 
ghlacadh  Dòmhull  Cargille,  'sthugadh  do'n  phrìosun  e  gu  bhi  air 
a  chrochadh.  An  uair  a  bha  e  'labhairt  ris  an  t-sluagh  thar  fàradh 
na  croiche  bha  òganach  àraidh  'na  sheasamh  aig  a  bonn  a  measg 
an  luchd  èisdeachd.  An  uair  a  sguir  Cargille  a  labhairt,  's  a  chuir 
e  'aghaidh  air  a'  bhàs,  thionndaidh  an  t-òganach  so  air  falbh  gu 
oisinn  aonaranach,  le  cridhe  tròm,  goirt.  B'  e  so  Seumas  lleinic^ 
mu'n  cluinnear  fathast. 

10.  Aig  an  àm  cheudn'  an  robh  'n  fheadhainn  bu  ro  dheinc  de 
na  Cùmhnantaich  air  an  sealg,  's  air  an  gearradh  sìos  mar  so,  bha 
'chuid  sin  diubh  bu  mheasarra  glè  mhì-riaraichte  le'n  staid,  agus  a* 

tuigsinn  nach  robh  an  tomhas  de-shìth  a  bha  iad  a'  mealtuinn  gle 
chinnteach.  Sgaoil  eagal  mòr  na  measg  an  uair  a  chunnaic  iad  mar 
a  thachair  do  IaiT  Earra-Ghàeil.  Cheangail  àireamh  de  na  h-uais- 
libh  iad  fèin  ri  cheil'  ann  ann  comunn  gus  an  cuid  fearainn  'us. 
eile  reic,  'sa  dhol  air  iinrich  clo  America.  Bha  comunn  saibhir  'an 
Lunuinn  aig  an  robh  còir-shealbh  air  sgrìob  mhòr  fearainn  'an 
America  à  Tùath,  agus  chuir  na  h-uaislean  Albannach  dithis  no 
triùir  uatha  fein  suas  an  sin  a  chòrdadh  ri  luchd-gnothuich  a' 
chomuinn  ud,  gus  na  dh'fheumadh  iad  de  fhearaim  a  cheannach 
uatha.  Air  dhoibh  sin  a  dhol  a  Lunuinn  air  cheann  a'  ghnoth- 
uieh  so,  fliuair  iad  a  macli  gu'n  robh  cuid  de  mhaithibh  Shas- 
uinn  ag  ullachadh  gu  h-uaigneach  air  son  èiridh  'an  aghaidh 
ain-tighearnais  an  rìgh,  agus  a'  choroh-eigneachadh  gu  bhi  riagh- 
ladh  a  reir  co-shuidheachaidh  na  rioghachd  le  dà  Thigh  naPàrlam- 
aid.  Dh'aontaich  na  h-uaislean  Albannach  ri  gnùis  a  thoirt  do'n 
bheachd  so  'n  an  dùthaich  fèin.  Leig  iad  seachad  America  aig  aa 
àm;  ach  mu'n  robh  an  t-innleachd  abaich  air  son  briseadh  a  mach, 
chaidh  diùlanaich  Shasuinn  a  bhrath  le  feadhainn  aig  an  robh  fios 
air  a  ghnothuch,  agus  a  bha  rùnachadli  dol  mòran  ni  b'  fhaide  na 
bha  's  a'  cheud  bheachd, — a  bha  'g  iarraidh  Tearlach  agus  a  bhràth- 
air  a  chnr  gu  bàs  's  an  riaghlaclh  a'  ghabhail  na  'n  làmhaibh  fèhu 
Theirear  ri  so  's  a  Bheurla,  Rye  Hoase  Plot.  Chuireadh  Morair 
Kusal  agus  fear  eile  da'  m  1)'  ainm  Sidne  gu  bàs  'an  Sasunn  air  son 
'an  coimh-cheangail  ri  so;  agus  rinneadh  grèim  'an  Lunuinn  air  Mr 
Bàillidh  Ierbhisud  a  chuireadli  suas  as  Alba  air  son  an  aobhair  a 
dh'  ainraicheaclh.  An  dèigh  mòrau  pianaidh  a  dheanamh  air  ach 
am  fàisgteadh  a  mach  as  ni-eigin  niu  dheighinn  a  chomh-Iuchd- 
dùthch'  a  thug  gnùis  do  'n  chomh-fhoill  ud,  chnireadh  air  ais  do 
Dhuneidin  e  gu  dol  fo  bhreith  an  sin  a  rèir  lagh  Alba.  Aig  an  àin 
cheudua  thòisich  an  luchd-riaghlaidh  'an  Duneidin  a'  togail  fàileidb 
cuid  de  àrd-mhaithibh  na  tìre,  agns  a'  cur  shaighdeara  ga  'n  glac- 
adh  gun  fhios  doibh.     Bha  cuid  diubh  air  an  glacadh,  's  cuid  eil* 

a'  faotainn  rabhadh  an  tràth  gu  leòr  gu  teicheadh.  Fhuair  Morair 
Melbhil  sanas  tre  chàirdeas  an  fhir  do  'm  b'  èigin  barantas  a  thoirt 
air  son  a  chur  an  làimh.  Bha  buidheann  eile  shaighdearan  aig  a' 
cheart  àm  a'  dol  a'  ghlacadh  fiùdhalaich  eil'  da  'm  b'  ainm  Sìr  Pàr- 
uig  Hume,  uachdaran  Pholairt.  Stad  iad  aig  tigh  duin'  uasail  a 
gabhail  ùrachaidh  bìdh.  Ged  nach  feudtadh  foighneachd  c'  àit  an 
Tobh  iad  a'  dol,  fhuair  bean  an  tigh'  a  bha  càirdeil  do  na  Cùmh- 
nantaich  a  mach  gur  h-ann  air  Caisteal  Pholairt  a  bha'n  aghaidh. 
Cha  bu  dàna  leatha  teachdair'  a  chur  gu  Sìr  Pàruig  a  dh'  innseadh 
dha  gn'n  robh  cunnart  ann,  's  cha  'n  fheudadh  i  litir  a  chur  thuige; 
ach  's  e  rinn  i  giullan  a  chur  tarsninn  a  mhonaidh  le  paipeir  gu  Sìr 
Pàruig  anns  nach  robh  focal  sgriobhta,  ach  iteag  bheag  air  a  lùb- 
adh  ann.  Bha  fios  aig  Sìr  Fàrnig  roimhe  sud  gu'n  robh  e  'na  chus- 
pair  fuatha  do  'n  luchd-riaghlaidh.  Smuainich  e  nis  gu'm  bu  ghlice 
dha  falbh  air  sgèith  taobh  eigin.  Cha  robh  ùin'  ann  gu  ullachadh 
air  son  falbh  fada,  agus  's  e  rinn  e  'chairtealan  a  thogail  anns  an 
uaimh  's  an  robh  aithrichean  air  an  adhlacadh.  Fhuaradh  leabaidh 
air  a  cur  suas  dha  's  an  talla  dhorch  sin,  's  bha  Griseal,  a  nighean 
bu  shine  'dol  do  'n  chladh  na  h-aonar  air  mharbhan  mheadhon  oidh- 
che,  le  biadh  thuige.  Bu  nighean  chuireadach  i  so  aig  an  aois  am 
feumadh  i  blii  mu'n  àm  ud.  Tha  cuid  ga  deanamh  sea  bliadhna 
dh'  aois,  's  cuid  eil'  a  thrì  uiread  sin,  ach  cha  b'  urrainn  gu'm  biodh 
i  barrachd  air  naoi  no  deich  a  thaobh  an  dòigh  's  an  robh  i  'dean- 
amh  gnothuch  puist  eadar  a  h-athair  'us  Mr  Bàillidh  'am  priosun 
Dhuneidin.  Cha'n  fheudadh  sgriobhadh  a  bhi  ann;  gheibhteadh 
rian  air  Griseal  a  chur  a  Dhuneidin;  bhiodh  i  cluiche  mu  dhorus  a 
phriosuin  còmhladh  ris  a  chloinn  bhig  eile.  'N  uair  a  thigeadh  fear 
a  phriosuin  a  dh'  fhosgladh  an  doruis,  shleamhnaicheadh  i  steach  air 
a  shàil,  mar  le  seòrsa  de  ioghnadh ;  dheanadh  i  seanachas  ri  Mr 
Bàillidh  co  ciallach  ri  'seanmhair,  'sbheireadh  i  teachdaireachd  air 
ais  uaithe  gu  h-athair.  'N  uair  a  dh'  fhalbh  an  tòrachd,  fhugir  Sìr 
Pàruig  fàth  air  teicheadh  do  'n  Olaind;  chaidh  a  theaghlach  as  a 

dhèigh  an  sin, andèigh an creachadh  de'ncuid  shaoghalta ;  ach  thàinig 
iad  air  an  ais  aig  àm  na  saorsa,  's  chaidli  esan  àrdachadh  gu  bhi  'na 
Iarla  Mharchmont. 

11.  Goirid  an  dèigh  do  Dhòmhull  Cargille  a  bhi  air  a  chur  gu 
bàs  thòisich  na  Cùmnantaich  air  coiuueamhan  uaigneach  a  chur  air 
chois.  Bha  gun  teagamh  tòiseachadh  ac'  air  a  dheanamh  roimhe 
sin;  ach  dhùblaich  iad  an  oidhirpean  mu'n  àm  so  air  a'  mheud  's  a 
bha  'n  am  fior  chàirdibh  do'n  Chùmhnant  aonadh  ri  chèile,  gu  h-àr- 
aidh  a'  mheud  's  a  bha  deònach  f ulang  air  sgàth  ainm  'us  aobliair 
Chriosd.  Bha  iad  anabarrach  teann,  faiciollach,  's  na  riaghailtibh. 
a  bh'  ac'  air  son  buill  a  ghabhail  a  steach  do  'n  comunnaibh,  air 
eagal  gu'm  biodli  iad  air  an  lionadh  le  brathadairibh.  Anns  a' 
bhliadhna  1683,  bha  còrr  'us  ceithir  fichead  de  na  comuinn  sin  air 
feadh  gach  cearna  de  'n  dùthaich,  agus  bha  seachd  no  ochd  de 
mhìltean  air  iad  fèin  a  cheangal  riu.  Ach  bha  iad  a'  sior  dhol  an 
lionmhoireachd  na  h-uile  bliadhna  gu  àm  tuiteam  nan  Stiùbhartach. 
Anns  na  cleachdaidhibh  uaigneach  a  bh'aca  bha  roinn  de'n  ùin'  air 
a  caitheamh  'an  dleasdanasaibh  aoraidh,  agus  'am  fòghlum  arm- 
chleas  a'  chogaidh.  Bha  comh-sgriobhadh  a'  dol  air  aghart  eadar 
iad  'us  mòran  de  chomunnaibh  eil'  air  tìr-mòr  na  h-Eòrp',  aig  an 
robh  comhfhulangas  riu,  gu  h-àraidh  Pròstanaich  Hungari,  na 
Ualdensich,  agus  na  h-Olaindich.  Ach  's  ann  a'  meudachadh  a  bha 
teas  na  h-àmhainn  theinntich  's  an  robh  iad  air  an  tilgeadh.  Bha  na 
trì  bliadhn1  ud  an  dèigh  a'  chèile,  1683,  1684-85,  anabarrach  fuilt- 
each.  'S  ann  ris  an  dà  bhliadhna  so  mu  dheireadh  a  theirear  Am 
a-  Mkarbhaidh,  'an  eachdraidh  Alba.  Bha  fuil  air  a  dòirteadh 
gach  là,  anns  an  tigh,  's  anns  a'  mhachair;  fuil  sheann  daoine,, 
's  dhaoin'  òga;  fuil  sheana  mhnathan,  's  mhnathan  òga.  Cha  robh 
cunntas  ri  ghabhail  de  na  saighdearaibh  air  son  na  thogradh  iad  a 
chur  gu  bàs,  agus  anns  an  dòigh  an  togradh  iad.  Fhuaradh  fear 
a'  gabhail  an  rathaid  agus  Biobull  aige  'na  phècaid;  's  chaidh  am 
peilear  a  chur  ann.  Rinneadh  grèim  air  caileig  a'  giùlan  Biobuill 
gu  'ban-mhaighstir;  chaidh  a  crochadh.   Chunnaic  Cleabhars  uaibh- 

reach  duine  marcachl  seachad  air,  ris  au  do  ghlaodh  e  "stad." 
Oha  tug  au  duin'  an  aire  dha,  *seha  do  stad  e.  Thug  Cleabhars 
òrdugh  am  peilear  a  chur  ann.  Fhuaradh  a  mach  a  ris  gu'n  robh  an 
duine  co  bodhar'snach  cluinneadh  e  guth.  Fhuair  an 't-àrd  mhort- 
air  so  fèin  ceathrar  ag  ùrnuigh  'an  aon  tigh  faisg  air  amhaiim  Dhl ; 
"bu  leòr  sin.  Thug  e  mach  iad  a  lion  dnine  s'  duiae,  's  ehaidh  an 
cur  fo  bheul  a  ghunn'  aig  an  dorus.  Thàinig  e  air  ais  goi-id  an 
dèigh  sin,  's  thug  e  ma  'n  airidh  an  cuirp  a  bhi  air  àn  eladaac,,, 
's  air  an  tilgeadh  a  mach  as  an  uaighibh.  Aig  àm  na  Bealltuinn 
1685  chaidh  Mairireat  Nic  Lachlainn,  bantrach  a  bhi  trì  hchead 
's  a  sea  a  dh'  aois,  agus  Mairireat  Uilson  a  cheangal  ri  dà  phost 
'an  iochdar  na  tràghad,  agus  arn  fàgail  'an  sud  gus  an  do  bhàthadh 
iad  'nuair  a  dh'  èirich  ara  rauir. 

Ach  feudaidh  gur  h-e  mortadh  Iain  Mhic'illeDhuinn  Chnuic  an 
t-sagairt,  a  thachair  mu'n  cuairt  do'n  àra  so  fèin,  ceud  mhìos  an 
t-samhraidh,  1685,  gniomh  co  fuilteach  's  anns  an  do  chuir  Cleì,'»h- 
ars  làmh  riarah.  Thàinig  e  gun  fhios  air  an  duine  chneasda  so  's  e 
'g  obair  le  spaid  'an  àit'  eigin  dlà  do  'n  tigh.  Cha  d'  rinn  e  ach 
tearc  mhionaidean  a  thoirt  dha  gu  drnuigh,  agus  an  sin  am  peilear  a 
churtroimh'  'cheann  le  'làimh  fèin,  ai^us  an  sin  grad  thionndadh  air 
falbh,  a'  glaodhaich  ris  a  bliantraich  bhochd,  a  shuidh  gu  deurach 
ri  taobh  a'  chuirp,  "ciod  i  do  bharail  a  nis  mu  'd'  cheile."  'N  uair 
a  bha  obair  a'  mharbhaidh  air  tighinn  gu  a  làn  àirde  bha  rìgh  Tear- 
lach  air  a  sguabadh  air  falbh  do  'n  t-siorruidheachd  le  buille  de  'n 
spad-thinneas,  air  an  t-seathamh  là  de  cheud  mhìos  an  earraich 
1685,  anns  a'  cheathramh  bliadhna  deug  thar  an  dà  fhichead  de 
'aois.  Dh'  aidich  e  'n  eaglais  Phàpanach  air  leabaidh  a  bhàis, 
's  dh'  adhlaiceadh  e  rèir  nòis  na  h-eaglais  siu. 


CAIB.  XXXVII. 

B'e  Seunias  Diùc  Iorc,  bràthair  bu  shiue  Thearlaich,  oighr'  a* 
chrùin,  a  chioun  nach  d'  fhàg  esau  duine  cloinne  dligheach.  Bha 
teaghlachmòr  aige  de  chloinn,  diolain  uia  dh'fheudarteaghlach  a  radh 
ri  'n  Ieithidibh  sin.  Bha  seisear  de  na  mic  sin  air  an  deanamh  na'n 
Piùcaibh,  agus  dithis  nighean  air  an  deanamh  'n  am  ban-Iarlaibh. 
Bha  mòran  'an  Sasunn  leis  am  bu  roghuuiche  Diùc  Mhonmouth, 
mac  bu  shine  Thearlaich,  a  thighinn  thun  ua  caithreach  a  chionu  e 
blii  'na  Phròstanach.  Ach  da  'n  aindeoin  sin,  fhuair  Diùc  Iorc  a 
bhi  air  a  chrìmadh  fo  thiodail  Seumas  II.  Shasuinn.  Bha  Seumas 
ag  aideachadh  a'  chreidimh  Phàpanaich  iomadh  bliadhna  roimhe  so. 
Thàinig  e  nis  gu  follaiseach  gu  bhi  'g  aideachadh  gu'u  caitheadh  e 
"neart  ag  oidhirpeaehadh  Sasunn  'us  Alb'  iompachadh  thun  a  chreid- 
imh  sin  no  gu'm  bàsaicheadh  e  's  au  oidhirp.  Agus  bha  e  co  maith 
ri  'fhocal.  Bhàsaich  e  fèin  's  a  theaghlach,  mar  rìghibh,  's  au 
oidhirp. 

2.  Cha  d'  rinn  bàs  rìgh  Tearlaich  lasachadh  sam  bith  air  fulang- 
asaibh  nan  Cùmhnantach  'an  Alba.  B'  ann  an  dèigh  sin  a  chuir- 
eadh  gu  bàs  an  fheadhainn  a  dh'  ainmicheadh  'an  deireadh  a  chaib- 
deil  roimhe  so.  Bhàsaich  Alastair  Pedeu  ris  an  abradh  iad  am 
Fàidh,  an  toiseach  1666.  Bha  esan  air  bith  'na  mhinisteir  'an 
Gleann-Lus,  agus  chuireadh  a  mach  e  'n  iiair  a  rùnaich  rìgh  Tear- 
lach  Easbuigeachd  a  chur  suas  'an  Alba.  'N  uair  a  bha  Pèden  a' 
fàgail  na  h-eaglais  au  dèigh  a  shearmoin  mu  dheireadh,  bhuail 
e  dorus  na  cùbaid  trì  uairean  Ieis  a'  Bhiobull,  ag  radh,  "  Aith 
ueam   dhuit  'an   ainm   mo   mhaighstir  nach   fosgail   thu   ach  do 

neacli  a  thig  a  steach  mar  thàinig  mis'  air  an  dorus."  Thachair 
mar  a  dh'  àithn  Pèden.  Bha  e  fèin  rè  dheich  bliadhn'  an  dèigh  sin 
air  an  allaban.  Bha  e  measg  nan  ceud  mhinisteirean  a  thòisich 
air  Coinneamh-Fholchuidh  a  chumail.  Chaidh  a  ghlacadh  ann  an 
1673  agus  a  chur  'na  phriosnnach  do  'n  sgeir  mhara  ris  an  abrar 
Bas,  rè  chuig  bliadhua.  Chuireadh  an  sin  e  fèin  's  a  chompanaich 
air  bòrd  soithich  do  Lunuinn  gus  an  cur  air  falbh  a  dh'  Àmerica 
gus  an  reic  mar  thràillibh.  Fhuair  Pèden  's  a  chompanaich  an 
saorsainn  'an  Lunuinn.  Bha  e  riamh  tuilleadh  rè  a  bheatha,  mar 
neach  fo  'n  choill  eadar  taobh  's  iar  Alba,  's  taobh  tuath  Eirinn. 
'Nuair  a  dh'fhairich  e  gu'n  robh  chrioch  a'  teanadh  ris  's  a'  bhliadhna 
1686,  dh'  iarr  e  gu  Achanacloich,  àit'  a  bhreith.  Ach  mar  bha  'n 
tòir  co  teann  air,  cha  'n  fhaigheadh  e  do  thigh  còmhnuidh  idir.  Bha 
e  's  na  h-uamhaibh.  Bhàsaich  e  'n  tigh  duin'  uasail,  's  chaidh  adh- 
lacadh  gu  h-uaigneach  'an  tuaim  teaghlaich  Bhosueil.  Ach  'an 
ceann  shea  seachduinean,  fhuair  na  saighdearan  a  mach  c'  àit  an 
robh  e  air  adhlacadh,  's  thog  iad  a  chorp,  's  chroch  iad  e  air  a 
chroich  chumant'  os  ceann  Chumnoc;  dh' adhlaic  iad  an  sin  e  aig 
bonn  na  croiche.  Bha  cladh  na  sgìreachd  anns  a'  ghleann,  aig  bonn 
a  chnuic  air  an  robh  a'  chroich,  ach  's  ann  a  thòisich  iad  a  nis  ag 
adhlacadh  far  an  robh  corp  Alastair  Phedein  an  Fhàidh.  Tha  àit 
adhlacaidh  na  sgìreachd  air  a'  chnoc  sin  gus  an  là  'n  diugh. 

3.  Goirid  an  dèigh  do  Sheumas  tighinn  thun  na  caithreach,  agus 
a  dheanamh  aithnichte  gu  'n  robh  e  rùnaicht'  air  a'  Chreideamh 
Phàpanach  a  chur  suas  'am  Breatunn,  rinn  Diùc  Mhonmouth  agus 
Iarl'  Earra-Ghàeil  cuim  ri  cheile  gu  thighinn  a  nall  as  an  Olaind, 
agus  tòiseachadh  a'  togail  dhaoine — an  dara  fear  'an  taobh  's  iar 
Shasuinn,  's  am  fear  eil'  an  taobh  's  iar  Alba,  gus  an  righ-chaithir  a 
thilgeadh  bun  os  ceann.  Dh'èirich  mn'n  cuairt  air  cuig  mìle  le 
Monmouth;  ach  bha  iad  gu  bochd  air  an  armachadh,  's  chaidh  an 
cur  sìos  gu  h-ath-ghoirid  le  arm  an  righ.  Ghlacadh  Monmouth 
fèin  's  chuireadh  gu  bàs  e;  's  chuireadh  àireamh  mòr  de  na  dh'èirich 
leis  gu  bàs  mar  an  ceudna.    Thog  an  spiorad  fuileachdach  a  thais- 

bean  Senmas  aig  an  àm  so,  mòran  f  aath  'an  aghaidh  'ain-tighearnais 
'an  Sasunn.     Bha  fios  roimh  làimh  aìg  an  luchd  riaghlaidh  'an 
Alba  gu'n  robh  Iarl'  Earra-Gbàeil  a'  tighinn,  'schuir  iad  'an  làimh 
na  h-uile  duin'  uasal  de  'chinneadh  ris  am  feudadh  sùil  a  bhi  aig' 
air  son  cuideachaidh.   An  uair  a  thàinig  an  t-Iarla  's  a'  chuideachd 
a  lean  e  as  an  Olaind  air  tìr  'an  taobh  's  iar  Alb',  a  measg  a  chuid 
tuatha  fein,  cha  d'  èirich  ach  ro  thearc;  ach  chruinnich  e  eadar  a 
dhà  's  a  trì  mhìltean  thall  's  a  bhos,  's  chaidh  e  mach  gu  Galldachd 
'an  dùil  gu'n  èireadh  Cùmhnantaich  Ara,  's  na  dùthcha  mu'n  cuairt 
leis.    Ach  bha  e  air  a  chuairteachadji  le  arm  an  rìgh  co  mòr 
's  gu'm  b'  èigin  da  chuid  dhaoine  sgapadh  mu'n  d'  fhuair  e  null  air 
amhaiun  Chluaidh.     Ghlacadh  e  fèin  's  thugadh  a  Dhuneidin  'na 
phrìosunach  e,  far  an  do  chuireadh  gu  bàs  e  rèir  na  binn  a  thugadh 
a  maeh  'na  aghaidh  an  uair  a  theich  e  do'n  Olaind. 

4.  Bha  Seumas  a  nis,  à  rèir  coslais,  air  fhàgail  gun  nAmhaid  a 
b'  urrainn  a  thilgeadh  air  falbh  thar  an  àit'  àird  air  an  robh  e  'na. 
shuidhe.  Thàinig  seòrsa  de  shàmhchar  chunnartach  air  an  t-siuagh 
aig  an  àm  so  feadh  Bhreatuinn  uile.  Bha  na  Coinneamhan-Fol- 
chuidh  'antomhas  mòr  air  an  cur  sìos  'an  Alba.  Cha  robh  nùnis- 
teir  aig  na  Cùmhnantaich  ach  Seumas  Reinic'na  aonar;  ach  bha  na 
Comuinn  uaigneach  a'  soirbheachadh.  Bha  Seumas  agus  a'  chùirt- 
earan,  le  sùil  ris  a'  Chreideamh  Phàpanach  a  neartachadh,  an 
deigh  lagh  a  dheanamh  a'  toirt  Ceadachadh  do  na  h-uile  luchd 
comh-bharail  aoradh  a  dheanamh  gu  follaiseach  a  rèir  an  dòigh 
fèia,  'b  nach  feudadh  neach  sam  bith  dragh  a  chur  orra.  Rimi 
e  'n  lagh  so  'an  aghaidh  toil  Phàrlamaidean  Shasuinn  'us  Alba.  Ged 
:m  air  son  nam  Pàpanach  a  thugadh  an  Ceadachadh  so  au  tois- 
each,  's  ged  a  bha  Seumas  'an  dùil  a  thoirt  o  gach  Sect  eile  'n  uair 
a  bhiodh  na  Pàpanaich  lionmhor,  làidir,  gu  leòr;  gidheadh  bha  e 
ruigsinn  air  eaglais  Chlèirich  na  h-Alba  fhad  's  a  mhaireadh  e.  Bha 
cothrom  aig  a'  mheud  diubh  sin  'sa  bha  'g  aideachadh  ùghdarrais 
an  rìgh  coinneachadh  'an  Ard-sheanadh,  's  bha  iad  ag  ullach- 
adh  air  son  sin  a  dheanamh.     Ach  bha  luchd  nan  Comneamhan- 

Folchuidh  'an  taobh  a  muigh  de'n  Cheadachadh  so.  Bha  gach 
fear  labhairt  'us  èisdeachd  aig  a  leithid  sin  a  dh'  àite  co  buailt- 
each  do  pheanas  sara  bitb  a  chitheadh  a'  Chomhairl'  iomchuidh 
's  a  bha  iad  riamh  roimhe  sin.  Bha,  mar  sin,  an  tòir  air  Seumas 
Reinic  co  geur  's  a  bha  i  roimhe.  Bha  airgiod  ceann  mòr  air  a 
chur  air.  Bha  'n  t-òganach  so  anabarrach  saothrachail,  araon  'an 
searmonachadh  's  an  comh-sgriobhadh  eadar  na  comunnaibh  uaig- 
neach.  Bhiodh  each  luath-chosach  ullamh  fo  shrèin  's  fo  dhiollaid 
dlù  dha,  'n  uair  a  bhiodh  e  'searmonachadh,  a  chum  na  'm  faict- 
eadh  cunnart  sam  bith  gu'm  biodh  e  air  a  ghlacadh,  nach  biodh  dad 
aig'  ach  leum'na  dhiollaid,  's  car  mu  chnoc  a  thoirt  do  na  trùpairibh 
bu  luaith'  a  thigeadh  ga  ruagadh.  'N  uair  a  bhiodh  e  'na  chodal 
bhiodh  freiceadain  air  gach  cnoc  a'  sealltuinn  mu  'n  tigeadh  nàmh- 
aid  o  thaobh  sam  bith.  Bha  e,  mar  so,  coslach  'an  sealladh 
dhaoine,  gu'n  deigheadh  e  as  o  mhì-run  an  luchd  tòrachd,  car 
jghreis.  Ach  b  'i  toil  an  Àrd-riaghlair  gu'n  seulaicheadh  an  t-ògan- 
ach  curanta  so  le  'fhuil  na  teagasgan  a  bha  e  'toirt  seachad.  Chaidh 
e  steach  do  Bhuneidin  aig  a'  bhliadhn'  ùir,  1688,  gu  Protest  a  chur 
an  làmhaibh  ceann-suidh'  an  Ard-Sheanaidh  an  aghaidh  na  chirt 
eaglais  sin,  's  an  aghaidh  a'  Cheadachaidh  a  chionn  gu'n  robh  e  neo- 
fhreagarrach  ri  nàdur  a'  Chùmhnaint  fo  an  robh  eaglais  Chlèireach 
Alb'  an  dèigh  i  fèin  a  clmr.  'An  dòigh  an  gnothuch  so  a  dhean- 
amh,  ghabh  e  null  do  Shiorrachd  Fiofa,  ach  phill  e  Dhuneidin  mu 
dheireadh  a'  mhios,  agus  chuir  e  seachad  an  oidhche  an  tigh  nr 
Iain  Locup,  Camshronach  de  'n  fheadhainn  bu  teinne.  Bu  mhar- 
sant'  an  duine  so,  a  bha  dèiligeadh  'am  bathar  Sasunnach ;  bha 
muinntir  an  Tigh  Chusbainn  an-amharusach  gu'n  robh  e  gabhail 
a  steach  nithe  air  nach'do  phàigh  e  cìs.  Bha  oifigear  a'  rannsach- 
adh  air  son  bathair  de  'n  t-seòrsa  sin  aig  àm  an  aoraidh.  Thuig  e 
gu'n  robh  Beinic  a  làthair.  Ghràdhaich  e  duais  na  h-eucorach  ; 
bha  'n  t-airgiod  ceann  mòr.  Chuairtich  e  'n  tigh  deireadh  oidhche 
le  àireamh  dhaoin'  arinaichte.  'N  uair  a  thuig  Beinic  gu'n  robh  an 
tòir  ann,  theich  e  air  dorus  ciiil.    Ach  rugadh  air  mu'n  deachaidh  e 

ro  fhada,  's  thugadh  air  ais  do'n  tigh-gheard  e.  An  dèigh  a  chur  fo 
dheuchainn  a  bheatha,  's  fhaotainn  ciontach  de  bhi  'g  àicheadh. 
ùghdarrais  an  rìgh  'se  bhi  teagasg  nach  bu  chòir  airgiod  a  phàigh- 
eadh  gu  saighdearan  an  rìgh  a  chumail  suas,  agus  a'  teagasg  aig 
Coinneainbaibh-Folchuidh,  puincean  ns  an  do  sheas  e  thun  na 
crìche ;  chaidh  a  chrochadh  am  Margadh  an  Fheòir  air  an  t-seaehd- 
eamh  là  deug  de  cheùd  mhios  an  earraich,  1688. 

5.  Tha  luchd  eachdraidh  beath'  an  òigfhir  chliùitich  so  ag 
aithris  gu'm  b'  esan  an  aon  duine  de  na  mairtirich  mu  thimchìoll 
an  robh  eagal  sam  bith  air  na  naimhdean  a  bheatha  thoirt  air 
falbh.  Agus  shaoileadh  neach  o'n  dòigh  's  am  bheil  iad  ag  aith- 
ris  sin,  gur  h-ann  o  'n  tlachd  a  bh'  aca  de  'phearsa  's  a  dhòigh  a 
dh'  èirich  e.  Cha  robh  sin  ach  aon  eilimeid  's  a'  ghnothuch.  Bha 
atharrachadh  mòr  air  a  dheanamh  a  measg  bhuill  na  Comhairle, 
's  a  measg  àrd  luchd  lagha  na  rioghachd  aig  an  àm  so.  Bha  Lau- 
derdàil  air  fàbhar  an  rìgh  a  chall,  's  bha  Diùc  Phuirt  na  ban-righ, 
a  thàinig  'na  àit'  air  tuiteam  mar  an  ceudna,  's  bha  Iarla  Pheirt, 
a  thionndaidh  'na  Phàpanach  air  àilghios  an  rìgh,  'san  dreuchd  a 
b'  àird  'an  Alba.  Bha  Sìr  Seòras  Mac  Coinnich,  a  fhuair  mar 
fhrith-ainm,  Mac  Coinnich  Fuilteach,  air  call  dreuchd  Fir-tag- 
raidh  Alba,  chionn  nach  robh  e  deònach  air  na  laghan  peanasach 
a  chur  sìos.  Fhuair  Sìr  Seumas  Stiùbhart  an  dreuchd.  B'  ann 
de  na  Camshronaich  esan ;  ach  gu  'n  robh  e  ag  aideachadh  ùgh- 
darrais  an  rìgh.  Chaidh  luchd  lagh'  eil'  a  ghairm  de  'n  mhuinntir 
a  bha  roimhe  sud  air  am  fòir-eigneadh.  Cha  robh  tlachd  aig  aon 
sam  bith  dhiubh  sin  beatha  'thoirt  air  falbh  ach  na  dh'  fheumadh 
iad.  Bha  'n  fheadhainn  a  fhuair  na  dreuchdan  so,  co-ionann  ris 
an  fheadhainn  a  chaill  iad,  mì-riaraichte  le  dòigh  an  rìgh.  Bha 
iad  cinnteach  nach  b'  fhada  gus  an  tugadh  e  araon  an  dreuchdan 
'sam  beatha  uatha,  mur  aidicheadh  iad  an  Creideamh  Pàpanach. 
Cha  robh  feum  a  dhol  thoirt  comhairr  air  rìgh  Seumas.  Bha  e 
rùnaicht'  air  a'  Chreideamh  Phàpanach  a  chur  suas  'am  Breatunn 
mar  a  chuir  Eanruic  VIII.  suas  an  creideamh  Pròstanach,  airiigh- 

darras  fèin.     Chuir  e  seachd  easbuigean  Sasunnach  na  'm  priosun- 
aich  do  Thùr  Lunuinn,  a  chionn  nach  leughadh  iad  'na  'n  eaglais- 
ibh  fèin  Reachd  a  bha  'fosgladh .  an  doruis  do  na  Pàpanaich  a 
dh'  ionnsuidh  gach  dreuchd  gus  an  òrduicheadh  an  rìgh  iad.    Bha, 
mar  so,  lionmhoireachd  an  t-sluaigh  araon  'an  Sasunn  's  an  Alb' 
air  an  gonadh  'n  an  spioradaibh  leis  a'  chuthach  a  bh'  air  an  rìgh 
gus  an  Creideamh  Pàpanach  a  chur  suas.     Cha  d'  fhan  beò  de  'n 
teaghlach  a  rugadh  do  Sheumas  ach  dithis  nighean — Màiri  agus 
Anna.     Bha  'n  tè  bu  shine  dhiubh  sin  air  mac  peathar  a  h-athar, 
Uilleam,  Prionns'  Orange,  a  phòsadh.    B'  i  bhan-phrionnsa  so  agus 
a  companach,  a  rèir  coslais,  oighreachan  a'  Chrùin  Bhreatunnaich. 
Bha  iad  le  chèile  'na  'm  Pròstanaich.     Bha  Prionns'  Uilleam  'na 
shaighdear  co  ainmeil  's  a  bha  'na  latha.     Bha  iomadh  de  àrd 
-  mhaithibh  Alba  's  Shasuinn  a'  sgriobhadh  thun  a'  Phrionns  e  tìiigh- 
inn  a  nall  ga  'n  saoradh  o   ain-tighearnas  bhràthar  a  mhàthar 
agus  athar  cèile.     Bha  Uilleam  ag  iarraidh  orr'  a  bhi  foighidneach, 
agus  nach  deigheadh  ain-tighearnas  an  rìgh  ni  b'  fhaide  na  bhentha 
fèin,  agus  nach  robh  e  coslach  gu'm  biodh  sin  ro  fhada  mar  a  bha 
e  nis  na  leth  sheann  duine.    Agus  gun  teagamh  bha  e  'meudachadh 
foighidin  mhòran  de  àrd  uaislibh  Bhreatuinn  fios  a  bhi  aca  gur 
h-ann  mar  sin  a  bha.     Ach  chaill  iad  araon  am  misneachd  's  am 
foighidin  gu  h-iomlan,  a  thaobh  furtachd  f  haotainn  air  an  dòigh  ud, 
'n  uair  a  dh'  aiseadadh  a  bhan-rìgh  air  leanabh  mic  air  an  deich- 
eamh  là  de  mhios  meadhonach  an  t-samhraidh.     Binn  na  Pàpau- 
aich  gair  mhòr  aoibhneis  ri  so,  mar  ni  a  fhuair  iad  tre  eadar- 
ghuidhe  na  h-òigh  Muire,  's  Naomh  eile  na  h-eaglais  sin.     Ach 
chaidh  e  air  sheòl  eile  do  na  Pròstanaich.     Cho-aontaich  mòran 
de  'n  mhuinutir  a  b'  àird-inbhich  ri  dian  fhiadhachadh  a  thoirt  do 
Phrionns'  Uilleam  a  nall  gu  rìgh-chaithir  Bhreatuinn.     Agus  bha 
e  'na  shaimpleir  comharraicht'  air  ragaireachd  dhaoin'  anns  a' 
mhearachd  a'  ghleidheadh  'nuair  a  thogras  iad,  an  aghaidh  gach 
dearbhadh  a'  bheirear  dhoibh  air  a'  chaochladh,  gu  'n  do  sgaoil  e 
feadh  Bhreatuinn  mar  fhìrinn,  gur  e  bha'n  sud  naoidhean  meallta 

'chuireadh  'an  leabaidh  na  ban-righ  gu  a  thoirt  a  chreidsinn  air  an 
t-sluagh  gu'm  bu  leatha  fèin  e.  Kinn  an  rìgh  gu  neo-ghlie  mòran 
saothrach  gus  a  dhearbhadh  gu'in  bi  bhan-rìgh  màthair  an  lein- 
ibh.  Cha  ruigeadh  e  leas,  bha  'n  dearbhadh  co  soilleir  's  nach  iarr- 
adh  e  dearbhadh.  Ach  lean  an  sluagh  air  a'  bheachd  a  thog  iad 
fèin  a'  gbleidheadh  fhad  's  a  thogair  iad. 

6.  Thuig  Prionns'  Orange  a  nis  ma  bha  e  gu  crùn  Bhreatuinn 
fhaotainn  am  feasd  gu'm  b'  e  so  an  t-àm,  's  thòisich  e  air  ullach- 
achadh  iomchuidh  a  dheanamh  air  son  tighinn  a  nall  air  iarrtas 
an  t-sluaigh.  B'  esan  mac  nighinn  bu  shine  Thearlaich  I.,  agus 
mar  sin  b'  e  'n  t-oighr'  a  b'  fhaisg'  air  triùir  chloinne  rìgh  Sheu- 
mais.  An  uair  a  fhuair  an  rìgh  litir  o  'fhear-ionaid  's  an  Olaind 
a'  deananih  cinnteach  dha  gu'n  robh  am  Prionns'  a'  tighinn  a  nall 
le  feachd  lìonmhor  mara's  tìre,  chaochail  e  snuadh,  'sthuit  anlitir 
as  a  làimh.  B'  e  'n  ath  char  a  chuir  e  dheth  sgrìobhaidhean  a 
chur  a  pach  a  ghairm  na  Pàrlamaid  cruinn  mu  thoiseach  a' 
gheamhrairìh,  agus  a  h-uile  car  a  rinn  e  fad  na  bliadhna  gus  a' 
Phàpanachd  a  thoirt  a  steach  a  mhilleadh,  's  na  h-easbuigean  a 
chuir  e  do'n  Tùr  anns  an  t-samhradh  a  ghabhail  mar  a  luchd- 
comhairle.  Chruinnich  e  cuideachd  arm  mara  's  tìre  gu  cur  an 
aghaidh  a'  phrionnsa.  Ach  cha  tug  aon  duine  creideas  dha  air  son 
treibhdhireis  'sna  nithibh  sin.  Chuir  stoirm  mhòr  ghaoithe 
càbhlacli  a'  Phrionns'  air  ais  's  b'  èigin  da  fuireach  beagan  làithean 
a'  càradh  n'  challa  'rinneadh  air  na  longaibh.  Chuireadh  a  leithid 
de  dhatli  air  so  do  Sheumas  'sgu'n  do  shaoil  leis  nach  b'  urrainn 
am  Prionnsa  seòladh  tuilleadh,  's  ghrad  ghairm  e  air  ais  an 
sgrìobhadh  a  chuir  e  mach  mu  thimchioll  na  Pàrlamaid.  Bha  e 
soilleir  do  na  h-uile  gu'n  robh  Seumas  mar  bha  e  riamh,  's  gu  'n 
robh  an  coslas  maitheis  a  bha'n  sud  mar  neul  na  maidne.  Ach 
sheòl  am  Prionns'  an  ceann  beagan  làithean  le  gaoith  a  bha  fàbh- 
arrach  dhasan,  's  a'  chum  an  càbhlach  Sasunnach  gun  dol  a  mach 
'na  aghaidh.  Bha  ceud  long  chogaidh,  agus  cuig  ceud  soitheach 
eil'  'an  càbhlach  a'  Phrionnsa.    Bha  cuig  mìle  deug  saighdear 

tir'  aig',  a  measg  an  robh  iomadh  Breatunnach  a  bh'  air  fògradh 
's  an  Olaind  o'n  ain-tighearnas  a  bh'  aig  a'  bhaile.  Thàinig  e  air 
tir,  gun  neach  a'  cur  'n  a  aghaidh,  'an  àite  ris  an  abrar  Tòrbaigh, 
'an  ceann  an  iar-dheas  Shasuinn,  air  a'  chuigeamh  là  fichead  de- 
cheud  mhìos  a'  gheamhraidh.  'An  tearc  làithibh  thòisich  an 
sluagh  agus  an  t-arm  a'  ruith  gu  'bhrataich.  Ruith  a'  bhan- 
phrionns',  Ànna,  thuige  mar  an  ceudn',  a  bh'  air  pòsadh  mac  do 
rìgh  Lochluinn  a  deas,  d'am  b'  ainm  prionnsa  Seòras.  An  uair  a 
fhuair  Seumas  e  fèin  air  a  thrèigsinn,  theich  e  fèin;  ach  ghlac 
iasgairean  e  's  thug  iad  air  ais  e,  gun  fhios  cò  a  b'  e.  Dh'  iarr  e 
nis  cothrom  o'n  Phrionns'  air  a  dhol  gu  ruig  Rochester.  Fhuair  e 
cothrom.  Chaidh  e  à  Rochester  do  'n  Fhraing,  far  an  robh  a' 
bhan-righ  's  am  prionns'  òg  air  teicheadh  roimhe.  Dh'  fheudadh 
iad  a  nis  a  sheinn,  "  Thuit,  thuit,  's  cha  'n  èirich  an  Tigh  Fuil- 
teach."  Cha  robh  sud  ach  beagan  'us  sea  mìosan  an  dèigh  da 
Sheumas  Reinic  a  bheatha  leigeadh  sìos  air  son  e  bhi  'g  àicheadh 
ùghdarrais  an  rìgh.  Bha  lionmhoireachd  sluaigh  Bhreatuinn  a 
nis  ciontach  de'n  dearbh  ni  air  eon  an  do  leig  an  diùlanach  ud 
sios  a  bheatha. 

Theirear  Bevolutioìh  no  Bigh-chuairt  1688  ris  an  atharrachadh 
a  rinneadh  a  nis  air  crùn  Bhreatuinn,  a  chionn  gur  h-ann  's  a' 
bhliadhna  sin  a  thàinig  Prionns'  Uilleam  a  nall,  's  a  theich  Seumas 
air  falbh.  Ach  's  ann  air  an  treas  là  deug  de  cheud  mhios  an 
earraich,  1689,  a  chaidh  Uilleam  'us  Màiri  èigheach  mar  rìgh  'us 
bhan-righ  Bhreatuinn,  'n  uair  thàinig  a  Phàrlamaid  gu  bhi  aon- 
inntinneach  air  an  tiodal  sin  a  bhuileachadh  orr'  araon.  Cha 
d'  riuneadh  atharrachadh  air  Riaghladh  Bhreatuinn  'an  linn  sam 
bith  co  cudthromach,  agus  'an  seadh  àraidh  co  buannachdail  ris  an 
atharrachadh  so.  Cha  b'  e  mhàin  gu  'n  robh  aon  rìgh  air  a  thilg- 
eadh  a  mach  agus  rìgh  eil'  air  a  ghabhail  a  steach ;  ach  bha  na 
h-uile  lagh  co-cheart  a  rinneadh  'an  linnibh  roimhe  sud,  agus  a 
mhilleadh  le  ain-tighearnas  nan  rìghrinn  a  bh'  ann  rc  a'  cheud 
bliadhna  mu  dheireadh,  air  an  ath-bheothachadh,  's  air  an  cur  'an 
aon  Chlàr,  mar  gu  'm  b'  eadh,  ris  an  abair  iad  Cur  an  Cèill  Chòr- 
aichean.  Agus  glieall  an  rìgh  gu  sòluimte  gu'n  cumadh  e  suas  na 
Còraichean  ud,  'an  nithibh  spioradail  'us  aimsireil,  mu'n  d'aontaich 
a'  Phàrlamaid  ri  e  bhi  air  a  chrtinadh.  B'e  Uilleam  an  Treasamh 
an  Tiodal  fo  an  do  chrunadh  e,  air  bhi  do  dhà  Uilleam  na  'n  rìgh- 
ribh  air  Sasunn  roimhe. 

2.  Cha  robh  na  h-Albannaich  co  buileach  aon-inntinneach  air 

gabhail  ri  Uilleam  's  a  bha  na  Sasunnaich.    'N  uair  a  dh'  fhairich 

rìgh  Seumas  an  cunnart  ag  iadhadh  uime  fèin,  mu  dheireadh  an\ 

fhoghair,  chuir  e  teann  òrdugh  thun  an  airm  Albannaich  greasad 

do  Lunuinn.    Cha  robh  ann  diubh  ach  mu  sheachd  mìle.     Bha 

Seanalair  Dùghlas,  bràthair  Dhiùc  Phuirt  na  ban-righ,  'na  àrd 
Cheannard  air  an  armailt  sin,  agus  Cleabhars  'na  oifigeach  a 
b'  fhaisg  air  sin.  Bha  'n  Dùghlasach,  gu  h-uaigneach,  càirdeach 
do  Uilleam,  agus  bha  e  màrsail  gu  mall.  An  uair  a  ràinig  iad 
Lunuinn,  bha  Seumas  air  call  a  mhisneachd,  's  a  chuid  shaigh- 
dearan  a'  teicheadh  gu  bratach  Uilleim.  Thairg  Cleabhars  do 
Sheumas  a  thoirt  air  ais  do  Alba,  mur  robh  e  toileach  cathachadh 
ri  Uilleam  'an  Sasunn,  's  gu'n  togadh  esan  armailt  lionmhor  dha. 
Bha  Seumas  deònach  air  sin  a  dheanamh,  ach  aig  an  dearbh  àm 
fhuair  e  mach  gu'n  robh  àireamh  mòr  Mhorairean  'us  uaislean 
Albannach  air  tighinn  a  nios  as  an  ceann  fèin  a'  dh'  aslachadh  air 
Uiiìeam  riaghladh  m  rioghachd  ud  a  ghabhail  os  làimh.  Thuig 
Seumas  an  sin  nach  robh  e  tearuinte  dha  'aghaidh  a  chur  gu  tuath. 
An  dèigh  do  'n  rìgh  òrdugh  a  thoirt  do  'n  bheagan  airm  a  lean  ris 
iad  a  sgaoileadh,  dh'  fhan  Cleabhars  far  an  robh  e  car  greis.  'N  uair 
&  chunnaic  e  Uilleam  air  lunn  a  bhi  air  a  dheanamh  'na 
righ,  dh'  fhàg  e'n  t-arm,  's  ruith  e  dhachaidh  le  deich  marcaich 
fhichead  mar  gheard,  a'  rùnachadh  gu'n  deanadh  e  na  b'  urrainn 
e  'n  Alba  gus  am  bacadh  o  rìgh  Uilleam  a  roghnuchadh.  Air  iarr- 
tas  nan  uaislean  a  choinnich  e  'an  Lunuinn,  chuir  an  rìgh  fios  a 
nuas  do  Dhuneidin  air  son  Co-chruinn  nan  Stàitean  Albannach  a 
thional  gus  an  roghuinn  a  thogradh  iad  fèin  a  dheanamh.  Chruinn- 
ich  iad  air  a'cheathramh  là  deug  de  mhios  meadhonach  an  earraich. 
Bha  Cleabhars  agus  luchd-leanmhuinn  eil'  an  t-seann  rlgh  a'  dean- 
amh  mòran  gleadhraich  an  toiseach.  Ach  chaidh  Diùc  Hamiltoin, 
a  bha  càirdeach  do  'n  Righ-chuairt  a  roghnuchadh  mar  Cheann- 
suidh'  a'  Cho-cbruinn.  Bha  càirdean  rìgh  Uilleim  a'  fàs  co  lion- 
mhor  *s  nach  robh  'n  taobh  eil'  a'  f aotainn  aon  phonc  leò.  Their- 
eax  Seumasaich  ri  càirdibh  an  t-seann  rìgh  'an  eachdraidh  Alb/ 
agus  's  ann  fo  'n  ainm  sin  a  bhithear  ga  'n  luaidh  an  dèigh  so.  Bu 
Sheumasach  Diùc  Gòrdon,  abha  'na  cheannard  air  Caisteal^Dhun- 
eidin.  'N  uair  a  bha  na  h-uile  ni  eil'  a'  dol  'an  aghaidh  nan  Seu- 
masach  's  a'  Cho-chruinn,  bhagair  iad  gu'n  tugadh  iadjair  an 

Dihc  losgadh  air  a'  bhaile.  Bha  mu  'n  cuairt  do  naoi  nrìle  de  na 
Camhnantaich  bu  sheasmhaich'  an  dèigh  arm  chleas  a'  chogaidh 
iunnsachadh  'sna  comunnaibh  uaigneach  a  bh'  ac'  air  feadh  na 
dùthcha.  Bha  iad  sin  ullamh  gu  èiridh  air  taobh  Uilleim  co  luath 
Js  a  gheibheadh  iad  an  t-òrdugh.  Thug  an  Co-chruinn  fiadhaeh- 
adh  do  rèisimeid  diubh  sin  tighinn  a  steach  a  Dhuneidin  gu  bhi 
mat  gheard  orra  fèin  fhad  'sa  bhiodh  iad  'na  'n  suidhe.  Thàinig 
iad  gu  h-uaigneach  do'n  bhail'  an  toiseach,  's  bha  iad'an  cleith  'an 
ionadaibh  folchuidh.  Ach  'n  uair  a  dh'  fhàs  na  Seumasaich  bag- 
arracli,  nochd  's  iad  iad  fdin,  's  ghabh  iad  sealbh  air  na  sràidibh. 
*S  ann  gu  h-achdaidh  fo  dhion  nan  daoine  so,  nach  feudadh  ceanu 
a  thogail  beagan  mhiosan  roimhe  sud,  a  chuir  Co-chruinp  Alba 
rian  air  an  rìgh  's  a'  ^han-righ  a  bhi  air  an  roghnuchadh.  Cha 
loisgeadh  an  Diùc  ali  a'  bhaile,  'schaill  na  Seumasaich  am  mis- 
neachd,  's  dh'  fhalbh  gach  fear  a  dh'  ionnsuidh  a  thighe  fèin. 
Fhuair  w  inn  air  aghart  gu  gasd  an  dèigh  do  luchd  na 

'  airc  am  fàgaiì,  's  roghnuich  iad  gu  h-aon-inntinneach  Uilleam 
'ns  MàÌri  air  an  aona  là  deug  de  threas  mios  an  earraich  gu  riogh- 
a  tiadh  ;iir  Alba.  Chuir  iad  a  nis  ri  chèil'  am  paipeir  ris  an  abrar 
Tagar  Chòraichean,  anns  an  do  chuir  iad  sios  'an  òrdugh  na  nithe 
a  Uha  mì-laghail  'an  riaghladh  nan  rìghrean  a  bh'  ann  roimhe,  agus 
a  dh'  fheumadh  a  bhi  uil'  air  an  coimhead  an  dèigh  so,  na  measg 
siu  bha'n  Easbuigeachd  air  a  cunntadh  mar  dhosguinn  do-ghiùl- 
anta.  Gheall  an  rìgh  's  a'  bhan-righ  gu  sòluimte  na  Còraichean 
sin  a  dhionadh  an  Alb',  araon  'an  nithibh  spioradail  'us  aimsireil. 
Theirear  Reiteachadh  na  Righ-chuairt  ris  a  chomh-aontachadh  so 
eadar  an  rìgh  'us  sluagh  na  h-Alb'  aig  an  àm  ud. 

3.  Leis  an  Rèiteachadh  so  thàinig  a'  phàirtidh  a  bha  'n  iochdar 
roiinhe  gu  bhi  nis  an  uachdar,  agus  a'  phàirtidh  a  bha  'n  uachdar 
gu  bhi  'n  iochdar.  Ach  ghnàthaich  a'  mhuinntir  ud  a  bh'  air 
jtm  fòirnearfcachadh  re"  ochd  bliadhna  fichead  an  lamh  an  uachdar 
a  fhuair  iad  glè  mheasarra.  Bha  rìgh  Seumas  an  ddigh  tigh 
aoraidh  agus  (    iuaist  Pàpanach  a  chur  suas  'an  lùchairt  Holirud. 

Thug  àireamh  maith  de  luchd- ceirde  'sde  bhalaich  a'  bhail'  ioim- 
suidh  air  an  lùchairt  a  ghlacadh,  's  chaidh  ac'  air  sin  a  dheanamli 
'an  dèigh  beagan  cathachaidh  ris  na  saighdearaibh  a  bha  cumail 
freiceadan  ann.  Bhris  'us  loisg  iad  na  h-iomhaighean,  's  gach  ni 
efl'  air  an  robh  comharra  na  Pàpanachd,  's  cha  'n  fheudadh  Col- 
laist  de'n  t-seòrsa  ud  a  bìii  ann  tuilleadh.  Bha  na  cnrates  & 
criothnachadh  àir  an  son  fèin,  mar  a  bha  iad  a'  faicinn  gu'n  robh 
an  eaglais  air  sgàth  an  d'  rinneadh  uiread  de  fhòirneart,  's  air  son 
an  do  dhòirteadh  uiread  de  fhuil,  a  nis  gu  bhi  air  a  cur  sìos. 
Na'm  faigheadh  iad  buill'  airson  buille,  's  fiacail  air  son  fiacla, 
bha,  gun  teagamh,  aobhar  aca.  Bha  iad  mar  bu  trice,  'an  aon 
dòigh  no'n  dòigh  eile,  'n  an  coin  luirg  aig  Cleabhars  agus  gach 
fear  de  sheòrs'  'an  glacadh  luchd  nan  Coinneamhan-Folchuidh. 
Cha  d'  fhuaradh  riamh  làn  chinnt  air  an  àireamh  a  dh'fhuiling 
rè  nan  ochd  bliadhna  fichead  a  mhair  a'  gheur-leanmhuinn;  ach 
bha  sgriobhairean  an  là  fèin  ga  chunntadh  gu  measarr'  eadar 
ochd  mìle  deug  'us  fichead  mìl',  a  dh'fhuiling  an  creachadh,  no'm 
prìosunachadh,  no'n  reic  mar  thràillibh  'an  dùthchaibh  cèin,  no 
leig  sìos  am  beath'  's  gach  dòigh  fa  leth  an  robh  iad  air  an  gairm  gu 
sin  a  dheanamh.  Bha  so  an  taobh  a  muigh  dheth  gach  caighneachas 
'us  ùmhladh,  'us  reubainn  a  rinneadh  air  luchd  leanmhuinn  nan 
Cumhnantach,  leis  an  robh  iomadh  cearna  de'n  dùthaich  air  an 
toirt  gu  bochduinn.  Bha  càirdean  nan  daoine  sin  agus  cuid 
diubh  fèin  anns  gach  sgìreachd  air  feadh  na  dùthcha;  ach  fuatli- 
ach  'smar  a  bha  'n  sluagh  air  an  luchd  tuarasdail  dhìomhain  ùd, 
cha  d'  rinneadh  ainneart  sam  bith  air  pearsa  no  air  maoin  aoiu 
neach  dhiubh.  Thug  an  sluagh  a  mach  do'n  chladh  no  gu  crois 
a'  bhail'  an  curatey  chuir  iad  an  cèill  a  lochdan  da,  thug  iad  dheth 
a  chòta  fraoidhneasach,  suaicheantas  a  dhreuchd,  reub  'us  shaltair 
iad  fo'n  cosaibh  e,  dh'fhalbh  iad  leis  an  òlach  gu  iomall  na  sgìr- 
«achd  'sthug  iad  a  chead  da,  le  rabhadh  sòluimte  gun  e  thighinn 
a  steach  air  na  crìochaibh  ud  tuilleadh.  Chuireadh  mu'n  cuairt 
do  cheithir  cheud  diubh  a  mach  air  an  dòigh  so ;  ach  mar  a  bha  'n 

caglais  gann  de  mbinistearan  fhuair  cuid  diubh  cotbrom  fuireach 
'n  an  àitibh,  air  cbumha  gu'n  aidicheadh  iad  an  eaglais  Chlèir- 
each.  Cha  tàinig  air  an  ais  ach  mu  thrì  fichead  de'n  cheitbir  cheud 
a  cbuireadh  a  mach.  Mbol  an  rìgh  a'  mheasarracbd  so  do'n  eag- 
lais  aig  an  àm;  acb  'scall  /scha  bu  bhuannachd  a  bh'  aic'  air  soa 
a  cathrannais. 

4.  An  uair  a  tbeicb  Cleabhars  à  Duneidin,  còmhladb  ris  na 
Seumasaich  eile,  dh1  fhàg  e  fios  aig  Diùc  Gòrdon  an  Caisteal  a~ 
ghleidbeadb  'an  aobbar  Sbeumais,  gus  am  faiceadb  esan  cuideacb- 
adb  thuige.  Thug  e  fèin  a'  Ghaeltachd  air,  's  thòisicb  c  air  cruimi- 
eacbadh  dhaoine  gu  cogadh  'an  aobbar  a  sheana  mhaigbstir.  Bha 
na  daoin'  uaisl'  a  fhuair  sealbh  air  fearann  Earra-Gbàeil  agus  nan 
uacbdaran  eil'  a  chaidh  a  chreachadh,  ro  dheònach  air  èiridh  leis. 
Chruinich  e  eadar  ceitbir  's  cuig  a  mhìltcan  sluaigh  air  feadh 
nan  garbh  cbriocb  do  'n  do  gheall  e  mòran  creiche  mar  an  tuaras- 
dal.  Fhuair  e  àireamh  cheudan  à  Eirinn  còmhladh  riu  sin.*  Ach 
bha  na  Gàeil  a'  leaghadh  air  falbb  na  'm  ficheadaibh  's  na  'n 
ceudaibh  leis  an  sprèidh  a  bba  coinneachadh  riu.  Co  dhiu  ghlèidh 
e  mu'n  cuairt  do  thrl  mlle  dhiubh  leis  an  robb  e  deanamb  fuaim 
air  feadh  na  dùthcha.  Chuireadh  Seanalair  Mac  Aoidh  'na  agh- 
aidh  le  tri  no  ceithir  a  mhìltean  saighdear.  Choinnicb  an  dà 
armailt  a  chèil'  'an  àite  ris  an  abrar  Coille-Cbragaidh,  faisg  air 
Adhol,  air  an  seachdamh  là  deug  de  mhios  meadhonacb  an  t-samh- 
raidh.  Chaill  Mac  Aoidh  an  là  's  moran  de  chuid  daoine,  's  theich 
e  fèin  gu  Peirt.  Ach  thuit  Cleabhars  anns  a'  bblàr  sin  'an  toiseach 
na  buaidhe.  Bha  e  sìneadh  a  làimh'  a'  toirt  òrduigh,  's  bhuail 
peilear  e  'n  toll  na  h-achlais,  far  nach  robh  'n  còta  màilich  ga  dhion- 
adh,  'sbbàsaich  e'n  là  sin  fèin.  Còmhladh  risan  bhàsaich  dòcbas^ 
nan  Seumasacb  'an  Alba. 

5.  Gbabh  fear  Canon,  a  thàinig  a  nall  air  ceann  nan  Eireannach, 
an  riaghladh  an  dèigh  Chleabhars;  ach  cha  d'  rinn  e  tapadh  sam 

*  B'  ann  mu'n  àra  so  a  thàlnig  Colla  Ciotach  ainxneil  a  Eirinn. 

bith.  Chuir  na  Camshronaich,  a  bh'  air  an  cumail  fo'n  choill  gu 
■beagan  mhìosan  roimhe  sud,  dà  cheud  deug  fear  air  leth  •  uatha 
fèin  gu  dhol  a  chòmhnadh  Sheanalair  Mhic  Aoidh.  'N  uair  a  bha  'n 
■rèisimeid  so  air  a  mharsail  do  'n  Chàeltachd  rathad  Dhun-Caillinn, 
thug  Canon  ionnsuidh  air  an  gearradh  as.  Bha  trì  mìle  fear  aig 
Canon  mu  choinneamh  aon  rèisimeid  nan  Camshronach.  Ach 
dhion  na  Camshronaich  iad  fèin  'an  tigh  mòr  le  Marcus  Adhoil, 
agus  air  taobh  a  stigh  a'  ghàraidh  leis  an  robh  e  air  a  chuairt- 
eachadh,  's  mar  an  ceudna  air  taobh  a  stigh  gàraidh  a'  chlaidh 
leis  an  robh  e  air  a  chuairteachadh.  Thug  Canon  le  chuid  Ghàel 
trì  no  ceithir  de  gharg  ionnsuidhean  air  na  Camshronaich  f huadach- 
adh  a  mach  à  sud,  ach  bha  iad  mar  a'  bualadh  an  cinn  ri  creig — 
dh'  f  huadaicheadh  air  an  ais  iad  na  h-uile  turus.  Chaill  iad  mòran 
dhaoine.  Mu  dheireadh  thug  iad  thairis  an  gnothuch  gu  h-iomlan, 
'sbhuail  na  Camshronaich  drum  as  an  dèigh  mar  ga'n  rotadh 
dhachaidh.  B'e  so  deireadh  na  sabaist  air  sgàth  Sheumais.  Bha 
Diùc  Gordon  an  dèigh  Caisteal  Dhuneidin  a  lìbhrigeadh  ceithir  là 
roimh  bhlàr  Choille-Cragaidh,  's  leis  na  nithibh  so  sguir  na  Seumas- 
aich  a  thoirt  ceann  do  thighearnas  rìgh  Uilleim  'an  Alba. 

6.  Aig  a'  cheart  àm  'san  robh  Co-chruinn  nan  Sàitean  Alb- 
annach  a'  suidhe  gus  an  crìm  a  shocrachadh  air  Uilleam  's  air 
Màiri,  bha  rìgh  Seumas  an  dèigh  pilltinn  as  an  Fhraing  le  armailt 
a  fhuair  e  o  Lùthais  XIV.,  rìgh  na  dùthcha  sin,  agus  air  tighinn 
do  Eirinn,  far  an  do  ghabhadh  ris  gu  h-aoibhneach  leis  a'  chuid 
mhòr  de  shluagh  na  tìre  sin,  a  bha  nam  Pàpanaich.  Thriall  e 
gu  buadhach  do  [Bhair-àth-Cliath,  àrd  bhaile  na  h-Eirinn,  choin- 
nich  e  ris  a'  Phàrlamaid,  's  rinn  e  gach  lagh  'us  reachd  a  thogair 
iad  sin  iarraidh,  ann  an  cur  sìos  's  an  creachadh  nam  Pròstanach, 
agus  an  cuid  fearainn  'us  eile  thoirt  do  na  Pàpanach.  Ghabh 
rioghachd  Eirinn  uile  ris  ach  an  cearna  ris  an  abrar  Ulster,  'an 
taobh  tuath  na  dùthcha.  Chuir  Seumas  sèisd  ri  Luuuinnderi, 
àrd  bhaile  na  cearna  sin.  Ach  dhion  an  luchd  àiteachadh  iad 
fdin  gu  duineil,  gus  an  do  chuir  Uilleam  Seanalair  Circ  a  null,  a 

thogail  na  sèisd.  Thòisich  aobhar  Sheumais  a  dol  air  ais  an  sin„ 
Chuir  Uilleam  mòran  feachd  a  null  an  ath  bhliadhna.  Agus  air 
a'  cheud  là  de  mhìos  deireannach  an  t-samhraidh,  1690,  chuir- 
eadh  blàr  na  Bòighne,  eadar  an  dà  armailt.  Chaill  Seumas  an  là, 
's  a  mhisneachd  leis  an  là,  's  thug  e  'chasan  leis  do'n  Fhraing. 
Sheas  na  h-Eirionnaich  a  mach  an  dèigh  sin.  Ach  an  taobh  stigh 
de  cheann  bliadhna  bha  iad  uil'  air  an  ceannsachadh  's  b'  èigin 
doibh  Uilleam  'us  Màiri  aideachadh  mar  an  rìgh.  Chaidh  dà  mhìle 
dheug  Eirionnach  a  null  do  'n  Fhraing  an  dèigh  Sheumais.  Bhas- 
aich  Seunias  'san  Fhraing  anns  a' bhliadhna  1701.  Dh'fhàge 
mac  ud  mu'n  cualas  cheana. 

7.  Bha  nis  na  trì  rioghachdan  fo'n  aon  chrùn  mar  bha  iad  roimlie. 
Ach  thachaìr  nì  no  dhà  'an  riaghladh  Uilleim  air  Alb'  a  bha  na'm 
meadhon  air  sluagh  na  dùthcha  sin  a  thionndadh  glè  mhòr  'na 
aghaidh.  B'  e'n  ceud  ni  dhiubh,  sin  ris  an  abrar  Casgradh  Ghlinn 
Comhann.  Mar  a  bha  cuid  de  na  cinn-fheadhna  Ghàelach,  a  bha 
na  'm  Pàpanaioh,  fathast  a'  seasamh  a  mach  o  Uilleam  'us  Màiri 
aideachadh,  fhuuir  Iark.  Bhraidalbainn  fichead  mìle  Punnd  Sas- 
unnach  o'n  Ard-chomhairle  gus  a  roinn  a  measg  nan  ceann-feadhna 
sin,  agus  an  ùmhlachd  do  'n  rìgh  a  cheannach.  Ma  's  fior  na  sgeòil, 
rinn  an  t-Iarla  roinn  Mhurchaidh  'us  Fhearchair  air  an  airgiod. 
Go-dliih  thàinig  na  Gàeil  gu  bhi  sàmhach.  Ach  bha  Mac  Dhòmh- 
nuill  Ghlinn  Comhann  's  a  dhaoine  an  dèigh  creach  a  ghiùlan  air 
falbh  thar  fearainn  an  Iarla.  Chuir  an  t-Iarla  fios  gu  Mac 
Dhòmhnuill  gu'n  robh  e  'cumail  aige  fèin,  air  son  pàigheidh  na 
0^6^^^  a  chuid  sin  de'n  airgiod  a  bhuineadh  dhasan  fhaotainn; 
ach  gu'm  feumadh  e'n  rìgh  aideachadh  mar  a  rinn  na  cinn-fheadhn' 
eile  a  fhuair  an  t-airgiod,  Cha  ghabhadh  Mac  Dhòmhnuill  sud; 
mur  faigheadh  e  'chuid  de'n  airgiod,  sheasadh  e  mach.  Bha 
Reachd  air  a  dhaingneachadh  aig  an  àm  cheudna  leis  a'  Chomh- 
airl'  a  rèir  òrduigh  an  rìgh  gu'm  feumadh  na  h-uile  ceann-feadhna  . 
'«  a'  Ghàeltachd  an  ùmhlachd  do  rìgh  Uilleam  aideachadh  air  an 

là  ìnu  dheireadh  de'n  bhliadhna  1691,  no  roimhe  sin,  fo  phèin 
teine  's  claidheamh. 

Thug  na  h-uile  aon  diubh  ùmhlaehd  do'n  reachd  so  roimh'n  àm 
shuidhichte,  ach  Mac  Dhòmhnuill  Ghlinn-Comhann.  An  uair  a 
dh'aithnich  esan  gu'n  robh  e  'na  aonar  chaidh  e  fèin  gu  Gearas- 
don  Inbherlòchaidh,  ga  ùmhlachd  a  thoirt  do  cheannard  an 
daingnich  sin.  Dh'  innis  an  ceannard  dha  nach  robh  ùghdarras 
aige-san  gu  sud  a  ghabhail,  agus  gu'm  feumadh  e  dhol  gu  Sior- 
raimh  Inbheraoraidh,  air  son  an  gnothuch  sòluimt'  ud  fhaotainn 
deanta.  Leugh  Mac  Dhòmhnuill  an  t-eagal;  'sged  a  bha  e  'na 
sheann  duine,  'san  talamh  còmhdaichte  le  àirde  nan  crann  de 
shneaehda,  ghreas  e  thun  an  t-Siorraimh.  Bha'n  ceann  là  air 
dol  seachad  aon  Jlà;  ach  ghabh  an  Siorraimh  ùmhlachadh  an 
cluine,  's  thuirt  e  ris  gu'n  sgrìobhadh  esan  thun  na  Comhairl'  a 
mhìneachadh  aobhar  na  moille,  's  nach  b'  eagal  do  Mhac  Dhòmh- 
nuill,  'S  ann  mar  sud  a  bha.  Chaidh  Mac  Dhòmhnuill  dhachaidh, 
"'s  chaidh  litir  an  t-Siorraimh  a  Dhuneidin ;  ach  dh'  f  holuich  Sìr 
Iain  Dalrimpil,  àrd  Chleireach  Alb'  i,  agus  cha  robh  dearbhadh 
sam  bith  air  gu'n  d'  ùmhlaich  Mac  Dhòmhnuill  e  fdin.  Bha  Sìr 
Iain,  's  an  t-Iarla  na  'm  fior  naimhdibh  do  Mhac  Dhòmhnuill,  agus 
'an  guaillibh  a  chèile,  rùnaicht'  air  cur  as  da.  Chuir  iad  a'  bhreug 
fa  chomhair  an  rìgh  's  f huair  iad  ùghdarras  gus  am  peanas  a  chur 
an  gniomh.  Dh'  earb  iad  so  ri  Caiptin  Caimbeul  a'  bhuineadh  do 
Earra-Ghàel.  Gus  an  gnothuch  a  dheanamh  furasda  dhoibh  fèin 
ach  da  rìreadh  ni  bu  mheasa,  thàinig  esan  le  àireamh  shaighdearan 
do  Ghleann  Comhann  dà  sheachduin  roimh  dha  'n  t-olc  a  dhean- 
amh.  Bha  e  air  aoidheachd  aig  na  Dòmhnullaich  rè  na  h-ùine 
sin.  Air  maduinn  an  treas  là  deug  de  cheud  mhìos  an  earraich 
thòisich  obair  a'  mharbhadh.  Chaidh  ochd  duine  deug  thar  fhich- 
ead  a  mharbhadh  a  measg  an  robh  seann  Mhac  Dhòmhnuill  fèin 
'sabhean;  bhàsaich  mòran  'san  t-sneachda  'nuair  a  thòisich  an 
slua^rh  air  teicheadh.   Thu^  na  sai^hdeara  leò  na  ^habhadli  iomain 

'us  giùlain  de  chreich — naoi  ceud  bò,  ceithir  cheud  each,  agug 
caoraich  'us  gabhair  gun  àireamh.  Bha  so  na  ni  co  sgreataidh  's  a 
thachair  'an  àite  sam  bith;  ach  cha  robh  aig  an  rìgh  ach  a'  chuid 
bu  lugha  de'n  choire,  ma  bha  sin  fèin  aige.  Agus  cha  leanadh 
coir'  idir  ris  na'm  bitheadh  e  air  Sìr  Iain  's  an  t-Iarl'  a  pheanas- 
achadh  mar  a  thoill  iad.  Thàrr  dithis  mhac  'Ic  Iain  as  le'm 
beatha. 

8.  B'  e  'nì  eil'  a  dhùisg  diorab  'am  broilleach  nan  Albannach 
'an  aghaidh  an  rìgh,  an  dòigh  's  an  do  laimhsich  e  iad  ann  an 
gnothuch  Dharien.  So  an  t-ainm  a  th'  air  a'  bhràighe  no  'n 
amhach  chumhang  a  tha  ceangal  ceann  a  tuath  'us  ceann  a  deas 
America  ri  chèile.  Cha  'n  'eil  ann  ach  mu  astar  là  air  leud.  Bha 
iomadh  ùr-threabhachas  aig  Sasunn  'an  tìribh  cèin,  o'n  robh  iad  a' 
faotainn  mòran  buannachd  le  malairt.  Cha  'n  f heudadh  na  mar- 
santan  Albannach  a  bhi  malairt  ris  na  h-àitibh  ud  idir.  Bha 
Darien  air  a  mholadh  do  na  h-Albannaich  le  fear  Paterson,  a  bha 
eòlach  's  na  cearnaibh  ud,  mar  àit'  a  bha  freagarrach  ri  malairt 
taobh'siar  'staobh  'sear  dà  cheann  America.-  Thug  àireamh 
mòr  de  uaislibh  's  de  cheannuichibh  Alba  gnùis  do  'n  bheachd  so, 
's  chruinnich  iad  ceithir  cheud  mile  Punnd  Sasunnach  'na  meas* 
fèin,  'sfhuaradh  inoran  eil'  as  an  Olaini  'sa  Lunuinn  gus  na  h-uil& 
costas  a  bha  feumail  gu  tùineachas  a  dheanamh  's  an  àit'  ud  a 
phàigheadh.  Gheall  an  rìgh  gnùis  a  thoirt  doibh  'sa'  ghnothuch, 
's  fhuair  e  Achd  Pàrlamaid  a'  daingneachadh  an  còir  air  mlr  de  'n 
f  hearainn,"agus  ìnalairt  a  dheanarah  ris  na  dùthchaibh  mu'n  cuairt 
Ach  bha  leithid  de  fharmad  aig  ceannuichibh  Shasuinn  ris  na 
h-Albannaich  air  son  an  t-soirbheachadh  air  an  robh  eagal  orr'  a 
ruigeadh  iad  's  gu'n  tug  iad  air  an  rìgh  diùltadh  gnuis  a  thoirt  dha 
idir.  Agus  rinn  na  Spàinnich  gearan  an  aghaidh  nan  Albauaaca  a 
bhi  tìiineachadh'an  coimheanaach  I  àr-fcareibhachas  leòsan.  Alion 
cuid  'us  cuid  tharruing  an  rìgh  air  falbh  o  'n  ghnothuch  gu  h-iom- 
lan.  Chailh  àireamh  mor  dj  luch  Uirarich  a  null  gu  bail'  a  tbog- 
ail  'an  àite  goireasach  air  an  oirthir.     'N  uair  a  dli'  fhàs  ial  gann 

a  bhiadh,  fhuair  iad  a  mach  nach  reiceadh  na  dùthchannan  a  bliaj. 
mu'n  cuairt  biadh  riu.  Fhuair  an  fheadhainn  de  eileanaibh  nan* 
Innsean  a  'siar,  agus  a'  chuid  de  stàitean  tir-mòr  America  a  bh» 
fo  uachdaranachd  Shasuinn,  òrdugh  gun  dad  a  reiceadh.  Bhàs- 
aich  mòran  diubh  le  plàigh  a  sgaoil  na  measg  air  a  h -antromach- 
adh  le  gainne.  Sheòl  àireamh  shoithichean  eil'  à  Lìbhte  le  oehcì 
ceud  deug  duine,  mu'n  cualas  ciod  a  bh'  air  tachairt  do'n  cheu;:i 
chuideachd.  Bha  'n  gnothuch  ni  bu  mheasa  'n  uair  a  ràinig  iad 
sin.  Aì*us  còmhladh  ris  gach  olc  eile  'thàinig  armailt  Spàhmeachi 
ga  'm  fuadachadh  air  falbh,  ag  agairt  còir  air  an  àite,  ged  a  bha'tt 
tùineachas  fad  air  falbh  o  Dhuneidin  ùr,  baile  nau  Albannach. 
B'  èigin  gèilleadh  do  naSpàinnich  's  an  t-àit'  fhàgail  aca.  'S  e  ro 
thearc  diiiubh  a  thàinig  air  ais  do  Bhreatunn.  Choisinn  so  mòran- 
diomb  do  'n  rìgh  'an  Alba  's  thug  e  cus  misneachd  do  na  Seumas- 
aich. 

9.  An  uair  a  chaochail  Seumas  anns  a'  bhliadhua  1701,  Wà'm 
prionns'  òg  a  mhac  trì  bliadhna  deug  a  dh'  aois;  agus  thug  righ 
na  Frainge  ma'n  airidh  e  bhi  air  èigheach  'na  rìgh  Bhreatuinij 
fo'n  tiodal  Seumas  III.     Ghabh  Pàrlamaid   Shasuinn  so  co  olc 
's  gu'n  tug  iad  binn  ceannaircich  a  mach  'an  aghaidh  a'  pìirionnsa 
's  a  mhàthar ; 's  ghabh  rìgh  Uilleam  a  leithid  de  fheirg  'sgu'n 
d'  ullaich  e  air  son  a  dhol  a  chogadh  ris  an  Fhrangach.    Ach  niu  ìa 
d'  fhuair  e  sin  air  a  dheanamh,  chaill  e  'bheatha  le  tuiteam  thar- 
'eich,  no  'n  t-each  a  thuiteam  leis,  air  an  ochdamh  là  de'n  mhàirt, , 
1702,  agus  anns  an  dara  bliadhna  deug  thar  dhàfhichead  de  'aoia. ... 
iBha  bhau-righ  air  basachadh  cuig  bliadhna  roimhe  so.     Bha  rìgbf 
Uilleam  ciiùiteach  'na  là  air  son  a  chomasaibh  mar  shaighdear; 
air  son  'fhuath  do  gach  uil'  eucoir  'us  fhòirneart;  'sair  son  'eud. 
air  taobh  a'  Chreidimh  Phròstanaich.    Bha  e'^na  inneal  air  mòrau 
bacaidh  a  chur  air  na  Cumhàchdaibh  Pàpanach  feadh  na  Roinn- 
Eòrpa.     Clia  bu  duine  garbh  'am  pearsa,  no  slàn  e;  ach  bhà  e 
neo  chumanta  fad-sheallach,  eadhon  a  measg  phrionnsachan.    Bha 
e  fuar,  fad  as  'na  ghnàths,  ach  anabarrach  dealasach  'am  blàr  - 

catha.  Bha  e  'na  eilimid  air  ceann  airin  fo  theine.  Ri  'lmn-san 
chuireadh  air  chois  araon  Banc  Shasuinn  agus  Banc  Alba;  's  thòis- 
icheadh  air  deanamh  phaipeirean  'us  iomadh  ni  eil'  'an  Alba,  a 
bha  iad  a'  tarruing  à  dùthchaibh  eile  roimhe  sin. 


CAIB.  XXXIX. 


ANNA. — AN   T-AONADH. 


Cha  robh  duine  cloinn'  aig  rìgh  Uilleam,  agus  a  rèir  Rèit- 
eachaidh  na  Bìgh-chuairt,  thàinig  a  phiuthar-chèile,  a'  bhan- 
phrionns'  Anna,  thun  na  caithreach.  Bha  i  ochd  bliadhna  deug 
thar  fhichead  an  uair  a  thòisich  i  'rioghachadh.  Lean  i  air  a' 
chogadh  ris  an  Fhrangach.  Bha  Dinc  Mharlboruigh  air  ceann 
an  airm,  agus  a'  cosnadh  ainm  dha  fèin  's  do  Bhreatunn  air  son 
a  ghaisge  's  a  shoirbheachaidh.  An  uair  a  bha  'n  crùn  air  a  shoc- 
rachadh  air  Anna,  mur  fàgadh  rìgh  Uilleam  clann,  bha  teaghlach 
aic',  ach  bha  'n  teaghlach  air  bàsachadh  mu'n  do  thòisich  i  'riogh- 
achadh.  Agus  thug  so  air  Pàrlamaid  Shasuinn  atharrachadh 
eile  dheanamh  a  thaobh  a'  chrùin.  Shuidhich  iad  an  crùn  air 
Sophia,  ban-Electrach  Hanobhair.  Chaidh  innseadh  a  chean  's  an 
eachdraidh%o  gu'n  do  phòs  a'  bhan-phrionns'  Ealasaid,  nighean 
Sheumais  VI.  prionnsa  na  Palatin  's  a'  Ghearmailt.  Bu  nighean 
Sophia  so  do  'n  bhan-phrionns',  Ealasaid,  agus  mar  sin  b'  ogh'  i 
do  Sheumas  VI.  Leis  a'  chrùn  a  shocrachadh  air  a' '  bhan- 
phrionnsa  so,  's  air  a  teaghlach,  a  bha  'n  am  Pròstanaich,  bha  aig  a' 
Phàrlamaid  Shasunnaich  *s  an  amharc  na  h-uile  dòchas  a  ghearr- 
adh  a  mach  o  mhac  Sheumais  Stiùbhairt  gu'm  biodh  e  gu  bràth 

air  aiseag  gu  rìgli-chaithir  na  rioghachd  ud.     Dhaingnich  Pàr- 
lamaid  Shasuinn  an  Reachd  so  's  a'  bhliadhna  1700. 

2.  Bha  Thàrlamaid  Àlbannach  mu'n  àm  so  air  a  roinn  'na  tri 
pàirtidhibh.  Bha  'cheud  aon  diubh  sin  air  taobh  na  Rìgh-chuairt, 
agus  theirteadh  Uilleamaich  riu  ;  bha  pàirtidh  eil'  air  taobh  an 
rìgh  a  chuireadh  air  falbh,  agus  theirteadh  Seumasaich  riu ;  agus 
bha  'n  treas  pàirtidh,  a  rèir  an  aideachaidh  fèin,  a'  seasamh  a 
mach  air  son  chòraichibh  Alba  mar  air  leth  o  Shasunn,  agus 
theirteadh  a'  phàirtidh  Dhùthchasach  riu  sin.  Bha  'phàirtidh  so 
mu  dheireadh  mar  gu'm  b'  eadh  a'  cothromachadh  na  dhà  eile,  ga'n 
cumail  gun  dol  ro  f  hada  taobh  seach  taobh.  Fo  threòrachadh  na 
buidhne  so  dhaingnich  Pàrlamaid  Alba  Reachd  ris  an  abrar  Achd 
an  Dìonaidh,  leis  an  robh  e  air  a  shocrachadh  nach  biodh  o  sud  a 
mach  an  aon  duin'  a'  mealtuinn  crùin  Alba  's  Shasuinn,  ach  air 
chumha  gu'm  biodh  Alb'  a'  comhpàirteachadh  's  na  h-uile  còir 
'us  sochair  a  bhuineadh  do  Shasunn,  a  thaobh  malairt  ri  tìribh 
cèin,  agus  gach  ni  beag  'us  mòr  eil',  aig  a'  bhaile  's  o  'n  bhaile. 
Air  chùl  so,  's  an  coimhcheangal  ris,  dhaingnich  iad  Achd  eil'  a 
rèir  am  feumadh  na  h-uile  duine  'san  rioghachd,  a  bha'n  aois  sin 
a  dheanamh,  arm-chleas  a'  chogaidh  iunnsachadh,  a  chum  gu'm 
biodh  iad  comasach  air  naimhdean  sam  bith  a  thigeadh  orra,  fad 
~as  no  dlùth  air  làimh,  a  chumail  air  falbh. 

3.  Bha  na  Sasunnaich  gu  mòr  air  am  feargachadh  le  Pàrlamaid 
Alba  bhi  co  neo-eisimeileach,  's  co  dàna.  Bha  iad  a'  faicinn  gu'm 
feudadh  cunnart  a  bhi  ann,  na'n  aonadh  an  treas  buidheann  ud  a 
dh'  ainmich  sinn  a  dh'  ionnsuidh  taobh  nan  Seumasach,  gu'n  tig- 
eadh  am  prionns'  òg  gu  cumhnantan  feallsa  'dheanamn  riu,  a  rèir 
nòis  nan  Stiùbhartach,  gu'm  faigheadh  e  air  ais  gu  caithir  Alba, 
"sgu'm  biodh  sin  'na  mhàthair  aobhair  air  mòran  dòirtidh  fol' 
eadar  an  dà  rioghachd.  Ach  feargach  's  mar  bhà  na  Sasunnaich, 
cha  robh  aobhar  maith  sam  bith  aca  fathast  air  son  a  dhol  a  chog- 
adh  ri  Alba.  Cha  d'  rinn  a  Phàrlamaid  ach  nì  a  bha  dligheach  'us 
laghail  dhi  a  dheanamh,  's  nach  robh  còir  no  cumhachd  aig  riogh- 

achd  eile  dhol  a  dh'  fhaotainn  coire  dhi  air  a  shon.  'S  e  bun  a 
bh'  ann  gu'n  do  rùnaich  a'  Phàrlamaid  Shasunnach,  goirid  an  dèigh. 
■do  Anna  tighinn  thun  a'  chrùin,  gu'm  biodh  an  dà  rioghachd  gu  do- 
sgaraicht'  air  an  aonadh  ri  chèile,  cha  'n  e  mhàin  fo  'n  aon  chrùn 
ach  fo  'n  aon  lagh-thabhartachd  mar  an  ceudna.  Le  saothair  mhòr 
'us  costas  nach  bu  bheag,  fhuaradh  cumhachdairean  a  chur  air  leth, 
deichthar  fhichead  air  gach  taobh,gu  bonn  rèiteachaidh  a  shocrach- 
^,dh  eadar  Alba  's  Sasunn.  Cha  robh  iad  ach  ro  mhall  a  tighinn  air 
aghart  's  a  'cheud  dol  a  mach.  Smuainicheadh  mu  dheireadh  gu'm 
bu  luathaid  a  dh'  fhalbhadh  na  cuibhleachan  na  'n  cuireadh  a' 
bhan-rìgli  fèin  an  onair  orra  gu'n  deidheadh  i  o  àm  gu  h-àm  ga'n. 
amharc.  Chaidh  i  dhà  no  thrì  uairean  a  shealltuinn  orra ;  's  bha 
sin  a'  deanamh  beagan  greasaid  orra.  'S  e  bha  na  cumhachdairean 
Albannach  an  toiseach  ag  iarraidh,  ceangal  cùmhnantach  a  bhi 
eadar  an  dà  rìoghachd;  tha  sin  a'  ciallachadh  gu'm  biodh  an  aon 
neach  a'  rioghachadh  os  an  ceann,  's  gu'm  biodh  na  h-aon  chòr- 
aichean  aca  thaobh  malairt,  's  nan  uile  nithe  eile,  ri  tìribh  cèin; 
ach  gu  'm  biodh  a  Pàrlamaid  fèin  air  leth  aig  gach  rìoghachd, 
agus  gu'm  bioclh  na  h-uile  seòrsa  cìs  air  an  leagadh  air  gach  riogh- 
^,chd  le  'Pàrlamaid  fèin.  Cha  'n  èisdeadh  na  Sasunnaich  ri  so ;  cha 
bhiodh  iad  riaraicht'  ach  leis  an  dà  Phàrlamaid  a  bhi  air  an  aon- 
^idh,  agus  a'  Phàrlamaid  Aonaicht'  air  a  deanamh  suas  le  buill  a 
Sasunn  'us  Alb'  ann  an  cuimseachd  fhreàgarraich.  'S  ann  an  so 
a  bha  'n  aon  doirbheadas,  mu  'n  d'  fhuaradh  air  a  reiteachadh  e. 
Bha  suim  mhòr  airgid  air  a  gealltuinn  do  Alba,  ceithir  cheud  mìle 
Punnd  Sasunnach,  air  son  deanamh  suas  calldaich  a  dh'  fhuiling 
i  cheana,  's  calldaich  sam  bitha  dh'  fhuilingeadh  i  air  los  an  Aon- 
aidh.  Chaidh  deich  mìle  fichead  de  'n  airgiod  so  a  roinn  a  measg 
nan  cumhachdairean.  An  dèigh  sin  chuir  iad  uil'  an  ainm  ris  a' 
Bhann,  ach  .Mr  Locart,  triath  Chàrnath.  Cha  chuireadh  esan 
ainm  ris  's  e  beò. 

4.  B'  aan  mu  mheadhon  mìos  deireannach  an  earraich,  1706,  a 
sliuidh  na  h-uaislean  ud  gus  am  Bann  ainmeil  so  a  chur  ri  chèile. 

Thàinig  iad  a  nuas  leis  a  Dhuneidin  mu  mheadhon  an  fhoghair  gus 
a  chur  fa  chomhair  Pàrlamaid  Alba.  Bha  air  a  sholarachadh  's  a' 
Bhann  Aonaidh  so  gu'm  biodh  crùn  Bhreatuinn  air  a  shuidheachadh 
air  a'  bhan-phrionnsa  Sophia  agus  a  h-oighreachaibh;  gu  'm  biodh 
uir  iochdarana  na  Rìoghachd  Aonaichte'mealtuinn  comhphàirteachd 
chèraichean  'us  shochairean ;  gu'm  biodh  na  laghannan  a  bhuineadh 
do  'chòir  fhollaisich,  gnothuch  ri  tìribh  cèin,  'us  riaghladh  sìobhalt', 
an  aon  nì  anns  an  dà  dhùthaich,  agus  gu'ni  biodh  a  h-eaglai9  Chlèir- 
each  fèin  aig  Alb,'  agus  a  rian  lagha  fèin  'an  nithibh  sìobhalta,  's  an 
òrdugh  bhailtean,  agus  a  cùirtean  ceartais  fèin;  gu  maireadh  na 
h-uile  dhreuchdan  'us  thighearnasan  oighreachail  mar  roimhe  so; 
gu'n  seasadh  còraichean  'us  sochairean  nam  Borgh  Rìoghail  'an 
Alba  gun  bhriseadh  sam  bith;  gu'n  cuireadh  Alba  cuig  buill  'us  dà 
fhichead  do  'n  Phàrlamaid  Aonaichte;  gu'n  gleidheadh  a'  Mhorair- 
eachd  Albannach  na  h-nile  sochair  eil'a  bhuineadh  do'n  inbh/  ach  gur 
h-ann  aig  a  sea  deug  dhiubh  a  mhàin  a  bhiodh  suidheachan  'an  Tigh. 
nam  Morairean  Breatunnach. 

5.  'N  uair  a  chualas  'an  Alba  mar  chaidh  an  gnothuch,  chaidh 
sluagh  na  dùthcha,  cha  mhòr  gu  h-iomlan,  air  bhoil  le  corruich^ 
'S  e  bha  gu  h-àraidh  ga  'n  cur  air  bhoil  gu'n  d'  aontaich  na  Cumh- 
achdairean  ris  a'  Phàrlamaid  a  bhi  air  a  cur  as ;  agus  bha  e  'meud- 
achadh  an  corruich  co  ro  thearc  's  a  bha  'n  àireamh  a  dh'  fheudadh 
suidhe  's  a'  Phàrlamaid  Aonaichte.  Ach  ged  rinn  na  Cumhachdair- 
ean  na  rinn  iad,  dh'  fheudadh  a  Phàrlamaid  na  h-uile  ni  a  bh'  ann  a 
thilgeadh  bun  os  ceann,  's  gun  ghnothuch  a  bhi  aca  ri  Aonadh  air 
na  cumhachaibh  ud,  na  'm  b'e  sin  an  toil  fèin.  Chruinnich  a'  Phàr- 
lamaid  air  an  treas  là  de  mhìos  deireannach  an  fhoghair  gus  na 
cumhachan  aonaidh  a  thoirt  fainear.  Bha  tional  na  Pàrlamaid,  ris 
an  robh  muinntir  Dhuneidin  cleachdta  o  cheann  co  iomadh  lìnn,  a 
ghnàth  greadhnach,  sòluimte.  Bha  na  Buill  uile  dol'  air  mharcachd 
o  lùchairt  Holirud  gu  tigh  na  Pàrlamaid,  anns  a  bheil  Cùirt  an 
t-Seisein  a'  suidhe  nis.  Cha  robh  ann  ach  aon  sràid  dhireach  o 
'h-iochdar  gu'h-uachdar.  Luchd-ionaid  nam  BorghRioghail  an  tois- 

each,  dithis  ri  taobh  a  chèile;  luchd-ionaid  nan  Siorrachdan  an  sin; 
nan  dèigh-san  na  Morairean  's  na  h-Iarlachan,  's  an  sin  na  Mar- 
cusan,  's  na  Diùcachan,  le  'n  gillibh  frithealaidh  a'  coiseachd  ri  'n 
taobh,  a  rèir  an  inbhe;  aon  fhear  dhiubh  sin  aig  a'  cheud  dream; 
ochd  aig  an  dream  mu  dheireadh;  trombaidean  a'  seirm  rompa; 
raòran  shaighdearan  cois  'us  each  a'  cumail  freiceadain  air  gach 
taobh  de  'n  t-sràid,  agus  rèisimeid  eachraidh  a'  marsail  gu  mall  na  'n 
dèigh.  B'e  so  an  turus  mu  dheireadh  a  mharcaich  i,  's  bha  mar  sin, 
cuimhne  ni  b'  fhaid'  aig  a'  ghinealach  ud  air.  Thàinig  sluagh  na 
dùthcha  'n  an  treudaibh  as  gach  ceàrna  steach  do  'n  bhaile,  gu  bhi 
cluinntinn  ciod  an  di-bheath'  a  bheireadh  a'  Phàrlamaid  do  na 
cumhachaibh  aonaidh  a  thàinig  à  Sasunn.  Thòisich  Athchuingean 
no  iarrtuis  a'  dòirteadh  a  steach  as  gach  ceàrna  'n  aghaidh  an  Aon- 
aidh.  Bha  na  Seumasaich  's  a'  Phàrlamaid  air  bhoil'  an  aghaidh  an 
Aonaidh  air  son  aobhair  a  tha  furasd  a  thuigsinn.  Bha  na  h-Uill- 
eamaich,  no  Chuigse  mar  theirteadh  riu,  co  dian  sin  air  taobh  an 
Aonaidh,  le  ro  chus  eagail  roimh  ni  a  bha  na  Seumasaich  ag  iarr- 
aidh.  Ach  bha'n  treas  buidheann  de  'n  robh  a'  Phàrlamaid  air  a 
deanamh  suas,air  an  robh  a'  Bhuidheann  Ghuanach  mar  fhrith-ainm, 
a'  feitheamh  an  fhàth,  a'  dh'  fhaicinn  ciod  an  car  a  ghabhadh  nithe; 
ciod  a  bhiodh  a  chum  am  buannachd  fèin,  agus  mar  theireadh  iad- 
san,  a  chum  buannachd  na  rìoghachd.  Feudar  a  ràdh  gu'n  robh  na 
meidhean  aig  a'  Bhuidheinn  so  'na  'n  làimh.  Na  'n  leanadh  iad  a 
chèile,  ghiùlaineadh  iad  a'  phuinc  ge  b'e  taobh  gus  an  aomadh  iad. 
Bha  na  Seumasaich  ro  dheònach  air  a'  Bhuidheinn  so  aomadh  do  'n 
ionnsuidh  fèin,  ach  cha  robh  ni  aca  bu  treise  na  argumaidean  gus 
an  tarruing.  Bha  'n  taobh  eile  co  ionann  deònach  air  an  aomadh 
do'n  ionnsuidh  fèin;  agus  mar  bha  fios  aca  gu'm  feumadh  iad  ni- 
eigin  bu  bhuadhaiche  na  argumaidean  a  ghnàthachadh  air  son  sin, 
chaidh  còrdadh  a  dheanamh  eadar  ministeiribh  a'  chrùin  'an  Alb' 
agus  na  Cumhachdairibh  Sasunnach,  leis  an  robh  fiehead  mìle  Punnd 
Sasunnach  de  'n  airgiod  a  bh'  air  a  ghealltuinn  do  Alb'  air  a  roinn 
a  measg  an  àireamh  ud  de  Bhnill  na  Pàrlamaid  ris  an  abrar  a' 

Bhuidheann  Ghnanach.  'N  nair  a  fhuair  na  laochain  so  'na  'm  pòc- 
aidibh  dh'  aom  iad  gu  socair,  dòigheil,  gu  taobh  nan  Uilleamacb, 
*s  cha  robh  moille  sam  bith  tuilleadh  gus  a  chur  air  an  Aonadh  air 
an  taobhsan. 

6.  A  measg  na  h-uir^Athchuing  eir  a  chuireadh  do  thigh  na  Pàr- 
lamaid  'an  aghaidh  an  Aonaidh,  thàinig  aon  o  Bhuidheann-cumh- 
achd  eaglais  na  h-Alb',  anns  an  robh  air  iarraidh  gu'n  cuirteadh  an 
aghaidh  an  Aonaidh  a  muigh  's  a  mach.  B'  e  'm  bonn  air  an  do 
thagair  an  eaglais  'an  aghaidh  an  Aonaidh,  agus  an  aon  bhonn  air 
an  robh  e  dligheach  dhi  mar  eaglais  sin  a  dheanamh,  a  chionn  gur 
h-ann  air  son  cur  'an  aghaidh  riaghailtean  na  h-eaglais  Sasunnaich 
a  '  dh'  fhuiling  ise  geur-leanmhuinn  co  f uilteach  rè  nan  ochd 
bliadhna  fichead  roimh  'n  Rìgh-chuairt,  ag;us  nach  robh,  a  reir 
coslais,  atharrachadh  sam  bith  gu  thighinn  air  luchd-riaghlaidh  na 
h-eaglais  sin,  gu'n  robh  mòr  aobhar  eagail  an  uair  a  gheibh- 
eadh  an  lagh-thabhartachd  Shasunnach  còir  air  gnothuichean  Albr 
a  riaghladh,  gu'n  deanadh  iad  fòirneart  air  an  eaglais  a  bha  co  fad 
'an  aghaidh  an  dòigh  's  am  beachdan  fèin,  agus  aig  nach  biodh 
luchd-dìonaidh  an  aghaidh  an  fhòirneirt  sin.  Cha  b'  urrainn  a 
Phàrlamaid  gun  fhaicinn  nach  robh  aobhar  imnigh  air  a'  phuinc  so. 
Bha  àireamh  maith  de  chàirdean  aig  an  eaglais  'sa'  Phàrlamaid; 
agus  mar  bha  fios  aca  sin  gu  'n  robh  'chuid  bu  lionmhoire  de  'n 
t-sluagh  co-cheangailte  ris  an  eaglais,  's  e  rùnaich  iad  Achd  as  ùr 
a  dheanamh,  agus  a  bhiodh  'na  phàirt  de  'n  Bhann-aonaidh,  anns 
am  biodh  e  air  a  chur  sios  'an  cainnt  co  làidir  's  co  soilleir  's  a 
ghabhadh  cleachdadh,  gu'n  robh  an  eaglais  gu  bhi  air  a  seasamb 
'na  h-uile  chòraichibh  'us  shaorsainnibh  's  na  h-uile  linn  ri  teachd 
inar  a  bha  i  aig  an  àm  a  ta  làthair,  agus  gu'm  biodh  an  t-Aonadh 
gu  h-iomlan  'an  crochadh  ris  a'  Phàrlamaid  Shasunnaich  a  dhaing- 
neachadh  an  Achd  so.  An  uair  a  chunnaic  an  eaglais  gu'n  d'  rinn 
a'  Phàrlamaid  dìlseachd  a  nochdadh  's  a'  ghnothuch  so,  mar  bu 
chòir,  leig  i  dhi  a  bhi  cur  an  aghaidh  an  Aonaidh ;  cha  robh  bonn 
tagraidh  tuilleadh  aice  'na  aghaidh.     Thàinig  Pàrlamaid  Shasuinn 

gu  còrdadh  air  a'  phuinc  so,  's  air  gach  puinc  eile  f a  leth  's  a' 
Bhann ;  agus  'an  dèigh  gach  ni  bhi  air  a  rèiteachadh  eatorra,  sgaoil 
a'  Phàrlamaid  Albannach,  gun  chruinneachadh  tuilleadh,  air  an 
dara  là  fichead  de'n  Ghiblin,  1707. 

7.  Ged  a  bha  'n  t-Àonadh  air  a  dheanamh,  's  a'  Phàrlamaid 
Bhreatunnach  a  nis  a'  toirt  a  steach  laghan  air  son  na  Rìoghachd 
Aonaichte,  gidheadh  lean  sluagh  Alb'  air  a  bhi  'fuathachadh  an 
Aonaidh  co  mòr  's  a  rinn  iad  riamh.  Is  co  fad'  a  chaidh  cuid  mhòr 
de  na  Camshronaich  le'm  fuath  do  bhi  air  an  aonadh  ri  Sasunn  air 
na  cumhachaibh  a  dh'  ainmicheadh,  's  gu'n  do  chòird  iad  ris  na 
Seumasaich  a  chuideachadh  gu  mac  an  rìgh  a  thoirt  as  an  Fhraing 
's  a  chur  air  rìgh-chaithir  Alba.  Bha  rìgh  na  Frainge  's  an  àm  sin 
a'  cogadh  ri  ceithir  no  cuig  a  rìoghachdan  na  Rohm-Eòrp'  a  bha  'n 
comhbhoinn  'na  'aghaidh.  Bha  Sasunn  's  a'  chomhbhoinn  so,  agus 
mòran  de  'n  arm  Shasunnach  air  tir-mòr  aig  a'  chogadh.  Bha  'm 
Frangach  'na  aonar  agus  gu  mòr  air  a  shàrachadh  leò.  'S  e  smuain- 
ich  e  Seumas  òg  Stiùbhart  a  chur  a  nall  do  A.lba  le  beagan  armailt 
gu  troimhe  chèile  thogail  'am  Breatunn.  Cha  b'  olc  leis  idir  an 
Stiùbhartach  a  shoirbheachadh,  ach  's  e  bu  mhaith  leis  gu  h-àraidh 
gu'm  biodh  ban-righ  Anna  air  a  h-èigneachadh  gus  a  h-armailt  a 
thoirtdo  Bhreatunn's  gu'n  lagaicheadh  sin  cumhachd  nan  naimhdean 
a  bha  'cathachadh  ris  fèin.  Theirteadh  Chebhalier  de  St.  George, 
ris  a'  Phrionnsa  's  an  Fhraing  's  air  feadh  tir-mòr  na  h-Eòrpa;  their- 
eadh  naSeumasaich  Shasunnach,  Seumas  III.  ris;  theireadh  na  Seu- 
masaich  Albannach,  Seumas  VIII.  ris.  Bha  e  fichead  bliadhna 
dh'aois  a  nis.  Chuir  rìgh  na  Frainge  gu  cabhagach  ochd  mìle 
saighdear  air  bòrd  àireamh  luingeas  gu  falbh  do  Alba  le  Seumas 
Stiùbhart.  Chaidh  Seumas  fèin  air  bòrd  aon  de  na  luingeis  so,  agus 
sheòl  iad  o  àite  ris  an  abrar  Duncirc  air  an  t-seachdamh  là  deug  de'n 
Mhàirt,  1708.  B'e  so  gun  teagamh  àm  co  fàbharrach  do  aobhar  a 
phrionnsa  sa  bh'  ann  riamh  roimhe  sud  no  na  dhèigh,  a  chionn  na 
h-Albannaich  a  bhi  air  bhoil  an  aghaidh  an  Aonaidh  Shasunnaich. 
Ka  'm  biodh  am  prionns'  air  faotainn  air  tìr  'an  Alba  bha  àireamh 

mòr  sluaigh  air  èiridh  leis.  'S  e  's  coslaiche  gu'n  robh  iad  air  a 
chrùnadh  'na  rìgh  air  Alba;  oir  cha  'n  eil  nì  a  dh'  iarradh  iad  nach 
gealladh  e  aig  a  leithid  a  dh'  àm,  mar  bu  dual ;  agus  a  dh'  aindeoin 
's  ne  thachair  bha  mòran  diubh  fathast  co  gòrach  's  gu'n  creideadh 
iad  Stiùbhartach.  Ach  bha  'n  Sasunnach  'na  'fhairbheanadh.  Bha 
fios  gu'n  robh  Seumas  Stiùbhart  a*  tighinn,  agus  ciod  an  rathad. 
Fhuair  an  t-Admaral  Frangach  air  aghart  gu  dòigheil  gus  an  do 
ràinig  e  Caolas  na  Friù,  mu  choinnearah  Lìbhte.  Bha  càbhlach 
Sasunnachair  a  shàil  an  sin,mòran  a  bu  chumhachdaichna'n  càbhlach 
Frangach.  Gun  urchair  a  chur  à  gunna  tharruing  e  air  falbh, 
's  ghreas  e  do  Dhuncirc  as  an  tàinig  e,  co  luath  's  a  bheireadh  gaoth 
e,  a'  fàgail  te  dheth  'chuid  luingeas  an  làmhaibh  an  t-Sasunnaich  a 
bha  ga  ruagadh.    Mar  so  chriochnaich  ceud  oidhirp  a'  Phrionnsa. 

7.  Bhàsaich  Prionnsa  Seòras,  fear-pòsda  na  ban-righ,  air  a' 
bhliadhna  so,  's  tha  luchd-eachdraidh  a'  toirt  fainear  gu'n  do  thòis- 
ich  a'  bhan-righ  a'  chuid  's  a'  chuid  a'  tuiteam  'an  cianalas.  Cha  'n 
'eil  droch  nithe  sam  bith  air  an  aithris  mu  'timchioll  mar  bhoirion- 
nach ;  ach  tha  e  air  a  thoirt  fainear  gu'n  robh  i  ni  bu  fhreagarr- 
aich'  air  son  inbhe  ni  b'  ìsle  's  an  t-saoghal,  na  bhi  'na  ban-righ. 
Cha  robh  a  comasan  inntinn  co  geur  no  co  farsuing  's  a  dh'  fheum- 
adh  neach  's  an  t-suidheachadh  an  robh  ise.  Thàinig  i  gu  bhi 
'sealltuinn  air  na  nithibh  a  bha  'coinneachadh  rithe  ann  am  freasdal 
an  Tighearna — a  bantrachas,  's  call  a  cloinne — mar  bhreitheanais 
air  son  a'  ghnùis  a  thug  i  do  bhi  'fuadachadh  a  h-athar  air  falbh 
dheth  'n  chaithir.  Co  dhiù.  bha  i  leigeadh  oirre  gu  'n  robh  na 
heachdan  so  aice.  Agus  air  chùl  so,  'us  co-cheangailte  ris,  bha 
'oa  beachd  gu'm  b'  e  'bràthair  aiseag  thun  a'  chrùin  an  aon 
dbigh  's  am  b'  urrainn  i  dioladh  a  dheanamh  air  son  na  ceannairc 
de'n  robh  i  ciontach.  Cha  ghabhadh  i  oirre  sin  a  ràdh  air  a'  cheann, 
air  eagal  nan  Uilleamach,  leis  an  robh  i  air  a  cuairteachadh — 
a'  Chuigse,  mar  theirteadh  riu,  agus  aig  an  robh  làmh  an  uachdar 
'an  Sasunn  aig  an  àm.  Ach  fhuaradh  a  mach  a'  chuid  's  a'  chuid 
gu'n  robh  i  thaobh  a  bràthar  mar  bha  Daibhidh  a  thaobh  Absa- 

loim,  'an  cion  air  a  thoirt  air  ais.  Bha  e  nàdurra  gu  leòr  do  'n 
bhan-righ  barrachd  gràidh  a  bhi  aice  d'  a  h-aon  bhràthair  na  bhiodh 
aice  do  theaghlach  peathar  a  seanar,  air  an  do  shocruich  a'  Phàr- 
lamaid  Bhreatunnach  an  crùn.  Ged  a  bha  fios  maith  aice  nach. 
Tobh  sluagh  Bhreatuinn  a'  dol  idir  a  ghiùlan  le  rìgh  Pàpanach  a 
bhi  riaghladh  os  an  ceann,  's  ni  bu  luaithe  na  dheanadh  iad  sin  gu'm 
bu  roghnuiche  le  lionmhoireachd  an  t-sluaigh  a  bhi  gun  rìgh  idir; 
gidheadh  bha  'h-aigneadh  nàdurra  d'a  bràthair  a'  dol  os  ceann 
soluis  a  coguis  agus  a  tuigse  's  a'  ghnothuch,  gus  mu  dheireadh  an 
tàinig  i  gu  h-iomlan  gu  bhi  air  a  toirt  suas  do  'n  bheachd  so,  gu'm 
faighteadh  a  bràthair  gu  tighinn  thun  na  caithrcach  as  a  dèigh 
fèin.  Chuir  i  air  falbh  an  luchd-rùin,  araon  mnathan  agus 
daoin'  a  bha  timchioll  oirre,  's  ris  nach  bu  dàna  leatha  bhi  'dean- 
amh  luaidh  air  na  nithibh  ud,  's  fhuair  i  luchd-rùin  'us  comhairP 
eile,  cha  'n  e  mhàin  a  ghiùlaineadh  leis  na  beachdaibh  ud,  ach  a 
mhisnicheadh  's  a  sheòladh  i  anns  na  dòighibh  bu  choslaiche  ri 
soirbheachadh  f haotainn  's  an  ni  a  bha  'na  beachd.  'Na  measg  sin 
bha  boirionnach  ro  dhàna,  clìceach,  ris  an  abradh  iad  Mrs  Masham, 
agus  fear  tapaidh  d'am  b'  ainm  Morair  Bolingbroc. 

8.  Cha  b'  fhad'  'an  dèigh  so  gus  an  deachaidh  aig  a'  bhan-righ 
air  i  fèin  a  chrathadh  saor  o  chuing  ua  Cuigse,  leis  an  robh  i  air  a 
sàrachadh.  Thachair  sin  air  an  dòigh  so  a  leanas.  An  uair  a  bha 
Seumasaich  Shasuinn  a  nis  a'  fòghlum  nach  robh  dòigh  eil'  air 
sluagh  na  dùthcha  dhùsgadh  suas  'an  aghaidh  na  Cuigse,  thòisich 
iad  air  glaodhaich  's  air  searmonachadh  gu'n  robh  eaglais  Shasuinn 
gu  mòr  'an  cunnart,  seadh  gu'n  robh  i  gu  h-achdaidh  gu  tuiteam, 
leis  a'  Cheadachadh  a  bha  a'  Chuigs'  a'  toirt  do  gach  sect  no  luchd- 
comh-bharail  a'  bh' air  taobh  a  muigh  na  h-eaglais.  Sgaoil  na 
teagasgan  so  feadh  Shasuinn,  's  gun  teagamh  bha  iomadh  sèideag 
a  tighinn  à  àitibh  àrda  gus  an  sgaoileadh  a  chuideachadh.  Anns 
a'  cheud  Phàrlamaid  a  ghairmadh  cruinn  an  dèigh  so,  bha  'n  àir- 
eamh  bu  mhò  'na  'n  Toraich,  no  Seumasaich,  a  chuir  an  sluagh  do  'n 
Phàrlamaid,  cha  b'  ann  o  dhàimh  sam  bith  a  bhi  aca  ri  Seumas  òg 

Stiùbhart  ach  'an  dùil  gu'm  biodh  laghanna  ni  bu  chraaidh  a  nis  air 
an  deanamh  air  taobh  na  h-eaglais  Sasuanaich,  's  nach  faigheadh  an 
fheadhainu  a  bha  mach  aisde,  cothrom  a  bhi  'deanamh  uiread  de 
thàir  oirre.  Mar  so  fhuair  a  bhan-righ  an  luchd  riaghlaidh  a 
bh'  aice  roimhe,  's  a  bha  cumail  ni  eigin  de  chuing  oirre,  thilgeadh. 
a  mach  as  an  àit',  agus  Toraich  no  Seumasaich  a  chur  anns  gach 
àrd-dhreuchd  's  an  rioghachd.  Thòisich  iad  sin  a  nis  gu  folchuidh,, 
ach  gu  gniomhach  a'  rèiteachadh  an  rathaid  do  'n  ni  a  bh'  aig  a' 
bhan-righ  'na  beachd.  Is  leòr  dhuinn  ainmeachadh  ciod  a  rinn  iad 
'an  Alba.  Chaidh  ìnnseadh  cheana,  gu'n  do  dhaingnich  a'  Phàr- 
lamaid  Albannach  Reachd,  anns  an  robh  e  air  a  sholarachadh  nach 
tachradh  an  t-Aonadh  eadar  an  dà  rioghachd  idir  mur  daingnich- 
eadh  a'  Phàrlamaid  Shasunnach  a  còraichean  fèin  do  eaglais  na 
h-Alba,  air  sheòl  's  gu'm  biodh  iad  sin  air  an  dìonadh,  's  air  an  cum- 
ail  suas  anns  gach  linn  ri  teachd,  co  slàn  no  iomlan  's  a  bha  iad  aig 
an  dearbh  àm  ud.  Rinn  Pàrlamaid  Shasuinn  sud,  agus  mar  sin, 
chaidh  an  t-Aonadh  gu  dòigheil  air  aghart.  Bha  eaglais  na  h-Alha 
aig  an  àm  ud  mar  a  dh'  fhàg  Ard-Sheanadh  Ghlascho  i  's  a 
bhliadhna,  1638,  'nuair  a  thubhairt  Alastair  Henderson,  "Leagsin 
ballachan  Iericho."  Cha  robh  'n  t-Achd  a  rinn  Pàrlamaid  rìgh 
TJilleim,  's  a'bhliadhna  1690  ach  daingneachadh  air  an  obair  arinn 
an  t-Ard-Sheanadh  ud,  agus  a  bh'  air  a  saltairt  fo  chosaibh 
ain-tighearnan  fad  leth-cheud  bliadhna.  Nis  's  e  smuainich 
luchd-comhairle  na  ban-righ  agus  i  fèin,  gu'n  cuireadh  iad  buaireas 
air  sluagh  na  h-Alba  le  briseadh  a  steach  air  còraichibh  na  h-eag- 
lais,  gus  an  tionndadh  an  aghaidh  an  Aonaidh.  Fhuair  iad  Achd 
air  a  dhaingneachadh  's  a'  Phàrlamaid  Thoraich  a  dh'  ainmich  sinn^ 
leis  an  tugadh  a'  Phàtronachd  a  steach  mar  bha  i  ri  linn  Sheumaia 
VI.  leis  an  robh  còir  air  a  toirt  do  uachdaranaibh  fearainn  'aa 
caochladh  àitibh,  's  do  uaislibh  eile,  ministeirean  a  thaghadh  air  soa 
nan  coimhthionalaibh  feadh  na  h  eaglais.  Bha  aon  phonc  'saa 
Achd  dhubh  so,  's  an  robh  air  a  sholarachadh  gu'm  feudadh  an 
eoimhthional  guth,  a  thogail  'an  aghaidh  a'  mhinisteir  ud  'an  làthair 

na  Clèire,  's  gu'm  feudadh  a'  Chlèir  an  gnothuch  a  rannsachadh,. 
's  na  'm  biodh  aobhar  cothromach  aig  a  choimhthional  gu'm  f eud- 
tadh  a  chumail  air  ais.  Ach  eadhon  ged  a  bha  sin  ann,  bha  nì  a 
rinn  a'  Phàrlamaid  Bhreatunnach  'na  bhriseadh  uamhasach  air  a' 
ghealladh  shòluimt'  a  rinneadh  do  Alb'  aig  àm  an  Aonaidh.  Agus 
thog  Alba  guth  'an  aghaidh  an  fhòirneirt  a  rinneadh  orra  leis  an 
Achd  ud.  'S  e  'n  dà  nì  a  bh'  aig  ministeiribh  Seumasach  a'  chrùin 
's  an  amharc  leis  an  Achd  ud,  gu'n  tionndaidheadh  iad  sluagh  na 
h-Alba,  's  gu  h-àraidh  càirdean  na  h-eaglais,  'an  aghaidh  an  Aon- 
aidh,  agus  a  ris  gu'm  biodh  cothrom  aig  na  h-uachdaranaibh  Seu- 
masach  a  bha  'n  Alba,  agus  aig  a'  bhan-righ  fèin,  d'  am  buineadh 
Pàtronachd  iomadh  eaglais,  ministeirean  a  chur  a  steach  a  bhiodtt 
deònach,  os  ìosal,  air  an  eaglais  easbuigich  a  chur  suas  'an  Alba. 
Na  'm  faigheadh  iad  a'  chuid  bu  lionmhoire  de  'na  ministeirean  gu> 
bhi  deònach  air  sin,  bha  iad  a'  deanamh  a  mach  gu'n  soirbhicheadh 
leò  co  dhiù;  agus  gu'n  cuidicheadh  sin  gus  an  rathad  a  rèiteachadL 
air  ais  do  theaghlach  nan  Stiùbhartach.  Cha  robh  so  co  follaiseach 
aig  an  àm;  ach  tha  litrichean  a  bha  'ruith  eadar  Seumasaich  'au 
inbh'  àrd  feadh  Bhreatuinn,  agus  a  chaidh  a  chlò-bhualadh  an  dèigh 
sin,  a'  deanamh  a'  ghnothuich  soilleir  gu  leòir.  Cha  'n  urrainn  sini* 
tuilleadh  a  ràdh  mu'n  Phàtronachd  aig  an  àm,  ach  cha  'n  fhaigh  siun 
air  aghart  troimh  'n  eachdraidh  gun  i  ga  'r  coinneachadh  mar  chrois 
'an  so  's  an  sud.  Thugadh  a  steach  an  t-Achd  's  a'  bhliadhna  1711  r 
agus  thàinig  e  gu  bhi  air  a  chur  'an  cleachdadh  air  an  ath  bhliadhna. 
Ach  mu  'n  do  ràinig  dad  sam  bith  de  thoradh  an  saothrach  air  na 
daoinibh  cuilbheartach  a  thug  a  steach  e,  bhuail  am  bàs  air  a'  bhan- 
righ,  agus  chaochail  i  air  a'  cheud  là  de  cheud  mhios  an  fhoghair 
1714,  anns  an  leth-cheudamh  bliadhna  de  'h-aots,  agus  an  dara. 
bliadhna  deug  de  'rioghachadh. 

Bha  'bhan-phrionnsa,  Sophia,  air  bàsachadh  goirid  roimh  bhan- 
righ  Anna,  agus  mar  sin  thàinig  a  mac  bu  shine,  Elector  Hano- 
bhair,  gu  rìgh-chaithir  Shasuinn,  fo'n  tiodal,  Seòras  I.  Bu  Sheum- 
asaich  an  luchd-dreuchd  a  bh'  aig'  a'  bhan-righ  a  dh'  fhalbh;  agus 
chaidh  iad  gu  mòr  'n  am  boil  an  uair  a  dh'fhairich  'iad  a  crìoch  a' 
dlùthachadh,  agus  na  beachdan  a  bh'  ac'  air  son  ath-aiseag  Sheumais 
co  fad  o  thighinn  gu  cruth.  Ach  cha  robh  dol  a  null  no  nall  ann  ach 
Seòras  èigheach  'na  rìgh.  Thàinig  e  air  tìr  'an  Lunuinn  sea  seachd- 
uinean  'an  dèigh  bàis  na  ban-righ.  Bha  e  ceithir  deug  's  dà 
fhilchead  bliadhn'  a  dh'  aois.  Thàinig  gach  Seumasach  'us  Uilleam- 
ach  a  dh'  aideachadh  ùmhlachd  dha,  's  a'  ghabhail  ris  mar  an 
rìgh.  Ach  cha  tug  e  gnùis  idir  do  na  Seumasaich.  Feudaidh  gur 
h-ann  air  comhairle  na  dream  a  bha  'n  an  aghaidh  sin  a  ghnàth 
se  e  fèin  co  f uarraidh  riu  sud  aig  an  robh  riaghladh  ghnothuichean 
fo  bhan-righ  Anna.  Ach  tha  iomadh  fear  eachdraidh  ga  choir- 
eachadh  air  son  nach  do  lean  e  dòigh  rìgh  Uilleim — taobh  rèidh  » 
chumail  ris  gach  buidheann  fa  feth,  's  na'm  biodh  e  air  sin  a  dhea  n- 
amh  nach  biodh  toiseach  a  rìoghachaidh  co  stoirmeil  's  a  bha  e* 
Dh'fhuadaich  e  air  falbh  gach  fear  dreuchd  a  bh'  aig  Anna,  's 
chuir  e  'Chuigse  'n  an  àite.  Theich  a'  chuid  bu  iionmhoire 
dhiubh  sud  gu  tìr-mor,  far  an  robh  Seumas  fèin.  Thugadh  uath- 
an  tiodalan  's  an  oighreachdan,  's  chuireadh  neach  no  dithis  de  'n 
fheadhainn  a  b'  f  hollaisich  a  bh'  air  taobh  Sheumais  do  Thùr 
Lunuinn. 

2.     Bha  Iarla  Mhàrr  'na  Rùn-chlèireach  na  Stàit  aig  ban-righ 

Anna,  's  bha  e  'n  dùil  gu'ra  buanaicheadh  an  rìgh  ùr  's  an  dreuchd 
sin  e.  Chuir  e  litir  thagraidh  a  steach  as  a  leth  fèin,  's  à  leth  cuid 
eile  de  na  cinn-fheadhna  Ghàelach;  ach  cha  ghabhadh  an  rìgh  a 
litir,  's  thug  e  dhreuchd  o  'n  Iarla.  Ghabh  Màrr  tàmailt  mhòr. 
Dh' fhan  e 'n  Lunuinn  air  a'  bhliadhna  sin;  ach  mu  dheireadh  an 
t-samhraidh,  1715,  ghoid  e  nall  do  Alba  gu  folchuidh, — chuir  e 
fios  feadh  Shiorrachd  Fiof'  a  dh'  ìnnseadh  ciod  a  bha  roimhe 
dheanamh,  's  chuir  e^fios  gu  'chuid  tuatha  fein  iad  a  choinneachadh 
air  là  àraidh  'an  àit  èigin  air  son  a  dhol  a  shealg.  An  uair  a 
chruinnich  na  fir  cha  b'  e  sealg  fhiadh  no  ruadh  bhoc  a  mhol  an 
t-Iarla  dhoibh,  ach  iad  a  dh'èiridh  'an  aghaidh  rìgh  Seòras,  agus 
Seumas  Stiùbhart  a  chur  air  caithir  Bhreatuinn.  Cha  mhò  na  trì 
ceud  fear  a  bha  làthair  air  a'  cheud  choinneimh ;  ach  cha  b'  fhada 
gus  an  do  choinnich  iad  a  rìs.  Air  an  t-seathamh  là  de  mhìos  meadh- 
onach  an  fhoghair  chuir  Iarla  Mhàrr  bratach  ri  crann  'an  ainm 
an  Stiùbhartaich,  ann  am  Baile  Chaisteil  'am  Bràigh-mhàrr,  agus 
dh'  èigh  iad  'an  sin  e  f o'n  tiodal,  Seumas  VIII.  Alba,  agus  Seumas 
III.  Shasuinn  agus  Eirinn.  'An  ùine  ghoirid  bha  deich  mìle 
saighdear  cruinn  aig  Iarla  Mhàrr  gu  cogadh  air  taobh  Sheumais. 
Bha  fios  aig  na  h-uile  gu'n  robh  comh-sgrìobhadh  eadar  Màrr  agus 
Bolingbroc  a  theich  do'n  Fhraing,  far  an  robh  Seuinas  air  chuairt. 
Bha  dùil  aig  a'  mhuinntir  a  dh'  èirich  gu  'n  robh  gealltannas  cinnt- 
each  ac'  air  còmhnadh  dhaoin'  'us  armachd  as  an  Fhraing.  Bha 
Luthais  XIV.  air  gealltuinn  do  Sheumas  II.  aig  àm  a  bhàis  gu  'n 
cuidicheadh  e  'mhac  gu  rioghachd  a  shìnnsir  fhaotainn  air  ais. 
Agus  thug  e  oidhirp  no  dhà  air  sin  a  dheanamh.  Ach  bha  Luth- 
ais  air  bàsachadh  beagan  sheachduinean  roimhe  so,  agus  Diùc 
Orleans  air  tighinn  gu  bhi  'na  Thàinistear  air  an  rioghachd.  Cha 
robh  dàimh  sam  bith  aig  an  fhear  so  ris  na  Stiùbhartaich,  agus  rinn 
e  air  son  rèit'  a  chumail  ri  rìgh  Shasuinn.  Cha  robh  nì  follaiseach 
a'  tachairt  's  an  dùthaich  nach  innseadh  e  do  larla  Stàir,  fear-ionaid 
Sheòrais  aig  cùirt  na  Frainge.  Ach  bha  Iarla  Mhàrr  aJ  toirt  air 
gach  Gall  'us  Gàel  a  bha  ga  leantuinn  a  chreidsinn  gur  h-ann  a 


350  EACHDRAIDH  NA  H-ALBA 

bha  Orleans  anabarrach  fàbharrach  do  aobhar  Sheumais,  's  ciod  ris 
nach  feudadh  sùil  a  bhi  ac'  fhaotainn  uaithe.  Leis  a'  bhrèig  thug 
Màrr  orr'  èiridh  uile,  's  leis  a'  bhrèig  bha  e  'cumail  suas  am  mis- 
neachd  an  dèigh  èiridh,  co  fad  's  a  b'  urrainn  e. 

3.  Bha  Diùc  Earra-Ghàeil  ro  fhad  'an  aghaidh  teaghlach  nan 
Stiùbhartach,  's  cha  b'  ioghnadh  e.  Theireadh  iad  Iain  Ruadh  nan 
Cath  ri  Diùc  Earra-Ghàeil  an  là  ud.  B'  esan  àrd  Sheanalair  airm 
an  rìgh  'an  Alba.  Chaidh  e  'n  coinneamh  Iarla  Mhàrr  gus  a  chum- 
aii  air  ais  o  dhol  gu  deas,  mar  bha  e  cur  roimhe.  Cha  robh  aig 
Diùc  Earra-Ghàeil  ach  mu  leth  uiread  de  armailt  's  a  bh'  aig  an 
larla.  Thàinig  an  dà  fheachd  'am  fradharc  a  chèil'  air  an  dara  là 
deug  de  cheud  mhios  a'  gheamhraidh.  Chaidh  iad  a  chath  air  an 
treas  deug  a  bu  là  sàbaid,  aig  àite  faisg  air  Dunblathain  ris  an  abrar 
Sliabh  an  t-Siorraimh.  Bhuadhaich  gach  taobh  de  'n  luchd  catha  so 
air  an  làimh  dheìs,  agus  mar  sin  chaill  gach  taobh  air  an  làimh  chli. 
Thagair  gach  taobh  gun  do  choisinn  iad  an  là.  Ach  ghlèidh  an 
Diùc  an  làthrach.  Thuit  eadar  seachd  'us  ochd  ceud  de  dhaoin' 
larla  Mhàrr  'am  blàr  Sliabh  an  t-Siorraimh,  agus  chaill  an  Diùc 
eadar  cuig  'us  sea  ceud,  ach  ghleidh  e  'bhuaidh  làthrach.  Theich 
an  t-Iarl',  an  oidhche  an  dèigh  a'  bhlàir,  air  falbh  gu  ruig  Peirt,  a' 
fàgail  a  dhaoine  leònta  's  na  mairbh,  's  mòran  de  threallaich  chog- 
aidh,  fo  mheachainn  an  nàmhaid.  Bhris  an  aon  bhlàr  ud  cumh- 
achd  'us  misneachd  nan  Seumasach  gu  h-iomlan,  's  thòisich  iad  a' 
sgaoileadh  o  chèile  gu  tuath  'us  deas.  Bha  Iarla  Mhàrr  roimhe 
sud  air  sea  ceud  deug  fear,  fo  stiùireadh  Mhic  an  Tòisich,  aiseag 
a  null  gu  Beruic  air  los  na  ceannaircich  a  bha  'g  èiridh  an  ceann 
deas  Àlba  a  chuideachadh.  Bha  àireamh  dhiubh  sin,  air  gach  taobh 
de  'n  chrìch  Shasunnaich,  air  èiridh  fo  threòrachadh  Iarla  Deruent- 
uater,  agus  Mr  Foster.  \  Bha  rud  maith  .feachd  acasan  'n  uair  a  chuir 
Mac  an  Tòisich  a  dhaoine  fèin  còmhladh  riu.  Ach  air  an  dearbh  là 
an  do  chuireadh  blàr  Sliabh  an  t-Siorraimh,  ghlac  Seanalair  Uilis  le 
arm  an  rìgh,  na  ceannaircich  ann  am  baile  ris  an  abrar  Preston,  'an 
taobh  tuath  Shasuinn.     Chuireadh  mòran  diubh  gu  bàs  air  son  an 

ceannairc,  's  chuireadh  mìle  dhiubh  mar  thràillibh  do  na  h-Innsibh 
's  iar.  Chaidh  Deruentuater  a  chrochadh.  Theich  Mac  an  Tòisich 
a  priosun  do'n  Fhraing.  Fhuair  an  Cebhalier  de  St.  George,  a 
luchd-Ieanmhuinn,  araon  'an  Alba  's  an  Sasunn,  air  an  lagachadh 
's  air  am  meatachadh  'n  uair  thàinig  e  fèin  air  tìr  'an  Ceann  Phàd- 
ruig  air  an  dara  là  fichead  de  mhios  meadhonach  a'  gheamhraidh. 
Bha  Iarla  Mhàrr  an  dèigh  fios  a  chur  thuige  'n  uair  a  bha  na  mìl- 
tean  a  ruith  gu  'bhrataich.  Ach  leis  gach  moill'  a  chuireadh  air  a' 
phrionns'  a  thaobh  Tàinistear  na  Fraing'  a  bhi  'na  namhaid  dha, 
cha  deachaidh  aig  air  tighinn  gus  an  robh  gach  nì  air  a  chall.  Co 
dhiù  thug  Iarla  Mhàrr  mu'n  cuairt  gu  Peirt  e,  far  an  robh  beagan 
feachd  aige  fathast  ga  'n  cumail  ri  chèile.  Chuireadh  là  air  leth 
air  son  a  chrùnaidh.  Ach  mar  a  bha  'n  là  a'  dlùthachadh,  bha  'n 
gnothuch  a'  dol  ni  bu  mhi  choslaich.  Thainig  Diùc  Earra-Ghàeil 
co  teann  air  a'  Phrionns'  's  a  luchd-leanmhuinn,  's  gu  'm  b'  èigin 
doibh  Peirt  fhàgail  air  an  deicheamh  là  fichead  de  mhios  deireann- 
ach  a'  gheamhraidh,  agus  'an  ceann  là  no  dhà  an  dèigh  sin  chaidh 
e  fèin  's  Iarla  Mhàrr  air  bòrd  soithich  'am  Munròis  anns  an  do  theich 
iad  do'n  Fhraing.  Sgap  na  saighdearan  o  chèil'  air  feadh  na  dùth- 
cha,  's  mar  sin  chriochnaich  a'  cheannairc. 

4.  Bha  ceann-cinnidh  Chloinn  Chomnich,  a  bha  roimhe  sud  air 
'àrdachadh  gu  bhi  'na  Iarla  Shì-phort,  a  measg  nan  ceannairc- 
each  air  Sliabh  an  t-Siorraimh.  'An  dèigh  a'  bhlàir  sin  ghreas  e 
do'n  taobh  tuath,  gus  a  chuid  fearainn  a  dhìonadh  o  Iarla  Cha- 
taoibh,  a  bh'  air  taobh  an  rìgh.  Gheall  e  fèin  's  feadhainn  eiF  a 
theich  as  a'  bhlàr,  strìochdadh  do'n  rìgh,  's  f huair  iad  maitheanas. 
Ach  an  uair  a  ràinig  Mac  Coinnich  Leòdhas,  thog  e  na  Leòdhas- 
aich  'an  aobhar a'  Phrionnsa.  Chuireadh  feachd  'na  aghaidh  mun 
d' f huair  e 'n  òrdugh,  'stheich  e  do 'n  Fhràing,  's  à  sin  do'n 
Spàinn.  Anns  a'  bhliadhna  1719  chuir  Càrdinal  Alberòni, 
prìomh  mhinistear  rìgh  na  Spàinne,  roimh'  an  oidhirp  a  thoirt 
air  Seumas  a  chur  air  caithir  Bhreatuinn.  Fhuair  am  Prionnsa 
fiadhachadh  do  Mhadrid,  ceanna  bhaile  na  Spàinne,  far  an  do 

ghabhadh  ris  le  mòralachd  rìoghail.  Chuireadh  càbhlach  dheict* 
luingeas  cogaidh  air  doigh,  anns  an  do  chuireadh  sea  mìle  saighd- 
ear,  agus  armachd  air  son  dà  mhìle  dheug  eile.  Ach  chog  na- 
reulta  fèin,  o'  n  slighibh  àrd'  'an  aghaidh  Sheumais  Stiùbhairt,- 
mar  an  aghaidh  Shisera.  An  dèigh  do  'n  chàbhlach  àite  ris  an 
abrar  Cape  Finisterre,*  air  oirthir  na  Spàinn,  a  ruigsinn,  shèid 
fltoirm  eagalach  ghaoithe  'n  an  aghaidh  a  lean  dà  là,  's  a  dh'fhuad- 
aich  air  an  ais  iad,  air  an  cur  as  òrdugh  co  mòr  's  nach  gabhadh  iad 
cuan  tuilleadh.  Bha  Mac  Coinnich  air  bòrd  tè  dhiubh  sud; 
agus  sheas  a  long-san  'us  te*  eile  ris  a'  ghaillinn,  'sghabh  iad  air 
aghart  gus  an  do  ràinig  iad  Leòdhas.  Cha  robh  ach  trl  ceud  fear 
feachd  's  an  dà  luing.  Thog  Mac  Coinnich  na  Leòdhasaich, 
's  dh'fhalbh  e  gu  tir-mòr  gus  na  Tàilich  's  a  luchd-leanmhuinn 
Mòr-thireach  eiY  a  thogail  'an  aobhar  a'  Chebhalier.  Thruis  e  rud 
maith  dhaoin',  ach  thàinig  Seanalair  Uightman  air  gu  grad  à 
Inbhernis  le  arm  an  rìgh,  agus  Gàeil  eil'  a  bha  dìleas  da.  Fhuair 
iad  Mac  Coinnich  a  dìonadh  bealaich  chumhaing  ris  an  abrar, 
Srathchells,  faisg  air  Gleann  Seile.  Dh'  oidhirpich  an  Seanalair  air 
Mac  Coinnich  fhuadachadh  air  falbh,  ach  cha  deachaidh  sin  leis. 
B'  èigin  da  falbh,  a'  fàgail  àireamh  de  'chuid  dhaoine  leònta  'us 
marbh  far  an  robh  iad.  Cha  do  mharbhadh  ach  aon  duin'  air 
taobh  Chloinn  Choinnich,  ach  leònadh  Mae  Coinnich  fèin,  's  cha 
V  urrainn  e  seasamh  air  an  ceann  ni  b'  fhaide.  Chaidh  e  fèin 
's  dithis  no  thriùir  eil'  air  bòrd  luinge  's  theich  iad  do  'n  Fliraing. 
Sgap  a  chuid  dhaoine  feadh  na  dùthcha.  •  'N  uair  a  fhuair  na 
Spàinnich  iad  fèin  air  an  trèigsinn,  leig  iad  sios  an  armachd, 
's  thug  iad  suas  iad  fèin  mar  phriosunaich.  Mar  so  chuireadh  as 
'an  t-sradag. 

5.  'S  a'  bhliadhna  1724  chuir  a'  Phàrlamaid  Bhreatunnach  cìs 
air  Alba  ris  an  abrar  Braich  chìs.  Bha  Ieann  saor  Jgu  leòr  ac'  'an^ 
Alba  gu  sin,  agus  rinn  cuid  de  'n  t-sluagh  's  na  bailtibh  tuasaid 

»  Rudha  Ceann-tìre. 

'na  aghaidh,  ged  nach  robh  ann  ach  trì  sgillinn  air  a  bharaile 
leanna.  Dh'  èirich  mòran  de  chorra-mhargaidh  Ghlascho  'an 
ceannairc  air  son  na  cìs  ud,  's  chuireadh  rèisimeid  ga  'n  ceannsach- 
adh.  Loisg  iad  sin  air  an  t-sluagh,  's  chaidh  cuid  dhiubh  a  mhar- 
bhadh.  Ach  's  ann  a  rinn  sin  ni  bu  ro  ghuinich'  am  math-shluagh ; 
mar  bheachain  thionndaidh  iad  air  na  saighdearaibh  's  dh'  fhuad- 
aich  iad  gu  Caisteal  Dhunbartoin  iad.  Bhris  'us  chreach  na  ceann- 
aircich  so,  mar  an  ceudna,  tigh  còmhnuidh  Mhr  Caimbeil,  Ball  Pàr- 
lamaid  air  son  Ghlascho,  a  chionn  gu'n  d' aontaich  e  ris  a'  chìs 
ud  a  leagadh  air  braich.  Ach  chuireadh  armailt  bu  treise  do 
Ghlascho  a  thug  na  ceannaircich  ud  gu  strìochdadh;  'schaidh  an 
gnothuch  fa  làr  leis  a'  chaiptin  a  bh'  air  a'  cheud  bhuidhinn  a 
thoirt  gu  mòd,  agus  e  bhi  air  a  dhìteadh  gn  bàs  air  son  losgaidh 
air  an  t-sluagh.  Ach  thug  an  rìgh  maitheanas  dha,  agus  dreuchd 
a  b'  àirde. 

6.  Cha  do  thachair  ni  àraidh  tuilleadh  'an  Alba  ri  linn  Sheòrais 
I.  ach  an  t-ùghdarras  a  bh'  air  a  thoirt  do  Sheanalair  Uaid  air  son 
na  Gàeil  a  dhì-armadh.     Bha  cuid  diubh  sin,  clann  Choinnich  gu 
h-àraidh,  a'  seasamh  a  mach  an  aghaidh  a'  Bhàillidh  a  chuir  an 
rìgh  os  an  ceann,  agus  a'  toirt  màil  an  fhearainn  do  Bhàillidh  a 
roghnuich  iad  fèin,  agus  a  bha  ga  chur  gu  poncail  thun  an  Iarla 
gu  tìr-mòr  na  h-Eòrpa  far  an  robh  e  'na  fhògarrach.     Ghiùlain 
luchd  dreuchd  an  rìgh  greiseag  le  sin,  ach  chuir  iad  a  nis  rompa 
stad  a  chur  air  a'  mhì-riaghailt  ud,  gus  an  èignicheadh  iad  tuath- 
cheathairn  gach  uile  Cjieannaircich  o  'n  tugadh  a  chuid  fearainn, 
mar  thugadh  o  Iarla  Shì-Phort,  am  màl  ìocadh  do  Bhàillidh  an 
rìgh.     B'  èigin  air  son  sin,  an  cuid  armachd  a  thoirt  uatha.    Thug 
iad  seachad  armachd  air  chor-eigin  gun  mhòran  connspoid.     Ach 
thugadh  fainear  gu'm  b'  armachd  anns  nach  robh  feum  a  chuid  bu 
mhò  dhi;  gun  teagamh  ghlèidh  cuid  diubh  folchusan  maith,  gun 
fhios  ciod  a  dh'  fheudadh  tighinn.     Rinneadh  ràthaidean  mòr'  'an 
caochladh  àitibh  de  'n  Ghàeltachd  mu  'n  àm  so  air  son  goireis  an 
airm,  ach  thàinig  iad  gu  bhi  ro  ghoireasach  do  shluagh  na  duthcha. 

Bha,  mar  an  ceudna,  na  sgoilean  a  thug  Ard-Sheanadh  na  h-eag- 
lais  ma  'n  airidh  a  bhi  air  an  cur  suas  feadh  na  Gàeltachd  an  dèigh 
na  Bìghchuairt,  a  nis  air  tighinn  gu  bhi  feumail  do  cheàrnaibh  fa 
leth  de  'n  duthaich.  Bha  'n  Comunn  a  bh'  air  son  Eòlais  Criosdail 
a  sgaoileadh  air  feadh  Gàeltachd  'us  Eileanaibh  na  h-Alba,  gniomh- 
ach  a'  cur  a  mach  mhaighstirean-sgoile.  Ach  bha  iad  gu  h-amaid- 
each  a'  cumail  nan  sgoilean  ro  Ghallda.  Bha  iad  a'  feuchainn  ri 
cainnt  na  dùthcha  'chumail  fodha  gu  buileach,  agus  eòlas  a  phàirt- 
eachadh  ris  an  òigridh  'an  cainnt  nach  tuigeadh  iad,  Leis  an 
riaghladh  gheàrr-sheallach  so  cha  robh  na  sgoilean  an  deicheamh 
cuid  co  feumail  no  co  measail  's  a  dh'  fheudadh  iad  a  bhi.  Ach. 
fhuair  a  mheud  's  a  lean  rè  ùine  mhòir  air  am  frithealadh  maith 
dhiubh.  Rinn  an  Comunn  ceudna  mòr  fheum  do  'n  Ghàeltachd  le 
iad  a  dh' eadar-theangachadh  nan  Sgriobtuirean  gu  cànain  na 
dùthcha.  Bha  nithe  a'  dol  air  an  aghart,  mar  so,  gu  cuibheasach 
sìochail,  gu  àm  bàis  an  rìgh  a  thachair  air  an  aona  là  deug  de  mhìos 
meadhonach  an  t-samhraidh,  1727,  anns  an  ochdamh  bliadhna 
thar  an  trì  fichead  de  'aois.  Bha  e  air  thurus  's  a'  Ghearmailt  aig  an 
àm,  agus  dh'  adhlaiceadh  e  'an  uaigh  'aithrichean. 


CAIB.  XLL 

SEORAS  II. 


Thainig  Seòras  II.  gu  àit  'athar  air  righ-chaithir  Bhreatuinn 
anns  a'  cheathramh  bliadhna  's  dà  fhichead  de  'aois.  Bha  Sasunn 
beagan  ùine  roimhe  so  'an  cunnart  mòr  gu  'm  briseadh  gach  Banc, 
'us  ceannuiche,  's  duine  mòr  eil'  a  bh'  ann,  le  ìnnleachdaibh  seòlt'  a 

TÌnn  daoine  sanntach  gu  saibhreas  fhaotainn  le  cabhaig.  Tha  e 
air  àireamh  gu'n  robh  ceud  de  na  h-innleachdan  sin  ann;  agus 
chaidh  mòraa  mhuilleannan  airgid  a  chruinneachadh  gus  an  oib- 
reachadh.  Bha  iad  uile  mar  ghucaig  'an  cobhar  an  uisg/  a'  bris- 
eadh  'n  uair  bu  mhò  shaoileadh  duin'  a  bhitheadh  iad.  Ach  b'  e  'n 
t-aon  a  b'  ainmeile  's  bu  mhò  rinn  a  chall  diubh,  sin  ris  an  abrar 
Innleachd  a'  Chuain  a  Deas.*  Bha  fortan  mòr  air  a  ghealltuinn. 
do  luchd-pàirt  na  gucaig  mòire  so  'an  ùine  ghoirid  an  dèigh  tòis- 
^achadh.  Dh'  èirich  prìs  nan  earrannan  gu  deich  uiread  am 
prìomh  luach.  Thrus  luchd-riaghlaidh  a'  ghnothuich  suim  ro  mhòr 
airgid  doibh  fèin  's  do  'n  càirdibh.  'N  uair  a  bhris  a'  ghucag  's  a 
chunnaic  an  sluagh  mar  bha  iad  air  am  mealladh  leis  an  luchd- 
reubainn  ud,  's  beag  nach  deachaidh  an  rìoghachd  thar  a  chèile. 
'S  e  rùnaich  luchd  comhairl'  an  rìgh  'na  leithid  de  chàs,  cunntair 
comharraichte  do'm  b'ainm  RaibeartUalpol  a  dheanamh'na  Riagh- 
lair  na  Cist-ionmhais,  agus  cumhachd  a  thoirt  dha  'n  rian  a  thog- 
radh  e  ghabhail  air  son  creideis  na  rioghachd  ath-aiseag.  Chaidh 
aig  Ualpol  air  sin  a  dheanamh  'an  uine  ghoirid,  agus  anns  a  bhi 
ga  dheanamh  thug  e  o  na  mealltairibh  ud  a  h-uile  sìon  a  bh'  aca 
de  'n  t-saoghal.  Ged  a  thachair  so  uil'  'an  Sasunn  thàinig  Alba  gu 
bhi  'fulang  air  a  lorg,  a  chionn  gu'n  deachaidh  cìs  ni  bu  truim'  a 
leagadh  air  gach  gnè  bathair  a  bha  tighinn  do'n  rioghachd,  no  aìr 
a  dheanamh  innte.  Chuireadh  cìs  ni  bu  truim'  air  nithibh  air  an 
robh  i  roimhe,  's  chuireadh  i  air  caochladh  nithibh  air  nach  robh. 
i  idir.  Thug  truimead  na  cìs'  air  iomadh  fear,  araon  a  tuath  's  a 
deas,  tòiseachadh  air  toirt  a  steach  'us  reiceadh  dibh  'us  bathair 
gun  chìs  idir  iocadh.  Theirear  gu  Gallda  smugalairean  riu  so. 
Bha  mòran  de'n  ghnè  malairt  so  a'  dol  air  aghart  air  oirthir  Sior- 
rachd  Fiofa.  Ghlac  muinntir  an  tigh  Chusbainn  am  bathar  fol- 
chuidh  ud  air  dithis  d'am  b'  ainm  Uilson  'us  Kobeston,  's  thug  iad 
;uath'  e.    Gu  dìoghaltas  a  dheanamh  air  a  shon  so,  fhuair  na  h-òl- 

*  South-Sea  Scheme. 

aich  ud  buidheann  a  chaidh  còmhladh  riu  feadh  na  h-oidhche  gu 
tigh  fir-tionail  na  cusbainn  'an  Circaldi  gus  a  chreachadh.  An 
uair  a  dh'fhairich  am  fear-tiouail  a  bheath'  'an  cunnart,  theich  e 
inach  air  uinneig,  's  dh'innis  e  do  Jbhuidbinn  shaighdearan  a  bha 
's  a'  bhaile  ciod  a  bha  dol  air  aghart.  Thàrr  an  luchd  reubainn 
as  le  dà  cheud  Punnd  Sasunnach  mu'n  do  ràinig  na  saighdearan. 
Ach  chuireadh  air  an  tòir  's  rugadh  orra  's  a'  bhraide  'na'n^ 
làmhaibh.  Thugadh  gu  mòd  iad,  's  chaidh  an  dìteadh  gu  bàs. 
Bha  so  'an  toiseach  na  bliadhna  1706.  Bha  na  nithe  a  dh'ainm- 
icheadh  a  cheana  fo'n  cheann  so  ag  oibreachadh  le  chèil'  air  son 
a  bhi  'toirt  mu'n  cuairt  a  leithid  so  de  staid.  Ach  feumaidh  sinn 
an  luchd  reubainn  fhàgail 'sa'  phrìosun  fo  bhinn  bàis,  agus  ni- 
eigin  eil'  aithris  a  thachair  roimhe  sud. 

2.  Dh'aithriseadh  a  cheana  's  an  eachdraidh  so  gu'n  do  chuir- 
eadh  cuing  na  Pàtronachd  air  ais  air  eaglais  na  h-Alba  ri  linn  ban- 
righ  Anna.  Chaidh  aithris,  mar  an  ceudna,  gu'n  d'  fhàgadh  àir- 
eamh  mòr  de  na  curates  a  stigh  's  an  eaglais  an  dèigh  na  Ptìgh- 
chuairt.  Mhol  rìgh  Uilleam  do  'n  eaglais  giùlan  leo  sud  a  bha 
neo-dhìoghaltach  rè  na  geur-leanmhuÌDn.  Chaidh  mu  thrì  ceud 
diubh  fhògradh  air  falbh  o  'n  sgìreachdaibh  leis  an  t-sluagh.  Ach 
'n  uair  a  chuimhnichear  gu'n  robh  còrr  'us  ceithir  cheud  sgìreachd 
'an  Alba,  'sgu'n  robh  iad  uile  gu  ìre  bhig  air  an  lionadh  le  curates 
rè  na  geur-leanmhuinn,  feudar  a  thuigsinn  gu'n  d'  fhàgadh  tuill- 
eadh  's  a'  chòir  dhiubh  'na  'n  àitibh  'n  uair  a  thàinig  an  t-saorsa. 
Ged  a  ghdill  iad  ud  uile  do  theagasgaibh  's  do  oideas  eaglais  na 
h-Alba,  air  sgàth  am  beòlaind  's  an  àite,  gidheadh  bha  iad  'na  'n 
nadur  's  'na  'n  gnàths  mar  bha  iad  roimhe ;  cluicheach,  neo-chùr- 
amach,  'n  an  companaich  aig  daoinibh  faoine.  Tha  na  h-uile  fear- 
eachdraidh  is  fiach  creideas  a'  deanamh  a  mach  gu  soilleir,  gur 
h-ann  eadar  na  curates  agus  a'  Phàtronachd  a  thàinig  eaglais  na 
h-Alba  gu  bhi  air  a  cumadh  air  sheòl  's  gun  d'  fhàs  i  moderate* 

*  Tha  'm  foool  Moderate  gu  litireil  a'  ciallachadh  measarra  no  stuaim, 
agus  mar  sin  is  deadh  ainm  e.     Ach  cha  'n  eil  aon  fhocal  's  a'  Ghàelic  a 

'san  ochdamh  linn  deug,  ris  an  abrar  linn  dhorch'  eaglais  na 
h-Alba.  Bha  e  mar  aon  argumaid  aig  na  daoinibh  mòr'  a  bha 
na  'n  luchd  dreuchd  aig  rìgh  Uilleam,  gu'm  biodh  daoin'  earbsach 
air  an  cur  'an  àite  nan  curates,  mar  a  bhiodh  iad  a'  bàsachadh 
's  nach  bitheadh  iad  'na  'n  call  do  'n  eaglais  ach  rè  am  beatha 
fèin.  Ach  bha  na  daoine  dearbhta,  dìleas,  a  sheas  ri  teas 
an  là  a'.  bàsachadh  mar  a  bha  na  curates.  Agus  bha  iad  so 
mu  dheireadh,  a  rèir  na  h-uile  coslais,  anns  a'  cheud  dol  a 
mach,  ro  eudmhor  anns  a  bhi  'toirt  air  daoine  mòra  na  sgìr- 
eachdan  a  lìonadh  le  'n  leithidibh  fèin,  an  dèigh  do'n  Phàt- 
ronachd  tighinn  a  steach.  T\,è  fhichead  bliadhn'  an  dèigh  do  'n 
chuing  so  a  bhi  air  a  cur  air  an  eaglais,  leanadh  air  ministeirean 
a  roghnuchadh  mar  roimhe  sin,  a  chionn  gu'n  robh  na  maithean 
aig  an  robh  Pàtronachd  'na  'n  làmhaibh  a'  faicinn  gu'n  robh  ana- 
ceartas  ann,  'sgu'n  robh  inntinnean  an  t-sluaigh  gu  mòr  an  agh- 
aidh  iad  a  bhi  'cleachdadh  a'  chumhachd  a  thug  an  lagh  dhoibh. 
Ach  lion  cuid  'us  cuid  thàinig  na  daoine  mòr'  ud  gu  bhi  'cleachd- 
adh  'an  cumhachd,  agus  a  dol  ni  b'  eudmhoire  mu  ni  ris  an  abradh 
iad  an  còir  laghail,  agus  a'  sealltuinn  sios  air  gairm  a'  choimh- 
thionail.  A  rèir  lagh  na  Pàtronachd,  bha  e  gu  h-iomlan  'an  làmh- 
aibh  na  Clèire,  gairm  o  choimhthional  a  sheasamh,  no  gun  a  seas- 
amh,  a  rèir  an  àireamh  ainmean  a  bhiodh  rithe,  a  bhi  tearc  no 
lìonmhor.  Bha  na  curates  a  ghnàth  air  son  na  h-uile  fear  a  fhuair 
jpresentation  a  bhi  air  a  shuidheachadh,  co  dhiù  a  bha  tearc  no 
iomadh  ga  ghairm.  Agus  chì  uile  luchd  leughaidh  eachdraidh 
eaglaisich  gur  h-ann  a'  dol  ni  b'  ain-tighearnail  a  bha  cùirtean 
na  h-eaglais  a  h-uile  bliadhn'  anns  a  bhi  'suidheachadh  mhinisteir- 
ean  nach  robh  ach  ro  thearc  de  'n  t-sluagh  air  son  a  ghabhail. 
Anns  a'  bhliadhna  1733  [chuir  tearc  de  mhinisteirean  'an  taobh 
's  ear  Alb'  an  aghaidh  làmh  a'  bhi  ac'  'an  suidheachadh  ministeir 
nach  robh  an  sluagh  air  son  a  ghabhail.     Thug  cùirtean  na  h-eag- 

tha  giùlan  làn  chiall  an  fhocail  Moderate  'nasheadh  eaglaiseach,  agusmar 
sin  cha  'n  oidhirpich  siun  air  eadartheangachadh  idir. 

lais  achmhasan  doibh  air  son  an  ni  ris  an  abradh  iad  fèin  eas-ùmh- 
lachd.  Agus  an  dèigh  do  na  ministeirean  ud  diùltadh  as  'us  as- 
gnothuch  a  bhi  aca  ri  leithid  de  sheirbhis,  chuireadh  'na'n  tosd 
iad  car  ùine.  Ach  cha  ghabhadh  iad  cur  'na'n  tosd.  Lean  iad 
air  dleasdanais  an  dreuchd  a  fhrithealadh  gu  duineil,  agus  air  an 
t-seathamh  là  deug  de  cheud  mhios  a'  gheamhraidh,  sgar  siad  iad 
fèin  gu  sòluimt'  o  chomunn  eaglais  na  h-Alba  mar  a  bha  i  nis  air 
a  riaghladh,  's  thog  iad  an  cùis  a  dh'  ionnsuidh  a'  cheud  Ard- 
sheanaidh  dhìleis  agus  ath-leasachaidh  a  bhiodh  's  an  eaglais  sin. 
B'  e  so  an  ceud  bhriseadh  a  thàinig  air  eaglais  na  rìoghachd.  Cha 
robh  ann  ach  ceathrar  mhinisteirean — Mr  Ebenèser  Erscin,  Uilson, 
Moncreif,  agus  Fisher.  Ach  lean  àireamh  maith  sluaigh  riu.  Rinn 
an  dealachadh  ris  an  eaglais  mòran  fuaim  feadh  na  rioghachd. 
Fhad  's  a  dh'  fhuirich  iad  gun  aonadh  ri  buidheann  sam  bith  eile, 
theirteadh  na  seann  Sesèders  riu. 

3.  Dh'fhàg  sinn  an  luchd  reubainn,  Uilson  'us  Robeston,  ann 
am  prìosun  Dhuneidin,  fo  bhinn  bàis.  Bha  e  'na  chleachdadh  an 
uair  [sin  a  bhi  toirt  phrìosunach  fo  bhinn  bàis  do'n  eaglais  a 
dh'  èisdeachd  searmoin  an  t-sàbaid  mu  'm  biodh  iad  air  an  croch- 
adh.  Thugadh  an  t-sochair  sin  do  'n  dithis  so.  Bha  dithis 
shaighdearan  a'  gleidheadh  gach  fir  dhiubh.  BhaUilson  'na 
dhuine  ro  chalma.  An  uair  a  bha'n  t-seirbhis  gu  bhi  crìoch- 
naichte,  thuirt  e  ri  Robeston  e  ga  thoirt  fèin  as.  Rinn  e  grèim  le 
'fhiaclaibh  air  aon  de  na  saighdearan  a  bha  ga  ghleidheadh, 
's  chum  e  fear  anns  gach  làimh  de'n  dithis  a  bha  ga  ghleidheadh 
fèin.  Chrath  Robeston  e  fèin  saor  o'n  fhear  a  bha  ga  chumail, 
*s  thug  e  chasan  leis,  gun  duine  'cur  làimh  ann,  's  dh'  f hàgadh. 
Uilson  'na  aonar  air  son  a  chrochaidh.  Bha  comhfhulangas  'us- 
truas  aig  math-shluagh  Dhuneidin  ris  air  son  a'  ghnìomh  euchdail 
a  rinn  e,  ann  an  cur  fa  sgaoil  a  chompanaich,  agus  bha  eagal  air 
an  luchd  riaghlaidh  gu'n  tugadh  iad  oidhirp  air  a  chur  fa  sgaoil 
là  a'  chrochaidh.  Agus  gu  sin  a  bhacadh  bha  dream  shaighd- 
earan  a  làthair,  a  thuilleadh  air  geàrd  a'  bhaile.     Rinneadh  an 

crochadh  air  a'  cheathramh  là  deug  de  mhìos  deireannach  an  ear- 
raich,  1736,  agus  cha  do  ghluais  am  math-shluagh  gus  an  robh 
an  corp  ga  thoirt  a  nuas.  Thòisich  iad  an  sin  air  sgeig  'us  fanoid 
air  a'  chrochadair  's  air  na  saighdcaraibh,  's  air  tilgeadh  chlach 
orra.  Thug  Caiptin  Pòrteus  a  bh'air  cheann  geard  a'  bhaile 
òrdugh  losgaidh  air  a'  mhath-shluagh.  Chuir  so  am  bànaidh  buil- 
each  orra, 's  b' èigin  losgadh  arìs'sa  rìs  orra.  Chaidh  cuid  a 
mharbhadh  'scuid  a  leònadh  dhiubh;  thugadh  Caiptin  Pòrteus  gu 
mòd,  's  chaidh  binn  a  bhàis  a  thoirt  a  mach  air  son  an  òrduigh  a 
thug  e,  agus  shònruicheadh  an  là  anns  am  biodh  e  air  a  chroch- 
adh.  Ach  thàinig  òrdugh  a  nuas  à  Lunuinn  dàil  a  chur  'na 
chrochadh,  agus  bha  ullachadh  ga  dheanamh  air  son  làn  mhaith- 
eanas  a  tharrumg  a  mach  dha.  Àn  uair  a  thuig  math-shluagh 
Dhuneidin  gu  'n  robh  Pòrteus  gu  dhol  as,  mar  chaidh  Caiptin 
Buiseil,  chruinnich  àireamh  mòr  dhiubh  air  oidhch'  an  t-seachd- 
amh  là  deug  de  mhìos  meadhonach  an  fhoghair,  's  dhì-armaich 
iad  luchd  freiceadain  nan  geatachan,  's  ghabh  iad  air  aghart  gus 
an  do  ràinig  iad  am  prìosun  's  an  robh  Pòrteus  'na  chiomach; 
bhris  iad  na  dorsan,  's  thug  iad  a  mach  e,  's  chroch  iad  e  air  crann 
tiormachaidh  dathadair.  'N  uair  a  bha  Pòrteus  marbh  phill  iad 
gu'n  àitibh  fèin  gu  sìochail.  Ghabh  luchd-dreuchd  an  rìgh  ana- 
barr  feirg'  air  son  na  tuasaid  ud,  's  dh'  oidhirpich  iad  Reachd 
fhaotainn  tre  'n  Phàrlamaid  leis  an  deantadh  peanas  mòr  air  baile 
Dhuneidin,  's  air  luchd-dreuchd  a'  bhaile.  Chuir  Buill  Albannach 
na  Pàrlamaid  an  aghaidh  sin  's  b'  èigin  a  leigeadh  seachad.  Ach 
fhuair  iad  Achd  eil'  air  a  dhaingneachadh  leis  am  b'  èigin  do 
Dhuneidin  dà  mhìle  Punnd  Sasunnach  a  phàigheadh  do  bhantraich 
Chaiptin  Pòrteus. 

4-  'S  e  nì  bu  ro  iongantaich  a  bha  timchioll  air  Tuasaid 
Phòrteuis,nach  d'fhuaradh  uiread  is  aon  duine  riamh  a  mach  dheth 
na  bha  's  a'  chnap  an  oidhch'  ud,  ged  a  bha  àireamh  cheudan 
sluaigh  ann,  'sged  a  leanadh  àireamh  bhliadhnachan  air  rannsach  „, 
adh  air  an  son.    Bha  aon  phonc  de  'n  Achd  Pàrlamaid  a  dh'  ainm- 

icheadh  leis  an  rohh  air  a  dhaingneachadh  gii  'm  feumadh  minis- 
teirean  na  h-eaglais  Albannaich  a  bhi  uair  's  a'  mhìos  gu  ceann 
bliadhna,  a'  leughadh  paipeir  o'n  chùbaid,  a'  gairm  air  a'  choimh- 
thional  an  uile  dhìchioll  a  dheanamh  gu  mortairean  Chaiptin 
Pòrteus  fhaotainn  a  mach.  Thug  so  mòr  oilbheum  araon  do 
mhinisteiribh  's  do  phobull  na  h-eaglais.  Bha  iad  a'  sealltuinn  air 
mar  a'  toirt  gnùis  do'n  teagasg  Erastaich,  gu  'bheil  an  t>uachdaran 
sìobhalt'  os  ceann  na  h-eaglais  'an  nithibh  spioradail  co  maith  is 
aimsireil.  Bha  connsachadh  mòr  eadar  a'  mhuinntir  a  thug  ùmh- 
lacbd  do'n  Achd  so,  agus  a'  mhuinntir  nach  tug.  Bha  e  ga'n 
deanamh  ni  bu  ro  eudmhoire  thairis  air  a  chèile  gu  'n  robh  bris- 
eadh  air  tighinn  air  an  eaglais  o  cheann  ghoirid,  's  gu'n  robh  an 
fheadhainn  a  dh'  fhàg  an  eaglais  a'  tomhadh  am  meòir  ri  sud  mar 
aon  ni  a  bha  'dearbhadh  gu'n  robh  'n  eaglais  air  dhroch  riaghladh, 
agus  air  a  tionndadh  gu  feum  coitchionn. 

5.  Lean  Sìr  Raibeart  Ualpol  air  a  bhi  'na  phrìomh  mhinistear 
cruin  Shasuinn  o'n  bhliadhna  1720,  gus  a'  bhliadhna  1741.  B'  e 
aig  an  àm  cheudna,  ceud  Mhorair  na  Cist-ionmhais.  Bha  e  'na 
dhuine  glè  chomasach,  ach  bha  e  anabarrach  truaillidh  's  an  t-seadh 
a  bheil  na  Sasunnaich  a'  co-chur  an  f  hocail  sin  riu-san  a  tha  gnàth- 
achadh  an  cumhachd  le  bhi  gabhail  's  a'  toirt  bhrìbean.  Cha  robh 
rìoghachd  Bhreatuinn  's  an  àm  ud  a  cosd  ach  mu  ochd  muilleanan 
's  a'  bhliadhn'  eadar  shaighdearaibh  mara  's  tìre,  's  luchd  dreuchd. 
B'  e  sin  an  cosdas  cuibheasach.  Bhiodh  e  air  uairibh  ni  bu  mhò 
's  ni  bu  lugha  na  sin.  'N  uair  a  bhiodh  am  priomh  mhinistear, 
no  'm  Prìomhair,  mar  their  sinn  ris  tuilleadh,  a'  toirt  do  'n  Phàr- 
laniaid,  an  ceann  gach  bliadhna,  cunntas  air  na  f huair  e,  's  air  na 
phàigh  e  de  airgiod,  bhiodh  àireamh  mòr  mhìltean  's  a'  chunntas, 
a  phàigheadh  air  son  seirbhis  uaignich.  Cha  bu  dàna  le  aon  sam 
bith  de  bhuill  na  Pàrlamaid  a  dhol  a  cheasnachadh  a'  Phrìomhair 
mu'n  dòigh  's  an  robh  'n  t-airgiod  air  a  roinn.  Cha  robh  freagradh 
ri  'fhaotainn  ach  gu'n  do  phàigheadh  e  air  son  seirbhis  uaignich. 
Bha  Ualpol  a'  toirt  roinn  mhaith  de  'n  airgiod  so  do  luchd-sgrìobh- 

aidh  phaipeirean  naigheachd  'us  leabhraichean,  a  bha  'moladh  a' 
Phrìomhair  air  son  co  dìleas   a^us  fad-sheallach  'sa  bha  e  'na 
mhodh  riaghlaidh  air  an  rìoghachd,  agus  a'  cur  an  ceill  meud  nan 
comainean  fo  an  robh  Breatunn  dha  air  son  nan  iomadh  subhailc 
a  bha  ri  'm  faicinn  timchioll  air  ann  an  coimblionadh  a  dhreuchd 
chudthromaich ! !     Ach  bha  'chuid  bu  mhò  gu  mòr  de  'n  airgiod  ud 
^tir  a  roinn  a  measg  Bhuill  fa  leth  na  Pàrlamaid,  mar  is  ann  riu  sin 
gu  h-àraidh  a  bha  gnothuch  a'  Phrìomhair,  a  chionn  nach  faigh- 
eadh  e  ni  sam  bith  air  aghart  gun  an  aonta-san.     Agus  ma  's  fior 
na  sgeòil,  bha  tuilleadh  's  a'  chòir  de  'n  chreich  a'  tuiteam  air  cuid 
de  na  Buill  Albannach.    Tha  iomradh  air  ni  's  liugha  na  aon  f  hear 
dhiubh  a  rinn  fortan  'an  Lunuinn,  a'  frithealadh  na  Pàrlamaid,  'an 
■àite  fàs  bochd,  mar  dheanadh  iad  na  'm  fàgtadh  'an  urra  ri  'n  sp  or- 
anaibh  fèin  iad.    An  dèigh  beagan  eòlais  fhaotainn  air  dol  a  mach 
Tigh  nan  Uaislean,  cha  bhiodh  aig  fear  de  na  Buill  ùr  ud  a  thaiuig 
a  nios  o  cheann  ghoirid  ach  seasamh  suas,  agus  innseadh  gu'n  robh 
esan  a'  dol  a  dheanamh  motion,   air  là  àraidh  nach  robh  fad  a3, 
gu'm  feumtadh  sealltuinn  ri  leithid  sud  no  leithid  so  de  ghnoth- 
uch  air  nach  tug  am  Prìomhair  cuiintas  cothromach  sam  bith. 
Ach  air  maduinn  àraidh,  'an  àm  èiridh,  mu'n  tàinig  là  mhotion, 
gheibheadh  e  air  bòrd  a  sheòmair  poca  beag,  trom,  trom,  air  a 
lìonadh  le  bonnaibh  de  mhiotailt  ro  luachmhoir  nach  feudar  ainm- 
eacbadh.    Bha  e  'faotainn  ainm  fèin  air  cluais  a'  phoca.    Cha  robh 
teagamh  nach  h-ann  thuige  fèin  a  bha  e  air  a  chur.    Cha  robh  fios 
co  uaithe  no  cia  as  a  thàinig  e.     Bha  'ghlas-ghuib  air  a'  Bhall  ud 
tuilleadh  gu  deireadh  an  t-seisein.     Na'n  gluaiseadh  e  idir  a 
theanga  'na  cheann,  's  ann  air  taobh  a'  Phrìomhair.     'S  ann  ri  so  a 
theirteadh  truailleadh  aig  an  àm,  agus  o'n  àm  ud.     Cha  robh- 
'Phàrlamaid  Bhreatunnach  riamh  co  truaillidh  's  a  bha  i  ri  linn 
Ualpol. 

6.  Bha  e  'na  nì  ionmholt'  ann  an  Sìr  Raibeart  gu'n  robh  e  'dean- 
amh  dìchill  air  Breatunn  a  chumail  o  chogadh.  Bha  sìth  aig 
an  tìr  fhad  's  a  lean  esan  air  a  bhi  'na  Phrìomhair.     Ach  anns  a 

bhliadhna  1740  bhris  cogadh  a  mach  eadar  Breatunn  's  an  Spàinn, 
gu  mòr  'an  aghaidh  toil  Ualpol,  a  bha  deònach  air  cumhachaa 
sìth  a  dheanamh  ris  an  rìoghachd  ud.  'S  ann  air  taobh  nan  Sas- 
unnach  a  bha  'choire.  Bha  còir  ac',  a  rèir  còrdaidh,  air  malairt 
feadh  pàirt  de  America  a  bhuineadh  do  'n  Spàinn.  Ach  bha  iad 
a'  deauamh  malairt  's  na  tìribh  sin  a  bha  'n  aghaidh  lagh  na> 
Spàinne,  's  bha  na  Spàinnich  a'  gabhail  orra  'bhi  rannsachadh  nan 
Iuingeas  Shasunnach,  mu  'm  biodh  a'  cheannachd  mhì-laghail  ud 
annta.  Chuireadh  a  leth  nan  Spàinneach  gu'n  d'  rinn  iad  eucoir 
anns  an  rannsachadh.  Thog  so  droch  fhuil  'sna  Sasunnaich, 
'sb'  èigin  do  Ualpol  gèilleadh,  agus  comhairleachadh  do'n  rìgh 
cogadh  èigheach,  ged  a  thairg  a'  chùirt  Spàinneach  suim  mhòr 
airgid  a  phàigheadh  gu  call  nan  Sasunnach  a  dheanamh  suas* 
Chuireadh  dà  chàbhlach  Shasunnach  'an  uidheam,  an  dara  aon 
diubh  air  son  cogaidh  'an  aghaidh  oirthir  na  Spàinn',  agus  an  aon? 
eil'  an  aghaidh  nan  dùthchan  Americanach  a  bhuineadh  do'n 
Spàinn.  Ach  's  e  beag  soirbheachaidh  a  bh'  aca  's  a'  chogadh'  an 
dà  chuid  air  son  eas-aonachd  a  bhi  measg  nan  àrd  oifigearan, 
agus  gu'n  do  bhris  cogadh  eil'  a  mach  ris  an  Fhraing.  An  uair  a 
bhàsaich  Tearlach  VI.,  Impire  na  Gearmailt,  'sa'  bhliadhna  1740, 
b'  i  'nighean,  Maria  Teresa,  ban-righ  Hungari,  ban-oighre  na 
h-Impireachd.  Ach  sheas  Babhària  's  an  Fhraing  na  h-aghaidh^ 
agus  chaidh  Teàrlach,  Elector  Bhabhària,  a  chrùnadh  'na  Impire, 
le  còmhnadh  na  Frainge.  Agus  a  thuilleadh  air  sin  chaidh  an 
dà  rioghachd  sin  a  chogadh  rithe  'na  tighearnas  fèin.  Thug  righ 
Seòras  air  a'  Phàrlamaid  Bhreatunnaich  a  chreidsinn  gu  'n  robh. 
esan  'an  cunnart  a  rìoghachd  fèin,  Hanobhar,  a  chall  leis  aa 
troimhe  chèil'  a  chuir  sud  feadh  na  Gearmailt,  's  fhuair  e  mis- 
neachd  o'n  Phàrlamaid  a  dhol  a  chogadh  air  taobh  Mharia  Teresa, 
g ed  nach  robh  buntanas  sam  bith  aig  Breatunn  ris  a'  chòmhstri, 
ach  a  mhàin  farmad  ris  an  Fhraing.  Roghnuicheadh  Pàrlamaid 
iir  goirid  an  dèigh  sin,  agus  bha  àireamh  co  mòr  innt'  'an  aghaidh 
modh  riaghlaidh  Ualpol,  's  gu'm  b'  èigin  da  'dhreuchd  a  chur  dheth 

'an  toiseach  1742.  Ach  lean  e  air  a  bhi  measail,  'an  sùilibh  an 
rìgh  a  rinn  Iarl'  Ocsford  dheth.  An  dèigh  sin  chuir  a'  Phàrlamaid 
Buidheann  air  leth  gu  dhol  troimh  chunntasan  nan  deich  bliadhna 
mu  dheireadh.  Rinn  a'  Bhuidheann  so  a  mach  gu'n  do  ghabh 
Ualpol  dha  fèin  faisg  air  muillean  gu  leth  de  airgiod  na  rioghachd. 
Fhuair  Morair  Carteret  an  t-àit'  a  dh'  fhàg  Ualpol.  Bha  'n  duine 
so  eòlach  air  gnothuichibh  tir-mòr  na  h-E5rpa ;  bha  e  'misneachadh 
an  rìgh  gu  leantuinn  air  a'  chogadh,  's  fhuair  e  'Phàrlamaid  gu  aon- 
tachadh  leis.  Tre  chuideachadh  Shasuinn,  chaidh  aig  Maria 
Teresa  air  na  Frangaich  's  na  Gearmailtich  a  chumail  air  an  ais. 
An  dèigh  do  'n  Fhrangach  ceud  mìle  duine  chall  's  a'  chogadh 
dh'  iarr  e  sìth.  Cha  tugadh  a  bhan-righ  sin  dha  gus  an  deanadh 
i  tuilleadh  ìsleachaidh  air.  Ann  an  1743  chaill  am  Frangach 
mòran  sluaigh  ann  am  blàr  's  an  robh  rìgh  Seòras  fèin  agus  am 
Prìomhair  Carteret  a  làthair,  aig  baile  ris  an  abrar  Ditengen.  Bha 
rìgh  na  Frainge  gu  mòr  air  a  shàrachadh  leis  a'  chogadh  so,  agus- 
a'  faicinn  dian  dheasboireachd  na  Pàrlamaid  Breatunnaich,  a  bha 
gu  mòr  air  a  roinn,  bha  e  'n  dùil  gu'n  robh  Breatunn  ag  abachadh 
air  son  Rìghchuairt  eile.  Cuidichidh  so  sinn  gus  na  nithe  air 
an  toirear  iomradh  's  an  ath  chaibdeil  a  thuigsinn. 

Dh'fhag  sinn  'n  ar  dèigh  an  Cebhalier  de  St.  George  o'n  bhliadhna 
1719,  anns  an  do  chriochnaich  an  oidhirp  mu  dheireadh  a  thug 
an  Spàinn  air  'aiseag  gu  caithir  Bhreatuinn  le  blàr  Ghlinn  Seile, 
Iarla  Shì-Phort  a  bhi  air  a  leònadh,  agus  a  thrl  ceud  Spàinneach 
a  bhi  air  an  deanamh  'n  am  prìosunaich.  Ach  feudar  a'  mheud 
's  ris  am  bheil  gnothuch  againne  de  eachdraidh  a  bheath'  o  'n  uair 
sin  a  chur  sìos  'an  tearc  bhriathraibh.  Anns  an  dearbh  bhliadhn' 
ud  fèin,  1719,  ann  an  toiseach  an  t-samhraidh,  phòs  e  'bhan- 
phrionnsa,  Clementìna  Sobiesci,  nighean  do  Phrionnsa  Seumas  Sob- 
iesci,  agus  ogha  do  Iain  Sobiesci,  rìgh  Pholand.  Dh'  oidhirpich 
cùirt  Shasuinn  bacadh  a  chur  air  a'  phòsadh.  Bha  sìth-chòrd- 
adh  eadar  Sasunn  'us  Austria  aig  an  àm.  Thug  Impir'  Austria 
gèill  do  aslachadh  fhir-ionaid  Sheòrais  aig  a'  chùirt,  a'  bhan- 
phrionns'  a  ghlacadh  'n  uair  a  bha  i  'gabhail  troimh  a  chrioch- 
aibh  air  los  pòsaidh  's  an  Eadailt.  Chaidh  a  cur  an  làimh  maille 
ri  'màthair  an  uair  a  bha  i  dol  troimh  Innspruc  's  an  Tirol,  'an 
ceann  a  tuath  Austria,  agus  a  glasadh  a  stigh  'an  tigh  Mhanach 
'sa'  bhaile  sin.  Ach  tre  sheòltachd  cuid  a  bha  dìleas  do  'n  Che- 
bhalier  fhuair  i  rian  air  teicheadh  as  a  prìosun,  agus  'am  beagan 
ùin'  an  dèigh  sin  phòs  iad  ann  am  Bologna.  Rugadh  mac  do  'n 
€hebhalier  air  an  là  mu  dheireadh  de'n  bhliadhna  1720.  B' e 
Teàrlach  Eideard  ainm  a'  phrionns'  òig  so.  Rugadh  an  dara  mac 
dha  air  an  t-seathamh  là  de  mhìos  meadhonaeh  an  earraich  1725. 
B'  e  Eanruic  Benedict  ainm  an  fhir  so.  Mar  bu  trice  'sanns  an 
Eadailt  a  bha  'n  Cebhalier  a'  tùineachadh.     Ach  bha  e  'triall  o 


BLIADHNA  THEARLAICH.  365' 

chùlrt  gu  cùirt  feadh  na  Roinn-Eòrpa,  far  an  cluinneadh  e  'n  robh 
cogadh  coslach  ri  briseadh  a  mach  eadar  cùirt  sam  bith  agus 
Breatunn.  Ach  bha  de  chumhachd  aig  cùirt  rlgh  Sheòrais  a 
measg  chùirtean  eile  na  Roinn-Eòrpa,  nach  robh  e  'faotainn  coth- 
rom  tàmh  fad  'an  àite  sam  bith ;  gu'n  robh  e  air  fhuadachadh  o 
thlr  gu  tìr,  ni  bu  choslaiche  ri  fògarrach,  d'am  b'  èigin  tìr  a  dhùch- 
ais  fhàgail,  na  ri  neach  sam  bith  eile.  Bha  atharrais  de  chùirt  aig 
a'  Chebhalier  'ga  leantuinn  do  na  h-uile  dùthaich  d'an  rachadh  e* 
Mar  so  chaith  e  na  cuig  bliadhna  fìchead  de  'bheath'  air  na  leum 
sinn  thairis. 

Ach  anns  a'  bhliadhna  1744,  air  do  rìgh  na  Fràing'  a  bhi  'cog- 
adh  ri  Breatunn,  agus  gu  mòr  air  fheargachadh  leis  na  bha  e  'call 
de  'chuid  's  de  'dhaoine  ris  a'  chogadh  sin,  dh'  aontaich  e  còmh- 
nadh  sluaigh  'us  armachd  a  thoirt  do'n  Chebhalier  gu  briseadh  a 
steach  air  ceann  a  deas  Bhreatuinn.  Ged  nach  b'  olc  leis  an 
Fhrangach  an  Cebhalier  a  shoirbheachadh,  cha  b'  e  sin  gu  h-àraidh 
a  bh'  aige  's  an  amharc,  leis  a'  chòmhnadh  so  thoirt  seachad,  ach 
gu'n  tugadh  e  air  rìgh  Seòras,  'n  uair  a  gheibheadh  e  'thigh  a'  dol 
ri  theine  mu  'ehluasaibh,  a  chuid  saighdearan  a  ghrad  ghairm  aìr 
an  ais  o  thir-mòr  na  h-Eòrpa.  Chuireadh  càbhlach  'an  uidheam  co 
folchuidh  's  a  ghabhadh  deanamh.  Chuir  'athair  a  nall  am  Prionns' 
òg,  Teàrlach,  as  an  Eadailt  gu  bhi  faicinn  cionnus  a  bha  nithe  a' 
dol  air  aghart,  'an  toiseach  ceud  mhios  an  earraich ;  thog  e  'chairt- 
ealan  'an  àite  ris  an  abrar  Gravlines,  fo  ainm  Cebhalier  Dfrghlas. 
Fhuaradh  an  càbhlach  deas  gu  h-ath-ghoirid  's  chuireadh  cuig  mìle 
deug  feachd  mara  'stìr'  air  bòrd,  'sghabh  iad  thun  an  oirthir 
Bhreatunnaich.  Ach  bha  na  Sasunnaich  'na  'm  fairfeanadh  mar 
bu  nòs.  'N  uair  a  ràinig  iad  Tòrbagh,  'an  ceann  deas  Shasuinn, 
bha  càbhlach  bu  chumhachdaiche  gu  mòr  jga  'm  feitheamh, 
fo  Admaral  Norris.  Cha  sheasadh  am  Frangach  ris  an  neart 
sin.  Ach  mu'n  gann  a  rinn  an  cath  ach  tòiseachadh  shèid  na 
gaothan  co  doinionneach  's  gu'n  d'  f huadaicheadh  air  falbh  na 
Frangaich  dheth  'n  oirthir.    B'  èigin  do  gach  Sasunnach  'us  Frang 

ach  ruith  roimh  'n  ghaoith.  Fhuair  na  Frangaich  le  èigeannas, 
agus  an  dèigh  calla,  gu'n  oirthir  fèin.  Agus  mar  gu'n  smuainich- 
eadh  an  rìgh  gur  h-ann  a  bha  e  fèin  's  na  Spàinnich  'us  eile  'cog- 
adh  an  aghaidh  an  athair,  'n  uair  a  bha  iad  a'  còmhnadh  teaghlaich 
nan  Stiùbhartach,  rùnaich  e  nach  bitheadh  tuilleadh  gnothuich, 
aige  riu.  Chuireadh  am  feachd  air  tìr,  's  na  luingeas  air  cheann 
gnothuich  eile. 

2.  Bha  na  Seumasaich  air  fàs  mòran  ni  bu  teirc'  'an  Sasunn 
mu'n  àm  so  na  bha  iad  ann  an  1715.  Bha  na  Pàpanaich  uile, 
gun  teagamh  air  a  thaobh,  ach  rinn  am  peanas  uamhasach  a  rinn- 
eadh  air  na  prìosunaich  a  ghlacadh  ann  am  Preston,  mòran  meat- 
achaidh  orra.  Ach  bha  mòran  Sheumasach  'an  Alb'  aig  an  àm 
so;  agus  bha  iad  ni  bu  lionmhoire  gu  mòr  anns  an  leth  Ghàelach 
na  's  an  leth  Ghallda  de'n  rìoghachd.  Cha  robh  iad  sin  a'  smuain- 
eachadh  gu'n  tigeadh  an  Cebhalier  fèin  do  Alba  gu  pearsant', 
ach  bha  iad  a'  cluinntinn  gu'm  b'  òganach  spioradach,  dealasach, 
a  mhac  bu  shine,  Prionnsa  Teàrlach ;  agus  mar  a  bha  luchd  gnoth- 
uich  uaigneach,  abh'  air  ais  's  air  aghart  eadar  iad  fèin  'us  esan,  ag 
ìnnseadh  dhoibh  gu'n  robh  làn  bharantas  aig'  o  'athair,  air  son  a 
bhi  'na  Thàinistear  air  an  rìoghachd,  bha  iad  a'  creidsinn  gu'n  robh 
e  ullamh  gu  tighinn  a  nall  uair  sam  bith  a  gheibheadh  e  cothrom 
fàbharrach.  Mu  dheireadh  an  t-samhraidh  an  dèigh  do  'n  ghnoth- 
uch  Fhrangach  mealladh  air,  chuir  iad  Mr  Iain  Muireach,  triath 
Bhroughtoin,  air  theachdaireachd  do  'n  Fhraing  tlmn  a'  Phrionns', 
a  thoirt  rabhaidh  dha  gu'n  smuaineachadh  air  tighinn  a  dh'  Alba, 
mur  biodh,  air  a'  chuid  bu  lugha,  sea  mìle  fear  feachd  còmhladh 
ris,  armachd  air  son  dheich  mìl'  eil',  agus  deich  mìle  fichead 
louis  oVor*  Bha  iad  air cluinntinn  gu'nrobh  ecurroimhetighinn'na 
aonar.  'N  uair  a  thug  Mr  Muireach  seachad  a  theachdaireachd, 
'se'm  freagradh  a  fhuair  e  o'n  Phrionnsa,  gu'n  robh  e  sgìth  a' 
feitheamh  ri  cuirt  sgàthaich,  shlaodaich,  na  Frainge,  's  nach  robh  e 

*  Dlùth  air  deich  mìle  fichead  Punnd  Sasunnach. 

-dol  a  dh'  fhuireach  ni  b'  fhaide;  gu'n  robh  e  dol  a  dh'  fheuchainn 
'f  hortain  'an  Alba,  co  dhiù  a  rachadh  leis  no  nach  rachadh.  Cha  'n 
e  h-uile  fear  's  an  t-sreith  is  urrainn  aghaidh  a  chumail  ri  prionnsa; 
ach  thug  Mr  Muireach  rabhadh  sòluinite  dha  gun  e  dheanamh 
mar  a  bha  e  ag  ràdh. 

3.  Cha  deachaidh  am  Prionns'  air  ais  do'n  RMmh,  faf  an  robh 
'athair,  tuilleadh  air  a'  bhliadhna  sin.  Chuir  e  seachad  am  foghar 
's  an  geamhradh  'am  Pàris.  Chuir  e  nall  Mr  Muireach  toiseach  na 
h-ath  bhliadhna  do  Alba  le  barantasaibh  thun  na  muinutir  bu 
dilse  do  theaghlach  'athar  a  b'  aithne  dha.  Bha  na  barantasan 
sin  sgriobhta  'na  ainm  fdin  mar  Phrionns'  Uèils,  agus  mar  Thàin- 
istear  na  rìoghachd  'an  àit'  'athar.  'N  uair  a  ràinig  na  sgriobh- 
-aidhean  sin  Alba  dh'  aobharaich  iad  gluasad  nach  bu  bheag  a' 
measg  nan  Seumasach  uile.  Chum  iad  coinneamh  mhòr  'an  Dun- 
eidin  aig  na  chomh-dhuin  iad  gu  h-aon-sgeulach  nach  èireadh  iad 

leis  a'  Phrionnsa  'na  leithid  sud  a  chor.  Bha  Diùc  Pheirt  'na  aonar 
an  aghaidh  sud.  Thuirt  esan  gu'n  ceangladh  se  e  fèin  ri  Teàrlach 
ged  a  thigeadh  e  'na  aonar.  Ach  bha'  choinneamh  gu  h-iomlan 
'an  aghaidh  an  Diùc,  's  chuir  iad  uatha  Mr  Muireach,  a  dh'  ionn- 
•suidh  oirthir  a  's  iar  na  Gàeltachd  gus  am  prionns'  a  choinneach- 
adh  na  'n  tigeadh  e,  's  ìnnseadh  dha  uatha-san  nach  robh  duine 
dhiubh  a'  dol  a  dh'  èiridh  leis's  an  t-suidheachadh  's  an  robh  e  fèin 
'us  iadsan  aig  an  àm,  'se  'philleadh  do  'n  Fhraing.  Dh'  fhan  Mr 
Muireach  air  taobh  's  iar  na  Gàeltachd,  fad  mìos  meadhonach  an 
t-samhraidh,  agus  o  nach  do  nochd  am  prionns'  e  fèin  rè  na  h-ùine 
sin,  shaoil  leis  a'  Mhuireach  gur  h-ann  a  leig  e  dhethtighinn  idir, 
's  phill  e  dhachaidh  do  'n  taobh  deas. 

4.  Mar  a  runaich  Prionnsa  Teàrlach  taisdeal  nan  tonn  dùbh- 
ghorm  a  dheanamh  air  a'  bhliadhna  so,  bha  e  gu  h-uaigneach 
ag  ullachadh,  mar  a  dh'fheudadh  e,  air  son  an  turuis,  le  bhl 
'trusadh  armachd  de  gach  seòrsa,  's  a'  gabhail  airgid  'an  iasad,  a 
thuilleadh  air  a'  bheagan  a  bh'  aige  fèin.  Thug  aon  Bhancair  a 
bha'm  Pàris  dha  cuig  mìle  Punnd  Sasunnach  'an  iasad,  leis  an  di> 

cheannaich  e  rud  maith  armachd.     Cha  robh  coluadar  sam  bith. 
eadar  e  f  èin  's  cùirt  na  Frainge  mu  'n  àm  so ;  ach  bha  Cardinal 
Tencin,   air  an   robh    cùram    ghnothuichean  cèin-thireach    na 
rìoghachd  sin,  a'  toirt  gnùis  dha,  agus  a'  labhairt  ri  càirdibh 
as  a  leth.      ^re  a   sheòladh-san  fhuair  càirdean  a'    Phrionnsa 
dà  luing  chogaidh,  Ealasaid  agus  Doutelle,   o  dhithis  cheann- 
nichibh  Eireannach  a  bha  'm   Pàris.      Chaidh  am  Piionns'  air 
bòrd  an  Dontelle,  agus  sheòl  an  dà  luing  o  oirthir  na  Fiaing'  air 
a'  chuigeamh  là  de  mhìos  deireannach  an  t-samhraidh,   1745,  le 
soiibheas  fàbharrach.      Àii  a'  cheathramh  là  dhoibh  aig  fairge 
choinnich  long  chogaidh   Shasunnach   iad,   d  'am   b'  ainm    an 
Leòmhan.     Thòisich  an  long  so  'san  Ealasaid  a'  losgadh  air  a' 
chèile.    Bha  Teàrlach  ag  iarraidh  air  maighstir  na  Doutelle  a  dhol 
a  chuideachadh  na  h-Ealasaid.    Bha  Ueils  d'am  buineadh  an  long: 
air  bòrd,  's  cha  ghabhadh  e  comhairle  Theàrlaich  gu  dhol  a  losgadh 
air  an  t-Sasunnach.     Mu  dheireadh,  an  dèigh  do'n  Fhrangach 
's  do'n  t-Sasunnach  a  chèir  a  laimhseachadh  co  olc  's  a  b'  urrainn 
iad,  chuir  iad  cùl  ri  'chèile  'an  tuiteam  na  h-oidhche.      Bha 
mòran  de  làmhan  na  h-Ealasaid  air  am  màrbhadh,  an  caiptin 
'n  am  measg  sin,  agus  bha  'crannadhail  co  mòr  air  am  milleadh 
's  gu  'm  b'  èigin  dhi  pilltinn  do  'n  Fhraing  le  mòran  de  threathlaich 
chogaidh  a'  Phrionnsa.     Ghabh  an  Doutelle  air  a  h-aghart,  a' 
cumail  taobh  's  iar  eileanan  Innse-Gall  gus  na  ràinig  i  caolas  Eir- 
isca  aig  ceann  Uidhist  a  chinn  a  deas,  far  na  leag  i  acair  air  an 
treas  là  fichead  de  mhios  deireannach  an  t-samhraidh.     ^gus  air 
dhoibh  fradhaic  cuain  a  dheanamh  aii  dà  luing  chogaidh  Shasunn- 
aich,  ghieas  iad  aii  tìi  do  'n  eilean  sin  leis  na  bh'  aca  dh'  aimachd. 
5.  Chuii  Teàilach  agus  a  chompanaich  an  oidhche  seachad  'an 
tigh  an  tuathanaich  a  bha'n  Eiiisca.     Bha'n  t-seachdnai  dhaoin' 
tiaisle  so  a  leanas  còmhladh  iìs  a'  Phiionnsa  mar  a  luchd-coimh- 
eadachd.     Marcus  Thulibàidin,  mac  bu  shine  Dhiùc  Adholl,  a 
theich  à  Sliabh  an  t-Siorraimh  ann  an  1715,  Sir  Tòmas  Sheridan, 
Sìr  Iain  Dòmhnullach,  oifigeach  a  bha  's  an  aim  Spàinneach, 

0'  Sulibhan,  oifigeach  a  bha  's  an  arm  Fhrangach,  Mr  Kelly,  niin- 
isteir  Sasunnach,  Mr  Stricland,  duin'  uasal  Sasunnach,  agus  Aon- 
ghas  Dòmhnullach,  tàinistear  thriath  Cinn  Loch-Mùideirt,  a  bha 
air  bith  'na  Bhancair  'am  Pàris.     Gus  e  fèin  a  chur  as  aithne  bha 
Teàrlach  air  an  taisdeàl  so  a'  caitheadh  deise  sagairt ;  agus  thuirt 
a  chompanaich  ri  muinntir  Erisca  gur  sagart  Eireannach  a  bh'ann 
air  thurus  do  Uidhist.     Fhuair  Teàrlach  a  mach  gu'n  robh  Mac 
'Ic  Ailein  agus  a  bhràthair,  fear  Bhaosdail,  'an  Uiclhist  aig  an  àm, 
agus  gu'n  robh  oighre  Mhic  'Ic  Ailein  air  tir-mòr  'am  Mùideart. 
B'  e  fear  Bhaosdail  comhairleach  a  bhràthar,  Mac  'Ic  Alein,  a 
thaobh  e  fèin  a  bhi  lag  le  aois.     Chuir  am  Prionnsa  fìos  air  fear 
Bbaosdail,  agus  dh'fheuch  e  ri  thoirt  air  a  bhràthair  a  chomhair- 
leachadh  gu  Clann  Dòmhnuill  a  thogail  'na  aobhar  fdin.    Ach  cha 
deanadh  fear  Bhaosdail  sud  air  aon  chor.     Chaidh  am  Prionnsa 
'sa  chuid  daoine  air  bòrd  do'n  luing  an  ath  latha,  agus  sheòl  iad 
gu  tir-mòr.    Lean  fear  Bhaosdail  greis  de'n  t-sligh'  iad,  agus  'an 
àite  cuideachadh  a  ghealltuiun  do'n  Phrionnsa  's  ann  a  dh'aslaich. 
e  air  pilltinn  do'n  Fhraing  gus  am  faigheadh  e  àm  a  b'  fhàbhar- 
aiche.     Cha  deanadh  Teàrlach  sin ;  's  chaidh  fear  Bhaosdail  d'  a 
bhàta,   's  ghabh  am   Prionns'   air   aghart  gu   mòr-thir.      Leag 
e  acair'  an  Loch  nan  Uamh,  eadar  Mùideart  'us  Arasaig.     Ghrad 
chuir  e  litir  gu  tighearn  òg   Chlann  Raonail.      Co  luath  's  a 
fhuair  an  duin'  uasal  sin  an  litir,  thàinig  e  fèin  's  cuigear  eile 
dhaoin'  uaisl'  air  bòrd.      Thug  Aonghas  Dòmhnullach  mar  an 
ceudn'  air  bòrd  a  bhràthair  fèin,  tighearn  Chinn  Loch  Mùideirt. 
B'  e  so  an  ceud  Cheann  Cinnidh  a  dh'aontaich  èiridh  le  Teàrlach. 
Ghrad  chuireadh  air  falbh  e  le  litrichibh  gu  Diùc  Pheirt,  agus 
Muireach    Bhroughtoin.      'An   dèigh   beagan   coluadair  ris  a' 
Phrionnsa   dh'aontaich  oighre  Mhic 'ic  Ailein  èiridh  leis,  agus 
chuireadh  air  theachdaireachd  e  do  'n  eilean  Sgiathanach  gu  fiadh- 
achadh  a  thoirt  do  Shìr  Alastair  Dòmhnullach  's  Mac  Leoid  Dhun- 
bheagain.    Ach  dhiùlt  na  daoine  mòra  sin  gnùis  idir  a  thoirt  do'n 

'cheannairc,  's  chuir  iad  fios  mu'n  ghnothuch  gu  luchd-dreuchd  an 
rìgh  'an  Duneidin  's  an  Lunuinn. 

5.  Chaidh  Teàrlach  's  a  luchd-coimhideachd  air  tìr  air  a'  chuig- 
eamh  là  fichead  de  'n  mhios,  ann  an  àite  ris  an  abrar  Borghadal 
ann  am  Mùideart,  a  bhuineadh  do  Mhac  'ic  Ailein  no  tighearna 
Chlann  Raonail.      Ghabh  Aonghas  Dòmhnullach,  tuathanach  a 
bhaile  sin,  ris  fèin  's  ri  'luchd-leanmhuinn  gu  subhach.    Chuireadh 
ceud  saighdear  mar  gheàrd  air  a'  Phrionns'  an  so.     Bha  Camshron- 
ach  Lochiall  a  measg  a'  cheud  fheadhainn  a  thàinig  a  dh'  amharc 
Theàrlaich  an  dèigh  dol  air  tìr.     Chaidh  an  ceann-feadhna  so  a 
dh'  fhaicinn  Theàrlaich  air  los  comhairleachadh  dha  pilltinn  do'n 
Fhraing  gus  am  faigheadh  e  àm  a  b'  fhàbharaich.     Ach  an  dèigh 
greis   chonaltraidh  ris   dh'   aontaich   esan    cuideachd   a'   chuid 
dhaoine  thogail.    Thòisich  àireamh  maith  eile  de  na  cinn-fheadhna 
bu  lugha  'leantuinn  'eisimpleir.     Rùnaich  Teàrlach  a  nis  a'  bhrat- 
ach  rioghail   a  sgaoileadh  ri   crann  ann   an   Gleann-fionain  air 
an  naoidheamh   là   deug  de   cheud  mliios'  an  fhoghair.      Bha 
e  a'  deanamh  imrichean  beag'  o  àm  gu  h-àm  leis  an  robh  e  dol  ni 
b'  fhaisg  air  an  àite  sin.     Chaidh  e  air  feasgar  an  ochdamh  là 
-3.eug  gu  tigh  Ghlinn  Ealadail,  tùineachd  uachdarain  eile  de  na 
■Dòmhnullaich.     A  sin  sheòl  e  'n  là  ait-na-mhàireach  le  cuig  fir 
fhichead  'an  trì  bàtaichibh,  's  chaidh  e  air  tìr  aig  taobh  's  ear  Loch 
'Seile,  fagus  do  'n  àite  's  an  robh  e  gus  a  shuaicheantas  a  chur  suas. 
V]S[  uair  a  ràinig  e  'n  t-àite  cha  robh  ach  tearc  a  làthair,  a  thàinig 
gu  e  fèin  fhaicinn.    Ach  goirid  an  dèigh  mheadhon  là  thàinig  còrr 
'us  seachd  ceud  Camshronach  thun  an  làthraich,  agus  dà  fhichead 

fear  de  'n  arm  dhearg  ac'  a  ghlac  iad  mu  'n  Cheapaich  ga  'n  iomain 

rompa.  Dh'  èirich  Marcus  Thulibàrdin  an  sin  'na  sheasamh,  agus 
'sgaoil  e  bratach  nan  Stiùbhartach  ri  crann,  's  chuir  e  mach  sguilm 
'dheas-bhriathrach  ag  innseadh  ari  aobhair  air  son  an  tàinig  Teàr- 

lach  Stiùbhart  a  nall,  agus  air  son  na  thogadh  a'  bhratach  so. 

Dh'  fhàiltich  na  Gàeil  a'  bhratach  le  caithream  mhòr  aoibhneis. 

Bha  i  air  a  deanamh  de  shìde  dearg   agus  ball  geal  sròil  'na 
meadhon,  air  an  robh  dealbh  crnin  rìgh  agus  ciste  luidhe. 

6.  Bha  rìgh  Seòras  ann  an  Hanòbhar  an  uair  a  bha  'n 
troimhe  chèile  so  a'  dol  air  aghart  air  taobh  siar  na  Gàeltachd. 
Bha  riaghladh  na  rioghachd  fhad  's  a  bhiodh  esan  air  falbh. 
'an  urra  ri  àireamh  luchd  dreuchd  ris  an  abradh  iad  Morair- 
ean  Ceartais.  An  uair  a  fhuair  iad  sin  a  mach  le  cinnteas 
gu'n  robh  Teàrlach  a'  togail  na  'm  Fineachan  Gàelach  gu  dhol 
a  chogadh  ri  cumhachd  Bhreatuinn,  thòisich  iad  air  gach  ullach- 
adh  a  bha 'n  an  comas  air  son  cur  'na  aghaidh.  Chuir  iad  an 
cèill  lagha  bh'air  a  shuidheachadh  roimhe  sin,  gu'n  robh  deich 
mìle  fichead  Punnd  Sasunnach  de  dhuais  gu  bhi  aig  neach  sam 
bith  a  ghlacadh  Teàrlach,  's  a  bheireadh  suas  do  luchd  dreuchd 
na  rioghachd  e.  Bha  Sìr  Iain  Cope  'na  Ard  Sheanalair  air  an  arm 
Albannach  's  an  àm  sin.  Cha  mhò  na  trì  mìle  saighdear  a  bha  'n 
Alb'  aig  an  àm,  saor  o  na  bha  'cumail  freiceadain  'an  gearasdan- 
aibh  na  rioghachd.  Thriall  Sìr  Iain  Cbpe  air  cheann  na  feachd  so 
a  Duneidin  air  an  dearbh  là  air  na  chuir  Teàrlach  suas  a  bhratach 
'an  Gleann-fionain.  B'  e  òrdugh  agus  rùn  Shìr  Iain  gabhail  dìr- 
each  'an  coinneamh  a'  Phrionnsa,  's  cath  a  thoirt  dha  leis  an  cuir- 
eadh  e  fodha  'cheanrìairc  a  dh'aon  tarruing.  Ach  b'  èigin  da  'n 
eachraidh  fhàgail  'an  Sruileadh  a  chionn  nach  biodh  feum  sam 
bith  annt'  air  feadh  mhonaidhean  na  Gàeltachd,  's  ged  a  thug  e 
leis  àireamh  cheudan  mhusgaidean  'an  earalas  gu'n  èireadh  cuid 
de  na  Gàeil  leis  mar  a  bhitheadh  e  'dol  gu  tuath,  b'  èigin  an 
cur  air  an  ais  a  ris  gu  Sruileadh.  'S  gann  gu'n  robh  duin'  ag  èir- 
idh  leis.  'Nuair  a  ràinig  e  Coire  Ghearraig  far  an  robh  dùil  aig' 
am  Prionns'  a  choinneachadh,  chual  e  gu'n  robh  feachd  co  lionmhor 
•-air  èiridh  leis  's  nach  ruigeadh  e  leas  sùil  a  bhi  aige  ri  buaidh 
fhaotainn.  'S  e  comhairl'  a  chinnich  aige  fèin,  's  a  chomh  oifigich, 
gabhail  rompa  gu  ruig  Inbhernis  far  an  robh  siiil  aige  'chuid  feachd 
a  raheudachadh  tre  chòmhnadh  nan  tighearnan  Gàelach  a  bha 
■  dìleas  do  rìgli  Seòras .     Bha  'n  duin'  ainmeil  sin,  Foirbeasach  Chuil- 

fhodair,  ceaim  suidhe  Cùirt  an  t-Seisein,  air  bith  aig  a  thùineachd 
dhùthchail  an  sin,  's  chuir  an  Seanalair  a  chomhairle  ris  mu  ciod 
bu  chòir  a  dheanamh. 

7.  Goirid  an  dèigh  do  Theàrlach  a  bhratach  a  sgaoileadh  ri 
crann  chual  e  gu'n  robh  Sìr  Iain  Cope  a'  marsail  'na  choinneamb 
gu  Coire  Ghearraig,  gu  sgapadh  nan  cearc  breac  a  dheanamh  air  & 
chuid  Ghàel.  Rinn  na  Gàeil  gach  cabhag  a  bha  'n  an  comas  gu 
bhi  air  bràigh'  a'  Choire  mu'n  ruigeadh  an  t-arm  dearg  an  t-àite, 
's  gu'm  biodh  cothrom  a'  bhruthaich  ac'  orra.  Ach  's  ann  a  ghabk 
iad  mòr  ìoghnadh  'n  uair  a  ràinig  iad  mullach  na  beinne,  nach 
robh  nàmhaid  idir  ri  'fhaicinn,  agus  mu  dheireadh  'n  uair  a  ràinig 
Teàrlach  agus  a  chual  e  gu'n  do  theich  Sìr  Iain  do  Inbhernis,  dh'  òl 
e  'dheoch  slàinte,  's  thug  e  taing  do  Mhr  Iain  Cope  gu  h-aignidheil, 
a'  guidheadh  gu'm  b'  ann  mar  sud  a  dheanadh  na  h-uile  nàmhaid 
eile  'chuirteadh  'n  an  coinneamh.  Bha  'n  rathad  rèidh  a  nis  roimh 
Theàrlach  gu  machair  Ghall,  agus  ghabh  e  roimhe  gu  deas,  a 
luchd-leanmhuinn  a'  sìor  dhol  a'  meud.  Bha  àireamh  maith  de  'n 
tuath  ag  èiridh  leò,  ach  bha  na  daoin'  uaisle,  mar  bu  tric,  a'  teich- 
eadh  air  falbh.  'N  uair  a  ràinig  na  Gàeil  Caisteal  Bhlàir,  theich 
tàinistear  Dhiùc  Adholl  air  falbh,  's  ghabh  Marcus  Thulibàrdin 
sealbh  air  an  fhàrdoich  mar  a  chuid  fèin.  'B'  esan  mac  bu  shin'' 
an  Diùc  a  bh'  ann  roimh'  ach  air  dha  bhi  ciontach  de  cheannairc 
1715,  thug  rìgh  Seòras  an  Diùcachd  'sgach  ni  a  bhuineadh  dhi  do 
'bhràthair  a  b'  òige.  Thug  am  Marcus,  ris  an  abradh  Teàrlach 
's  a  chàirdean  Diùc  Adholl,  aoidheachd  chridheach  do'n  Phrionnsa 
's  do  gach  ceann  feadhna  's  an  fheachd.  Dli'  òl  am  Prionnsa  deoch 
slàinte  gach  aoin  de  na  cinn  fheadhn'  'an  Gàelic  ghloin,  a  dh'  iunn- 
saich  e  o  thàinig  e  dh'  Alba.  'An  ceann  dhà  là,  mharsail  iad  gu 
deas,  agus  chaidh  iad  a  steach  do  bhaile  Pheirt  air  an  treas  là  de 
mhios  meadhonach  an  fhoghair.  Chaidh  Seumas  èigheach  aig 
crois  a'  bhaile  'na  rìgh  Seumas  VIII.  Alba.  Theich  bàillidhean  a' 
bhaile  's  na  daoine  mòr  'air  falbh,  ach  bha  'n  sluagh  cumant'  a'  leig- 
eadh  orra  mòr  aoibhneas  a  dheanamh  ri   teachd    Theàrlaich* 

Dh'  fhan  e  ochd  là  'am  baile  Pheirt  a'  trusadh  airgid  feadh  na 
duthcha  's  a'  cur  an  airm  'an  òrdugh.  Chaidh  Teàrlach  do  'n  eag- 
lais,  an  t-sàbaid  a  bha  e  'rn  Peirt.  B'  e  sin  an  ceud  àit'  aoraidh 
Pròstanach  's  an  do  sheas  e  riamh.  Bha  e  o  òig'  air  a  thogail  suas 
anns  a'  chreideamh  Phàpanach,  agus  anns  na  h-uile  beachd  ain- 
tighearnail  eil'  air  son  an  robh  teaghlach  nan  Stiùbhartach  ainm- 
eil ;  fèin  chumhachd,  àrd-ùghdarras  thairis  air  gach  cùis  spioradail 
'us  aimsireil  a  bhuineadh  do  'n  rioghachd.  A  rèir  an  fhòghluim  a 
fhuair  e,  cha  robh  e  gu  tiodal  no  ponc  de  na  nithibh  ais  son  na 
chathaich  gach  Teàrlach  'us  Seumas  a  chaidh'  roimhe,  leigeadh 
as.  Ach  thugadh  fainear  gu'n  do  ghabh  cuid  de  shluagh  na 
dùthcha,  a  bha  dìleas  dha,  oilbheum  ri  'athair  'sa'  bhliadhna  1715 
air  son  e  bhi  co  teann  's  a'  Phàpanachd  's  nach  fuilingeadh  e  idir 
an  t-aoradh  Pròstanach  fhaicinn  no  chluinntinn.  Feudaidh  gu'n 
deachaidh  Teàrlach  do  'n  eaglais  Phròstanaich  air  son  ni-eigin  de 
thoileachadh  a  thoirt  do  mhuinntir  a' bhaile  'sna  coimhearsnachd; 
air  son  mòran  de  'luchd  leanmhuinn,  bu  choma  leò  ged  nach  seas- 
adh  e  'n  eaglais  sam  bith  ri  'latha. 

8.  Air  an  aonamh  là  deug  de'n  mhìos  thriall  Teàrlach  gu  deas 
air  los  Duneidin  a  ghlacadh.  Bha  gluasad  mòr  's  a'  bhaile  sin  o 
'n  uair  a  chual  iad  gu'n  tàinig  e  gu  machair  Ghall,  's  gu  'n  robh 
Seanalair  Cope  co  fad'  air  falbh  a  tuath.  Rinn  muinntir  a'  bhaile 
mòran  saothrach  air  son  ballachan  a'  bhaile  'neartachadh,  agus 
àireamh  shaighdearan  a  thogail  'na  measg  fèin  gus  am  bail'  a 
dhìonadh.  Agus  mu'n  d'  fhàg  Teàrlach  Peirt  thàinig  teachdair' 
o  Iain  Cope  a  dh' iarraidh  air  seirbhisich  an  rìgh  'an  Duneidin 
àireamh  shoithichean  a  bha  'n  an  luidhe  'am  Port  Lìbht'  a  chur 
sìos  do  Abaraidhean,  far  an  robh  an  t-arm  dearg  a*  triall,  gus  na 
daoin'  aiseag  gu  ruig  Dunbhàrr,  an  ear-dheas  air  Duneidin. 
Chuireadh  air  falbh  na  soithichean,  's  bha  sùil  riu  air  an  ais  a 
nis  gach  là.  Cha  do  chuircadh  a  bheag  de  mhoill'  air  feachd 
Theàrlaich  ann  a  thriall  do  Dhuneidin.  Bha'm  beagan  eachraidh 
-a  bha  's  a'  choimhearsnachd  a'  tighinn  'na  choinneamh  air  uairibh, 

ach  gun  a  bhi  tighinn  idir  gu  ionad  tharruing  lann.  Chuir  Teàrlach 
litir  a  steach  do'n  bhail'  o  Chorstorphin,'  mu  dhà  mhìl'  an  iar  air 
Duneidin,  ag  àithneadh  do  luchd  riaghlaidh  a'  bhail'  iad  a  dh'fhosg- 
ladh  nan  geatachan  dha-san  mar  Thàinistear  na  rìoghachd  'an  ainm 
'athar,  's  a'  gealltuinn  gu'ru  buineadh  e  gujsuairce  ris  gach  neach 
'usnì'sa'  bhaile;  ach  a'  bagradh  mur  fosgladh,  gu 'n  deanadh  e 
àrd  pheanas  air  na  gheibheadh  e  'an  armachd  'na  aghaidh,  mar  a 
bha  e  cinnteach  as  a'  bhail'  a  ghlacadh.  Chuir  an  litir  so  a'  Chomh- 
airle  'n  an  cabhaig  glè  mhòr,  agus  bha  e  'meudachadh  an  troimhe 
chèile,  gu'n  robh  Seumasaich  uaigneach  'n  a  measg,  a  bha  'cluich- 
eadh  'an  rathad  a  bha  fàbhharach  do  'n  Phrionnsa,  'n  uair  a  bhiodh 
iad  a'  gabhail  orr'  a  bhi  dìleas  do'n  rìgh.  Chuir  a'  Chomhairle  fios 
thun  a'  Phrionnsa  mu  dhèighmn  nan  cumhachan  air  am  fosgaileadh 
iad.  Ach  aig  an  àm  so  chunncas  an  càbhlach  a'  tighinn  gu  clad- 
ach  Dhunbàrr  leis  an  arm  dhearg,  agus  chuireadh  an  ath  fhios  gu 
Teàrlach  ag  iarraidh  beagan  ùine  gu  smuaineachadh  ciod  a  dhean- 
adh  iad.  Dh'  aithnich  Teàrlach  a  nis  gur  h-ann  a'  caitheadh  bhead 
air  a  bha  iad,  's  cha  leughadh  e  'n  litir — thuirt  e  ris  an  teachdair', 
"e  bhi  dol."  'Nuair  a  thuigeadh  'an  camp'  a'  Phrionnsa  gu'n  robh 
'n  t-arm  dearg  a'  dlùthachadh,  's  misneachd,  na  Comhairl'  ag  eiridh,. 
rinn  iad  air  son  ara  bail'  a  ghlacadh  le'car.  Chuireadh  naoi  ceud 
Camshronach  timchioll  gu  taobh  deas  a  bhaile,  's  chaidh  iad,  fo  sgàil 
na  h-oidhche,  co  dlùth  air  na  ballachaibh  's  a  dh'  fheud  iad  gun  a 
bhi  air  am  faicinn.  Bha  buidheann  bheag  eile  glè  dhlùth  air  a'  gheata^ 
Chuireadh  fear  dhiubh  sin  'an  riochd  seirbhisich  oifigich  Shasunn- 
aich  a  dh'  iarraidh  rud-eigin  a  dh'  fhàg  a  mhaighstir  aig  a  thigh  fèin 
^s  a'  bhaile.  Ach  bha  Beurla  Chamshronaich  ro  Ghàelach;  thuig 
am  freiceadain  gu'm  bu  mhealltair  e,  's  chaidh  òrduchadh  air  falbh. 
Ach'an  ùine  ghoirid  thàinig  an  t-inneal-siubhail  a  bha  leis  an  teachd- 
air  a  muigh  aig  a'  champ  air  ais,  's  bha  e  gu  dhol  tre  'n  gheata  sin. 
Chunnaic  an  luchd  feall-fholuch  an  carbad  so  a'  dlùthachadh,  's  bha 
iad  fèin  aig  a'  gheata  mu'n  d'  rinn  an  t-inneal-siubhail  ach  a  bhi 
troimhe,  's  bhrùchd  iad  a  steach  mu  'n  deachaidh  aig  an  fhreiceadaia 

àk  an  geata  chrannadh.  Mar  a  bha  'chuid  eile  de  na  Camshronaich 
fagus  a  làimh,  cha  robh  ac'  ach  ruith  a  steach  air  a'  gheat'  'us 
sealbh  a  ghabhail  air  a'  bhail'  'an  ainm  a'  Phrionnsa.  An  là  air-na- 
mhàireach  rinn  am  Prionnsa  turus  timchioll  air  a'  bhaile,  le  tròmlach 
an  airm,  a'  cumail  nan  cnoc  eadar  e  's  gunnaidhean  a'  Chaisteil. 
Ghabh  iad  a  steach  's  an  lag  a  th'  eadar  Caithir  Airt  'us  Creagan- 
aibh  Shalus-borgh.  'N  uair  a  ràinig  Teàrlach  an  leargan  fo  Fhuaran 
Naoimh  Antoni,  's  ann  a  fhuair  e  'n  ceud  shealladh  air  lùchairt  a 
shinnsir.  Theirinn  e  bhàrr  an  eich  agus  stad  e  greis  ag  amharc 
maise  na  h-aitreibh.  Chaidh  e  'n  sin  'na  dhiollaid  's  mharcaich  e 
thun  na  lùchairt, — geard  dùbailte  ga  chuairteachadh.  Bha  mòran 
de  mhuinntir  Dhuneidin  a'  dòmhlachadh  an  ràthaid  air  gach  taobh 
gu  sealladh  fhaicinn  dheth,  agus  mòran  diubh  ga  fhàilteachadh  le 
gàir  aoihhneis  'us  bualadh  bhas.  Bha  na  Camshronaich  'an  dèigh 
beàrn  a  dheanamh  air  a'  bhalla  fa  chomhair  na  lùchairt,  air  an 
deachaidh  e  fèin  's  a  luchd  coimhideachd  a  steach  dìreach  rompa. 
Co  luath  's  a  shuidh  Teàrlach  'an  lùchairt  a  shinnsir,  thugadh  ma'n 
airidh  Seumas  a  bhi  air  èigheach  'na  righ  Alb'  aig  crois  Dhun- 
eidin.  Thug  na  Gàeil  air  na  maoir  d'am  bu  dreuchd  sin  a  dhean- 
amh,  an  deiseachan  rìomhach  a  chur  ùmp'  am  feadh  a  bha  iad  'an 
ceann  an  dleasdanais  ud.  Bha  mòran  sluaigh  a  làthair  aig  an  àm; 
agus  leugh  maighstir-sgoile  Pàpanach  litir,  a'  soilleireachadh  do'n 
t-sluagh  gu'm  b'  e  Seumas  rìgh  dligheach  Bhreatuinn,  's  gu'm  b'  e 
Teàrlach  an  t-oighre  dligheach  a  thigeadh  as  a  dhèigh. 

9.  Cha  d'  fhuair  Teàrlach  mòran  ùin'  aig  an  àm  so  gu  suidhe 
sàmhach  'an  lùchairt  Holirud.  Bha  Sìr  Iain  Cope  'an  dèigh  a 
chuid  daoin'  'us  armachd  fhaotainn  air  tìr  'an  Dunbhàrr  air  an 
naoidheamh  là  deug,  's  ghluais  e  'n  aghaidh  Theàrlaich.  Dh'  fhàg 
Teàrlach  Duneidin  leis  na  Gàeil  gus  an  nàmhaid  a  choinneachadh. 
Air  feasgar  an  fhicheadamh  là  choinnich  an  dà  arm  a  chèil'  aig 
àite  ris  an  abair  na  Gàeil,  Sliabh  a'  Chlamhain, — na  Gaill,  Preston. 
Bha  blàr  aimhleathan  bog  eatprr'  air  nach  robh  e  furasda,  do  na 
Gàeil  faotainn  seachad.      Bha  Sìr  Iain  Cope  'an  deigh  àite  fèin  a 


376  EACHDRAlDH  NA  H-ALEA 

roghnuchadh  air  taobh  sear  a'  bhoglaich  sin.  Chnir  na  Gàeil 
seachad  an  oidhche  air  a  thaobh  siar.  Chomhairlich  Còrnalair 
Oardener  'us  oifigich  thùrail  eile  's  an  fheachd,  do  Iain  Cope  dol  'am 
foadaibh  nan  Gàel  air  an  fheasgar  sin  fèin,  a'  deanamh  cinnteach 
dha  mur  rachadh,  gu'n  tigeadh  iadsan  'na  bhadaibh-san  an  uair  bu 
lugha  'shaoileadh  e.  Cha  do  ghabhadh  an  comhairle,  's  bha  fios 
aca  mar  sin  ciod  a  thachradh.  Fhuair  na  Gàeil  seachad  air  aT 
bhoglach  feadh  na  h-oidhch'  'an  àite  nach  robh  air  a  dhìonadh. 
Ann  am  briseadh  na  fàire  rinn  iad  air  son  tòiseachadh  air  cath. 
Thàinig  an  gnothuch  co  cabhagach  air  Iain  Cope  's  nach  robh 
ùin'  aig'  air  son  faotainn  gu  ceart  'an  òrdugh.  Bha  faisg  air  an  aon 
àireamh  aig  Sìr  Iain  's  aig  a'  Phrionnsa — mu  thrì  mìl'  air  gach 
taobh.  Cha  robh  na  Gàeil  co  maith  air  an  armachadh  ris  an 
taobh  eile.  Bha  mòran  diabh  aig  nach  robh  ach  spealan  air  an  dìr- 
eachadh.  Chaidh  làdach  urchraichean  ghunnaidhean  mòr'  a  losgadh 
'an  eudan  nan  Gàel,  mar  a  bha  iad  a'  dlùthachadh;  agus  gu  grad 
'an  dèigh  sin  làdach  ghunnaidhean  caol'  o  cheann  gu  ceann  de  'n 
arm  dhearg.  Cha  do'loisg  na  Gàeil  gus  an  robh  iad  mu  dhusan 
slat  do'n  nàmhaid.  Loisg  gach  fear  an  sin  an  urchair  a  bha  'na 
ghunna  's  thilg  e  uaith'  i,  's  thòisich  iad  air  bualadh  le  claidheamh 
's  le  speal.  Cha  do  sheas  na  Gaill  fad  sam  bith  ri  so.  Theich 
an  eachraidh  an  toiseach,  's  na  coisichean  gu  grad  as  an  deigh.  Cha 
do  mhair  a'  mhire  chath  ach  beagan  mhionaidean.  Thuit  eadar 
ceithir  'as  cuig  ceud  de'n  arm  dhearg  'sa'  chath,  eadar  na  mharbh- 
adh  's  na  leònadh.  Chaill  na  Gàeil  mu  cheud  fear,  eadar  marbh 
'us  leònta.  'S  anns  an  eachraidh  a  bha  Còrnalair  Gardener.  B'  e 
so  fear  co  cliùiteach  's  a  bha  'na  là,  mar  dhuine  's  mar  shaighdear. 
Bu  shaighdear  cràbhach  e  's  an  t-seadh  is  fearr.  Ged  nach  tuit- 
eadh  's  a'  chath  ach  esan  'na  aonar  cha  bu  bheag  an  call  e.  Bha, 
rèir  coslais,  beachd  aige  roimh  làimh  ciod  a  bha  gu  tachairt,  's  chaith 
e'noidhche  mar  gu'mb'i'n  oidhche  mu  dheireadh.  An  uair  a 
theich  a  chuid  daoine  mar  chlaghairibh  dheth  'n  àraich,  chuir  e  fein 
le  glè  thearc  chàirdibh  aghaidh  air  na  ceannaircich,  mar  bha  e  gu. 

ceart  ga'  meas,  's  lean  e  air  am  marbhadh  le  claidheamh  'us  dag'  air 
gach  làimh  dheth,  gus  an  do  thuit  e  bhàrr  an  eich  air  a  leònadh. 
Ghiùlaìneadh  e  gu  tigh  a'  mhinistelr  dlùth  do  làimh,  's  bhàsaich  e 
beagan  uairean  a  thìm  an  dèigh  sin.  Theich  Sìr  Iain  còmhladh  ris 
a'  chuid  bu  mhò  de'n  eachraidh  thun  na  crìche  Sasunnaich;  ged  a 
dh'oidhirpich  e  thoirt  orra  tionndadh  mu'n  cuairt  ris  an  nàmhaid, 
cha  ghabhadh  sin  deanamh  idir.  'S  e  àireamh  beag  de  na  cois- 
ichean  a  fhuair  air  teicheadh.  Ghlacadh  mar  phrìosunaich  còrr 
'us  cuig  ceud  deug.  'S  e  àireamh  ro  bheag  a  theich  dheth  'n  àraich 
gun  an  glacadh.  Ghlac  Teàrlach  mòran  creiche  's  a'  chath  ud. 
Bha  mòran  de  na  Gàeil  mar  an  ceudn',  a'  cosnadh  air  an  ceann  fèin 
ieadh  na  raoin.  Chleachd  am  Prionnsa  's  a  chuid  oifigeach  mòran 
daontachd  ann  an  cùram  de  'n  mhuinntir  leònta,  na  Sasunnaich  co 
maith  ris  na  h-Albannaich.  Air  feasgar  na  Sàbaid,  an  ath  là  au 
dèigh  a'  bhlàir,  phill  Teàrlach  gu  lùchairt  Holirud ;  bha  'n  t-arm 
air  dol  roimhe  do  'n  bhaile  leis  na  priosunaich  's  leis  a'  chreich.  Bha 
Teàrlach  an  dèigh  teachdair  a  chur  do  'n  bhaile  feasgar  là  a'  bhlàir 
ag  iarraidh  air  na  ministeiribh  iad  a  leantuinn  ri  'n  dleasdanasaibh, 
's  nach  cuirteadh  grabadh  sam  bith  orra.  Àch  bha  na  h-aodhairean 
ud  uil'  an  dèigh  an  casan  thoirt  leò  mach  air  feadh  na  dùthcha,  ach 
<iithis  no  triùir,  's  cha  do  phill  iad  fhad  's  a  dh'  fhan  am  Prionnsa 
's  a'  bhaile. 

10.  Dh'  fhan  Teàrlach  'an  Duueidin  sea  seachduinean  an  dèigh 
blàr  sliabh  a'  Chlamhain.  Bha  e  rè  na  h-ùine  sin  a'  saothrachadh 
mar  b'  urrainn  e  anns  a  bhi  'meudachadh  àireamh  a  chuid  saighd- 
earan.  Chaidh  mòran  de  na  Gàeil  dhachaidh  leis  a'  chreich  a  ghlac 
iad  's  an  àraich;  agus  tharruing  iad  ùine  mhòr  mu'n  do  phill  iad  do 
Dhuneidin.  Thàinig  àireamh  de  dhaoin'uaisle  na  Galldachd  thuige  le 
buidhnibh  sluaigh  leis  an  robh  'fheachd  a'  dol  a'  meud.  Chuir  e 
sùrd  aig  an  àm  cheudn'  air  trusadh  airgid.  Ghrad  ghreas  e  teachd- 
air  do  'n  Fhraing  an  dèigh  a'  bhlàir,  air  an  d'  iarr  e  'bhuaidh  a 
dheanamh  co  mòr  's  a  b'  urrainn  e.  Thàinig  trì  soithichean  an 
•dcigh  a  chèile  thuig'  as  an  Fhraing  le  armachd  'us  airgiod.     Bha 

mòran  de  Sheumasaich  na  dùthcha  'tighinn  ga  fhaicinn  do  'n  lùch- 
airt,  'sbha  e  'cur  seachad  na  h-ùine  mar  rìgh  a  measg  iochdarana 
fèin.  Ach  mar  a  bha  Caisteal  Dhuneidin  fathast  a'  cumail  a  mach 
'na  aghaidh,  bhiodh  e  fèin  's  ceannard  na  daingnich  sin  gu  tric  a' 
caigeadh  air  a  chèile.  B'  èigin  do  Theàrlach  an  saorsainn  fèin  a 
leigeadh  le  muinntir  a'  chaisteil  's  le  muinntir  a'  bhaile  mach  's  a 
steach  as  a'  chaisteal.  Fadheòidh  air  do  Theàrlach  còrr  'us  cuig 
mìle  fear  feachd  fhaotainn  cruinn,  dh'  fhàg  e  Duneidin  air  an  aon- 
amh  Ià  deug  thar  fichead  de  mhios  deireannach  an  fhoghair,  gu  bris- 
eadh  a  steach  air  Sasunn.  Ach  ged  a  bhafheachd-sanairdol  gu  maith 
a'  meud  rè  nan  seachduinean  ud,  bha'n  t-arm  Sasunnach  air  dol'an 
treisead  a  rèir  sin,  's  an  tomhas  mòran  bu  mhò.  Co  luath  's  a  chuala 
Sebras  II.  mar  thachair  air  Sliabh  a'  Chlamhain  ghreas  e  nall  da 
Shasunn  le  sea  mìle  de  'n  fheachd  a  bh'  aige  cogadh  'am  Flànraisr 
agus  sea  mìl'  eil'  a  thug  an  Olaind  dha,  a  rèir  còrdaidh.  Bha  Sean- 
alair  Uaid  a'  cur  ri  chèile  feachd  lìonmhor  eil'  aig  a'  Chaisteal  Nomh' 
air  taobh  's  ear  Shasuinn;  agus  bharìgh  Seòras  a'  cruinneachadh  an 
treas  armailt  timchioll  air  Lunuinn  gus  am  baile  mòr  sin  a  dhionadh,. 
's  gn  bhi  air  a  stiùireadh  leis  fèin.  Ach  ged  a  bha  so  uil'  an  agh- 
aidh  Theàrlaich,  chuir  e  aghaidh  air  baile  Lunuinn  'an  dùil  gu  'n 
robh  na  Sasunnaich  co  dèigheil  air  èiridh  leis  'sa  bhana  Gàeil,  agus 
ni  bu  dèigheile.  Ghabh  e  taobh  's  iar  Shasuinn  gu  faotainn  seachad 
air  Seanalair  Uaid.  Ach  mu'n  do  ràinig  e  'chrioch  Shasunnach  threig 
còrr  'us  nrìle  de  'na  Gàeil  e  's  phill  iad  dhachaidh.  Ach  air  a  lagach- 
adh  's  mar  bha  e,  ghlac  e  baile  Charlìle,  's  dh'  fhàg  e  freiceadain  'an 
daingneach  a'  bhaile.  Ghlac  e  Manchester  an  dèigh  sin.  Ach  cha> 
robh  bheag  sam  bith  de  shluagh  na  dùthcha  'g  èiridh  leis. 

Air  a'  cheathramh  là  de  mhìos  meadhonach  a'  gheamhraidh. 
ràinig  Teàrlach  Derbi,  mu  thuaiream  sea  fichead  mìl'  o  bhaile 
Lunuinn.  Bha  Seumasaich  a'  bhail'  ag  aithris  gu'n  robh  cuig  mìle 
deug  'am  feachd  Theàrlaich,  's  gu'n  robh  deich  mìl'  air  tighinn  air 
tìr  'an  ceann  a  deas  Shasuinn,  gu  iad  fèin  a  churfo  a  chomannd  a.. 
Ghabh   muinntir  Lunuinn  a  leithid  a  dh'  eagal,   's  chaidh   gacb; 


BLLADHNA  THEARLAICH.  379 

bancair  'us  duine  mòr  eile  'na  leitliid  de  bhreislieh  's  gu  'n  tugadh, 
Di-haoine  Dubh  air  an  là  sin.  Ach  seachad  air  Derbi  cha  rachadh 
na  Gàeil  air  aon  chor.  Leugh  iad  an  t-eagal  'n  uair  a  dh'  fhairich 
siad  iad  fèin  'an  tìr  aineoil,  air  an  cuairteachadh  le  trì  feachdaibh,  &- 
bha  gach  aon  diubh  dà  uair  ni  bu  mhò.na  feachd  Theàrlaich  Bha 
Diùc  Chumberland,  dara  mac  rìgh  Sheòrais,  a  bh'  air  bith  air  tìr- 
mòr  na  h-Eòrp'  air  cheann  an  airm  Bhreatunnaich,  a  nis  air  tigh- 
inn  dachaidh,  agus  'na  cheannard  air  an  dà  mhìle  dheug  ud  a 
dh'ainmich  sinn,  a  thug  rìgh  Seòras  do  Bhreatunn.  Bha  Diùc  Chura- 
berland  glè  dhlùth  air  an  aon  aois  ri  Teàrlach.  Bha  'n  rìgh 
fèin  air  cheann  armailt  Lunuinn,  agus  Uaid  a'  dlùthachadh  riu  o 
thuath,  's  gu'n  duin'  ag  èiridh  leò.  Chumadh  comhairle  chogaidhy 
's  rùnaich  na  h-oifigich  pilltinn  do  Aiba,  fhad  's  a  bha  sin  so- 
dheanta.  Cha  robh  Teàrlach  a'  dol  a  ghabhail  an  comhairle;  ach 
a'  cheud  uair  o  thàinig  e  'Bhreatunn,  dh'èignich  iad  e  gu*s  an  comh- 
airl'  a  ghabhail,  no  bhi  air  fhàgail  'na  aonar.  Air  an  t-seathamh  là 
de  mhìos  meadhonach  a'  gheamhraidh  ghluais  an  t-arm  air  ais  gu 
tuath.  An  uair  a  thuig  Diùc  Chumberland  gu'n  do  phill  na  Gàeil, 
chuir  e  'chuid  thrùpairean  as  an  dèigh  gu  moille  chur  orra,  no  gach 
grabadh  a  dh'fheudadh  iad.  Rug  iad  air  na  Gàeil  aig  àite  ris  an 
abrar  Penrith,  ach  dh'fhuadaicheadh  air  an  ais  iad  le  call.  Cha  do 
chuireadh  tuilleadh  grabaidh  air  na  Gàeil.  Air  an  naoidheamh  là 
deug  de  'n  mhios,  stad  iad  aig  Carlìle,  's  dh'  fhàg  Teàrlach  na 
dh'  èirich  leis  de  shaighdearan  'an  Sasunn  mar  fhreiceadain  's  a* 
chaisteal.  Theireadh  iad  rèisimeid  Mhanchester  riu;  còmhladh  riu 
sin  dh'  fhàg  e  àireamh  beag  de  na  rèisimeidean  Machrach,  beagan 
Ehrangach  'us  Eireannach.  Bha  iad  uile  mu  thimchioll  trì  ceud 
fear.  'Nuair  a  dh'  fhalbh  Teàrlach  air  an  ath  là  thug  e  òrdugh 
dhoibh  mar  a  chleachdadh  siad  iad  fèin  gus  an  cuireadh  esan  feadh- 
ainn  eil'  à  Alba  'n  an  àite.  Air  feasgar  an  là  sin  fèin  ràinig  iad  amh- 
ainn  Easg,  a  th'  anns  a'  chrìch  eadar  Sasunn  'us  Alba.  Bha  àth  na 
h-aimhne  gu  mòr  air.  atadh  le  fliuichead  na  h-aimsir.  Ach  chaidh 
an  armailt  uile  thairis  an  oidhche  sin  fèin,  air  eagal  gu  'm  fàsadh  i 

ni  bu  ro  dhoimhne.  'N  uair  a  fhuair  iad  gu  taobh  Alba  de  'n  amh- 
ainn,  thog  iad  iolach  aoibhneis  air  son  an  casan  fhaotainn  a  ris  air 
fraoch  Alba.  Bha  faothachadh  aig  na  Sasunnaich  a  nis  o  'n  uamhas 
a  ghabh  iad  roimh  na  Gàeil.  'S  gann  a  gheibhear  saimpleir  sam 
bith  'an  eachdraidh  co  soilleir.air  a'  bhoil  a  chuireas  tnù  no  farmad 
air  inntinnibh  dhaoine,  'sair  co  ullamh  's  a  ni  sin  iad  gus  a'  bhreug 
a  labhairt  's  a  chreidsinn,  ris  na  seanachasaibh  breugach  a  bha  na 
paipeirean  naigheachd  Sasunnach  a'  sgaoileadh  feadh  na  t\re  's  an 
àm  ud.  O  nach  urrainn  sinn  leudachadh  orra  sin,  aithrisidh  sinn 
mar  aon  eisimpleir  an  comh-labhairt  a  bh'  eadar  Lochiall  agus  bean 
an  tighe  's  an  do  thog  e  'chairtealan  an  dà  là  bha  iad  'an  Derbi. 
~'N  uair  a  chaidh  e  steach  do  'n  tigh  thuit  a'  bhean  air  a  glùinibh  's  le 
deuraibh  air  a  gruaidh  thuirt  i  ris  e  dh'fhàgail  a  dithis  leanaban 
beò,  ach  e  ga  marbhadh  fèin  'n  an  togradh  e.  Thuirt  an  Ceann- 
feadhna  rithe  an  robh  i  'na  cèill?  Fhreagair  ise  gu'n  robh  na  h-uile 
duine  na  'measg-san  a'  creidsinn  's  ag  ràdh  gu'n  robh  na  Gàeil  ag  ith- 
eadh  na  cloinne  bige.  Ghabh  e  'n  rian  bu  fhreagarraich  air  na 
smuainich  e  gu  ni-eigin  de  chlos  a  chur  oirre.  Chualas  i  'n  dèigh 
sin  a'  fosgladh  pris  'an  oisinn  de  'n  tigh  's  ag  ràdh  ris  a'  chloinn, 
"Thigibh  a  mach,  cha'n  ith  an  duin'  uasal  sibh!!!"  Bha  iomadh 
seanachas  eile  do  'n  t-seòrsa  so  air  an  aithris  aig  an  àra.  Ach  's  e 
th'  ann  ni  a  tha  ghnàth  a'  tachairt  do  dhaoinibh,  'n  uair  tha  'n  inn- 
tinnean  troimhe  chèile,  's  air  bhoil  le  gamhlas,  's  iad  mar  sin  a'  dean- 
amh  barrachd  croin  doibh  fèin  no  do  'n  mhuinntir  'an  aghaidh  am 
bi  iad  air  bhoil. 

11.  Thriall  feachd  a'  Phrionnsa  gu  tuath  o  amhainn  Easg  'nan 
trì  buidhnibh.  Chaidh'a'  chend  bhuidheann  a  steach  do  Ghlascho 
air  là  Nollag,  's  an  dara  buidheann  air  an  ath  là  fo  chomannd'  a' 
Phrionnsa  fèin.  Chuir  Teàrlach  cìs  air  Glascho  gu  eudach  'as 
caiseart  a  chur  air  an  fheachd.  An  uair  a  fhuair  e  na  daoin  'am 
brod  uidheam  thriall  e  gu  Sruileadh  air  an  treas  là  de  'n  bhliadhn' 
ùir,  1746.  Bha'n  t-arm  dearg  an  dèigh  sealbh  a  ghabhail  air  Dun- 
<eidin  roimhe  so,  's  bha  na  h-uiread  de  rèisimeidean  a'  brùchdadh 

a  nall  a  Sasunn  do'n  cheann-bhaile.  Ach  mu  'choinneamh  so  bha 
feachd  nach  bu  bheag  air  tional  aig  Peirt  'us  Sruileadh  le  càirdibh 
Theàrlaich,  o  dh'fhalbh  e  'Shasunn,  agus  gus  a  neart  a  mheudach- 
adh  leò  sin  's  ann  gu  tuath  a  thriall  e.  Thòisich  e  'n  toiseach  air 
sèisd  a  chur  ri  Sruileadh,  's  ris  an  daingneach  làidir  a  bh'ann;  ach 
mu'n  gann  a  rinn  e  ach  tòiseachadh  thriall  Seanalair  Hàlaidh  à 
Duneidin  leis  an  arm  dhearg  gu  là  blàir  a  thoirt  dha.  Dh'  fhalbh 
Teàrlach  gu  misneachail  gus  a  choinneachadh  mu  leth  na  slighe.  Air 
an  t-seachdamh  là  deug  de'n  mhìos,  dà  sheachduin  'an  dèigh  Glas- 
cho  fhàgail,  choinnich  Seanalair  Hàlaidh  's  am  Prionns'  a  chèil'  air 
sliabh  na  h-Eaglais  Brice.  Fhuair  na  Gàeil  an  toiseach  gu  mullach 
a'  chnuic,  's  bha  cothrom  a  bhruthaich  ac'  air  an  arm  dhearg. 
Agus  a  thuiileadh  airs  in  bha  cur  'us  cathadh  uamhasach  ann,  a' 
sèideadh  an  aghaidh  nan  Sasunnach.  Chuir  làmh  dheas  airm  a' 
Phrionns'an  teicheadh  air  làmh  chlì  Hàlaidh,  a  bha  mu'n  coinneamh ; 
ach  ghlèidh  làmh  dheas  an  airm  dheirg  an  làthrach  's  chuir  iad  air 
vtheicheadh  làmh  chll  an  airm  Ghàelich.  Ach  a  labhairt  na  fìrinn 
's  ann  air  taobh  a'  Phrionus'  a  bha  'bhuaidh.  Theich  an  Sean- 
alair  Sasunnach,  's  chuir  e  'phàilliun  ri  'theine,  's  dh'  fhàg  e  mòran 
treathlaich  chogaidh  as  a  dhèigh  a  thuit  'an  làmhaibh  a'  Phrionnsa. 
Cha  do  mharbhadh  de  na  Gàeil  ach  dà  fhear  dheug  thar  fhichead, 
agus  leònadh  mu  shea  fichead  fear.  Chaill  an  t-arm  dearg,  eadar 
na  mharbhadh  's  na  leònadh,  mu  thrì  ceud  fear;  agus  ghlacadh 
mòran  diubh  na  'm  prìosunaich.  B'e  Sìr  Raibeart  Mac  an  Rothaich, 
tighearna  Fòlais,  an  aon  duine  de  'n  arm  dhearg  a  bha  na  Gàeil  a' 
caoidh.  Fhuair  esan  adhlacadh  duin'  uasail  'an  cladh  na  h-Eaglais 
Brice. 


CAIB.  XLIII. 

An  uair  a  ehualas  'an  Lunuinn  mar  thachair  aig  an  Ijaglais  Bhric, 
thuit  misneachd  luchd-riaghlaidh  na  rìoghachd  gu  mòr.  Bha  iad 
'an  dùil  'n  uair  a  phill  na  Gàeil  air  an  ais  à  Sasunn  nach  robh  iad  a* 
dol  a  dheanamh  tuilleadh  tapaidh;  gu'n  robh  am  faobhar  air  maol- 
adh.  Bha  'n  ana-misneachd  mòr  a  rèir  sin  an  uair  a  chual  iad  mar 
a  dh'èirich  do  Sheanalair  Hàlaidh.  Rùnaich  luchd  comhairl'  a' 
ehrùin,  co  luath  's  a  fhuair  iad  fo  'n  anail,  nach  feudtadh  àrd 
chomannd  an  airm  Albannaich  fhàgail  aig  Ilàlaidh  ni  b'  fhaide, 
,-agus  gur  h-ann  a  dh'  fheumadh  Diùc  Chumberland  a  dhol  a  dh'  Alba, 
's  an  cogadh  a'  leantuinn  an  aghaidh  nan  ceannairceach.  Chuir  an 
Diùc  aghaidh  air  Alba  gun  dàil,  'sràinig  e  Duneidin  air  an  deich- 
eamh  là  fichead  de  threas  mìos  a'  gheamhraidh.  Ghrad  thòisich  e 
air  cur  an  airm  'an  uidheam  air  son  marsail  an  aghaidh  nan  Gàel; 
agus  air  an  ath  là,  thriall  e  fèin  air  an  ceann  thun  na  h-Eaglais 
Brice,  's  o  sin  gu  Sruileadh.  Bha  còrr  'us  deich  mìle  fear  feachd  fo 
a  chomannd'  eadar  Ghearmailtich  'us  eile.  Bha  Teàrlach  air 
cluinntinn  gu'n  robh  'n  Diùc  a'  tighinn,  's  bha  e  'rùnachadh  cath  a 
chur  air  mar  chuir  e  air  Seanalair  Hàlaidh.  Ach  bha  mòran  de 
'chuid  daoin'  air  dol  dhachaidhan  deigh  blàr  na  h-Eaglais  Bric  le'n 
cuid  creiche  's  air  son  aobharan  eile.  Chumna  cinn-fheadhna  comh- 
airle  chogaidh  's  dh'  èignich  iad  Teàrlach  gu  teicheadh  do  'n  taobh 
tuath  leis  na  bh'  aige  de  fheachd,  's  gu'm  biodh  e  ni  b'  ullaimh  fo 
dheireadli  an  earraich  air  son  deannal  a  thoirt  air  an  arm  dhearg. 
Bha  Teàrlach  co  ain-deònach  air  a  dhol  a  tuath  's  a  bha  e  air  Sasunn 
"  fhàgail.     Ach  b'  èigin  geilleaclh  do  na  cinn-fheadhna.     Thriall  an 

t-arm  Gàelach  gu  tuath  air  a'  cheud  là  de  cheud  mhìos  an  earraich 
'n  an  dà  bhuidhinn.     Grhabh  aneachraidh  an  rathad  mòr  tre  Mhon- 
tròs  'us  Abaraidhean,  's  na  coisichean  an  rathad  àrd  tre  Bhraigh- 
Marr.     Bha  Teàrlach  fèin  air  cheann  na  cuideachd  so.     Air  an 
t-seatheamh  là  deug  de'n  mhios  ràinig  e  Tigh  na  Mòidhe,  mu  thuair- 
€am  sea  mìle  deug  o  Inbhernis.    Bha  bain-tighearna  Mhic  an  Tòis- 
ich  ro  dhìleas  do  aobhar  Theàrlaich  ged  a  bha  'fear  's  an  arm 
dhearg.      Bha  Teàrlach  air  son  beagan  làithean  a  chur  seachad 
's  an  fhàrdoieh  so.     Chuala  Morair  Loudon  a  bh'  air  cheann  nan 
Oàel  a  bha  dìleas  do  'n  rìgh,  an  Inbhernis,  gu'n  tàiuig   Teàrlach 
thun  na  Mòidhe  gan  còmhladh  ris  ach  prasgan  beag  dhaoine.    Rinn 
am  Morair  air  son  Teàrlach  a  ghlacaclh.     Dh'  fhalbh  e  le  cuig  ceud 
deug  fear  gu  tighinn  air  gun  fhios  feadh  na  h-oidhche.  Ach  chuir  ban- 
charaid  eigin  teachdair  à  Inbhernis  a  dh'  innseadh  sin  do  'n  bhain- 
tighearna.     Grhabh  an  teachdair  aithghearra  talmhainn,  's  bha  e  aig 
a'  Mhòidh  'an  trà  gu'n  do  chuir  a'  bhain-tighearna  gobha  dubh  na 
Mòidhe  le  seisear  fear  mar  fhreiceadain  timchioll  air  an  tigh  mu  'n 
tigeadh  baoghal  thun  a'  Phrionnsa.   Chuir  an  gobha  na  daoine  's  an 
òrdugh  a  b'  fhearr  a  ghabhadh  deanamh.     Cha  b'  fhada  bha  iad  a' 
feail-fholuch  'nuair  a  chualas  piobaireachd  an  airm  a'  teannadh  riu. 
'jS"  uair  a  bha  'm  pìobaire  mu  uidh'  urchair  gunna  dhoibh  loisg  an 
gobha  'n  urchair  a  bha  'na  mhusgaid  fein,  's  rinn  càch  an  ni  ceudna, 
Js  ghrad  èirich  e  dheanamh  sguilm  dheas-bhriathrach  mar  a  toirt 
-orduigh  do  na  Dòmhnullaich,  Clann  Chatain,  's  na  Frisealaich.    Bha 
peileir  air  dol  's  a'  phìobair  a  bh'  air  thoiseach,  a  chuir  an  ceòl  'na 
thàmh.   'Shaoil  leis  na  Gràeil  aig  Loudon  gu'm  b'e  Lochiali  no  fear 
eigin  eile  de  na  cinn-fheadhna  bh'  ann,  's  ghr ad  phill  iad  air  an  ais  a' 
saltairt  air  a  chèile.    Bha  'n  oidhche  co  dorch'  's  nach  bu  lèir  dhoibh 
cia  lion  a  bh'  air  an  tòir.     Bha  cuid  anns  an  fheachd  sin  a  chunnaic 
'mòran  cogaidh,  ach  a  dh'  aidich  nach  fac  iad  ruaig  riamh  co  dòr- 
ninneach  ri  ruaig  na  Mòidhe.    'N  uair  a  fhuair  am  Prionns'  a  chuid 
daoine  ri  cheile  beagan  làithean   an  deigh  sud,  chaidh  c  stcach  a 
dh'Inbhernis  a  thoirt  a  mach  tòrachdna  h-ionnsuidh  a  thu^adh  air 

'an  tigh  na  Mòidhe.  Ach  theich  am  Morair  a  null  air  Port  Cheasaig^ 
do  Shiorrachd  Rois,  's  dh'  fhàg  e  Inbhernis  fo  mheachainn  a' 
Phrionnsa  fèin. 

2.  Stad  Uilleam,  Diùc  Chumberland,  beagan  ùin'  ann  am  Peirt, 
'an  dèigh  do  na  Gàeil  an  taobh  tnath  thoirt  orra.    Bha'n  aimsir 
co  f uar  's  nach  b'  urrainn  an  t-arm  dearg  aghaidh  a  thoirt  air 
beanntaibh  na  Gàeltachd.      Ach  an   dèigh   tearc   sheachduinean 
thriall  e  gu  Abaraidhean,  a  ràinig  e  air  an  t-seachdamh  là  deug 
de  cheud  mhìos  an  earraich.    Mu'n  àm  so  bha  còmhnadh  sluaigh  'us 
airgid  air  tighinn  as  an  Fhraing  gu  Teàrlach.     Thàinig  an  loDg  a 
ghiùlain  iad  gu  Ceann  Phàdruig.    Thàinig  tearc  de  na  h-oifigich  air 
tìr  le  rud  de'n  airgiod,  ach  mu'n  do  thàrr  an  còrr  air  tighinn  gu  tìr 
bha  Diùc  Uilleam  rompa.      Chaidh  pàirt  diubh  a  ghlacadh  's  an 
cur  do  Lunuinn,  's  phill  an  soitheach  do'n  Fhraing  leis  a'  chuid  eile. 
Goirid   an  dèigh  sin  chuir  na    Sasunnaich   as  an  rathad   soith- 
each  eile  d'am  b'  ainm  "  Prionns'  Teàrlach,"  air  bòrd  an  robh  ceud 
gu  leth  fear  feachd  air  son  a'  Phrionnsa,  agus  deich  mìle  Punn 
Sasunnach.     Bha  long  chogaidh  ga  ruagadh 's  a'  chuan  a  tuatì  , 
agus  an  dèigh  ruith  le  cheile  tre'n  chaol,  eadar  Arcu  agus  tir-mòr, 
ruith  na  seòladairean  an  soitheach  air  tìr  air  tràigh  Mhealnais,  an 
Tunga  Mhic  Aoidh,  's  chaidh  iad  fèin  's  na  saighdearan  air  tir  leis 
an  airgiod.     Thog  iad  orra  do  Inbhernis  an  là  air-na-mhàireach, 
ach   ghlacadh  iad   leis  na  Cataich  'sle  daoinibh  Mhorair  Mhic 
Aoidh,  'us  saighdearaibh  Loudoin  a  bh'  air  am  fuadachadh  a  null  do'n 
dùthaich  sin.     Chaill  am  Prionnsa  mar  so  na  daoine  's  an  t-airgiod. 
Air  an  ochdamh  là  de  mhìos  deireannach  an  earraich  dh'fhàg  Diuc 
TJilleam  Abaraidhean  agus  thriall  e  gu  tuath,  agus  air  a'  chuig- 
eamh  là  deug  ràinig  e  Inbher  Narainn,  far  an  do  champaich  an 
t-arm  an  oidhche  sin.     B'  e  sin  co-ainm  là  breith  an  Diùc,  agus 
roinn  e  air  gach   saighdear  's  an   fheachd  cuibhrionn   arain  'us 
chàis  'us  bhranndaidh,  's  thòisich  iad  air  fleadhachas.     Bha  càbh- 
lach  a'  leantuinn  an  Diùc  ris  an  oirthir  le  biadh  'us  deoch  mar  a 
dh'fheumadh  an  t-arm  a  chur  air  tìr. 

3.  Bha  tròmlach  feachd  a'  Phrionnsa  'na  luidh'  'an  Inbhernis  aig 
an  àm  so,  agns  gu  mòr  air  a  lagachadh  le  cuid  diubh  a  bhi  air 
ggaoiieadh  feadh  na  dùthcha  mu'n  cuairt  a  dh'fhaicinn  an  teagh- 
laichean,  's  a  thional  bìdh,  's  air  cheann  seirbhis  a'  Phrionns'  ann, 
an  caochladh  àitibli.  Bha  buidheann  diubh  air  dol  a  Chataobh  a 
sgapadh  rèisimeid  Loudoin,  's  cha  robh  iad  air  pilleadh  fathast. 
Bha  Cluainidh  Mac  Phearsoin,  le  mìle  de  'luchd-leanmhuinn  agus 
an  coimhearsnaich,  air  dol  d'a  dhùthaich  fèin  air  son  gu'm  biodh  e 
ni  b'fhusadh  dhoibh  beathachadh  fhaotainn  'an  sin.  Bha  dùil 
gu'm  pilleadli  iad  so  uil'  'an  ùine  ghoirid.  Ach  air  a  lagachadh 
's  mar  a  bha  feachd  Theàrlaich  rinn  e  air  son  là  blàir  a  chumail  ris 
an  Diùc  leis  na  bh'  aige  de  armailt.  Agus  leis  an  rùn  sin  tharruing 
e  mach  am  feachd  a  Inbhernis  air  feasgar  a'  cheathramh  là  deug, 
an  uair  a  chual  e  gu'n  robh  an  t-arm  dearg  a'  dlùthachadh.  Air 
an  ath  là  thriall  na  Gàeil  gu  Druim  Usaidh,  dà  mhìl'  an  ear  air 
Caisteal  Chuil-Fhodair.  Ged  a  bha  'm  feachd  deònach  air  Teàr- 
lach  a  leantuinn,  gidheadh  bha  na  h-oifìgich  an  aghaidh  dha  blàr  a 
sheasamh  ris  an  Diùc  's  an  staid  'san  robh  an  t-arm;  an  dà  chuid, 
beag  'an  coimeas  ris  an  arm  dhearg,  agus  gann  a  bhiadh.  Ach 
mar  a  bha'nt-olc  'an  dàn  do  Theàrlach  's  d'a  theaghlach  cha  ghabh- 
adh  e  comhairle  nan  oifigeach,  aon  chuid  gu  teicheadh  rud  beag 
gu  taobh  sam  bith,  's  dàil  a  chur  's  a'  bhlàr,  no  gu  làthrach  a  rogh- 
nachadh  a  b'  fhàbharaiche  do  na  Gàeil,'  s  a  bu  neo-fheagaraiche 
do'n  arm  dhearg  na  Monadh  Chuil-Fhodair. 

Fadheòidh,  an  uair  nach  gabhadh  Teàrlach  seòladh  sam  bith  ach. 
a  thoil  fèin  's  na  nithibh  ud,  rùnaich  e,  le  còmhnadh  nan  oifigeach, 
ionnsuidh  a  thoirt  air  feachd  an  Diùc  feadh  na  h-oidhche.  Bha  'n 
t-àit'  an  robh  e  air  campachadh  mu  dheich  mìl'  o  Chuil-Fhodair, 
Bha  Teàrlach  agus  Morair  Seòras  Muireach  'an  dùil  gu'n  ruigeadh, 
iad  an  t-àite  sin  roimh  dhà  uair  's  a'  mhaduinn,  's  gu  'n  cuireadh 
iad  an  t-arm  dearg  thun  na  ruaige  gu  furasda.  Dh'fhalbh  iad  mu 
ochd  uairean  a  dh'oidhche,  ach  bha  'n  triall  co  mall  le  olcas  an 
rathaid  a  ghabh  iad,  's  nach  do  ràinig  iad  gus  an  robh  solus  na 

JB 

maidne  gu  briseadh.  Cha  robh  maith  smnaineachadh  air  tòiseach- 
adh  air  an  arm  dhearg  an  uair  sin.  Phill  iad  air  an  ais  air  a' 
chenm  cheudna,  gun  dad  ach  an  sgìos  air  son  an  turuis.  Cha  'n  e 
mhàin  gu'n  robh  easbhuidh  codail  's  mòran  sgìos  air  an  armailt  air 
maduinn  an  là  fhuiltich  so,  bha  easbhuidh  bìdh  orra  mar  an 
ceudna.  Chaidh  cuid  de'n  eachraidh  do  Inbhernis  a  dh'iarraidh  ùrach- 
aidh  bìdh  dhoibh  fèin  's  do'n  ainmhidhibh.  Luidh  mòran  diubh  sìos 
air  an  achadh,  air  toirt  thairis  le  sgìos  'us  ocras;  thòisich  caid  air 
glacadh  'us  marbhadh  bheathaichean  chaorach  a  bha  's  a'  choimh- 
earsnachd,  's  ga'n  deasachadh.  Fhuair  Teàrlach  fèin  beagan  bìdh 
'us  deoch  'an  Caisteal  Chuil-Fhodair.  B'  e  so  giullachd  feachd  a' 
Phrionns'  air  toiseach  an  là  ainmeil  ud,  air  an  16  de'n  mhios. 

5.  Chuala  Teàrlach  mu  ochd  uairean  's  a  mhaduinn  gu  'n  robh. 
feachd  an  Diùc  ri  tighinn.  Loisgeadh  urchair  gunna  mhòir  an  sin 
gu  rabhadh  a  thoirt  do  na  saighdearaibh  tional  as  gach  àit'  an 
robh  iad.  'An  ceann  ghreis  chunncas  an  t-arm  dearg  a'  tighinn 
air  aghart  'an  òrdugh  catha.  Bhuaileadh  gach  druma  's  eile  gus 
na  bha  ri  'm  faotainn  de  na  Gàeil  a  chur  an  òrdugh.  Cha  robh 
ann  gu  lèir  dhiubh  ach  cuig  mile  fear.  Na  'm  biodh  Teàrlach  air 
faotainn  an  f heachd  gu  h-iomlan  cruinn,  bhiodh  naoi  mìle  aig'  air  a 
chuid  bu  lugha.  Bha  e  furasda  gu  leòr  dha  cath  a  leigeadh 
seachad  an  là  ud,  na  'm  b'e  sin  a  thoil.  Mu  'n  àm  an  robh  an  t-arm 
dearg  faisg  air  an  àìt'  a  thogail  mu'n  coinneamh,  bha  feachd  a' 
Phrionns'  'n  an  òrdugh.  Chaidh  iad  'n  an  dà  chuideachd.  Ghabh 
Morair  Seòras  Muireach  comannda  na  ceud  chuideachd,  agus 
Morair  Iain  Drumaind  comannda  na  cuideachd  eile.  B'  àbhaist 
do  na  Dòmhnullaich  anns  gach  blàr  o  là  Allt  a'  Bhonnaich  a  bhi 
aìr  an  làimh  dheis.  'S  ann  air  an  làimh  chlì  a  chuireadh  iad  là 
Chuil-Fhodair,  co  dhiùbh  is  ann  le  meud  na  cabhaig  a  thachair  sin, 
's'nach  robh  ùin'  ann  gu  bhi  toirt  cuid  de  na  fmeachan,  sgapta  mar 
bha  iad,  gu  àit'  eil'  ach  far  an  do  thachair  do  thròmlach  a'  chinn- 
•  idh  a  bhi  aig  an  àm,  no  is  "ann  le  leth  bhreth  cuid  de  na  h-oifigich 
a  thachair  e,  ag  iarraidh  urraim  na  làimhe  deis  a  thoirt  do  thrèibh 

eìl'  aig  nach  robh  e  roimlie  sin.     Ghabh  na  Dòmhnullaich  so 
gu  h-olc,   's  bhagair   iad  nach  deanadh  iad  car.      'N  uair  a 
bha  'n  dà  armailt  mar  so  a'  tighinn  gu  maith  dlù  air  a  chèile, 
shèid  garbh   fhras  chlachan  meallain  dìreach  an  aghaidh  nan 
Gàel.     Thug  iad  oidhirp  an  sin  air  taobh  an  fhuaraidh  fhaot- 
ainn  air  na  Sasunnaich.      Ach  bha  na  Sasunnaich  a'  gluasad 
mu  'n  coinneamh  air  sheòl  's  nach  bu  chomasach  dhoibh  taobh  an 
fhuaraidh  fhaotainn.     An  dèigh  greis  chòmhstrl  mar  so,  thàinig 
an  dà  armailt  a  dh'  ionnsuidh  an  dearbh  shuidheachaidh  's  an  robh 
iad  roimhe.     Thòisich  an  cath  le  gunnaidhibh  mòr'  air  gach  taobh, 
mu  uair  an  dèigh  mheadhon  là.     Bha  mòran  aig  an  arm  dhearg 
dhiubh  sin  a  bharrachd  air  na  bh'  aig  Teàrlach,  agus  bha'n  cus- 
paireachd  mòran  ni  b'  fhearr.     Loisg  taobh  a'  Phrionnsa  mu  cheud 
urchair  gun  dad  a  dheanamh  air  an  nàmhaid  ach  aon  duin'  a  leòn- 
-adh ;  ach  bha  na  gunnaidhean  Sasunnach  a'  deanamh  sgathadh 
uamhasach  air  na  Gàeil,  's  bha  iadsan  a'  fàs  ro  mhì-f hoighidneach 
nach  robh  iad  a'  faotainn  òrduigh  ruith  mar  a  b'  àbhaist  an  agh- 
aidh  an  nàmhaid.     'N  uair  a  bha  Morair  Seòras  Muireach  ullamh 
gus  an  t-òrdugh  a  thoirt  leum  Clann  Mhic  an  Tòisich  air  aghart 
thun  an  nàmhaid.     Ach  threòraich  Morair  Seòras  air  an  agharfc 
na  rèisimeidean  eil'  a  bh'  air  an  làimh  dheis  diubh  sin,  's.  bha  iad 
thall  aig  an  nàmhaid  le  ceum  cabhagach ;  ach  anns  an  dol  air  agh- 
art  f huair  iad  làdaichean  uamhasach  de  ghunnaidhean  mòra  's  de 
ghunnaidhean  caola,  leis  an  robh  an  sreatha  gu  mòr  air  an  tanach- 
adh.     Chuir  sin  'an  tomhas  as  an  òrdugh  iad.     Ach  ghabh  iad 
rompa  'sbhuail  iad  co  cumhachdach  a'  cheud  sreath  de'n  arm 
dhearg  a  choinnich  riù  's  gu  'n  do  ruaig  iad  an  còrr  nach  do  mharbh 
iad  diubh  air  an  ais  gus  an  dara  sreath.    Ach  sheas  an  dara  sreath 
an  àite,  's  an  dèigh  làdach  a  losgadh  'an  eudan  nan  Gàel  sheas 
iad  aca  le  'm  bèigileidibh.     Rinn  iad  marbhadh  uamhasach  air  a 
chèile.     0  nach  robh  na  Gàeil  ach  tearc  'an  àireamh  a  nis  fhuar- 
adh  làmh  an  uachdar  orra.    Bha  stad  air  a  chur  air  neirt  a  chatha 
le  sud  fèin.     B'  e  àireamh  ro  thèarc  de  'n  chuideachd  ud  a  fhuaip 

air  an  ais  le  'm  beatha.  Bha  na  Dòmhnullaich  air  an  làimh  chll  a* 
faicinn  so  uile  gun  ghluasad  air  an  taobh  fèin.  'Nuair  a  chunn- 
aic  iad  gu  'n  d'  fhuaradh  làmh  an  uachdair  air  an  làimh  dheis  gu 
buileach,  tharruing  iad  air  an  ais  thun  na  dara  buidhn'  a  bha  fagas 
doibh  air  an  cùlaobh.  Chaidh  Fear  na  Ceapaich,  an  ceannard,  air 
aghart  le  prasgan  beag,  ach  mharbhadh  e.  Ach  'n  uair  a  fhuair 
Diùc  Chumberland  na  sreathan  a  bhriseadh  'na  fheachd  fèin  air  an 
deanamh  suas  le  saighdearaibh  eile,  thug  e  òrdugh  do  'n  each- 
raidh  feachd  a'  Phrionns'  a'  chuairteachadh  o'n  taobh  chùil. 
9N  uair  a  thuig  na  Gàeil  so,  thionndaidh  iad  air  falbh  gu  teich- 
eadh.  Dh'  oidhirpich  Morair  Elcho  a  thoirt  air  Teàrlach  e  ga 
chuir  fèin  air  ceann  na  bha  slàn  fathast  de  'n  fheachd  'us  ionn- 
suidh  a  thoirt  air  an  dara  ceann  de  armailt  an  Diùc.  Ach  thug 
Sheridan  agus  0  Sulibhan  air  gun  sin  a  dheanamh.  Bha  làmh 
dheas  'us  chlì  an  airm  a  nis  air  tionndadh  an  cùl  air  an  nàmhaid 
agus  air  teicheadh.  Agus  rug  Sulibhan  air  srèin  an  eich  aig 
Teàrlach  gus  a  threòrachadh  air  falbh  dheth  'n  àraich. 

6.  Bha  'bhuaidh  gu  h-iomlan  air  taobh  an  airm  dheirg.  Cha. 
do  mhair  a'  mhire-chath  ach  mu  dhà  f  hichead  mionaid.  Theich, 
feachd  a'  Phrionnsa  'n  an  dà  bhuidhinn,  àon  diubh  gu  deas,  seachad 
air  uisge  Narainn,  agus  an  aon  eile  gu  bail'  Inbhernis.  'N  uair  a 
fhuair  an  eachraidh  Sasunnach  'an  òrdugh,  an  ddigh  troimhe 
chèil'  a'  bhlàir,  lean  iad  'n  an  dà  bhuidhinn  an  dèigh  nan  GàeL 
B-àinig  buidheann  diubh  sin  am  beul-àth  'an  uisge  Narainn  's  sheas 
iad  roimh  na  Gàeil  gus  an  cumail  air  an  ais.  Chaidh  a'  bhuidheann 
eil'  air  tòir  na  muinntir  a  ghabh  rathad  Inbhernis.  Bha  eagal  aca 
roimh'n  mheud  de  'n  armailt  's  a  lean  dlùth  ri  chèile  's  an  ruaig; 
ach  ghearr  iad  sios  mòran  de  'n  f  headhainn  a  bha  dol  air  leth  o  'n 
mhòr  chuideachd,  's  mharbh  iad  cuid  de  shluagh  na  duthcha,  aig 
nach  robh  armachd  idir,  a  thàinig  le  neònachas  a  dh'  fhaicinn  a' 
bhlàir.  Cha  d'  rinn  eachraidh  a'  Phrionns'  a  bheag  sam  bith  a 
dhion  do  'n  fheachd  aon  uair  's  gun  do  theich  iad.  A'  chuid  diubh 
nach  do  mharcaich  air  falbh  còmhladh  ri  Teàrlach  fèin,  ruith  iad 


BLAR  CHUIL-FHODAIR.  389 

air  falbh,  gu  iad  fèin  a  dhionadh.  'N  uair  a  ràinig  na  coisiehean 
&  ghabh  gu  deas  uisge  Narainn,  bha  'n  eachraidh  Sasunnach  air 
faotainn  rompa,  's  na  'n  seasamh's  a'  bheul-àth  gus  an  cumail  air  an 
ais.  Ach  bha  luchd  nam  breacan  co  colgail,  neo-sgàthach,  a'tighinn 
air  an  aghart's  gu'ndo  rinn  na  Sasunnaichbeàrna'n  an  reang  troimh 
na  leig  iad  seachad  iad  gun  ghrabadh.  Ach  thug  aon  trùpair 
ionnsuidh  air  fear  de  'na  Gàeil  a  chumail  air  ais  an  dèigh  chàich. 
Thog  an  Gàel  a  chlaidheamh  air  a  ghualainn  's  thug  e  'n  trùpair 
gu  talamh  leis  an  aon  bhuille.  Cha  d'  fhoghainn  leis  a  bheatha 
thoirt  air  falbh,  ach  chròm  e  os  a  cheann  gus  an  t-uaireadair  òir  a 
spionadh  dheth  's  a  chur  'na'  phòcaid  fèin.  Bha  na  trùpairean  eile 
gabhail  alla  ri  tapachd  an  t-seòid  so  gun  ghrabadh  sam  bith  a  chur 
air,  mu  'n  dùisgeadh  iad  fearg  na  cuideachd  lionmhoir  eil'  a  bh'  air 
thoiseach  air. 

7.  Cha  d'  fhuaradh  a  mach  riamh,  le  cinnteas,  fior  àireamh  na 
chaidh  a  mharbhadh  'am  blàr  Chuil-Fhodair.  A  rèir  a'  chunntais 
a  chuir  seirbhisich  an  rìgh  a  mach  cha  do  mharbhadh  de  'n  arm 
•dhearg  ach  mu  leth  cheud  fear,  agus  mu  dhà  cheud  'us  trì  fichead 
a  leònadh.  Agus  bha  cuid  a'  deanamh  a  mach  aig  an  àm  gu'n  do 
chaill  na  Gàeil  mu  dhà  cheud  deug  gu  leth ;  b'  e  sin  ceithreamh 
earann  na  h-àrmailt,  agus  gu'n  robh  so  a  filleadh  a'  stigh  ann  na 
mharbhadh  air  an  ruaig  agus  na  mhort  saighdearan  an  Diùc  de  'n 
mhuinntir  leònt'  'am  fuil  fhuair  an  dèigh  a'  bhlair.  Tha  e  gus  an 
diugh,  's  bithidh  anns  gach  linn,  sgreataidh  ri  leughadh  na  dhòirt- 
eadh  de  fhuil  nan  Gàel  leònta  le  òrdugh  Dhiùc  Uilleim  'an  dèigh 
a'  bhlàir.  Fad  thrì  là  bha  'chuid  saighdearan.  a'  tional  ri  chèile  na 
gheibheadh  iad  de  dhaoine  leònta  's  a  choimhearsnachd  agus  ga  'n 
casgradh  na  'm  ficheadaibh  's  an  aon  àite.  'An  dèigh  am  peileir  a 
chur  annta  bha  iad  a'  cur  nan  eanchainnean  asda  le  stoc  a'  ghunna. 
Bha  cleachdadh  Dhiùc  Uilleim  's  na  h-uile  ni  eil'  a  rèir  so  'an 
dèigh  a'  bhlàir.  Thug  na  h-Albannaich  am  Feòladair  air  mar 
f  hrith-ainm  air  son  co  cìocrach  's  a  bha  e  gu  fuil  a  dhòirteadh, 
's  dh'  aidich  a  luchd  dùthcha  fèm  gu  'n  robh  an  t-ainm  freagarrach. 

I 

Fhuair  e  sealbh  air  mòran  de  threathlaich  chogaidh  Theàrlaich; 
agus  ghlacadh  àireamh  de  'chuid  bhrataichean  air  an  àraich,  a 
chaidh  a  chur  gu  ruig  Duneidin  agus  a  losgadh  leis  a  chrochadair 
aig  crois  a'  bhaile. 

Chuireadh  iomadh  blàr  'an  Alb'  a  b'  fhuiltiche  na  blàr  Chuil- 
Fhodair,  eadhon  leis  gach  brùidealachd  a  thaisbein  an  Diùc 
'an  dèigh  an  là.  Ach  cha  do  chuireadh  blàr  riamh  ann,  mur 
robh  Allt  a'  Bhonnaich  'na  aonar,  is  mò  ris  an  robh  an  urra, 
'a  is  mò  a  thàinig  'na  lorg,  na  blàr  Chuil-Fhodair.  Bha  mis~ 
neachd  an  t-sluaigh,  feadh  Bhreatuinn  uil'  air  tuiteam  gu  h-ana- 
barrach  leis  an  tomhas  de  shoirbheachadh  a  bh'  aig  Teàrlach  's  an 
dà  bhlàr  a  chuir  e  roimhe  sud,  'sna'm  biodh  am  fear  so  air  dol 
leis,  bha  'rèir  coslais,  an  rìoghachd  air  dol  gu  mòr  troimhe  chèile. 
Ach  'n  uair  a  chaill  e  là  Chuil-Fhodair  co  buileach,  bha  sluagh  na 
rìoghachd  mar  mhuinntir  a  fhuair  saorsa  o  eallach  ro  thròm. 
Ach  's  e  rinn  mòr  là  Chuil-Fhodair  gu  h-àraidh,  aig  an  àm  ud  agus 
o  sin  a  mach  gu  bràth,  gu'n  robh  dòchas  teaghlaich  nan  Stiùbhart- 
ach  gu  h-iomlan  's  am  feasd  air  a  ghearradh  as.  Fhuair  'us  ghabh 
Diùc  Uilleam  uiread  de  chothrom  air  a'  Ghàeltachd  an  dèigh  an  ìk 
ud,  's  gu  'n  tàinig  e  gu  bhi  'na  ni  eu-comasach  gu'n  èireadh  a 
leithid  de  cheannairc  tuilleadh  air  taobh  nan  Stiùbhartach. 

8.  Theich  Teàrlach  dheth  'n  àraich  le  àireamh  maith  eachraidh. 
Chaidh  iad  a  null  air  uisge  Naruinn  aig  àth  na  Fàile,  mu  cheithir 
mìl'  o  Chul-Fhodair.  Sheas  iad  an  sin  tacan  air  cnoc,  a'  cur  an 
comhairle  ri  'chèile  mu  ciod  bu  chòir  a  dheanamh.  Chomhairlich 
na  h-oifigich  do'n  Phrionnsa  na  ghabhadh  deanamh  a  thional  ri 
chèile  de'n  fheachd,  agus  iad  a  thoirt  nam  beann  orra,  far  am- 
feudadh  siad  iad  fèin  a  dhìonadh  o  fheachd  sam  bith  a  b'  urrainn 
an  rìgh  a  chur  'n  an  aghaidh,  gus  an  nàisgteadh  an  t-sìth  gu 
h-onarach  's  gu  fàbharach  dhoibhsan,  mur  faigheadh  iad  còmh- 
nadh  tuilleadh  o'n  Fhraing  no  'n  Spàinn.  B'  i  so  gun  teagamh 
an  aon  chomhairl'  a  bha  ceart,  agus  a  rèir  coslais,  a  bhiodh  soir- 
bheachail  dhoibhsan,  agus  feumail  do'n  luchd  dùthcha  na'm  biodh 

iad  air  a  gabhail.  Ach  mar  a  bha  Teàrlach  misneachail  thar 
tomhais  air  maduinn  an  là»j  uamhasaich  so,  bha  e  thar  tomhais 
ana-misneachail  air  an  fheasgar.  Cha  robh  e  'faicinn  teàrnadh 
ann  dha  fèin,  ach  le  teicheadh  gu  taobh  's  iar  na  Gàeltachd,  agus 
a  sin  do'n  Fhraing,  far  am  faigheadh  e  tuilleadh  sluaigh  a  bheir- 
eadh  deannal  eil'  air  an  arm  dhearg.  Chuir  e  uaith  an  eachraidh 
's  a  chàirdean  uil'  ach  seisear  no  mòr-sheisear;  's  leò  sin  chuir  e 
'aghaidh  air  taobh  's  iar  Alba.  Bha  'chuid  a  bha  cruinn  de  'n 
fheachd  gu  fuireach  ann  am  Bàideanach  gus  an  cluinneadh  iad 
naith  'an  dèigh  sin.  An  uair  a  chuir  Teàrlach  a  chùl  ri  'luchd 
leanmhuinn  air  an  dòigh  so,  cha  robh  còmhladh  ris  de  na  Gàeil 
aeh  aon  duine  d'am  b'  ainm  Imhear  Burc,  a  bha  greiseag  'na  Phor- 
tair  sràid  'an  Duneidin,  agus  aig  an  robh  beagan  Beurla.  Bha  e 
so  gu  bhi  'na  fhear-io.il  do  'n  Phrionns'  air  feadh  nan  garbh 
chrioch.  Threòraich  Burc  am  Prionnsa  gu  Gortulaig,  far  an  robh 
Morair  Lòbhat,  no  Mac  Shimidh,  mar  a  theireadh  iad  ris,  a'  tàmh- 
achd  aig  an  àm.  Cha  do  choinnich  am  Prionns'  agus  Mac  Shim- 
idh  riamh  gu  so,  ach  chuir  e  iomadh  teachdaireachd  a  dh'  ionn- 
suidh  Theàrlaich  o  thàinig  e  dh'Alba.  Cha  robh  ceann  feadhn' 
eil'  ann  co  lùbach  ri  Mac  Shimidh.  Bha  e  nis  'na  fhìor  sheann 
duine;  agus  bu  bhodach  eadar  dhà  cheathaim  e  da  rìreadh. 
Bhiodh  e  leis  an  rìgh,  's  bhiodh  e  leis  a'  Phrionnsa.  Thug  e  air 
a  mhac  èiridh  'an  aobhar  Theàrlaich.  Cha  robh  a'  cheud  choinn- 
eamh  so  glè  thaitneach ;  ach  co  dhiù  f huair  Teàrlach  's  a  chomh 
luchd  turuis  biadh  'us  deoch  'am  fàrdoich  Mhic  Shimidh,  agus  an 
dèigh  sin  ghabh  iad  an  turus  gu  Inbher-Garaidh.  Cha  robh  aon 
chuid  biadh  no  àirneis  's  an  teach  a  bha  'n  so,  agus  choidil  iad  air 
an  làr  'n  am  breacanaibh,  mar  a  bha  iad  sgìth  'an  dèigh  dà  f  hich- 
ead  mìle  choiseachd.  'An  dèigh  iasg  geal  a  ghlac  iad  's  an  amh- 
ainn  a  dheasachadh,  thog  iad  orra  mu  mheadhon  an  ath  là  gu 
Gleann  Peighinn,  ri  taobh  Loch  Arcaig,  far  an  do  chuir  iad 
seachad  an  pidhche  'an  tigh  Dhòmhuill  Chamshrpin.  ,  Qhuir  Teàr- 
kch  litir  à  so  do  Bhàideanach  thun  nan  ceann  feadhn',  iad  a 

sgaoileadh  o  chèile,  's  deanamh  air  an  son  fèin  mar  a  b'  fhearr  a 
dh'fheudadh  iad.  B'  èigin  do  na  fògarraich  bhochd  an  cuid  each. 
fhàgail  'an  Gleann  Peighinn,  agus  triall  d'an  cois  gu  Meàth  Poll, 
agus  o  sin  gu  Gleann  Biasdail,  faisg  air  an  àit'  an  tàinig  Teàrlach 
air  tìr  an  toiseach.  Dh'innseadh  dha  a  nis  gu  'n  robh  luingeas 
Shasunnach  's  a'  choimhearsnachd  air  son  a  ghlacadh.  Ach 
thairg  tighearn  òg  Chlann  Raonail  agus  càirdean  eil'  àite  foluich 
a  thogail  dha  anns  nach  bu  chomasach  do  nàmhaid  sam  bith  a 
lorgachadh.  Ach  cha  'n  fhanadh  e  idir  air  tir-mòr,  rùnaich  e  dhol 
a  mach  air  feadh  eileanan  Innse  Gall,  gus  e  fèin  a  chleth  'na 
measg  sin.  Fhuaradh  lorg  air  fear  Dòmhull  Mac  Leòid  a  mhuinn- 
tir  an  eilein  Sgiathanaich  a  bha  air  bith  am  Barraidh  ag  iarraidh 
suim  airgid  a  thàinig  air  tìr  thun  a'  Phrionns',  air  son  a  bhi  nis  'na 
f hear-iùil  dha  feadh  nan  ceàrnan  sin.  Fhuaradh  ochd-ramhach  bàt* 
'an  uidheam;  chaidh  Teàrlach  'sa  luchd-leanmhuinn  air  bòrd, 
's  mòr-sheisear  sgiobaidh,  air  an  t-seatheamh  là  fichead  de'n  mhlos. 
An  dèigh  gach  ni  f haotainn  ullamh  chomhairlich  Dòmhull  do  'n 
Phrionnsa  fuireach  an  oidhche  sin,  a  thaobh  coslas  ro  ghailbheach 
a  bhi  air  an  oidhche.  Ach  cha  'n  f  hsmadh  Teàrlach  car  aon  oidh- 
che  ged  a  rachadh  e  f èin  's  na  bha  còmhladh  ris  do  'n  doimhne. 
B'.èigin  falbh.  B'e  Dòmhull  an  stiùireadair.  Agus  mar  a  dh'  innis 
e  roimh  làimh,  thàinig  an  oidhche  gu  bhi  doinionneach  da  rìreadh. 
Bha  e  ag  ràdh^gu'm  b'  i  sud  an  oidhch'  a  V  eagalaich,  a  bha  e  riamE 
air  Chuan  Sgìth,  ged  a  bha  e  gu  tric  air  ais  's  àir  aghart  eadar 
mòr-thir  'san  t-Eilean  Fada.  Ach  'n  uair  a  shoilleirich  an  là  fhuair 
siad  iad  fèin  air  oirthir  Uidhist.  Chaidh  iad  air  tìr  ann  an  Rois- 
innis  's  a'  Bheinn  Mhaol.  Bha  ceithir  peicean  de  mhin  choirc  aca 
's  a'  bhàta.  Ghlac  iad  bò  a  ghrad  spad  iad,  's  dheasaich  iad  pàirt 
de  'feòil.  Mar  sin  rinn  iad  rian  air  a'  cheud  bhiadh  a  ghabhail  'san 
eilean  so. 

9.  Dh'fhan  Diùc  Uilleam  beagan  sheachduinean  'an  Inbhernis 
'an  dèigh  là  Chuil-Fhodair.  Ach  mu  mheadhon  ceud  mhìos  an 
t-samhraidh  chaidh  e  suas  do  Chille-Chuimein,  gu  bhi  ni  b'  fhaisg 

air  duthaich  nan  Seumasach.     Bli  i  armailt  a'  Phrionns'  an  dèigh 
an  daingneach  a  bha  'n  sin  a  leag  idh  gu  làr,  agus  b'  èigin  camp  & 
dheanamh  air  son  an  airm  dheirg.     A  so  thòisich  an  Diùc  a'  cur 
a  mach  buidhnean  shaighdearan  fcadh  na  dùthcha  mu'n  cuairt,  a 
Dhuineadh  do  na  cinn  fheadhn'  a  dh'èirich  le  Teàrlach,  a'  losg- 
àdh  's  a  chreachadh,  'sa  ghlacadh.  Bha  na  neo-chiontaich,  co  maitk 
ris  na  ciontaich,  a'  fulang  call  le  bhi  losgadh  an  tighean,  's  a  toirt 
air  falbh  an  cuid  sprèidhe.    Bha  dùil  aig  Diùc  Uilleam  gu'n  glacadh. 
aon  de  na  buidhnean  ud  am  Prionnsa  fèin,  agus  mar  nach  robh  e 
air  son  fhaicinn  beò,  thug  e  òrdugh  gun  iad  a  dheanamh  phrìos- 
nnach  idir,  a  bha  'filleadh  ann  gur  h-ann  a  mharbhadh  iad  na 
h-uil'  a  bha  coslach  ri  bhi  da  rìreadh  's  a'  cheannairc.    Agus  uaith 
so  chaidh  mòran  a  chur  gu  bàs  gu  neo-chiontach  air  son  iad  a  bhi 
teicheadh  o  na  saighdearaibh.    Ach  bha  cuid  de  na  h-oifigich  nach 
tug  ùmhlachd  do  'n  òrdugh  so  agus  a  thug  a  steach  mòran  phrìos- 
unach.      'N  uair  a  lìonadh  prìosunan  an  taobh  tuath   leò  sin, 
thòisicheadh  ga  'n  cur  a  Lunuinn  air  soithichibh  mall,  mì-ghoir- 
easach.    Bha  mòran  de  'n  t-sluagh  sin  a'  bàsachadh  air  an  taisdeal 
leis  an  droch  ghiullachd  a  bha  iad  a'  faotainn,  's  cothrom  aig  na 
seòladairibh  an  toil  fèin  a  dheanamh  riu.     Rinneadh  àireamh  mòr 
de'n  t-sluagh  chumanta  'na'm  prìosunaich,  ach  cha  do  thuit  de 
na  cinn-f headhn'  'an  làmhaibh  an  luchd  riaghlaidh  ach  seachdnar, 
— Iarla  Chròmpa,  Iarla  Chilmàrnoc,  Marcus  Thulibàrdin,  a  thàinig 
&  nall  còmhladh  ri  Teàrlach,  Morair  Morèna,  agus  Morair  L5bhat, 
-agus  Mr  Iain  Muireach,  an  Kùn-Chlèireach.     Fhuair  a'  chuid  eile 
<de  na  cinn  f headhn'  air  teicheadh  gu  cèin  thiribh  fa  leth  na  Roinn- 
Eòrpa,  no  air  iad  fèin  f  holuch  's  a'  Grhàeltachd  gus  na  nàisgeadh  an 
t-sìth.     Bha  Alb'  uile,  gu  h-àraidh  a'  Ghàeltachd,  air  a  cuairteach- 
adh  le  càbhlach  gus  na  h-uile  fear-fuadain  a  b'  urrainn  iad  a  ghlac- 
-adh ;  agus  thog  na  cinn-f headhna  'bha  dìleas  do  'n  rìgh  an  cuid 
daoine  gus  na  fògarraich  a  choinneachadh  anns  gach  ceàrna  de  'n 
tir  air  an  tugadh  iad  aghaidh.     Agus  b'  iongantach  a  chaidh  duin' 
idir  dhiubh  as.     Air  son  na  chaidh  a  thional  de  chreich  le  saigh- 

dearaibh  an  Diùc,  cha  robh  cunntas  idir  ga  chumail  air.  Bha 
maoin  nan  dùthchanna  fa  leth  's  a'  Ghàeltachd,  aig  an  àm  ud,  a' 
comh-sheasamh,  cha  mhòr  gu  h-iomlan,  ann  an  sprèidh.  Agua 
'an  àm  an  t-samhraidh,  bha  'n  tuath,  cha  mhòr  gu  h-iomlan,  'an 
nrra  ris  an  sprèidh  air  son  cumail  suas.  Agus  bha  mòran  diubfo 
a'  bàsachadh  leis  a'  ghort  'n  uair  a  thugadh  uatha  gach  creutair 
gluasadach  a  dheanadh  feum  do  dhuine.  Bha  sprèidh  co  lìon- 
mhor  air  an  tional  gu  coimhearsnachd  Chille-Chuimein,  'sgu'm 
biodh  air  uairibh  dà  mhile  mart  air  an  aon  dròbh ;  's  ceithir  chos- 
aich  eile  rèir  sin.  Thàinig  dròbhairean  à  Sasunn  le  sporanaibh, 
troma  'cheannach  na  sprèidhe  so.  Bhiodh  mart  no  each  air  leth- 
chrun,  's  caoraich  'us  gabhair  a  rèir  sin.  Bha'n  Diùc  a'  roinn  an 
airgid  so  air  na  buidhnibh  a  bha  trusadh  na  sprèidhe.  Bu  co  lòm 
an  lèir  sgrios  a  rinn  iad  air  Da  ceàrnaibh  ud  's  gu  bheil  neach  a, 
bha  Jna  shùil  fhianuis  air  na  thachair  a'  sgrìobhadh  gu  'm  feudadh 
duine  leth  cheud  mil'  fhalbh  gun  duine,  gun  ainmhidh,  gun  tigh 
fhaicinn,  ach  làthrach  loisgte.  Ged  a  bha  fulangais  an  t-sluaigh 
tròm,  cha  d'  èirich  a  dheanamh  dìoghaltais  air  na  saighdearaibh 
air  son  sud  uil',  ach  seachdnar  cheathairneach  Ghlinn  Moiristoin. 
Einn  iad  sin  iomadh  creachadh  air  na  creachadairibh.  Bha  iad 
air  iad  fèin  a  cheangal  ri  chèile  le  mionnaibh  nach  dealaicheadh. 
iad  ri  chèile,  's  gu'n  seasadh  iad  a  mach  gus  an  tigeadh  an  t-sìth.. 
Bhiodh  iad  air  uairibh  a'  dol  roimh  na  saighdearan  an  àite 
cumhang  's  a  losgadh  làdach  no  dhà  na  measg,  agus  an  sin  a'  doL 
air  ais  leis  an  sprèidh  gus  an  àit'  o  'n  tugadh  an  toiseach  iad. 
Dh'  fhalbh  an  Diùc  à  Cille-Chuimein  air  an  ochdamh  là  deug^ 
de  mhiosdeireannachan  t-samhraidh's  thàinig  rud-eigin  lasachaidh 
an  dèigh  sin  air  obair  a'  chasgraidh  's  a'  chreachaidh. 

10.  'An  ceann  beagan  làithean'an  dèigh  do  Theàrlach  'sdo 
'luchd  coimhideachd  tighinn  air  tìr  's  a'  Bheinn  Mhaol,  rùnaich 
iad  a  dhol  do  Steòrnabhagh  a  dh'iarraidh  soithich  anns  am  faigh- 
eadh  am  Prionns'  a  null  do  'n  Fhraing.  Air  an  taisdeal  sin,  mu'n- 
gann  a  bha  iad  leitheach  slighe  shèid  a'  ghaoth  gu  stoirmeil,  agus 

b'  èigin  doibh  dol  air  tìr  'an  eilean  Scalpaidh,  mu  choinneamh, 

Tairbeart  a  's  ear  na  h-Earadh.    Bha  Dòmhull  Mac  Leòid  eòlaeh. 

air  Dòmhull  Cairubeul,  tuathanach  an  eilein,  's  threòraich  e  'phàirt- 

idh  gu  tigh  an  duine  sin.     Chuir  siad  iad  fèin  fo  ainmibh  eile; 

b'  e  0  Sulibhan  athair  a'  Phrionnsa;  bu  cheannaichean  Arcach  iad 

a  chaill  an  long  air  an  Du-Irtich,  air  taobh  's  iar  Ile,  agus  bha  iad 

a'  dol  a  Steòrnabhagh  gu  soitheach  fharadh  a  bheireadh  dhach- 

aidh  iad.     Thug  an  Caimbeulach  a  bhàta  fèin  'an  iasad  do  Mhac 

Leòid  gu  dhol  air  an  turus  sin,  's  gu'm  fanadh  càch  far  an  robh, 

iad  gus  an  cluinneadh  iad  uaithe.     Air  an  treas  là  de  'n  MhàigL 

thàinig  fios  gu'n  do  shoirbhich  le  Dòmhull,  's  ghluais  na  falbhan- 

aich  uil'  air  an  turus;  ach  mar  a  b'  àbhaist  shèid  a'  ghaoth  gu  doin- 

inneach  'an  aghaidh  Theàrlaich,  's  an  àit'  a  dhol  timchioll  na  Pàiro' 

air  a' mhuir,  b' èigin  da   gabhail  a  steach  gu  Ceann  Loch  Shì- 

Phort,  agus  coiseachd  tarsuinn  a'  mhonaidh  gu  ruige  Steòrna- 

bhagh,  a  bha  còrr  'us  fichead  mìl'  uaithe,  feadh  oidhche  fhliuich, 

dhuirch.     Mu  mheadhon  an  ath  là  ràinig  a'  phàirtidh  Rudh' 

Aranais  air  bun  Loch  Steòrnabhaigh,  's  chuir  iad  fios  gu  Mac  Leoid 

e  thighinn  thuca  le  biadh.     Ghreas  an  Leòdach  gu  sin  a  dhean- 

amh,  's  threòraich  e  iad  gu  tigh  bain-tighearna  Chill-Duinn,  a  bha. 

tùineachadh.'an  Aranais  aig  an  àm.   Chuir  am  Prionnsa  's  a  chàird- 

ean  an  oidhche  seachad  'an  sin.     Ach  air  do  Mhac  Leòid  pilltinn. 

do  Steòrnabhagh;  fhuair  e  mòran  de  mhuinntir  a'  bhaile  fo  'n  arm- 

achd,  air  dhoibh  a  chluinntinn  o  mhinisteir  Uidhist  gu  an  robh  am 

Prionns'  air  tighinn  le  feachd  lìonmhor  a  ghlacadh  's  a  chreachadh. 

a'  bhaile.    Anns  a'  chàs  so  cha  d'  àicheadh  Dòmhull  nach  robh  am. 

Prionns'  air  tighinn,  ach  ars  esan  's  beag  a  tha'dh'  iomradh  aig  air 

tigh  no  bail'  a  ghlacadh.     'N  uair  a  thuig  na  Leòdhasaich  mar 

bhà,  thuirt  iad  nach  robh  iad  air  son  cron  sam  bith  a  dheanamh, 

air  a'  Phrionns'  ach  e  bhi  falbh.     Feudar  ainmeachadh  an  so  gu'n, 

robh  Mac  Coinnich  òg,  mac  an  fhir  a  leònadh  'an  Gleann  Seile,  air 

igurabhi  'na  Sheumasachyagus  aira'  chuid  fearainn  fhaotainn  air 

*iso'nchrun.     Chuir  e  fios  air  na  Leòdhasaich  roimhe  sud  gu^ 

ruige  Brathain  gu  dhol  a  chogadh.  'N  uair  a  thuig  iad  gur  h-ann 
an  aghaidh  a'  Phrionns',  cha  deigheadh  iad  idir  ann.  Phill  iad 
dhachaidh. 

11.  Cha'n  fhaigheadh  Teàrlach  a  nis  duin  a  dh'fhalbhadh leis. 
Bhris  an  sgiobair  ris  na  chùmhnantaich  Mac  Leòid  an  còrdadh, 
air  eagal  gu'm  biodh  e  air  a  ghlacadh  leis  an  luingeas  Shasunn- 
ach ;  's  cha  robh  maith  a  dhol  a  labhairt  ri  duin'  eile  mu'n  ghnoth- 
uch.  Mar  sin  b'  èigin  do  Theàrlach  'aghaidh  a  chur  air  fairge  le 
l)àta  beag  a'  Chaimbeulaich.  Bha  e  'rùnachadh  cumail  thun  na 
mòr-thir;  ach  mu'n  deachaidh  iad  fad  air  an  aghart  chunnaic  iad 
dà  luing  a'  tighinn  'n  an  coinneamh,  's  ruith  iad  suas  gu  bun 
Loch  Shì-Phort,  's  chaidh  iad  air  tìr  'an  eilean  Shì-Phort,  anns 
nach  robh  ach  tearc  de  iasgairean  a'  fuireach,  agus  a  bha  caoin- 
eachadh  an  cuid  èisg  air  an  leacaidh  an  uair  a  chunnaic  iad  am 
bàt'  a'  tighinn  gu  tìr.  Shaoil  leis  na  h-iasgairean  gu'm  bu  luchd 
preasaidh  a  bh'  annt'  a  chuir  an  dà  luing  ud  uatha,  's  thug  iad  an 
casan  leò,  a'  f àgail  an  cuid  èisg  air  an  sgaoi  ltich.  Chòmhnuich  am 
Prionnsa  's  a  luchd  leanmhuinn  ceithir  làithean  air  an  eilean  aon- 
aranach  so,  anns  a'  bhothaig  a  bh'  aig  na  h-iasgairibh,  agus  seòl  a' 
bhàt'  air  a  sgaoileadh  thairis  orr'  air  son  dìon.  Bha  iad  a'  deas- 
achadh  am  feumalachd  de'n  iasg  chaoin,  agus  bha  bain-tighearna 
Chill-Duinn  an  dèigh  bò  a  reic  riu,  agus  pailteas  siùcair  'us 
branndaidh  a  thoirt  doibh  a  nasgaidh,  agus  beagan  de  mhin 
choirce,  nithe  a  bha  ro  fheumail  doibh  aig  an  àm.  Air  an  deich- 
eamh  là  de'n  Mhàigh  sheòl  iad  air  aghart  do  Uidhist.  Thaghail 
iad  's  an  eilean  Ghlas,  no  Scalpaidh  mar  theirear  ris  a  nis,  gu 
Dòmhull  Caimbeul  a  phàigheadh  air  son  a'  bhàta.  Bha  ceathrar 
dhaoine  gà  'm  feitheamh  mar  bha  iad  a'  dol  gu  tìr.  Chuireadh 
Imhear  Burc  a  bhruidheann  ris  na  daoinibh  so,  ach  ciod  a  bh'  air 
an  aire.  Thuig  Imhear  gur  h-ann  air  son  am  bàta  a  ghlacadh  a 
bha  iad,  co  luath  's  a  thigeadh  i  air  tìr.  Ghrad  leum  e  steach, 
'sshàth  e  mach  o'n  laimrig  i  mu'n  do  thàrr  na  h-eascairdean 
grèim  a  dheanamh  oirre/    Mar  a  bha  iad  ag  iomradh  's  a  seòladh 

suas  oirthir  na  h-Earadh  bha  na  luingeas  Shasunnach  a  dlùthach- 
adh  riu,  's  a  cur  eagail  orra ;  's  b'  èigin  a  bhi  dol  a  steach  do  na 
geothachaibh  ga  'm  foluch  fèin.  Tha  luchd  eachdraidh  na  codach 
so  de  thurus  a'  Phrionnsa,  le  aon  ghuth  ag  innseadh  nach  robh 
boinn'  uisg'  ac'  air  bòrd  's  a'  bhàta,  's  gur  i  dràmag  air  mhear  shàl 
'us  min  choirc  an  dinneir  a  bh'  aca.  Ach  's  e  'n  aon  reuson  is 
urrainnear  a  thoirt  air  son  sud,  eagal  am  beath'  a  bhi  orr',  a  dhol 
air  tir  'an  àite  sam  bith  eadar  an  Tairbeart  'us  Ròghadal,  oir  's  gann 
a  tha  ionad  's  an  uidhe  sin  anns  an  tugadh  iad  sròn  a'  bhàta  gu  tìr 
uach  faigheadh  iad  pailteas  uisg  'ann.  An  dèigh  caol  theàrnadh 
0  iomadh  cunnart,  chaidh  luchd  a'  bhàta  steach  do  Loch  Uisge- 
bhaidh  's  a'  Bheinn  Mhaol.  Chaidh  iad  gu  bothan  àiridh  a  sin  a 
bha  trì  ìnìl'  o  'n  chladach,  far  an  do  stad  iad  beagan  làithean* 
Chuir  Teàrlach  fios  a  sin  gu  seana  Mhac  'ic  Ailein  a  bha  chòmh- 
nuidh  'an  Uidhist,  gu'n  robh  e  air  teachd  gu  'choimhearsnachd, 
agus  air  dhroch  càradh.  Thàinig  an  duin'  uasal  sin  air  ball  a 
dh'  amharc  Theàrlaich,  's  thug  e  feumalachd  bìdh  'us  eudaich  da 
ionnsuidh.  'An  ceann  là  no  dhà  bha  bothan  grinn  air  ullachadh 
do'n  Phrionns'  ann  an  Gleann  Crùbasdail,  'am  meadhon  Uidhist  a' 
chinn  a  deas,  far  an  robh  e  gu  comhfhurtail  fad  dhà  sheachduin. 
Bha  e  cur  seachad  na'h-ùin'  ag  iasgach  's  a'  sealg.  Bha  Mac  'ic 
Ailein  's  a'  bhain-tighearn  gu  tric  a'  tighinn  ga  amharc ;  agus  thug 
iad  dha  dà  fhear  dheug  a  bha  ghnàth  air  freiceadain  mu'n  tigeadh 
eascaraid  am  fagas.  Ach  air  do  oifigich  an  rìgh  cinnteachd  fhaot- 
ainn  air  gu'n  robh  e  'san  Eilean  Fhada,  chuireadh  uiread  de 
shaighdearan  's  de  luchd  rannsachaidh  air  tìr  an  Uidhist,  's  bha  e 
air  a  chuairteachadh  leò  air  gach  làimh  co  mòr  's  nach  b'  urrainn 
e  fuireach  ni  b'  fhaide  's  a'  ghleann  ud.  Air  a'  cheathreamh  là  deug 
de  mhios  meadhonach  an  t-samhraidh,  chaidh  e  fèin  's  a  luchd 
leanmhuinn  do  'n  bhàta,  's  fad  cheithir  là  deug  eile  bha  iad  air  an 
ruagadh  o  shliabh  gu  tràigh  leis  na  nàimhdibh  co  dian  's  nach  robh 
ac'  ach  caol  theàrnadh  gach  uair  de  'n  là  's  de  'n  oidhche  o  thuiteam 
'n  an  làmhaibh.    Air  a'  cheathramh  là  fìchead  b'  èigin  dealachadli 

ri  Mac  Leòid  's  ris  gach  caraid  dealaidh  eil'  ach  0  Neil  a  mhàin. 

A  rèir  coslais  b'  ann  air  an  oidhche  sin  fèin  a  threòraich  0  Neil 

am  Prionnsa  gu  bothan  àiridh  anns  an  robh  Fionghall  Dhòmh- 

nullach  gus  a  choinneachadh.     Bu  nighean  Fionghall  do  sheann 

fhear  Baile  Mhuilinn.      Bhàsaich  a  h-athair  'n  uair  a  bha  i  na 

leanabh,  's  phòs  a  màthair  a  rìs  Uisdean  Dòmhnullach,  fear  Arma- 

dail  's  an  Eilean  Sgiathanach.      Bha  Uisdean  Dòmhnullach  'na 

eheannard  air  aon  de  na  buidhnibh  a  bha  nis  'an  Uidhist  air  tòir 

a'  Phrionnsa.     B'  ann  còmhladh  ri  'màthair  bu  trice  le  Fionghall  a 

bhi  'fuireach ;  ach  bha  i  air  tighinn  a  nall  a  dh'amharc  a  bràthar 

aig  an  robh  Baile  Mhuilinn,  's  d'am  buineadh  an  àiridh  'san  robh 

i  'n  oidhch'  ud.     Chunnaic  0  Neil  an  rìbhinn  so  ann  an  Orm- 

acleit,  'an  tigh  Mhic  'Ic  Alein  's  tha  cuid  ag  ràdh  gu  'n  robh 

comh-chòrdadh  eadar  esan  'us  i  gu  'n  coinnicheadh  i  'm  Prionnsa 

's  an  àiridh  ud  air  a  leithid  sud  a  dh'oidhche.      'S  ann  mar  spd  a 

bha.     'N  uair  a  ràinig  Teàrlach  agus  0  Neil  an  àiridh   chaidh  0 

Neil  a  dh'  fhaicinn  co  bha  stigh ;  's  thuirt  e  ri  Fionghall  gu  'n  tug 

e  caraid  ga  h-amharc.      Dh'f  heòraich  ise  am  b'  e  'm  Prionnsa  ? 

Thuirt  0  Neil  gu  'm  b'  e.      Thug  0  Neil  'an  sin  a  steach  am 

Prionnsa,  a  dh'fhàiltich  Fionghall,  's  fhuair  e  fèin  's  a  rcharaid  an 

t-àite  suidhe  b'  fhearr  a  bha  stigh.      'An  dèigh  comh-pàirteach- 

adh  de  mhèis  bhainne  'sghruith,   chaidh  còrdadh  a  dheanamh 

eatorra  gu'n  tugadh  Fionghall  am  Prionns'  a  mach  do  'n  Eilean 

Sgiathanach  'an  riochd  mnà  muinntir  gu  tigh  a  màthar. 

12.  'An  dèigh  iomadh  grabadh  'us  cunnart  nach  urrainn  sinn 
ainmeachadh,  fhuair  Fionghall  litir  cead-siubhail  o  'h-oide,  air  a 
son  fèin  's  air  son  a  mnà  muinntir,  Beti  Burc,  an  t-ainm  a  bha'm 
Prionnsa  gu  f hreagairt ;  agus  litir  eile  bha  Beti  Burc  gu  ghiùlan 
gu  bean  an  tighe  mar  theisteanas,  ag  innseadh  gu'n  robh  i  maith 
air  calanas,  's  air  nithibh  mar  sin.  Chuireadh  trusgan  bainionn 
mu  Theàrlach  air  feasgar  an  ochdamh  là  flchead  de'n  mhìos,  agus 
mu  chiaradh  na  h-oidhche  sheòl  iad  o'n  Bheinn  Mhaoil.  B'  èigin 
do  'n   Phrionnsa  dealachadh  ri  0  Neil  an  sud.      Cha  leigeadh 

"Fionghall  a  steach  air  stoc  an  eithir  e,  o'n  a  bu  Ghall  e,  air  eagal 
gu'm  brathadh  e  iad  'n  an  tigeadh  baoghal  air  bith  'n  an  caraibh. 
Bha  Nial  Mac  Eachainn,  comhalta  do  Mhac  'Ic  Ailein,  aig  Fion- 
ghall  fèin  mar  ghille  freasdail.  Mu  mheadhon  là  na  Sàbaid,  an 
naoidheamh  là  fichead  de'n  mhìos,  chaidh  iad  air  tìr  's  a'  Chamus 
Mhòr  'an  Cille-Mhuire  Thròtarnais,  faisg  air  tigh  Mhòghstard,  a 
bhuineadh  do  Shìr  Alastair  Dòmhnullach.  Chaidh  Fionghall  'us 
Nial  suas  gu  tigh  Mhoghstard,  a'  fàgail  Bheti  Burc  air  a'  mhol. 
Oed  a  bha  ceannard  aon  de  na  buidhnibh  rannsachaidh  a  stigh 
roimpe,  fhuair  i  rian  air  a'  ghnothuch  innseadh  do  'n  bhain-tigh- 
earna.  Bha  Sìr  Alastair  'an  Cille-Chuimein  còmhladh  ris  an  Diùc. 
Thachair  do  Mhr.  Alastair  Dòmhnullach,  fear  Chinnse-Borgh, 
Siamarlan  Shìr  Alastair,  a  bhi  am  Mòghastard  aig  an  àm.  Bu 
deadh  charaid  esan  do'n  Phrionnsa.  Cha  'n  fhanadh  an  Siamar- 
lan  ri  'dhinneir.  Thug  a'  bhain-tighearna  dha  dòrlach  bhrioscaid- 
ean  'us'botal  beag  fion'  air  son  lòn  siubhail.  'S  e  rinn  an  Dòmh- 
nullach  còir  an  cladach  a  thoirt  air  's  biadh  a  thoirt  do  Bheti 
Burc ;  agus  an  dèigh  sin  am  falbhanach  sgìth  a  threòrachadh  gu 
thigh  fèin  'an  Cinnse-Borgh.  Dh'  fhan  Fionghall  's  Mac  Eachainn 
ri  'n  dinneir  's  an  tigh  mhòr;  an  dèigh  sin  mharcaich  iad  còmhladh 
ri  dithis  no  thriùir  eile,  mar  gu'm  b'  ann  dachaidh.  Ach  dhealaich 
iad  riu  sud  agus  chaidh  iad  do  Chinnse-Borgh,  an  oidhche  sin. 
'N  uair  a  shuidh  Teàrlach  gu  'shuipeir,  bha  Fionghall  air  a  dheis, 
agus  bean  Chinnse-Borgh  air  a  thoisgeul.  Choidil  Teàrlach  deich 
uairean  a  thìm  'an  Cinnse-Borgh.  Ach  b'  èigin  falbh  leis  do  Phort- 
rìgh  an  ath  là.  Bha  solarachadh  air  a  dheanamh  air  son  fhaot- 
ainn  do  eilean  Rasaidh  an  oidhche  sin.  Dh'  fhàg  e  tigh  Chinnse- 
Borgh  'san  trusgan  cheudn'  anns  an  tàinig  e  aun.  Ach  cheangail 
fear  an  tighe  deadh  dheise  Grhàelach  ann  an  neipicin,  a  thug  e  leis 
fo  achlais  gus  an  d'  ràinig  iad  bad  coille  nach  robh  fad  as;  agus  an 
sin  mhìith  am  Prionns'  eudach.  Leig  fear  Chinnse-Borgh  slàn  leis, 
's  ghabh  Teàrlach  'us  Nial  Mac  Eachainn  air  an  aghart  do  Phort- 
xigh,  astar  cheithir  mìle  deug,  agus  giullan  òg  aca  'na  fhear  iuil. 

Ghabh  Fionghallrathad  bu  ghiorra  agus  nigheanbheag  còmhladb 
rithe,  's  bha  i  'm  Port-rìgh  greis  roimh  Theàrlach.  Choinnich  iad. 
a  chèile  'an  tigh  òsd'  a'  bhaile,  mu  thuiteam  nah-oidhche.  Dh'fhan 
Teàrlach  greis  mhaith  's  an  tigh  sin,  a'  còmhradh  ri  fear  Dòmhull 
Ruadh  a  bha  'n  dèigh  eithir  a  sholarachadh  anns  an  gabhadh  e  'n 
t-aiseag  do  Rasaidh.  Dhealaich  e  'n  so  ri  Nial  's  ri  Fionghall,  a' 
toirt  iomadh  taing  dhi  air  son  na  thachair.  Mu  bhriseadh  an  là 
an  ceud  là  de  mhios  deirean  nach  an  t-samhraidh,  chaidh  e  do  'il 
bhàt'  aisig,  's  chaidh  e  air  tìr  's  a  Ghlàm  'an  Rasaidh.  Chuir  e 
suas  a  chairteakn  's  an  eil  ean  sin  'am  bothan  chaorach,  's  choidil  e 
air  leabaidh  fhraoich.  Cha  d'  fhan  e  'n  sin  ach  dà  là.  Air  feasgar 
an  treas  là  de  'n  mhios,  ghabh  e  gu  fearann  an  Eilein  Sgiathan- 
aich  a  ris,  's  an  eithir  a  thug  do  Rasaidh  e,  agus  Callum  Mac  Leòid 
'na  sgiobair,  's  na  fhear  treòrachaidh  dha.  Mu  aon  uair  deug  a. 
dh'  oidhche  chaidh  iad  air  tìr  aig  Creag  Mhic  Neacail,  fagus  do 
Sgorabreac.  Thog  iad  an  cairtealan  'am  bà-theach  salach,  agus 
gu  maith  tràth  air  an  ath  mhaduinn  dhealaich  Teàrlach  ris  an 
sgiobadh  's  ris  a'  bhàta,  's  dh'  fhalbh  e  fèin  's  Callum  Mac  Leòid  gu 
Srath  Mhic  Ionmhuinn.  Bha  Teàrlach  'na  ghill'  aig  Mac  Leòid, 
a'  giùlain  na  màlaid  air  a  mhuin.  Bha  deich  mìle  fìchead  aca  ri 
choiseachd  thun  an  t-Srath;  agus  thug  iad  là  'us  oidhch',  air  a 
choiseachd,  a'  cumail,  mar  a  b'  urrainn  iad  à  sealladh  nam  bailt- 
ean.  Thug  Mac  Leòid  am  Prioiinsa  gu  tigh  peathar  dha,  a  bha 
pòsd'  aig  Iain  Mac  Ionmhuinn,  a  bha  'ria  oifigeach  'an  cogadh  a'' 
Phrionnsa  gu  là  Chuil-Fhodair.  B'e  Luthais  Caw  an  t-ainm  a 
bh'  air  gille  Challuim  'ic  Leòid.  Ach  dh'  innis  Callum  an  gnothuch 
gu  h-uaigneach  do  fhear  a  pheathar;  a  bha  ro  aoibhneach  air  son 
Teàrlach  fhaicinn. 

13.  Ghabh  Teàrlach  biadh  's  an  tigh  sin,  's  rinn  e  slaic  chodail; 
ach  dh'fhalbhadh  leis  gu  tìr-mòr  an  oidhche  sin  fèin.  Dh'  fhan 
Callum  còir  far  an  robh  e,  agus  dh'  fhalbh  fear  a  pheathar  agus 
Mac  Ionmhuinn  an  t-Srath  fèin  leis  a'  Phrionnsa.  Air  maduinn 
an  ath  là  chaidh  iad  air  tìr  'an   àite  ris  an  abrar  a'  Mhalach 

Bheag,  air  taobh  deas  Loch  Neimhis.     Bhuineadh  am  fearatm 
mu'n  cuairt  do  'n  àite  sia  do  na  cinn-fheadhn'  a  dh'  èirich  le  Teàr- 
lach.    Ach  's  ann  a  choisinn  sin  do'n  dùthaich  a  bhi  ni  bu  teotha 
do'n  Phrionnsa.     Bha  gach  ceàrna  de  'n  dùthaich  làn  shaighd- 
earan  'us  luchd  rannsachaidh  air  son  nan  uaislean  a  bh'  air  bith 
's  a'  chogadh.      Agus  mar  sin  's  ann  a  bha  'n  gnothuch  ni  bu 
chunnartaiche  do  Theàrìach  'an  so  na  bha  e  'sna  h-eileanaibh 
fèin.     Rè  chuig  là  fichead  cha  robh  aig'  ach  caol  theàrnadh  a  là 
's  a'  dh'oidhch'  o  bhi  air  a  ghlacadh.     Phill  a  chàirdean  a  thàinig 
leis  as  an  Eilean  Sgiathanach  dhachaidh,  'sbha  fear  Ghlinn  Eala- 
dail  'na  fhear-iùil  da.     Thug  fear  a  mhuinntir  Ghlinn  Garaidh 
sgeul  doibh  air  seachdnar  cheathairneachGhlinn  Moireastoin,  a  bha 
e  cinnteach  a  nochdadh  gach  caoimhneas  a  b'  urrainn  iad  do  Theàr- 
lach.     A  rèir  seòlaidh  an  fhir  so  fhuair  fear  Ghlinn  Ealadail  lorg 
air  an  uamhaig  's  an  robh  iad  a'  taghal,  's  dh'f heòraioh  e  dhiubh 
an  gabhadh  iad  cùram  dheth  fèin  's  de  thighearn  òg  Chlann  Raon- 
aill,  's  iad  air  an  sàrachadh  a'  teicheadh  o  naimhdibh  a  bh'  air 
an  tòir.     Thuirt  na  gaisgich  gur  h-iad  a  ghabhadh,  iadsan  ga'n 
coinneachadh  air  a  leithid  so  a  dh'uair  aig  Coire  Ghoth,  'am  bruth- 
aichibh  Ghlinn  Moireastoin.     Air  an  uair  shònruichte  thàinig  fear 
Ghlinn  Ealadail  agus  am  Prionnsa,  agus  ga  fhàgail-san  tacan  air 
falbh,  chaidh  e  fèin  dh'  fhaicinn  cò  bha  stigh.     Cha  robh  làthair 
ach  triùir  de  na  ceathairnich  aig  an  àm.    Thug  iad  fiadhachadh  do'n 
cheann  feadhna  tighinn  a  steach.    Ach  an  uair  a  chunnaic  iad  nach 
V  e  tighearna  Chlann  Raonaill  a  bh'aca,  ghlaodh  iad  a  mach  le 
aoibhneas,  "Am  Prionns'!  am  Prionns'!  abheathado  Choire  Ghoth." 
Thàinig  an  ceathrar  eile  goirid  an  dèigh  sin,  'sbhòidich  iad  uiF 
•  air  an  cuid  biodag  gu'm  biodh  iad  dìleas  do  'n  Phrionnsa,  's  nach 
cluinneadh   duine   gu  'n  robh  e  còmhladh  riu   gu   ceann  là  'us 
bliadhna.     Bha  s'o  air  an  naoidheamh  là  fichead  de  cheud  mhìos 
an  f hoghair.    Goirid  an  dèigh  sin  ghluais  e  gu  deas  air  los  faotainn 
do'n  ionad  f holuich  's  an  robh  Cluainidh  agus  Lochiall.     Bha  e  air 
faotainn  a  mach  gu'n  robh  iad  'an  àite  teàruint'  'am  beanntaibh 

Bhàideanach.  Ach  mar  a  bha  'n  dùthaich  làn  shaighdearan,  a 
bha  falbh  'n  am  buidhnibh  beaga,  cha  b'  urrainn  e  dheanamh  ach 
aghartas  beag  gach  là.  B'  ann  air  an  deicheamh  là  fichead  dc  'n 
mhìos  a  ràinig  e  bothan  Mheall  an  Iubhair,  maille  ri  ceathrar 
luchd  leanmhuinn.  Bha  Cluainidh  agus  Lochiall  air  bith  chòinh- 
nuidh  's  an  asdail  so,  cha  mhòr  o  là  Chuil-fhodair;  'sbha  càird- 
ean  a'  cumail  riu  gach  goireas  'us  comh-fhurtachd  a  bha  feumail 
doibh.  Feudar  a  ràdh  gu'n  tàinig  crìoch  air  allaban  Theàrlaich, 
anns  cò  fad  's  a  bhuineadh  sin  do  Alba,  'an  là  fhuair  e  'n  com- 
unn  Chluainidh  agus  Lochiall. 


CAIB.  XLIV. 


TEICHEADH    THEARLAICH    DO  N  FHRAING. 

Beagan  làithean  an  dèigh  do  Theàrlach  dol  do  bhothan  Mheall 
an  Iubhair  dh'atharraich  na  fògarraich  an  ionad  foluich  gu  àit* 
eil'  air  Leitir  na  Lic;  mu  dhà  mhìle  ni's  faide  shuas  ann  am  Beinn 
altair.  Thug  iad  an  sìth-bhruth  mar  ainm  air  an  ionad  fhol- 
uich  so;  agus  tha  'n  fheadhainn  a  chunnaic  e,  ag  ràdh  gu  'm  bu 
mhaith  an  t-ainm  e,  gu'n  robh  iad  co  teàruint'  ann  o  thuiteam 
'an  làimh  an  nàmhaid,  's  a  b'  urrainn  na  sìthichean  a  bhi  'n  am 
bruth  fèin.  Ach  cha  robh  aig  Teàrlach  ri  fuireach  fada  's  an 
fhàrdoich  so.  Mu'n  t-seathamh  là  de  mhìos  meadhonach  an 
fhoghair  thàinig  dà  luing  chogaidh  Fhrangach  do  Loch  nan 
Uamh,  d' am  b'ainm  L'  Herus,  agus  La  Princessi,  air  los  am 
Prionns'  aiseag  do'n  Fhraing.  Fhuair  Teàrlach  an  naigheachd 
thaitneach  sin  air  maduinn  an  treas  là  deug,  's  theirinn  e  fòin  's  a 

luchd  leanmhuinn  do  'n  chòmhnard  gun  dàil ;  ach  o  nach  feud- 
adh  iad  a  bhi  coiseachd  ach  feadh  na  h-oidhche,  cha  do  ràinig  iad  an 
luingeas  gus  an  naoidheamh  là  deug.  Chum  Teàrlach  naluingeas 
trì  là  'an  deigh  dha  dhol  air  bòrd,  gus  am  faigho;a:Hi  àireamh  mòr 
de  na  fògarraich  sgìth  a  bha  feadh  na  dìithcha  cothrom  air  teich- 
eadh.  Sheòl  iad  air  an  treas  là  fìchead  de'n  mhìos.  Ghabh  trì 
fichead  duin'  uasal,  agus  cuig  fichead  's  a  seachd  de  'n  tuath 
cheathairn  an  t-aiseag  do'n  Fhraing  còmhladh  ri  Teàrlach.  Air 
an  naoidheamh  là  fichead  ràinig  iad  gu  sàbhailte  Morlaix  's  an 
Fhraing,  ni  a  bha 'na  mhòr  chomhfhurtachd  d'a  athair 's  d'a- 
"bhràthair,  prionns'  Eanruic,  a  bha  ro  imneach  mu  'thimchioll  o  là 
•Chuil-Fhodair. 

2.  Theireadh  Teàrlach  gu  tric,  ann  a  thurusaibh  sgìth  air  feadh 
eileana  'us  gharbh  chriochan  na  Gàelbachd,  nach  robh  'an  dàn 
■da  tuiteam  le  teine  no  uisge,  no  bhi  air  a  ghlacadh  le  naimhdibh, 
a'  thaobh  co  tric  's  a  bha  e  'caol  theàrnadh  o  gach  gàbhadh  dhiubh 
sin.  Gun  teagamh  thachair  iomadh  ni  ris  rè  a  chuig  miosan  alla- 
bain,  o'm  biodh  neach  ullamh  air  tighinn  gu  leithid  sin  a  chomh- 
dhunadh.  Ach  's  e  nì  sonruicht'  a  tha  ri  thoirt  fainear  mu  thim- 
chioll  Theàrlaich,  an  dìlseachd  a  bha  gach  àird  'us  ìosal  ris  an 
d'  carb  se  e  fèin  a'  taisbeanadh  dha  rè  na  h-hine  a  bha  e  fo  'n  choill. 
Eha  na  deich  mìle  fichead  Punnd  Sasunnach  ud  ,de  airgiod  ceann 
as,  agus  o  là  C^iil-Fhodair,  sin  air  a  sheirm  'an  cluasaibh  gach 
neach,  air  gach  dòigh  a  ghabhadh  deanamh  gus  am  buaireadh  a 
dheanamh  ni  bu  ro  chumhachdaich;  ach  ged  a  bha  mìle  Punnd 
Sasunnach  ;an  là  ud  co  luachmhor  ri  'chuig  no  shea  uiread  sin  an 
diugh,  cha  mhò  a  bha  de  bhuaidh  aige  sud  air  na  ceudaibh  do 
fhir  's  de  mhnathan  da'm  b'  aithne  dol  a  mach  'us  tighinn  asteach 
^a'  Phrionnsa,  na  ged  a  b'  iad  sligean  a'  chladaich  a  bhithteadh  a' 
tairgseadh  dhoibh.  Cha  bhrathadh  iad  e  air  son  an  t-saoghail. 
'S  ann  fo'n  ainm  Mòrag  a  bhiodh  càirdean  a'  labhairt  uime.  Rinn- 
eadh  bàrdachd  dha  fo'n  ainm  ?.o,  "Agus  ho  Mhòrag,"  &c.  Tha 
•sgrìobhadairean    gach  rìoghachl  'us  cànairi  'san  Ptoinn-Eòrp'  a* 

moladh  na  'n  Gàel  air  son  na  dìlseachd  so.  Agus  's  e  's  o  an 
aon  ni  co-cheangailte  ris  a'  cheannairc  uamhasaich  ud,  air  son 
am  bheil  dad  sam  bith  de  aobhar  uaill  aig  Gàeil.  Air  son  làmh 
sam  bith  eil'  a  bh'  aig  ar  sinnsearaibh  'an  cur  air  aghart  na  ceann- 
airc,  buinidh  nàire  dhuinne,  agus  mòr  aobhar  taingeileachd  gu'n 
do  chuireadh  fodha  i  mu'n  do  rinn  i  tuilleadh  calla. 

3.  Ged  a  chaol  theàruinn  am  Prionnsa  fèin,  mar  a  rinn  e,  o 
thuiteam  fo  mheachainn  a  naimhdean,  bu  daor  a  phàigh  mòran 
de  'luchd-leanmhuinn  air  son  an  dìlseachd  dha.  B'  iad  a'  cheud 
fheadhainn  a  dh'  fhuiling  'na  aobhar  am  freiceadain  a  dh'  fhàgadh 
'an  Caisteal  Charlìle  'an  dèigh  dha  pilltinn  à  Sasunn.  Ghlac  Diùc 
Uilleam  an  daingneach  sin  an  ceann  là  no  dhà  an  dèigh  do  Theàr- 
lach  dealachadh  riu.  Lìbhrig  iad  suas  an  daingneach  air  chumha 
gu  'm  faigheadh  iad  as  le  'm  beath'  aig  an  àm,  's  gu'm  biodh  iad 
air  am  fàgail  'an  làmhaibh  an  rìgh.  Rinneadh  prìosunaich 
dhiubh  uile.  Chuireadh  na  h-oifigich  uile  gu  bàs,  agus  an  còrr 
nach  do  chuireadh  'am  prìosun  de  na  saighdearaibh,  chuireadh 
mar  dhaorsannaich  do  America  iad.  Cha'n'eil  e  furasd  a  dhean- 
amh  a  mach  le  cinnteas  ciod  an  àireamh  do  phrìosunaich  Charlìle 
a  chuireadh  gu  bàs,  a  chionn  gu'n  do  chuireadh  dream  lìonmhor 
de  na  prìosunaich  a  ghlacadh  'an  Cul-Fhodair  suas  do  Charlìle  gu 
bhi  air  an  cur  fo  bhinn  'an  Sasunn,  air  eagal  gu'm  biodh  luchd 
lagh'  Alba  ro  bhàigheil  riu.  Bha  còrr  'us  trì  ceud  's  a'  bhuidhinn 
ud.  Agus  tha  gu  tric  binn  bàis  an  fheadhainn  ud  mu  dheireadh 
air  a  measgadh  'suas  le  binn  an  fheadhainn  a  bh'  ann  rompa. 
Chuireadh  mu'n  cuairt  de  cheithir  fichead  gu  bàs  gu  lèir.  Bha 
cuid  diubh  sin  de  na  chuireadh  an  ceann,  agus  cuid  eile  dhiubh  a 
chrochadh  an  toiseach,  agus  a  ghearradh  as  a  chèile  'na'  mìribh  a 
ris.  B'e  so  peanas  a'  chionta  ris  an  abrarJArd-Fheall.  Bha  Mor- 
airean  Chilmàrnoc,  Bhalmerino,  'us  Lòbhat  a'  measg  an  fheadh- 
ainn  a  chaill  an  cinn  'san  oighreachdan  air  son  na  Ceannairc.  Bha 
Iarla  Chròmbaigh  air  a  dhìteadh  gu  bàs,  ach  fhuair  e  maitheanas 
o  'n  rìgh,  beagan  ùine  roimh  'n  là  a  bha  e  gu  bàsachadh.     Bha 

bhan-Iarla  mòr  thorrach  aig  an  àm  air  an  do  dhìteadh  gu  bàs  a 
fear-pòsda.  'N  uair  a  dh'  aiseadadh  i,  bha  comharra  mòr  air  amh- 
ach  an  leinibh/'an  cumadh  ceann  tuaighe.  Fhuair  Morair  Seòras 
Muireach  agus  tearc  dhaoin'  uaisl'  eile  dòigh  air  teicheadh  gu  tir- 
mòr  na  h-Eòrpa  gu  folchuidh.  Bhàsaich  Marcus  Thulibàrdin  'am 
prlosun,  agus  bhàsaich  Diùc  Pheirt  air  a  thurus  do  'n  Fhraing  's  an 
aon  luing  ris  a'  Phrionnsa  fèin,  's  thionndaidh  Mr  Iain  Muireach, 
an  Rùn  Chleireach,  gu  bhi  'na  rìgh-fhianuis,  ag  innseadaireachd 
air  a'  mhuinntir  a  bha  gu  h-uaigneach  a'  toirt  gnùis  do  aobhar 
Theàrlaich.  Ghlacadh  'us  chuireadh  'am  prìosun  a'  chuid  bu  lìon- 
mhoire  dhiubhsan  aig  an  robh  làmh  'an  dìonadh  Theàrlaich  anns 
na  h-eileanaibh  agus  air  taobh  's  iar  na  mòr-thir. 

4.  ' Am  mìos  meadhonach  an  t-samhraklh,  1 747,  rinn  a'  Phàrla- 
maid  Bhreatunnach  Reachd  leis  an  robh  sìth  air  a  nàsgadh  ris  gach 
neach  a  bha  'm  prìosun,  no  'an  àitibh  f oluich  air  son  gnùis  sam  bith. 
a  thug  iad  $o  aobhar  Theàrlaich,  ach  mu'n  cuairt  do  cheithir  fich- 
ead  duin',  a'  chuid  a  bu  lìonmhoire  daoin'  uaisl',  a  bha  ro  dhomh- 
ain  's  a'  cheannairc  agus  nach  feudadh  maitheanas  fhaotainn.  Chuir 
an  reachd  so  mòran  fa  sgaoil,  's  thug  e  cothrom  do  mhòran  a  bha 
fo'n  choill  an  cinn  a  thogail.  Bha  fear  Chinnse-Borgh,  Fionghall 
Dhòmhnullach,  'us  Callum  Mac  Leòid  air  an  glacadh  goirid  an 
•dèigh  dhoibh  dealachadh  ri  Teàrlach.  Bha  iad  greis  'n  am  prìosun- 
aich  'an  Lunuinn.  Fhuair  Fionghall  còrr  'us  cuig  ceud  deug 
Punnd  Sasunnach  de  airgiod  o  Sheumasaich  Lunuinn  'an  dèigh 
faotainn  a  mach  à  prìosun.  Fhuair  i  carbad  dhi  fèin  anns  an  do 
thriall  i  dh' Alba,  's  Callum  Mac  Leòid  còmhladh  rithe.  Phòs  i 
mac  do  fhear  Chinnse-Borgh.  Rinn  a'  Phàrlamaid  cheudn'  Achd 
air  son  na  Gàeil  a  dhì-armadh;  agus  Achd  eile  leis  an  robh  an 
deise  Ghàelach  air  a  cur  as,  's  nach  feudadh  gnò  thartan,  no  suaich- 
eantas  eil'  a  bhi  air  an  cleachdadh  leis  an  robh  aon  chinneadh  aith- 
nicht'  o  chinneadh  eile.  Rinn  iad  an  treas  Achd  leis  an  robh  còir 
riaghlaidlTnan  uachdaran  air  an  t-sluagh  a  bh'  air  an  cuid  fearainn 
air  a  toirt  air  falbh  gu  bràth,  agus  leis  an  robh  Siorraimhean  air 

an  ainmeachadh  leis  an  rìgh  gu  ceartas  a  fhrithealadh  a  measg  air 
t-sluaigh  anns  gach  cearna  de  Alba.  Phàigheadh  còrr  'us  ceud  gu 
leth  mìle  Punnd  Sasunnach  do  luchd  fearainn  Alba,  air  son  iad  a 
leigeadh  seachad  an  seana  chòraichean  air  ceartas  a  fhrithealadh  a 
measg  an  cuid  tuatha.  Comh-cheangailte  ri  sud  bha  fo-Achd  eil*" 
a  rèir  nach  feudadh  uachdaran  sam  bith  màl-duine  ghabhail  o  'chuid 
tnatha  mar  roimhe  sud,  ach  gu  feumadh  iad  màl  airgid  no  luach  a 
peighinn  a  ghabhail.  Agus  a  thuilleadh  air  so  uile  rinneadh  Achd 
eile  leis  an  robh  saorsa  na  h-eaglais  Easbuigich  'an  Alba  gu  mòr 
air  a  lughdachadh.  Fhuaradh  a  mach  roimh'  là  Chuil-Fhodair 
gu'n  robh  na  ministeirean  Easbuigeach  anabarrach  dealasach  'an 
aobhar  Theàrlaich.  Agus  goirid  an  dèigh  an  là  sin  chaidh 
mòran  de  'n  cuid  eaglaisean  a  dhùnadh  le  òrdugh  an  Diùc,  agus^ 
chaidh  na  saighdearan  co  fad  ri  cuid  diubh  a  losgadh.  Mar  is  ann 
leis  na  righribh  Stiùbhartach  a  chuireadh  an  eaglais  Easbuigeach 
suas  'an  Alba  'n  toiseach  agus  a  bha  i  air  a  cumail  suas,  bha  a 
luchd  dreuchd  uile  ro  dhìleas  do  'n  teaghlach  sin.  Bha  iad  a'  mionn- 
achadh  a  bhi  dìleas  do  'n  t-sliochd  sin.  Ach  leis  an  Achd  Pàr- 
lainaid  so  dh'  fheumadh  iad  na  mionnan  sin  àicheadh  's  mionnach- 
adh  do  theaghlach  Hanòbhair.  Cha  'n  fheudadh  fear  sam  bith  nach 
deanadh  sin  a  dhreuchd  a  fhrithealadh  ni  b'  fhaide  na  mìos  meadh- 
onach  an  fhoghair  a'  bhliadhn'  ud  fèin.  Bha  mòran  diubh  nach 
deanadh  sud,  'sthog  sin  geur-leanmhuinn  'n  an  aghaidh  co  mòr  'sa 
bha  'n  aghaidh  na  h-eaglais  Clèirich  ri  linn  rìgh  Teàrlaich,  's  righ 
Seumais.  Bha  na  Gàeil  anabarrach  diombachairsonancuidarmaehd, 
'us  bhreacan  a  thoirmeasg  dhoibh ;  ach  ri  ùine  thàinig  iad  gu  bhi 
rud-eigin  sàmhach,  agus  gus  an  aire  thionndadh  gu  saoithreachadh 
na  talmhainn,  'us  malairt,  'an  àite  iomairt  le  claidheamh  'us  sgèitb, 
mar  roimhe  sud;  's  mar  a  bha  luchd  lagha  na  rìoghachd  ag  èigneach- 
adh  an  t-sluaigh  gu  ùmhlajhd  a  thoirt  do  gach  Achd  dhiubh  sud, 
bha  'bhuaidh  ud  ga  leantuinn  sin,  gu  'n  robh  aobhar  nan  Stiùbhart- 
ach  a'  chuid  's  a'  chuid  a'  tuiteam,  gus  mu  dheireadh  gur  gann  a 
Ma  iomradh  idir  air,  ach  a  measg  na  seana  mhuinntir  aig  an  robh. 

beag  iio  mòr  a  dh'  eòlas  air  a'  Phrionns',  agus  a  'bha  de'n  aon  chreid- 
eamh  ris  fèin. 

5.  Ged  bu  ghann  a  fhuair  Teàrlach  as  le  'bheath'  aig  an  àm  a 
bha  'n  sud,  cha  robh  smuaineachadh  sam  bith  aige  fèin  no  aig  na 
lean  e  do'n  Fhraing  air  a'  chogadh  a  thoirt  thairis.  Beagan  làith- 
ean  an  dèigh  dol  air  tìr  dh'iarr  'us  fhuair  e  cothrom  air  Luthais 
XV.,  rìgh  na  Frainge,  fhaicinn.  Ghabh  an  rlgh  ris  gu  subhach, 
's  rinn  e  òraid  ghoirid,  a'  moladh  a'  Phrionns'  air  son  a  mhisneachd 
's  a  threubhantais.  Bha,  rèir  coslais,  eagal  mòr  air  luchd  ùghdarr- 
ais  Bhreatuinn  gu'm  biodh  Luthais  ro  chaoimhneil  aig  an  àrn  so  ri 
Teàrlach — gu'n  tugadh  e  armailt  dha  gu  thighinn  air  ais  còmhladh 
ris  na  Gàeil,  gus  an  ath  dheannal  a  thoirt  air  an  arm  dhearg.  Agus 
mar  sin  chum  iad  na  bha  dh'arm  'am  Breatunn  gun  dol  gu  tir-mòr 
na  h-Eòrpa,  ged  a  bha  'n  cogadh  a'  sìor  dhol  air  aghart  'an  sin 
eadar  iad  fèin  's  an  Fhraing.  Agus  air  an  aobhar  sin  fhuair  an 
Fhraing  buaidh  air  Sasunn  's  a  luchd  cuideachaidh  aig  an  àm  ud. 
Ach  fhuair  cùirt  Shasuinn  a  mach  a'  chuid  's  a'  chuid,  nach  robh 
am  Frangach  glè  dheònach  air  armailt  a  thoirt  idir  do  Theàrlach; 
agus  mar  sin,  chaidh  an  t-arm  a  chur  a  null  far  an  robh  feuni  mòr 
dha.  Binn  sin  ni  bu  ro  dhoirbhe  do  'n  Fhrangach  cuideachadh  le 
aobhar  nan  Stiùbhartach.  Bha  rìgh  na  Frainge  glè  dheònach  air 
a  bhi  co  càirdeach  do  Theàrlach  's  a  b'  urrainn  e.  Binn  e  solarach- 
adh  saibhir  air  son  nan  uaislean  a  lean  e  null  as  Alba.  Chuireadh 
suim  mhòr  airgid  air  leth  air  son  a  bhi  ga  roinn  orra  sin  gach 
bliadhna,  rèir  an  inbhe;  agus  rinneadh  dithis  diubh'n  an  ceannard- 
aibh  air  rèisimeid  's  an  arm.  Ach  'nuairathuig  Teàrlach  nach 
robh  e  dol  a  dh'  fhaotainn  a'  chòmhnaidh  air  an  robh  'inntinn  suidh- 
ichte,  bu  mhòr  a  chràdh  cridhe,  's  bha  'chion  foighidin  a  rèir  sin. 
'Null  a  thug  e  do  'n  Spàinn  an  sin,  a  dh'  fhaicinn  ciod  a  dheanamh 
rìgh  na  tìre  sin  air  a  shon.  An  dèigh  beagan  caitheamh  bhead  a 
dheanamh  air  'an  ceann-bhaile  na  Spàinne,  thuig  e  nach  b'  fhearr 
Spàinneach  na  Frangach,  's  phill  e  air  ais  do  Phàris. 

G.   Ach  fadheòidh,  mu  thoiseach  na  bliadhna  1747,  thàinig  e  gu 

bhi  soilleir  gu'n  robh  na  Frangaich  a'  fàs  sgìth  de  'n  ehogadh.  Ged 
a  bha  iad  a'  cosnadh  mìr  fearainn  'an  àite  's  an  àite,  bha  iad  air  call 
an  cuid  luingeas  cogaidh,  cha  mhòr  gu  h-iomlan;  agus  bha  call  ro 
mhòr  a'  dol  air  an  cnid  malairt.  B'  e  rìgh  na  Fraing'  a  thairg 
cumhachan  sìth  an  toiseach,  agus  ann  am  mìos  deireannach  an  earr- 
aich,  chum  na  rìgh-theachdairean,  aig  an  robh  cumhachd  an  t-sìth  a 
nàsgadh,  coinneamh  'an  àite  ris  an  abrar  Aix  la-Chapelle  's  a'  Ghear- 
mailt.  Leugh  Tearlach  an  t-eagal  'n  uair  a  chual  e  iomradh  air  sìth 
eadar  Breatunn  's  an  Fhraing;  agus  sgrìobh  e  Protest,  a  chuir  e 
dh'  ionnsuidh  gach  fir-ionaid  rìoghachd  aig  an  robh  gnothuch  ris  an 
t-sìth  a  dheanamh,  a'  togail  fianuis  'an  aghaidh  iad  a  dheanamh  ni 
sam  bith  nach  robh  ro-sheasrahach  ri  'athair-san  aideachadh  mar 
rìgh  nan  eileanan  Br^atunnach.  So  na  b'  urrainn  Teàrlach  a  dhean- 
amh.  Rinn  'athair  an  ni  ceudn'  air  a  shon  fein.  Ach  cha  do 
chuir  luchd  deanamh  na  sìth  mbr  shuim,  'am  Protest  nan  Stiùbh- 
artach.  Chaidh  bann  na  sìth  a  sheulachadh  leis  na  rìoghachd- 
aibh  fa  leth,  gun  tuilleadh  a  chur  ris,  air  an  t-seachdeamh  là 
de  mhìos  deireannach  an  fhoghair. 

'Am  measg  nithe  eile  ris  an  d'  aontaich  rìgh  na  Fraing'  air  sgàth 
sìth,  b'  eigin  da  gealltuinn  nach  feudadh  Teàrlach  Stiùbhart  fuireach 
'an  àite  sam  bith  an  taobh  stigh  de  chriochan  na  Frainge.  Chaidh 
so  innseadh  do  Theàrlach.  Ach  cha  robh  e  'cur  suim  sam  bith  ann* 
Bha  e  'seasamh  air  comh-chòrdadh  eil'  a  bh'  eadar  e  fèin  's  Luthais 
mu'n  deachaidh  e  dh'  Alba,  gu  'm  biodh  iad  a  ghnàth  'an  comh- 
bhoinn  ri  'chèil'  an  aghaidh  rìgh  Shasuinn.  Cha  b'  urrainn  Luthais 
seasamh  ri  so,  's  fhuair  Teàrlach  iomadh  rabhadh  gus  an  Fhraing 
fhàgail.  Chuireadh  paipeir  bàn  d'  a  ionnsuidh  leis  an  rìgh  gus  e 
fèin  a  chur  sìos  suiin  sam  bith  a  thogradh  e  iarraidh,  's  gu'm  pàigh- 
eadh  an  Fhraing  sin  dha  's  e  dhol  do  àite  sam  bith  eil'  a  thogradh  e. 
Ach  cha  ghabhadh  Teàrlach  sin.  Bha  e  air  son  fantuinn  'am  Pàris 
air  gach  aon  chor.  Chuir  Luthais  teachdair'  'us  litir  do'n  Ròimh 
thun  a'  Chebhalier  de  St  George,  a'  gearan  air  do-lùbaidheachd 
Theàrlaich.     Chuir  an  Cebhalier  litir  air  ais  thun  an  rìgh,  's  tè  eile 

gu  Teàrlach  a'  guidheadh  air  comhairr  an  rìgh  a  ghabhail.     Ach 
bha  Teàrlach  co  rag  's  a  bha  e  roimhe.    Cha  ghiùlaineadh  ministeir- 
ean  Luthais  le  Teàrlach  ni  b'  fhaide.     Chuir  iad  thun  an  rìgh  gu 
barantas  a  sheulachadh  air  son  Teàrlach  a  chur  'an  làimh.     Air 
maduinn  an  deicheamh  là  de  mhìos  meadhonach  a'  gheamhraidh  thug 
duin'  uasal  rabhadh  do  Theàrlach,  mur  teicheadh  e  gu'm  bitheadh, 
e  air  a  chur  'an  làimh  an  là  sin  fèin.     Ach  cha  do  chuir  e  suirn  sam 
bith  an  sin.     Rinn  e  air  son  dol  do  'n  tigh  chluich  an  oidhche  sin. 
'N  uair  a  theirinn  e  as  'inneal-siubhail  aig  dorus  an  tigh  chluiche, 
'am  beul  na  h-oidhche,  bha  seisear  oifigeach  ga  fheitheamh;  rinn  iad 
grèim  air,  's  ghiùlain  iad  e  do  chùirt  na  lùchairt  rìoghail  a  bha  dlùtk 
air  làimh.    Thugadh  'armachd  uaith'  an  sin,  's  cheangladh  a  làmhan 
le  còrd  làidir  sìoda,  's  chuireadh  air  falbh  e  'an  iuneal-siubhail,  fo 
gheàrd  làidir  gu  Caisteal  Uicennes.     Chuireadh  a  steach  do  sheòmar 
beag  'am  mullach  a'  chaisteil  e  gun  duine  còmhladh  ris  ach  Nial 
3Iac  Eachainn,  gille  frithealadh  Fhionghaill  Dhòmhnullaich,  a  lean 
e  as  Alba.*     Fhuair  e  beagan  saorsainn  a  ris  gu  ceum  sràideachd  a 
ghabhail  timchioll  a'  chaisteil.     Agus  air  a'  chuigeamh  là  deug,  air 
dha  'gliealladh  a  thoirt  nach  pilleadh  e  air  ais  do  'n  Fhraing,  fhuair  e 
cothrom  falbh  gu  ruig  Avignon,  a  bhuineadh  do  'n  Phàp'  aig  an  àm 
sin,  ged  a  tha  e  'm  meadhon  na  Frainge. 

7.  Feudar  a'  chuid  de  eachdraidh  Theàrlaich  a  thachair  an  dèigh 
sud,  co  fad  's  a  bhuineas  sin  do  Bhreatunn,  innseadh  am  beagan 
bhriathraibh.  Cha  robh  e  ùine  sam  bith  'an  Avignon  an  uair  a 
thug  e  clieann  fodha,  's  cha  robh  fios  c'  àit'  an  deachaidh  e.  Fhuar- 
adh  a  mach  'na  dhèigh  sin  gu  'n  deachaidh  e  air  ais  do  'n  Fhraing 
gu  folchuidh,  gun  còmhladh  ris  ach  aon  duine,  's  gu'n  robh'  e  'm 
Pàris  toiseach  an  t-samhraidh.  Ach  chaidh  e  rìs  air  chall,  's  cha 
robh  fios  c'  àit'  an  robh  e  fad  eòrr  'us  bliadhna.  Bha  Prionns'  Ean- 
ruic,  a  bhràthair,  air  a  dheanamh  'na  Chàrdinal  leis  a'  Phàpa  goirid 

*  Phòs  Nial  Mac  Eachainn  *s  an  Fhraing,  *s  bha  mac  aig'  a  dh'  èirich. 
_gu  bhi  'na  Mharshal  Mac  Doùald,  Duke  of  Tarentuni. 

roimhe  so,  's  thug  sin  air  Teàrlach  cùl  a  chur  ris;  cha  'n  fhuilingeadk 
e  fhaicinn.  Ach  bha  e  gu  tric  a'  sgrìobhadh  gu  'athair.  B'  ann 
'an  Lunuinn  a  rinneadh  an  ath  lorgachadh  air  Teàrlach,  ann  am 
mios  meadhonach  an  fhoghair,  1750.  Chuir  a  chàirdean  a  bh'  air 
tir-mòr  'na  cheann  tighinn  a  nall  a  dh'fhaicinn  an  robh  na  Seurnas- 
aich  Shasunnach  ullamh  gu  èiridh  air  a  thaobh.  Ach  cha  d'  fhan 
e  'n  Lunuinn  ni  b'  fhaide  na  cuig  làithean,  an  uair  a  thuig  e  nach 
robh  ullachadh  air  bith  ga  dheanamh.  An  dèigh  falbh  à  Lunuiun 
air  an  turus  ud  thuit  e  dh'ionnsuidh  nan  dòighean  folchuidh  a 
"bh'  aige  roimhe.  Fhuaradh  an  ath  shealladh  dheth  'an  eilean  Mhidel- 
borg  ann  am  mìos  meadhonach  an  earraich,  1752.  Tha  cuid  a' 
smuaineachadh  gu'n  do  thaghail  e  'n  Lunuinn  an  ath  bhliadhna, 
'sgu'n  do  chuir  e  dheth  an  creideamh  Pàpanach.  Ach  cha  'n'eii 
dearbhadh  sam  bith  air  sin,  no  fòs  air  gu'n  robh  e  'n  Lunuinn  aig 
àm  crunaidh  Sheòrais  III.  Bha  e  call  a  mhisneachd  a  lion  cuid 
'us  cuid  an  dèigh  sìth  Aix-la-Chapelle,  agus  a'  call  a  mheas  mar  an 
ceudna.  Chuir  a  chàirdean  Sasunnach  teachdairean  d'a  ionnsuidh 
caochladh  uairean  ga  chomhairleachadh  air  son  cuid  a  rudan  a  bha 
dol  air  aghart  'na  theaghlach.  Ach  cha  'n  fhuilingeadh  e  chluinn- 
tinn  gu'n  gabhadh  a  chuid  iochdarana  orra  esan  a  chomhairleach- 
adh; 'sthàinig  iad  mar  sin  gu  bhi  fàs  leth  choma  dheth.  Bha  e 
còmhnuchadh  'an  Avignon  an  dèigh  so  gu  bàs  'athar,  a  thachair  'am 
mlos  meadhonach  a'  gheamhraidh  1766  's  an  Ròimh,  far  an  d'  adh- 
laiceadh  e  le  greadhnachas  rìoghail.  Dh'  fhàg  athair  mòran  sheudan; 
luachmhor,  'us  cur  a  stigh  cuibheasach  aig  Teàrlach,  a  thog  ionad 
còmhnuidh  'an  Albàno  's  an  Eadailt.  Goirid  an  dèigh  sin  phòs  e- 
ban-Phrionns'  à  teaghlach  Gearmailteach  ris  an  abrar  Stolberg 
Guediran.  Ach  thionndaidh  e  mach  gu  bhi  'na  phòsadh  mì-fhort- 
anach,  mar  theirear.  Cha  robh  e  fèin  's  a'  bhan-Phrionnsa  rèidh, 
's  dhealaich  iad  ri  chèile,  's  bha  esan  an  dèigh  sin  a'  tuiteam  ann  am 
meas  gus  an  do  bhàsaich  e'  air  an  là  mu  dheireadh  de  'n  gheamh- 
radh  1788,  trì  fichead  bliadhna  's  a  seachd  a  dh'  aois.  Dh'  adhlaic- 
cadh  e  'an  eaglais  Frescàti  air  an  robh  a  bhràthair,  Càrdinal  Iorc^ 

'na  Easbuig.  Cha  robh  duin'  a  làthair  a  nis  de  theaghlach  nan 
Stiùbhartach  gus  an  crùn  Breatunnachathagradhach  an  aon  Phears' 
eaglais  so.  Agus  mar  a  leig  esan  deth  na  h-uile  smuain  air  dragh 
sam  bith  a  chur  air  teaghlach  Hauòbhair,  shuidhich  rìgh  Shasninn 
ceithir  mìle  Punnd  Sasunnach  's  a'  bhliadhna  de  phàigheadh  air  rè  a~ 
bheatha. 

8.  Bha  'n  ceud  bhriseadh  a'  tighinn  air  seann  dòighibh  nam 
fineachan  Gàelach  mu'n  àm  so  leis  gach  Reachd  a  rinneadh  a  thaobh 
an  èiJidh'san  armachd.  Cha  robh  fine  sam  bith  eile  bu  mhò  bha  dean- 
amh  a  dh'fhuaim  'an  eachdraidh  na  Clann  Ghriogair.  Bha  mac 
aig  Coiuneach  Mac  Alpainn,  mu  mheadhon  an  naoidheamh  linn, 
d'  am  b'  ainra  Griogair.  Bha  na  Griogaraich  a'  cumail  a  mach  gur 
h-ann  o  theaghlach  a'  phrionnsa  so  a  thainig  iad  fèin.  Bha  mòran 
fearainn  ac'  aon  uair  'an  Siorrachdaibh  Earra-Ghàeil  'us  Pheirt^ 
Anns  a'  bhliadhna  1296  ghlacadh  Iain  Mac  Ghriogair  Ghlinn  Ur- 
chaidh  'na  phrìosunach  's  a'  chogadh  'an  aghaidh  rìgh  Shasuinn; 
ach  fhuair  e  'shaorsainn  's  a  chuid  fearainn  air  chumha  gu'n  rach- 
adh  e  gu  tir-mòr  na  h-Eòrp'  a  chuideachadh  an  t-Sasunnaich  'an 
aghaidh  an  Fhrangaich.  Bha  Iain  so  air  pilltinn  dhachaidh  mn  'n 
deachaidh  am  Brusach  a  chrùnadh  's  a'  bhliadhna  1306.  Agus  an 
uair  a  b'  èigin  do'n  rìgh  òg  sin  teicheadh  o  'naimhdibh  gu  fasgadh 
iarraidh  'an  tìr  eile,  's  a  bha  e  air  aruagadh  le  Morair  Lathairn,  air 
dha  bhi  'gabhail  troimh  a  chuid  fearainn,  thug  na  Griogaraich 
làmh  chuideachaidh  do'n  Mhorair  ann  an  ruagadh  an  rìgh.  Ach 
an  uair  a  fhuair  an  curaidh  ud  e  fèin  air  a  dhaingneachadh  air 
caithir  Alba,  riun  e  trbm  dhìoghaltas  air  na  Griogaraich  air  son 
an  ain-iochd  a  nochd  iad  dha  'an  àm  'airce.  Thug  e  mòran  de  'n 
cuid  fearainn  uatha,  a  thug  e  do  chhm-fheadhna  dhìleas  eile.  Cha'n. 
ìslicheadh  am  fine  uaibhreach  so  iad  i'ein  gu  tiodal  sgrìobhta  iarr- 
aidh  no  ghabhail  o  'n  rìgh  air  son  [an  cuid  fearainn,  a'  cumail  a 
mach  gu  'm  bu  leòr  leòsan  a'  chòir  a  bheireadh  an  claidheamh 
dhoibh.  Bha  iad  ag  oidhirpeachadh  sealbh  a  ghleidheadh  air  ai* 
cuid  fearainn  an  uair  a  bha  na  tighearnan  do'n  tug  an  rìgh  e  ag 

oidhirpeachadh  an  ainm  a  ghearradh  as.  Bha  so  ag  aobharachadh 
mòran  dòirtidh  fol'  air  gach  taobh.  B'  iad  na  Caimbeulaich 
nàirnhdean  bu  chumhachdaich  a  bh'  aca.  Ach  bha  'n  làmh  'an  agh- 
aidh  gach  duine  's  Iàmh  gach  duine  'n  an  aghaidh-san.  Rinneadh 
iomadh  Achd  Pàrlamaid  air  son  ainm  Chloiun  Ghriogair  a  sgathadh 
gu'tur  a  mach  as  Alba.  Rinneadh  aon  de  na  h  Achdau  so  's  a' 
bhliadhna  1563.  Chuireadh  iomadh  Griogaireach  gu  bàs  aig  an  àin 
ud.  Ach  mar  gu'm  biodh  daoin'  a  gabhail  gràin  do  dhòirteadh  fola, 
chuireadh  rud-eigin  de  stad  air  an  fheadhainn  bu  ro  bhuirbe  de  'n 
naimhdean. 

9.  Bha  Clann  Alpainn  chruadalach  a'  seasamh  ris  gach  olc  a  bha 
tighinn  'n  an  caraibh.  Mu  dheireadh  thàinig  an  cinn  fheadhna  gu 
bhi  toirt  atharrais  ùmhlachd  do  lagh  na  tìre.  Ach  mar  bu  trice 
bhiodh  an  luchd  leanmhuinn  mar  bha  iad  roimhe.  Ma  's  fior  na 
sgeòil  bhiodh  Iarl'  Earra-Ghàeil  a'  deanamh  mòran  magaidh  orra, 
's  ga'm  brath.  'S  a'  bhliadhna  1 603  mharbh  Alastair  Ghlinn  Stràigh, 
ceann-feadhna  nan  Griogaireach,  le  trì  cheud  de  'luchd  leanmhuinn, 
mòran  de  thuath  cheathairn  Mhic  a'  Chombaich,  triath  Luis,  ann 
am  blàr  Ghlinn  Fraoin.  Chaidh  còrr  'us  dà  cheud  bantrach  nan 
daoin'  a  thuit  's  a  chath,  a  dh'  ionnsuidh  an  rìgh  a  dh'  iarraidh  tòr- 
achd  a  thoirt  a  mach,  a'  giùlan  lèintean  fol'  an  cuid  fear  leò  mar 
dhearbhadh  faicsinneach  air  gach  ùrsgeul  a  b'  urrainn  iad  aithris 
le  'm  bilibh.  Thug  an  rìgh  an  sin  mu  'n  airidh  Reachd  a  dheanamh 
as  ùr,  bu  ro  fhuiltiche  na  aon  a  rinneadh  riamh  'an  aghaidh  nan. 
Griogarach.  'N  uair  a  thuig  Alastair  na  creachan  a  bha  gu  thighinn 
air  fèin  's  air  a  chinneadh,  rùnaich  se  e  fèin  's  prìomh  dhaoine  na 
treibh  a  thoirt  suas  do  Iarl'  Earra-Ghàeil  air  chumha  gu'n  cuirt- 
eadh  gu  sàbhailt  a  mach  as  Alb  iad.  Ghabh  an  t-Iarla  ris  a'  chùn- 
radh  sin,  's  chuir  e  freiceadain  làidir  leis  na  seòid  gu  ruige  Sasunn. 
Ach  a'  smuaineachadh  gu  'n  robh  a  thaobhsan  de  'n  choimhcheangal 
air  a  choimhlionadh  le  sud,  ghrad  thug  e  air  an  ais  iad  do  Dhun- 
eidin,  far  an  tugadh  binn  am  bàis  a  mach,  's  chaidh  Alastair  'us 
seachdnar  eile  dhiubh  a  chrochadh.     'N  uair  a  bha  Alastair  fo 

dheuchainn  a  bheatha  chuir  e'n  cèill  gu  follaiseach  gu  'm  b'e  IarP 
Earra-Ghàeil  a  chuir  thuig  e  chum  gach  cath  'us  còmhraig  a  rinn  e 
air  Mac  a'  Chombaich,  no  neach  eile. 

10.  Rè  iomadh  bliadhn'  an  dèigh  so,  bha  'gheur-leanmhuinn  'an 
aghaidh  nan  Griogarach  anabarrach  teth.  Bha  iad  a  nis  gun  fhear- 
ann,  gun  cheann  feadhna.  Bha  e'n  aghaidh  lagh  na  rìoghachd 
gu'm  biodh  aon  sam  bith  air  a  shloinneadh  air  an  trèibh  ud.  Bha 
'chuid  mhòr  dhiùbh  air  an  sgapadh  a  measg  nam  fineachan  mu  'n 
cuairt  diubh,  's  ghabh  iad  sloinneadh  na  trèibh  a  measg  an  robh  iad 
air  fògradh.  Mu  'n  cuairt  do  cheud  bliadhn'  an  dèigh  Alastair 
Ghlinn  Stràigh,dh'  èirich  Rob  Ruadli  suas  gn  bhi'na  cheann-feadhna 
do  bhuidheann  lìonmhor  dhiùbh.  B'  e  Rob  duine  co  ainmeil  's  a 
bha  'na  linn.  Bha  e  'na  dhròbhair  's  na  cheathairneach.  Bha  e 
làthair  'am  blàr  Sliabh  an  t-Siorraimh  ann  an  1715,  gu  h-aideach- 
ail  'an  aobhar  nan  Stiùbhartach.  Ach  cha  tug  e  claidheamh  a 
truaill.  An  dèigh  iomadh  caol  thearnadh  o  thuiteam  fo  mheachainn 
a  naimhdean,  fhuair  e  bàs  a'  chinn  aghairt  'sa'  bhliadhna  1738,  'na 
fhìor  sheann  duine.  Bha  e  air  bith  'na  Phròstanach  'an  làithibh 
'òige,  ach  thionndaidh  e  gu  creidimh  an  t-sagairt  mu  dheireadlu 
Ach  'se  dh'fheudadh  e  ràdh  "cha'n'eil  mise  tròm  aircreidimh  sam 
bith."  Thàinig  fear  Mac  Labhrain,  aon  de  'sheann  naimhdean  ga 
'amharc  air  leabaidh  a  bhàis.  Mu'n  do  leigeadh  a  steach  do'n 
t-seòmar  e,  thug  an  seann  laoch  ma'n  airidh  e  fèin  a  bhi  air  a  thog- 
ail  'na  shuidhe  's  an  leabaidh,  a  bhreacan  a  chur  timchioll  air,  a' 
chuid  dhagachan,  a  bhiodag  's  a  chlaidheamh,  a  bhi  làimh  ris,  ag 
ràdh  nach  faiceadh  Mac  Labhrain  Rob  Ruadh  ri  bheò  ach  fo  làn 
armachd.  Am  feadh  a  bha  'n  dithis  eas-cairdean  ud  a  comh  labh- 
airt  's  an  t-suidheachadh  shòluimte  's  an  robh  iad,  co  thigeadh  a 
steach  ach  an  sagart,  a  dh'  oidhirpich  air  luchd  na  còmhstrì  ud  a 
thoirt  gu  bhi  maitheadh  d'a  chèile,  ag  ainmeachadh  an  sgriobtuir 
**  maith  dhuinn  ar  fiachan,  mar  a  mhaitheas  sinn  do  ar  luchd  fèich." 
"Oh!"  ars'an  Griogarach,  "thug  thu  dhomh  lagh  'us  soisgeul  air 
a'  phuinc.     Is  cruaidh  an  lagh  sin,  ach  tha  fios  agam  gur  soisgeul 

e."  Thionndaidh  e  'n  sin  ri  aon  de  'mhic,  Rob  òg,  a  bha  lathair, 
'sthuirt  e  ris,  "Tha  rao  bhiodag  's  mo  chlaidheamn  'nan  luidh'  an 
sud;  tha  mis' a'  toirt  maitheanais  do  m'  naimhdibh;  ach  a  Rob, 

seall  thus'  as  a  dhèigh,  no   gu" Cìiuir  an  sagart  stad  air  a' 

chorr,  's  thosd  an  seann  duine.  Q-oirid  an  dèigh  do  Mhac  Labh- 
rain  falbli,  dh'fhairich  Rob  a'  chrìoch  a'  teannadh  ris,  's  dh'òrduich 
e  do  'n  phìobaire  tòiseachadh  air  cluich'  a'  phuirt,  "  Cha  till  mi 
tuilleadh,"  agus  am  feadh  a  blia  'm  port  sin  ga  chluicheadh  'na  èis- 
deachd,  chaochail  e. 

11.  Ged  a  thàinig  sìth  gu  Breatunn  le  còrdadh  Aix-la-Chapelle 
bha  mòran  aisìth'anÀlba  le  droch  riaghladh  na  ministeirean  Mod- 
erate  'an  cùirtibh  na  h-eaglais.  Rè  ùin'  fhada  roimh'n  bhliadhna 
1752  bha  lagh  air  a  dheanamh  's  an  Eaglais,  a  reir  an  robh  e  cead- 
aichte  do  bhuidheann  mharcachd,  air  an  òrduchadh  leis  an  Ard- 
Sheanadh,  ministeir  sam  bith  a  shuidheachadh  ann  an  coimhthional, 
an  uair  a  bhiodh  buill  na  Cleire  's  an  robli  an  coimhthional  sin  ain- 
deònach  air  an  dleasdanas  a  choimhlionadh  a  chionn  an  sluagh  a  bhi 
'na  aghaidh.  Ach  's  a'  bhliadlma  so  a  dh'  ainmicheadh  chinnich  leis 
na  Moderates  lagh  eile  a  thoirt  a  steach  a  rèir  an  robh  e  fiachaicht' 
air  fo-chùirtibh  na  h-eaglais  ùmhlachd  a  thoirt  do  'n  Ard-Sheanadh 
's  na  h-uile  nithibh  fo  phèin  iad  a  bhi  air  an  garg  chronuchadh,  no 
air  an  cur  as  an  dreuchd,  na'm  faiceadh  an  t-Ard-Sheanadh  sin  iom- 
chuidh.  Bha  Fear  Mr.  Aindrea  Richardson  an  deigh  presentation 
fhaotainn  do  sgìreachd  Inbherceithing,  ann  an  Clèir  Dhunfermlin, 
ach  cha  robh  an  sluagh  debnach  air  a  ghabhail.  Bha  'Chlèir  a' 
diùltadh  a  shuidheachadh  an  aghaidh  an  t-sluaigh.  Thug  an 
t-Ard-Sheaaadh  breith  gu'm  feumadh  iad  a  shuidheachadh.  An 
dèigh  so  uile  dhiàlt  seisear  de  bhuill  na  Clèir'  ùmhlachd  a  thoirt 
do 'n  bhreith  ud.  Bu  rahòr  leis  an  Ard-Sheanadh  am  peanas 
bu  mhò  dhcanamh  air  an  t -seisear.  Ach  chuir  iad  as  a  dhreuchd 
aon  fhear  dhiubh,  Mr.  Tòmas  Gillespi  Chàrnaich.  An  uair  a 
chuireadh  a'  bhinn  an  cèill,  fhreagair  an  duin'  urrarnach  gu  ciùin, 
gu'n  robh  e 'deanamh  aoibhneis  air  son  gu'n  tugadh  dhasan  air 

sgàth  Cbriosd,  cha  'a  e  mhàin  creidsinn  ann,  ach  mar  an  ceudna 
fulang  air  a  shon.  B'  e  so  an  dara  briseadh  a  thàinig  air  eag- 
lais  na  h-Alba.     Ghabh  Mr.  Gillespi  's  na  lean  ris  an  Rellef  Si/nod 

Panar  ainm. 
12.  Bhris  cogadh  a  mach  a  rìs  eadar  Breatnnn  's  an  Fhraing  's  a' 
bhliadhna  1755.    B'  e  eas-còrdadh  ma  na  crìochaibh  eadar  ìochdar- 
anaibh  Bhreatuinn  'sna  Fraing'  'an  America,  aobhar  an  tòiseach- 
aidh.     Cha  robh  bheag  sam  bith  de  shoirbheachadh  aig  Breatunn 
's  a'  cheud  dol  a  mach.    Ach  an  uair  a  thàinig  Uilleam  Pit,   a 
clh'  àrdaicheadh  an  dèigh  sin  gu  bhi  na  Iarla  Chathaim,  gu  ri:gh- 
ladh  ghnothuichean  Bhreatuinn  fhaotainn,  thòisich  an  t-arm  air  ath- 
chosnadh  na  thug  na  Frangaich   uatha   de  fhearann  'an  Americà, 
's  anns  an  Roinn-Eòrpa,  's  an  Innsibh  na  h-Aird'  an  ear  aig  an  aon 
àm.  Bha  Canada  gu  h-iomlan  aig  Breatunn  air  a  thoirt  o'n  Fhraing 
's  a'  bhliadhna  1759.     A.ig  an  àm  cheudna  fhuair  Admaral  Hawk 
buaidh  air  a'  chàbhlach  Fhrangach  'an  Camus  Chuiberoin.     Cha 
mhòr  nach   do   chuireadh   as   gu   buileach  do  fheachd  mara    na 
FYainge  leis  a'  bhuaidh  so.     Mu'n  cuairt  do  'n  àm  cheudna  spìon 
an  t-arm  Breatunnach  Bengàl  a  làimh  prionnsa  na  dùthcha  sin,  agus 
thug  iad  o  na  Frangaich  tigh-ceirde  Chandernajor,  àite  co  saibhir 
5s  a  tha  's  an  tìr  sin.     Thuit  mòran  creiche  's  armachd  'n  an  làmh- 
aibh  's  na  h-àitibh  ud.     Lean  Breatunn  mar  so  air  buadhachadh 
^an  aghaidh  nam  Frangach  's  phrionnsachan  na  tìre  gus,  am  beagaa 
bhliadhnachan,  an  do  chuir  iad  suas  ìmpireachd  mhòr  's  an  Aird'  an 
ear.     Cha  bhuin  na  nithe  so  do  eachdraidh  na  h-Alba  gu  h-àraidh; 
ach  mar  a  bha  i  aonaichte  ri  Sasunn,  cha  b'  urrainn  nach  robh  'n 
cuid  fcin  aig  mic  Alba  de'n  chunnart,  's  de  'n  chruadal  a  bh'  air  an 
toirt  gucleachdadh  leisna  cogaidhibhfuilteachud.  Cha  robh  riarach- 
adh  sam  bith  aig  Breatunn  de  'n  tomhas  de  shoirbheachadh  a  bha 
'coinneachadh  ris  an  fheachd  a  chuir  iad  do'n  Ghearmailt.     B'  e'n 
t-aobhar  àraidh  air  son  na  chuireadh  feachd  do  'n  cheàrna  sin,  a 
chum  gu'n  cuidicheadh  iad  le  rìoghachd  Hanòbhair  a  dhìonadh  o 
na  Frangaich.     Ach  'am  meadhon  gach  nù-riarachadh  a  bh'  ann. 

chaochail  rìgh  Seòras  II.  gu  h-obann,  air  a'  chuigeamh  là  fichead  de 
mhìos  dheireannach  an  fhoghair  1760,  anns  an  77  bliadhna  de  'aois 
agus  'an  ceathramh  bliadhna  deug  thar  fhichead  de  'rioghachadh. 
Bha  'mhac  bu  shin'  air  bàsachadh  roimhe,  agus  be  mac  bu  shin'  an 
fhir  sin  a  rìoghaich  'na  àite  fo  'n  tiodail,  Seòras  III. 


CAIB.  XLV. 


SEORAS  III. 


Cha  robh  Seòras  III.  trì  bliadhna  fichead  a  dh'aois  an  uair  a  thòis- 
ich  e  'rioghachadh.     Phòs  e  goirid  an  dèigh  sin  a'  bhan-phrionnsa 
Charlot,  de  theaglach  Mheclenburg  's  a'  Grhearmailt.     Thug  e  aon 
de  àrd  dhreuchdan  na  Stàite  do  Iarla  Bhòid,  a  bha  air  bith  'na 
fhear-teagaisg  dha.    Bu  Sheumasach  Iarla  Bhòid,  agus  mar  sin  cha 
bhiodh  e  co  deònach  air  an  cogadh  a'  Jeantuinn.    Ach  b'  e  Uilleam 
Pit  fathast  Prìomh  Mhinisteir  Bhreatuinn,  agus  cha  robh  esan  idir 
air  son  an  cogadh  a  leigeadh  seachad.     Fhuair  e  mach  gu  'n  robh. 
comh-bhoinn  eadar  an  Fhraing  's  an  Spàinn  an  aghaidh  Bhreatuinnr 
agus  b'  àill  leis  cogadh  èigheach  'an  aghaidh  na  Spàinn  air  ball,  ach 
cha'n  fhuilingeadh  a  chomh-mhinisteirean  sin  a  chluinntinn.     Leig 
Pit  dheth  a  dhreuchd  an  sin,  's  dh'  fhàg  e  h-iomradh  's  a  h-èigheach 
aca  fèin.    Ach  'an  ùine  ghoirid  fhuair  iad  a  mach  air  an'cosdas  gu'n 
robh  Pit  ceart,  's  b'  èigin  doibh  fèin  an  dearbh  ni  a  dheanamh  a 
mhol  esan  doibh.     Lean  Breatunn  air  cogadh  ris  an  dà  rìoghachd 
chumhachdaich  ud,  agus  air  buadhachadh  orra  cuideachd,  gus  anns 
a'  bhliadhna  1763  am  bu  bhuidhe  leò  cumhachan  sìth  iarraidh. 
Chaidh  an  t-sìth  a  nàsgadh  'an  ceud  mhìos  an  earraich  ann  am 

Pàris,  agus  goirid  an  dèigh  sin  nàisgeadh  sìth  ann  an  Hubertsburgh 

eadar  na  rìoghachdaibh  Roinn-Eòrpach  a  bha  'cogadh,  's  bha,  mar 

sin,  sìth  araon  's  an  Roinn-Eòrpa  's  an  America.     Choisinn  Breat- 

nnn  mòran  fearainn  'an  America  agus  's  na  h-Innsibh  a'  siar  leis  a' 

chogadh  fhadalach  ud.     Ach  mu  choinneamh  sin  bha  na  fiachan  air 

atadh  gu  h-anabarrach.     Roimh  thòiseachadh  a'  chogaidh  mu  dheir- 

eadh,  bha  fiachan  Bhreatuinn  mu'n  cuairt  do  cheithir  fichead  muill- 

ean.     'N  uair  a  sguir  an  cogadh  bha  iad  air  dìreadh  gu  dlùth  air 

ceud  's  dà  fhichead  muillean.     Bha  sluagh  Bhreatuinn,  gu  h-àraidh 

na  Sasunnaich,  ro  dhìombach  do  Iarla  Bhòid,  am  Prìomh  mhinis- 

teir,  air  son  nach  d'  fhuair  e  cumhachan  ni  b'  onaraiche  do  Bhrea- 

tunn,  's  gu'n  robh  a  cuid  armailtean  co  soirbheachail  air  muir  's  air 

tìr  re  a'  chogaidh.     Bha  na  Sasunnaich  ni  bu  ro  bhuaireasaich  'na 

aghaidh  a  chionn  gu'm  b'  Albannach  e;     B'  èigin  da  'n  dreuchd  a 

leigeadh  dheth,  agus  chaidh  fear  Mr  Grenbhil,  a  dh'  àrdaicheadh  an 

dèigh  sin  gu  bhi  'na  Mhorair,  'na  àite. 

2.  B'  e  aon/de  na  ceud  nithe  a  rinn  Grenbhil,  an  deigh  tighinn 
do  'n  dreucM,  tòiseachadh  air  cath  ri  luchd  sgrìobhaidh  nam  paip- 
eirean  naigheachd  air  son  an  càinidh  's  an  ana-cainnt  'an  aghaidh  an 
tighearnais.      Thòisich  e  ro  gharg.     Cha  deachaidh  leis  ach  'an 
cuid.     Ach  's  e  ni  àraidh  air  son  a  bheil  a  thighearnas-san  ainmeil 
an  oidhirp  a  thug  e  air  na  h-Americanaich  a  chur  fo  chìs,  agus  mar 
a  dh'  èirich  iadsan  suas  air  lorg  sin  gus  an  ceangal  eadar  iad  f  èin 
's  an  dùthaich  mhàthaireil  a  bhriseadh  gu  h-iomlan.     Mar  a  bha 
fiachan  na  rìoghachd  air  tighinn  gu.  àirde  co  mòr,  's  a  dh'  fheumadh 
tighearnas  riadh  nam  fiachan  a  phàigheadh  gu  bliadhnail,  leag  iad 
cìsean  ni  bu  truim'  aig  a'  bhaile;  's  o'n  bha  iad  air  deanamh  mòran 
cosdais  ri  America  a  dhìonadh  o  na  Frangaich  's  o  naimhdibh  eile, 
bha  iad  'an  dùil  gu'n  robh  e  laghail  dhoibh  ni-eigin  de  chur  a  stigh 
a  thogail  o'  na  Stàitibh  fa  leth  do  'n  robh  America  a  tuath  air  a 
roinn.     Fhaaradh  Reachd  troimh  'n  Phàrlamaid  leis  an  robh  na 
h-Americanaich  gu.bhi  gnàthachadh  Paipeirean  Stamp  air  an  robh 
cìs  bheag.     Ach  'n  uair  a  fhuaradh  sin  a  mach  air  taobh  thall  a' 

ÌD 

chuain,  clli'  èirich  iad  'an  ceannairc.  Thuig  a'  Phàrlamaid  Bhreat- 
nnnach  gu'm  bu  co  mailh  an  t-Achd  a  chur  air  chùl;  agus  rinneadh 
8in,  agus  sgrìobhadh  a  null  do  America  a  dh'  innseadh  nach  robh 
cìs  gu  bhi  air  a  leagadh  orr'  air  an  dòigh  ud.  Ach  aig  an  àm 
cheudn'  a'  tagairt  gu'n  robh  còir  aig  Breatunn  air  cìs  a  leagadh  air 
gach  ùr  threabhachas  a  bhuineadh  dhi,  mar  chitheadh  i  iomchuidh. 
Cha  do  chuir  na  h-Americanaich  mòr  shuim  anns  an  tagairt  sin, 
fhad  's  nach  robh  e  ach  'am  focal  a  mhàin.  Bha  Grenbhil  a  nis  an 
dèigh  an  dreuchd  a  leigeadh  dheth,  agus  Marcus  Rocingham  air 
tighinn  'na  àite.  Goirid  an  dèigh  sin  thàinig  Morair  North  gu  bhi 
'na  Phrìomh  Mhinisteir.  Rùnaicheadh  a  nis  cìs  a  chur  air  na 
Ìi-Americanaich  air  sheòl  co  eutrom  's  air  an  smuainicheadh  iad. 
B'  e  sin  beagan  a  phàigheadh  fo  ainm  cìs'  air  son  bathair  a  bha  dol 
a  null  à  long  Phortaibh  Breatunnach.  Bha  i  air  a  trì  no  ceithir 
de  nithe  fa  leth  an  toiseach;  ach  thugadh  dheth  na  pithibh  sin 
uil'  i,  ach  tì  a  mhàin.  Bha  trì  sgillinnean  de  chìs  gu  bhi  air  a 
phunnd.  Agus  thug  a'  Chuideachd  Innseanach  an  tì  scachad  co 
saor,  air  son  a  chur  a  dh'  America,  's  gu'n  robh  e  ni  b'  fhusadh  a 
cheannach  'an  America  na  'm  Breatunn  fèin,  ged  a  bha  ainmeachas 
cìs  air.  Ach  dh'  èirich  na  h-Americanaich  'na  aghaidh.  Chaidh 
long  le  luchd  a  steach  do  Phort  Bhostoin,  's  chruinnich  àireamh 
mòr  de  mhath-shluagh  a'  bhaile;  fhuair  siad  iad  fèin  air  an  arm- 
achadh,  's  chaidh  iad  air  bòrd  na  luinge,  's  thilg  iad  an  luchd  a 
a  mach  air  a'  mhuir.  'An  Niu  Iorc,  's  am  Philadelphia,  cha 
d'  fhuair  na  luingeas  cothrom  dad  a  bh'  air  bòrd  ac'  a  chur  air  tìr. 
Agus  'am  baile  Theàrlaich,  far  an  d'  fhuair  iad  cothrom  a  chur  air 
tìr,  chaidh  a  ghrad  ghlasadh  a  stigh  'an  tighibh  stòir,  far  nach  bu 
dàna  le  Breatunnach  meur  a  chur  air.  Bha  'n  cogadh  air  a  bhonn. 
Hinneadh  cabhag  air  feachdan  lìonmhor  mara  's  tìr'  a  chur  a  null 
air  los  an  fheadhainn  ud  a  bh'  air  èiridh  'an  ceannairc  a  thoirt  gu 
strìochdadh.  Ach  's  cogadh  daor  a  bha  'n  sud  do  na  Breatunn- 
aich.  Bha  chuid  ud  de  America,  eadhon  an  uair  ud,  air  a  roinn 
'na  Stàitibh  fa  leth.     Thionail  Cochruinn  lìonmhor  as  gach  Stàite 

dhiubh  sin  do  Philadelphia  'am  mìos  meadhonach  an  fhoghair, 
1774.  Chuir  iad  an  cèill  'an  sin  a  measg  nithe  eile,  gu'n  robh  iad 
deònach  air  a'  cheangal  eadar  iad  fèin  'san  dùthaich  mhàthaireil  a 
bhi  air  a  bhuanachadh,  ach  cothrom  a  bhi  aca  fèin  a  mhàin  gach 
cìs  a  chitheadh  iad  iomchuidh  a  chur  orra  fèin.  Ach  cha'nèisd- 
eadh  Breatunn  ri  cumhachaibh  uatha  ni  b'  fhaide.  Agus  fhuaradh 
a  mach  an  dèigh  làimh  gu'm  b'  e  aon  aobhar  mòr  air  son  iad  a 
dh'  èiridh  'an  ceannairc,  gu'n  robh  mòran  de  'n  cuid  mharsantan 
a'  deanamh  fortain  le  smuglaìgeadh,  no  goid-mhalairt  ri  eileanaibh 
nan  Innsean  a'  siar  a  bhuineadb  do'n  Spàinn.' 

3.  Thòisich  an  cogadh  muthoiseachant-samhraidh,  1775.  Bha 
cuid  a'  saoilsinn  nach  maireadh  e  ni  b'  fhaide  na  'bhliadhna  sin 
fèin.  Cha  mhò  na  trì  muilleana  sluaigh  a  bha  's  na  ceàrnaibh  ud 
de  America  aig  an  àm.  Bha  sin  beag  'an  coimeas  ri  sluaghmhoir- 
eachd  Bhreatuinn  'us  Eirinn.  Ach  bha  na  h-Americanaich  a'  cog- 
adh'n  an  dìithaich  fèin  air  an  robh  iad  eòlach;  's  bhaiad  anabarrach 
dealasach,  agus  la  's  gu'n  do  thòisich  iad,  aon-sgeulach  'n  an  rùn  air 
a'  chuing  Bhreatunnaich  a  thilgeadh  dhiùbh,  bha  car  'an  aghaidh 
cuir  aca  ga  chumail  ri  Breatunn ;  agus  an  uair  a  chrìochnaich  cam- 
pachadh  a'  cheud  shamhraidh  'us  fhoghair,  bha  iad  co  fad  o  bhi  air 
an  ceannsachadh  *s  a  bha  iad  'an  àm  tòiseachaidh.  Bha  cuid  de 
rìoghachdan  na  Roinn-Eòrp'  a  chìosnaich  Breatunn  's  a'  chogadh 
roimhe  sud,  ro  aoibhneach  air  son  America  òg  a'  bhi  'cumail  ceann 
ris  an  t-seann  leòmhan  Bhreatunnach,  's  chaidh  mòran  oifigearan 
'us  shaiglidearan  Frangach  a  null,  air  an  ceann  fèin,  a  chuideach- 
adh  nan  Americanach.  Anns  a'  bhliadhna  1778,  trì  bliadhn'  an 
dèigh  do'n  chogadh  tòiseachadh,  dh'aidich  an  Fhraing  a  bhi  'gabh- 
ail  ri  America  mar  rìoghachd  shaoir,  agus  ghabh  cùirt  Bhreatuinn 
sin  co  olc,  's  gu'n  d'  èigh  iad  cogadh  'an  aghaidh  na  Frainge  mar  an' 
ceudna.  Air  an  ath  bhliadhna  thòisich  rìoghachd  na  Spàinn  a' 
cogadh  còmhladh  ris  an  Fhraing  's  ri  America  'an  aghaidh  Bhrea- 
tuinn.  Bha  so  a'  deanamh  a'  ghnothuich  mòran  ni  b'  fhusadh  do 
America,  o'n  a  dh'fheumadh  Breatunn  a  cuid  feachd,  mara  's  tìr', 

a  roinn  an  aghaidh  nan  trì  nàimhdean.  An  uair  a  bhiodh  na 
h-Americanaich  a'  cogadh  air  tìr  bhiodh  an  càbhlach  Frangach  'us 
Spàinneach  ag  obair  air  a'  mhuir,  mu  'n  coinneamh,  agus  mur 
deanadh  iad  tuilleadh,  a'  cumail  a' chàbhlaich  Bhreatunnaich  o 
chòmhnadh  a  dheanamh  leis  an  arm  thìre.  Leis  gach  còmhnadk 
a  bh'  ann  bha  America  a'  soirbheachadh  's  a'  chòmhrag  co  maith 
ri  Breatunn;  agus  shaoil  leis  an  Fhraing  'sleis  an  Spàinn  gu  'n 
rachadh  ac'  air  eileanan  nan  Inusean  a  's  iar,  a  bha  Breatunn  air 
a  chosnadh  roimhe  sud,  a  spìonadh  uaipe,  'san  roinn  eatorra  fèin. 
Ach  mu  mheadhon  .an  earraich,  1782,  chuir  Admaral  Rodneidh  as 
gu  buileach  do  na  càbhlaichibh  Frangach  'us  Spàinneach,  a'  glac- 
adh  cuid  diubh,  a  measg  an  robh  long  an  Admarail  Fhrangaich 
fèin.  Dh'  fhàs  an  dà  rioghachd  so  a  nis  co  bacach  's  nach  b'  urr- 
ainn  iad  mòran  còmhnaidh  a  dheanamh  tuilleadh  ri  America.  Ach 
goirid  roimhe  so  bha  'n  Olaind  air  dol  's  a'  chomh-bhoinn  an  agh- 
aidh  Bhreatuinn;  agus  b'  èigin  cogadh  èigheach  'n  an  aghaidh-san 
mar  an  ceudna.  Lean  Breatunn  car  tacain  air  ceann  a  chumail 
ris  a'  cheathrar  nàimhdibh  cumhachdach  ud;  ach  bha  sin  a'  tarr- 
uing  tràghadh  mòr  air  a  cuid  ionmhais  's  air  a  cuid  daoine,  agus 
mar  a  bha'n  gnothuch  a'  fàs  ni  bu  mhì-choslaiche,  's  cuid  eile  de 
rìoghachdan  na  Roinn-Eòrp'  airtì  dol  'sa'  chomh-bhoinn,  mheas 
luchd-comhairl'  an  rìgh  iomchuidh  sìth  a  mholadh  dha.  Bha  rìgh 
Seòras  glè  aindeònach  air  sìth  a  dheanamh.  Ach  an  dèigh  do 
'chuid  mhinisteirean  an  dreuchd  a  leigeadh  dhiùbh,  'sfeadhainn 
eile  dhol  'n  an  àite,  dh'aontaich  iad  sìth  a  dheanamh  ri  America, 
'an  ceud  mhìos  a'  gheamhraidb,  1782,  'an  dèigh  leantuinn  seachd 
bliadhn'  air  cogadh.  Bha  Stàitean  America  a  nis  air  an  aideach- 
adh  mar  rìoghachd  no  tighearnas  air  leth,  gu  h-iomlan  saor  o 
uachdranachd  Bhreatuinn.  Mìos  no  dhà  roimhe  sin  thug  Breat- 
unn  fuasgladh  do  ghearaston  Ghiberalter,  a  sheas  sSisd  thrì  bliadhn' 
'an  aghaidh  na  Spàinne  'sna  Frainge.  Rinneadh  sìth  ris  na 
duthchannaibh  sin,  mu'n  aon  àm  an  do  nàisgeadh  an  t-sìth  ri  Am- 
erica.     Feudar  a  ràdh  nach  iad  na  nithe  so  gu  h-àraidh  eachd- 

Taidh  nah-Alba;  ach  bha  'cuid  fèin  aig  Alba  de  gach  dosgainn 
'us  cruadal  a  bha  'n  lorg  nan  cogaidhean  ud.  Bu#Ghàel  Albann- 
ach  a  bha  'deanamh  na  bàrdachd  mu  dhèighinn  na  chunnaic  e 
fèin  "  an  America  thall,"  a  thuirt, 

"  Gur  lìonmhor  òganach  curanta 
Dheth  na  chuireadh  an  ceann ; 
'Us  gus  an  èighear  au  t-sìth 
'D  è  cha  'n  innsear  an  call." 

4.  Eadar  dhealaicht'  o'n  arm,  b'  i  mheur  eile  de  eachdraidh  fholl- 
aisich  na  rloghachd,  staid  'us  dol  air  aghart  na  h-eaglais.  Fior 
eachdraidh  eaglaiseach  cha'n'eil  sinn  idir  a'gabhail  oirnn  a  sgrìobh- 
adh;  ach  cha  chomasach  do  leughadair  sam  bith  beachd  cothrom- 
ach  a  thogail  air  staid  na  rìoghachd,  eadhon  'an  seadh  aimsireil, 
gun  a  bheag  no  mhòr  a  shealladh  o  àm  gu  h-àm  air  na  nithibh  ud, 
co-cheangailte  ri  staid  na  h-eaglais,  a  bha  so-fhaicsinneach  do  na 
h-uile,  agus  aig  an  robh  buaidh  àraidh  air  an  t-sluagh  chumanta. 
B'  ann  diùbh  sin  an  gluasad  cumhachdach  a  bha  measg  an  t-sluaigh 
araon  'an  Alba  's  an  Sasunn,  's  a'  bhliadhna  1780,  mu  dhèighinn 
saorsainn  nam  Pàpanach.  Bha  Achd  Pàrlamaid  air  a  dhaing- 
neachadh  goirid  roimhe  sin  leis  am  feudadh  tomhas  mòr  de  shaor- 
sainn  a  bhi  aig  na  Pàpanaich  'an  Sasunn;  cha'n  e  mhàin  gu  'm 
biodh  cothrom  ac'  aoradh  a  dheanamh  's  an  dòigh  an  togradh  iad, 
ach  gu'm  feudadh  iad  a  bhi  air  an  gabhail  a  steach  do  dhreuchd- 
aibh  follaiseach  's  an  rìoghachd  mar  luchd  lagha  's  an  leithidibh 
sin.  Bha  iad  a  nis  ag  iarraidh  an  Reachd  so  a  shìneadh  gu  Alba 
inar  an  ceudna.  Dh'  èirich  mòran  de  shluagh  na  h-Alba  'na  agh- 
aidh.  Chuireadh  mòran  iarrtasan  a  steach  thun  an  Ard-Sheanaidh 
air  son  iad  a  chur  litir  thagraidh  thun  na  Pàrlamaid  an  aghaidh 
an  Achd.  Bha  na  ministeirean  soisgeulach  's  a'  chùirt  sin  ag  iarr- 
aidh  gnùis  a  thoirt  do  na  h-iarrtasaibh  ud,  agus  a  leithid  de  litir 
thagraidh  a  chur  thun  na  Pàrlamaid.      Bha  na  Moderates  'an. 

aghaidh  sin  a  dheanamh;  ach'air  an  làimh  eile  bheireadh  iad  na 
h-uile  misneachd  a'  b'  urrainn  iad  do  'n  Beachd  a  bhi  air  a  shin- 
eadh  gu  Alba;  agus  a  chionn  gur  iadsan  bu  lìonmhoire  's  an  Ard- 
Sheanadh  b'  ann  air  a'  bhonn  sin  a  dh'  fhàg  a'  chùirt  urramach  ud 
an  gnothuch.  Ach  chaidh  mòran  de  shluagh  ceann  a  deas  Alba 
gu  buileach  troimhe  chèile  air  son  aomadh  Pàpanach  an  Ard- 
Sheanaidh.  Thionail  iad  a  steach  a  Dhuneidin,  's  loisg  iad  tigh 
còmhnuidh  an  Easbuig  Phàpanaich  agus  eaglais  a  bha  ceangailte 
ris.  Binn  iad  a  leithid  cheudn'  air  eaglais  Phàpanaich  a  bha  'n 
àit'  eile  de  'n  bhaile.  Agus  mar  a  b'e  Prionnsapal  Robertson 
ceann-feadhna  nam Moderates  aig  an  àm,  rùnaich  am  math-shluagh 
an  aon  dìol  a  dheanamh  air  a  thigh-san,  's  air  tigh  flr  lagha  da  'm 
b'  ainm  Crosbi.  Ach  f huaradh  buidheann  de  'n  arm  gu  seasamk 
rompa,  's  casgadh  a  chur  orr'  aig  an  àm.  Bha  'n  Robastonach  ni 
bu  ghlic'  aig  àm  ath-choinneimh  an  Aird-Sheanaidh,'s  thug  e  oidh- 
irp  air  a  luchd  leanmhuinn  aomadh  gu  comhairle  nam  ministeirean 
soisgeulach  a  ghabhail.  Thug  sin  ni-eigin  de  riarachadh  aig  aa 
àm.  Cha  'n  'eil  ni  annasach  sam  bith  ri  'innseadh  mu  riaghladk 
na  h-eaglais  f  had  's  a  lean  Dr.  Robertson  air  a  bhi  na  cheann-iùiL 
Bha  'n  aon  chreud  's  an  aon  chleachdadh  aig  an  taobh  bu  treise 
's  an  eaglais  ga  'n  leantuinn  rè  na  h-ùine  sin.  Ach  feudar  aort 
saimpleir  a  thoirt  air  a'  chumhachd  a  bheireadh  Presentation  da 
dhuin'  aig  an  àm  ud,  agus  air  a'  ghreimeachadh  a  dheanamh  cuid 
diùbhsan  ris,  air  sgàth  meudachaidh  an  stìpein.  Fhuair  fear  Mr 
Mac  Thòmais,  ministeir  Ghargunoc,  Presentation  gu  sgìreachd  St. 
Nìnian,  'an  Clèir  Shruileidh.  Bha  sluagh  na  sgìreachd,  cha  mhòr,. 
gu  h-iomlan,  'na  aghaidh.  Bha  buill  na  Clèir  'ag  obadh  a  dhol  ga 
shuidheachadh  's  an  sgìreachd.  Bha  iad  a'  gabhail  na  h-uile  leth- 
sgeul  a  ghabhadh  deanamh  air  son  dàil  a  chur  's  a'  ghnothuch,  le 
bhi  togail  sud  'us  so  o  aon  chùirt  eaglais  gu  cùirt  eile.  Mhair  sin. 
seachd  bliadhua.  Ach  's  a'  bhliadhna  1773  thug  an  t-Ard-Shean- 
adh  teann  òrdugh  do  'n  Chlèir  a  dhol  aìr  aghart,  agus  uile  bhuill 
na  Clèire  bhi  làthair.     B'e  Mr  Finlay,  Dnjllair  ceann-suidhe  n^ 

Clèire,  's  rinn  esan  searmon,  mar  a  b'  àbhaist  aig  a  leithid  de  àm. 
'N  uair  a  blia  sin  seachad,  dli'  iarr  e  air  Mr  Mac  Thòmais  seasamh 
air  son  gu'm  bruidhneadh  e  ris,  mar  a  bhithear  a'  deanamh  aig  a 
leithid  de  àm.  Ach  a:i  àit'  na  h-earail  chàirdich  àbhaistich,  's  ann  a 
thug  Mr  Findlay  an  aghaidh  air,  'an  èisdeachd  a'  choimhthionail 
mhòir  a  bha  làthair  air  son  an  dragh  a  bha  e  cur  air  a'  chlèir,  's  air 
an  sgìreachd  le  bhi  leantuinn  ris  a'  Phresentation,  ged  a  bha  sea 
ceud  ceanu  teaghlaich  'na  aghaidh,  agus  trì  fichead  aig  an  robh 
fearann  saor  's  a'  choimhearsnachd,  agus  seanairean  a'  choimh- 
thionail  uil'  ach  aon  duine.  Chuir  e  'n  cuimhne  dha,  ni  air  an 
robh  fios  aige,  nach  èisdeadh  an  coimhthional  e  ri  'là;  gu'm  biodh 
fuath  aca  air,  's  gu'n  deanadh  iad  tàir  air.  Cho-dhùin  e  le  teann 
sparradh  air  e  leigeadh  dheth  a'  Phresentation  air  sgàth  tròcairean 
Dhè,  air  sgàth  leas  spioradail  sluaigh  lionmhoir  na  sgìreachd;  agus 
air  sgàth  na  sìth  inntinn  bu  mhaith  leis  aige  fèin  ri  uchd  bàis. 
Bha  tosd  feadh  na  h-eaglais  car  greis  an  dèigh  na  h-òraid  so.  Ach. 
bha  Mac  Thòmais  de  stubh  rud-eigin  ni  bu  chruaidhe  na  maide; 
agus  'an  àite  taiseachaidh,  's  ann  a  thionndaidh  e  ris  an  f  hear  eile, 
'sthuirt  e,  "tha  mi  toirt  maitheanais  duibh  a'  dhuine  air  son  na 
thubhairt  sibh,  gu'n  tugadh  Dia  maitheanas  duibh;  rachaibh  air 
aghart  'an  ùmhlachd  do  'n  mhuinntir  tha  os  'ur  ceann."  Bha  'n 
ath  thosdachd  feadh  na  h-eaglais  an  dèigh  an  taisbeanaidh  so  air 
comas  an  fhir  a  bha  'na  sheasamh.  Thuirt  Mr  Findlay  an  sin,  ann 
an  guth  ìosal,  cianail,  "tha  mise,  mar  cheann-suidhe  Clèir  Shruil- 
eidh  ga  d'  leigeadh  a  steach  mar  mhinisteir  St.  Ninians,  ann  am 
fior  sheadh  agus  spiorad  na  binn  a  thug  an  t-Ard-Sheanadh  a  macli 
o  cheann  ghoirid;  agus  le  so,  tha  thu  stigh  a  rèir  sin."  Cha  robh. 
aig  muinntir  na  sgìreachd  ud  air,  ach  tigh  coinneimh  a  thogail 
doibh  fèin,  mar  a  bha  na  h-iomadaidh  eil'  a'  deanamh  a  bh'  air 
am  fòirèigneadh  air  an  dòigh  cheudna. 

5.  Bha  'Ghàeltachd  's  a'  Ghalltachd  air  an  aon  dìol  leis  a'  Phàt- 
ronachd;  ach  bha  cothrom  mòr  'an  nithibh  eaglaiseach  aig  luchd 
Beurla  'bharrachd  air  luchd  Gàelic.     Aca  sud  bha  na  Sgriotuir- 

ean  gu  h-iomlan  'n  an  cànain  fèin ;  aca  so  cha  robh  na  Sgriobtuir- 
ean  idir  'n  an  cànain  fèin.  Bha  'm  Bìobull  gun  teagamh  roimhe 
so  air  a  chur  'an  clò  's  a'  Ghàelic  Eireannaich ;  ach  's  gann  gu  'n 
robh  stà  sam  bith  'an  sin  do  na  Gàeil  Albannach,  a  chionn  iàd  a 
bhi  aineolach  air  an  litreachadh  Eireannach.  Ma  bha  litreachadh 
sam  bith  'na  measg  's  ann  's  a'  chainnt  Shasunnaich  a  bha  e,  tre 
nach  b'  urrainn  ach  ro  thearc  dhiùbhsan  ruigsinn  air  eòlas  a 
chionn  i  bhi  'na  cainnt  mhairbh  dhoibh.  Cha  robh  ach  tearc 
eadhon  de  na  sgoilean  Beurla  fèin  'na  measg,  ged  a  bha  Eaglais  na 
h-Alba  riamh  o  àm  an  Ath-leasachaidh  ag  òrduchadh  aon  sgoil 
diubh  sin  a  bhi 'sna  n-uile  sgìreachd.  Anns  a'  bhliadhna  1758 
chuir  an  Comunn  a  fth'  air  son  Eòlas  Criosduidh  a  sgaoileadh  air 
feadh  na  Gàeltachd,  fa  chomhair  an  Aird-Sheanaidh  gu  'n"  robh 
ceud  agus  cuig  deug  's  trì  fichead  sgìreachd  air  feadh  na  Gàel- 
tachd  anns  nach  robh  sgoilean  sgìreachd.  Feudaidh  e  bith  gu'n 
robh  an  Comunn  ud  fèin  a'  cur  sgoil  'an  àite  's  an  àite  dhiubh  sin; 
ach  cha  robh  mòran  'n  àn  conias.  Bha  fios  aig  ministeiribh  na 
Gàeltachd  air  sud;  ach  tha  e  coslach  gu'n  robh  iad  caoin  shuarr- 
ach  mu  'n  ghnothuch.  Bha  lionmhoireachd  an  t-sluaigh  mar  so 
gu  h-iomlan  'an  urra  ris  na  theireadh  am  ministeir  riu.  Àch  bha 
aon  ni  a  lean  mar  bhuaidh  air  an  easbhuidh  mhòir  so  a  thoirt  fa 
chomhair  an  Aird-Sheanaidh,  gu'n  do  thogadh  dà  fhichead  eag- 
lais  aig  an  àm  ud  'an  caochladh  àitibh  de'n  Ghàeltachd,  agus  gu'n 
do  shuidhicheadh  ministeir  anns  gach  aon  diubh ;  ged  nach 
d'  fhuair  iad  sin  cothrom  suidhe  ann  an  cùirt  eaglais  gu  fad  an 
dèigh  sin. 

6.  Anns  a'  bhliadbna  1780  leig  Dr.  Robertson  dheth  a  bhi  'na 
cheann-iùil  air  na  Moderates  's  an  Ard-Sheanadh,  agus  e  fathast 
'an  trèin  a  neirt.  Cha  d'  innis  e  riamh  an  t-aobhar  a  bh'  aig  air 
son  sin  a'  dheanamh.  Ach  tha  uile  sgrìobhadairean  eachdraidh 
eaglaisich  a'  comh-dhùnadh  gur  h-ann  tre  eagal  nach  b'  urrainn 
e  'chosan  a  ghleidheadh  anns  an  dian  shiubhal  a  bh'  aig  an  eag- 
lais   air  aghart  o  aon  cheum  mearachdach   'na  teagasg  's  na 

leachdadh  gu  ceum  eile.  Bha  mearachdan  an  t-saobh-chreid- 
,-inliich  Socinus  a'  togail  an  cinn  'san  eaglais'an  caochladh  chruth- 
BÌbhj  gu  h-àraidh  a  measg  an  fheadhainn  a  b'  òige  de  na  minis- 
teirean.  'S  mar  a  bha  iad  sin  'an  aghaidh  theagasgan  Leabhair 
Aidinheil  a'  Chreidimh,  bha  na  diadhairean  òg  ud  a'  fàs  dàna  gu 
"bhi  'tagradh,  air  sgàth  coguis,  nach  robh  e  cothromach  a  bhi  'toirt 
air  ministeirean  an  ainm  a  chur  ris  an  Leabhar  Admheil'an  àm  a  bhi 
ga'n  suidheachadh  'an  coimhthionalaibh.  Cha  robh  an  Bobaston- 
ach  ullamh  gu  dol  co  ro  fhada  sud.  Agus  o'n  a  bha  eagal  air 
gu'm  feudadh  an  sruth  a  bhi  ro  làidir  air  a  shon,  theich  e  ann  an 
tràth;  ach  cha  do  thachair  an  nì  roimh  an  robh  eagal  airsau  's  air 
cuid  eile  An  uair  a  thuig  cuid  de  na  h-uachdarain  ciod  mu  'n. 
robh  curaidhean  òga  na  h-eaglais,  bhagair  iad,  co  luath  's  a  sguir- 
eadh  iad  a  chur  an  'ainm  ri  Leabhar  Aidmheil  a'  Chreidimh,  gu'n 
sealladh  iadsan  air  an  eaglais  mar  air  a  dealachadh  o'n  Stàite,  agus 
gu'n  rachadh  grad  stad  a  chur  air  an  cuid  stìpeinean  a  phàigh- 
eadh.  Bu  leòir  sud  aig  an  àm.  Cha  robh  iomradh  tuilleadh  air 
Leabhar  Aidmheil  a'  Chreidimh  a  chur  air  chùl.  Thàinig  Dr.  Hill 
Chill-Bìrnhinn  'an  àit'  an  Bobastonaich,  mar  cheaun-iùil  nam 
Moderates  's  an  Ard-Sheanadh.  Bu  duine  comasach  esan ;  's  bha 
^  soirbheachail  da  rèir.  Bha  sea  dreuchdan  buannachdail,  onar- 
ach  aig'  an  co-cheangal  ris  an  eaglais  Albannaich;  ach  fo  a 
riaghladh-san  bha  i  air  a  treòrachadh  air  frith  ròidibh  ni  bu  ro 
Jhaid'  o  a  ceud  cho-shuidheachadh.  0  nach  feudar  m5ran  leud- 
-achaidh  a  dheanamh  'an  so,  cuiridh  aon  saimpleir  de  'n  spiorad  a 
l)ha  taobh  nam  Moderates  a'  taisbeanadh  ann  am  beachd  air  ciod 
anns  an  robh  leas  an  duine  a'  co-sheasamh,  solus  air  a'  mhodh 
xiaghlaidh  a  bh'ac'  airan  eaglais.  Anns  a'  bhliadhna  1798,  cuig 
"bliadhna  deug  an  dèigh  do'n  Olladh  Hill  tighinn  gu  bhi  'na 
oheann-iuil  air  an  Ard-Sheanadh,  chuireadh  litrichean  tagraidh  o 
chuid  de  chuirtibh  eile  na  h-eaglais,  a'  guidheadh  air  an  Ard- 
Sheanadh  gnùis  a  thoirt  do  shaothairibh  a'  Chomuinn  a  chuir- 
eadh  air  chois  a'  bhliadhn'  ud  fèin  'an  Duneidin  's  an  Glascho,  gu 

luchd-teagaisg  a  chur  a  macli  a  measg  phàganaeh  dhorch'  an 
iodhail  aoraidh.  Bha  Dr.  Erscin  'na  cheann-suidh'  air  a'  Chom- 
unn  a  bha  'n  Duneidin.  Bha  e  mar  an  ceudna  'na  bhall  de  'n 
Ard-Sheanadh  ud,  'sthagair  e  cùis  a'  Choniuinn  air  an  robh  e  'na> 
cheann-suidhe.  Chuir  Dr.  Hill  agus  a  thaobh  de'n  tigh  gu  buil- 
each  'an  aghaidh  airgiod  a  thrusadh  air  son  a  leithid  de  aobhar; 
'sghnàthaich  iad  argumaidean  gu  eagal  a  chur  air  muinntir  sam 
bith  an  cuid  airgid  earbsadh  ri  Comunnaibh  de  'n  t-seòrs'  ud,  a 
bha  nis  ag  èiridh  suas  'an  caochladh  àitibh,  'sa'  cumail  suas. 
comh-sgrìobhadh  daonnan  eatorra  fèin,  'sgu'n  fhios  an  uair  a 
gheibheadh  siad  iad  fèin  làidir  nach  h-ann  a  thionndaidheadh  iad 
an  aghaidh  na  rìoghachd,  gus  a  co-shuidheachadh  a  thilgeadh 
bun  os  ceann.  Le  leth-sgeulaibh  dubha  de  'n  t-seòrsa  so,  's  le  bhi 
cumail  a  inach  gu  'n  robh  na  Pàganaich  sona  gu  leòr  mar  bhà  iad, 
thug  iad  cùl  an  doruis  do  aobhar  a'  Mhisionari. 

7.  Bha  sìth  aig  Breatunn,  's'feudar  a  ràdh  aig  an  Roinn-Eòrpa, 
o  nàisgeadh  an  t-sìth  ri  America  gus  an  do  thòisich  an  iorghail 
mhòr  'san  Fhraing  'sa'  bhliadhna  1789.  Bha  iochdarana  na 
rioghachd  sin  gu  ro  mhòr  air  am  f  òirneartachadh  le .  ain-tighear- 
nas  an  luchd  riaghlaidh  rè  uine  fhada  roimhe  sud.  Ach  air  a* 
bhliadhna  so  dh'  èirich  luchd  àiteachaidh  na  tìre  le  chèil'  'an  agh- 
aidh  an  luchd  riaghlaidh,  nan  daoine  mòra,  's  tighearnan  an  f  hear- 
ainn ;  agus  mar  thuil  a  sguabas  roimpe  gach  gàradh  'us  comhara 
crìch'  a  bhios  'na  rathad,  thilg  iad  bun  os  ceann  na  h-uile  gnà 
ùghdarrais  aimsireil 'us  spioi  dail 's  an  rìoghachd ;  roinn  iad  anx 
fearann  'us  dreuchdan  fa  leili  na  rìoghachd  mar  a  thogair  iad, 
's  cha  bu  dàna  le  rìgh  no  ridir  a  ràdh  gu'm  b'  olc.  'S  e  's  dòcha 
gu'm  biodh  na  Frangaich  air  ;ui  chisean  a'  chur  air  seòl  le  ni  èigia 
de  chèill  's  de  riaghailt  'n  uair  a  dh'  fhalbhadh  cuthach'  'us  boil 
na  fòirneirt  diùbh,  na'm  biodh  iad  air  am  fàgail  dhoibh  fèin  gu  sia 
a  dheanamh.  Ach  mar  a  ghabh  rìghrean  'us  luchd  riaghlaidh  eile 
na  Roinn-Eòrpa  mòr  eagal  gu'n  èireadh  an  cuid  iochdarana  fèin 
air  an  dòigh  cheudn'  'an  ceannairc,  Js  ann  a  dh'  f heumadh  cuid 

diùbh  a  dhol  's  an  eadraigin  gu  gnothuichean  na  Fraing'  aiseag  gu 
an  ceud  staid.  Chaidh  Impire  Àustria,  's  rìgh  Phrusia  'an  comh- 
bhoinn  air  son  an  aobhair  so,  's  chrninnich  iad  feachd  cumhachd- 
ach  leis  an  do  bhris  iad  a  stea'ch  air  taobh  deas  na  Frainge. 
'N  uair  a  thuig  na  Frangaich  an  t-aobhar  mu  'n  robh  'mòr  shluagh 
ud  a'  tighiun  'n  an  aghaidh,  thàinig  am  bànaidh  buileach  orra. 
Cha  'n  earbadh  iad  gnothuch  cudthromach  sam  bith  ris  an  rìgh  no 
'  ri  'luchd  comhairle;  'sthug  iad  uaith'  am  faileas  de  chumhachd  a 
bha  iad  air  fhàgail  aige.  Chuir>  iad  dheth  'n  chaitliir  buileach  e, 
's  dhruid  iad  suas  'am  prìosun  e;  'san  ùine  glè  ghoirid  thog  'us 
dh'  armaich  'us  dh'  iunnsaich  iad  àireamh  shaighdearan  leis  an  do 
sgiùrs  iad  air  ialbh  am  Prusianach  'san  t-Austrianach  o'n  crìoch- 
aibh,  's  an  do  ruith  iad  thairis  air  na  ceàrnaibh  tuathach  de  'n 
Roinn-Eòrpa  ris  an  abrar  an  Tìr-iochdrach.  Thug  iad  aig  an  àm 
cheudna  fiadhachadh  do  na  h-uile  sluagh  's  an  Roinn-Eòrp'  a  bha 
sgìth  dheth  an  luchd-riaghlaidh,  iad  a  dh'  èiridh  'n  an  aghaidh 
's  gu'n  cuidicheadh  iadsan  iad.  'N  uair  a  bha  'n  cuid  armailtean 
a'  ruith  troimh  'n  Tìr-iochdraich,  dh'fhosgail  iad  seòladaireachd  na 
h-aimhne  Scheld,  a  bha  Breatunn  air  gealltuinn  a  chumail  dùint'' 
'am  fàbhar  na  h-Olaind.  Ghabh  Breatunn  so  mar  leth-sgeul  air 
son  cogadh  a  chur  an  cèill  'an  aghaidh  na  Frainge.  Air  an  aonamh 
là  fichead  de  threas  mìos  a'  gheamhraidh,  1793,  thàinig  an  Rìgh- 
chuairt  Fhrangach  gu  a  h-àirde  le  iad  a  thoirt  ceann  an  rìghr 
Luthais-XVL,  thun  na  h-ealaig.  Chuireadh  an  sin  mòran  gu  bàs 
tre  an-amharus  iad  a  bhi  air  taobh  an  rìgh.  Bha  na  h-uile  rìogh- 
achd  's  an  BxDÌnn-Eòrp'  a  nis  a'  cogadh  an  aghaidh  na  Fraing  ach 
a  trì.  Bha  'n  rìoghachd  sin  car  tamuill  a'  fàilneachadh  'na  comas 
fèin  dhìonaidh  ri  aghaidh  na  bha  'n  sud  de  nàimhdean.  Ach  air 
do  phàirtidh  bu  ghniomhaiche  riaghladh  na  dùthcha  fhaotainn, 
fo  threòrachadh  Bobespierre  ainmeil,  thog  na  Fraugaich  orra;. 
'sdh'  fhas  iad  co  dealasach  's  gu'n  robh  na  nàimhdean  a'  teicheadh 
rompa  air  gach  làimh.  Chuir  cùirt  Bhreatuinn  armailt  a  null  do  'iv 
Tìr-iochdraich  a  chuideachadh  nan  Gearmailteach  'an  aghaidh 

nam  Frangach;  ach  cha  robh  coimh-rèit'  iomchuidh  a'  measg 
luchd  stiùiridh  an  airm,  's  cha  robh  seasamh  aca  ris  na  Frang- 
aich.  B'  èigin  an  t-arm  Breatunnach  a  thoirt  air  ais  do  Shasunn. 
Bha  'n  càbhlach  Breatunnach  a'  deanamh  sgathaidh  eagalaich  air 
luingeas  chogaidh  nam  Frangach,  ach  air  tìr  bha  na  Frangaich 
mar  bu  tric'  a'  buadhachadh.  Agus  anns  a'  bhliadhna  1795  tharr- 
uing  Tuscani,  Prusia.  agus  an  Spàinn  air  falbh  o'n  chomh-bhoinn 
'an  aghaidh  na  Frainge.  Bha  gainne  mhòr  'am  Breatunn  air  a' 
bhliadhna  so;  'sbha'n  cogadh  a'  meudachadh  prìs  gach  seòrsa 
bìdh.  Bha  muinntir  Shasuinn  gu  h-àraidh  air  an  dorranachadh 
co  mòr  le  so,  's  gu  'n  tug  niòran  diùbh  ionnsuidh  air  inneal-siubh- 
ail  an  rìgh  'n  uair  a  bha  e  'dol  a  dh'  f  hosgladh  na  Pàrlamaid,  air 
son  e  bhi  'leantuinn  air  a'  chogadh  's  iad  gu  bàsachadh  le  gorta. 

8.  Pvè  dhà  bhliadhna  'an  dèigh  sud  cha  d'  rinn  Breatunn  ach 
glè  bheag  còmhnaidh  le  Austria,  a  bha  nis  'na  h-aonar  a'  cogadh 
'an  aghaidh  na  Frainge.  Anns  a'  bhliadhna  1796  thòisich  Napo- 
leon  Bonaparte  a'  togail  a  chinn  's  an  arm  Fhrangach.  Bu  mhac 
fir  lagha  Napoleon,  'an  eilean  Chorsica,  air  taobh  siar  na  Frainge. 
Fhuair  e  'fhòghlum  'an  aon  de  àrd  sgoilean  saighdearachd  na 
Frainge.  Thòisich  e  aig  dreuchd  glè  iosal  's  an  arm ;  ach  bha  e 
'dìreadh  gu  maith  cabhagach.  Ràinig  e  nis  air  a  bhi  'na  Shean- 
alair  air  a'  chuid  de  'n  arm  a  bha  's  an  Eadailt ;  0  'n  là  a  f huair  esan 
comannd  an  airm,  charobh  ach  buaidh  an  dèigh  buaidh  ga  cosnadh 
gus  an  d'  fhuadaich  e  na  h-Austrianaich  a  mach  gu  buileach  as  an 
Eadailt.  Thug  so  air  Austria  sìth  a  dheanamh  ris  an  Fhraing. 
Bha  aig  Breatunn  a  nis  'na  h-aonar  ri  bhi  'cath  ri  cumbachd  na 
Frainge.  Bha  mòran  de  na  h-Eireannaich  glè  mhì-riaraichte  fo 
chuing  Bhreatuinn,  agus  chuir  iad  air  a'  bhliadhna  so  fiadhach- 
adh  thun  an  luchd-riaghlaidh  Fhrangaich  cuideachadh .  a  chur 
thuca  gus  a'  chuing  Shasunnach  a  thilgeadh  dhiùbh.  Sheòl  càbh- 
laclf  Frangach,  air  bòrd  an  robh  ochd  mìle  deug  saighdear  a  nall 
gu  oirthir  Eirinn.  Ach  shèid  doinionn  ghaoithe  co  garbh  'n  an 
aghaidh  's  gu'n  do  philleadh  air  an  ais  iad  do  'n  Fhraing  an  dèigh 

ceithir  de  'n  cuid  luingeas  a  dhol  as  an  rathad  agus  aon  diubh  a 
bhi  air  a  glacadh  leis  na  Sasunnaich.  Goirid  an  dèigh  so  dh'  aom 
luchd  riaghlaidh  na  Frainge  cùirt  na  Spàinne  gu  dhol  'an  comh- 
bhoinn  riu  fèin  'an  aghaidh  Bhreatuinn.  Thòisich  a  nis  an  cogadh 
da  rlreadh  air  taobh  Bhreatuinn.  Air  a'  cheathramh  là  deug  de 
cheud  mhìos  an  earraich  1791  fhuair  an  t-Admaral  Sasunnach,  Sìr 
Iain  Ierbhis  buaidh  air  a'  chàbhlach  Spàinneachaig  àite  ris  an  abrar 
Cape  St.  Vincent.     Ghlac  e  ceithir  de  'n  cuid  luingeas. 

9.  Ged  tha  na  nithe  air  a  bheil  iomradh  's  na  h-earrannaibh 
so  ni's  coslaiche  ri  eachdraidh  na  Roinn-Eòrpa  na  ri  eachdraidh 
Alba,  gidheadh  tha  e  feumail  do  'n  leughadair  fios  a  bhi  aig  air  na 
nithibh  so  gu  a  thuigsinn  gu  ceart  ciod  a  b'  aobhar  do  'n  ùpraid  a 
thòisich  'an  Gàeltachd  Alba  mu'n  àm  so  'an  co-cheangal  ri  togail 
dhaoin',  agus  a  dh'  oidhirpicheas  sinn  innseadh  'am  briathraibh  co 
tearc  's  a  ghabhas  deanamh.  Ged  a  rinneadh  lagh  goirid  an  dèigh 
bliadhna  Theàrlaich  leis  an  robh  ùghdarras  nan  tighearnan  Gàelach 
thairis  air  an  cuid  tuatha  gu  bhi  air  a  bhriseadh,  's  a  rèir  nach 
feudadh  an  tuath-cheathairn  a  bhi  ni  b'  fhaide  air  chomhairl'  an 
ceann  cinnidh,  gidheadh  fhuaradh  a  mach  gu'n  robh  uiread  de  'n 
t-seann  nòs  fathast  a'  measg  nan  Gàel,  'snach  faighteadh  àireamh 
sam  bith  dliiubh  gu  gabhail  'sa 'n  arm  mur  biodh  an  ceann- 
cinnidh,  no  co  dhiù  na  daoin'  uaìsle  a  b'  fhaisg  air  's  an  dùthaich 
a'  dol  air  thoiseach  orra.  Cha  b'  urrainn  luchd  riaghlaidh  na 
rìoghaehd  so  a  leasachadh.  Agus  's  e  smuainich  iad  cothrom  a 
ghabhail  air  anns  a  bhi  ga  thionndadh  gu  'm  feum  's  an  goireas 
fèin.  Thòisich  iad  a'  toirt  Commission  no  barantas  do  gach  uachd- 
aran  fearainn  fa  leth  rèisimeid  a  thogail  air  a  chuid  fearainn  fèin, 
's  a'toirt  òrduigh  dha  mar  an  ceudnaoifigich  a  shuidheachadh  os  an 
ceann  mar  a  thogradh  e,  agus  barantais  nan  oifigeach  sin  gu  bhi 
rìs  air  an  daingneachadh  leis  an  rìgh.  'N  uair  a  bha  'n  gnothuch 
mar  so  air  fhàgail  eadar  an  t-uachdaran  's  an  tuath-cheathairn, 
bha  iadsan  gu  h-iomlan  aig  toil  an  uachdarain.  Cha  robh  cùirt 
cheartais  ann  gus  an  togadh  fear  sam  bith  a  bha  aindeònach  air  a 

dhol  do  'n  arm  a  chùis.  Cha  robh  ann  dhoibh  ach  a  bhi  umhal  do  'n 
uachdaran,  no  a  chuid  fearainn  fhàgail,  's  a  dhol  do  cheàrn'  eile 
far  am  feudadh  iad  a  bhi  air  an  glacadh  air  son  an  aobhair  cheudna. 
A'  tòiseachadh  aig  Bliadhna  Theàrlaich  anns  na  thogadh  rèis- 
imeid  Iarla  Loudoin,  chaidh  ceithir  rèisimeidean  fichead  a  thogail 
's  a  Ghàeltachd  gus  a'  bhliadhna  1800,  anns  an  robh  trì  mìle  fichead 
fear  'n  uair  a  thogadh  iad,  'sabha  tarruing  an  cuid  dhaoin'  an 
dèigh  sin  o  'n  Ghàeltachd  mar  a  dh'  f  heumadh  iad.  Bha  iad  so 
gu  seirbhis  a  dheanamh  'an  àite  sam  bith  de  'n  t-saoghal,  far  am 
faiceadh  tighearnas  iomchuidh  an  cur.  Agus  a  thuilleadh  air  so 
thogadh  's  a'  Ghàeltachd  eadar  a'  bhliadhna  1760  agus  1800  sea 
re'isimeidean  fichead  ris  an  abradh  iad  Dionadairean  (Fencibles)  a 
bha  gu  seirbhis  a  dheanamh  'am  Breatunn  no  'n  Eirinn.  Bha 
neart  nan  rèisimeidean  so  gu  mòr  ag  eadar  dhealachadh.  Bha  iad 
o  sheachd  ceud  gu  dà  mhìle  's  trì  cheud.  Tha  cuid  beò  fathast, 
cha'n  e  mhàin  aig  am  bheil  cnimhn'  air  an  fheadhainn  mu  dheir- 
eadh  de  na  rèisimeidean  so  a  thogail,  ach  a  bha  gu  h-achdaidh  a' 
deanamh  suas  pàirt  diùbh. 

10.  'An  dèigh  do  Napoleon  Bonaparte  a  bhi  co  soirbheachail 
ann  am  fuadachadh  nan  Austrianach  a  mach  as  an  Eadailt,  thòis- 
ich  e  'fàs  car  ceannasach  air  an  luchd-riaghlaidh  a  bha  os  a 
cheann.  Ach  gu  faotainn  cuibhteas  e  'an  dòigh  a  bhiodh  feum- 
ail  do  sheirbhis  na  dùthcha  chuir  iad  do  'n  Eiphit  e  anns  a' 
bhliadhna  1798,  air  cheann  buidheann  lìonmhor  de'n  arm  gus  an 
tìr  sin  a  cheannsachadh  dhoibh  fèin,  's  gu'm  biodh  e  ni  b'  fhusadh 
dhoibh  o'n  dùthaich  sin  cothrom  fhaotainn  air  impireachd  Bhrea- 
tuinn  's  ua  h-Innsibh  a  'sear.  Bha  Napoleon  soirbheachail 'na 
chuid  fèin  de'n  ghnothuch.  Fhuair  e  buaidh  air  na  h-Eiphitich; 
ach  bha  'n  t-Admaral  Sasunnach,  Nelson,  air  an  oirthir,  's  thug  e 
ionns^idh  air  a'  chàbhlach  Fhrangach,  an  dèigh  do  na  saighdearà' 
tìr'  an  casan  a  thoirt  leò,  agus  sgrios  no  ghlac  e  na  luingeas 
Fhrangach  uil',  ann  an  Camus  Abucir,  air  a'  cheud  là  de  cheud 
mhlos  an  fhoghair.    'An  dèigh  sin  ghàbh  Napoleon  air  aghart  do 

Shiria,  's  bha  dol  leis  gas  an  do  chuir  an  Biaghlair  Turcach,  le 
tcòmhnadh  nan  Sasunnach,  air  ais  e  aig  St.  Jean  d'  Acre.      Phill 
e  'n  sin  do  'n  Eiphit  far  an  do  choisinn  e  blàr  eile  faisg  air  an  àit' 
's  an  do  chaill  e  'n  càbhlach.    Fhuair  e  mach  'an  so  nach  robh  tigh- 
earnas  na  Fraing'  a'  tighinn  air  aghart  gu  ro  nihaith.     Fhuair  e 
soitheach  beag  anns  an  do  sheòl  e  gu  folchuidh  a  nall  do  'n  Fhraing 
le  rùn  a'  bhuidheann  aig  an  robh  an  tighearnas  a  thilgeadh  bun 
os  ceann,  agus  fhaotainn  'na  làmhaibh  fèin.   Fhuair  e  fear  dìleas, 
Lisies,  gus  a  chuideachadh  's  a'  ghnothuch.     Fhuair  se  e  fèin  air 
òrduchadh  le  Comhairle  nan  Seanar  gu  bhi  'na  cheannard  air    a 
chuid  de'n  arm  ris  an  abrar  geard  a'  bhaile.     B'  e  'n  ceud  char  a 
rinn  e  'n  dèigh  so  an  luchd  riaghlaidh  atharrachadh  o  na  Tulleries 
gu  St.  Cloud.    Cha  do  leig  e  fada  leò  'an  sin  an  uair  a  chaidh  e 
steach  là  àraidh  air  am  muin  leis  an  arm,  's  a  dh'fhuadaich  e 
mach  iad  feadh  an  t-saoghail  aig  roinn  na  bèigileid.      Fhuair  e'n 
sin  e  fèin  air  ainmeachadh  'na  Cheud  Chonsul,  agus  dithis  eile 
còmhladh  ris  gu  bhi  ga  chuideachadh.     Bha  trì  buidhnean  eil' 
ann  fo  ainmeachas  luchd  comhairle,  ach  's  ann  aig  Napoleon  a 
"bha 'n  cumhachd.    Air  a'  cheathramh  là  fichead  de  mhìos  deir- 
eannach  a'  gheamhraidh,    1799,  co  luath  'sa  chualas  anns  àn 
Boinn-Eòrpa  gu'n  do  sgriosadh  an  càbhlach  Frangach  chaidh  trl 
no  ceithir  de  na  rìoghachdan  eil'  an  comh-bhoinn  ri  Breatunn  'an 
aghaidh  na  Frainge.     B'  aon  diubh  sin  Austria,  's  thòisich  i  air 
ath  ehosnadh  nan  àitean  a  thug  Napoleon  uaithe  roimhe  sin.  Ach 
an  dèigh  do  Napoleon  oidhirp  a  thoirt  gu  dìomhain  air  sìth  a 
dheanamh  ri  Breatunn,  chaidh  e  do  'n  Eadailt  le  dà  fhichead 
mìle  fear,  's  thòisich  e  air  na  h-Austrianaich  a  sgiùrsadh  air  falbh 
mar  a  rinn  e  roimhe.    Bha  Breatunn  a'  bhliadhna  roimhe  so  air 
cur  cuig  mile  deug  thar  fhichead  fear  a  null  do  'n  Olaind  gus  na 
Busianaich  a  chuideachadh  ann  am  fuadachadh  nam  Frangach  a 
mach  as  an  dùthaich  ud.    Ach  b'  èigin  doibh  a  dhol  air  tìr  le  sìde 
mhì-f  hàbharraich,  'an  àite  's  an  robh  cus  cothroim  aig  na  Frangaich 
orra;  agus  's  e  bh'  ac'  air  son  an  turuis  gu  'm  b'  èigin  doibh  coth- 

rom  a  thighinn  air  an  ais  gun  ghrabadh  sam  bith  a  cheannach,  le* 
ochd  miie  prìosunach  Duitseach  no  Frangach  a  bha  'n  làimh  'an 
Sasunn  a  leigeadh  fa  sgaoil.  Bha  Ard  Sheanalair  Frangach  eile 
ann  da  'm  b'  ainm  Moreau  aig  an  robh  comannd  air  an  roinn  de'n 
fheachd  a  chuireadh  do  'n  Ghearmailt.  Bha  esan  co  soirbheachail 
's  a'  Ghearmailt  's  a  bha  Napoleon  's  an  Eadailt.  Thug  so  air  rìogh- 
achdan  na  Roinn-Eòrpa  sìth  a  dheanamh  ri  Napoleon,  a  chaiuh  a 
nàsgadh  ,'s  a' cheud  mhios  de 'n  bhliadhna  1801.  Bha  crkeliaii 
na  Frainge  gu  mòr  air  am  farsuingeachadh  leis  an  t-sìth  ud, 

11.  Bha  Breatunn  air  a  fàgail  a  nis  na  h-aonar  a'  cogadh  ris  an 
Fhraing  's  risan  Spàinn.   Ach  's  ann  air  fairge  bha  luclid  a'  chòmh- 
raig  a'  coinneachadh  mar  bu  trice.    Cha  robh  am  feachd  Breatunn- 
ach  co  lìonmhor  's  gu  'm  b'  urrainn  mòran  diubh  a  bhi  air  tìr-mòr 
na  h-Eòrpa.     Bha  mòran  de'n  arm  Bhreatunnach  'sna  h-Irinsibb 
a'  sear  aig  an  àm.      Cha  b'e  mhàin  gu'm  feumadh  armailt  a  bhi 
'gleidheadh  na  fhuair  iad  de  fhearann  an  sin,  ach  bha  iad  fathast 
a'.  sior  chur  am  farsuingeachd  an  crlochan  's  na  ceàrnaibh  ud, 
rAn  toiseach  an  t-samhraidh  1799  cheannsaich  iad  rìoghachd  air 
an  robh  Seringapatan  'na  cheann  bhaile,  'sthuit  an  rìgh  fèin  'sa 
chath  a'  dionadh  na  daingnich  's  a'  bhaile  sin.    Bha  mar  an  ceudna 
cuid  de  'n  fheachd  'an  Eirinn.    Bha  ceannairc  eagalach  's  an  dùth- 
aich  sin  'sa'  bhliadhna  1798.    Bha  cuigear  de  àrd  luchd  riagh- 
laidh  aig  na  ceannaircich  air  nach  robh  eòlas  ach  aig  an  fheadh- 
ainn  a'  b'  f  haisg  orr'  'an  dreuchd.    Bha  nm  'n  cuairt  air  leth  muill- 
ean  duine  fo  bhòidibh  a  bhi  dìleas  do  'n  chomh-fhoill.     Bha  iad 
gu  èiridh  air  là  àraidh.     Ach  f huaradh  a  mach  roimh  'n  àm  ciod 
mu  'n  robh  iad,  's  mheataich  sin  gu  mòr  iad.     Co  dhiù  dh'  èirich, 
iad  air  an  là  'n  ceithir  no  cuig  a  dh'  àitibh.    Ach  chaidh  an  ceann- 
sichadh  air  an  aonamh  là  fichead  de  mhios  meadhonach  an 
t-samhraidh.     Thug  so  air  tighearnas  Bhreatuinn  oidhirpeach- 
adh  a'  Phàrlamaid  Eireannach  aonadh  ris  a'  Phàrlamaid  Bhreatunn- 
aich.     Bha  na  h-Eireannaich  co  mòr  an  aghaidh  an  Aonaidh  so 
"sabhana  h-Albannaich  ri  linn  ban-righ  Anna.     Ach  thugadh. 

mu'n  cuairt  e  air  an  aon  dòigh  's  an  tugadh  an  t-Àonadh  Albann- 
ach,  le  frasaibh  de  òr  Sasunnach.  0  là  na  bliadhn'  ùire  1801  tha 
'Phàrlainaid  Eireannach  air  a  h-aonadh  ris  a'  Phàrlamaid  'an 
Lunuinn ;  's  theirear  Pàrlamaid  Bhreatuinn  mhòir  'us  Eirinn  rithe. 
Air  a'  bhliadhna  so  fèin,  toiseach  an  earraich,  chuireadh  armailt 
Bhreatunnach  do  'n  Eipb.it  'an  aghaidh  an  f heachd  a  bha  Bonapart 
air  fhàgail  ann,  's  a  bba  'n  dèigh  an  Eiphit  a  chur  fòpa  fèin.  Air 
an  fhicheadamh  là  de  'n  Mhàirt  f huair  an  t-arm  Breatunnach 
buaidh  orra  so,'s  dh'fhàg  iad  an  duthaich  air  chumha  gu'n  cuireadh 
Breatunn  a  nall  iad  do  'n  tìr  fèin.  Ach  mar  a  bha  Breatunn  a  nis 
na  h-aonar  a'  còmhrag  ris  an  Fhraing  's  an  Spàinn,  gun  mhòr 
aobhar  air  a  shon,  dh'  aontaich  i  ri  sìth  a  dheanamh  mu  mheadhon 
an  earraich  1802.  Bha  'n  cogadh  ud  glè  dhaor  do  Bhreatunn 
'an  airgiod.  Ach  cha  do  chaill  i  ach  dà  luing  'an  cogadh  maraj 
mu  choinneamh  sin  thug  i  o  'n  nàmhaid,  no  sgrios  i,  1319  de  shoith- 
ichean  eadar  bheao:  'us  mhòr. 


CAIB.  XLV. 

SEORAS  in.   GU   CRIOCH   A  RIOGHACHAIDH. 

Cha  do  mliair  an  t-sìth  eadar  Breatunn  's  an  Fhraing  ach  aon 
bhliadhna.  Fhuaradh  Napoleon  co  neo-sheasmhach  'na  ghealladh 
*s  nach  gihlaineadh  an  tighearnas  Breatunnach  leis  ni  b'  f haide. 
Chuir  iad  pàirt  de  'n  chàbhlach  gus  na  h-eileanan  a  bhuineadh  do  'n 
Fhraing  's  na  h-Innsibh  a  siar  a  ghlacadh.  Air  a'  cheud  là  de  'n 
t-samhradh  1804  fhuair  Napoleon  e  fèin  air  èigheach  'na  Impir' 
air  an  Fhraing.     Chleachd  e  na  h-aon  chlìcean  a'  dìreadh  thun  na 

2B 

L-àirde  sin  'sa  ghnàthaich  e  mu 'n  d'fhuairebhi  'na  Chonsul. 
Bha  cuid  a'  dealbhadh  innleachdan  'na  aghaidh ;  's  chuir  e  cuid  de 
na  neo-chiontaich,  co  maith  ris  na  ciontaich  gu  bàs  'am  fuil  fìruair. 
Chuireadh  fear  de  Phrionnsan  an  teaghlaich  rìoghail  gu  bàs  na* 
measg  sin.  Theich  Moreau  curant'  air  falbh  le  eagal  a  bbeatha.  'S 
a'  bhliadhna  1805  fbuair  Pit,  am  Prìomhair  Breatunnaeh,  Eusia  'us 
Austria'us  Naples  'an  coirih-bhoinn  ris  fè'in'an  aghaidh  na  Frainge. 
Bha  Napoleon  ag  ullachadh  air  son  briseadh  a  steach  air  Breatunn 
'nuaira  chual  e  gu'n  robh  Austria  ag  armachadh  'na  àghaìdh, 
'sBusia  deas  gus  an  nàmhaid  sin  a  neartachadh  le  a  feacbd  fèin. 
'An  ath  là  an  dèigh  so  a  chluinntinn  dh'  fh&g  e  Pàris  le  ceithir 
fìchead  rrììlè  fear,  a'  cur  gach  buidheann  a  gheibheadh  e  air  an 
rathad  riu  sin.  'Am  beagan  làithibh  ghlac  e  daingneach  Ulm  a 
bhuineadh  do  Austria,  anns  an  robh  deich  mìle  fichead  fear,  agus 
roòran  i  nachd.  Mìos  an  dèìgh  sin  chaidh  e  steach  do  Uienna, 
€eann-ì  ]niiY  Austria,  gun  duine  ga  choinneachadh.  Lean  e  air 
tòir  an  teaghlaich  rìoghail,  'us  feachdan  Austria  'us  Rusia,  clo 
Mhoràbhia,'s  air  an  dara  là  de  dliara  mios  a'  gheamhraidh  chuir  e  'n 
ruaig  orra  le  chèil'  aig  àite  ris  an  abrar  Austerlits.  Bhris  sin  a 
chomhbhoinn.  Ach  bha  cumhachd  Busia  fathast  gun  bhriseadh. 
Bba  tir-mòr  na  h-Eòrpa  sàmhach  mar  so  fa  chomhair  an  Fhrang- 
aich.  Ach  air  an  aonamh  là  fichead  de  mhios  deireannach  an 
fhoghair  bha'n  càbhlach  Breatunnach,  fo  chomannda  Nelsoin,  air 
an  càbhlach  Frangach  'us  Spàinneach  a  sgrios  aig  Trafalgàr. 
OhJac  Nelson  naoi  deug  de  luingeis  an  nàmhaid.  Ach  leònadh  e 
fèin  's  a'  chòmhrag,  's  bhàsaich  e  'n  là  sin  fdin.  Bhàsaich  Pit  goirid 
an  dèigh  dha  chluinntinn  cionnus  a  chaidh  do  Austria  'sdo  Ptusia. 
Thàinig  Mr  Fox  'na  àite,  'sbhàsaich  esan  sea  miosan  an  dèigh  sin. 
Tha  cuid  ag  ràdh  gu  'm  b'e  'n  gnothuch  a  bhi  dol  'n  an  aghaidh 
aobhar  bàis  an  dithis.  B'  e  Mr  Percival  Prìomhair  an  tighearnais 
a  thàinig  gu  cumhachd  'n  an  dèighsan.  B'  e  aon  de  na  ceud 
nithe  a  rinn  iadsan  càbhlach  Locbluinn  a  deas  a  thoirt  do  Shasunn 
mu  'm  faigheadh  Napoleon  grèim  orra. 

2.  'Sa'  bhliadhna  1806  bhris  Napoleon  cumhachdPhrusia,  agus 
'an  tomhas  mòr  cumhachd  Rusia,  a  rinn  sìth  ris  agus  a  chaidh  'an 
comhbhoinn  ris  'an  aghaidh  Bhreatuinn  gus  a  cuid  luingeis  'us 
malairt  a  chumail  a  mach  as  gach  long-phort  air  tir-mòr  na 
h-Eòrpa.  B'  i  Breatunn  a  nis  an  aon  chumhachd  a  bha  gu  h-achd- 
aidh  a'  cogadh  'an  aghaidh  an  Fhrangaich.  Bha  gach  rìoghachd 
eile  gun  neart,  'sfo  eagal.  Bha  Napoleon  a  nis  air  bith  co  soirbh- 
eachail,  's  gu'm  feudadh  e  fois  a  ghabhail,  na  'm  b'  àill  leis.  Ach. 
bha  'shaunt  a  cumail  coiseachd  ri  'shoirbheachadh.  Thàinig  e  gu 
bhi  soilleir  gur  e  'n  dearbli  ni  gus  an  robli  Àlastair  mòr  ag  iarraidh 
a  bh'  aige-san  'na  amharc,  an  saoghal  a  chur  fo  cheannsal  clha  fèin. 
Thòisich  e  nis  air  na  gniomharan  a  dheanamh  le  'làmhaibh  fèin  a 
"bha  'n  a'  meadhon  air  an  Roinn-Eòrp'  a  dhìisgàdh  suas  'na  'agh- 
aidh,  le  rùn  nach  do  dhealaich  riu  gus  an  d'  fhàgadh  e  co  lòm  ris 
an  t-saighdsar  bu  bhoclida  'na  'armailt.  Bha  cùirt  na  Spàiun  air 
bith  ghnàth  umhal  dha,.  gu  'chòmhnadh  'an  aghaidh  a  naimhdean. 
''Se  'n  duais  a  thug  e  dlioibh  an  teaglilach  rìoghal  a  chur  dheth  'n 
chaithir,  agus  a  bhràthair  fèin,  Ioseph  a  chur  'n  an  àite.  Bha  e  air 
a  dheanamh  'na  rìgh  air  Naples  roimhe  sin.  Cliuir  e  Ioachim 
Murat,  fear  a  plieathar  a  nis  'na  àite  air  a'  chaithir  sin.  Rinn  e 
'bhràthair  eile,  Luthais  Bonapart,  'na  rìgh  air  an  Olaind.  Tliug  e 
rioghachda  beag'  eile  do  bhuill  fa  leth  a  iHeaghlaich.  Dhùisg  na 
nithe  sin  nàimhdeas  'na  'aghaidh  anns  gach  broilleach.  Bha  na 
saighdeara  de  gach  inbhe  co  guineach  'na  agiiaidh  ris  an  luchd 
riaghlaidh  fèin.  Dh' èirich  na  Spàinnich  'an  aobhar  an  rìgh  fdin; 
'sb'  e  sin  a'  cheud  mhisneachd  'us  chòmhnadli  a  fhuair  Breatunn 
mu'n  àm  chunnartach  so  'an  aghaidh  an  nàmhaid  mhòir.  'Àn 
toiseach  an  t-samhraidh  1808  dh'  dirich  na  Spàinnich  'an  aghaidh 
an  rìgh  ùir,  'sb'  c'igin  da  Madrid  fhàgail  'an  ceud  mhìos  an  fhogh- 
air  sin,  agus  Sìr  Artur  Ueiesli  ga'n  cuideachadh.  Chaidh  mac 
an  rìgh  a  bh'  ann  roimh'  èigheach  'na  rìgh.  Bha  Napoleon  an  dèigh 
rìgh  Phortuga^huadachadh  air  falbh  roimhe  sud.  Dh'  èirich  na. 
Portugaich  còmhladh  ris  na  Spàinnich.     Chaidh  Napoleon  do  'n 

Spàinn  a  nis  le  'chuid  Frangach  's  chuir  e  'bhràthair  a  ris  air  a* 
chaithir,  's  gach  ni  eile  mar  bu  mhaith  leis.  Ghairmeadh  Sìr 
Artur  do  Shasunn  mu  'n  àm  so,  's  bha  Sìr  Iain  Moore  air  ceann 
an  airm  Bhreatunnaich.  'An  toiseach^l809  b'  èigin  da  teicheadh 
air  falbh,  ach  gu  h-òrdail,  roimh  armailtibh  lionmhor  Napoleoin. 
Sheas  e  là  blàir  riu  ann  an  Corunna,  far  an  robh  na  Breatunnaick 
gu  dhol  air  bòrd  an  luingeis.  Chum  iad  a'  bhuaidh  làthrach,  ach, 
mharbhadh  Sìr  Iain  fèin.  Ghabh  Austria  a  nis  an  cothroni  air  an 
dragh  a  bh'  aig  an  nàmhaid  o  na  rioghachdaibh  ud  a  bh'  air  èiridb 
'na  aghaidh/s  dh'ullaich  i  fèin  leth  muillean  duin'  air son  a'  chatha, 
Cha  bu  luaithe  chuala  Napoleon  sin  na  thug  e  'chasan  leis  do< 
Austria.  Bha  Ierom  Bonaparte  aig  air  a  chur  'na  rìgh  air  Uest- 
phàlia,  's  bha  sluagh  na  dùthch'  air  fhuadachadh  air  falbh  mar  rinn, 
na  Spàinnich  air  Ioseph.  Ach  'n  uair  a  thàinig  NapoleonF'gu  catb 
tì  Ard  Sheanalair  Austria  aig  Uagram,  choisinn  e  buaidh  co  iomlan> 
's  nach  robh  seasamh  aig  Austria  tuilleadh.  B'  èigin  sìth  a  dhean- 
amh.  B'  aon  de  chumhachan  na  sìthe  so,  gu  'm  pòsadh  Napoleon 
Maria  Luisa,  nighean  Impir  Austria.  A  chum  gu  'm  feudadh  e^ 
so  a  dheanamh,  chuir  e  air  falbh  Iosèphin,  a  bhean  a  bh'  aige 
roimhe,  a  chionn  nach  robh  duin'  cloinn'  aige  uaithe. 

3.  Ghabh  Breatunn  an  cothrom  air  Napoleon  a  bhi  'n  Austria,. 
'schuireadh  Uelesli  do  Phortugal  le  feachd  làidir;  dh'  fhuadaich. 
e'm  Frangach,  Soult,  a  mach  as  an  tir  sin;  'sgoirid  an  dèigh  sirt 
fliuair  e  buaidh  eil'  air  rìgh  Ioseph  fèin.      Rinneadh  Morair  Uel- 
ington  de  Uelesli  air  son  so.     Mu  dhcireadh  an  fhoghair  air  a^ 
bhliadhna  so  chuir  Breatunn  ceud  mìle  fear  a  null  do 'n  Ghear^ 
mailt  gu  gearaston  làidir  a  chur  suas  o  'm  feudadh  iad  seòladair- 
eachd  na  h-aimhne,  Scheld,  a  riaghladh.      Chuireadh  air  tìr  iad 
'an  àite  mì-fhallain,  'an  eilean  Uelcheren ;   bhris  plàigh  a  mach 
*na  measg,  'sthòisich  iad  a'  bàsachadh  'n  am  mìltibh.     Thugadh, 
air  an  ais  na  mhair  beò  dhiubh,  gun  dad  ach  an   call  air  son  an 
turuis.     A  measg  ghniomharan  euchdaidh  eile  Jjlpoleoin  mu'n? 
tainig  e  air  ais  d  ceann  bhail'  Austria,  chuir  e  mach  òrdugh  gu'm 

feumadh  fearann  a'  Phàp'  a  bhi  air  aonadh  r's  an  Fhraing.  Chuir 
e  gach  Oàrdinal  a  bha  's  an  Ròimh  'am  prìosun,  's  am  Pàpa  còmh- 
ladh  riu.  Chumadh  trì  bliadhna  'sa'  phrìosun  sin  e;  agus  anns 
a'  bhliadhna  1812  thugadh  do  'n  Fhraing  e  'na  phrìosunach. 
Dh'fhan  Morair  Uelington  eadar  an  Spàinn  'us  Portngal  rè  thrl: 
bliadhna  'cumail  còmhraig  ris  na  Seanalairibh  Frangach.  Bha  e: 
co  seòlta  ris  an  fhear  bu  sheòlta  dhiubh.  'Àn  dèigh  teicheadk 
rompa  air  a  shocair  fèin  fad  àireamh  mhìosan  as  an  Spàiun  do 
Phortugal,  a  bha  'g  aobharachadh  call  mòr  dhaoine  do'n  Fhrang- 
ach,  phill  e  air  ais  'sa'  bhliadhna  1812,  'sghlac  e  gach  daing- 
neach  a  bha  roimhe  gus  an  d'  ràinig  e  Madrid,  a  thug  air  an  rìgh, 
Ioseph  e  fèin  a  thoirt  as. 

5.  Rugadh  mac  do  Napoleon  'ara  meadhou  an  earraich,  1811, 
's  chaidh  a  ghairm  an  uair  sin  fein  'na  rìgh  na  Ròimhe.  Ged  a  bha 
Rusia  fad  o'n  Fhraing,  's  an  sìth  rithe  aig  an  àm  so,  gidheadh  bha 
Alastair,  Impire  nan  ceàrnan  sin  de  'n  Roinn-Eòrp',  a'  fàs  eudach- 
ail  mu'n  chumhachd  a  bha  gu  bhi  aig  Napoìeon  o  'chlearahuas  ri 
Austria;  agus  thòisich  e  chuid  's  a'  chuid  a'  briseadh  nan  cumh- 
achan  sìth.  Bha  long-phorta  na  Roinn-Eòrp'  uil'  aig  an  àin  so  air 
an  glasadh  suas  'an  aghaidh  malairt  Bhreatuinn.  Bha  so  'na  ghrab- 
adh  mòr  do  mhalairt  Rusia  fèin,  nach  feudadh  aon  chuid  reic  no 
ceannach  ris  a'  chusbadair  a  b'  fhearr  a  bh'  aice.  Bhris  an  t-Im- 
pir',  Alastair,  na  cumhachan  air  a'  phuinc  so  le  fios  ciod  a  thigeadh 
'na  lorg.  Mu  mheadhon  an  t-samhraidh  1812,  ghairmeadh  cogadh 
'an  aghaidh  Rusia.  Beagan  làithean  'an  dèigh  sin  bhris  Napoleon 
a  steach  air  Rusia  le  leth  muillean  duiue.  Bha  'n  Rusianach  a'  triall 
gu  mall  roimh  'n  Fhrangach  gun  bhuille  bhualadh,  ach  aon  bhlar 
a  chuir  iad  aig  Brodino.  Mu  dheireadh  an  fhoghair  ràiuig  Napo- 
leon  Mosco,  baile  mòr  's  an  robh  e  'n  dùil  fois  'us  fasgadh  fhaot- 
ainn.  •  Thug  Ard  Sheanalair  Rusia  òrdugh  do  fhear  ri.ighlaidh  a' 
bhaile  tein'  a  chur  ris  'an  ceudaibh  àit'  air  oidhch'  àraidh  aig  an 
aon  àra.  Ànn  db  beagan  ùine  bha'in  baile  'na  lasair,  's  an  ath  là 
'na  luaith.     Chuir  Napoleon  fios  thun  an  Rusianaich  gu'm  feudadh 

cogadh  na  bliadhn'  ud  sgur,  's  chuir  an  Rusianach  fios  freagairt 
gur  h-ann  a  bha  e  'tòiseachadh.  Ach  clium  iad  àireamh  sheachd- 
uiuean  e  'n  dèigh  sin  a'  gealltuinn  chumhachan  sìth  dha.  'N  uair  a, 
thuig  e  gur  h-ann  a'  caitheamh  bhead  air  a  bha  iad,  ghreas  e  air 
ais  gu  baile  mòr  eile  d'am  b'  ainrn  Smolecs,  far  an  gabhadh  e  fasg- 
adh  'us  fois.  Chuireadh  'na  lasraichibh  am  baile  sin  mar  an  ceudna. 
Chaidh  Napoleon  's  a  luchd  leanmhuinu  a  nis  'a  am  breislich,  'sthug 
gach  fear  gu  teicheadh  mar  a  b'fliearr  a  dh'  fheud  e,  o  fhuachd  's  o 
reothadh  na  dùthch'  ud  ris  nach  seas  duine  no  ainmhidh.  Chaill 
Napoleon  dà  cheud  's  dà  fhichead  mìle  duin'  air  an  ratreut  ud,  eadar 
na  bhàsaich  leis  an  reothadh,  's  na  mharbh  na  Rusianaich  a  bha  ga'n 
ruagadh.  Co  Juath  'sa  ghabhadh  e  deanamh,  thàinig  an  t-Impiro 
Rusianach  a  nall  as  a  thalamh  fuar  do  Phrusia,  'sthug  e  air  rìgk 
Frederic  cuing  Napoleoin  a  thilgeadh  dheth,  's  èiridh  'na  aghaidh. 
Fhuair  iad  cuid  eile  de  phrionnsachan  na  Gearraailt  a  chaidh  'an 
comhbhoinn  riu,  's  b'  èigin  do  Ierom  Napoleon  teicheadh  air  falbh- 
'S  aun  ris  a'  chomh-èiridh  so  a  their  luchd  eachdraidh  'an  Seathamh. 
Comhbhoinn  'an  aghaidh  na  Frainge. 

5.  'N  uair  a  ràinig  Napoleon  Paris  an  dèigh  na  bha 'n  sud  de- 
shluagh  fhàgail'an  Rusia,thug  an  Seanadh  umhail  a  bh'  aige  cothrom 
dha  ceithreamh  a'  mhuillein  a  thogail  gu  call  an  airm  a  dheanamh 
suas.  Bha  e  air  ceann  a  chuid  dhaoine  's  a'  chàmp  gu  maith  tràth 
air  a'btliadhna  1813,  agus  's  ann  leis  a  bha  dol'  an  toiseach  a'chàmp- 
achaidh.  Rinneadh  còrdadh  air  son  fosaidh  eadar  e  fèin  's  luchd 
na  comhl  hoinn  rè  dhà  mhìos.  Thàinig  Impir  Austria  gu  bhi  'na 
fhear  rèit'  eatorra.  Thairg  iad  do  Napoleon  an  Fhraing  fhàgail 
aige  mar  a  bha  a  crìochan  roimh  'n  bhliadhna  1805.  Ach  cha  leig- 
eadh  e  Ico  uiread  is  aon  bhaile  de  na  choisinn  e  o  'n  uair  sin.  'N  uair 
a  thòisich  an  cogadh  a  rìs  'an  deireadh  an  t-sàmhraidh  chaidh  an 
t-Impir  Austrianach  's  a'  chomhbhoinn  còmhladh  ri  càch  an  aghaidh>> 
a  chliamhninn.  Rinn  Prionnsa  Mùrat,  fear  a  pheatbar,  an  ni  ceudna. 
Bha  iadsan  a'  meudachadh  'an  neart  rè  an  dà  mhiqPabha  iad  'nan 
tàmh,  's  neart  Napoleoin  a'  dol  'an  lughad.     Bha  còrr  'us  muillean 

sluaigh  aca-san;  an  treascuiddesinaige-san.  Bharighrean'us prionn- 
sachan  na  h-Airde  'n  ear  a'  tighinn  air  o  'n  ear;  Morair  Uelington  ieis 
na  Breatunnaich  's  na  Spàinuich  's  na  Portugaich  a'  tighinn  air  o  'n 
taobh  's  iar.  Ged  a  bha  e  fein  a'  buadhachadh  anns  gach  àit'  atn 
biodh  e  làthair  gu  pearsonta,  's  a'  briseadh  cumhachd  nan  armailtean 
a  bhiodh  mu  'choinneamh,  gidheadh  bha  'chuid  Sheanalairean  a'  call, 
's  esau  a'  call  le  sin,  's  iad  ga  iomain  a  lion  ceum  'us  ceum  rompa, 
gus  mu  dheireadh  nabliadhn'  an  robh  iad  a'  cuairteachadh  chrìochan 
ua  Fraing'  an  ear  'san  iar.  Thairg  iad  eadhon  a  nis  dha  an 
Fhraing  le  a  seana  chrìochaibh  a  bhi  air  a  fagail  aige;  ach  cha 
ghabhadh  e  sin,  ged  a  bha  gach  cinneach  'us  Priorms'  a  bha  e  riamh 
air  a  cheannsachadh,  a  rìs  air  èiridh  'na  aghaidh.  'An  toiseach  na 
bliadhna  1814  thog  Napoleon  cha  mhbr  gach  òganach  Frangach  a 
b'  urrainn  armachd  a  ghiùiain,  's  thòisich  e  air  na  nàimhdean  a  phill- 
eadh  air  an  ais.  Ach  ged  a  bha  e  ga  'm  briseadh  thall  's  a  bhos  far 
an  robh  e  ga  'n  coinneachadh,  bha  iad  co  lionmhor,  's  mar  chearcall 
ga  chuairteachadh,  's  gu'n  robh  iad  a'  sìor  dhol  air  aghart  gu  neo- 
Bgàthach,  ged  a  bhiodh  esan  air  an  cùl.  Air  an  là  mu  dheireadh 
de  'n  Mhàirt  chaidh  Impire  Rusia,  's  rìgh  Phrusia  a  steach  do  Phàris 
gu  buadhach  air  ceann  an  cuid  feachd.  Bha  Napoleon  a'  ruagadh 
buidhn'  eile  fad  air  falbh  o  'n  bhaile.  'N  uair  a  thuig  e  gu'n  do 
ghlacadh  Pàris  chaidh  e  do  bhail'  eile  's  a'  choimhearsnachd,  Font- 
ainbleau.  Thug  an  Seanadh  Frangach  an  tighearna3  do  chuigear 
dhiàbh  fèin,  air  an  robh  Tallerand  ainmeii  mar  cheann.  B'  èigin  do 
Napoleon  bann  a  sheulachadh,  a'  leigeadh  dheth  gnothuch  a  bhi 
aige  ris  an  Fhraing  gu  bràth,  air  a  shou  fein  's  air  son  a  theaghlaich. 
Thug  an  luchd  comhbhoiun  an  sin  dha  mar  oighreachd  eileaa 
Elba,  eadar  Corsica  's  oirthir  a  tuath  na  h-Eadailt,  agus  ceud  'uS 
ceithir  mìle  Punnd  Sasuunach  's  a'  bhliadhna,  's  cothom  ceithir 
cheud  fear  a  bhi  'n  an  geàrd  air.  Goirid  an  dèigh  so  thàinig  aa 
t-oighre  dligheach,  Luthais  XVIII.  air  ais  do  Phàris,  an  deigh  a 
bhi  ochd  bliadhna  fichead  air  fògradh.  Chaidh  am  Pàp'  air  ais 
do'n  Ròimh,  's  chaidh  rìgli  dligheach  na  Spàinn  air  ais  thun  na 

caithreach  a  b'  eigin  do  Ioseph  Bonapart  fhàgail ;  's  co  luath  's  a 
ghabhadh  deanarah  chruinnich  fir-lonaid  o  rìoghachdaibh  fa  leth 
na  Roinn-Eòrpa  do  Uienna  gu  ni  èigin  de  òrdngh  a  chur  air  nithibh. 
an  dèigh  gach  troimhe  chèile  'thug  Napoleon  air  an  Roinn-Eòrpa 
rè*  nan  deich  bliadhna  mu  dheireadh. 

6.  Anns  a'  bhliadhna  1810,  thàinig  trioblaid  inntinn  rìgh  Seòrais 
gu  leithid  a  dh'àirde  'sgu'm  b'èigin  an  cumhachd  riaghlaidh  a 
thoirt  uaithe,  's  thug  dà  Thigh  na  Pàrlamaid  e  d'a  mhac  bu  shine, 
Prionnsa  Ueils.  Bha  rìgh  Seòras  air  bith  niach  à  cleachdadh  a 
reusoin  uair  no  dhà  roimhe  sud;  ach  chaidh  e 'm  feabhas  'an  ceann 
ùiue  ghoirid.  Tha  caid  ag  ràdh  gu  'n  robh  bàè  a  nighinn,  a'  bhan- 
phrionns'  Àmelia,  'na  mheadhon  air  a  thrioblaid  a  thighinn  aìr  ais 
aig  an  àm  ud;  'an  dèigh  so  bha  e  mach  à  cleachdadh  a  reusoin 
tuilleadh  gu  là  a  bhàis.  Anns  a'  bhliadhna  1795  bha  Prionnsa 
Uèils  air  pòsadh  na  bana-phrionnsa,  Carolin,  nighean  Diùc  Bbrun- 
suic;  ach  bha  iad  mì-shoua  còmhladh  ri  chèile,  's  dhealaich  iad  buil- 
each  'an  ùine  nach  robh  fada.  Cha  robh  aca  de  theaghlach  ach  aon 
nighean,  a'  bhan-phrionnsa  Charlot.  B'  ise  ban-oighre  'chrùin  'an 
dèigh  a  h-athar.  Cha  robh  an  cumhachd  rìoghail  gu  h  iomlan  aig 
Prionnsa  Uèils.  Ghlèidh  a'  Phàrlamaid  aca  fèin  cumhachd  oifigich 
òrduchadh  's  an  arm, 'snithe  de 'n  t-seòrsa  siii.  An  uait  a  bha 
Napoleon  a'  glasadh  suas  long-Phorta  na  Roinn-Eòrp'  'an  aghaidh 
malairt  Bhreatuinu,  riun  an  tighearnas  Breatunnach,  'an  rathad 
dìoghaltais  air  sud,  Achd  eil'  a  reir  nach  feudadh  cinneach  sam 
bith  malairt  a  dheanarah  's  an  Roinn-Eòrpa  gun  chuspainn  a  phàigh- 
eadh  do  Bhreatunn.  Bha  so  a'  buntainn  ri  malairt  Stàitean  Aon- 
aicht'  America,  a  bha  gu  mòr  air  am  feargachadh  roimhe  sud  leis  a' 
chleachdadh  a  bh'  aig  luingeas  cogaidh  Bhreatuinn  air  rannsachadh 
an  cuid  luingeas  malairt  air  son  sheòladairean  Breatunnach,  's  ga  'm 
preasadh  do  'n  seirbhis  fein.  'S  e  bun  a  bh'  ann  gu'n  do  chuir  Stàit- 
ean  America  an  ceill  cogadh  'an  aghaidh  Bhreatuinn  'am  meadhon 
an  t-samhraidh  1812.  Chuir  tighearnas  Bhreatuinn  air  cliul  an 
%-Achd  dubh  ud.     Ach  lean  cogadh  America  gu  deircadh  1814. 

Bha  Breatann  gu  mòr  'na  cabbaig  leis  an  dà  chogadh  ud  air  & 
làimh  aig  an  aon  àra.  'S  anu  air  a'  mhuir,  mar  bu  trice,  bha  iad  fèin 
'sna  h-Americanaich  a'  coinneachadh.  Thug  na  h-Amcricanaich 
caochladh  ionnsuidhean  air  Canada,  ach  cha  robh  iad  a'  coinneach- 
adh  ri  soirbheachadh  idir  an  taobh  sin.  'N  uair  a  sguir  iad  'am 
mìos  meadhonach  a'  gheamhraidh,  1814,  cha  robh  dad  aig  taobh 
seach  taobh  air  son  na  h-aiinhreit  ach  an  call  's  an  cosdas. 

7.  Cha  d'  fhan  gille  nan  car  'an  eilean  Elba  ach  deich  mìosan. 
Bha  'dhòigh  fèin  aig  air  faotainn  a  mach  ciod  a  bha  dol  air  agharfc 
's  an  Fhraing.  'N  uair  a  phill  Luthais  XVIII.  chuir  e  fios  air  àrd- 
mhaithibh  na  rioghachd  a  bh'  air  fògradh  'an  dùthchaibh  fa  leth  na 
Hoiim-Eòrpa;  thug  e  air  an  ais  gu  dreuchdaibh  fa  leth  a'  chrùin  Da 
seann  teaghlaichean  a  bh'  aig  a  roimh  aithrichean  'an  dreuchd.  'An 
aon  fhocal  bha  e  air  son  nan  uile  nithe  a  thoirt  gus  an  t-suidheach- 
adh  's  an  robh  iad  ri  linn  nan  rìghrean  a  bha  roimhe.  Aig  àra  na 
kIlìghchuairt  chaidh  fearann  nan  daoine  mòra  's  na  h-eaglais  a  roinn 
'na  mhìltibh,  'sna  cheudaibh  mìl'  oighreachd  bheag.  Bha  na 
sagartan  a'  bagradh  iom-sgaradh  eaglaiseach  air  gach  neach  a  cbum- 
adh  slat  de  fhearann  na  h-eaglais.  Bha  mar  so  claidheamh  gach 
duin"an  aghaidh  a  chompanaich;  an  Fhraing'an  staid  co  dona  'sa 
bha  i  riamh,  's  bu  leòr  sin.  Air  a'  cheud  là  de  'n  Mhàirt  1815  thàinig 
Napoleon  air  tìr  'an  Cannes,  'an  ceann  a  deas  na  Frainge,  le  mìle 
fear,  ghabh  e  air  aghart  tre  'n  dùthaich  gun  duine  beò  a'  cur  grab- 
aidh  air,  agus  air  an  fhicheadamh  là  de  'n  mhìos  chaidh  e  gu  buaidh- 
chaithrearaach  a  steach  do  Phàris,  's  ghabh  e  sealbh  air  an  lùchairt 
as  an  do  theich  Luthais  air  a'  mhaduirra  sin  fein.  Chuir  Napoleon 
fios  air  an  luchd  dreuchd  a  bh'  aige  roirahe,  's  na  h-uile  nì  eile  's  an 
òrdugh  an  d'  fhàg  e  iad.  Thug  e  cothrom  do  na  Frangaich  an 
roghuinn  a  chur  an  cèill  co  dhiùbh  a  b'  e  fèin  no  'm  Bourbonach  a 
bhiodh  a'  riaghladh  os  an  ceann.*  Bha  muillean  gu  leth  Vote  air  a 
thaobh;  agus  ni  bu  lugha  na  leth  muillean  'na  aghaidh.     Co  luath 

:s  Bu  Bhourbonaich  au  teawhlach  a  chuireadh  dheth  'n  chaithir. 

's  a  chuala  fir-ionaid  nan  rioghachdan  a  bLa  cruinn  ann  am  Uienna 
gu'n  tàim'g  e  air  ais,  chuir  iad  an  cèill  gairm  lagh'  a  dh'  innseadh 
gu'n  robh  e  'na  dhuin'  an  taobh  mach  a  lagh,  agus  fosgailte  do 
dhìoghaltas  follaiseach,  air  son  a'  bhrisidh  coimhcheangail  a  rinn  e. 
Air  a'  chuigeamh  là  fichead  de  'n  mhìos  chaidh  Breatunn,  Anstria, 
Rusia 'us  Prusia  'an  comhbhoinn  'na  'aghaidh; 's  an  ùine  ghoirid 
rinn  gach  cinneach  's  an  Roinn  Eòrp'  an  ni  ceudn'  ach  an  t-Suairi 
a  mhàin.     Bha  sùrd  an  sin  air  ullachadh  feachd  anns  gach  ceàrna 
gus  an  t-ain-tighearn  'fhaotainn  'an  làimh.    Cha  b'  ann  air  Napoleon 
bu  lugha  bha  de  chabhaig  a'  cur  armailtean  'an  òrdugh  gus  e  fèin  a 
dhìonadh  o  'naimhdibh  lìonrahor  cnmhachdach.     'An  toiseach  mìos 
meadhonach  an  t-samhraidh,  bha  còrr  'us  leth  muillein  saighdear 
aig'  air  an  togail.     Ach  dh'  fheumadh  e  beagan  ùine  gu  iad  sin 
iunnsachadh  'us  armachadh.     Bha  còrr  'us  muillean  aig  luchd  na 
comhbhoinn.     Bha  Uelington  (nis  na  Dhiùc)  an  dèigh  armailt  lìon- 
mhor  Bhreatunnach  'us  Ghearmailteach  fhaotainn  cruinn  'am  Bel- 
gium  'an  toiseach  a'  mhios  mheadhonaich.     Bha  Marsal  Blucher  a* 
dlùthachadh  ris  le  cend  mìle  Prusianach.     Bha  feachdan  Rusia  'us 
Austria  ag  ullachadh  air  son  marsail  as  an  dùthchaibh  fèin.     Thug 
an  t-eagal  gu  'n  tigeadh  iad  sin  uil'  'an  ceann  a  chèile,  air  Napoleon 
ro  chus  cabhaig  a  dheanamh  gu  dol  air  tòir  Uelingtoin  'us  Blucher, 
'us  là  blàir  a  thoirt  doibh  air  leth,  na  'm  bu  chomasach  e.     Air  a' 
chuigeamh  là  deug  de'n  mhìos  chaidh  e  seachad  air  a'  chrìch  Fhrang- 
aich  le  sea  fìchead  mìle  fear.     Bha  Diùc  Uelingtoin  ann  am  Brusels^ 
ceann  bhaile  rioghachd  Bhelpium,  aig  an  àm,  'schual  e'n  oidhche 
«iu  fèin  gn'n  robh  'm  Frangath  a'  tighinn.     Air  maduinn  an  ath  là 
mharsail  e  roinn  mhaith  de'n  iheachd  gu  àite  ris  an  abrar  Quartre 
Bras,  «ea  mìle  deug  à  Bruselh,  far  an  robh  dà  rathad  mhòr  a'  dol 
tarsuinn  air  a  chèile.     Bha'ni   Frangach  ro  dheigheil  air  sealbh 
fhaotainn  's  a  ghleidheadh  air  an  àite  so  gus  an  cumadh  e  feachdan 
an  lnchd  comhbhoinn  o  chèile.     Bha  Uelington  ro  dhèigheil  air  aa 
ì\t'  fhaotainn,  's  a  chumail  gus  an  gleidheadh  e  sligh'  fhosgailt  eadar 
€  fèin  's  Blucher.     Air  an  t-seathamh  là  deug  chaidh  Napoleon  a 

chogadh  ri  Blucher  air  leth,  ach  chuir  e  Marsal  Nei  le  dà  fhichead 
mìle  fear  a'  ghleidheadh  sealbh  air  Qaartre  Bra3.  Eha  na  Frang- 
aich  agus  feachd  Uelingtoin  a'  tighinn  gu  Quartre  Bras  mu'n  cuairt 
de  'n  aon  àm,  's  lean  iad  air  còmhrag  ri  'chèile'  a'  chuid  mhòr  de  'n  là, 
gun  taobh  saui  bitli  a  theicheadh.  Chaidh  mòran  a  mharbhadh  air 
gach  taobh.  Chnir  Napoleon,  aig  Ligni,  an  ruaig  air  Blucher,  a 
theich  air  falbh  dheth  'n  àraich  an  dèigh  àireamh  mhìltean  a  chalL 
Ach  theich  e  'an  òrdugh  maith;  's  chuir  Napoleon  Marsal  Grouchi 
le  cuig  mile  deug  thar  fhichead  ga  ruagadh,  'n  uair  a  chaidh  e  fèia 
gu  deannal  a  thoirt  air  Diùc  Uelingtoin.  'N  uair  a  thuig  Ueling- 
ton  gu  'n  do  theich  Blucher,  mharsail  e  fèin  air  ais  gu  baile  beag 
ris  an  abrar  Uaterlù,  mu  naoi  mìl'  o  Bhrusels,  far  am  biodh  e  ni 
b'  fhaid'  air  falbh  o  Napoleon  agus  ni  b'  fhaisg  air  còmhnadh  sam 
bith  a  dh'  fheudadh  Blucher  a  dheanamh  leis. 

8.  'S  gaun  a  tha  eachdraidh  a  sgrìobhadh  's  an  Roinn-Eòrp'  o'n 
àm  ud  anns  nach  'eil  iomradh  air  blàr  Uaterlù ;  ach  cha  'n  'eil  fear 
sam  bith  a'  gabhail  air  làn  chunntas  a  thoirt  air  gach  car  a  chuir 
an  dà  fheachd  a  bha  'còmhrag  ri  chèile  dhiubh  rè  an  là  ainmeil  ud. 
Bha  mu  cheithir  fichead  mìle  fear  fo  threòrachadh  Uelingtoin.  Bu 
Bhreatunnaich  deich  mìle  fichead  diubh  sin,  a  measg  an  robh  trì 
rèisimeidean  Gàelach.*  Dh'  fheumadh  gu'n  robh  feachd  Napoleoin 
gu  maith  ni  bu  lìonmhoire  na  feachd  an  Diùc.  Bithidh  an  t-ochd- 
amh  là  deug  de  mhìos  meadhonach  an  t-samhraidh,  ]815,  iomraid- 
each  gu  bràth  mar  Là  Uaterlù.     B' aithne  do 'n  Diùc  an  t-àite- 

*  Bha  e  'na  ni  ccmharraichte  gu'n  r^bh  meadhon  Chatoibh  ga  fhàsach- 
adh,  's  na  tighean  ga'n  losgadh  os  eeami  .an  luchd  àiteachaidh  aig  an 
dearbh  àm  'san  rohh  àiieamh  mòr  de  shiuagh  na  Siorrachd  bin  a'  cath- 
aehadh  'an  aghaidh  naimhdean  Bhrtatuiuu,  'snaimhdtan  na  Boinn- 
Eòrp',  araon  'sna  h-Innsihh  a  'sear,  agus  'an  aghaidh  Napoleoin.  Ged 
a  thigeadh  am  Frargach  fuilteach  iein  air  tir  le  'chuid  feachd  air  taobh 
deas  lo  tuath  Chatoilh  'sgarn  a  b'urraiun  e  leir  sgrios  a  b\agalaich*  a 
dheanan  h  air  aitilh  crmhnuidh  phàrantan  na  muinntir  a  bha  'leigeadh 
sìos  am  beath'  ann  an  dùthchaibh  cèiu  air  sou  dìon  na  rioghachd  's  a  còr- 
aichean. 

roimhe  sud;  'sbha  e  'n  deigh  a  làthrach  a  roghnachadh  mn'n  tàinig 
na  Frangaich.  Thog  Napoleon  'àite  mu  choinneamh  an  tulaich  air 
nn  robh  feachd  an  Diùc  air  socrachadh.  Thòisich  an  cath  mu 
dheich  uairean  's  a'  mhaduinn  leis  an  eachraidh  Fhrangach  a  thoirt 
garg  ionnsuidh  air  armailt  an  Diùc  fhuadachadli  o 'n  àraich;  ach 
chuireadh  air  an  ais  iad  le  mòran  call'  air  gach  taobh.  Mar  so 
lean  an  cath  gu  feasgar;  iounsuidh  fhuilteach  an  dèigh  ionnsuidh 
air  taobh  nam  Fràngach,  agus  gun  an  Diùc  a'  deanamh  dad  ach 
a'  gleidheadh  a  làthraich.  Bha  lagan  ìosal  eadar  an  dà  thulaich 
air  an  robh  na  h-airmailtean  'n  an  seasamh.  Fhad'sa  bha  na 
Frangaich  a'  dol  no  tighinn  tre  'n  ìsleachd  sin  bha  gunnaidhean  an 
Diùc  a'  deanamh  scrathaidh  uamhasaich  orra.  Ach  's  ann  a  bha  na 
Breatunnaich  a'  fulang  gu  h-àraidh  an  uair  a  thigeadh  na  Frang- 
aich  gu  ionad  tharruing  lann  riu.  Ghlèidh  an  Diùc  fad  an  là  an 
làthrach  a  roghnaich  e;  ach  bha  e  'fàs  iomguineach  mar  a  bha'm 
fcasgar  a'  tighiun  's  nach  robh  Blucher  a'  tighinn.  Ach  mu 
sheachd  uaireau  chualas  fuaim  ghunnaidhean  mòr'  a'  Phrusianaich 
ag  ei^lieach  gu'n  robh  e  'tighinn  co  cabhagach  's  a  b'  urrainn  e. 
Bha  Blucher  an  dèigh  car  mu  chnoc  a  thoirt  do  'n  Fhrangach  a 
chuireadh  air  a  thòir;  ach  chuir  sin  e  fein  air  fior  dhroch  rathad, 
troimh  'n  robh  e  doirbh  a'  chuid  throm  de  'n  fheachd  a  ghiùlain. 
Thuig  Napoleon  a  nis  gu'n  robli  e  dheth,  mur  briseadh  e  neart  an 
Diùc  mu'n  ruigeadh  còmhnadh  an  fhir  eil'  e.  Chuir  e  rèisimeidean. 
ùr  a  steach  a  nis,  agus  leis  na  bh'  aige  de  neart  thug  e  ionnsuidh 
air  na  Breatunnaich  's  na  bha  còmhladh  riu;  ach  sheas  saighdear- 
an  an  Diùc  eadhon  ris  an  ionnsuidh  so.  Agus  mar  a  bha  'cheud 
tìol  air  ais  aig  na  Frangaich  chaidh  Blucher,  le  'chuid  Phrusianach, 
'an  òrdugh  cath'  air  làimh  chlì  an  Diùc.  Thug  an  Diùc  au  sin  òrd- 
ugh  do  a  chuid  dhaoin'  iad  a  ruagadh  air  falbh  an  nàmhaid.  An 
uair  a  dh'  fhairich  na  Frangaich  gu'n  robh  nàmliaid  ri'n  taobh  co 
maith  's  ri  'n  aghaidh  chaill  iad  an  tapadh,  's  mar  thonn  'an  deigh 
a  neart  a  chaitheamh,  phill  iad  air  an  ais.  Mar  thonn  ag  eiridh  'na 
iieart  leum  gach  Breatunnach  'us  Gearmailteach  air  an  sàil'  ga'ii 

gearradh  sìos,  's  ga'n  sguabadh  rompa  mar  chlachaibh  a'  mhuih . 
B'  èigin  do  Napoleon  's  do  gach  fear  eil'  a  b'  urrainn  a  chasan  & ■. 
thoirt  leis.  Chaidh  mòran  diubh  as  an  rathad  a'  dol  seachad  air 
a'  cheud  drochaid  a  thachair  riu.  Mar  a  bha  Gearmailtich  'ua 
Breatunnaich  an  Diùc  air  an  sàrachadh  le  obair  an  là,  cha  robh  iad 
ro  luath-chosach  's  an  ruaig.  Cha  robli  na  Prusianaich  a'  marsaii  i 
ach  glè  mhall  tre  'n  là.  Bha  iad  a  nis  air  talamh  lòm,  rèidh.  Bha 
cothrom  ac'  an  tòrachd  thoirt  a  steach  air  son  an  ruagaidh  a  rinn- 
eadh  orra  fèin  dà  là  roimhe  sud.  Ghabh  iad  an  cothrom  le  cìocras. 
Eadar  na  trì  là  blàir  ud  'an  dèigh  a  cheile,  chaidh  dà  fhichead  mìle- 
Frangach  a  mharbhadh;  bha  àireamh  mòr  air  an  leònadh  's  air  an 
glacadh  'na  'm  prìosunaich.  Thnit  mòran  de  'n  cuid  armachd,  's  ao1 
treathlaich  chogaidh  uil'  'an  làmhaibh  na  muinntir  a  bhuadhaich. 
Chaill  Bluclier  sea  mìle  deug  fear;  chaill  Diùc  Uelington  trì  mìle' 
deug.  Bha  Napoleon  'am  Pàris  air  an  fhicheadamh  là,  a  dh'  inn- 
seadh  sgeul  a'  bhròin.  Thug  e  oidhirp  air  an  t-Seanadh  aomadh 
gu  feachd  eii'  a  chur  'an  uidheam  dha.  'Nuair  nach  gabhadh  sin- 
deanamh,  rinn  e  atharrais  de  lìbhrigeadh  air  crùn  na  Frainge  d'  a 
mhac.  Dh'  nllaich  e  'n  sin  air  son  ruith  air  falbh  a  dh'  America. 
Ràinig  e  port  ris  an  abrar  Rochfort  air  an  treas  là  de  threas  mìos  an- 
t-samhraidh.  Ach  bha'n  t-oirthir  air  a  chuairteachadh  le  càbhlach 
Bhreatuinn,  's  gach  rioghachd  eil'  a  bha  cogadh  ris,  co  dòmhaiì 
's  nach  robh  rian  aig'  air  teicheadh.  Air  a'  chuigeamh  là  deug 
de  'n  mhìos  thug  se  e  fèin  suas  do  chaiptin  na  luinge  Sasunnaich 
Bellerophon,  gus  a  thoirt  gu  Prionnsa  Ueils  a  bha  'na  Thàinistear, 
'an  dùil  gu'n  deanadh  e  fàbhar  ris  'na  airc.  'An  dèigh  do  'n  luing 
tighinn  do  Shasunn  leis,  cha'n  fhaigheadh  e  cothrom  cas  a  chur  air 
tìr.  Chaidh  'òrduchadh  do  eilean  beag  ris  an  abrar  St.  Helèna,  air 
taobh  's  iar  Africa,  far  na  chumadh  e  'na  phrìosnnach  cogaidh  gu 
àm  a  bhàìs,  a  thacbair  air  an  treas  là  de  cheud  mhìos  an  t-samhraidh 
1821.  Bhàsaich  a  mhac  'an  ceann  a  thrì  bliadhn'  a  dh'  aois.  'S  a 
bhliadhna  1840  fhuair  na  Frangaich  cothrom  a  chorp  athoirt  do'a. 

Fhraing,  far  an  deachaidh  adhlacadh  le  mòr  ghreadhnachas  a  ineasg 
dhaoin'  ainmeil  na  tìre  sin. 

9.  Àn  uair  a  thàinig  an  t-sìth,  's  a  thuit  tuaràsdal  gach  seòrsa 
luchd-oibre,  thòisich  muinntir  nam  bailtean  mòr  air  feadh  Bhreat- 
uinn  ri  tnasaid  'us  troimhe-cheile,  a'  gearan  air  an  droch  riaghladh 
a  bh'  air  a  dheanamh  orra.  Bhiodh  iad  a'  cumail  choinneamhan 
'an  caochladh  àitibh  gu  bhi  'tagradh  air  son  na  Pàrlamaid  a 
fcheartachadh.  Bliiodh  cuid  a'  call  am  beath'  aig  na  coinneamhan 
sin  an  uair  a  bhiodh  an  t-arm  ga'n  cur  o  cheile,  'sbha  mòran  diubh 
air  an  cur  'am  prìosun.  Bha  e  'meudachadh  mì-thoileachadh  an 
t-sluaigh  gu'n  robh  gach  cìs  'us  cuspainn  a  bh'  air  an  leagadh  air 
nithibh  rè  a'  chogaidh,  air  am  buanachadh  ri  àm  sìth.  Bha  riadh 
nam  fiachan  'na  eallach  tròm  air  an  dùthaich.  'N  uair  a  thòisich 
cogadh  na  Frainge  's  a'  bhliadhna  1793,  bha  fiachan  Bhreat- 
uinn  dà  cheud  agus  deich  muilleana  fichead  (£230,000,000). 
An  uair  a  sguir  an  cogadh  'an  deigh  blàr  Uaterlìl  bha  'n  càrn  air 
fàs  snas  gu  ochd  ceud  's  trì  fichead  muillean  (£800,000,000).  Bha 
bàrr  neo-àbhaisteach  bochd  'san  rìoghachd 's  a'  bhliadhna  1816. 
Bha  gach  seòrsa  lòi:i  dùblachadh  na  prìs  a  bha  e  uair  sam  bith  o'n 
àm  sin.  'An  toiseacli  an  t-samhraidh  1816  phòs  a.'  bhan-phrionnsa, 
Charlot,  prionnsa  Leopold,  à  Sacs-Còburg.  Air  an  dara  là  fichead 
de  cheud  mhìos  a'  gheamhraidh,  1817,  bhà^aich  i 'n  deigh  a  h-ais- 
ead  air  leanabh  marbh.  Cha  robh  i  ach  dà  bhliadhna  thar  fhichead 
a  dh'  aois.  Bha  i  gu  mòr  air  a  caoidh  feadh  Bhreatninn  gu  leir. 
Air  an  naoidheamh  là  fichead  de  dhara  mìos  a'  gheamhraidh,  1820, 
chaochail  rìgh  Seòras  III.,  anns  an  trì  ficheadamh  bliadhna  de 
'rìoghachadh,  agus  anns  an  dara  bliadhna  thar  a'  cheithir  fichead 
de  'aois.  Thàinig  a  mhac  bu  shine,  Tàinistear  Bhreatuinn,  thuo  na~ 
caithreach  'na  àite,  fo'n  tiodal,  Seòras  IV. 

TxOirid  an  deigh  do  Sheòras  IY.  tighinn  than  na  caithreach  fhnar- 
adh  a  mach  couihfheall  eagalach  a  bha  ga  h-ullachadh  le  buidhinn 
de  dhaoine  din'  ara  baile  Lunninn,  aig  an  robh  fear  Thist'ewood 
Jna  cheann-iùil.    'Se  bha  iad  a'  gealltuinn  doibh  fein  gu  marbhadh. 
iad  uile  rahinÌRteirean  an  rìgh  an  uair  a  bhiodh  iad  crniim  aig  dìnn- 
eir  'an  àit'  àraidh;  gu'n  cuireadh  iad  Lunuinn  ri  theiu'  'an  caoeh- 
ladh  àitibh  aig  an  aon  àm,  \s  gu'n  gabhadh  iad  fein  sealbh  air  an 
tighearnas.    Ach  bhrathadh  iad  le  neacli  èigin,  's  chaidh  an  glacadh 
an  dearbh  oidhch'  a  bha  dùil  ac'  an  t-olc  a  dheauarah.     Chrochadh 
■cuigear  dhiubh.  Mii'n  euairt  do'n  àai  so  dh'èirich  buidheann  bheag 
^ile,  mn  leth-cheud 'an  àirearah, 'an  ceannairc  ann  an  Cill-Saoidh'an 
taobh  's  iar  Alba.     Bha  iad  arrnaichte  le  spealaibh  's  le  dajaicliibh. 
Chaidh  an  sgapadh  leis  an  arra  dhearg,  's  naoi  cleng  dhiubh  a  ghlac- 
adh,  dheth'n  robh  dithis  air  an  crochadh,  's  an  còrr  air  an  cur  do 
dhùchaibh   cein,    mar   chioraaich.       An    uair   a   chual'   a'    bhau- 
phrionnsa,  Carolin,  gu'n  tàinig  a  fear-pjsda  thun  na  caithreach, 
thàinig  i  nall  as  an  Eadailt,  far  an  robh  i  air  chuairt  o  cheann 
iomadh  bliadhna,  's  thagair  i  bhi  air  a  h-àrdachadh  gu  inbhe  ban- 
righ  Bhreatuinn.     Cha  robli  an  rlgh  no  'chuid  mhinisteirean  deòn- 
ach  sin  a  leigeadh  air  aghxrt.     Thug  iad  oidhirp  air  Reachd  a 
dhaingneachadh  'an  Tìgh  na  M  u-airean  'na  h-aghaiJh,  a'  dearbhadh' 
gu'n  robh  i  neo-dhlleas  d'a  fexr-pflsda.     Ach  bha  sluagh  na  riogh- 
achd  co  mò-r  air  an  glua-ad  leis  an  fhòirneirt  a  rinneadh   oirre  re 
ùine  co  fada,  's  gu'ra  b' èigin  a'  chùis-dhìtidh  a  leigeadh  fa  Iàr# 
'Nnair  abha'n  rìgh  gachrànadh  air  an  naòidhearah  là  deug  de  threas 

mìos  an  t-samhraidh,  1821,  dh'  iarr  a'  bhan-righ  cothrom  a  dhol  & 
steach  a  dh'  fhaicinn  a'  chrùnaidh.  Àch  cha  d'  fhaair  i  eadhon  an 
cothrom  sin.  Bhàsaich  i  trì  seachduinean  an  dèigh  sin,  mar  tha 
cuid  ag  ràdh,  leis  a'  bhriseadh  cridhe.  Goirid  an  dèigh  a  chrùnaidh, 
chaidh  an  rìgh  cuairt  do  Eirinn,  'san  ath  mhìos  do  Hanobhar,, 
Tioghachd  a  shìnnsir.  Air  a'  chuigeamh  là  deug  de  chend  mhìos  aa 
fhoghair,  1822,thàinig  an  rìgh  do  Alba,  rioghachd  air  nach  do  chuir- 
eadh  an  t-urram  sin  o  àm  na  Rìghchuairt.  Dh' fhan  e'n  Alba  gus 
an  t-seachdamh  là  fichead  de'n  mhios.  Bha  e  'caitheamh  nah-ùina 
siu  'am  fieadhachas  còmhladh  ri  àrd-mhaithibh  na  tìre. 

2.  Bha  'n  dà  bhliadhn'  'an  dèigh  so,  neo-àbhaisteach  soirbheach- 
ail  a  thaobh  malairt  air  feadh  Bhreatuinn  uile.     Bha  'n  t-airgiod 
auabarrach  pailt.     Thòisich  daoin'  a'  toirt  'an  iasachd  do  gach 
Stàite  's  an  Roinn-Eòrpa  's  au  America.     Thòisich  cuideachda,  no> 
Luchd-pàirt,  ag  èiridh  anns  gach  ceàrna.     Ach  bha  raòran  a'  meall- 
adh  's  a'  caradh  a  chèile,  's  bha  na  gnothuichean  air  an  robh  iad  a' 
tòiseachadh  a'  dol  'n  an  aghaidh.     'S  e  bun  a  bh'  ann,  'an  ceaun. 
bliadhna  no  dhà  thòisich  na  comunnan  a'  seargadh  's  a  briseadh  O; 
ch6ile  co   cabhagach  's  a  bha  iad  a'  dol   cuideachd.      'S  an  dà, 
bhiiadhna,  1825-6,  bhris  iomadh  Banc  air  feadh  Bhreatuinn,'s  mòran, 
de  na  comunnan  ud  a  chuireadh  suas  air  son  malairt  a'  chur  air  agh- 
art  'an  caochladh  àitibh  de  'n  rioghachd.     Thug  na  nithe  sin  air 
mòran  cheannaichean  briseadh,  agus  sgaoil  an  call  a  measg  gach 
inbhe  sluaigh.     Ach  le  misneachadh  fhaotainn  o  Bhanc  Shasuinn* 
bha  creideas  a  lion  cuid  'us  cuid  air  aiseag  a  measg  luchd  malairt- 
3.  Bha  ministeirean  a'  chrùin  ag  atharrachadh  mu  'n  àm  so  co> 
tric  's  ged  a  bha  iomadh  lagh  feumail  air  an  deanamh  leò,  nach. 
biodh  e  gle  thaitneach  a  bhi  ga  'n  ainmeachadh  uile.     'An  toiseacb 
na  bliadhua  1828,  thàinig  Diùc  Uelingtoin  gu  bhi  'na  Phrìomhair*. 
Bha  Mr  Peel  (an  dèigh  sin  Sìr  Raibeart),  a  measg  a  chomh  luchd 
dreuchd.     Goirid  roimhe  sin,  'am  meadhon  an  t-samhraidh  1827K 
sheulaicheadh  còrdadh  'an  Lunuinn  eadar  ministeiribh  Bhreatuiunr> 
's  naFrainge,  's  Rusia  air  son  stad  a  chur  air  a'  chogadh  fhuilteach. 

a  bh'  eadar  an  Tnrcach,  agus  na  Greugaich  a  bh'  air  èiridh'na  agh- 
aidh  gns  a  chuing  a  thilgeadh  dhiùbh.     Agus  air  an  fhicheadamh 
là  de  threas  mìos  an  fhoghair  sgrios  càbhlaichean  aonaichte  nan  trì 
rioghachdan  sin  an  càbhlach  Turcach  ann  am  Camus  Nabharìno. 
Anns  a'  bhliadhna  1830fhuair  na  Greagaich  an  saorsainn  o  chuing 
an  Turcaich.     Tha  iad  o  'n  uair  sin  'n  an  rioghachd  air  leth  leò 
fèiu.     'S  e  ni  àraidh  air  son  a  bheil  tighearnas  Uelingtoin  ainmeil, 
gu'n  d'  rinneadh  dà  lagh  ro  fheumail  ri  linn  e  bhi  air  ceann  an  tigh- 
earnais.     B'e  'n  ceud  aon  diubh  sin  atharrachadh  a  dheanamh  air 
an  Ileachd  a  rinneadh  ri  linn  Theàrlaich  II.  a  rèir  nach  feudadh 
duine  sam  bith  a  bhi  air  a  ghabhail.a  steach  do  dhreuchd  fhollais- 
ich  gun  e  ghabhail  na  sàcramaid  a  rèir  riaghailtean  na  h  eaglais 
stèidhicht'  ann  an  Alba  's  an  Sasunn.     Bha  so  a'  cumaii  a  mach 
as  gach  dreuchd  fhollaisich  's  an  dà  rìoghachd  mòran  de  dhaoine 
saibhir,  comasach,  ni  a'bha  'g  aobharachadh  mòran  mì-thoileachaidh 
a  measg  an  t-sluaigh.     Chaidh  an  lagh  atharrachadh  aig  an  àm  so, 
"air  sheòl  's  gu'm  feudadh  dnin'  uasal  sam  bith  a  bhi  air  a  ghabhail 
a   sleach   do    dhreuchd   fhollaisich   gun  a  chreud  atliarrachadh. 
Chaidh  lagh  eil' atharrachadh 'am  fàbhar  nam  Pàpanach.     Cha'n 
fheudadh  aon  diùbhsan  roimhe  so  o  àm  na  Rìghchuairt  dreuchd 
fhollaiseach  sam  bith  fhaotainn  's  an  rioghachd.     Ach  bha  na  Pàp- 
anaich  aig  an  àm  so,  gu  h-àraidh  'an  Eirinn,  air  tighinn  gu  buair- 
eas  mòr  air  son  an  leth-bhreth  a  bha  air  a  deanamh  orra.      Bha 
fear  Daniel  0  Connel  'na  churaidh  aca,  gu  bhi  tagairt  an  cùisean 
feadh   Shasuinn.     Anns  a'  bhliadhna   1829  thug  ministeirean  a 
chrùin  Bil  a  steach  do'n  Phàrlamaid  air  son  an  lagh  so  atharr- 
achadh   air   sheòl   's   gu'm   feudadh    Pàpanach   sam   bith   a  bhi 
'na  fhear-dreuchd  le  e  mhionnachadh  gu  'm  biodh  e  dìleas  do  'n 
rìgh,  's  aideachadh  nach  'eil  tighearnas  aimsireil  aig  Pàpa  no  aig 
neach  sam  bith  eile  's  an  rìoghachd  so,  ach  luchd  riaghlaidh  dligh- 
each  na  rìoghachd  fèin.     Air  an  treas  là  deug  de  mhìos  meadhonach 
an  earraich  chuireadh  an  Seula  Rìoghail  ris  an  Achd  sin;  agus  o'n 
uair  sin  tha  na  Pàpanaich  a'  faotainn  nan  aon  chòraichean  ri  ìochd- 

arain  eile  na  rìoghachd.  Chaochail  Seòras  IV.  air  an  t-seathimfc. 
là  fichead  de  mhìos  meadhonach  an  t-samhraidh  1830,  's  an  oc  id- 
amh  bliadhna  thar  an  trì  fichead  de  'aois,  agns  thàinig  a  bhràthair 
a  b'  fhai3ge,  Diùc  Chlarens,  thun  na  caithreach,  fo  'n  tiodal,  Uill- 
eam  IV. 


CAIB.  XLVIII. 

UILLEAM   IV. 


Mu'n  cuairt  do  mhios  'an  dèigh  do  righ  Uilleam  tighinn  thun  na 
caithreaX;  thachair  Righchuairt  eile  'san  Fhraing  a  chuir  buair- 
eas  mòr  :•.'.:  na  Breatunnaich.  Chuireadh  air  falbh  o 'n  chaithir 
Teàrlach  X.,  bràthair  Luthais  XVIIL,  a'  mheur  bu  shine  de 'n 
teaghlach  rìoghail,  's  thugadh  a  steach  Diuc  Orleans,  meur  a 
b'  òig'  an  teaghlaich,  fo  'n  tiodal,  Luthais  Philip,  Righ  nam 
Frangach.  Bha  gluasad  mòr  roimhe  sud  a  measg  nam  Breatunn- 
ach,  ag  iarraidh  co-shuidheachadh  na  rìoghachd  a  dheanamh  ni 
b'  fharsuinge,  air  sheM  'sgu'm  biodh  guth  aig  cuid  mhaith  ann  an 
roghnachadh  Buill  Pàrlamaid,  aig  nach  robh  fathast  còir  air 
sin.  Roimhe  sud  bha  mòran  de  Bhuill  na  Pàrlamaid  air  an  cur 
a  stigh  le  seana  Bhuirgh,  anns  nach  robh  ach  tearc  de  luchd  àit- 
eachaidh,  an  uair  a  bha  Buirgh  ùr  air  èiridh  suas  anns  an  robh 
mòran  luchd  àiteachaidh,  aig  nach  robh  còir  idir  air  Ball  a  chur 
a  steach.  Mar  bu  trice  's  ann  do  theaghlaichibh  nam  Morair- 
eàn  a  bhuineadh  na  Buirgh  ud,  no  'm  fearann  air  an  robh  iad, 
's  gheibheadh  iad  an  càirdean  fèin  air  an  cur  a  stigh ;  's  theirt- 
eadh  Buirgh  Pòcaid  riu  air  son  sin.  Bha  iad  ag  iarraidh 
co-cheartas  's  an  t-seadh  so.     Agus  ni  eil'  a  bha  iad  ag  iarraidh 

atharraohadh,  gu'm  biodh  Vote  aig  cuid  do  nach  buincadh 
sin  roioihe,  a  thaobh  lughad  an  cur  a  stigh:  cnid  ag  iarraidh 
an  cur  a  stigh  a  bhi  'n  t-suim  so,  's  cuid  an  t-suim  ud  eile,  mu'm 
faigheadh  iad  Vote.  Thug  Morair  Iain  llusel  Bil  a  steach  do'n 
Phàrlamaid  air  son  an  co-shuidheachadh  a  leasachadh  a  r£ir  nan 
nithe  so.  Ach  bha  'n  àireamh  bu  mhò  'na  aghaidh,  agus  sgxoil  an 
rìgh  a'  Phàrlamaid, 's  roghnaicheadh  Pàrlamaid  naadh  aig  àin  ris  am 
feudtadh  da  rìreadh  àm  carraideach  a  ràdh.  Bha  'n  àireamh  bu 
mhò  de'n  Phàrlamaid  sin  air  taobh  a'  Bhil;  ach  bha  mòran  de 
Thigh  nam  Morairean  'na  aghaidh,  's  b'  èigin  tuilleadh  Mhòrairean 
a  dheanamh  mu'n  d'  fhuaradh  troimh  'n  Tigh-san  e.  Thàinig  a' 
chuid  deth  a  bhuineadh  do  Shasunn  gu  bhi  'na  lagh  air  an 
't-seachdamh  là  de  mhìos  meadhonach  an  t-samliraidh,  1832,  agus 
a'  chuid  deth  a  bhuineadh  do  Alba  's  do  Eirinn  air  an  dà  mlnos 
'an  dèigh  sin.  Thug  an  lagh  so  a  bhi  air  a  dhaingneachadh  mòr 
-shìth  da  'n  rìoghachd  aig  an  àm;  ach  bha  mòran  de  na  h  àrd  uais- 
libh  'ua  aghaid.h.  Bha  'n  reachd  so  a'  toirt  Vote  air  son  Ball 
Pàrlamaid  a  roghnachadh  do  gach  Albannach  a  bha  pàigheadh 
leth-cheud  Punnd  Sasunnach  de  mhàl  air  son  a  chuid  fearainn,  no 
deich  Puinnd  Shasunnach  de  mhàl  tighe  ann  am  baile  mòr,  no 
ma's  sealbhadair  e  air  tigh  ann  am  baile  mòr  is  fhiach  deich 
Puinnd  Shasunnach  'sa'  bhliadhna.  Tha 'chuid  de 'n  lagh  a 
bhuineas  do  Shasunn  's  do  Eirinn  faisg  air  a  bhi  coslach  ri  so. 

2.  Bithidh  a'  bhliadhua  1833  ainmeil  am  feasd  'an  eachdraidh 
Alba,  mar  a'  bhliadhna  'sna  thòisich  an  còmhragda  ì ìreadh  eadar 
an  dàphàirtidh  'san  eaglais  mu'n  Phàtronachd;  an  dara  pàirtidh 
ag  iarraidh  an  lagh  ud  a  chur  as  gu  h-iomlan,  mar  ni  ro  chronail 
do  'n  eaglais,  no  mur  faighteadh  a  cur  as  gu  buileach,  a  dean- 
amh  co  neo-clironail  's  a  b'  urrainn  iad.  Ach  bha  'phàirtidh  eile 
'dlùth  leantuinn  ris  a'Phàtronachd,  mar  ni  ris  uach  robh  esàbhailte 
dealachadh,  no  co-dhiù  a  bha  so-ghiùlainte.  Bha  caochladh  nithe 
araon  'an  taobli  a  stigh  dhi  fèin,  'san  taobh  a  mach  dlii,  ga  cur 
thuig'  a  dh'  ionnsuidh  a'  chòmhraig  so  aig  an  àin  ud.    Tha  eachd- 

Taidh  ag  innseadh  gu'n  tàinig  eaglais  na  h- Alba  gu  bhi  co  iosal  's  a 
bhai riamb  mun bhliadhna  1779.  B'ann air  a' bhliadhna sin a rinn 
a  h-Ard-Sheanadh  an  t-Achd  a  bha  cumail  a  mach  as  a  cùbaidibh 
searmonaiche  sam  bith  nach  robh  de  'comunn  fèin;  agus  nach. 
feudadh  ministeir  sam  bith,  ged  a  bhuineadh  e  do  'n  eaglais,  sear- 
moin  a  dheanamh  'an  coimhthional  air  bith  gun  aonta  ministeir  a' 
choimhthionail  sin  a  bhi  aige.  Bha  e  air  a  ràdh  gu  'm  b'e  sgrìob 
a  thug  Rowland  Hill  feadh  Alb'  a  b'  aobhar  dha  so.  Bha  i  air 
Achd  eile  a  dheanamh  bliadhna  no  dhà  roimhe  sin  a  rèir  nach 
feudtadh  eaglais  ùr  a  thogail,  no  coimhthional  ùr  a  dheanamh  'an 
àite  sam  bith,  ged  a  bhiodh  an  sluagh  deònach  'us  comasach  air 
sin,  agus  feumach  air  mar  an  ceudna,  gun  chead  an  Ard-Shean- 
aidh.  Le  so  bha  i  gu  h-achdaidh  a'  cumail  eaglaisean  gun  a  bhi 
air  an  togaìl. 

3.  Ach  aig  an  dearbh  àm  's  an  robh  'n  eaglais  air  a  toirt  co  iosaL 
so  leis  an  dream  aig  an  robh  làmh  an  uachdar  an  taobh  a  stigh 
dhi,  bha  ministeirean  treubhach,  dìleas,  ag  èiridh  innte  fdin  a 
bha  gniomhach,  soirbheachail,  eudmhor  mu  dheadh  oibribh. 
Feudar  sreath  dhiubh  ainmeachadh,  a  bha  'n  an  cinn-iùil,  fear  an 
dèigh  fir,  agus  aig  an  robh  eòlas  pearsonta,  gach  aon  diubh  air  an 
fhear  a  bha  roimhe;  Dr  Erscin,  Sìr  Eanruic  Moncrief,  Dr  Aindrea 
Tomson  Dhuneidin,  duine  comharraicht',  agus  Dr  Chalmers.  Agus 
a  thuilleadh  orra  so  uile,  bha  Dr  Hill  fèin,  ceann-iùil  taobh  nam 
Moderates,  agus  fear-teagaisg  na'  ministeirean  òg'an  Cill-rlìmhinn, 
a'  fàs  ni  bu  sholusaiche  's  ni  bu  shoisgeulaiche  gu  deireadh  a  latha. 
Mar  so  bha  solus  'us  eud  na  h-eaglais  a'  meudachadh,  air  sheòl 
's  anns  a' bhliadhna  1&28  gu'n  d' aidich  i  gu'm  bu  chòir  luchd 
teagaisg  a  chur  a  null  thun  nam  Pàganach.  Agus  air  an  ath 
"bhliadbna  chuireadh  Dr  Duff  do  na  h-Innsibh  a  's  ear.  Aig  an  àm 
cheudna  bha  caochladh  nithe  a'  dol  air  aghart  air  taobh  a  muigh 
ua  h-eaglais  aig  an  robh  buaidh  faobharachaidh  'us  dìisgaidh  suas 
oirre  gu  i  fèin  a  chrathadh  o'n  duslach.  Bha  na  geugan  a  bh'  air 
dealachadh  ris  an  eaglais  o  àm  gu  h-àm  roimhe  sud,  a'  sìor  dhol 

~7an  gairbhead,  's  blia  cuid  diubli  ag  aonadh  ri  che'ile,  's  mar  a  bha 
iad  sin  ga'ni  faireachadh  fein  saor  o  chuing  sam  bith  a  bhi  aig  an 
Stàite  thairis  orra,  cha  'n  fhuilingeadh  iad  a  chluinntinn,  gu'n 
robh  an  eaglais  Shuidhichte  ni  b'  fhearr  na  iadsan,  no  eadhon  co 
maith  riu,  co  fad  's  a  bha  cruaidh-shnaim  na  Pàtronachd  ri  'fhaic- 
inn  timchioll  air  a  muinneal.  Uaithe  so  dh'  èirich  cogadh  phàip- 
eirean  eadar  an  eaglais  Shuidhicht'  agus  sliochd  nam  fiùdhalach  a 
bha  roimhe  sud  air  fàgail  a  comuinn,  a  tha  gu  so  a'  nochdadh  cia 
co  anabarrach  dealasach,  buan-leantalach,  gleusta  fo 'n  cuid 
armachd,  's  a  bha  na  cinn-iùil  ud,  air  gach  taobh,  a  bha  gu  togarr- 
ach  ga  'n  tilgeadh  fèin  do  'n  chath  bu  dèiue.  Mar  nach  b'  urrainn 
luchd  tagraidh  na  h-eaglais  Suidhicht'  àicheadh  nachrobh  aobhor 
nàir'  ac'  air  son  tràillealachd  na  Pàtronaclid,  'se  rùnaich  iad  'sa' 
bhliadhna  1833  gach  oidhirp  a  ghabhadh  deanamh  a  chleachdadli 
air  son  a  cumhachd  a  lagachadh,  mur  b'  urrainn  iad  a  crathadh 
dhiùbh  gu  buileach.  Ach  bha  taobh  nam  Moderates  ga'  dionadh 
's  an  Ard-Sheanadh,  's  chaidh  ac'  air  a  cumail  'na  neart  an  aon 
bhliadhn'  ud  fathast.  Ach  f huaradh  an  àireamh  bu  mhò  'an  aghaidh 
na  Pàtronachd  ann  an  Ard-Sheanadh  1834.  Air  a'  bhliadhna  sin 
dhaingnich  an  t-Ard-Sheanadh  an  Reachd  ris  an  abrar  Veto  Law, 
a  rèir  an  robh  comas  aig  coimhthional  ministeir  a  fhuair  Presen- 
tatlon,  a  dhiultadh,  ma  bha  coirean  aca  'na  aghaidh  a  sheasadh  air 
beulaobh  nan  cùirtean  eaglaiseach.  Bha  'n  lagh  so  's  a'  mhòr- 
chuid  ag  oibreachadh  gu  maith.  Ach  bha  tearc  de  na  ministeir- 
ean  a  fhuair  P resentatlon,  agus  nach  robh  an  sluagh  deònach  air 
an  gabhail,  mì-riaraichte  leis  a'  chumhachd  so  a  bhi  aig  coimh- 
thional  sam  bith."  Agus  'aii  ùiae  ghoirid  thòisich  fear 'us  fear 
dhiubh  sin  a'  tarruing  nan  Clèirean  gu  Cìiirt  an  t-Seisein  a  chionn 
nach  robh  iad  ga  'n  suidheachadh  's  na  h-àitibh  a  bha'm,  Pàtron 
a'  tairgseadh  dhoibh.  Ma  bha  Clèir  sam  bith  co  soirbh 's  gu 'n, 
robh  iad  a'  suidheachadh  ministeir  an  aghaidh  toil  an  t-shiaigh 
air  chomhairle  Cùirt  an  t-Seisein,  bha  'n  t-Ard  Sheanadh  a' 
•  cleachdadh  an  ughdarrais   f^in  os  ceann  buill  fa  leth  na  Clèir'  ud 

le  blii  ga'n  cronachadh  gu  follaiseach,  no  ga'n  cur  'n  an  tosd  car 
ùine,  no  eadhon  ga  'n  cur  as  an  dreuchd.  Bha  Cùirt  an  t-Seisein  an 
ain  a'  tighinn  'san  eadraigin  a  chum  na  ministeirean  ahha  umhail 
doibh  a  dhìonadh  o  ùghdarras  an  Ard-Shcauaidh.  Bha  'n  riogh- 
achd  aig  an  àm  ud,  da  rìreadh  roinnte  na  h-aghaidh  fèin.  Cùirt 
an  t-Seisein  ag  àicheadh  gu'n  robh  cumhachd  aig  an  eaglais  am 
Veto  Law  'dhaingueachadh,  agus  an  eaglais  a'  cumail  a  mach  gu'n 
robh  còir  aic'  air  a  leithid  sud  de  Reachd  a  dhaingneachadh.  Cha 
bhuin  e  do  'n  eachdraidh  so  leudachadh  air  na  fulangasaibh  a 
bh'  aig  cuid  de  luchd  dreuchd  na  h-eaglais  anns  a  bhi  toirt  ùmh- 
lachd  do  ùghdarras  an  Ard-Sheauaidh  'an  co-cheangal  ris  a'  Veto 
Law,  no  idir  a  dhol  a  dh'  fhasguadh  nan  argumaidean  leisan  robh. 
taobh  seach  taobh  a'  dìonadh  an  gniomharan  fèin,  ach  a  mhàin. 
iomradh  ath-ghearr  a  dheanamh  air  aobharaibh  ua  h-aimhreit,  a 
chioun  nach  robh  ni  sam  bith  eil'  a  bhuineadh  do  'n  rioghachd,  an 
taobh  a  muigh,  no'n  taobh  stigh  dhi,  leis  an  robh  gach  inbhe 
measg  an  t-sluaigh  co  mòr  air  an  gluasad  rè  nan  deich  bliadhn' 
ud,  's  a  bha  iad  le  cor  na  h-eaglais. 

4.  Anns  a'  bhliadhna  1834  dhaingnich  a'  Phàrlamaid  Reachd 
leis  an  robh  na  Daoine  Dubha  'bha  'n  an  tràillibh  's  na  h-Innsibh 
a  's  iar  air  an  cur  gu  bràth  saor  o  fhòirneirt  'us  ain-tighearnas  an 
luchd-sàrachaidh.  Bha  'n  Reachd  maith  so  gu  bhi  air  a  chur  'an 
gniomh  o'n  cheud  là  de  cheud  mhìos  an  fhoghair.  Ach  'an  àite 
na  Daoine  Dubh'  a'  leigeadh  air  an  gurt  fèin,  gun  neach  a'  seall- 
tuinn  as  an  dèigh,  bha  'n  t- Achd  a'»  solarachadh  gu  'm  feumadh. 
gach  aon  diubh  fantuinn  còmhladh  'ri  'mhaighstir,  mar  fhòghluide 
rò  thrì  no  cheithir  bhadhna,agus  a  bhi  'n  ceann  seirbhis  dà  fhichead 
uair  's  a  cuig  de  thìm  's  an  t-seachduin.  A  chum  's  nach  fuiling- 
eadh  neac*h  £-m  bith  air  son  an  Achd  oircheasaich  ud  a  bhi  air  a 
dhaingneachadh  dh'  aontaich  a'  Phàrlamaid  ri  fichead  muilleaa 
Punnd  Sasunnach  a'  phàigheadh  do  na  maighistiribh  air  son  an 
saorsainn  a  thoirt  do  na  tràillibh. 

5.  Air  a'  bhliadhna  1835  bha  aire  na   Pàrlamaid  gu  mòr  air  a 

togail  le  gnothuichibh  Eirinn,  gu  h-àraidh  staid  na  h-eaglais 
Shuidhichte  's  an  tìr  sin.  Ach  an  dèigh  mòran  deasboireachd  'us 
connsachaidh  dh'  fhàg  iad  nithe  dìreach  mar  bha  iad  roimhe. 
Ànns  an  ath  bhliadhna  rinn  a'  Phàrlamaid  caochladh  Achdan  a 
bha  feumail  do  Bhreatunn.  Ach  's  e  'n  t-aon  is  ainmeile  dhiubh 
sin  an  t-Achd  coitchionn  air  son  cur  air  chuimhne  Breith  'us  Pòs- 
aidh  'us  Bàis  anns  na  trì  rioghachdaibh. 

6.  Chaochail  Uilleam  IV.  'an  Lunuinn  air  an  fhicheadamh  là 
de  mhìos  meadhonach  an  t-samhraidh,  1837.  Cha  robh  aig  an 
rìgh  ach  dithis  de  chloinn  dhlighich ;  agus  bhàsaich  iad  sin  'n  an 
cloinn  bhig.  B'  e  'bhràthair  a  b'  fhaisge,  Diùc  Chent,  oighr'  a' 
chrùin  aig  bàs  Uilleim  IV.  Ach  bha  Diùc  Chent  air  bàsachadh 
iomadh  bliadhna  roimhe  so,  agus  gun  aige  de  theaghlach  ach  aon 
nighean,  a'  bhan  -  phrionnsa  Uictoria.  B'  i  so  a  nis  a'  bhan- 
oighre  dhligheach,  agus  chaidh  a  h-èigheach  'na  ban-righ  Bhreat- 
ninn  an  dèigh  bàis  bhràthar  a  h-athar. 


CAIB.  XLIX. 

Bha  rìghrean  Bhreatuinn  o  linn  Sheòrais  I.  'n  an  rìghribh  air 
Hanòbhar  mar  an  ceudna;  ach  bha  lagh  àraidh  air  a  dheanamh 
roimhe  sud,  leis  an  robh  e  eucomasach  do  bhan-righ  a  bhi  air 
Hanòbhar.  Theirear  gu  Gallda  Salic  Law  ris  an  Achd  so.  A 
rèir  an  lagha  so  thàinig  mac  bhrathar  a  h-athar,  Diùc  Clmmber- 
land,  gu  bhi  'na  rìgh  Hanòbhair,  ged  a  bha  e  leis  an  lagh  Bhreat* 
iinnach  air  a  chumail  a  mach  o  chrùn  nan  rioghachdan  so. 

2.  Mu  'n  dearbh  àm  's  an  tàinig  Uictoria  thun  na  caithreach. 
bha  mòr  throimhe  chèil'  a  measg  luchd-àiteachaidh  Chanada. 
Bh'a  iad  ro  mhì-riaraichte  roimhe  sin  air  son  ghniomharran  fèin- 
thoileach  an  Riaghlair,  air  son  gu  'm  b'  iad  a'  mhuinntir  a  thogradh 
c  fèin  a  bh'  air  an  òrduchadh  gu  bhi  'na  'm  buill  de  'n  Chomhairle, 
's  gu'n  robh  feum  mì-laghail  ga  dheanamh  de  airgiod  follaiseach 
na  dùthcha,  agus  e  bhi  sgaoileadh  na  Pàrlamaid  'n  uair  a  thogradh 
e,  gun  aobhar ;  agus  nithe  eile  de  'n  t-seòrsa  sin.  Agus  mu  dheir- 
eadh  na  bliadhna  1837,  dh'eirich  mòran  diubh  'an  ceannairc  'an 
aghaidh  an  riaghlaidh  a  bha  Breatunn  air  a  chur  suas  na'  measg. 
Ach  'an  ùine  ghoirid  sgapadh  na  ceannaircich  as  a  chèile.  B'  ann 
air  lorg  n?,  tuasaid  so  a  chaidb  co-shuidheachadh  na  duthcha  ath- 
arrachadh  goirid  an  JL'ìgh  sin.  A'  chuid  'sa'  chuid,  fhuair  iad  am 
Pàrlamaid  fèin  a  bhi,  gu  ìre  bhig,  gu  h-iomlan  saor  o  ùghdarras  na 
Pàrlamaid  Breatunnaich.  Bha  troimhe  chèile  mòr,  goirid  an 
dèigh  an  ama  so,  aca  's  na  h-Innsibh  a  's  iar  air  lorg  nan  tràillean 
a  dh'  fhaotainn  an  saors',  agus  mar  an  ceudna,  bha  Eirinn  'an  staid 
glè  luaisgeanach.  Ach  ged  a  bha  luchd  riaghlaidh  an  là  air  an 
cur  'na  'm  boil  leis  na  nithibh  ud,  cha  do  thachair  ni  neo  àbhaist- 
each  sam  bith  air  an  ruigear  a  leas  a  bhi  leudachadh.  An  uair  a 
dh'innseadh  do'n  Phàrlamaid  'sa'  bhliadhna  1840  gu'n  robh 
bhan-righ  a'  dol  a  phòsadh  Prionns'  Albert  à  Sacs  Coburg,  dheòn- 
aich  iad  dha  deich  mìle  fichead  Punnd  Sasunnach  Ya'  bhliadhna 
de  chur  a  stigh. 

3.  Bha  cogaidhean  mòr'  aig  an  tighearnas"  Bhreatunnach  ga  'n 
toirt  air  aghart  mu'n  àm  so.  An  ceud  aon  diubh  sin,  ri  cinn- 
fheadhna  nan  tirean  a'  th'  eadar  Persia  agus  na  h-Innsean  an  ear  ris 
an  abrar  Afghanistan.  Bha  na  cinn-fheadhna  so  ro  chuilbheartach 
's  ro  fhuilteach,  anns  co  fad  's  a  chuir  Breatunn  earbs'  annta.  'S  e 
bun  a  bh'ann  gu'n  do  mheudaichBreatunna'cumhachd's  a'choimh- 
ea'rsnaclid  ud,  agus  b'  èigin  do  gach  ceann-feadhna  ùmhlachd  aid- 
eachadh  dhi,  no  a  càirdeas  a  chall.  Dh'  èirich  cogadh  aig  an  àm 
cheudna  ri  China  agus  ri  Mehemet  Ali,  uachdaran  na  h-Eiphit. 

Chuidich  Breatunn  ris  an  duine  sin  a  chumail  o  rioghachd  an. 
Turcaich  a'  reubadh  uaithe. 

4.  Anns  a'  bhliadhna  1840  chuir  daoin'  oircheasach,  fad-sheall- 
ach  'an  Duneidin  Comunn  air  chois  air  son  Lagh  nam  Bochd  'an 
Alb'  atharrachadh.  Bha  na  Bochdan  roimhe  sud  air  an  cumail 
suas  le  cuideachadh  a  bha  iad  a'  faotainn  o  gach  Seisean  eagiais 
fa  leth  feadh  na  rioghachd,  agus  a  thuilleadh  air  sin  bha  cothrom 
aca  dhol  mu  'n  cuairt,  mar  a  b'  àill  leò  feadh  na  duthcha  gu  cuid- 
eachadh  fhaotainn  o  neach  sam  bith  a  bheireadh  dhoibh  e.  Ach 
thug  an  Comunn  ud  ma  'n  airidh  gu  'm  feumadh  tighearnas  Achd 
Pàrlamaid  fhaotainn  gu  staid  nam  Bochdan  'an  Alba  rannsachadh 
a  mach  le  suil  ri  Reachd  nuadh  a  dhea.™n.n\h  a  rèir  am  fenmadh 
uachdarana  fearainn,  'us  tuath-cheathairn  'us  daoine  comasach 
eile  gach  sgìreachd  fa  leth  na  Bochdan  a  chumail  suas;  agus  nach 
biodh  cead  aca  tuilleadh  a  bhi  dol  mu  'n  cuairt  a  dh'  iarraidh  dèirce 
'an  àite  sam  bith.  B'  e  Dr  Alison  cliuiteach  aon  de  'n  mhuinntir 
fou  ghniomhaich'  anns  a  bhi  cur  air  chois  a'  chomuinn  so.  'An 
ceann  cheithir  bliadhna  dhaingnich  a'  Phàrlamaid  a  leithidsud  de 
Reachd  leis  a  bheil  staid  nam  Bochdan  's  an  rioghachd  gu  mòr  ag 
eadar-dhealachadh  o  'n  t-suidheachadh  's  an  robh  iad  roimhe  sud. 
Cha  robh  na  daoine  mòra  's  na  h-uil'  àite  deònach  air  ùmhlachd. 
a  thoirt  do  'n  lagh  so  's  a'  cheud  dol  a  mach.  Ach  a'  chuid  's  a' 
chuid  thàinig  e  gu  bhi  air  a  chleachdadh  's  na  h-uil'  aite  de  'n 
rioghachd.  Bha  leithid  sud  de  lagh  air  a  dheanamh  air  son  Eirinn 
goirid  roimhe  sud.  Ach  bha  e  air  bith  'an  Sasunn  ùine  mhòr 
roimhe  sud.  'S  a'  bhliadhna  1842  rinneadh  lagh  air  son 
saor  mhalairt  ann  ann  arbhar  (Corn  Laws).  Bha  mòran  'an 
aghaidh  an  Reachd  so  a  bhi  air  a  dhaingneachadh ;  luchd 
fearainn  'us  tuath  mhòra.  A  lìon  cuid  'us  cuid  fhuaradh  air 
a  dhaingneachadh  e. 

5.  Bithidh  a'  bhliadhna  1843  a  ghnàth  ainmeil  'an  eachd- 
raidh  Alba  mar  bhliadhn'  an  Dealachaidh.  Bha  cùirtean  na 
li-eaglais  's  na  cùirtean  kgha  air  an  toirt  aghaidh  ri  h-aghaidh. 

timchioll  air  a'  Veto  Law.  Bha  Cùirt  an  t-Seiseia  a'  cumail  a 
mach  Dacli  robb  còir  aig  an  eaglais  air  Eeacbd  de  'n  t-seòrs'  ud  a> 
dhaingneachadh  idir,  agus  mar  sin  gu  'm  feudadh  ministeir  no  Clèir 
sam  bith  a  thogradh  an  lagh  ud  a  bhriseadh,  agus  gu  'n  dlonadh 
iadsan  luchd  dreuchd  sam  bitb  a  thogradh  sin  a  dheanamh.  Bha'a 
eaglais  a'  tagradh  gu'n  robh  còir  aic'  air  a'  Veto  Law  'dhaingneach- 
adh,  a  rèir  ceud  cho-shuidheachaidh  Eaglais  na  h-Alba,  a  fhuair  ath 
dhaingueachadh  aig  àm  na  Rìghchuairt,  agus  nach  b'  urrainn  a* 
Phàtronachd  a  thoirt  air  falbh.  Bha  àireamh  mòr  de  luchd  dreuchd 
na  h-eaglais  a  bha  deònach  air  gèilleadh  do'n  bheachd  a  bha 
Cùirt  an  t-Seisein  a'  toirt  air  a'  phuinc.  Ach  cha  robh  Moraireaa 
au  t-Seisein  fèin  aon-sgeulach  na  'm  beachd  air  a'  phuinc.  Bha 
cuigear  dhiubb  a'  tighinn  faisg  air  an  aon  bheachd  ris  an  àireamh 
bu  mhò  de  luchd  dreuchd  na  h-eaglais.  Bha'n  cuigear  sin  air  am 
meas  'n  an  luchd  lagha  co  comasach  's  a  bha  'm  Breatunn  air  fad, 
Àgus  uaithe  so  thuirt  aon  de  churaidhean  na  h-eaglais,*  na  'm 
biodh  Cùirt  an  t-Seisein  air  an  cothromachadh  'an  àit'  a  bhi  air 
an  cunntadh  gu'n  robh  'chuid  bu  mhò  air  taobh  na  h-eaglais. 

7.  Anns  a'  bhliadhna  1842  chuir  an  t- Ard-Sheanadh  litir-thag- 
xaidh  thun  na  ban-righ  tre  làmhaibh  a  Fir-ionaid,  MarcusBhòid,  a 
tha  làtbair  aig  an  Ard-Sheanadh,  anns  an  robh  aobharan  a'  chòmh- 
raig  eadar  an  eaglais  agus  Cùirt  an  t-Seisein  gu  soiUeir,  rèidh,  air 
an  cur  sìos.  Bha  air  ainmeachadh  's  an  litir  so,  na'n  gabhadh  a' 
bhan-ngh,  le  aont'  a  luchd-ccsahairle,  beachd  fàbharrach  air  cùis 
na  h-eoglais,  gu'm  feudadh  i  rian  a  ghabhail  air  Ctiirt  an  t-Sèis- 
ein  a  tlioirt  gu  atharrachadh  cleachdaidh  ann  am  modh  ddilig- 
idh  ri  nithibh  a  bh'  air  a  meas  spioradail,  agus  an  taobh  thalL 
dheth  an  cumbachd.  B'  e  Sìr  Uaibeart  Peel  Prìomhair  Bhreatuina 
aig  an  àm,  agus  'sann  aig  Sìr  Seumas  Greumach  a  bba  riaghladh 
gbnotbuichean  lagha  na  rioghachd  aig  a'  bhaile.  Agus  le  comhairr 
an  luchd-riagblaidh  sin  thàinig  fios  air  ais  gu  Buidheann  an  Ard- 

*  Dr.  CannÌDgham. 

Sheanaidh  nach  ruigeadh  iad  a  leas  sùil  a  bhi  aca  ri  còmhnadh 
aam  bith  o  na  h-ionadaibh  àrd'  ud.  Rùnaicheadh  an  sin  cùisean 
na  h-eaglais  a  chur  fa  chomhair  dà  Thigh  na  Pàrlamaid,  le  sùil 
ris  gu'n  tigeadh  fuaim  ni  bu  chinntich'  a  mach  uatha  sin  na  o 
Chùirt  ati  t-Seisein.  Air  an  t-seachdamh  là  de  dhara  mìos  an  earr- 
aich,  1843,  thitg  Mr.  Fox  Maul  fa  chomha^r  tigh  nan  uaislean 
Litir-thagraidh  na  h-eaglais.  Rinn  e  fèin  òraid  ghleust,  ach 
stuaim,  anns  a  bhi  'fosgladh  suas  gach  ponc  fa  leth  a  bha  's  an 
Tagradh.  'An  dèigh  a  dhà  no  thrì  làithean  a  chaitheamh  'an 
deasboireachd  mu  na  nithibh  sin,  chuir  an  àireamh  bu  mhò  de 
Thigh  na  Pàrlamaid  'an  aghaidh  gnùis  sam  bith  a  thoirt  do  'n 
eaglais  ann  a  h-oidhirpibh  air  saorsainn  fhaotainn  o  ain-tighear- 
nas  Cùirt  an  t-Seisein.  Cha  robh  bonn  teagaimh  air  fhàgail  aig 
ministeinbh  a  nis  nach  feumadh  iad  am  muinneal  a  chur  fo  chuing 
a  bha  iad  a'  meas  ro  chruaidh,  no  an  co-cheangal  ris  an  Stàit'  a  bhi 
air  a  bhriseadh.  Agus  roghnuich  àireamh  mòr  dhiubh  an  nì  so  mu 
dheireadh  a  bhi  air  a  dheanamh. 

7.  An  uair  a  chruinnich  an  t-Ard  Sheanadh  air  an  ochdamh  là 
deug  de  cheud  mhìos  an  t-samhraidh,  shearmonaich  Dr.  Ueils, 
Ceann-suidhe  na  cùirt  eaglais  sin,  ann  an  Eaglais  Naoimh  Giles; 
agus  an  deigh  an  t-searmoin  chaidh  an  Ceann-suidh'  'us  buill  eir 
an  Aird-Sheanaidh  do  Eaglais  Naoimh  Aindreis,  far  an  robh  an 
t-Ard-Sheanadh  gu  suidhe,  agus  an  robh  caithir  àrd,  rìoghail,  air  a 
cur  suas  do  Fhear-ionaid  na  ban-righ.  Hinn  Dr  Ueils  ùrnuigh 
agus  an  dèigh  do  'n  choimh-thional  mhòr  suidhe  thuirt  e  gu'm  b'e 
sud  an  t-àm  àbhaisteach  air  son  rol'  ainmean  an  Aird-Sheanaidh 
a  dheanamh  suas;  ach  a  thaobh  nithe  àraidh  a  thachair  o  cheann 
ghoirid,  'an  coimhcheangal  ri  co-shuidheachadh  na  h-eaglais,  'an 
rathad  a  bhi  tilgeadh  a  còraichean  bun  os  ceann,  " tha  mi,"  ars'  esan 
"a'togail  mo  ghuth  'an  aghaidh  sinn  a  dhol  nis  faid'  air  aghart.  Tha 
na  reusona  leis  an  robh  mi  air  mo  threòrachadh  gus  a'  chomh-dhun- 
adh  so  air  an  cur  sios  auns  a'  phàipeir  so  a  tha  'n  am  làimh  (an> 
Protest)"  Leugh  e'n  sinam  Protest  fada;  agus  co  luath  'sabha'nc 

dleasdanas  sin  crìochnaichte  thionndaidh  e  ri  Fear-ionaid  na  ban- 
righ,  Marcus  Bhòid,  agus  a'  cromadh  a  chinn  fa  'chomhair  mar 
thaisbeanadh  air  urram,  chuir  e  'm  Proiest  air  a'  bhòrd,  thog  e  'ad 
*na  làimh  's  dh'  fhalbh  e  mach,  air  a  leantuinn  an  toiseach  leis  an 
fheadhainn  bu  shine  's  a  b'  urramaiche  de  na  miuisteiribh,  agus  as 
an  ddigh-san  còmhlan  mòr  de  mhinisteirean 'us  luchddreuchd  eile 
na  h-eaglais,  a  bha  'n  am  Buill  an  Aird-Sheanaidh.  Bha  Tall' 
air  ullachadh  air  an  son  roimh  làimh  'an  àite  ris  an  abrar  Canon 
Mills  air  taobh  tuath  Dhuneidin.  Ghabh  iad  dìreach  a  dh'  ionn- 
suidh  an  Talla  sin,  anns  an  do  chum  iad  a'  cheud  choinneamh 
Aird-Sheanadh  na  h-eaglais  Saoir,  air  an  deachaidh  Dr  Chalmers 
a  roghnnchadh  gu  bhi  'na  Cb.earm-suidhe,  Eadar  na  lean  a  mach 
à  Eaglais  Naoimh  Aindreis  iad  de  Bhuill  an  Aird-Sheanaidh  agus 
na  chuir  an  ainmean  a  steach  an  dèigh  sin,  bha  ceithir  cheud,  ceithir 
deug  'strì  fìchead  ministeir  a  leig  dhiubh  an  àitean  'san  Eaglais 
Shuidhicht'  agus  a  cheangail  iad  fèin  ris  an  Eaglais  Shaoir.  A 
thuilleadh  orra  sud  lean  àireamh  maith  de  mliinisteirean  òg  aig 
nach  robh  coimhthionalan  fathast,  ris  an  eaglais  Shaoir,  agus  mar 
an  ceudna  na  ministeirean  a  bha  'searmonachadh  do  Phàganaich 
an  iodhail-aoraidh  anns  gach  àite  de'n  t-saoghal.* 

7.  B'ann  's  a'  bhliadhna  1845  a  chaidh  Lagh  nam  Bochd  air 
son  Alb'  a  dhaingneachadh  leis  a'  Phàrlamaid.  Agus  glè  ghoirid 
"'an  dèigh  sin  thàinig  bochdan  Alba  gu  bhi  ni  bu  ro  lionmhoire  na 
bha  iad  o  cheann  ùine  mhòr  roirnhe  sin,  leis  a'  Bhuntat'  fhàil- 
neachadh  anns  gach  ceàrna  de'n  rìoghachd.  Lean  an  galar  ris  a' 
chuid  so  de  thoradh  na  talmhainn  sea  no  seachd  a  bhliadhnachan 
'an  dèigh  dha  tòiseachadh  ann  an  1846;  agus  cha'n  'eil  e  idir 


*  Tha  làn  chunntas  air  an  Denlachadh  's  na  nithibh  a  dh'aobharaich  e 
'e  an  Fhianuis  (ìhaelich  leis  an  Qlla  Mac  Aoidh,  agus  'an  Còmhrag  nan 
Deich  lUiadhna  le  Dr  huchanan  Ghlascho.  Sgriobh  Dr  Bryce  ague  Dr 
^lac  Favlane  o  'n  taobh  ris  an  robh  an  f  headhainn  a  dh'  i'han  's  au  eaglai* 
tShuidhicht'  a'  sealltuiun. 

saor  uaithe  fathast  'an  iomadh  àite.  Agus  bha  e  'deanamh  a" 
ghnothuich  ni  ba  ro  thruiui'  air  an  rìoghachd  so  gu'n  d'  fhuiling 
Sasunn,  agus  eadhon  cuid  de  dhùthchanna  tìr-mòr  na  h-Eòrpa 
o'n  aon  phlàigh  aig  an  aon  àm.  Cha  robh  duthaich  sam  bith  eile 
's  an  Roinn-Eòrp'  a  dh'  fhuiling  uiread  ri  Eirinn  o  ghalar  a'  Bhun- 
tàta.f  Bha  roinn  mhòr  de  thuath-cheathairn  na  dùthcha  sin,  o 
cheann  iomadh  bliadhna  roimhe  sud,  cha  mhòr  gu  h-iomlan,  'an 
urra  ris  a'  Bìmntàta  mar  bheathachadh ;  agus  an  uair  a  dh'fhàil- 
nich  am  bàrr  sin  gu  h-obann  'sgu  h-iomlan  'an  aon  bhliadlma, 
thàinig  èigin  'us  fulangais  air  a  lorg  a  bha  dèistineach,  eadhon. 
ri'n  cluinntinn,  gun  luaidh  air  am  faicinn.  Bhuadhaich  a' 
ghainne  co  mòr 'an  iomadh  cèarna,  'sgu'n  robh  cuid  eadhon  a' 
bàsachadh  leis  a'  ghort.  B'  ann  rè  a'  cheud  dà  bhliadhn'  an  dèigh 
do  'n  'ghainne  ud  tòiseachadh  a  luidh  i  ni  bu  truim'  air  gach  ceàrna 
fa  leth  de  na  rioghachdan  so.  An  dèigh  sin  fhuaraclh  'am  freasdal 
maith  an  Tighearna  rian  air  biadh  a  thoirt  a  tìribh  's  an  robh  e  ni 
bu  phailte,  agus  a'  sgaoileadh  air  feadh  nan  àitean  's  am  bu  truime 
a'  ghainne.  Bha  e  air  a  ràdh  nach  robh  ceàrna  sam  bith  eil'  an 
Alb'  is  mò  a  dh'  fhuiling  aig  an  àm  ud  na  'Ghàeltachd  a  tuath 
's  na  h-eileana.  Agus  is  còir  aideachadh  gu'ndorinn  muinntir 
ceann  a  deas  Alb',  araon  's  na  bailtibh  mòr'  agus  air  an  dùthaich^ 
co  maith  ris  na  h-uaislibh  a  bhuineadh  do 'n  Ghàeltachd  fèin, 
mòran  fialachd  a  thaisbeanadh  ann  an  leasachadh  uireasbhuidh  an 
taoibh  tuath.  Ach  aig  an  àm  cheudna  cha  'n  fheudar  a  clileith 
nach  robh  's  nach  'eil  na  Goill  gu  mòr  anns  a'  mhearachd,  agus  a* 
deanamh  croin  orra  fèin  's  air  muinntir  eile,  leis  na  beachdaibh  a 

*  B' e  Sìr  Ualter  Raleigh  a  thug  am  Buntat'  an  toiseach  do  Eirion  à 
Virginia.  'an  C>  ai;ii  a  Tuath  Araerica,  'sa'  bhliadhna  1G23.  Thòisich  o 
air  cinneachudh  gu  ro  maiih  's  an  dùthaich  sin ;  ach  'sann  mu  leth  cheud 
bliadhn'  an  dèigh  sin  a  thàinig  am  pòr  gu  bhi  cumanta  feadh  J-ham'nn  ; 
agus  mu'n  cuai  r  do  'n  bhliadhna  1750  thàiui^  e  gu  bhi  gu  maith  cumant* 
an  ceann  a  deas  Alba,  agus  'an  ùine  nach  robhTad'  an  dèigh  sin  air  feadh 
na  Gàeltacl.d. 

tha  iad  a'  togail  'sa'  sgaoileadh  mu  na  Gàeil  Albannacb,  mar 
mhuiuntir  leis  nach  àill  obair  sam  bith  a  dheammh,  eadhon  obair 
co  furasda,  mar  their  iadsan,  ri  iasgach;  leis  an  roghnuiehe  bhi  beò 
'sna  luideagaibh  's  am  bochduinn  na  saothair  sam  bith  a  dhean- 
amh  air  niuir  no  air  tìr.  Cha'n  fheudar  leudachadh  'an  eachd- 
raidh  ghoirid  mar  so  air  na  nithibh  a  tha  dearbhadh  nach  ann 
mar  sud  a  tha.  Feumar  rian  eil'  a  ghabhail  air  na  Goill  a  chur 
ceart  's  na  nithibh  so,  mur  b'e  nach  gabh  iad  cur  ceart. 

8.  Mu'nàmudbha'nE.oinn-Eòrpachamhòrgu  h-uil'airagluasad 
leis  gach  crathadh  'us  troimhe  chèil'  athachair'an  cei'thir  no  cuig 
de  rìoghachdan  a'  cheithreimh  so  de  'n  chruinne.  Ann  an  toiseach 
na  bliadhna  1848  thòisich  an  iorghail  'am  Pàris,  àite  na  h-iorghaiL 
Eha  mòran  de  shluagh  na  Frainge  roimhe  sud  air  bi  nrì-riaraichte 
le  modh  riaghlaidh  an  rìgh,  Louis  Philip;  agus  thugadh  ionnsuidh 
air  a  bheatha  caochladh  uairean,  ged  a  bha  e  dol  as  gun  bheud. 
Bùnaich  mòran  de  shluagh  Phàris  fleadh  mhòr  a  chumail  air  aon  de 
shràidibh  a'  bhail'  air  an  fhicheadamh  là  de  cheud  mhìos  an  earr- 
aich,  a  bu  là  sàbaid.  Thoirmeisg  an  tighearnas  dhoibh  an  fhèisd 
a  chumail,  gun  mhòran  atharrachaidh  air  an  òrdugh  's  an  robh  iad 
gus  a  cumail.  Ghabh  an  fheadhainn  a  bha  fuathach  air  an  rìgh's 
air  a  thighearnas  so  mar  leth-sgeul  gu  tuasaidadhùsgadh's  a'  bhaile. 
Air  Di-ciadne  chaidh  àireamh  dhaoin'  a  mharbliadh  leis  na  saigh- 
dearaibh  a  chuir  an  tighearnas  gus  an  tuasaid  a  chur  sìos.  Rinn  so 
an  gnothuch  ni  bu  mheasa.  Thàinig  an  iorghail  gu  leithid  de 
àirde  an  ath  là,  Diordaoine/s  gu  'm  b'  èigin  do  'n  rìgh  's  d'  a  theagh- 
lach  teicheadh  a  mach  as  an  lùchairt  air  dorus  folchuidh,  agus  an 
casan  a  thoirt  leò  thun  an  oirthir,  gach  aon  fa  leth  dhiubh  'an  cruth 
eile  agus  sgapta  o  chdile.  Goirid  an  dèigh  sin  ghabh  iad  an  t-ais- 
eag  a  nall  do  Shasunn  far  an  do  ghabhadh  riu  gu  caoimhneil. 
Chuir  na  Frangaich  suas  Comh-fhlaitheachd,  agus  thug  iad  mis- 
neachd  do  na  h-uile  sluagh  eile  's  an  Roinn-Eòrp'  a  blia  mì-riar- 
aichte  le  'n  cuid  rìghribh,  iad  a  dheanamh  a  leithid  cheudn'  air 
gach  aòn  diubh  sin  'sa  rinniadsan  airan  Mn  'n  deach- 

^aidh  an  atli  shamhradh  seachad  dli'  èirich  a  dhà  no  trì  de  riogh- 
;achdan  ua  h-Eadailt  an  aghaidh  an  cuid  uachdaran,  'sdh'  fhuad- 
aich  iad  air  falbh  iad.  Bha  'm  Pàpa  'na  aon  de  'n  luchd-rìaghlaidh 
a  dh' fhuadaicheadh  air  falbh.  Dh' èirich  na  h-Àu^triaiiach  an 
aghaidh  Irnpire  nan  tìrean  farsuiug  sin,  agus  thilg  muinutir  Hun- 
gari  dhiùbh  cuing  Àustria,  's  chuir  iad  suas  Comh-fhlaitheachd, 
«air  an  do  roghnuich  iad  Louis  Cosuth  gu  bhi  'na  Riaghlair. 

Ged  a  bha  Breatunn  ni  b'  fhaisg  air  an  Fhraing  na  aon  sam  bith 
de  na  rìoghachdan  sin  'sgann  gu'u  robh  dad  sam  bith  a  ghluasad 
a  measg  na  muinntir  a  bha  mì-thoilichte  le'n  staid.  Dad  sam 
bith  a  ghluasad  a  bha  measg  au  fbeadhainn  a  b'  ìsle  de'n  mhath- 
shluagh  'an  ceann  a  deas  Alba  's  gann  gur  f  hiach  e  tuasaid  a  ràdh 
ris.  4-cn  dh'èirich  troimhe  chdile  mòr  ann  an  Eirinn  aig  an  àm 
m  Gheall  Lamartin,  Riaghlair  na  Coinh-fhlaitheachd  Frangiich* 
do  na  h-Eireannaich  gu'n  dionadh  an  Fhraing  iad,  na'm  b'urr- 
ainn  iad  fèin  cuing  Shasuinn  a  thilgeadh  dhiùbh.  Chuir  fear 
Smith  0  Brian,  Gàel  Eireannach,  a  bha  'na  uachdaran  fearainn,  e 
fèin  air  ceann  luchd  na  ceannairc,  's  rinn  iad  buaireas  m'jr  feadh 
^na  dùthcha.  Ach  bha  na  Breatunnaich,  'scàirdean  Bhreatuiun 
^an  Eirinn  fèin,  ro  làidir  air  an  son.  Chuireadh  Smith  0  Brian 
'an  làimh,  's  dhiteadh  e  gu  bhi  air  a  chur  thar  chuan  mar  dhaors- 
annach,  'sair  a  chumail  'an  sin  re*  a  bheatha.  Ach  thug  a'  bhan- 
rìgh  maitheanas  dha  'n  ceann  beagan  bhliadhnachan,  's  fhuair  e 
cothrom  a  dhol  far  an  togradh  e. 

Bithidh  e  iomchuidh  ann  an  co-dhunadh  na  h-Eachdraidh  so 
cunntas  aith-ghearr  a  thoirtair  sluaghtnhoireachd  Alba  aig  caoch- 
ladh  amaibh,  o  thòisieheadh  air  gabhail  an  àireamh.  Tha  e  air  a 
mheas  nach  robh  'san  rioghachd  mu  dheireadh  na  seachdamh 
linn  deug  ach  aon  mhuillean  sluaigh.  Binneadh  a'  cheud  oidh- 
^rp  gu  àireamh  an  t-sluaigh  a  ghabhail  anns  a'  bhliadhna  1755. 
B'e'n  àireamh  an  sin  1,265,380.  Tha  àireamh  sluaigh  nan  trl 
rìoghachdan  air  a  ghabhail  an  ceann  a  li-uile  deich  bliadhna  o'n 
bhliadhn  1801,  agus  aig  gach  àm  fa  leth  dhiubh  sin  tha  sluagh 

Alba  a'  dol  a  meud  anns  an  òrdugh  so  a  leanas: — 


1801,  1,599,068 

1811, 1,805,637 

182J, 2,093,456 

1831, 2,365,114 


1841,  2,600,000 

1851,  2,888,742 

1861,* 3,062,294 


Tha  cur  a  stigh  na  rìoghachd  a'  meudachadh  ni's  ro  mhò  na 
lionmhoireachd  an  t-sluaigh.  Bha  cur  a  stigh  agus  cosdas  Bhrea- 
tuinn  a  nuas  o'n  bhliadhna  1841  mar  a  leanas  : — 


CUR  A  STIGH. 

1841,  ...  £51,693,000 

1851,  ...  53,057,000 

1861,  ...  70,283,000 

1866,  ...  67,812,000 


COSDAS. 

£53,444,000 
50,130,000 
72,842,000 
66,474,000 


'Se  àireamh  Arm  Tìre  Bhreatuinn  138,000;  agus  nan  saighd- 
earan  Mara,  68,400.  Neart  a'  Chàbhlaich,  497  Long-chogaidh. 
Cha  tàinig  mòran  mùthaidh  air  Càrn  nam  Fiach  o  sguir  cogadh 
na  Frainge.  Tha  iad  a'  seasamh  mar  so : — £794,655,000.  Tha 
riadh  sin  a'  tighinn  gu  £26,233,000. 

*  Slua^hmhoireachd  Bhreatuinn  gu  hiomlan  anns  a'  bhliadhna  1861, 
29,936,508. 


A.  Binelair,  Printer,  62  Argyh  Street,  Qlasgoto. 

Ctn  Urramacli  an  t-Olla  T.  Mac  Lachlainn  Dhuneiden. 
Tha  e  ro  iomchuidh  gu  'm  bitheadh  eòlas  aig  nà  Gaedheil  air 
eachdraidh  ria  dùcha  do'm  buin  iad.  B'iad  na  Gàedheil  a  ceud 
luchd-àiteachaidh,  mar  a  tha  ainmean  amhnaichean,  bheanntan, 
agus  bhailtean  air  feadh  na  tire  a'  nochdadh,  agus  ged  a  thàinig 
na  Goill  a  stisrh  'n  an  àite  ann  an  iomadh  ceàrnaidh  dhi,  air 
chor  'us  gu  'n  d'  fhuair  iad  fhèin,  an  cainnt,  agus  an  cleachdadh 
an  làmh-an-uachdar  anns  a'  chuid  a's  farsainn  agus  a's  tarbhaiche 
dhi,  bu  duthaich  Ghàidhealach  i  air  fad  o  shean,  agus  is  i  a 
h-eachdraidh  anns  na  ceud  linnibh  eachdraidh  shinnsearachd  nan 
f  Gàidheal  Albannach.  Tha  mòran  ri  innseadh  mu'n  àm  ud,  mar 
a  sheas  asrus  inar  a  chog  daoine  na  h-Albainn  an  aghaidh  cumh- 
achd  na  Ròimh,  agus  mar  a  thug  iad  an  sud  air  luchd-ceannsach- 
aidh  an  t-saoghail  gu'n  do  theich  iad  roimh  an  cruadal  agns  an 
euchdaibh  clihiteach  mar  a  dhìon  iad  an  tìr  an  aghaidh  Ghall 
Lochluinn  fad  iomadh  linn  'usginealach,  agns  mar  a  thaisbean  iad 
gliocas  cho  maith  ri  gniomh  ann  a  uhi  riaghladh  le  laghan  coth- 
romach,  air  an  deadh  fhrithealadh,  an  tìr  a  bhuineadh  dhoibh. 
Ach  a  riamh  sios  gus  an  là  an  diugh,  anns  na  cogaidhean  a  chuir- 
eadh  air  taobh  saorsainn  na  rioghachd  o  aintighearnas  Shasuinn, 
ri  linn  an  Ath-leasachaidh,  agus  ri  linn  gach  cogadh  agus  cath  a 
chnireadh  le  Breatunn  o  'n  uair  'san  d'  thàinig  Alba  agus  Sasunn 
gu  bhi  'n  an  aon  rioghachd,  bha  an  cuid  aig  na  Gàidheil  ann  an 
gniomharaibh  na  rioghachd,  agus  cha  bu  bheag  an  t-urram  agus 
an  cliù  a  choisinn  iad,  air  chor  'us  nach  'eil  fine  's  an  t-saoghal  a's 
fiù  ainmeachadh  am  mcasg  nach  'eil  an  cliu  iomraideach.  Tha  e 
iomchuidh  air  an  aobhar  sin,  gu'm  bitheadh  eachdraidh  na  tìre 
air  a  cur  sios  'nan  cànain  shnasmhoir,  fhonnmhoir,  bhlasda  fèin  ; 
agus  tha  Mr  Mac  Coinnich  airidh  air  cliu  'us  cabhair  o  chàirdibh 
nan  Gàidheal  'us  na  Gàilig  a  chionn  gu  'n  d'  thug  e  oidhirp  air  so 
a  dhcanamh.  Anns  cho  fad  's  a  thug  sinne  sùil  air  an  leabhar  tha 
sinn  ag  aontachadh  ris  a'  mhòr  chuid  de'n  chunnaic  sinn  ann,  agus 
is  e  ar  dùrachd  g\i  'n  tachair  e  ri  làn  dith  a  bheatha  o  luchd-àit- 
eachaidh  na  Gàidhealtachd  's  an  luchd-dìicha,  ciab'eàite  'sam 
faighear  iad 

On  Phaipeir  Naigheachd,  Curier  Inbhernis. 
Tha  sinn  a1  meas  gu  bheil  an  leabhar  so  'na  oidhirp  chliuiticb 
agus  shoirbheachail  air  gearr  eachdraidh  "Thìr  nam  Beann,  naa 

Gleann,  's  nan  Gaisgeach,"  a  thoirt  do  'n  Ghàel  Albannach  's  a' 
chainnt  mhàthaireii.  Is  giorrachadh  e  o  na  ceud  linnibh  gus  an 
àm  a  ta  làthair.  Ann  an  dol  troimh  raoin  co  farsuing  tha  'n  doirbh- 
eadas  is  mò  ag  èiridh  o  bhi  'taghadh  na  nithe  's  cudthromaich'  agus 
is  buadhmhoir'  a  thachair.  .  .  Tha  sinn  de'n  bharail  gn  n  do 
nochd  iighdar  a'  ghiorrachaidh  so  air  Eachdraidh  Alba  deadh 
bhreithneachadh  's  an  t-seadh  so,  air  do  uile  chinn  nan  nithe  's  nan 
tuiteamasan  a  tha  ion-chuimhneachaidh  a  bhi  air  an  toirt  a 
steach  ann  an  rùm  co  beag.  A  thaobh  a'  chladhain  tre  'm  bheil  i 
air  a  toirt  seachad,  eadhon  a'  chainnt  Ghàelach,  feumaidh  sinn 
labhairt  'am  briathraibh  àrd  mholaidh  air  a'  cheart-sgrìobhadh, 
soilleireachd  a'  mhodh  labhairt,  agus  co-fhreagarachd  ri  gnàths 
na  cainnte.  Gun  ar  n-aont'  a  chur  ri  uile  bharailibh  'us  chomh- 
dhunaidhibh  an  ùghdair,  tha  sinn  gu  dùrachdach  a'  moladh  an 
leabhair  mar  thabhartas  fiachail  do  fhòghlum  Gàelach,  agus  tha 
sinn  'an  dòchas  gu  'm  bi  àireamh  co  mòr  air  an  reic  's  nach  fuiling 
e  call  airgiodach  sam  bith. 

O'n  Phaipeir  Naigheachd,  Advertiaer  Inbhernis. 

Feudar  a  ràdh  gur  i  Eachdraidh  Alb'  anns  a'  chainnt  Ghàelich 
aon  de  na  h-oidhirpean  litreachaidh  co  iongantach  'sco  feumail 

's  a  tha  'tighinn  a  mach  mu'n  àm  so Cha  d'  f  huair 

sinn  ach  a'  cheud  leth  de'n  eachdraidh  nuaidh  so  air  ar  dùthaich, 
a  tha  'toirt  na  sgèil  a  nuas  gu  rìoghachadh  ban-righ  Màiri.  An 
uair  a  bhios  i  crìochnaichte  bithidh  e  'na  leabhar  eireachdail 's  am 
bi  faisg  air  cuig  ceud  taobh,  agus  bithidh  an  obair  uil',  a  tha 
'tighinn  a  mach  air  an  ath  mhìos,  air  a  reic  aig  prìs  is  ìsle  na 
leabhar  's  am  bith  's  a'  chainnt,  ach  na  Sgriobtuirean  a  mhàin. 
Tha  e  aoibhneach  leinn  a  ràdh  gu  'm  feud  sinn  an  cliù  is  àirde 
'thoirt  air  an  leth  a  tha  f'ar  comhair.  Tha  'n  seòl-labhairt  ana- 
barrach  glan,  air  sheòl  's  gu  mol  e  'n  leabhar  do  gach  aon  a  tha 
gràdhachadh  a  chànain  mhàthaireil.  Cha'n  eadar-theangair  a 
mbàin  an  t-ùghdar ;  air  an  làimh  eile  tha  e  aithnichte  gu  'n  do 
smuainich  e  cùisean  a  mach  air  a  shon  fèin ;  agus  ged  a  dh'fheudar 
aomadh  beag  fhaicinn  'an  so  's  an  sud  'am  f àbhar  nan  Gàel — an 
sinnsireachd  'san  gniomharan, — gidheadh  tha  spiorad  neo-leth- 
bhreitheachd  gu  coitchionn  air  a  chumail  suas  air  feadh  na 

h-eachdraidh Bu  chòir  do  na  h  uile  leis  an  ion- 

mhuinn  cainnt  an  dùthcha  dibheath'  a  thoirt  do'n  leabhar  'n  uair 
a  bhios  e  crìochnaichte. 


0  Phaipeir  Naigheachd  an  Obain. 
»     .     ,     Tha  sinn  gu  dùracbdach  a'  guidheadh  soirbheachàdli        i 
^o'n  leabhar,  a^us  ga  mholadh  do  gach  leughadair  Gàelic.    Tha      ^ 

